
Gani take yi kamar a mafarki yau ita ce a gaban Aji tana kallon shi yana kallonta. Yau ita ce ga ta ga shi wanda tazaran dake tsakaninsu bai wuce taku biyu ba, sannan yau ita ce take fitar da numfaashi tare da jin ɗumin numfashin Mansoor a cikin nata numfashin. Farinciki ne ya saka ta kuka yau kimanin shekaru goma rabon da ta saka shi a idanuwanta irin haka. Sai dai ta hango shi a hoto daman ya ce ta yi nisa da ganinsa shima zai yi nesa da jinta da ganinta na har abada. Daɗi ne ya cika mata zuciya da ya sa har ta kasa iya rike kanta sai kuka hawaye suna ta faman sintiti saman kyakyawan fuskarta da ta sha kwalliya mai kayatarwa.
  Shi kuma so yake yi ya hana idanuwansa kallonta amman sun ƙi bashi haɗin kai kamar an manne masa idanuwansa daga kallonta ,ga shi kuma kishi ne da wani irin baƙinciki ke yunkuro masa, in da ya binne tasirin soyayyarta ke kokarin taso masa ya hana tasirin haka bayyana, acikin kirjinsa ya ke jin wani irin zafi zafi iskar wajen ta fara masa kaɗan domin ya ji hucin zafin na fita daga cikin wuyansa zuwa cikin bakinsa, jiyoyin kansa sun mike raɗau kirjinsa na sama da kasa alamun bacin ransa da yanayin da yake ciki ya kai makuran kololiya. Bakinsa ya yi wani irin nauyin da ya kasa mgana duk a kokarinsa ya cira kafarsa da sauri ya bar wajen tun kafin sirrin dake cikin zuciyarsa a kulle a wani bangaren ya fallasa kansa.
  Yana ƙokarin ɗauke kafarsa daga gabanta ya raɓa ta gefenta ya wuce ya ji maganarta cikin zaƙin muryanta da tun asali wannan muryan ce ke kwantar masa da hankali. Sannan ganin mai murya na saka shi cikin farincikin da bai san iyaka ba, amman sanadin abunda ya faru yanzu jin zaƙin muryan yake yi kamar saukar dalma acikin zuciyarsa sannan ganinta na sanya sa bakinciki yana guje ma ganinta ne kamar mutuwarsa.
"Aji Nah.."
  Ta ƙara kiransa cikin rawan murya sai kawai ya yi kamar bai ji ba, ya ɗaga kafarsa da sauri zai wuceta ita kuma da azama ta riko gefen hannun rigansa domin ba za ta taɓa bari ya subuce ma ganinta ba, yadda ta rikesa ne yasa ya tsaya dole hannunta zara zara da yaji kunshi baki da ja ya bi da kallo rike da gefen hannun rigansa na hagu sannan ya sauke saman fuskarta kallon da ya yi mata ne yasa dole ta sake shi wasu hawayen na kara yi mata ambaliya a saman fuskarta. Tana sakin shi ya fara takunsa cikin sassarfa da gifi gif ɗin sa kamar wani sadauki a fagen yaƙi ji yake yi in bai bar shakan numfashi tare da wannan yarinyar ba za a iya samun matsala.
Kuma cikin su Mu'azzam an rasa mai karisowa kowa ya harɗe hannu a kirji yana kallon ikon Allah. Hatta Rukkaya dake gefe ta kasa karisawa. Tsabar mamaki da al'ajabi ya hana ta magana ballantana ta karisa wajen tambayoyi biyu ne acikin ranta.
 "A ina Mimi ta san wannan baƙin mutumin mai bakin rai haka?
"Me ya sa take kuka saboda ta gan shi?
Wata zuciyar daga can gefen ta faɗa mata" ko dai ko dai shi ne?
Shi ne wannan ɗin nan?
  Sai ta kara kallonsu tana nazarin wani abu dai dai lokacin da Mimi ta kara tattare riganta ta sha gaban Aji a karo na biyu, wannan karon da karfinta ta tare masa gabansa ta kuma saka hannayenta guda biyu ta tare hanyar tana faɗi da ƙarfi.
  "Ba za ka bar nan wajen ba har sai ka yi min mgana, ni ce fa Mimin ka Mansoor?.
Ta faɗa kuka na son ƙwace mata, Mimin ka ce? Kalmar ta fi ɓata masa rai da ya sa a fusace ya kalleta cikin kakkausan murya ya ce"Ni na san ki ne? kin sanni ne?
Ya faɗa yana nuna kansa, jikin Mimi ya fara rawa, ta fara nuna kanta tana rawan baki ta ce" Ni ce fa? ba ka gane ni ba ne?
Kai tsaye ya ce"Ba maganar ganewa ba ne, ban san ki ba, ban kuma taɓa  ganinki ba kada ki kara ganina ko a hanya irin haka ki ce kin sanni in ba haka ba  zan saka rayuwarki a uku, ni kinga na yi miki kama da sakaran namijin da ya san shashashan mata irin ku? Iyayena talakawa ne har yanzu muna lallaɓa rayuwarmu ne a inda Allah ya ijyemu ba zamu faɗa  inda ya fi karfin mu ba."
Ya ƙarishe faɗa ya na nuna ta da babban yatsan da ke hannunsa zuwa lokacin tuni su Rukkaya sun ɗumgume wajen dai dai lokacin da Mimi ta fashe da kuka tana faɗin"Ko ba domin soyayyarmu ba, na ci arzikin kaunar da ta haɗamu ka tsaya mu yi gaisuwan mutumci Aji."
  Kamar ta yarfa masa ruwan zafi haka ya saka hannu da karfi ya ture hannunta cikin tsautsayi ta yi gefe har sai da ta faɗi bai juyo ba cikin ɗaga murya ya ce" Har abada babu sauran mutumcin da ya rage tsakanina da ke Fatima Kabir Sulaiman Dabo, har abada kuwa  saboda haka kada ma ki yaudari kanki." Daga haka ya taka jelan riganta zai wuce ita kuma ta yunkura da niyar tashi kawai sai ji kake  keeeeee!
Rigar jikinta ta yage ta wajen kugunta da aka saka raga raga a wajen saboda ya taka ita kuma ta ja sai ya yage ana ganin ƙaurin cikinta a waje.
  Ya ji karan yagan abu sai ya ɗan juya kaɗan yaga kaurin cikinta a waje wani irin hayaki yaji kamar idanuwansa na fita na zafin kishi, yanzu maza nawa ne a wannan wajen? In suka kalle mata jiki fa?
Kawai sai ya ji kamar ya mutu.
Ita kuma Mimi kuka ta fashe da shi cikin raunin murya take faɗin "Don Allah don Allah Mansoor."
  Rukkaya ce ta ƙariso wajenta da gudu ta riketa ranta ya baci cikin masifa ta ce"Mimi me ye haka? ta ya ya zaki zauna wani wanda bai isa ba yana wulakanta ki haka?.
Ya ji ta saboda har ya fara takawa zuwa wajen motar Mu'azzam sai kuma ya fasa ya dawo da zafin namansa lokacin Rukkaya da wata ƙawar Bibi sun ta da Mimi tsaye sai ya ga ana ganin jikinta, tuni idanuwansa suka rufe yana tafiya kamar ya ji ya tashi sama.
tsabar kishi da ya rufe masa ido yasa bai san lokacin da ya daka mata wani irin tsawa ba.
  "Ki tsaya anan, kar ki sake ki kara taku ko ɗaya FATIMA.."
  Ya kira ta da sunanta da ba kowa ke kiranta da shi ba. Jikinta na rawa ta juya tana kallonsa kowa kuma sai ya koma yana kallonsa baki sake hatta ko su Mu'azzam Nasir har sai da ya murmusa shi fa daman yasan har gobe Aji bai daina son Mimi ba, kuma a kishinta kamar mahaukaci haka ya ke jin kansa. Wajensu ya nuga yana zuwa ya cilla ma Mu'azzam key ɗin motarsa ya caɓe  da sauri, shi kuma sai ya mika ma Ahmad hannunsa da sauri ya ɗora masa key ɗin motarsa ya juya kamar wani namijin zaki ya wuce wajen motarsa shi duk saurinsa kar Mimi ta juya baya wajen maza su ga jikinta in hakan ta faru ai sai ya kusa mutuwa saboda baƙinciki.
Rukkaya kuma haushi wannan mulkin mallakan ya kamata a fusace ta ce"Dilla mu tafi yanzu ya gama wulakantaki sai kuma ya dawo yana ba ki umarni?  waye shi ɗin?
Mimi na hawaye ga kuka cikin sauri ta ce"Umarninsa kamar dole ne a gare ni na bi Rukkayya"
  Rukky ta saki baki galala tana kallon Mimi dai lokacin da Aji ya dawo da wata bakar jaket tana da tsawo nashi ne ta jima acikin motarsa ashe za ta yi masa amfani.
A gif gif ɗin sa ya dawo gabansu ya saita rigan ya saka a jikin Mimi bai samu salama ba sai da yaga jaket din ta sauko har ta rufe in da ya yagen sannan ya sakar mata rigan.
Bai kalleta ba duk nacin kallon da take yi masa , ga hawaye a saman fuskanta lokaci ɗaya da wani irin mirmishin da ta jima ba ta yi kamar sa ba.
  Kamar walkiya ya bar wajen har ya shiga motarsa Rukkaya ta saka hannu za ta warce rigan jikin Mimi tana faɗin"Ba za ki saka ba, ya damu da ke ya ture ki, kika faɗi a gaban jama'u?  gam ko Mimi ta rike rigan idanuwanta da hankalinta na kan Aji da ya shiga cikin mota. Duk da motar baƙin gilasai ne jikinta na ba ta ita yake kallo, kamkame rigar tayi cikin mirmishin dake tafe da hawaye Ta ce"Ki bar min Rukky a kallah bayan tsawon wasu shekaru na kara samun tabbacin matsayina bai sauya ba, yana sona har gobe tunda bai daina kishin wasu mazan su ga jikina a buɗe ba"
  Rukky ta bi ta da kallo kamar mai taɓin
hankali sakinta ta yi ta so ne ta isa wajen motarsa ta zage shi sai dai kafin ta karisa ya fige motar da gudu ya fice daga haraban wajen Rukky ta ɗaga murya tana faɗin"Ɗan wulakanci kawai zaka haɗu da dai dai da kai a gaba, kana baƙin mutum sai faɗin rai da nuna isa aikin banza kawai.".
Ranta ya baci ganin gabaɗaya ya ɓata musu biki tana juyawa ta nufi wajen su Usman da kamar an da sa su. Bibi kuma da sauran ƙawayenta sun rufe Mimi suna yi mata sannu.
 Cikin masifa Rukky ta ce" Usman wannan ɗan wulaƙanci daga ina? A gabanku ya ci zarafin ƙawata waye shi?
 Kai tsaye Nasir ya ce"Aji.. MANSOOR IBRAHIM AJI. Gombe State United Captain"
  A fusace ta wurga ma Nasir harara kafin ta ce"Aikin banza shi ne me? don yana ɗan ƙwallo sai ya yi mata wannan tozarcin wallahi ya ci sa'a ya bar wajen nan da sai ya raina kansa wlh."
Nasir ne ya ƙara ba ta amsa kai tsaye da cewa" Sai dai ki raina kanki, ke baki ga abunda ya yi ma ita ƙawar ta ki ba ne,?
Rukky za ta kara magana Usman ya tare ta da faɗin"Ki yi hakuri Anty Baby ko an yi miki bayani ba za ki gane ba, Aji abokina ne tare muk tashi dukkanmu nan tare muke wannan kuma da kike gani ƙaninsa ne Mu'azzam" Ya faɗa ya na nuna mata Mu'azzam wanda ya yi shuru kamar ruwa ya ci sa. 
  Cikin ƙufuluwa Rukky ta kallesa kafin ta ce" Miye haɗin ɗan uwanka da ƙawata da har yake da damar zai mata wannan wulakanci.?
Sai ya kasa ba ta amsa Nasir ne ya ce" Alaƙace mai karfi a tsakaninsu ko ke ba ki gane haka ba? to tsohuwar budurwansa ce bayan wasu shekaru yau suka haɗu shike nan kike son ji?
  Ya faɗa ya na mai kureta da ido, ta kasa mgana saboda mamaki dai dai lokacin da Mimi ta kariso wajen jikinta kamkame da rigar da Aji ya ba ta kamar wani zai ƙwace mata. Tana zuwa wajen ta saki baki tana kallonsu cikin mamaki ta ce"Su waye nake gani haka? Ai ba za taɓa mantawa da su ba  sai ta tuna islamiyan mallam Dahiru cikin buɗe baki tare da murnan ganinsu ta fara nuna su ɗaya bayan ɗaya.
******
 Me ya faru kike kuka? Ko ba ki da lafiya ne?
Ya jefa mata tambayoyin a tare sai ta yi masa banza kamar ba ta ji ba, sai ma ta ƙara gyara kwanciyarta, har ga Allah ya ɗauka da gaske ba ta da lafiya ne. Sai ya fara takawa zuwa gabanta lokaci ɗaya yana faɗin" Don baki da lafiya shi ne ba za ki iya mgana ba? Kuma  don kuma sangarta sai ki zauna kina ta kuka kamar wata ƙaramar yarinya?. 
Wani ƙulilin baƙinciki ya turniketa wato bai ma san abunda ya aikata ba har yana ƙokarin faɗa mata mgana.
 "Ko saboda kina ganin kin fi kowa gata ne shi ya sa za ki zauna kina ma mutane kuka?  ko da yake ai yar Major ce sannan ɗiyar ƴar lauya ce an riga an shagwaɓa ki shi ya sa in kina ciwo ma ba za ki iya mgana ba sai dai kuka."
  Kai tsayen shi ya faɗi haka, Ita kuma sai ta ji kamar wani abu na tunkaro zuciyarta idanuwanta suka rufe saboda bakinciki ba ta san ta mike ba sai ganinta ta yi tsaye kan kafafunta a gabansa idonta ma ya rufe saboda ɓacin rai cikin ɗaga murya ta ce"Ya isa! Na ce ya ishe ka haka Mansoor."
Sai kuma kawai ta saka kuka ta koma ta zauna har da shessheka.
Mamaki ya kama shi kawai sai ya buɗe baki ya na kallonta kafin ya ce"Ikon Allah! daga magana? me na yi miki? Ko don na ce iyayenki sun sangartaki?  to ƙarya na yi? E, mana ai sun sangartaki da gata shi ya sa kike wani abun kamar wata ƙaramar yarinya, ban da haka ba ki da lafiya ba sai ki yi mgana ba, ga mutane a cikin gida in ni ba za ki iya kirana ba?
  Ya  faɗa ya na tsareta da ido ganin kukanta ya fara fitar da sauti, da sauri kuma ya ɗaura da cewa"Ke ya isa mana, me ke damun ki ne?. Ai kamar ana ƙara ma mata kaimi sai kawai ta ƙara fashewa da kuka, sai ya matsa baya lokaci ɗaya yana ɗaga hannunsa sama kafin ya ce"To na gane, Allah ya baki hakuri ki yi a hankali kar Inna ta jiyo kukan ki, ko da yake na Inna mai sauƙi ne, Kar daga gidan ku a ji kin yi kuka yanzu nan na ji kiran sammaci daga kotu, shi mai barazana da sojoji ya tafi in da ba a dawowa ballantana ace zan yi kwana zaune."
Yana gama faɗin haka ya juya zai fita sai ta ji kamar ta tashi ta shaƙo shi sunan mahaifan nata ne abun kira a wulakance a wajen shi?
*****
 Ya yi ƙokarin ƙara kiranta ya fi sau goma ya na fasawa ana sha ɗaya ne wayar ta shiga, kuma sai ya ji girmansa na faɗa masa ka kirata ma taƙi ɗaga kiran ka kuma ba ta kira ka daga baya ba, sai kuma kai ka sake kiran ta? ta ma isa kenan. Sai kawai ya kashe wayar ya na huci amman abun mamaki sama da mintina goma Mimi ba ta biyo bayan kiran shi ba, abun sai ya ƙara ɓata masa rai. Sai kuma wata zuciyar ta ce ka kira ta ka ji dalilinta na yi maka wannan wulakancin, sai kuma ya kira har ta shiga sai ya kashe. Ya yi haka yafi sau biyar.
  A bangaren Mimi kuma duk kiran nan da Aji ke yi mata ya na kashewa wayarta na hannunta kuma tana gani, kiran farko ma da ya yi mata har sau biyu ba ta ɗauka ba domin haushin shi take ji har ga Allah, Shi ya sa ba ta ga amfanin kiran nashi yanzu ba, ta tafi Abuja wajen mahaifiyarta amman bai taɓa kiranta domin ya ji yadda take ba sai yanzu? Ai ya baro shiri tun rani shi ya sa taki ɗaukan wayarsa kuma sai da suka bar gidan sannan ta fito daga cikin ɗakin.
  Tunda ta fahimci kowa abunda yake so ya ke yi itama abin da ta ga dama shi za ta yi ba za ta ƙara barin sa ya takura mata ba.
shi kanshi Ajin ya  fara fita daga kanta ta ji ta na bukatar zama ta yi tunanin wata mafitar domin mai rai ba zai dauwama cikin rayuwar da ba ta da amfani ba. Kuma yadda yake kira yana kashewa yasa tasan rigima yake ji, ita kuma ta ce ba za ta kira ba in ya gaji da girman kansa da kamewarsa sai ya kira ita kuma tana dai dai da abunda ya zo da shi.
  Shi ya sa sai da ta bari ya ƙara kira ta yi sauri ta ɗaga kiran.
"Hello! Lafiya kake ta kira kana kashewa? In ba ka yi ra'ayin kira ba ne, me ya sa dole sai ka kira?
Sai jin muryan Mimi ya yi daga sama. Sai ya ji wani iri a cikin ransa, kamar ma ya kasa magana amman kuma bai kamata ya nuna ya gaza ba.
Kai tsaye ya ce" Eh ban yi niyyar kira ba, ke me ya sa ba ki kirani ba? Ko ba ki ga missed call ɗina ba ne ɗazu?
Cikin gadara Mimi ta ce" Na gani mana, na ɗauka ba ni kazo kira ba, shi ya sa ban biyo bayan kiran ba."
Aji ya yi shuru ya na jin yadda Mimi take masa mgana cikin isa sai kawai ya girgiza kai kafin ya ce"In da ban yi niyyar kiran ki ba, ke ba ki isa ki saka ni na kira ki dole ba."
 "Na sani, shi ya sa na da na ga kana ta kira kana katsewa ban damu da na biyo bayan kiran naka ba."
  Ya na mamakin yadda bakinta ya buɗe haka, ita ko cikin uwar ɗakin Yaya Amina ta maƙale ta samu damar maida masa da Martani.
"Yaushe za ki dawo?
"Sai ranar da na ga dama."
  Baki buɗe Aji ya ce"Mimi..!
" E! Kai kace naje sai ranar da na ga dama sai na dawo, to ka bari duk ranar da na ga daman sai na dawon ko?
Ya kasa mgana sai kawai ya ji ta ce.
" Sai da safe."
 Kafin ya yi wani yunƙuri ta kashe masa waya a kunnensa, Aji ya yi wani sansarerai kamar mara kuzari yana faman tuno maganganun Mimi yanzu yanzu nan.
Duk kuma saboda bai bita Abuja ba, ransa ya ƙara ɓaci saura kaɗan ya haɗa wayarsa da bango sai ya fasa ya koma yana harbi Iska da Kafafunsa alamun ɓacin rai shima Allah ya ƙara masa me ya sa ya damu da ita da zai kirata? Ta yi ma kanta in ma rigima ce ita ba ta san shi ya san kan rigima ba. To ai sai su zuba su gani tsakanin shi da ita zai ga waye zai yi nasara.
******
 Idanuwan Aji sun rufe gani yake kamar abunda ya faru a shekarun baya ne zai kara faruwa a yanzu, ita kuma Mimi wani irin kuka take yi ganin yadda Aji ke mgana kamar zai dage ta.
Takure kanta ta yi a jikin wardrpe ɗin ɗakin  lokaci ɗaya tana faɗin" Me ya sa kai ba ka yafiya ne? Ya yi nadaman abunda ya faru, Hajiya da Mommy sun zo sun nema masa gafaran ka? na ɗauka ka manta na ɗauka ka hakura na ɗauka ka yafe masa sabo da ni ban dauka har gobe kana kallona da wannan abin da ka san nima ba'a son raina ya faru ba. Me ya sa kai ba ka da afuwa ne? Kai ma ai ɗan adam  ne kana laifi sannan Ubangiji mai rahama ne mai jinƙai yana yafe maka dukkan zunuban ka, me ya sa kai ba za ka yafe masa ka manta baya ko saboda ni ba, ko saboda darajan soyayyar dake tsakanin da kai"
  Take faɗa tana kuka riri, sai dai kawai ta gan shi a gabanta ya saka hannuwansa ya tare gefe da gefen  da jikin wardrope ɗin da  take jingine cikin tsawa ya ce" Kin taɓa ganin an fasa gilas sama da shekara goma rana tsaka a zo a ce za'a yi masa gyaran ƙwaskwarima? Ai ko an gyara shi ba zai taɓa komawa dai dai ba, ban yafe mishi ba kuma su ma na faɗa musu ban yafe masa ba, kuma zan iya yafe masa saboda ke ba."
 "To ai ya rasu, kuma ya tafi in da ni da kai wata rana za mu je can, miye amfanin wannan abunda kake yi don Allah.?
Irin kukan da ta ke yi bai saka ya saduda ba sai ma buga wardrope ɗin da ya yi da hannuwansa guda biyu ji kake bum!
Ta tsorata ta sulale kasa ta ɗauka dukanta zai yi ta kamkame jikinta waje ɗaya.
  "Kin manta akwai hisabi tsakanin mutum da mutum? Ya yi sanadiyar lalatamin duka mafarkin rayuwata rana tsaka sai ace na yi hakuri bayan an daɗe da cutar da zuciya ta? me ne laifina saboda kawai nace ina son ki? Soyayyar ce ba ta min adalci ba,ita ce  ta ja ni ta kaini inda aka kusa kasheni da rai na, Ina ba zan iya ba, sai Allah ya yi mana hisabi da ni da Mahaifinki, domin ya cutar dani."
Ya ƙarishe faɗa kamar zai yi kuka domin muryarsa ta fara disashewa.
  Kan Mimi na cikin gwiwoyiyin kafafunta ta ce" Shi ma ai ba shi da laifi saboda uba yake a gare ni, ba ya yi hakane ba ne saboda son zuciya,  ya yi haka ne saboda ya ba ni kariya da kuma sauke nauyin shi na matsayin mahaifina shi ma ba shi da laifi ka yi masa uzuri.." A fusace ya ce" Ban yi masa ba, ba kuma zan taɓa yi masa ba, na ce ba zan iya yafe masa ba har gaban ABADA."
_*Ban ce ba wanda ya fini ba, amman na ce alƙalamina na dabam ne, kun gwadani kuma kun ga irin salon rubutuna. Ku bani kyakyawan shaida da yaƙini ni kuma zan baku abin da kuke so in sha Allahu. Free page zai fara zuwa muku ranar 10/08/2024 in sha Allahu, sannan kamar yadda tsarina yake book1 kyauta ne ya yin da book2 and 3 zai zo a matsayin paid kamar yadda muka saba. Sannan  za ku iya fara biyan kuɗin karatun ku daga yau har zuwa ranar da zamu gama free pages, babu wasa ko jira a cikin tsarina da ikon Allah cikin ƙankani lokaci zamu ƙare wannan labarin kamar yadda muka saba*_
_*Na gode da soyayyarku da amincewarku akan rubutuna Allah ya haɗamu a Aljanna firdausi Amin Amin.*_
*KAMAR YADDA TSARIN YAKE, BOOK 1  ZAI ZO MUKU A MATSAYIN KYAUTA BOOK 2 TO 3 PAID NE, TSARIN FARKO NA REGULAR GROUP NE N500. SAI TSARI NA BIYU KUMA GIDAN VIP NE, N1K NE, KU FARA BIYAN KUƊIN KARATUN KU TA WANNAN ASUSUN BANKIN 0552179550 JAMILA UMAR GT BANK, SAI KU TURA SHAIDAR BIYA TA WAƊANNAN LAMOBIBIN KAMAR HAKA*
*09069067488, 08032773332, 07030645342*
*MASU BUKATAR A TALLATA MUSU HAJOJINSU A CIKIN WANNAN LABARIN SU TUNTUƁENI TA WANNAN LAMBAR* *09069067488*

A tsakiyar falon ya ci karo da Inna Meri tana tsaye ita da Walida, ya yi sallama suka amsa gabaɗayansu. Tun kafin ya buɗe baki ya fara gaishe da Inna Walida ta yi zaraf ta ce"Yayanmu barka da dare"
Saboda sanin halinsa yanzu tana cewa ina yini sai yace bai ga yinin ba, sai dai ta ce masa barka da dare. Cikin mamakin ganinsu a tsaye ya ce"Barkan mu lafiya na gan ku a tsaye, Innanmu lafiya kuwa?
  Inna Meri wata bakar dattijuwa kallon farko za ka yi mata ka fahimci ta fito daga shiyar sokkoto ne, sannan ta haɗa jini da Arawa, saboda gefen bakinta dama da hagu ga zanenta na Arawa nan ɓaro ɓaro ya bayyana duk da ko ta na baƙa na iya ganinsa. Sannan sai alokacin na fahimci in da Mansoor ya ɗauko tsawon sa, Inna Meri doguwa ce sosai mai kaurin jiki kuma.
A shekarunta iyakarta 56 zuwa da bakwai a duniya ba ammh yanayin jikinta bai nuna wahala ba sosai tana sanye da hijabi ne a jikinta hannunta kuma  casbaha ne, daga gani ta idar da sallar mangariba ne tana lazimi. Cikin yanayin maganarta ta ce"Tun da naji Kwakwazon Magajiya na ce to Baban Inna ya shigo gidan" Mirmishi ya yi ba tare da ya yi mgana ba, Walida tayi saurin shimfiɗa masa darduma sanin halinsa bai son zaman kujera duk ko da irin tuma tuman kujerun alfarman dake mamaye da falon na inna Meri ko wata amarya albarka. Cikin natsuwarsa ya zauna itama Inna Meri sai ta samu daga gefensa ta zauna saman cafet mai taushi dake malale a cikin ɗakinta.
  Cikin yalwataccen fara'an da ba a raba fuskarta da shi ta ce" Tun fa ɗazu muke ta duban hanyan ka ni da Babanku muka ji ka shuru." Daman yasan tuni labarin dawowarsa ya zo musu tunda Mu'azzam ya ji labari. Kansa na kasa ya ce"Innarmu kun yi mgana da Mu'azzam ne?
Cikin jimami ta ce"Ya kirani kamar ya yi kuka Baban Inna ba ka kyauta ma ɗan Innna ba gaskiya, me ya sa ba ka je ka duba ɗan uwanka ba?
Kai tsaye Ya ce"Inna wasa muka je bugawa kamar kuma wani mace sai a ganni daga zuwa wasa ina faman biye biye
Inna Meri ta ce"To menene? ba wajen ɗan uwanka za ka je ba?  ya ce matarsa ta kasa zama waje  ɗaya saboda zuwanka maganar gaskiya Baban Inna ba ka kyauta ba."
  Ba ya son jan mganar ya sa Ya ce"Shike nan ki yi hakuri Innarmu, Ina Baba ko a masallaci ban gan sa ba?
Inna Meri tace"Tun ɗazu abokinsa Mallam Hashimu ya kirasa kan dai zaman da ake yi akan auran ƴarsa maigado shi ne ina ga har yanzu ba su kai ga matsaya ba."
Cikin mamaki Ya ce"Auran ya mutu ne?
Tana gyara zama ta ce"To abin dai nasu sanin gaskiya sai Allah ita ta ce ya saketa shi kuma ya yi rantsuwan bai furta mata saki ba  sun dai yi sa'insa har ya dake ta"
Mansoor ya yi shuru bai yi mgana ba, yana ji Inna Meri ta cigaba da ba sa labarin yadda akayi jin ta kawai ya ke yi hankalinsa na wani wajen kuma. 
  Walida ya ke hangowa ta cikin uwar ɗakin Inna Meri ta na karatu sai dai baisan me ta ke karantawa ba. Ya buɗe baki zai kwala mata kira kenan Inna ta riga sa, tana fitowa ta kalleta tana faɗin"Ke mara wayau baki kawo ma yayan naku ko ruwa ba?
Da sauri Ya ce"Ba na jin kishi Inna".
Kallonsa ta yi kafin Ta ce"To abinci fa?
Kai tsaye  Ya ce"Inna zan ci tuwo ammh ba yanzu ba sai na kusa tafiya."
Daga haka ta girgiza kanta kafin ta ce"Shike nan kun dawo oafiya ko? Ina fatan an samu nasara? Cikin sakin fuska ya ce"Lafiya lau Innarmu, an samu nasara in sha Allahu."
Nan Inna ta cigaba da kwararo addu'o'i yana amsa mata da Amin Amin. Walida kuma tsalle ta buga tana faɗin.
  "Yayanmu kun ci ƴan kano kenan?  eyye na ji daɗi daman yau a makaranta ana ta labarin ƙwallon da aka buga tsakaninku da yan kanon"
Kallonta ya yi lokaci ɗaya yana hararanta kafin ya ce"Ke ba karatu ki ka je yi makaranta ba labarin kwallo yake kai ki kenan ko?
Ta na jin haka ta yi sum sum ta wuce ciki Inna Meri ta ce"A'a ƙyalemin Auta, ita ke bani labaran ƙwallon naku ni kasan ba gane abun na ke yi ba, ranar ma a tibi ta ga an nuno wasu ta ce min Innarmu wata rana za ki kalli Baban Inna acikin tibin na ce Allah ya nuna mana."
  Yana Mirmishi ya amsa ma ta da Amin.
Hira suka cigaba da yi Inna Meri na faɗa msa ta yi waya da mutanen mallam Sidi sun ce ya ji ma bai je ba Goggonsa yalwa har ta yi rashin lafiya kwanaki.
Yana duba agogon fatan da ke hannunsa ya ce"Zan je Inna ba na samun zama ne, ammh zuwa karshen watannan zan ga abin da Allah zai yi."
Inna Meri ta ce"Ya dai kamata ko ba ka kwana ba, Mu'azzam yafi ka son zumunci yanzu haka duk zuwan da zai yi garin nan sai ya leka wajen yan'uwan mahaifiyarsa ya gaishesu ka ga hakan ai yafi da ace mutum kwata kwata baya zuwa." Kai tsaye ya ce" Hakane Inna zan kokarta in sha Allahu."
  Wayarsa a ka kira yana ganin Coach ne ke kiransa ya ɗaga suka gaisa nan ya ke faɗa masa gobe da safe suna da morning Training, da kai ya amsa mishi sannan ya sauke wayar dai dai ookacin da ya ji gudu da dariyan yara daga koridon shigowa shashen inna Meri kafin ya yi mgana ya ji Inna na faɗin"To  ga shugabanin yan kiriniya nan sun dawo." Kafin ma ya samu zarafin mganar sun faɗo ɗakin da gudu sauran kaɗan su ture Mansoor dake zaune.
Sai da ya daka musu tsawa sannan suka fahimci yana ɗakin.
  Sai suka natsu sum sum suka koma bayan inna Meri suka tsaya suna fiki fiki da ido kamar za su yi kuka.
Inna Meri ta juya ta kallesu kamar tayi dariya sai kuma ba ta yi ba.
Ta jawo Hassan jikinta shi kuma Hussaini ya lafe a bayanta.
Cikin sigar lallashi ta ce"To sojojin Inna ba ku gai da kawun ku ba."
Daga jikinta suka hadɗa baki wajen faɗin.
"Kawu ina yini."
  Kai tsaye ya ce"Barka da dare ake cewa ina yini ba gaisuwa ba ce kun ji ko?
A tare suka ɗaga masa kai, yan biyu ne masu tsananin kama da juna.
Inna Meri ya kallah kafin ya ce"Daga ina suke Inna? kuma wa ya kawo su?
Inna Meri ta mikar da Hassan ta na ce musu su shiga ciki wajen uwarsu Walida, sum sum suka wuce suna tafe suna taɓa juna ba Halin su yi mugun wasa yanzu kawun su ya za ne musu jiki su san Halinsa ai tunda a ɗakin Inna Meri suka yi yaye, bai damu da kankantarsu a lokacin ba, da sun fara ma Inna kukan banza in da yazo gidan sai ya zane su. Da suka gane shi suna ganinshi suke shiga taitayinsu yara ne yan shekaru biyar zuwa shidda.
  Sai da suka Shige Inna Meri ta fara faɗa masa cewa Bintu ce ta kira waya ta ce Walida tazo ta na son ganinta ashe wai faɗa tayi da miji da kishiya shi ne ya sa ta ce Walida ta tattaro yaran ta kawo mata su yi kwana biyu a hannunta
Cikin takaici ya xe"To Inna makarantar su fa? Inna ta ce"Walida ta ce ko an basu hutu, sai ranar litini za su koma, Bintu finitinanniyar yarinya ce Baban Inna ba ta jin mgana tunda Basiru ya aureta wlh bai huta ba, ta addabeshi ta addabi matarsa, kuma shi yana jin kunyar Babanku ne shi ya sa yake raga mata  amma al'amarinta sai kara gaba gaba kawai yake yi, Walida ta gaya min ta ce sanda ta shiga gidan Bintu na tsakar gida tana na bala'i uwargidanta na cikin ɗaki ba ta fito ba amma haka Bintu ke zage zage kamar ɗiyar maguzawa."
  Mansoor ya yi shuru na wani lokacin yana jin Inna na faɗin "Ku shiga mganar kai da Mu'azzam Babanku bazai iya da fitinarta ba." Sai kawai ya jinjina kai kafin ya ce"Ko Bintu ta fara hauka ne ba mu sani ba Inna?
Inna meri kamar tayi kuka ta ce"To ga dai shi, abubuwan da take aikatawa ba na masu hankali ba ne."
Kai tsaye ya ce"Inna laifin ku ne, kunsan cewa Bintu bata san ilimin zaman aure ba me ya sa kuka aurar da ita? kuma shima Bashir ɗin wawa ne kamar shi yana namiji ashe ban sani ba sakarai ne? ta ya ya yana namiji zai zauna mace ƙarama kamar Bintu na juyasa? Ita ke auransa ko shi ke auranta?
Ya karishe faɗa cikin ɓacin rai, yana jin takaicin yanzu nan in ransa ya ɓaci sai ya ta ka ya je har gidan ya ci mata mutumci tunda ya fahimci ta fara zama mahaukaciya.
  Ganin ya fara harzuka ya sa Inna Meri ta sausauta tana faɗin"Ka bari zuwa gobe ka kira shi Bashir ɗin da ita kanta Bintu ka ji abunda ya faru, nima ban ce ka raga mata ba, ka ci min mutumcinta tunda sakara take mara wayau." Karamin tsaki ya ja kafin ya ƙwalama Walida kira ta fito da sauri tana faɗin gani yayammu. Idanuwansa har sun fara sauya launi ya kalleta yana faɗin"Me kika je kika iske Bintu nayi a gidanta?
Walida ta ce"Sai faɗaa ta ke yi tana zage zage wai duk wanda yaci amanarta ba ta yafe ba tac e na tafi da su Hassan sai Yaya bashir ya gane bashi da wayau."
Inna Meri tace"Kai Jama'a me Bintu take son zama ne ni Meri?
Shuru ya yi yana wani tunani, bai ɗauka haukan Bintu ya kai haka ba.
  Yana ji Inna na faɗin "Fitinar Bintu ya yi yawa, fitannannu biyu Allah ya bani cikin ya'yana da kai da Bintu kai na samu saukin naka Fitinar itace yanzu take son kasheni da bakincikinta."
Da sauri ya ce"Ki daina haɗaani da ita Inna ni halina ba irin na Bintu ba ne, wannan fa mahaukaciya ce."
Inna Meri tace"Hmm ka ma fita, yanzu ne ka daina jawo fitinar da ta fi karfinka Baban Inna."
  Ya na jin ta ɗauko wannan mganar ya yi saurin mikewa ya fice yana ce mata an kira sallar Isha'i zai je ya yi sallah ya dawo.
Daman tasan bazai zauna ba, shi da bayason mganar kwata kwata. To kuma gaskiya ne shi ai fitinarsa ba mai iya kwantar da ita sai Allah. Ga bakar Zuciya kamar Kuturi ga kafiyan tsiya ita fa tana ganin Bintu ko kama kafar Baban Inna ba ta yi ba wajen fitina da taurin kai.
Shi zata iya cewa ta wajen dangin Ubansa ya ɗauko wannan hallayar, ita Bintu fa? Ta rasa gidan uban da ta ɗauko hallayan fitina da rashin son zaman lafiya.
Tana jin Walida na faɗa mata ɗakin Bintu duk an fasa kwalaben turaren wuta tana tunanin kila ma dambe tayi da yaya bashir ɗin kafin ya fita. Inna Meri ta mike tana faɗin"To Allah shi ya ye ma Bintu wannan bala'in bani iyawa da halinta ni kam in ya gaji shi basirun ya sakota ta dawo gida ta zauna." Daga haka ta mike ta shige ciki domin ta da sallah.
Su Hassan sun yi barci ba mugun wasa.
  A can masallaci Mansoor ya haɗu da Baba da abokinsa makocinsu Mallam Hashimu, albarkacin Baba yasa suka dawo masallaci tare da su Baba Sani, a kofar gida suka tsaya wannan yace bashi da abinci Baba sani ke faɗin ko ƙwayan hatsi babu a bangaransa Mansoor ya taimaka masa.
Baba Danjuma na gefe kamar ya saka kuka gabaɗaya ƴan uwansa sun zubar da kimarsu da Allah ya basu, sun koma maula wajen wanda ya ke matsayin ɗa a wajensu.
Bai ce bazai ba su ba, kudin da ke Jikinsa duka ya kwashe ya ba su 20k ammh ya ce musu in ya dawo zai ƙara musu, suka karɓa ko Godiya domin sun raina abunda ya ba su. Ko kunya suka wuce bangarensu Baba Ɗanjuma ya sauke Numfashi kafin ya ce"Ka yi hakuri Mansoor kaji ko?
Kansa na kasa ya ce"Haba ba komai Baba suma iyayena ne yadda zan yi maka abu suma suna da haƙƙin na yi musu."
Jinjina kai kawai Baba Ɗanjuma ya yi yana ta saka albarka. A kofar gidan suka tsaya Mansoor ɗin ya kawo masa mganar Bintu.
Baba Danjuma ya ce"To ni sha'anin Bintu ya fara isata yarinyar nan ba ta jin mgana."
Mansoor yace"Baba ba ita ta haifi kanta ba. Ubanta zata ci wlh tunda na lura ba ta da hankali."
 Baba Ɗanjuma ya ce"To kila kai in ka yi mata magana ta gyara, ammh ni da Meri har mun gaji da  yi mata nasiha mun ƙyaleta, yaro nan kunyata yake ji shi ya sa bai ɗauki wani mataki akanta ba, ammh sha'anin Bintu ya wuce hankali, kwata kwata ba ta daraja mijinta ta zame ma sa fitina a gidansa." Mansoor jinjina kai kawai yake yi yana tunanin gobe daga studion gidan Bintu zai wuce yana so ya ga Iskancin da aka ce tana aikatawa ne.
Ga shi shegiya bata san komai ba sai hauka, ya'yanta ma ba ta iya kula da su sai dai ta kawo ma Inna ta dinga wahala da su, to a gobe zai saka Walida ta maida mata ya'yanta in bazata zauna da ya'yanta ba to ta aika su wajen kakarsu ta bangaren uba,
Amma ba gidan su ba.
  Tare suka shiga gida da Baba Ɗanjuma, ranar Magajiya ke da Miji tana ganinsu tare ta fara masifa tana manganganu ganin haka yasa Mansoor bai tsaya ɗakin Baba Danjuma dake tsakanin Korodon Inna Meri ba, sai ya shiga falon Inna Meri ya zauna Walida ta zuba masa tuwon masara da miyar kuka yana ci suna hira da Inna har ya kamallah yace kuma a ijiye masa ɗumame da safe in ya dawo training zai shigo ya ci.
Karfe goma ya bar gidan ko ɗakin Baba Danjuma bai leka ba tunda Magajiya na ciki yana shiga sai kuma ya jawo tijara, tunda ita kam tun yana ƙarami yasan ta tijararriya ce ba ta raina abun mgana musamman ma shi da ta ke ganin ba ɗan gida ba.
  Ya isa gida goma da rabi, da ne ya kan zauna majalisar su matasa a anguwansu amma yanzu majalisar ba kowa, dukkansu sun kama kansu wasu sun yi aure wasu kuma ba ma a garin suke sana'ar su ba ya na jin daga shi sai Nasir sai makama suke garin Gombe. Nasir kuma ya yi aure sannan anguwar da ya ke zaune da matarsa akwai nisa a tsakaninsu sai su jima basu haɗu ba.
Makama ne kaɗai da shi suka rage ba su yi aure ba, ko kuma ya ce shi kaɗai ya rage tun da Makama an kusa bikinsa  ma'aikacin bankin First bank ne, shi ya sa in ya shiga anguwan sai dai ya zauna a gida ya yi hira da Inna ko Baba ya ci tuwo ya fito ya koma gida ya kwanta. Shi kanshi yasan rayuwarsa ta sauya, abubuwa masu dama sun sauya daga rayuwarsa. Mafarkinsa, burinsa da komai nashi ya sauya, shi ya sa yake jin kansa kamar bashi ba.
Tabbas  Mansoor Ajin yanzu ba shine Mansoor Aji a shekaru goma da suka ga ba ta ba. Wannan wani sabon Mansoor ne, wanda ya rasa mafarkinsa da burinsa wanda rayuwarsa ta juya daga farinciki zuwa baƙinciki.
******
Washegari.
*Karamchi Tv*
11:30am.
Yau ba ita zata karanta labaran dare fa Salim Bunza ne, shi ya sa bayan ta gama karanta labaran safe ta tattara sauran takardun hannunta zuwa Office ɗin manajansu bangaren labarai da al'amuran yau da kullum na gidan talabijin na karamci.
Mai alhakin editer ɗin su ba musulmi ba ne Peter tare da shi suka je wajen manaja tunda ranar lahadi da safe za su gabatar da shirin sharhin labaran karshen mako ita da Salim.
  Ta ji ma a wajen Manaja suna magana har peter ya fito ya barta sai daga baya itama ta baro bangaren zuwa rest room ma'ana ɗakin hutawarsu.
Babban ɗaki ne mai cike da kayan alatu kamar falon wata mace, ga A.c ta ko'ina ga tuma tuman kujeru da suka zagaye wajen ga firiza domin sanyaya makoshin ma'aikata. Sanye ta ke da Abaya mai ruwan ash colur sai ta saka mayafin Abayan ta yi roling ɗin shi a saman kanta.
Kafarta sanye cikin takalmi sahu ciki kafin kaga Mimi da takalmi na sahu waje sai ka ganta da sau ciki sau goma.
  Tana son takalma masu rufi sosai, jakarta karama kalan takalminta ash mai duhuwa, a can ta samu debora mai kula da shashen bangaren kula da masu shirye shirye ita da Na Misau suna hira. Zuwan ta ya sa aka cigaba da hiran da ita, duk da jefi jefi hankalinta na kan wayanta Mimi bayan aikinta sai wayarta ta fi ba ma muhimmanci. Chart suke yi da Dr. Sulaiman ya na shaida mata a satin mai shiga shi da iyalansa za su je Abuja saboda duba jikin Abi. Itama sai take faɗa amasa da safen nan sun yi mgana da Mommy tana faɗa  mata Abi na a kiran sunanta ya kamata tazo ta ganshi. Sai ya ce mata to ta bari a satin da zai shiga sai ta shigo su haɗu a gida.
  Tana can ta na chart ɗinta Debora ta musu sallama ta fita Na Misau ma daya ga yana mgana hankalinta baya kansa sai ya kwashi takardunsa ya fice, suna da shiri shi da abokiyar shirinsan nan da Karfe ɗaya na rana. Sai da ta ji ɗakin ya dauki shuru sannan ta juya ta ga ba kowa sai ita kaɗai sai kawai ta jawo jakarta ta ɗauko Blutooth  ɗinta ta maƙala a kunnenta ta kuma yi connacting da wayarta ta sanya wakar da kamar ita kaɗai gareta acikin wayarta.
Tana fara sauraran wakar sai ta koma ta jinginar da kanta jikin Kushin ɗin kujeran da take zaune, Kafarta kuma sai ta ɗora ta saman ɗaya wayarta na saman cikinta ta saka ɗayan hannunta ta dafe jakarta dake gefenta. Cikin zaƙin muryanta kamar ita ta raira wakar ta fara bin karin wakar mai taken lafazina na khairat Abdullahi.
_Jarabta da soyayya zafinta na ɗanɗana matuka_
_Hakika da ƙuna gun kaifi fa ta sha gaban suka_
_Nayi wutar ciki nayi bakinciki na share kuka na. Ta shiga can ciki takai  farmaki ta kama hanjina._
_Dakyar na ke fidda numfashi SO ya tushe Kirjina_
_Wata rana kamar in yi ihu ko wani  za ya gano takaicina_
_Mashi ya soke ni wa za ya dubeni. Raɗadin zafin azaban ya zarce tunanina._
Ta daɗe tsaye tun shigowarta tana kallonta bata ma sani ba, ta yi nisa cikin sauraran waƙan nata da kuma salon yadda ta saba bin karin wakar a koda yaushe, mirmishin gefe baki ta sa ki kafin ta fara takawa zuwa gaban Mimi duk ko da yadda Takalminta mai tsini ke fitar da karamin sauti acikin tayless din dake falon. Sanda ta kariso gabanta dai dai Lokacin da ta ji ta na faɗin
_In SO ya doke ka! ƴa'yanka har Jika, ba za ka manta ba ya shiga tarihinka kenan..!_
  Ba ta bari ta ƙara ɗaukan wani karin ba ta saka hannu ta dauke wayar dake cikinta lokaci ɗaya kuma ta tsaida wakar, cikin kasala Mimi ta buɗe idanuwanta da har sun fara sauya launi ta sauke su fes kan Rukayya Bala(Baby) Ma'aikaciya ce itama a shashin tallace tallace na gidan Talabijin na karamchi. Kuma kawar Mimi ce tare suka yi master ɗin su a Bayero kano sun zama kawaye tun a lokacin da jin sun fito daga jiha ɗaya. Mimi ta fara aiki da gidan Talabijin na Karamchi ita kuma ta kawo Rukayya da suke kira Baby aka ɗauketa wattani kaɗan da suka gabata.
  Tana ganin ita ce sai ta yamutsa fuska kafin ta ce"Baby ya za ki kashe min wakata?
Wacce aka kira da Bby gajera mace fara mai dan kaurin jiki, itama wani material ne ajikinta na yadi baki ta yi dinkin Bubu, amma sai ta saka wani karamin hijabi fari daga saman kanta zuwa wuyanta, ta kuma sakalo I.D card ɗinta na wajen aiki ɗauke da sunanta na Rukayya Bala da shashin da ta ke aiki.
  Kusa da Mimi ta zauna lokaci ɗaya tana Faɗin "Mimi kamar wannan wakar kaɗai gareki acikin wayarki? Ko da yaushe ita kike  saurara kuma ni nasan ba soyayya kike yi ba, ballantana nace wani mara rabon ne ya yi breaking heart dinki, wayarki  cike suke da irin waɗaanan wakokin Mimi."
Ta faɗa ta na mai kureta da ido da kokarinta ta fahimci wani abu, kamar Mimi ta sani sai tayi sauri tashi ta gyara zamanta dakyau lokaci ɗaya tana warce wayarta hannun Rukky ta haɗa Blutooth ɗin da ke kunnenta ta tusa cikin jaka sannan ta kara Juyowa ta na faɗn"Ina jin ki me ma kika ce?
Hararanta Rukky ta yi kafin ta ce"Ke dai kika sani." Mirmishinta mai kara mata kyau ta yi kafin ta ce"Hajiya Baby mai sunan yan gayu in ji Hajiyar shagamu"
  Rukayya ta saka dariya ta na faɗin"Allah Sarki Hajiyarmu na jima ban je ko na dubata ba ko na biki na je yau ne.?
Mimi tace"Oho miki, ko ɗazu sai da ta ce wai ni Binta ina ƙawar nan taki mai sunan yan gayu nace ki nan nan abun ki."
Rukky tace"Tab yan adawa sun shiga ciki dole yau naje na duba Hajiya, ya ya kin tashi aiki yau ne?
Nima na tashi sai na mu tafi tare"
Mimi tace"Na tashi tun dazu Manaja ne ma ya tsaida ni, amma ba gida zan sauka ba daga nan sai na biya gidan Yaddiko na gaisheta ko da zan fito da safe sai da Hajiya ta rokeni da Allah da Annabi na biya na gaisheta."
Rukky tace"Ba matsala sai mu fara biyawa ta can, ammh fa da yammah zaki kai ni gida in na gama miki yini."
Mimi ta mike ta na faɗin"A'a ba wajena kika zo ba, sai dai ki samu adaidaita ba na tuki in yamma ta yi"
Rukky ta mike ta rumgumota ta na mata magiya da fadanci tana faɗin"Haba Hajiyata Mimi, mimi mai kyau da ado."
Take faɗa da sigar waka, Mimi sai mirmishi ta ke yi, a haka suka fita har main falon na ma'aikatan nasu ga sauran ma'aikata nan a zazzaune suna ganinsu ahaka aka sakar musu dariya.
  Na misau da zuwan shi kenan ya kallesu kafin ya ce"Yanzu haka Rukkaya maula ta ke yi tunda naga ta na rage murya"
Hararansa ta yi kafin ta ce"Shisshigi ba kwarjini ina ruwanka da shiga tsakanin ƙawa da ƙawa."
Sai ya ɗaga hannu yana faɗin"Ba ko ruwana kun fi kusa."
Mimi na dariya ta ce"Fadanci ta ke yi min Na misau wai dole sai na yi mata lift a motata."
Dariya ya kwashe dashi lokaci ɗaya yana faɗin"Rukky gaskiya ki rage son kudi ki siya mota ga kudin albashin ki, sannan ga ki lashe money ni kaina kin cuceni kudaɗe sun fi dubu ɗari biyar."
  Jin abin da ya ce ne ya sa Rukkaya ta saki Mimi ta waigo tana kallon Na Misau da ya ɗaga kafaɗa yana fadin"Karya nayi? Ke kika ja har a na fallasa maganar nan, tunda kika ce ba za ki aureni ba."
Ido ta ke wurga ta na neman abun duka shi kuma Na Misau ya ɓata fuska ya juya yana faɗin "Justice for Na Misau."
Rukky ta kasa mgana sai kawai ta rarumo laptop din da ke gaban Nura ta bi Na Misau da shi shi kuma ya saka gudu yana fadin to ba gaskiya na faɗa ba.
Suka bar su Mimi da dariya Rukky da Na Misau sun saba rigimansu na fama sai sun saka cikin ka ya kulle.
Manaja ne kaɗai ke iya raba wannan faɗan shima irin su ne shi ya sa yake biye musu.
  Sai ɗaya saura na rana suka bar Ma'aikansu Mimi ta ɗauki Rukky a motar ta wata fara ta kamfanin Toyata mai kyau da yarari motar har ɗaukan ido take yi, suna tafe suna hiran bikin kanwar Rukky da za'ayi nan da wattani huɗu.
Mimi ta kalli Rukky, hankalinta na wajen tuki ta ce"Baby wai waye Bibi zata aura ne?
Rukky ta ce"Wani Usman ne ɗan gidan makama yana aiki a bankin First Bank."
Mimi ta maimaita sunan Usman da Makama acikin ranta sai dai ya bayyana a saman bakinta. Cikin mamaki Baby ta ce"Ko kin san shi ne?
Da sauri Mimi ta girgiza mata kai alamun a'a acikin ranta tana tunanin ko dai Usman ɗin da ta sani ne shekaru masu yawa a baya.
Kai ba shi ba ne, shi wannan da makama ta san shi ba Usman ba.
  Saurin kauda wannan tunanin tayi ganin sun shigo yankin fantami in da gidan Yaddiko yake, a kofar gidan Mimi ta faka motar ta saboda gidan na masu karamin karfi ne, tunda Mijin Yaddikk ɗan kasuwa ne mai karamin jari ya'ya ne ma suka taso suka kara gyara gidan ya yi kyau ya koma na zamani.
  A kofar gidan sun ga dandalin matasa tunda gidan yana da dakali kuma tun a zamanin baya Mimi tasan kofar gidan Yaddiko baya rabo da matasa.
Suna ganinta sanda suka fito daga motar zuwa kofar da zata sada su da cikin gida.
Suka fara kiran sunanta tunda duk wanda ke garin Gombe ya san fuskar Mimi , tunda gidan Talabijin na Karamci na gaba gaba cikin sahun manyan gidajen talabijin a garin. Fuskarta ba ɓoyayyiya bace a garin.
Hannu ta rika ɗaga musu tana mirmishi Rukky na gefe tana faɗin"Hajiya Mimi kin fa samu ɗaukaka ina ga ko Manaja baya fita ayi masa wannan kiran."
  Ture ta Kaɗan Mimi ta yi ta na hararanta har suka shiga gidan nan wasu ba su daina kiran sunanta ba. Gidan Yadikko cike yake da jikokinta duka ya'yanta ta aurar da su amma tarin Jikokin da suke gidan sun isa gayya duk da Yaddiko na da faɗa jikoki na son zama a gidanta saboda Allah ya dora mata son yara.
Suna shiga aka fara musu oyoyo Anty Mimi, itama ta na son zuwa gidan saboda yaran ammh saboda Yaddiko ya sa ba ta son zuwa duk lokacin da ta zo sai ta yi mata maganar da zai ɓata mata rai.
  Rai rai tare da yaran har falon Yaddiko wacce ke zaune a saman cafet tana sakan huluna daman sana'arta kenan tun tana matashiyarta har kuma ta manyanta bata daina ba. An yi an yi ta bari ta ce ba za ta bari ba yana deɓe mata kewan zama ita kaɗai. Har kasa suka zube ita da Baby suna gaishe da yaddiko.
Aneesa daya daga cikin jikokin Yaddiko ta lafe a jikin Mimi saboda yadda take kaunarta sai faman yi mata cancare take yi da Anty mimi na ganki a Tv jiya.
Yadikko ta ijiye julan hannunta tana amsa gaisuwarsu kallon Rukayya ta yi alamun rashin sani da sauri Mimi ta ce"ƙawata ce Rukkaya tare muke aiki da ita."
Sai ta gyaɗa kai kafin ta ce"Fatima kenan sai yau na ke ganin kafarki , kina garin nan ammh bakya zuwa gaisheni sanda zan je duba Hajiya kuma kina wajen aiki."
Kan Mimi na kasa ta ce"Ki yi hakuri yaddiko zan gyara in sha Allahu."
Sai ta taɓe baki, da ka ganta kasan ta haɗaa jini mai karfi tsakaninta da Mimi Saboda suna ɗibar kama.
  Mimi Allah Allah ta ke yi su tafi sai ta ji Yaddiko ta ƙwalama ɗaya daga cikin Jikokinta kira tace su kawo ma su Mimi abinci da ruwa. Mimi bakinta na rawa ta ce"Yaddiko gida za mu wuce, Rukky za ta je ta gaida Hajiya."
Kai tsaye yaddiko ta ce"Eh na sani ku ci abinci ku yi sallah sai ku tafi, ba daga wajen aiki kuke ba?
Rukkaya ce ta amsa mata, ba su da mafita dole Yaddiko ta saka aka shigar musu da abinci wani daki da ke cikin falon nan suka shiga suka cakuli abincin kaɗan Jalop din shinkafa mai Kifi sai zobo mai sanyi.
Bayan sun gama suka shiga tiolet suka yi alwala. A ɗakin akwai dogon hijabi suka yi salla sannan suka gyara fuskarsu suka fito.
Har kasa suka duka suna yi ma Yaddiko sallama Ta ce.
  "Har zaku tafi?
  Mimi ta gyaɗa kanta sai kawai Yaddiko ta gyara zama tana faɗin"Fatima mganar nan ce da ba ki so wato maganar aure!"
Gaban Mimi ya amsa sai ta sadda kanta kasa bata yi mgana ba.
Yaddiko ta cigaba da faɗin"Ya kamata ki manta abin da ya faru a baya ki ba ma manemanki dama ki fito da wani ki yi auranki Fatima shekaru suna ta gudu kuma kinsan dai ba niran ki lokaci zai yi ba."
Idanuwan Mimi suka tara kwallah ammh ba ta yi mgana ba.
Yaddiko ta cigaba da faɗin" Wannan yaron da kike yi ma wannan kulafacin ba ki da tabbacin yana nan bai yi aure ba, tunda mahaifinki ya yi muku tsakani kika yi alkwarin kin rabu dashi to kuma zaman jiran duk na menene?
 "Yaddiko shima bai yi aure ba fa "
  Ba ta san lokacin da bakinta ya kuɓce ba sai ji kawai ta yi ta faɗa.
Daga Yaddiko har Rukky suka bi ta da kallon mamaki, ita yaddiko ba ta yi mamaki ba daman ta faɗa maHajiyar shagamu yarinyar nan yaron nan data kwallafarai a kansa ta ke zaman jira shi ya sa ta zaɓi ta zauna ba aure ita kuma Rukky ta na mamakin waye wannan a cikin rayuwar Mimi da ba ta taɓa sani ba?
Sai dai Yaddiko ta katse mata tunani da cewa"Au ko shi kike jira ya zo ya aure ki?
Da sauri Mimi bakinta na rawa ta ce"A'a wlh yaddiko ba shi na ke jira ba, tunda nayi ma Abi alkwari na rabu da shi to da gaske nake yi wlh." Yaddiko ta kura mata ido cikin nazarinta kafin ta sauke numfashi tana faɗin"Tashi ku je jibi ina nan shigowa na duba Hajiyar ki gaishe ta."
Daman kamar akan ƙaya Mimi take ,ta mike da sauri Baby ta mara mata baya  duk da haka sai da ta tsaida suka karɓi sakon  Hajiya dafaffiyar zogale a leda  da kuli ta ce a kai mata, Mimi ta karɓa suka yi ma Yaddiko sallama suka fita bayan ta ba ma yaran 2k ta ce su raba.
  Mimi bata sauke numfashi ba sai da suka bar layin, sai dai yadda ta ke tukin za ka fahimci Mimi ta rasa natsuwarta sai gudu ta ke yi abin da ba halinta ba ne.
Rukky ta kalleta kafin ta ce"Mimi wannan halin da kika shiga yana da alaqa da mganar Yaddiko ne?
Wane ne na ji tana mgana akan shi?
Da sauri Mimi ta ce"Plz Rukayya ki yi min alfarman toshe kunnuwanki kamar ba ki ji mganar yaddiko ba, wannan mganar ta shuɗe daga tunanina da duniyata ba na son tunawa kwata kwata a rayuwata."
Tana maganar idanuwanta sun tara kwallah lokacin da ta dire mganarta sai hawaye sharr suka zubo mata kuma ta kasa share su. Yaushe ne zata daina tunanin shi? Sai yaushe ne za ta manta da shi?

Hashidu Estate.
Har suka iso anguwan hashidu Estate kuka Mimi tae yi, Rukky kuma tunda ta ce ta kyaleta ba ta ƙara takura mata da mgana ba. Ta dai ba ta hanky acikin karamar jakarta ta tsane hawayen fuskarta da shi.
Ji take yi kamar ta cire zuciyatar acikin gangar jikinta ko za ta daina jin irin abin da take ji, tabbas zuciya itace rayuwar ɗan Adam, in ta samu matsala to dukkan gangan jiki zai raunana. Zuciyar Mimi ta jima cikin ciwo ciwon da kuɗi ko muƙami ba zai iya samar mata da mgani ba, alokacin sai gaybom ya koma ɗanye ciwon ya yi ruwan da kamar a lokacin aka ji sa.
  Ko a yadda ta rika sakin hon zaka san ba lafiya megadi ɗan baba tsoho da shekara da shekaru tun marigayi Alhaji Sulaiman Dabo na raye, bayan rasuwarsa ɗansa ya ga ji aikin gadin, shi ya zo jikinsa na rawa ya buɗe mata get ɗin gidan da gudu ta shiga gidan parking ɗin ma ba a natse ta yi shi ba.
Rukky ta kalleta lokacin da ta kashemotar ta cire key din, jakarta ta ɗauka lokaci ɗaya ta buɗe murfin motan ta fice.
  Ajiyar zuciya ta sauke kafin itama ta ɗauki jakarta ta buɗe kofar bangaran mai zaman banza ta bi bayan Mimi wacce megadi ke ta yi ma maraba da zuwa  da Slsauri take tafiya shi ya sa bata ma ji sa ba, sai Rukky aka bari da amsa masa gaisuwarsa sannan cikin son jin menene ya faru da rayuwar Mimi haka? Sannan wanene wanda maganarsa kaɗaai ke rikita Mimi?  duk kokarin Rukky sai da Mimi ta rigata shiga falon Hajiya.
Da Baaba Uwani suka fara cin karo wata mata dake zaune tare da Hajiyar Shagamu.
ƴar'uwansu ce daga can Akko aka zo da ita mijinta ya rasu ƴaƴan ta huɗu kuma suna wajen dangin babansu, ta zauna acan saboda rayuwa ya sa Hajiya ta ɗaukota ta dawo wajenta da zama gabaɗaya shekaru biyar da suka gabata.
  Ita ke faɗin "Binta har an dawo?  barka da dawowa." Da yake da Binta kowa na gidan Hajiya ke kiran Mimi, ammh yau kam Binta bata saurareri Baaba Uwani ba a tsakiyar falon ta watsar da jakar hannunta da key ɗin motarta  da gudu kuma ta karisa ta shige wani koridon da zai sadata da ɗakinta kamar kuka ta fashe da shi kafin ta karisa cikin ɗakin. Tunda har suna Jiyo gunjinta daga falon.
  Baaba Uwani ta kalli Rukky da ta tsaya a tsakiyar falon cikin rashin mafita kafin ta ce"Topa yau kuma me ya samu Binta?
Rukky ta karisa ta kwashe jakar Mimi da key din motartaa, sannan ta kalli Baaba Uwani tana faɗin"Baaba Uwani yadda kika ganta nima haka na ganta, Ina Hajiya?
Baba Uwani tace"Hajiya na cikin ɗaki tunda ta shiga salla bari na yi mata mgana."
Daga haka ta wuce ta Koridon da Mimi ta shiga  Rukky kuma ta samu ɗaya daga cikin Kujerun da suka yi ma Falon kwanya ta zauna. Wani abu ne ya bata mamaki bata taɓa tunanin Mimi ta taɓa yin wani relationship ba, tun suna kano duk wanda ya ce yana sonta kamar makiyinta haka take ɗaukanshi. Ta saka Mimi ckin sahun matan da Soyayya ko aure baya gabansu ta fi ɗaukanta a matsayin macen da take ba ma aikinta muhimmanci fiye da komai a rayuwarta. Sai dai mganar Yaddiko ta sakata shakku da kuma halin da Mimi ta nuna yanzu, abu ɗaya take son sani shi wannan waye shi ake mgana a kan shi? wani matsayi gare shi a wajen Mimi da tuna shi kan ɗaga mata hankali?
  Tunaninta ya katse sanda taji sallamar Hajiya  da sauri ta mike tana sakin mirmishi. Hajiyar Shagamu kenan tsohuwa lafiyayya da ba ta da irin ƙananun cuwukan zamani na tsoffi da kafafunta da karfinta sannan da idanuwanta da bakinta ras tana gane kowa fara ce sai ɗau duk da ta tsufa sannan gashin kanta duka ya koma fari Saboda furfura, a tsaye take ma'ana tana da kaurin jiki fatar jikinta har wani kwanciya ya yi saboda hutu da jin daɗi kuma a kiyasi za ta kai shekara Saba'in da wani abu a duniya. Amma kana ganinta ka ga Mimi za ka san ita sak mimi ta kwaso kuma zaka so ka ga hotunanta tana matashiyarta Kila sai dai aga Mimi na biyu saboda tsabar kamar su.
Abin da na lura shine gabaɗaya Ahalin Sulaiman Dabo suna ɗiban kamanni da juna.
  Hajiya ta na ganin Rukkaya ta washe baki ta na faɗin "A'a mai sunan yan gayu ne yau a gidan?
Rukkaya kanta na kasa ta amsa lokaci ɗaya kuma ta durkushe kasa ta na gaida Hajiya.
Sai ta amsa mata itama ta na zama kan ɗaya daga cikin kujerun falon tana ce ma Rukkaya ta tashi ta koma saman kujera ta zauna. Ba ta yi musu ba ta ta shi ta zauna lokacin kuma Baaba Uwani ta kawo mata ruwa da lemu a wani ƙaramin faranti da ƙaramin Kofin silba.
Bayan gaisuwa da tambayan gida da aiki Hajiya ta kalli Rukkaya kafin ta ce"Ita Bintan tunda ta shige bata fito ba? Hala kun biya wani wajen ne kafin ku kariso nan ko?
Kan Rukkaya na kasa tace"E. mun biya gidan wata Yaddiko."
Nan da nan fuskar Hajiya ta sauya lokaci ɗaya tana faɗin "Me ya sa Yaddiko ba ta jin magana ne? Ta yi kuma ƙorafin Binta ba ta zuwa gudanta, kuma in ta je bakinta baya iya shuru sai ta ja abin da kafin Binta ta koma gidanta sai an yi ta fama kai jama'a."
  Hajiya ta faɗa ta na mai lokarin bayyana takaicinta kafin ta ce"Allah ya sauwake to."
Rukayya ta tashi taje gaban Hajiya ta mika mata zogalen da Mimi ta barta da ɗauka lokaci ɗaya da jakar Mimi da key ɗin motarta tana faɗin.
"Hajiya ga sakon zogale Yaddiko ta ce a kawo miki. Wannan kuma jakar Mimi ce da key din motar ta"
Hajiya tace Rukayyan ta ijiye a kan Kujera, sai ta ijiye mata sannan ta tashi ta koma wajen zamanta ba ta  jin kishi amma kada Hajiya tayi mganan bata sha komai ba ya sa ta zuba ruwa ta sha kaɗan.
  Falon ya yi shuru kowannensu da tunanin da ke cin ransa. Rukayya ce ta kauda shuru bayan ta kalli Hajiya ta ce"Hajiya Mimi kamar  kuka take yi acikin ɗakinta fa?
Hajiya ta sauke numfashi kafin ta ce"Shi zata yini yi yau tunda aka famo mata wannan tsohon ciwon, yau kuma kamar gidan makoki haka zai kwana."
Rukky ta gyara zama kafin ta ce"Hajiya shin wane ne naji yaddiko na mata maganar shi? Domin bayan an yi mganar ne Mimi ta shiga cikin tashin hankali tun muna hanya ta fara Koke koke." Hajiya ta yi shuru na wani lokaci kafin ta ce"Wani shuɗaɗɗen labari ne Rukayya, shekarun sun daɗe amma In Binta ta tuna kamar yau abun ya faru haka take ji." Sai kuma ta yi shuru Rukayya kuma ta kosa taji ko waye wannan da tunashi kaɗai kan iya haifar da tashin hankali a rayuwar Mimi
  Cikin ƙaguwa Rukayya ta ce"Hajiya to wane ne wannan mutumin da tuna shi kaɗai barazana ne ga kwanciyar hankalin Mimi?
Hajiya ta yi wani iri kafin ta kalli Rukayya ta ce"Wani ne, wani saurayin Binta ne da suka yi soyayya da jimawa."
Rukky ta ware ido kafin ta ce"To yanzu ya na ina?  sun rabu ne ko ya rasu ne?
Hajiya ta girgiza kai kafin ta ce"An ya? Bai rasu ba ya na nan da ransa. Irin soyayyar nan ce tun na tashen balaga Rukayya  ya so Binta itama Binta ta so shi kamar ta mutu, amma faruwan wasu abubuwan ya sa suka rabu tun shekaru sama da takwas ina jin."
Rukayya ta yi jugum kafin ta ce"Me ya hana su aure tun a wanchan pokacin Hajiya? Kuma anan garin ne ko acan Abuja?
  Hajiya ta ce"Mahaifinta ya hana al'amarin, A nan garin ne anan kuma suka haɗu  lokacin tana zuwa min hutu,"
Rukayya cikin ƙarin mamaki ta ce"Kuma tun bayan rabuwarsu yana nan a nan garin nan?
Hajiya ta yi shuru kafin ta ce"Gaskiya ba na jin ya bar garin nan, tun da tun bayan faruwan lamarin zumunci mu ya yanke tsakanina da mahaifiyarsa ba ni da labarinsu, ba ta zuwa in da nake nima kunya da nauyi sun kasa barina har yau na nemeta. Allah Sarki Inna Meri wata mace kwara ɗaaya da na zauna da ita mai kirki da mutumci mai kawaici da yaƙana mai hakuri da sanin darajan ɗan adam ta zauna dani kamar ni na haifeta daga baya abubuwan da suka faru ba ma su daɗi ba ne shi ya sa sai alaqan da ta haɗamu tun a wanchan lokaci ta jima da lalacewa daga kuma Lokaci ban kara jin labarinsu ba amma ina da tabbacin suna nan a garin nan
  Rukayya ta yi tagumi tana jin Hajiya kafin ta ce"To Hajiya me ya sa Abban Mimi ya hana su aure tun da Mimi tana son shi?
Hajiya ta ce"Ai shima ya sota, ya so ta sosai so mai tsanani wallahi. sai dai kinsan komai sai Allah ya yi, alokacin duka an yi abun ne cikin rashin lura da gaba, shi ya sa ake son in mutum ya ciza to ya busa saboda gaba kar ya zo yana nadamar abin da ya aikata, labarin ba shi da daɗin faɗa mai sunan yan gayu ki bar maganar kawai, gwara ki tashi ki karisa gida yau sai sa'a Binta zata fito daga cikin ɗakinta" Ba haka Rukayya ta so ba, ta so ne taji mafarin labarin, ba za ta iya gaddama da Hajiya ba ya sa ta mike ta yi mata sallama ta fita.
  Sai da ta taka da kafarta har can babban titi sannan ta samu adaidaita zuwa gida.
Kuma ita duk tunanin ya tafi akan me ya hana wannan auran? Sannan taji Hajiya na faɗin alaqar dake tsakaninsu ta lalace tun daga  wancan lokacin, a kuma yadda ta fahimta Hajiyar kanta bata ji daɗin abin da ya faru a wanchan lokacin ba  sannan kuma duk yadda akayi Mimi na son wannan mutumin kuma shi ne dalilinta na har yau ba ta yarda ta ba ma wani namiji dama ba, duk ko da tarin masoyanta. Za ta so ta ji oabarin wannan Soyayyar domin kuwa tana da tabbacin akwai abun al'ajabi acikinsa.
  Za ta yi ta bin Mimi a sannu sannu har sai ta san komai, ƙarin abun mamaki yadda Mimi tace bai yi aure ba shima a gidan Yaddiko. Kenan tana labarinsa?  ta kuma kila san a in da yake rayuwa? Ammh me ya sa bata neme shi ba, tunda dai saboda soyayyarsa ta ki ba ma kowa dama ya kamata ta nemeshi saboda ta ba ma zuciyarta abin da take so.
Har ta isa gida jukinta a sanyaye yake, sai taji Mimi ta ba ta tausayi soyayya ai kamar guba ce, ita kanta da suka rabu da saurayinta faisal ta sha wahala kafin ta farfaɗo balle na Mimi da aka ce sama da shekaru takwas da suka gabata
*****

Tun da ta shiga ɗakinta bata fito ba, duk ko da magiyan da Baaba Uwani da Hajiyar da kanta suka zo suna yi mata akan ta fito ta samu wani abu ta saka ma cikinta. Sai ta yi kamar ba ta ji su ba har suka gaji suka kyaleta. Mimi ta yi kuka kukan da sai ta ɗauki lokaci ba ta yi irin shi ba, ammh duk lokacin da tunaninshi ya bijiro cikin duniyarta haka yake maida ta.
Har zuwa yaushe ne zuciyarta za ta daina tunanin sa da begen sa?
Sai yaushe ne za ta iya cire sa a cikin zuciyar ta? yaushe ne za ta sauya rayuwarta ta daina zaman jiran warrabuka?.
Jiran da ta san har gaban abada na cire tsammani ne?
Ita tasan ba zai dawo gareta ba ya tafi kenan kamar yadda ya faɗa da gaske yake sun yi rabuwan Abadan Abadan ne tsakaninta da shi.
  Shekaru goma kenan ammh soyayyarsa acikin zuciyarta tana jin ta kamar sabuwa.
Babu abinda bata yi ba saboda ta manta da shi amma ta kasa, babu kalan addu'an da ba ta yi a gaban ka'aba saboda Allah ya cire mata soyayyarsa a cikin zuciyarta ba  amma lamarin kamar yana kara nisa ne, ba ta jin ko ɗigon soyayyarsa ta ragu daga zuciyarta sai ma take ji kamar duk ƙarin minti ɗaaya na bugawar numfashinta kara son shi take yi. Ta fara son shi tun bata son menene so ba, ba zata  taɓa manta garkon ganinta da shi ba, tana da shekara goma sha shidda a lokacin hatta date ɗin ya kasa ɓace mata a cikin tunaninta.
20 December 2008.
  A cikin hutun third tearm da makaranta kan ba su mai tsawo Hajiya ta kira Abi a waya ta ce maza maza ya saka akawo mata Bintu tayi hutu a wajenta, alokacin Abi bai so ba saboda baya so Mimi na yin nesa da shi amma Hajiya ce tanna kaunar Mimi bai isa ya ce mata a'a ba. Ba za ta taɓa mantawa cewa tafiyar Jirgi Abi ya so tayi zuwa Gombe ita kuma ta ce tafi son na mota saboda ta rika ganin gari, direban su Mallam Sale Allah ya jikansa ya rasu a hatsarin da suka samu da Abi shi ya tuko ta tun daga Abuja har gombe. Ba kuma  ta yi barcin hanya ba ta yi ta kalle kalle duk abin da ta gani sai tayi tambaya shi kuma Mallam Sale na bata amsa a wannan tafiyar ta haddace sunayen garuruwa da dama kuma tafiyar na ɗaya daga cikin tafiye tafiyen da ba za ta taɓa mantawa da su ba.
  Da yammah suka shigo garin ta san tana manne jikin  window mota tana kalle kalle har ɗage mata glass din mallam Sale ya yi da suka shigo cikin gari. A kofar gidan Hajiya daga nesa kaɗan ta fara ganinshi.
Sanye cikin riga da wando baki da fari, rigar mai dogon hannu tana da layi layin baki a jikinta ya sanya duka hannayensa cikin aljihun wandonsa. Kansa na ƙasa yana danna karamar wayar dake hannunsa.
Lokacin da Mallam Sale ya yi hon shi kuma sai hankalinsa ya kawo wajen dai dai lokacin da ya ɗago yana kallon motar ita kuma tana kallonshi a a dai dai lokacin suka haɗa ido.
A lokacin ba za ta taɓa mantawa ba, ta yi masa mirmishi har kumatunta suka loɓa  sannan ta ɗaga masa hannu.
Shi bai ɗaga mata ba, amma ya maida mata martanin mirmishinta. Wanda in za ta iya tunawa daga wannan mirmishin Allah ya haɗa zukatansu waje ɗaya zata iya rantsewa da Allah ta fara son shi ne daga wannan ganin farko da ta yi masa tana yar shekara goma sha shidda a duniya wacce ta yi jarabawar JSCE.
  Tana wannan tunanin ta na tuna shi a can baya acikin idanuwanta, tana wannan kukan ta tashi ta yi sallar la'asar ta yi sujjuda mai tsawo tana rokon Allah ya cire mata soyayyar MANSOOR acikin zuciyarta da tunaninta gabaɗaya, haka da ta yi sallar mangariba tana addu'a tana kuka domin ta gaji ta sare ta na bukatar ta yi rayuwa cikin zuciyarta ba wannan nauyin da wannan ciwon. 
Me ya sa ya kasa fita daga cikin zuciyarta?
Me ya sa take ganin duka maza a matsayin mata in har bashi ba?
A wajenta shi kaɗai ne namiji kwara ɗaya da ta yi tunanin zata iya zaman aure da shi, shi kuma rayuwarsa ta yi ma rayuwarta nisa.Babu abin da ke kara sakata kuka in ta tuna RANAR! ranar da ta sanya mata suna bakar rana a wajenta.
Kalamansa har gobe in ta tuna su sai ta ji kamar ta mutu.
_In har ni Mansoor na haifu cikin uwata Meri da uba na Ibrahim ƴarka ko ita kaɗai ta rage a duniya nan sai dai ta mutu nima na mutu ban yi ba aure ba_
_Nayi alkwarin toshe kunnuwana daga jin ta da ganinta na yi alkwarin sauya duniyata daga duniyarta, na yi alkwarin sauya mattacen mafarkina a kanta, na kuma gode maka da ka fahimtar dani darasin rayuwar da na daɗe ana faɗa min ban ɗauka ba, na kuma fahimci akwai tazara mai kimanin kilomita tamanin tsakanina da ƴarka, na kuma fahimci matsiyaci kamata ya yi shisshigi wajen tusa kansa in da bai dace da shi ba. Yadda ka saka iyayena kuka a kaina kai ma wat rrana sai ka yi kuka saboda ƴarka.._
  Kara tuna hakan da ta yi yasa sai da ta saki kuka ta faɗi nan saman dardunan da ta idar da sallah ta na gunjin kuka, kamar kuma wacce aka tsikari haka ta tashi ta nufi waje  makeken Wardrope ɗin dake ɗakin acan kasa ta fara lalubo wani abu.
Wata jaka ta dauko karama daga gani ta jima a boye duk ta yi kura. Sannan ta zo ta zauna ta buɗe jakar ta fito da wata karamar waya kiran Nokia ta da domin an jima da daina ya yin wayar a wannan zamanin.
Ta saka hannunta na rawa ta kunna wayar sai ga shi ta yi kara da wannan yar wakar ta Nokia,  yadda hannunta ke rawa haka jikinta ke rawa. Ta gama saituwa wayar ta nufi ma'adanar sakonni.
Tunda hatta layin wayan bata cire ba, sai da jimawar da akayi ba'a yi amfani da layin ba Mtn sun kulle layin gabaɗaya amma abin da ta ijiye wayar saboda shi yana nan aciki. Kuma ta je ta ƙara yin rigister ta sabunta layin, ita duk tunanin ta watan wata rana zai neme ta! Wata ƙila zai tuna da ita. Saƙonsa na karshe ta buɗe kuma ajikin sunan wanda ya turo sakon ne kamar haka.
"Aji Na.!
_Kada ki ƙara kirana, ki manta dani daga zuciyarki da duniyarki gabaɗaya. Ki ɗauka bamu taɓa sanin juna ba, soyayyarmu alkwarin mu da mafarkinmu ki saka wuta ki kona su acikin tunaninki, ki kauce ma ganina kamar yadda zan kauce ma ganinki, ki kauce ma jina kamar yadda nima zan kauce daga jin ki gabaɗaya. A da ne na ke hango kaina a matsayin mai sonki ina tunanin wannan soyayyar ta isa komai a wajena ashe na yi kuskure, saboda haka ki ɗauka ma baki taɓa sanina ba kamar yadda nima zan shafe ki daga tunanina da zuciyata gabaɗaya._
  Wasu hawaye ne masu zafi ke gudu kan kunci Mimi wasu na koran wasu, har da kwanan watan da  sakon ya shigo da kuma lokaci 16 ga watan March 2012, da misalin karfe 9:45pm na dare ranar Laraba.
Ba zata taɓa mantawa da ranar ba, tun bayan tafiyarsu take ta kiran wayarsa ta ji ya suka sauka gida da kuma jikinsa tun da sun fita Mu'azzam na rike dashi yana ɗingisa kafarsa sannan ga raunika a jikinsa.
Ammh wayarsa bata shiga ta kira na Mu'azzam shima baya ɗauka. Wajen kwana uku tsakani sai ta koma tura masa sakon don Allah ya kira ta.
Ba ta so su yi wannan rabuwar ba, ta so ko sallama su yi da juna.
Ammh Mansoor ya tabbatar da kalamansa na shafe ta daga duniyarsa.
A kwana na biyar ne ya tura mata wannan sakon kuma daga kuma ranar ba'a  ƙaara amfani da layin ba.
  Ita kuma ta kasa daina amfani da nata layin, wayar tafi shekara biyu a kunne kuma a tare da ita, tunani take yi watarana zai iya nemanta abin da bata sani ba, sai daga baya ba ita kaɗai Aji ya shafe daga tunaninsa ba har da dukkan mafarkan rayuwarsa da ya tsara tare da ita.
Lokacin rabuwarsu sai da kamar Depression zai kamata daga baya ta ɗauki dangana dalilinta na yin karatu a ibadan kenan saboda ta tsani Abuja ta kuma tsani Gombe a lokacin. Haka ta rika bin sakonnin nan ɗaya bayan ɗaya tana karantawa, akwai wani sako da har abada ba za ta taɓa mantawa da dalilin turo shi ba.
"Mimi Na nifa na faɗa ma Inna da Baba aure zan yi."
Inna ta ce da me zan yi aure? ni kuma na ce duk a saida gonakin Baba na mallam Sidi a nema min auran fatima bintuNa"
  Ta na karanta sakon tana dariya lokaci ɗaya da kuka, ba za ta manta ookacin suna yin jarabawar fita daga babban Sakandiri ne bayan ta dawo daga makaranta. Hajiya ce ta ɓata mata rai  akan sai ta shirya ta je gidan Daddy(Alhaji Hamza) ta kwana ita kuma ba ta son tafiya saboda Mansoor.
Sai kawai ta yafo ɗankwalin doguwar rigan da ke jikinta ta fito haraban gidan tana kunkuni. Ta bar Hajiya aciki ita da Inna Meri ta na ba ma Hajiya Hakuri.
Kamar ba za ta sai ta ganshi a gabanta cikin mamaki da zaro ta ce"Yaushe ka zo ban sani ba? Ba zata manta kayan da ke jikinsa ba alokacin tunda ranar jumma'a ce ya saka farin shadda har da hula.
Yana mata irin kallonsa ya ce"Daga masallacin Jumma'a nake, na ce ba zan koma gida Mimi ba ta ga wankan Ajin ta ba."
  Sai da ya faɗa taga darduma a hannunsa sannan ga kasa nan a saman goshinsa ya kuma bata tabbacin da gaske yake yi daga masallacin jumma'a yake.
Ita fa duk damuwanta in ta gan shi sai ta ji farinciki ya cikata.
Mansoor shine rayuwarta, suka tsaya suna ta hira yana bata labarin irin yadda yake wahala wajen neman makarantar sojoji tunda shi burinsa ya zama Soja saboda haka ma ya ɓata shekaru uku a gida bai shiga makarantar gaba da sakandiri ba.
A lokacin tura bakinta tayi kafin t ace"Aji kabar wannan Sojan nan ka yi karatun ka kawai ai ba ka ta zama ba."
"Ke bari Kamar yadda ba zan iya barin ki ba.Haka aikin Soja yake a wajena.."
  A lokacin fushi ta yi ta juya masa baya tana kunkuni kafin ta ce"To ai shike nan tunda ka fi son soja a kaina." Ta juya taa masa yar shagwaɓa ya yi ta kiranta ta ruga cikin falon Hajiya da gudu tana dariya.
Shine da daddare ya turo mata wannan sakon na cewa ya faɗa Inna aure yake so. Ta tuna har amsar da ta bashi da cewa ba Soja ka zaɓa ba?
Sakon gaba da ta karanta ne ya saka ta ƙara fashewa da dariya tana kuka, saboda kamar muryansa take ji alokacin yana yi mata mgana.
_In ana salla ba'a mgana Mimi Na, sojan banza bari dai na fara samun ki, na tabbata in na same ki a hankali sauran burukana za su tabbata._
  Kifa wayar ta yi a saman fuskarta tana raira wani irin kuka, ya za'a yi ma ta manta da shi? Ya haɗa komai na bukatar kowacce mace ya yi mata wani irin son da ya haɗa duka mafarkinsa a kanta.
Kuka ta ke yi kamar ranta zai fita har muryanta ta sauya, sannan ta mike ta kashe wayar ta maida ta ma'adananta.
Ta kuma maidata maboyarta, kuma a wajen ta dauko wani abu a nannade da kyalle ta warware shi. Sai ga hoto ya bayyana na jikin hoton yana tsaye a kamar  studion ne akwai mutane a wajen.
  Yana sanye da kayan kwallo riga da wando ja da fari da takalmi ja mai igiyoyi.
Ya ɗaga Kofi a sama ya na ɗan mirmishi  a kasan hoton an saka.
MANSOOR AJI GOMBE UNITED CAPTAIN!
lokacin da Katsina pillars suka zo suka buga wasan cikin gida suka kuma ci su da bugu uku ba ko ɗaaya kuma duka bugun kwallon nan Aji ne ya buga su a raga.
  Rumgume hoton ta yi tana ji zuciyarta na bugawa sama sama. Tunaninta kuma ya tafi akan shin kamar yadda take bibiyan rayuwarsa shima ya na nibiyanta haka?
Tsintar Aji a duniyar kwallon kafa ya sa ta sare ta yarda da mganarsa ya sauya mafarkinsa tuni. Ita ce shaidan yadda Aji ya so zama soja ƙwallo ma ra'ayin Mu'azzam ne ba ra'ayin Mansoor ba, kuma ko a baya ƙwallo  bata burgeshi duk ya na buga ƙwallo amma tasan ya na zuwa kallon ƙwallo sosai.
Sai gashi rana tsaka ta ganshi tsamo tsamo acikin ta, duk me ya faru bayan rabuwarsu?
Shi ne ba ta da wannan amsar ta jima Rumgume da hoton tana kuka kafin ta gaji ta nannade hoton ta kuma maida shi ma'ajiyarsa. Sallar isha'i ta yi yunwa take ji har ta fara ganin jiri.
  Shi ya sa bayan ta idar da ta ji Baaba Uwani na buga mata Kofa taje ta buɗe
Abinci ta kawo mata sai ta ce ta koma da shi ta haɗo mata tea ne.
Sai ta Juya ta na fadin"Binta ki fito falo Hajiya fa ta damu."
Cikin dashewar murya ta ce"Ki faɗa mata kar ta damu da ni ina lafiya."
Daga haka ta juya ciki ta koma ta zauna ta yi tagumi. Tana tunanin makomar rayuwarta anan gaba, ko ta amince ko kar  ta amince rabuwarsu da Mansoor ta har Abada ce kuma da gaske yake yi da ya ce zai gogeta daga tunanin sa da mafarkin sa gabaɗaya.
*****
*08 Feb 2022.*
6:00pm
Yana studio ɗinsu yau sun yi afternoon training ne ya samu wayar mijin Bintu Bashir yana faɗa masa tun safe Bintu ta rufe Kitchen ta kuma ɓoye makulli ta ce ta ga wanda ya isa ya dafa abinci ya ci acikin gidan nan, Bashir ɗin ya ce ya yi ta roƙonta bata saurare shi ba, sai yaji ransa ya ɓaci daman ya na ta so yaje gidan sai kuma wasu abubuwan suka ɗauke masa hankali.
Amma tunda abun har ya kai ga haka ai shike nan zai je gidan yaji ta inda iskancin na Bintu ya fara.
  Coach ɗin su ya sanar ma zai je gida ana nemansa daman da mashi  ɗinsa yazo sai ya sauya wandonsa jikinsa daga gajere zuwa dogo tunda gidan surukai zai je kuma a matsayin sa na babban yaya ya rike girmansa. Cikin lokaci ƙankani ya iso gidan tun da nan anguwan Arawan ne daga can baya ba su da nisa daga gida.
A kuma Kofar gidan ya ci karo da Bashir ɗin yana jiransa. A yadda ya gansa duk ya yi wani firgai firgai sai ya fahimci Bintu na iskanci kala kala acikin gidan nan tunda har mijinta na tsoronta.
  Gaisawa suka yi bayan sun yi musabaha Bashir ɗin ya fara faɗin "Wato yayanmu lamarin ne ya fara fin karfina. Wajen sati ɗaya gidan nan ba ma zaman lafiya."
Mansoor ya kaɗa kai kafin ya ce"Ka yi min izini mu shiga gidan tare."
Ya na jin haka ya fara sosa kai yana Faɗin"To to shike nan Yayanmu ammh don Allah kar ka ce za ka yi mata faɗa a bi ta a sannu." Takaici yasa ya wuce yana faɗin"Kai dai ba ta gagare ka ba?  to ni ba za ta gagare ni ba don ubanta."
Ya na faɗin haka lokaci ɗaya ya yi sallama acikin gidan. Bashir na binsa a baya jikinsa na faman rawa..
  Uwar gidan Bintu ce a tsakar gida ita ta amsa masa sallamansa, ba saninsa ta yi ba domin bata ta taɓa  ganinsa a gidan ba amman ganin yadda ya shigo gidan ga Bashir a bayansa yana wani sunne kai.
Kafin ma ta yi mgana ya yi saurin tare ta da cewa"Hadiza. Yayan Bintu ne"
Kai tsaye ta kallesa tana faɗin"Ayya ina yini? Bai kalleta ba ya ce"Barkan mu da yamma, ina ne ɗakin Bintun?
Ya faɗa ya ma kallon Bashir saboda shi dai yasan gidan ammh bai taɓa shigowa ba, shima abin da ya sa ya sani saboda Mu'azzam sun ne taɓa wucewa ta kofar gidan ya nuna masa ya ce ga gidan da Bintu ke aure. Da dai Mu'azzam ne shi kam kamar wani mace gida gida na mata ya iya shiga.
  Bashir na gaba yana bayansa har ɗakin Bintu Hadiza ta bi su da kallo, ko shi ne yayanta ɗin ɗan ƙwallon kafa wanda a kace zuwa da shi garin aka yi?  domin ta san ɗayan yayan nata ɗan sanda ne tun da yana zuwa gidan in yazo garin, kuma ga dukkan alamu wannan bashi da wasa, kuma sai yanzu ta ga kamansu abu ɗaya ne ya bambamta su ita Bintu fara ce shi kuma baƙi ne. Taɓe baki ta yi domin ita abun ya isheta  Bashir ya zama sallamame tsoron Bintu yake ji, bai iya wani kuzari in tana wajen shi ya sa take yin abin da ta ga dama.
Ita dai ta faɗa masa ta gaji, ko ya ɗauki mataki ko ta bar masa gidansa ya zauna da yar so Bintu.
  Duka duka s haihuwanta ɗaya ne ya karo mata kishiya da fitinanniyar yarinyar nan tunda ta shigo gidan ta daina barin su cikin sukuni. Tana kokarin shiga ɗakinta bata san mai ya faru ba taji muryan yayan Bintu cikin tsawa yana faɗin"Ina za ki je kuma?  dawo nan ki zauna munafuka."
Kuma ta ji ko motsin Bintu bata ji ba, a ranta tace kila dai wannan ne mai maganinta. Tana yar dariya ta shige ɗakinta.
  Abin da  kuma ya faru shine suna shiga ɗakin nata, Mansoor ya zauna a falo Bashir kuma har ya mike jikinsa na rawa zai je ya kirata sai ga ta fito.
Sai dai jikinta ya yi sanyi da ta ga Baban Inna ai ta shiga uku. Sai ta juya da sauri za ta koma shine ya daka mata tsawo ya ce ta dawo ta zauna. Sai gata ta dawo sumi sumi jikinta na rawa ta zo ta zauna kan kujera ta kuma ga mijinta a ƙasa wani kallon da Baba inna ya yi mata ta bakin ta yasa ta sauko kasa bata shirya ba.
  Gyara zamansa ya yi shi cikin kaushin murya da ba wasa ya kalli Bashir yana faɗin"Me ya faru ne? Ka yi mini bayani tun daga farkon rigimar har zuwa yau.
Bashir ya gyara zama ya fara faɗin duk fa rigiman akan less ne da ta gani a jikin Hadiza ne shine ta saka rigiman ya ci amana ya siya ma Hadiza leshi bai siya mata ba, shi kuma ya rantse mata da Allah ba shi ya siya ba da kuɗin adashenta da ta kwasa ta siya saboda ƙaninta zai yi aure.
  Shi ne Bintu taki yarda ta rika zage zage tana cewa ya ci amananta shima sai ya siya mata wannan leshin za'a zauna lafiya, ganin abun nata yaƙi wucewa ya sa ya ce in ya samu kuɗi zai siya mata amman ta ce ba ta yarda ba har abun ya kai yau ta rufe kitchen ta ce ta ga mai girki a cikin gidan balle aci abinci."
"Wlh karya yake yi, shi ya siya mata saboda cin amana..!"
  Kafarsa ya saka ya hambareta ya ma manta ba a filin ƙwallo ya ke ba, da ace da karfi ya haureta da sai ta ci haɓo da bakinta.
Cikin tsawa ya ce" Ashe baki da mutumci ban sani ba?  mijin naki kike ƙarya ta wa?
Ya faɗa cikin takaicinta yarinyar nan fa ta yi nisa. Ita kuma sai ta koma gefe ta fashe da kuka tana faɗin"Wlh ba gaskiya ya faɗa ba, shi ya siya mata ni dai na ce wanda ya zalunce ni ban yafe ba."
"In kika ƙara mgana ba tare da nace ki yi ba, na rantse da Allah sai na yi biji biji da rayuwarki anan wajen."
  Ya faɗa mata cikin tsawa ganin yadda yake huci ya sa ta shiga taitayinta kar ya yi ƙwallo da ita ya za ta ko ball ce ya samu, ta kuma san shi da bakar Zuciya kamar Kuturi ya yi zuciya to sai fa ran kowa ya ɓaci.
Shi ya sa ta koma gefe ta yi shuru ta na hararan Bashir kamar Idanuwanta za su faɗo. Ba dai ita zai haɗa da Baban Inna ba, sai ya gane kuransa. Kuma duk yana ganinta ta na harare harare, kuma abun haushi Baahir din na bata hakuri da hannu.
Sai ya ji ba Bintu ba ce abun duka harda Bashir din tunda ya fahimci sakarai ne.
Bai yi mgana ba sai da ya saka Bashir ɗin ya kira matarshi Hadiza.
  Ta sako hijabinta tazo ta zauna itama ta tambayeta ta maimaita abin da Mijinta ya ce ta karishe da faɗin "Wlh ni na siya leshin nan da kuɗina, ba Baban Afra ya siyamin ba gaskiyan magana kenan." Ba domin Baban Inna na wajen ba mikewa za ta yi ta karyata su ammh tasan ta sake magana sai an yi abun kunya a gaban kishiyarta.
Shuru ya yi na wani lokaci kafin ya kalli Bintu ya na faɗin "Ba ki da kaya ne da za ki ta da rigima saboda leshi? Ko a tsirara kike yawo ba mu sani ba?
Bintu ta yi kwalkwal kafin ta ce"Ina da shi, amma Baban Inna."
  A tsawace ya ce"Ke sunan nan ya fita daga Bakin ki ko naci ƙaniyan ki wlh."
Daga nan ta san kuskuren da tayi da sauri ta gyara da faɗin" Yayanmu  shi ya siya mata fa, kuma ai ina da haƙƙin nima ya siyamin tun da adalci aka ce ayi."
Ta gama faɗa ta na harare harare. Cikin jin haushi ya ce"To na ji ya siya mata ke bai siya miki ba sai aka yi ya ya? uwarsa ce ke da dole sai ya siya  miki duk abin da bai yi niyya ba? In ma ya siya mata da ita  kika zo gidan kika gansu kuma gidansa ne yana da Ikon ya yi abin da ya ga dama, kin rufe kitchen kin ce ba wanda ya isa ya ci abinci  nace abinci daga gidan Wanzamai kika zo da shi?. Na ce daga can kika zo da shi?
Ya karishe faɗa cikin tsawa sai Bintun ta saki kuka za ta sake  mgana cikin ƙara daka mata tsawa ya ce"Ba da ke nake mgana ba?
da sauri ta ce"A'a.
  Kai tsaye ya ce"To ashe iskanci ne a cikin kanki ban sani ba, ba ki da mutumci na jima ina jin labarin ki kuma daman ina jiran wannan ranar, daga nan wajen wallahi na kashe wannan mganar, ko da wasa kika kara tada mganar leshi na ji labari zan yi miki abin da ba ki yi tsammani ba, sannan ki ɗauko Key din kitchen ki ba ma mijinki ki kuma bashi hakuri, sannan kar na sake jin kin fito kin yi zage zage ko rashin kunya, kin sanni kin san halina ba ni da kyau ko nayi wanka kika bari na kara takowa cikin gidan nan sai nayi miki dukan mutuwa wlh, kuma kinsan ina faɗar abinda zan iya aikatawa ne ba wanda bazan iya ba."
  Ya karishe faɗa lokaci ɗaya yana mike wa Bashir  ma ya miƙe shima da sauri yana faɗin "Ai Yaya Mu'azzam ma ya kirani ya ce shi zai siya mata leshin ma."
Da sauri Mansoor ya ce"Ba zai siya mata ba sai dai ta mutu, hakkinta baya kan mu yanzu ya na kan mijinta ne, abin da ka yi mata ta yi hakuri da shi, zan kira shi Mu'azzam ya siya mata leshinan shima sai na ɓata masa rai."
Ai daga Bintu har Mijinta ba wanda ya samu bakin mgana Hadiza kuma sai jin daɗi take yi a ranta tana faɗin daman akwai mai maganin Bintu haka aka barta tana iskancinta.
Har sanda zai fita sai da ya juyo ya kalleta yana faɗin"Ki natsu ki zauna lafiya kar ki kara tada ma Inna da Baba hankali in ba haka ba kin fi kowa sani na."
Daga haka ya fice Bashir ya bisa, Bintu ba ta saki baki tayi ihu ba sai da ta tabbatar da Baban Inna ya bar gidan.
Sannan ta kwanta anan in da ya barta tana kuka Hadiza ta mike ta na yar dariya ta fice daga dakin. Bashir kuma daga raka Mansoor bai dawo ba yana tsoro.
Shi dai Mansoor ya faɗa masa in bai gyara gidansa ba wani na waje ba zai iya zuwa ya gyara masa gidansa ba. Bintu tasan halin Baban Inna wajibi yasa ta fito da key ta mikama Hadiza sannan bakinta gum.
  Sai dai Bashir ne ya gane bashi da wayau ta fara gaba da shi, shi kuma yana ta bin ta yana ba ta hakuri, ita bakincikinta ɗaya faɗan da Baban Inma ya yi mata a gaban kishiyarta, Har Mu'azzam ta kira tana kuka ta gaya masa lallashinta ya yi shima yana faɗa mata yadda Yayan nasu ya kirashi ya yi masa faɗaan cewan da ya yi zai raba gardama da siyan leshin. Daman Mu'azzam ne ke biyema iskancin Bintu ya yi ta lallashinta, dole dai ƙanwar naki Bintu ta hakura da maaganar Leshi.
  Haka ta je gida tana Inna abunda Baban Inna ya yi bai kyauta mata ba, zaginta ya yi ta yi a gaban kishiyarta.
Inna meri ta ce"Dakyau gwara da ya yi miki haka tunda sakara kike mara wayau."
Saboda Inna ta goyi bayan ɗanta  ya sa bata daɗe ba ta gudu gidan Yaya Amina.
  Itama nan ta sanar mata da abin da aka yi mata, itama dai hakuri ta ba ta to wa ya isa ya ce Baban Inna bai kyauta ba?
Ko su Inna bai faɗama ya je gidan ba ammh kowa fa ya ji daɗin haka tunda Bintu ta natsu tana tsoron ta kara wani abu Bashir ya sanar da Baban Inna ta shiga uku.
Wai kura ma tayi lafiya kenan da ace a baya ne kila sai ya barta kwance zai bar gidan.

Gidan retire Major Kabir Sulaiman Dabo tun yana cin zamaninsa gida ne da ya amsa sunansa gida, yana cikin garin Abuja sannan a cikin wannan kyakyawar anguwan nan ta samu kusa a gwanmati wato Gwarimpa. Gidan nyana nan da kyansa kamar baya, ko da megidan ke kwance ba shi da lafiya Dr. Sulaiman da Daddy Hamza ba su bari gidan ya bukaci wani abu ba.
  Akwai tarin ma'aikata acikin gidan tun daga megadi zuwa masu kula da haraban gidan, ciki kuma masu aikin bangaren share share da girki saboda Barr. ba mazauniya ba ce tana fita kotu in tana da shari'a.
Ammh kafin ta fita sai ta gyara mijinta tsab ta masa duk abin da yake so sannan take fita, in ta na gida ita da kanta ta ke shiga kitchen ta girka masa irin abincin da yake ci saboda yanayin jikinsa.
  Major Kabir ba shi da wani aiki daga kwanciya sai ko in ya gaji ta kama shi ta ɗora shi saman Wheelchair da taimakon wani Musa mai kula da fulayoyin gidan tunda ita kaɗaai ba zata iya ba. Duk da kuma tana ma iya bakin ƙokarinta.
ƴayansu suna nesa da su amma suna zuwa ganinsu lokaci bayan lokaci musamman ma Dr. Sulaiman da duk wata shi da iyalansa suna zuwa Mimi kuma sai ta yi wattani uku bata zo ba suna dai magana ta waya.
  Wannan watan ba ta kai karshe ba suka haɗu gabaɗayansu a Abuja Saboda jikin Abi da ya motsa, da ya ke akwai likitan  na musamman ne daga babban Asibitin Abuja yake zuwa ya na dubashi ko da aka san laluran bata warkewa ba ne, amma zama waje ɗaya dole akwai bukatar tallafawan likitoci da sharwarwari.
Bayan Dr. Sulaiman da iyalansa har da Khadija(Khadi) ta zo itama sai Mimi da Hajiya wacce ta na jin Mimi zabta je ta ce ita ma ba za ta zauna ba, dole Mimi ta yi musu bucking din jirgi suka taho ranar jumma'a da yammah. gidan sai ya yi albarka Sosai Madiha ce kaɗai bata samu zuwa ba ta ce sai karshen wata za ta shigo tayi hutun ta, daga nan har Gombe za ta shiga ta ga dangi kafin ta koma.
  Jiya kwana suka yi hira Abi yaji daɗi sai dai yana kwance yana ta faman mirmishi kamar yau ɗin ma da gabaɗayansu suke cikin Bedroom ɗinsu shi da Mommy tunda yace a barshi a kwance yafi jin daɗin kwanciyar. Gabaɗayansu suna ɗakin ƴayan Dr Sulaiman su biyu kacal duka kuma mata da mai sunan Mommy Murjanatu suna kiranta Ummita sai mai sunan Hajiyar Shagamu suna kiranta Momi.
Sune ke tare da Abi suna ta nuna masa abu acikin Kananun tab ɗin su na yara da yake hannunsu. Hajiya na gefen kafafun Abi ta na mgana da Mommy.
  Dr.Sulaiman na daga gefe tsaye ya harɗe hannayensa a saman kirjinsa dogon farin Bafullatani mai cike da fara'a da zati.
Matarsa kuma mai suna Jawahir ta na gefen Mimi, ita tana zaune a saman kujerun Dreesing mirro, Mimi kuma tana daga saman madubi sai dai waya ce a hannunta tana ta faman latswa rabi da rabi hankalinta ke wajen Hajiya tana jin hiran da take yi ma Mommy, jefi jefi kuma Big bro na saka musu baki Sisto kuma ta fita ta je za ta yi wanka.
  Duk Lokacin da Mimi ta ɗago kanta sai ta ga Abi na kallonta sai ta yi masa mirmishi kawai shima sai ya mai da masa martanin mirmishinsa Allahu Akbar rayuwa kenan Abi na bata tausayi in ta kallesa shi ya sa ka bi rayuwa a sannu in kasan mafarin ka, ba ka san karshen ka ba. Ba za ta manta Rayuwar da suka gudanar a wannan gidan ba shi ya sa har gobe bata kaunar duk wani aiki na kaki saboda gani ta ke yi kamar yadda Abi ya rika tafiyar da rayuwarsa a baya saboda kakin da ke jikinsa ne.  Abi ya yi zamanin da duk abin da ya ce ba wanda ya isa ya ta da shi, hatta Hajiya da ta haifesa kuwa, Mommy kuwa da suka yi auran soyayya ba ta isa ya nemi shawaranta ba ra'ayinsa ya ke bi da abunda ya yi masa dai dai shi ya ke aiwatarwa. A zamanin baya mutum ne mai murɗewa da ka'ida mai tsauri, amma sai ga shi rayuwa ta sauya komai yanzu ya yi sanyi Abi ya koma rayuwar kwanciya cikin ibadar Jinyar ta Ubangiji sai ta ga ya yi sanyi rayuwar ma kamar tsoro ta koma ba shi. Duk sanda zata zo ta koma tsakaninsu sai ban hakuri ya rika cewa Ki yi hakuri kin ji ko Mimi?
Sai ta ce bakomai Abi zan cigaba da yi maka biyayya har karshen numfashi na.
  Yana so ya yi mata mgana amma kuma har gobe ya kasa iya furta wani abu.
Ko mganar ta ƙi sauraran kowa ake yi a gabansa sai ya ce a kyaleta a daina takura mata, in kuma yan'uwansa suka zo suka fara mganar Mimi taki aure har yanzu kuma shekarunta na tafiya sai ya ce kar da wani a cikinsu ya ce zai takura mata a kyaleta ta yi aure a lokacin da take so da kuma wanda ta ga ya dace da ita. Kowa yasan dalilinsa na cewa a kyale Mimi to bakin alƙalami ya riga da ya bushe abin da ya faru a baya ba wanda ya isa ya iya sauya shi.
  "Habibi ko Dr zai ɗaura ka saman Kujeran nan ne, na ga tun jiya fa kake ta kwanciyar nan?
  Mommy ta faɗa Lokaci ɗaya tana mikewa Hajiya ta ka da baki ta ce"Gaskiya kwanciya da zama waje ɗaya ba daɗi. Kabiru Allah yasa kaffara ne amma ana ta Ibada Allah ya bamu sa'a kawai." aka amsa mata da Amin Shi kuma Abi sai ya yi mirmishi kafin ya ce" Honey kyaleni kawai nafi jin daɗin kwanciya in na zauna sai kuguna ya rika min zafi zafi wani lokacin.'
Sulaiman ya kariso yana faɗin "Abi to ai saboda kana jimawa a kwance ne, yawan zaman zai rage lanƙwashewar da jikin ka ya yi a waje ɗaya"
Kwallah suka cika kwarmin Idanuwan Abi ya yi saurin shanyewa yana faɗin"Ku kyaleni kawai, na fi jin daɗin kwanciyar fiye da zama."
  Yadda ya yi mganar ne ya sa sai jikin Kowa ya yi sanyi, Hajiya ta yi tagumi kafin kuma ta fara sharan ƙwallah tana faɗin "Lafiya lau kabiru ya bar wajena ina saka masa albarka, sai ganin Hamza nayi yazo cikin ɗimuwa ya na faɗa min Kabiru sun samu hatsari a hanyarsu ta komawa Habuja, Allah ya jiƙan Mallan Sale ina ganin fuskarsa a cikin Idanuwana har yau wlh."
Sai ɗakin ya dauki shuru aka koma Jimami, Abi kuma hawaye suke ziraro mai ta gefen kunnuwansa duka biyu Mommy ke saka tissue tana share masa, Mimi ta sauke wayar hannunta ta na sauke numfashi hankalinta duk ya tashi, in ta kalli Abi sai ta ji ta kara tsoron rayuwa gabaɗaya ba Abin da ta sani a baya ba ne jajirtacce namiji wannan Abin a kwance yake yana kokuwa da kaddaran Ubangijinsa.
  Sai da Hajiya ta dai na kukan sannan Abi shima ya dai na. Shigowar Sisto Khadi ya sa sai a ka shiga wata hirar na dabam, Jawahir kuma taja ƴayant azuwa Kitchen suna kukan yunwa suke ji, ita kuma Mimi sai ta koma kan wayarta tana karanta sakon Baby Rukayya.
"Don Allah ko sunan shi ki faɗa min Mimi ta"
  Charting suke yi tana ta mata magiyan sai ta faɗa mata sunan wanda ta ji yaddiko da Hajiya na mgana ita kuma ta ce mata wannan wani abu ne da ya shuɗe bukatar taso da mganar da ba ta da amfani.
A wajen aiki ma haka Rukky ta rika yi mata magiyan wai sai ta ba ta labarin shi ko wannan mutumin waye shi da Mimi ta kasa mantawa da shi. Ita kuma Mimi ta ce ta bar damunta da wannan mganar, abu ya riga ya wuce ba amfanin ta da maganar yanzu.
"Sunan shi Hayatu.."
  Sai ta fara yar dariya saboda yadda Rukky ta turo mata emojin kuka da damuwa, saboda Hayatu sunan saurayin Rukayya ne da suka rabu shi ya sa ta mata shakiyanci.
Tana cikin Mirmishi taji Hajiya na faɗin"Hamza fa ya matsa kan mganar Jaheed da Binta, yaddiko ma ta yi min ƙorafin tunda shi Jaheed ɗin na sonta mai zai hana ayi yar gida?
Mimi ta tsaya cak da abin da take yi tana kallon Hajiya cikin mamaki. Har sau nawa za ta faɗa mata bata son Jaheed amma Hajiya ba za ta fahimci yaren ba kenan
"Mimin ta amimce da shi ne yanzu Hajiya?
  Mommy ta katse Hajiya da wannan tambayar Sulaiman ma ya ce"Matsalan har shi Jaheed din ba ka gane in da ya dosa ne."
Mommy ta ce"To nima shi na gani mai so ai shi ya ke nema ko Hajiya?
Khadija da ta fi kama da Mommy ta gyara zama tana faɗin "Mommy ni ko sai na ga Jaheed ba laifi, Mimi ce matsalan kusan halinta kowa sai ta ce ba ta so kuma in aka biye mata sai dai kila ta mutu ba ta yi aure ba a take taken ta wlh."
Khadija ta faɗaa lokaci ɗaya ta juya tana mai kallon Mimi ta ke ta hararanta.
Sulaiman ya kalleta ya na yar dariya kafin ya ce"Sisto taho nan naji me ya sa baki son Jaheed din? Mimi ta tura baki kafin ta mike sanye ta ke da doguwar riga mai santsi ta na da buɗewa ta kasanta sannan ba ta kama Jiki sosai ba.
Har gabansa ta zo ta tsaya ya kama hannunta yana faɗin"Me ya sa ba ki ba ma Jaheed dama ba Mimi?
Mimi ta yi shuru ba ta yi mgana ba kuka ke son taso mata sai dai ta danne amma taki mgana.
  Khadija ta ce"Ba ta da wani dalili fa, Saboda tasan ba shi da makusa, haka abokin Dee ya ce yana sonta nan ta wulakantashi ni nasan abin da take yi ma ƙulafuci wannan yaro shi ke cikin ranta har yau ta kasa cire shi."
An so so mata in da ke mata ƙaiƙayi kawai sai ta fashe da kuka har da jiniya, Abi na kwance faɗi yake yi" Dr. Kyaleta ku kyaleta Mimin Abi taho nan taho nan wajena."
Sa gudu ta haura gadon ta faɗa gefensa ta na kuka shi kuma ya saka hannunsa guda ɗaya yana shafa kanta cikin lallashi yake fadin"Ki daina kuka, ki kwantar da hankalinki tunda baki son shi ba wanda zai ce dole sai kin aure shi Ok?
Sai ta gyaɗa kai kafin cikin kuka ta ce"
Abi ba na son shi, ni wlh ba na son Jaheed"
Ta karishe faɗaa ta na gunjin kuka kamar wacce aka daketa. Mommy da Hajiya suka kalli juna ba su yi magana ba.
Abi ya ɗago idanuwansa ya na kallonsu kafin ya ce"Kar a ƙara takura ma Mimi da mganar kowa tunda ta ce ba ta so a kyaleta, shima Hamzan zan kira shi a bar wannan mganar tunda Mimi ba ta so period."
Khadija ta buɗe baki ta ce" Amma Abi..'"
  "Na ce tunda Mimi bata so a bar mganar nan, abin da Mimi take so ko bayan raina shi za ku yi mata wanda kuma ta ce ba ta so kar ku ce za ku matsa mata don Allah.."
  Abi ya katse Khadija, ya na mgana kamar zai saka kuka  da sauri Sulaiman ya ce"Abi ba wanda zai takura mata kan abin da ba ta so tunda tace ba ta ra'ayi nima ina goyon bayan a bar mganar."
Hajiya ta ce" Ni kaina ba zan ce a yi ma Binta fole ba Kabiru, Yaddiko ce da Hamzan suka matsa da zamanta haka ba aure shekaru talatin ai ba kwana talatin ba ne."
Mommy ta yi shuru ba ta yi mgana ba wani abu da ya faru a shekarun baya suna dawo mata, duk abin da ke faruwa da rayuwar Mimi ba kowa ya ɓata komai ba sai shi.
Ba'a maida hannun agogo baya tasan da ana maidawa da tuni Major Kabir ya maida lokacin ya gyara kuskuren da ya tafka a zamanin baya da ya ke ji da duniyar a saman kansa.
  Mimi jin a bar mganar Jaheed sai ta daina kuka ta tashi ta fice daga 'ɗakin ta koma Bedroom ɗinta na gidan kwanciyarta ta yi ta na sharan kwallah, Jaheed ɗin fa da gaske ba shi da makusambSai dai ita kawai ba ta son shi ne, sannan shagwaɓaɓɓe ne ko ita mace albarka ta zauna tana wannan shagwaɓan Mama boy ne. Jaheed babban yaron Daddy Hamza ne yana Lagoa can ya ke aiki a wani babban kamfanin sarrafa Karafuna.
  Sannan kuma  a America ya yi karatunsa na Engeniaring har na tswon shekara biyar, yana da wayewa har ta yi masa yawa kuma ita a tunaninta ba  sonta yake yi ba kawai yana sonta ne saboda tana aikin gidan Tv asan fuskarta a duniya sannan tana da kyau domin ya sha faɗa mata shi bazai iya auran macen da bata da kyau ba, shi komai nashi ya na son harka da abu mai kyau
Yaddiko ta matsu ta yi aure kamar a saman kanta take zaune shi kuma Daddy saboda Jaheed ne shi ya ke matsa masa tunda ta ki ba shi dama kuma yasan har yanzu bai samu karɓuwa. Ba ko da yaushe take ɗaukan wayansa ba sai ta ga dama, a chart kuma sai ya yi mgana da wajen sati sannan ta ke dubawa. Ita fa Namiji kwara ɗaya ta taɓa so kuma har abada shi kaɗai take so.
Tunda Abi ya ce a bar mganar tasan mganar ta mutu. Saboda a baya ne Abi ke girmama ra'ayinsa saman na kowa, amma yanzu zai iya girmama nata ra'ayin sama da na kowa ba na shi ba ma. Saboda yana tuhumar kanshi da komai ya faru da rayuwar Mami shi ne silar hakan.
  Tana jin shigowar Khadija ɗaakin sai ta yi kamar ta yi barci tana jinta ta kira Anty Madiha a waya tana faɗa mata duk abin da ya faru da yadda Abi yace a bar mganar.
Abu ɗaya ya fi bata haushi irin in da Khadijan ta ce"Ni fa nasan me ya sa Mimi ta kin sauraran kowa, wannan yaron ta kwallafara rai akansa wanda ba ta san isalinsa ba, tuni ya yi auransa ma ya manta da ita, itama ai ya kamata ta manta da abin da ya faru a baya ta gina wata sabuwar rayuwar."
  Tana da tabbacin khadija ba ta san menene SO..! Da ace  ta taɓa ɗanɗana shi ta ji ya ya raɗaɗinsa yake da ba ta yi wannan mganar ba. Da ace tasan ya ya zafin dafin so ya ke da ta yi mata uzuri, ammh itama ta yi ma lta uzuri saboda wanda take so ba ta sha wahala a kansa ba ta same shi. Shi ya sa ba za ta  san zafin dafin ka rasa wanda zuciyarka ta aminta da shi ba, ba ta san ya ya zafi da raɗaɗin raba ka da wanda kake so ba. Duk ba ta san wannan zafin da raɗaɗin ba so khadija tana bukatar a yi mata uziri ko da uzurin ya kai kimanin sau saba'in ne. Saboda wannan dalilin ya sa har suka koma Gombe ita da Hajiya ba ta kara walwala a gidan ba. Haushi Khadija take ji, itama Khadijan haushinta ta ke ji Sulaiman kuma ranar oahadi suka bi jirgi zuwa Kano shi da matarsa da ƴayansa. Mimi kuma sai washegarin litini  suka bi jirgi ita da Hajiya zuwa Gombe nan suka bar Khadija tunda ita sai mijinta ya so za su koma tare.
  Ko bayan dawowarsu Hajiya ma ba ta kara ta da mganar ba, sai dai kwana uku tsakani ta dawo daga wajen aiki ta iske Yaddiko a gidan ta na ganinta sai da gabanta ya faɗi domin tasan akwai mgana.ilai kuwa kan mganar jaheed ne tana ta ma Mimi faɗan da ta ki ɗan uwanta so take yi ta zauna ta cigaba da fita aiki tana nuna fuskarta a duniya bata da niyar aure.
Daga karshe ta gatsa ma Mimi mgana da cewa" In ma wannan yaron kike ta jira to kin yi a banza, a gabanki a gaban mu mahaifinki ya ce ko bayan ransa kika auri wannan yaron bai yafe miki ba."
Mimi ta fashe da kuka wiwi Hajiya ta fara yi ma Yaddikon faɗan me ya sa take haka ne? Ita kuma ta ce ai gaskiya gwara ma ta rufa ma kanta asiri ta karɓi ɗan uwanta yadda ma tun lokacin yaron bai kara nemanta ba zata fahimci da gaske yake yi abin da ya faɗa  da ya ya ce ko su kaɗai suka rage a duniya sai dai su mutu ba aure ba zai aureta ba."
  Cikin faɗa Hajiya ta ce"To miye na sai kin ta do da abin da ya wuce Yaddiko, ko Kabirun da kike magana ya yi sanyi kuma shi da kansa ya ce tunda Binta bata so a bar mganar ba shi kenan ba."
Yaddiko ta yi shuru ba ta yi mgana ba sai can ta ce"Ai shike nan ta share kafa ta ci gaba da zama, daga karshe su kansu in da take aiki ta na fara tsufa za su nemo wata domin suma da kyanta da Kuruciyarta suke amfani da zaran shekaru sun ja sai dai kuma ta dawo zaman gida." Kalaman sun yi ma Hajiya ciwo sai dai bata nuna ba cewa kawai ta yi"To mun gode sosai."
  Alamun ranta ya baci da Yaddikon ta ga haka ne sai ta koma kawo ma Hajiya illar zaman Mimi haka ba aure tunda tana da maneman ba wai babu ba ne.
Hajiya ta yi mata bakam har ta gama maganganunta ta kira Jikanta yazo ya ɗauke ta ya maida ta gida.
Mimi kuma ranar kwana ta yi kuka  sai dakyar Hajiya ta lallasheta tasha Tea ta kwantar da kanta a saman cinyar Hajiya tana na hawaye tana faɗin " Hajiya ko wa ya ƙi ya fahiimceni ko wa yaƙi ya fahimci ta inda na ke jin ciwon abun, Hajiya ta nan ne, anan ne na ke jin wani irin nauyi a kirjina ta nan wajen ne." Take faɗi tana kai hannun Hajiya saitin wajen zuciyarta.
Cikin damuwa Hajiya ke faɗin "Ki yi hakuri Binta komai mai wucewa ne In sha Allahu."
Tana kuka Hajiya na share mata hawaye, Kukan da ta yi jiya yasa washegari da safe tana karanta labarai haka ta je wajen aiki fuska duk a kumbure. Ta sha tambayoyi sai dai tace idanuwanta ke ciwo sai aka koma bin ta da sannu Allah ya sauwake.
  Rukky ta zo ta sameta a restroom tana hutawa ta riƙa damunta da mgana.
Ta gaji ta kalleta cikin wani yanayi kafin ta ce"Baby ƙyaleni yau bana jin daɗi ne kwata kwata."
Baby ta kalleta kafin ta ce"Daman tunda na ganki na fahimci haka, ki faɗa ma Manaja sai kije gida ki huta in kin warke sai mu yi mganar bikin Biba ne daman"
Shawaran Rukayya ta bi, taje ta sanar Manaja nan da nan ya ce ta koma gida daman yau da safe duk wanda ya kalli labaran Safe yasan wani abu na damun Mimi. Idanuwanta da fuskarta sun kumbura sannan ba ta da fara'a ko kaɗan shiyasa da ta ce ba ta jin daɗi  ba wanda ya karyata hakan. Dakyar ta iya tuka kanta zuwa gida sai dai Hajiya ta ga ta dawo ta ce mata kanta ke ciwo zata huta, Hajiya ta ce Allah ya sauwake ta kwanta zuwa azahar in ta tashi sai taci abinci ta sha mgani.
Ɗakinta ta shige ta kwanta a saman gado ta na sauke numfashi.
Ba kanta ke ciwo ba zuciyarta ne ke ciwo amm tunda zuciyar tana rufe ne ba wanda ya sani ballantana ya fahimci halin da take ciki.
Aji.
Aji.
Aji.
  Shi ne ciwonta, shi ne kasarwata shi ne kuma rauninta shi ne ciwon da ya yi shekaru ya na cinta acikin zuciya.
Ta yi addu'an har ta gaji ta bar ma Allah lamarinsa. Wasa wasa sai da shafe kwanaki uku ba ta je wajen aiki ba.
A fuskar labarai Salim Bunza aka yi ta gani ba ita ba sai a ranar na ukun da ta dawo ne ta cigaba da kawo labaranta a yadda ysarin yake tun Farko.
Sai dai kowa in ya kalleta sai ya ce ta rame idanuwanta sun zurma ciki sannan ta rage karsashi da fara'a.
_Haka so ya ke ɗiba ya maida kai bawa. Matsayin ka bai dubawa, balle yasan kai waye,ya saka ka yi jinya. Ka sauka kan Hanya ka manta alƙaarya ka yi kalan wawaye._
*******
*1rd March 2022*
Anguwan Arawa da misalin karfe 8:30pm na daren ranar Alhamis.*
Jiya ya dawo daga can kauyen mahaifin shi wato garin kwami cikin garin hedikwatansu na Mallam Sidi, gajiya ce jiya ta rufe shi ya sa ya wuce gidansa ya kwanta da rana kuma yana camp ɗinsu tunda evening training suka yi. Sai da suka tashi ne ya koma gida ya yi wanka ya ɗauko tsaraban da suka matsa masa sai da ya ɗauko, kifi ne da su dankali doya da sauransu.
Tunda Allah ya albarkaci garin mallam Sidi da amfanin gona da kifin Kifin bushasshe ne, shi ba ya cin kifi tun da ya ji labarin sanadin kayar kifin ne ajalin mahaifinsa ya tsani kifi a rayuwarsa.
  A msallacin kusa da gidansu ya yi sallar isha'i yau da Motarsa ya zo shi ya sa matasan anguwa suka ɗauki Ihu ga Aji ya zo, Aji yara da manya sunan Aji na bakinsu.
Tare da su Baba Sani yau ma suka yi sallar har da Baba Ɗanjuma. Tsaraban da ya zo da shi yara ya sauke a kofar gida ya ce su shiga da shi shashen Inna Meri.
  Mansoor mutum ne mai kyauta hannunsa ya na sake ne, shi ya sa in dai yazo anguwan nan ya riga ganin mutane kenan. Ta bakin Inna Meri ta ce Baban Inna jama'a fa Rahma ne  ka cigaba da aikin alheri wata rana in ka mutu wallahi da wannan shedar za'a tuna ka. Kuma tunda Allah ya rufa mishi asiri ai ya na da halin taimakawa. Bayan ya gama sallaman jama'an garin ya zo ya sallami gidansu.
  Tunda tun bayan da ya yi karfi a ƙwallon kafa ko ya ce tun bayan da ya cike takardan Kontiragin ɗin da ya yi da kungiyar ƙwallon kafa ta Gombe United rayuwarsa ta sauya.
Duk watan duniya nan ya na kwasan albashi mai tsoka, sannan kuma ga alawus in sun fita gari sun buga wasa.
Ya fito ma ya faɗi irin kuɗin da yake samu sai ma a karyata sa. Shi ya sa ya ɗauki nauyin abincin gidansu duk wata sannan kuɗin makaranta Mariya da Walida da duk wasu bukatu na shashen su.
Bangaren su Baba sani ma yana siya musu kayan abinci duk wata wani lokacin kudi ya kan ba su, ko kuma ya wakiltan Auwalu tunda in aka ba su kudi sokewa suke yi suki siyan kayan abincin.
  Auwalun ma daman ya kirashi tun shekaran jiya yana can kauyensu ya ce ya bari ya dawo, to shima anan gida suka haɗu shima dai yana masa bayanin matarsa ke da tsohon ciki haihuwa ko yau ko gobe ba shi da kuɗin ragon suna ballantana kuɗin hidiman suna. Kuma daman gini yake yi kuma yanzu aikin sai a hankali.
Bai damu ba ya ce zai tura masa kuɗi ta asusun bankinsa ya cire kudin hidimarsa sauran ya siya ma su Baba sani kayan abinci. Anan kuma take ya ba su kowanne dubu ashirin na cefane. Suna ta saka albarka duk da yasan a bayan idon shi sai sun raina.
In da zai rike abin da suka yi masa a baya ko kallo ba su ishe sa ba. Ba zai manta yadda suka ware shi ba, a cewar su shi Agola ne.
Sai dai alherin Baba Ɗanjuma yake kallo a gareshi shi ya sa yake musu komai baya nuna bambamci.
  Ko gyaran gidan da ya yi kaf ɗakunan matansu ya sa an sassake an saka musu tayels  da kuma fentin zamani.
Dakin Inna Meri da magajiya kuma ya maida musu shi kamar na yaran mata.
Bai nuna bambamci ba duk abin da ya saka ma Inna Meri shi ya saka ma Magajiya.
Amma bata taɓa godewa ba, sai ma masifa da ta ke yi a bar mata ɗakinta ɗan ta Auwalu zai gyara mata, yaron da ke fama da kansa ammh fa da aka gyara ɗakin ta ji daɗi ba ta dai nuna ba har ya'yanta da a shekarun baya sun sha su nuna bambamci kiri Kiri tsakaninsa da Mu'azzam.
Tunda shi sun haɗa uba shi kuma zuwa da shi Inna Meri ta yi agola ne mara galihu.
  Tare suka shiga gidan da Auwalu Magajiya na ƙofar ɗakinta tana tatan nikan geron kunun safe da za ta dama suka shigo.
Auwalu ya fara gaisheta ta amsa cikin fara'a amma Mansoor na cewa" Barka da dare Magajiya." Ƙim amsawa ta yi shi kuma ko ajikinsa ya tsallake zuwa shashen Inna Meri.
Ya bar Auwalu tsaye ya a faɗin "Magajiya kina jin Mansoor na gaishe ki kika amsawa?
Sai ta masifa tana faɗin"Ban amsa ba sai kuma na yi laifi? Ba ka ji irin gaisuwan na shi ba ne wai barka da dare kamar wata sa'arsa ai in uwarsa ce meri ba haka yake gaisheta ba."
Auwalu yace"Magajiya tsakani ga Allah ko Inna Meri haka yake gaisheta ko Baba ne kuwa  shi haka yanayin gaisuwarsa yake"
Sai ta fara balla masa harara ta na faɗin "Ta fi can sakarai mara kishin kai kawai."
Saboda yadda ya ji tana faɗa yasa ya fasa ma shiga ɗakinta kawai sai ya Juya ya fice.
Tun tasowarsu wannan halin na magajiya da shi suka ganta. Kowa hakuri yake yi da ita musamman ma Baba.
Ba domin yana hakuri ba tuni ya jima da sakinta tunda ta daɗe  cikin zamanin rashin mtumci acikin gidan nan ba adadi.
  Shi ko Mansoor yana can ɗakin Inna Meri suna ta fira ya na bata sakon gaisuwan mutaanen can da suka ce suna gaisheta.
Ya iske ma Yaya Amina a gidan ta zo tun ɗazu har ta na yi masa tsiyan ta fi wata biyu ba ta ganshi ba. Mirmishi kawai ya yi batare da ya yi mgana ba.
  Inna Meri ta kallesa kafin ta ce"Ya ka samu Goggon naka Yalwa? jikinta da sauki ko?
Mansoor yace"Eh ta samu sauki, amma na bar mganar a kaita asibitin cikin gari a dubata, na ba ma jikanta ɗin nan lambata na ce in da wani abu ya kirani."
Inna Meri tace"Allah Sarki yalwa mace mai son zumumci ba'a wata biyu ba ta zo garin nan ta duba ka ba, sannan ba ta zuwa hakanan mata nan ta na son zumunci kwarai bata manta da ɗan dan uwanta ba."
Yaya Amina ke faɗin ko itama ta san lokacin da ta ke zuwa ta zo mu su da kifi da dankalin hqusa. Inna Meri na kara faɗa mata kirkin ƴanuwan mahaifin Baban Inna da suka yi mata karamcin da ta kasa mantawa.
  Shi dai yana gefe yana jin su ya yi shuru bai saka baki ba. Yana tunanin zuwan da ya yi yadda Yalwa ta matsa masa da mganar aure wai sa'aninsa har da masu mata biyu.
Ya je Bauchi gidan Baba Kabiru ya duba cikin ya'yansa suma yan boko ne irin sa tunda baya son yan kauye.
Sai da ya yi mirmishi shi tun bayan da ya rasa Mimi ko da wasa bai kara kallon wata mace da sunan so ba.
Tun lokacin rayuwarsa ta sauya ya cire babin aure a tunaninsa.
  A tunaninsa ba zai iya kallon wata mace da sunan so ba, to so guda ɗayan da kaunar gabaɗaaya ita ya damkawama kuma da ta tashi tafiya sai ta tafi da abin ta gabaɗaya.
Zuciyar Mansoor yanzu babu sararin da zata iya samar ma soyayya matsugguni ba.
Ko Inna ya ka sa faɗa  yadda suka yi da Gwggon nasa, ya dai ce mata ta bari in ya kara dawowa sai su yi mgana. Su ma ya yi raban kudi sosai a garin ƴauwansa ne bayan nan Gombe ba shi da kamarsu tunda nan ne tushen mahaifinsa.
  Yaya Amina ce zata ta fi mijinta ya dawo daga aiki ya zo ɗaukanta sai Mansoor ya daukan mata kullin buhunta da Inna Meri ta ɗibar mata tsaraba zuwa waje, suna tafe ta na ba shi labarin Bintu ta zo gidanta da yadda ta ce ya je gidanta ya yi mata faɗa gaban Kishiyarta. Mirmishi kawai ya yi bai yi mgana ba  ya na can ma ta kirashi suka gaisa kuma yasan ma'anar gaisuwarta daman ya na da tunanin barin mata sako a wajen Inna ko Walida sai ta aika mata da shi. Sai da suka gaisa da mijin nata sannan suka yi sallama ta hau mashin din suka bar Kofar gidan Baba Danjuma kuma na can gefe shi da Mallam Hashimu suna ta mgana, Mansoor ya rasa menene suke tattaunawa haka tun ɗazu suke tsaye suna mgana ba ta kare ba. Har ya Juya zai koma cikin gida saboda tuwon Inna yake son ya ci a camp yau zai kwana gobe suna da morning training.
"Aji."
  Ya ji an kira sunanshi, ya ji muryansa shi ya sa ya juyo yana kallonsa yana karisowa kusa da shi.
Cikin dariya ya ce"Shege Aji motarka na gani sai kuma na hango ka daga nesa."
Hannu ya bashi suka tafa lokaci ɗaya yana faɗin"Makama ya garin? Kwana da yawa"
Wanda aka kira da Makama ya ce"Aji gaskiya ka sauya rayuwarka, shiken an ka janye jikin ka  daga na mutane yaushe rabon da mu haɗu da kai?. Muna gari ɗaaya Aji ammh sai mu yi wattani bamu haɗu ba."
  Mansoor ya ce"Rayuwar ne sai a hankali makama."karamin tsaki ya ja kafin ya ce"Ba wani rayuwa,  Mu'azzam da ba garin nan ya ke aiki ba duk zuwa sai ya kiramu mun haɗu amma kai kana garin nan ko an kira sai ka ce baka da lokaci an ya Aji ba za a manta baya rayuwata ta yi kyau ba"
Mirmishi kawai ya yi bai yi mgana ba Makama ya dafa kafaɗarsa kafin yace" har fa group mu ka buɗe namu mu biyar ko tari baka taɓaa yi ba har abubuwan biki na da ake tattaunawa ba ka ma san halin da ake ciki ba." Mansoor ya ce"To yanzu tunda ka zo ba sai ka faɗa min ba."
Makama ya ce" To ya na iya, biki fa ya zo saura wata biyu yanzu."
Mansoor yace"Allah ya nuna mana."
Makama ya amsa da Amin Amin.
  Tsiya ya fara yi masa wai duk sun yi aure shi ya zauna sai ya zama tuzuru.
Mirmishi ya yi masa bai yi mgana ba shi kuma ya kallesa lokaci ɗaya yana faɗin"Ka ma saki jiki mallam wallahi da kai za'ayi komai a bikina baka isa ka tsame jikin ka ba." Mansoor ya ce"Allah ya sa muna raye za a yi, kuma ka yi fatan ba ni da wasa a lokacin."
Makama ya harzuka cikin fusata ya ce"Na bi wasan da gudu na taka da takalmin kafata" Har yana bubbuga kafa da ya sa sai da Mansoor ya yi yar dariya yana faɗin"Makama ba za ka canza ba."
Cikin yar dariya ya ce"Ina fa zan canza, ni fata na Allah yasa a wajen bikina ka samu cikin ƙawayen amarya wata ta yi wuf da zuciyarka."
Ido ya saka masa kafin ya ce" kana ganin akwai wacce za ta iya?
Makama ya buga kafaɗarsa lokaci ɗaya yana faɗin"Tsab kuwa mutum ne fa kai ba robot ba." Sai kawai ya jinjina kai kafin yace"To sai mu gani in za su iya."
Cigaba da hira suka yi duk dai rabin hira daga bakin makama ne.
  Har Baba Danjuma ya kariso suka gaisa ganin haka ya sa ya ce bari ya shiga ciiki ya gaida Inna Meri. Tare suka shiga ya gaida Inna Meri taji daɗi sosai har ta na dibar masa Kifin da Baban Inna yazo da shi ta ce ya kai ma baabarsa.
Da zai tafi ma Mansoor ya rakosa har waje sun ka ɗan jima kafin su yi sallama.
Shi Makama gidansu na can Tudun wada ne yazo Arawa ne gaida wani abokin babansu.
Yadda suke hiran za ka fahimci sun jima da sanin juna.da kuma yadda ya ke labaran wasu abokan na su da Aji ya daɗe bai haɗu da su ba kuma suna gari ɗaya kamar irin su Shamsu, wanda ko a baya ba abokinsu ba ne amman abokin faɗan Aji ne. 
Shi fa rayuwarsa gabaɗaya ta sauya ko a baya da yake da miskili ammh yanzu sai ya fi miskili iya miskilanci a baya yana shiga mutane ammh yanzu ya daina shiga jama'a kwata kwata ya koma yin rayuwa shi kaɗai kamar ba shi da kowa abokinsa kawai ƙwallon kafa ne.

_Monday 5rd March, 2022. Gidan Talabijin na Karamchi_

*10:04am*

A shashin al'amuran labarai na yau da kullum na gidan talabijin mai tashe a jihar gombe. Wani shashi ne mai girma a gidan talabijin ɗin mai ɗauke da babban falo tare da ofisoshin manyan ma'aikatan bangaren.

Irin su news manager, editer da sauran su shi kuma babban falo mai ɗauke da kowani rukuni kamar an ƙawayanta ma kowa bangaransa ne. Kowa kuma akwai ƙaramin teburinsa da kayansa a kai sai kujeran inda kake da muhallin ijiye komai naka, daga gefe akwai ɗan aninin da ke nuni da  sunan mai wajen. Daga can kusa da office ɗin new manager wajen zaman Broadcaster ɗin gidan talabijin ɗin ne, daga gaba can kuma waje zaman camera man tare da reporters ne, da kuma ɗalibai masu sanin makaman aiki wato yan Intern.

  Dole bayan sun haɗa rahottnni da kuma labarai wato bayan camera man da reporter sun gama aikin su kenan akwai bukatar editer ya duba ya kuma ta ce sahihancin labarin. Bayan ya gama dubawa kuma sai news manager ya duba ya cire kalmar da ya ga ba ta dace ba, dole dai sai an bi matakai kafin labarai ya kai ma masu kallo ko masu saurare. Kuma abuin da mutane wasu ba su sani ba, labaran da ake karanta su a gidan talabijin live ne, ko da an mai maitashi to sake karan tashi aka yi ba recording ba ne.

Sannan broadcaster zai iya zama reporter, amma ba kowani reporter ke iya zama Broadcaster ba, kamar yadda Salim Bunza ya kasance a gidan talabijin na karamchi Reporter ne, sannan kuma shi ɗin Broadcaster ne.

   Mimi ce kaɗai ce ta kasance Broadcaster kaɗai kuma a tsarin gidan talabijin ɗin su biyu ne Broadcaster ɗin

Kowani na karanta oabarai sau hakwai a sati tunda kwanaki bakwai sai tsarin ya kasance kowa ya na yin adadin rabin kwanakin da zai kasance a sati. Tun da safe da yammah ne,  su ma suna shan wahala kwarai tunda suna da tsare tsare kafin ma a fara ɗaukan labaran live a haska ma mai kallo. A kwai bukatar camera man tare da masu makeup tunda abu ne da duniya zata ri ƙa kallo a matsayin majigin gani da ido akwai bukatar gyara ga mai karanta labaran.

  A can baya kafin Mimi ta fara aiki da su wata Cindera ce ta yi aiki da su yar Lagos ce, komawa ta yi garin su ya sa ta saki aiki da Karamchi a tsarin su,  suke ba da kayan sawa in da zaka karanta labarai amma zuwan Mimi ta ruguza wannan tsarin ta ce ita da kayanta zata rika amfani tunda kuma yar ma su da shi ne daga ganinta kasan ba tsiya a jikinta kuma ta na da kyau ga iya ɗaukan wakan da kwalliya sai suka amince da tsarinta.

  Abu ɗaya ake yi mata kafin a fara ɗaukan live shine makeup man ya gyara mata fuskarta ya ɗan kara mata hoda shikenan.

Duk da ba ta daɗe da fara aiki da su ba ta zama tauraruwa a gidan talabijin Karamchi saboda fuskar Mimi, ta kasance mace mai fara'a da farinjini manyan mutane sun sha kawo ziyara suna mai ya ba mata.

Sannan ga zaƙin murya ga turanci da ya zauna a bakinta, wanda in ta juya harshe sai ka rantse bata taɓa jin yaren hausa ba.

  Daga office ɗin editor ta fito zuwa mazauninta in da ƙaramin oaptop ɗin ta ya ke da sauran tarkacenta ta ja Kujera ta zauna ita kaɗai ce a bangaren sai daga nesa kuma sauran reporters ɗinsu ne ke nuna ma ƴan inten wasu abubuwan.

Salim Bunza sai dare ya ke da karanta labarai bai riga ya shigo ba tukunnah.

Sanye ta ke da doguwar rigar atamfa mai adon zanen golding a jikinta ta sanya mayafinta mai raga raga a saman wuyanta da ya ji sarka mai kyau da yarari, hannunta sanye da zabbunanta na zinare guda biyu kafarta sanye cikin wani bakin Booth ɗin takalmi kalan na mata. Saukakkiyar kwaliya ce a saman fuskarta amma kallo ɗaaya zaka yi mata kasan ko ba ta yi kwalliya ba ita ɗin mai kyau ce. Ta zauna kenan wata matashiya daga cikin ƴan inten ta zo kusa da ita cikin girmamawa lokaci ɗaya tana faɗin.

"Barka da aiki Anty Mimi."

  Ta juyo Cikin fara'a kafin ta ce"Yauwa Safina kina bukatar wani abu ne?

Safina ta karisa kusa da ita tana nuna mata takardan hannunta lokaci ɗaya tana fadɗn"kan wannan ne, ina bukatar karin bayani." Cikin kwarwaarta kan abin da ta karanta ta fara mata bayani har sai da ta gamsu. Cikin jin daɗi ta ce"Na gode Sosai Anty Mimi"

  Gyaɗa  mata kai ta yi cikin irin mirmishinta kafin ta ce"Kar dki damu aikina ne."

Cikin jin daɗi  Safina ta wuce wajen ƴan'uwanta kamar daman ita su ke jira sai aka zagayeta ta fara kora musu bayanin da Mmi ta kora mata yanzu.

Ta na kallonsu a cikin ranta tana jin wani iri, dama ita ce dama dama ace zata iya maida hannun agogo baya. Su ɗin ta san ba su da wata matsala a rayuwarsu ba kamar ita da ciwon dake ckin zuciyata yake taso mata ookaci bayan lokaci ya hanata sukuni ba.

  Ajiyar zuciya ta sauke lokaci ɗaya  tana buɗe jakarta da ke kan desk ɗin dake  gabanta, ta dauko wayarta ta na latsa hasken wayar sai ta ga Missed call har guda uku da sauri ta ja ta duba, sai ta ga Mommy ce ta kirata bata gani ba. Da sauri ta yi kokarin nemanta sai ga kiran Mommy ya shigo kamar yadda ta yi mata saving acikin wayar. Da Sauri ta ɗaga kiran cikin fara'a kafin ta ce" Barrister Murjanatu Soron ɗinki" Mommy daga can bangaren Ta ce.

"Na'am, Fatima kabir Dabo."

Sai Mimi ta saki dariya kafin ta ce"Mommy mun ta shi lafiya?  ya Abi ya tashi?

Annuri na bayyana a saman fuskarta Ita fa Mommy yar ba ruwanta ne.Sunan kowa da sunan uban shi take yi masa saving a wayarta har Korafi ta taɓa yi mata ita kuma ta ce sunan su ne cikakke ko suna kyamatar sunan ne? Mimi tace a'a Mommy ta ce to ba za ta sauya ma kowa ba, to ba ma su kaɗai ba kowa haka ta ke yi masa saving acikin wayarta.

"Lafiya kalau muka ta shi, Habibi ne ma tun jiya ya(e ta kiran sunan ki shi ne nace bari na kira ki na faɗa miki.."

  Mimi na dariya ta ce"Allah Sarki Abi Mommy ba shi wayar mu gaisa"

Mommy ta mika ma Abi wayar dake kwance a kan gado sai dai ta saka masa filo ta kara masa daga bayansa kansa ya ɗan ta sa sama. Cikin yanayin Muryan sa da ta sha jinya ya ce"Mimin Abi."

Da sauri Mimi ta ce"Na'am Abin Mimi ya jikin ka? Abi ya amsa mata da cewa yaji Sauki ya karishe da faɗin "Honey tana kula dani sosai na gode mata Allah ya yi mata albarka." Mimi ta amsa da Amin Amin.

Sun gaisa cikin fara'a da tambayan aiki ta ce gata ma a wajen aiki.

Cikin yanayin muryansa ya ce"Mimi ki yi hakuri da rayuwar nan kin ji ko?

Mimi ta amsa da cewa" In sha Allahu Abi Allah ya baka Lafiya."

Abi ya amsa mata da Amin kafin ya ce" yaushe za ki zo?

Da sauri ta ce"Abi kana son ganina ne?

Abi ya gyaɗa mata kai kafin ya ce"Eh ina son ganin ki, ki zo in kin samu dama."

Mimi ta amsamai da faɗin" In sha Allahu Abi Allah ya kara maka lafiya da tsawon kwana." Ya amsa mata dai dai ookacin da Mommy ta shigo bedroom ɗin ɗauke da Mug a hannunta damn tana bashi wayar ta fita zuwa Kitchen.

  Tana zuwa kusa da shi ta sauke mug ɗin hannunta saman Side drower ɗin gadon dai dai ya na miko mata wayar ta amsa ta na karawa a kunne ookaci ɗaya tana faɗin.

" later lokacin karya wan Habibi ne."

Mimi ta ce"Mommy sai an juma."

Daga haka suka yanke kiran a lokaci ɗaya

Mimi ta bi wayarta da kallo tana ɗan Mirmishi, Abi da Mommy kenan sai ta tuna shekaru a can baya in ran Abi ya ɓaci Murjanatu ya ke kiranta kai tsaye Honey sai lokaci bayan lokaci. Amman yanzu komai ya sauya tsarin rayuwar da komai shi ya sa rayuwar nan duk babu tabbas a cikinta.

Yau fari ne gobe kuma baki, in yau ka ji daɗi gobe kuma akasin sa zaka shiga.

  Tunani ta shiga yi, tunanin wani irin nema Abi yake yi mata, ko da yaushe tsakaninsu ban hakuri, ita kuma har acikin ranta ba ta taɓa rike Abi acikin ranta ba komai ya yi mata shi uba ne kuma duk abinnda ya yi domin ya inganta rayuwarta ne, ba taɓa fushi da shi Saboda abijbda ya faru a baya ba, Tana kaunar Abi domin mahaifinta ya wuce sauran mahaifa ya kuma yi mata gatan duniya nan, abin da ya faru wani kaddaren al'amari ne daga Ubangiji da bawa bai isa ya kauce ma faruwarsa ba.

Hankalinta ya yi nisa ba ta san Rukky ta shigo ba, sai kawai ji ta yi ta saita dai dai kunnenta  ta ƙwala mata kira.

  "Mimii..!."

  Firgigit ta yi gabanta na faɗuwa domin ta ji tsoro sai ta ci karo Rukky da ta na mata dariya cikin jin haushi Mimi ta ce"Rukky Why? Kin bani tsoro  ba ki ji yadda kirjina ke faɗuwa ba" Rukky na dariya ta zauna saman desk tana kallon Mimi kafin tace"Tunanin wa kike yi ne da ba ki san shigowa ta ba?

Mimi ta lumshe ido kafin ta buɗe tana faɗin" Me ya faru? Domin daga ganin bakin ki akwai mgana."

Rukky ta ce"Maganar dai da muka fara ta waya, ki zo mu tattauna yadda zamu shirya bikin Bibi."

  Mimi ta kalleta a karkace kafin ta ce"Saboda ita Bibi ba ta da ƙawaye?

mu fa yayye ne Baby ina ruwan mu da tsara biki wannan ai sai ƙawayenta."

Rukky ta ce" Bibi ta ce mu tsara komai kinsan fa ba ta da wasu kawaye, sai wasu yan makarantar su kuma kinsan yadda zamu tsara al'amarin ba kamar su ba."

Mimi ta yi shuru kafin ta kara mgana Rukky ta shagwabe fuska ta na faɗin" Haba mana Hajiya Mimi ta."

  Mirmishi ta yi kafin tace"Yaudara! Zan shigo gidan sai mu yi mgana."

Rukky tace" Yauwa ko ke fa? yaushe to za ki shigo ? Ko yau kawai ki jirani na tashi sai mu tafi tare." Mimi ta taɓe baki kafin tace"Yau daga nan ina komawa gida zan dauki Hajiya mu je gidan Daddy kinsan Mama ta kwanta asibiti jiya aka sallamo ta sau ɗaya naje na duba ta shi ne yau zan kai Hajiya mu kara dubata."

Rukky ta jinjina kai kafin tace"Shike nan Allah ya ba ta lafiya."

Nan suka cigaba da hiran su Rukky na faɗa mata yadda za su tsara Bikin ya yi kyau sosai. Mimi na dariya tac e"Kina ta tsare tsare Baby, shin angon nan zai fitar da kudaɗe ne masu yawa ya baki?

Rukky tace"Ba ma dolen shi ba, ai na yi mgana da shi yace ba matsala akwai abokansa da suke tunanin ɗaukan nauyin yin dinner, mu dai nan kamu kaɗai Ummi tace zata ɗauki nauyi."

Mimi ta gyaɗa kafin ta ce"Good! Allah ya nuna mana ookacin da rai da lafiya."

  Rukky ta jima har sai da aka kira wayarta sannan ta bar wajen Itama Mimi bata jima ba ta kwashi tarkacenta ta shiga office ɗin manajansu ta kai masa takardun hannunta suka yi mganar da za su yi ta ce mai ita ta tashi sai gobe da yammah tunda sai karfe bakwai din gobe take da karanta labarai amman zata shigo zuwa la'asar. Daga nan ta fito ta yi sallama da sauran ma'aikantan bangaren su. Ta fita zuwa babban falon da ke ma'aikan ana mata mgana ta na amsawa da sakin fuska. Na Misau ta hanga yana ta hira da wani ɗan siyasa acikin shirin Nageria a siyan ce. Daga masa hannu ta yi ta cikin gilashin da ya raba wajen shi kuma sai ya jinjina mata kai.

Ko bangaren su Rukky ba ta biya ta fita zuwa haraban wajen ta kunna motarta bayan ta ijiye jakarta a kujeran mai zaman banza ta zagaya ta shiga bangaren direba ta zauna da bismillah a bakinta. Sannan ta yi ma motar key ta juya ta fice daga gidan talabijin ɗin megadi na faɗin a sauka lafiya Hajiya." Itama sai ta ɗaga masa hannu cikin fara'an da ke saman fuskarta.

Bata da chanji ne acikin jakarta sai dai gobe in ta dawo. Mimi mai kyauta ce abun hannunta baya rufe mata ido in tana da shi ta ba ka in bata da shi ta ba ka hakuri.

  Gida ta koma ta iske Hajiya ta yi barci sai Baaba Uwani kaɗai a gida tana ta zirga zirga sannu da gida ta yi mata sannan itama ta shige cikin ɗakinta. Kaya ta sauya zuwa masu sauki na gida sannan ta haye gado ta kwanta ta na motsa jikinta domin tana jin jikinta duk gajiya ya saukar mata.

Har ta kwanta sai kuma ta mike ta isa kan Dressing mirror ɗin da ke ɗakin ta buɗe jakarta ookaci ɗaya ta ciro wayarta ta koma ta kwanta. Faceebook ta shiga ta sauya Account ɗin ta na Asali na Fatima Kabir sulaimam Dabo(Mimi).Zuwa wanda ta buɗe na sirri da suna MIAJ Kuma account ɗin  bai da suna ko wani bayanan da za'a iya gane ko wani jinsi ne. Da ɓoyayyen account take bibiyan Aji kuma da shi ne ta tura masa friend request tun shekaru huɗu da suka gabata kuma ya karɓeta sannan tana following ɗin GOMBE UNITED nan t ke ganin wasu abubuwan

  Tun da shi ba chart yake yi ba, ta sha masa sallama bai taɓa buɗewa ba ballantana ya amsa ta ba, sai dai ta na bibiyan shi ta hanyar club  ɗin sa. A nan ne ma ta samu hoton sa da ta kai aka yi ma babban elegerment, anan take ganin in suna da wasa da garin da suka je anan kuma take ganin irin cigaban da ya samu bayan rabuwar su. Ba za ta taɓa manta lokacin tana Kano tana Master ɗinta ba , ta taɓa haɗuwa da ɗaya daga cikin abokansa mai suna Nasir. A bakin shi ta fara jin Aji yanzu ƙwallo yake yi, ta daɗe ta na mamaki sai da ta gani sannan ta tabbatar. Shiga ta rika yi hotunan da Club ke ɗorawa yawanci na yan wasan su ne, har akwai hoton da aka ɗauka da Aji tare da Coach ɗin su ookacin da ya yi singing contract  da su.

  A nan take samun ganin rabin ranta ta kuma kalle shi son ranta, komai nashi na nan a yadda ta san shi sai dai yanzu ya rage fara'a sannan fuskar nan a kimtse kamar wanda ke cikin bacin rai, ya kara dai girma tunda shekaru sun ja, wani hoto da ya yi mata kyau sai da ta ɗauke shi. A Studion  ne aka ɗauki hoton yana sanye a blue din kayan kwallo a jikinsa ya duka kamar zai taso daga sujjuda zufa duk ya cika fuskarsa a wannan hoton ta ga dariyan shi.

Har ga fararen hakoransa nan sun bayyana.

Kamar kuma a wani gari ne da suka je kwallo, sai da ta duba rubutun ƙasan Hoton ta ga an saka. Kaduna da date din sannan an Rubuta Captain Aji baka dariya sai ka kada masu gida. Itama sai da ta murmmusa a sanin da ta masa a baya yana dariya.

Sai dai ta san masifaffe ne, abu kaɗaan sai ya harzuƙa sa ya fara masifa. Ga zuciya da kafiya in ya kafe akan abu baya sauya ra'ayi. Tana kai hoton da ta ɗauka wajen da take adana hotunan sirinta ta furta a fili" Ko yanzu ya daina faɗa? Ko wasu hallayansa ne suka sauya bayan mun rabu?

  Sai ta kasa ba ma kanta wannan amsar, sai kawai ta kashe data,  ta sauka daga kan Account din ta kashe wayarta ta sauke a gefenta ta koma ta kwanta tana sauke numfashi. Ya jima ta na ta tunane tunane kafin barci ya kwasheta. Ba ta tashi ba sai da Hajiya ta shigo tana buga mata kafa da cewa an yi azahar. Sannan ta iya tashi a kasalance ta shiga tiolet tayi alwala ta zo ta yi sallah sannan ta fita fallo ta iske Baaba Uwani da Hajiya suna hira.

Kirchen ta nufa tana faɗin "Baaba me kika girka mana yau?

Baaba Uwani ta ce"Alala Hajiya ta ce tana jin ci yau, shi na yi."

Mimi ta daka yar tsalle kafin ta ce"Kai Hajiyata Allah ya saka ki a gidan Aljannah, kamar kin shiga raina daman na ce sai weekend na zauna nayi Alala na kwana biyu ban ci ba." Ta faɗa tana shiga kitchen ɗin cikin farinciki.

  Hajiya na mirmishi ta ce"Daman nasan kina so, rashin samun zama ya sa ba ki yi mana mun ci ba, da Uwani take tambayata abin da za a dafa na ce ta yi mana Alala kawai." Ta na jin maganar Hajiya daga cikin madafin , miyanta har tsinkewa yake yi sanda ta ga alalan gwangwani da manja.

filet ta samu ta zubo guda huɗu ta saka yaji kaɗan mai daɗi da Yaddiko da aiko ma da Hajiya ta kuma tsiyayi soyayyan manja a gefe. Ko da ta fito falo mirmishi kawai take yi cikinta na wani yamutsawa.

  Gefe ta samu ta zauna kan cafet ta yi bismillah ta fara ci loma daya biyu ta ɗago tana kallon Hajiya dake kallonta kafin ta ce"Hajiya ke ba za ki ci ba ne?

Hajiya na yar dariya ta ce"Sai ya sha iska zan ci kar na ci da zafi ya lalatamin ciki."

Mimi ta ce"Hmm hajiya da zafi ya fi daɗi."

Baaba Uwani ta saka dariya tana faɗin" Binta ko na saka waigi ne?

Mimi ta jinjina kai kafin ta ce"Baaba na manta kafin ki saka waigin haɗomin da ruwa wayyo daɗi Hajiya."

Ta ke faɗa tana cin alalanta tana santi Hajiya da Baaba Uwani na yi mata dariya.

Baaba Uwani ta tashi ta ɗauko mata ruwa mai sanyi da kofi ta kawo mata.

Mimi na ta buga santi suna ta mata dariya tas ta Cinye ta sha ruwa kafin ta ce"Baaba Uwani Allah ya yi albarka ya sa a gama da duniya lafiya."

  Baaba Uwani na dariya ta ce"Amin Binta."

ta mike ɗauke da filet ɗin hannunta tana faɗin"Baaba Uwani cikin Albashina  na wannan watan kina da dubu goma cash tukwaicin Bintan Hajiya ne."

Baaba Uwani ta ɗaga hanci ta rangaɗa guɗa kafin ta ce"Ina godiya uwar ɗakina Allah ya saka da alheri Allah ya tsare gaban ki da bayan ki Allah ya rabaki da sharrin makiya da mahassada, Allah kuma ya bama  babanki lafiya." Mimi na gabda shiga madafi ta ce"Amin Amin Baaba Uwani da kika yi min addu'an  Allah ya ba ma Abi lafiya kamar na ce na ƙara miki wata duban goman""

Ta faɗa ta na yar dariya Baaba Uwani ta kara karkacewa ta yanka wata guɗaa kafin ta ce"Gaba salamun baya salamun yar lelen Hajiya da ba kamarta  Allah ya kara arziki da wadata Na gode kwarai"

Hajiya na gefe da cashaba a hannunta tana ja cikin mirmishi ta ce"Da kin kara da addu'an Allah ya kawo ranar auran Binta da wuri wuri da na cike miki kudin sun zama dubu hamsim"Baaba Uwani na jin haka ta yi zaman dirshan gaban Hajiya tana faɗin"Allahu Akbar Uwar marayu, kin goya na gida kin goya bare, ai ban gama addu'an ba, tana tafe Allah ya nuna mana auran Binta Allah ya bata miji nagari kyakyawan kamarta mai kyan hali da mutumci kamar ita.." Hajiya na dariya ta ce"duk da kin makara na dai ƙara miki dubu goma."

Baaba Uwani ta ɗaaga hannu alamun jinjina kafin ta ce"Allah ya kara nisan kwana Hajiya, Allah yasa ki dade a duniya kina goya marayu irin mu."

Hajiya ta ce"Uwani ai duk sona da duniya sai na mutu na barta ballantana ai bazan iya rama shekaruna na baya a duniya ba, ke dai Allah yasa mu cika da kyau da Imani."

Uwani ta amsa mata da Amin Mimi ta fito ta na taɓa cikinta lokaci daya tana faɗin.

" Hajiya mu bar tafiyar mu gidan Daddy sai anjuma lokacin cikina ya sassaɓe"

Hajiya ta kaɗa kai kafin ta ce"Daman ai sai rana ta yi sanyi."

Baaba uwani na gefe ta ce"Hajiya nima ina son zuwa na duba mai jikin."

Hajiya ta ce"Ba matsala duk sai mu tafi tare.

tashi ki zubomin alala ya kara wucewa kafin na gama lazimi."

Baaba Uwani ta mike ta na faɗin "Angama Uwar marayu." Mimi kuma dakin Hajiya ta shige ta je ta kunna talabijin. Tunda bayan falo akwai wani talabijin ɗin a ɗakin Hajiya.

Mbc Bollywood ta saka sai ta ga a wani Film ɗin da ta ke matukar so mai suna HIKCHI

FiLM ɗin Rani murkarji ne.  Cikin jin daɗi  ta gyara zama ta cigaba da kallo.

  Ba su samu tafiya gidan Daddy ba sai bayan la'asar, gidansa na anguwan Abubakar Habu Hashidu Estate ne, Hajiya na gidan gaba Mimi na driving Baaba uwani na gidan Baya. Sanda suka je gidan sun iske Jaheed ya zo garin tunda mahaifiyarsa ce Mama sai Amaryanta da suke kira da Anty.

Gidan Alhaji Hamza Sulaiman Dabo gida ne na rayuwar yan boko, kowa kuma abin da ya ga dama shi yake yi shi ba mutum ba ne mai zama ɗan siyasa mai jama'a, kuma ba shi da takura da matsawa rayuwar boko zallah kawai iyalansa ke gudanarwa.

Ko da suka shiga ɗakin Mama Jaheed suka iske kwance kusa da Maman kamar zai koma cikin cikinta. Ga kanwarta nan a cikin ɗaakin amman bai saka shi ya fita ba.

Ya juya yana ta magana a waya sai da yabji mganar Mimi da Hajiya ne ya yanke wayar da ya ke yi ya juyo ya na sakin Mirmishi ya ce"

  "Hajiyata Amaryata."

  Hajiya ta balla masa harara tana faɗin"Ni ai ba na mijin da kai, tafi can soloɓiyo kullun kwance ɗakin uwa kamar wani jariri, ke Hansa'u hala nono kike ba shi ne?

Gabaɗayan su ka fashe da dariya shi kuma sai ya hau shafa kansa. Mama ta ba ma Hajiya wajen zama na saman kujera guda ɗaya da ke cikin bedroom ɗin ta.

Kanwarta mai suna Hajiya Turai ta kada baki ta ce"Ai Jaheed jin sa ya ke kamar Yaya bata yaye shi ba."

Mama ta yi dariya ba ta yi mgana ba, saboda ita macece mai kaunar ya'yanta haka zaka ga ko masu auran in suka zo Jikiko su hau jikinta iyayensu su kwanto kan Jikinta. Ita Anty ma ba ta taɓa haihuwa ba sai dai suna zaune lafiya sai dai kishi na halitta.

  Bayan an gaisa da yambayan jki Mama ta ce ta samu sauki, Hajiya ta ce"Sannu! Allah ya kara lafiya.'

Ta amsa da Amin Jaheed kuma kusa da Mimi ya koma ya zauna kamar zai shige jikinta ta yi saurin matsawa kusa da Hajiya Turai daman a gefen gadon ta zauna a kusa da ita. A cikin kunnenta ya yi mata raɗa" Me na yi miki ba ki ɗaukan wayata?

Mimi ta kalleshi ta na masa inkiya da su Mama sai kawai ya ɗaga murya yana faɗin" Mama ga Mmin ba kin ce za ki yi mata mgana ba? Mama ni fa Mimi ta ce ba ta sona me na rasa mene ne bazan yi mata ba in mu ka yi aure?

  Ya faɗa cikin yar shagwaɓa Mimi kunya ya kamata sai ta yi saurin tashi, Mama kuma idon Hajiya ya sa ba ta yi magana ba sai Hajiya Turai ce ta kalli Mimi tana faɗin" Mimi miye aibun Son da ba ki son shi?  gaye na nunawa daga nan har london?

Ta karishe faɗa cikin zolaya Mimi ta kasa mgana kanta dai na kasa Hajiya sai Mirmishi ta ke yi ba ta ce komai ba.

Baaba Uwani ta ce"Ai daga nan har gaba da london ma Hajiya, wane mutum.."

Mirmishi ya yi kafin ya mike ya na fadin"To na rasa me ya sa ba ta so na"

  Yadda ya faɗ kamar zai yi kuka, Hajiya ta taɓe baki kafin ta ce"Ba dole ta ce bata son ka ba, kana mgana kamar wata mace. Ni kuma Binta na namiji take son aura ba yaron mama ba." Kamar magana ce Hajiya ta sakarma Jaheed ɗin da uwarsa amma sai ba wanda ya nuna

Dariya kawai aka yi, sai ya nufi Hajiya zai mata shagwaɓa ta mike tana faɗin"Ni matsa tafi wurin uwarka ita zata iya da wannan lagen wuya naka kamar wata mace mai laulayi." Mimi sai da ta saka dariya shi kuma sai ya tura baki.

Hajiya Turai ta ce"Ko dai hajiya na kishi ne."

Ta karishe faɗa cikin zolaya Hajiya ta wuce gaba tana faɗin"Allah ya tsareni ko tsohon mijina Sulainmnu kafin ya bar duniya duk tsufansa ya fi min wannan lange langen ɗan naku. Allah ya kara lafiya Hansa'u Binta mu je ko? Hajiya ta faɗa tana kallon Mimi daman kamar akan ƙaya take ta yi saurin fita daga ɗakin.

Mama da Jaheed suka biyo bayansu suna faɗin" Tun yanzu za su tafi ba za su bari Alhaji ya dawo ba?

Hajiya na cigaba da tafiya ta ce"Wani Alhajin kuma? Hamza ko da safe ya zo mun gaisa."

Jin haka suka yi shuru Anty jin tafiyar su, ya sa ta fito suka yi sallama har bakin mota Jaheed ya rakasu.

  Ya za ga ya ta bangaren Mimi cikin yar shagwaɓa ya ce," In zo gobe?

Mimi ta ce"No ina wajen aiki?

Da sauri ya ce" Sai na same ki acan mana."

Mimi ta yi saurin cewa"A a ka bari in na dawo zan kira ka."

Karya wuya ya yi kafin ya ce" Jibi zan koma saboda haka promise"

Ya faɗa har ya na mika mata hannu sai taki kamawa sai kawai ta girgiza kai kafin ta ce"In sha Allahu zan kira ka."

Sai lokacin ya yi mirmishi ya zaga ya wajen da Hajiya ke zaune ya zaro kuɗi Sabbi daga aljihun Jeans ɗin da ke Jikinsa ya ɗorama Hajiya a saman cinyarta, sannan ya sagala Hannu ya mikama Baaba Uwani nata ta karɓa tana masa godiya.

Sai kawai ya ce"Baaba uwani addu'a zaki yi min Allah yasa  Mimi ta so ni."

Baaba Uwani ta ce"Da ikon Allah zata so ka ɗan Alhaji kuma kun bala'in dacewa da juna." Ta faɗa tana yar dariya, Jin haka ya sa ya kara dumbuza mata kuɗi ya mika mata ta karɓa tana saka albarka da addu'an Allah ya ba shi Binta.

Mimi ta ji hauahi ya isheta ta yi ma motar ta key, ya ɗaga ma Hajiya hannu yana fadin"Amaryata sai na zo, na ba da kudin cefane ba na son gori."

Hajiya ta ce"Sai ka zo tunda kana yi da ni ai shik enan Allah ya yi albarka."

Yana ɗaga musu hannu har suka bar haraban gidan.

  Sai da suka hau titi Baaba uwani na dariya ta ce"Dubu ashirin ne ɗan Alhaji ya bani Hajiya" 

Hajiya ta ce"Kin gode kuwa."

Mimi na tuki ba ta ce komai ba, Baaba Uwani na soke kudinta a haɓan zaninta ta ce"Binta ina laifin ɗan Alhaji? ga shi ɗan uwanki don Allah ki saurareshi mu yi tuwo na maina"

Mimi na jin ta ba ta yi mgana ba Hajiya ce ta ce"Ai Babanta ma ya ce tunda ba ta so a bar mganar, kuma Ya faɗa ma Hamza, shi dai yaron ne ya kasa hakura."

  Baaba Uwani ta ce"Wayyo wallahi ya na son Bintar ki Hajiya ki saka baki ta saurere shi."

Hajiya ta ce" Ba ruwana ai ba ni zan zauna ma ta da shi ba, in sun daidaita kansu zan fi kowa murna da haka."

Mimi na jin haka ta kaɗa kai kafin ta ce"Baaba uwani ni fa Jaheed baya cikin, irin jerin mazan da nake son aura ni da shi ba bambamci ya yi ta wani abu kamar ba namiji ba, ko maganarsa irin na mata ne fa ba ki ji ba?. Ta faɗaa cikin marairacewa, Baaba Uwani ta ce" kuma fa hakane yana abu shima kamar na mata."

Hajiya na dariya ta ce"Ai na matan ne, ko ba ku ga yadda yake nane da uwarsa ba."

Daga Mimin har Baaba Uwani sai da suka saka ma mganar Hajiya dariya.

Ita kuma ta ce"To ina mamakin yaran zamanin nan, kamar sun fi kowa sanin darajan Ƴaya mu namu ƴaƴan ba ƴaƴa ba ne." Mimi na dariya ta ce" Hajiya ta kenan."

Hajiya ta yi mirmishi ba ta dai yi mgana ba.

Suna tafe suna hira har suka isa gida, ammh sai da suka tsaya a hanya Mimi ta siya kayan marmari saboda na su ya ƙare kuma mai kawo cefanan wannan watan ya yi nuƙusa ni, daga gidan Daddy ne kila gobe ko Jibi za'a kawo kayan abinci da cefane.

  Washegari kafin Mimi ta je wajen aiki Rukky ta dameta da kira dole ta shirya ta fita gabaɗaya, ta fara biyawa ta gidan su Rukky sannan da la'asar ta tafi wajen aiki, rigimar Rukky ce da ba ta karewa.

Dole wai sun shiga bikin ƙanwarsu sun yi kane kane, to ya ta iya? In bata saka kanta ba, nacin Rukky kaɗai ya isa ya hanata barci cikin salama.

*****

*7rd March, 2022*

Ɗakin Inna Meri cike yake da baƙi mutanen Kano ne suka zo garin tn jiya Mu'azzam da matarsa Hibba da ɗansu mai sunan Baba Danjuma suna kiran shi Junoir. Anty Amina itama tun safe ta zo ita da nata gayyar ƴaƴan, sai kuma Bintu tare da ƴan biyunta.

Sai Anty Halima itama da nata gayyar Ƴayan. Sai Hibba da Walida sai Mariya a ɗakin Inna Meri ya cika da hayaniya, ita kuma daman abin da take so kenan..ta yi nan ta yi nan duk domin ta ga ta farantama ƴaƴanta da jikokinta da suke tafe bin ta wannan ya ce Inna zan sha tea sai wannan ya ce Inna zan sha ruwa. Uwayensu na zaune ita ke tsaye kan kafafunta a kansu.

Iyaye nasu na zaune suna hira suna dariya.

Magajiya na tsakar gida tana shanyan yan kayanta da ta wanke sai kwafa take yi, bakin ciki ya kusa kasheta in ta jiyo shewan Ƴaƴan Inna Meri daga bangarenta.

Gaje ce ta shigo daga bangaransu da botiki a hannunta duk da an raba ƙofa amma itama jin hayaniya ya sa ta wanke wasu kaya ta shigo shanya domin ta ji gulma.

  Tana ganin Magajiya na shanya sai ta wayance da cewa"Au ke ma wanki kika yi, nima tun safe na ke wanki igiyan can ya cika sai na ce bari nazo na shanya anan."

Magajiya ta taɓe baki kafin ta ce"Nawa ba su da yawa, ki shanya daga gefe."

Daga haka ta cigaba da shanyanta tana tsaki ita kaɗai. Gaje ta zo ta fara shanyanta lokaci ɗaaya ta na nazarin Magajiya kafin tace" Hala mariya ba ta gidan ne?

Magajiya kamar ta na jira ta fara faɗin" Ta na nan, ammh ta na ɗakin uwarta Meri tunda taji zuwan su Amina da safe.".

Gaje ta rike haɓa kafin ta ce"ashe su ne su ka zo shi ya sa na yi ta jin hayaniya, ke ko dan'uwansu ya zo mana jiya mun sha tsaraba an gode Allah ya ba da lada."

Magajiya ta sake yin kwafa kafin ta sauke ajiyar rai ta na faɗin"Uhm!

Daga nan ba ta kara mgana ba, sai dai jefi jefi ta na ta sakin tsaki ƙananu.

"Salamu Alaimkum.."

  Muryan Jummai ya shigo tsakar gidan lokaci ɗaya da bayyanarta a tsakar gidan fakan fakan ta shigo gidan ga goyo ga Ƴaƴanta guda uku kai da kai suna bin ta a baya Magajiya ta dakata da ƙokarin zuba ruwan da take yi za ta yi wanka.

Gaje ce ta tari Jummai da faɗin"A' a Jummai ce a gidan." Jummai na zama saman tayels ɗin dake Kofar ɗakin Magajiya lokaci ɗaya tana faɗin "E Gaje, Magajiya ina kwana, wai Mu'azzam ya zo garin nan ƴaron nan munzali ya ke faɗa min ya ce da safe ya ganshi"

  Ta faɗa tana nuna ɗan babba ciki ƴaƴanta.

Magajiya bata yi mgana ba Gaje ta ce"Eh ya zo jiya, kin makara har mun cinye tsaraba."

Jummai tace"Kan uba har kun ma isa, Magajiya ina tsaraban mu?

Magajiya ta kalleta a fusace kafin ta ce"Sai ki shiga ɗakin uwarsa ki tambayeta domin duk abin da ya zo da shi shashenta aka shiga da shi, sai abin da ta ga dama ta aikomin da shi." Ta faɗa tana nuna bangaren Inna Meri ta na jin wani bakin ciki na yi mata suya acikin ranta.

Jummai ta rufe baki kafin ta ce"Wai kaɗan ta baki magajiya?

Kafin ta yi mgana, Gaje ta yi saurin cewa" To ai daman haka take yi, ta wani tattare komai sai kace agolan ɗan ta ne ya kawo, ai ba ita ta haifi Mu'azzam ɗin ba, balle ta rika tattare komai in adalci zata yi sai ta fito da shi ayi raba dai dai.".

  Ta karishe faɗa a na waige waige na munafunci jummai ta sauke numfashi ta kwanto goyon ƴarta ta buɗe rigarta daman tuni ta cire hijabi, nono ta jawo wani yaraf kamar tsumma a yamushe  ta tura ma yarinyar nono a baki Lokaci ɗaya tana faɗin"Ta wani fannin da ƴar gaskiyarta fa gaje, kin manta lokacin da Maman Mu'azzanm ta rasu, Baba ya yi ya yi  da Magajiya ta rike su ta ce ba zata rike ɗan kowa ba, bayan ya auro Inna Meri ya ba ta su ta kuma karɓe su ta riƙe su da Amana to anan fa banga laifinta in ta kankane komai ba, da Magajiya ta rike su da yanzu komai suka samu yana bangarenta ne."

Magajiya kamar ta kai ma Jummai duka haka ta ji, cikin ƙufuluwa da ɗaga murya ta ce"Eh din,na faɗa na kara faɗa bazan riƙe ɗan kowa ba ni ma kaina Ƴaƴana sun ishe ni." Jummai ta ce"Hmm!

Kafin ta mike yarinyar ko gama shan nono ba ta yi ba, ta warceta ta saba a kafaɗa lokaci ɗaya tana faɗin" Bari naje shashen Inna Meri na samo tsarabata."

Harara magajiya ta bi ta da shi kamar Idanuwanta za su faɗo ƙasa. Gaje ta rakata da faɗin" Za ki samo kam, domim Meri ba daga nan ba wajen kyauta."

Magajiya ta kalleta a wulakance kafin tace"Gaje ba kin gama shanyar ba?

Gaje na rawan baki ta ce"Eh dama..!

  "To kama gaban ki gaje, kinsan halina bana son Munafunci yanzu sai aji mu da ke."

  Take faɗa lokaci ɗaya tana zuba ruwa a botiki rabi ke shiga ciki rabi na zuɓewa saboda bakincikin an yabi halin kirkin Inna Meri, magajiya mace ce mai bakin kishi da hassada da ƙyashi. Gaje ta ɗauki botikin ta kama hanyar fita tana faɗin"Abun bai kai ha ka ba Magajiya sai an juma."

Daga haka ta fice ta na taɓe baki.

Magajiya ta ja tsaki sai a lokacin ta ga munzali yaron jummai.

Tsawa ta daka masa kafin ta ce"Ta shi ka bi uwarka kafin na mare ka."

Sumu sumi ya mike ya bi bayan uwarsa kamar yadda kakarsa ta faɗa ita kaɗai ta shiga ɗakinta Lokaci ɗaya ta na dage labulen ɗaakin ganin shi kaca kaca.

Kyafci ta yi lokaci  ɗaya tana faɗin"Sai na yi ma mariya bugun tsiya, yar iska yarinya kawai." Take faɗa ta na faman kaye kaye ta na tsaki ita kaɗai.

  A shashen Inna Meri kuma ya kacame da hira, Jummai daman akwai zence in ta zauna kaf sai ta zazzage asirin gidanta kullun cikin babu, ba ranar da Jummai za ta zauna ta faɗi alheri a kan mijinta  sai dai ta ce ba ta da shi Saboda a taimaka mata.

Mu'azzam in yazo gari haka ya ke fama da babun ƴan'uwansa marasa godiyan Allah, Mansoor dai ba ma ganinsa suke yi ba shi ya fi yi ma mazan matan ma wata sai ta yi shekara bata ganshi ba tunda ya fara harkan ƙwallon nan. Kuma sun fi sakewa da Mu'azzam Mansoor daman shi tuntuni sun ɓata garinsu a wajensa mata ba ta isa ta tare shi da wata mgana ba.

Jummai ke ba da labarin a anguwarsu wani gidan ɗan majalisa yana raba tallafin kayan abinci da suka je bin layi sai da ta yi faɗa da wata mata. Hibba na zaune ta ce"Kai yaya Junmai dambe a titi ba girman ki ba ne."

Bintu ta yi dariya kafin ta ce"Baki san Yaya Jummai ba ne shi ya sa."

  Hibba sai kawai ta kaɗa kai ta ce Allah ya kyauta wayarta mai tsada ta ɗauka ta tura ma Bobo ɗinta sakon tana Jiran sa zai zo ya kaita gidan su ne yau can zata kwana.

Daman auran zumunci ne  tsakaninsu da Mu'azzam ɗiyar kanwar mahaifiyar Mu'azzam ce aka yi haɗin zumumci.

Yanzu can bolari zata fara biyawa babban gidansu kafin ta wuce tudun wada gidansu.

Sai ya ce mata yana tare da Mansoor in sun gama gashi nan zuwa. Amina ta kalleta kafin ta ce"Kun fasa tafiya can tudun wadan ne? Sai ta girgiza kai kafin ta ce"Ya ce yana wajen Yaya Mansoor in sun gama zai taho."

  Bintu na jin an ambaci sunan shi ta yi saurin cewa"Baban Inna, uhm ban faɗa muku abin da ya yi min ba?

Nan ta shiga ba su labarin faɗan da yaje ya yi mata a gaban kishiyarta da mijinta.

Cikin takaici Binta ta ce"Ni ba abin da yafi ban haushi sai cewan da ya yi sai ya yi biji biji da ni na kara mgana a wajen."

Jummai ta ce "Kan uba, shi fa daman masifaffe ne, har yanzu bai daina masifarsa ba." Halima ta ce"Ya rage masifa amma ya kara ninka bakar zuciyarsa."

Hibba na jin su ta na dariya sau ɗaya ya taɓa zuwa gidanta na kano sai dai su hadu in sun zo garin nan. Ta san shi tun suna yanmata tunda suna zuwa gida nan.

Ita dariyansa ne ba ta taɓa gani ba, Kamar baya son zama acikin mutane ne.

Nan aka buɗe caftan Baban Inna ana ta gulmansa.

  Hibba na saurare tana dariya farar mace ce doguwa mai kyau da ita ga gashi da ka ganta ka ga bafullatan gombe.

Suna cikin mgana Inna Meri ta leƙo tana faɗin " Duk ina jin ku, ku gama za ge min Babana na gode."

Sai gabaɗaya suka saka mata dariya har da Jummai tana faɗin"Ni dai inna ban da ni kar ki hanani tsaraban Mu'azzam"

Domin jummai akwai son abun duniya zata iya kwantar da kanta saboda abun duniya.

*An samu kuskure a page 1, in da na ce Mimi ta karanci Mass communication Faculty of Sciences, kuskure ne zan ce ne a faculty of Social Sciences*

Mu'azzam bai shigo gidan nan ba sai bayan la'asar Hibba har ta gaji da jiransa, sanda ya shigo har lokacin Jummai tana bangaren Inna Meri ba ta tafi ba daman Mu'azzam ɗin take jira ko za ta samu kuɗi a hannunsa.

Tsaraba kuma sauran wanda ya rage na bangaren Inna Meri ta raba gida biyu ta ba ta rabi, daman dankali ne sai wake da garin rogo, sai siga da ya kan zo da shi a raba ma yan gida da makota.

Turamen zani guda biyun da ya zo da shi yace ɗaya Inna Meri ɗaya kuma Magajiya kuma an kai mata nata amman a inda Mariya ta sauke kayan kallon banza ta yi musu ta kauda kanta nan suka kwana kuma ba ta kauda su ba, ballantana ta ga abin da ke ciki. Ita babban bakincikin ta ita ce mace ta farko da ta auri Danjuma a matsayin saurayi da budurwa tun ya na matashin sa, amman yau daga karshe ita ce koma baya a cikin gidansa. A ce har wata banzan bassakwata ta zo ta fita matsayi aciki gidanta da tun tana da kuruciya take cikin shi. Sannan karin takaicinta gabaɗaya inna Meri ta siye kowa na gidan da kirkinta, sannan ƴaƴan gidan masu kuɗin duk ta tattare su a ɗakinta ita sai abin da ta raba ta aiko mata da shi.

  Ai in da gaskiya acikin lamarinta Mu'azzam ɗan Danjuma ne, ba ita ta haife shi ba  in ta rike kayan da AGOLAN ɗanta ya kawo mata tana kan daidanta, amman na wajen Mu'azzam ko na wajen Amina ko Halima ba ta da hakki a kansu tunda ba ita ce uwar su ba, Magajiya duk ta manta lokacin da uwarsu ta rasu da Ɗanjuma ya ce ta rike su tsalle ta da ka ta ce ba za ta iya rike ƴaƴan wata ba. Itama nata sun isheta duk ba ta duba wannan ba sai yau da suka zama wasu take tunanin ba a yi mata adalci ba.

  Tana tsakar gida tana jajjagen kayan miyan abincin dare da za ta ɗora Mu'azzam ya shigo gidan cikin shigan kananun kaya gefe ɗaya key ɗin motarsa wata bakar Jeep katuwa ne a hannunsa yana tafe yana kaɗawa shi fari ne sai dai bai kai Mansoor tsawo ba da ka ganshi ka ga Baba Danjuma saboda suna bala'in ɗibar kama da shi sosai.

  Cikin ladabinsa ya gaisheta kamar yadda ya saba shi dai ta na amsa masa cikin sakewa ba kamar ɗan uwansa da ta ce gaisuwan reni yake yi mata. Har ya gota ta zuwa bangaren Inna Meri tana kallonsa ji be sa yadda ya zama kato ya yi kiba saboda ya samu duniya. Kwallah suka cika mata ido, kaf ƴaƴanta ba mai jin daɗi a gidan auran sa,  har gwara ma Zuwaira akan Jummai ita Jummai ai kullum a gida a ke ba ta, ba ta kawo ma uwa ba. Sai dai ta bi ta karɓe Auwalu ne Namiji babba shi kuma ya ƙi karatu sai yanzu take jin haushin yadda ta zura masa ido ya ƙi makaranta in da yau ya yi karatu da Meri ba ta isa ta rika mata famkama da kudin su Mu'azzam ba, su ma ai da karatun su ke takama, ba za ta manta yadda Danjuma ya rika fama da shi akan karatu ba  ya ki yi, Ita kuma ta ɗaure masa kugun yin abin da ya ga dama ga shi nan daga karshe sai buga bugan gini ga shi ya yi aure ya tara Iyalai shima fama yake yi da kansa. Saddiqu ne bai yi aure ba har yanzu ya na can garin Ikko ya na neman kuɗi amman sai ya shekara bai zo ganin gida ba sai dai a waya sai sako da ya ke yi musu wani lokacin, shima ba sosai ba tunda Auwalu ya fi shi tausayin iyaye shi kawai domin ba shi da shi ne.

  Mariya ce ta rage a gabanta ita kuma ai ba ta ɗawainiyarta daga karatu har bangaren Surutu ƴaƴan Meri sun ɗauke mata wannan bangaren kuma duk abin da take so suna yi mata ko jiyan ta ganta da hijabi sabo da takalmi ta zo ta na nuna mata da cewa matar Mu'azzam ta kawo mu su ita da Walida, ta san suna kokari amman bakin cikinta ace ƴaƴan  Meri ke taimaka mata to na yaushe kuma in taci ta sha su ne, tunda yanzu Ɗanjuma ba kasafai ya ke wanzanci nashi ba, ba kuma kamar a shekarun baya da ya yi suna tunda abun na su na gada ne ba haya ba.

  Duk da tuntuni bala'in magajiya ya sa aka raba girkin bangaren har yau har gobe kayan abinci biyu a ke rabawa, ita rabi Meri rabi ciki har ta san ma sauran ƴaƴanta

Kuma har gobe komai in Inna Meri ta dafa sai ta aika mata da shi sai dai in taki ci, ta bar shi nan Mariya ta ɗauka ta cinye.  Har ta gama jajjagen ta tunanin yadda rayuwa ta zo mata ba yadda ta yi tsammani ba da gawayi yanzu suke amfani ta fito da murhun gawayin tana kakkabewa dagacan shashen ta jiyo muryan Inna Meri na faɗin.

  "Ɗan Inna ba za ka tsaya ka ci abinci ba?

Ɗanwake Walida ta yi saboda kai."

Ta na jinsa ya ce"Sai na dawo Inna, in na tsaya yamma za ta yi."

  Ƙaramin tsaki taja. Tana jin wani irin takaici a kasan ranta, Mariya ta ke jira sai ta mata bugun tsiya Jummai ma tunda ta shige har yanzu bata kara lekowa ba kyafci ta yi ita kaɗai ta na girgiza jikinta daga gani za ka san Magajiya ta iya bala'i sannan cutar hassadan dake damunta ne ya sa har gobe ta kasa ganin alherin ƴaƴan Meri ne suka lulluɓe  rayuwarta. Ta koma ɗaki kenan taji fitowarsu da mganarsu zuwa shashenta  ta ji muryan Jummai na faɗin " Mu'azzam ka taimaka min yara nan duk ba sa zuwa makaranta daga bokon har islamiyan an kore su." Ba ta ji dai me ya ce ba ta dai ji Jummai na ta godiya kamar zata kwanta masa, baƙinciki ya kara cikata ita da ya kamata ya'yanta su ba da, su ne yau za su koma yan maula suna roko a na ba suna godiya.

  Muryan Hibba taji kamar za ta shigo ɗakinta yasa zaraf ta ɗaga labule ta fito sai suka ci karo da juna cikin shirinta ga Walida rike da ƙaramar akwatinta sai Mariya dake dauke da Junoir, gabaɗayan sune har da Bintu da su Amina suma cikin shirin fita kila duk tare za su tafi ko kafin ta samu damar mgana Hibba ta rankwafa cikin ladabi tana Faɗin " Sai anjuma Magajiya yau a Tudun wada zan kwana sai jibi in sha Allahu."

Kadahan kadahan ta ce"Allah ya kaimu, ku gaida gida."

  Mariya ta kallah cikin jin haushinta Mu'azzam kuma ya fice lokaci ɗaya yana fadin"Ku fito mu tafi in na kai ku daga can zan biya wani waje ne."

Amina ce ta bi shi tana faɗin" Kai Mu'azzam ka ce mu zauna kenan ba za ka dawo da mu ba?. Sun fita can waje suna magana su ma su Binta sai suka rufama musu baya, Mariya ta kallah da ke shirin bin su a fusace ta ce"Ke ina za ki je?

Cikin tura baki ta ce"Za mu raka Anty Hibba can ne, Yaya Mu'azzam zai dawo damu a motar sa."

  Wani irin harara magajiya ta sakar mata kafin ta ce"To ki fita ki gani,wlh sai na yi kasa kasa dake acikin gidan nan"

Daga haka ta duka tana zuba gawayi acikin murhun dake gabanta lokaci ɗaya tana kara sakin tsaki, Mariya ba ta da yadda za ta yi dole ta fita waje ta mika ma Bintu Junior ta ce Magajiya ta hana ta zuwa, ba wanda ya damu sanin halin Magajiya duk wanda ke rayuwa a gidan wanzamai ba ma acikin gidan ba har makota su san wacece ita a haka ma ta rage a shekarun baya in ta fara bala'i da masifa sai makota sun ji acikin gida kuma sai su Gaje sun cika tsakar gida suna bata hakuri, abin da ba a taɓa ji ba shine nuryan Inna Meri tana tanka mata daga ita har Baba Danjuma masu hakuri ne da kau da kai daga sha'aninta.

  Da Mariya ta dawo haka ta rika jaraba tana zaginta, Inna Mari na cikin bangarenta ita da Jikokinta ƴaƴansu Amina tunda za su dawo ta nan kafin su wuce gida sai suka bar mata yara a wajen ta, sai ta yi kamar ta leka ta yi mgana sai kuma ta fasa sanin Halin Magajiya yanzu nan sai cibi ya za ma kari, ta kuma san ta na zagin mariyan ne saboda ta zo bangaranta to ta isa ta raba ta da yan'uwanta ne? har ƴaƴan Jummai ta jii an zagi ubansu an ce su da uwarsu marasa zuciya, daga nan Jummai ta tarkata ya'yanta zuwa gida. Sai ta koma kan Mariya har su Mu'azzam suka dawo tana jarabarta.

  Inna Meri na bangarenta t na ba ma yan biyun Bintu da suka saka rigiman koko da za su sha,  sai da ta mike ta dama musu sannan ta zauna ta a zaman ba su, sauran ma suna gani suka ce suma sai sun sha, gabaɗaya yaran sun zagayeta Sanda suka shigo Bintu da mgana a bakinta faɗi take yi.

"Innarmu wai me aka yi ma magajiya take ta bala'i haka?

Inna Meri ta ce" Ina zan sani? Tun fitan ku ta ke ta yi ta gama zagin Jummai da Jummai ta tafi gida ta koma kan Mariya ina ga bai wuce dai yinin da ta yi a bangarena tare da ku." Mu'azzam ya samu waje ya zauna yana Faɗin"Har yau dai Magajiya ba ta sauya ba? Wai bakin ta baya ciwo ne?

Walida tace"Inna mariyan ma ta so bin mu Magajiyar ta hana ta zuwa."

Inna Meri ta ce"Bakomai wata rana sai labari, zata daina." Yaya Halima ta zauna a kasa kusa da Inna Mari ta bangaren dama Amina ta zauna a bangaren hagu, Bintu kuma ta zauna kusa da Mu'azzam Walida kuma na kofar daki ta yi tsaye ba ta zauna ba. Yaya Amina ce ke faɗin"Inna ai ban tunanin akwai ranar da Magajiya zata sauya. Har Baba dai ya gaji da halinta ya saka mata ido."

  Bintu ta taɓe  baki kafin ta ce"Dan dai ta samu daga Baban har Innan salausalau ne da irin mu ne da tuni ta raina kanta"

Inna Mari ta aika mata da dakuwa tana Faɗin"Mungode ja'ira, ai Annabi cewa ya yi duk wawaye ya gani a Aljannah ba masu wayau ba, kum rayuwar nan duka nawa ta ke?  hakuri ribar zaman duniya da na biye mata ai ba ta taɓa biyo ni bangarena ta yi min wani abu ba, ai hausawa suka ce kulawa yabawa  ni dai Allahu shi ne shaida na  tunda aure ya kawo ni gidanan nake zaune da kowa lafiya, Alheri ne tsakanina da kowa acikin zuciya ta ba ni da niyar cutar da kowa, kuma ina so ku saka ranku a duk in da kuke ku rike gaskiya da amana sannan ku nufi wanda ma ya nufe ku da sharri ku saka masa da Alheri, ku ma sai ku cigaba da ganin Alheri a rayuwar ku har bayan ran ku."

A yadda suka zagayeta za ka fahimci akwai kauna ta uwa da abin da ta haifa a tsakaninsu, Mu'azzam ya yi mirmishi kafin ya ce" Shi ya sa har gobe ba ni da kamar ki Inna ta, Allah ya kara miki lafiya da tsawon kwana."

  Suka amsa da Amin  gabaɗayan su, Itama ta amsa da Amin tana faɗin" Nima ai bani da kamar ka ɗan Inna Allah ya cigaba da tsare min kai a duk inda ka sanya kafa Allah ya yi maka jagoranci.' Cikin bayyana farinciki ya amsa da Amin lokaci ɗaya yana kara faɗin " Inna in na samu kuɗi zan kai ki Makka kafin ki mutu ke da Baba za ku je ziyara dakin Allah in sha Allahu."

Gabaɗayansu suka amsa da In sha Allahu Allahu ya sha.

  Inna Meri kamar ta yi kuka ta ce"Amin Amin Allah yasa muna da rabon zuwa, Baban Inna shima kullum zencen sa kenan Allah ya cika muku burin ku na Alheri"

Mu'azzam ya ce"Mun fara magana da shi, Inna suprice za mu ba ku in sha Allahu."

Yan'uwan suka taya Inna da amsawa da cewa Allah ya nuna mana lokacin.

Hira suka cigaba da yi suna  hirar su Walida ta je ta zubo ma Mu'azzam ɗanwake ya zauna yana ci lokaci bayan lokaci yana tsoma bakinsa cikin mganar ƴan'uwansa mata. Inna ya kallah sai faman wahala take yi da yara iyayensu na gefe suna hiran su ko ajikinsu.

  Cikin faɗa ya kalle su yana faɗin " Wai don Allah Nanny mai reno kuka mai da inna? tunda kuka zo gida nan ina lura da ku kowacce ta sauke ƴa'yanta sai Inna ke ta faman wahala da su."

Bintu ta ce"Ai sun fi son renin Innan ne ni fa ba domin Bashir ya ce a'a ba da tuni na dawo da su Hassan wajen Innanmu na gaji wlh." Hararanta ya yi kafin ya ce"Dole ki kwaso ki kawo mata mana tunda kin samu jaka ko ita ta ce ki je ki haihu."

rufe baki Bintu ta yi tana dariya Yaya  Amina na gefe ta ce" Inna fa ke son kiriniyan yara nan, ko zuwa mu ka yi ba mu zo da su ba sai ka ji ta ce kuka bar ɗiyan ga a gida  ba ku zo min da su ba"

Inna na yar dariya ta ce"Kyale su Ɗan Inna rai ne ya kaini, yau in da ba na raye wajen za su je? Wata rana ba za su ganni ba gwara su mori kakar ta su tun yanzu."

Har suna haɗaa bakin wajen faɗin"Ba yanzu zaki mutu ba Inna."

Yaya Halima ta karɓe da faɗin"Ita Inna daman akwai kiran mutuwa ana zaune lafiya."

  Mu'azzam kuma ya ce"Inna sai kin ɗauki ɗan Yaya Mansoor ko ƴarsain sha Allahu."

Inna ta ce"Allah yasa, amman na cire rai da ganin Auran Baban Inna, ganin auransa da ya'yansa ai sai mai yawan rai tunda na ga ba shi da niyyan auran kwata kwata."

Mu'azzam ya ce"In sha Allahu zai yi Inna mu ta ya sa da addu'a don Allah."

Inna ta sauke numfashi kafin ta ce"Addua'armu kullum ba ta yankewa a gare ku, Allah ya sausasauta masa wannan zuciyar ya sanya masa salama acikinta."

Suka amsa da Amin gabaɗayan su Yaya Amina tace"Nifa ina tunanin yarinyar nan ce har yau ya kasa cire ta acikin ransa."

Yaya Halima ta ce" kike gani? Yarinyar da ya zo ya tsani jin sunanta. Ranar Babansu Khairi na kallon labarai nake gaya masa Mansoor ya sota tun tana matashiyarta a zamanta hannun kakarta sai dai sun rabu da jimawa, itama fa ba ta yi aure ba har yanzu"

  Bintu ta ce"Ba ta yi aure ba mana, amman fa tana da kyau ga iya kwalliya ni dai wlh Saboda ita nake kallon tashar su har ga Allah tana burgeni kuma sun bala'in dacewa da Baban Inna."

Inna na jin su duk ba ta yi mgana ba sai da ta nisa kafin ta ce"Ba wanda yasan abin da ke zuciyarsa, ba na tunanin ita ya ke jira saboda ai shi ya fara yanke alaqa da ita ko bayan dawowarmu Mu'azzam kai ka faɗamin tana ta kiransa a waya ya ƙi ɗauka sannan shi ya yanke sauran alaqan da ta rage tsakanina da kakar yarinyar nan. Tun daga lokacin ban kara taka kafata gidan ba itama Hajiya ba ta kara nema na ba,  abu ne ya riga ya faru sai a manta baya a fuskanci gaba kullum ya zo nan babanku zai zaunar da shi yana masa nasihan hakuri da rayuwa sai ya nuna kamar ya ji ammh sam Baban Inna ba'a gane in da ya dosa shi dai ƙwallon nan da ya saka gaba ita ya rike bansan kuma me yake tunanin ya mai da rayuwarsa ba."

  Inna Meri ta ƙarishe faɗa cikin bayyana damuwarta Yaya Amina ta dafa kafaɗarta lokaci ɗaya tana faɗin"Bakomai Inna, zai wuce in sha Allahu Baban inna zai yi aure har ki ga ƴaƴansa" Bintu ta yi karaf ta ce"To ai abun haushin ma ko budurwa ba shi da ita." Mu'azzam ya yi jim kafin ya ce"Ai ina jin tun bayan rabuwarsa  da Fatima Baban Inna bai kara son wata mace ba, ban jin ma mata yanzu suna burgeshi ta sauya shi fa fiye da tunanin ku, yanzu haka abokan mu sun gaji da min korafi sun hakura ana gari ɗaaya sai su yi wattani ba su gan shi ba ya koma rayuwar kaɗaici abin da na fahimta har gobe abun na ranshi ya kasa mantawa ne."

Yaya Halima ta ce"Nima abin da nake tunani kenan, cire abun a ranshi zai taimaka masa wajen fuskantar wata rayuwar a gaba." Mu'azzam ya ce"Yau ai wajen sa zan kwana zamu tattauna Allah yasa ya bani damar haka."

Inna Meri ta amsa da Amin a samam labbanta har aka kira mangariba suna tattauna abubuwan da suka faru a shekarun baya ne.

  Kiran sallar Mangariba  ya tada su Mu'azzam ya yi alwala zuwa masallaci su kuma matan suka yi na su agidan.

Yaya Amina ta fara tafiya tunda ta fi su nisa, Yaya Halima kuma daga baya Bintu dai har sai bayan Sallar isha'i da Baba Ɗanjuma suka dawo tare da Mu'azzam da Auwalu.

Har ɗakinsa ta bi shi suka gaisa Magajiya ke da miji sai kuma abin da Baba Danjuma ya gani ruwa ma Inna Meri ce ta kawo masa mai sanyi tunda tana da ƙaramin firiza a ɗakinta na Yaya Halima ne da mijinta ya siya mata Babba sai ta kawo mata wannan.

Sai da ya sha ruwan ya ji ka maƙoshi acikin ransa ya yi saka ma matar kirki irin Meri albarka yana tuna karamcinta a garesa tun na tsawon shekarun da suke tare.

ƴan Biyun Bintu suka hau jikinsa suna wasa yana dariya yake faɗin"Ku yi min a hankali kar ku ƙarisa ni domin na ga kuna ji da karfi." aka saka dariya gabaɗaya, Auwalu yace"In na kalle su sai na tuna yarinyar nan Bintu ai itama ta yi rashin jin mgana, ba domin Mansoor na tsawarta mata ba da sai Allah."

Bintu ta tura baki kafin ta ce"Haba Yaya Auwalu yaushe na kai yaran nan rashin ji."

Mu'azzam ya ce"Kin fa yi Bintu ai har gobe baki daina ba sai dai in yan abun naki ba su motsa miki ba."

  Tura baki ta yi tana faɗin"Baba ka gansu ko? Ka yi mu su mgana."

Baba Damjuma yace"Ku bari mana Fatima Bintu sunanta mai daraja ne babu ruwanta da rashin arziki."

Nan fa suka yi ta wasa da barkwanci har Bashir ya zo tafiya da Bintu gida Inna Meri tun ɗazu ta yi mata mgana ta tafi gida ta ce ita fa a kusa ta ke daga zuwa gida Inna ta fara cewa ta zo ta tafi, Ahalin tun safe ta zo ta riga kowa ma zuwa shi ne take cewa ba ta daɗe da zuwa ba Inna na koranta gida tunda ta ji haka sai ta kyaleta ta sanya mata ido da kila Baban Inna ya zo ne shi ne dodonta yana cewa me take yi har dare ba ta tafi gida ba? Jikinta na rawa zata haɗa Ƴaƴanta ta wuce tana tura baki iyaka dai ta kwana biyu ba ta zo ba in Inna Meri ta aika walida a duba ta sai ta ce tana nan lafiya ai Baban Inna ne ya koreta kuma a gaban inna ba ta yi mgana ba. Sha'anin Bintu ai sai ita ɓauɗɗiyar mace ce irin Mansoor wasu Lokacin suna da kamceceniya ta bangaren hallaya. Ko domin suna matsayin uwa ɗaya ne?

  Mu'azzam sai wajen tara da rabi ya bar gidan nan zuwa Tunfere gidan Mansoor daman ya tura masa sakon in bazai zo ba shi zai je Camp ya kwana gobe suna da morning trainig shi ya sa ya yi ma su Inna sallama da Baba ya wuce tare suka fito da Auwalu ya rage masa hanya ya sauke shi a gidan shi sannan ya wuce.

Lokacin da ya isa wayar Mansoor ya kira ya ce masa ga shi a waje, sai da ya ɗan ɓata lokaci sannan ya fito ya zo ya buɗe masa get ya shiga da motar Ciki ya yi parking ɗin ta kusa da ta mai gidan.

Yana tsaye a bakin falonsa daga shi sai gajerun wando, ba nepa akwai kuma zafi a garin shi ya sa ya zauna haka, bai koma ciki ba har sai da Mu'azzan ya buɗe bayan motarsa ya ɗauko karamar jakarsa ya shiga falon sannan ya maida kofar ya rufe ya bi bayan sa.

*******

Dukkansu sun sake wanka, Mansoor daman baya shiri da zafi sai ya yi wanka sama da sau huɗu a dare ɗaya.

A ƙaramar katifan Mansoor suka kwanta dukkansu, shi Mansoor filo bai dame shi ba sai ya ba ma Mu'azzam ya dora kanshi a saman matashin, daman ya saba kwana in dai ya shigo garin tuni ɗakinsu na samartaka na gida su ka bar ma Saddiqu yanzu shima yana ƙokarin siyan fili ne ya fara ginin muhallin da za su rika sauka shi da Hibba in sun zo garin.

  Suna kwance Mu'azzam na ta Juye juye Mansoor ya ce"Kana jin zafi ne? duba bayanka akwai mafita sai ka yi amfani da shi."

Mu'azzam ya ce"Gaskiya ya kamata ka saka solar tunda wutar nageria ta zama sai Allah ya kyauta." Kamar bazai yi magana ba sai can ya ce"Zan sa ka in sha Allahu"

Shuru ya kara biyo baya bayan Mu'azzam ya amsa masa da Allah ya sa.

Mansoor ya katse shurun da cewa" Ina Junoir? Mu'azzam ya ce" Suna Tudun wada can za su kwana sai jibi in zamu koma."

Kai Tsaye yace"Gobe da la'asar zan zo gida ka kawo min shi na gan shi."

Sai Mu'azzam ya amsa mi shi da toh kawai wayar Mansor din dake gefensa ya laluɓa ya ɗauka yasan password ɗin watan haihuwan Mu'azzam ɗin ne mabuɗin buɗe wayar Mansoor.

Yana buɗewa a fuskar wayar hoton Junior ne ya fara masa maraba wanda aka yi masa ne na cika 2yrs shi ya tura masa ya yi kyau yaron yana ta bangala dariya.

Mu'azzam ya juya ya kalli ɗan uwan da jini bai haɗa su ba amman ya zame masa wani irin ɗan uwan da babu kamarsa.

Cikin yar driya ya ce"Sai aka cire hotona aka sanya na Junoir har an gama ya yi na kenan Baban Inna?

Ya juya masa baya shi ya sa ba zai fahimci yanayin fuskarsa ba.

Kamar baya son mgana ya ce"E, kai ka girma yanzu."

Mu'azzam ya ce"Ni fa ban yarda ba, dole gobe Inna ta yi alƙalanci."

Har sai da yaji karan sautin dariyansa Lokaci ɗaaya ya juyo ya yi matashi da duka hannayensa idanuwansa na kallon rufin POP ɗin dakin cikin shakewar muryar da gajiya ta saukar masa ya ce" Hausawa suka ce abun cikin ƙwan ai yafi ƙwan daɗi Mu'azzam"

  Mu'azzam ya yi mirmishi bai yi mgana ba ma'adanan hotuna ya shiga yana ta kallo gabaɗaya hotunan shi ne na kwallo sai na yan Club dinsu sai kuma na Mu'azzam da suka cika wayar da Junoir sai hoton Inna Meri da Baba Danjuma da kuma nasu gabadayansu shekara biyu kenan da wata salla shi Mu'azzam ya matsa aka yi saboda tarihi kuma shi ya tura ma Mansoor din hotunan. Ba magajiya domin ta ce ba za ta yi ba,  kowa dariya ya ke yi a hoton ban da Mansoor da Mu'azzam ya dafa kafaɗansa ya sunkunya da kansa ta wajen fuskarsa tunda Mansoor din ya fi sa tsawo.

Ya daɗe ya na kallon hotunan yana Mirmishi kafin ya wuce kaf ya bincike hotunan wayar har ya kai kan wani tsohon hoto. Su biyar ne acikin hoton kuma zai kai kimanin shekaru goma sha ɗaaya da ɗaukan hoton.

Mu'azzam bai manta wannan hoton domin hoto ne ma na kati aka yi snaping ɗin sa a waya ina zai manta Shagon Aci kwalba mai hoton yan gayu a anguwansu ta Arawa ya ke. Shi ne a tsakiya sai Ahmad a gefensa na dama hegensa na hagu sannan Nasir.

Makama da Mansoor suna da Tsawo sai suka tsaya agefe da gefe.

  Da ka gansu kasan an baya an sha gayu da ji da kai, Mu'azzam ya fashe da dariya shi kaɗai Mansoor ya kallesa kafin ya ce"Daman ka na da wannan hoton?

Ya faɗa ya na nuna masa hoton kansa ya gyaɗa kafin ya ce"Kai ka taɓa turamin shi."

Mu'azzam ya ce"Bari ko na tura ai na manta na tura maka ina ta neman sa ko wajen su Nasir ban samu ba suma ba su da shi, ina tunanin har na hoton duk sun ɓace mana."

Mansoor ya ce"Ni ina da su acikin tsoffin takarduna na makaranta"

Mu'azzan ya ce zai kai a wanke masa na Tarihi nan da nan ya ɗauko wayarsa ya tura lokaci ɗaya ya na faɗin" kalli wuyan makama kamar lagwani kyan shi a tura ma yarinyar da zai aura ta gan shi a haka."

Mansoor na jin sa bai yi mgana ba sai shi Mu'azzam ɗin ya cigaba da faɗin"Bayan sallah da Sati huɗu ne bikin Makama, in na zo sallah na koma sai bikin zan kara dawowa in sha Allahu."

A shake Mansoor ya ce" Allah ya kai mu."

Shi kuma Mu'azzam ya cigaba da bashi labarin shirye shiyen biki ya na faɗin su abokai sun ce za su shirya dinner

Mansoor ya ce"Makama ya bar Ustazan cin ne da zai yi bidi'a bikin sa.?

Mu'azzam ya ce"Gidan su yarinyar ke son haka ina ganin."

Gyaɗa kai kawai ya yi ba tare da ya yi mgana ba, Mu'azzam ke gaya masa za su yanke ko nawa ya kamata kowa ya ba da.

  Kai Tsaye Mansoor ya ce"Kar  ku fara sani cikin yarintar ku, in na tashi zan turama Makama guddumuwata ba ruwana da wani sha'anin sakarcin banza shima dai kamar wani yaro."

Mu'azzam ya yi dariya kafin ya ce"To yaro ne mana, tunda yanzu zai yi aure kai ma ka bari ka ga yadda zamu raya bidi'a a naka bikin."

Wani kallo ya watsa ma Mu:azzam kafin ya kira sunan shi "Mu'azzam..!

Ya amsa da "Na'am'" yana dariya.

Sai kawai ya juya masa baya bai kara magana ba.

Ya bar Mu'azzam na mirmishi ya na tuna shekarun baya akwai wani abu da ya faru da ya kasa mantawa yasa sai da ya kara saka dariya. Da karfi Mansoor yace"Mu'azzam za ka fita falo ka kwana, junior ne kai da za ka rika motsin kwanciya?

  Mu'azzam ya tashi zaune yana faɗin"Wani abu na tuna ka tuna muna a yara in su Jummai su ka ganmu tare sai su ƙwace hannuna daga hannunka suna cewa kai mu ne fa yayyenka wannan ba babanmu ya haife shi ba.

Kai kuma sai ka ƙwace hannuna daga wajensu kana faɗin"Eh din ba Babanku ya haife ni ba, amman ai ɗakin Innata yake kwana take kuma bashi abinci saboda haka ya zama ƙanina ka tuna lokacin?

Mansoor ya Juyo ya na mirmishi shima lokacin yana dawo masa girgiza kai kawai ya yi, Allah sarki Kuruci dangin hauka.

  Mu'azzam ya koma ya kwanta yana cigaba da duba wayar Mansoor ya na yar dariya.

Sai dai ya bata fuska lokaci ɗaaya da ya gama bincike wayar bai ga hotonsa da uniform ba, kuma tare ya tura masa da hoton Junior cikin kufuluwa ya ce" Baban Inna ina hotuna na a office da na tura maka? Kai tsaye ya ce" Na share su."

Baki buɗe ya mike zaune yana faɗin "Ka share su kuma? To saboda mene?

Kai tsayen ya kara cewa"Kai ma kasan dalili."

  Mu'azzam ya yi tagumi kafin ya ce"A masu kakin ma har da ƙaninka ka tsana?

Mansoor ya yi masa banza kamar bai ji sa ba sai da Mu'azzan ya kara faɗin" kuma ai tun a wancan Lokacin kai kace na je na zama duk abin da nake son zama."

Mansoor ya yi shuru kamar ba zai yi mgana ba sai can ya mukusta ya gyara kwanciyarsa Lokaci ɗaya yana faɗin" A lokacin saboda ka matsa ne, amman ni har abada bazan so duk wani aiki mai sanya kaki ba, na tsane su har acikin raina saboda ƙakin su na basu damar cin zarafin mutane yadda suka ga dama." Mansoor ya faɗa ya na jin wannan abun da ya tokare masa kirji ya taso masa sama duk lokacin da ya tuna sai ya ji kamar ya fama damuwar da ya danne shekara da shekaru ne.

  Mu'azzam kuma ajiyar zuciya ya sauke kafin ya ce"A ba duka aka taru aka zama ɗaya ba, a ko'ina akwai na kirki akwai na banza" A tsawace ya ce"Kana gaya amin haka ko Mu'azzam? Ni ban ga na kirkin ba na banzan na gani, kuma da shi zan yi misali."

Kamar Mu'azzam zai yi kuka ya ce"Ni yanzu na banza ne Yaya  Mansoor?

Sai ya kasa bashi amsa sai ma koƙarin mikewa zaune da ya yi ya sauka daga kan katifar ya mike da kafafunsa.

Shi kuma Mu'azzam ya b shi da kallo kafin ya ce"Saboda ita ne ko?

Saboda ita ce ka kasa mantawa da abin da ya faru da daɗewa Baban Inna."

Har ya kai bakin ƙofar tiolet sai ya Juyo ya na kallonsa cikin kaushin murya Ya ce.

  "Saboda ita wa???

  Kai Tsaye Mu'azzam ya ce" Saboda FATIMA! Itace silar da ya saka ka tsani masu ƙaki, itace silar rugujewar tuninaninka na zamo wa sojan kasar ka."

Ƙurama Mu'azzam ido ya yi yana jin wani abu a kirjinsa na wani dif dif, me ya sa zai ce saboda ita ne? Ba saboda ita ba ne.

Cikin ɗaga sauti ya ce"Ba Saboda ita ba ne Mu'azzam."

Yana direwa ya taso mai da cewa"To in ba saboda ita ba ne, saboda waye  da zai saka har ni ba ka iya kallona da ƙakin yan sanda a jikina?

A tsawace ya ce"Saboda mahaifinta ne Saboda shi ne wannan MAJOR KABIR ɗin ne.  Saboda shine komai ya ruguje."

Ya faɗa lokaci ɗaya yana tura kofar tiolet ɗin da ke ɗakin ya shiga da sauri ya kuma maida kofar ya rufe ta da karfi har sai ta yi ƙara bam!!.

Kofar ya ƙurama ido wasu shuɗaɗɗun al'amura da suka wuce a baya suna gilma masa, in hasashen sa ya zama gaskiya Mansoor bai manta da Mimi ba har kwanan gobe tana cikin ransa kuma saboda ita ne har gobe ya kasa iya kula kowacce ƴa mace.
Shi da kuma ya yi rantsuwan ko zai mutu bai yi aure ba, ba zai taɓa auranta ba kuma ga shi har gobe yana sonta shi kam ya rasa ta in da zai saka tunanin wannan al'amarin.
Komawa ya yi ya kwanta yana wasu tunane tunane, shima tun bayan abin da ya faru ba su kara haɗuwa ba shi daman ya bar Gombe ya koma Kano. Nasir dai kwanaki can da jimawa ya ce sun taɓa haɗuwa har ta karɓi lambarsa to ba ta taɓa kiransa ba shima kuma daman itace ta karɓi Layin nashi shi bai karɓi nata ba sai dai suna ganinta a akwatin talabijin ɗin, tunda tana aiki a sananniyar gidan talabijin sannan ta yi suna kowa ya santa. Shima dai yana ganinta lokaci bayan Lokaci in yazo garin a tibin Inna in Walida ta kunna, Mansoor ne ba shi da wani masaniya a kanshi sanin shi fa ba ka gane gabansa ballantana bayansa to kila har gwara shi ya kan tsaya su yi magana mai tsawo, wasu tuni ya yanke wannan alaqar a tsakanin su.
Bai taɓa tunanin haka soyayya ke da zafi ba sai akan Mansoor a lokacin ma daga shi har Mimi suna da karancin shekaru shi ya ɗauka a shekarun da suka ɗauka ba sa tare soyayyarsu za ta disashe ashe ba haka ba ne, tana nan ta kara girma ne acikin zukatan su.
Ba zai taɓa man tawa da ciwon da Mansoor ya kwanta a lokacin ba, da kukan da ya riƙe ƙirjinsa yana yi ba, bqasonta yake yi ba kaunarta yake yi sannan sun shaku sosai soyayya ta rufe musu idon da suka kasa gane bambamcin dake tsakaninsu har sai da komai ya kwaɓe sannan Mansoor ya fahimci abin da aka jima ana nuna masa. Tun Mu'azzam na zaman jiransa har barci ya ɗaukesa Mansoor bai fito daga tiolet ba. Sama da awa ɗaya sannan ya fito daga cikin tiolet ɗin jikinsa na faman ɗigan da ruwa. Tsaye kawai ya yi a tsakiyar falon ookaci ɗaya yana mai harɗe hannayensa a saman ƙirjinsa. Mu'azzam yake kallo yana barcin sa cikin salama da kwanciyar hankali ba shi da damuwan komai a cikin zuciyarsa.
Yana jin dama shima haka yake ba shi da wata damuwa. Dama shima zuciyarsa ta sauke wannan nauyin abin da ya tokareta shekaru goma ya yi rayuwarsa cikin salama ba tare da damuwa da tunani ba.
Duk lokacin da ya tuna abun sai ciwon da ke kirjinsa ya dawo sabo, saboda ita ne har gobe ya kasa kallon wata ƴa mace da sunan kallon soyayya. Saboda ita ce ya ji aure ya fita kansa kwata kwata ya ji a duniyan nan ba zai iya zaman aure da wata mace ba.
Saboda ita ne ya sauya rayuwarsa da ga mai yawan hira da son mutane zuwa wani mutum mai son kaɗaici da son zama shuru, Saboda ita ne ya ji ya tsani masu kaki gani ya ke yi dukkansu haka suke marasa adalci da sanin ɗarajan ɗan Adam.
A lokacin baya da ita ya yi mafarkin kasancewa har karshen rayuwarsa.
Shi fa mafarkansa gabaɗaya ko ɗaya bai cika ba, duka ya rasa su sai wasu ya gina sabbi acikin duniyarsa.
_*Bai tab'a tunanin Soyayyarsa da MIMI akwai wasu tarin bambamce bambancen da mutane ke hango masa wanda shi nashi hangen bai taɓa kawo masa ba. Ya ɗauka ita soyayya babu ruwanta da bambamcin jinsu ko hallita, ba ta kuma duba dukiya ko launin fata, ba ta kallon ilimin mutum ko kuma nasabarsa, ita ba zaɓan chanchanta take yi ba, ba kuma ba tasan ya kamata ba, in da ace Soyayya ta san ya kamata da tun farko yin soyayya da FATIMA SULAIMAN DABO bai kamace sa ba*._
_*A iya hange hangensa bai taɓa hango bingiren rayuwarsa ba tare da Mimi ba, sai ga shi rayuwar ta lula shi wata duniyar da babu Mimi a cikinta ta ɓace daga cikinta, shi ya saba mafarkan ga shi ga Mimi tare da kyakyawan ya'yansu da irin yadda suka gina kyakyawan rayuwarsu, ashe ashe matacaccen mafarki ne ba zai taɓa tabbata ba.Hannunsa da ya kasa CIZAWA shi ya kai sa ga duniyar da ya zama sai shi kaɗai babu MIMI a cikin ta. Ta yi nesa da duniyarsa domin tarin bambamci tare da tazara mai kimanin kilo tamanin da Ahalinta suka hango tsakaninsa da ita wanda shi nashi hangen ya kasa hango masa, saboda tarin soyayya da ta rufe masa jin sa da ganinsa a lokaci ɗaya.*._
Kirjinsa ya fara tasawa yana faman sama da ƙasa, yaji kamar iskar ɗakin ya fara yi masa kaɗan sai kawai ya buɗe kofa ya fita zuwa falo ya goya hannayensa a bayansa ya fara tafiya yana zagayen falon gaf gaf! ana jin karan takun sa da karfi kamar wani namijin zaki. Zuciyarsa ke zafi tana wani turiri daga ciki iskar bakinsa yake fitarwa ya na jin zafin har a saman fuskarsa. Ba zai taɓa mantawa da tun a lokacin baya Nasir ya taɓa so ya ankarar da shi bai saurareshi ba, ba laifin shi ba ne soyayya ce ta rufe masa ido da ya kasa hango wannan bambamcin dake tsakaninsa da Mimi sai daga baya.
_Aji tsakani ga Allah yarinyar nan ta fi ƙarfin ka, naga kana sonta da yawa kar nan gaba iyayenta su hana ka auranta_
A lokacin dambe ne kaɗai ne ba su yi da Nasir ba sai da su Makama suka shiga tsakanin su, Shi a lokacin yana ganin ga Hajiya ta ba shi dama har cikin falon gidan yana shiga su yi hiran su da Mimi, ya manta ita kakarta ce sannan ya manta sanadin haɗuwarsa da Mimi sanadin aikatau ɗin da Inna Meri ke yi a gidan Hajiya ne.
"Ni? Kamar ni major Kabir My daughter ta auri yalaka agolan da ubansu har ya mutu a can wani ƙauyen kurmus, uban rikonsa wanzami uwarsa yar aiki? Over my dead body Mimi za ta yi wannan auran ƙasakancin ba ta isa ba, ko za ta Mutu bazan aura mata wannan talakan ba, jinin takalawa wanda bashi da wata kyakyawam makoma ko anan gaba_
Sai da ya saka hannunsa guda ɗaya ya daki bangon falon, yana ji kamar a lokacin ake gaya masa kalaman ta ya ya ake so ya manta da wannan cin mutumcin? a kira sunan mahaifin shi a kabari aci zarafinsa sannan aka kira mahaifiyarsa da yar aiki aka zage ta sannan shima a ka kirasa da mara kyakyawan makoma shi ko zuciyarsa ba ta yi masa adalci ba da har take tunawa da wannan yarinyar da aka gama kare ma zuru'ar sa tanadi a kanta. Shi ba dukan da aka yi masa ke damunsa ba, ya fi jin zafin irin kalaman da Mahaifin Mimi ya jefe shi da shi.wai shi ne mara kyakyawan makoma?
Shi ne saboda shi Inna Meri ta duka ita da Baba Ɗanjuma suna kuka suna roƙon a yi masa afuwa a sake shi.
_Ku ja ma ɗan ku kunne, naga alaman Tsageranci na damunsa sannan ku yi masa iyaka da ƴata domin ruwa ba sa'an kwando ba ne, zan sake shi na yanzu amman ko kallon Mimi ya sake yi sai na ɗaure shi da kakin jikina.._
_Abi ka yi hakuri. Abi ina son shi don Allah kada ka rabamu da juna.._
_Sai dai ki mutu, amman ba za ki aure wannan talakan yaron ba, ba shi da makoma mai kyau, na tambayi Hajiya kwalin karatun shi tana gayamin iyakarsa Secondary school. Kuma shima soja yake son zama ire iren su ma ba su da wani rabo a duniya._
_Abi ina son shi._
_Ke yarinya ce Mimi, karatu nake so ki yi ba yanzu zan yi miki aure ba_
_Abi Ina son shiiiii...!_
_Murja ki ɗauke min Mimi kar raina ya ɓaci na fasa kanta da bindigata._
Ba zai manta da wannan kukan da ta riƙa yi lokacin da mahaifiyarta ke riketa ba, har gobe yana jin sautin wannan kukan acikin ƙirjinsa. Ya tuna ta na miko hannunta mahaifiyarta da yayarta suka rike ta suka tafi da ita zuwa cikin wani ɗaki
Kafafunsa sun kasa ɗaukansa dole ya koma ya zauna Jagab a tssakiyar Falon yana sauke numfashi sama sama.
Hawaye ya cika kwarmin Idanuwansa, Dakyar kuma siririn hawayen ya gangaro ta wajen idanuwansa hawayen so ne, Hawayen son abin da ka haramta ma kanka har Abada. Zafi ya ji jikinsa duka ya ɗauka kuma yana zufa har ta saman goshinsa.
Shi ya sa ya miƙe yana jan kafa ya koma cikin ɗakin cikin Tiolet ya ƙara komawa ya kara yin wanka. Yana fitowa nepa suka kawo wuta sai ya kure fanka sannan ya kara kunna ta kasa dai dai saitin Mu'azzam ganin kamar yana jin zafi. Gyara masa kwanciya ya yi yana tuna baya yadda ya ke kula da rayuwar ƙaninsa kafa kafa kamar ba shi da wani kani a duniya sai shi.
A fili ya furta" Bani da kamar Mu'azzam bani ni kuma da wami ƙani kamar sa."
Shima gefensa ya koma ya kwanta bayan ya kashe hasken ɗakin
Ya kuma ɗauki wayar Mu'azzam ya saka masa chaji da chager ɗinsa. Shi kuma wayarsa sai ya sauketa a kasan cafet din da ke cikin ɗakin.
Ya daɗe bai yi barci har biyu na dare barci ma barawo ne ya sace shi. Da asuba da suka dawo daga masallaci Mansoor ya shirya ya tafi camp yace za su haɗu a gida in ya dawo. Mu'azzam sai da ya yi barci ya koshi sannan ya tashi ya yi wanka ya sauya kaya ya ɗauki motarsa ya bar gidan bayan ya kulle gidan tunda ya ga key din gidan anan cikin bedroom din.
A wajen Inna Meri ya je ya karya da waina da Miya Inna Meri da kokari da Safen nan ta toya ta miyar kuma Walida ta yi shi kafin ta ta fi makaranta Mansoor bai zo gidan ba sai da rana sai kuma a lokacin shima ya karya da waina da miya, daga nan Mu'azzam ya je tudun wada ya ga kwanan Hibba daga nan ya taho ma da Mansoor Junior.
Tunda kuma ya ɗauke shi suka fita a mashin sai yamma ya dawo da shi akwai wani team ne da suka gayyace shi kallon wasan su, Bacerlona sunan Team ɗin anguwan Jekadafari ne, can ya je kallon buga wasan su tsakaninsu da Mesi team na anguwan Tudun wada.
A hanya ya ga ana saida kayan wasan yara ya siyan masa jaka guda ya kawo sa wajen Inna Meri, yana ma gidan Mu'azzam ya kira shi ya ce suna tare da Nasir ya ce yana gida su zo su same shi. Sai ga Nasir har ɗakin Inna Meri, daman ai sun saba zuwa lokaci bayan Lokaci ko ba su Mu'azzan suna zuwa gaida Inna Meri. Nasir ya mika ma Mansoor hannu suka tafa lokaci ɗaya yana faɗin "Aji aji manyan gari." Mansoor ya ce"Nasir kana nan a gari abin ka"
Nasir ya ce"Karyan tsiya kake yi baka neman mutane, ya wasa? Aji ka kusa haurawa waje fa duk garin nan hiran irin taka ledan ka ake yi, ranar muna gaddama da wani a wajen aikinmu na ce ai Aji tun a Nasara Team kowa yasan guru ne a taka leda na gaya masa lamba goma kake bugawa ya ko san duk wanda ke buga lamba goma ya kware a sanin ƙwallo."
Mirmishi ya yi bai yi mgana ba, sai Mu'azzam da Nasir suka koma hiran ƙwallo Jefi jefi Mansoor na tsoma musu baki.
Daman Mu'azzam mafarkinsa ne kwallo, Shi ma Nasir haka in suka haɗe hiran su kenan ƙwallo.
Sun fi awa a ɗakin Inna Meri sannan suka fito kofar gida sun jima suna hira kafin su yi sallama akan sai sun haɗu da sallah.
Nasir ya tafi ya na yi ma Mansoor tsiyan da azumin nan sai yasa yara sun kiɗaa masa gwuro. Mu'azzam na ta dariya shi kan shi Mansoor din sai da ya yi mirmishi.
Daga Mansoor har Mu'azzam nan suka yi mangariba da isha'i bayan Mu'azzam ya maida Junior wajen maman shi tare kuma da Baba Ɗanjuma suka ci tuwon masaran Inna da miyar kubewa.
Bayan sun gama kuma suka zauma suna ta hira, yau Inna ce ke da turaka shi ya sa suka samu zama da Baba Danjuma sosai.
Sai wajen goma suka baro gidan suka koma gidan Mansoor suka kwana washegari Mu'azzam da iyalansa suka koma kano.
Duka duka sun tafi da kwana goma aka fara azumin Ramadana.
Kamar yadda suka saba haɗaa hannu shi da Mu'azzam duk azumi su siya komai buhu a raba nan cikin gida da kuma makota.
Sannan kowannen su ya aika da kuɗi danginsa, Shi Mansoor ya tura sakon kudi a can kwami shi kuma Mu'azzam nan Anguwan bolari inda aka haifi mahaifiyarsa.
Inna Meri ba ta yi sakacin da suka manta dangin su ba, sannan kaf ƴan'uwansu mata sun samu siga da gero na kayan azumi.
Bintu kuma 50k Mu'azzam ya tura mata Mansoor kuma ya siya mata firiza da ta ce ta na so zata fara saida Zobo da ruwan sanyi da azumi.
Sannan ya ba ta jarin kayan zobon ranar Bintu ta tiki rawa abokiyar zamanta ta sha habaici da Bashir ya yi magana ta ce ya kyaleta itama in taji haushi yayyenta su siya mata.
******
Hajiya da Mimi a na saura kwana huɗu a fara azumi suka ɗaga umra, Hajiya ce daman duk Azumi can ta ke yin azumin ta wannan karon kuma ta matsa tare da Mimi za ta tafi sai Daddy ya niya musu suka tafi tare aka bar ma Baaba Uwani amanar gida.
Hajiya ta je ƙara yi ma ɗanta Kabiru addu'a tare da Binta ita kuma Mimi ta je yin ma Abin addu'an Allah ya bashi lafiya duk da ta taɓa zuwa Umra sau biyu.
Hajji kuma sau ɗaya ta taɓa zuwa lokacin da ta gama bautar kasarta ne kafin ta koma kano ta yi master ɗinta.
Tunda suka je ibada kawai suke yi, kuma daman ba ta da matsala da wajen aikinta tunda Umra ce, ba ma ita kaɗai ta je ba har news manaja din su yaje shi da iyalansa sun haɗu da shi acan, sannan har Madiha sun gani ta je ita da mijinta da ƴaƴanta amman su ba acan suka yi sallah ba.
Tun suna Umra Rukky ke damun Mimi a chart da mganar bikin Bibi sai da Mimi ta yi mata alkwarin in da ta dawo ba zata ja baya ba da ita za'a yi komai a gama in sha Allahu.
Acan kuma ta siya ma Bibi zanin gado mai kyau na guddumwa. Ranar salla ta yi Hoto ta ɗora shi a status ɗin ta mutane suna ta cewa yaushe za ta dawo? Gidan karamchi Talabijin na kewarta. Daman tunda suka tafi ba ta cika amfani da waya ba sai jefi jefi ta dukufa addu'an Allah ya cire mata Soyayyar Mansoor acikin ranta ko zata samu sauki acikin ranta, ba ta san cewa Na Misau ya dauki hoton ta ya je shafinsu na Faceebook ya ɗorata tare da cewa. " Fatima kabir sulaiman dabo(Mimin karamchi) na yi muku barka da sallah daganan Birnin Madinatul munnahwara."
Ita ba ta man san ya saka ba sai da daddare da zata kwanta ta buɗe data ta gani ta sha comment har wani na faɗin" Hajiya Mimi Madina ta karɓeki har kin kara jan kumatu." Sai da kalamansa ya sa ta yi dariya har ta yi masa reply da cewa" Zama waje ɗaya ne, kafin na dawo manaja ya rika sani fitar dafiya."
Shike nan sai aka fara cecekuce ana ta hira ta jima online ta na yi ma masoyanta reply ita kanta ai ta yi nishadi sai da Mommy ta kirata Vedio call sannan ta koma suna waya da ita tare da Abi da duk ya kara ramewa ya tsufa saboda ciwo. Hajiya har ta fara barci ta tashe ta suka yi mgana da Mommy da Abi. Su ma suna ta shirin dawowa gida nan da sati mai zuwa.
****
Mu'azzam da matarsa da ɗansu duk anan suka yi salla sati ɗaya suka yi suka koma kafin komawarsu sun haɗu kan bikin Makama amman babu Mansoor ba ya nan sun tafi Bauchi buga wasa su kansu ba su damu da shi ba sanin ba zai shiga wannan hurumin ba, ta bakinsa ku riƙa yin abu na masu Aji mana. Tun ana washegarin sallah ya tura ma makama 150k guddumuwa kuma ko da ya kira shi a waya ya yi masa godiya bai ɗauka ba.
A chart kuma ya yi masa mgana bai buɗe sakonsa ba, ya yi ma mu'azzam korafi ya ce kada ya damu ba ya son ya yi masa godiyar ne shi ya sa bai ɗauki kiransa ba.
Sun tattauna yadda za su shirya dinner da sauran bukatun amarya Nasir suka bar ma komai a hannunsa tunda shi ke zaune a gari. Kuma shi ake ba ma jagoran zama da amarya domin ya ji tsarinta.
Bikin zai kama 28 Ga watan April, tunda an ƙara sati ɗaya. Nasir ya je gidan su Bibi sun haɗu da Rukky tunda kamar ita ce ja gaba kan komai sun yi mgana, Nasir irin mutanen nan masu maagana kai tsaye ba su tauna ta
Sai da ya yi ma makama mganar yayar matarsa ce za ta ci ma kanwarta ƙawa ne?
Makama yace to in ma hakane ina ruwansa.
Nasir yace"Shi fa na gani babu ruwana ai da din kallo ne da shi."
Bayan guddumuwar da suka ba ma Ango sun ba ma Amarya kuɗin gyaran jiki da na abinci ɗinkunan kuma da aka sanya a acikin akwati Ahmad ya ɗinko su duka ya aiko da su da yazo sallah daman ya ce Makaman ya bashi zai ɗinka ma amarya kayan fitan biki.
Kala goma ya ɗinka mata kaya masu kyau da yarari ga su sun haɗu da tela ƙwararre sai kayan suka fita sosai.
Ana saura kwana goma biki aka kawo kayan aure akwati bakwai da ghana Must go. Mimi da Rukky daga wajen aiki suka zo tare ta ga kayan sai dare ma ta koma gida.
A yadda Rukky ke ba ma Mimi labarin abokan angon da Angon kanshi sun yi kokari sosai ba su yi ƙwaron hannu ba.
Dinner daman su suka ce a bar komai a hannunsu za su shirya daga bangarensu.
Saboda Rukky Mimi ta shiga bikin kuma Bibin ma ta ce"Don Allah Anty Mimi kune yan gayu ki tsara min bikina."
Har sai da tayi dariya, da ta kawo mata zanin gadon da ta siya mata da ta je Umra har Babansu Rukky sai da ya yi mata godiya. Hajiya ma ta ba da 20k ta kaima Mamansu Rukkaya.
Duk Lokacin da Angon da abokonsa za su so Mimi ba ta nan ko suna wajen aiki kuma da daddare sukan zo lokacin ta koma gida.
Ana saura sati ɗaya biki suna mota ita da Rukkya daga wajen aiki za su shiga kasuwa Rukky tana ta mita da tsaki.
Mimi ta ce"Wai me aka yi miki ne? Kin ishe ni da mita"
Rukky ta ce"Ni da abokin Usman ne da suke zuwa tare ba shi da mutumci shekaran jiya kallo na fa ya yi yana cewa wai Amaryan nan ba ta da ƙawaye ne sai ke?
Mimi ta fasjhe da dariya kafin ta ce" Gaskiya ya faɗa kina Yaya kin zama ƙawar ƙanwarki." Rukky ta ce"To ina Bibi ta ga wasu kawaye Allah na tuba, ai na yi ta jaraba Usman ya bani hakuri da cewa haka yake nace to ya saita bakinsa."
Mimi ta kara saka dariya kafin ta ce" Baby Rukkaya." Rukky ta yi dariya kafin tace"Zai ga ƙawaye in ana gobe biki da ranar biki amman yanzu duk mu za mu shirya komai."
Mimi dai faman dariya take yi sanin halin Rukky ita so ta ke yi a biki na nuna sa'a shi ya sa take so su shiga su shirya komai da kansu.
Sun jima a kasuwa saboda sauran siyayyan kayan kitchen sai Atamfar yinin biki da suka siya tunda Mimi na dinner kaɗai ta turama Rukky kudin ta siya mata less ta ba da ɗinki a waje ɗaya tare da nata.
Na yinin bikin kuma Atamfa ce gold itama Rukky ta ce ɗinki iri ɗaya za su yi saboda haka waje ɗaya za ta kai musu ɗinki.
Mimi ta bar mata, tunda Rukky dai ta dage sai sun zama ƙawayen Bibi.
Satin bikin kaf ba su zauna ba tunda tana da mota mai kawai take sha suna shiga gari. Ko a wajen aiki ma bini bini Rukky ta ja ta sun fita Har Na misau sai da ya yi magana yace" Ke dai Rukky kina da son kuɗi, ki rage ciki ki siya mota ki daina lafe masu mota ana miki ɗani. Rukky ta rika hararan shi Mimi na yi musu dariya.
Sai dai shima yana zolayanta ne, tunda ai su san ƙawaye ne, kuma ga bikin Kanwar Rukkaya da kowa a an bashi katin gayyata. Zirga zirga ya yi musu yawa ba ta komawa gida sai dare har Hajiya sai da ta ce Rukkaya yar gaban goshin Mimi ce da har take iya janta suna faman zirga zirga.
Itama Mimin ta gaida matsayin Rukkaya a zuciyarta ita da ba ta yarda ta je ko'ina daga wajen aiki sai gida fita nan da Rukkaya ta matsa mata suke yi duk jikinta ciwo yake yi. Ana saura kwana uku biki suka je kunshi aka yi ma Mimi lallin Sticker a kafanta ja ya yi maroon a hannun ma an yi mata jan sai aka sirka mata da bakin zane.
Ya yi kyau sosai abun ka ga farar fata a can gidan kunshi ma ana ta santin kunshin saboda Mimi ta manta rabonta da kunshi tun bikin Auran yayarta Khadija in za ta iya tunawa.
Ita kanta haka ta riƙa kallon kunshin tana jin daɗi ana gobe jibi kuma gyaran kai suka je sun yi kuma yamma saboda sai da suka je kasuwa ita da Rukkaya sannan suka tsaya shagon Salloon suka yi gyaran kai Amarya Bibi tana tare da wasu kawayenta guda biyu yan makarantar su sai wata ƴar'uwansu da suka zo daga Bauchi.
Tunda su Rukkaya mamansu ce yar Gombe Babansu kuma ɗan Bauchi ne.
Ranar kuma ita ke da karanta labaran duniya na yamman dole daga Saloon Rukkaya ta wuce gida, ita kuma sai ta koma gida ta shirya ta wuce wajen aiki, ga shi ta zuba kunshinta ga gyaran kai goshi nan ya yi raɗau haka ta rika karanto labarai cikin zaƙin muryanta.
Ranar ta sha magana su kansu ma'aikantan kowa ya ganta sai ya ce ta yi kyau.
A lokacin da ta gama karanta labaran cikin harshen hausa sai ta koma na harshen turanci, a dai dai lokacin Mansoor ya shiga bangaren Inna Meri ba a anguwan ya yi sallar mangariba ba daga Studio yake ya tsaya ya yi sallar acan sai kawai yana shigowa anguwan ya shigo gidan kai tsaye.
Ya ɗaga labulen ɗakin Inna Meri kenan lokaci ɗaya yana faɗin" Innar m..."
Sauran kalamansa sun maƙale a fatar bakinsa lokacin da ya yi arba da ita.
Ba shiga ta yi mara kyau ko wanda ya saɓa mata addini ba, tunda doguwar riga ta saka mai ruwan kasa mai faɗii ba ta ma kama jikinta ba. Sai dai ras kunshinta ya fito tunda hannayen ta suna waje ne.
Kamar ya ga mutuwarsa haka ya ji, gabansa ya faɗi ras!.Haka ya ji kirjinsa na wani irin Dif! Dif! Kamar ya na da ciwon asma.
Inna Meri na ɗakii ta jin muryansa dai dai ta fito tana faɗin "Murya wa nake ji kamar ta Baban Inna"
Sai dai ta hangi bayansa ya na sakin L labulen ɗakinta ya wuce.
Walida ke tsakiyar falon tana sallah inna Meri ta leka daga wajen kofar ɗakin sai ta ga da gasken dai ya fita.
Sai ta dawo dai dai lokacin da Walida ta sallame salla.
Inna Meri ta kalleta tana faɗin"Ba Baban Inna ba ne ya shigo yanzu?
Walida ta ce"Shi ne yana ɗaga labule kuma na ga ya juya da sauri ya fita."
Inna Meri na gyaran hijabin jikinta rike da casbaha ta koma cikin ɗakinta tana faɗin" Walida ki rage karan talabijin ɗin nan, a haka kika yi salla da shi ƙara ya yi yawa."
Walida ta juya ta na kallon Mimi tana karanto labarai cikin turancinta mai kyau kamar ba'amurkiya. Sai ta fara tunanin ko ita Baban Inna ya gani ya juya.
Zai iya zama gaskiya saboda akwai wata rana da ya taɓa zuwa yaga sun kamo tashar kuma ita ce ke karanta labarai da safe. Da kanshi ya saka hannu ya tuge soket ɗin talabijin ɗin har ya yi ma Walidan tsawa da cewa su daina barin Tv a kunne in babu kowa a falon.
Ajiyar zuciya ta sauke duk da bata santa ba koma me ya faru ta na ƙarama ya faru.
Amman ta ga dacewar Yayansu da wannan yar gayu. Kuma Inna ta ce gidansu na can cikin Gra, inna ta gaya mata ta yi zaman yi ma kakar mai kyau da iya turancin aiki wacce ake kira da Mimi mimin karamchi.
Shiko iskar bangaren Inna Meri ne ya fara yi masa kaɗan saboda yadda yake jin zuciyar na zafi, ko tunanin tsayawa bai yi ba ya hau mashi dinsa ya bar anguwan.
Yana tafe iska na kaɗashi amman kuma acikin zuciyarsa babu wannan iskar sai wani irin tukikin zafi da yake ji.
Kishi ya ke ji a kasan ranshi, me ya sa ta yi kunshi ta bayyana adon ta a duniya?
Maza nawa suka kalleta? Sannan maza nawa suka yaba da wannan kunshin da ta yi? Yana tafe sai faman sakin huci ta baki ya ke yi, yana tuna shi fa a kwanaki nan yana kai idanuwansa in dai bai kamata ya kai ba.
Sai kwana ya ke yi acikin kuncin zuciya, haka yaje ya ga hotunta a shafin su na Karamchi Tv a Faceebook hotonta na barka da sallah wanda ta yi a madina.
Ta saka bakar Abaya ta yane kanta da mayafi amman gabadaya hakoranta suna waje ne ta yi dariya. Karin bakincikinsa ma yadda ya shiga comments section ya ga ana yabawa da kyan da ta kara ita kuma har ta na ba da amsa tana dariya. Ranar bai iya barci ba saboda bakinciki da Kishi.
Yanzu ma ya ƙara wani mugun gani, saboda haushin da yake ji yasa ya koma gida kuma sun yi waya da Makama ne za su haɗu. Saura kwana biyu bikin sa Mu'azzam sai gobe zai shigo garin.
Yana saman mashin ya ji kiran wayarsa sai da ya isa gida ya duba ya ga makama ne.
Sai ya kirasa daga baya, ce masa ya yi yana anguwan yana jiransa shi kuma ya ce ya koma gida. Makama bai yi fushi ba ya ce zai zo ya same sa su yi mgana.

Sai da Makama ya zo ƙofar gidan sannan ya kira Aji ya ce masa gashi ya iso yana wajen get yana jiransa. Ba jimawa ko sai ga shi ya fito har ya sauya kaya zuwa wata jallabiya mai ruwan ƙasa. Hannu ya bashi suka yi musabaha da mirmishi kaɗan a saman fuskar Mansoor ya ce"Makama ango."
Makama ya fashe da dariyan farincikin da yawanci angawaye a satin bikin su suke kasancewa kafin Ya ce" Aji namu, a waje zamu  tsaya ba za a bani izinin shiga cikin gidan ba ne?
  Mansoor bai yi masa magana ya wuce gaba Makama ya biyo bayansa duk da ya taɓa zuwa tun ana aikin gidan ba a gama ba.
Ya zagaye haraban gidan sannan ya ci burki a falon gidan yana faɗin.
"Aji gaskiya ka tsara gida komai ya ji ban da abu ɗaya wlh."
Yasan abin da zai ce shi ya sa ya yi masa banza ya isa ga ƙaramin firizan dake falon ya ɗauko masa ruwan gora guda ɗaya
Sai ya haɗo masa da ƙaramin ƙofin dake saman firizan.
  Ya kawo masa har gabansa ya ijiye yana faɗin"Ka sha ruwa Makama."
Makama da ya yi rashe rashe a zaune ya ce"Zan sha ruwa, Aji ya kamata ace akwai mace a gidan nan gaskiya zai fi kyau."
Ya kallesa a ɗage bai yi mgana ba sai ma ya kauda kai, shi kuma makama ya sha ruwa ya sauke kofin yana faɗin" Daman alfarma na zo nema a wajen ka."
Sai ya juyo ya na kallonsa bai yi mgana ba Makama ya gyara zama yana fadin"Ba ku yi mgana da Mu'azzam ko Nasir ba?
Sai ya girgiza kansa kafin ya ce"Ina Studio a gida na bar wayata ban sani ba ko sun kirani.". Ya faɗaa kai tsaye yana wani tsuke fuska shi fa baya son takura Allah yasa ba wani abu za su ce zai yi a bikin nan ba.
Allah ma ya sani shi har addu'a ya riƙa yi Allah yasa ranar ma suna da wasa a wani garin ya bar garin sai bayan bikin sai ya dawo.
  Sai dai addu'arsa ba ta karɓu ba sai ma watan gobe su ke da wasa kuma Kano pillars ne za ta zo wasan cikin gida za a buga, yana wannan tunanin ya ji makama na faɗin " Dama alfarman wajen kwana nake nema akwai abokai na ko na ce yan'uwa ne daga Zariya za su zo sh ine zan sauke su a gidanka sai sauran dai abokan mu na nan ai duk kasan su."
Mansoor ya kallesa a karkace kafin ya ce"Ban san su ba."
Daga haka ya cigaba da faɗin "Su nawa ne? Kasan ba na son takura kuma duk wanda zai zauna a gidana ina da dokoki."
Makama ya ce" Ba za mu wuce mu goma ba." Mansoor ya kallesa cikin mamaki kafin ya ce"Ba ni da katifa, kuma  ɗakin da nake kwana ne kaɗai a gyare"
Makama ya ce"Bakomai ga falo tunda akwai cafet sai ayi amfani da barguna., Ni da kai da Nasir da Ahmad da Mu'azzam sai mu yi amfani da cikin ɗakin naka."
"Wani ɗakin kenan?
  Har Mansoor na sauri wajen tambaya Makama ya nuna masa ɗakin da hannu kafin ya ce"Nan ciki mana ai muma gobe duk nan zamu kwana Aji."
Mansoor ya yi shuru bai yi mgana ba yana jin Makama na sanar da shi Ahmad ma gobe zai shigo garin cikin zolaya ya ce"Gobe akwai kwanan hira za mu tuna baya ne Aji."
Kallon Makama kawai yake yi ya ma kasa magana sai dakyar ya buɗe baki yace" Ni da Mu'azzam kaɗai zan kwana, ku sai dai ku kwana a falo."
Ya faɗa  kai tsaye kuma da gaske yake yi Makama ya kallesa kafin ya ce"Ba ka isa ba, kai ko da yaushe sai ka nuna son kai wato Mu'azzam ƙanin ka ko? Ba ka isa ba Allah tare duk zamu kwana sai dai ka koremu in mu baka son ganin mu.".
Ya karishe faɗa a kufule, Mansoor ya yi masa banza bai tanka sa ba sai cewar da ya yi" Ahmad da Nasir suna da mata fa to miye haka na wani zuwa su kwana a gida na? Mu fa ba yara ba ne mun girma Makama mu rika abu na masu Aji mana."
Makama ya fashe da dariya har ya na dafa kafaɗan Aji kafin ya ce"Aji Aji! Aji namu  ba zaka taɓa sauyawa ba kai komai sai kace an yi abu na rashin Aji, Ahmad ai ya tafi da matarsa kaduna in da ya ke ɗinki Nasir kuma ya ce gamu za mu kwana waje ɗaya ba zai ware kansa ba"
  Mansoor ya yi ƙaramin tsaki ya sauke hannun Makama daga kan kafaɗarsa yana faɗin " Ka ji ba, to shi yaro ne? 
Makama sai faman dariya ya ke yi, Mansoor kuma haushi duk ya kama shi, yaushe ne su Nasir za su girma su daina aikin yara ne?miye wani abun zuwa a cakuɗi a kwana waje ɗaya sai kace masu shiga itfikafi.
Haɗe rai ya yi ba halin ya ce kada su zo ya san su mayu ne domin su kure shi ma Nasir sai ya ce su zo, kuma ya na da tabbacin Mu'azzam ya kasa gaya masa ne ya sa ya ce makaman ya zo da kansa.
A rayuwarsa ta yanzu ya fi son ya zauna shi kaɗai ta fi yi masa daɗi in ka ganshi da mutane yan Club ɗinsu ne ko wani taro na buga wasa ko abin da ya danganci haka.
Ko a baya da yake da sakin jiki da son mutane bai yi aikin yaran da su Nasir ke yi yanzu ba.
  Sama sama ya ji Makama na faɗin"To yanzu dai ka amince mu zo ni da baƙina ko?
Mansoor ya kallesa kafin ya ce"Ba na son mata a gidana, ko shaye shaye kai ko sigari na kama mutum na busamin sai na koresa, sannan 9pm nake rufe gidana in suna yawon dare ka faɗa musu su kiyaye sannan kwana nawa za su yi ne?
Makama ya buɗe baki cikin mamaki kafin ya ce"Waɗanan dokikin kamar na shiga Villa? Mansoor yace" Gidan Aji ya fi Villa martaba da matsayi."
Makama ya jinjina kai kafin ya ce" Ba shakka  kar ka damu iyakarsu kwana uku, kuma duk abin da ka zayyano ba sa mu'amala da ko ɗaya mu kuma ka san mu tun muna matasan mu in ma muna da wani halin banza za ka fi kowa sani."
Kamar magana ce ya gaya masa, shi kuma bai damu ba sai ma kafaɗa da ya ɗaga masa ma'ana is better.
  Makama bai ƙara wasu mintina ba, ya ma Aji sallama ya wuce gida saboda ya san ko ya zauna ba biye masa zai yi su tattauna ba tunda yasan hali, shi ko Mansoor Makama na tafiya ya ɗauko wayarsa ya kira Mu'azzam. Yana ɗauka ya fara masifa ta in da yake shiga ba ta nan ya ke fita ba.
Faɗi yake yi" kai ne ka ce su zo su kwana a gidana  ko Mu'azzam? ka san me ka jawo ko? Mu'azzanm dai sai cewa ya ke yi"Ni fa ba ruwana ya yi min mgana ne na ce ya je ya same ka ya ji ta bakin ka."
A Fusace Mansoor ya ce" Mu'azzam ka fara zama mara jin magana yanzu ko? Yaushe ka zama haka? To ka guji haɗuwarmu sai na saɓa maka." Daga haka ya katse wayarsa ya bar Mu'azzam da dafe kansa dagacan bangaren.
  Hibba na gefensa daman suna cin abinci ne kuma a wayar akwai kara taji faɗan da Mijinta ya sha. Cikin kwantar da murya tace"Ka taɓo Baban Inna yau."
Mu'azzam ya yi shuru kafin ya ce" Na rasa me ya sa ya ke gudun mutane yanzu? Alhalin a baya ba haka Dan'uwana yake ba." Ya fad'a kamar zai yi kuka, Kansa take shafawa kafin ta ce"Ka yi hakuri mu cigaba da gayama Allah In sha Allahu komai zai wuce" Huci kawai ya saki ta baki wani abu na sukan ranshi.
Hibba ita ta yi ta lallaahinsa har ya samu ya saki ranshi. Shifa Nasir ne ya matsa masa amman yasan haka za ta faru  bayan shi Mansoor ba ya son raɓar kowa ciki harda abokan da suka taso tare tun suna yara.
  A bangaren Mansoor kuwa kwana ya yi ya na sakawa yana warwara, kamar ya gudu ya je Camp ɗin su ya kwana sai dai kuma ba ma evining training gare su gobe ba Morning ne haka kurum y ji baya son wannan haɗuwar, haɗuwar tana nufin tuna wasu abubuwan da suka shuɗe a baya. Da ace kafin ya sauya rayuwarsa ne ya san zai fi kowa murnan ganin sa a waje ɗaya tare da makama , da Ahmad da Nasir, saboda abokansa ne tun lokacin da Inna Meri aure ya kawo ta Gombe a kuma anguwan Arawa su ya fara sani bayan Mu'azzam. Har gari ya waye bai samu mafita ba hakanan ya shirya ya tafi Studio din su yana shiga wajen daman shi kaɗai ke jira sai ji kawai kake yi " Barka da safiya Captain"  shi kuma yana ɗaga musu hannu dukkansu suna sanye da yellow din riga da ƙannanun wanduna takalman kafarsu ma mai ruwan kwai ne, suna shirye waje ɗaya a layi dukkansu kowa ya harɗe hannayensa a bayan hannunsa sun kame waje ɗaya.
Wajen Cauch ɗin su ya nufa shima yana Shirye da irin kayansu hannun ya bashi suka yi musabaha. Cikin yanayin maganarsa ya ce"Barka da safiya Coach."
Shima ya amsa masa da cewa" Barka da safiya Captain."
Nan da nan aka hura usir members suka fara gudanar da training ɗin su.
  A gida ya bar wayarsa saboda ya san za a yi ta kiransa a waya  sai wajen sha biyu ya koma gida ya yi wanka ya ɗan kwanta kafin azahar sai a lokacin ya duba wayarsa ya ga an kira shi da yawa harda Mu'azzam sai Nasir. Kiran Mu'azzam ya bi, bayan ya dauka sun gaisa yace gashi ya iso yanzu ba da jimawa ba. Shi kuma sai ya ce yana gida zai huta sai zuwa bayan la'asar zai shigo anguwan, ko kiran Nasir bai bi takai ba ya share shi saboda tun a zamanin baya sun fi yawan samun saɓani da Nasir.
Nasir akwai daɓa mgana ko kaji haushi ko ta yi maka daɗi  shi kuma Mansoor saurin hasala da zuciya da masifa ko magana za ka iya yi ya ce da shi kake shi ya sa suke saurin samun matsala da Nasir ko a baya.
Bai yarda barci ya daukesa ba sai da ya je ya yi sallar azahar sannan ya dawo ya kwanta kuma ya samu barci sai uku da rabi ya tashi.
Ya ji kuma zuciyarsa ta rage nauyi tunda daman ya daɗe ba ya samun barcin dare sosai.
  Wanka ya sake yi ya shirya cikin wata Riga ta kwallo ce an saka MESSI a jikin rigar saboda shi Mansoor allon ƙwaikwayonsa a kwallo tun a zamanin baya Messi ne har kuma yanzu da yake cikin kwallon dumu dumu bai sauya gwani ba, sai ya saka bakin wando mai kamawa ta kasa kaɗan ya yi zanzanro sannan ya saka wani bakin takalmi mai rufi ya kuma gyara gashin kansa da ya tara sai ya ɗora P.Cap saboda ba ya so Inna ko Baba su gani su yi masa faɗan rashin aski.
Ranar har da fesa turare abon da ya jima bai yi ba. Key din mota ya ɗauka da ita yau ya ke fita tunda zai kai ta gareji a yi juyen baƙin mai ya jima bai kaita an duba ta ba. Shifa ba domin Mu'azzam ya matsa masa ba bashi da ra'ayin siyan mota mashin ɗinsa ta ishe sa, farko mashi ɗin da ya siya Baba Danjuma ya ba ma wa, ko wata ba ta yi ba aka tare shi aka karbe mashin ɗin Allah ya sa ba su yi masa rauni ba sun dai dake sa, sai yanzu ya ke tunanin zai ba shi wannan mashin din sai ya siya babba mai kama da mota.
  Daga anguwarsa ta Tunfere gareji ya je da yake kanukawan sun waye shi yana zuwa suka fara kiran sunansa "Aji Aji.!
Shi kuma yana ba su hannu suna gaisawa anan ya ɓata lokaci har wajen biyar na yamma Nasir ya kara kiransa ya ki ɗauka sai ga Ahmad ya kirasa shi kam daman sun jima ma ba su yi mgana ba.
Shi ya sa ya ɗauka sun  fara gaisawa kenan Nasir ya karɓe wayar yana faɗin "Aji ni kake yi ma wulakanci ko? Duk abin ka dai yau a katifarka zan kwana."
Bai gama sauraransa ba ya katse wayarsa Nasir dai ba zai taba sauya hali ba.
  Sai da aka gama duba motar ya ba su kuɗinsu sannan ya baro garejin zuwa gida, ya je ya iske Inna Meri ita kaɗai a bangarenta Walida ba ta nan ta tafi islamiya. Ya zauna suna gaisawa ta ce masa yanzu su Mu'azzam suka fita suna ta jiransa.
Shuru ya yi bai yi mgana ba, Inna Meri ta je ta kawo masa ruwa da abinci kamar ta san ya na jin yunwa.
Shinkafa da wake ne da manja ya na son dahuwar Inna wake ya dame da shinkafa.
Yadda ta ga yama cin abincin ne ya sa ta san ya daɗe bai ci abinci ba.
Cikin Tausayin shi ta ce" Baban Inna ka rika cin abinci don Allah, zama da yunwa babu amfani ka tattala lafiyarka tun kafin ta kubce maka." Kai ya gyaɗa mata kafin ya ce'" To inna."
Daga haka ya cigaba da cin abincin sa, tana lura da shi ana ta kiran wayarsa yana kashewa. Kuma tana jin  Nasir kafin su fita  dazu yana  faɗin baya ɗaga kiransa, sannan Mu'azzam ya ce"Don Allah Inna ki roki Baban Inna kar ya ce zai ja baya a sha'anin nan na Makama kin san halinsa."
  Shiyasa yana gama cin abinci ya sha ruwa ta kalle sa kafin ta ce"Su Nasiru sun fita suna ta neman ka, ka kira su kaji in da suke Baban Inna."
Ba musu ya ce To Inna ya ɗauko wayarsa ya Kira Mu'azzam sai yace suna kofar gidan su Ahmad. Sai ya ce yana gida su kariso, Bayan sun gama wayar Inna Meri ta kalle shi tana fadin" ka saki jikin ka bikin abokin ka  ake yi ba na wani ba, Don Allah ka zama aboki nagari ban san kana zille zille nan."
Sai da kalaman Inna su ka bashi dariya sai ya girgiza kai kafin ya ce"Mu'azzam ne ya kawo miki ƙara ta ko Inna?
Inna ta ce" ba ruwa Ɗan Inna ni na haife ka ai na san halin ka."
Mirmishi kawai ya yi bai yi mgana ba Inna Meri ta zauna ta na ta masa nasihanta na kullum ya yi hakuri ya manta baya ya dawo da rayuwarsa kamar ta baya.
Jin ta kawai ya ke yi, shi fa bai ga wani Sauyawar da ya yi ba, ya na dai guje ma wasu abubuwan ne saboda gudun tuno da abjn da ya wuce a baya.
Kiran wayar Mu'azzam ya ƙwace sa ya mike ya ce bari yaje waje suna jiransa.
  Yana fita ya gansu gabaɗaya Makama ne kawai babu Ango kenan, yana fitowa Nasir ya ɗauki dutse ya jefe dashi ya caɓe dutsen Ahmad na dariya ya ce"Ka ga Ajin ƙwallon kafa akwai iya kama saiti."
Mu'azzam na jikin Motar Mansoor ɗin shi da Ahmad suna dariya.
Nasir faɗi ya ke yi" yau fa sai mun raba hali ni da kai Aji."
  Aji ya kallesa kafin ya ce"Nasir ka yi aure ba ka girma ba? Sai yaushe?
Ahmad yace" Sai matarsa ta haihu, daman tsohon ciki gareta."
Mansoor ya yi mirmishin saman fatar baki bai yi mgana ba, ya isa wajen Ahmad ya bashi hannu suka yi musababa Ahmad ya jinjina hannunsa yana faɗin"  Aji an daɗe ba'a haɗu an gaisa  ba."
Aji ya ce"Wallahi ya rayuwa.?
Ya amsa ma sa da Alhamdulillah.
  Mu'azzam ya mika masa hannu suka gaisa ya tambaye shi ya hanya? Ina su Junior ya ce duk suna gaishe su.
Nasir ne ya warce hulan kan Mansoor ya ɗora bisa kansa Mansoor ya bisa da kallo kafin ya bata rai lokaci ɗaya yana faɗin. "Nasir ka rika yin abu cikin Aji don Allah mana."
Gabaɗayansu suka fashe da dariya, Ahmad da Nasir suka haɗa baki wajen faɗiin " Da girman Kujeran Aji Allah ya kara lafiya."
Mu'azzam nata dariya, shima Ajin sai da ya Murmusa kafin ya mika hannu ya warce hulansa daga kan Nasir yana faɗin"Kai yaro ne har yanzu Nasir na kara samun tabbacin tsawon kafan ka ne, ya ruɗeka ka yi saurin aure." Nan ma suka kara kecewa da dariya Mu'azzan na ta mirmishin jin daɗi  ganin ɗan uwansa na hira har da mirmishi.
  Makama ya tambaya Mu'azzam ya ce ya karbi motarsa ya je ya dawo, suna faɗa masa wai akwai kamu a gidan su Amarya kuma ana bukatar ganin Ango da abokansa. Aji ya kallesu a kaikace kafin ya ce"kamar wasu mata sai ku je kuma?
Ahmad ya ce"Ni kaina na ce ba za mu je ba."
Aji ya ce"Kana da girman ka Ahmad gwara ka kama kanka da harkan yara."
Ya faɗaa ya na nuna Nasir, Nasir kuma ya ce shi in ba za su je ba zai raka makama, Mu'azzam ma ya ce shi yanzu Tudun wada zai je ya kai wani sako saboda jibi ya ke so ya koma saboda aikinsa. Nasir kuma ya kira Makama ya ce ya shirya zai raka shi su tafi kamun tare da sauran abokan shi.
Nan ya barsu ya wuce gida su kuma suna nan kofar gidan suna ta hira har aka kira mangariba. Abun mamaki Mansoor ya saki jiki suna ta hira da Ahmad.
  Duk dai yawancin hiran ta ƙwallo ce daga nan suka aika cikin gida aka ba su butoci suka yi alwala suka wuce masallaci.
Daga nan Mansoor ya ɗuke su a mota zuwa Tudun wada gidan su Hibba ya kai mata sakon da ta ba da, daga nan dakyar ya roki Mansoor ya biya da su Bolari can gidan su mahaifiyar Mu'azzam kakarsa Innayi ta na nan da ranta da ta ga Mansoor sai da ta ce shiyasa ta ga an sha iskar rahama ashe shi ne zai zo.
  Tunda ya daɗe rabon shi da zuwa a baya dai duk zuwa shi da kansa zai raka Mu'azzam gidan ya gaida kakaninsa.
A gidan suka ɗan jima shi ya sa ba su baro anguwan ba sai da suka yi sallar Isha'i.
Daga nan suka koma anguwan Arawa Ahmad ya ce zai ɗauki sako a gida suma sai suka shiga gida suka gaida Baba Danjuma.
Magajiya ba ta nan ta je kauyen su wani kawunta ya rasu. Tare da Mariya ta tafi duk yadda Baba Danjuman ya so ta kyaleta tunda akwai makaranta ta ce da ita za ta tafi. Mariyan ma ba ta so hakanan ta shirya suka tafi. Suna ɗakin Inna Meri tare da Baba Danjuma da Innar suna ta hira Walida ta zuba musu tuwon da Inna ta yi da yamman nan suka ci a kwano ɗaya tare da Baban su.
  Ba su bar gidan ba sai goma lokacin da Ahmad ya kira su ya ce yana jiran su a waje, su daga nan suma wuce gidan Mansoor, a nan ne ma Mansoor ya ga kayan da Mu'azzam ya siya musu Shadda mai ruwan kasa su huɗu  Ahmad ya dinka musu daman shi ya tura ma kuɗin ya siya musu shaddar. Daman shi ba'a iya masa sai da ya kalli Mu'azzam kafin ya ce" Sai kace wasu yara mu saka anko? Tunaninka ya koma na yara ne Mu'azzam".
Shi dai dariya kawai ya yi Ahmad ke faɗin. "Haba a baya ai muna ɗinka kaya iri ɗaya Aji ka manta ne"
Kai tsaye ya ce"Yanzu mun girma mun zama magidanta kai da matarka da yarka, Mu'azzam da matarsa da ɗansa Nasir ma haka ga shi Makama zai yi aure ace duk ba ku fita sahun yara kun fara halin manya ba?
Ahmad na yar dariya ya ce"Kuma fa hakane to daga wannan shike nan da bikin ka kowa kalan na shi zai saka."
Banza ya yi masa kamar bai ji ba suka haɗa ido da Mu'azzam suna dariya.
Su Nasir ne ba su dawo gidan da wuri ba megidan ya riƙa masifa yana faɗin"Ku kira su Nasir ku dawo kar na rufe gidana ya zageni, yana magidanci yana yawon dare"
  Ahmad ya ce"Ba sun je kamun Amarya ba."
Aji ya yi ƙaramin tsaki kafin ya ce" kamun amarya ko kamun shirme."
Mu'azzam ya kira Nasir a waya ya ce ga su nan a hanya. Sai wajen sha biyu saura suka dawo Mansoor ya yi ta masifa yana cewa da sun kara mintina zai rufe gidansa ne.
Nasir na rungume da katuwar jakar kayansa ya shigo yana fadin"Mun ji to megida mun ji to."
Ya faɗa yana ture Mansoor ya shige falon.
Makama tare da wasu maza su uku biyun bai san su ba amman yasan ɗayan abokin makama ne Nura suna ga gida ga gida ne.
Hannu suka bashi dukkansu suka yi masabaha, daman da motar Mu'azzam suka dawo sai da ya fita ya rufe get sannan ya dawo. Allah ya taimaka nepa suka kawo wuta sai fanka ta fara kaɗaawa.
Makama da abokinsa Nura da sauran ƴanwansa suka kwana a falo.
Nasir da Ahmad da Mu'azzam da mai gidan suka kwana a ɗakin Mansoor.
  Dolensa ya bar katifa nan ya kwana a ƙasa saboda yana kwanciya Nasir yazo ya shige tsakiyar su shi da Mu'azzam yana faɗin
"Ni fa na saba da katifan matata ba zan iya kwanan ƙasa ba."
Mansoor ya yi ta tsaki ya na faɗin" Nasir sam ba ka da Aji."
Ya na dariya ya ce"Na ji Aji mai Aji ba."
Karshe kasa ya kwana shi da Ahmad da Asuba shi ya ta da su suka yi alwala zuwa masallaci daurin auren na safe ne misalin sha ɗaya ne. Shi duk haushin su yake ji wannan abun fa sai ya yi kamceceniya da abin da mata suke yi.
Ko a baya da yake cikin su ba haka halinshi yake ba yana komai da class ne shi ya sa ma a nan ya fara samun ssalin sunansa na *AJI*
******
*SATURDAY, 28 APRIL 2022*
8:50PM.
A cikin anguwan Dubai Quaters Usman makama ya kama gidansa mai kyau anan aka saka Amarya.
Tun 7:30pm na yamma aka kawo Amarya gidanta saboda yanayin tsaro, daga nan  Amarya da gayyarta za su wuce wajen dinner da abokan Ango suka haɗa. Acikin motocin da suka kwaso Amarya da tawagarta har da motar Aji amman ba shi ya ja motar ba Ahmad ne domin shi ya ce ba zai je ba, Nasir ya ce ya ara masa ya ce bazai ba shi ba sai da ya ba ma Ahmad aro.
Nasir ɗin yana da mota saida ita ya yi daga baya, ana ɗaura aure Aji ya zille musu ko hotunan da aka je gidan Amarya aka yi bai je ba gida ya koma ya kwanta  ya juta abun sa.
  Sun je dai Reception suka ci abinci daga nan ya hau mashin ya koma gida tunda daman key ɗin motarsa na wajen Ahmad. Dinner dai sun ce ko ya so ko bai so ba sai ya je, ga shi ya yi musu tsiya bai sanya kalan kayansu ba wani farin yadi ya saka mai shara shara. Wai shi ba yaro ba ne ko mace da zai saka anko.
Hakanan suka kyale shi, ya saka nashi dabam a wajen ɗaurin auran ma dakyar ya bari suka yi hoto cewa ya yi wai hoto na yara ne, komai sai ya ce ba aji aikin yara ne.
Sun je gidan su Amarya sun sha hotuna, Mu'azzam ya  so ya ga yayar Amaryan da Nasir ya ba su labarin ta kankame komai a sha'anin bikin, sai Makama ya ce Bibi ta ce Anty Baby ta je karɓo ɗinki ita da kawarta Anty Mimi.
  Kuma har suka gama hotuna su ka tafi ba su dawo ba, suna tafiya sai ga su sun dawo tella ne ya yi musu tsiya.
Mimi sai masifa ta ke yi tana cewa "Rukky ke kika ja mana da kin bari na kai ma tela na da tuni ya ɗin ka mana."
Rukky ta ce"Ina na san haka Habu zai yi mana ,ai ya ci taliyan karshe."
Ko makeup ba su samu yi ba mazan ma'aikansu daga karamchi Talabijin da suka zo musu ɗaurin aure ma ba su haɗu ba sai dai suka yi ma Rukky fatan alheri ta waya. Matan ne kaɗai suka samu tunda su sun jira su, saboda bakin ne yasa ba su samu zuwa kwalliya ba Rukky ta ce su bari anjuma su yi na dinner.
  Tun Safe Mimi ta baro gida sai da za'a kai Amarya ta ɗauki Rukky a motar ta suka koma gida ta ɗauki jaka da takalmin da za ta yi amfani dashi tare da ɗan kunne da sarka suka tafi wajen kwalliya daga can za su wuce dinner.
Hajiya ta ga yadda Mimi ta yi kyau cikin Atamfar yinin biki saboda ajikin Atamfar akwai ja,  a cikin ranta addu'a take yi mata Allah ya haɗata da wanda zai sauya mata rayuwa a daren nan.
Baaba Uwani kuwa har hqraban gidan ta raka su tana faɗin" Binta Allah ya tsare ya sa a dawo lafiya, Rukkaya Allah yasa a watse taro lafiya." Suka amsa mata da Amin, sun je shagon kwalliyan daman sun yi booking, Rukky aka fa ra yi mawa.Wacce za ta yi ma Amarya gida suka tura ta. Sai kira Bibi take yi ta na faɗin an gama mata kwalliya ta shirya suna jiran angwaye ne yanzu za su tafi can in da za'ayi Dinner ɗin.
  Da za su jira sune, Mimi ta ga yanzu ma aka fara mata nata kwalliyar sai ta ce kawai su tafi in sun gama sai su zo daga baya.
Haka aka yi Amarya Bibi da tawagan ƙawayenta da ƴan'uwa suka yi gaba su Nasir suka zo da motoci suka kwashe su.
Sai wani Hall haɗaɗɗe mai kyau wanda, ya ke tashe a garin Gombe wajen yin bukukuwa. Ko da suka je an gama tsara komai daman kuma sai da Ango ya jira zuwan Amarya sannan tare da ƙawaye da abokan ango suka shiga wajen.
  Wajejen goma na dare aka fara gudanar da Dinner ɗin Amarya ta yi shigan Blue ne shima Angon kalar shaddar jikinsa kenan.
Ƙawaye kuma Less ɗin su mai ruwan ash ne da zanen pick, sun yi ɗinkin fitted gown gabadaya sai suka yi amfani da head pick.
Makama ya tambayi Bibi da cewa shi fa yau kwata kwata bai ga Anty Rukky ba
Bibi na danna wayarta ta ce"Suna wajen kwalliya ita da Anty Mimi su nake kira ma yanzu."
Makama ya ya fito Ahamd da hannu yana faɗin " Nima wani abokin mu muke jira, bai zo har yanzu."
Bibi ta kalle shi kafin ta ce" Wai wannan ɗan ƙwallon da kake ba ni labarinsa,?
Sai ya gyaɗa mata kai dai dai karisowan Ahmad yana faɗin" Ango ya aka yi ne?
Makama ya duba agogon fatan hannun shi yana fadin" Aji ba zai zo ba ko?
Ahmad ya ce" Mu'azzam ya je ya ɗauko sa, na kirasa ya ce suna hanya."
Makama ya sauke Nunfashi kafin ya ce" Allah ya ɗorani akan sa kenan ya ga dama zai zo." Ahmad na dariya ya ce"Gaskiya ka ci babbar sa'a."
Ita Bibi rabin hankalinta na kan wayanta sai ji suka yi tana faɗin"Anty Mimi ku yi sauri an fara fa tun ɗazu"
Sai da ta gama wayar ne angonta ya ga duk ta bata rai sai ya ramkwafa ya na lallashinta.
Aji da Mu'azzam sun shigo hall ɗin Sha ɗaya dai dai na dare.
  Aji na sanye da wata ɗanyan shadda mai Ruwan ƙasa shi ya na son abu mai ruwan ƙasa da bakin abu da kuma fari.
Hulan kansa dara ce baka, gefe da gefe gashinsa kansa da ya tara ya samu wajen zama a gefe da gefen hulan kansa, kafarsa kuma baƙin takalmi mai rufi na gata mai kyau agogon hannunsa ma baƙi ne na fata.
Suna shigowa Nasir ya je ya yi ma Mc raɗa sai hall ya kaure da muryan Mc da ya ratsa ya shiga kunnuwan mutane da faɗin.
  "Kai jama'a ashe dai yau kila sai na tafi gida da kujeran hajji, bikin na masu ƙasa ne yanzu na ke samun ,labarin Aji jiharmu Captain ɗin kwallon kafa na kungiyar Gombe United matashi nan mai tashe MANSOOR AJI aminin Ango ne kuma ya shigo wannan Katafaren ɗakin taro domin taya wannan Ango mai kunya da Amaryarsa mai kyau murnan zamowa ma'aurata kai jama'a don Allah a yi tafi masu garin ne suka shigo." Sai  tafi taf raf! Sannan kallo tuni ya koma wajen Aji da Mu'azzaam shi yasan suna shirya wani abu tunda suka matsa masa sai ya zo, Mu'azzam ya rakasa har wajen zaman su shi da Ahmad da Nasir dai dai Mc na kara faɗin" kai jama'a yau dai gani ga Aji matashin da kaf garin gombe ba wanda ya kaisa iya taka leda ni a nuna min Aji in kai gaisuwa nima ina cikin masoyansa"
  Nasir ya nuna Aji Mc ya zo ya duka ya kwashi gaisuwa yana faɗin " Gari naku ƙasa ma naku sannu da zuwa ɗan ɓaiwa  kuma wallah ya ci sunan shi akwai Aji ga shi nan ya bayyana kansa."
Hall ya ɗauki Ihu, yan mata sai waige suke suna kallon shi ,Aji ya yi tsam ko dariya bai yi ba ya na kallon Nasir ga shi duk kallo ya koma kanshi. Bibi na hightable ita da Angonta ta kalle shi tana faɗin" Wanne ne abokin naka ɗan kwallon?
Sai ya gyaɗa mata kai lokaci ɗaya yana Faɗin"Mansoor Aji ba."
Sai ta jinjina kai kafin tace"Ya ci sunan shi Aji domin tunda ya shigo wajen bai yi dariya ba." Dariya ya yi mata kafin ya ce"Haka yake shi"  Mc dai ya nace sai zuba kirari yake yi karshe dai mu'azzam aka bari da yi ma Mc likin yan dubi  faɗi yake yi" Allahu Akbar an ce ƙanin Aji ne da wannan ban girman, ni fa yau na zo bikin masu jihar da kansu."
  Aji duk ya ji ya takura saboda ƙaran Speeker sun kusa kashe masa dodon kunne, sai kawai ya karɓi ɗin key motar Mu'azzam lokacin ana kokarin fara ciye ciye, ya mike yana faɗin "Zan je gida, hayaniya ya yi yawa a nan."
Kafin ma su samu zarafin mgana ya kama hanyar fita daga hall ɗin.
Daidai Rukky sun sawo kai ciki ita ce a gaba ta sha kwalliya ta juya baya ta na yi ma Mimi mgana ba ta ga Aji ba. Shi kuma daman yana da tafiya Sassarfa da gaf gaf sai ya yi ƙokarin kauce mata  bai san da wata a bayanta ba yana kauce mata sai ya saka kanshi da niyar fita daga wajen sa ji ya yi wani abu kamar mai nauyi ya daki Kirjinsa.
  Ƙamshin turarenta mai sanyaya zuciya ya fara yi ma hancinsa maraba
Tsayawa ya yi cak ya na tunanin abin da Ya tokare shi haka, ita ma Rukky sai ta juyo jin shuru sai ta hangi bayan wani dogon mutum baƙi da sauri ta dawo daga baya ta na faɗin"Mimi are u ok?
Ta faɗa ta na kallon Mimi dake faman sosa goshinta.
  Ashe kanta ne ya bugi kirjinsa, tana faman gyara hannun doguwar rigarta tunda mai wani zalo zalon igiya ya yi musu ɗayan kuma jakarta ne da wayarta.
Ta ɗago ta na kallon Rukky kafin ta ce"Am fine Rukky Allah yasa ban faɗi ba."
Rukky ta kalli Aji sai ta ga ya ƙurama Mimi ido idanuwansa sun kankance yana sakin huci kamar zai kai mata duka sai ta yi saurin riko hannun Mimi tana faɗin"Ka yi hakuri ba ta ganka ba ne"
Ko kallon Rukky bai yi ba sai kawai ya kauda kansa ya raɓa ta gefen Mimi zai wuce.  Yanayin bugun zuciyarta ta ji ya sauya lokaci ɗaya da ya sa ta kalli  mutumin da suka ci karo ya riga ya gifta ta.
Amman ai ta ga gefen fuskarsa sannan ta juya da sauri ta ga bayanshi da yanayin tsawon shi. Tabbas soyayya ba karya ba ce, yau Aji ta gani wlh shi ne ta gani.
Aji ne ajinta ne MANSOOR AJIN Mimi.
  Ba ta san lokacin da ta kwace hannunta a na Rukky ba, yana shirin fita daga ɗakin taro ta yi amfani da muryanta mai zaƙi ta kira sunan shi.
"Aji...!
Bai Tsaya ba da karfi ta buɗe murya ta kara kiran sunan shi da sunan da take kiran shi a baya.
"Aji Nah...!!.
"Ajin Mimi..!"
  Cak ya tsaya saboda ji ya yi kafafunsa sun kasa cigaba da tafiya duk ko kokarinsa na ya bar wajen kada ta fahimci shine, alokacin hankalinsu Mu'azzan ya kai wajen Bibi ta ga yayarta acan kofar shigowa tana tsaye ga Mimi a tsaye ga abokin su Usman, ko kafin kace me ta baro wajen zamanta ta sauko tana faɗin  "Anty Baby me ya faru?
Suma sun Mu'azzam sun taso sun rufa mata baya Ango ma ya Biyo amaryansa Mc na ganin haka ya tsaida sauti shima yana raba ido sauran ƙawayen Amarya da abokan Ango suka bi bayan ayarin masu kallo suma da tamtaman abin da ya faru.
  Muryanta da ya ji sai ya ƙara samun tabbacin ita ce, kawai sai ya yunkura da doguwar kafarsa ya taka zai bar cikin hall din, Mimi na ganin haka ta tattare rigarta bayan ta wancakalar da takalmin kafarta mai tsini da jakar hannunta tare da wayarta ta rufa masa baya. Baki buɗe aka bi ta  da kallo Rukky ta kwashi gudu ta bi ta tana kiran sunanta ƴan Dinner na ganin haka suka rufa musu baya.
Sunan da Rukky ke kirana ne ya sa Mu'azzam da Nasir suka kalli juna.
"Mimi.."
Ahmad shima ya maimaita sunan
"Mimi."
  Makama ya riko Amaryansa dake shirin bin bayan Yayarta yana faɗin"Mimin mai aikin gidan tibi?
Bibi tace"E, itace ƙawar Anty Baby ce."
Ai sai makama ya ji ya fara zufa Bibi tabi bayan Yayarta shi kuma ya yi saurin bin bayan su Nasir yana faɗin" Yau fa an haɗe Mimi ce da gaske MIMIN AJI ce."
A tare suka rumtuma zuwa waje domin ganin abinda ke faruwa, suna fita suka hangi Aji tsaye a haraban wajen Mimi ta sha gabansa sun ƙura ma juna ido.
Akwai hasken farin gulop tar ga shi nan ana ganin komai kamar a magiji.
Shi ya juya baya ba'a ganin fuskar shi ita da ke facing ɗin shi ake iya gani.
Hawaye suna sintiri a saman kyakyawan fuskarta da ta sha kwalliya.
Nasir da Mu'azzam suka kalli juna Ahmad da Makama  ma suka kalli juna.
A tare suka furta" inna lillahi wa'inna Ilaihirraju'un.."

Gani Mimi take yi kamar a mafarki yau ita ce a gaban Aji tana kallon shi yana kallonta, Yau ita ce ga ta ga shi wanda tazaran dake tsakaninsu bai wuce taku biyu ba, sannan yau ita ce ta ke fitar da numfasshi tare da jin ɗumin numfashin Mansoor a cikin nata numfashin. Farinciki ne ya saka ta kuka yau kimanin shekaru goma rabon da ta saka shi a idanuwanta irin haka. Sai dai ta hangoshi a hoto daman ya ce ta yi nisa da ganinsa shima zai yi nesa da jin ta da ganinta na har abada. Daɗi ne ya cika mata zuciya da ya sa har ta kasa iya rike kanta sai kuka hawaye suna ta faman sintiti saman kyakyawan fuskarta da ta sha kwalliya mai kayatarwa.
  Shi kuma so yake yi ya hana idanuwansa kallonta amman sun ƙi bashi haɗin kai kamar an manne masa idanuwansa daga kallon Mimi, ga shi kuma kishi ne da wani irin bakinciki ke yunkuro maasa, in da ya binne tasirin soyayyarta ke kokarin taso masa ya hana tasirin haka bayyana, acikin kirjinsa ya ke jin wani irin zafi zafi iskar wajen ta fara masa kaɗan domin ya ji hucin zafin na fita daga cikin wuyansa zuwa cikin bakinsa, jiyoyin kansa sun mike raɗau kirjinsa na sama da kasa alamun bacin ransa da yanayin da ya ke ciki ya kai makuran kololiya. Bakinsa ya yi wani irin nauyin da ya kasa mgana duk a kokarinsa ya cira kafarsa da sauri ya bar wajen tun kafin Siirin da ke cikin zuciyarsa a kulle a wani bangaren ya fallasa kansa.
Yana ƙokarin dauke kafarsa daga gabanta ya raɓa ta gefenta ya wuce ya ji maganarta cikin zaƙin muryanta da tun asali wannan muryan ce ke kwantar masa da hankali. Sannan ganin mai murya na saka shi cikin farincikin da bai san iyaka ba, amman sanadin abin da ya faru yanzu jin zaƙin muryan yake yi kamar saukar dalma acikin zuciyarsa sannan ganinta na sanya sa bakinciki yana guje ma ganinta ne kamar mutuwarsa.
"Aji Nah.."
  Ta ƙara kiransa cikin rawan murya sai kawai ya yi kamar bai ji ya ba, ɗaga kafarsa da sauri zai wuceta ita kuma da azama ta riko gefen hannun rigansa domin ba za ta taɓa bari ya subuce ma ganinta ba, yadda ta rikesa ne ya sa ya tsaya ya na bin hannunta zara zara da yaji kunshi baki da ja  da kallo rike da gefen hannun rigansa na hagu sannan ya sauke saman fuskarta kallon da ya yi mata ne ya sa dole ta sake shi wasu hawayen na kara yi mata ambaliya a saman fuskarta. Tana sakin shi ya fara takunsa cikin sassarfa da gifi gif ɗin sa kamar wani Sadauki a fagen yaƙi jii yake yi in bai bar shakan numfashi tare da wannan yarinyar ba za a iya samun matsala.
Kuma cikin su Mu'azzam an rasa mai karisowa kowa ya harɗe hannu a kirji yana kallon ikon Allah. Hatta Rukkaya dake gefe ta kasa karisawa, Tsabar mamaki da Al'ajabi ya hana ta magana ballantana ta karisa wajen tambayoyi biyu ne acikin ranta.
" A ina Mimi ta san wannan baƙin mutumin mai bakin rai haka?
"Me ya sa take kuka saboda ta gan shi?
Wata zuciyar daga can gefen ta gaya mata" ko dai ko dai shi ne?
Shi ne wannan ɗin?
  Sai ta kara kallonsu ta na Nazarin wani abu dai dai lokacin da Mimi ta kara tattare riganta ta sha gaban Aji a karo na biyu, wannan karon da karfinta ta tare masa gabansa ta kuma saka hannayenta guda biyu ta tare hanyar tana faɗi da ƙarfi.
  "Ba zaka bar nan wajen ba har sai ka yi min mgana, ni ce  Mimin ka fa Mansoor?.
Ta faɗa kuka na son ƙwace mata, Mimin ka ce? Kalmar ta fi ɓata masa rai da ya sa a fusace ya kalleta cikin kakkausan murya ya ce"Ni na san ki ne? Kin sanni ne?
Ya faɗa yana nuna kansa. Jikin Mimi ya fara rawa, ta fara nuna kanta ta na rawan baki ta ce" Ni ce fa? ba ka gane ni ba ne?
Kai tsaye ya ce"Ba maganar ganewa ba ne, ban san ki ba, ban kuma taɓa  ganinki ba kar ki kara ganina ko a hanya irin haka ki ce kin sanni in ba haka ba  zan saka rayuwarki a uku, ni kin ga na yi miki kama da sakaran namijin da ya san shashashan mata irin ku? Iyayena talakawa ne har yanzu muna lallaɓa rayuwarmu ne a inda Allah ya ijyemu ba zamu faɗa  inda ya fi karfin mu ba."
Ya ƙarishe faɗa ya na nuna ta da babban yatsan dake hannunsa zuwa lokacin tuni su Rukkaya sun ɗumgume wajen dai dai lokacin da Mimi ta fashe da kuka tana faɗin"Ko ba domin soyayyarmu ba, na ci arzikin kaunar da ta haɗamu ka tsaya mu yi gaisuwan mutumci Aji."
  Kamar ta yarfa masa ruwan zafi haka ya saka jannu da karfi ya ture hannunta cikin tsautsayi ta yi gefe har sai da ta faɗi bai juyo ba cikin ɗaga murya ya ce" Har Abada babu sauran mutumcin da ya rage tsakanina da ke Fatima Kabir Sulaiman Dabo, har Abada kuwa  saboda haka kar ma ki yaudari kanki." Daga haka ya taka jelan riganta zai wuce ita kuma ta yunkura da niyar tashi kawai sai ji ka ke  keeeeee!
Rigar jikinta ta yage ta wajen kugunta da aka saka raga raga a wajen saboda ya taka ita kuma taja sai ya yage ana ganin kaurin cikinta a waje.
  Ya ji karan yagan abu sai ya ɗan juya kaɗan yaga kaurin cikinta a waje wani irin hayaki yaji kamar idanuwansa na fita na zafin kishi, yanzu maza nawa ne a wannan wajen? In suka kalle mata jiki fa?
Kawai sai yaji kamar ya mutu.
Ita kuma Mimi kuka ta fashe da shi cikin raunin murya take faɗin "Don Allah don Allah Mansoor."
  Rukkaya ce ta ƙariso wajenta da gudu ta riketa ranta ya baci cikin masifa ta ce"Mimi me ye haka? Ta ya ya za ki
zauna wani wanda bai isa ba yana wulakanta ki haka?.
Ya ji ta saboda har ya fara takawa zuwa wajen Motar Mu'azzam sai kuma ya fasa ya dawo da zafin namansa lokacin Rukkaya da wata kawar Bibi sun tada Mimi tsaye sai ya ga ana ganin jikinta, tuni idanuwansa suka rufe yana tafiya kamar ya ji ya tashi sama.
Tsabar kishi da ya rufe masa ido yasa bai san lokacin da ya daka mata wani irin tsawa ba.
  "Ki tsaya anan kar kuskura ki ƙara taku ko ɗaya FATIMA.."
  Ya kirata da sunanta da ba kowa ke kiranta da shi ba. Jikinta na rawa ta juya ta lna kallonsa kowa kuma sai ya koma yana kallonsa baki sake hatta ko su Mu'azzam Nasir har sai da ya Murmusa shi fa daman yasan har gobe Aji bai daina son Mimi ba, kuma a kishinta kamar mahaukaci haka ya ke jin kansa. Wajensu ya nuna yana zuwa ya cilla ma Mu'azzam key ɗin motarsa ya caɓe  da sauri, shi kuma sai ya mika ma Ahmad hannunsa da sauri ya ɗora masa key ɗin motarsa ya juya kamar wani namijin zaki ya wuce wajen motarsa shi duk saurinsa kar Mimi ta juya baya wajen maza su ga jikinta in hakan ta faru ai sai ya kusa mutuwa saboda bakinciki.
Rukkaya kuma haushi wannan mulkin mallakan ya kamata a fusace ta ce"Dilla mu tafi  yanzu ya gama wulakantaki sai kuma ya dawo ya na ba ki umarni?  waye shi ɗin?
Mimi na hawaye ga kuka cikin sauri ta ce"Umarninsa kamar dole ne a gare ni na bi Rukkayya"
  Rukky ta saki baki galala tana kallon Mimi dai lokacin da Aji ya dawo da wata bakar Jaket baka tana da tsawo nashi ne ta jima acikin motarsa ashe zata yi masa amfani.
A gif gif ɗin sa ya dawo gabansu ya saita rigan ya saka a jikin Mimi bai samu salama ba sai da ya ga jaket ɗin ta sauko har ta rufe in da ya yagen sannan ya sakar mata rigan.
Bai kalleta ba duk  kuwa nacin kallon da take yi masa , ga hawaye a saman fuskanta lokaci ɗaya da wani irin mirmishin da ta jima ba ta yi kamar sa ba.
  Kamar walkiya ya bar wajen har ya shiga motarsa Rukkaya ta saka hannu za ta warce rigan jikin Mimi tana fadin"Ba za ki saka ba, ya damu da ke ya ture ki, ki ka faɗi a gaban jama'u? Gam ko Mimi ta rike rigan idanuwanta da hankalinta na kan Aji da ya shiga cikin mota. Duk da motar baƙin gilasai ne jikinta na ba ta ita yake kallo, kamkame rigar tayi cikin Mirmishin dake tafe da hawaye Ta ce"Ki bar min Rukky a kallah bayan tsawon shekaru na kara samun tabbacin matsayina bai sauya ba, yana sona har gobe tunda bai daina kishin wasu mazan su ga jikina a buɗe ba"
  Rukky ta bi ta da kallo kamar mai taɓin
hankali sakinta ta yi ta so ne ta isa wajen motarsa ta zage shi sai dai kafin ta karisa ya fige motar da gudu ya fice daga haraban wajen Rukky ta ɗaga murya tana fadi'n"Ɗan wulakanci kawai, za ka haɗu da dai dai da kai a gaba  kana baƙin mutum sai faɗin rai da nuna isa aikin banza kawai.".
Ranta ya baci ganin gabaɗaya ya ɓata musu biki ta na juyawa ta nufi wajen su Usman da kamar an da sa su. Bibi kuma da sauran ƙawayenta sun rufe Mimi suna yi mata sannu.
Cikin masifa Rukky ta ce" Usman wannan wani ɗan wulaƙanci ne? A gaban ku ya ci zarafin ƙawata waye shi?
Kai tsaye Nasir ya ce"Aji.. MANSOOR IBRAHIM AJI. Gombe State United Captain"
  A fusace ta wurga ma Nasir harara kafin ta ce"Aikin banza shi ne me? don yana ɗan ƙwallo sai ya yi mata wannan tozarcin wallahi ya ci sa'a ya bar wajen nan da sai ya raina kansa wlh."
Nasir ya ba ta amsa kai tsaye da cewa"  Sai dai ki raina kanki, ke ba ki ga abin da ya yi ma ita ƙawar taki ba ne,?
Rukky za ta kara mgana Usman ya tare ta da faɗin"Ki yi hakuri Anty Baby ko an yi miki bayani ba za ki gane ba. Aji abokina ne tare mu ka tashi dukkanmu nan tare muke wannan kuma da kike gani ƙaninsa ne Mu'azzam" Ya faɗa ya na nuna mata Mu'azzam wanda ya yi shuru kamar ruwa ya cisa. Cikin ƙufuluwa Rukky ta kallesa kafin ta ce" Miye haɗin ɗan'uwanka da ƙawata da zai mata wannan wulakanci.?
Sai ya kasa ba ta amsa Nasir ne ya ce" Alaƙace mai karfi a tsakaninsu  ke ba ki gane haka ba? To tsohuwar budurwansa ne bayan wasu shekaru yau suka haɗu shike nan  kike son ji?
  Ya faɗa ya na mai kureta da ido, ta kasa mgana saboda mamaki dai dai lokacin da Mimi ta kariso wajen jikinta kamkame da rigar da Aji ya ba ta kamar wani zai ƙwace mata. Tana zuwa wajen ta saki baki tana kallonsu cikin mamaki ta ce"Su waye na ke gani haka? Ai baza taɓa mantawa da su ba  sai ta tuna islamiyan Mallam Dahiru cikin buɗe baki tare da murnan ganinsu ta fara nuna su ɗaya bayan ɗaya.
"Makama.."
Ya amsa mata da" Na'am Mimi"
Sai ta nuna Ahmad tana fadin"Ahmad.."
Shima ya amsa mata da cewa"Na'am Mimi shekarun da yawa"
Sai ta koma ta nuna na kusa da shi "Nasir"
Nasir na dariya ya ce"Na san ai ko ba ki gane Nasir don komai ba kya iya gane ni da kullum sai Aji ya yi faɗa da ni akan ki.
Hajiya Mimi ai ni mun taɓa haduwa shekarun baya."
"Kin gane wannan?.
  Ya faɗa ya na dafa kafaɗan Mu'azzam sai ta kura masa ido kafin ta ce"Laa wai Mu'azzam ne? Ɗan Inna ne ya koma haka?
Ɗan Innan da ta faɗa ya sa suka fashe da dariya shima Mirmishi ya yi kafin ya ce"Anty Mami ashe baki manta da ni ba."
Saboda tun a baya baya kiranta da Mimi Sai dai ya ce mata Anty Mami. Farinciiki ya kara cika kirjin Mimi cikin fara'a da tuni ta manta da kukan da take yi ta ce" Mu'azzam ina Inna? fatan tana nan cikin koshin lafiya"
Kai tsaye ya ce"Inna na nan lafiya kalau, ina su Hajiya?sai ga shi mun sake haɗuwa bayan wasu shekaru a bikin Makama"
Sai ta nuna Makama kafin ta yi mgana ya yi saurin cewa"Usman ba wanda ya auri ƙanwar Anty Baby."
  Mamaki ya hana Mimi mgana sai faman mirmushi take yi, Rukky ta gaji da ganin abun mamaki ta kalli Mimi tana faɗin "  Duk a ina kikka san su ne wai?
Mimi ta ce"Na san su shekaru da daɗewa Rukky."Sai ta saki baki tana kallonta ba ta kara mgana ba Dinner ai ta gama rushewa wasu har sun fara tafiya gida tun dare ya yi sha biyu ta wuce. Ita kuma Mimi su Nasir kawai take kallo ta na mamakin yadda duk su ka zama magidanta, tambayansu bayan rabuwa ta fara yi Nasir ke gaya mata dukkansu sun yi aure har Mu'azzam.
ta rike baki tana faɗin"Muzamman ikon Allah" Sai ta bashi kunya Nasir na dariya yace"Ajin ki ne kawai ya rage gauro har mun gaji da biyan yara suna masa kiɗan gauran ci." Mirmishi kawai ta yi, amman ta kasa mgana sai ta saki mganar ta kama wata in da take gaya ma Nasir a baya da suka haɗu ta karɓi lambarsa ta yar da wayarta ne shi ya sa ta rasa lambarsa.
  Shi kuma Usman na wajen Amaryasa tana kunkuni a zo a kai su gida ita kuma Rukky ta koma gefe tana mgana a waya, Dole dai su Nasir ɗin ne za su maida mutane gida ga shi motoci uku ne a hannunsu tunda Aji ya tafi da ta wajen nashi
Mimi ta samu keɓewa da Mu'azzam da Sauri ta ce"Mu'azzam ka bani lambar wayar yayanka mana.".
Mu'azzam ya yi shuru ya na kallonta ya kasa mgana ita kuma sai ta yi mirmishin karfin hali kafin ta ce"Ba ka son ba ni ne? Kar ka damu ba zan ce a wajen ka na samu ba."
Ajiyar zuciya ya sauke kafin ya ce"Ina tsoro ne kinsan halinsa fa, ba ya sauya ba ne in ya ji ni na baki lambarsa tamu da shi za ta yi muni." Da sauri ta ce masa in sha Allahu bazai sani ba.
  Jakarta ta karɓo wajen Rukky ta ɗauki wayarta ta kwafe lambar suma dukkansu ta karɓi lambobinsu wannan karon ba za ta kara bari Aji ya suɓuce mata ba.
Ganin dare ya yi ga sauran mutane ya sa Mimi ta ce Rukky ta tuka su da sauran ƙawayen Bibi sai su je ta sauke  su, ita sai ta wuce gida domin ba ta gayama Hajiya zata kwana ba.
  Tare suka bar wajen ɗaya saura na dare suka maida Amarya da tawaganta zuwa gidanta dag nnan Mimi ta ce za ta tafi gida Rukky ta ce ba za ta bar ta ta tafi ita kaɗai ba. Za ta rakata sai ita ta kwana a wajen Mimi ɗin. Ƙawayen Bibi ma duk nan za su kwana Ango ya yi musu lamuni tunda dare ya yi ga kuma yadda abubuwa suka kasance. Anan suka yi sallama su Mu'azzam ya ɗauke su sauran abokan masu mota kowa ya kama gabanshi, suna tafe a tare motar Mimi na gaba ta su na baya sai da suka zo shatalelen da kowa zai ɗauki anguwar da zai je sannan suka yi ma juna hon su suka ɗauki hanyar anguwan Tunfere su Mimi kuma su dauki hanyar da za ta sada su da GRA.
  Lokacin suka isa har Hajiya ta jima da yin barci Baaba Uwani ta ji bugun kofar falo ta zo ta buɗe musu daman Hajiyan ta ce kada ta yi saurin barci Binta ba ta ce za ta kwana acan ba. Sai ko ga su sun dawo, Rukky ta ga abun mamaki Mimi da wannan rigar kamkame ajikinta ta kwaana.
Kamar ta rike Mutum haka ta rika ji sai kuma mirmishi ta ke yi kuma ta yi tambayan duniyan nan waye Aji Mimi ba ta ba ta amsa ba. Sai da safe da Hajiya ta shigo ɗakin Mimi ta mike da gudu ta isa gareta tana rike da rigar ta Rumgume Hajiya lokaci daya t na fadin"Hajiya albishirin ki"
Hajiya na mirmishi ta ce"Gori fari tas Binta."
Mimi na Dariya ta ce"Hajiya jiya na ga mansoor wlh na ganshi, kalli wannan rigar ma ta shi ce fa.
  Hajiya ta yi shuru cikin mamaki tace"Mansoor dai da na sani na wajen Meri.? Mansoor na Binta" Mimi ta gyaɗa kai farinciki ya cika zciyarta Hajiya ta ce"Ikon Allah ya na nan daman? Ubangiji mai yarda ya so. Masha Allah." Hajiya ta na faɗa lokaci ɗaaya ta na zama gefen gadon Mimi sai a lokacin suka samu gaisawa da Rukkaya. 
Rukky tace"Hajiya wai waye wannan Mansoor da tun jiya da Mimi ta ganshi ta ke farinciki duk da wulakancin da ya yi mata?
Hajiya ta yi tsai kafin ta ce"Wulakanci ya yi mata kuma mai sunan yangayu?
Nan Rukky ta zauna ta kwashe komai da ya faru jiya ta gaya ma Hajiya ta karishe da fadlɗin"Masifaffe ne Hajiya wlh bashi mutumci waye shi har da zai saka Mimi kuka? Hajiya ta yi dariyasu na manya kafin ta ce" Ina wanda Yaddiko ta taɓa  yi ma Binta zencensa lokacin da kika rakata wajenta?. Da sauri Rukkaya ta gyaɗa  kanta ta kosa taji kan zencen.
  Hajiya ta gyara zama kafin ta ve" Shi ne kike mganar shi yanzu. Saurayin Binta ne tun tana da kuruciya  shima ai yaro ne lokacin shi ne kuma har gobe ta kasa mantawa da shi acikin tunaninta kuma ina da tabbacin saboda shi ta kasa aminta da kowani namiji har yau."
Mimi ta yi saurin cewa"Ba saboda shi ba ne Hajiya."
Hajiya ta katse da cewa",Saboda shi ne mana Binta, kinsan na san ki sarai ko mahaifiyar ki murja ba zata gayamin wacece ke ba." Sai Mimi ta yi shuru sai ta dukar da kanta tana wasa da Botirin dake jikin rigar Aji da ke hannunta.
  Rukkaya ta gyara zama tana faɗin"Hajiya me ya faru ne? Ina so naji labarin wannan Soyayyar? Hajiya ta gyara zama tana faɗin "Yau zan faxamiki komai mai sunan yan gayu" Daga nan Hajiya ta fara bata labarin yaddaa Alaqan ta fara ta dalilin Inna Meri da yadda haɗuwar Mansoor ta kasance da Mimi, da duk soyayyarsu da yadda abubuwa suka faru da kuma yadda alaaqan ta lalace daga karshe.
Hajiya ta karishe da faɗin"Tun daga wannan abun da ya faru iyayensa suka yanke alaaqa damu, tun daga lokacin  Meri  bata kara zuwa wajena ba  nima kunya da nauyi sun hanani na taka  shima yaron ban kara jin labarinsa ba, Binta saboda haka ta ta fi can wani gari karatu ko an yi hitu ba ta cika zuwa Gombe ba , itama tun da Mahaifinta ya ce ko bayan ransa bai yarda ta auri wannan yaron ba ta nuna dakiya duk iya tsawon waɗanan shekarun tana nuna bata damu ba ne amman ni nasan ta damu kuma ya na cikin ranta ba ta manta da shi ba, kamar yadda shima bai manta da ita ba, saboda ya ƙaunaci Binta kuma duk da soyayyar dukkansu  suna da yarinta ne alokacin sun dauketa da zafi, saboda shi Binta ta zauna a wajena har ta gama babbar Sakandiri,  mahaifinta bai so ba, saboda ni na matsa ya sa ya barta  Saboda mahaifiyarsa ko da yaushe yana gidanan sun shaku da juna sosai har ta kai su ga aminta da auran juna ni kuma ban hana ba saboda yaron ya fito da gidan mutumci mahaifiyarsa ta zauna da ni har muka rabu ina kewar kyakyawan hallayan ta har gobe in na tuna abinda Kabiru ya yi ma iyayen yaron nan da shi kanshi sai naji ciwo a raina Rukkaya ba ni da yadda zan yi ne kawai.".
  Hajiya ta ƙarishe kamar za ta yi kuka Rukky ta cire tagumin da ta yi ta na kallon Mimi da ke kuka hawaye wasu na koran wasu Ajiyar rai ta sauke kafin ta ce"Ikon Allah, Hajiya ai ba laifin Mimi ba ne bai kamata ya yi mata abin da ya yi mata ba jiya."
Hajiya tace" Zai iya yi mata ma wanda ya fi shi, tun a lokacin mahaifiyarsa na kuka da shi wajen bakar zuciya da riko, ai daman tun a wajen ya furta ko ita kaɗai ta rage a duniya sai dai ta mutu ya mutu amman ba zai taɓa auranta ba, kila ya kasa manta abin da ya faru ne shi ya sa ya nuna mata haka kuma Kabiru daman ya yi masa tsakani da Binta haka suka yi yarjejeniya da iyayensa."
  Rukkaya ta ji hawaye sun cika mata ido cikin tusayin kawarta ta ce"Hajiya Mimi na son wannan mutumin har gobe kuma nima ma yadda saboda shi ta hana kowa wata damar, me zai hana shi Abi a rokesa ya janye kalamansa saboda farincikin Mimi?
Hajiya ta yi shuru kafin ta ce" Duk da Kabiru  ya yi sanyi saboda rayuwa ta sauya masa amman dai bai taba furta haka ba sai dai ya nuna kar a takura mata, Ai an gama lalata alaqar tunda farko yanzu da wuya kalaman baki su iya gyara ta."
Rukkaya ta ce"Da kuma haka Hajiya, ai shima na ji abokansa na faɗin yanzu ya samu duniya ƙwallo yake yi fa yana babban kungiya a nan garin Gombe ne."
Hajiya tace"Ba shakka ai yana da zuciya ni dai a sanina burinsa ya zama sojane to ina ga bayan faruwan lamarin komai ya sauya."
Hajiya ta kalli Mimi dake kuka kafin ta dafa kafaɗaanta tana faɗin" ki kwantar da hankalin ki Binta na sha kuka a gaban Allah ina rokon ya kawo miki abokin rayuwa nagari tunda kika haɗu da Mansoor yau ina ji a jikina kaddaran ku ba ta kare ba, ki yi addu'a sai ki ga komai ya tafi da sauki."
Sai kawai Mimi ta saki kukanta ta kwantar da kanta saman Cinyar Hajiya tana fadin"Hajiya ta nan anan nake jin wani irin zafi acikin ƙirjina, Ina son Mansoor soyayyarsa ita ce ta cigaba da rike rayuwata Hajiya. Tun da Abi ya raba ni da shi farinciki na ya zama rabi da rabi, ganinsa kuma da na yi yau ya fama min wannan cutar dake cikin zuciyata Hajiya Mansoor na sona har yanzu sai dai ya kasa mantawa da abinda ya faru ne, har yanzu ya na ganin bai cike wannan bambamcin da Abi ya nuna akwai a tsakanina da shi ba shiyasa ya nuna ya manta da ni, in har baya sona me ya sa ya damu saboda rigata ta yage? Hajiya shi ya sakamin wannan da kanshi a jikina."
  Take faɗa ta na gunjin kuka Hajiya na ta faman lallashinta a ɓoye sai da Rukky ta share kwalla. Daman akwai irin wannan soyayyar ta a mutu har yanzu?.
Ƙarshenta dai tafiya ta yi gida saboda Mimi ta yi kuka har ta gaji kanta ya fara ciwo Hajiya ta saka Baaba Uwani ta hada mata Tea ta sha sai ta sha magani ta kwanta.
Tana kwanciya sai barci ta fara barcin kenan Mommy ta kira wayar Mimi sai Hajiya ta kira Baaba Uwani ta ɗaukar mata wayar suka yi mgana 
  Hajiya ba ta ɓoye mavta komai ba na game da Haɗuwar Mimi da Mansoor ba, da kuma halin da take ciki Hajiya ta ce"Murja ku yi mgana da Kabiru ya janye kudurinsa a kan Binta da yaron nan matukar yana son cigaba da ganin farincikin ƴarsa, in kuma ya na son baƙincikin da ta danne acikin zuciyarta ya yi sanadiyar mutuwarta ai shike nan, amman ki faɗa masa ya sani ya tursasa ma Binta ta yi masa biyayya akan tafarkin sunnar ma'aiki ai aure ta ce za ta yi ba karuwanci ba, sannan da talaka da mai kuɗi duk na Ubangiji ne, yanzu yaron da ya ce ba shi da makoma mai kyau Allah ya ɗaukakasa an ce ƙwallon kafa yake bugawa sannan shi dai wanda ya wulakantan shi ƴar sa ke so har kwanan gobe, ki sanar dashi ni ma uwace a gare shi kuma ya yi ta saɓa umarnina tun a baya kuma na yafe mishi to shima ya yi hakuri ya duba Isharan da Allah ya nuna masa tun a duniya ya Janye kalamansa a kan Binta ya saka baki a nemo wannan yaron da ahalinsa ya roƙesa su gafara ya kuma amince Binta ta aure shi shine kawai masalahan da zamu samu sannan shine farincikin Binta a yanzu."
Duka mangaganun Hajiya a kunnen Abi tunda a speaker Mommy ta saka wayar ya na kwance ne amman kuka yake yi, ita ma Mommy sai sharan hawaye take yi tana kauda kai ba ta so ya gani.
Ita ya kallo ya na tuna a zamanin baya bai taɓa ba ta damar magana ba, duk abin da ya yanke ko ta na so ko ba ta so haka za ta bi, kuma gaskiya Hajiya ta faɗa shi ya san ya rika take maganar Hajiya a matsayinta na uwa ba ta isa ta ce ya bar abu ya bari ba ya na ganin ya na da kaki sannan ga yadda ya gina rayuwarsa ba wanda ya isa ya rushesa masa. Ya daɗe da yin nadaman abin da ya aikata ma wannan yaron sai dai kunya da tunanin inda ma zai fara ya kasa mgana.
  Ya sha kiran Mimi sai ta zo ya kasa magana sai dai ya yi ta lallashinta yana bata Hakuri, ya na so ya samu damar neman gafaran kowa kafin Ajali ya riske shi bakinsa ya yi nauyi amman kalaman Hajiya sun zaburar da shi lokaci ya yi da ya kamata ya gyara abunda ya ɓata shekaru goma da suka gabata. Tabbas Mimi zata samu farinciki ba zai zama uba mai hana ƴarsa nata farincikin  a saman na shi ba, kafin ya bar duniya zai yi ma Mimi abinda zata dauwama tana tunawa da shi ko bayan ransa.
  Mommy na sharan jawaye a fakaice ta zari tissue ta na goge masa hawayensa cikin karfin Hali ya rike mata jannu da hannunsa na hagu da ya ke motsawa  ta kasa kallonsa shi kuma so ya ke ta kallesa amman ta kasa saboda kukan da ke cin ranta.
Kowacce uwa tana son ganin duka rayuwan ƴa'yanta ya inganta, amman ita a cikin Ƴaƴanta akwai wacce ta ke cikin rayuwar rabi farinciki rabi damuwa.
Ta san Mimi ba za ta manta da yaron nan cikin sauki haka ba, ta kuma san shi saboda shi ne ta ke zaune har yau ba ta yi aure ba tunda ba ta rasa manema ba ne.
Tun a lokacin ta san ba'a kyauta ba, amman ba ta da wannan ikon na faɗin haka mutumin da bai ji mganar mahaifiyarsa ba ita din banza ya ji nata.
  Cikin ƙaryewan murya ya ce"Murjanatu ki ɗago ki kalleni don Allah."
Dakyar ta dago ta kallesa sai sharr hawaye  shima hawayen ya ke yi da karfi ya kamkame hannunta kafin ya ce"Ki yafe min nasan ke ma na cutar dake, amman ki sani na yi nadama tuntuni nauyi da kunya da rashin sanin ta inda zan fara suka hanani mgana amman tun da Hajiya ta nuna min hanya in sha Allahu zan gyara kuskurena Murja." Mommy ta kalleshi cikin mamaki kafin ta ce"Da gaske Habibi?
Sai ya jinjina mata kai kafin ya ce"Ki kira Dr  ki faɗa masa ya zo ina son ganinshi, zan saka ya san yadda zai yi a tafi dani Gombe zan roki gafaran Hajiya da Mimi sannan zan saka a nemo wannan yaron na rokesa gafara na kuma roke shi ya auri Mimi saboda farincikinta,  na kuma yi alkwarin yin azumi uku na kaffaran rantsuwan da na yi." Da sauri Mommy ta Rumgumeshi tana Fadin"Thank You Habibi Allah ya baka lafiya, yanzu kuwa zan kira Sulaiman Mimi za ta samu farinciki itama."
Yadda ta ke murna ne yasa ya san ya jima ya na danne mata Hakkinta a matsayinta na uwa.
  Ashe abun na damunta acikin ranta ba taa taɓa nuna masa ba.
A gabansa ta kira Dr Sulaiman suka yi mgana ta kuma haɗasu shima ya gayamasa ya yi musu bucking din jirgi zuwa Gombe.
Cikin mamaki ya ce"Me ya faru Abi? Kai da ba ka da lafiya in Hajiya ce sai a kirata ta zo ta ganka."
Cikin muryan ciwo yace"A a ni zan je da kaina gafaranta zan nema Dr.  kuma ina son na gyara kurakuraina na baya."
Ba shi da abun cewa illah ya amsa da zai yi musu bucking din jirgin Mommy ta ce kar ya damu ba sai yazo ba,  ita za ta iya raka Abin har Gonbe kuma ta bashi duk kulawan da ya dace. Ba ta kuma yi maaganar da kowa ba har su Hajiya ba ta kira ta ce ga yadda suka yi da Abi ɗin ba.
  Sun dai yi waya da Mimi da ta tashi barci ta ji muryanta duk ya dishe alamun kuka sai ba ta neme ta da mgana ba, ballantana ta nuna mata sun yi mgana da Hajiya
Abi ta tambaya Mommy ta ce mata ya samu barci saboda ba ta so ta haɗasu ya yi mata wata mgana. Farinciki ta ke ji acikin ranta yau ko da ba wani abu a kallah ya sauke nauyin cin zarafin mutanenan da ya yi abu sam bai yi daɗi ba.
*****.
*Washegari.*
8:45pm.
Mu'azzam bai samu tafiya ranar lahadi saboda sanda suka koma gidan Aji a daran jiya baya gidan Allah ya sa Mu'azzan akwai key ɗin gidan ajikinsa da shi suka yi amfani suka buɗe gidan suka shiga suka kwanta..
Har safe suna ta kiran wayarsa bai ɗauka ba sai da rana Mu'azzam ya je Studio ɗin su ya same shi.
A camp ɗin su ya kwana sannan ya ki ba ma kowa damar da zai tattauna abin da ya faru jiya da daddare. Hakanan suka je suka raka Makama ango gidansa Nasir ya wuce gidansa Ahmad ma ya wuce gidansu gobe da Asuba zasu kama hanyar Mu'azzam zai rage masa hanya zuwa Kano daga nan ya samu motar kaduna.
  Mu'azzam ya zo ya na ba ma Inna labarin abin da ya faru ta riƙe haɓa tana fadin"Allah Sarki Bintar Hajiya ashe ba ta manta da ni ba"
Mu'azzam yace"Wallahi Inna sai da ta tambaye ki."
Inna ta yi mirmishi itama tausayin Mansoor da Binta na cika ranta.
Kafin ta ce"Bakomai  Ɗan Inna, komai ya yi zafi maganinsa Allah zai huce ka ga ya dawo da kanshi." Mu'azzam ya ce"Inna har yau Yaya Mansoor na son Anty Mami ni nake  faɗa miki haka."
Inna ta ce" Har gobe ma Mu'azzamu, yana nuna cewa ba ya ta ita ne yanzu amman ƙarya yake yi duk wannan abubuwan da ka yana yi saboda ita ce kuma ina mai rantse maka in ba ita ya aura ba da wahala Baban Inna ya yi aure saboda ba zai iya zama da kowacce mace ba sai ta."
Mu'azzam yace"To inna ba za a iya  yin wani abu ba? Haka za'a barshi ya karar da rayuwarsa cikin kunci?
Inna Meri ta  yarfa hannu kafin Ta ce"Me zan iya yi a kai Mu'azzamu ban da addu'a? A gaban ka mahaifin yarinyar nan ya ce mu yi masa tsakanina da iarsa, shima kuma kana ji ya rantse sai dai ya mutu bai yi aure da ya aureta , ni na rasa wannan bakar zuciya irin ta Baban Inna da kafiya da riko, rikon da yake ma abun a ranshi ne yasa ka ga duk ya koma haka" Mu'azzam kamar ya yi y kuka ya ce"Inna ni dai in har ɗan'uwana zai yi rayuwar farinciki zan nemi Anty Mami mu yi magana , zan koma gidansu a Abuja na roki mahaifinta ya bari Yayana ya auri ƴarsa ko da zan mallaka masa duk abin da na mallaka ne."
  Da sauri Inna Meri ta ce"Kul kar ma ka fara, ka san ai kun gwaada haka a baya komai ya lalace. Ko ka je ya amince ya janye maganarsa ya za ka yi da Baban Inna? kana tunanin shi taurin kansa da wannan bakar zuciyar zata barshi ya yafe ne ya amshe ta ko da ya na sonta? Ai ya gwammace ya mutu da wannan bakinciki akan dai ya yafe abunda ya faru ya nuna ya na son yarinyar nan har yanzu, ai gani zai yi kamar ya ragu bakar zuciyarsa ba ta kitsa masa abu mai kyau a kan rayuwarsa addu'ata kullum Allah ya saussauta masa wannan baƙar zuciyar." Inna Meri ta karishe tana fashewa da kuka Mu'azzam sai ya koma yana ta lallashinta amman shi kanshi kamar ya yi kuka. Allah yasa Walida ba ta nan tana Gidan Bintu can za ta kwana.
Asuban ci zai yi na tafiya shi ya sa ma a gida ya kwana ɗakin Saddiqu, saboda Mansoor dai ya yi ma gidansa ya ji ba zai ji daɗin kwana shi kaɗai ba.
Amman ya kwana tunanin mafita a daran kuma ya kira wayar Anty Mami ba ta ɗauka shi dai zai kara kutsa kansa cikin wata kasadar a karo na biyu mai kamceceniya da kasadar da ɗan'uwansa ya kutsa kanshi a karon farko a shekarun baya.
Ko kaɗan ba su Bari Baba Danjuma ya fahimci akwai matsala ba Saboda kada su ɗaga masa hankali.
Amman fa ya fahimci daga Inna har Mu'azzamu yanayin su ba daɗi sai ya dauka saboda tafiyar Mu'azzamun gobe ne Tunda Ɗan inna ne in ya zo uwar tasa ba ta son ya tafi.
  Mu'azzam ya yi ta tufka ya na warwara, sai dai abu ɗaya ya kashe masa gwiwa da ya tuna Nasir ya gayamasa an taba hira da ita acikin labarinta ta ce mahaifinta ya yi hatsari ba shi da lafiya? Abin da bai sani ba shin ya na nan a raye ko ya rasu?
Amsar da ya kasa samu har suka bar garin a mota ma ya ke tambayan Ahmad yace shi ba'a garin ya ke ba wlh bai sani ba sai dai ya Kira Nasir din ya ji ta bakinsa tunda yana garin zai iya sanin wani abu.
*****
30 April 2022
Yasan Mu'azzam ya bar garin duk ba su yi waya ba, saboda yasan yanayin aikinsa ba zai jima ba. Sai da a daran ranar litini ya koma gidansa daman baya son lokacin da zai samu kaɗaicewa wani na gefensa.
Tun haɗuwarsa da Mimi bai ƙara barci cikin salama ba. Ya ji ya tsani kanshi ta yadda har gobe zuciyarsa ba ta daina son wannan yarinyar da yake ganin bakinta fiye da kowa a duniya ba.
  In da ya san yadda zai iya ciro zuciyarsa ya ciro son ta ya jefar ya maida zuciyarsa da ya yi haka domin ya cigaba da rayuwa cikin salama.. Tun da alaqan ta yanke bai taɓa kwana ya tashi bai tuna da ita ba, Soyayarta da kishin ta suke kara wahalar da shi.
saboda ita ya kasa kallon ko wa ta ƴa mace da sunan so, saboda ita ya kashe maganar aure acikin zuciyarsa gabaɗaya rayuwarsa ta zama kamar mattaciya saboda cutar da zuciyarsa take ciki.
  Kwance ya ke a tsakiyar falon sa, a saman cafet ya y filo da hannayensa idanuwansa suna Rufe ne amman yana fuskantar POP ɗn da ke falon. Bashi da riga daga shi sai ƙaramin wando sannan babu nepa falon ya yi duhu
Tunani yake yi, tunani mai zurfi kamar a lokacin haka ya ke ji amon kukanta na shiga ransa, shi ya yi mata tsawa ya saka ta kuka amman ba ta kaishi shiga bakinciki ba.
Allah kaɗai ne ya kaisa in da za shi lafiya a ranar yana tuna kukan da take yi da yadda ya ture ta.
  Saboda haka a daran ranar kusan kwana ya yi ya na gudu a studio sai da ya ji ya gajiyar da kanshi sannan ya sarara.
Muskutawa ya yi ya juya zuwa da jikinsa bangaren dama.
_Ya sunan ka?_
_Ni? Ke ya sunan ki?_
_Ni sunana Mimi Mimin Abi_
Ya tuna mirmishinta da dariyanta tun alokacin sai da kumatunta suka loɓa,  ba zai manta amsar da ya ba ta alokaci ba
_Sunana Mansoor Aji."_
_"Aji ?_
Ta faɗa da sigan tambaya alokacin sai da ya yi dariya kafin ya yi magana ta yi zaraf ta ce.
_To wajen wa ka zo?. Wajen Hajiya?
_A'a ni wajen Innata na zo_
_"Inna Mari mai girkin Hajiya?_
Dariya ya yi alokacin kafin yac e"Eh ita, ai innata ce."
Baki ta buɗe tana yar dariya har kayan jikinta bai manta kalansu ba, a lokacin iyakarta shekaru sha shidda kuma wannan shine gani na biyu da ya yi mata kuma maganar su ta farko shi da ita..!
Me ya sa ya kasa mantawa da ita?
Me ya sa ya kasa mantawa da duk abinda ya shafe ta?
"Saboda har yau kana sonta Mansoor."
  Amsar da wata zuciyarsa ta bashi kenan.
Da gaske yama sonta? To me ya sa zai cigaba da sonta ahalin akwai bambanci mai tarin yawa a tsakaninsu?.
Kaddara ba ta haɗa su domin su zauna waje ɗaya ba, ita kaddaran da kanta ta raba tsakanin su.
*BOOK 1 FREE NE, 2,3 PAID NE REGULAR N500, VIP 1K NE, KU BIYA KUƊIN KARATUN KU TA WANNAN ASUSUN BANKIN 0552179550 JAMILA UMAR GT BANK, SANNAN SAI KU TURA SHAIDAR BIYA TA WAƊANNAN LAMBOBIN.*

*MAFARI.*
_20 DECEMBER 2008_
Anguwar GRA, Gombe.
Hankalinsa na kan ƙaramar wayar dake hannunsa yana yin game ɗin nan mai maciji, tun bayan da suka gaisa da Baba megadi ya koma gefe ya tsaya jefi jefi kuma ya na duba agogon fata irin na matasa a wancan lokacin dake ɗaure a tsitsiyan hannunsa na hagu, gani yake yi kamar yau Inna ta jima ba ta fito ba. Hon ɗin da ya ji an zuba ne har sau uku ya sa ya juyo ta wajen get din sai yaga wata mota mai ruwan toka za ta shiga gidan ba motar ba ne ta bashi mamaki illah daga baya ya hango wata matashiyar yarinya ta jikin window ɗin motar na gidan baya ta lafe sai kalle kalle take yii, da yake lokacin saka ma gilashin mota rufuwa bai zo ba ana iya ganin na ciki, sannan na ciki na iya ganin na waje shi ya sa ya iya hango yarinyar dake cikin motar itama ta samu nasaran ganinsa.
  Abun da ya bashi mamaki ganin ta yi masa mirmishi sannan abun burgewa a tare da ita shine loɓawar kumatun ta ma'ana dimple sannan ta ƙara masa da ɗaga hannu, bai maida mata da martanin ɗaga hannun ta ba. Sai dai ya maida mata da martanin mirmishinta a gaban idanuwansa a ka buɗe get motar ta sulala cikin gidan, har kuma suka shige tana kallon shi yana kallonta shima. Sai da motar ta shige cikin gidan sannan ya sauke Ajiyar zuciya shi kaɗai acikin ransa yayi ma kansa tambayar.
"Wacece wannan yarinyar?
  A iya sanin shi bai san akwai yara a gidan Hajiya ba, kafaɗa ya ɗaga alamun sanin wacece ita bai dame shi ba, maida hankalinsa ya yi kan wayarsa bai san fitowar Inna Mero ba sai da yaji tana kiransa.
  "Baban Inna.."
  Da sauri ya ɗaago sai ya ci karo da ita a gabansa ɗauke da wani kwano a hannunta, da hanzari ya saka wayarsa a gaban aljihun rigan dake jikinsa fara mai ratsi ratsin baƙi, sai baƙin wandon dake jikinsa.  da sauri kuma ya saka hannu ya karɓi kwanon hannunta yana faɗin" Inna wannan kwanon fa?. Tana mirmishi ta ce"Hajiya ce ta sakani sai da na ɗauko abinci"
Sun fara tafiya a jere da juna ya ke faɗin" Inna ni fa ba na son kina ɗauko abinci daga gidan nan, sai mutane su rika tunanin ko kin raina ƙokarin Baba ne"
  Ajiyar zuciya ta sauke kafin ta ce" To ai mutane Allah ne kaɗai da ya hallicesu ke iya musu dai dai, ba ka biye ta mutane ba Baban Inna, kasan ai ba na son ɗaukowa Hajiya ce ke matsamin kuma in ban ɗauko ba sai ta ga kamar ban ji maganarta ba ne."
Gyaɗa kai ya yi batare da ya yi magana ba sai da suka yi nisa daga fitan layin gidan na masu hannu da shunu suka kama hanyar anguwarsu ta marasa karfi wato Arawa.
"Inna ki sha kurumin ki, in na samu aikin soja za ku huta ke da Baba In sha Allahu, ba za ki ƙara fita wani gida aiki ba."
  Ta na mirmishinta da ba ya ɓacewa a saman fuskarta ta ce"Allahu ya sha Baban Inna Allah ya ida nufi na alheri."
Kai tsaye kuma ya amsa da Amin kafin ya ce"Inna ni fa ina son na yi aure da wuri, saboda na bar miki matata a nan in na tafi aikin soja ta rika taimaka miki da wasu ayyukan."
Inna Meri ta yi dariya mai tsawo tana mai bin yaron nata da kallo. Mansoor kenan manyan ƙasa shi kansa tsaye yake faɗin ra'ayinsa. Duka duka shekarunsa ashirin ne a duniya amman ya na da burikan ya zama wani abu saboda iyayensa su ji daɗi.
Tana jin sa ya cigaba da faɗin"Allah Inna da gaske nake yi, ina son na yi auren wuri ina son ganin na haifi ƴayan da zamu zama, muna kamar Yaya da ƙannensa."
Inna ta kaɗa kai tana dariya kafin ta ce"To Allah ya nuna mana Baban Inna."
Ya amsa da Amin Innata.
  Suna tafe suna hira tunda akwai yar tafiya kafin su isa gida, ya saba kullun zai je kofar gidan da take aiki ya jirata har ta fito su dawo gida tare, Mansoor matashi ne mai ƙulafucin uwa mai kuma son mahaifiyarsa ba shi da mafita ne, da bazai taɓa bari Inna Meri ta yi aikatau a gidan masu kuɗi ba.
  "Inna kamar yau kin wuce lokacin tashin ki ko?
  Kai tsaye ta ce"Eh Hajiya ce ta tsaida ni na gyara ma jikarta da za ta zo mata hutu ɗaki shi ya sa na ɓata lokaci."
Kallonta ya yi kafin ya ce"Ko ita ce na gani an kawo ta a mota kafin fitowar ki?
Inna ta ce"Eh ita ce Fatima Hajiya na kiranta Binta mai sunanta ne shiyasa take sonta, yar wajen babban ɗanta ne wani Soja a Abuja." Yana jin Inna na mgana amman bai tanka mata ba  itama sanin halinsa ya sa sai ta saki mganar ta kalleshi tana fadin"An taso islamiyar ne? Na ga kuma ai shidda ba ta yi ba? Kai tsaye ya ce"Ba'a ta shi ba Inna."
Ba tare da ya gayamata wani abu ya faru ba ta kalleshi lokaci ɗaya tana faɗin"Kai Jama'a yauma faɗan ka je ka yi da wani a makarantan Baban Inna,?
  Mirmishi ya yi kafin ya ce" Inna ba faɗa ba ne, kawai dai yar cacan baki ne"
Inna ta ce"Cacan baki ai ƙanin faɗa ne Baban Inna, kullum ina yi maka faɗan shi fa rayuwa da kake gani sai ka yi hakuri in kana so ka ci riban duniya wannan baƙar zuciyar na ka tun yanzu ya kamata ka koyi yaƙi da ita in ba haka ba nan gaba ba za ka iya sarrafa kanka ba." Da sauri ya ce"Ba faɗa na yi ba fa Inna mgana ya gayamin ni kuma ma maida masa sai mallam Haruna ya koremu daga ajin gabaɗaya, ni kuma ganin an kusa tashi sai na biyo ta nan kawai."
  Inna ta kaɗa kai kafin ta ce"Ai shike nan Allah ya kyauta, nasan dai bai wuce Agola ya kira ka ba, kuma na gaya maka ka daina damuwa da masu kiran ka da sunan nan, ai ba maƙale maka zai yi a jikin ka ba, ina ruwan ka da su ka kyalesu su yi ta kiran ka Agola hakan ba zai rage ka da komai ba kuma ba zai ƙare ka da komai ba"
Mansoor ya yi shuru kafin yace"Ba ma wannan ba ne, Shamsu gidan su man bala ne fa ya ce wai Mu'azzam ba ƙanina ba ne ni kuma nace Innar  su ce ta auri Baba ta haife shi? Inna Meri ta fara salati tana tafa Hannu kafin ta ce"Na shige su ni Maryamu, haka ka gaya masa Baban Inna,?
Ko ajikinsa ya ce"To inna maganarsa ce ta ɓatamin rai shi ya sa na tambayesa ko Innar su ce ta haifi Mu'azzam ɗin?
Inna Meri ta kaɗa kai kafin ta ce"Ka bari ba kyau zagin iyayen wasu kaji ko? nima in wani ya zage ni ba za ka ji daɗi ba, duk duniya ba wanda ya isa ya ce Mu'azzamu ba ƙanin ka ba ne ya faɗa ne domin ya tunzara ka." Suna tafe ta na mgana kuma duk Nasiha take yi masa akan hakuri da kuma daina bakar zuciyan nan nasa nuna masa ta ke yi mai hakuri shi ke da ribar duniya kuma ya ke da  ribar lahira.
  Suna shawo kwanar layin su suka ci karo da dandalin yara da matasa sun taso daga makarantar islamiyan Mallam Ɗahiru, Mansoor ya hango Mu'azzam tare da su Nasir suna baya suna tafiya suna magana yana jin muryansu a sama gaddama ta sarke su kuma Mansoor na da tabbacin gardaman ƙwallo ce. Su binta kuma suna gaba tare da su Zuwaira amman Bintu na kamkame da hannun Walida da ita ce karama a kaf gidan Wanzamai ita da Mariya.
Bintu ta fara hango inna Meri sai ta saki hannun Walida ta nufi innar da gudu ta faɗa jikinta har garin gudu tana watsa ma Mansoor kasa a kafarsa dake cikin bakin takalminsa. Ransa ya ɓaci tsawa ya da ka mata yana faɗin"Ke zan ba ki wahala, ba ki da natsuwa ko? Sai a lokacin ta ganshi da Sauri ta makale bayan Inna ta na tura baki, dukawa ya yi ya na kakkabe kafarsa itama Walida ta zo da gudu ita a lokacin ko shekara goma ba ta kai ba, Bintu ce ta haura sha amman kuma ba Hankali.
  Inna Mari ta tasa ƴaƴanta gaba Mariya da ke tare da su Jummai tana so ta je wajen Inna Meri Zuwaira ta riketa tana mata jan ido, Inna Meri ba ta damu ba ta kallesu tana faɗin"Ƴan makaranta an dawo?
Cikin su ba wanda ya kalleta har da sauran tawagan ƴaƴan su gaje kallonta suka yi suka watsar suka wuce gaba yan matan masu girma irin su Zuwaira suka tasa kannen su gaba sai gidan Wanzamai.
Wanda kaf garin Gombe gidan wanzamai ɗaya aka sani da ya yi shuru gidan da Inna Meri take aure a karo na biyu kenan.
  Ba ta damu kanta ba tunda ai ba yau aka fara sai ta rike hannun Bintu da Walida ta bi bayansu, Mansoor kuma ya wuce wajen su Mu'azzam da suka tsaya gaddaman ƙwallon kafa sunan kuma sun dawo islamiya
Mansoor na zuwa wajen ya tankwafi keyar Mu'azzam yana faɗin"Wuce muje gida ka tsaya gaddaman tsiyanku na fama"
Mu'azzam ya dafe kanshi yana yar dariya Nasir ya ce"To mai ƙani ai mu kuma sai mu kwana a hanya."
  Mansoor ya harare shi kafin ya ce"Nasir ka rika yin abubuwan ka cikin Aji don Allah."
Makama ya ce"Gaya masa ya cika zubar da class." Ahmad dake gefe ya kwashe da dariya Nasir ya sha mur bai yi mgana ba suna ta hararan juna da Mansoor.
Shi kuma bai damu ba ya tasa ƙaninsa Mu'azzam a gaba yana rike da kwanon da ya karɓa hannun Inna Meri suka wuce gaba su ka bar su Nasir a baya suna kallonsu.
Duka yan nan tsukun anguwan ne, kuma tare suka taso tun suna ƴan yara makaranta boko tare suka yi haka allo da islamiya.
  Cikinsu Mansoor da Nasir ne sa'anin juna sai Ahmad sai makama ƙaramin sai Mu'azzam, kuma shima abin da ya sa ya zama tamkar abokinsu duk inda Mansoor ya saka kafa to a bayansa Mu'azzam ne ya na bala'in ji da ƙaninsa, yana kuma kafa kafa da shi to saboda yana shiga cikin su ne ya sa suka haɗe  gabaɗaya su biyar ma su mabambamtan hallaya. Kuma duka ana ruƙunun anguwa iyayensu suke sun san juna shiyasa abotan su ta yi tsawon da kowani lokaci suna tare.
  Gidansu Mansoor ne a gaba su kuma nasu Nasir sai an yi gaba shi ya sa su suka fara shigewa suka bar su Nasir ya yi tsaki kafin ya ce"Aji ɗan renin wayau ne, ya cika zafi da masifa" sunan Aji da Mansoor ya samu acikin sunan shi su Nasir suka fara saka masa sunan saboda shi mgana ɗaya biyu sai ya ce a riƙa yin abu cikin Aji ko ya ce wane ba ka da Aji tun yana ƙaraminsa Mutun ne shi mai kamewa da son harkan girma ba ya son reni da kuma yin abu na marasa aji. Shiyasa da suka sanya masa sunan suna kiransa har a makaranta wasa wasa yau da gobe har sunan ya bishi acikin anguwa sai an ce Mansoor Aji a ke gane shi.
Tun suna makaranta kuma sunan ya bishi Aji Aji, sannan a filin ball din su ma sunan shi kenan Aji mai Buga lamba goma tunda suna cikin group ɗin matasa anguwan da suke buga kwallo har Team ma garesu mai Suna NASARA TEAM.!
  A lokacin da Inna Meri ta shiga cikin gida duka matan gidan suna tsakar gida, tunda gidan na a zamaninsa na baya kafin ya samu gyare gyare Gaje da Harira na tsakar gidan tunda a lokacin suna amfani da tsakar gida ɗaya ne. Dakin Magajiya ne a farko na Inna Meri na daga ɗan wani lungu kaɗan. Ta yi sallama ba wacce ta amsa mata kuma sun ji ta sai ta kada baki ta ƙara kwala sallama wannan karon Harira ce ta amsa sai Inna Meri ta ce"Ina ta sallama ba ku amsa ni ba."
  Sai ma suka yi kamar ba su ji ba kowacce ta na ji da ƴaƴanta suna ta kawo labaran abin da ya faru a makaranta.
Bintu tuni ta warce hannunta ta wuce ɗakin Inna Meri ta na tura baki yunwa take ji ta fara binciken neman abinci, Inna Meri aka bari tsaye da Walida kamar an da sa su.
Magajiya na zaune saman kujera yar tauggono ta na tukin tuwo sai magana take yi da su Jummai kamar ba ta san da wanzuwar Inna Meri a wajen ba.
  Inna Meri ta yi mirmishi kafin ta ce"Sannu da gida magajiya, ba ki ji ni ba ina ta sallama ba ne" Kawai sai Magajiya ta fara masifa tana faɗin "To ina ruwana da sallaman ki da za ki zo kaina kina damuna, ni na tura ki gantalinki da sunan aiki da za ki dawo ki shaidamin kin dawo?  nifa ba na son munafunci Meri ki yi ta kanki nima na yi ta kaina, ki yi harkarki na yi tawa tunda ba zaman juna muke yi acikin gidan nan ba"
Ta faɗa ta na wani kumfar baki dai dai lokacin da Mu'azzam da Mansor suka shigo gidan. Kuma tun a kofar gida suka fara jiyo jarabarta illai daman su san da uwar su ce tunda ta raina ta  daman.
  Mansoor da ba shi da hakuri ya ƙariso yana  faɗin"Inna me ke faruwa ne?
Tana ganinsu gudun wata fitinar sai ta ja hannun Walida tana faɗin" kun ga ba wani abu ba ne. Mu je ku yi alwala ku tafi masallaci." Mu'azzam ya yi gaba shi da Walida Mansoor kuma ya tsaya yana kallon Magajiya kallon ki ki yayi kanki
Itama ta kalleshi ta watsar Inna Meri ta turashi gaba ta na faɗin muje Baban Inna an fara kiran salla. Da haka ta ja  shi shashenta ta karɓi kwanoon hannunsa ta ce Mu'azzam ya saka masa ruwa a buta su yi alwala. Bintu kuma na tsakar ɗaki tana cin abinci Mansoor ya kalleta kafin ya ce"Ke kafira ce da baki sallah?
Abincin ya kasa shiga cikinta ta damkesa a bakinta ta na girgiza kai, wani kallo yayi mata kafin ya ce"Ki bari na kara kifta idona na ganki a nan wajen sai na wahalar dake."
Yana gama faɗin haka ya shige ƙaramin makewayin dake bangaren Inna Meri, Bintu kuma na tura baki ta mike Inna ta karɓe kwanon abincin tana faɗin"In ki ka yi sallar sai ki cigaba da ci tunda kin zama acici."
Mu'azzam na alwala ya na mata dariya sai ta dauko murfin kwano zata je fe shi da shi ya sha mur ya na kallon kofar makewayin kafin Ya ce"Yayanmu ga Bintu..'
Ai kafin ya rufe baki sai ga ta fito da gudu dai dai lokacin da yake fitowa daga makewayin.
  Tun kafin ma ya kalleta ta ce"Ba buta ne ina jiran Yaya Mu'azzam ya gama ya bani ne" Dariya ta kusa kama Inna dake duke ta na gyara ma Walida sikat ɗin jikinta Mu'azzam dai sai da ya yi yar dariya yana yi ma Bintu gwalo. Sai da ya  jira sa ya gama alwalan sannan suka fita masallacin tare suka bar Inna da su Bintu a gida suna yin nasu.
  A can masallaci suka sake haɗuwa da su Nasir , Nasir har ya na ce ma Mansoor " Su Aji masu ƙani ka wani tasa shi gida, to mu ka ga ba mu je gidan ba."
Yana jinsa ya yi masa banza daman ai basa zaman lafiya ba su da aiki sai faɗa shi Aji taurin kai da saurin gusata shi kuma Nasir naci da neman mgana.
A kofar masallacin su ka haɗu da shamsu shima matashi ne kamar su ya kalli Masoor kafin ya ce"Ba dai ni ka zaga ba? Wlh sai naci uwarka."
Mu'azzam na jin haka da sauri ya ce"Kai me yayi maka kake zaginsa?
Nasir da Ahmad suka zagaye shamsu Aji na gefe ya harɗe hannaye a kirji yana jin wani irin zafin zuciya na taso masa wai shi shamsu zai ce zai ci uwarsa.
Su a kokarin su Nasir shamsu ya gaya musu abin da ya faru duk ajinsu ɗaya a islamiyan amman ba su san abin da ya faru ba tunda ba waje ɗaya suke zama ba malaman suna raba musu wajen zama saboda in sun zauna waje ɗaya ba sa karatu.
  Mu'azzam kuma ba ajinsu ɗaya ba shi ya na Aji biyar ne su kuma shidda.
Kuma dukkansu wannan shekaran za su gama babban sakandiri illah Mu'azzam da ke aji ɗayan babban sakandiri tunda shekarunsa iyakarsa sha bakwai cikin na takwas ne. Ko kafin shamsu ya gama maida ba'asi Aji ya dunkule hannu ya kai masa naushi saboda yana maida mganar yana ƙara faɗin daga an ce Mu'azzam ba kaninsa ba ne shi ne zai zagar min uwa? Karya a ka yi kanin nashi ne? Ai agola ne zuwa da shi gidan wanzamai Innar sa ta yi."
  Shamsu yaji zafin naushi ganin har jini ya fito shima ya dunkule hannu ya rama ko kafin su Nasir su  shiga tsakani sun kaure da dambe dole mutanen dake cikin masallaci da waje suka zo rabon faɗa ciki har da su Baba Ɗanjuma da su Baba Ɗanlami har kuma da mahaifan su Nasir. Shi kan shi Shamsun har da uban sa. Sai da aka samu aka raba fadan amman fa Shamsu ya ci naushi duk bakinsa ya haye ga shi yana fitar da  jini.
  Mansoor fitinanne ne yana da baƙar zuciya in dai iya fara faɗa ba ya iya bari ana raba su fa domin aji ba'a si yana ƙara kaima Shamsu naushi. Baba sani ya yarfa ma Mansoor mari a gefen fuska yana faɗin"Kai kaci gidanku kai kaɗai ne mai zuciya anan wajen? Ana mgana ka bari kana kara wani hakilo to sai ka daki wanda za ka daka kaji ko? Ya faɗa Saboda ganin yadda Mansoor ɗin ya ke wani huci ya na kallonsa kirjinsa na sama da kasa zufa na keto masa
gashi ya dumkule hannayensa guda biyu ya na jiran ya kai naushi.
Baba Danjuma ya ce"Sani a bi a sannu don Allah." Baba Ɗanlami ya ce"Yaya Ɗanjuma ka daina saka baki in yaron nan na iskanci, ji abin da yake yi kamar shi kaɗai ne mai zuciya anan wajen" Shi dai Baban Danjuma ƙokarinsa a samu sasanci.
  Shamsu aka fara tambaya abinda ya faru ya maimaita karya da gaskiya.
Baba Ɗanlami ya yi ƙaramin tsaki kafin ya ce"To mi ye abun faɗa anan ai ba karya ya yi ba  me kuka haɗa da Mu'azzam ɗin? Kowa fa yasan zuwa da kai uwarka ta yi garin nan" Baba sani ya ce"Kuma ban da rashin tarbiya har da ce masa wai uwarsa ce ta auri Yaya Ɗanjuma ta haifi Mu'azzam kaji wani rashin ɗa'a  yanzu ya dace aji wannan mganar a bakin yaro kamar Mansoor?
Nasir ya yi karaf ya ce"To amman shi ina ruwansa da cewa Mu'azzam ba kaninsa ba ne, kuma ai yanzu shi ya fara ganinsa ya zage shi." Su Ahmad ma suka ba da shaidar haka har da Mu'azzam.
Shi ko Mansoor an an yi ya yi mgana bakar zuciya ta hana shi, mahaifin Shamsu Mallam bala ya ba da hakuri ga Baba Danjuma shima ya bashi hakuri suna gayama juna ƴaƴa kowa fa ya haifa sai hakuri.
  Su Baba Sani ke ta manganganu suna faɗin"Yaya Ɗanjuma duk kai kake sangarta yaron nan, yana iskancin da ya'yan mu ba sa yin irin shi."  Da an yi mgana sai ka ce maraya ne ai kowa ma marayan ne muma ai marayun ne." Haka suke cewa sanda suke hanyar komawa gida, su Nasir kowa ya wuce gidan Mansoor kuma Baba Danjuma na rike da shi suna tafiya daga baya faɗi yake  yi"Ka rika saka ma zuciyarka salama kaji ko Baban Inna rayuwar nan duka duka nawa take? Cikin jin haushin ya ce"Me ya sa ya ce Mu'azzam ba ƙanina ba ne? Ai ka auri Innata kuma ita ta rike Mu'azzam saboda haka kanina ne"
  Baba Ɗanjuma ya ce"Kwarai ma da gaske ba wanda ya isa ya ce kai ba Yayan Mu'azzamu ba ne, suna tafe ya na ta bashi hakuri shi kuma ya na faman saukar da zuciyarsa Mu'azzam shi ya yi saurin yin gaba ya je ya gayama Inna abin da ke faruwa ko kafin su Mansoor su shigo labari ya kawo cikin gida tunda su Baba Sani tun a tsakar gida suka fara mangaganun Yaya Danjuma na ɗaure ma Mansoor kugu yana ma mutane rashin mutumci a gari da ko su ya'yansu ba sa aikata irin shi.
Gaje ta taɓe baki kafin ta ce"Da an yi mgana sai ace ya na da bakar zuciya  ga shi ba ka isa ya ganka ya gaisheka ba  a wulakance sai dai yace wai barka."
Suna cikin mganan Baba Ɗanjuma ya shigo rike da Mansoor su Gaje suka gaishe shi ya amsa kai tsaye ɗakin Inna Meri ya wuce da shi ya na kiran ta kamar yadda ya saba.
"Meri meri, ina Merin take ne?
  Su Baba Sani da matansu suka bi shi da kallo Baba Ɗanlami ya nuna Yayan nashi lokaci ɗaya yana fadin "Ji be shi, yadda ya ke rawan jiki da yaron nan na tabbata ko Auwalu baya yi ma haka'
Magajiya daman na cikin ɗakinta  tana sallah tana sallamewa ta fito tana faɗin" ko Auwalu da ya haifa baya masa son da yake ma agolan nan da Meri ta zo da shi gidan  nan Ɗanlami, yanzu haka su yana nan nan da su amman Auwalu bai san ma in da yake ba sai can in ya ga bai ganshi ba ya fara ma mutane faɗan wai Auwalu ya koyi yawon dare, to ai gwara ya koya tunda bai iya jan sa a jiki ba sai Agolan da ba jininsa ba."
Baba Danlami ya ce"Magajiya lamarin Yaya Danjuma fa akan agolan nan na Meri sai Allah kawai, in muka yi mgana sai ya ga kamar muna nuna ma yaron bambamci ne, kuma mu tsakani ga Allah gaskiya muke gaya masa  sai ya rika nuna mu ba mu san girman Amana ba, kuma sai ya rika nuna wai yaron maraya ne." Magajiya ta taɓe baki kafin ta ce"Ai ga shi nan ya za me ma Agola uba ya kuma maida ƴayan sa  marayu"
  Duk kuma manganganun da suke yi a kunnen Inna Meri da Baba Ɗanjuma, dake kofar ɗakinta saman tabarma.
Hatta Mansoor ɗin da Mu'azzam suna zaune, Bintu da walida dai suna cikin ɗaki tare da su Amina da ba su jima da dawowa daga gidan ba.
Kan Mansoor na kasa ya na huci Inna Meri ta cire tagumin da ta yi kafin ta ce"Ni na rasa yadda zan yi da yaro nan mallam, nasihan nan ko ɗazu muna tafe a hanya sai da na yi masa, kai dai Baban inna kana son kowa ya rika kama sunanka, to ka sani ba ka san bakin wani ba in wani ya yi maka baki ka lalace ba ruwana."
  Baba Ɗanjuma ya sausaauta murya yana faɗin" ki daina faɗin haka Meri yarinya ta ne in ya ƙara girma zai daina in sha Allahu, ki zuba musu abinci su ci ko sai mun dawo salla ne?. Ya faɗa ya na kallon samarin nasa guda biyu, Mu'azzam ya gyaɗa kai shi ko Mansoor bai yi mgana ba.
Inna Meri tace"Sai kun dawo domin ban jima da yin talge ba."
Tunda daman tana da sauran miyan kukan jiya sai ta ce bari ta tuka tuwo.
Su Amina sai bayan mangriba suka dawo gidan daga can bolara gidan kakaninsu Mu'azzam bai je ba sai su kaɗai suka je su ka kwana biyu suka dawo. Da suna nan Amina ce babba ita za ta yi mata komai kafin ta dawo, tunda daman ita take bari a gidan in ba ta nan saboda ita Amina ta gama sakandiri ba kudin da za ta cigaba da makarantar.
   Duk faɗan da aka yi ma Mansoor bai amsa ko ɗaya ba kansa na kasa yana sakin huci har aka kira sallar isha'i baba Ɗanjuma ya kara saka su suka yi alwala suka koma masallaci. A na idarwa ya taso zuwa gida suna zuwa kofar ɗakin Magajiya suka ga Auwalu na zaune na cin tuwo ya yi butu butu da kayan jikinsa tunda akwai hasken aci bal bal din da Magajiya ta kunna.
Baba Ɗanjuma ya kalle sa kafin ya ce"kai Auwalu yau ina ka je ban gan ka ba.?
Auwalu na sosa kai ya ce"Mun je aiki ne Baba." Kafin Baba Ɗanjuma ya yi mgana Magajiya ta tare shi da cewa"Ina ruwan ka da in da ya je tunda baka damu da shi ba, ai kana da makwafinsa Meri ta kawo maka Agola sannan Habiba ta mutu ta bar maka ɗan so duk duniya ba ka ganin kowa a gabanka sai yara nan guda biyu, ayi dai mu gani in tusa zata hura wuta."
Mansoor na ganin haka shi baya juran ganin magajiya ma yi ma Baba tijara ya sa ya tasa Mu'azzam gaba suka shige bangarensu.
  Suka bar Baba Ɗanjuma na faɗin "Ki ji tsoron Allah magajiya kin ɗaure ma yaron nan kugu ya ki karatu na bokon tun tuni ya daina zuwa haka na arabin ma, shi zai yi takaici nan gaba ni dai Allah na gani na fita hakkinsa kuma maganar Baban Inna da kike  yi ni fa na karɓo shi amana wajen danginsa ba wai domin sun gaza wajen rike shi ba, sai domin ina so na samu ladan rikon maraya. Kuma ni ba na tuna bambamci tsakanin ya'yana duka ɗaya suke a wajena ruwan ki ne, ki saka tunanin haka a ranki ko ki saka ina nuna bambamci Ubangiji na sama na kallon komai."
Da haka ya juya ya wuce ya barta tana faɗin"In da ka biya mishi kuɗin makarantar me zai hana shi zuwa? Ai ƴaƴan so dai su je su yi karatun mu ga sun zama shuwagabannin ƙasar nan.'
Inna Meri na kofar ɗakinta tana kwashe tuwo sai da ta yi dariya.
  Duka ƴaƴan ta makarantar Gwammati suke  yi. Su Amina kuma dangin mahaifiyarsu su ke tallafe sda manyan  bukatunsu, ita dai ta na ɗauke mu su kananun da ba'a rasa ba da aikin da take yi a gidan Hajiya Fatima Dabo da shi take taimakon kanta da mijinta da ya'yanta amman sai Magajiya da sauran matan gidan su ke ganin kamar a kan ta da Ƴaƴan ta Mallan Ɗanjuma ya tare ita da ɗanta Mansoor da mutuwa ta yi sanadiyar auranta da Danjuma da ko a mafarki ba ta taba tunanin haka ba.
  Babu amfanin zama ka yi ma wanda ba zai Fahimce ka bayani ba, tunda aka auro ta tazo garin nan tasan magajiya fitinanniya ce, kuma ba ta da kirki in da tana da kirki ai ba sai an aurota ba za ta iya riƙe ƴaƴan mijinta gam a hannunta ba tare da sai ita an aurota saboda ta zo ta riƙe ƴaƴan matarsa Habiba da Allah ya yi mata rasuwa ba.
Ta rasu ta bar ƙaramin yaro ɗan shekaru uku da wani abu duniya.
"Mu'azzam.."

A Jihar Gombe a kafatanin manyan unguwannin da suka zagaye anguwan Arawa da ma nesa da anguwan da kuma waɗanda ke gabas zuwa yamman da su ba wanda bai san da zaman gidan marigayi salihu wanzam ba, wanzancin gidan ba haye ba ne gadon shi suka yi, abun sai yake bin jini, in uba ya gada sai ya gadar ma ɗa, ɗa ya gadar ma jika jika ya gadar ma jikan jikan to a haka tushe da asali gidan Wanzamai ya fara.

  Inna Mari ta tsinci kanta da aure a gidan wanzamai mai cike da tsohon tarihi tun bayan rasuwar mijinta na farko, Inna Meri mai suna Maryama ba'arata daga shiyar kasar gida ta Argugun ta fito daga cikin wani yanki na garin Argugun ne, kuma duka danginta da ahalinta arawane sai dai mahaifinta ya rasu sai ta tashi tare da mahaifiyarta wacce a ke kira Inno soro.

Mallam Ibrahim sufi mutumin kwami ne karamar hukumar dake jihar Gombe a arewa maso gabashin Nageria. Mazaunin hedikwatan mallam Sidi dake garin kwami.

Kuma ya kasance manomi ne kuma mai sana'ar kamun kifi, tunda mutanen garin Mallam Sidi sun fi karfi a noma da sana'ar kifi tunda suna da ruwa sosai a garin.

A dalilin sana'arsa ta kifi ya sanya yake da mu'amalan arziki da mutanen argugun kuma yana zuwa garin sosai ta sanadin wannan mu'amalan Allah ya haɗa auran mallam Ibrahim da meri wato Maryama.

Ta baro garinsu shiyar Argugun zuwa garin mallam Sidi yan'uwan Ibrahim suka zame ma Meri uwa da uba da dangi gabaɗaya.  

   Uwa uba kuma mijinta na sonta kuma ya na tattalinta sannan ita kanta Meri mace ce mai alheri da maida kowa nata shi ya sa ta kasance a bar son kowa suka riketa kamar ƴar su, duk da shima ba shi da iyaye amman yana da kanne da yan'uwa.

Duka duka auransu bai kai shekaru biyu ba ta haihu ta samu ɗa namiji sai aka sanya ma sa sunan mahaifin Meri wato Mansoor, shi ne silan da Meri take kiran Mansoor da suna Baban Inna, a farkon rayuwarta ba ta taɓa tunanin wata rana mutuwa za ta yi sanadin rabata da wannan rayuwar da take ciki ba, ta zama yar garin mallam Sidi sai dai in ta je gida ziyara da ganin ƴan'uwa kowa sha'awarta yake yi ganin ta kowani Fanni ta samu jin daɗin rayuwar da kowacce mace take fatan ta samu.

  Sai dai kash ita mutuwa ba ruwanta da jin daɗi  da zaran lokacin ka ya yi sai ka tafi.

Mansoor na da shekara biyar a duniya Mallam Ibrahim ya rasu sakamakon kayar kifi da ta makale masa ya yi ta amai dare zuwa safe an yi an gama, Meri ta yi kuka kamar ranta zai fita ba abin da ke kara saka ta kuka sai in ta ɗaga ido ta kalli Mansoor mai kuruciya da kananun shekaru da bai san komai na rayuwa ba har ya zama maraya, yan'uwanta sun zo har akayi bakwai sannan Inno soro ta zauna tare da ita har akayi arba'in ta so ta tafi da Meri can gabanta ta ida sa takabanta sai ƴan'uwan Ibrahim suka hana suna kuka suna rokon Inno soro ka lda ta raba su da Meri da  Mansoor su kaɗai suke gani su tuna da ɗan uwansu Ibrahimu.

  Sai inno soro ta tausaya musu kuma ganin ba abin da Merin ta nema ta rasa sai ta bar ta a nan ta koma argugun, Allahu akbar Allah mai tsara komai yadda ya so a hanyarta ta komawa gida har ta sauka a garin argugun ta samu a kori kuran dake ɗaukan mutane zuwa cikin kauyakun su to anan ajalinta ya sauka suka samu hatsari nan take Allah ya yi ma Inno soro rasuwa

Meri ta yi kamar ta haukace ga rasuwar miji ga ta uwa abun sai ya yi mata yawa dole ta shirya ita da Mansoor da Yalwar kanwar Ibrahim suka tafi can har aka yi bakwai da farko Meri ta so ta yi zamanta a garinsu ne sai 6an'wan ibrahim suka ce ko bayan kasa ya shafe idanuwan Ibrahim ba za su bari Iyalansa su rasa mafaka ba, da roko da ban baki kawun Meri mai suna Surajo ya amince ya ba su Meri da ɗanta Mansoor suka dawo garin Mallam Sidi da zama a kuma cikin dakin mijinta suka riketa ita da ɗanta. Bayan ta fita takaba saboda halin rayuwa duk da suna kokari a kanta ba za ta ce ta zauna a haka ba.

  Sai ta fara sana'ar cikin gida saboda dogara da kai ba domin yan'uwan Ibrahim ba su barta ta neme wani abu ta rasa ba amman ai ba zaka zama a kwance komai sai an dauka an baka ba a kallah dai kai ma a ga kana wani abun domin taimakawa.

Ta zauna da su na tsawon shekara ɗaya har Mansoor ya fara makaranta fimari anan cikin garin Mallam Sidi. Tun tana garin Mallam Sidi a ke kiranta da Inna Meri, saboda ita Innar kowa ne yara da manya kowa nata ne kyauta da Alherinta ya sa ta ke zaune da kowa lafiya

  Mansoor kuma ya na ganin gata saboda su na ji da shi suna kallonsa kamar makwafin ɗan uwansu Ibrahimu ne, tun Mansoor  ya na ƙaraminsa Inna Meri ta fahimci cewa ya na da bakar zuciya da kafiya ga naci ko faɗa ya haɗasu da yara sai ya yi kwanaki bai bar mganar ba, tun mahaifinsa na da rai in ta yi mgana sai ya ce zai bari yarinta ne.

Ko ita ce ta dakesa sai ya kame a waje ɗaya yana huci da kumburi kamar wani mai Aljanu in za ta kara masa sai  ƴan'uwan uban su hana su a tunaninsu yarinta ne ya na girma zai daina  sannan ga shi da fitina komai shi a wajensa na fitina ne, saukinta ɗaya suna tare da masu kaunar su shi ya sa abun sai bai cika damunta sosai ba sai da kaddara ta sake jefa ta a wata rayuwar sannan ta san illar halayen Baban Inna a wani muhallin.

  Gaddaafi Ɗanjuma wanzan. Ya kasance wanzamin dake yin wazanci a tsakanin kauyen su na karamar hukumar kwami saboda sunan da gidan su ya yi, ya sa duk tsukin nan suna zuwa cire beli ko kaciya ko wani abu da ya shafi kuna suna ba da maganin gargajiya sai a samu dacewa. To Ɗanjuma ya kasance wanzamin gidan su Ibrahim Sufi sannan har shayi ma shi ke yi ma yaran gidan in aka haife su, Mansoor ma shi ya yi masa shayi lokacin da ya cika shekaru uku, sannan akwai abota tsakaninsa da Ibrahim tun ya na raye, ya na siyan Kifi a wajensa akwai dai mu'amala mai kyau domin hatta Inna Meri ta san shi, har bayan rasuwan Marigayi Ibrahim in ya shogi garin yana zuwa ya ganta har ya yi ma Mansoor kyauta baya dai zuwa hannun rabbana.

  Tun Meri ba ta fahimci akwai wani abu a zuciyar Ɗanjuma ba har su Yalwa suka fahimta  sai ba ta ɗauki abun da gaske ba, tunda ta san matansa biyu a lokacin ashe abunda ba ta sani ba ɗaya daga cikin su Allah ya yi mata rasuwa ta rasu ta bar Ƴaƴa uku mata biyu da ƙaramin yaro namiji.

Kuma ta san hakane bayan Danjuma ya gama zagaye zagayensa ya fito ya sanar da Inna Meri manufarsa na son auranta domin ta taimaka ta riƙe masa yaransa duk da yanzu suna hannun dangin ita matar tashi ne, amman ya fi son shi ya rike ƴaƴansa da kansa.

  Bai ɓoye mata komai game da labarin matarsa ba wato uwargidansa Magajiya kenan. Fitinanniya ce mara kirki, ta yi rantsuwan ba za ta rike masa ƴaƴa ba nata sun isheta har ga Allah da farko Inna Meri ba soyayyar Ɗanjuma ya sa ta amince da auransa ba, sai illah tausayin yaran da aka mutu a ka bari tunda yace har da ƙaramin yaro dan shekaru uku da wani abu da ba ya yarda da kowa, Sai ta juya ta ga itama marayan da aka mutu aka bar mata ɗa na kowa ne ba ka san wanda zai rike  maka na ka ba watarana bayan kasa ta shafe idanuwanka ba.

  Ba ta yanke hukunci ba sai da ta yi shawara da yalwa ita kuma sai ta yi mgana sauran ƙannen Ibrahim wanda acikin su ashe akwai wanda ya so ya auereta sai bai furta ba ganin kamar Inna Meri ta nuna ra'ayinta a kan Ɗanjuma saboda rike marayu sai ba su hanata ba saboda in dai kyawun hali ne da hakuri da kawaici da sanin ya kamata Danjuma ya cancanta tunda sun san shi tun ya na matashinsa kuma gidansu babban gida ne mai kunshe da tarihi. Sai su ka ba ta damar ta yi zaɓi cikin guda biyu ko kanin ibrahimu mai suna Muftahu ko Ɗanjuma ita kuma sai ta bar ma Allah zaɓinsa sai taji tafi natsuwa da auran babba wanda ya mallaki hankalinsa kansa tunda a lokacin Muftahu saurayi ne bai taɓa aure ba, ƙannen nasa maza uku ne Karimu ne babba sai yakubu yalwa sai muftahu shine ƙaramin su daman Ibarahimu ne babban su. Karimu ne ya yi aure da matarsa acikin gida yalwa ma ta yi aure nan makota da su, sai yakubu da shi ba agarin yake kasuwanci ba yana  garin bauchi ne kuma shi bai wani damu da zumunci ba sai ya jima bai zo garin ba. Ita kuma Inna Meri sai ta yi duba da gwara ta auri Ɗanjuma ko bakomai Allah zai ba ta ladan rike marayun da suka rasa uwa a ƙananun shekarunsu.

  Lokacin da ta gaya musu zaɓinta ba wanda ya nuna bai ji daɗi ba sun yi mata fatan alheri yalwa ce ma ta yi ta kuka tana faɗin za ta yi nesa da su Inna Meri tace suna tare ina nisa tsakanin garin mallam Sidi da Gombe za ta zo itama ai nan gidansu ne zata rika zuwa ta na ganinsu tana kuma kawo musu Mnsoor. Tunda akwai kyakyawan alaaqa da fahimta a tsakaninsu shi ya sa ba za su iya raba ta da Mansoor ba amma sai dai Ɗanjuma ya ba su tabbacin shima Mansoor ɗansa ne kuma yayi alkwarin yadda suka ba shi Amana to zai kula da amanar Mansoor har karshen Numfashin sa, sun kuma aminta da shi sai suka bashi Amanar Inna Meri tare da Mansoor ba daɗewa aka yi auran Inna Meri ta bar garin Mallanm Sidi tana kuka yalwa da Marliya matar karimu suna kuka sula kuma rakata har Gombe a ɗakinta na gidan Wanzamai.

  Tun a ranar sula san Meri ta shigo wata rayuwar da ba ta saba gani ba, ba wanda ya karɓe su a gidan nan sai Harira Magajiya kuwa sai bala'i ta ke yi tana zage zage tun a ranar farko Inna Meri ta san sai ta ninka hakurinta kuma ba ta damu ba tunda Danjuma ya gaya mata komai bai rufe ta ba,

Abun bakincikin su ganin Inna Meri ta zo da yaro shikenn Magajiya ta rika sakin habaicin Ɗanjuma da kwashe kwashe ya je ya kwaso wata kuma mai ɗa ta zo musu da Agola acikin gida, kafin su Yalwa su tafi sai dai suka kara jadaddama Inna Meri hakuri da kauda kai ta ce in sha Allahu zata zauna da kowa lafiya suka rabu suna kukan sabo Mansoor kuma sai jin daɗi  yake yi a ganinsa kamar irin sun koma sabon gida ne sai da su yalwa za su tafi ya saka kukan sai ya bi su dakyar aka lallashe sa sai da Danjuma ya ja shi shago ya siya masa alawa sannan ya yi shuru amman ya yi ta kuka ya na numfaashin zuciya.

  Inna Meri ta shaida ta bangaran Miji ta gama dace sai dai ba za a haɗa samun Ibrahimu da na Danjuma ba acan ita kaɗai ne nan kuma ga magajiya da sauran yara to abubuwan dai sai godiyar Ubangiji kawai, sannan tun ranar farko da ta shigo gidan nan take hakuri da kowa kuma ta ko yi zaman lafiya da kowa in ka yi mata sharri sai ita ta saka maka da Alheri ba mai sonta a gidan hatta kannnen Danjuma su Ɗanlami kenan Mansoor kuma sai suka sanya masa suna Agola ba acikin gida ba har a waje shi kuma sarkin zuciya ko da yaushe cikin fada suke a dake shi kuma ya fara zuciya yana cika ya na batsewa bata mgana sai dai Danjuma duk wanda ya taɓa Mansoor sai inda ƙarfinsa ya ƙare kalamansa kenan yaron nan amana ne a wajena don Allah ku tayani kula da amanarsa.

  Tun daga lokacin sai suke ganin kamar ya fifita Agola sama da ƴaƴan sa na cikinsa.

Tunda sanda inna Meri ta zo gidan ya'yan magajiya uku ne, Auwalu ne babba sai Jummai sai Zuwaira ashe ma alokacin tana da wani ƙaramin ciki amman cikin yara nan ba mai kallon Mansoor a komai sai a matsayin Agola, ko waje ya fita sunan da ake kiran shi kenan tunda sun gama gayama kowa shi ba ɗan gidan su ba ne Agola ne.

  Ko ya dawo da kuka lallashinsa Inna Meri take yi sai taga ya damu ba shi da wani ɗan uwa na kusa da shi, sai ta yi tunanin gwara ta yi ma Danjuma mgana ya dauko mata yaran marigayiya ta haɗa su da yaronta ta rike kila su su karɓesa a matsayin ɗan uwa.

Yana dawowa ta yi masa mgana sai ya ce daman suna ransa ita ya ke jira kada taga kamar daga zuwanta ya takura mata  jin ita da kanta ta ke son a ɗaukosu sai ya ce ta shirya su tafi tare su taho da yaran nan, Haka ko akayi tare su ka je can Bolari gidan su Habiba inda yaran suke, Amina ce babba sai Halima sai ƙaramin yaron Mu'azzamu.

Ganin kirkin Inna Meri da yadda ta nuna zata rike yaran sai Mahaifiyar Habiba ta amince ta ba su yaran tun acan gidan Mansoor ya rike hannun Mu'azzam a fuskarsa kaɗai Inna Meri ta ga ya yi farinciki, sai taji daɗi acikin ranta saboda ita macece mai son yara. Ta dauko su Amina ta rumgumesu kamar itace uwarsu ba su taɓa maraicin wani abu ba, Mu'azzam kuma ya ke ganin gata saboda karami ne shi Inna Mari ta rene shi har ta sanya masa suna wato Ɗn Inna shi kuma Mansoor tana kiran shi Baban inna.

  Tunda Magajiya ta ga Inna Meri na riƙe su Amina kamar ita ta haife su sai ta fara bullo da rigima yau ta ce wannan gobe ta ce wannan a irin haka ne ta tada rigima sai da aka raba girki kowacce sai ta koma yin nata saboda a zauna lafiya, Ita a tunaninta kamar Baba Ɗanjuma na cutar da ita ba ta duba da cewa Ƴan uwan Habiba na yi ma yaranta sako itama daga su Yalwa tana samun alherai ma su yawa sai take rage ma Baba Danjuma wasu hidimdimun, sai da aka raba girkin Magajiya ta gane kuranta tunda a baya da girken ke haɗe  komai Meri ta barshi a na su gabadaya da aka raba kuma sai ta ja bangarenta ita da ya'yanta.

Ba ta shekara a gidan ba ta samu ciki lokacin Magajiya ta haihu an samu Namiji Saddiqu, ita kuma sai ta haifi mace aka saka mata suna Fatima suna kiranta Bintu, sai ta haɗe kan Ƴaƴanta  gabaɗya saboda ba ta nuna bambamci suma kuma yaran ba su da wata uwa da ta wuce Inna Meri.

  Ko can gidan kakkaninsu suka je ba su da labari sai Inna ta ma na kaza tana mana kaza sai iyayen Habiba suka samu salama da cewa su Amina sun samu wata uwar kamar Habiba sai su ma suka maida Inna Meri kamar ƴa duk wani abunda za'a yi a gidan tare da ita a ke yi sannan in yaran suka samu hutu suna zuwa can su yi musu Hutu shima Mansoor tana tura shi can wajen su yalwa ya gaishe su.

  Tana da cikin walida Muftahu ya rasu har ya yi aure ba jimawa ciwon ciki shima daga dare zuwa Safe, Inna Meri ta yi kuka nata mutuwan mijin kawai take tunawa, duk da shekarun sun ja amman ta kasa mantawa, sannan ga halin rayuwar da suke ciki samun Baba Ɗanjuma ya ragu ga iyalai da hidimdumu Allah ma yasa su Amina suna samun taimako daga dangin Habiba shima Mansoor daga can mallam sidi ana yi masa saƙo Yakubu dake bauchin in ya zo can kwami yana ba da saƙon kayan sawa masu kyau sai Yalwa ta aiko yaronta da shi ko kuma ita ta zo ta kawo masa da kanta.

  In kuma aka kawo kayan Mansoor zai ɗauki kaɗan sauran ya ba ma ƙaninsa Mu'azzam in Inna Meri ta ce sun yi masa yawa sai ya ce"In ya ƙara girma sai ya saka Inna." Tun suna kananunsa kaunar junnasu yake cikin jininsu duk da Mansoor ya girmi Mu'azzam kusan da shekaru biyu da wani abu, amman ji yake yi da shi kamar abokinsa duk abin da ya samu sai ya raba shi biyu ko uku ya ɗauki kashi ɗaya kashi biyu kuma yace na Mu'azzam ne.

Kuma ya na faɗa da duk wanda yace Mu'azzam ba ƙaninsa ba ne, Saboda su Jummai suna yawan gwaba masa magana da cewa Mu'azzam ba ƙaninsa ba ne shi kuma sai ya ce" ƙanina ne saboda innata take ke rike da shi, in ƙanin ku ne me ya sa magajiya ba ta rike shi ba?

Saboda fitinasarsa ya sa suke shayin masa mgana ya ga dama ka zage shi ya rama kuma ba wanda ya isa ya taɓa Mu'azzam ko a makaranta yanzu sai aga tashin hankali.

Yadda ya ke kafa kafa da shi ko su Bintu da ke mace  baya yi musu irin haka Baba Ɗanjuma daɗi ya ke ji in ya ga haka sai ya ce ko bayan raina Meri Mu'azzamu da Baban Inna su ne za su rike mini iyalaina.

  A can waje kuma bangaren abokai in kana son abota da Mansoor sai ka yi abota da Mu'azzam shi ya sa Mu'azzam ya taso ba shi da abokai sai abokan Mansoor, Mansoor ma ba shi da abokai sai abokan Mu'azzam an sha faɗa da tsiya sai an fara abota abu kaɗan zai haɗasu Mansoor ya watse abotan su Nasir ne abokan gasken da ko an yi faɗa bayan kwana biyu bayan an gama gaba za'a zo a shirya. Sannan islamiyar su ɗaya kuma boko ma duk tare suke sai abotan su ta jima sannan ko an yi tsiya bayan wani lokaci za'a haɗu ko da a filin kwallo ne, da farko Mu'azzam ne ya ke son ƙwallo Mansoor kuma shi kwallo ba ta gabanshi, Saboda Mu'azzam ya fara zuwa kallon ƙwallo har ya fara bugawa duk da shi ra'ayinsa in ya gama makaranta soja yake son zama shi kuma Mu'azzam ya ce yana son ya zama ɗan kwallon kafa.

 Amman a fili Aji in yana buga balla sai ya baka mamaki ya ƙware in dai ya na fili sai ya buga kwallo a raga shi yasa lamba goma yake bugawa tun yana matashinsa Mu'azzam kuma dake son ƙwallon har cikin jinin jikinsa bai iya taka kwallon haka ba

Su Nasir su yi ta faɗin "Aji da za ka sanya ra'ayin ka a kwallo da kila kai ma watarana ka iya zama Ahmad musa ko mu ji ka a turai ka koma buga kwallo da irin su Muhammad sala" in suka faɗi haka sai ya gwasale su da cewa"Ina meye wani ƙwallo kuma? Malamai ni fa Soja ne, Sojan kasata in sha Allahu." Kwatan kwacin yadda Mu'azzan ke son zama ɗan kwallon kafa kwatan kwacin yadda Mansoor ke son zama Soja, kowanne bawa daman yana da na shi burin da mafarki sai dai daman ba duka mafarkan mu ke zama gaskiya ba wasu suna zama a raye wasu kuma har kuma ga Allah suna matsayin mattatu ne.

  A komai na Mansoor ya sha bambam da na Mu'azzam a ra'ayi da hallaya Mansoor yana da faɗaa ga zuciya da naci sannan ga riko a cikin kwakwalwarsa har wani waje garesa na musammn kamar blacklist ko sau ɗaya wani abu ya taɓa haɗa ku to ya kulla da kai kenan har gaban Abada. Saɓaanin Mu'azzam ba ruwan shi mai hakuri ne sannan ba shi da fitina shi kuma mai son zaman lafiya ne amman Mansoor bai ƙi gayyar duk ta watse ba, Allah ya sa ma kada a zauna lafiya tun yana ƙaraminsa yan gidan wanzamai suka sa ya fahimci ba nan ne asalinsa ba saboda tun baya gane kalmar agola har ya fara sanin ma'anarta.

Yasan kan tsiyatu kala kala sannan komai na shi na daban ne, gaisawarsa ma ba irin ta kowa ba ce a cewarsa Ina yini ba gaisuwa ba ce sai dai barka da yamma ko barka da safiya in ya gaisheka a haka ruwanka ne ka amsa ko kar ka amsa shi dai ba zai ce ina yini ko ina kwana ba, shi ya sa ake ganinsa wani mara kunya kuma mara tarbiya.

  Da gaske ya ci sunan shi na Aji saboda mai Ajin ne ya na da kamewa a kan karan kansa yana yin komai cikin Aji ne da isa, gaye ne da ba ya son reni ko ƙankani. Shi y ssa koda yaushe maganarsa da su Nasir su zama masu aji su rika abun masu Aji duk da yana da son shiga mutane amnan kuma ya iya miskilanci za su yi ta abubuwan su ba ya saka musu baki sai ya ce su na abu kamar marasa aji, sannan shi mai ra'ayin ya yi aure da wuri ne saboda matarsa ta rika taimaka ma Inna sannan yana so ya ga ya taso da ya'yansa kamar matsayin abokan juna sabanin Mu'azzam da yake so sai ya mallaki wani abu da zai rike kansa da iyayensa tukunnah.

  Ko magana ake yi sai Mansoor ya ce shi fa yana da gadon gonaki a garin su, su zai saida in ya tashi aure, sai ake ganin kamar abun nashi wasa shirme shirme shi kuma bilhaqqi a kan gaskiyarsa yake yi.

Dukkansu wata makaranatar Gwammati ta cikin gari su ke zuwa rayuwa ta yi wahala tunda Baba Ɗanjuma girma kuma yazo, sai a hankali ba domin Inna Mari macece mai tsayawa ga kanta ba da ai tuni rayuwarsu Mu'azzam ta jima da sauyawa sannan kuma tana samun taimako daga bangarori da dama ko daga can garin su Argugun ana yi mata sako itama ta kan je in wani abu mai bukatar zuwanta ya ta so.

Ko bayan haihuwan Walida ta je gaisuwan Kawu Surajo kuma ta jima acan sai dai ta dawo ta ga Magajiya ta sauka an samu Mariya daman ta bar ta da ciki.

  Da ta dawo ne tafara sana'ar cikin gida na saide saide ta na samun rufin asiri to abubuwan sai a hankali da an tarfa jari sai ya darkane, kuma ga shi acikin gida ba zaman lafiya kullum fitinar Magajiya na yau daban na gobe dabam kuma har kwanan gobe ba'a taɓa jin Inna Meri na tanka in tanka da ita ba shi ya sa ba a wajen Baba Danjuma har a makota kowa ya shaida hakuri tsabar shi wajen Inna Meri mace mai kauda kai da yakana babu ruwanta mai rama Alheri ko da mutum ya yi mata sharri.

  Bintu ce ta ɗauko irin fitinar Baban Inna itama an sha fama da ita acikin gidan ita da baban Inna ba'a daga musu yatsa su bar shi haka sai sun karya shi, ga su Amina da suke manya amman sai Bintu dake da karancin shekaru ta tare musu mgana acikin gida Inna Meri in abun ya isheta sai ta yi tagumi tana faɗin"Ni wannan fitina na yaran nan na rasa in da suka gado shi, ni dai Allah ya shaida ba ni da fitina amman Allah mai ganin dama ya bani fitinannun ƴaƴa guda biyu Allah dai ya ƙara shiryamin su."

A koda yaushe kalamanta kenan, to yau da gobe bata bar komai ba dole rayuwar ta yi wahala da ya sa Inna Mari ta nemi shawaran Baba Ɗanjuma ya barta ta nemi aikin da za ta rika yi a cikin gidajen masu kuɗi suna samun abun rufin asiri saboda Aminci da yardan dake tsakaninsu ya sa ya amince mata, Harira ta yi mata hanyar samun aiki gidan wata mata ma'aikaciya ce mijinta ma ma'aikaci ne sai dai aikin kula da yara ne acikin gari gidan su yake, nan Inna Meri ta fara aiki kuma albashin mai tsoka ne sai dai dalilin mazan dake gidan sun yi yawa ya sa ta ijiye aikin gidan tana ganin ita uwa ce bai dace ta zama mai aikin mace ita kaɗai acikin maza ma'aikata sama da biyar ba sai ta ga aikin bai bata sha'awa ba ta ijiye.

  Da kamar ma ta hakura tunda tana ta nema ba ta dace ba nan makotan su matar mallam Hashimu Dije ita ta yi mata hanyar aikin da ta ke yi yanzu a gidan Hajiyar shagamu. Tunda a baya kanwar Dijen ke yi sai kuma ta zo ta yi aure sai Hajiya ta ce a samo ma ta wata yar babba haka sai Dije ta yi ma Inna Meri mgana jin Hajiyar ce kaɗai a gidan zata riƙa zuwa da safe ta yi girki da gyaran gida sai kuma zaman kadaicin zata ɗebe ma Hajiyar ai da gudu ta amince 

Kuma sai Allah ya haɗa jininta da na Hajiya za ta je da karfe 9 na safe ta yi share share sannan ta dafa ma Hajiya abinci sai kuma su zauna su yi ta hiran duniya da Hajiya.

  Inna Meri na jin daɗin zama da Hajiya ba domin alherran da ta ke yi mata ba, a'a sai saboda ita ɗin mai kirki ce da sanin ya kamata, karfe 4:30 da rabi na yi za ta ce Inna Meri ta koma gida ta yi ma yaranta girki sannan kuma in za ta tafi sai ta ce sai ta ɗaukan ma yaranta abinci kuma wani kayan sawa na jikokinta za ta ce su Yadddiko su haɗo mata duk Inna Meri take ba ma wa, ta amince da ita sosai domin ta sha mata jarabawa kuma ta ga ba ta sameta da ko sata ko gulma ko dai wani mugun hali ba, shi ya sa Hajiyar kan zaunar da ita tana gayamata wasu abubuwa da suka danganceta itama Hajiyar tasan labarin Inna Meri da abunda ya barota da garin tsohon mijinta zuwa auranta da Danjuma da kuma ya'yan da take riko.

  Tunda wani lokacin kamar asabar da Lahadi su Bintu na biyota in ta kore su sai Hajiya ta ce ta kyalesu mana ai tana son zuwan su saboda suna ɗebe mata kewa sannan ta na jin su sunan Baban Inna da Ɗan Inna Mu'azzam kenan shi ya kan rako Inna Meri kuma ya shigo ya gaida Hajiyar, amman Baban Inna sai dai ya tsaya daga waje, shi ne ma Hajiya ba ta taɓa gani ba.

Kuma Hajiya har gidan wanzamai ta taɓa zuwa Lokacin da Inna Meri ta zame ta faɗi a banɗaki ta samu targaɗe  ta saka direba ya kawota har ɗakin Inna Meri ta gaisheta tana da kirki da hakuri ga kyauta fara aikin Inna Meri ba za ta iya kirga alherin Hajiyar Shagamu a gareta ba. Ta san ƴaƴan Hajiya guda uku ne kuma duka masu abun hannunsu Yaddiko dai ta yi aure kuma a babban family ta yi aure sai Alhaji Hamza da ɗan siyasa ne a lokacin ma ya ci sanata, sai wanda Hajiya ke yawan korafi a kan shi kabiru soja da ke garin Abuja.

  Hajiya na yawan faɗin halinsa na taurin kai da rashin jin mgana Kakin Sojan dake jikinsa ya sauya masa hallaya ko Hajiya ba ta isa ta ce ya yi abu ko ya bar abu ba yana zuwa amman ba sosai ba sai dai Alhaji Hamza da ya kan zo duk daddare in bai zo yau ba, zai zo gobe Yaddiko ma ko da yaushe ta na tafe kuma suna kula da Hajiya tana da megadi da kuma direba ko da mjinta ya rasu ya'yanta sun  ji ƙa rayuwarta da ababen more rayuwa.

Tana kaunar Jikarta Fatima da take kira Binta da sun samu hutu Hajiya na tafe kiran a taho mata da ita ta yi hutu a wajenta. Itama yarinyar na ƙaunar Hajiya shi ya sa ta ke yawan yin hutun ta a gombe tare da Hajiya.

Da in ya zo a ƙofar gidan ya kan tsaya sai daga baya megadin gida wani Dattijo duk da mgana ba taɓa haɗasu bayan gaisuwa ba. Ranar shi ya leka yana ce ma Mansoor 
" Ɗan Samari ai da ka rika shigowa daga ciki, kana jiran babarka taka zai fi da ka yi ta tsayuwa daga waje"
Bai yi masa gaddama ba duk da bai taɓa marmarin shiga gidan ba sai dai ganin yadda dattijon ya yi masa mgana cikin kyautatawa shi ya sa ya kasa ƙin karɓan tayinsa.
  Dalilin da ya sa yake shiga daga bakin get wajen zaman megadin nan ya kan zauna ya jira har sai Inna Meri ta fito domin su koma gida tare, Islamiya tunda suka yi wannan tsiyar da Shamsu bai ƙara zuwa ba saboda wani shashi acikin zuciyarsa na gaya masa in har ya koma suka haɗu  da Shamsu to ba zai kyalesa ba mafi zaman lafiya shi ne ya yi zaman sa har sai lokacin da ya ji zai iya ganin Shamsu ya wuce ba tare da ya kai masa naushi ba.
  Boko ce kaɗai ya ke zuwa itama sabooda sun kusa fara Jarabawar fita ne, in ya dawo da yamman filin ƙwallo suke tafiya daga can nan yake yankowa ta nan. Su Nasir ma ba kullum su ke zuwa islamiyan ba can ya ke ganinsu a filin ƙwallo Mu'azzam kuma tsoron faɗan  yayansa ya sa ba ya zuwa sai ranakun da babu makaranta da yamma.
Ko kwanakin karshen mako da suke zuwa da safe.
  Yau ma zaune yake a saman bencin katakon da megadi kan zauna a kai ya sha iska yana sanye da wani yadi mai saukakkan kuɗi sai dai a goge suke tas, ya sha karin guga Kallo ɗaya zaka yi ma Aji za ka shaida da gaske ne shi ɗin Aji ne da kansa ba saƙo ba, kuma Ajin na shi ya kama kasa ba, hankalinsa na kan wayarsa ne ƙarama mai tocila ya na faman latsawa, yi yake yi kamar hankalinsa na kan abin da yake yi ne amman kuma ba akan wayar yake ba, yana can gefe in da yake hango yar matashiyar yarinyar nan da Inna Meri ta ce jikar gidan ce. Ta kofar falon da zai sadaka da falon gidan yake ganinta tana lekowa ta na kallonsa sai ta koma in ta ga kamar zai ɗago, ba yau ta fara haka ba tun daa ya fara shiga haraban gidan ya jira fitowar Inna Meri tana yawan leƙosa amman ba ta taɓa fitowa ba. Shima sai ya yi kamar bai ganta ba, alhalin duk lokacin da za ta yi wannan leken shima sai ya tattara hankalinsa a kanta. Yau ɗin ma nunawa ya yi kamar hankalinsa na kan latsa wayarsa sai da ya ji megadi na faɗin.
"Bintar Hajiya ki fito mana, kina leke tun ɗazu."
  Ba ta da yadda za ta yi tunda an ganta kuma har an kira sunanta, sai ta fito tana nokewa tana sanye da doguwar riga na abaya ta yafa mayafin rigar a saman kanta sai faman mirmishi take yi lokaci ɗaya kumatunta na loɓawa. Ta wutsiyar ido yake kallonta a ransa ya ce yarinyar nan akwai arhar fara'a da dariya, Ko ba'a yi mata mgana ba ita kaɗai ma sai ka ga tana mirmishi. Yana jin ta tsaye a kansa tunda ta Ƙariso shi kuma daman Megadi ya shige ɗan ƙaramin ɗakinsa ya barsu, shi kuma sai ya yi kamar bai san da wanzuwar mutum ma a wajen ba. Kamar daga sama ya ji maganarta cikin zaƙin muryanta da ya shaida ta tun a karon farko.
"Ya sunan ka?
  Ɗagowa ya yi yana kallonta kamar yadda shima ta ke kallonsa hannayenta na bayanta tana juya jikinta yamma da kudu, lokaci ɗaya kuma ta na jifansa da mirmishinta da har gobe suke da tasiri a rayuwarsa.
"Ni? to ke ya sunan ki?
Cikin karaɗinta ta ce"Ni sunana Mimin Mimin Abi"
  "Ni kuma Sunana Mansoor Aji.."
  "Aji..?
  Ta faɗa da sigan tambaya har ta na saka a yatsa a gefen bakinta, irin sunan ya ba ta mamaki sai da ta saka shi ya yi murmishi ta na da surutu da karaɗin magana kafin ma ya kara magana ta yi zaraf ta kara cewa.
"Wajen wa ka zo?  wajen Hajiya?
  Sai da ya girgiza mata kai kafin yace" A'a ni wajen Innata  na zo."
Cikin mamaki ta kallesa har da waro ido kafin ta riƙe haɓa ta ce" Inna Meri mai girkin Hajiya.?  Sai ya gyaɗa mata kai, kamar wata babba sai ta kama baki tana dariya kafin ta ce"Laa wai daman itace maman ka? Kallonta kawai ya ke yi ba tare da ya yi mgana ba a ransa ya na faɗin yarinyar nan akwai bakin surutu.
faɗi ba'a tambayeka ba kenan shi fa bai tsareta da tambayoyi ba, amman har ta fara fesa masa ita Abuja take suna da Mommy kuma Abi ɗin su soja ne.
Sannan ta gama Jss3 yanzu za ta shiga Ss1 ne, labarai kala kala haka ta na tsaye take gaya masa shi dai ya yi kasaƙe kawai ya na jin ta kuma yana kallon bakinta.
"Kai ina ne gidan ku?
  Kansa ya nuna kafin ya ce"Ni? Sai ta gyaɗa masa kai, cikin gajiya da maganar ta ya ce"Gidanmu ya na can da nisa"  Ya faɗa lokaci ɗaya yana mikewa sai kawai ta ce"To ina ne ina so na sani ne"
Cikin ƙosawa ya ce"Ke can da nisa ne ba ki san hanyar ba."
  Sai ta rage fara'a sai da ya kalleta sai ya ji bai ji daɗi ba sai ya samu kansa da faɗin" Ba ki san gidan ba yana da nisa daganan"
Sai ta yi zaraf ta ce"Za ka kai ni wata rana na ga gidan ku? Saboda ta kyalesa ya saka ya gyaɗa mata Kai kafin ya ce"How old are u Mimi? Cikin zaƙin muryanta ta ce"I am 16 years old."
Jinjina kai ya yi aransa ya na faɗin ba Shakka domin ya ga aikin yarinta.
Shima kawai sai ta sauya harshe tana tambayansa "How old are u?
Mamakinta ya kama shi har nuna kansa ya yi ta gyaɗa kanta sai lamarinta ya bashi dariya har sai da ya murmusa kafin ya ce"I am 20 years old."
  Sai ta washe baki kafin ta ce"Ka girme ni ashe." mamakinta yake yi jin turanci mai kyau a bakinta, bai ɗauka haka Mimi take ba sai da ta dame shi da tambayoyi, har sai da ya gaji ya kalleta yana faɗin " Kin cika tambaya Mimi, kamata ya yi in kika girma ki karanta aikin jarida." Bai cika sakewa da wanda bai sani ba sai gashi ya biyema yarinya tana tambayarsa yana amsa mata. A haka har Baba Megadi ya fito ya gansu har sai da ya yi dariya kafin ya ce"Ka haɗu da gidan jarida da kanta, Bintar Hajiya akwai tamboyoyi ita komai so take sai ta sani."
A ran Mansoor ya ce y gga alama amman bai yi mgana ba. A bakinta ya ke jin izifinta goma sha Bbyar cikin mamaki ya kalleta kafin ya ce"ki na zuwa islamiya ne?
Sai ta washe baki kafin ta ce"Uncle ɗinmu ke zuwa gida ya na koya mana, sannan Mommy tana yi mana karatu  da safe kafin mu tafi school."
  Jinjina kai ya yi, shi ya ɗauka yadda take yar gata nan karatun addinin ba zai dameta ba, har fa sunan makarantar bokon da ta yi sai da ta gaya masa da sunan Yayyenta gidansu ya ji dai sunan khadija(Khadi) a bakinta har ya gaji, da labarin Abi ya siya mata kaza ya siya mata kaza kallonta kawai yake yi yana so ya ji ko a cikin ƙasan ran shi ta dame shi amman cikin ikon Allah bai ji ya gundira da jin maganar ta ba.
  Har fa turkeshi ta yi wai shi ya sunan makarantar su? Ya faɗa mata bai yi ma ta ba har sai ya gayamata ya iya karatun Qur'ani?
Sai da tambayar ta saka shi dariya dai dai
Lokacin da Inna Meri ta fito cikin shirin tafiya ganin Binta tare da Baban Inna ya sa ta ce" Binta Kina nan ashe? Hajiya na can tana cigiyarki."  Tana ganinta da sauri ta nufeta ta riketa tana faɗin"Inna Meri wai wannan ɗanki ne?
Ta faɗa ta na nuna shi sai da tambayan ya saka Inna Meri dariya. Rike mata hannu ta yi kafin ta ce"Eh mana kuma bashi kaɗai ba ne ina da wasu ƴaƴan a gida.".
Da sauri ta ce"To ina za ki je yanzu?
Ta ce gida zani Binta, kai tsaye ta ce"To nima zan bi ki ina so na je na ga gidanku ne" Ta faɗa tana kallon Aji da ya yi gim da rai kamar ba yanzu ya gama dariya ba.
Inna Meri ranar ta ga ta kanta, dakyar ta lallashi Mimi ta hakura amman sai da ta ce gobe za ta tafi da ita in dan ta zo, sannan ta yarda Inna Meri ta rakata har bakin kofar falom Hajiya sannan ta juya shi ko Mansoor har ya yi gaba a ranshi yana cewa yarinya nan akwai sai surutu da rigiman tsiya.
  A hanya ya ce ma Inna yarinyar akwai surutu Inna Meri ta yi mirmishi kafin ta ce " In da surutun ta yake burgeni ta bakin Hajiya akwai mgana mai amfani a bakin Binta duk abin da ka ji ta yi tambaya akansa mai amfani ne.
Sai shima ya yarda da maganar Inna Meri ta na tambaya ne a kan gaskiyan duk abin da ba ta sani ba, kuma take son sani har suka isa gida Inna Meri sai labarin jikar Hajiya ta ke bashi. Abun da ya bashi mamaki Inna na gaya masa Hajiya na son a bar mata jikarta amman tana tsoron ta yi magana uban yarinyar ba zai bata ba.
Cikin mamaki ya ce" Saboda mene Inna? Ba ita ta haife shi ba?
Inna Meri tace"Kai ma dai kayi maagana, shine babba ma amman kuma kamar ba shi da sauƙi ko kaɗan na taɓa ganinsa sau ɗaya fusakarsa ba fara'a sannan ya yi ta magana a sama sama ina gidan ya zo Ina cikin madafi ina jin Hajiya na yi masa faɗan kan dai wani abu amman harshensa a saman nata kuma naji ma da kunnena yana mata rantsuwan bazai yi abin da ta saka shi ba."
Cikin Al'ajabi Mansoor ya girgiza kai bai sami zarafin mgana ba tun kafin ya gansa kawai yaji ya tsane shi me ya sa yana babba kamar sa bai san  darajan mahaifiyarsa ba?
Inna Meri sai gaya masa take yi Hajiyar da kanta ta ke mata ƙorafin a cikin ya'yanta yafi ba ta matsala. Shi dai yana jinta amman bai yi magana ba sai dai acikin ransa sai da ya ce kuma ga shi Allah ya basa ƴa  mai kyau da kaifin basira.
Tun Mimi na matashiyar yarinya kyanta ya ke a bayyane.
  Bai taba tunanin in ta kara ganinsa za ta kama sunan shi ba sai da washegari ma ya koma gidan yana tsaye a haraban gidan ya ji ta ƙwala masa kira.
"Aji.."
  Abun ya ɗaure mishi kai, ta kiran sunan shi cikin muryanta mai zaƙi fiye da yadda sauran abokansa ke kiransa.
Shima sai ya samu kansa da amsa mata har kuma itama ya kira sunanta.
"Na'am Mimin Abi ko?
  Ta na yar dariya ta Ƙariso gabansa kafin ta ce"A'a MIMIN AJI dai?
Ido ya sakar mata ta na dariya Kumatunta na loɓawa take faɗin "Sunanka ya yi min daɗi ka bar min Please.".
Ta faɗa cikin yar shagwaɓa  har tana buga Ƙafafunta a kasa, a lokacin sai yaji kamar wani abu ya daki zuciyarsa da ya saka sai da ya saka hannunaa ya dafe jikin get ɗin gidan da yake tsaye har bai san bakinsa ya subuce wajen faɗin "Na bar miki daga yau kin zama Mimin Aji."
Cikin jin daɗi  ta ce" Thank you kai ma daga yau ka zama Ajin Mimi."
Yadda take dariya sai ya ga fuskarta cikin fara'a da annushuwa mai kyau ne sannan ta fi kyau in tana mirmishi ko dariya.
  Al'amarin alaƙar Mimi da Aji wani al'amari ne na Ubangiji shi dai kawai ya samu kansa da jin yarinyar a cikin ƙrjinsa sannan saboda ita baya fashin zuwa ya taho da Inna Meri alhalin a baya ba ko da yaushe ya ke zuwa su koma gida tare ba, saboda haka ya ya ye zuwa islamiya ko da yaushe yana hanyar GRA in an yi mgana sai ya ce ya je tahowa da Inna Meri ne. ita kanta Mimi za ta iya cewa Allah ne ya haɗa  zukatan su waje ɗaya tunda ga ranar Hajiya har gajiya take yi da labarin Ajin Mimi. Tun Hajiya na ɗaukan abun shirme har dai ranar ta ce"Wai waye ne wannan Ajin ni Binta?
Mimi ta ce"Laa wai hajiya ba ki san shi ba? ɗan Inna Meri ne fa ? me dafa miki abinci."
Hajiya ta ce"Au shi ne wani Aji? To ai bari Merin ta zo na ji waye wani Aji acikin ƴa'yanta ya na nemen ya ƙwacemin gwamnatina wajen Binta ba ta da magana sai ta shi."
  Haka ko akayi inna Meri na zuwa bayan sun gaisa Hajiya ta ce"Meri wai ni cikin Ƴaƴanki waye wani Aji da Binta ke yawan mganan shi, na ce ina ta san shi ta ce ni bansan shi ba ai yana zuwa gidan nan."
Inna Meri na dariya ta ce" Mansoor ne Hajiya Baban Inna, bai taba shigowa ya gaishe ki ba ne shi ya sa ba ki san shi ba."
Hajiya na yar dariya ta ce"To ni dai na ce waye kuma wani Aji? Sai ace masa ya shigo mu gaisa ya daina taremin yar jikata a waje bai zo ciki ya fara ganina ba."
  A lokacin ita Hajiya a wasa take yin maganarta Inna Meri na taya ta da dariya ta ce" Zan gaya masa Hajiya,  ai sunan Aji abokansa ne ke kiran shi da shi.".
Hajiya tace"Sunan banza ba, ga sunan shi mai daɗi." Mimi na zaune a gefe ta cee"Hajiya Ajin ya fi daɗi  wallahi."
Hajiya tac e"To daman ke me kika sani? Har yanzu yarinya ce ke Binta.".
Inna Meri na ta dariya Mimi ta tura baki tana  faɗin"Ni ba yarinya ba ce."
Hajiya ta kalleta tana dariya yarinyar da ko nono ba ta da shi sai kirgan dangi da ta fara har kuma yau ba ta fara Jinin al'ada ba, Murja har damuwa ta fara yi Hajiya ta ce ta kwantar da hankalinta wasu matan ba sa farawa sai sun kai sha bakwai kila Binta ta na daga cikin su ne.
  A ranar Mansoor bai zo ba, ya je filin ball sun je buga wasa da yan anguwan Tudun wada, Mimi ta riƙa leƙe ba ta ganshi ba Inna Meri na mata dariya ta ce"Baban Inna ba zai zo ba tunda kika ga har yanzu bai zo ba."
Mimi ta fara fushi har ta na cewa in yazo gobe ba za ta yi masa mgana ba tunda ya ce yau zai zo za ta ba sa wani labari mai daɗi.
Hajiya aka bari da lallashi abun ma sai ya koma ba ma Hajiya mamaki ko abinci ta ƙi ci a daran wai ta yi fushi da Aji.
  Da safe da Inna Meri tazo hajiya ta ce"Meri maza ki aika Yaron nan naki yazo ya sakar min jika da ƙwarin da ya yi mata tun jiya nan da kika barta take fushi saboda bai zoaa tun jiya ba ta ci abinci ba.".
Inna Meri ta rike baki tana faɗin"Ikon Allah.
  Sai da Inna Meri ta lallasheta da cewa zai zo sannan Mimi taci abinci ta yi wanka da Hajiya ta so ta saka a kaita gidan Daddy Mimi tace ba inda za ta je sai ta kyaleta.
Hajiya ta yi tagumi kafin ta ce"Ni dai yau ina ganin ikon Allah ni Binta."
Inna Meri na taya ta da dariya saboda su a tunaninsu yarinta ke damun Mimi a lokacin ba su taɓa tunanin Ubangiji ya ɓoye wani  abu a tsakanin su ba. Kamar ko Mansoor ya sani da Yamma sai ga shi tare suka zo da Mu'azzam saboda ba makarantan islamiya daga filin ƙwallo suke yau Mu'azzam ne ya buga ƙwallo shi bai yi ra'ayi ba.
Daman ta yini leƙen waje tana ganinsu ta fita da gudu kamar ta kifa shi dai Aji sai dai ya ganta a gabansu tana haki da sauri yace"Bi a sannu kar ki faɗi ki ji ma kanki rauni." Sai kawai ta harare shi da fararen idanuwanta
  Dariya ma ta bashi da sauri ya ce"Me na yi ni kuma yau"
Cikin yarinyarta ta ce"Ba kai ne ba kai ne jiya ka ce za ka zo ba ka zo ba, sai jiran ka nake ba"
Ta na faɗa sai hawaye sai ya ji ya damu da sauri ya durkusa a gabanta yana faɗin"Afuwan Mimin Aji na je wasa ne jiyan nan."  Tana sharan ƙwallah ta ce"Jiya ma ban ci abinci ba, ko Hajiya ma yau ban yi ma mgana ba saboda ina fushi da kai."
Mu'azzam na tsaye na kallon wani abu na faruwa kamar a shirin film sai gani ya yi yayansa ya kama kunni yana faɗin "I am so sorry Mimi Mimin Ajii.."
"Kin haƙura?
  Sai ta gyaɗa kanta tana mirmishi kafin ta ce"Yau ka zo mu je Hajiya ta ganka sai da ta tambayi Inna Meri wai ba ta san ka ba."
Dariyan maganarta ya yi sosai ya 
na shirin mikewa ya ce"Haka za'ayi ranki ya daɗe tunda Hajiya ta ce ba ta sanni ba, ya zama wajibi ta ganni yau tunda haka Mimi take so."
"Barkan mu da Yamma Anty Mami."
Mu'azzam ya faɗa bayan ya duka shima har ƙasa, sai ta fashe da dariya tana rufe baki kafin ta ce"Laa ka girmeni kana ce min Anty? Yana dariya ya ce"Ai abun ba daga nan take ba, girman ne Allah ya baki kar ki damu da ƙananun shekarun ki."
Ya faɗa yana kallon ɗan uwansa dake masa kallon mamaki.
Mimi kuma ta samu abun yi sai cewa take yi ya maimaita sunan da ya kirata shi kuma ya na ta maimaita Anty Mami, ta saka dariya ta rufe bakinta da tafukan hannunta kafin Ta ce"Aji abokin ka ne?
Kai tsaye ya ce"ƙanina ne Mu'azzam."
Da sauri ta ce"Laa shima yaron Inna Meri ne?.
Sai ya jinjina mata kai sai ta fara tafa hannu tana faɗin"Kuma ba ku kama, kai baƙi shi kuma fari, kai dogo shi kuma gajere."
Yadda take lissafin ne tana kwantance ne ya sa dole suka yi dariya gabaɗayan su.
A ranar dai dole Mimi ta yi musu Jagora suka Shiga har falon Hajiya suka iske Inna Meri na yi ma Hajiya kitso tunda ita kan tsefe mata ta yi mata wani in ya tsufa.
  Sai Ranar Hajiya ta ga Ajin Mimi, Mu'azzam daman ya sha shigowa wani lokacin ma acan shi kan rako inna Merin da safe kuma ya shiga har cikin falon ya gaida Hajiya.
Hajiya ta kalli Mansoor dake duke gabanta bayan sun gaisa ta kuma kalli jikarta da Mirmishin ya ki barin fuskarta
Kawai sai ta kaɗa kai kafin ta ce"Ai shike nan Aji ko? To ni dai wani ƙwarin ka yi ma jika ta, yau fushinka har shafa ta ya yi aka ƙi yi min mgana."
Kansa na kasa bai yi mgana ba Hajiya ta cigaba da faɗin "Binta kullum L
labarinta na Aji ne, to ni dai na lura jikata na yi da kai Allah ya haɗa jininku gata nan a kular min da ita Amana domin ina ji da ita ahto, in kuma kana sonta ne sai ka fara biyana kudin toshi har da kudin zence."
  Mansoor a lokacin da sauri ya kalli Hajiya.
So? So kuma? Ita kuma Mimi fuska ta rufe ta kalli Hajiya tana yar dariya Hajiya ta kalli Meri tana yar dariya ta ce"To ke fa Meri kin samu shagwaɓɓiyar Suruka Allah ya tayaki riko." Abun da ya fallasa abin da ke zuciyar Mimi shi ne sai ta tashi da gudu ta shige ɗakin Hajiya wai ta na jin kunya..Hajiya kuma tun tana ɗaukan abun wasa har dai ta fahimci jikarta da gaske take yi.
  Kai Tsaye ta kalli Aji kafin ta ce"Kai Mansoor to jikata da gaske take yi, maza ka fara kawo kuɗin toshi in kana son na shige maka gaba lokacin auran"
Mu'azzam da Inna Meri na ta dariya shi kuma gogan sai mirmishi yake yi abun mamaki. Ba su jima ba suka yi ma Hajiya sallama suka tafi, Mimi kuma ta ki fitowa alamun dai ta na jin kunya Hajiya na dariya tace "Meri ina jin dai Binta kunyar surukanta ya hana ta fitowa."
Inna Meri tace"Bari naje na lallasota."
Ƙarshe Inna Meri aka bari da lallaso Mimi sannan ta fito, Shike nan Hajiya ta samu tsokanar Mimi da Binta surukar Meri, Meri na faɗin bakomai itama ai tayi dacen Suruka.
  Wani abu ne da ake kira magana daga ƙarami sai ya girmama a zuciyar Mimi da gaske tana son Aji shima acikin zuciyarsa Mimi ce aciki ba tare da tunanin me gobe za ta haifar ba suka kamu da tsananin kaunar juna da ƙananun shekarun su, Saboda Aji Mimi ta buga tsalle lokacin da Abi ya zo da kansa ya dauketa domin ta koma Abuja ta shiga matakin Sakandiri ta saka kuka da rigiman wajen Hajiya za ta zauna, ba za ta iya tafiya ta bar Ajinta a nan ba.
  Hajiya kuma ganin yadda Mimi ke kuka ta ce ba inda za ta je ya barta anan Hamza ya saka ta a makarantan da ya'yansa ke zuwa.
Bai so hakan ba amman Hajiya ta ce in har ya matsa sai ya tafi da Mimi za ta ce ba ta bashi har Abada kalaman Hajiya su saka sanya a ka bar mata Mimi a hannunta  Alhaji Hamza ya saka ta a makaranta da yaransa  ke zuwa kuma Mimi da kanta ta yi ma Hajiya maganar tana so a saka ta a islamiya ita kuma Hajiya ta yi ma Inna Meri mgana, Daga karshe dai Mansoor ya kaita makarantarsu islamiyasu ta mallam Ɗahiru aka jarabata aka ga tana da ƙokari sai aka sanyata a ji huɗu ya so a sakata Ajin su Bintu amman ba zai yuyu ba tunda ta girme ta kuma sannan ta fi ta gaba a karatun.
  Saboda ita Mansoor ya koma makaranta lokacin suna rubuta jarabawar fita daga makaranta Sakandiri ne shi da su Nasir.
In bai je makarantar islamiya ba Mu'azzam za'a ja ma kunnen ya Kula da Mimi in aka tashi sai da ya tabbatar da ya rakata har gida. Tun suna Nasir ba su gane ba har suka fahimci wani abu saboda yadda Aji ke kafa kafa da yarinyar  masu kuɗin nan suka fahimci yana sonta
  Nasir ne ya fara magana, ganin abun na Aji na yin yawa  kishin yarinyar yake yi ko miye abun kallo a jikinta Oho. Yana tafe tare tare da ita baya so ta yi ma kowa mgana sai shi in ko ta na yi musu mgana yanzu zai ɓata rai amman in ita da shi ne sai ka ga yana wani annurin farinciki.
Kuma in aka ce wacece ita? Iyaka yace jikar Hajiyar e da Inna ke zuwa mata aiki ce.
Amman Sai ayyukansa suka tona shi ita kanta Mimin ba ta iya ɓoye kaunar da take yi masa ko a gaban waye sai ta kira shi" Aji Nah." Kuma in yamman ta yi gidan su Mansoor ke wucewa da ita sai an gama sallar mangariba zai rakata gida suna tafe suna hira.
Hajiya kuma hankalinta kwance yadda ta aminta da Meri haka ta aminta da ƴaƴanta
Wata rana ma Mimi har kwana ta ke yi a wajen Inna Meri Hajiya ta ce in duhu ya shiga a daina wahalar da su Mu'azzam ta rika kwanciyar ta nan, ita kanta ta fi son haka acikin gida Magajiya ta rika habaicin kwaɗayi da wahala tunda suna gani kamar kwaɗayi ne yasa Inna Merin da ƴaƴanta ke tafe tarairayan Mimin.
  Wata rana sun dawo daga islamiya Mimi na tare da su Binta daman Mansoor ya ba ma su Yaya Amina Amanarta da an tashi za su je su nemeta saboda su kamo hanya tare, ta na hango shi daga nesa tare da su Nasir ta ƙwalamasa kira sannan kuma ta nufosa yana ganin haka ya yi saurin barin su Nasir ya nufeta yana faɗin"Ba na ce ki daina biyo ni cikin maza ba, ba ki ga ke mace ba ce?
Sai ta tura baki kafin ta ce"To ni ai ba ina son ganinka ba ne"
  Sai ya ƙarya wuya kafin ya ce" To tunda kin ganni koma wajen su Yaya Amina kin ji ko?.
Kafa kafa ya rakata har wajensu Amina suna gaba su kuma suna bin su a baya  Nasir da Makama suna ta haɗa ido suna gulma.
Sai da suka zo layinsu, suna tafiya Mimi ta tsaya ta na waigen Mansoor Nasir kuma ya na tafiya bai ganta ba ya taka mata igiyan takalmi shike nan sai ta faɗi ƙasa goshinta har ya kuje.
Ranar Nasir ya ga masifa haka Aji ya dinga masa masifan yaa gani ya tureta ta faɗi
ran Nasir ya ɓaci cikin ƙufulwa ya ce"Eh ina gani, tunda da gangan ne zan tureta Aji."
Mansoor ya ce"Wa ya sani ko da gangan ɗin ne? Nasir ya ce"To wai kana ta wani jijiyan wuya Aji anya anya? Ko dai son yarinyar nan kake yi ne?
Da ƙarfi ya ce"Eh INA SONTA ko za ka hana ni ne?
Sai Ahmad da su makama su ka kama baki Mu'azzam daman ya jima da ranfo yayan nasa.
  Haka dai aka rabu da faɗa saboda haushi daga nan ya tasa Mimi zuwa anguwansu ko gidan ma bai bari ta shiga ba.
Mu'azzam kuma ya je ya na gayama Inna Meri labarin abin da ya faru.
Ta yi dariya kafin ta ce"Shirmen ne kawai irin na shi, ita da ba yar nan garin ba ko yau mahaifinta ya so zai ɗauketa ta koma wajensa."
Mu'azzam ya ce"Inna ba fa wasa ba ne Yaya Mansoor na son Anty Mami."
Inna Meri baa ta ɗauki abun da wani gaske ba tace"To kawai."
  Da irin haka da suke ɗauka ne lamarin ya yi nisa ba su sani ba. Saboda Mansoor na gida tunda suka gama sakandiri bai cigaba da makaranta shi a dole sai ya samu makarantar Sojoji, kuma a lokacin makarantar na wahalan samu shi kuma ya dage in ba nan ba bazai yi wata makaranta ba. A zuwa lokacin komai da ya danganci Mimi Aji ke fara sanin kafin kowa har Jinin al'ada da ta fara shi ta samu tana kuka ta gayamasa yana kunshe dariya ya ce ta je ta samu Hajiya ta sanar da iya, sai da ta je ta gayama Hajiya ta zaunar da ita ta yi mata bayani sai ta dawo tana jin kunya.
Lokacin da ta gayama Hajiya Aji ta fara gayamawa.
Hajiya ta ranƙwasheta akai lokaci ɗaya tana faɗin"Me ya sa kika faɗa masa? Ni kika tsallake ni Binta?.
Ta na tura baki ta ce "Hajiya shi fa zan aura kuma ni to."
Sai ta kasa ƙarisawa sai ta bar Hajiya da rike baki daga nan Hajiya tasan Binta da gaske ta ke yi ta na son yaron nan tunda har ta iya furtawa. Kuma har zuwan da Mommy ta yi ganinta sai da Mimi ta ba ta labarin Aji.
  Mommy ta gaji da jin Labarin Aji ta samu Hajiya tana faɗin "Hajiya wai waye wani Aji ne? Tunda na zo Mimi ke yi min hiran sa,?
Hajiya ta ce"Mijin da za ta aura ne.,"
Mommy ta zaro ido ta na kallon Hajiya Mimi kuma sai ta rufe fuska ta tashi ta bar wajen tana dariya. Nan Hajiya ta zaunar da Mommy ta ba ta labarin tun daga farko sannan ta ƙarishe da faɗin"To kin ji ba sai ki shirya Binta ta samu miji a gombe."
Mommy ba ta wani ɗauka da gaske ba ne har da Inna Meri ta zo gaisheta ta ce a ce ma Mansoor ya zo ya gaishe da surukarsa.
Ta faɗa cikin Raha saboda ta na kaunar ƴarta kuma abin da yarta take so shi take so. Mansoor ya zo ya gaida Mommy tare su ka zo da Mu'azzam da Nasir makama shi ya fara zuwa jami'a ba  ya samun zama sosai. Ahmad kuma babanshi ya kai shi shagon ɗinki. Mommy sai ta ga shi kanshi Mansoor ɗin ai yaro ne sai a ranta ta ce yarinta ne kawai irin na Binta  da kuma jaaɗuwar Jini.
  Shi kuma Aji in su Nasir suka ce auran Mimi zai yi? Sai yace eh Nasir ya sha faɗa masa wata mgana bai taɓa tsayawa ya duba mganar ya ga ko za ta yi masa amfani tun a wancan lokacin ba, sai daga baya yake ganin gaskiyan Nasir a wancan Lokaci.
Nasir kan cewa Mansoor" Aji gaskiya ka saka kanka a wahala, Yarinyar nan ta fi ƙarfin ka, ba auranta iyayenta za su baka ba, ba ma haka ba kai a yanzu kamata ya yi ka zauna ka yi tunanin makomar rayuwarka ba ka saka kanka a maganar aure da ƙananun shekarunka ba, kai baka tara ba.  ba kuma ka ba wani ajiya ba.".
A lokacin da ya faɗi haka sai da Mu'azzam ya shiga tsakaninsu shi Aji ya na ganin Nasir ya raina shi ina ruwansa da rayuwarsa.
Shi kuma Nasir yana ganin Aji ya shiga inda ƙaren sa bai kai ba ma'ana ya janyo abin da yafi ƙarfinsa.
  Saboda Aji ya sa Mimi ba ta son zuwa Abuja in su ka samu hutu sai Abi ya kira waya ya ce Daddy ya sakata a jirgi zuwa Abuja haka zata je ta yi hutuntaduk ba daɗi Mommy dai ke shan labaran Aji har ta gaji, ta taɓa ce mata" Mommy Aji ma fa Soja ya ke son zama ki yi ma Abi mgana ya yi masa hanya, so yake yi in aka yi auran mu sai ya tafi ya barni wajen Inna Meri."
Daga nan mommy ta fahimci yaron ke kara saka ma Mimi wani tunanin, sai dai alokacin ta yi karaf ta ce mata'" kul na kara jin mgamar auran nan a bakin ki Mimi ga sauran ƴan'uwan ki nan karatu suke yi, ba wacce take mganar aure sai ke in kika bari Abin ku ya ji maganar nan sai ya harbe ki."
Mimi na tsoron bindiga sai ta fara rawan jiki tana cewa" Mommy shi fa yake cewa zai aureni nima ai ina son shi."
Mommy ta tsawar ta mata da cewa" To ba na son jin haka, in ya ce miki zai aure ki, ki gayamasa ke ba yanzu za ki yi aure ba sai kin girma kin gama karatu."
Abin da Mommy ba ta sani ba dukkan abin da ta faɗa Mimi na dawowa Gombe ta kwashe komai ta faɗa ma Hajiya.
Har ta na mata kuka da cewa"Ni hajiya Aji zan aura kuma ya ce in muka  yi aure zan yi karatuna." Jikin Hajiya sai ya yi sanyi wato kenan yan zantukan da suke gudana a tsakaninsu kenan? Lalle yara nan da gaske su ke yi.
  Dakyar ta lallashi Mimi ta yi shuru amman Aji na zuwa ta kwashe komai ta sanar masa.
Shi kuma sai ya kalleta yana faɗin"Ki gayama Mommy ba zan hana ki karatun ki ba sannan ni nafi son na aure ki kafin ki kara girma, in kika kara girma zaki iya fin Ƙarfina" Kuma sannan ya fahimci Mimi ba ta son ya ce zai zama soja.
  Da ya fara magana sai ta ɓata rai, ranar dai ya tsareta sai da ta gayamasa dalilinta.
Abun ya bashi tsoro tana hawaye ta ce" Abi sai ya yi ta ma mommy tsawa wata rana ma har ya na saka ta kuka, ni ba na son ina ganin bindiga irin ta Abi in muka yi laifi sai ya ce zai harbi kan mutum."
Daga nan ya fahimci mahaifin Mimi ba Dattijon arziki ba ne amman duk a lokacin bai karaya ba, yana nan akan bakansa na zama soja kuma da gaske yake yi yana son Mimi kuma auranta zai yi in sha Allahu.

Suna zaune a ƙofar  ɗakin Inna Meri ne gabaɗayan su. Satin da ya wuce a ka yi bikin Yaya Amina tare da Yaya Halima to labarin bikin su Bintu ke ta yi Inna Meri na biye musu. Mansoor da Mu'azzam daga baya su ka shigo gidan tare da Baba Ɗanjuma, sai suka barshi a bangaran Magajiya da tunda aka yi sha'anin nan take ta bala'i da ya da habaici.

  A tunaninta Baba Ɗanjuma ya ƙarar da duka abin da ya mallaka a auran Amina da Halima ko a wajen taron bikin sai da suka yi hatsaniya da yayar Mahaifiyarsu Aminan Madina sai da Inna Meri ta shiga tsakani ta ce duk kowa ya yi banza da ita daman abokin  yi take nema, kuma daman ita Magajiya burinta shi ne ta watse taron kar a gama lafiya tunda tana da ciwon hassada a cikin ranta ga duk abin da ya shafi rayuwar Inna Meri da ƴaƴanta.

  Idanuwanta ya rufe a tunaninta duk kayan da aka yi ma Amina da Halima da abubuwan da akayi na hidimar biki daga aljihun Baba Ɗanjuma ne, abin da ba ta sani ba hatta da abincin da a ka ci a wajen bikin Inna Meri ta yi tanadin shi tuni, sannan game da kayan ɗaki da sauran 

hidima dangin mahaifiyarsu sun yi matukar namijin koƙari sannan ita kanta Inna Meri bangaran su tukunya kayan aiki na mata duk ita ta yi su aikin da take fita kullum ba ta bar shi a banza ba  duka tattalinta na wajen yara nan mata manya musamman Amina da Halima. Shi Baba Ɗanjuman ma lokacin da maneman auran Aminan suka zo cewa ya yi ba shi da abun aurar da Amina Inna Meri ce ta ce a saka shekara zuwa a ga abunda ubangiji zai yi. To an fa saka na Amina ko wata uku ba'a yi ba Halima ta samu Inna Meri ta ce a haɗa waje ɗaya tunda dangin Habiba sun ce su za su yi komai da yardan Allah.

  To da Jajircewanta tare da tsayuwar yan'uwan mahaifiyar su Amina aka samu aka yi auran nan cikin rufin asirin Ubangiji a ka kai kowacce gidanta dake cikin gari, to tun bayan bikin Magajiya ba ta bar su sun zauna lafiya ba sai Allah ya isa take yi in an ci amanarta, ita masifarta ai zuwaira ma ta samu miji Ɗanjuma ya ce ba shi da Kuɗin aurar da ita yanzu sai dai kila zuwa gaba a tunaninta ya ƙi aurar da Zuwaira amman ya buɗe bakin Aljihu ya aurar da yaran da yake so duk ba ta san kokarin na matar kwarai ce irin Inna Meri ba 

   Suna shigowa lungun ɗakin Inna Meri Mu'azzam ya ce"Inna sai yaushe ne Magajiya za ta hakura da wannan zage zagen ne? Inna Meri na zaune a kofar ɗakinta  ƙafafunta na mike, Bintu ta samu kafafun Inna ta yi filo da su, a yayin da kuma Walida ke can daga bayan Inna tana faman zuro kanta. Share tambayar na shi ta yi da kallon zaratan ƴaƴan nata, cikin Yanayin maganarta ta ce"Sai yanzu kuka dawo?

Mu'azzam ne ya samu gefen tabarman da suke zaune ya zauna lokaci ɗaya yana faɗin " Wlh Inna sai dai har yanzu ba'a dace ba duk inda muka san za mu samu hanya mun bi abun dai sai godiyar  Allah kawai."

Sai inna ta jinjina kai kafin ta kalli Mansoor da ke tsaye ya jingina kansa da garu ga takardu a hannunsa.

  Cikin Marairecewa  ta ce"An ya Baban Inna ba za ka hakura da neman Sojan nan ba kuwa? Abu kusan shekara uku da gama sakandirin ka, kana zaune gida ba cigaba abokan karatun ka tuni sun san matakin da suka taka, ni tsiyana da kai nacin tsiya ba ka jin shawara ka yi ta kafiya kan abu ɗaya har ga ƙanin ka nan shima ya gama shekeran da ta gabata shima yana so ya biye ma ka da sai ya zama ɗan ƙwallo tunda naku burin Allah bai yarda ya cika ba sai ku watsar da ra'ayin ku, ku nemi zaɓin Allah ku samu in da kuka laɓe domin gyaran goben ku."

  Ta ke faɗa cikin bayyana yadda abun ke damunta Baban Inna fa shekarunsa uku da gama makaranta amman ya ƙi cigaba ya ki kuma zuwa wajen sana'a ya na ce shi sai ya je makarantar Sojoji, kuma an yi nema har an gaji ba sa'a a wanchan shekaran wani kawun su Mu'azzamu har hanya ya yi masa ya je kaduna ya yi jarabawa amman da ta fito sunan shi bai fito ba, duk inda ya san za'a samu yaje amman ba'a dace ba shima Mu'azzam ya gama wanchan shekaran shima ba yadda Alhaji Mustspha matsayin uba yake a wajen mahaifiyarsu bai yi da shi ya nema masa jami'a ya cigaba da makaranta ba ya ce shi Ɗan ƙwallon kafa ya ke son zama yayansa kuma ya ɗaure masa kugun cewa a bar shi ya bi ra'ayinsa.

  Abokan da suka tashi tare tuni kowa ya kama kanshi, hatta Nasir ya samu Jami'ar Nasarawa keffi ya na can ya na karatunsa ban da su, kullum sai dai neman yawo da takardu sune gidan ɗan siyasa da gidan wanda suka ji labarin zai taimaka shi kan shi Baba Ɗanjuman ya ɗaure musu kugun a kyalesu Su nemi abunda suke so a dai tayasu da addu'a kawai. Ko uffan Mansoor bai ce ba ko su Binta da suka gaishe shi bai amsa ba, Mu'azzam ne ganin Inna ta fusata tana faɗa ya sassauta murya yana faɗin "Inna ki yi hakuri ki yi mana addu'a amman ni kaina na karaya yanzu haka da kika ganmu daga gidan Couch ɗinmu na Nasara muke Tunda su suna da hanyar da za'a ɗauki mutum daga manyan kungiyoyin kwallon kafa ta Nageria a bashi horo amman duk sanda muka je sai ya ce wai ba kungiyar dake neman ɗan wasa in ana nema zai neme mu, kin san me nema mun koma ne mu kara masa tuni in ana nema kar ya manta damu"

  Inna Meri ta kallesa cikin takaici kafin Ta ce"Mu'azzamu ka daina bi ta kan wannan yayan naka, shi kanshi  baisan me yake so ya za ma ba.  Ka bar batun neman za ma ɗan Ƙwallon nan ka zo ka yi karatunka Allah ya sa maka albarka kana gamawa ka samu aikinka ya fi ye maka wannan zaman da kake  yi kana biye ma wannan da bai san ina zai dosa ba."

Mu'azzam ya ce"Inna ya sani fa, Soja yake son zama."

Ƙaramin tsaki ta ja kafin ta ce"Ai sai ya zama muna nan muna jira." Mu'azzam yayi dariya yana kallon Mansoor da hankalinsa ke kan karamar wayarsa ya na ɗan mirmishi 

Inna Meri ya kallah kafin ya ce"Hajiya na gaishe ki da gajiyar biki, yanzu daga can mu ke." Ya lalubo aljihunsa ya ɗauko Sweet da yawa  yana mika ma Bintu da har ta zuro kai yana faɗin"Anty Mami ta ce na kawo ma su Bintu."

  Da gudu Bintu ta warce ta na ihun Murna Mansoor ya kalleta a karkace kafin ya ce"Ke ashe wawiya ce bansani ba? tana jin haka ta yi gum da bakinta ta na raba ido.

Walida ta mika hannu ta na faɗin"ki ba ni Nawa " Bintu ta make kafaɗa kafin ta yi mgana Mu'azzam ya ce"Sai kin bata ko wlh ke ma ya haramta gare ki, yarinyar nan son kai gareta."  Hararansa ta yi kafin ta tura baki shi kuma sai ya mika hannu zai kwace da yasa ta kwashi uku ta mika ma Walida sauran kuma ta tura cikin sikat ɗinta ta mike da gudu zuwa cikin ɗaki.

Mu'azzam ya girgiza kai kafin ya ce"Inna Allah yasa Bintu ta jiƙan ki wata rana."

Inna na yar dariya ba ta ce komai ba illah kai da ta daga sama tana kallon taurari kafin ta dawo da kallonta kan Mu'azzam ta na fadin"Hajiyar tana lafiya ko? Allah Sarki Hajiya gobe zan shiryar takanas ba domin aiki ba na je na yi mata godiya."

Mu'azzam ya ce" Ya kamata Inna Hajiya tana da kirki, duk abun Yayanmu sai da ya yabi kirkin Hajiya." Inna Meri ta yi shuru ba ta yi mgana ba ita fa akwai wani abin da ke ba ta tsoro shakuwar bintar Hajiya da Baban Inna soyayya suke yi, tun tana ganin abun yarinta ne har dai yanzu ta yardan ma kanta da gaske ne. Ban da Baban Inna da rigima ina shi ina ƴar masu kudi, ai wannan jawo ma kai fitina da jidali ne.

  Yarinyar nan kunyar surukan take yi mata in dai taje gidan ba ta iya haɗa do da ita, ita kuma Hajiya ba ta damu ba domin ta ce abunda Binta ke so shi ta ke so. Ba za ta taɓa  mantawa da sun taɓa  maganar da Hajiya saboda Hajiyar da kanta take ce mata yara nan fa da gaske suke son juna su ke yi.  A lokacin Dariya Inna Meri ta yi kafin ta ce"Haba Hajiya yarinta ne da shirme irin na Baban Inna sai kuma shakuwa amman ai ruwa ba sa'an kwando ba ne, kuma ina shi ina aure yanzu? Duka duka nawa yake?

A lokacin sai Hajiya ta ce"To ai ko ba yanzu ba Meri sai iyaye su shiga mganar, kamar yadda ya ke son zama Sojan nan ya je can ya na karatunsa itama tana nan ta na yi sanda ya gama ya dawo itama ta gama sai su yi auransu ai ba wani abu, ni fa ba na ƙyamar zuru'arki Meri ke macece mai kirki da mutumci ya'yanki masu tarbiya ne, kuma maganar ruwa ba'a san kwando ba ne bai taso ba abin da Binta ke so shi nake so, matukar kuma ta ce Mansoor ta ke so ni kuma zan shige gaba wajen na ga ta samu abin da take so."

  Tunda lokacin Maganar sai ta fara damunta ta turke Mu'azzam kuma ya tabbatar mata da gaske Baban Inna na son Mimi irin soyayyar da ba zai iya kwantatawa ba, in ba ta manta ba yana da kuma ra'ayin aure tunda ya na da ƙananun shekaru, ita abu daya ke damunta da shi nacin tsiya da kafiya sannan ga ɗauko fitinar da ta fi karfinsa in ba neman jawo zaune tsaye ba ina shi ina Binta yarinyar da Ubanta ma akan dole ya bar ta hannun mahaifiyarsa ita fa tana hango ma Baban Inna nadama kan wannan shegen kafiyar nashi.  Kan nacin sa da zama Sojan nan har Mallam Sidi ta shirya ta je bikin yaron yalwa da shi ma taso tafiya ya ce shi ba zai je ba, ta ma ta zencen Babansa yakubu ya kira shi ya je can Bauchi ya same shi ya yi masa faɗa ƙo  ya ji Yalwa ta ce to in Yakubun yazo ko in sun yi waya tunda yanzu ya yi ƙarfi kasuwanci yake a Bauchi yana can shi da iyalansa.

 To kila dai ba ta samu magana da shi ba ne, bai aiko ba kuma sannan ba ta kara ji daga Yalwa ba, ta so shi Yakubun ya kira shi ya matsa masa kila ya watsar da wannan ra'ayin na sa na zama Soja ya nemi wata hanyar.

"Inna me kika dafa ne?

  Mu'azzam ya katse mata tunani sai ta yunkura ta mike tana faɗin "Tuwo ne miyar yauki bari na zubo muku."

Ta zubo musu kenan sai ga Baba Ɗanjuma ya shigo gabaɗayan su suka yi masa sannu da zuwa ya amsa ya na ƙokarin sakin fuskarsa. Cikin ƴaƴan na shi ya zauna suka ci cin tuwon Mansoor ne ya fara ƙoshi ya tashi Baba Danjuma ya kallesa yana faɗin"Ka ƙosh ne Baban Inna?

Yana nufar randar Inna ya ce"E Baba.!"

ruwa ya diɓa a buta ya shiga makewayi ya kama ruwa sannan ya wanke hannunsa ya kuskure bakinsa.  Bayan ya fito sai ya zo ya durkusa gaban Baba Ɗanjuma kansa na kasa, Inna Meri na gefe tana kallonsa kafin ta yi mgana Baba Danjuma ya ce"Ya aka yi ne Baban Inna? da wata matsala ne."

"Baba Aure nake so na yi.."

  Gabaɗayan su suka kalleshi a tare Mu'azzam sai da ya ƙware da tuwo duk da ya san hakan zai iya faruwa amman bai tsammanci maganar da wuri ba, inna Meri ta yi tagumi kawai tana kallon Baban Inna yaro ƙarami na neman saka kanshi a wahala shekararsa fa duka duka ashirin da uku ne tsawon kafa ke jansa yake ganin ya isa ya yi aure har ya riƙe mata yana zaune ba shi da sana'a naira biyar ma na bashi sha'awa. Baba Ɗanjuma sai ya dakata da cin tuwo ya miƙe yana faɗin"Babban mgana, taho ka zuba min ruwa na wanke hannuna sai mu yi maganar sosai"

Haka ko akayi ya zuba masa ruwa a bakin magudanar ruwa ya wanke hannunsa sannan ya koma ya zauna yana kallon Mansoor mirmishi ya suɓuce masa ai shima ya taɓa gaya masa haka tun bai kai haka shekaru ba.

"Baba ni fa ba zan bari sai na fara tsufa zan yi aure ba, da wuri zan yi aure saboda ba na so ya'yana su taso su ganni ƙarfina ya ƙare."

  Ko a lokacin da ya ce masa haka sai da ya yi dariya kuma yana da yaƙinin Baban Inna zai maimaita mganarsa lokaci kaɗan tunda shi baya faɗin abin da ba shi ne acikin ransa ba, Inna Meri ya kallah kafin ya ce"To ke fa Meri kin ji, za ma ai bai gan ki ba Baban Inna Aure yake so yayi"

Inna Meri ta ja katon tsaki Mtsewwww kafin ta ce"Ai sai ya yi auran tunda auran faɗe ne a fatar baki, ban da shegen rigima kana yaron ka da kai ba ka ba wani ajiya ba, kai  ba ka ijiye mai ba ka ba sai kawai rana tsaka ka ce wai aure za ka yi? Anya Baban Inna..!"

Ta faɗa tana nuna shi da yatsa kai tsaye ya ɗago yana kallonta kafin ya ce"Inna ina da gado na, a saida gonakin baba na Mallam Sidi ayi min aure da shi."

Ai sai Inna Meri ta hau tafa hannu tana faɗin" Yai naji sheganta ka, zan ɓace ka Mansoor yanzu nan wlh."

Baba Ɗanjuma da ya ga ranta ya ɓaci yayi saurin tare ta da faɗin" Kar ki yi masa faɗa ai ba laifi ya yi ba, kuma bai yi ƙanƙanta ba, waɗanda ba su kai shi ba ma su na yin aure  yanzu dai mu saurare shi mu fara sanin in da ya samu matar"

Inna Meri gabanta na faɗuwa ba ta son ta ji ya kira sunan da zai ba ta tsoro.

"Mimi ce, jikar Hajiya in da Inna ke zuwa aiki."

  Inna Meri ta ɗora hannu a saman kanta lokaci ɗaya tana faɗin"Na shiga uku ni Merama, da gaske daman son yarinyar nan kake yi baban Inna? Me ya sa ka cika fitina ne? Ina kai ina wannan yarinyar? 

Kai tsaye ya ce"Inna tana sona itama, kuma Hajiya ai ta sani kuma ta amince da hakan."

  Inna Meri ta aika masa da dakuwa lokaci ɗaya tana faɗin"Ka ga naka nan, In Hajiya ta sani Hajiya ce ta haifeta, babanta Soja ne kuma ko Hajiyar ba ya jin maaganarta wlh ba zai aura maka ƴarsa kana zaune ba ka da wani tunani ba, ko a addini mai sana'a aka ce ba mai burin banza ba, ka fita idona da wannan mganar na ma gaya maka."

Daga haka ta tashi ta shige ɗaki tana ta faɗa, shi kuma Mansoor yana gayama Baba Ɗanjuma ai ya na neman karatun Soja in ya samu zai iya rike Mimi, Baba Ɗanjuma ya samu ya lallaɓashi yace za su yi mgana da Safe.

  A can ɗakin su ma Mansoor Mimi ya kira a waya yana faɗa mata ya faɗa ma su Inna zai aueta, tunda itama yanzu tana da waya da ta saka Hajiya ta sa Daddy ya siya mata mai kyau da ita yar yayi. Mu'azzam bai isa ya ce ma yayansa wani abu ba, amman shi kanshi ya na hango ma kansa ya yi gaggawa sannan Soyayya ta rufe mishi ido ya kasa gano abunda Inna ke hango masa.  A daran shima Baba Ɗanjuma yayi ta fama da Inna Mari ta sauka daga fushinta su yi mgana ta ce in ta sauka sai Baban Inna ya bar maganar Jikar nan ta Hajiya, shi ko Baban Inna ya yi nisa da ba ya jin kira yadda yake jin Mimi a zuciyarsa in ya rasa ta sai ya iya mutuwa. Kuma shi ya gayama Mimi da kansa cewa Inna Meri ta ce ta fi ƙarfin shi.

Kuma su sun tsara rayuwarsu da cewa zai tafi makaranta Sojoji kafin nan za'a ɗaura musu aure sai ya barta wajen Inna ta cigaba da kararunta.

   Mmi kuka reras ta riƙa yi ma Hajiya akan abin da Inna Meri ta ce, Hajiya ta ce za ta aika a kira mata Merin ta ji me ya sa ba ta son jikarta ta zama surukan ta? Ba ta ma kai ga aikawa ba sai ga Inna Merin ta zo ma Hajiya Godiya domin 100k ta ba ta da bikin nan bayan ƙananun alherinta a gareta sannan ta bata hutu ta ce har sai gajiyan Biki ya sake ta sannan ta dawo. Tana zuwa da niyar yi ma Hajiya godiya sai tace su shiga cikin ɗakinta ta na son mgana da ita. Tana jin haka tasan kwanan zencen, illai ko Hajiya ta tsareta akan me ya sa ba ta son alaqar Mansoor da Binta?

  Inna Meri sai ta saka kuka cikin kukan take faɗin"Haba Hajiya ban da neman rigima ina Baban Inna Ina Bintar ki?

Hajiya tace"To Ubangiji ya haɗa sai mu ce a'a tunda suna son junan su sai kuma mu hana su kudirin alheri."

Inna Meri ta ce"Hajiya Baban inna yaro ne yarinta ne ke damunsa shekaransa ashirin da uku ne da wattani, da me zai riƙe Binta? Sojan da yake ta ƙulafuci har yanzu bai samu ba kuma ya ki sauya ra'ayinsa don Allah Hajiya a bar mganar nan shakuwa ce kawai ba wai soyayya ba."

  Hajiya ta ce"Duk na fahimci tunaninki, kina da gaskiya abin da za'ayi ai shima kabirun Soja ne zan kira shi mu yi mgana sai a zauna ko shi sai ya ne ma Mansoor ɗin makarantar Sojjojin a yi alkwari in Mimi ta gama karatu su yi auren su ba shike nan ba."

Inna Meri dai ta kasa mgana amman tana hango wani abu da ba zai tafi dai dai ba amman gudun kar Hajiya ta ga kamar tana gudun maganar sai ta amince da hakan, Kuma Hajiya da kanta ta kira Mansoor ta zaunar da shi ga shi ga Binta ta ce ya faɗa mata gaskiya yana son Binta?

  Kai tsaye yake kallon Hajiya kafin ya ce" ba sonta nake yi ba, kaunarta nake yi Hajiya."

Itama Hajiya ta tambayeta lokacin Mimi an zama yan mata shekaranta sha tara, ta rufe fuska ta ɓoye bayan Hajiya tama yar dariya.

Hajiya ta ce kar su damu za ta yi mgana da baban Binta.  A lokacin ita Mimi soyayya ta makantar da ita kamar yadda ya makantar da Mansoor dukkansu suka kasa gano abunda mutane ke hango musu.

Hajiya kuma ta manta waye Kabiru ta ɗauka haihuwarsa da ta yi ya isa ya sa ya bi abin da take so.

  Major Kabiru bai san halin da ake ciki ba, Brr Murjanatu kaɗai ta sani tunda ita macece kuma yaran sun fi sabawa da ita shi kullum fuska ba fara'a tsoro tsoron sa ma suke ji, kuma Mimi in ta zo hutu daga baya nan tana yawan kamata suna waya da wannan yaron da ta ce Mimi ta bar maganan sa, ta yi ma Hajiya ƙorafi Hajiya ta ce ta kyaleta tunda har Binta na son wannan yaron to sai a zauna a ga abunda Ubangiji ya tsara, ita ba wai talauci ko yanayin rayuwa ba ɗaaya ba, abu daya take dubawa sun yi yarinta da yawa da maganar aure, sannan ta san waye mahaifin Mimi ba shi da tsarin aurar da ita yanzu to ko Madiha karatu take yi bai saka maganar auranta ba, ballantana Mimi da ta ke just 19 tabbas ta san akwai kura. Ita Hajiya ta fara kira akan maganar Saboda suna da kyakyawan alaqa na mutuntawa a matsayinta na surukarta, Mommy ta ji tsoron da Hajiya ta ce ta fara tuntuɓar Major da mganar cikin firgici ta ce"Hajiya wlh ba zan iya ba, kina ganin ko madiha wani yaron yayata na sonta da Major ya ji ba ki ji yadda yake ta masifa ba ya ce ba yanzu zai aurar da ita ba sai ta gama karatu ta fara aiki."  Hajiya ta yi tsaki kafin ta ce"To ai wannan tsarinsa ne ba tsarin Ubangiji ba, karatun ya fi auren daraja a wajensa ne? ya bar yara sun zama manya bai aurar da su ba da an yi magana sai ya ce ba yanzu ba shi Sulaimanu ai ya na can cikin jajayen fata har yanzu bai dawo kasar ba." Mommy ta ce" Hajiya karatun likitanci yake yi, sai nan da shekaru biyu zai dawo in sha Allahu."

Hajiya tace"To dama dama shi tunda namiji ne amman matan ne ya le neman kashe musu rayuwa da tsatauran ra'ayinsa na banza, zan kirasa da kaina na yi masa mganar."

   Ranar a tsure Mommy ta dawo daga wajen aiki, fargaban ta ɗaya ta san komai ya je ya dawo ita zai sauke ma bala'in zai ce tana sane da komai bata gaya masa ba sai da abu ya yi girma. A ranar da dadadde  bayan ya dawo daga office Khadija na ɗakinta tunda ita a nan Abujan ta ke karatu Madiha ce ke BUK kano ta na karatun ta acan, Mommy duk jikinta ba daɗi Sai fama take da faɗuwan gaba tana Allah Allah ta ji ya ce Hajiya ta kirashi sai ta ji har sun gama cin abinci bai ce haka ba sai ta samu yar salama.

  Sai dai bayan sun koma falo suna hutawa yake ce mata Mimi zata dawo nan ta yi jarabawa so ya ke yi ta ta fi Jami'a mai kyau ta yi karatun likitanci akan abin da ya Shafi mata tunda Sulaiman ya na karantar fannin zuciya, Mommy ta kasa magana sai zufa ke yanko mata duk ko da sanyin Ac dake falon. Kallonta ya yi cikin mamaki kafin ya ce"Honey lafiya? Ko baki da lafiya ne?

Da sauri ta ce"No am fine."

Saboda ya ga duk ta firgice sai ya yi dariyan basawa kafin ya ce" ko case ɗin dake hanunki ne ya ba ki tsoro.?

Dakyar ta yi yaƙe ta kasa mgana.

  Ta fi kowa sanin waye Major ba shi da kyau ko ya yi wanka ko acikin Sojojin shi mugu ne sannan ba shi da uzuri ballantana ragowa ga ra'ayin riƙau ne da shi  ita fa yanzu haka ba ta isa ta yi ba dai dai ba sai ya ce da gangan ta yi da farko ba haka yake ba daga baya lamarinsa ya kara ta'azzara.

Daman can halinsa ne sai kuma ya zo ya haɗe da kakin dake jikinsa sai takamarsa ta yi yawa. Daman shi fa ya tsani ace za'a haɗa ƴaƴansa da komai, yadda yake kaunar ƴaƴan to kila sai aikinsa ne za su iya gogawa. kuma ya ci burin akan su da sai ya gina su zai aurar da su ga wanda ya dace in ya ji wannan labarin na Mimi ai sai ya harbeta daga ita har Mimin.

  "Kin ga ko na manta Ina Office Hajiya ta kirani ta na son yi mgana dani, na ce ma ta sai na koma gida, miƙo min wayata na kirata in har ma akan Mimi ne sai dai ta yi hakuri zan karɓi  ƴata  bazan iya kara barin ta a garin nan ba yanzu."

  Can a sama Mommy ta ji Abi na mgana duk sai ta kara ruɗewa,  ba ta tashin ba sai da ya ƙara mata mgana sannan ta mike ta ɗauko masa wayar wajen rawan jikin  wayar ta faɗi ƙasa haka ta duka Jiki na rawa ta tattaro masa wayar ta mika masa  ya karɓa lokaci ɗaya yana faɗin" Murja are u ok?

Sai ta gyaɗa mai kai, kasa tsayawa ta yi da sauri ta shige ɗaki ya bi ta da kallo, bai ɗauka wani abu ba sanin shi da ita akwai ta da saka dmuwar Case in dai ya na hannunta acikin ranta. Lambar Hajiya ya lalubo ya kirata, bayan ta ɗauka sun gaisa ya ce"Hajiya ban jima da dawowa ba, ina fatan lafiya? Hajiya ta gyara zama tana faɗin.

" Lafiya ƙalau, daman akan maganar Binta ne? Kai tsaye ya ce" Eh daman ina shirin miki maganarta  nan zata dawo ta yi jarabawa so nake Bintar taki ta zama likitan mata Hajiya."

  Ya faɗa cikin yar dariya Hajiya ta haɗa rai kamar yana ganinta kafin ta ce" Eh to za ta iya zama likita amman daga baya yanzu dai aure take so."

Ya ɗauka wasa Hajiya take yi sai da ya yi dariya kafin ya ce"Haba Hajiya aure kuma? Mimi ai ba ta san me ake kira aure ba."

Hajiya ta ce"Ai ba jaririya ba ce shekaranta sha tara  da gaske nake yi Akwai wani yaro ɗan wajen Meri dake min aikace aikace sun shaku da Binta kuma yana  sonta da gaske itama Bintar na son shi.."

"Wait Hajiya kika ce yaron waye?

  Ya katse Hajiya cikin mamaki shi fa gani ya ke yi kamar ta tsuniya Hajiya ke karanta masa

Hajiya tace"Eh yaron Meri ne matar dake taya ni zama."

Mamaki ya hana shi magana Hajiya na son gayamasa wai yaron ɗan wajen mai aikinta ne ke son Mimi, Shi haka ya yi sakacin da ƴarsa ta za ma a arha da wani yaron talakawa zai ganta ya ce ya na so. Ai bai gama mamaki ba sai da ya ji Hajiya na faɗa masa Mimi na son yaron kuma ta yarda ta aure shi kuma yaron iya sakandiri ya gama ya na son ya zama Soja to shi ya taimaka masa ya samu sojan daga baya komai menene sai ayi.

  Huci kawai ya ke yi ya kasa mgana, daman Hajiya ta matsa ya bar mata Mimi ne saboda ta bari wani yaron talakawa mara tarbiya su hore ma ƴarsa kunne lalle ko idon sa idon yaron nan sai ya harbe shi. Kuma sai ya taka wuyan Mimi da har da bakinta take faɗin za ta iya auran wani banzan yaron da bai da wata makomai mai kyau nan gaba.

Kawai amsa ma Hajiya ya yi da Toh ko gama mganar ma ba ta yi ba ya katse wayar Hajiya da sauri ya kira ɗan uwansa Alhaji Hamza.

Cikin masifa ya fara gayamasa yana garin har ahaka ya faru wai Mimi ke faɗin tana son auran wani yaron talakawa?

Alhaji Hamza ya ce bai sani ba nan Major ya sanar dashi abin dHajiya ta ce ya kara da cewa"Hamza ka je ka samu Hajiya ina bukatar sanin tarihin yaron nan tun daga farko har ƙarshe, sai  na ji waye mai wannan tsautsayin da zai hure ma ƴata kunni."

Daga haka ya kashe wayarsa ya miƙe a fusace kamar ya yi bindiga tun daga falo ya ke ƙwalama Mommy kira.

"Murja.."

"Murja.."

  Khadija na ɗakinta tana karatu sanda ta ji wannan kiran sai da hantar cikinta ya kaɗa domin a muryan Abi ta fahimci yau akwai bala'i a gidan nan, Mommy kuma tana jin yana kiranta tasan rufa rufa kuma ai ta kare. Shi ya sa ta sadakar ta fito da sauri tana gyara ɗaurin ɗankwalinta lokaci ɗaya tana  faɗin"Ga ni nan Habib...'

"Da sanin ki Mimi ta fara soyayya da wani banza yaron talakawa?  da sanin ki Murja Mimi take son ta bijirema tunanina?  da sanin ki na ce.?

Ya faɗa a fusace kamar ya kai mata  duka sai ta kauce cikin rawan jiki ta ce,"Ban ban sani.."

"Sai na harbe shi, ko waye wlh sai na ga da abin da yake takama da shi. Ko madiha ban saka maganar auranta a kaina ba, sai Mimi? Mimi fa? Hajiya ba ta kyautamin ba wlh zan yi abin da zukata ba za su ji daɗi ba.". Ya ke faɗa ya na huci cikin ƙara daka  wata tsawa ya hau kiran sunan Khadija.

"Khadija.."

"Khadija.."

Mommy jikinta na rawa ta ce"Khadija ba ta san komai ba Habibi."

"Murja zan miki tijara na ce, ƙarya kike yi kin san komai, Hajiya zata gaya miki kuma Mimi yarki ce kina sane da abin da ke faruwa, Wlh tallahi in har da saka hannun ki a abin da ke faruwa zan iya sakin ki a kan haka." Khadija ta ɗora hannu akanta san da ta fito ta ji maganar Abi Mommy kuma sai kawai ta juya tana kuka ta shige ɗakinta acikin zuciyarta tana fadin" Inna lillahi wa'inna ilaihirraju'un.."

  Khadija ya kallah da ke tsaye tsuru tsuru, tsawa ya daka mata kafin ya ce"Ke ma kin fara soyayya ne? za ku tsallake umarnina ne? 

Jikin Khadija na rawa ta duka tana faɗin "Abi karatun ka ce za mu yi kuma shi nake yi, wlh ban taɓa soyyayya da kowa ba."

  Yana faman sakin huci ya saka kafa ya daki tuberin gabansa kayan ciki suka watse da karfi yake taku zuwa cikin ɗakinsa Khadija ta zura da gudu zuwa ɗakin Mommy tasan bindiga Abi zai fito da shi ai su yau sun shiga uku.

Mommy na zaune a gefen gadota tana sharan hawaye daman abin da take gudu kenan, da gudu Khadija ta faɗo ɗakin tana faɗin "Mommy mun shiga uku bindiga ina ga Abi zai ɗauko." Ta faɗa lokaci ɗaya  tana hawa saman gadon ta lafe a bayan Mommy, tana ta haki tare  da sauke numfashi.
Mommy ta yi ajiyar zuciya kafin ta ce"Allah ya duba mu, yau sai abin da Allah ya yi."
Khadija ta ce"Mommy me ya faru ne? me Mimi ta yi ne?
  Nan Mommy ta karanta mata abunda ta sani sai Khadija ta zaro ido kafin ta ce"Mommy ke ma me ya sa ba ki hana ba? Mimi tana hauka ne? Wani yaro ƙarami da bai wuce a wanke masa kashi ba ne za ta jawo ma na bala'i muna zaman zaman mu?
Mommy ta karɓe da faɗin "Hajiya ce ta mara mata baya, me zan ce Khadi?
Khadija ta ce" Mommy ke ma me ya sa kika yi shuru? Kin san fa halin Abi wlh ba Mimi kaɗai ta shiga uku ba har dake har damu gabaɗaya." Mommy ta yi tagumi kafin ta ce"Khadi addu'a za mu yi Allah ya sausauta zuciyar Habibi."
Khadija sai ta kasa mgana wayar Mommy dake kan gado ta ɗauka ta kira lambar Madiha tana ɗauka cikin ruɗewa ta fara gayamata abunda ke faruwa. Daga can bangaren Madiha ta ce"Subhanallah Ita Mimin ce ta ce aure take so?
Khadija ta ce"Mommy ma ta ce ta sani tun zuwanta Gombe take tare da yaron, wai kiji ma yaro ƙarami kila ma sa'an Mimin ne."
Madiha ta ce" Ba su da hankali ne, ita kuma Hajiya ta fara tsufa me ya sa mommy ba ta hana ta kiran Abi ba? Mommy na gefe tana jin khadija na maida ma Madiha zencen bayan Madiha sai da ta kira Sulaiman bai ɗauka ba ta tura mata saƙo.
  Ranar a ɗaki ɗaya Khadija suka kwana da Mommy saboda tsoro Abi kuma ko runtsawa bai yi ba bindiga a gabansa yana shan alwashin harbe wannan shegen yaron.
Shi a tsarin rayuwarsa ba tsarin ya aura ma ƴarsa kowani datti, haka kurm rana tsaka wani ɗan talakawa zai zo ya lalata tarbiyan Mimi, duk laifin Hajiya ne ita ce ta matsa sai da ya bar mata Mimi shi ne daga karshe ta yi masa wannan sakayyan.
A washegarin ne kuma Alhaji Hamza ya isa gidan Hajiya ya sameta da maganar, Hajiya ta zauna ta yi masa bayanin komai game da Mansoor har tana gayamasa maraya ne mahaifinsa ya rasu shi ya sa Inna Meri ta yi aure a nan gidan Wanzamai, shi bai gayama Hajiya sun yi waya da Kabiru ba amman shi kanshi sai da ya nuna ma Hajiya abun bai dace ba.
  Kai tsaye ya ce"Hajiya kema me ya sa za ki bi ye ma Mimi? Har yaushe take yarinya ƙarama gaskiyan Major ne ta maida hankali a karatunta, shima yaron ya je ya yi fafutar rayuwarsa  a gaba in suna da rabon auran juna sai su yi auran lokacin sun san dai dai da rashin sa amman yanzu dai ko ni ban goyi bayan wannan shirmen ba Hajiya."
Hajiya ta fara faɗa tana faɗin" To ai ba abu mara kyau ba ne, kuma sun yi yarinta da auran ne? ni ban ga illar haka ba ni fa magana na ce ayi ko da ba yanzu za'ayi auran ba ya samu ya taimaki yaron ya cika burinsa daga baya sai ayi auran."
Alhaji Hamza yace"Hajiya to ai ke ba ki da wannan ikon, magana na wajen Major kuma kinsan yadda ya ke da burin ƴaƴansa su yi karatu." Hajiya ta fara shiga tana fita Alhaji Hamza ya ga ba za ta gane ba ya yi mata sallama ya fita kuma shima ya saka an yi masa binciken Mansoor abun ka ga ɗan siyasa mai jama'a tuni ya samu cikakken bayani akan Mansoor. Kuma nan take ya kira Major ya zayyana masa.
Amman sai da ya ce"Ka bi komai a hankali Major a lallashi Hajiya a fahimtar da ita illar haka, shi kuma yaron ba sai  an yi masa wani abu ba, bakin ka alaikum ka ɗauki ƴarka ta koma hannunka, In ma ta kama sai a sauya ita mahaifiyar yaron da wata mai aikin Hajiyan saboda a samu masalaha."
  
  Ko alama bai ɗauki wannan shawaran ba, ai sai ya nuna mana wannan yaron ya taɓo tsuliyan dodo ashe ma Agola ne mai tsaurin ido zai gane ya shigo gonar Soja, da wuri ya tashi daga Office ya na komawa gida ya shige ɗaki Mommy ba ta nan tana wajen aiki itama Khadija ce kaɗai acikin gida tun safe ta ke waya da Madiha Sulaiman ma sun yi magana ta gama fesa musu abin da ke faruwa duk da suna can amman a tsorace suke. Khadijan da ta kira Mimi tana mata faɗan abunda ta aikata da cewa"Mimi are u mad? maganar Abi zaki warware? Ko Madiha ba ki ga an mata aure ba sai ke tun baki tafasa ba zaki ƙone?
Mimi ta tura baki kamar tana ganinta kafin ta ce"Ni ai ban ce bazan yi karatu ba, amman bayan mun yi Aure da Aji sai na cigaba da makarantar ko?
Khadija ta zage ta daman ga su saƙo da sakon haihuwa kafin ta ce"Ko ba Aji ba, ai Abi zai Aje miki kanki a kasa da bindiga wawiya kawai."
  Ba wanda yasan abin da Abi ya shirya tunda Mommy da safe ta kira Hajiya sun yi mgana, amman sai ta kasa gayamata abunda ya faru ta dai ce ya yi ta faɗan da ta sani ba ta gaya masa ba, Hajiya ta ce"Kyaleshi dani sai dai in har zai sauya wata uwar ne." Mommy ta ɗauka kila wannan karon Major zai ji mgamar Hajiya abin da bata sani ba ita kanta Hajiyar tana shakkar abunda zai biyo baya.  Bat are da sanin kowa ba ya kira Hajiya a waya suka gaisa ya saki fuskarsa ya ce yana son ganin yaron dake son Mimi acikin satin nan.
Hajiya tana murna ta ce"Ko kaifa sai ku yi mgana ka ga sai ka taimaka masa ai mai son naka mai sonka ne Kabiru."
Cikin takaici yavce"Haka ne ya zo sai mu ga abin da Allah zai yi." Amman acikin ransa yana cewa sai ya ga kalan tsaurin idanuwan mara kunyan yaron nan.
  Hajiya ba ta san abin da Major ya shirya ba, da kanta ta saka direba ya kaita har gidan Wanzamai a tsakiyar ɗakin Inna Meri ta sanar da ita ta yi mgana da mahaifin Binta ya kuma amince har ya ce a tura masa Mansoor ɗin can Abuja su yi mgana.
Inna Meri sai ta ji yar salama tunda har Hajiya na faɗin"Kin san shima Soja ne, na ce ya yi masa ƙokari yaron dai ya cika Burinsa na zama Soja." Hajiya ta jima kuma tare da Mimin su ka zo sune har Mangariba daman ranar da wuri Inna Meri ta dawo gidan bayan ta ga ma Hajiya sauran aikace aikacen ta. Mimi sai murna take yi ita ba ta damu ba zata auri Aji ta zauna tare da su Inna Meri da su Binta
  Ita ba ta damu ba, ta na son Aji a yadda ya ke kamar yadda shima ya ke sonta.
Ta na son salon soyayyarsa da salon kishinsa a kanta har da Mu'azzam  Aji na nuna kishi in yaga ta na hira da shi yanzu sai ya sauya fuska. Hajiya ba ta tafi ba har sai da Baba Ɗanjuma ya dawo suka yi mgansa, Mansoor ya ji kamar an saka shi acikn Aljanna burinsa zai cika zai samu Mimi sannan burinsa zai cika na zama Soja.
Baba Ɗanjuma ya ce bakomai sai Mansoor ya shirya tafiya Mu'azzam ya yi karaf ya ce zai raka shi.
  A bakin Bintu labarin abi  da ke faruwa ya fita tsakar gida Magajiya da su Gaje suka fara manganganun Kwaɗayi ya sa yaro ya je  inda aka fi karfinsa har Magajiya na faɗin da uban me zai yi auran ba shi da komai sai bakar zuciya duk Inna Meri ta toshe kunuwanta in da ace ta san abunda zai faru kenan da ba ta bari Baban Inna ya je Abuja ba da duk abin da ya faru bai faru ba abin da ta yi gudu ne ya zo ya faru a lokacin da ba ta yi tsammani ba. A cikin Satin Inna Meri ta haɗa musu kuɗin mota,  shi da Mu'azzam su ka shirya tafiya Abuja ana gobe tafiyar suka haɗu  da Nasir a masallaci Mu'azzam ke faɗa masa sai ya ce ai ya ji mgana ta shiga gari ana yawo da cewa Agolan gidan Wanzamai zai auri ƴar yayar Sanata Alhaji Hamza.
  Shi a lokacin sai ya ba ma Mansoor shawara da cewa" Aji ni fa in da za ka ji shawarata da na ce ka hakura, domin ni ina ganin yanzu ka yi gaggawa gwara ka tsaya ka fara gina taka rayuwar kada ka manta kana da iyaye da ƴan'uwa, tare fa muka gama makaranta ni yanzu ina ji biyu Makama ma haka Ahmad ya kama sana'ar ɗinki, kai kuma fa? Kana zaune zaman jiran majirata."
Kai tsaye Aji ya ce masa" Kai dai ba ka gina taka rayuwar ba? to ka yi ta kanka Nasir."
Daga nan akayi rabuwar baram baram, shi kanshi in da ya san cin zarafin da za'a yi masa a gidansu Mimi kenan har Abada bazai taɓa zuwa ba.
  Hajiya ita ta hana su bin motar haya ta saka Alhaji Hamza ya ba da direbansa ya ɗauke su Mansoor da Mu'azzam, sai garin Abuja Aji ya yi shigar manyan kaya shi da Mu'azzam har da hulunu ko alama bai karaya ba.Sun yi kyakyawan sallama irin ta Masoya da Miminsa, sun iso Abuja da yamman saboda tafiyar mota.
Sai dai tun daga bakin get suka fara raina kansu wani makeken gida mai cike da tsaron dakarun Sojoji.
Sannan Sojan dake kofar get ya ce bai san da zuwan wasu baƙi ba saboda haka ba za su shiga ba sai ya samu izini daga cikin gida.
direban ya kalli su Mansoor lokaci ɗaya yana  faɗin"To ku kira mana, ina ce asan da zuwan ku."
Mu'azzam sai ya kasa mgana sai zaren ido yake yi, Mansoor kuma yana shirin kiran Mimi sai ga saƙon ta.
"Aji Nah kun isa?
"Eh mun Iso, amman wani soja ya hana mu shiga ya ce sai ya samu izini daga cikin gida."
  Shima ya maida mata da amsa, tana ganin haka ta yi saurin tashi ta je ɗakin Hajiya ta gayamata,  Hajiya tace bari ta kira Kabiru sai dai kuma ta yi ta kiransa bai ɗauka ba alhalin sun yi waya da safe ta gaya masa zuwan su Mansoor. Ganin bai ɗauka ba sai ta Kira Murja itama kiran wajen huɗu sannan ta ɗauka cikin yar damuwa Hajiya tace"Murja kina ina ita faman kira shuru? Baki sun iso suna waje an hana su shiga."
Mommy na jin wani iri ta ce"Hajiya ba ni da wannan ikon, Major ya ce sai shi da kanshi ya ba su izinin shigowa."
Hajiya tace"Lafiya me ya faru? Shi kabirun ya ce haka? Mommy ta ce"Hajiya ya hana ni mgana ne, amman na so na kira ki na ce kada yaron nan yazo wlh major ya shirya wulakanta yaron nan ne Hajiya"
  Da sauri Hajiya ta ce"Innalillahi wa'inna illahirraju'un.."
Da kuma sauri ta yanke kiran Mimi hankalinta ya tashi ta ce"Hajiya lafiya?
Hajiya ta ce"Maza ki kira Mansoor ki ce direban da yakai su ya juyo da su."
Mimi ta dafe kirji kafin ta ce"Me ya faru Hajiya? Abi ne ya kore su?
Hajiya ta mike tana faɗin"In ma koran ne da sauki, Kabiru ya rufeni a baibai."
Hankalin Hajiya duk ya tashi ta kuma ta da hankalin Mimi sai dai Mimi ta yi ta kiran wayar Aji ba ya tafiya, Hajiya ta saka ta kira Alhaji Hamza Daddy shi kuma suna wajen taron siyasa bai ɗaga wayar ba 
Hajiya ta kasa zama waje ɗaya faɗi kawai ta ke yi" In har kabiru ya wulakanta yaran nan ba zan yafe masa ba."
Hankalin Mimi ya tashi ta fara kuka ta yi ta turama Aji sako.
"Aji Nah kun shiga gidan?
"Hajiya ta ce ku juyo Abi ba zai amince ba.".
  Amman ina shuru kuma ko an kira wayar ba ta shiga, su kuma a lokacin suna nan a kofar gida kamar wasu kayan wanki, saboda direban da ya kai su ya ce kai su kawai akace ya yi nan ya zube su ya juya mota ya yi tafiyarsa, abun tausayi Mansoor da Mu'azzam zaune a kofar gidan su Mimi tun karfe biyar har aka yi mangariba, sojan nan ba Imani a ranshi tuni ya shige ciki ya rufe get sai a Aji ne ya gangara can bakin hanya ya siyo musu ruwa suka yi alwala suka yi salla akan dandalin Kofar gidan su Mimi. Mu'azzam ya gaji ga yunwa ga kishi cikin galabaita ya kalli Mansoor dake nuna dakiya ya ce"Yayanmu ka kira Mimi mana, wlh na gaji da zama anan."
Shuru ya yi ya na wani tunani, da gaske a san da zuwan su amman me ya sa za'a kira su daga wani gari kuma a tozarta su?.
Ƙaramar wayarsa ya duba sai ga layinsa Emergency ba ya iya ma kira sai kawai ya kalli Mu'azzam kafin ya ce"Ba Network, mu kara jira dai mu gani."
  Tun suna ganin abun wasa har dai suka tabbatar da an kira su ne domin aci zarafin su. Sauro sun  yagi rabon su ajikinsu, su ne anan kamar wasu almajirai har karfe goman dare. Mu'azzam yunwa ya ke ji kuma gashi anguwan ta masu kuɗi ce babu masu saidae saide a wajen. Mansoor yace bari ya je can bakin titi ya gani ko zai samu ko mai doya ne ya siya musu.  Mu'azzam ya rike masa hannu ya na faɗinn"Mu tafi gida, daman an kira mu ne domin a ga an wulakantamu." Aji ya yi shuru yana kallon ƙaninsa da yunwa ta galabaitar dashi daman a hanya gurasa kaɗai suka siya kuma ba ta da wani yawa..
Shi kan shi ya na yin dauriya ne, amman ya ku sa gazawa. Soyayyar Mimi ta makantar da shi da ganin laifin abin da ke shirin faruwa.
  Kafin ma Aji ya samu zarafin mgana sai ga wata katuwar mota ta zo za ta shiga gidan, direban ma soja ne sun ga dai ya tsaya Sojan da ke gadi ya sunkuya ya yi masa mgana su ka ji yana faɗin" Yes Sir..!
Motar na shigewa Sojan ya zo ya ce musu su tashi su shiga ciki in ji Oga.
Jiki duk ya saki Aji ne mai kaurin jiki Mu'azzam duk ya gama laushi.
Ashe ba cikin gida za'a kai su ba nan katon haraban gidan aka ce su zauna su jira tun suna san ran ganin an zo an kira su har suka sare haka Mu'azzam ya fara amai sai ruwa saboda yunwa. Hankalin Mansoor ya tashi saboda Kaninsa na gaba da soyayyar Mimi.
Kokarin fita daga gidan ya ke yi saboda ya je ya samo ma ƙaninsa abunda zai saka a bakinsa. Sojan nan ya ce Oga bai ce su bar shi ya fita ba, ransa ya ɓaci zuciyarsa ta yunkuro daman ga shi ba ta da kyau balle kuma an ɓata mata.
Sai ya yi kokarin fita da karfi wannan Sojan ya saka katon takalmin kafarsa ya shure shi sai da ya faɗi. Mu'azzan na ganin haka ya tashi sai ya ma daina jin jiri ya je ya rike ɗan uwansa yana  ba ma Sojan hakuri da har ya fara nuna Mansoor da bindiga.
Dakyar ya hakura sai da wani sojan su masu tsaron kofar shiga gidan ne ya yi masa mgana cikin harshen turanci sannan ya ƙyaleshi.
  Shi kuma Mansoor sai faman sakin huci yake ke yi, an riga an yi sara kan gaɓa  Kuma a dai dai lokacin megidan ya ce a shigo da su kamar zai ce sun fasa shiga sai kuma wata zuciyar ta ce ya je ya ga waye wannan Mutumin da ya ke da zarran wulakanta shi, sai ya miƙe shi da Mu'azzam sun yi laushi kamar lawashi, Allah yasa daga su sai kayan jikinsu da ai sun rena kansu.
  Soja nan na gaba suna bin shi a baya haka suka shiga falon gidan, Ba kowa a falon sai Abi ya na zaune kafa ɗaya kan ɗaya ga bindiga a saman tuburen dake gabanshi suna shigowa ya mike a fusace bayan ya yi ma Sojan da ya rakaso alamun ya bar falon.
Sai da ya fice sannan ya musu wani matsiyancin kallo Mu'azzam ne ya yi saurin zubewa a saman cafet domin ya kasa iya tsayuwa cikin muryan da ta ji jiki ya gaishe da Abi ko kallonsa bai yi ba cikin Ƙaraji ya ce"Wane ne daga cikin ku yake son Mimi?
Ya faɗa kai tsaye cikin takama Mu'azzam ya tsorata domin ko iya kallon Major Kabir bai yi ba saboda ya yi masa kwarjini sannan muryansa ma kaɗai abun tsoro ne.
  Mansoor na tsaye ƙi kam ya ce"Ga ni nan.."
Major Kabir ya tako har kusa da shi ya kallesa daga sama har kasa a ransa yana fadin lalle yaga tsaurin idon yaron.
Cikin Yanayin maaganarsa ya ce" Wani zarra gare ka da ya sa har ka iya takowa gidana acikin falona kana gayamin kai ne kake son Mimi? Kai ne ka hure mata kunni take kokarin saɓa ma umarnina miye matakin da ka taka a rayuwa?
Ya faɗa yana kallon Mansoor da ya yi kamar bai ji shi ba, ya dunkule hannunsa kamar zai kai naushi sai faman huci yake saki kamar shi ne Sojan ma.
Major kabir ya kallesa cikin mamaki kafin ya daka masa tsawa yana faɗin" Ina tambayarka kana min shuru? kuma ina mgana kana tsaye? Ka rage tsawon ka a ƙasa na ce.!"
Ya faɗa a tsawace amman goganka ko gezau sai ma Mu'azzam da ya kallah cikin fitar numfashi ya ce"Tashi mu tafi Mu'azzam."
  Major kabir ya ga kamar Mansoor ya raina shi ya zo har gidan shi bayan ya aikata masa wannan laifin kuma yana masa mgana shi zai nuna ma jan wuya lalle bai san me ake kira da Soja ba yau zai sani.
Magana kawai ya yi sai ga sojoji kusan huɗu sun bayyana afalon cikin huci nan da nan ya ba su umarnin su rike masa Mansoor su banƙare shi, Mu'azzam ya fashe da kuka yana faɗiin"Ka yi hakuri don Allah kada ka saka a dake shi."  
Cikin fusata Major kabir ke faɗin "Kamar ni? Kamar ni wani talakan agolan da ubansa har ya mutu a ƙauye, tarihin rayuwarsa kaf babu abun mamora. Yaron da uwarsa ke aiki a karkashin mahaifiyata ba ka da wani Future mai inganci anan gaba, ka yi min laifin ka yi soyayya da ƴata ba da sanina ba ka hure mata kunne ta saɓa ma umarnina maimakon ka nemi afuwata sai ka zo har gabana kana min takama. Who are u.?
"I SAID WHO ARE U...?
  Ya ƙara faɗa cikin matsancin tsawa, ya kuma saka kafarsa lokaci ɗaya ya daki kasa sai da suka ji karan bugun takalminsa Mu'azzam tsoro ya kama shi ya fara makyarkyata shi kuma Mansoor Major Kabir ya ce su banƙare masa shi nan da nan ko suka cika aikinsu yana fizge fizge riko ɗaya suka yi masa sai ga shi a hannunsu to in takamarsa zuciya ya zo gidanta.
Mommy dake cikin ɗaki tana jiyo duk abin da ke faruwa ita da Khadija..ta yi kuka har idanuwanta sun sauya oauni
Me ya sa Major zai yi haka? Me ya sa zai saka a kira yaro nan saboda kawai yaci zarafin su?. Tun ɗazu Hajiya da Mimi ke kira ta kasa ɗaga wayarsu. Khadija ce ke leke ta kofa ta dawo da sauri tana faɗin"Mommy Abi kada fa ya yi kisan kai ga shi can ya saka soldeirs sun riƙe shi."
  Mommy na jin haka ta mike jikinta na rawa ta ce" Ba zan bari hakan ta faru ba Khadija yau sai na karya dokar Major."
Khadija na riketa ta fizge ta fita saboda ji ta ke yi kamar abunda ya ke shirin aikatawa bai kyautu ba. Kuma daman ya ce kada ta sake ta fito in shi bai kirata ba.
Tana fita dai dai lokacin da Major ya ba da umarnin su yi ta dukan Mansoor har sai ya gane kuran shi. Mu'azzam na kuka yana roƙon shi ya daka masa tsawa da cewa ya rufe masa baki ko shi ya tashi kansa da bindiga. Mu'azzam ya koma gefe yana danne bakinsa, ji ya ke yi kamar ya saki fitsari saboda tsoro.
  Mommy da gudu ta ƙarisa gaban Major ta duka tana faɗin"Please Habiba ka ce su rabu da shi, na ji bai kyauta ba sai ka gaya masa ba yanzu zaka aurar da ƴarka ba, shike nan ka bar su tafi."
A fusace ya kalleta kafin ya ce"Wa ya baki izinin fitowa? .How dare are u Murja?
Ya faɗa cikin tsawa sai kawai ta fashe da kuka tana kallon yadda sojojinsa ke dukan bawan Allah da bai ji bai gani ba.
Ta yi rokon duniyan nan ya kauda kai ya ce in har Mansoor ba zai ba da hakuri da bakin shi ba su yi ta dukan shi har gobe da safe.
Mommy na kuka ta ce" To in suka kashe shi fa?  Da ƙarfi ya ce"In ya mutu banza ne ya mutu, rayuwarsa ba ta da wani amfani da ni zai yi wasa? Am i his mate? da Major zai yi gogayya yana ɗan talakawa irinsa? Agola yaron mai aiki a ƙarkaahin mahaifiyata , su dake shi in ya mutu zan saka su wurga shi daji namun daji su cinye banza a banza kuma babu abin da zai faru."
  Ya faɗa ko a jikinsa sai ma hannayensa da ya goya a baya ya na jin daɗin a abunda su ke yi. Kukan Mu'azzam da na Mommy ya cika falon a gaban idanuwansu sojoji suka sumar da Mansoor gau saboda duka Sannan kuma anan take ya saka su suka dauke shi yace su je fa shi a cikin kurku zuwa safe. Sannan ya kalli Mu'azzam yanq faɗin"Kai kuma zan baka wajen kwana, da safe ka san in da dare ya yi maka, yaron nan ba zai bar gidan nan ba sai ya gane ya ja da Major Kabir sulaiman Dabo sai na ƙarar da rashin kunyarsa.,":  Mu'azzam ya kwanta a gaban Major yana fadin"Don Allah Sir ka yi mana rai ka yafe masa."
Mirmishi ya yi irin mirmishin basawa kafin ya ce"Sai na ga waye Boss tsakanin ni da shi."Daga haka a fusace ya bar falon ya taka zuwa ɗakinsa bayan ya ba ma wani Soja umarnin a kai Mu'azzam ɗaki ya kwana zuwa da safe.
  Sai bayan shigewarsa Khadija ta fito ita kanta sai da ta yi kukan tausayin Mansoor da Mu'azzam wanda shima ɗaya daga cikin sojan ya zo ya ja shi sun bar falon Mommy haka ta ke kuka khadija na hawaye.
Dakyar ta iya tashi ta shiga kitchen ta zuba abinci a faranti ta fita kofar falon da kanta ta yi ma shugaban sojojin tsaron gidan mgana ta mika masa abinci ta ce a kaiwa Mu'azzam wanda aka fitar da shi daga baya.
  Khadija kuma ta saci wayar Mommy ta kira Hajiya ta na hawaye ta labarta mata abin da ya faru Hankalin Hajiya ya tashi acikin daren ta Kira Alhaji Hamza tace gobe gobe ta ganta a Abuja, Mimi daman ta ji a jikinta tun kafin Hajiya ta sanar mata abunda ya faru ta ke kuka abun tausayi.
Hajiya har kuka sai da ta yi na wannan cin zarafin da Kabiru ya aikata yanzu da wani ido za ta  kalli Meri da Baba Ɗanjuma? ta yi nadama in da tasan haka zai faru da ba ta yarda ta tura su ba.
Shima Mu'azzam lokacin da Mansoor ke shan duka wayarsa ta faɗo daga cikin  Aljihunsa sai ya yi sauri ya ɗauketa, shima wani ɗaki a ka saka shi amman ba'a kuntace ba ne kuma an kawo masa abinci amman tashin hankali ya sa ya manta da wata yunwa.
  Inna Meri ba ta da waya, Baba Ɗanjuma kuma ta shi ta lalace Nasir ya samu nasaran kira Mu'azzam na kuka ya na gaya masa halin da ake ciki da kuma rokonsa ya je ya gayama su Baba ga halin da Mansoor ke ciki yanzu haka bai san inda suka kai shi ba ko ya na da rai Allahu shi ya sani.
Nasir ya shiga ɗimuwa, a daran ya tafi gidan su Mansoor ya iske Inna Meri itama ta kasa barci saboda tunanin halin da ya'yanta ke ciki labarin da Nasir ya gaya mata ya sa ta fasa kuka har yan cikin gida su ka ji.
Baba Ɗanjuma na ɗakin Magajiya ya fito da gudu shi kanshi da ya ji abin da ke faruwa sai da cikinsa ya karta. Inna Meri na salati ta na kuka tana faɗin"Shike nan abinda nake ta gudu ya faru."
  Su Baba Ɗanlami kuma suna ta faɗa suna faɗin yaro zai jawo musu fitinar da ya'yansu ma ba su jawo musu ba.
Nasir shi ya kira Makama yana gaya masa halin da ake ciki su kansu sun shiga tashin hankali daman su san halin taurin kan Aji gashi nan ya kai kansa inda za'a kashe shi.
Saboda dare ya yi ya sa a ka bar ma gobe har da safe sai da Mu'azzam ya sake kiran Nasir ya ce har yanzu bai ga Mansoor ba kuma shi ba zai tafi ya bar ɗan uwansa a wannan bakin gidan ba.
  Nasir ya ce ina kada ya je ko'ina bari ya je can gidan ya gani, ai yana zuwa sai ya ji labarin tun safe Inna Meri da Baba Ɗanjuma suna gidan Hajiya shima sai ya Nufi acan, can ɗin ma abun tausayi Mimi ta kwana kuka duk idanuwanta sun kumbura haka Hajiya ya iske Alhaji Hamza ya yi musu Bucking din jirgi zuwa Abuja har da Inna Meri da Baba Ɗanjuma za'a tafi, Inna Meri faɗi take yi"Sai ni naje na duka na bashi hakuri  zan roƙe shi Allah ya sakar min Ƴaƴana ba su da kowa Allah ne gatan su."
Yaddiko na gidan itama duk daga baya take jin labarin abubuwan da suka faru. Amman abunda Yaya Kabiru ya aikata ya yi son rai, ba kyau ka wulakanta mutum.
A ranar suka bi jirgi zuwa Abuja daga filin jirgin suka hau taxi zuwa gidan su Mimi da ke Abuja Mommy ce kawai ta san da zuwan su domin itama ta ce ya kamata su zo gabaɗaya in ba haka Major zai kashe yaron mutane.
  Yana Office Alhaji Hamza ya kira shi ya ce ga su sun zo har da Hajiya ma.Shi ya yi tafiyar sa ma ya bar yaron mutane sojoji na yi masa azaba,  Mu'azzam kuma ya ƙi tafiya saboda tun jiya bai kara ganin inda a ka kai masa Dan'uwa ba, abinci ko ya kasa saka shi acikin cikinsa shima ya yi kuka ina zai nufa gida cike da sojoji shima yanzu su kamashi su yi ta ta duka Mommy ta aiko masa da abun kari ruwan zafi kawai ya iya sha yana jiran zuwan su Inna Meri tunda Nasir ya sanar da shi tare da su za'a taho.
Mu'azzam na haraban gidan tsaye su Inna Meri suka iso, wajen su ya nufa yana kuka ya rumgume su.
  Mimi kuma tana kuka ta kwashi gudu zuwa cikin gida tana kiran sunan Mommy.
Inna Meri sai tambaya take yi Ina Baban Inna? Mu'azzam na kuka yana faɗin"Inna an kai shi wani ɗaki, ban kara ganinsa ba a sume su ka fita da shi. Jini na zuba ajikinsa."
Mu'azzam ya kara rushewa da kuka Inna Meri na salati da sallallami.

Baba Ɗanjuma kuma sai maimaita faɗin" Innalillahi wa'inna ilaihirraju'un" kawai yake  yi shi kan shi ba domin yana namiji ba tashin hankalin da suke ciki ba zai saka ya iya mallakan kansa ba. Ba shi ya haifi Mansoor ba amman da gaske yake yi ya karɓo amanarsa kuma yana jin sa kamar Mu'azzam ne shi a wajensa.

Tabbas Baban Inna ya janyo ma kansa fitinar da tafi karfinsa haka Inna Meri da Baba Ɗanjuma ke ta raya acikin ransu saboda ganin samudawan Sojojin dake tsaran gidan Major fuskarsu ba fara'a daga gani ba su san wani abu wai shi Imani ba sun fi gane yaren umarnin wanda ya ijiyesu.

Su kansu kafin Sojan dake tsaren get ya amince su shiga sai da Alhaji Hamza ya kira Yayan na shi da kansa ya yi masa mgana sannan ya kira wayar sojan sannan aka buɗe musu get suka shiga cikin gida.

  Har da Yaddiko a ka zo sai ga su kowa ya yi zaman sanyi a cikin falon gidan Major Kabir, Inna Meri tana shan kuka lokaci ɗaya tana riƙe da hannun Mu'azzam, Mimi kuma ma na jikin Mami tana wani irin kuka mai ban tausayi. Hajiya kuwa girgiza jiki kawai take yi ta kasa mgana domin kunyar su Inna Meri take ji, tun bayan gaisawar da suka yi da Mommy ga shi an kawo musu ruwa da lemu amman zullumi ya hana kowa motsi.

Hajiya ta kalli Alhaji Hamza lokaci ɗaya tana faɗin" Wai ba ka ga ya ma Kabiru har da ni aka zo ba ne?.

Cikin ladabi ya ce" Na gaya masa Hajiya, ya ce ga shi nan tahowa."

Sai kawai ta jinjina kai wani abu na taso mata acikin kirjinta.

  Murja ta kalla da ke rike da ƴarta itama daga gani ta sha kuka ba ta cikin natsuwarta. Cikin tsausayi Hajiya ta ce" Murja har ke Kabiru bai saurare ki ba ko? Kuma ba ki san inda ya sa a ka kai yaron mutane ba ko? Mommy ta sauke ajiyar zuciya kafin ta ce" Ba irin rokon da ban yi masa ba Hajiya ɗan uwansa  ma yana kuka ya roƙonsa amman bai saurare mu ba, bai sa an fita da shi ba ya na nan acikin Kurkunsa na cikin gida, ba wanda ya isa ya sa su fito da shi sai in har shi ne ya ba su umarni Hajiya." Yaddiko ta yi kasaƙe kafin ta ce"Kai jama'a kurkuku kuma ?

Mommy ta gyaɗa mata kai kafin ta ce"Eh ya na da wani ƙaramin ɗaki da bai wuce tsawon gajerun mutum ba, sannan ba shi da faɗi kuma a ƙasan yake, akan sanya mutum a ciki in ya yi wani laifi domin a yi masa horo."

  Gabadaya sai Inna Meri da Baba Danjuma su ka kara ruɗewa, Yaddiko ta saka salati Hajiya ta karishe ma ta shi ko Alhaji Hamza kai ya girgiza kafin ya ce" To duk me ya yi zafi? Wannan lamarin da duk an bi shi a hankali da an warware komai cikin sauƙi"

Inna Meri ta zube a kan kafafunta daga saman Kujera ta haɗa hannayenta waje ɗaya tana faɗin"Don girman Allah Hajiya kin yi min rai ki saka a saki Baban Inna wlh na yi miki alkwarin ko hanyar gidan ki bazan kara kallo ba har abada,ni dai ku saka ya sake shi kuma shima in sha Allahu ba zai kara kusantar Inda ƴar ku take ba, laifin yaro ne tunaninsa ba ya ba su abu dai dai in da ace yayi tunanin shi kanshi ba zai janyo ma kansa rigimar da ta fi karfinsa ba.".

Tana mgana tana kuka Mu'azzam na taya ta sai aka rasa mai lallashinta ballantana ya ce wani abu, Hajiya ke sharan kwalla a ɓoye Mommy kuma na tausayin ƴarta ne.

Ana cikin wannan halin sai ga Major kabir ya shigo cikin kakinsa na aiki wani Soja na mara masa baya.  Yana shigowa cikin takunsa na zafin nama na cikakkun mazan jiya, sai ya ɗaga ma Sojan hannu fuskar nan ba rahama shi kuma sai ya juya ya fita bayan ya sara masa.

Baba Ɗanjuma kallo ɗaya ya yi masa shima tsoronsa ya kamasa sai ga shi shima zube kan kafafunsa kusa da Inn Meri ya na rawan jiki  da na zuciya.

  Ya ga Hajiya a zaune amman bai nufe ta ba sai ya samu wata kujera mai zaman mutum ɗaya ya zauna ya ɗora kafa ɗaaya kan ɗaya ya na ƙare ma mutanen falon kallo har ya sauke kan Hajiya cikin yanayin maganarsa ta Sojoji ya ce" Hajiya duk wannan taron na menene.? da kun yi zaman ku yaro zai yi wasa da gidan Soja ne shi ne nake so na koya masa hankali nan gaba ko sunan Soja ya ji an ambata sai ya yi fitsarin jini acikin Wandonsa." Kafin Hajiya ta samu zarafin mgana Inna Meri ta rarrafa tsakiyar falon kamar ta kwanta masa, ita ko iya kallonsa ba ta yi saboda firgici cikin roƙo kamar zai yi mata gafara ta fara faɗin"Don Allah ka yi masa aikin gafara ka yi hakuri ka yafe masa yarinta ke damunsa amman ina wuyan Baban Inna ya yi karfin da zai ja da kai? Ka yi masa rai don Allah ka sake shi."

Take faɗa tana kuka har da majina, A kaikace Major ya kalleta cikin wani irin Murya ya ce"Wace ce ke?

A razane ta ce"Ni ni mahaifiyarsa ce, ga mahaifinsa nan."

  Ta faɗa ta na nuna Baba Ɗanjuma da shima ya ƙariso tsakiyar falon da jan gwiwa Mu'azzam ganin iyayensa duke kamar masu neman gafara ya sa shima ya rarrafa cikin jan gwiwa zuwa kusa da su ya durkusa ba zai bari kimar iyayensa ta zube ba, ko da ba shi da yarda zai yi gwara shima ya yi zaman neman gafaran tare da su. Sai da Major ya gama musu kallon wulaƙanci sannan ya yi wata irin sariya kafin ya ce"Ke ce uwar da kika ki haifi mara kunyar yaron da zai ja da ni? Kai kuma kai ne uban da ke rikon Agolan dake neman ja da Soja?

  Ya karishe faɗa yana nuna kansa bayan kuma daga karshe ya nuna su ɗaya bayan ɗaya jikinsu na rawa kansu na kasa kamar sun ga wani mala'ikan mutuwa, kuma kowa ya kasa mgana Hajiya bakinta ne ya yi nauyi? Me za ta ce? Ko ta yi mgana ba zai taɓa Sauraranta ba tunda halinsa ne baya girmama maganarta a matsayinta na uwa a gare shi. Alhaji Hamza ne ya yi gyaran Murya ya fara mgana da cewa" Major.."

  Sai kawai ya ɗaga masa hannu cikin kaushin Murya ya ce"Ya raina matsayina, yaron ya yi min tsurin ido bayan ya fara soyayyaa da ƴata ba tare da sanina ba, sannan ya zo har gidana ina mgana yana tsaye ina tsaye sannan wai ni zai nuna ma tsageranci? Sai ni kuma na nuna masa ba'a zuwa gidan Soja a yi taurin kai na ce su yi ta dukansa in har bai yi nadama ya ba da hakuri ba, ka da su barshi ko duka zai kashe shi"

Mimi ta saka wani irin kara ta miƙe tana faɗin" Abi."

"Ke sai na harbe ki, in kika kara mgana anan wajen nonsess kawai."

  Ya faɗa cikin zafin nama har yana miƙewa da sauri Mommy ta mike da sauri ta maƙale ƴarta a bayanta tana rawan jiki, Hajiya ta yi yunƙurin mikewa dai dai sanda Inna Meri ke dukar da kanta  a kasa tana haɗa Major Kabir Allah da Annabi ya saki Mansoor shi kuma ya ce ba yanzu ba sai ya san da wanda ya ke faɗa. Cikin yanayin ba da umarni Hajiya ta ce"Kabiru ni a matsayina na Mahaifiyarka na ce ka saki yaron mutane ka sake shi."

Cikin kallon Hajiya ya ce"Hajiya kinsan me ya yi min ne? Kama na  kamar ni wannan yaron talakawan zai ja da ni?.

Da ƙarfi Hajiya ta ce"Ba na son ji komai, ka sa ka a saki yaron nan yanzun nan ban san zalunci."

Ta faɗa cikin bayyana bacin ranta har da hawayenta sai ya fara huci yana wani cijewa kamar zai kai duka.

Sai Hajiya ta fara kokarin dukawa tana Fadin" Ko nima sai na duka ne?.

Da sauri Alhaji Hamza ya mike ya isa ga Hajiya ya riƙe ta yana Faɗin" Haba Hajiya ai kin wuce haka a wajen Yaya zai yi abin da kike so yanzu ma kuwa"

  Major Kabir ya kallah kafin ya ce" Major ka sa a saki yaron nan don Allah, ka duba darajan Hajiya ga kukan da rokon da iyayen yaron ke yi maka, ka yi masa afuwa ka saka a sake shi." Yadikko ma ta saka baki, sai da Hajiya ta fashe da kuka tana Fadin"Shike nan kabiru kada ka sake shi. Wlh in har wani abu ya sami yaron mutane ba zan taɓa yafe maka ba."

Jin haka yasa Alhaji Hamza ya ce" Major ka sarrafa fushinka, Hajiya ke mgana da kai fa."

Sai da ya fitar da iska daga bakinsa sannan ya ɗaga waya ya kira ɗaya daga cikin Sojojin ya ce a taho da wannan yaron zuwa falonsa ya na jiran su. Cikin lokaci kaɗan da bai gaza mintina goma ba sai ga shi sun shigo da shi kamar sun ɗauko wani cuta suna zuwa tsakiyar falon suka sake shi ya faɗi kasa warwas tunda ba shi wani kuzari, Kamar ma sun watsa masa ruwa ne ya farfaɗo tunda faran rigan jikinsa duk ya baci da jini, fuzkarsa ta kumbura idanuwansa sun shige ciki saboda tsabar duka bakinsa ya sumtuma da goshinsa.

Bai iya kuma motsa hannunsa na dama da kafarsa ta hagu ba, kallo ɗaya zaka yi masa ka san cewa ya bugu buguwa na sosai tunda har kammaninsa ya sauya.

  Da wani irin sauri da kuka Inna Meri da Baba Ɗanjuma suka nufi Mansoor Mu'azzam ya tarairayo sa jikinsa yana ta kiran sunan shi amman ko iya buɗe ido ba ya yi saboda tsabar duka, yana so ma ya bude ido ko ya yi mgana ya kasa Allah ne ya yi kwanansa na gaba kwana suka yi suna dukanshi, shi kuma bakar zuciyarsa ta hana shi ya yi nadama. Inna Meri ta riko hannun da na dama da sauri ta ga ya janye hannu ya na cije leɓensa da duk ya fashe saboda duka cikin kuka Mu'azzam ya ce"Inna bar taɓa hannun kila  ya samu gocewa ne."

Baba Ɗanjuma yana share ma Mansoor jinin goshinsa da haɓan rigansa lokaci ɗaya yana kiran sunan shi"Baban Inna buɗe idanuwan ka? Baban Inna, Baban inna" Haka yake ta kiran sunan shi yana jin su amman kuma ya kasa iya buɗe idanuwansa.

  Mmi na leƙensa ta bayan Mommy tana kuka ta san in ta ce za ta karisa sai Abi ya saka bindiga ya ɗauke kanta Khadija ma tana falon amman itama ko motsi ta kasa, Hajiya kuwa sai kawai ta dukar da kai tana kuka faɗi ta ke yi

"Kabiru wlh ka ɗauki hakkin wannan yaron kuma in har bai yafe maka ba sai Allah ya isar masa"

Yaddiko sai salati ta ke yi ganin Yadda Sojoji su ka maida hallitar Mansoor.

Alhaji Hamza kuma ya ma kasa magana bai ɗauka rashin imanin Yayan nasa ya kai haka shahara ba, shi ko tsoron ya kashe shi ba ya yi. Hawayen Inna Meri da na Mu'azzamu na ɗiga a saman fuskar Mansoor su suka taimaka har ya iya buɗe likakkun idonsa guda ɗaya ya na kallon iyayensa suna kuka saboda halin da ya saka su, yunkurawa yake yi kamar ya tashi amman kuma ya kasa sai da Mu'azzam ya rike shi sannan ya iya tashi zaune, amman dauriya ce shi kaɗai yasan halin da yake ciki. 

  Major Kabir kuma sai mirmishin mugunta yake yi kafin ya ce"Zan kyale yaron ku saboda Hajiya amman ba domin haka ba da sai ya raina kansa, amman ko yanzu ya san karo da Soja ba wasa ba. Sannan akwai sharaɗin da zan kafa muku da in har ya tsallake su anan gaba sai dai shi ya mutu wlh." Inna Meri da Baba Ɗanjuma har suna karo da Juna wajen ƙara dukawa gaban Major Kabir, suna rawan bakin sanar da shi sun amince kuma Mansoor zai yi biyayya ga Sharaɗin sa.

  Major Kabir ya nuna Mimi da yatsa kafin ya ce"Ba shi ba ƴa ta, ko kallonta ya kara yi in na sani sai na lalata rayuwarsa, sannan ya sani kada ya kara min wannan tsaurin ido Mimi tafj karfin talaka kamarsa wanda har ubansa ya bar duniya bai shigo birni ba, Kuma ni ba zan iya aura ma ƴata Agolan da rayuwarsa ba ta da wata mamora ba, daga yau sai yau na raba wannan alaqar ba shi ba  ƴa ta ba rayuwata in kuma ya ki ji to Wlh a karo na biyu har ku mutu ba za ku kara ganinsa ba domin sai na ɓatar da rayuwarsa, Kuma ba zai bar wajen nan ba sai ya duka ya nemi gafara ta kamar yadda kuka yi yanzu in kuma har yanzu bai yi laushi zan saka shi ya yi laushin." 

Ya faɗa ya na nuna Sojojin da ke baya sun kame, Inna Meri har tana rawan baki riko hannun Mansoor ta kamkame tana fadin"Darajar haihuwar ka da nayi Mansoor ka buɗe baki ka ba shi haƙuri saboda ka tsira da rayuwarka."

Mansoor kukan zucci ya ke yi zuciyarsa na wani irin suka, yana ji kamar ya zama asarrare mara amfani, duba yadda Mahaifiyarsa da wanda ya zame masa uba da ƙaninsa suke kuka saboda shi, kalli yadda suke duke gaban wani hallita na Ubangiji saboda shi , yau saboda shi an kira sunan mahaifinsa an zage shi da gorin ya mutu a kauye bai taba shiga birni ba, shi ba yana kukan dukan da ya ci ba ne da dai  ya ba ma wannan mugun hakuri gwara ya kashe shi, Shi ko da wani suna zai iya kiran kalmar Soyayya? Tun jiya ya ke son yaji ya tsani Mimi acikin ransa amman ya kasa, ji yake yi  kamar ya mutu baƙinciki da yake cikin zuciyarsa tunda ya zo duniya bai taɓa tsintar kansa aciki ba. Ba shi da niyar saduda ya so ne su bar shi ya kashe shin in dan har zai iya, Sai dai Kukan Inna Meri da na Baba Ɗanjuma tare da Mu'azzam suna masa magiyan ya bashi hakuri saboda ya tsira Inna Meri ta san halin abin da ta haifa yasa a fusace ta ce"Ko ka bashi Hakuri ko na ce sai ka biyani Nonona da ka sha"

Baba Ɗanjuma ya kira sunanta da karfi cikin tashin hankali.

"Meramu.."

  Hajiya ma sai da ta kira sunanta ita kuma ta yi hakane saboda ya ba da hakurin ta san halin Baban Inna da kafiya sai yace sai dai a kashe shi. Kuma hakan da ta yi sai a ka samu masalaha domin Mu'azzam ya rike sa ya durkusa saman gwiwiyonsa tare da Iyayensa kansa na kasa ya na jin taruwan hawaye acikin idanuwansa, ko dukan da aka yi masa bai saka shi kuka irin wannan tozarcin ba muryansa ba ta fita ma sosai Saboda wahala ya furta" Ka yi hakuri..!"

Yana gama faɗin haka sai ya ji wasu hawaye masu zafi sun sauko masa.

Nan Major Kabir ya Koma ya zauna yana Faɗin"Good. za ku iya tafiya da shi amman ya kiyaye sharuɗɗana.

Inna Meri da Baba Ɗanjuma suna rawan jiki masa godiya su ka miƙe  jiki na rawa Hajiya nauyi da kunya su ka hanata mgana Alhaji Hamza ne ya ce su tsaya mana a nema musu Jirgin komawa da sauri Baba Ɗanjuma ya ce"Mun gode da karamci ranka ya daɗe ya isa haka." 

Hajiya ta yi saurin kallon Major kafin ta ce"Kabiru ka dubi halin da Binta ke ciki Hausawa su ka ce idan An ciza a hura watarana kada ka zo kana nadamar abunda ka aikata ma wannan yaron"

  "Ni? Kamar ni Major Kabir My Daughter ta auri talaka  Agolan da ubansu har ya mutu a can wani kauyen kurmus, uban rikonsa wanzami uwarsa yar aiki? Over my dead body Mimi za ta yi wannan auran ƙaskanci ba ta isa ba, ko za ta mutu bazan aura mata wannan talakan ba, jinin takalawa wanda bashi da wata kyakyan makoma ko anan gaba." Ya karishe faɗa a fusace kamar ba da Hajiya ya ke mgana ba, kawai sai ta girgiza kai kafin ta ce"Shike nan Allah ya hana mu jin kunya watarana."

Ta faɗa ta na kallon yadda Idanuwan Mimi suka kumbura saboda kuka, Mommy ma sharan kwallan take haka ma Khadija kowa kuma yasan ba'a kyauta ba, amman kowa yana tsoron ya yi mgana wanda bai girmama maganar uwar da ta haifesa ba ai ba wanda kuma ya isa ya yi masa mgana ya saurare shi.

  Mu'azzam ya riƙo sa  tunda ba ya iya tsayuwa gefe kuma Baba Ɗanjuma ya kama shi za su fita daga falon da gudu Mimi ta ƙwace daga jikin Mommy ta ƙarisa gaban Abi cikin kuka Ta ce.

"Abi ka yi hakuri Abi ina son shi don Allah kada ka raba mu da juna"

  Cikin tsawa Ya ce" Sai dai ki mutu, amman Wallahi tallahi ba za ki auri wannan talakan yaron nan ba, ba shi da makoma mai kyau, ina tambayan ƙwalin karatun shi Hajiya na gayamin iyakarsa Secondary school. Soja yake son zama ire iren su ma ba su da wani rabo a duniya." Mimi ta katse shi cikin gunjin kuka tana kara faɗin.

"Abi ina son shi.."

"Ke yarinya ce Mimi, karatu nake so ki yi ba yanzu zan yi miki aure ba"

Ya faɗa  shima bayan ya katseta cikin kaushin Murya.

"Abi Ina son shiiiii..."

Ta faɗa cikin wani irin karyayyen sauti kamar za ta shiɗe.

"Murja ki ɗauke min Mimi kada raina ya ɓaci na fasa kanta da bindigata"

  Ya faɗa ya na kokarin sarrafa fushin sa domin ji yake yi kamar ya tokareta ta faɗi in ta na haɗa shi da wannan ƙasƙantaccen yaro nan mara makoma mai kyau.

Ba zai manta da wannan kukan da ta rika yi lokacin da mahaifiyarta ke rike ta ba, har gobe yana jin Sautin wannan kukan acikin kirjinsa. Ya tuna ta na miƙo hannunta Mahaifiyarta da yayarta khadija suka riƙe ta suka tafi da ita zuwa cikin wani ɗaki.

Yayi ƙokarin  danne abin da ke taso masa amman sai ya kasa, kafarsa ya makaleta ya kasa tafiya da ya sa su Mu'azzam su ka tsaya su na kallonsa ba su san abin da zai aikata ba da ba su barshi ya kara yin mgana ba.

Sai juyawa kawai su ga ya yi ya na faman ɗingisa kafa idanuwansa a like ga kaya duk sun yage ba hula ba takalmi kamar wani almajiri cikin muryan da ta galabaita ya fara faɗin.

  "In har ni Mansoor na haifu cikin uwata Meri da uba na Ibrahim ƴarka ko ita kaɗai ta rage a duniya nan sai dai ta mutu nima na mutu ban yi ba aure ba,"

Ya faɗa ya na sakin numfashi Inna Meri na kokarin toshe masa baki amman sai da ya ida sa faɗin abunda ke ransa a lokacin.

  "Nayi alkwarin toshe kunnuwana daga jin ta da ganinta na yi alkwarin sauya duniyata daga duniyar ta na yi alkwarin sauya mattacen mafarkina a kanta, na kuma gode maka da ka fahimtar dani darasin rayuwar dana daɗe ana ga ya min ban ɗauka ba, na kuma fahimci akwai tazara mai kimanin kilomita tamanin tsakanina da ƴarka, na kuma fahimci matsiyaci kamata ya yi shisshigi wajen tusa kansa in da bai dace da shi ba, yadda ka saka iyayena kuka a kaina kai ma watarana sai ka yi kuka saboda ƴarka."

  Yana gama faɗin haka ya juya kamar zai kifa saboda yanayin jikinta Major Kabir ya yi wani kayattacen mirmishi kafin ya ce" Ku ja ma ɗan ku kunne, na ga alaman tsageranci na damunsa sannan ku yi masa iyaka da ƴata domin ruwa ba sa'an kwando ba ne, zan sake shi na yanzu amman ko kallon Mimi ya sake yi sai na ɗaure shi da kakin jikina." Baba Danjuma bakinsa na rawa ya ce"Ba ma zai kara kallonta ba In sha Allahu ka yi hakuri."

Haka su ka fita da Mansoor a rirriƙe da shi saboda halin da ya ke ciki, kuma ba wanda ya bi bayan su. Shima Major ɗin mikewa ya yi a fusace ya shige cikin ɗakinsa har yana banko kofa Hajiya ta bi shi da kallo tana Sassauta fushinta domin kada ya zama masifa ga rayuwar Kabiru. Amnan ita ta so da aka Ciza sai a Hura saboda ba'a san abunda gobe za ta haifar ba.

  Ko kwana ba su yi a Abuja ba Hajiya ta ce gida zata koma, Mimi kuma ta zauna wajen mahaifinta ba za ta kara amsar ta riko ba tunda ga abunda ya biyo ba, Mommy ta yi tayi Hajiya ta kwana Hajiya ta rantse ba za ta kwana ba. Hajiya na ba ta hakuri Mommy ma na ba ma Hajiya hakuri ta yi mirmishin takaici kafin ta ce"Bakomai Murja wata rana Kabiru zai yi nadama, sai dai ina fatan Lokacin da zai yi nadamar lokaci bai kure masa ba.

Alhaji Hamza a lokacin ya nema musu  jirgi suka juya zuwa Gombe kuma har suka bar gidan Major bai fito daga ɗaki ba, Mimi dai kuka ta yi kamar zata ba ma uku lada domin ta so ta bi Hajiya su koma gombe Hajiya ta girgiza kai kafin ta ve"A'a ki zauna ki yi ma mahaifinki biyayya shi ya haife ki ya fini iko da ke, ina miki fatan Allah ya sanya hakan ya zama alheri a rayuwar ki Binta ki yi Hakuri kin ji ko? Mimi tana ji tana gani Hajiya ta tafi ta barta daga nan ta fahimci ta rasa wani hop, domin Mommy ba ta isa da ja da hukuncin Abi abunda ya faɗa tabbas haka din ne zai kasance.

Tun daga wannan daran Mimi ta ke kukan Rashin Aji a rayuwarta kukan da har tsawon shekaru goma ba ta taɓa dainawa ba.

Kuma wannan zafin da kirjinta ya soma tun daga ranar ne, to shi ya haifar mata da ciwon da har gobe bai warke ba.

******

Labarin abin da ya faru da Mansoor ya za ga gari ba wanda bai sani ba. Wani tarihi ne da shi kanshi ba zai taɓa mantawa da shi a rayuwarsa ba, sannan tarihin dafin soyayyar da ba shi da magani.

A ranar kwanan hanya suka yi zuwa Gombe tunda Mota ce ga Mansoor ba lafiya kafin su isa duk jikinss ya kara tsami, Allah ya sa Baba Ɗanjuma ya riko kuɗi a Hannunsa Inna Meri na cikin tashin hankali ba ta tuna da wannan ba.

  Motar da su hayo ma daga tasha Sai da Baba sani ya biya, suna ta faɗa da masifan yaro ya jawo musu bala'i, sai dai suna ganin halittar da Mansoor ya  koma sai suka yi shuru domin su kansu sun san yaron ya kai kanshi in da ya kusa mutuwa.

Jinya ce sosai Mansoor  ya yi domin ya samu targade da gocewar kashi sama da huɗu a jikinsa ga raunika a saman kansa ga tsamin jiki ga raunin dake cikin zuciya wanda ido ba ya iya gani.

Shi kaɗai yasan irin ƙunar da zuciyarsa take ciki, ciwo dai idanuwana ba sa iya gani sai shi kaɗai da zuciyarsa ke cikin kirjinsa ya san halin da ya ke ciki. Makota haka suka yi ta tururuwan zuwa ganinsa wasu duk saboda gulma ne, wasu kuma domin ganin abunda ya faru mata kuma suna ta zuwa yi ma Inna Meri barka da arziki.

  Su Baba Sani ke kara ma lamarin magi da gishiri suna ƙara abunda bai faru, har suna cewa shi kanshi Yaya Ɗanjuma da Merin dakyar suka sha domin yaron ya je ya jawo Yar soja an kusa kashe shi fitinarsa ya sa yau ya kusa janyo abin da zai saka har su a kashe su a banza. Nasir da makama kullum suna gidan wajen Mansoor dake kwance ya na jinya, Ahmad kuma sai da ya dawo garin ya zo ya ga yadda Mansoor ya koma shuru shuru ba ya mgana kamar an sauya shi. Baya cin abinci baya mgana ba ya fara'a ko da yaushe ya na kwance yana fama da kuncin zuciya.

Kullim mganar Inna Meri shi ne" Baban Inna ka mike ga kanka wannan kwanciyar  ba zai yi maka kyau ba"

Sai kuma ta saka masa kuka, Baba Ɗanjuma shima ko da yaushe cikin yi masa nasiha yake yi.

Su Nasir ma koda wani lokacin cikin faɗin " Aji ba fa karshen rayuwarka ba ne ya zo, Mimi ba ita kaɗai bace mace a duniya ka mike ka gina rayuwarka zaka samu wacce ta fita a gaba."

  Mu'azzam kuma kamar yafi kowa damuwa maganar kenan" Ka manta da abin da ya faru ka tashi ka kula dani kamar yadda ka saba, ba na jin daɗin ganinka a haka"

Haka su Yaya Amina suna tafe zuwa duba shi kowa na bashi mgana

Har can mallam Sidi inna ta aika Yalwa da ya'yanta sun zo har Baban shi Karimu sai da ya zo duba shi.

Inna Meri ba ta ɓoye musu abunda ya faru ba ta gayamusu komai.

Yalwa na kuka ta ce"Allah ya isar masa ba mu yafe ba."

  Karimu kuma cikin fusata ya ce"Ke sakarai miƙe  ga kanka, ubanka har ya bar duniya ba lusarin namiji ba ne ka tashi ka zauna da kafafunka domin gina ma kanka kyakkyawan rayuwa anan gaba."

Ya san duk abin da su ke faɗa gaskiya ne, amman shi a cikin Kirjinsa wutar ƙiyayya ke bayyana, daddare haka zai kwana bai yi barci ba yana kukan zucci, Auwalu bai taba tausaya masa ba sai dai ya riƙa dariya yana faɗin"Maganin ma su janye janye kenan in ban da karfin hali ina kai ina wannan yarinyar? Tabbas gaskiya ya fada soyayya ta rufe mishi ido da ya sa ya kai kansa inda bai dace ba.

  Yana so shima ya manta amman ya kasa ji yayi ya tsani duk abunda ya danganci wani aiki mai kaki burinsa na zama Soja tuni ya za ma mattace acikin zuciyarsa.

So yake yi ya zauna ya yi kuka amman kuma ya kasa sai ranar da Mu'azzam ke masa mgana ya samu ya riko hannunsa ya danna a kirjinsa yana faɗin "Ta nan ne,a nan na ke jin ciwo da zafin abun. Ina so na manta amman na kasa."

Kawai sai ya fashe da kuka ya dunƙule a jikin Mu'azzam ya na kuka kamar ransa zai fita Mu'azzam bai hana shi ba domin yana so ya samu sukuni. Tun daga wannan kukan da ya samu sararin yi ya samu sauki acikin zuciyarsa, wannan abin da ya faru Shine silar sauya rayuwar Mansoor ya  koma rayuwa shi kaɗai ya koma Shuru Shuru sannan mai riko sannan bakar zuciyarsa ta kara ninkuwa sama da sau goma.

  Daga lokacin Inna Meri ba ta kara takawa gidan Hajiya ba, Hajiya ma ba ta kara nemanta ba alaqar ta ƙare.

Ana ta masa mganar ya koma makaranta shima sai ya yi tunanin gwara hakan zaman ya ishesa. Da taimakon gonakinsa na gado aka saida ya samu ya fara karatu a gurbin Jami'ar Gombe state University.

Sun ba shi Agric kuma bai sauya ba saboda shi ya riga ya gama sarewa da duk wani burin shi.  Da farko tare da Mu'azzam za su shiga sai kuma Alhaji Mustapha ya kawo maganar zuwa Police Acadmy Wudil a matsayin Mansoor ya je tunda shi ke son aikin Kaki, amman ina ya ce har Abada da ya zama ɗan sanda gwara ya mutu.

Sai ko Mu'azzam ya ce zai je tunda Aminin Alhaji Mustpaha ke shugabantar makaranta Kuma shi ya bashi Upper ta mutum ɗaya.

A lokacin tuni shima Mu'azzam ya watsar da mafarkinsa yace shi zai tafi Wudil Mansoor kuma ya ce ƙaninsa ba zai yi aikin kaki ba.

Inna Meri tace bai isa ba sai Mu'azzam ya tafi, Mu'azzam ɗin ma ya nuna ya na son ya je. Kawai sai Mansoor ya ce"Ka je ka je, ka za ma duk abin da kake son zama Mu'azzam amman ka sani har Abada bazan taɓa kaunar wani aikin kaki ba."

  Mu'azzam ya ɗauka zuwa gaba Yayan nashi zai rage wannan kiyayyar sai dai kash kiyayyar ta shi mai girma ce har Mu'azzam ya tafi Wudil bai kaunaci wannan karatun na shi ba, Tafiyar Mu'azzam ta kara saka ya zama ya na son kaɗaici, Saboda zaman shuru in ba shi da karatu sai yake zuwa ya na tsaren wani shago a kasuwa yana samun kudin abun hawa zuwa makaranta, ya daina neman kowa hatta su Nasir ya Guje su. Ko sun neme shi ba ya zama in da za su gan shi, su ma sun gaji da nemansa sun kyale shi a tunaninsu nan gaba zai dawo dai dai. Yana Aji biyu a jami'a Coach na Team ɗinsu na Nasara tare da na Tudun wada Team suka zo nemansa akan suna bukatar wani yaro matashi wanda ya iya buga kwallo za'a bashi horo na shekara biyu wata kungiya zata ɗauke shi. Mansoor suka nema tunda daman tare da shi suka rika bin shugabannin manyan Team ɗin su na yan ƙwallo daga na manyan anguwanni har na ƙananu.

  A lokacin sai ya ga ya mu su Mu'azzam ne kuma ya tafi Police Acadmy baya nan, Coach ɗin su na Nasara Team yasan Aji ya iya taka kwallo shi ya matsa akan cewa shi Ajin ya zo a matsayin Mu'azzam ɗin mana.

Da farko yaƙi amincewa sai daga baya ya ga to miye aciki? daman shi tuni mafarkinsa ya daɗe da sauyawa amman bai amince ba sai da ya yi mgana da Inna Meri da Baba Danjuma suka sanya ma lamarin albarka.

Sannan ya amince ba zai taɓa mantawa da Coach din su na nasara Team ba wato Shehu Master Allah ya jikan sa ya rasu shi ya ɗauke shi ya kai shi wajen Coach ɗin su na Gombe United  a lokaci suka yi mgana sosai ya jaraba shi ya gani sai ya ce za'a bashi horo na shekara biyu, shi kuma sai ya ga ya masa yana karatu sai ya nuna masa hakan bazai shafi karatunsa ba.

  Kwatsam ne fuskar Aji da sunan shi ya bayyana acikin yan kwallon kafa, Ya yi horan shekara biyu sannan aka gabatar da shi a Kungiyar kwallon kafa ta Gombe United lokacin kontiragin  Captain ɗin kungiyar saura shekara ɗaya ya kare, tare suka ƙarisa wannan shekaran ɗayan da Aji bayan kuma ya bar Club ɗin ƙokarin Aji ya saka ya samu matsayin Captain saboda daman dalilin da ya sa a ka kawo shi kenan. Shi ne sanadin da ya sa ya zama duk abin da ya zama a ƙwallon kafa, kuma tunda ya riga ya hakura da mafarkinsa sai ya maida kansa ga karatunsa sannan ga wasan kwallon kafa.

  Shima ya yi singing kontiragin  na shekara goma ne da Gombe United sun kuma fara biyan shi albashi bayan alawun da yake samu in suka fita wasa, da haka ya gama karatun shi ya yi service ɗin sa anan garin Gombe zuwa Lokacin rayuwa ta mika abubuwa da dama sun sauya ciki har da gama makarantar Mu'azzam ya fito da matsayin  Assistant superintendent of police ASP, ya kuma samu an ijiyesa a garin kano sai dai ya riƙa zuwa ganin gida.

Kuma har a lokacin Mansoor bai kaunar aikin kaki duk ko da matsayin Mu'azzam na Asp. Ya samu shahara da suna a duniya saboda ƙwallon kafa, sunan Aji ya tashi kan mutane ko da daman ya shiga wasan ƙwallon kafa da sunan shi na Aji sai sunan ya kara ɗaukaka su kansu su Nasir suna mamakin shigar Aji kungiyar kwallon kafa sanin shi ba ya ra'ayin haka sai dai kuma in suka yi duba da rayuwarsa ta sauya sai su daina mamaki.

  Acikin Shekaru goma ya taka matsayin da ya taka ya mallaki kwalin Degree sannan ya na shekaru na biyar a kungiyar Gombe United a matsayin Captain mai buga lamba huɗu dan ƙwallon mai sa'a wanda kuma kungiyar ke alfahari da shi saboda yadda ya iya taka leda. Ya yi kudi ko na ce ya samu arzikin da ya gyara gidan su sannan ya fitar ma da Iyayen shi bangaren su, har su Baba Sani suma ya gyara musu bangaren su,  ɗawainiyar  gidan ya dawo a kansa gabaɗaya sai dai abin da ba'a rasa ba Mu'azzam ya saka Hannu.

  Gidan ya rage mutane tunda matan duk sun yi aure mazan kuma sun yi aure wasu kuma suna can wajen sana'arsu da matansu Auwalu ma ya yi aure wahalan rayuwa ya sa Aji ke taimakonsa da Mu'azzam yanzu. Sannan tun daga kan Mimi Aji bai kara neman wata mace ba in aka yi masa mganar aure sai ya sauya fuska gashi ya siya fili ya yi gida ya siya mota ya siya mashin sannan ya siya ma Baba Danjuma ma.

Har aka aka ƙarama Mu'azzam matsayi bayan shekaru uku zuwa superetendant of police SP kuma ya yi aure da yar'uwansa Hibbatu cikin shekara ɗaya ta haiihu aka samu mai sunan Baba Danjuma Gaddafi.

Da ɗaya da ɗaya kuma su Nasir su ma suka samu aiki suka yi auran su, Nasir ya na aiki da Nepa makama kuma aikin banki yake yi , Ahmad kuma yana kaduna yana ɗinki shima ya yi auransa Aji kaɗai ya rage shidin ma yanzu ya sauya ya daina nemansu sai dai in dan su suka nemeshi.

  Ya riƙe wannan abun acikin zuciyarsa da ya kasa barinsa ya yi rayuwa irin ta kowa Mimi ita ce sanadin da ya sa rayuwarsa ta sauya zuwa juyin waina daga sama zuwa kasa 

tun kuma daga rabuwar sa da Mimi a falon Mahaifinta bai kara ganinta ido na ganin ido ba sai a wajen bikin Makama sai dai can bayan wasu shekaru da suka gabata ya fara ganinta a talabijin a matsayin ma'aikaciya.

Ko rashin lafiyar mahaifinta sai a hirar da aka yi da ita ya sani, domin tun bayan abin da ya faru alaqar gabaɗaya ta lalace ita kanta Inna Meri ba ta da labarin gidan Hajiyar Shagamu a yanzu.

Mafarin Labarin Mimi da Aji.

*Janafty*

*IDAN AN CIZA..!*

*Wattpad:Jamilaumar315*

*Arewabooks:Jamilaumarjanafty*

*Mallakar:Janafty*

*SADAUKARWA GA HAJIYA AISHA AHMAD IYA*

Ina kuke mata yan kwalisa.. *KHADYS EMPIRE* Ta Kawo muku kayan mata masu kyau da saukin kudi💃🏻 kamar haka.

*Zumar Matsi Guarantee 3500*

*Maganin sanyi komai nacinsa 4k*

*Zumar kacha kacha 2500*

*Zumar kiba 4k*

*Setinn kayan mata na yar gata 8500 Me abubuwa har kala Takwas a ciki*

*Dahuwar kaza ta manyan mata 8k*

Zaku sameta  a Kan Lambar waya 08147832783 tana garin kano tana aikawa da kayanta ko ina da yardar Allah. Dadin dadawa kuma tana bada sarin komai cikin farashi me rahusa yadda zaki sami Alheri. Wani ƙarin jin daɗin ma free delivery withn kano take yi, koh ba yanzu zaku siya ba kuyi saving numbern ta dan nan na gaba Na gode. https://wa.link/pd4ie0

*Page 16*

*4rd May, 2022.*

_Abuja, Thursday_

*03:40Am*

Tun ranar mandoy ɗin da ta gabata Mommy ta so su je Gombe kamar yadda Abi ya bukata amman kuma tana jagorantar wani case a kotu sai ta ga gwara ta tsaya ta gama kafin su tafi. Dole ya sanya ta kira Sulaiman tace ya dakata da Bucking ɗin su ya bari sai ranar jumma'a tunda ranar Alhamis ne karshen shari'an nasu.Sun gama tsara na su amman shi Abin da Ubangiji ya tsara ya sha bambam da tunaninsu.

  A daran Alhamis duk wani shirin tafiya Brr.Murjantu ta gama yin sa saboda Sulaiman ya kirata ya faɗa ma ta jirgin ƙarfe goman safe za su bi zuwa Gombe in Allah ya yarda shi ya sa tunda ta dawo daga wajen aiki ta kasa zama sai faman shiri take yi musu tunda wannan ne karo na farko tun bayan abin da ya faru da shi da zai kara takawa zuwa jiharsa.

  Alhaji Hamza kawai ta kira suka yi mgana Saboda shi zai tura musu motar da za ta ɗauke su daga filin jirgi zuwa gidan Hajiya, Lafiya lau ta gama duka shirinta a daren Abi yace mata ba ya jin daɗin  jikinsa yana so ya yi wanka ita ta rarrafa ta ɗora shi saman keke ta kai shi tiolet ta taimaka masa ya yi wanka sannan ta gunguroshi zuwa ɗaki ta shirya shi, sannan ta zo ta yi masa shirin kwanciya a daren sun kwana a jikin juna a baya bata ɗora masa nauyinta saboda yanayin laluransa sai ranar kuma da kansa ya bata umarnin ta matso kusa da shi bayan ta matso sai ya saka hannunsa mai motsi ya jawota gefensa har kanta na matsuwa da ƙirjinsa.

  Manganganun da ya yi ta gaya mata sun bata mamaki da tsoro sai dai ba ta taɓa tunanin tafiya Habibi zai yi barta ba. Ya jadaddamata in har bai samu zuwa Gombe da kansa ba ta taya shi neman yafiyar Hajiya sannan ta yi masa alƙwarin neman yaro nan ta bashi hakuri sannan ta yi masa alkwarin samar ma Mimi farinciki da kuma ba ta abin da take so, a  lokacin kallonsa ta yi cikin mamaki kafin Ta ce.

  "Ka daina faɗin haka Habibi in sha Allahu gobe za mu je Gombe, kuma da kanka za ka samu damar neman gafaran Hajiya, sannan kai da kanka za ka yi magana da Mansoor ka nemi yafiyar sa."

Mirmishi ya yi mata ba tare da ya yi mgana ba sai dai ta ga ya yi mata wani  iri duk ya sauya mata. Ta san ya yi shekaru yana jinya ƴan'uwanta ba duka ba ne su ka bata goyon zaman jinyar Major Kabir ɗin ba, gani suke zata yi wahala da shi tunda ba ranar warkewa. Ita kuma me ya rage mata a duniya ban da ta zauna ta kula da Mijinta uban Ƴaƴanta domin ta samu rabauta ranar gobe kiyama,  Shi ya sa ba taɓa nuna masa gajiyawarta ba tana Ƙoƙari a kansa da amanar gidansa da ƴaƴansu

  Sun jima kafin su kwanta yana ga ya mata wasu irin mganganu ma su kama da kamar mutum yana barin wasiyya sai hankalinta ya tashi ganin haka ya sa sai ya bar mganar ta rumgumshi ta ce su kwana su yi barci gobe suna da tafiya a gaban su.

Barci ne mai nauyi ya kwasheta acan cikin barcin ta yi mafarkin ta ga an taru gida ya cika ana ta kuka kuma taga wai an saka Habibi a makara za'a fita da shi ita kuma ta rike tana ta kuka.

   Kamar an wancakalar da ita haka taji ta a gefe ta bar jikin Kabir, sai da ta tashi a firgice dai dai Lokacin da ta ji ya na tari ba kakkautawa. A firgice ta miƙe ta laluba hannunta ta kunna hasken ɗakin sai ta ganshi kwance in da ta kwantar da shi sai dai kuma tari ya sarƙe shi yana yi kamar numfashinsa zai ɗauke hankalinta ya ta shi sai ta tuna mafarkin da ta yi, ai da gudu ta diro daga kan gado ta isa gare shi tana riƙe shi ƙokarin tarairayosa take yi ta ji yana faɗin"ruwa! ruwa!

Ba tare da tunanin komai ba ta sake shi sai ta kwashi gudu kamar za ta faɗi zuwa falo fridge ta buɗe ta ɗauko masa ruwa mara sanyi tunda Saboda shi ba ta kunna fridge ɗin falo sai dai na Kitchen. Abin da ya sake ba ta tsoro ko da ta koma har ya faɗo daga kan gado ta ruɗe ga ta ita kaɗai ta nufe shi da sauri tana kiran sunan shi.

  " Habibi, Subhanallah!"

  Haka ta ke faɗi dakyar ta iya ɗago kansa domin sai taji ya kara yi mata nauyi ta kafa masa goran a baki ta na bashi ruwan abin da ya sa ka ta fashewa da kuka shi ne ganin ruwan gefe da gefe sai zubewa yake yi kaɗan ne ma ya ke shiga bakin sa.

Cikin muryan kuka ta ce"Na shiga uku ni Murja me ya same ka haka Habibi?

Shi kuma sai ya kauda kansa ruwan ya suɓuce daga hannunta ya ganganra ƙasa inda su ke zaune gabaɗaya ya jiƙa su ita a koƙarinta ta mikar da shi ta maida shi saman gado kamar yadda ta saba dubarunta. Amman yau sai ya gagareta shi kuma tarin na neman ƙara sarƙe shi cikin muryan da ta fara karyewa ba ta ma wani jin sa sossi ta ji ya kira sunan ta.

"Murjanatu.."

"Murjanatu.."

  Da sauri ta amsa da "Na'am Habibi me kake so? Ko na je na kira Megadi ya zo ya taya ni mu ɗora ka saman keken ka?

Sai ta ga ya girgiza mata kai lokaci ɗaya yana riko hannunta cikin sarkewan numfashin da ba ta lura ya fara sama da ƙasa ba ya fara mgana"Murja ki yafe min kin ji? Sannan ki tayani neman gafara Hajiya da kuma afuwar Mimi domin na zalunceta sannan ki yi min alkwarin za ki nemi yaron nan ki ba shi hakuri kuma ki yimin alkwarin yi ma Mimi duk abin da take so saboda farincikinta." Yana mgana cikin In ina saboda mumfashinsa na sarƙewa Mommy ta fashe da kuka kafin tavce"Ka daina faɗin irin haka sai na ga kamar mutuwa za ka yi ka barni Habibi?

  Cikin ƙarfin  hali ya ce" Naso na samu damar neman yafiyar su da kaina sai dai lokaci ya kuremin Murja, na amimta dake nasan za ki kula da ƴaƴana ki yi min alkwari guda uku na farko ki tayani neman gafaran Hajiya na biyu ki nemi yaro nan ki tayani neman yafiyarsa, na uku ki yi min alƙwarin yi ma Mimi abin da take so Murja"

Mommy na kuka ta ke ɗaga masa kai lokaci ɗaya tana faɗin"Na ɗauka amman dai in sha Allahu tare za mu je duk ka nemi gafaran su."

Hawaye ke fita ta gefe da gefen idanuwansa ya ce"Ko bayan raina ban amince ki bar gidan nan ba Murja, ko da aure za ki sake yi ki zauna nan ne gidanki domin ki kula da yaran mu."

  Mommy kuka ta ke yi har da majina ta kasa mgana sai da taji ya kara riƙo ta da karfi lokacin tarin ya kara sarƙeshi faɗi yake yi

" Na yafe miki duka laifin da kika taɓa yi min Murja wanda kika sani da wanda ba ki sani ba , nima ki yafe min duk zaman kuncin da na yi da ke a baya ki yafe min Murj...'

Sai ya kasa karisawa domin tarin ya sarkeshi kuma yana tafiya da numfashinsa yadda Mommy ta ruɗe ne yasa ba ta fahimci lokaci ya kure ba. Domin a lokacin ana kokarin zare ran Abi ne, ita a tunaninta ba ta makara ba ya sa ta sake shi ta mike a guje ta fita haraban gidan tana kururwan kiran ma'aikatan gidan.

  Allahu akbar ko da suka taso da gudu suna tambayan ta ko lafiya ta rika nuna musu cikin gida tana faɗin sunan Habibi tana wani irin kuka yasa su ka kwashi gudu zuwa cikin gidan har vikin bedroom ɗin su suka iske Abi kwance a kasa idanuwa sun kafe ba ya motsi. Megadin gidan dattijo ne na yanzu tun bayan yin ritayansa shi ya duba Abi ya tabbatar da rai ya yi halinsa itama kuma a koƙarin Mommy a kama mata shi su je asibiti har ta saka mayafi tana faman kiran can asibitin in da Dr Ashiru ke aiki. Megadi ya kalleta duk ta fita hayyacinta sauran ma'aikatan ma maza tuni sun fara salati matan kuma kuka suke ganin yanayin Hajiya duk ta fita hayyacinta ta ruɗe.

  Tsawa ta daka musu lokaci ɗaya tana faɗin"Ku kama min shi mu fita waje,asibiti za mu je a duba shi."

Kai Baba Megadi ya girgiza kafin ya ce"Hajiya sai dai mu yi hakuri Allah ya yi ma Alhaji rasuwa."

"Rasuwa? Habibi ne ya rasu?

  Ai ba ta san lokacin da ta yi kansa tana kiran sunan shi ba, lokacin har megadin ya saka hannu ya shafe masa idanuwansa, Allahu Akbar Kullu Nafsin Za'ikatul maut kowani rai sai ya ɗanɗani zafin mutuwa Allah ya sa mu dace.

Mommy kamar ta zare ko na ce ta yi hauka haka ta ke rike gawan Abi tana wani irin kuka ta surutai faɗi take  yi"Habibi me ya sa ka yi min haka? Ka tafi ka barni Wayyo Allah na shiga uku na lalace."

Ma'aikatanta mata ne ke tare da ita mazan daman guda uku ne megadi sai direba da mai kula da haraban gidan. Matan kuma mai girki wata bakatafiya ce saira sai mai gyaran gida wata yar matashiyace mai suna Aina'u daga can gidan su kano aka aiko mata da ita saboda su taya ta taimakon gidanta da mijinta. Har gwara Saira da shekarunta ita ke ba ma Hajiya hakuri su kansu ma kukan su ke yi Aina'u kuma sai mutuwar iyayenta suka dawo mata sabuwa itama gefe ta samu ta zauna ta na faman rusa kuka jikinta sai rawa yake tunda take a duniya ba ta taɓa ganin gawa ido na ganin ido ba sai yau.

  Abi ya cika misalin 3: 50am na daren ranar Jumma'a ne kuma Mommy ba ta iya kiran kowa ba saboda tashin hankali har aka kira sallar asuba gwan Abi na jikinta ta rumgume ta yi kuka har muryanta ta daina fita tunaninta gabaɗaya ya toshe, da ita da su Sara tare su ka yi wannan zaman acikin ɗaki tana kuka suma suna tayata.

Sai wajen shida saura na safe sannan Megadi da su Habu suka sake shigowa ganin halin da Hajiya ke ciki ya sa Megadi ya durkusa a gabanta yana faɗin" Hajiya ki yi hakuri ki daina kuka don Allah, ya kamata ki kira waya ki sanar da su abin da ya faru ya kamata a suturta Alhaji domin a yi masa gata a kaisa makwancinsa na gaskiya."

  Mommy ta kalleshi da Idanuwanta suka rine saboda kuka sai a lokacin ta  fahimci abin da ya kamata ta yi, ta kuma kara samun tabbacin Habibi ya tafi ya barta, Dole ta janye daga gareshi suka kamashi suka matsar gefe suka rufa masa zanin gado suka rufe shi su Sara kuma sai su ka koma falo suka zauna jugum tare da su Habu. Mommy kuma wayarta ta ɗauka amman ta rasa wanda za ta kira a daidai wannan lokacin sai kira ya shigo wayarta ta na dubawa sai ta ga kamar Alhaji Hamza ne saboda ba ta ma wani gani sosai da hanzari ta ɗauka ba ta jira maaganarsa ba ta faahe da kuka tana faɗin

"Abban Jaheed Habibi ya rasu, na shiga uku na lalace Habibi ya tafi ya barni."

Haka ta ke faɗi muryanta na sarƙewa saboda kuka.

Daga can bangaren Sulaiman ya yi zumbur ya miƙe daga kishigiɗan da ya yi cikin wani irin razana yace"Innalillahi wa'inna ilahirraju'un Mommy Abi ne kika ce ya rasu? Sai a lokacin ta fahimci ba Alhaji Hamza ba ne Sulaiman ne. Sai kawai ta koma ta sulale a kasa ta na kara fashewa da kuka Lokaci ɗaya tana fadin"Sulaiman kun zama marayu yau Abin ku ya tafi ya barmu."

  Ta ma kasa mgana sai wani irin gunjin kuka kawai take yi. Daga can Bangaren Sulaiman ya katse wayarsa da Salati mai ƙarfi a bakinsa wanda ya taho tare da hawaye masu zafi daga kuncinsa.

Matarsa Jawahir na Kitchen tana Koƙarin yi musu abun karyawa tunda zai fita da wuri yana da tiyata karfe takwas ɗin safe sai dai taji salatin mijinta da karfi da yasa ta baro kitchen din da gudu zuwa Bedroom ɗin su nan ta iske shi zaune a kasa dafe da kansa da sauri ta ƙarisa gabansa cikin tashin hankali ta kira shi da sunan da take kiran shi.

"Darling me ya faru na ji kana ta salati haka?

  Sai ta ga mijinta uban ya'yanta gwarzon namiji irin Dr.Sulaiman ya ɗago fuskarsa ta yi kaca kaca da hawaye cikin razana ta ce"Innalilllahi Darling me ya faru?

Cikin Wani irin sauti ya ce"Jawahir na rasa mahaifina, Abi ya rasu."

Cikin wani irin sauti ta furta"Hasbunallahi wa'imal wakeel, Innalillahi wa'inna alaihirraju'un."

Ta faɗa lokaci ɗaya a na ƙariswa gare shi ta zauna kusa da shi ta rumgumosa sai kawai ya faɗa jikinta ya fashe da kuka yana faɗin "Mommy na can ita kaɗai ba kowa a wajenta, Jawahir na zama maraya Ƙannena sun zama marayu mahaifiyata  ta zama bazawara Ƴayana sun rasa kakansu, ki shirya su Momi bari na yi mana bucking ɗin jirgi yanzu nan."

  Da sauri kuma ya mike ya ɗauki wayarsa sai da ya sama musu Jirgin da zai tashi zuwa Abuja da Safa nan sannan ya kira asibitin su ya shaida musu halin da a ke ciki, dole a ka sauya sunan shi da wani Dr Ishaya, sannan daga baya ya kira Alhaji Hamza Saboda Mommy mace ce yadda ma ta ruɗe ya tabbata ba za ta iya kiran kowa ba shima ya tashi yana jin wani irin kasala a jikinsa kiran da ya yi daman ya gaisa da iyayen na shi kamar yadda ya saba duk safiya kafin ya fita aiki.

  Alhaji Hamza ya ji mutuwar ɗan uwansa ya na tare da Anty ne lokacin da Sulaiman ya kira shi ya na sanar da shi yayansa Major Kabir ya rasu jiya da daddare.

Salati kawai ya ke ta maimatawa ba shi kaɗai ba duka matansa da ya'yansa sun ruɗe da jin wannan mutuwar daman Sulaiman ya ce ba ya tunanin Mommy ta kira wani shi ya je ya sanar da Hajiya shi kuma yanzu zai kira su Madiha ya sanar da su. Allah ya taimaake shi wayar mijin Madiha ya kira ya sanar da shi abin da ke faruwa shima ya ruɗe  yace bari ya nema musu Jirgi.

  Dr. Sulaiman cikin wani yanayi ya ce"Ka ga ya ma Madiha cikin hikima saboda kada ta ɗaga hankalinta."

Cikin tsananin tausayin su ya ce"In sha Allahu Dr, Allah ya jiƙan Abi."

Ya amsa mata da Amin wayar mijin Khadija ya kira sai kuma kawai ya ji ita ta ɗaga Wayar cikin karaɗinta ta ce"Dr yau ni aka tuna shi ne a ka kira mu da sassafe?

Sai ya kasa gayamata ya ce ta mika ma Mijinta wayar, yanayin muryansa ya sa sai da gabanta ya faɗi cikin in  ina ta ce" Dr me ya faru? Jawahir da yara suna lafiya ko?

Kai tsaye ya ce"Ki ba ma Muhammad wayar da shi zan yi mgana."

Tun daga nan ta san wani abu mara ɗaɗii ya faru sabo ba ta mantawa lokacin da Abi ya samu hatsari Dr Sulaiman ɗin ne ya kira sannan ya ƙi magana da ita sai da Muhammad. Daman ya shiga Tiolet ne ya na fitowa jikinta na rawa ta mika masa wayar ta kuma lafe a kunnensa domin ita jikinta ya bata wani abu ne ya faru.

Sai dai ta yi nadamar yadda ta kara kunnenta ta jiyo ma kanta abunda ya kusa tsaida numfashinta.

Ihu ta rika yi da kuka tana faɗin "Innalillahi Abi ne ya rasu? Na shiga uku na lalace"

Muhammad ke kokarin lallashinta amman kuma  taki sauraran shi. Ba su samu jirgi ba sai suka shirya tafiyan mota tunda daga kaduna ne zuwa Abuja. Khadi sun yi mgana da Madiha kowacce murya ta shake suna yi ma juna gaisuwan rashin da suka yi madiha ta ce yanzu za su taso ita kuma Khadija ta ce suma ga su nan a hanya. Khadi ce ta kira wayar Mimi sai dai tana ta ringing ba'a ɗauka ba wayar Hajiya ma haka , sai ta kira wayar Mommy sara ta ɗauka ta ce Mommy na cikin ɗakin da Abi yake, Sai khadija ta kara rushewa da kuka ta kosa su isa Mommy ba za ta iya ɗaukan wannan rashin ba ita kaɗai ba.

  Ko kafin takwas na safe a kafafan Sada zumuta duk an saka rasuwar da sauran duk wanda ya kamata yaji rasuwar Major Kabir ya ji, musamman gidan Talabijin na Karamchi a Safiyar ranar suka tashi da wannan alhinin domin ko da Alhaji Hamza ya isa gidan Hajiya Mimi ta bar gida zuwa wajen aiki tunda labaran Safe gareta.

Tana ɗakin Labarai ana gyara mata fuskarta Wayar Daddy ta shigo mata sai da gabanta ya faɗi a lokacin ba ta ji kamar za ta faɗi ba sai da ya ce ta bar komai ta taho gida ita ta sadakar Hajiya ce  ta rasu daman ta barta kwance ta na gayamata ba ta jin ɗadin jikinta. Haka ta bar wajen aiki a afujajan sai dai abin da ta je ta ji ne yasa ta ruɗe ta kasa mallakan kanta

Hajiya kuma sai ta yi dauriya ita ke lallashin Mimi Alhaji Hamza kuma ya na amsa wayoyin mutanen domin in za'a saka rasuwar Major Kabir sai an ce Yayan Alhaji Hamza tsohon Sanatan jihar Gombe.

Rukky ne ta yi ta kiran wayar Mimi ba ta ɗauka ba, saboda su san abin da ke faruwa sai Mimin ta rubuta sako ta tura mata.

"Rukayya ki sanar da Manaja Abuja za mu wuce yanzu Allah ya yi ma Abi rasuwa."

  Allahu Akbar zukata sun raunana yawancin mutane ma sanarwa da gidan talabijin na karamci ta yi ne su kasan abunda ya faru ciki har da Inna Meri da ta na ma cikin ɗaki lokacin suna cikin karanta labaran duniya na Safe bayan sun gama suka sanar Walida ce ta rugo ɗaki da guda tana haki ta ce"Inna yanzu nagani a Tibi ana faɗin Allah ya yi ma mahaifin mai karanta labaran na rasuwa Mimi."

Da Sauri inna Meri ta mike ta fita falo Sai ta ci karo da hoton Major kabir cikin kakinsa Soja ana sanar da rasuwarsa jiya da Daddare za'ayi jana'izarsa yau Jumma'a bayan an sauko daga sallar Jumma'a a gidansa dake Gwarimpa a Abuja.

Ba za ta manta da fuskarsa ba ta gane shi Allah Sarki rai bakon duniya daman ai ƴarsa ta ce ba shi da lafiya duk sai jikin Inna Meri ya yi sanyi a fili ta kaɗa kai kafin ta ce"Allah ya jiƙan sa da Rahama mu kuma Allah ya kyautata ta mu bayan tasu."

  Walida ta amsa da Amin ita ba ta san shi ba amman ai ta san Mimi budurwan yayansu ne a baya kuma Inna Meri ta san su shiyasa ba ta yi mamakin ganin yadda jikin Inna Meri ya yi sanyi ba. Suna zaunen Baba Ɗanjuma ya shigo cikin shirin fita yana ga ya mata shima Jana'iza zai je ƙanin Mallam Hashimu ne ya rasu.

Ta yi salati kafin itama dire da faɗin "Kai Jama'a ana ta tafiya nima yanzu nake ganin sanarwan rasuwan mahaifin yarinyar nan da Baban Inna ya so mai karanta labarai anan yanzu suke faɗi jiya da dddare ya rasu." Baba Ɗanjuma ya ce"Innalillahi wannan Sojan? Inna Meri ta gyaɗa  masa kai sai kawai ya jinjina kai kafin ya ce"Allah ya jiƙan su da rahma Allah yasa Aljanna makoma"

Shima yana tunawa da shekarun baya ne har an zo an gama jin ɗadin duniya kuma an koma. Kai Allah yasa mu dace, Allah ya sa mu mutu muna masu Imani Amin.

******

Kamar yadda aka sanar an yi Jana'izar Marigayi Major Kabir Sulaiman Dabo a gidansa bayan sallar Jumma'a Alhamdulillah ya samu jama'a kama daga yan siyasa abokan hulɗar Daddy tare da Abokan aikin Abi sojoji ritayas kamarsa har da masu kakin a lokacin sannan tare da mazajen yayan shi da kuma sai yan'uwa da abokan arzuka tare da dangin Mommy daga kano aka sallace shi zuwa gidansa na gaskiya. A ka bar mata acikin gida suna kuka sak abin da Mommy ta gani a mafarki shi ya faru ta riƙe gawan mijinta tana wani irin kuka sai da ƙanwarta Zainabu ta zo ta riƙe tare da sauran yan'uwanta da su Mama ko da aka fita da shi sai ta faɗi a sume ita da Mimi. Madiha da Khadi kuma sun kasa mallakan kansu ma.

Alhaji Hamza da Sulaimam suka yi ma Major wanka suka haɗashi saboda nisan makabartan sai bayan la'asar suka dawo daga kaishi. A makabarta Sulaiman ya sha kuka shi da Alhaji Hamza Jaheed ma ya iso da shi akayi  jana'iza.

Shi ne ya rike sulaiman ɗin ya tada shi daga gaban kabarin Abi likita ne mai dakiya amman ya yi rashin bangon da har abada ba zai iya maida kamarsa ba.

Suna dawowa aka kafa tantuna a haraban gida domin zaman makoki.

  Hajiya kuma ta yi tawakkali tana zaune da hijabi da carbi ko hawayenta ba wanda ya gani Lokacin da aka tafi kai shi bayan Mommy ta farfaɗo ta fara surutai tana faɗin

"Habibi yace na nema masa gafara wajen Hajiya, Hajiya ki yafe masa ya rasu da niyar a yau mu je Gombe ya durkusa ya nemi gafaran ki, ke ma Mimi da ke ya rasu kina bakin shi faɗi yake yi Murjanatu ki yi min alkwarin yi ma Mimi duk abin da zai saka ta farinciki ciki har da neman yaron nan ku rokesa gafaran ya yafe min."

Sai da Mama ta rufe mata baki sai sakin maganganu take yi kamar ba ta cikin hayyacinta.

Sai a lokacin Hajiya ta yi hawaye cikin kuka ta ce"Na yafe masa duk laifin da ya taɓamin da wanda ya sani da wanda bai sani ba, ina masa fatan salama da aminci  da kuma dacewar wannan rana ta Jumma'a mai daraja Allah ya jiƙan ka Kabiru".

Sai Hajiya ta fashe da kukan da take ta rikewa Mimi ta koma jikinta ta kwanta suka haɗe suna ta gunjin kuka. Mommy faɗi kawai take yi" Habibi ya rasu? Ni murja ina zan sa ka kaina a gabana fa ya rasu Allah ya jiƙan ka Habibi."

  Ƙanwarta Zainabu ta ce"Ki daina kiransa da wani suna in ba sunan shi ba  mala'iku da sunan shi suka san shi ba Habibi ba, ai yanzu wani Habibi ya kare Murja gafaran Ubangiji zaki yi ta neman masa shi ne kawai gata da Soyayyar da za ki nuna masa"

In ka kalli Ahalin nan sai ka tausaya musu, duk da yanayin Abi amman fa tsayayyen Uba ne mai yin komai saboda ƴayan shi, shi ya gina su har su ka kawo matsayin da suke a lokacin kowacce ka gani ido ya Kumbura murya ta dishe saboda kuka, 

Mutanen arziki daga ko'ina sun zo musu gaisuwa daga Gombe Rukky tare da Salim Bunza da Na Misau da wasu daga cikin ma'aikatansu da aka wakilta ranar biyu sun zo musu gaisuwa, Rukky ma nan ta kwana sai ranar uku ta koma Gombe ita ma Khadi abokan aikinta da na mijinta duk sun zo musu gaisuwa haka Dr. Sulaiman sannan Jawahir ma yan'uwanta suna ta zuwa.Haka dangin Mommy su ma sun yi mata kara kwarai da gaake.

  Ana ta zaman gaisuwa manyan manyan mutane nata zuwa gaisuwa su kuma shiga har cikin gida su yi ma Mommy gaisuwa wacce ta za ma abun tausayi.

Mimi ta samu wayoyin mutanen da ba ta san wasu ba ma,  a rana ba ta san adadin masu kira su yi mata gaisuwa ba, kaf ma'aikantan su har da masu Inten ba'a bar su a baya ba. Sannan ba ta yi tunanin za ta samu kiran wayar su Nasir ba.

Sai ga shi Mu'azzam ne ya fara kiranta ya yi mata gaisuwa ya ce a kafafen sada zumunta ya gani sai kuma da ga baya Usman ke faɗa masa, sannan Usman ya kirata Ahmad ma tare da Nasir sun yi mata gaisuwa kuma ta ji daɗii kwarai. Sai dai Aji bai kirata ba kuma tana da tabbacin ya sani rashi fa ta yi rashin kuma na Mahaifi, tunda ta karɓi lambarsa ba ta samun kwarin gwiwan kiransa ba. Sai ta ce bari ta gani zai iya yi mata gaisuwa?. Sai ta ɗauki wayarta ta tura masa sako.

  "Aji Nah Abi ne ya rasu yau kwana biyar."

Mimi ce Fatima"

  Ita kanta ta san bazai taɓa mata gaisuwa ba, tunda ya kasa mantawa da abin da ya faru a baya, abunda ba ta sani ba tun a ranar yaji rasuwar domin a daren ya je gaida Inna take gaya masa a cikin ransa ko a fili bai ce Allah ya jiƙansa ba.

Sai da Inna ta ce"Kanin ma mallam Hashimu shima ya rasu yau. Allah ya jiƙan su da Rahma."

Ba saboda shi ya amsa ba sai Saboda ƙanin Mallam Hashimu amman yadda yake jin tsanar wannan mutumin ba zai iya nema masa jinƙai wajen ubangiji ba, ba domin ya na musulmi ba da sai yace Allah ya kara nauyin kasa.

  Kuma Mu'azzam ya kira sa ya gaya masa ya ce to ina ruwan sa? Bayan nan har Makama sai da ya kirasa yana gaya masa ya yi tsaki ya kashe wayarsa ya rasa waye ne baban Mimi a wajensu da suka damu da Mutuwarsa.  Nasir ne da ya kirasa sai da suka  yi faɗa kamar abun arziki Nasir ya ce"Ya ƙarin haƙurin mu kuma Aji?

Aji ya ce"Ni babana ya ji ma da rasuwa, Innata kuma da ranta sannan Babana uban riƙo na yana cikin koshin lafiya."

Nasir ya yi dariya kafin ya ce" Gaisuwan Major mana baban Mimi, ya kamata ka kirata ka yi mata gaisuwa sanda na kirata sai da ta tambaye ni ka sani kuwa?

A fusace Aji ya ce"Nasir ba domin kai ba ne wallahi da sai na zage ka, kada ku ƙara kirana da irin wannan shirmen na ku"

Nasir ya ce"Aji rasuwa fa aka yi?  mutuwa ce fa" ƙaramin tsaki ya ja kafin ya ce"ka bari in ka mutu in ta kirani ta min gaisuwa sai na haɗa na yi mata a lokacin."

  Daga haka  katse wayarsa ya bar Nasir da sakin baki, Kuma a daran ta turo masa saƙo. Mamaki ya kama shi wato kenan sun ba ta lambar sa kenan.

Goge saƙon ya yi ya kuma ɗauki lambar ya saka ta a blacklist duk abunda zai haɗasa da abin da zai hana shi barci yana kokarin yin nesa da shi. Ko alama bai ji tausayinta domin wai ta rasa mahaifinta ba, shi a tunaninsa wannan in ya rasu ma abun murna an rage mugun iri a kasa ne, sauran kaɗan ya maida mata amsa da cewa Allah yasa kasa ta kara danne shi sai kuma ya fasa shuru ma ai amsa ce ga mai hankali.

Kimanin sati uku kenan da rasuwar Major Kabir Sulaiman Dabo, zukata sun fara ɗaukan dangana tuni baki na nesa da na kusa sun gama zaman makoki sun koma gidajen su. Ciki harda Dr. Sulaiman da iyalansa sai Madiha wanda daman mijinta ana yin bakwai ya koma da yara ita kuma sai da akayi kwana goma sannan ta koma.
Khadija kuma sati biyu ta yi sannan itama ta koma, itama dai kamar mijin Madiha ranar bakwai mijinta ya koma tare da yara, sai a ka bar Mimi da Hajiya sai Inna Zainaba sai kuma Inna Ladidi wacce take autarsu mahaifiyar Mommy mai rasuwa ita kaɗai ta rage musu a raye a ɗakin su.
  Hatta iyalan Alhaji Hamza sun dawo Gombe Hajiya kuma da Mimi sai da aka yi sati uku sannan suka yi shirin dawowa saboda ita Mimi aikinta, ita kuma Hajiya saboda makota suna ta zuwa mata gaisuwa ba ta nan. Mommy dai ta ɗauki dangana amman fa sai ana yi ana lallashi duk sanda ta tuna sai kuka rana ba ta taɓa fitowa ta faɗi ba tare da ta tuna da yau ta yi rashin miji ba. Ranar da su Hajiya su ka koma sai mutuwar ta dawo musu sabuwa Hajiya ta yi kuka, kukan da ba ta yi ba lokacin da aka yi mutuwar sai yanzu Mimi ma kamar ita kaɗai aka yi ma mutuwar duk ta rame kamar ba ita ba, itama ta kasa gasgasta yau babu Abi gani take yi kamar in ta shiga Bedroom din Mommy za ta ganshi. Sai dai ina wanda ya mutu ba ya dawowa tafiya ce ta har abada sai dai fatan Allah ya haɗamu a darussalam.
  Mommy ma ai ta ga kara daga abokan aikinta Saboda macece mai kirki da fara'a ita Mimi ta ɗauko wajen fara'a  da iya mu'amala. Haka su Hajiya suka dawo suka bar Mommy cikin kewa Allah yasa ma ga Inna Zainabu da Inna Ladidi, ita dai Inna Zainabu ana yin arba'in za ta koma kano Inna Ladidin ne za ta zauna da Mommy har ta fita takaba. Tun da suka dawo daga Abuja yan anguwa da makota su ka ji Labarin Hajiya ta dawo a ke ta shigowa yi mata gaisuwa daga bangaran abokan siyasar Daddy ma suna ta zuwa waɗanda ba su samu zuwa can Abujan ba, har da yan'uwan su Anty da Mama da suma ba su samu zuwa can ba duk jin Hajiya ta dawo ya sa suke ta zuwa yi mata gaisuwa tare da yan'uwan mijin Yaddiko da sauran mazajen ya'yanta da ba su zuwa can Abuja ba, daman ita saboda ba ta jin daɗi kwana takwas ta yi ta biyo Alhaji Hamza suka dawo gida.
  Ita Mimi ana zuwa mata gaisuwa daga wajen aikinta harda wasu mutanen da ba ta taɓa sani ba kiranta kawai a ke yi ace ta ba da address, ita kam ai ta ga kara kuma har acikin ranta taji daɗii Rukayya kaf da iyayenta sun zo mata gaisuwa har Bibi sun zo tare da Usman kamar ta yi masa maganar Aji amman sai ta fasa. Saboda ta na da tabbacin ya ji labarin babu amfani ta ci gaba da bibiyar ya sani ko bai sani ba tunda ita da ta tura masa sako da hannunta tana da tabbacin ya sani. Tun da suka dawo ba ta koma ma wajen aiki ba so take yi sai ta samu yar natsuwa.
A halin da ta ke jin zuciyarta a lokacin ba za ta iya samun wani sukunin komawa wajen aiki ba. Sai dai ta yi ta kwanciya a gida da kumburarrun idanuwana ba ta da aiki sai tunani Hajiya kuma kullum da carbi tana falo ita da Baaba Uwani, ita da ba ta nan ma aka yi rasuwar ta je kumo.
Hajiya ce ta koma ma lallashin Mimi in ta ganta cikin damuwa ta kan ce ma ta"Binta ba kuka ko damuwa Kabiru ke bukata yanzu daga garemu ba, addu'armu ita ya fi bukata shi ya sa na ce gwara ki koma wajen aiki zai rage miki zaman kaɗaici da tunane tunanen rayuwa."
  Jin Hajiya kawai ta ke yi ai ita duniyarta cike take da abun tunani saboda haka ya zame mata dole ta yi kuka sannan kuma ta yi tunani. Ko bayan dawowarsu Mu'azzam ya sake kiranta ya yi mata gaisuwa sai take gaya masa sun baro Abuja suna gida ita da Hajiya, nan ya yi mata alkwarin zuwa ya yi mata gaisuwa in sha Allahu in ya shigo garin. Yadda ba ta yi ma Makama maganar Aji ba shima ba ta yi masa ba, ita a tunanin nutuwa ta kore komai, abin da ba ta sani ba mutuwa ba ta kore ko da kankanin tsanar da Aji ya yi ma mahaifinta ba.
****
*Saturday 27 March, 2022*
GRA.
11:16am.
Yau gidan Hajiya na cike da baki ƴaƴan Yaddiko guda biyu mata da ƴaƴans suka kara zuwa yi ma Hajiya haisuwa, sai kuma baki daga can kumo suma mota guda da suka zo yi ma Hajiya gaisuwa.
Mimi na cikin ɗaki tare da Rukky da ta zo ɗazu daga wajen aiki Hajiya na falo tare da baƙinta, kamar ita take yin takaban ko da yaushe da hijabi da carbi.
A dai dai lokacin Inna Meri tare da Bintu da Walida sai yan biyun Bintu Hassan da Husaini suka shigo gidan, kuma har a ran Inna Meri sai da ta ce gidan ya na nan a yadda ta san shi sai dai ya samu gyare gyare da ba'a rasa ba. Da ya ke tun a baya ta san kan gidan ita ce a gaba suna bin ta a baya har cikin falon Hajiya da farko Hajiya ba ta gane Inna Meri ba saboda yanzu jikinta ba wahala tana samun hutu da jin daɗin rayuwa.
  Sai bayan da ta yi mata gaisuwa ta ga ba ta gane ta ba sai ta gyara zama tana mirmishi kafin ta ce"Ba ki gane ni ba ko Hajiya?.
Hajiya ta kalli Inna Meri da kyau kafin ta yi salati ta dire tana faɗin "Kai jama'a kada ki ce min Meri ce maman baban inna."
Inna Meri na dariya ta ce"Ni ce Hajiya."
Nan fa Hajiya ta rasa ina za ta saka kanta saboda farinciki, bakinta yaki rufuwa ta rike hannayen Inna Meri duka biyu tana fadin"Allah Sarki Meri ashe rai zai kara ganin rai? Ki yi hakuri Meri kunya da nauyi sun hanani na kara neman ki, ki yafeni"
Ta faɗa lokaci ɗaya tana yi kamar ta fashe da kuka da sauri Inna Meri ta ce"Haba Hajiya bakomai, nima ki yafemin ai nima ban kara neman ki ba ookacin ina cikin ruɗu ne shi ya sa amman naji rasuwar a gidan tibi kuma jiya ɗan Inna da muka yi waya yake faɗamin kun dawo nace daman na yi alkwarin sai na zo na yi miki gaisuwa in sha Allahu"
  Hajiya ta ji daɗi har cikin ranta sai mirmishi take yi Walida da Binta da kalla kafin ta ce" Meri kada dai kice min yan matan nan naki ne suka girma haka?
Bintu ce ta fara sakin dariya ta rufe fuska kafin ta ce"Hajiya Bintu ce fa, ga Walida."
Ta faɗa ta na nuna Walida Hajiya ta rike baki cikin mamaki kafin ta ce"Ikon Rabbi. Bintu ke ce haka? Sai kuma ta kalli Walida lokaci ɗaya ta na faɗin"Ba shakka shekarun da yawa  Walida an zama yan mata, to waɗannan yaran fa?
Inna Meri ta tura mata su Husaaini gabanta tana fadin"Jikokin ki ne Hajiya, yaran wajen Bintu ne yan biyu ne ga su nan Hassan da Husaini."
  Hajiya ta riƙesu kusa da ita ta na faɗin"Ba shakka , yara nan Allah ya raya ku kun ji ko?
Ta fada ta na shafa kawunan su duka biyu, su kuma suna ta kallonta.
Kara gaisawa suka yi Inna Meri ta kara yi mata gaisuwa Hajiya ta ce"Uhm ke dai bari Meri Kabiru ashe ba'a deɓo da yawa ba."
Inna Meri ta ce"Allah ya sa an huta Allah ya kyautata tamu bayan ta su.".
Hajiya ta yi ta amsa da Amin Amin, ganin mutane sun yi yawa a falon ya sa Hajiya ta kalli Inna Meri lokaci daya tana faɗin"Meri ko za ku shiga ciki ku jirani na sallami baki na? Daman ina neman ki kuma ko ke ba ki neme ni ba wannan karon ni zan neme ki." Inna Meri ta yi mirmishi kafin ta ce"To bakomai Hajiya, Ina Binta ne? Ina so itama na yi mata gaisuwa su Bintu ma suna son su ma su yi mata gaisuwa."
  Hajiya ta ce bari ta saka a kaisu ɗakin Binta
Baaba Uwani da ke kitchen ta ƙwalama Kira ta na zuwa tace ta raka su Inna Meri ɗakin Binta itama ga ta nan zuwa duk da ita Baaba Uwanin ba ta taɓa ganin Inna Meri ba tunda lokacin da ta zo gidan tuni Inna Meri ta daina zuwa shi ya sa ba su san juna ba Amman da Hajiya ta ambaci Meri sai da ta so ta ɗauki sauna tunda in dai suna hiira da Hajiya tana yawan ambaton sunan Meri din da kuma irin kyautatawar da ta yi mata lokacin da ta yi aiki a gidanta.
Har ɗakin Mimi Baaba Uwani ta raka su, Mimi na kwance saman gadonta da ya sha shimfiɗar alfarma da kyakyawan zanin gado na kamfanin FHB CLOTHING Phone no 08034109622
Wtsapp no.08080266674 Zannuwan gadon su masu kyau ne da inganci ka daɗe kana mora kamar yau ka siye shi.
Ta yi kwamciyar ruf da ciki Rukky ne ke zaune a gefen gadon tana laatsa wayarta jefi jefi suna hira da Mimin da ba'a jin muryanta sanda ma Baaba Uwani ta shigo ta ce baƙi ne Hajiya ta ce a shigo da su Mimin ba ta iya tashi zaune ba a tunaninta tunda ta ji Hajiya ta ce a shigo da su har cikin ɗakinta sai ta yi tunanin kila bakin na gida ne.
  Dukkansu a tsaye suka tsaya tunda mai ɗakin ba ta ko tashi ba, Rukky ce ta kallesu lokaci ɗaya tana faɗin " Sannun ku, Mimi ki tashi an zo miki gaisuwa."
Sai Mimi ta yunkura ta mike tana gyara zaman rigan jikinta wata doguwa mai ruwan hoda kanta ba ɗankwali tunda daman hula ce ta kuma saɓule kanta, har ga Allah ba ta gane Inna Meri da farko kamar Hajiya ba, ta ji sanda ta yi mata sannu sai ta ce cikin dashewar murya"Ku kariso ku zauna mana, Rukky hayo gadon ki ba su waje" Sai Inna Meri ta ce"Bari mu zauna anan ya isa."  Ta faɗa tana zama saman cafet din da ke makeken bedroom din Mimi. A cikin ran Inna Meri tana faɗin an sauya komai na ɗakin da ba haka ta san shi ba yanzu ko cike yake da kayan alatu na more rayuwa kamar ba ɗakin budurwa ba, to budurwa ce yar gata wacce ta san kanta Dole ɗakinta ya kasance abun kallo haka Bintu ke ta sakawa a cikin ranta nan da nan taji makeken gadon Mimi ya gama tafiya da Imaninta taji kamar ita ce ita, a cikin ranta taji in sha Allahu sai ta yi irin gadon nan itama.
  Inna Meri ta san Mimi ba ta gane ta ba har suka yi mata gaisuwa kuma har su Bintu ba ta gane ba, ta dai kallesu kamar tana so ta ji ta san fuskarsu amman halin da take ciki ya hana ta tsayawa ta gane su, sai ta koma ta kishigiɗa kawai tana jin Rukky na faɗin"An zo miki gaisuwa kina ta kwanciya kuma? Cikin wani yanayi ta ce"Na amsa su Rukky ki barni kaina ke ciwo."
Inna Meri ta bi Mimi da kallo wato a kwalban nan ta zamani ana rage mata ma kyau a fili tafi haka kyau da hasken fata.
Inna Meri ganin kawar Mimi na ta kallonsu ga su Hassan sun fara kiriniya ya sa ta ce"Hajiya ta ce mu jira ta gata nan zuwa."
Sai Mimi ta muskuta kafin ta ce"Laa bakomai ku jira ta ɗin." Sai ta koma tana kallon yan biyun Bintu da suke neman yin wasa Walida ta yi musu jan ido, sai suka burgeta da ganinsu yan biyu ne kuma ma su kama sosai sannan sun ci gayunsu da kaya iri ɗaya.
  Rukky ma su take kallo acikin ranta ta ji ta na sha'awar yan biyu, amman wahalansu ne ke ba ma mutane tsoro Walida kuma Bintu ta ke yi ma raɗa da cewa"Gaskiya Anty Mimi ta fi kyau a fili."
Bintu ta yi dariya kafin ta ce"Gaskiya kam."
Dai dai Lokacin da Hassan ya ture Hussaini ya kusa faɗuwa sai da Rukky ta mike ta rike shi da Sauri Bintu ta daka ma Hassan tsawa Lokaci daya tana  faɗin"Kai ba na son mugunta, in ka turesa ya ji rauni fa?
Kawai sai ya saka kuka Inna Meri ta kirasa da hannu tana faɗin "Taho nan kyale Mamanka kai da kake da ni ina kai ina kuka Megidana". Take faɗa tana masa dariya jikinta ko  ya zo ya lafe yana sharen kwallah Hussaini kuma na ganin haka shima sai ya kwace daga rikon Rukky ya dawo ya kwanto  a jikin Inna Meri wai shima sai an ɗauke shi.
Rukky ta fashe da dariya Mimi na taya ta ganin Inna Meri ta haɗa duka ta ɗauka saman jikinta tana faɗin "Ya na iya? Ni mai mazaje har guda biyu."
Rukky ta koma ta zauna tana faɗin "Ina jin ana yawan labarin suna da kishi sai yau na gani, wace ce mamansu hala.?
Ta faɗa ta na kallon su Bintu sai Walida ta nuna ta, Rukky ta ce"Ma sha Allah Allah ya raya miki su, Sun samu jikin kaka sun yi luf Allah dai ya kara tsawon kwana."
Kafin Inna ta samu zarafin Magana Hajiya ta shigo dakin ganin su Inna Meri zaune a kasa ya sa ta kalli Mimi tana faɗin"Ba ki gane su ba ne hala Binta?
Mimi da kanta ke Sara mata ta dafe shi tana yamutsa fuska kafin ta yi mgana Hajiya ta yi saurin cewa"inna Meri ce fa, tare da Bintu da Walida fa, ni kaina ban ganeta da farko ba sai daga baya."
  Mimi ta yi kasaƙe tana kama sunan da Hajiya ta ambata ai sai ga ta ta zaro ido da sauri ta diro daga kan gadon ta tsaya kan kafafunta tana kallon Inna Meri da su Bintu sai a lokacin ta shaida su ɗazun ba ta wani kallesu sosai ba duk da dai suka sauya mata gaskiya, kunya ta kamata Inna Meri na yar dariya ta ce"Shekarun da yawa Hajiya ba lalle ta shaidamu kai tsaye ba."
Jikin Mimi sai ya fara rawa sai ta rarumi mayafin Rukky ta saka sai gata gaban Inna Meri ta durkusa tana faɗin"Inna Meri ki yi hakuri wlh ban gane ki ba ne"
Inna Meri ta yi mirmishi kafin ta ce"Bakomai Binta ya ƙarin hakuri kuma? Allah ya jikansa da Rahma.".  Mimi ta amsa kanta na kasa tana jin wani irin kunya na kamata. Mamaki ya kama Rukky ta kalli Hajiya tana so ta yi mgana sai ta fasa jin Mimi na faɗin"Bintu. lalle Bintu an zama uwa ke ce haka?.
Bintu ta saka dariya kafin ta ce" Auran wuri su Inna su ka yi min, amman har gobe Bintu na nan da yan matan cinta."
  Ba Mimi ba har Hajiya da Rukky sai da su ka yi dariya, Mimi ta ce"Kai Bintu kina nan dai da halin ki" inna ta ce"Wannan ai ba za ta taɓa sauyawa ba."
Mimi tace"Walida an zama yan mata Eyee, Ina su Yaya Amina da Yaya Halima?
Walida tace" Suna gidajen su, da Inna ta ce zata aika musu su zo mu zo nan gaisuwa tare sai kuma ta sha'afa."
Mimi ta kaɗaa kai kafin ta ce"Allah Sarki ki ce don Allah ina gaishe su."
Walida ta amsa ma ta da in sha Allahu za ta gaya musu , Yan biyun Bintu Mimi ta kira abun mamaki ba su yi mata kiyuwa ba, Hajiya kuma ta kara ficewa ta ce bari ta sallami bakin Kumo za su tafi.
Rukky kuma ta ga Mimi ta manta da ita sai hiran ta ta ke yi, amman tun ɗazu da ta zo kwance ta yi mata tana mgana dakyar ba ta kawo komai ba ta ɗauka kila cikin yan'uwansu ne, ganin haka ya sa ta yi shirin tafiya tace Mimi ta ba ta mayafinta za ta wuce gida.  Sai ta ba ta nata ta ɗauko wani karamin hijabinta iya gwiwa ta saka ta ce ma su Inna Meri bari ta raka kawarta, su ma su ka yi sallama da Rukky har 500 500 hundred ta ba ma su Hassan su ka karɓa suna faɗin sun gode ko domin hararan da suke sha a wajen uwar ta su.
  Sai da su ka fito haraban gidan sannan Rukky ta kalli Mimi kafin ta ce"Wai su waye waɗanan da kina ganinsu kika mike tsaye? Ko ƴan'uwan ku ne? Mimi ta yi mirmishi kafin ta ce" Surukata ne da ƙannen saurayina."  Rukky ta saki baki tana kallonta kafin can ta ce"U Mean maman Aji ne da ƙannensa?
Mimi ta lumshe ido jin sunan rabin ranta da aka kira kafin ta buɗe su akan na Rukky sannan ta jinjina mata kai alamun hakane.
Rukky ta riƙe baki ta ce"Ikon Allah dalilin mutuwa yau sai ga shi sun zo, ko da yake ai kin ce ƙaninsa ɗin nan ya yi miki gaisuwa da sauran abokan su Usman to shi baƙin masifaffan Ajin ya kira ki ya yi miki gaisuwan kuwa?  na ga mahaifiyarsa da ƙannensa babu ruwansu amman shi kam wlh ba shi da mutumci ai ko Allah ma gafurin Rahimunun ballantana shi ɗan Adam ba kowa ba."
  Mimi ta rausayar da kai kafin ta juya tana faɗin" Sai anjuma Rukky ki gaida Mama."
Rukky ta taɓe baki tana faɗin "Uhm Mimi Allah ya yaye miki wannan makahon son da kike yi ma wannan gayen."
Mimi na jin ta amman ba ta tsaya ba ta yi shigewarta cikin gida, itama Rukky ta juya ta fice daga gidan ta na tunanin ita ba ta ga abulin da zai saka har a wannan lokacin Mimi ba ta daina son wannan masifaffan gayen ba, ga bakin fuska ga bakin rai da faɗin rai Allah dai ya sauwake.
  Ko da Mimi ta koma a falo ta tsaya saboda Anty Sadiya babbar ɗiyar yaddiko ta ja ta da hira daga ita har Hajiya ba su samu kansu ba sai da bakin Kumo suka tafi sannan su ma su Anty Sadiya suka tafi.
Sannan Hajiya ta koma wajen Inna Meri Baaba Uwani ta sako abinci sai Hajiya ta saka a kai ma Inna Meri na ta a ɗakin Hajiyar daman tana so su yi mgana, Hajiya dai ta saka a gidan su ka yi sallar azahar kuma ta matsa ma Inna Meri sai da ta ci abincin da aka kawo mata.
Lokacin da ta ce a ƙoshe take sai da Hajiya ta ce mata" Nan fa gida ne Meri, kar ki manta har abincin nakan saka ki ɗaukan ma yara kada rayuwa ta sa ki sauyamin don Allah." Jin haka ya sa ta saki jiki ta ci doya da miyar ƙwai ɗin da Baaba Uwani ta yi bayan ta gama ta sha ruwa. Hajiya ta zaunar da ita su ka fara labarin bayan rabuwa da rayuwa.
  Hajiya ta kalli Inna Meri tana faɗin "Meri ina ɗan Inna? Ina shi Baban Inna? Ina fatan duk suna nan lafiya"
Inna Meri tace"Suna nan lafiya, ɗan inna na kano yana aiki ɗan Sanda ne yanzu. Ya yi aure da matarsa Hibba da ɗansu mai sunan Mallam, Baban Inna dai bai yi aure ba yana nan yana buga ƙwallon kafa auren dai har yanzu lokaci bai yi ba."
Hajiya tace"Allah Sarki haka Binta ta gaya min kila ki kinsan kwanaki sun haɗu wajen bikin ƙanwar ƙawarta ɗin nan Rukayya da ta fita ko?
Inna Meri tace" Ɗan Inna ya gaya min kinsan dai uban gayyar ba zai taɓa faɗa min ba."
Hajiya na dariya ta ce"Ikon Allah Mansoor manya hali dai na nan an girman ma ba'a daina ba."
  Inna Meri ta yi wani mirmishi kafin ta ce" Wasu abubuwan sun ragu amman wasu kam kamar an kara ingiza su ne, fatan mu dai Allah ya shirya mana gabaɗaya."
Hajiya ta amsa da Amin Amin, tana so ta dauko mganar amman kuma kunya da nauyi sun hana ta fara maganar sai kame kame take yi. Dakyar ta iya karfin halin cewa" Meri ki yafe ni don girman Allah ni nasan mai laifi ce a gare ki tun akan abin da ya faru a baya"
Inna Meri ta yi saurin cewa" Ba komai Hajiya ni ban rike ki a raina ba, ko yanke hulɗa da na yi dake na yi hakan ne saboda samun mafita ba domin ina jin haushin ki acikin raina ba."
  Sai kawai Hajiya ta fashe da kuka cikin kukan take faɗin "Wlh Allah ɗaya ko Meri tun bayan abib da ya faru yaro nan Mansoor ke raina ina ta so na zo na duba shi amman kunya da nauyi suka hana ni, har ga Allah ban san abunda Kabiru ya shirya ba kenan da ban yarda na tura su wajensa ba, ki yafe min shima Kabirun ku yafe masa Wallahi tallahi kafin rauwarsa ya yi nadaman abin da ya aikata muku."
nna Meri ta riƙe hannayen Hajiya da sauri tana faɗin " Da gaske na ke Hajiya ban riƙe ki a raina ba wlh, kuma komai ya wuce tun a wanchan lokaci maganar kuma wanda ya rasu ai ba komai tsakanimu sai fatan Allah ya sa ya huta."
  Hajiya na jan majina ta ce"Amin Amin Meri na gode. Wlh ina gaya miki ana gobe za su taho nan shi da Murja a daran ya rasu, kuma da niyar yazo ya roke ku gafara tare da neman afuwan Mansoor sai dai Allah bai nufa ba, bai wayi gari da rai ba."
Inna Meri ta hi tausayin Hajiya Itama kamar ta yi kuka ta ce"Allah Sarki ai Allah ya ga niyarsa, bakomai wlh Allah ya jiƙan sa da Rahma daman can Allah ya kaddara sai hakan ya faru."
Hajiya ta saki hannun Inna Meri ta na tsane hawayenta da hannu ta ce" Kabiru ya rasu da sunan Binta a bakinsa ya na matukar tausaya mata tun bayan abin da ya faru Binta ba ta kara ba ma wani namiji dama ba, da gaske ya ke yi kafin rasuwarsa Murja ta ce ya ce har azumin kaffara zai yi in har Mimi na son Mansoor har yanzu to shi ya saki ya kuma ba ma Mimi dukkan daman rayuwa da wanda take so."
Hajiya ta karishe faɗa tana kallon yanayin Inna Meri wacce ta yi jim kaɗan tana nazari, ita fa ta ga ya ma Hajiya komai ya wuce Baban Bintu ma haka amman babban matsalan shi ne uban tafiyar duk da itama za ta iya rantsuwa ta ba da shaidan har gobe ya na son Binta kuma dalilinta ne yaki ba ma rayuwarsa haske ko kaɗan sai dai in ina ita ina taran Baban inna da wannan maganar? Ai wannan bakar zuciyar tasa kamar ta kafuran farko ba za ta barshi ya baiwa zuciyarsa abin da take so ba.
  "Kin yi shuru Meri, ko kina ganin da matsala ne?
  Hajiya ta faɗa ta na kallon Inna Meri, ita kuma sai ta rausayar da kai kafin Ta ce" Hajiya da gaske nake yi da nace komai ya wuce kuma har abada bazan ƙi Binta a matsayin Surukata ba, sai dai abu ɗaya ne matsalan Baban Inna a gaban ku ya yi rantsuwan ko zai mutu bai yi aure ba ba zai iya auranta ba, Hajiya kin san wasu daga cikin hallayarsa kafiya da naci ga zuciya da riko har gobe Baban Inna ya kasa manta abunda ya faru tun daga lokacin rayuwarsa ta sauya ya daina shiga mutane ya koma rayuwa shi kaɗai, ya daina nuna ya na jin daɗin duniyar nan ma Hajiya mun yi mun yi akan ya daina tuna baya ya fuskanci gaba amman har gobe ya kasa gina ma kansa wata rayuwar, kina ganin a wannan halin da ya ke ciki zai karɓi maganar Binta a karo na biyu.?
Inna Meri ta karishe faɗa tana kallon Hajiya  itama sai ta kalleta cikin tunani da nazari, Inna Meri ta yi ajiyar zuciya kafin ta ce"Shi ne hanzarina Hajiya, da kamar wuya gurguwa da auren nesa wannan zuciyar ta Baban Inna ni kaina ta na bani tsoro bansan adadin sallar daren da na yi a kan sa ba, ina rokon Allah ya ya ye masa wannan bakar zuciyar ko ya samu shima ya yi rayuwa irin ta kowa"  Yadda Inna Meri ta karishe a raunane ya sa Hajiya taji itama jikinta ya yi sanyi sai ta kasa mgana.
Illah kai da ta kaɗa  tana faɗin "Kafin rasuwar Kabiru Murja ta jaddaddamin ya ce a yi ma Binta duk abunda ta ke so, ni kuma nan duniya ban ga abunda Binta ta jima ta na so da kauna tare da bege irin Mansoor ba."
  inna Meri ta ce"Ikon Allah! A cikin ranta kuma sai tace ai shima har gobe bai daina begenta ba, Hajiya duk sai gwiwanta ya yi sanyi  sai dai ta cigaba da gaya ma Inna Meri irin wasiyar da Kabiru ya bari kafin ya rasu har acikin ran Inna Meri ta tausaya kuma ita ba ta da matsala mai yin shine matsalan da kansa. Sai ga Inna Meri sai a'asar su ka bar gidan Hajiya shima Baban Inna ke ta faman kiran wayar Inna Walida ta ɗauka cikin muryansa ta koda yaushe ya ce"Ina Innar ? Lokacin tana ɗakin Hajiya sai ta yi masa ƙaryan tana sallah.
  Cikin yanayin maganarsa Ya ce"Ina kuka je na zo bakwa nan gabaɗaya.?
Sai Walida ta rasa bakin mgana Binta na yi mata raɗan ta ce sun je gaisuwa dakyar ta iya ce masa suna cikin gari sun raka Inna gaisuwa amman ga su nan zuwa.
Lokacin Mimi na ɗakin amman hankalinta na kan waya ne, Walida na sauke wayar Bintu ta ce"Da kin sake kin gaya masa in da mu ka je da yau sai yayi biji biji dake."
Walida tace"Ina sane shi ya sa na rasa abin da zan ce."
  Allah ya taimaka sai ga Inna Merin ta ce su zo su tafi, Hajiya ta ji daɗi ita da Mimi har bakin get suka rakasu Hajiya na jadaddama Inna Meri sai ta zo da kanta har gida in sha Allahu. Sai a hanya ne suke faɗama Inna Meri Baban Inna ya kira.
Cikin faɗuwar gaba ta ce"Allah ya sa dai ba ku ga ya ma sa in da mu ka zo ba ko?.
Bintu ta ce"Wa zai je ya yi karo da Kura? Ce ma sa walida ta yi muna cikin gari gaisuwa."
Inna Meri ta ce"To gwara hakan, ba na son fitinarsa da yamman nan."
  Adaidaita suka hau saboda su Hassan suna zuwa Kofar gidan Wanzamai suka ci karo da shi tare da Baba Danjuma sun fito sallah. Suna ko ƙarisowa wajen su su Bintu na rige rigen gaishe da Mansoor ita da Walida sau ɗaya ya amsa, yana sanye da riga da wando baki da fari a jikinsa. Kansa da Pcap kamar ko da yaushe.
Shi Baba Danjuma bai san Mansoor bai san inda su Inna  suka je ba kawai sai ya kalli Inna yana faɗin"Na ga kun jima ne? Ko Hajiyar ce ta tsaida ku? Inna Meri ba ta kawo zai iya cewa wani abu ba kawai sai ta ce"Eh wlh shiyasa mu ka jima." Mansoor ke yi ma Inna barka da zuwa, Sai kawai Baba Ɗanjuma ya kallesa yana faɗin"Daga gidan Marigayi sulaiman Dabo su ke, da yake Mu'azzamu ya yi waya da ita Innar taku ya ce sun dawo shi ne ta ce za ta je ta yi musu gaisuwa na ce hakan na da kyau an yi zaman amana a baya Allah dai ya jikan sa."
  Ba su Bintu kaɗai suka tsure ba har Inna Meri, shi ko tun kafin Baba Ɗanjuma ya gama mgana sauran rahaman dake saman fuskarsa ta gushe bai kara mgana ba.
Inna Meri ta tasa jikokinta gaba za su shiga gida da sauri Bintu ta ce"Inna bari kawai mu wuce yamma ta yi"
Sai da dariya ta kusa kama walida wato ta san abin a zai biyo baya dole ta gudu in gari banza ne Bintu sai Inna ta yi mata jan ido take tafiya.
  Ita kanta Inna Merin a sanyaye ta shiga gidan suna shiga da Magajiya suka fara cin karo, Mariya ba ta nan ta na gidan Zuwaira, Inna na yi mata sannu da gida dakyar ta amsa Ita walida ma wucewarta ta yi, ita kanta Innar yau ba tsaya bin Magajiyar kamar uwarta ba ta biyo bayan Walida.
Suna shiga ɗakin Walida ta juyo tana faɗin"Inna yau mun shige su mun yi ma Baban ki laifi"
Inna Meri na rataye hijabinta saman Kofa ta ce"An yi masa laifin sai ya zo ya dake ni."
Innar ta faɗa a kufule sai Walida ta ja bakinta ta yi shuru ta yi ciki ita kuma Inna sai ta fara zuba ruwa a buta ta shiga ta kama ruwa daman Hajiya ta yi ta yi su tsaya su yi sallar la'asar Inna Meri ta ce sun sai sun isa gida. Ta fito kenan ta fara alwala sai gashi ya shigo da gif gif da ɗin tafiyarsa kafin ma ta ɗago kanta ta ji maganarsa a masifan ce a saman kanta.
"Inna fisabillahi me kuka je yi gidan nan?
Tana shafan kai ta ce"Gaisuwar mutuwa."
  Ta faɗa itama kai tsaye, wani abu ne ya ji ya taso mai cikin kokarin danne abun ya ce"Inna har za ki iya zuwa gaisuwar wannan mutumin?
Inna ta ce"Eh mana ai musulmi ne ɗan uwana ko?
Ta katse shi cikin gajiya da maganarsa zai kara mgana ta ɗaga masa hannu cikin kosawa kafin ta ce"Ka ga na je gaisuwa gidan maƙiyanka sai ka dakeni Mansoor haba don Allah, kai kenan shigen bakar zuciya ko a baya da ka ga na daina hulɗa da Hajiya wlh ba saboda abin da ya faru ba ne, saboda kai ne ba na so in dawo maka da abin da ya wuce ne amman ba domin tsoron fininarka ba."
  Ta faɗa kai tsaye kafin ta juya ta cigaba da wanke kafarta, shi kuma takaici ya hana shi mgana. Kirjinsa ke wani suya yana jin hucinsa na fita ta bakin hancinsa.
Sai kawai ya juya yana faɗin"Shike nan Inna ai shike nan kawai."
Gif Gif kamar wani damisa haka ya juya ya fice Inna ta rakasa da harara Ina dalili da sanyin la'asar zai zo ya tada mata da hankali. Ta kuma san tunda ya fusata ya fita an yi yaji sai ranar da kuma aka huce.
Tsab ta idar da alolanta ta shiga ɗaki tana kiran sunan Walida wacce ta leko tana faɗin "Ya ta fi ne Inna?
Ƙaramin tsaki ta ja kafin ta ce" Lokacin sallah ya kure Walida ki fita zuwa alola."
Daga haka ta shimfiɗa sallaya nan tsakar falon ta tada sallah.

Huci kawai ya ke saki shi kaɗai ransa in ya kai dubu ya ɓaci Inna ba ta kyauta masa ba, ba domin Baba Ɗanjuma ya ga fitowarsa ba, da anguwan zai bari dole ya yi alwala suka  tafi masallaci tare ana idarwa saboda kada ma su Baba Sani su tare shi ya yi saurin tashi yana kara waya a kunne kamar yana waya Baba Ɗanjuma yana can yana musabaha da mutane Baba Sani da Baba Ɗanlami kuma ganinsa ya sa suke Allah Allah su fito domin su haɗu amman ko da suka fito ya bar haraban masallacin ma gabaɗaya.
  Baba Sani ya jinjina kai kafin Ya ce
"Ɗanlami wai ka lura yaro nan yana gudun mu ne yanzu? Baba Danlami ya yi kayfci kafin ya ce"Wlh nima na lura, ka bar mutum kawai saboda kuɗin da yake ba mu ne duk wata sai ɗan taimako in ya taso, ba dole ya ganmu ya yi wucewarsa ba tunda ga yan maula." Baba sani ya yi shuru kafin ya ce"Laifin duk na Yaya Ɗanjuma ne, in da amana muma fa muna da hakki akan dukiyar yaron nan tunda ai gidan uban mu aka riƙe shi, amma ya tattare komai ko nuna masa matsayin mu ba ya yi yadda ake ba ni labarin kuɗin yan ƙwallon kafa wlh zai iya kai mu saudiya ma sannan ya siya mana manyan gidaje a garin Abuja da motoci."
  Baba Ɗanlami sai da ya yi wata yar dariya kafin ya ce"Haba! to ai naga shi ma Yaya Ɗanjuma bai kai shi Saudiyan ba ma sannan bao sai siya masa mota ba, ya dai gyara gidan ya siya masa mashin itama tunda aka sace ai bai kara siya masa ba, kai ko uwarsa Meri ai ba kai saudiya ba mu kuma a suwa? Karan kaɗa miya."
Baba Sani zai yi mgana kenan sai ga Baba Ɗanjuma ya zo wajen sai ya yi shuru hannu ya ba suka yi yi musabaha daman tunda ya gan su yasan da wata mgana.
Baba Ɗanlami ne ya fara faɗin.
"Yaya Danjuma gaskiya ka yi ma yaron nan Mansoor mgana, kamar mu zai gani ya rika wulakantawa? Baba Ɗanjuma ya yi saurin cewa"Anya? Ko dai bai gan ku ba ne?
Baba Sani ya ce" Zencen kake so, ya fa ganmu amma sai ya ɗauke kai ya yi wucewarsa in ma saboda ɗan abin da yake ba mu ne ya ke ganin kamar ya na yi mana alfarma gwara ka gaya masa gaskiya muma muna da hakki a kansa tunda ya tashi a ƙarkashin mu, duk tsiya dai a gidan Wanzamai ya tashi kuma da gidan zai yi tutiya yau ko saudiya ya kaimu bai biyamu rikon da mu ka yi masa ba ahto."
Baba Ɗanlami ya ƙarishe da faɗin"Ka ji zencen gaskiya." Baba Ɗanjuma bai yi mamaki ba sanin halin ƴan uwan nashi kamar waɗanda suka taɓa tsinana ma Mansoor ɗin wani abu suna ta kumfar baki,  baya son nana ta mgana ɗaya ya sa ya ba su hakuri yace zai yi masa mgana.
  Ashe korafin na su ba ɗaya ba ne nan take Baba Ɗanlami ya kalli Yayan na shi yana faɗin" Shi kuma Mu'azzamu dai ya manta damu? Ko wancan zuwa ma bai bari mun haɗu ba, ina ga ko ya yi saƙo iya kai da Meri saƙon ke zuwa gare ku, domin ba na jin ko Magajiya tana samun wani abu aciki."
Sai alokacin ya buɗe musu ido cikin gargaɗi ya ce"Ko ni da na haifesu ban kwanta a gida na dogara da su ba, suma ai suna da na su uzurin rayuwar duk abin da kuka ga ba'a baku ba ba'a kawo ba ne, wani abun ma ba na sanin da shi ake ɗauka a baku ba  yaran nan duka biyu daga Mu'azzamu har Mansoor ɗin ba sa yi min abu ba su yi muku ba ko da ɗinki ne na kaya domin ɗaya suke ɗaukan mu, kune da shigen zarge zarge da tsegumin ku da ya sa kuka kasa fahimtar komai ballantana ku godema Allah Bisa ni'imar da ubangiji ya yi muku."
  Yana gama faɗin haka ya yi wucewarsa ya bar su su na raka shi da harara Baba Sani har ya na kwaikwayon maganar Yayan na shi Baba Ɗanlami ya ce"Dankari! Mgana fa ya faɗa mana  wato ba ma gode ma Allah kuma sannan mu zuciyarmu ta mutu sannan har da gorim mu ƴaƴanmu su yi mana ɗin " Baba Sani ya yi tsaki kafin ya ce. "Kyaleshi akwai ranar maida martani."
Suna tafe suna ta faɗin mganganu.Suna zagin ɗan uwansu uwa ɗaya uba ɗaya da suke tunanin ya samu duniya zai wulakantasu Ahalin duk tarin alherin da sanadin su Mu'azzam suke samu har gobe ba su gani ba Ƴaƴan na su kowa na fama da rayuwa wasu ma ga iyalai ba aikin yi, shi fa babban yaron Baba Sani Direba ne yau ya na da mota gobe bai da shi, bai da ma takamammen mai gidan da zai ba shi mota saboda tsabar rigime rigimensa, sauran mazan na shi kuma duk ba wani mai ƙwakwaran Sana'a sai Hayatu kaɗai da ya ke sana'ar fenti amman kuma shi kanshi ya sani da iyalansa ko kaɗan ba shi da zuciyan taimakon iyayayensa da ga shi sai matar shi sai ƴaƴansa dangin matarsa kawai da ita suke shanawarsu.
  Sauran matan kuma suna gidajen mazajensu suna  ji da  kansu, wasu ma suna nema ne, shi ko Baba Ɗanlami duk wannan Kumfar bakin da ya ke yi ya na da ya'yan amman ba su iya taimakonsa da komai, tunda Abdurrahim ɗinsa ya na sana'ar sai da kayan wuta, sannan ƴarsa Bara'atu tana auran mai kuɗi sai dai irin makokan nan ne, ita kanta ba ta ci ba ballatana ta kawo gida. Amman ba'a taɓa jin suna mgana kan ƴa'ƴansu ko samu suka yi ba su taɓa nunawa a gani bar su dai ko da yaushe idanuwansu na kan Mu'azzam da Mansoor gani su ke yi kamar suna kawo ma Baba Ɗanjuma wani duniyar ne su ba ya ba su, ko kuma suna ware su ba sa ba su kuɗi tunda su gani suke yi wani duniya Mansoor da Mu'azzam suka tara.
*******
Da bacin rai ya isa gidansa, daman kuma a mashin ɗin haya ya zo, motarsa ya kunna ta sai ta fara wani hayaki sai kawai ya barta sai ya kira bakanike mashin ɗin sa kuma ta yi kura sai ya kai wanki kuma yana jin kasalar zuwa sai kawai ya hau mashi ɗin haya zuwa can anguwar. Sai ga shi ya je ya ji abin da ya kusa saka shi kamar ya mutu saboda Haushi shiyasa ko jimawar da ya so ya yi bai yi ba ya yi tafiyarsa dalilin da yasa yana ganin su Baba Sani suna jiran sa kuma in ya tsaya a yadda ya ke jin ɓacin rai zai iya yi musu ba dai dai ba, in kuma ya yi musu mgana yana cikin fushi ya faɗi abunda bai dace ba sai su ji haushin shi shi ya sa ya yi tafiyarsa kawai.
Takaicinsa ɗaya wai Inna har da gayya ta yi na zuwa gidan to ina abun zuwa Allah ya jiƙan rai ga wanda ya kusa kashe miki ɗa Mu'azzam ya faɗo masa a rai daman ya san duk yana sane da duk abunda ke faruwa aiko sai ya ci masa mutumci. Sallar Isha'a a gida ma ya yi yunwa ya ke ji amman ɓacin ran da yake ciki ya hana shi ya sama ma kansa mafita. Mu'azzam ya doka ma kira ya na faman huci fushinsa tsab yake son ya huce a kansa.
  Mu'azzam na tare da Matarsa Hibba suna yin Dinner sai ga kiran Mansoor ya ɗauka da zumuɗin sa sai dai zumuɗin ya koma ciki domin cikin faɗa da masifa Mansoor ya fara faɗin" Mu'azzam !Mu'azzam! Mu'azzam! Sau nawa na kira ka?
Yana jin haka ya san yau shi kuma sai ya sha masifa. Cikin sanyin murya ya ce.
"Sau uku."
"To ka kiyayeni wlh in ba haka ba sai na ɓata maka rai, bar ganin kana da kaki, kakin ka banza ne ni awajena ba ka wuce ƙanina da nake yi ma hukunci in ya yi ba dai dai ba." 
  Mu'azzam na shafa keyarsa yace"Me na yi ne yau kuma? Cikin kufuluwa Aji ya ce"Abunda ka san ka aikata  ashe ba ka da kishin kai ban sani ba? Kai ne ka kira Inna ka na gaya mata wai su Mimi sun dawo ka sakata ta ɗauki su Walida suka tafi gidan wai sun je gaisuwa  me ye haka? Me ye alaqar mu da su da har kake wani yaɗa sun dawo? Ba na son wawanci fa Mu'azzam ka sanni sarai." Mu'azzam ya yi shuru ya rasa na cewa in ya yi mgana sai maganarsa ta yi zafi sai kawai ya zaɓi da ya yi shuru haka ya zauna sai da Mansoor ya gama masa masifa da faɗa sannan cikin ladabi ya ce"Allah ya baka hakuri ba da wata manufa na faɗa ma Innar ba, kuma har ga Allah ni ban ma san za ta je ba domin ba ta faɗa min ba."
  Mansoor ya yi ƙaramin tsaki kafin ya ce"Ni fa na daina yarda da kai, kai ma ka koma layinsu Nasir,  nan ba har lambata ka ba ta ba? Mu'azzamu kada ka bari mu haɗu domin haɗuwarmu ba za ta yi mana kyau ni da kai ba." Daga haka ya katse wayar ya bar shi sagale da ita a kunne kafin shima ya sauke yana faɗin"Ikon Allah!
Ajiyar zuciya ya sauke kawai ya Cigaba da cin abincinsa Hibba ba ta yi mgana ba  tana fama da Junoir ne ma a lokacin to ita ai ba ta isa ba wannan faɗan tsakanin Yaya da ƙaninsane,  sai dai in bai yi masa wani abun da ya baɓa masa rai ba  haka zai kirashi ya yi mishi faɗa ko Inna da Baba albarka.
Har mamakin masifar Yaya Mansoor take yi, shi abu kaɗan a wajensa na faɗa ne. Tana ta nazarin mijin nata ya na cin abinci yana mirmishi shi kaɗai, cikin mirmishin itama Ta ce.
"Me ya faru ne.? Na ga kana ta mirmishi kai kaɗai"
  Kai ya kaɗa kafin ya ce"Ina son yayana, na tabbata duk duniya ba wanda zai kai sa kaunata wani abu na tuna kawai da ya sa naji zuciyata ta yi sanyi. Fata na nima wata rana na saka shi farinciki kamar yadda yake sakani." Ba ta matsa sai ta ji me ya tuna ba ta amsa da Amin Amin, sai da ya gama cin abincin sa sannan ya kira Inna bayan ta ɗauka sun gaisa ya faɗa mata yadda suka yi da yayan na shi cikin yar dariya Inna Meri ta ce"Kyale shi ɗan  inna faɗan da ba zai iya yi min ba ne ya sauke maka, rabu da shi kada ya saurara ma kansa ya je bakar zuciyarsa ta hana shi zama lafiya da kowa."
  Sun ji ma suna ta mgana da Inna, tana bashi labarin yadda Hajiya ta yi ta murna da ganinta amman ba ta faɗa masa mganar Mimin da Hajiya ta yi mata ba, amman ta faɗa  masa Hajiya ta ba ta labarin Major ya so ya zo ya nemi gafaran Baban Inna kan lamarin da ya faru a baya sai dai Allah bai yi ba lokaci ya ƙare. Mu'azzam ya ce"Mu ai ba mu da matsala Inna, tuni mun yafe abunda ya faru matsalan daga Yaya Mansoor ne shi fa kamar ba ya iya yafiya ga wanda ya ɓata masa Inna."
Inna Meri tace"Allah shi ya ye masa wannan cutar, domin cuta ne ta bala'i da ya kamata a nema masa tsari wajen Ubangiji."
Mu'azzam sai da ya yi dariya jin abunda Inna ta ce itama sai ta biye mishi suna dariya ƙarshenta dai kafin su yi sallama sai da ya ba ma Hibba wayar suka gaisa da Inna Meri ta na tambayan Megidan ta  Hibba ta ce ga shi a jikinta ya yi barci sannan suka yi ma juna sallama.
  Yaya Amina washegari da ta zo gidan ta ji abin da ya faru ta yi ta dariyan Bintu da ta gudu cikin dariyan ta ce"Bintu ga tsoro ga ban tsoro."
Inna Meri ta ce"Ina za ta tsaya jiya nan ya warwareta, ɗan inna dai aka kira jiya aka yi ma borin." Walida ta ce"Inna ke ma fa jiya kin yi ma Yayanmu tsawa."
Inna Meri ta ce"Da ban yi mishi haka ba, da ba zai bar mganar ba, ni kaɗai nasan fitinar za ta faru ƙarkashin wannan maganar."
Yaya Amina ta ce"Gaskiya tunda shi dai ba zai gane abunda aka yi ba, Allah Sarki ashe ba ta manta damu ba."
Walida tace"Wlh ta ce duk a gaishe ku."
Yaya Amina ta ce"Mu na amsawa da Inna ta min mgana ai da tare za mu je."
Walida na riƙe dariyanta ta ce"To yanzu ma ba ta ɓaci ba, in za ki je ne ai gidan ba ɓoyayye ba ne."
  Ita Kuma Yaya Amina sai ta ce sai dai in Walida za ta raka ta ita kuma ta ce ba da ita ba ya zo Baban Inna ya ji labari ya yi biji biji da ita. Inna na gefe ta na yi musu dariya kafin ta ce"Sai dai ya yi muku amman ni ai na kuna ba na tashin ƙauri ba  yadda za'a yi dani sai hakuri."
Yaya Amina ta ce"Inna ke sha kumdun ne, ni kuwa sai ki sa ya kulla dani mu na yar mutumci da ɗan ƙanina,Halima har mamaki take yi in taga muna hira na kan ce ma ta tun tuni daman tamu ta zo ɗaya da Baban Inna" knna Meri na sakacen hakorinta ta ce"Ke ku rabani da halin Baban Inna, zuciyarsa har wani zaɓan wanda za ta yi mu'amala take yi, Allah dai ya ye mishi wannan cutar." Walida na kwasan dariya ta ce "Inna ba shi da lafiya ne?
Kai tsaye ta ce"Eh mana ai ciwo ne babba ma kuwa,  ku yi ta masa addu'an Allah ya ye masa." Suna ta dariya Inna Meri na faɗin su daina dariya ba abun dariya ba ne.
Yaya Amina na gidan har bayan la'asar sai da su ka yi sallar sannan Amina ta ce Walida ta raka ta su je gidan Bintu.
Walida ta ce ita makaranta za ta je Yaya Amina ta ce to su je in ta rakata sai ta wuce makaranta daga nan.
  Inna Meri na zaune ta na jan casbaha tace"Ku gaishemin da Bintu, ku ce mata nan fa ba gidan Baba Inna ba ne ta kwantar da hankalinta ya yi mana ma yaji."
Dariya ta kara ka ma su Walida su ka fita suna yi Inna na gimtse fuska,.Da ya ke yau Yaya Amina ita kaɗai tazo yara duk suna makaranta har sun fita Inna ta kira su, bayan sun dawo ta kalli Amina tana fadin"Amina ki shiga bangaren su Gaje ki gaishe su, sannan ki shiga ɗakin Magajiya itama ki gaisheta ba ta jin daɗi."
Yaya Amina ta amsa da toh Inna sannan su ka fita ɗakin Magajiyan su ka fara shiga ta na kwance Jummai ta zo gidan ashe tana ganin Amina ta washe mata baki su ka gaisa
Aminan ta gaida Magajiya ta amsa mata fuska ba fara'a Walida ma duk da ta shigo da Safe sai da ta kara yi mata ya jiki ta amsa ta na wani haɗe rai ita dai Magajiya ba ta san zaman lafiya ciwo ya rafketa Mariya  na gidan Zuwaira ba ta dawo ba Inna Meri ke yin abinci yanzu ta ke ba ta kuma safe da rana da yamma Inna Meri za ta shiga ta duba ta amman ko da rana ɗaya ba ta taɓa gode mata ba. ita dai Inna Meri komai take yi domin Allah ne.
Hiran da Walida da Yaya Amina suka riƙa yi kenan a kan hanyarsu ta zuwa gidan Bintu, da suka shiga shashen su Gaje ma har ana faɗa musu mgana kiri kiri Gaje ta ce ma Amina ba'a ganinsu ko sun zo suna ɗakin uwarsu Meri to ka da su manta suma ɗaya suke da Meri a wajen su.
Walida ko ta bata rai a ranta ta ce ba ɗaya ba ne, Amina kuma sai ta ba ta hakuri Harira ce ma yar ba ruwanta ba kamar Gaje da kamar halinsu ya zo ɗaya da mijinta wajen kallon rayuwar wani.
  Sun je sun iske Bintu ita kaɗai a gida su Hassan sun bi babansu gidansu, abokiyar zamanta ba ta nan suna biki a gidanu, ta yi murna da ta gansu sai ga shi ta kawo musu ruwa da zoɓo daman ta na saida wa.
Ta zauna kusa da Yaya Amina tana faɗin"ki ce yau a gida kika yini"
Yaya Amina na shan ruwa ba ta  amsa ta ba, sai Walida ne ta ce"E, ke ai kin gudu jiya."
Bintu ta ce"Uhm na yi gudun gara ne Walida yau da safe Baban inna ya kirani a waya ya zazzageni Walida."
Walida ta zaro ido Yaya Amina kaɗan ta ƙware da ruwa ta ɗago tana faɗin"Kai! me ya ce miki kuma?
  Bintu ta yi tagumi kafin ta ce"Kawai da safe muna cikin karyawa da Bashir sai ga kiransa ni fa tunda na ga kiran Baban Inna nasan ba na alheri ba ne na tashi na yi ciki ina ɗaukan waya ko gaisuwata bai amsa ba ya fara min masifa wai mu munafukai ne ni da Walida me ya sa da Inna ta ce ga inda za mu rakata ba mu kirasa a waya a ɓoye mun faɗa masa ba? da ina masa rantsuwan ni ma ban san inda za mu je ba ya dakamin tsawa yana faɗin duk sai yaci ubanmu me ya sa da ta ce mu rakata ba mu ce ba za mu je ba? Kuma sannan mun yi masa ƙarya da ya kira mu ka ƙi gaya masa in da mu ka  je, yace wlh wannan ƙaryan da munafuncin da mu ka yi masa sai mun raina kanmu."
Walida ta yi fiki fiki da ido ta kasa mgana Yaya Amina ta ce"To ke ba ki ba sa hakuri ba ne?. Bintu ta ce" Wani hakurin? Ya tsaya ne ma ina cikin mgana ya yi tsaki ya kashe wayarsa walh Baban Inna ya cika masifa"
Yaya Amina ta ce"To ai jiya ma yazo zai yi ma Inna ta balbaleshi da masifa shi ne ya koma gida ya kira Mu'azzam ya sauke a kan shi."
  Bintu ta ce"Kai jqma'a shi ya yi hakuri da rayuwa mana, ni fa ban ga wani abu acikin zuwa gaisuwan da muka yi ba"
Walida ta ce"To ni ma dai shi nagani."
Yaya Amina ta ce"To shi gani zai yi ba kwa kishinsa ban da abunsa da mai rai ake fushi ba da wanda ya mutu ba."
Nan su ka cigaba da tattaunawa Walida ta shantake ba ta je islamiyan ba Bintu na ba ma Amina labarin yadda Hajiya da Mimi da su ka yi ta rawan jiki da su ka gan su.
Yaya Amina ta ce"Allah Sarki Itama kila har yanzu ta na son shi."
Bintu tace"To daman mana, shi ma duk wannan kumfar bakin na Soyayar ne."
Gabaɗaya suka saka dariya ba su suka baro gidan ba sai shidda saura na yamma.
  Suna komawa gida Inna ta ga Walida ta dawo da wuri cikin faɗa ta ce" Amman dai ba ki je makarantan ba ko?
Walida ta sosa kai ba ta yi magana ba Inna tace "Ya yi miki kyau."
Yaya Amina ke labartama Inna yadda Baban Inna su ka yi da Bintu sai da Inna ta yi dariya amman ba ta ce komai ba acikin ranta tana son ganin yadda lamarin zai kasance. Shi dai kahaifin Mimi da ya fara ja Ubangiji ya karɓi kayanshi sauran Baban Inna shi kuma sai ta tsaya ta ga ina wannan bakar zuciyar za ta kaisa.
Kamar Inna ta sani yaji ya yi musu sai da ya kusan kwana goma sannan ya zo gidan Sun dai ji kabarin ya na kaduna sun je buga wasa daga bakin Mu'azzam shi tuni har sun shirya kansu. Sai da ya dawo ya zo gidan shima bai daɗe ba, Walida daman tana nemansa nan ta gaya masa an fara biyan Jamb ta na so ta biya nan ta ke ya ba ta kuɗin har da na abun hawa ya ce kuma in akwai wata matsalar ta kirashi ta wayar Inna ta gaya masa.
  Duk kuma wannan abun bai zauna ba ya na tsaye a kofar ɗakin Inna Meri.
Ita ko ta yi masa banza kamar ba ta gansa ba,  har ya tafi kuma sai ya dawo ya kira Walida yana tambayanta ina Mariya? Ita ba za ta yi jamb ɗin ba ne? Domin suna aji daya ne SS3 Kuma tare aka biya musu kuɗin jarabawar fita.
  Sai take faɗa masa Mariya ta daɗe ba ta nan ta na gidan Yaya Zuwaira, Inna ya kalla kafin yavce"Inna me ta je yi can kuma?
Inna na tankaɗen garin tuwo ta juyar da kai kafin Ta ce"Ina zan sani, shiga ɗakin Magajiya sai ta faɗa maka"
Cikin Kallonta ya ce" Innarmu."
Ko kara kallonsa ba ta yi ba sai kawai ya kaɗa kai ya fice bai kara magana ba ta bishi da kallon tausayi a ranta ta na masa fatan Allah ya yaye masa wannan bakar zuciyar.
Da daddare Mu'azzam ya kira wayarta yana faɗa mata Babanta ya kawo masa ƙaranta.
Tana mirmishi ta ce"Me kuma na yi ɗan Inna? Ckin dariyan shima ya ce" Ya ce ya zo kin yi kamar baki gan shi ba ,yana mgana kika  yi banza da shi sannan ko abinci bavki ba shi ba." Inna Meri ta ce"Ban ba shi ba sai ya zo ya ƙwata, ko auransa na ke yi da zai zo ya tsaya a saman kaina yana min wani cin magani? Ɗan Inna rabani da Baban Inna ba na iyawa da fitinarsa."
Cikin magiya ya ce"Haba Innarmu maganin kukan mu, a yi masa afuwa in kina fushi da shi ina zai saka kansa Inna?
Ya faɗa cikin wani yanayi sai ta ji tausayin duka ya'yan nata ya kamata amman ba ta huce ba cikin gatse ta ce"To shi ba shi da bakin da zai zo ya ce in yi hakurin ne?
Mu'azzam sai da ya yi dariya kafin ya ce"Allah ya huci zuciyarki Inna"
Ta amsa mai da Amin bayan sun yi sallama ba jimawa Baba Ɗanjuma ya shigo.
  Shima sai da ya yi mata mganar cikin Lallashi ya ce"Meri fushi da Baban Inna ba naki ba ne a wannan lokacin, ki yi hakuri ki fahimce sa don Allah."
Inna ta gyara zama kafin ta ce"Au kai ma ƙaran nawa ya kawo maka?
Kai tsaye ya ce"Ko ɗaya ni na fahimci yau ya na cikin bacin rai ya shigo gida ya fito ban gansa cikin yanayi mai daɗi ba, ki yi hakuri tunda har mu  fahimcesa sai mu yi ma rayuwarsa uzuri kin ji ko?
Ba za ta iya yi ma mallam gaddama ba sai ta amsa masa. Shi ya sa bayan kwana biyu da ya zo Innar ta sakar masa amman ba sosai ba da kanta ta kawo masa abinci ya zauna yaci sosai tausayinshi ya kama inna har sai da ta ji taruwan kwalla acikin kwarmin Idanuwanta. Bai yi wani doguwar mgana ba da zai ta fi ya ijiye mata kuɗi yana faɗin "ki yi hakuri Inna."
Daga haka bai kara cewa komai ba sai ta ɗauki kuɗin tana saka albarka kafin ta ce"Ka leka ka duba Magajiya ba ta ji daɗi ba kwana biyu."
  Sai ya amsa mata  da to, yana fita sai ya ganta nan kofar ɗakinta kamar ta fito daga makewayi ne. Mariya na cikin ɗaki ta dawo shekaranjiya ta na jin muryansa yana faɗin" Magajiya ya jiki?
Dakyar ta amsa shi kuma cikin yanayinsa ya ce"Allah ya kara lafiya"
Bai ji ta amsa ba Mariya ce ta leko tana gaishe shi ya amsa yana kallonta har ya wuce sai ya sake dawowa yan faɗin"Ke me ya sa kika tafi wani waje kika bar zuwa makaranta? Kafin ta yi mgana Magajiya ta yi zaraf ta ce"Ba wani waje ta je ba gidan ƴar'uwanta ne ko za ka hana ta ne? Ko bangaran magajiya bai kalla ba ya cigaba da faɗin "Walida ta biya Jamb ke me ya sa ba za ki yi ba?
Da sauri ta ce"Ina son na yi Yayanmu Baba ne ya ce ba shi da kuɗi Yaya Auwalu ma na yi masa mgana ya ce ba shi da kudi."
Hararanta ya yi kafin ya ce"Daman su suka saba ɗawaniyar makarantar ki? biyo ni ki karbi saƙo a waje." Ya wuce cikin takunsa na gif gif Magajiya sai ta kasa mgana saboda ya lna mata ƙwarjini wani lokaci.
  Jiki na rawa mariya ta zari hijabin Magajiya da ke saman kofa ta bi bayanshi da mota ya zo sai da ya shiga ciki ya ɗauko kuɗi ya bata na farko ya ce ta biya Jamb ta yi ma Walida magana ta rakata. Ta karɓa da sauri tana godiya sai ya mika mata wani kuɗin yana faɗin"Ki kaiwa Magajiya."
Har sai da ta ramkwafa wajen amsa masa acikin zuciyarta  ta na jin wani iri, gida ya ce ta shiga sai ta shige ta laɓe sai da ta ga shigarsa mota da tafiyarsa sannan ta koma tana dafe kirji ita fa tun ba ta gane ba har ta zo ta gane cewa tun tuni ashe son Yaya Mansoor take yi ba ta sani ba.
Jiki na rawa ta je ta na nuna ma Magajiya kuɗin ta ba ta nata tana faɗin "Ya ce in ba ki" Magajiya ta taɓe baki ba ta ko karɓi kuɗin ba ta shige cikin ɗakinta lokaci ɗaya tana faɗin" Shi ne kike ta wani rawan jiki kamar ya ba ki wata duniya"
Kuma acikin ranta ta ji daɗi bashi ake bin ta ko ta samu ta biya daman in ba shi ko Mu'azzamu ba ina take samun kuɗi? Sai dai fa taƙi godema Allah.
*Shafukan kyauta sun gabda ƙarewa. Ku yi hanzarin biyan kuɗin karatun ku domin kar mu ɓata lokaci da zaran mun gama book1, mu ɗora da book 2and3 in sha Allahu*

*Page 19*
*Bayan Wata Ɗaya*
Bayan wata ɗaya da ya yi dai dai da kimamin wattani biyu da kwanaki da rasuwar Abi, kuma wata ɗaya tsakani da zencen da Hajiya ta yi da Inna Meri sai dai tun bayan lokacin ba su ƙara haɗuwa ba, Inna Meri ba ta koma ba itama Hajiyan ba ta dawo ba saboda sun kara komawa Abuja da aka yi arba'in ita da Mimi suka kwana biyu suka dawo. Gidan can na Abuja ya rage daga Mommy sai Inna Ladidi ita Inna Zainaba bayan arba'in ta koma gida, sai kuma yan aikin Mommy na amana, duk da gidan ya yi rashin megidan amman Dr.  Sulaiman da Alhaji Hamza ba su bar shi ya yi kewa ba komai da ake bukata har da wanda ba'a bukata ma suna tana dar da shi. Mommy dai duk wannan bai dame ta ba, ita dai kukanta ta yi rashi rashin da har da har abada ba za ta mai da  makwafinsa ba.
  Sannan ta kuduri niyar cika wasiyyan mijinta shi ya sa zuwan da su Hajiya suka yi ta yi mata mganar Mimi da Mansoor Hajiya ta zayyane mata abunda ya gudana a tattaunawar da suka yi da Inna Meri, Mommy cikin wani yanayi ta ce" Hajiya ni zan je da kaina mu yi mgana, ba zan iya sukuni ba tare da na cika wasiyar Habibi ba, ya rasu da Mimi a bakinsa da kuma ƙudurin nemansa ya nemi gafaransa tunda shi bai samu wannan damar ba, ni ina raye Hajiya in sha Allahu da zaran na fita takaba batun zan fara tunkara in sha Allahu."
Hajiya tace"Shike nan Allah ya fitar dake lafiya." Ta amsa mata da Amin suka cigaba da tattaunawa, duk akan mganar Mimin ne wacce duk ta yi sanyi ta koma wata iri, sannan kowa ya gan ta ya san tana da damuwa ga rashin mahaifi ga ciwon da ya jima a zuciyarta. Har su Khadija sun zo addu'an arba'in su kan su, suna ta korafin ganin Mimi ta rame kuma wani abu da kowa bai sani ba tun daga ranar da Aji ya saka mata wannan rigar da ita take kwana da ita take ta shi, in ta na jin kewarsa sai ta rumgume rigar ta yi ta kuka. Ba kowa ba ne zai iya fahimtar Halin da ta ke ciki  ba sai ita kanta da ubangijin da ya halliceta.
  Kwanansu biyar suka dawo gombe lokacin tuni daman Mimi ta koma bakin aikinta ko a can ma ana ta ƙorafin ta sauya sai dai ana tausaya mata sanin ta yi rashin uba musamman ma Rukky da suke tare ta fi kowa sanin Mimi ta rage karsaahi da fara'a
ko labarai take karantawa za'a ganta irin so cool haka kamar wata mara lafiya.
Sai dai ana yi mata uziri saboda ta yi rashi kuma dole daman sai a hankali.
  Hajiya ba ta taɓa mganar da kowa ba amman Mommy ta yi mgana da Dr Sulaiman shi kuma sai yake ganin abun wani iri har yana cewa"Mommy to tunda Hajiya ta ce ta yi mgana da mahaifiyar shi ta kuma ba ta tabbacin sun yafe ai ina ga shike nan ba lalle sai kin je da kanki ba."
Mommy ta ce a lokacin"A'a ai shi yaron aka saɓamawa kuma shi Habibi ya jadadda neman gafaransa sannan kuma ya ce ya janye kalamansa kan Mimi in har tana son shi har yanzu da amincewarsa mu aura mata shi." Kai tsaye ya ce"Haba Mommy wannan fa wani abu ne da ya shuɗe shekaru sama da takwas, ki ƙyale wannan mganar."
  Sai ta ga kamar bai fahimceta ba, sai da Alhaji Hamza ya zo shima ta yi masa mganar shima dai irin ta Sulaiman ɗin ne ya ce tunda Hajiya ta yi mgana da Inna Meri ta ce komai ya wuce ba kuma amfanin kara nemansu wanda ma ya yi abun nan yau ba shi a duniya kowa sai ya yi hakuri.
Da ta yi masa mganar ita Mimi har gobe ta na son yaron tunda har ya amince kafin ya rasu me zai hana a nemi shi yaron a dai dai ta a ji in har har yanzu yana ra'ayin Mimi sai a yi mgana saboda farincikin Mimin.
Kai Tsaye Alhaji Hamza ya ce"Wannan maganar banza ce, muke da mace in har ya na sonta har yanzu shi zai neme mu ba mu za mu neme sa ba, mganar Mimi na son shi har yanzu ba magana ba ce tunda ta iya rabuwa da shi a baya a yanzu ma ba wata tsiya ba ce ta samu miji ta yi auranta ta manta da shi lokaci ne kawai bai yi ba.".
daga nan sai ta fahimci dukkansu ba su gane in da ta dosa ba, ita kuma wasiyyan mijinta take son tabbatarwa shi ya sa ta kara kiran Hajiya ta faɗa mata yadda suka yi da su sai Hajiya ta ce"Rabu da su ba za su gane ba ne, ina son na je har gida na samu Meri da megidan nata amman kafin nan zan aika Binta gidan ta amso lambar wayarta mu yi mgana kafin na je."
  Da haka su ka rabu da Mommy wacce ta ce ita fa alƙawari ta yi ma Habibi na cewa In sha Allahu za ta yi kokarin ganin Mimi ta samu abin da take so itama ta yi farinciki kamar kowa nan kuma duniya yaro nan shine cikon farincikin Mimi kuma dalilin shi ne har yau ta kasa ba ma wani namiji dama ciki har da ɗan uwanta Jaheed. Duk kuma bikin da a ke yi Mimi ba ta sani ba har ta su Khadi ba wanda Mommy ta yi mgana da shi Saboda kamar Sulaiman suma suna ganin ba wani soyayyar da ta hana Mimi aure kawai dai kila na ta ra'ayin ne amman su a ganinsu tunda sun rabu tun a baya kowa ya kama gaban shi ina abun cewa mutum na nan yana fama da dakon wahala.
Hajiya kuma ta na goyon bayan Murja Saboda ita take zaune da Binta ita kaɗai ta san yanayin da yarinyar take ciki so take kafin ta bar duniya ta ga Mimi na cikin farinciki a kuma ɗakin auranta kamar ko wata mace.
*******
_Tuesday 04 May, 2022_
Mimi na wajen aiki ta samu wayar Hajiya sai dai in da ta aiken ta ne ya ba ta mamaki, cikin ƙarin mamaki a muryanta da fuskarta ta ce"Hajiya wai gidan su Aji kike nufi na je?.
Kai tsaye Hajiya ta ce"Eh don Allah ki je ki karɓon min lambar wayar Meri ina son na yi mgana da ita, ga shi ni kuma ban samu zuwa ba." Cikin  wani mamakin ta ce" Hajiya zan iya gane gidan kuwa? Kuma in kina son zuwa direba ba sai ya kai ki ba, ai ba sai kin aike ni ba" Da sauri Hajiya ta ce"Kafin na samu lokacin zuwa ina bukatar lambar wayarta ne da gaggawa."
  Ba ta kawo komai a ranta ba ta amsa ma Hajiya, sai dai ta na tunanin me ya sa Hajiya ta ce sai ita ta je da kanta. Alhalin in tana son zuwa ba wahala ba ne hakan.
Tunanin hanyar gidan ma take yi shekarun da ya wa rabonta da gidan nan, ta so ma ta kira Rukky ta rakata sai dai ta na da aiki shi ya sa kawai ta kyaleta ba ta yi mata mgana ba. News ɗin da za ta karanta gobe da safe na wajen Editer in ya gama dubawa zai kai ma Manaja ya duba shima, shi ya sa sai kawai ta yi musu sallama ta wuce da cewar sai gobe da safe.
  Ta baro gidan Talabijin ɗin cikin zullumi da misalin biyar na yamma a can ta yi yininta yau saboda in ta koma gidan ma sai dai ta yi ta zaman tunani kuma ita kanta ta gaji da tunanin, tana tafe a motar ta har anguwan Arawa a ranta tana tunanin ashe za ta gane anguwan, sai dai anguwan ta samu sauye sauyen gine gine sai ga ta har  kofar makaranta mallam Ɗahiru ta kalli makaranta abubuwan da suka faru a baya suna gilma mata sai da ta yi mirmishi a saman lebenta kafin ta furta a fili" Allah Sarki ashe makaranta Mallam Ɗahiru ta nan nan"
  Makaranta ba kowa tunda ranar alhamis ne ba islamiya daga nan tana tafe a sannu sannu tana kallon gidajen har wajen kofar gidan Wanzamai sai dai abun ya ba ta mamaki Saboda a yadda ta san gidan ba haka ta gan shi ba wannan ya koma na zamani sannan ya samu bangare biyu kuma kowanne da kofar shigarsa, ta jima a cikin mota tana kallon gidajen har gaba ta yi ta kuma dawo baya in da ta tabbatar da kanta nan ne,saboda masallacin dake kallon gidan da ta sani har gobe ya na nan, Sannan akwai wasu gidajen da ba su sauya ba suna nan a yadda ta san su tun da farko.
  Kofar gidan ba kowa tsit sai jefa jefa mutane na wucewa, ta kasa fitowa daga cikin motar ta sama da minti sha biyar sai da ta duba agogon fatan dake hannunta ta ga har shidda saura duhu zai fara shiga sai ta yi gundunbala buɗe murfin motarta ta fito daman tana sanye da doguwar rigan wani material mai kalan ratsin pick sai ta yi amfani da pick ɗin mayafi mai roba ta yi Rolling da shi fuskarta sanye da wani siririn gilashi na ado kafarta sanye da bakin takalmi mai tudu kaɗan wanda ya yi maching da bakar karamar jakar dake hannunta. rufe motar ta yi sannan ta riko key ɗin motar a hannunta tare da wayarta hannunta na hagu kuma ta rike jakarta sai ta ɗan haɗa da rike gefen rigarta daga kasa tunda ta na ɗan sharan kasa, rasa kofar da zata nufa ta yi yasa ta yi kumdubalan faɗawa na gabanta lokaci ɗaya da sallama a bakinta.
  Gaje ke cikin madafi ta na kaɗa miya Harira kuma ta na tsakar gida ta na wanki suna Hira ita da Gaje su ka tsinkayi sallama cikin wata murya kamar ta yan gayu.
Gabaɗayansu suka ɗago suna kallon Mimi da ta kariso tsakiyar tsakar gidan na su da Mansoor ya simince shi  ya yi kyau sai dai ba gyara daga gani yau ma gidan bai ga shara ba. Mamaki ganin ta suke yi shi ya sa har Gaje sai da ta fito daga cikin madafi tana kallon Mimi cikin mamaki. Itama kallon mamaki ta ke yi musu saboda sai taga kamar ta gane su amman ta manta sunayensu. Rankwafawa ta yi cikin ladabi bayan sun amsa mata sallamar ta, ta gaishe su a tare su ka amsa har suna haɗa baki.
Cikin yanayin maganarta ta ce"Ina neman Inna Meri ne, don Allah ina ne ɗakinta?
Saboda ta ga gidan kamar ya sauya mata, Harira ta kalli Gaje itama ta kalleta suma su na mata kallon sani amman sun rasa in da suka santa.
  Harira ce ta ce"Ai ba nan ne bangaren su Merin ba hala kin jima ba ki zo gidan ba ne ? Ai an fi shekara da raba mana kofa."
Mimi ta kalleta sai ta yi mirmishi kafin ta ce"Allah Sarki!  Gaskiya na ɗan jima ban zo ba shi yavsa yanayin gidan ya ɓace min."
Gaje ta ce"Ƙofar su tana gaban namu da kin fita za ki ganta tana kallon garun nan, in kika shiga sai ki yi tambaya a nuna miki bangaren Merin."
Mimi ta yi musu godiya har ta Juya sai Gaje ta ce"Baiwar Allah.!
Sai ta juyo ta na kallonta kai tsaye ta ce"Kamar na sanki wlh, ko ke ƙawar Walida ko Bintu ce?
Mimi ta yi mirmishi ba ta yi mamaki ba saboda mutane na yawan ganinta su ce kamar sun santa fuskarta ba ɓoyayiya ba ce ba lalle su iya ganeta a baya ba amman ta na da tabbacin fuskar Mimin karamci suka sani. Ba ta samu zarafin mgana ba sai ga Mariya ta shigo shanya sai ta ga su Gaje cirko cirko ga kuma wata yar gayu a tsaye daman ta ga mota a kofar gida tana ta mamakin motar waye tunda ba ta Yaya Mansoor ba ce.
  Kafin ma ta yi mgana Harira ta ce"To ai ga ma Mariya nan, ke mariya raka ta wannan bakuwar Inna Meri ce kai ta bangarenta."
Mariya ta kura ma Mimi ido kamar za ta yi magana sai ta fasa sai tace toh ta ijiye botikin shanyar ta wuce gaba Mimi ta bi bayanta bayan ta yi ma su Gaje godiya suna fita Harira ta kalli Gaje kafin ta ce"Ni fa ina ji a jikina kamar na san yarinyar nan"
Gaje ta yi shuru tana tunani kafin ta ce"Nima wlh  kuma ba ƴan'uwan Meri na can garin su ba ne, da kin ji hausan su, amman tabbas na san fuskarta sai dai na rasa a inda na santa."
Sai su ka shiga tunanin in da su ka taɓa ganin Mimi sun manta da a kwatin talabijin ɗin ɗakin Gaje su ke ganinta tunda tana da wani tsohon tibi da ɗiyarta ta sauya nata ta kawo mata tunda a gidan nan ba wanda bai san mai aikin gidan tibin nan ita ce wacce Mansoor ya so a baya babanta Soja ya sa a ka yi ta dukansa ya kusa mutuwa ba.
  Ita kuma Mimi suna fita kofar gida Mariya na gaba tana binta a baya sai dai tana ta juyowa ta na kallonta Mimi kuma sai ma ta mirmishi ta ke yi ta na mamakin girman  Mariya ai ta santa mana ko da ya ke ga Walida ma ta zama yan mata.
Sun zo kofar shiga gidan Mariya ta juyo da sauri tana nuna Mimi da yatsa kafin ta ce"Laa ina ganinki a talabijin ɗin Magajiya ke ce ko? Mimi ko?
Mimi ta yi mata mirmishi hakoranta farare har su ka bayyana a waje kafin ta ce" Mariya a she za ki gane ni?
Mariya ta ji muryan Mimi ta fi ma zaƙi a  sarari sai kawai ta daka tsalle ta shige cikin gida ta bar Mimi na bin bayanta da dariya, ita Mariya daɗi ta ke ji ta kama sunanta kuma sannan ta ganta a fili ba'a talabijin ba wanda sau tari ma Magajiya na ganin ana nuno ta za ta fara maasifa sai an sauya mata tasha tunda gidan tibin na su babba ne ya na kan babban recodan da ake kama sauran manyan manyan tasoshi.
  Magajiya na bakin kofar ɗakinta tana tuka tuwo Mariya ta shigo ta na tsalle tana shirin mata mgana ta ga ta wuceta zuwa bangaren Meri ba ta samu sauke numfashi ba ta ji Mimi na gaisheta ta amsa kai tsaye tana kallonta, ita ma sai ta kalleta ta gane ta Magajiya kai lalle rayuwa gidan duk ya sauya mata ganin Mariya ta yi gaba ya sa itama ta bi bayanta cikin irin yanayin takunta. Magajiya ta bi ta da kallon mamaki tana tunanin itama a inda ta san fuskar, Sai abun ya kasa barin ta, ta yi sukuni a gurguje ta gama kwashe tuwo sai ta hau ƙwalama Mariya kira sai da ta fito tana zuwa ta kalleta kafin ta ce"Wannan wace ce na ga kun shigo tare? Kusa da ita ta matsa kafin ta ce"Laa ba ki gane ta ba? Ina wannan da ake nunota a talabijin wanda har Walida ta taɓa faɗamin wai budurwan Yaya Mansoor ce to ita ce fa Magajiya leka waje ki ga wata hadaɗɗiyar motar da ta zo da ita"
  "Ke Dilla rufemin baki sakara kawai, ina botiki na.?
  Mariya na tura baki an katseta ta ce"Ban shanya ba fa" Kamar za ta mareta haka ta kai mata hannu kafin ta ce"Wuce ki je ki shanya ki ɗaukomin botikina."
Ba yadda ta iya haka ta wuceta fita amman sai da ta gama tsayawa wajen Motar Mimi da ta koma su gaje su ka turketa da tambayan ko ta san wace ce? Kamar yadda ta gaya ma Magajiya haka ta gaya musu sai Gaje da Harira su ka haɗa baki wajen faɗin "Haba shiyasa mu ka ga kamar mun santa, ikon Allah to me ta zo yi?
Mariya tace ita dai ba ta sani ba sai kawai ta fara Shanyarta ta bar su da rike baki suna faman tunanin me ke shirin faruwa kenan?
Bayan fitan Mariya har leke su ka yi waje domin ganin Motar da Mariya ta zuzu ta su ma kan su sun shaida kyanta Har Harira na fadin"To me ya kawo ta? daman suna hulda da su ne har yanzu?
Gaje ta ce"Ni dai Mallam ya faɗa min ba wannan alaqar daman Merin ce kuma tuni ta daina aiki a gidan shi kan shi Mansoor ɗin ya kama kan shi ke ko karo da Soja wasa ne, sai dai fa kinsan ni dake muka ga sanarwan rasuwan uban nata ko kila shi ne ya ba su lasisin sake dawowa har kuma ta ke zuwa wajen Meri?
Harira ta ce"To wa ya sani?
Gabaɗaya sai su ka rasa sukuni kamar yadda Itama Magajiya a na ta bangaren ta saka sukuni ba tunanin da ba ta yi ba.
Yau sai ga shi da kanta ta tura Mariya ɗakin Inna Meri saboda ta na so ta san abunda ya ke faruwa a cikin gidan.
  Ita kanta ta kasa shiga ɗaki sai faman zagaye take yi ta na kasa kunni sai dai ko Minti ashirin Mimi ba ta yi da shiga bangaren Meri ba, sai ga shi  ta fito Inna Meri iya kofar ɗakinta ta rakata tana ba ta sakon ta gaida Hajiya Mariya da Walida ne su ka rakota har waje, Walida sai wani ji da Mimi take yi mariya kuma sai faman washe baki take yi. Ta buɗe motarta ta shiga sannan ta buɗe dirowan motar ta ɗauko kuɗi ta mika ma walida ta ce su raba Walida ta ce ba za ta amsa ba. Sai ta harare ta kafin ta ce"In Mu'azzam ko Mansoor suka baki kyauta kina maida musu ne?..
Sai ta ji kunya ta kasa magana sai Mimi ta ce to kamar hakane in dai za su baku abu ku karɓa ku yi godiya nima wajibi ne ku karɓa. Dole Walida ta karɓa Ita da Mariya suna ta kwarara mata godiya. Suna wajen har ta tada motar ta yi ribas ta bar anguwan sannan su ka koma cikin gida.
  Abib da ba su sani ba Aji na daga nesa ya na kallon su a saman mashin ɗin sa daga gidan su Musa Zinder suke yaron dake cikin United ɗin su jiya wajen evening traning ya samu rauni sai aka maida shi gida to da yamman nan ne ya fita ya je ya ɗauki Coach daga gidansa suka je su ka duba shi daganan ya mai da Coach gida shi kuma sai ya gangaro ta anguwar tunda yau wajen kwana uku bai leko ba sun yi kuma waya da Inna akan za ta je biki can bauchi tana son ganinsa. Mamaki da wani irin takaici ya sandaran da shi a inda yake, me wannan yarinyar ta zo yi musu kuma a gida? Yanzu Ita Inna abin da take yi dai dai ne? Ina ruwanta da waɗanan mutane da ba rayuwarsu ɗaya ba yanzu in ya yi mgana  sai a ga laifinsa ransa ya ɓaci har wani duhu ya ke gani da ya sa ya fasa ma ƙarisowa kofar gidan daga nan ya juya kan mashi ɗinsa ya koma ta anguwar tunfere amman yana tafe yana  sakin huci Inna gaskiya ba ta yi masa adalci ba wlh kamar ya koma ya ji dalilinta amman a yadda ransa yake ɓace Inna ba za ta fahimce sa ba shima ba zai fahimceta ba.
  Bangaren Inna Meri kuwa har Walida ta shigo da murnan kuɗin da Mimi ta ba su dubu goma su ka raba ita biyar Mariya biyar, tana nuna ma Inna Meri cikin murna tana faɗin" Inna na samu na siyan ankon Bahijja" Inna ta kalleta kafin ta ce" Kun gode Allah ya saka mata da alheri."
Har Walida ta shiga cikin ɗaki ita tana tsaye ta na wani tunani, a ba za ta ta ga Mimi, tunda taji Hajiya na neman lambar wayarta jikinta ya ba ta maganar da su ka taɓa yi ne, ita kam ai ta gama mgana, fitinar Baban inna ta ke tsoro kuma an ce in ba ka san karshen fitina ba kada ta ɗukota daga fari ita fa ba wanda ma ta yi ma wannan mganar ko Mallam ba ta yi ma mganar ba ashe ita Hajiya da gaske take yi.
  Har dare abun na sukan ranta, sai ga shi Baba Ɗanjuma na dawowa tun a waje su Baba sani su turkeshi da mganar matan su sun tsegunta musu, shi fa kai tsaye suka ce me Mimi ta zo yi? Gwara dai su dawo cikin Hayyacin su in sun manta abin da ya faru a shekarun baya ne wato ya na ganin yanzu ya isa ko? Vwara ya faɗa masa in ya kara ɗauko wata fitinar  ba dai  gidansu ba.
Shi da bai san kan mganar ba sai ya yi Shuru har sai da ya zo ya tambayi Inna Meri itama ta kaɗu  da jin har labari ya fita waje cikin mamaki ta dhiga warware masa abunda ya faru, Shi kan shi sai da ya yi shuru kafin ya ce"Dankari! Babban mgana shi Baban Inna ya san da mganar?
Inna Meri ta ce"Ina zan bari ya sani kasan halin shi da bakar zuciya."
Baba Ɗanjuma ya ce"To ka da ki yi masa zencen, mu bari mu ga abin da ubangiji ya tsara a tsakanin su."
Inna Meri ta ce daman shi yasa ta ki yin zebcen da kowa. Baba Ɗanjuma kuma har Magajiya sai da ta sakar masa mganar Agolan gidansa zai kara jawo masa wani rigiman shi dai bai ce mata komai ba ta yi ta faɗa da bala'a akan abunda ya wuce tuntuni. 
  Shi ko a bangaren Mansoor ya kasa sukuni sai da ya kira Mu'azzam yana tambayansa ko sun yi waya da Inna? Mu'azzam yace"Eh jiya ma daddare mun yi mgana har ta ce min kwana biyu ba ka zo ba."
Cikin son kara samun tabbaci ya ce" Bayan nan ba ta yi maka wata mgana ba?
Mu'azzam ya ce"Ta yi ta faɗa ne kan bikin da za ta tafi Bauchi ta ce kuma ka zo amman ba ka zo ba."
Aji ya sauke Numfashi kafin ya ce"Daga nan ba ta ce wani abu ba?
Sai Mu'azzam ya fara mamaki kafin ya ce" Shike nan mana."
Aji ya sake cewa"Ka tabbata shike nan? ba ta ce maka ko ta yi wata bakuwa ba?
Mu'azzam ya yi shuru kafin ya ce" A'a gaskiya ba ta faɗa min ba, ko ka ji labarin ta yi wata baƙuwa ne?
Sai kawai Aji yace shikenan daganan ya kashe wayarsa Mu'azzam ya yi ta mamaki tunda kuma ya ji haka a ransa yasan akwai wani abu a kasa ya so ma ya kira Inna ya tambayeta ko ta yi bakuwa ne sai kuma ya sha'afa.
******
Da Sassafe kamar wanda a ka koro sai ga shi ya zo gidan daga morning training yake har kayan ma bai sauya ba tunda dai bai koma gida ba. Sai dai Inna Meri ta gan shi kamar daga sama suna cikin karyawa ita da Walida sai ga shi ya ɗago labule ya shigo.
  Dukawa ya yi a kasa ya gaida Inna Meri ta amsa tana faɗin "Idon ka kenan Baban Inna? Sai ya dukar da kai yana faɗin" Inna wasa gare mu, muna ta shiri ne."
Walida ta gaisheshi ya amsa sai ta tashi ta shiga ciki tunda yau ɗin ba su da jarabawa.
Inna ta kalle shi kafin Ta ce"Wasa ai yafi maka sada zumumci Baban Inna."
Kai tsaye ya ce" To ki yi hakuri Inna."
Ta yunkura ta mike tana faɗin"Koko da kosai muka yi bari na zuɓo maka"
Dama yunwa ya ke ji nan ya gyara zama Inna Meri ta zubo  masa ya sha Sosai sai da ya ji cikinsa  ya cika. Inna Meri na kallansa ta na tausaya masa magidanci kamarsa abinci ma ba ya samun ci sai raɓe raɓe.
  Shikuma yana ta jira ya ji ko Inna zw ta yi masa zencen zuwan Mimi sai ya ji ba ta yi ba sai ma ta fara masa faɗan ta gaya masa Babansa yakubu zai aurar da yara har biyu tana so ya shirya su tafi tare, kai tsaye ya ce"Inna ina naga wani lokacin zuwa biki kamar wani mace? Zan dai baki gudummuwa kikai musu Allah ya ba da zaman lafiya in kina neman ɗan rakiya ne ki tafi da Walida mana."
Inna Meri ta aika masa da dakuwa kafin ta ce"Ai ba ka yi kuɗin da za kaki zumunci da dangin Babanka ba, zuwan ka yafi kuɗin da za ka aika muhimmamci."
Cikin shafa sumar kansa da ta taru ya ce"Inna ki yi hakuri na je na gaba tunda shi naga duk kusan sati sai an ce ƴarsa za ta yi aure."
  Inna Meri ta girgiza kai tana yar dariya kafin ta ce"Allah ya shirye ka Baban Inna, yana da ƴaƴa mata ne da yawa kuma baya barin su tsawaita karatu shi ya sa yake yawan sha'ani kuma ko wancan sha'anin sai da ya yi min zencen ka ni fa ina jin kunyarsu domin sun nuna min kara su ka bar min kai ka girma a hannuna. Gwggon ka ma yalwa ba ka kara zuwa ka duba ta ba sai dai ka yi musu saƙo Babanka Karimu har hatsari ya samu na yi na yi da kai amman ba ka je ka duba shi rana ɗaya dai Haba"
Kansa na ƙasa ya ce"Inna ban samu zuwa ba a wanchan lokacin ba, amman in sha Allahu zan samu lokaci na leƙa"
Kai tsaye tace" Bauchin fa?
Shima kai tsayen ya ce"Har can zan je Inna ba shike nan ba,"
Inna Meri ta ce"Ba shike nan ba ai ba sau ɗaya ba zumunci za ka riƙe domin su ne makwafin mahaifinka shi ya sa ko yaran nan su Amina ba na barinsu haka ko da yaushe ina tunasar da su su yi zumunci da dangin mahaifiyarasu Mu'azzamu dai ba shi da matsala yana zuwa sosai kaine dai sai a hankali, ina kuma maka faɗan ka gyara domin Allah da kanshi ya tanadi Aljanna ga ma su sada zumumci."
  Shi fa ai tunda ya kawo kansa shike nan Sai da Inna ta gama mai wa'azi sannan shi ma ɗin Baba Ɗanjuma ne ya cece shi da ya shigo ɗakin a ranar da yamma ya dawo ya kawo ma Inna kuɗin gudummuwa da kuɗin mota ita kaɗai za ta tafi ta mallam Sidi za ta biya su tafi da yalwa tunda taji sauki sai ya ba ta ishaahen guzuri har Mu'azzam ma ba'a bar shi a baya ba Inna na ya bari Baban Inna ya ba ta kuɗi ya ce shima ya na neman albarka ne.
  Walida ta so zuwa suna da jarabawa ita kuma Bintu ranar kanwar Mijinta na aure ta so ta gudu ta bi Inna, Inna Meri ta ce ba in da  za ta bi ta ita ba Merin mahaukata ba ne.
Ranar alhamia ta tafi mallam Sidi ta kwana washegari suka tafi Bauchi suna can garin Hajiya ta kirata sai ta gaya mata ba ta gida ta bari in ta dawo sai ta zo har gida ta sameta. Su ba can ciki garin Bauchi Alhaji Yakubu ke zaune da iyalansa yana da rufin asiri tunda yana kasuwancin ne.
Ko a wannan zuwan sai da ya tambayi Mansoor ta ce ya ce yana da buga wasa.
Yana dariya ya ce"Dakyau ai ina bibiyan wasannin shi, wata rana a kasuwa wani abokin kasuwancina Alhaji Ubale na zencensa na ce masa ɗana ne ɗan yayana mai rasuwa ne yana ta mamaki nace masa ya daina mamaki da ya ke ba'a wajen mu ya tashi ba ya na tare dake ne, amman na masa alkwarin duk  ranar da ya zo zan kira shi ya gan shi shima yana bibiyan wassanin shi sosai." Inna Meri ta yi saurin cewa"Ai ya ce zai zo in sha Allahu."
Alhaji Yakubu ya ce" Ya kamata saboda yara nan duk ba su san shi ba daga masu auran har ƴan matan" Da ya ke matansa biyu ne kuma suna yawan haihuwan kai da kai kuma Allah bai ba shi ɗa namiji ba sai mata sun kai goma bayan waɗanda ma ya aurar.
  Inna Meri na Bauchi aka kirata daga can Argungun aka faɗa mata wani kawunta ya rasu da ke zaune a jega ba ta ko gama cin biki ba ta dawo Gombe ta fara Shirin tafiya Argugun daman Mu'azzam na son garin nan domin Inna Meri ta sha zuwa da shi tun yana yaro yanzu kuma yana son komawa sai dai ba lokaci ga aiki ya sa bai samu zuwa ba, Mansoor shi ya nema ma Inna tashar Golf Yaya Halima ta ce za ta rakata Walida kuma jarabawa Bintu kuma ta kara ɗaura ɗamara Baban Inna na ji ya ce ta zo taje ɗin in ta isa ai ta na jin haka ko sallama ba ta zo ma Inna ba. Amman ta tafi da yan biyunta tunda sun saamu hutu suma ɗin Aji sai da yace ba'a za je da su ba Inna Meri ta ce ita ta ce a haɗo kayansu za ta je da su.
  Tafiyar Inna shiyar gida ya sa Hajiya ba ta ganta ba har ƙara kiranta ta yi sai ta gaya mata an mata rashi ta na gida sai dai idan ta dawo, sun rabu akan ta na dawowa za ta neme ta Inna Meri da niyar Sati biyu za ta yi su dawo sai ga shi su ne har wata daya yan'uwa sun hanata dawowa Yaya Halima taji daɗin garin ta share kafa ta bar miji da yara Inna Meri kuma duk da ba ta da ƙananan yara hankalinta ya koma gida, ga Halima tare da ita da su Hussaini su da ba su damu ba dakyar su ka bari ta dawo sai da ta yi kwana talatin da biyar.
Bayan ta dawo hutawa kawai ta yi na kwana biyu ta raba tsaraba ta shirya ta je gidan Hajiya Saboda kada ta ɗauka da gangan taki zuwa sai ta iske ba kowa a gidan Hajiya suna Abuja matar marigayi ta fita takaba Mommy kenan.
Haka ta dawo ba ta ganta ba sai ta yi Tunanin kiranta a waya kuma wayar ba ta shiga ba, ashe a gida Hajiya ta manta wayar ta mace ba chaji tunda har da Baaba Uwani suka tafi wajen kwanansu uku acan za'a yi mganar rabon gado ya sa suka ɓata lokaci ma ma ba su dawo ba.

An raba iya ada din dukiyar da Abi ya mutu ya bari, an kuma raba shi dai dai yadda addini ya hukunta. Tare kuma da malamai da alkalai aka yi rabon a gaban Daddy da yaran duka sai Hajiya har da Yaddiko. Hajiya ma ta samu gida tunda ya bar gidaje da motoci da kuɗi ma su yawa a cikin banki, sannan gidan da Mommy ke ciki ita da Sulaiman suka ci gidan shi kuma ya ce ya bar mata halak malak domin ta cika wasiyar mijinta ta ce za ta cigaba da zama a gidan tun da ga aikinta sannan gefe ɗaya ta ce za ta je kano ta ɗauko ƴaƴan ƴan'uwanta saboda su taya ta zama tunda Inna Ladidi za ta koma gida bayan ta fita takaba.
  Kwanan su huɗu ne su ka dawo, Mommy kuma washegari ta bi Jirgi zuwa kano ita da Inna Ladidi za ta raka ta sannan itama ta je gida ta gaida ƴan'uwa da iyaye. Rana ɗaya su ka tafi da Khadi ita ta yi kaduna ita kuma Madiha kwananta uku ne ta bi Jirgi ta koma Lagos Mimi da Hajiya da Daddy da Yaddiko tare sua je kuma tare su ka dawo Gombe gabaɗaya. Ko bayan an gama rabon gadon Mommy ta so ta yi mganar Mimi sai kuma ta fasa a cikin ranta ta kuduri niyar daga kano Gombe za ta sauka sai an san yadda za'ayi daga can. Ba ta ɗauka ma za ta jima a kanon ba sai ga shi ta yi sati biyu daga kanon ne ta biyo Gombe Hajiya ma ba ta san tana tafe ba, tunda ba ta faɗa mata ba ta dai san sun rabu akan cewa daga kanon za ta biyo nan. Mimi kuma ba ta ɗauka zuwan Mommy da wani abu ba,ta ɗauka dai ta biyo ne kafin ta koma Abuja ta kuma ji daɗin zuwan Mommy domin hakan ya bayyana har saman fuskarta.
  
  Zuwan Mommy ya sa Hajiya ta ƙara kiran Inna Meri a waya a nan ne ma take jin labarin ashe ta zo ba su nan Hajiya ta ba ta hakuri ta ce ta bar wayar a gida ne, ba ta je da ita ba amman in ta na gida za ta shigo ko yau da yamman ko zuwa gobe. Ita kuma Inna Meri surutun mutane ne ba ta so sai ta ce ma Hajiya ta bari ita za ta zo, Amman Mommy ta nuna gwara su je da kansu su suke nema bai kamata su tsaya jiran sai ta zo ba. Da haka suka tsara zuwa gidan Wanzamai ba tare da kowa ya sani ba ita kanta Mimi ba su yi mgana da ita ba, ba kuma ta san abin da suke shiryawa ba.
******
_WednesDay 24 May, 2022_
*10:54am.*
Gidan Wanzamai.
Inna Meri na cikin uwar ɗakinta zaune saman sallaya ta idar da sallar Walha sai barci ya kwasheta ba ta sani ba sai dai ta ji muryan Walida na ƙwala mata kira da karfi da yasa ta mike a firgice har wuyan hijabin jikinta na shaketa tunda ta taka shi wajen saurin ta miƙe Cikin tashin hankali Ta ce
"Me ya faru Walida? domin ta ɗauka wani mummunan abu ne ya faru ganin Walida a gabanta tana haki sama sama.
Cikin leken falo ta matso Kusa da Inna Meri Lokaci ɗaya tana faɗin"Inna Bali kika yi  Inna" Inna Meri ta maimaita" Baƙi kuma?
Da sigar tambaya sai Walida ta karkace kai kafin ta ce"Hajiya ce fa da wata mata suka zo ga su nan a falo suna jiran ki."
Inna Meri ta yi shuru ta na tunanin wata Hajiyar ce kafin tunaninta ya ba ta Hajiyar Shagamu ce. Ƙirjinta ya amsa ji kake Ras! amman sai ba ta nuna ba illah kallon Walida da ta yi kafin ta ce" Ki kawo musu ruwa." daga haka ta gyara zaman hijabin jikinta ta fita falo, abun ya kara ɗaure mata kai ganin Hajiya da wata mata ƴar gayu sai da ta zauna anan kasan Cafet suka gaisa da Hajiya da matar sannan Hajiya ta kalleta tana faaɗin "Sai kika gan mu ko? Murja ce ta ce gwara mu zo kawai, mahaifiyar Binta ce matar marigayi."
  Sai da Hajiyar ta faɗa sannan ta gane ta gani ɗaya ta taɓa yi mata kuma ganin ba na cikin kwanciyar hankali ba ne. Cikin gyaɗa kai ta kalleta kafin ta ce"Allah Sarki Hajiya ya karin hakuri? Allah ya jikan sa da rahma."
Mommy ta amsa da Amin Amin ta na ƙare ma falon kallon tsab tsab daman Walida tun safe ta gyara shi ta share Inna Meri na cikin faɗin da basu wahalar da kansu ba,da ita ta zo gidan Hajiya. Mommy ta yi mirmishi kafin ta ce"A'a ai muke so gwara mu bi yo sahu, ni na ce ma Hajiya ta bari mu za mu zo da kanmu."
Inna Meri ba ta ce komai ba, tunanin ta ɗaya yanzu magana zai yaɗu acikin gidan da zuwan su Hajiya ba ta son abun mgana.
Walida ta kawo musu Pure water a filet Hajiya ta yi mata sannu ta na tambayan Bintu tace ta na gidanta, daganan ba ta zauna ba sai ta zari hijabi ta fita. Tana fita da ga shashen Magajiya su Gaje da Harira sun yi zaman dirshan suna kuskus suna ganinta sai su ka yi shuru sai ta yi kamar ba ta gansu ba, ta yi ficewarta daga gidan gidan Dije mai waina ta shiga wajen ƙawarta Bahijja.
  Mommy ce ta sha ruwa Hajiya kuma ta ce cikinta ya cika sai dai kafin su tashi tafiya, Hajiya mike kafarta ta yi tana faɗin"Meri haka waje ya sauya,gabaɗaya na kasa gane gidan sai da muka yi tambaya bayan kuma mun shigo shima dai gidan duk ya sauya."
Inna Meri ta ce"Eh an yi gyara sosai an raba mana bangare da su Gaje mun koma farko, nan ma ciki an raba bangarena da na Magajiya aikin duk na Baban Inna ne."
Hajiya ta washe baki kafin Ta ce" Masha Allah Allah ya sa albarka." Inna Meri ta amsa da Amin. Kafin shuru na wani lokaci sai can Hajiya ta muskuta kafin Ta ce.
"Meri magana ce mai muhimmanci ke tafe damu, ina fatan megidan na nan?
Inna Meri Ta ce"Gaskiya ya fita amman dai ba nisa ya yi ba ina kyauta ta zaton yana kan hanyar dawowa."
Sai Hajiya ta kalli Mommy kafin ta ce" kin ji Murja, ko za mu jira har ya dawon ne?
Sai Mommy ta ce"Hajiya shi yaron fa?
Sai Hajiya ta kalli Inna Meri lokaci ɗaya tana  faɗin"Meri har da shi Mansoor ɗin Murja ke son gani za ta sauke nauyin marigayi ne da ta ɗauka."
Inna Meri ta yi kasaƙe kafin ta ja gauran numfashi Ta ce"To sai dai na kirasa a waya Allah yasa yana kusa." Ta faɗa lokaci ɗaya tana miƙewa Walida ta ke kira sai taji Shuru sai Mommy ta ce in wayarta taje nema gata nan saman Kujera. Sai ta ɗauka ta shiga ciki da yake Inna Meri ba ta da duhun kai ta iya dubo suna ta yi kira.
  Baba Ɗanjuma ta fara kira ta tambaye shi ko yana ina ne? ya ce ga shi ma a kofar gida sai ta ce ya kariso suna da baƙi.
Baban Inna kuma kira byu ta yi masa bai dauƙa ba tana shirin ijiye wayar ta fito sai ga kiran shi Muryan shi a Cunkushe ya ce mata ya ɗan kwanta ne, ba ji kiranta daga farko ba Itama Innan muryanta a cushe ta ce ya zo gida tana son ganin shi, bai kawo komai ba ya ɗauka ko wani abu ne ya taso, bai taɓa tunanin wani abu daya danganci yarinyar da sanadinta mafarkinsa ya ruguje ba.
  Inna Meri na dawowa falon ta  faɗa musu Hajiya ta kira su a waya sai ga Baba Ɗanjuma shi tun a waje ma ya ga mota, Gaje ce ta shigo samun ruwa wajen Magajiya ta ga shigowar su Hajiya shi ne ta je ta kira Harira suna ta tsegumin son sanin su waye suka zo wajen Meri masu kudi haka sun tambayi Magajiya ta ce ita bata sani ba, Walida kuma da ta fito sanin halinta yasa ba su tambayeta ba domin su san ba za ta gaya musu ba. Kuma ganin Baba Ɗanjuma ya shigo kuma ya wuce bangaren Inna Merin da sauri ya sa su ka san tabbas da wani abu. Kuma suna son sanin abin da ke faruwa amman ba hali ita kanta Magajiya sai tunane tunane take yi Hajiyar ne take ganin kamar ta taɓa ganin ta sai dai ta rasa in da ta santa amman acikin ranta tana tunanin kamar akwai wani abu daya danganci zuwan da yarinyar nan mai aiki a gidan tibi ta yi, jikinta na bata kamar taron ya na da alaqa da ita.
  Cikin girma da arziki Hajiya suka gaisa da Baba Ɗanjuma yana zauna a kasa kusa da Inna Meri Mommy ma ta sauko ƙasa ta zauna lokaci ɗaya ta gyara zama Inna Meri ce ta faɗa masa matar Marigayi ce shima nan take ya yi mata gaisuwa ta amsa kafin ta ɗora da faɗin" Bisa abin da ya faru shekarun da su ka gabata ne tsakanin yaron ku da ƴar mu Mimi wanda har ya jawo rashin fahimta abubuwa suka faru da ba su yi ma kowa daɗi ba, dalilin haka ya sa sai zumunci ma ya yanke gabaɗaya, saboda kalaman major a kan yaron wajen ku sai dai wallahi tallahi kun ji rantsuwan Musulami Habibi ya rasu ana gobe za mu zo Gambe da niyar ya zo ya baku hakuri ya kuma jemi gafaran Mansoor sai dai Ubangiji bai amince ba yana gangaran mutuwa yana jaddamin wasiyar na nema masa gafara a wajen sa daku iyayensa shi ne naga ya dace  na tako da kafata na zo na wakilce sa don girman Allah ku yi hakuri, ku yafe abunda ya faru kuskure ne kuma kowani ɗan adam ba ya wuce kuskuren sa domin tara yake ba mu cika goma ba. Ku duba Allah ku yafe masa tunda ba shi a duniya nan kuma kafin rasuwarsa ya yi nadama matuka har ya so ya nemi gafaran abin da ya faru da kansa."
Mommy ta dakata tana sharan ƙwalla da gefen mayafinta kafin ta cigaba da faɗin.
  "Habiba ya cika a gabana sannan da Mimi a bakinsa ku yi hakuri ku yafe masa."
  Baba Ɗanjuma ya yi saurin tare ta da faɗin"Haba Hajiya ki daina kuka, wallahi ba komai tun a lokacin mu ba mu riƙe ku a ranmu ba mun yafe Allah ya yafe mana gabaɗaya, shi kuma Allah ya jiƙan sa da rahma ya sa ya huta."
Gabaɗaya su ka amsa da Amin Inna Meri Ta ce"Ai na gaya ma Hajiya tuni wannan ya wuce a wajen mu tuntuni."
Baba Ɗanjuma Ya ce"Kwarai ma kuwa kuskure duka aka samu tun a wancan lokacin, rayuwar duka nawa take ma Allah na tuba? Allah dai ya sa mu dace  ko da ba ku zo ba ma Hajiya babu komai."
Hajiya tace"Hakane mun gode kwarai Allah ya bar zumunci Amin."
Mommy kuma kanta na ƙasa Ta ce" Ina son ganin Mansoor domin shima na bashi hakuri." Inna Meri tabce" Yana hanya zai zo in sha Allahu."
  Sun yi shuru na wani lokaci sai Baba Ɗanjuma ya miƙe da niyar fita sai Hajiya ta kira shi ya dawo ya zauna.
Mommy ta kallah ta ga kuka take yi sai ta girgiza kai kafin ta ce"Meri tun kwanaki na faɗa miki kafin rasuwar Kabiru ya janye kalamansa kan Mimi ya ce ya amince in har ta na son Mansoor  to a aura mata shi saboda farincikinta"
Inna Meri ta yi shuru kafin Ta ce"E, kuma ai tun a lokacin na gaya miki ni ba ni da matsala, in ma da matsala yana wajen Baban inna ne"
Baba Ɗanjuma Ya ce"Gasikiya sai dai a jira a ji ta bakinsa ko ba haka ba Hajiya?
Hajiya tace to shike nan sai a jira ɗin, nan Hajiya ta cigaba da ga ya musu saboda Mansoor har yau Mimi ta kasa kula kowa kuma har gobe yana ranta shi take so farincikinta na tare da Mansoor.
Inna Meri ta yi shuru ba ta yi mgana ba domin ta san halin abin da ta haifa shi kuma Baba Ɗamjuma kai tsaye Ya ce"Dama mu ba muki ta ba, matsalan daga bangaren kune amman tunda ku da kanku kun amince sai ayi mgana da shi Mansoor ɗin sai muji ko yana ra'ayinta har yanzu, mu namu fatan alheri ne kawai."
"Assalamu Alakaimu."
  Muryan Mansoor ta katse Baba Ɗajuma da zence da ya kwararo, gabaɗayansu suka ɗaga kai ya na tsaye a kofar ɗakin bayan ya ɗaga labulen ɗakin, sai dai fuskokin da ya gani ne ya sa bai shigo ba.
Biri daman ai ya yi kama da mutum, ya ga mota a kofar gida sannan ya shigo ya ga su Magajiya na binsa da wani kallo ya zo kuma ya yi mummunan gani. Da ga Hajiyar har Mommy ba wacce bai gane ba, shi ya sa ya wani ƙara haɗe rai kamar an aiko masa da sakon mutuwa. Ƙokarin ma komawa da baya ya ke yi Baba Ɗanjuma ya kira sunanshi ya amsa ya kuma ba shi Umarnin Shigowa.
  Kamar ma ba zai shigo ba ya na ta tukubiri ya cire takalmin kafarsa ya shigo daga barci ya tashi daga shi sai jallabiya mai ruwan kasa da dogon wando. A kofar ɗakin ya durkusa yana gaida su Inna da kwana bangaren su Hajiya kuma ko kallo kamar ya ga kashi. Su kuma suna ta kallonsa da mamakin sauyawarsa ya kara girma fiye da tunaninsu Hajiya ma ta fi mamakinsa duk ko a baya ta san shi da tsawo amman bai kai haka buɗewa da kiba ba, ita kuma Mommy daman ba wani ganinsa  ta yi sama da sau uku ba, ta dai san ya samu bambamci mai yawa tsakanin baya da yanzu.
  Inna Meri ce ta kalle shi kafin Ta ce"Ba ka ga baƙi bane? Ko ba ka gane su ba ne?
Kai tsaye ya ce"Na gansu Inna, kuma na gane su." Ya faɗa cikin saka mamaki a  cikin ganin nasu a gidansu kafin ya cigaba da faɗin"Naga kakar Mimi naga mahaifiyarta abun mamaki me ya kawo su? ko sun manta cewa babu sauran wata alaqa a tsakaninmu ne?
Ya faɗaa ya na mai kallon fuskokinsu ɗaya bayan ɗaya sai kuma a cikin su aka rasa wanda zai fara magana daga Hajiyar har Mommy ya yi musu ƙwarjini.
Sai Baba Ɗanjuma aka bari da rattaba masa bayanin da Mommy ta  yi  musu bai ko gama saurara ba ya kausasa murya Ya ce.
"Baba."
"Baba."
  Baba Ɗanjuma ya amsa da na'am domin shi kanshi yasan akwai rigima. Cikin shan alwashi ya cigaba da faɗin" Na rantse da wanda raina ke hannunsa ba zan iya yafe masa. Shari'a da ni da shi sai a gaban Ubangiji." Ya karishe faɗa ya na jin wani irin nauyi acikin ƙirjinsa an ma raina masa wayau bayan an gama tozarta shi an lalata masa rayuwa shi ne za'a zo ana gaya masa mganar banza.
  Uban kuturu to ya yi kaɗan ma yana jin Hajiya ta fara masa nasiha tana faɗin "Shi kabirun ma ya rasu ba za ka yi hakuri ba?
Kai tsaye Ya ce"Kowani mai rai ai mamaci ne, nima wata rana zan mutu za muje  gaban Ubangijin da ya yi talaka da mai kuɗi a gabansa sai ya fitar min da haƙƙina"
Daga nan sai jikinsu ya yi Sanyi Mommy na jin haka sai ta fashe da kuka tana faɗin"Wlh ya yi nadama don Allah ka bar komai ya wuce." Kamar a fusace  Ya ce" Ba komai ba ne  ballantana na bar shi ya wuce, rayuwata gabaɗaya ne aka lalatamin kinga kuwa ba kamar a bar shi ya wuce ba ne. Akwai hisabi tsakanina da wannan mutumin kuma yadda ya sha alwshin yarsa ta fi karfina nima yanzu na fi karfinta da duk abin da ya ke takaman tana da shi."
  Hajiya ta ce"Ka yi hakuri ba laifin Binta ba ne, har gobe tana sonka ka amince ka aureta sai ku manta baya ku fuskanci gaba."
  "Ni ba ni da kudin auranta. Har yanzu ni talaka ne, sannan mahaifina har ya mutu a kauye ne kuma har gobe ni agola ne a gidan nan kinga kuwa har gobe ban chanchanta ba."
  Ya ba ma Hajiya amsarta sai su ka kasa mgana Baba Damjuma ne ya ce" Mansoor ka yi hakuri ka ji ko! Ko Allah muna yi masa laifi ya yafe mana."
Inna Meri ta amsa da cewa"Kuma ba'a son kafiya ba a son a yi ta ba ma musulmi hakuri ya nuna kafiyarsa."
Kansa na kasa ya na jin wani iri zuciyarsa na wani irin zafi sai yaji kamar a yanzu komai ke faruwa. Taruwa suka yi da na su iyayen da na shi suna ta ba shi mgana.
Mommy na kukan ta na fadin farincikin Mimi ya na tare da shi ne ya taimaka mata don Allah. Inna Meri na ta faman fadin ya Sausaauta ma kamsa in kuma ya ciza ya hura saboda kada ya zo ya yi nadama.
  "Inna na yi rantsuwa, kina so na yi azumin kaffara ne?
  Ya faɗa yana kokarin saka wani tunani acikin ranshi, shi ya kasa ma sarrafa yanayin da yake ciki a lokacin Mommy kuma ta tare shi da faɗin"Shima har azumin kaffaran ya so ya yi Allah bai amince ba."
Mirmishi ya yi mirmishin da ko inna da Baba sun jima ba su gan shi cikin wannan Mirmishin ba.
  "Na amince zan yi azumin kaffara a kanta, zan aure ta."
  Hajiya da Mommy su ka haɗa baki wajen fadin"Alhamdulillah."
Inna Meri kuma kallonsa take yi domin a jikinta taji ba ta yarda da maganarsa ba.
Baba Damjuma kuma na ta saka albarka ya na fadi "Ko kai fa? Ai gwara ka manta komai." Mommy ta rike Hannun Hajiya tana fadin"Habibi zai yi farinciki yau ya ga Mimi ta samu abin da take so."
  Munafukin mirmishi ya yi kafin ya ce"Kafin nan ina da wasu sharuɗɗa guda huɗu, biyu zan faɗe su kafin aure. Biyu kuma zan kafa su bayan auran."
Ba tare da tunanin komai ba Mommy ta ce ba komai sun amince nan take Aji y ace zai tura ma Mimi sharudɗan ta wayarta da amincewarta zai yi amfani daga nan ya tashi ya fice kuma bai nuna alamun wasa yake yi ba kuma bai nuna alamun ya yafe ba.
  Inna Meri sai ta rasa gane in da ya dosa a jikinta taji kamar ya na shirya wani abu.
Hajiya da Mommy suna ta godiya,Inna Meri ta rakasu har wajen mota jikinta duk ya yi sanyi Magajiya da su Gaje kamar za su rasu saboda son jin gulma ai tunda suka ga Mansoor suka san babban abu ne ke faruwa ita kuma magajiya ta so ta gane Hajiya Shiyasa Inna Meri na dawowa daga rakasu ta tare ta da Fadin"Ikon Allah wannan kamar Hajiyar da kika yi aiki a gidanta ko?
Inna Meri ba ta iya karya ba sai tace mata Eh ita ce. Daga haka ta wuce bangarenta Magajiya ta yi wani munafukin dariya kafin ta ce"A yi dai mu gani."
Gaje kuma fadi take yi"Kwanaki yar ta zo yau kuma kakar da kanta anya lafiya kuwa?
Harira ta ce"Da fa wata mgana, duk boyen su dai ai za ta bayyana har mu sani."
Duk Inna Meri na bangaranta ta na jinsu ta ma rasa abunda ke yi mata daɗi.
Baban Inna yafi ba ta mamaki wai ya amince cikin sauki haka?.
Ko da ta san shima ya na sonta ba ta ɗauka lamarin na shi zai zo da sauki haka ba.
Baba Danjuma daganan masallaci ya tafi saboda ana ta kiran sallah itama daga wajen ta ɗauro alwala ta shiga daki ta yi nata sallar.
*****
Mimi ta dawo wajen aiki ta ga Hajiya da Mommy ba sa gidan da ta yi ma baaba uwani mgana sai ta ce sun fita har ga Allah ta ɗauka suna gidan Daddy ne yasa ba ta Damu ba. Sai kawai ta kwabe kaya zafi ya isheta ta koma ta kwanta tana duba wayarta kuma Hoton Aji ta ke kallo har barci ya ɗauketa. Sai da taji muryan Mommy na kiran sunanta sannan ta farka.
Ta ga Mommy na ta fara'a amman ba ta ɗauka wani abu ne ya faru ba.
Ce mata ta yi ta tashi ta yi sallah tana tashi ta shiga tiolet wajen Mommy ta gyara mata wayarta sai ta ga Hoton da take kallo tunda wayar nata ba tsaro.
Mirmishi ta yi kafin ta ce afili"Kin kusa samun abin da kike so ƴata."
Daga haka ta ijiye mata wayarta ta fita zuwa ɗakin da ta sauka itama kwabe kaya tayi sai da ta yi wanka sannan ta yi sallah.
  Dukkansu suka hadu afalo su ka ci abinci har da Mimi sai bayan sun gama ne Mimi ta kalle su kafin ta ce"Mommy ina kuka je ne?
Mommy ta yi mirmishi kafin ta ce"Gidan surukan ki mana"
Cikin mamaki Mimi tace"Gidan surukai na kuma? Ta faɗa da sigan tambaya.
Mommy ta kalli Hajiya suka yi dariya kafin Hajiya ta maida kallonta wajen Mimi dake musu kallon tuhuma da mamaki.
Cikin tausasa murya Hajiya ta ce" Eh mana mun je neman gafara abin da ya faru ne a baya." Mimi ta yi wani iri da fuska kafin tace"Ban gane ba"
Saboda ita dai ba ta san da mganar ba.
  Nan Hajiya ta zayyana mata komai sai ta tuna lokacin rasuwar Abi Mommy ta yi ta jadadda cewa kafin rasuwar Abi ya so ya zo gombe ya nemi gafaran Hajiya ashe ciki har da Ajinta a ranta sai taji wani irin sanyi da Sauri tace"To shi ya ce yafe din Hajiya?
Hajiya tace"Bai yi mgana ba amman mun fahimci yafiyar sa tunda ya karɓi tayin mu ya amince zai AURE KI.!"
Mimi ta waro ido cikin mamaki kafin tace"Aure kuma?
Cikin matukar mamaki da kaɗuwa ta yi tambayan.
  Wannan karon Mommy ce ta ja ƴarta Jikinta tana lallashinta lokaci ɗaya tana warware mata yadda komai ya fara ta karishe da Flfadin"Habibi kafin ya rasu ya yi ta nanata min mi yi miki abunda kike so, ni kuma nan duniya na tabbatar da yaron nan shine farincikin ki Hajiya ma ta tabbatar min da haka, kuma silan shi ne kika sa ba ma kowani namiji dama ciki har da ɗan uwanki Jaheed kina son shi kina kaunarshi tunda kuma har ya janye kalamansa kafin rasuwar shi kina da damar ki yi rayuwar farinciki" Kafin Mommy ta gama mgana ta fashe da kuka kamar wata karamar yarinya sai ta ji kamar a mafarki.
Cikin kuka take kallon Mommy Lokaci ɗaya tana faɗin"Aure fa Mommy? Kuma Aji ya ce ya amince da bakinsa?
Mommy ta gyaɗa mata kai kafin ta ce" Eh duk da yace ya na da Sharuddansa bai faɗa mana ba ya ce zai tura miki da kan shi in kin amince shike nan  zai yi azumin kaffara."
Mimi ta ji kamar numfashinta zai ɗauke cikin wata irin murya ta ce" Mommy ni fa na hakura tun lokacin nan da kin faɗa min da ban barku kun je gidan ba." Hajiya na yar dariya ta ce"Ba ki son shi ne? In ba ki so ba shike nan ba ko ba haka ba Murja"
Mommy na taya ta dariya ta ce"To tunda ba ta so miye amfani Hajiya? daman daboda farincikinta ne" Mimi na jin haka ta yi saurin cewa"Mommy...!
Sai kuma ta kasa mgana sai kawai ta tashi da gudu ta shige koradin in da ɗakinta yake ta na Rufe fuska jinta ta ke yi kamar tana yawo a saman iska. Ta shiga ɗakinta tayi tsaye zuru ta na tunanin ko dai mafarki ne har marin kanta sai da ta yi. Ashe ashe burinta zai cika? Ashe ashe za su iya zama ma'aurata ita da Aji.
  Tsalle ta buga lokaci ɗaya ta haye gadonta tana birgima nauyin da ke saman Kirjinta ya na sauka a hankali farincikin da take ji ya sa ta manta ma a inda take.
Mikewa ta yi ta fara uban tsalle asaman gado ta na cilli da fillows ɗin kan gado, ji take yi kamar ta kurma ihu duniya su san yau ta na cikin farinciki.
Ita kaɗai sai dariya ga hawaye sannan ta koma ta rufe fuskarta da bakinta tana yar dariya ta yarda farinciki na saka mutum ya yi hauka bai sani ba.
  A falo kuma bayan fitan Mimi Mommy ta ce"Mimi na son yaro nan Hajiya, ni kuma sai naga kamar shi ya daina sonta ko abunda Habibi ya yi masa ya shafe kaunarta a cikin zuciyarsa ne? Hajiya ta ce"Ba na jin haka, ina da kyakyawan yakinin kamar yadda ba ta manta da shi, shima bai manta da ita i ba, in har ya daina sonta me yasa ya kasa aure? Sannan me yasa ya amince da bukatar mu a karon farko? Mommy ta yi shuru kafin ta ce"Haka ne to ya zamu bullo ma Alhaji Hamza da sauran ƴan'uwanta?
Hajiya ta ce"Ki bar ni da shi Hamza su kuma yan'uwanta in mgana ta tabbatar sai ki faɗa musu iyaka dai su kawo dogon turancin su na yaran zamani kada ki sauresu tunda dai Binta na son wannan yaron da ikon Allah sai ta samu abin da take so."
Da haka su ka cigaba da tattaunawa su tunaninsu bai kai ga in da tunanin Mansoor ya kai ba, a ran Mommy sai da ta jinjina zafin kan Mansoor ba ta ɗauka haka yake ba.
  Mimi ranar kasa barci ta yi sai dai barawo kila ya sace ta, washegari haka ta tashi cikin annushuwan da ta jima ba ta aciki, Mommy da Hajiya su ka fara tsokanarta da Amarya tana jin kunya Baaba Uwani na wajen ta gyara zama ta na fadin"Wai ni Hajiya kun bar ni cikin duhu, Aure Hajiya binta za ta yi ne ban sani ba? Hajiya na yar dariya ta ce"Mu na saka ran haka"
Tuni Baba Uwani ta saki guɗa sai da ta rangaɗa guda uku Mimi na jin haka tayi waje tana dariya daman a shirye take wajen aiki za ta je. Baaba Uwani har haraba ta bi ta tana yi mata kirari da Amarya hak nnan ta zazzage mata sauran kuɗin jakarta Baaba Uwani faɗi take yi" Ko waye wannan ya yi farar sa'a, ya tsinci dami  acikin akala kyakyawan mace a jari ce ballantana Binta Fatima take uwar ado da kwalliya" 
  Mimi farinciki ya sa ta kasa rufe baki haka taja motar ta zuwa wajen aiki ranar duk wanda ya ga Mimi sai yace me ya faru da ita bakinta yaƙi rufuwa ko a wajen karanta labarai haka ta ke ta washe baki kamar gonar auduga in kuma akace me ya faru sai ta kara sakin dariya ta kasa cewa komai.
Amman yini ta yi sadaka bakin Jakarta ta ɓude, daman can ba ta da rowa amman kyauta ranar na musamman ne gabaɗaya dalibai yan Inteen sai da ta saka musu Data ma'aikatan kuma ta bi su 2k kafin kuma ta kariso daman ta tsaya a banki ta cire kudi ta yi ta ba da sadaka a hanya kafin ta karisa wajen aiki. Rukky na bangaren su taji Labarin Hajiya Mimi na ta rabon kuɗi sai ga shi ta garzayo, ita kanta yanayin da ta  Mimi sai da ta rike baki tana faɗin"Faɗa min me muka samu ne? Mimi ta saki kayattaciyar dariya kafin ta ce"Za ki ji in lokaci jin ya yi."
Yadda ta faɗi mganar muryanta cikin annushuwa ya sa Rukky ta zargi wani abu.
  Cikin juya ido ta ce"Ko dai ko dai, kun daidaita da Jaheed an saka rana, aure kawai mu ke jira." Mimi na yar dariya ta ce"Kin faɗo kasa warwars kinsan ai ba zan iya auran Jaheed ba."
Rukky ta ce"Ke ce dai da Iyayin ki, ina laifinsa Allah na tuba."
Mimi na jinta sai ta yi mata shuru Saboda ba ta san mganar Jaheed wanda har yanzu bai daina damunta da magiyan ta amince masa su yi aure. Dannan duk da bakinta na rawan ta yi ma Rukky zencen sai ta kasa saboda ba ta san matsayinta ba an ce ya ce sai ya ba da sharuɗɗa  kuma ya ce ita zai turo mawa, to a ina zai samu lambar wayarta? Shiyasa ta yini duba wayarta amman ba wani sakon da ya shigo, Haka ta koma gida ta na wannan annushuwan ta iske ma Yaddiko a gidan ta zo, Hajiya da Mommy sun fi kowa sanin sirrin annushuwanta da walwalanta sai da Yaddiko ta tafi Hajiya ta tasa ta da tsiya kala kala tana tsokanarta Mommy kuma na gefe Flfarinciki ya cikata har kwallah Sai da ta share tana faɗin"Allah ya jikan ka Habibi, ga Mimi yau tana cikin farinciki."
  Har washegari ba ta ga kira ko saƙo ba sai ma Jaheed dake damunta da kira da turo saƙo, ko da wani lokaci taji karanta wayanta jikinta na rawa take dubawa sai ta ga ba wanda ta ke tunani ba ne, ganin an kwarari sati sai jikinta ya fara yin sanyi kada ya zo murnanta ya koma ciki.
A daran ta kusa kai ɗayan dare ba ta yi barci ba, da ta gaji ta ta shi ta yi salla raka'a huɗu sannan ta koma ta kwana da asuba da ta tashi  ta yi sallah sai ta jawo wayarta za ta yi karatu nan ta ga an tura mata da saƙo
gabanta sai da ya faɗi ganin sunan shi domin ta yi saving din lambar shi.
"Aji Nah"
  Hannunta na rawa zuciyanta na bugawa Fat! Fat! ta buɗe saƙon tana karantawa sama da kasa ta na ma kuskure wajen karatun, abunda ya rubuta ne bai wani ba ta mamaki ba sanin halinsa a wajenta Sharuɗɗan nasa ba su yi mata tsauri ba.
Da sauri ta mike ta fita daga ɗakin zuwa ɗakin da Mommy ta sauka ta isketa ta idar da sallah ta na Lazimi. Gabanta ta karisa ta zauna tana faɗin"Gud Morning Mommy."
Mommy ta amsa mata da gyaɗa kanta Mimi sai ta mika ma ta wayar tana faɗin "Aji ya turo min saƙo" Da Sauri Mommy ta karɓi wayar a hannun Mimi ta danna wayar haske ya kawo sai ta shiga ta karanta saƙon kamar haka.
"Sharaɗi na farko bayan sadaki da ɗaurin aure aba za'a yi wata bidi'a da auran mu ba, sannan sharaɗina na biyu shi ne a cikin gidanmu za ki zauna tare da mahaifiyata domin har gobe ba ni da kuɗin da zan iya siyan gidan da ƴar Major kamar ki za ta zauna ba"
Ina jiran Amsar ki, domin da amincewarki zan yi amfani.
"Mansoor Aji."
  Mommy ta ɗago tana kallon Mimi kafin ta ce"Ban gane ba shi da gidan da za ki zauna ba? Ba ƙwallon kafa kika ce yana yi ba?
Mimi ta gyaɗa mata ai kafin ma ta dire mgana Mommy ta mika mata wayarta lokaci daya tana faɗin" Ban yarda ba, ko da Habibi ya amince da auran nan kafin ya rasu bai ce ki je in da zaki wulakanta ba farincikin ji yake so Mimi, ki amsa masa da cewa ba ki amince ba, kin dai amimce da sharaɗin farko amman na biyu ya sauya tunani" Mommy na ta faɗa Mimi ta dukar da kai ta na tubutu a wayarta sai da ta gama sannan ta ɗago tana faɗin "Mommy mi ye ciki? Ai ba daji zai kai ni ba, tare da mahaifiyarsa zan zauna ba matsala Mommy." Baki sake Mommy ke kallonta kafin ta ce" A ina  za ki zauna a wannan gidan? To ni dai ban ga wajen zama ba."
Cikin yar shagwaɓa Mimi ta nuna ma Mommy fuskar wayarta kafin ta ce"Ni fa na tura masa na Amince."
  Mommy ta warce wayar tana gani kafin ta waro mata ido tana faɗin" Ba ki da hankali ne? Ta fada cikin Faɗa sai kawai Mimi ta kwantar da kanta a saman cinyarta tana faɗin" Mommy ba farincikina kike so ba? Mommy ta gyaɗa kanta kafin ta samu zarafin mgana Mimi ta yi saurin cewa"To ki amince, zan iya za ma a ko'ina in dai zan samu abin da nake so abin da na ke so Aji ne, ba wani abu na shi nake bukata ba shi ɗin nake so." Sai Mommy ta kasa mgana amman ta na hasko in da Mimi za ta zauna a wannan gidan ne, amman kalamanta ya sa bakinta ya mutu.
Hajiya ma da ta ji abin da Mansoor ya ce sai ta nuna ba komai duk in da yake son ya ijiyeta hakkinsa ne kuma ta da tabbacin Meri za ta yi ma Binta rikon ƴa ce ba suruka ba.

Washegari Mimi ta tashi da azumi, kamar yadda a bangaren Aji shima ya tashi da azumi amman dukkansu da mabambamtam niyya ne, ita Mimi saboda nuna farincikinta da godiya wajen Ubangijinta da ya cika mata burinta na mallakan Aji shi kuma a bangarensa da niyar kaffaran rantsuwan da ya yi a kanta ne a shekarun baya in ma ya na da wata niyyar a ransa ba wanda ya sani.

  Da safe kafin ta wuce wajen aiki Mommy ta ga ba ta karya ba kuma za ta fita sai ta yi mata mgana kai tsaye ta ce"Mommy yau na ta shi da azumi ne." Har Mimi ta bar gidan Mommy na kara nazarinta, lalle da gaske ne wannan yaron shi ne rayuwar Mimi in da ace ba ta same shi tana da tabbacin sai dai in za ta mutu a haka amman saboda shi ba za ta iya ba ma wani dama ba.

Azumin godiya ga ubangiji take yi a cikin ranta ita kafai ta riƙa yi ma ƴarta ta Fatan alheri duk gefe ɗaya na zuciyarta na wasi wasi sakamakon sharuɗɗan da yaron ya saka masu tsauri, ga rayuwar Mimi amman sai taga Mimin ba ta damu ba sannan Hajiya ma ta amince da Sharuɗɗan suna hangen hakan bakomai ba ne, amman ita sai take ganin komai ne mana tunda dai aure ai sunan shi aure kamar yadda kowa ya sani.

  Da Hajiya ta fito sai ba ta nuna mata wani abu ba, amman ta faɗa mata yau Mimi ta tashi  da azumi Hajiya ta yi kayattacen mirmishi kafin ta ce"Allah ya karɓa ma na."

Mommy ta amsa da Amin Amin, sai bayan sun gama karyawa sannan Hajiya ta kalleta lokaci ɗaya tana faɗin" Yaushe ne za ki koma Murja? Mommy ta gyara zama tana faɗin "E to na so tafiya zuwa gobe amman zan bar shi zuwa jibi in sha Allahu Saboda akwai aikin da na karɓa ne kin ga kuma suna bukata ta a halin yanzu."

Hajiya ta numfasa kafin ta ce"Gaskiya ne, Allah ya taimaka ya kuma ba da sa'a shi kuma Kabiru Allah ya rahmanshe sa."

Mommy ta amsa da Amin jikinta a sanyaye saboda in dai za ta tuna sai taji kamar yau ne abun ya faru. Kanta ta maida kasa tana sharan kwallah rayuwa kenan yanzu ita ce ta koma bazawara ba miji za ta koma Abuja gida sai ita kaɗai da yan aiki ba habibi ya tafi tafiya ta har abada Allah ya jikansa da rahma.

  Hajiya ta lura da yanayinta yasa sai ta fara lallashinta da ban baki har ta saki jikinta sannan ta ce mata" To ya mganar yarinyar da kika ce za ki ɗauko daga gida can kano? Ko ba'a ba ki ba ne?

Mommy tace"Laa na manta ba mu yi zencen ba Hajiya ɗiyar Inna Ladidi ce Asma'u  da tare da ita za mu zo nan sai mu wuce can gabaɗaya to ta tsaya karɓan Certificate na wata makaranta koyon na'ura da ta yi ne zuwa kuma ta haɗaa kayanta da sauran su amman Dr zai sako min ita a Jirgi cikin Sati nan mai shiga in sha Allahu".

Hajiya tace"Shikenan kin samu yar dudurwa Allah ya taya ki riko Murja ki yi ta hakuri kin ji ko? Ina miki fatan ki samu miji ki yi auran ki." Da Sauri Mommy ta kalle ta cikin mamaki sai dai ta ƙasa mgana Hajiya kuma sai kawai ta kauda kai haba ai Murja da kuruciyanta ba za ta barta ta yi ta zama ba aure ba ita aikwai ma wani Tunani a ranta amman bari a gama da Mimi tukunna sai ta yi mganar saboda Murja kamar ƴa ce a wajenta ba Suruka ba kamar yadda za ta so ma Yadikko rayuwa mai kyau itama haka za ta so mata.

  Azumi uku Mimi ta yi a jere na godiya ga Allah ranar da ta gama kuma ta saka Baaba Uwani ta Dafa abinci mai yawa megadi ya tara almajirai aka yi ta musu rabo ga ruwan roba ga lemun gora, amman wannan Sadakan tace ta na fatan ladan ya kai kabarin Abi ne, Mommy da Hajiya suka ji daɗi da ya ke ba ta samu tafiya a ranar ba saboda tsaikon Jirgi sai washegari Daddy ya zo sun yi sallama shi da su Mama Mimi na jin Anty na kara yin mganar Jaheed Mommy mirmishi kawai ta yi ba tare da ta yi mgana ba  Saboda Hajiya ta ce ta bar mganar a hannunta in komai ya dai dai ta ita za ta kira Daddy da Yadikko ta sanar da su.

Mimi da Hajiya da Daddy su ka kai Mommy filin Jirgi ba su baro ba har jirgin su ya ɗaga zuwa Abuja sannan suka dawo gida.

Mimi ta sauya kaya ta wuce wajen aiki Hajiya kuma tana gida tare da Baaba Uwani, Sai bayan ta isa wajen aikin ne suka yi waya da Dr ta ce masa yanzu ba jimawa Mommy ta tashi zuwa gida sun yi dai mgana kaɗan kafin su yi sallama Saboda yace mata yana da tiyata yanzu.

  Dukkansu sai da suka kira har Khadi da ba sa wani shiri saboda saƙonta ne waya goma sai sun yi faɗa gwara ma yanzu bayan rasuwar Abi sun daina yawan Faɗa da Juna ita kuma daman madiha yar jin kai ce kamar ba uwarsu daya ba yanayin rayuwarta ma ba daya ba ne da su miskila ce mai ra'ayin riƙau kamar Abi kenan.

Ita Khadi maganar Mimi ta dai dai ta da Jaheed su yi aure shi kuma Dr ya ce kada a takura mata tunda Abi ma da kansa ya ce in ba ta so ba za'a yi ba ita kuma Madiha yar ba ruwanta ne amman a cewarta Hajiya ce ta kara sangarta Mimi ita ta tsani goyon kaka sannan ta na bleeming ɗin Mommy  ne ta ce har da ita a kara shagwaba Mimi da sai abunda ta ke so shi za ta yi.

  Tunda bayan rasuwar Abi ana mganar Mommy taje can garin su ta ɗauko wata saboda su zauna tare sai ta ga why not Mimi ta baro aikinta na Gombe  ta dawo Abuja ta nemi wani aikin saboda ta zauna da Mommy ita fa a ganinta da a nemo wata duk da ba bare ba ne gwara Mimin amman sai Mommy ta nuna a'a ba za ta takura ma Mimi ba so on an so on dai, tun daga lokacin ta kauda kai akan lamarin Mimi tun da ta fahimci she has da Power ta bangaren Hajiya sannan Dr ma ba shi da zafi shima kokarinsa ma cewa yake Abi ya ce a yi mata abin da take so ne.

  Shiyasa ba dai kaga Mimi na tattauna wani abu da ya shafe ta da ƴan'uwanta tunda ba mai iya fahimtar ta ƙawayenta kenan Hajiya da Mommy sune ke ba ta karfin gwiwan akan dukkan lamarinta, A yanzu ma ko Rukky da su ke tare da jimawa ba ta yarda ta yi mata zencen Aji ba to mutumin da ta gaji da Jiran kiransa har ta fidda rai wayarta na tare da ita a koda yaushe ta ji kira sai ta ɗauka shine sai kuma ta ga saɓanin haka ya ce ga Sharaɗinsa ta ce ta amince amman shuru sai ta yi tunanin nemansa sai wata zuciyar tace meye na gaggawa Fatima? Kika yi jiran shekaru gomaa ma ballana jiran yan kwanaki? Tuna hakan kan saka ta sauya tunanin kiransa ko tura masa saƙo har a chart ta jima ta na duba shi ba ta ga alamun ma ya na hawa ba amman tana ganin Status ɗin su Mu'azzam wani lokacin ma suna gaisawa. Maimakon Aji ya riƙa kiran ta Jaheed ne ya fara damun rayuwarta da Kira shi a munafarsa sai ya samu kanta ta amince sun yi aure ita kuma ta kasa iya ga ya masa gaskiyan bayan Aji ba za ta iya son wani namiji ba.

Duk da dai yafi Aji komai da komai na rayuwa amman ita zuciyarta har gobe Ajin dai Mansoor Aji ba shi da na biyu a wajenta.

  Duk sai ta rasa mafita saboda ita ba za ta iya yi ma Jaheed wulakanci ba ai Ɗan uwanta ne ko Rukky mitan ta kenan ya kamata ta yi amfani da damarta ta rumgumi mai sonta ba Jiran wanda ba ta da masaniyar yana sonta har yanzu ko ba ya sonta ba. Ta na da kwarin gwiwan ba da amsan cewa har gobe Aji na sonta sai dai kila su ne idanuwansu ya rufe sun kasa gane irin tasirin da soyayyarta ke da shi a rayuwarsa.

Koda yaushe suka yi waya da Mommy sai ta tambaye ta yadda ake ciki Sun yi magana da Aji ko ya zo? Sai tace mata a'a itama case ɗin  dake hannunta mai zafi ne ba ta samun zama a gida shiyasa sai ba ta samun sararin yin wani tunani  har aka ɗauki lokaci ita kuma Hajiya ta ce a bashi lokaci ne ka da ya ga kamar sun dame shi.

A haka har wata ɗaya ya zo ya shuɗe ba Aji ba labarinsa sai Hajiya ta yanke shawaran kiran Inna Meri ta ji a inda matsayar su ta tsaya.

*******

_Wednesday 05 July, 2022_

*10:54pm*

Inna Meri na zaune saman sallaya a tsakar ɗakinta sallar walha ta idar tana lazimi har barci ya kwasheta ba ta sani ba, ga casbahan hannunta ya faɗi  ita kuma ta sunkuya tana ta barci Walida kuma daman tun safe ta yi sharan ɗaki ta yi kaye kayen tsakar gida ta na kuryan ɗaki wayar Inna Meri na hannunta ta na dannawa, waya ma ta gama yi da ita domin ta haɗu da wani saurayi a wajen yin Jamb har ta bashi Lambar wayar Inna suna mgana ta nan.

Game take yi sanda kiran Hajiya ya shigo wayar ta  gane ta tunda da ita Inna Meri ta ba ma lokacin ta yi ma ta Saving da Hajiyar Shagamu. Da sauri ta diro daga kan gado ta yi falo ta na kwalama Inna Meri kira ita kuma acikin barcinta ta ji ana kiran sunanta sai ta firgigit ta farka. Da yake daman barci ba mai nauyi ba ne a zaune ne ta fara yin shi. Ta kara watsakewa da ta ji Hajiya ke kiranta a waya Walida ta ɗaukan mata wayar sai ta cire hijabin jikinta da sauri ta kara wayar a kunne  cikin mutumtatawa kamar yadda suk saba suka gaisa da Juna Inna Meri ta ce"Hajiya kin ji ni shuru ko? Abubuwa ne sai a hankali amman ina nan zuwa in sha Allahu."

  Hajiya dagacan bangaren ta ce"E, fa na ji ki shuru Meri tunda Mansoor ya faɗi sharuɗɗansa kuma Binta ta amince bai zo ba kuma bai kirata ba , kema daga bangaren ki ban ji wani mgana ba shi yasa dai nace bari na kira na ji yadda a ke ciki."

Cikin mamaki Inna Meri ta ce" Sharuɗɗa ? Cikin sigar tambaya Hajiya ta amsa mata da cewa"E, sati uku kenan da ya yi ma Binta saƙon cewa bayan Sadaki ba ya son wani bidi'a sannan kuma sharaɗinsa na biyu a tare dake yake so Binta ta zauna ni kuma nace ai bakomai za ki riƙe Binta kamar ƴa in sha Allahu."

  Inna Meri ta ɓude baki ta rufe yafi sau uku saboda mamaki acikin ranta dankari kawai ta ke faɗi mamaki ne ko alja'abi ne ya kamata ta rasa kama ma rukunin da take cikin karin son jin ma mganar domin ta rasa makama ta ce"Tsaya Hajiya ban gane ba, wai a tare dani kamar ya ban gane ba?

Hajiya ta ce" To ya na nufin a gidan nan za ta zauna tare dake mana Meri ko bai ga ya miki ba ne? Inna Meri ta jinjina kai kafin ta hadiye wani miyau mai kauri kafin ta ce"Ya kwana biyu bai zo gidan ba amman zan sa ka a kiramin shi yadda mu ka yi zan kira ki Hajiya." Da haka su ka rabu da Hajiyq Inna Meri ta sauke waya daga kunnenta.

Kafin ta haɗa da Ajiyar zuciya lokaci ɗaya kuma ta ce"Uhm yau naga buruba da Iskanci." Sai kuma ta koma ta yi shuru wai Baban Inna ya na da lafiya kuwa? A wani gidan zai ijiye yar mutane?  a nan gidan ya na da waje ne? Ko ya na da gado ne? Ko ya manta ba gidan Ibarahin sufi ba ne? fitinar yaron nan ta isheta ta ga take takensa ba zai barta ta huta ba.

  In ya manta matsayinsa bari ita ta tuna masa maras mutumci yaro kawai mai janyo ma kansa da mutane fitina yanzu wannan mganar in ta fita me za ta ce ma mutane? Yaro kawai ya yi ta janyo ma kansa tsiya da fatara ba shi da gida ne? Ko kuwa son ya ga iyakar mutane ita fa daman tasan da wata kasa haka Kurum Baban Inna ba zai yi laushi cikin sauƙi ba ashe tsiya ya shirya.

Kyafci ta yi ranta in ya yi dubu ya ɓaci Walida ta ƙwalama kira tana fitowa ta mika ma ta wayar lokaci ɗaya tana faɗin"Ke kiramin yayanku" Walida ta karɓi wayar kafin ta ce"Yaya Mu'azzam?

Inna Meri a fusace ta ce"Mara mutumcin za ki kiramin, shi wannan ai ɗan albarka ne mai jin mganar iyayensa."

Tunda Walida ta ji haka tasan Yaya Mansoor ya tafka wata tsiya yau ta haɗosu da Inna sai Allah. Lambarsa ta nemo ta kira ma Inna shi sai da ta kusa katsewa ya ɗaga kiran muryansa a cunkushe kamar ko yaushe.

Ko amsa gaisuwansa Inna ba ta yi ba cikin ɗaga murya tac e"Ina fatan kana garin ko?

cikin sauri yace"E, Inna."

  A kufulce ta ce" To ka zo gida anjuma ina son ganin ka" Ko ta jira ya amsa ta mika ma Walida wayar ita ce taji sanda ya amsa da Toh inna ina nan zuwa bayan sallar Mangariba sai dai aka bar walida da katse wayar cikin mamakin me ya haɗa Inna da Baban nata kuma yau? koda ya ke kullum cikin faɗa suke kamar wasu jika da kaka.

Tana jin Inna tafiya kaɗan sai tsaki daga gani ranta ya na ɓace ne, Baba Danjuma kuma baya nan sun je wani kauye ɗaurin aure. Inna Meri ta rasa ma abunda ke mata ɗadi ta zauna ta yi tagumi ta auna tunaninta waje ɗaya ko dai ta kira su Yalwa ne ta gaya musu domin ita a ganinta Baban Inna ya fi karfinta ta kasa gane masa su sako hannu a lamarinsa kila su ya ga girmansu. Har kiran walida ta yi, ta saka ta kira mata Babansa Yakubu sai a ka yi rashin sa'a ba ta same shi ba. Sai kawai ta fasa sai ta koma tace ta kira mata Amina domin ta rasa wa za ta faɗa maganar taji daɗi acikin ranta. Amina na gidanta ta samu kiran Inna bayan sun gaisa da tambayan yara Inna ta fara faɗin "Amina Baban Inna zai janyo mana wani bala'in."

Dagacan bangaren Amina ta ce"Me kuma ya faru Inna?. Nan Inna ta zauna ta karanta mata komai har zuwan su Hajiya da abin da ya faru anan Walida ta ji bakinta ya ƙi rufuwa Yaya Mansoor zai auri Anty Mimi kuma za ta zauna tare da su ita tunaninta bai kawo mata dalilin fushin Inna ba.

  Mamaki da al'ajabi ya kama Amina cikin mamaki ta ce"Ikon Allah su da kansu suka zo neman ya aureta kuma ya amince?

Inna ta ce"To kina wata magana wai ba ga shi ina gaya miki abunda ke faruwa ba, ni ban damu da komai ba sai wai a gidan nan za ta zauna ko a ina ya ga ɗaki Oho"

Yaya Amina ta yi dariya kafin ta ce" Inna ga ɗaki nan kusa da ɗakin ki ba, kila shi ya ke nufi." Sai da Aminan ta yi mgana Sannan ta tuna akwai ciki da falo a karshen lungunta Lokacin da aka yi mata gyara ne aka fitar da shi bakomai a ciki sai karitai irin su tarkacenta wani lokacin har girki ma ta na yi aciki. Inna Meri ta auna matsayin Mimi wai itace Baban Inna zai kaskantar ya ce za ta zauna a wannan ɗakin cikin jin haushi ta ce" Au to da nan ya kwanta ? To sai ya zo ya sakata in in gidan ubansa ne."

Yaya Amina ta ga ran Inna ya ɓaci ta fara lallashinta da cewa"Inna mu bi komai a sannu, ni na yi mamakin yadda ya yi saurin amincewa sai yau na kara yarda da mganar Mu'azzam da Binta da su ka ce har gobe ya na sonta, Inna ba ki da buri sai na ganin ya yi auran to tunda yanzu an samu ya furta da bakinsa zai yi don Allah ki yi hakuri ki bishu a sannu har mu ga abunda Allah zai yi"

Inna Meri sai ta yi shuru ba ta ce komai ba cikin marairacewa Amina ta ce"kin ji Innata don Allah ki yi haƙuri" Sai Inna ta sauke numfashi kafin ta ce"Shike nan Amina Allah shi sauwake masa to." Ita dai Yaya Amina nata ta lallashin Inna ne ganin yadda take a harzuƙe Sai da su ka gama waya ta zauna itama ta na mamaki ba ta raba ɗayan biyu Baban Inna na da dalilinsa ko da ace yana son Mimi har yanzu akwai kuma babban dalilinsa na Saurin amincewa cikin gaggawa haka.

  Inna Meri ko duk da Amina ta lallasheta amman a kufule ta yini har abun ya so ya shafi walida da yamman ba ta shirya taje islamiya ba ta same ta kwance kan gado ta na waya da wayarta ta na ganinta sai ta kashe ba ta san Inna ta ji ta ba. Daman tana jin haushinta ta rasa wani shegen yaro ne ya fara ɗauke ma walida hankali, ta kuma san Baban Inna ya hana su zence tunda ya taba kama mariya na zence da wani dan can kasan anguwa yaron gidansu ba tarbiya ya ce duk ya kara ganinta ko ita ko walida sai ya karya kafafasun in mutun na son su ya zo ya ga manyan su, ba ta mata mgana ba sai da ta ga har huɗu da rabi ba ta fito ba, sai ga Mariya ta biyo mata amman sai Walida ta gyara kwanciya ta ce ba za ta je ba. Inna na kofar ɗakinta tana tankaɗen garin tuwo ta ga fitowar Mariya cikin mamaki ta ce"Ya naga za ki tafi? Ina abokiyar tafiyar taki?

Mariya ta ce"Ta ce yau ba za ta je ba Inna"

Inna Meri ta ce"Ubanta za ta zauna ta min acikin gidan? Tsaya ta zata je dolenta ma."

  Ta ijiye rariyan hanunta ta shiga ɗaki Walida na kwance a kan gadon Inna Meri sai dai ta ji dundu a gadon bayanta a zabure ta mike ai sai taga Inna Meri a kanta tana hararanta. Da sauri ta mike zaune kafin ta yi mgana Inna Meri ta ce" Za ki ta shi ki shirya ku tafi ko sai na yi miki dukan tsiya?

Ai walida na jin haka ta sauko daga kan gado jikinta na rawa sanin halin Inna In Baban Inna ya ɓata mata rai to wallahi akan duk wanda ta samu take hucewa sulum sulum ta zura dogon hijabin mai ruwan kasa kalan na Islamiyan ta ɗauki jakarta ta fice har ta kai falo Inna Meri ta biyota tana Faɗin"Ina wayata?

Sai ga Walida ta zaro ta daga cikin jakarta Inna ta warce a hannunta tana faɗin"Za ki sani ne, je  ki dawo sai ki yi mu su bayani."

Gaban walida na dukan uku uku ta saka takalmi su ka fice daga gidan ita da Mariya inna Meri ta bi ta da kyaci nan kofar ɗaki ta ijiye wayar ta cigaba da aikinta aiko saurayin walida na ta kira tunda Inna ta dauƙa ya ji muryanta babba ya kashe bai kara kira ba cikin gatsine Inna Meri ta ce" ɗan batar uba kawai."

  Tana kaɗa miya Baba Danjuma ya shigo a wahale daga gani sun wahala da Sauri Inna ta ijiye abunda ta ke yi taje ta ɗauko masa tabarma ya zauna sannan ta ɗauko masa ruwa mai sanyi sai da ya sha ya samu natsuwa sannan ya kishingiɗa yana faɗin" Meri yau mun sha wahala'" 

Nan fa ya shiga ba ta labarin cewa can cikin wani kauye ne in da mota ba ta shiga da kafa ma suka karisa sannan wajen dawowa ma ba su samu mota ba, kai dai sun wahala kwarai.

Inna Meri ta jinjina kai kafin ta ce" Wai Allah na sannu Mallam ko a sama maka ruwan wanka ka watsa ko kaji sanyi sanyi?

Da sauri ya ce"Da kin kyauta kuwa Meri na gode Allah ya yi miki albarka."

Da hanzari ko ta mike ta zari botiki nab kofar ɗakinta ta nufi babban robanta  na ruwa ta zuba masa ta kai masa makewayi sannnan ya tashi ya shiga wankan amman kafin ya shiga sai da yace ta je ɗakinsa ta ɗauko masa wasu kayan da zai sauya.

  To daman ɗakinsa nasa na bangaren Magajiya ne ta ko sha mgana tunda ta ga ta buɗe ɗakin ta shiga ta fito da kaya Magajiya ta saki shewa kafin ta ce"Aikin banza ko nace aikin bur in ji tusa wani dare ne jemage bai gani ba? Allah na tuba ai ni Magajiya na gama siɗe romon siɗen kwano na bar miki Meri" 

Duk ta na jinta sai ba ta tanka ta ba, sai da ta ɗauko kayan ta zo za ta wuce sannan ta kara cewa"An girma amman ba za a bar Jaraba ba, Allah dai ya sauwake" 

Ita sai abun ma ya ba ta dariya to ita a tunaninta wani abu ne ya faru? A shekarun nan na magajiya in ba ta yi hankali ba, to kila ita da hankali har abada, kwanaki nan daman sai faman sakin mata habaici take yi tunda Saddiqu ya zo daga Lagso ya yi ta barin kuɗi Magajiya ta yi ta zagin Inna Meri da nuna itama yayanta na da shi yanzu shima abunda ya dawo da shi neman aure ne yarinyar da ya ke so ne iyayenta su kace sun tashi aurar da ita su Baba Sani jiki na rawa sun je amman waliyan yarinya sun ce a ba su lokaci za su neme su.

  Ko kafin ya fito daga wanka har ta haɗa masa abincinsa waje ɗaya kaya ya sauya sai ya rama sallar la'asar din da ta suɓuce masam Dambun zogale walida ta yi da rana shi ya zauna ya na ci ita kuma Inna na kwashe tuwo suna hira Jefi jefi cikin hiran ne Inna Meri ta kallesa kafin ta ce"Mallam ɗanka ya isheni da fitina wallahi nagaji."

Kai tsaye ya ce"Wanne cikin ƴaƴan nawa? Inna Meri ta ce" Kafi ni sanin shi fitinannen ciki mana." Ƴar dariya ya yi kafin ya ce" Allah Sarki ai dukkansu ƴaƴan albarka ne, yanzu dai faɗamin me baban naki ya yi ne?

Inna Meri na aikinta tana gaya masa wayarsu da Hajiya,  Baba Danjuma ya yi dariya kafin ya ce"Topha babban mgana.."

Inna Meri tace"Uhm wallahi na rasa abun cewa ma Mallam." Shi kuma kai tsaye ya ce" bakomai ki bari in ya zo sai mu yi mgana."

Inna Meri tace" Don Alah kada ka biye masa" ya na yar dariya ya ce" Ba ruwanki tsakanin uba da ɗa ne."

Ba ta ce komai ba amman ita kam ba ta san abun rigima. Ya gama cin abincin kenan sai ga Walida sun dawo makaranta, sai ya mike yace an fara kiran salla zai je masallaci kokacin Inna Meri har ta gama kwashe tuwo sai walida ta kwashe tabarma da kwanukan da Baba Danjuma ya yi amfani da su.

  Kamar yadda ya saba a masallacin anguwan yake sallah in dai zai zo gida, yau ma a nan ya yi anan ne ma ya ga Saddiqu domin shi bai san ya dawo ba ya yi mamakin girmansa domin ya daɗe bai gansa ba gaskiya sun gaisa tunda ya bashi hannu sun yi musabaha askin da ke kansa ya ke kallo wani irin aski daga gani ba na mutanen kirki ba ne, kamar zai yi mgana sai kuma ya fasa. Baba sani da Baba Danlami ma ya ba su hannu sun yi musabaha suka amsa a cune saboda suna ganin ya rena su ba ya iya gaishe su, sai suka ga har Baba ɗanjuma ma musabaha ya yi da shi, ballatana su yan karan kaɗa miya.

Ya jima bai zo anguwan ba ya yi azumi bakwai uku na kaffara hudu kuma tsakaninsa da ubangijinsa. Sun buga wasaani biyu a kwanaki nan shi ya sa ba ya samun zama sai a hankali.

  Baba Ɗanjuma ya tsaya wajen abokinsa mallam Hashimu shi kuma sai ya riga sa shiga gidan a tsakar gida ya ga magajiya na girki mamaki take ba shi ko da yaushe ba ta tashi girki sai dare ya yi, barka da dare ya yi mata sai ta yi kamar ba ta ji ba Mariya ce da ta ji muryansa ta fito tana gaishe shi ya amsa bai ko kalleta ba, Yau a maahin ɗin haya yazo motarsa ba mai, mashin ɗin kuma ta yi kura yaji ƙyamar hawanta a haka tunda ya jima bai yi amfani da mashin ɗin ba. Suna cin tuwo ya same su a tsakar lungun Inna Meri har kasa ya duka ya gaishe da Inna ya na sanye da mayan kaya har da hula ya rufa sumar kansa duk da anan wai ya rageta. Inna meri ta amsa masa a dakile tunda ya ga haka ya san akwai mgana Walida ta gaishe shi ya amsa ya na kallonta ta gefen ido.

  Nan Inna Meri ta yi banza da shi a durkushe ba ta ce akawo masa ruwa ba, kuma ga shi ta a son yana son tuwo shi kuma ganin haka yasa ya cigaba da tsugunno har Baba Ɗanjuma ya shigo ya gansa a haka shi ya ce ya tashi ya zauna saman babbar tabarman dake wajen, shine fa ya cire takalmi ya zauna Baba Danjuma ya ce a zuba musu tuwo dole Inna ta ba su amman da ba ta yi niyyar Baban Inna ya ci tuwon da ta yi yau ba.

Suna cin Tuwon suna yar hiran su ita kuma Inna na gefe, Kiran wayarta ma ya ta da ita Mu'azzam ne sun jima suna mgana ya ce cikin sati nan a ranakun karshem mako suna nan zuwa Mansoor na jin murnan Inna Mu'azzam zai zo amman shi ba ta masa wannan Murnan in ta gan shi. Sai da su ka koshi su ka wanko hannu sai kuma aka kira sallar Isha'i dole suka mike suka tafi masallaci bayan sun idar ne su ka sake dawowa. Walida ta shige ciki ta bar su tun da tasan mgana za su yi.

Inna Meri ta tsare Mansoor da ido kafin ta ce"To Sarki tunda sarautarka ba ta barka ka yi mana bayani ba, to su waɗanda ka yi ma bayanin sun kiramu sun faɗa mana."

  Kai tsaye ya ɗago yana kallon Inna Meri kafin ya ce"Na me fa Inna?

Inna Meri haushi ya hana ta mgana Baba Ɗanjuma ne ya famsheta ya warware masa abunda ke faruwa sai a lokacin ya tuna ma, shi bai ɗauka ma sun ji mgamar ba.

Kai tsayen kuma ya kara cewa"E, da gaske ne, ni nace anan za ta zauna tare da Inna"

  "A wani ɗakin za ta zauna kenan?

Inna ta jeho masa tambayar shuru ya yi na wani lokaci kafin ya ce"Nan na kusa dake Inna." Inna ta juya ta na kallon ɗakin cikin jin haushi ta ce"Gidan ka fa?, Ado ne a wajen ka, ba wajen saka mata ba ne.?

Kansa na kasa ya ce" ko za ta zauna a gidana ba yanzu ba Inna."

Inna ta tare shi da faɗin"To sai yaushe? nan ɗin ma ai ba gidan ka ba ne tunda baka da gado acikin sa ka ga ko baka  da wannan hurumin." Kai tsaye ya kalli Baba kafin ya ce"Wajen Baba zan kama haya. za ka bani Haya ko Baba? Inna Meri bakinta ya kasa rufuwa Saboda mamaki.

Baba Danjuma ya buga kafaɗar Mansoor kafin ya ce"ba Haya tsakanina da kai, ka zo ka gyara ka yi duk abin da ka ga dama da shi." Kansa na kasa ya ce"Na gode Baba Allah ya kara girma"

  Inna Meri ta na numfasa kafin ta ce"Mallam kasan ba zai yuyu ba ko? Miye ya shirya ne? Me ya sa ba zai kai ta gidansa ba? Tsakani ga Allah a wannan ɗakin ai ya yi ma kaɗan a ce mace ta zauna ko ni uwarsa babban ɗaki ka gina min, in har ba ka son yar mutane ka bar musu a barsu ba na son fitina ba na son fitina na faɗa maka Mansoor." Kansa na kasa bai yi mgana ba Baba Ɗanjuma ne ya ce" Ba ruwan ki sun rokesa kuma yaji rokonsu kuma ya ce yana da sharaɗi suka kuma amince sannan bayan na ya faɗi sharaɗinsa sub kuma amince to miye naki aciki?  fatan alheri ne namu yanzu da saka albarka, mganar ɗaki kuma da bangaren nan da na Magajiya kinsan duka mallakina ne ina da ikon na yi kyauta da shi a yadda naga dama." Sai Inna Meri ta kasa mgana kai kawai ta jinjina kai kafin ta ce"to sai ka gaya masa shi a ke jira"

Baba Ɗanjuma ya ce"Wannan ba matsala ba ne sai mu je a yi mgana ko ba haka ba?

Ya faɗa yana kallon Mansoor da ya jinjina kai kafin ya ce" Duk yadda ku ka tsara ba matsala Baba." Shi kuma sai ya ce"Ka ga ya musu za mu zo sai mu yi mgana a gudanar da neman auren" Sai Mansoor ya jinjina masa kai Inna Meri haushi ma hana ta mgana ya yi daga karshe ta yi shigewarta ɗaki ba ta ma san tafiyarshi ba.

Washegari da kanta ta kira Mu'azzam tana faɗaa masa abunda ke faruwa Mu'azzam na wajen aiki faɗi ya ke yi "Finally Inna Yaya Mansoor zai yi aure Alhamdulillah" shi duk abunda ta ke kokarin ganar da shi ya kasa ganewa ya ce in ya koma gida zai kirata.

A lokacin ya ɗaga waya ya kira matarsa Hibba ya faɗa mata itama cikin mamaki ta ce"Wa zai aura?

Kai tsaye ya ce"Mimin sa mana."

Baki ta rike kafin ta ce"Lalle matar mutum kabarinsa."

Mansoor ya doka ma kira bayan ya katse na Hibba ya na ɗaga kiran kawai sai ya ce"Angon Mimi an gaishe ka."

Daga can bangaran Aji sai ya yi tsaki ya kashe wayarsa ya bar Mu'azzam na dariyan farinciki da sai ranar Jumma'a za su taho amman ya fasa yanzu ranar Alhamis za su isa Gombe In sha Allahu.

*****

Mimi na wajen aiki sakon Aji ya same ta ba ta yii tsammani ba kalamansa ba su da yawa.

_Ki sanar da magabatan ki, waliyina zai zo ya kawo sadakin auran ki._

  Iya abunda ya ce mata kenan mamaki ya kamata shi kuma na shi salon kenan? Sai da ta koma gida ta sanar da Hajiya kai tsaye Hajiya ta ce" Yaushe ya ce miki?

Kai tsaye Mimi ta ce"Bai ce ga rana ba Hajiya" Hajiya ba ta damu da ita ke bi sai ta kara kiran Inna Meri ta na tambayanta rana tace ba ta sani za ta yi ma mallam mgana.

Da Baba Danjuma ya dawo ta yi masa mganar kai tsaye ya ce"To ban sani ba amman bari na kira Mansoor din naji tsarinsa." Nan ta ke ya kirasa sai bai ɗaga ba sai da ta katse ya bi biyo bayan kiran suka tattauna Inna Meri na zaune kuma wayar Baba Danjuma irin Tecno ne masu kara duk ta ji abunda yace a ranta ta na tunanin ta haifi Mamsoor amman ko ita ba za ta iya tantance hallayarsa ba ka rasa ina ya dosa, yanzu ma cewa ya yi duk ranar da Baba yace sai aje, zai ba da kuɗin  da za a je da shi su faɗi sadaki a biya kuma baya son ya ɗau lokaci in an jima wata biyu.

  Inna Meri ta kira Hajiya da safe ta faɗa mata tunda Baba Ɗanjuma ya ce zai faɗa ma su Sani da abokinsa Hashimu ranar asabar Inna Meri ta ce ya yi lokacin Mu'azzam na gari shima.

Hajiya da ta ji haka sai ta ce ta kwana gidan sauki itama a nan t ke ta kira Daddy ta ce ya zo gida tana son ganinsa sannan ta kira Yaddiko ma tunda itama kamar uba take

Ta kuma kira Mommy ta sanar da ita, domin itama ta sanar da sauran ƴan'uwan Mimi.

Sai abun ya yi ma Mimi wani iri?  Wai za'a kawo sadakinta Aji za ta aura ashe dai da gaske wata rana buri zai iya zama gaskiya.

Daddy bai samu zuwa a lokacin da Hajiya ta kira shi ba, saboda suna da wani meeting mai muhimmanci sai ya kira Hajiya ya sanar da ita da cewa in sun tashi daga nan zai sauka a gidanta domin ya ji abunda ke faruwa ita kuma sai ta nuna masa bakomai ta na nan ta na jiran sa. Ita kuma Yaddiko daman ta sanar da ita yau ta tashi da ciwon jiki amman in ta ji sauki zuwa yamma ko gobe da safe za ta shigo.
  Hajiya ta yi zaman yinin yadda za ta tunkari Hamza da mganar ta kuma san sai ya yi mgana balle daman tun farko Murja ta ce shi ma bai wani maida kai ga mganar ba, har bayan azahar sanda tana ɗakinta bayan ta idar da salla Baaba Uwani ke gaya mata zuwan Alhaji Hamzan da hijabin da ta yi salla ta fito falo har kasa ya baza babbar rigansa ya duƙa yana gaishe ta, ta amsa cikin sakewa lokaci ɗaya ta na zama kujeran da ke fuskantarsa bayan ta ce ya tashi ya zauna saman kujera kujera.
Saboda shi tun yana ƙarami halinsa na dabam ne yana da ladabi da biyayya yaro ne mai gudun zuciyar iyayensa har kuma girmansa halinsa ba sauya ba. Shi yasa take da yaƙinin ko bai so wannan mganar ba saboda umarninta ne zai ba da dukkan goyon bayansa.
  Bayan gaisuwan da suka kara yi da tambayan iyalansa sun ɗan taɓa hura kaɗan Kafin Hajiya kai tsaye ta kallesa tana faɗin" Ranar sati mane man auran Binta za su zo kawo Sadaki." Tana gama faɗin haka sai ta tsuke bakinta ta koma ta yi zaman na isa da kai a saman kujera.
  Daddy mamaki ya kama shi saboda kamar daga sama ya ji mganar mamakin ne ya sa ya yi shuru Hajiya ta ga ji da jiransa ya yi mgana ta ji shuru sai ta kara kallonsa lokaci ɗaya ta na ƙara faɗin" Hamza ba ka ji abunda na ce ba ne? Kai tsaye ya ce"Afuwan Hajiya ban gane wata Binta kike mgana ba ne."?
Ya karishe faɗa cikin ladabinsa, Hajiya ta murmusa kafin ta ce" Wata Binta gare mu? Fatima dai da ka sani ɗiyar ɗan uwan ka."
Daddy ya kaɗa kai kafin ya ce"Sai yanzu na fahimta to daman ta na da wani manemin ne? kuma har sun kai ga daidaitawa ba mu sani ba Hajiya?
  "Ai ba wani ba ne, wannan dai ne wanda ka sani tun a baya."
  Hajiya ta ba shi amsa kai tsaye, Daddy ya yi zuru yana kallonta cikin mamaki kafin ya ce" Wai wannan yaron da Major ya raba su a baya? Hajiya sai ta jinjina masa kai kafin ta ce"Kwarai da gaske shi."
Daddy ya ja gauron numfashi kafin ya ce" Yanzu daman Hajiya ke da Murja baku bar mganar yaron nan ba?
Kai Tsaye Hajiya ta ce" Ta ina za mu bar maganar sa tunda yarinyar na son shi har yanzu? Kuma wasiyan kabiru na karshe shine a yi ma Binta abunda take so kuma shima ya saki yace in har yaron na sonta a neme sa a ba shi hakuri ya aureta shi yasa muka neme shi kuma ya amince amman ya saka wasu Sharuɗɗa guda biyu, na farko ya ce dadaki kawai zai ba da sai ɗaura aure, na biyu kuma ya ce a gidansu Binta za ta zauna tare da mahaifiyarsa sannan kuma sauran guda biyun ya ce sai bayan auran zai faɗe su na gaya maka haka ne saboda ya za ma wajibi ka sani kai ne waliyin Binta."
  Alhaji Hamza kallon Hajiya kawai ya ke yi cikin mamaki ba abunda ya fi baƙanta masa rai wai har da wani sharaɗi cikin ɓacin ran sa da ya kasa ɓoyuwa ya ce" Wani irin aure ne kuma da sharaɗi Hajiya?  sai ka ce auran coci? Mu da za mu ba shi mata ba mu saka masa sharaɗi ba sai mu ne zai saka ma sharaɗi?  Anya Hajiya kina ganin abun nan zai yu yu kuwa? a bu ne da ya faru tun a baya kuma wanda abun ya faru da shi ma ya bar duniya nan, kuma an daɗeMimi ta manta da shi Hajiya ki bar mganar nan gwara ta dai dai ta da ɗan'uwanta Jaheed ko da yaushe cikin min magiya yake yi na saka baki , ni kuma ba na so na yi mgana a ga kamar na so abunda na haifa ne amman mganar gaskiya Hajiya hankalina bai kwanta da wannan mganar ba."
  Ya karishe faɗa cikin nuna rashin jin daɗin  sa har yana faɗin auren kamar na ƙasƙanci ne Hajiya in ya na sonta da gaske sai ya zo ya nuna ba haka ake yi ba sam.
Hajiya ta gyara za ma kafin ta ce"Ko ma dai menene yarinya ta amince da duka sharuɗɗansa kuma ita ce mai zaman auran nan, mganar Jaheed kuma a barta tunda ta ce ba ta son shi ba zan bari a yi mata dole ba ya nemi wata ya aura itama ta auri wanda ta ke so ba shike nan ba!  Kuma kada na ƙara jin kana mganar auran cocin nan Binta Sahihin aure za ta yi na sunna tunda ba auran kwangila ya ce zai yi da ita ba sannan ba Sharaɗin da niyar sakinta ya furta ba, ni ban ga laifi a tsarinsa ba daman a haƙƙiin Musulunci sadaki shi ne wajibi Hamza."
  Shuru ya yi na wani lokaci ya kasa magana da Hajiya ta ga haka sai kawai ta mike tana faɗin" Shike nan ba zan ta kura maka ba, sai na aika kauye mutane su zo nan gidan sai su tarbe su." Da sauri ya mike yana faɗin"Ba za a yi haka ba Hajiya, Allah ya kai mu zan saurare su."
Hajiya ta juyo lokaci ɗaya tana mirmishi kafin ta ce"Na gode Allah ya yi ma rayuwarka albarka." Ya dukar da kai yana amsa mata da Amin Amin kafin ya tafi sai da ya ijiye mata kuɗi duk da yasan ba ta da bukatar wani abu amman dai in ya zo gidan ba ya barin ta haka. Haka ma Baaba Uwani Dubi biyar ya ba ta har haraban gidan ta bi shi ta na ta kwararamai addu'o'in samun nasara haka ya bar gidan cikin damuwa bai kama ta domin Major baya raye ace yau Mimi darajanta ta yi kasan da za ta yi wannan auran na wulakanci ba.
Duk da ba shi da halin raina talaka amman shi talakan ne ya ga kamar yana neman wuce iyakarsa.
  Yaddiko ba ta samu zuwa ba sai da safe jikan taa ya kawo ta lokacin Mimi na wajen aiki itama ba wani dogon bayani Hajiya ta sanar da ita, itama kamar Daddy sai da ta nuna ma Hajiya a bar mganar itama tana bayan Daddy Mimi ta dai dai ta da ɗan'uwanta Hajiya ta haɗe rai ta ce ba wanda ya isa ya yi ma Mimi auran da ba ta so wanda ta ke so shi za'a aura mata in sha Allahu sai Yaddiko ta yi shuru sanin halin Hajiya. Sai dai ta kalli Hajiya ta na faɗin" To wai gidan nasu babba ne? akwai wajen da ita Binta za ta sake ne?
Hajiya ta yi mata banza kamar ba ta ji ba sai ta kara da cewa" Kuma wani sana'a ya ke yi yanzu? Kai tsaye Hajiya ta ce" Ki bari in Bintar ta zo ki tambaye ta, na ji dai kamar ta ce min ƙwallo ya ke yi."
Yaddiko ta ce"ƙwallo kuma? Ƙwallo daman sana'a ce? Hajiya ta yi mata kunnen uwar shegu sai ma ta ta shi ta shigewarta ɗaki saboda ta san halin Yaddiko da bin diddigi har da abunda ma bai shafeta ba sai ta ji.
  Kuma saboda haka sai da ta jira Mimi ta dawo gidan ta kuma tsare ta da tambayoyi har tana cewa" Ke kam yanzu Binta da wannan yaron da Jaheed ya fi sa komai ki ka hana kanki sukuni da zaman Lafiya? Kuma wai har ya na wani saka sharuɗɗa kuma a haka kika ji kika ga ni? Hajiya da uwarki su ka mara miki baya ko?  to naji an ce ƙwallo ya ke yi? da  ƙwallon zai riƙe auran naki kenan?
  Sai Mimi ta kasa mgana kila Yaddiko ba ta san matsayin Aji a Gombe United ba ne kila suna ßauka matsiyaci ne kamar sanin da su ka yi masa a baya. Haka Yaddikko ta yi mata tas ta ce sai taje ta aurei wanda take so amman ta sani ɗanbuwanta ya fisa komai na cancanta, bayan Yaddiko ta gama nata ta ta fi Madiha ta kirata, tun da ta ga kiran  jikinta ya ba ta sun ji mganar tana ɗaga kiran ta ji tana faɗin "Mimi gaskiya na yarda u are Stupit kina da wawanci ke ba yarinya ba balllantana na ce yarinta ke damun ki, me zw  ki tsinta a wannan a auran yaron? Ko a baya ban ga laifin Abi ba, abunda ya yi shine dai dai, me ya ke da shi? who is he da zai ce sai da sharuɗɗan  da ya tsara zai amince da auran ki, kina da komai na mace mai aji amman saboda sakarci kin zauna  kin saki kanki a arha kamar ki ne za'a je ana roƙon wanda bai dace ba, da ya aure gaskiya am higly disappointing on you Mimi kunya na ji da Mommy ke faɗa min na ji kamar na yi miki kuka wallahi"
  Kuma tana gama faɗin haka ta kashe wayarta, Mimi ta koma ta zauna gefen gado ta dafe kanta sai hawaye ina laifinta domin ta amince da auran wanda take so? Ita ba ta ga laifi ba domin tun a farko ai shi aka saɓama wa, me ye aciki domin an je an ba shi hakuri ai ya cancanta ne.
Kuka ta yi ta yi, Hajiya ma ta san za'a yi haka tun da ta ga Yaddiko ta tasa Bintar da mgana ta san sai sun sakata kuka haka ta zo ta isketa tana ta kuka kwance a kan gado.
Hajiya a ka bari da lallashinta, Mimi faɗi ke yi" Hajiya mene laifi in n cce zan auri Mansoor? Ko shi menene laifinsa a wannan maganar? Hajiya ta ce"Share hawayen ki, ba ki da laifi shi ma kuma ba shi da laifi a wajena."
  Ashe har gwara Madiha ma Khadi sai da suka yi kaca kaca da Mimi domin kai tsaye ta ce" Mimi da gaske ne fa Yaro nan ba Ajin ki ba ne wlh, an san dai ba'a kyauta masa daga farko ba amman miye na wani zubar da daraja don Allah? Ko a saninsa da na yi a baya gayen ba shi da wani kwarjini da gaske fa takala ne ɗan takala mai rayuwa a anguwar talakawa me ya tara? Auran wahala za ki je ki yi kina yi ma uwarsa bauta da shi kanshi aikin banza kawai."
Ita kuma Mimi ta ce ina ruwanta? ta ji ta gani ta na son abunta a haka Khadi ta ce"Wait wai me kika gani a wajen wannan baƙin yaron da kika kasa daina son sa ne?
Kai Tsaye Mimi ta ce" Abin da kika gani a jikin Muhammad har ki ka aure shi."
Sai Khadi taji haushi ta fara Masifa ta na faɗin" ke kada ki kuskura ki ce za ki haɗa mijina da wannan banzan saurayin naki, kinsan dai ya fi ƙarfinsa da duk abunda ki ke tunanin ya mallaka da duka danginsa gabaɗaya, in ma kina tunanin wai ya na ƙwallo to uban wa ma ya san shi ko iya ƙwalln anguwanni ne, domim ba wanda ya san sunan shi cikin jerin sunayen an ƙwallon kafan naija rubbish kawai."
  Itama Mimi ta gatsina mata magana da cewa"  Ko ma dai menene kowa da sandan hannunsa yake duka." Kowa ya katse wayarsa ya na huci Dr ne kawai ya kirata suka  yi mgana ta fahimta shi da ya ke har Abuja Mommy ta kira shi ya je ta yi masa bayani sauran kuma daman ta waya ta sanar da su suka nuna ba sa goyon baya.
Shi dai Dr tunda ya ce "Kina son shi Mimi? Za ki iya zaman aure da shi? Ta ce eh shi daganan yasa ki ya yi ma ta fatan alheri a fili da sarari. Saboda Mimi ta ce idan an an ciza, to ya kamata a hura, ka da a zo daga baya kuma nadama.
  Cikin kwana biyu labarin za a zo kawo sadakin Mimi ya je kunnen kowa har Jaheed haka ya kira Mimi kamar ya yi kuka yana faɗin" Yanzu har wani can bare ya fini a wajen ki Mimi? Ita nata kawai ka yi Hakuri Jaheed har Hajiya ya kira yana ce mata ta zaɓi wani bare a kansa kai tsaye Hajiya ta ce" ba haka ba ne, na dai zaɓi farincikin Binta ne." Da har garin ya so ya dawo Daddy ya kira shi yace a kul ɗinsa kada ya ji ya zo garin nan ya zauna ya yi aikinsa shi yasa bai zo ba amman ya yi kuka bai ɗauka Mimi za ta yi masa haka ba. Sannan shi bai ma wani samu bayanin wanda Mimin ke so ba ya dai san mganar tuntuni amman kuma yasan  bai fishi komai ba a yanayin ma abunda ya raba su tun farko.
  Bangaren Mimi kuma ta kasa faɗa ma kowa hatta da Rukky ta bari sai sun zo sannan, kuma abunda ke ba ta mamaki tun daga wannan sakon Aji bai kara ce mata komai ba, ba kira ba sako kuma ta yi masa sallama ta chart ya yi ticking biyu alamun ya shiga amman bai buɗe saƙonta ba, ita kuma ta na ji a jikinta Mansoor na sonta sai dai kuma wani lokacin Jikinta na sanyi in ta ga yadda ya ke tafiyar da ita amman tunda ta ji ta gani ba ta nuna gazawarta ba.
******
Ranar Alhamis Mu'azzam da Iyalansa su ka iso Gombe,  ballatana ma tunda ya ji harda shi za'a je kai sadakin auran Mansoor sai bakinsa ya ki rufuwa. Daman tun a jiya Baba ɗanjuma ya yi mgana da su Baba Sani kan zuwa gidan su Mimi tunda Hajiya ta ce gidan Sanata za su je, Sanda su ka ji mganar sun yi ta mamaki shi kuma Baba Ɗanjuma ya ce kaddara Allah ya kaddara ita ɗin matar ce. Sai kaji mganganu na tashi cikin gida, sauran yaran Inna Meri daman sun sani Walida har gida ta je ta sanar da Bintu, Bintu ta yi uban shewa ta buga cinya kafin ta ce"Kai akwai shagali a gidan Wanzamai"
Sai kuma ta kara bushewa da dariya kafin ta ce"Kai Baban Inna ɗan bala'i ne, wai ɗakin nan na lungun Inna anan zai saka wannan yar gayun? Sai ta ƙara saka dariya kafin ta ce" Lallai  za'a ga zama a gidan Wanzamai."
Yaya Halima kuma daman ta zo gidan Inna Meri ta faɗa mata kowa ya ji sai ya yi mamaki, sai dai a cikin kasan ransu su san kanin na su yana nufin wani abu gaskiya.
  Mu'azzam kuwa bai yi gaggawar sanar da su Nasir ba ya bari sai sun je sun dawo tukunna, Baba Ɗanjuma bai yi gaban kanshi ba sai da ya kira Baba Yakubu suka yi mgana kan Mansoor su kuma su ka bashi dukkan wata dama a cewarsa ai shine uban Mansoor har abada alhakin neman auransa ai ya na hannunsa ne shiyasa ya nemi abokinsan Mallam Hashimu sai Baba Sani da ɗanlami da Mu'azzam.
Mansoor bai zo gidan ba sai da Mu'azzam ya zo gari yaje gidansa su ka kwana washegari jumma'a ya ɗaukosa suka zo da daddare.
Daman ya ciro kuɗi Dubu dari biyu ya ba ma Baba Ɗanjuma ya ce in sadakinta ya wuce haka su dawo bai ce a cika masa ba Inna Meri daman tuni ta daina mgana domin sanin Halin Baban inna kunyata mutum zai yi.
  Washegari 16 July 2022 ranar Asabar da Misalin karfe goma na safe suna gidan tsohon Sanata Alhaji Hamza kuma sun samu tarba mai kyau kwarai da gaske, da ga shi sai mijin Yaddiko da wani abokinsa Honorable Jamilu. Umarnin Hajiya ne shi yasa ba zai iya yin wani abu da ranta zai so su ba,  amman bai wani saki fuska ba, ba Laifi sun gyara jikinsu su Baba Sani ne sai a hankali sai faman kalle kalle su ke yi suna taba juna an kosa a fita a yi gulma an gabatar da gaisuwa Baba Ɗanjuma ya miƙaa ma Alhaji Hamza Hannu su ka yi musabaha su ka gaisa Baba Ɗanjuma ya ce" Alhaji ya hakuri kuma? Allah ya jiƙan sa da Rahama." Ya amsa da Amin Amin.
Bayan kawo musu ruwa da Lemu haɗe da abun ci irin su samosa da Cake sai aka fara mganar da suka taru domin shi.
  Sun nemi da Alhaji Hamza shi zai yanke musu Sadaki tare da saka rana amman suna ga ya masa ƴaron ya ce ba ya son bikin ya wuce wata biyu shi kuma haushi ya kama shi tunda daman shi ya saka Sharaɗinsa sai kawai ya ce Sadaki dubu Hamsin mamaki ya kama su amman ba wanda ya yi mgana, su ka kirga suka ba da Alhaji Hamza ya ce an saka rana nan da wata biyu kamar yadda shi Mansoor ya bukata. Duka duka zaman bai gama cika mintina talatin ba taron ya ta shi Ko ruwa ba su sha ba Gwara Baba Sani da Baba Danlami sun sha ruwa sun kuma sha lemu sannan da za su tafi tunda a Motar Mu'azzam ne sai Alhaji Hamza ya saka a ka kwashe aka saka musu a mota.
Suka rabu suna ma juna gdiya sai bayan Tafiyar su Mijin Yaddiko ya kalli Alhaji Hamza yana faɗin " Wannan wani irin aure ne? ba goro ba minti? Alhaji Hamza ya ce' Irin shi suke so ayi shi ya sa."
  Daganan ya kama bakin shi, suma daga nan suka yi sallama shi ma kuma da ya shiga cikin gida bai yarda ya yi mganar da su Mama ba,gim ya yi da ransa ya sake shiri ya fita sai dare ya je gidan Hajiya ya kai mata Sadakin da kuma ranar da ya saka.
Ya ɗauka ma Hajiya za ta ce Sadakin ya yi kaɗan sai ya ji ba ta yi mgana ba sai dai ta yi ta saka albarka ta ce ya ijiye sadakin a Hannunsa ai uban Binta ya ke  bai yi gaddama ba ya ta fi da shi gida sai da ya koma ne ya yi ma Mama bayani an kawo sadaki dubu Hamsin an saka rana nan da wata biyu. Mama ta jinjina sadakin amman ba ta yi mgana ba, kada ta tofa ace tana jin haushi saboda Jaheed amman auran nan kamar ya zama ƙaskanci ga Mimi tafi karfin wannan sadakin duk da sadaki ba ya kaɗan kuma ba yawa amman in aka cika ba zai zama Laifi ba. Amman aure haka kai tsaye ba wani abu haba ai ba haka ake yi ba, sai dai bakinta ƙanin kafanta ganin shi kan shi wanda ke matsayin Uban nata bai ja da mganar ba.
  Haka su Mu'azzam suka koma gida da Labarin abunda ya faru Mansoor kuma saƙo Mu'azzam ya tura masa ya sanar da shi ko da su ka koma ɗakin Inna Meri ya cika da ƴaƴanta da Jikokinta Bintu har Mp ta zo da shi Mu'azzam na shigowa da labarin an saka rana ta kure wakar kujeran Tsakar gida Inna Meri na a'a ba ta saurare ta ba, su Yaya Amina na zaune suna ta dariya Hibba ce mai conecting da wayarta ma, Magajiya ma ɗakinta akwai Jumma da Zuwaira sai dai ba su leko ba su gaje ma suna bangaren domin su ji yadda aka kwana. An shigo da katan katan ɗin ruwa da lemu da su samosa da aka ba su acan Baba Sani masu haɗama sun  kwashe kusan duka su ka bar kaɗan Baba Ɗanjuma bai damu ba ya ce a diba a kai ma mallam hashimu gida. An yi girki bangaren Inna Meri jallop ɗin shinkafa kuma an aika duka sasan gidan minti dai sai daga Baya Inna tace sai ta siya ta raba duk wanda ya ganta zai gane tana farinciki yau burinta tana tunanin ya kusa cika na kusa ganin auran Baban Inna.
  A bangaren Mimi ma kamar hakane sai ta ga abun kamar wasa san da ta dawo gidan Hajiya  ke faɗa mata ta yi hamdala da godiya ga Ubangiji Mommy ta fara kira itama daman tana shirin kiranta ne ta yi mata fatan alheri sannan ta ba ta hakuri tace kada ta damu da su khadi za su sauko nan da wuri kafin lokacin bikin, har Mommy ta ba ma Asma'u su ka yi mgana Mimi tace ta na nan shigowa Abujan karshen watan da su ke ciki. Ranar ta kwana salla da nuna godiya ga Ubangiji da gaske bakinciki na saka kuka haka ma farinciki, sannan in farinciki ya yi maka yawa sai barci ya kaurace ma idanuwan ka.
Ta rasa da wa za ta yi sharing farincikinta sai kawai ta tura ma Rukky sako.
"Baby am Engaged"
  Da asuba ta tura mata saƙo sai ga kiran Rukky kuma lokacin barcin da ba ta samu ta yi ba ya kwasheta Rukky ta yi ta kira ba'a ɗauka ba ƙarfe bakwai na Safe sai ga ta a gidan Baaba Uwani na madafi tana abun karyawa tace Hajiya na dakinta tana lazimi Mimi kuma ba ta fito ba. Ɗakin Mimi kawai ta wuce kai tsaye ta same ta kan sallaya tana  barcin ta sai ji ta yi an sakar ma ta duka a cinyarta a firgice ta mike tana sosa wajen lokaci ɗaya tana kallon Rukky.
Yamutsa fuska Mimi ta yi kafin ta ce"Rukky miye haka? Cikin Jin Haushi Rukky ta ce"Ke menee gaskiyan sakon da kika turamin? Sannan ina ta kiran ki ba ki ɗauka?
Mimi ta mike tsaye tana mika kafin ta ce"Am Serious zan yi aure nan da Wattanni biyu Baby" Sai ji ta yi Rukky ta rumgumeta tana Murna faɗi take yi" Am so happy for u Mimi jaheed dai ya ciri Tuta." Da Sauri Mimi ta tureta daga jikinta kafin ta ce" Wani Jaheed ɗin?
  Sai Rukky ta tsaya kallonta kafin ta ce" bashi  ba ne? To wa ye?
Mimi ta kaɗa ido sama kafin ta ce"Da wanda ya dace mana." Rukky ta yi zuru kafin ta zaro ido ta ce " Ba dai da wannan baƙin mutumin mai bakar zuciya ba?  Aji ko? Ko ba haka ba ne sunan da kike kiran shi ba? Mimi ta kaɗa kai Lokaci ɗaya tana zama gefen gado kafin ta ce" Shi baki ba Halittan Ubangiji ba ne? Ki kuma daina kiransa mai bakar zuciya domin baki san shi ba Rukayya."
Yadda ta faɗi mganar ne yasa Rukky ta yi shuru tana mamaki kafin ta koma ta zauna kusa da Mimi tana faɗin"How? ta ya ya hakan ya tabbata?
A gajarce Mimi ta sanar da ita komai itama idon ta zaro kafin ta ce"Ji wani mganar banza a wani gidan za ki zauna? Gidan yawa ne fa daga jin sunan gidan nasu?
"Yes! And so?
  Rukky ta kura ma Mimi ido kafin ta ce"Mimi an ya kina da Hankali kuwa? In so hauka ne hakuri ma ai magani ne"
Mimi ta ce"Ni nawa haukan son ba shi da mgani Rukky, mganin shi guda ɗaya na auran na da Aji Aji shine maganina."
Sai Rukky ta kasa mgana hmm kawai ta ce kafin ta jinjina kai ta ce" Kamar ki ace sadaki wai dubu Hamsin Mimi?
" Ya yi kaɗan ne? Ai ni nace ma ya yi yawa ba domin ma shi sadakin ya zama dole ba da ban karɓa ba."
Mimi ta bata amsa a Dldakile sai Rukky ta gyaɗa kai  kafin ta ce"Ni kam me ki ka ga ni a jikin wannan baƙin mutumin ne? Ni dai ban ga wani abu na musamman ba Mimi."
  "Daman ba ke ya dace ki san shi ɗin na Musamman ba ne Rukayya. Ni da ya dace na sani kuma na san Aji na mussaman ne."
  Mimi ta katseta bayan ta ba ta amsar ta saka Rukky ta ga mganar ta koma da Zafi sai ta bar mganar ranar daman Mimi ba ta da aiki a gida za ta huta ba ta wani jima ba ta tafi, Sai dai ta leka ɗakin Hajiya sun gaisa itama Hajiya ke kara faɗa mata an saka ranar Mimin ta ce sun yi mgana da ita.
Tana tafe a hanya tana tunani me ya sa Mimi ta cika taurin kai ne? Ta yi hakurin shekarun baya ma ballatana yanzu ita fa ba ta ga abun so a wajen wannan ba, ba wani abu na musamman tare da shi sai bakar zuciya da baƙar fuska.
Gani take yi Mimi ta saukar da darajanta sam wannan nutumin bai dace da Ajin rayuwarta ba, ba ma haɗi ko da take ganin yanzu shima yana da kudi amman ba kuɗin ba cancanta da nasabar za ta duba kamar Kwaɗon bai yi tsari ba.
******
A group ɗinsu nasu biyar Mu'azzam ya shiga ya rubuta" Guys babban shagali na tunkaro mu Aji zai yi aure"
Da rana to duk suna wajen aiki sai can da yamma Nasir ya gani sun kan jima ma ba su yi mgana aciki ba. Aji ma da ba'a saka shi a lissafi ko sannu bai taɓa cewa ba.
  Nasir da ya karanta emojin dariya ya turo kafin ya ce"Kai Mu'azzam mu fa ba abokan wasanka ba ne, Sai dai in so kake daman ka tsokani Yayan na ka."
Mu'azzam ya fito ya ce" Am serious fa nan da wata biyu Nasir." Sai Nasir ya turo emojin zaro ido kafin ya ce" Wai da gaske? Ban yarda ba."
  Ya ɗauka wasa ne ganin Mu'azzam bai ƙara mgana ba sai kawai ya tura cewa" Mu'azzam kai da Aji kila sai ya naushi bakin ka in yaga fatan da kake yi masa."
To sai can dare da Misalin goma na dare Mu'azzam na gidan Mansoor suna tare ne ma a lokacin ya shiga group ɗin sai ya ga saƙon Makama da ya yi tagging ɗin mganarsa.
" To in dai da gaske ne, gidan boka ta kai sunan Aji."
  Ahmad ya zo ya sako emojin dariya shima Mu'azzam na gefen Mansoor shima wayar ce ke hannunsa amman ba lalle ya kunna data ba. Sai ya kunna vioce note ya fara mgana da cewa" Da gaske ne fa yau muka je aka saka rana nan da wattani biyu kun ji ma na rantse." Sai ya tura Mansoor na jinsa bai ko Juyo ba sai shine yavce"Ba ka ji ni da abokan ka ba ne?
Mansoor sai ya cigaba da abunda yake yi sako yake son tura ma Mimi amman sai ya rubuta sai kuma ya goge ya yi haka ya kai sau biyar.
Mu'azzam ne ya kunna Vioce sai ya ji muryan Nasir na faɗin" Wai daman da gaske ne?  lallai to ta maganar makama ne wannan yarinyar ya kamata a sara ma malaminta aikinsa na kama da yankan wuka."
Mu'azzam ya fashe da Dariya sai ka yi ya yi typing.
" Kusan ma wace ce? Mimi ce fa"
  Shuru ba su yi mgana ba sai kawai ya ga Nasir ya hadlɗa group vioce call kuma dukkansu huɗun suna online ban da Aji.
Mu'azzam sai ya ɗaga ya saka a speeker yana na dariya Sai ji ya yi Nasir na Faɗin "Mu'azzam ba ma yar wasa? wata Mimin? Ko dai mai irin sunanta ne?
Ahmad ma ya ce" Nima ina tunanin mai irin sunanta ne." Makama kuma yace"Ni na kasa mgana ma"
Mu'azzam na shirin mgana kawai Aji ya zuro jikinsa ta baya ya ce" Ku dai magulmata ne, miye kuke wani rawan jiki? 
Sai ya ji sun ɗauki Ihu gabaɗayansu suna kiran sunan sa.
"AJI..! AJI..!"
Mirmishi ya yi kafin ya ce" Abin d Mu'azzam ya faɗa muku gaskiya ne, kada ku damu ba sai kun yi wani shiri ba ni ɗaurin auran ma ku yi zaman ku,  ba zan yi gayya ba."
  Daga haka ya mike zai bar ɗakin sai ji ya yi Nasir ya buga Ihu har da fito kafin ya ce" Ku na gidan Aji ne? Mu'azzam ya amsa masa da eh, sai ji ya yi ya na cewa ga shi nan zuwa domin ba zai iya barin sai gobe ba  a ce ya ji yadda abun nan ya faru ba.
Mu'azzam na ta dariya Ahmad da Makama a ka bar Mu'azzam na yi musu bayani Mansoor ya dawo ɗakin ya shiga wanka bayan ya fito ya fita falo ya na motsa jikinsa har a lokacin ya na jin hiran Mu'azzam da su Ahmad. 
Ba jimawa sai ga Mu'azzam ya fito ya ce Nasir ne ya zo bari ya je ya buɗe masa kofa Mansoor ya yi kasaƙe bai ce komai ba amman a ransa ya na jinjina shaharan Nasir a son jin gulma.

Lokacin da su Nasir suka shigo falon gidan Mansoor yana zaune daga shi sai dogon wando baki ya yi zaman kamar na cin abinci ya tankwashe kafafuwansa ya daidaita yanayin jikinsa ya na jujjuya wuyansa zuwa saman kafaɗansa zuwa hannayensa da suke a cure saboda karfi Aji cikakken ɗan ƙwallo ne da ko da yaushe yake cikin motsa jiki ballantana da safe da yamma a can camp suna yin cikin morning and evening traning kuma daman tun can shi ba ƙarami ba ne dogon Ingarman namiji ne, asalin ɗan garin Mallam Sidi na garin kwamin ta jihar gomben Nageria.
  Nasir na shigowa ya ga Aji sai ya daka tsalle ya isa gabansa ya ɗaga hannu kamar mai jinjina yana faɗin" An gaida Aji, Aji duniya"
gim da ransa ya yi saboda sanin halin Nasir, Mu'azzam aka bari da yar dariya.
Kawai sai Nasir ya zauna gefensa Lokaci ɗaya yana faɗin" Wai ya aka yi haka ta faru ba mu sani ba?  Aji ko dai kiranye yarinyar nan tasaka aka yi maka? Lamarin da mamaki" Aji ya kara haɗe rai kamar ba zai yi mgana ba sai da ya ji Mu'azzam na kare shi da cewa ba wani kiranye kiran Allah ne, sannan ya buɗe baki ya kira sunan Nasir ɗin sai kuma ya kasa ce masa komai.
Nasir ya daki kafaɗansa lokaci ɗaya yana faɗin "Miye? Ka yi mganar ka mana kasan dai ina da amsar ka wallahi"
Mu'azzam ya kallah lokaci ɗaya kafin ya ce" ka ɗauke sa daga waje na ba na son hayaniya." Nasir ya sheke da dariya kafin ya ce"Shege Aji har gobe dai ba za ka sauya ba"
  Kallon Nasir ɗin ya yi yana mamaki shi fa ya jima bai yi zagi ba in ba faɗa yake yi ma kannensa ba, su har gobe su Nasir ba za su ga ne sun girma ba, kara haɗe rai yayi har Mu'azzam ya ja shi  ɗakin kwanan Aji domin su yi mgana, Nasir uban yan son jin zence Sai da ya ji komai tun daga farko har karshe.
Baki ya rike kafin ya ce" To Allah yasa ba auran ɗaukan fansa zai yi da yarinyar nutane ba, na san zuciyar Aji sam ba ta da kyau." Sun ci gaba da tattaunawa kan lamarin sosai har kusan sha biyu na dare sannan Nasir ya ce bari ya tafi, sun mike kenan Mu'azzam zai rakasa sai ya kara bin ɗakin Aji da kallo ba komai aciki sai katifa da kayansa sai takalma da tarkacen uban Kofunan da sarkan kararrawan da ya sha karɓa a kan ƙwarewansa a ƙwallo da kofunan da ya sha ciyowa tun a zamanin baya har zuwa yanzu.
Ga su nan birjit ba iyaka yana ji a jikinsa watarana Aji zai zarce in da yake a yanzu Saboda ubangiji ya rubuta shi a ƙwallo zai ci abincinsa duk da yadda a baya ya riƙa nuna shi ba ita ba ce ra'ayinsa ba.
  Sun fito falon kenan Nasir ya kara bin falon dake wayam kamar zaure da kallo kafin ya ce"Ba domin Aji ya juyama duniya baya ai da ya mori kuɗinsa."
Sai ya bar Mu'azzam da dariya a yadda suka barshi haka su ka same shi  duk da sanyin fankan dake falon duk ya haɗa zufa.
Nasir ya kallesa sosai kafin ya ce" Aji gidan nan daka gina daman saboda ka riƙa kwana kawai ka gina shi ba saboda matar da za ka aura ba? Saboda Mu'azzam ya faɗa masa in da Yayan nasa ya ce yar gayu kamar Mimi za ta zauna. Mansoor ya yi kamar ba zai yi mgana ba sai da ya ji Mu'azzam na faɗin" kuma kasan ma abun mamaki? dubu hamsin babanta ya ce mu ba da Sadaki."
Nasir ya zaro ido kafin ya yi mgana ya ji Aji na faɗin" Eh in ma na gina ma kaina ne  ai gumina nake ci."
Nasir sai ya girgiza kai kafin ya ce"Kuma tsakanin da ga Allah Mimi ba tafi karfin dubu hamsin a wajen ka ba?
Kai tsaye Aji ya ce" A hakan ma ta yi daraja"
Ya faɗa yana kokarin sassauta yanayinsa Ubangijinsa ne kaɗai da shi kanshi suk san irin halin da yake ciki akan yarinyar nan.
Har Nasir ya gama babatunsa ya yi masa sallama ya tafi bai motsa ba sannan har Mu'azzam ya dawo yana inda yake sanin halin Yayan nashi ya sa ya shige ciki ya yi shirin kwanciya amman sai ya bige da waya da Hibba dake gidansu za ta kwana sai ranar lahadi za su koma da safe saboda litini akwai shiga office.
  Bai san ma lokacin da barci ya kwashe shi ba sai cikin dare da ya farka ya ga ɗan uwan nashi a kusa da shi ya yi kwanciyar sama ya na kallon rufin ɗakin yana barci  numfashinsa na sama da kasa cikin kwanciyar hankali,  ya ɗora hannunsa duka a saman kirjinsa ya dunkule waje ɗaya. Mu'azzam ya jima yana kallonsa kaunar Ɗan uwan na hi na ratsa dukkan sasan jikinsa yana fatan Allah yasa wannan auran shi ne silan samun farincikin Yayan nashi kenan har abada. Tiolet ya shiga ya kama ruwa ya fito sannan ya sake komawa ya kwanta amman sai da ya ɗora hannunsa guda ɗaya saman hannun ɗan uwansa nasa yana mirmishi sannan ya koma barci, sai da barcin sa ya fara nisa sannan Mansoor ya buɗe idanuwansa tunda shi ba ya wani samun barci sosai da daddare kuma motsi kadlɗan sai ya ta da shi. Duk motsin Mu'azzam a cikin Idanuwansa bai nuna masa ya na farke ba ne, hannun da ya ɗora masa ya cire ya maida shi saman katifa a tsakiyarsu sannan ya dunkule hannayen su waje ɗaya yana kallon fuskar Ɗan uwansa wasu abubuwa da suka shuɗe na rayuwarasu a baya suna dawo masa daki daki har bai san lokacin da ya yi mirmishi shi kaɗai ba.
******
Ranar lahadi Mu'azzam da iyalansa suka koma Kano, Bangaren Inna Meri kuma ta siya minti duk ta rabama makota da ƴan uwa na saka ranar auran Mansoor.  Saƙon mintin har can babban gidansu Mu'azzam da su daman ko ba a kai musu ba sun zama ahali ɗaya da Inna Meri, mutanen Mallam Sidi kuwa sai dai a waya Inna Merin ta sanar da su lokacin su da sauran danginta na can shiyar Argungun. Acikin gida kuwa su Gaje sun ga ji da ƙananun mganganu sun hakura na jin dai yarinyar nan ce dai ƴar Sojan ce da ke aiki a gidan talabijin Mansor din zai aura tunda ai mazajensu sun ba su labarin abunda ya faru, ita kuma Inna Meri ko Allah sanya alheri a ka shigo yi mata ba ta yarda ta ba da wata Fuskar da za a  yi wata mgana da ita.
  Mariya da ta ji an saka ma Yaya Mansoor rana sai da ta yi kuka domin ita har ga Allah soyayyar aure take yi masa amman ta san ko giyar wake ta sha ba ta isa ta tunkare shi da wannan mganar ba.
Kamar yadda suma su Baba Sani suke faɗi ai acikin gidan ya kamata ya ɗauki mata ko domin gatan da Baba Ɗanjuma ya nuna masa, shi kuma acikin ransa a matsayin shakikin Uba ya ɗauki Baba Danjuma shi ya sa bai taɓa jin zai iya hallasta ma kansa cikin ƴaƴan gidan ko ahalinsu ba.
Tunda aka saka lokacin auran nan dai dai da rana ɗaya bai taɓa kiran wayar Mimi ba, ko kuma ya yi tunanin zuwa wajenta, hakan ba shi cikin tsarinsa. Harkokin gabansa kawai yake yi yana nuna kamar bai damu ba, ba ka ka  gane yanayinsa b mutum ne mai shanye duk da halin da zuciya kan bayyana a saman fuskar ɗan adam shi ko ka ganshi sai ka rasa ga ne yana cikin farinciki ko akasinsa saboda yanayin fuskarsa a koda yaushe a gimtse.
  A bangaren Mimi itama ba ta wani ɗora ma kanta wahalan Aji ba, tunda ta san Halin shi aikinta kawai ta saka a gaba sai dai ta samu kwanciyar hankali ta fara maida jikinta sannan acan wajen aiki Rukky ta gama yawo da cewa Mimi za ta yi aure nan da daɗewa  ba, sai sunanta ya fara ɓacewa daga Mimi ya koma coming amaryan Karamchi tibi, ita kunya ma suke ba ta sannan a gefe ɗaya kuma Rukky ta dage sai an yi shagali a bikin Mimi ta gama lissafinta Mimi ba ta ce mata komai saboda tasan da kamar wuya bidi'a ta shigo cikin tsari Aji mutun ne mai wahalar sha'ani ta san wannan tun a sanin da ta yi masa baya ballatana yanzu da abubuwa da dama suka sauya.
Yadda bai neme ta ba ya sa itama ta yi hakuri ba ta neme sa ba, a karshen watan ta tafi Abuja ta ga Mommy ta yi kwana uku sannan ta dawo gombe, Kwanaki da ta yi niyyar yi a can Abuja ma rage su ta yi saboda zuwan Khadi Abuja tunda kuma ta zo ba su yi zaman Lafiya ba ita dai tunanin Khadi Mimi ta wulakanta kanta shiyasa washegari ta biyo Jirgi ta dawo gida zai fi mata kwanciyar hankali.
  Ta rasa me ya sa suka damu saboda ya ce da mahaifiyarsa za ta zauna? Ita ba ta ga abun damuwa  aciki ba, ba'a fara shirin bikin ba sai da aka shigo watan bikin sannan aka fara kokarin tanadar wasu abubuwan tunda akwai kuɗin. Hajiya ita kanta ta lura da cewa Angon na Mimi ba ya nemanta amman ba ta taɓa nuna mata ta gane ba, Sannan akwai bukatar sanin muhallin da Mimi za ta zauna domin sanin yadda za'a kawata ma shi dalilin haka ya sa Hajiya ta kira Inna Meri ta yi mata mgana duk sai Inna Meri ta ji ta muzanta domin Baban Inna bai kara wani motsi ba tun bayan saka ranar, sai da Hajiya ta yi mata mgana ta saka a ka kira mata shi a waya ta masa mganar dangin Mimi suna bukatar son ganin a inda ƴarsu za ta zauna.
Sai ya nuna mata kamar ya sha'afa amman Auwalu zai kawo ma'aikata za su zo su duba ɗakin domin ganin abunda ya kamata tunda daman ɗakin Silif kwai akayi ba simimti ba Komai sai kofa kawai.
Da yake Auwalu na aikin gini shi ya saka a kan gaba shi har ga Allah ya ɗauka wani waje za'a gyara a gidansa sai ya jii aikin a cikin can cikin gida ne.
  Ba wanda ya sani sai ganin ma'aikata aka yi sun zo har lungun Inna Meri sun duba ɗaki sannan sun yi lissafin abubuwan da za'a kashe gabaɗaya. Ɗakin ciki da falo ne amman falon ƙarami ne ciki ya fi girma, a daran ya tura musu kuɗin aikin washegari sai kayan aiki da Ma'aikata shi kan shi Auwalu ya sha mamaki lokacin da Mansoor ke sanar da shi Matar da zai aura ce za ta zauna a kusa da ɗakin Inna Meri shi kuma ya sanar da Magajiya da ta yi masa mgana tunda shine enginer ginin shi ya kawo ma'aikatan.
  Ai sai bala'i ya tashi a cikin gida har da su Baba Sani a cewar su ai Mansoor ba shi da gado a gidan da zai ce anan gidan zai zauna, Magajiya kuma a tsakar gida take ta bala'i da jaraban cewa Auwalu ma sanda zai yi aure hana shi zaman a gidan Baba Ɗanjuma ya yi amman saboda shi ba adali ba ne ya ɗauki ɗaki ya ba ma ɗan so kuma Agola har ta na cewa yau ita ta ga rahin godiyar Allah  ina gidan da aka ce ya gina? Bayan ana nuna shi  mai kuɗi ne amman ya ƙare da za ma a gidan da ba shi da gado aciki itama nan ta ce sai Baba Ɗanjuma ya fitar ma da Saddiqu shima ɗakin da zai zauna domin uban kuturi ya yi kaɗan Inna Meri ko fitowa ba ta yi ba daman abunda ta guda kenan amman shi Baban Inna ta lura fitina acikin jininsa take yi har jin daɗi yake yi ya ɗauko musu fitinar da ta fi karfinsu. Fisabillahi in ba nenan fitina ba, da gidan ka da komai me zai kawo ka zama a inda ba ka da hurumi?
  Baba Danjunma dai ya kashe mgana ya ce bangaren Meri da na Magajiya duka mallakinsa ne domin a shekarun baya kannen nasa su ka saida masa da rabi rabin gadon su a gidan shiyasa bangarensa ke da girma, in da suke ciki a yanzu nan ne haƙkƙnsu.  Maganar ɗaki kuma ya ce ya ba ma Mansoor halas makal wanda ya isa ya hana Ita kuma Magajiya ya ce mata shi bai hana Saddiqu zama ba in ya ga wajen zama sai ya zo shima ya zauna ga fili ga mai doki, ba Magajiya kaɗai ba hatta ƴaƴanta Zuwaira da Jummai suna ta bala'i akan suma Baba Danjuma ba ya yi musu adalci.
Daga karshe su Baba Sani suka ce tunda dai gidan yake so za su fita su bar masa gidan sai su koma wanda ya gina tun da kamar sun ga nan ɗin yake sha'awa shi fa gogan ma duk bai zo gidan ba a satin sama su na shirun zuwa Kano pillas za su buga wasan sada zumunci a tsakanin su suna can suna fama da traning tare da shirin su.
Inna Meri ce ke da hakuri kunsan kullum cikinyada mata mgana ake yi a cikin gidan nan to ya za ta yi?  daman ance ai ɗan kuka ke ja ma uwarsa jifa ita dai Baban Inna ya gama ja mata duk wani tozarcin duniya.
  Bai kuma zo gidan ba sai bayan sun dawo daga kano, wannan karon an tashi wasa biyu da ɗaya ne, Kano Pillers ta doke su da ci ɗaya san da ya zo an gama komai na ɗakin sai abunda ba'a rasa ba har tayels an saka Inna Meri ta dawo musu da aiki baya domin tun yana Kano ta kira shi tace sai ya yi ma Mimi tiolet a cikin ɗaki da farko cewa ya yi ta yi amfani da na su Inna ma, Inna Meri ta ce sai ta ci masa mutumci in bai shiga taitayinsa ba, Umarni ne ba shawara ba a yi ma Mimi makewayinta acikin ɗaki har da kitchen. Dole ɗakunan aka rage musu girma daga cikin uwar ɗakin aka Yanki makewayi na bayan gida da na wanka a haɗe, sannan daga karshen ɗakin aka ƙirƙiri ƙaramin Kitchen ɗin da Inna Meri ta ce sai an yi, duk domin ta tsira da mutumcinta amman a gatan Mimi tafi ƙarfin wannan wajen da Aji ke neman sakata aciki.
  Cikin Sati uku aka gama komai har fenti da saka wuta, sannan sai aka haɗe gidan gabaɗaya aka yi masa sabon fenti har ɗakunan su Inna Meri da uwar tsiya Magajiya bangaren su Baba Sani ne bai kai ga su ba, suna ta kunkuni duk da ɗakin ya yi kyau tun da dalilin Mimi shima Koridon ɗin shashen Inna Meri aka kankare shi aka yi masa Interlock ɗaki ya yi kyau dai dai na zaman yar talaka amman ba Mimi ba.
Su Amina duk sun zo sun ga waje ba wanda dai ya yi wata mgana amman a ransu suna auna yanayin da dangin Mimi za su nuna in suka zo su ka ga in da za ta zauna Bintu kuma ta na can tana Uban gayya a anguwa ita a dole yayanta zai yi aure zai auro mai aikin gidan talabijin ɗin nan yar gayu Mimi.
Inna Meri duk ta bi ta damu amman shi gogan ko a jikinsa a ce za ka yi aure bayan Sadaki ba za ka yi komai ba, har ta da kayan lefe ma ba shi cikin tsarin Mansoor. Kundunbala Inna Meri ta yi ta kira Hajiya ta sanar da ita an gama gyaran za su iya zuwa su ga wajen zaman Mimin daman kuma su ake jira. Sai Hajiya ta yi mgana da su Mama tunda su ne a hakku su je su gani.
Mommy ma an sanar da ita ta kuma sanar da Khadi da Madiha, Madiha dai tac e sai satin biki khadi kuma tace da wuri za ta je gombe saboda ta ga in da ma Mimin za ta zauna. Dalilin haka yasa Hajiya ta ce a jira ta sai da ta zo sai aka shirya zuwa gidan da babar ɗiyar Yaddiko sai Mama da Anty su uku kawai Hajiya ta ce sun isa ai ganin waje ne kawai ba wani abu ba.
  Ba su san gidan ba ƙwatance Hajiya ta yi musu bayan ta kira Inna Meri da kanta ta faɗa mata masu ganin ɗaki suna tafe, Inna Meri da rawan jiki ta saka Walida ta yi gyare gayren waje aka tanadar musu da ruwa lemu, Khadi tun da taji sunan gidan wai gidan Wanzamai take ta zagin Mimi acikin ranta  Tabbas gidan ba ɓoyayye ba ne sun gane ƙwatance sannan kuma sun yi tambaya, farat ɗaya sai ga su a kofar gidan ba laifi ai an gyara gidan sai dai ai ba kamar in da Mimi ta ta shi da rayuwarta ba.
Khadi ta saka wani katon gilashi da ya kusa rufe mata rabin fuskarta sai faman kallon mutane take ɗaya bayan ɗaya.
Magajiya dai na tsakar gida ita suka fara tambaya ta nuna musu lungun Inna Meri su ka fara isa can. Sun samu tarba sosai tunda Bintu ma ta zo gidan Mama ce kawai da Hadiza su ka zauna Khadi a ɗarare take ta na kare ma ko'ina kallo charting take yi da Madiha tana Labarta mata abunda ta ganin ma idanuwanta a inda a ke tunanin Mimi za ta zauna.
  Mama  kaɗai ce ta sha ruwa daga nan su ka ce sun zo ganin ɗaki ne, Inna Meri kunya ya hanata zuwa sai  dai ta ce Bintu da Walida su kai su ɗakin, ga shi dai sun sha Kofofin alfarma tunda ma su tsada aka saka amman suna Shiga wajen Khadi ta duba ciki da waje Tsab sannan ta kalli Bintu kafin ta ce"Amman ɗakin da Mimi za ta yi kiyon kaji ne in ta zo ko?  domin ya fi kama Keji ni a wajena" Bintu da ya ke itama a ce dariyan ta saka kafin ta ce"wani kaji? In da dai amaryan za ta zauna ne ki duba da kyau."
Khadi ta saki tsaki kafin ta ce"This is Serious."! Kawai sai ta ɗaga waya ta kira Madiha Vedio call tana nuna mata ɗakin Faɗi take yi"Sisto ta ya ni gani? da me ɗakin nan ya yi miki kama?
Ta faɗa ta na zagaya ɗakin tana nuna ma Madiha ita kuma ta ce ɗaki kamar ɗakin kwanan sauro ai ko dabbobi ne, ɗakin nan ya yi musu kaɗan.
  Bintu da Walida na gefe suna kallon  ikon Allah hatta Mama wajen bai yi mata haba dai kamar zai saka kaza aciki Haka Anty Hadiza ma sai da ta ce" Gaskiya wajen ya matse da yawa ko iskar kirki babu."
Mama ta ce"To ai karshen gida ne fa"
A cewar su ko duka ɗaku nan aka haɗe ba zai iya ɗaukan ko da kayan kitchen ɗin Mimi ba ne ballatana wani ƙaramim Kitchen kamar na kiyon Kaji da zabbi.
Madiha ta ce a ɗauki Video a kai ma Hajiya sannan Khadi ta tura ma Mommy ta gani, Mama ma ta ce za ta tura domin ta gwada ma Sanata ita kanta abun ya bata haushi haba ai tuwon girma ai miyarsa nama.
  Khadi ba ta da mutumci kusan duka gidan sai da ta  ɗauka a Video yanayin yadda su ka fita yasa Inna Meri tasan ba su ji daɗi ba, Bintu da Walida suka zo suna faɗa mata maganganun da suka yi ta yi, Inna Meri ta jinjina kai kafin ta ce" Da gaskiyar su fa, kar ku ga laifin su ga wanda ya ja min can na kuma gode masa tunda na haifesa."
Ran Inna Meri ya gama ɓaci amman ta kasa magana, kuma abun haushin ba wanda ya isa ya yi masa magana ballantana ya ji abunda ya raya a ransa zai yi shi yake aikatawa to ai shike nan amman ya sani hausawa na cewa idan an ciza to a hura Saboda kada watarana ayi nadaman rashin hurawan.
  Ma su ganin ɗaki suna komawa suka sauke ma Hajiya rashin jin daɗin ganin muhallin da Mimi za ta zauna Khadi ta nuna mata Video ɗin da ta ɗauka Hajiya ta karɓa ta gani kafin ta ce"To ai ni ban ga wani aibu ba ɗaki ya yi kyau sosai Ma sha Allah"
Ai sai su ka kasa mgana Hajiya kuma ta yi hakane saboda kashe mganar duk da itama wajen ya yi mata kaɗan ai ko ɗakin Mimi na gidan nan ya fi ɗakunan girma amman kuma tunda Mimi ta ji ta gani ita ba za ta ja da abunda ta ke so ba, Khadi ta riƙa masifa ai ba ta ma ɗauka haka auran Mimin zai zo ba, har ace wai  bayan Sadaki shike nan ko lefe ba zai yi ba tsabar ya raina mutane Mommy ma Khadi ta tura mata, ita dai kam ta nuna raahin jin daɗinta ta kira Hajiya tana korafi Hajiya ta ce ta yi shuru in ta yi magana za ta ba ma su khadi daman kara tsanar auran. Amman ita kanta ta san Mimi ta fi karfin zama a wannan ɗakin itama Mimi khadi ta nuna mata ɗaki  ta kallah ta ce ba ta ga aibunsa ba.
  Cikin Masifa Khadi ta ce" kike tunanin zama anan wajen Mimi? To wallahi ko Abi na da rai ba zai yarda ya kai ki wannan wajen da sunan aure ba"
Mimi tace"Zai kaini mana tunda shi ya ce a yi mini abunda nake so"
Khadi ta ce"To wannan kayan da ake shirin siya miki asara ne wlh"
Mimi ta kada baki ta ce mata" kada ku wahalar da kanku ku siya kalilan ɗin da za su shiga wajen ba shike nan ba."
Baƙinciki ya cika zuciyar Khadi cikin takaicin Mimi ta ce"Ke yanzu a haka kike son shi? Kama ta ya yi a cikin kayan lefen ki akwai mota ma aciki kin isa kuma kin kai Mimi." Mimi ta kalleta amman ba ta yi magana ba, sun damu da kayan lefe ita fa ta ma siya kayanta ta online sannan Mommy ma ta ce kada ta damu ta yi ma ta wasu acan itama ai ta na ta shan surutu daga danginta sai dai ta toshe kunnuwanta Dr kuwa su Madiha na ta zuga shi ya yi ma Mommy bore ya ce babu ruwan shi abunda Mimi take so a yi mata a wuce wajen sai a zauna lafiya.
  Khadi har tantama ta fara yi domin kai tsaye ta kalli Mimi kafin ta ce"Anya ma to wannan ba karen yan ƙwallo ba ne? Domin ni banga alamun ɗan balla anan wajen ba, miye cikakken sunansa ai in ya sanu Goggle za ta bayyana min shi."
Kamar ba za ta ga ya mata sai kuma ta kalleta kafin tac e" ki duba Gombe United Captain Mansoor Ibrahim Aji za ki ga bayanan sa"
Daga haka ta tashi ta bar mata ɗakin,ai kuwa Khadi ta sha mamaki, domin tana saka sunan Aji Goggle ta watso mata hotunansa da matsayinsa a ƙwallo har da ɗan takaittacen tarihinsa.
 _Mansoor Ibrahim Aji wanda aka fi sani da Ajin jihata Captain ne na ƙungiyar ƙwallon kafa ta Jihar Gombe wato Gombe United sama da shekaru biyar, Mansoor Aji zakwaƙurine ne a fagen buga wasa a fili, gombawa suna alfahari da shi ya sanu a duniyar ƙwallon kafa ta jihar gombe da zagayen ta._
  Mamaki ya kama Khadi domin ga hotunan Aji nan birjit iya kallonta wasu shi kaɗai tare da kambun nasaran da ya sha samu, sauram kuma shi da members ɗin su, wasu shi da Couch na su wasu kuma a sauran Jihohin da su ke zuwa buga wasa a duka Hotunan da Khadi ta gani ba ta ga wani hoto ɗaya da Aji ya yi ko da Mirmishi ba ne akwai wani hotonsa yana tsaye ne a ka yi hoton sanye da kayan United ɗinsu. Fuskar nan tana Kyali da baƙi saboda cikin rana aka yi Hoton sai a lokacin ta iya ganesa domin abunda ya faru shekarun  baya ai tana  gidan a lokacin sai dai tun bayan hakane ta manta da komai ta cigaba da harkan gabanta duk da tana bin yan ƙwallo amman na turai irin su man city hala da Sauran su amman ba ta damu da sanin na nageria ba sai dai fitattun irin su Ahmad Musa. Nan da nan ta ƙara goggle ɗin kuɗin da Captain ɗin wani Kungiya a ƙwallo zai iya samu albashin da ta gani ya kara ba ta tsoro bayan allowonce da suke samu in suka  fita wani gari wasa.
  Sai ta fara shan jikiinta akan baƙin Saurayin Mimi anya ba shi da wani nufi akan hakan? Ta duba tarihin sa kaf yana da Degree ya yi karatu a Gombe State University sannan kuɗi dai yana da su wulakanci ne kuma komai ya yi da gangan ne. Tunaninta sai ya karkata Allah yasa ba ɗaukan Fansa zai yi a kansu ba.
Nan da nan duk ta yi sreenshoot ɗin abubuwwn da ta gani game da shi ta hau Chart ta turama Madiha tana kuma online sai ta ce ta duba.
A kasa ta Rubuta mata" Gayen da Mimi za ta aura ne, duba ki gani." Sai da Madiha ta gama ganin komai sannan ta doka ma khadi video call ta ɗauka suna kallon Juna.
  Madiha ta ce" Na duba komai, in dai haka ne to me hakan ke nufi? Me ya sa ya yi hakan? Khadi ta ce"To Allah yasa ba abunda Abi ya yi masa ya ke so ya rama akan Mimi ba  na fara tsorata da mutumin nan daga ganinsa ba shi da kirki."
Madiha ta ce"Gaskiya idanuwansa ma na tsageru ne daga gani."
Khadi ta ce"Ko a baya da kowa ke tsoron haɗa ido da Abi shi bai yi ba, akwai taurin zuciya da tsaurin ido."
Sun ci gaba da tattaunawa Khadi na kara mata bayanin ta yi fa Goggle ɗin har albashin su gayen na da arzikinsa sai dai ya shirya mugunta ne, Madiha ta ce"Kyaleta ai ita ta ji ta gani Allah ya ba da sa'a."
  Kamar yadda Khadi ta binciko waye Aji haka Alhaji Hamza ya saka aka yi masa binciken tun daga tushe saboda Mama ta zo itama da na ta korafin bai dace a kai Mimi wannan muhallin ba, ta kuma nuna masa wajen ya gani, Mimi da ta so a babban gida itace a bedroom guda ɗaya kamar wata yar aiki, Sai ya yi amfani da mganar Mama da ta ce ko yaron ba shi da Sana'a ne yasa a ka masa binciken sama da kasa akan Mansoor Ibarahim Aji. Har ta da ƙanin mahaifinsa Alhaji Yakubu da ke zaune Bauchi ya samu labarin shi, da kuma ɗaukakan Aji a jihar Gombe, shi ya samu labarin ya na da gida da mota sannan ya na kan samun Kuɗi a harkan ƙwallon kafa sannan Jarumi ne zarafinsa na haskawa a kungiyar  da suka ɗauke sa na gombe united shima an kawo masa hotunansa  ya gani yaron bai sauya masa ba sai dai ya kara girma da cika ido, shi ma ya yi ta mamakin menene mission ɗinsa na auran Mimi a haka ahalin yana da arzikin da zai iya yin auran ban mamaki?
Shi kan shi sai ya fara Tltnanin Allah yasa ba ramuwa yaron yake so ya yi ba.
  Mimi kuma ba ta damu ba harkan gabanta kawai ta ke yi, ta kuma ce a yi mata komai saffa saffa shi ya sa aka siya mata saitin kujeru kananu mai uku sai tibi da tibi Stand sai cafet kawai a falo da Disppanser  bedroom kuma ƙaramin gado aka yi sai wardrope kananun kofa uku sai shuraf wajen ma'adanan takalma shima sai cafet kawai, kayan Kitchen kuma sai aka siya masu muhimmanci irin su Friza aka siya mata ƙarami saboda kitchen sai gas mai huɗu ƙarami saboda kada wajen ya matse komai Mimi ita ta zaɓa abun ta  ba ta son tarkace ta ce ta bakin Khadi ta ce kada ma a kashe kudi a siya abu domin ba wajen zaman su a gidan nan.
Ta koma Kaduna sai ana biki saura kwana biyu ta ce za ta dawo.
Gyaran Amare kuma Hajiya ta saka Yaddiko a kan gaba sannan Inna Zainabu ta zo daga kano nan ta sauka gidan Hajiya tun ana saura kwana goma biki ita ke kula da bangaren gyaran jikin amarya ta zo ma da Mimi da kayan gyara daga Bojuwa na surayya Dee, kayan ta masu inganci ne da ɗabi'a suna kuma daɗewa a jikin mace ba su daina aiki ba, ita ta haɗo ma Mimi kayan gyara har da na sanyi bayan su dahuwar amare na kaza +234 803 277 3332
Daga sokoto kuma wata ƙawarta Suwaiba za ta zo ta yi ma Mimi Halawan Amare. 
  Rukky kuma itace babbar ƙawa amman ba wani shiri a hannunsu sun dai fitar da Ashoben biki, abunda ya ba ma Rukky haushi kamar Mimi ace za ta yi aure amman ko walima ba za a yi ba kamar wata bazawara, Sannan ƙarin mamakinta duk wani shiri Mimi da ƴan uwanta ne ba Aji aciki akwati guda Mimi ta haɗa ma kanta bayan wanda Mommy ta haɗa mata za ta taho da shi, Dr. Kuma duk shi ya yi mata kayan ɗaki tun da ya hana Daddy yin komai ya ce shi zai yi shi kuma Daddy sai ya ce zai yi mata kayan gara. Allah sarki Jaheed 100k ya tura ma Mimi ya ce ba yawa Allah ya sanya alheri sai taji tausayinsa.
Ko a wajen aikinsu tana ta samun alheri kala kala duk da ko bikin ba'a ko sanar gidan Tib ɗin su ba Mimi ta ce ba ta ra'ayi kuma ko a shafin su ta facebook ba su sanar da zencen auran nata amman dai an lura tunda sha'anin ya gabato ba a cika ganinta tana labarai ba sai dai Salim Bunza.
Rukky ta gaji ta samu Mimi da mganar ya kama ta Aji ya zo ya ba su kuɗin hidiman biki na ƙawaye. Mimi ta kalleta kafin tace"Miye kuma sai ya zo ya ba ki? Rukky komai akwai fa wani kuma hidima kuma don Allah?
  Rukky ta taɓe baki kafin ta ce"To ni auran ne na kasa gane gabansa, ko kiran ki fa a waya ba ya yi haka ake auren fisabillahi"
Mimi na yi mata wasa ta ce"Ko za ki kira shi ki tambaye shi ne?
Rukky ta ce" Eh ba ni lambarsa ni wallahi zan yi masa mgana." Mimi ta  ɗauka wasa Rukky take yi kai tsaye ta ɗauki wayarta ta lalubo Lambar Aji ta ba ta, Rukky ta kwashe a wayarta ta kirasa a lokacin kira wajen uku bai ɗauka ba. Har Rukky ta gama zamanta a gidan su Mimi tana ganin gyaran jikin da a ke yi mata sannan ta yi tafiyarta gida sai da daddare Aji ya biyo bayan kiran da ya gani an yi masa tun da rana.
   Ita Rukky har ta manta ma ta kira shi tana ɗauka sai ta ji kuma ba a yi mgana ba cikin yanayin mganarta ta ce"Da wa nake mgana? Ran Aji ya ɓaci da kamar ya kashe wayarsa sai a fasa a gajarce ya ce"Wanda ki ka kira." Muryansa ta ji daga sama kuma ko a waya ba ta sauya ba da sauri ta duba lambar sai ta ga ne Aji ne, bakinta har ya na raawa wajen faɗin"Mansoor Aji ne?
Yes! Ya ba ta amsa a janzarce shima sai ta ji ya yi mata kwarjini duk da ba ta ganinsa sai kawai ta fara faɗin "Uhm ni sunana Rukayya ni amniyar Mimi ce"
 "Sai aka yi yaya?
   Aji ya katse ta cikin mamakin me ya sa ƙawar Mimi ke neman sa? Rukky ta ji ta raina kanta amman sai ta dake ta fara Faɗin" Ni na karɓi lambarka a wajenta saboda biki ya kusa amman ba ka zo ba sannan ba ka turo da wani sako ba, auren ne kwata kwata na kasa gane irin shi.'
Ta ƙarishe faɗa cikin gatsali Aji sai da ya murmusa kafin ya ce" Ko?  miye ba ki ga ne ba? Auran Aji ai na daban ne kamar yadda na ke na dabam, mganar kuma kuna jira na ita Mimin ta aiko ki? Rukky ta ce"A'a ni na ga ya kamata amatsayina na aminiyarta."
Aji ya ce"To kenan ke kika aiko kan ki ko? Bai ji ra cewarta ba ya cigaba da Faɗin" To ni kin yi min kaɗan na yi mgana dake, amman za ki iya turomin tsohon ki shine dai dai da ni." Daga haka ya katse wayarsa ya bar Rukky baki sake aiko ya sha zagi haka ta kira Mimi tana masifa tana faɗin "Mimi wallahi wannan mijin da za ki aura ba shi da mutumci zagin uba na fa ya yi jiya"
Nan ta kwashe yadda aka yi ta sanar da ita Mimi sai da ta yi dariya Ajin ta ba zai taɓa sauyawa ba kamar ta yi ma Rukky Allah ya kara sai kuma ta fasa, kada ta ji ba daɗi amman karambanin Rukky ai yana da yawa ita da take Amaryan n ma ba ta damu ba sai ita.
  Shi kuma Aji da gangan ya yi mata haka Saboda kada ma wata ta kara kiran shi, daman ya na jin haushin su Nasir sun yi masa riga mallam masallaci shi ya ce babu abunda zai yi auran ma ko gayya ba zai yi ba,to sun buga kati sun tura ma Mutane wannan kuma yudaran Mu'azzam ne, sannan sun je sun samu Couch sun gaya masa zai yi aure suna so a haɗa ƙwallon Murnan auran sa. Kawai yau yaje morning traning Couch ya kira shi kai tsaye ya ce"Captain meka ɗuke mu?  na dauka daga ni har membera ɗin mu We are all Family a she ba haka ba ne tunda har ga shi za ka yi aure kana ɓoye mana."
Sai ya ji kunya dole ya dukar da kai yana ban hakuri Couch ya dafa kafaɗansa kafin ya ce" Baka sanar da ni da wuri ba, da na gayyato mana Platue United mun buga maka wasan taya murna, amman ko yanzu za' a buga wasan cikin gida domin taya Captain ɗin Gombe United murnan samun ƙaruwan aure Congratulation Captain"
Haka sauran members ke ta ce masa Congratulation Captain.
Ya na amsawa a tsume y na tunanin yabbas in suka haɗa ido da Mu'azzam haɗuwarsu ba za ta yi masa kyau ba.
  Shi tunda gyaran inda Mimi za ta zauna ya kammalah shikenan Mu'azzam ya ce ya bar masa sauran shi ya ɗauki Nauyin kayan da Ango zai yi fitar angonci wanda da an tsaya jiran Aji da kila tsohon kaya zai je ɗaurin auren ko a gefen ƙwalan rigan shi, Mu'azzam ya tura ma Ahamd kuɗi shi ya siya komai acan ya ɗinkaa tahowa da shi kawai zai yi, Makama ke ba su labarin wani abu a kan da Mimi in ya ji a bakin matarsa Bibi to a bakin sa su ka ji Rukky ta kira Aji ya zage ta. Nasir sai da ya yi ta dariya kafin yac ce"To ita wa ya gaya mata irin su Aji ake yi ma haka? Ya ma yi mata da sauki itama da shigen  shisshigi Mimin ba ta damu ba sai ita" Ko neman sa ba su yi ba ta waya suke tattaunawa in da Nasir ya saka ma Auran Aji suna da auran ɗaukan fansa suna ta dariya.
  Mu'azzam ne ana saura sati ɗaya biki ya kira ta ya tambaye ta ko tana buƙatar wani abu Mimi ta ce ba ta bukatar komai amman duk da haka sai da ya matsa mata ta turo acct ya saka mata 100k domin yasan in aka tsaya jiran Uban ma su gida sai su bushe.
Kuma ka da ace baya bibiyanta wallahi yana na bibiyan motsinta hankalinsa ya ji ya kwanta da ga ba ta zuwa ma wajen aiki sosai tunda satin kaf Salim bunza ke gabatar da labaran safe da yamma.
  Ana saura sati ɗaya ɗaurin aure Mommy ta dira a gombe ita da Asma'u da kaya niki niki da ta yi ma Autar ta Mimi, ta iske Mimi ta sha gyaran Halawa ta yi wani irin kyau ga Yaddiko na yi mata gyaran ciki, Mama ma ba'a barta a baya tuni ta saka ƴarta ta yi ma wacce ta ke siyan mganin gyaran Amare a wajenta Hajiya Surraya Deea Bujuwa daga kano, a wajenta aka siyan ma Mimi kayan gyaran harda na Infection da Kazan Amare mai kyau kuma daga can ta sako a Mota aka karba anan gombe, sai da aka kawo Inna Zainaba ta ga ai kayan Surayya Dee ne Bojuwa daga kano, nan ta nuna musu sauran wanda ta siya ma Mimi sauran kaɗan su ƙare, Mama ta ce ba matsala sai waɗannan ta tafi da su can gidan ta riƙa sha.
  Baki kuma suna ta zuwa dangin Mommy daga kano Madiha ta zo kwanan Mommy Biyu da zuwa ta sauka Khadi sai da ɗaurin auran ya kasance saura kwana huɗu rana ɗaya suka iso tare da Dr  da Iyalansa.
Kamar yadda gidan Hajiya ya fara ɗaukan harama haka can gidan dangin Inna Meri daga Argungu Sannan Yalwa da iyalanta sai matan Karimu da ƴaƴansa har da matar Alhaji Kabiru ta zo, Sannan su Amina tun ana saura kwana huɗu suka tare a gida Bintu kuwa tun ana Sati Mu'azzam kuma Hibba ta fara yo gaba shi sai ana gobe ɗaurin aure zai zo garin bangaren Inna Meri ya cika da mutane ba su da matsalan komai da za'a bukata mu'azzam ya gama tanadar shi.
  Ana saura kwana biyu biki Hajiya ta sanar da Inna Meri za'a zo a jere kayan Mimi jin haka yasa Inna Meri tace a yi abinci mai rai da lafiya Domin tarban baƙi, ko ya ya auran ya zo ta yi farinciki yau Baban Inna zai zama magidanci fatan da ta jima ta na yi masa, nan da nan kuwa su Hibba su ka mike suka fara hidiman tarban bakin gidan Karamci Magajiya dai ta na gefe amman ƴaƴanta sun shiga ciki tare da su Gaje da ƴaƴan su domin su san in suka koma gefe sai a yi ba su suma sun yi anko na yinin biki wanda Bintu ce shugabar wannan bidiar domin ta ce kara in holewa za'l a yi a gidan Wanzamai  ranar bikin Baban Inna.

Abinci mai rai da lafiya aka girka musu jallop ɗin shinkafa da nama da ya ji kayan lambu sai zoɓo daman da yake tun jiya suka yi saboda wannan sha'anin duk da ruwa da lemu ka mota guda Mu'azzam ya sauke musu. Ko zencen kawo kayan ba wanda ya jira Aji Hajiya ta nemi Alhaji Hamza a ka samu buɗaɗɗiyar mota daman kayan suna can shagon da a ka siye ne sai aka tattaro wasu na nan gida aka haɗa su aka loda acikin mota zuwa gidan da Mimi za ta fara wata sabuwar rayuwa a ciki.
  Kuma kowa ya tashi ya ce sai ya je Hajiya ba ta hana kowa zuwa ba amman ta gargaɗesu da kowa ya iya bakinsa ba ta san wani surutu ranar ma Mimi ba ta nan suna can wani Shago in da ake yi ma ta ƙunshi da gyaran kai ita da rukayya.
Masu zuwa Jeren Inna Zainaba ne sai ƴaƴan yaddiko da Anty sai ƙanwar Jaheed sai Asma' u da Khadi har da Madiha da ta ce ba za ta je ba Khadi ta matsa mata sai Jawahir matar Dr. Sulaiman. Sai kuma yaran su da su ka tafi da su Khadi ma ta tuka su a nota Mimi suka bi bayan motar kayan da ta jima da ta tafiya.
  Ko da su ka isa an gama shigar da kayan tas tunda ba su da wani yawa daman, kuma kujerun ba ma su girma ba ne Mimi kayanta masu aji ta zava sannan ba ta siya tarkacen da zai dame ta ba ballantana ga ma yanayin in da za ta fara zama zuwa da kaya masu yawa ba nata ba ne a lokacin. A ɗakin Inna Meri suka sauka anan aka kawo musu abinci da abun sha bayan an gaisa cikin mutumta ta wa, ba su ci abinci ba sai dai yara da su ka zuba mawa, Anty ce kaɗai ta sha zoɓo da ya ke suna tare da maza ma'aikata sai aikin bai ba su wahala ba ma'aikatan sun gama haɗa gadon da komai tun da ɗakin an share shi tas an goge yana kamshin airfreshiner da turaren wuta.
  Da suka shiga ɗakin Madiha sai taɓe baki take yi kuma ina laifi saman ɗakin ma POP ne, amma a lissafinta ɗakin ba AC sannan gidan sam  bai dace da zaman mace kamar Mimi ba, gida kamar a kurki ba haraba ba Vantaletion ai sai zafi ya nemi kashe mutum sannan ɗakunan ƙananu kamar zuciya, ita dai ba ta ga abun so wajen wannan mutumin ba uwa uba kuma da ga abunda Khadi ta tura mata ta fahimci ba wai ba shi da kuɗi ba ne tsabar rashin mutunci ne kawai irin na yaran talakawa.
  Ko kafin mangariba sun gama gyara ɗakin har kitchen ɗin sai dai kayan garan da aka yi mata ne mai kama da shago guda ba su samu waje ba Khadi ta ce a kai su ɗakin uwarsa a sauke masa sai ya nema musu muhalli haka ko suka yi su ka yi ma su Amina magana cewa waje bai isa ba za su saka wasu kaya anan ɗakin, su dai sai gani suka yi ana faman shiga da komai buhu biyu zuwa falon Inna Meri sai da kayan su ka cinye waje mai yawa. Gaskiya ɗakin duk da yanayin sa ya yi matukar kyau saboda ya ji kaya masu kyau na aji aciki ga labulayenra masu ruwan coffe da milk ko da yake gabaɗaya ɗakin kalan shi kenan.
Su kuma saka key su ka rufe ɗakin har Kitchen ɗin da farko Anty ta so su maida key ɗin tunda anan ɗakin Inna Meri aka ba su lokacin da su ka zo Khadi ta ce ina ita ba ta yarda ba, gwara  su ta fi da shi ita a tunaninta kada  a yi ma Mimi sata tunda ta raina gidan da mutanen gidan ma gabaɗaya.
  Shi ya sa kawai su ka yi musu sallama su ka yi tafiyar su, a cikin gida su Gaje ana ta gulma tunda ba su samu shiga ɗakin ba, Magajiya kuwa sai harare harare take yi acikin ranta ta kudiri niyar shim Saddiqu kamar ya zauna acikin gidan nan ya gama sai dai a yi wacce za a yi.
Suka koma kowa da mganar dake bakinsa Hajiya da Mommy suka yi kamar ba su ji ba, Khadi ke zaman ba da labarin mijin da Mimi za ta aura ya sanu a fagen ƙwallon kafa a garin nan kawai tsiyan dlɗan talaka ne komai aka haɗa da shi sai ya nuna halinsu na Tltalakawa,  Sannan ta lura yana da gidadanci to ban da gidadanci miye sunan abin da ya aikata fisabillahi? Mimin ma ba ta san suna yi ba sai can dare suka dawo gidan Anty ce kawai ta ce mata ɗakin ta ya yi kyau, ita kuma ƙanwar Jaheed duk abunda ta gani sai da ta kira ɗan uwanta ta faɗa masa, a cikin ransa ya yi ta cewa" Why mimi! Domin ƙaskastattaciyar rayuwa bai dace da ita ba, ita da ta tashi cikin gata take da kuma komai na jin daɗin rayuwa sai dai ba shi da ta cewa tunda ta zaɓi shi wannan sama da shi.
  Inna Zainaba ma sai da ta samu Mommy da mganar kai tsaye tana faɗin" Wa ye wannan da Mimi za ta aura? Mommy ta kalle ta a wani iri kafin ta ce" Wani ne,ba ki san shi ba" Inna Zainaba ta ce"Matsiyace ne hala?  domin khadi ta faɗa min ko lefe bai yi ba" Mommy sai ta kasa mgana ita kuma ta cigaba da faɗin" Wai kin ga in da za'a kaita kuwa? gaskiya na raina gidan, ga shi gidan yawa ne ban san ta yadda Mimi za ta fara rayuwa a wannan gidan ba."
Kai Tsaye Mommy ta ce" Ai ita ta ce ta ji ta gani ba shike nan ba."
Daga haka ta kashe mganar amman ita kam ta fara gajiya da bakin mutane kan auran Mimi gaskiya.
  Ɗaurin auran ya kama ranar Jumma'a ne shi ya sa ranar alhamis Mu'azzam ya shigo gari rana ɗaya suka zo garin da Ahmad tunda shi ya taho musu da ɗinkunan su, Nasir daman suna nan shida Makama ba su neme ni Aji ba ne sanin halin shi sai da Mu'azzam ya faɗa musu ya shigo garin sannan su ka haɗu anan kofar gidan Wanzamai in da su ka tattauna Nasir shi dai ƙosawarsa gobe ta yi domin dukkansu sun ce za su buga ƙwallo ban da Ahmad da ya ce ba zai iya ba ya ma manta kwallon su kuma daman in sun samu Sarari suna bugawa lokaci bayan lokaci. Shi kuma tunda ya koma Kaduna da zama bai kara buga ƙwallo ba, sannan sun tattauna akan guddumuwar da suka Haɗa ma Aji sun yanke shawaran za su yi amfani da shi wajen reception tunda daman su abokan su suka gayyato tunda uban gayyar ba'a san shi da kowa ba, wa zai jira shi shi da har su ɗin ya ce ba sai sun zo ba, sannan sun yi sharing ɗin katin a kafafan sada zumunta tunda ya sanu a idon masu bibiyan ƙwallon kafa wasu daga cikin su suna da oabarin auran na shi sai dai ba wanda ya san wacce zai aura.
  Maganar mota kuma Mu'azzam ya ce zai duba lafiyar Motar Aji, Nasir ma ya kara siyan wata accord ja sai kuma Ahmad ya ce zai ari motar Yayansa. Makama kuma ya ce ta cousin ɗinsa zai ɗauko sannan za su yi gayya ma saboda a samu motocin fita kunya, a anguwa suka yi sallar mangariba da Isha'i sannan suka shiga cikin gida domin gaida Inna Meri da yi mata fatan Alheri. Kamar wasa suna gidan sai ga Aji ya zo shima ɗin su saboda Gwaggonnin shi ya sa zo ya gani su gaisa da sao da Inna ta kira shi ta masa faɗan sun zo tun shekaranjiya ya kasa zuwa su gaisa Nasir haka ya riƙa jan masa bayan riga yana faɗin"ka ga baƙi angon faran mace Mimi mai kyau da kwalliya" Aji ya kalli Nasir ya yi ƙaramin tsaki kafin ya ce"Nasir yaushe za ka girma ne? Ka rika yin wani abun cikin Aji mana  Makama ku rika yi masa faɗa mana."
Gabaɗaya suka saka masa dariya su Bintu na so su ce Ango sun kasa sanin hali Amina dai da Halima sun ce masa Ango ko amsawa bai yi ba kai tsaye ya ce" Sunana Mansoor." Yalwa na gefe tavce"To angon ne ba ka san ana kiran ka da shi?
Kansa ya sosa bai yi mgana ba matar Babansa Karimu Saude ta fara masa tsiyan tunda suka zo garin ba su ganshi ba.
  Kansa na ƙasa ya ce" Ba na samun zama ne wasa gare mu gobe yanzu ma na rage lokaci ne na ce bari na zo mu gaisa kafin gobe." Bai ma san Uwargidan Baban Kabiru ba wacce suke kira maman Bauchi sai da Inna Meri ta gabatar da ita tare  ƴaƴanta ta zo guda biyu sa'anin su Walida ne suka gaishe shi ya amsa fuskarsa ba wanda ya fahimci yanayinsa. Ba su jima acikin ɗakin ba suka fito gabaɗayansu sai a lokacin ya kalli ɓarayin ɗakin sai ya ga an kulle shi kamar zai yi mgana sai dai ya fasa,  shi ya fara fita ya na fitan wajajen koridon da zai fitar da kai bangaren Inna ya ci karo da Walida da Mariya da wasu zugan ƙawayen su har suna ture shi cikin faɗa ya ce"Su waye ke tafiya ba sa kallon gaban su?
Walida ta ce su ne, cikin mamaki ya ce"Daga ina ku ke yanzu da daddaren nan??
Mariya ta yi zaraf ta ce"Mun je kunshi ne Yaya." Kamar zai yi mgana sai kuma ya fasa har ya raɓa su zai wuce walida ta kira shi da yayanmu sai ya juya yana kallonta cikin Sanda kai ta ce"Yaya dama mun yi gayya ne to muna da abun dafawa amman ba mu da kuɗin cefane a hannun mu."
Wai gayya kamar wasu yara cikin Aljihunsa ya saka hannu ya fiddo kuɗi bai san ko nawa ba ne ya miƙa mata ta karba suka haɗa baki wajen yi masa godiya ita da Mariya shi kuma da Sassarfa ya fita daga gidan sai dai su Nasir su ka cimmasa a kofar gida.
  Ji ya yi suna mganar ko su je gidansa su kwana ne? ai sai ya sha mur ya kalle su kafin ya ce" Gidan wa? nii fa ban gayyato kowa ba sabo da haka kowa ya kama gabansa." Mu'azzam ya nuna kansa ya na faɗin"Har ni Yaya?.
Kai tsaye ya ce"E, har kai ɗin na ce, ka kwana agidanku mana."
Me su Nasir za su yi in ba dariya ba tunda suka ji an kori Mu'azzam suka san har su ɗin yau ba su isa su kwana a gidan Aji ba.
  Sa mashin ɗinsa daman ya zo ita ya hau ya yi tafiyar sa da Nasir ya yi masa gatsen tambayarsa yaushe na ɗaurin auren? A kaikace ya kallesa kafin ya ce"Ka kira waliyin Mimi tsohon Sanata Hamza sulaiman Dabo shi ya san lokacin."
Nasir ya riƙe baki kafin ya ce"To ka yi a hankali surukai dai ba abun wasa ba ne"
Haka ya tafi ya barsu kamar ba gobe ne Bbkin sa ba, a irin yadda ya ke nunawa shi ya sa Nasir ya ce ya saka ma auran Aji suna Auran ɗaukan Fansa.
*******
_Friday 20 September 2022_
*1:15pm*
Karfe ɗaya da wasu ƴan mintina shaidu suka ka tabbatar da  aure taskanin Mansoor ibrahim Aji da amayarsa Fatima Kabir Dabo( Mimi) a cikin haraban gidan Tsohon Sanata Hamza Sulaiman Dabo.  Ɗaurin auran da ya samu hallatar mutane ba laifi, Shi kan shi Alhaji Hamza bai saki jiki ya yi gayya ba iya na jiki jikin sa ne, sai ƴan uwa da abokan arzuka bangaran Aji shi dai bai gayyaci kowa da hannunsa ba sai dai ya ga kara na masoya da lama'ar anguwan su, bangaren Baba Ɗanjuma kan ya yi gayya sannan Baba Kabiru ya zo daga Bauchi har da Baba Karimu ma, sannan manyan yan wasan ƙwallon kafa na ƙananun Team na anguwanni duk sun hallaci ɗaurin auran na shi tare da wasu manyan shugaban ƙungiyoyin ƙwallon kafa masu zaman kansu ciki har da na Kano ya zo masa sannan ya ga members ɗin su na Gombe United duk sun hallaci ɗaurin auran nashi tare da sauran yan wasan ƙwallon matasa ma su tasowa da ya sani Couch ne duk ya yi masa wannan karan.
  Sai bangaran su Nasir abokansu tun na sakandiri da ya ma manta da su ya gansu a wajen bai yi mamaki ba yasan gayyar su ne, Aji ya saka fararan kaya har da babban Riga abunda bai taɓa sawa ba, hulan kansa  baƙa ne haka ma takalmin kafarsa mai rufi ne na fata da bakin agogon hannunshi ma na fata ne,wannan duk shirin Mu'azzam ne kuma an sha daga da shi kafin ya saka kayan wai sun masa girma ya na jin zafi, su kuma sai suka saka shadda mai ruwan ƙasa su huɗun gabaɗaya suma wai harda manyan riguna haushi ya kama Aji acikin ransa ya ga kamar sune masu auran ba shi ba.
  Sun fa shirya ma bikin harda mai hoton su ke tafe, Aji na ta gaisawa da mutane akwai manyan nutanen da su ka zo ɗaurin auran kuma suna bibiyan wasannin shi cikin gida gombe wani cikin su sai da ya yi ma Sanata maganarsa ya ce" Sanata ka ce surukin namu ɗan ball ne, ai na san Aji yaron ya na ji da zamani ya iya buga wasa a cikin fili"
Ba ma shi kadai ba ya samu irre iren su da yawa shi da yake kallon kwallo bai dame shi ba sam bai san wainar da ake toyawa ba ma, Baba Ɗanjuma ya gabatar masa da Baba Kabiru da Baba Karimu matsayin ƙannen Mahaifin Mansoor na jini suk gaisa, ana gama ɗaurin aure za su wuce masallaci Jumma'a daganan su je su yi reception saboda bayan la'asar ne buga wasan su wanda zai gudana acan Studio ɗin su dake cikin gari.
  Dakyar Aji ya tsaya aka yi hotuna ba a ma gama ba ya ce shi fa ya gaji da tsayuwa ko a hoton ma sai buga uban shining yake yi, cikin waɗanda ma ya yi ta hannu da su bai gane su ba harda Dr. Sulaimam da mazajen su Madiha,  har da Jaheed a cikin su ma a wajan ɗaurin auran suna ta jin labarin shaharan Aji a bakin Matasan sannan a gaban idanuwansu aka haɗa rukunin Gombe United har da Couch ɗin su aka ɗauke su hotuna bayan angama suna ta bashi hannu suna faɗin"Allah ya sanya alheri Captain".
Sai Sulaiman ya ji ya burgeshi domin daga ganin shi cikakken namiji ne ya hango haiba da mazantaka ba Laifi in har a yanzu Mimi ba ta daina son shi ba ya cancanta ne.
Sannan abokan aikin Mimi sun yi mata kara sosai wajen tururuwan zuwa mata ɗaurin, sannan wasu sun sha mamakin mijin da ta aura ko wani bai sani ba sai wani ya fada masa ai ɗan wasan ƙwallon kafa ne Captain na ƙungiyar kwallon kafa mai zaman kanta na Gombe United.
  Suna barin wajen ɗaurin auren suka je masallacin Jumma'a daga nan kuma suka isa restaurant ɗin da su Nasir suka kama saboda reception an ci an sha kuma daga nan su ka ɗauki Aji da suka ƙi bari ya gudu zuwa gidan Wanzamai in da ya cika da mutane ba matsaka tsinke Inna Meri ai ta ga ɗan Adam Allah ya taimaketa tana da ƴaƴa su Amina ke  ta kai da kawo da baƙi ga Surukan kwarai irin Hibba sannan ga yan'uwansu Mu'azzam da su ka zama cikin Iyalin Inna Meri Magajiya ta san ko ta shiga bikin ko kar ta shiga ba abunda za a fasa Inna meri ta shiga ta fita jaihuwa ta yi mata rana Ko da ya ke har Magajiyan Mu'azzam ya yi ma ɗinkin bikin amman taƙi sakawa Atamfar gabaɗaya aka yi har su Gaje an ɗinka musu suma su Baba sani an ɗinka musu Shaddodi amman ba su gode ba suka riƙa ƙunkuni tunda ba'a ɗinka musu babban Riga irin ta Baba Danjuma ba.
  Kamar wani yaro haka su Nasir suka tiƙo Aji har ɗakin Inna Meri sai waje ya kaure da guɗa har da Bintu acikin ma su yi,  amman duk wannan zagaayensa da ƴan uwansa suka  yi bai saka an ga mirmishin Aji ba. Fuskarsa  ba ta iya fassara yanayin da yake ciki  ba an yi hotuna da su Inna da su Amina tare da ƴan uwansa na dangin Uba har da su Bintu ba su wani jima ba su ka bar gidan tunda la'asar ta yi Nasir ke faɗa ma su Bintu za su iya zuwa kallon wasan tunda har da mata za su iya zuwa shi Aji bai ma san an yi haka ba. Ashe har Mimi suka tura ma katin gayyata da sunan za su iya zuwa can Studio domin kallon buga wasan Auran su ita da Aji ba ta dai ce za ta zo ba ko ba za ta zo ba.
******
  A can gidan su Mimi ma haka ne an rincaɓe da shagalin biki lokacin da aka zo ana faɗin an ɗaura auran ta sai da ta faɗii ta yi sujudan godiya ga Allah kuka reras ta saka. Dakyar Rukayya ta lallasheta ta yi shuru Allah yasa ba a yi mata kwalliya ba a lokacin sai bayan ɗaurin auran sannan aka rangaɗa mata kwalliya mai kyau da kayatarwa.
  Mimi ta yi shigan wani leshi a kallah ya ba ma dubu ɗari baya mai kalan pick da milk ya yi mata wani irin kyau ɗin da ba ta taɓa yi ba hannu  da wuyanta da kunnenta gwala gwalai ne,  kafarta cikin wani takalmi mai ruwan milk kamar na silba, ƙaramar Jakar hannunta kuwa wajen dubu Hamsi take mai stones tana kyalli sosai kowa ya ganta sai yace ta yi kyau kuma ta burge su ma ba su jira Aji ba  Mimi da Rukkya da Wuri su ka yi booking wani hɗaɗɗen mai hoto ya zo ya na ta yi musu ruwan hotuna.
  Sannan Mimi ba ta da ƙawaye daga Mimi sai abokan aikinta na Karamchi kuma da gaske ne masu karamchi ne domin ta ga karamchi. Bikin ya yi daɗi saboda komai cikin aji da wayewa aka yi shi abincin bikin ma kaf ba anan a ka yi ba aikatau aka ba da sai dai aka kawo shi a dafe kuma Sarve your self ne ba ruwan wani da kai ka ci iya ada din abunda kake bukata.
Khadi ta fara ƙorafin ango ba zai zo a yi hotuna ba ne? Mimi ba ta ce komai ba mijin nata ai dlɗan Kamfani ne ita ina za ta iya cewa ya zo a yo hotuna Mutumin da bai taɓa kiranta ba.
  Rukky ma ba ta yi mgana ba domin ta jima da saka ma Aji suna da mai bakin hali ta ce ba shi da mutumci sam.
Mommy ma jama'arta sun zo ma ta lauyoyi daga Abuja sun mata wannan karan, Mimi ta yi kyau duk in da ta gifta kallonta kawai a ke yi masha Allah kawai za a ce, gidan ba hayaniya ko kadldan ballanta ace an saka wani kiɗa a'a kowa na gefe ana cin abinci wasu na hira ana shan Iskar fanka da ta A.c irin su Khadi suna can haraban gidan wajen wani tanti da mazajensu suna cin abinci suna hira Khadi saboda Isgilanci har tana tambayan mijinta wai ya ga mijin Mimi? Kai tsaye ya ce mata" fantastic ganin sa ya fi jin sa." Hararansa ta yi shi kuma sai ya koma ya na mata dariya saboda ita take kushe Aji a wajensa shi kuma da ya gansa ya tabbatar da namiji ne in aka kira sunan cikakkun Mazac zai amsa.
Sun yi family picture ba Abi sai kuma suka tuna shi sai kuka Mommy sai ta rikice gabadaya da kuka domin ita in ta tuna da mutuwar Abi sabo mutuwar ke  dawo mata har Mimi sai da ta kusa ɓata kwalliyarta da kuka.
  Can bayan La'asar Mu'azzam ya kira wayar Mimi yana tambayan ta in za su zo kallon wasa ne a turo mota ta ɗauke su Mimi ta yi jim kafin ta ce" Aji ya sani ne?
Mu'azzam yace"Tab bai sani ba fa."
Kai Tsaye Mimi ta ce"Ka tambaye shi in ya ce na zo sai mu zo ko?
Sai ya ga ta fishi gaskiya shima Nasir ne ya matsa masa ya kuma san halin Yayan shi, sai ya bi shawaran Mimi ya tambaye shi daman suna Studio ɗin ne lokacin ana ta shirye shirye kallon da Aji ya yi masa kaɗai ya ishe shi ba sai ya ba shi amsa ba.
Sum sum ya koma ya Kira Mimi ya ce su bar shi kawai ba sai sun zo ba,kuma gayya suka yi sosai ana ta tururuwan maza shi ne ba su da hankali za su gayyato masa mata cikin aron garada ai ko da ba'a yi wasa ba wallahi.
A can gidan su Mimi kuwa Rukkya ta fita ta na faɗin za a buga wasa acan Studio na cikin gari an ce mata ma za su iya zuwa kallo, nan wasu suka ce za su je har da Dr. Sulaiman domin shima ma'abocin kallon kwallo ne. Har da Mijin Khadi da na Madiha da ya'yansu jin mazajen su za su je suma su ka ce duk za su bi su.
  A ka ce Amarya fa? Rukky ta ce a rufa musu asiri mijin nan na Mimi ba shi da Mutumci bai ce ta je ba, ai yana ganinta sai ya zagi mutane Madiha a ranta ta ce zai aikata kuwa, kowa fa ya yi ɗamara sai ya je wajen mota biyar suka tafi aka bar Mimi a gida tare da su Hajiya da su Mommy sai Rukky da ke tare da ita ko Bibi ta bi su ta ce mijinta ya ce ta zo, sannan ma'aikatan su Mimi duk sun tafi harda news Manajansu su Salim Bunza Na Misau tun huɗu ana can an kama waje yan Inten ɗin nan mata da maza sun tafi  tun kafin a fara buga wasa fili ya cika ya tunbatsa da mutane.
Za a fara buga wasan sada zumumci ne na taya murna tsakanin Gombe da Bauchi sannan daga baya yan cikin gida su buga an tsara wasan ƙarshe  Aji zai shiga fili ya buga lamba huɗun sa a matsayinsa na Captain.
  An fara buga kayattacen wasa cikin ƙwarewa da Nishaɗi an tashi biyu da biyu sannan sai aka koma wasan cikin gida waɗanda ƴan team members ɗinsa da wasu ƴan ƙananun taem na cikin gari har da su Nasir aciki sun buga wasa sakamakon ƙwarewar ba Dlɗaya ba ce yasa tuni Gombe United suka buga musu ci uku ba ko ɗaya gili sai ya kaure da Ihu da hayaniya tuni irin su khadi suna ta ɗauka Kwarai abun ya burgesu  Har su Bintu sun zo Studio ɗin da su Hibba sai dai saboda mutane shi kan shi Aji ba zai iya ƙirga mutanen da ke wajen ba. Shi dai tun da ya tabbatar Mimi ba ta zo ba sai hankalinsa ya kwanta.
Saboda ƙurewar lokaci minti ashirin aka ba ma Aji ya fito ya buga wasa tuni ya shiga ciki ya sauya kaya cikin kayansu na kalan blue riga da wando sai booth ɗin Takalminsa da farar safa dake kafarsa yana shigowa tsakiyar  filin aka fara Ihu ana kururuwan kiran sunan shi.
  Aji! Aji! Aji.
  Sai ya juya baya ya na ɗaga ma mutane hannu, a bayan Rigan sa an saka sunan shi da manya baki *AJI!* lambata huɗu mai matsayin captain ɗin wasa, tare da ƴan Kano pillers da suka zo sada zumumci suka sake bugawa gwanin burgewa yadda yake Sarrafa ƙwallonsa Nasir ya saki Ihu yana faɗin"Aji ƙwaro ne wajen iya sarrafa kwallo a Fili." A cikin mintinan da aka ba shi sai da ya yi musu ci ɗaya ba ko ɗaya kafin alƙalin wasa ya busa usur waje ya kaure da Ihu Is a goal haka suka ɗaga shi sama a cikin filin ya na ɗaga ma nutane hannu abun gwanin burgewa da ban sha'awa.
Mijin Madiha ya ce"Wow this is Interesting"
Ita kanta Madihan abun ya burgeta sosai sai ta ji daga yau za ta fara bibiyan ƙwallo ashe haka ake jin nishaɗin  in ana kallo.
Ashe nijin Mimin da suka raina ba abun rainawa ba ne  Dr. sulaiman na faɗa ma Muhammad nan gaba kaɗan sai a iya tsintar Aji a cikin Jajayen fata ya na buga ƙwallo. Muhammad ya ce"Of Course ai daga yanayin wasan shi za ka san ya iya buga wasa over gaskiya ya burgeni kwarai, ya kama ta a rika tallata irin su saboda su ma su fita duniya ta san su."
  Mutane dai da dama suna ta faman tattaunawa su dai yan kallo sun fara Tafiya, tunda su Aji suna ta ɗaukan Hotuna tun da an ba shi kyauttuka harda ƙaramin kofi kuma ya ɗaga an ɗaukesa hotuna, kafin ka ce me ana ma cikin buga wasa tuni ana iya kallo ta shafin su na facebook wato Gombe United wasan sada zumumci domin ta ya Captain ɗin su murna aure wato Mansoor Aji. Kowa ya ta shi da sunan Aji a bakinsa haka su ka koma gida suna labari har Khadi sai da ta cire adawa ta daki kafaɗan Mimi ta na faɗin "Ke ashe baƙin mijin ki Cele ne a garin nan, ta yi ma ta jinjina kafin ta ce"Ko mlMuhammad ya ce ya iya buga wasa Bravo." Da hauahi ta ke ji in suka kira Aji baƙi  yanzu ma sai ta daina jin haushi daɗi ya kamata saboda suna ta zuzuta shi.
  Sannan Jawahir ma ta yi Video duk da daga nesa ne ba'l a gani sosai an bata ta kallah. Dr Sulaiman ma da ya shigo cikin gida sai da ya yi ma Mommy tsokana cikin wasa ya ce"Mommy  sai ki ce min surukin namu celebirity ne" Mommy sai ta yi dariya kawai shi da kanshi ya ke bata labari har yana cewa"Mommy da wani zai masa hanya zai iya buga ƙwallo a turai domin ya iya buga wasa fiye  da tunanin ki."
Mommy tace"Allah ko Dr?
Ya ce" Serious Mommy ai naje na kalli wasan na yau, duk da a ƙarshe ya buga kina ganin yanayinsa za ki san ƙwararre ne."
Kowa dai labarin Aji a bakinsa Mimi ta rasa in da za ta saka kanta saboda farinciki daman ai tasan Ajinta ɗan baiwa ne.
A can gidan su Inna Meri ma ana ta labarin Saddiqu kuma bakinsa baya gajiya tunda shima ya je faɗi yake  yi" Magajiya ashe haka Yaya Mansoor ya iya take wasa? Kai yau na yi alfahari ina buɗe hanci ina faɗin Yayana ne" Magajiya ta kalleshi cikin takaici amman ba ta yi mgana ba.
Inna Meri ma ta sha labari suna ta nuna musu a waya da suka ɗauka Maman Bauchi ta ce Baba Kabiru bai san da wasan ba da ya tsaya shima yana Bibiyan kwallo sosai.
  Su Nasir su na Studio har dare can suk baro Aji ma saboda ɗaukan Amarya sun yi ma dare ko da su ka kira Mimi ta ce Yayanta zai kawo ta sannan akwai ma motoci a gidan amman za su iya zuwa su ɗauki sauran mutane ita bayan Hajiya da Mommy sun yi na su nasihan daga nan gidan Daddy a ka kaita daga can ne za a kaita gidan mijinta
Sauran mutane kuma a ka ce su fara yin gaba ba sai sun jira Amarya ba, ko da su Mu'azzam ma suka iso sauran mutane kalilan ne  suka rage to ko wacce tana da motarta in ba ta zo da shi ba mijinta na da mota, ba su da lokacin jiran wani motar ɗaukan Amarya.

Daga gidan Daddy a ka haɗa su da Mama bayan ya yi mata nasiha dai dai gwargwardo a matsayin sa na uba, Sannan ya ba da umarnin Dr. Sulaiman ya tafi ya kai Mimi gidan mijinta.

Jaheed na gidan a cikin ɗakinsa sai dai ya rika leke ta window lokacin da motar Dr. ra bar haraban gidan na su, acikin ransa yake jin wani kuna na taso masa bai san yana hawaye ba sai da ya ji saukan danshin su a saman kumatunsa sannan ya saka hannu ya share lokaci ɗaya a fili ya furta" Allah ya ba ki zaman lafiya mai ɗorewa a gidan auranki Mimi."

  A cikin motar Dr. Sulaiman ke tuƙi, sai a gefen sa Inna Zainaba bayan mota kuma Mimi Amarya da Mama sai Rukky su uku kaɗai sauran jama'ar tuni sun yi gaba acan kofar gidan suka iske motoci sama da goma layin gabaɗaya ya cika da jama'ar Mimi, ga shi anguwan ba eutar Nepa akwai duhu sai dai a ka riƙa amfani da fitilar waya ire iren su khadi suna kofar gida suna jiran su Mimi ba su ma kai ga shiga cikin gidan ba.

Sai da su ka kariso sannan Dr. ya damka ma Inna Zainaba Mimi tunda shi ba shiga gidan zai yi ba amman sai da ya kare ma gidan kallo duk da acikin rukunin layin gidan ya samu kyakyawan gyara amman duk da haka gidan ya yi kaɗan a wajen zaman Mimi kama ta ya yi gidanta ya zama ita kaɗai sai dai bai yi kuskuran saka wani abu acikin ransa ba, ya bi ta da fatan alheri da samun zaman lafiya na har Abada kuma shi dai ɗari bisa ɗari Aji ya burgeshi sannan yana da yakinin nan gaba wani ne a duniya ba ma kasar Nageria ba.

  Saboda duhu ba hasken wuta sai dai su khadi suka kunna fitilolin manyan wayoyin su lokacin da za su shigar da Mimi cikin gidan. Magajiya mugun halinta bai saka ta fita zuwa ɗakin Inna meri ba, tana cikin ɗakinta ta ga wucewar tawagan amaran ƴaƴan nata ma kaf suna bangaren Inna Merin domin tarban Amarya hatta Matar Auwalu kuwa budurwan Saddiqu ce da su ka zo ɗazu ita da kanwarta ke zaune a falon na ta, Ko Mariya tun da rana rabon da ta saka ta acikin idanuwanta.

In da ace akwai zaman lafiya da amana Magajiya za ta karɓi Amarya amman saboda Sanin halinta ya sa Inna Merin ba ta fara ma tusa kanta ba. Cikin tsakiyar ɗakin Inna Meri su Mama da Inna Zainaba suka dire Mimi wacce ta saka wata atamfa super ce mai kyau a jikinta akwai kalan ja shiyasa liyafan da ta yane jikinta da shi ja ne sannan takalmin kafarta ma, a cikin falon inna Meri akwai duka ƴaƴanta su Amina da Halima sai Bintu da Walida Hibba sai su Mariya jummai da Zuwaira har ta su Gaje da ya'yansu suna ciki, ɗakin dai ya cika sai uban zafi tunda ba hasken wuta.

  Inna Meri da Yalwa sai Maman Bauchi ke zaune waje ɗaya sai wata wacce take matsayin yayarta daga can Argugun ta zo, sai ƙanwar mahaifiyar su Amina da tare da ita ake tun ana Jibi biki ta ke kwana a gidan Inna Meri. Sauran kuma daga can gefe Matar Mu'azzam ne Hibba da sauran ƴan' biki na jiki jiki ƴan uwan su Baba Ɗanjuma Kuma daman a ka'ida su za su karɓi Amarya tunda an riga an ɗaura aure.

Mama ita ce kamar uba a wajen Inna Zainaba kuma kamar uwa Rukky na maƙale kusa da Mimi su Khadi suna daga Kofa a tsaye suna haskowa da Wayoyin su sauran kuma suna daga kofar ɗakin wasu kuma sun buɗe ɗakin Mimi suna cikin irin su Bibi saboda can ɗakin inna ya cika ba ma wajen tsayuwa ballatana wajen zama.

  Mama ita ta fara mika wajibinta da cewa ga amanar ƴarsu nan sun kawo domin Allah Inna Meri ta riƙe ta bisa amana da gaskiya sun samu kyakyawan shedanta wajen Hajiya za ta yi ma Mimi rikon ƴa ce ba suruka ba, Inna Zainaba ta kara da cewa Mimi kamar ƴa take a wajenta tunda ta haifar mata miji kuma ta aura daboda haka duka ƴaƴanta ta riƙe ta amana in ta ga kuskurre sun ba ta cikakken daman ta yi alƙalanci ta kuma tsawatar.

Inna Meri cikin jin kunya ta ce ta karɓi wannan girman amana in sha Allahu za ta riƙe Binta amana da gaskiya kamar sauran ƴaƴanta bayan nan sai ta ce ga Ahalin dangin mahaifin Mansoor Yalwa ta wakilce su tunda mazan duk sun koma garin su matan dai suka bari sai an gama biki.

  Yalwa ta yi ma Mimi nasiha sosai kamar ƴarta kafin ta gangaro kan wata gabar Inna Meri cikin Alfahari ta ce" Za ki ji daɗin zama da Meri domin macece mai haƙuri da kawaici uwa ce goya marayu ta goya ƴaƴanta ta kuma goya ƴaƴan wasu nan ɗakin akwai ƴaƴan mijinta ita ta riƙe su bisa amana da gaskiya in ba ka sani ba ma ba za ka iya bambamce su da sauran ƴaƴanta ba, mun so meri domin mun yi zaman amana da ita mutuwa ita ta ɗauke Yayan mu Ibarahim ta yi sanadiyar barinta cikin mu amman ba ta ya da mu ba duk abunda ya ta shi na sha'anin farinciki ko aka sin sa tana zuwar mana sannan Mansoor wajenta ya girma acikin wannan gidan kuma su ka yi masa kyakyawan riƙo da tarbiya muna gode mata ba mu da kamar ta, Mansoor yaron kirki ne ba wai domin ya na ɗan yayana zan yabe shi ba, ki yi masa biyayya iya iyawarki wallahi tallahi abunda yaro nan yake yi mana makwafin ubann  shi ne ya rime mu ahalin sa bai kuma manta damu ba. Maraya ne da nahaifinsa ya rasu tun yana ƙarami amman bai ta shi cikin maraici ba tunda mallam Ɗanjuma ya riƙe bisa amana da gaskiya ina yi miki albishir da ki yi hakuri ki zauna lafiya da auran ki tabbaci nake baki ba za ki taɓa samun matsala da kowa ba In sha Allahu."

  Bayan ta gama kanwar mahaifiyar su Amina itama ta yi nata jawabin. Maman Bauchi ma ta yi nata, kowa dai sai ya ce Mansoor na da kirki Rukky a cikin ranta ta ce wannam mara mutumci ne mai kirki tab lalle, Inna Meri ta ba da turare da cingam na saukan amarya maman Bauchi kuma ta Haɗa da Dldubu goma su Amina suka riƙa sakin guɗa ana ta dariya ana shewa ana kuma addu'o'in zaman lafiya har Inna Zainaba suna wasa da Yalwa in da ta riƙe hannun Mimi ta ce sun karɓi amaryansu su ta shi su tafi sun gode.

Ana ta raha da dariya Yaya Amina ta ɗaga hannu sama tana faɗin "Innar mu tunda iyaye sun yi na su nasihan a bar ma yayye bangaren su, muma muna da abun cewa."

A ka kwashe da dariya Khadi da Madiha sun gaji da tsayuwa sai tsaki suke yi, tun kafin a bai wa Amina damar magana ta taso ta zo gaban Mimi ta ɗaga mayafinta fuskarta ya bayyana hibba kuwa ta kashe mata idanuwanta da filita Rukky ta kare ta lokaci ɗaya tana Faɗin" Kuna kashe mata ido."

Bintu ta yi zaraf ta ce"Ai ta zama tamu yanzu.

  Suka saka dariya har suna tafawa ita da Hibba, Mimi kanta na ƙasa tana faman tsane hawayen Idanuwanta da tissue a gabanta ta zauna ta riƙe hannayenta sannan ta ce su Halima su taso kafin ka ce me har da su Bintu sun zagayeta Yaya Amina da karfi ta fara mgana tana faɗin" Amaryar mu wani sirri zan faɗa miki amman kafin nan zan fara da baki Amanar ƙanin mu, Mansoor na da kirki amman kila kafin wasu su san kirkin sa sun san akasin sa  Nasan kinsan halinsa na zafin zuciya da kafiya sannan da riƙo amman ke da kika san shi fiye da kowa in kika kiyaye masa za ki zauna Lafiya, ki riƙe mana shi amana sabo da muna son shi muna kaunar shi, ki kuma so dangin mu saboda mu kaf ɗinmu muna da son junanmu Inna Ita ce uwarmu ita ce komai namu ki so mu a yadda muke ki kuma bar mu a yadda muke. Sirri na farko shi ne mijin ki mai arziƙi ne arziƙin da mu ƴan uwan sa muke ci, kada ki ga ya ijiyeki a wannan gidan ki yi wani tunani ba ma ke ba na san wasu daga cikin ƴan uwan ki za su yi tunanin haka to ki sani yana da gidan da zai ijiye ki sai dai ba ya ra'ayi ne ya zaɓi ya ijiye ki kusa da wacce ya fi ƙauna ki gode ma Allah, ki yi amfani da damarki domin gyara zamantakewar ki sannan kuma ki sani shi fa me yi ne ɗan dangi ne kuma gaba da baya, duk abunda kika gani yanzu kada ki yi amfani da shi ki yi amfanin da zahirin waye kika aura sannan sirri na ƙarshe shi ne mijin ki na son ki. Wallahi tallahi yana sonki duk wanda ya ce baya sonki to ya faɗi son ran shi so ne ya sa ya aureki ba komai ba."

  Yalwa na gefe ta yi karaf ta ce"Sosai ma nan wani irin ciwo ne bai yi saboda an hana shi ita ba, yaro nan kamar ba zai ƙara wata rayuwa ba Allah ya kaddara ke ɗin dai ke ce matarsa  saboda haka ki riƙe maraicinsa domin Allah ku zauna lafiya."

Khadi na gefe ta ce"Itama fa Mimin nan marainiya ce, an tasa ta ana ta ba ta amanarsa shi ma muna son ganin shi bisa adalci mu ba shi amanar nata shima."

Dariya aka yi mata itama da gaske take yi har cikin ranta domin gani ta yi kamar suna da son kansu.

Yalwa tace gaskiya a kira waya Mansoor ya zo shima ƴan uwan Mimi su ba shi amanarta. Hibba ce ta kira wayar Mu'azzam ta ce ana kiran Yaya Mansoor daga cikin gida su a lokacin ma suna ƙofar gida gabaɗayan su amman Aji sun rabu da shi tun a Studio sai dai shi Mu'azzam ya kira shi a waya a lokacin suna Camp ɗib su tunda ai suna da bami daga can jin kiran Inna ne yasa ko gidan da ya so ya wuce ya yi wanka bai samu dama ba sai ya taho kawai daga can Mashin ɗin haya ya hau tunda mashin dinsa na gida sannan motarsa na hannun su Nasir.

  Jiran sa suka yi sai da ya zo sannan ya ga sun tasa shi gaba zuwa cikin gida abun sai ya ba shi mamaki har ya fara tunanin ko wani abu ne ya faru. Cikin ƴar damuwa ya kalli Mu'azzam yana faɗin" Mu'azzam me ya faru a cikin gidan? Nasir ya yi karaf ya ce"In mun shiga za mu  gani."

Aji ya harare shi kafin ya ce"Ni da ƙanina na ke mgana" Nasir ya ce"To ma su kani, ai mu da ba mu da ƙanne da mun shiga uku da gori wajen Aji."

  Bai fahimci ga abunda ke faruwa ba sai da ya ga bangaren Inna Meri cike da mutane su na yin sallama kowa ya juyo ya na kallonsu shi kuma ya na ganin haka ya yi sauri zai juya Nasir ya cakumo sa daga cikin ɗaki Yalwa ta ce a buɗa ma Ango ya shigo, kamar yan Nepa sun sani ya na shigowa falon na Inna su ka kawo wuta tuni hasken fararan ƙwayayan da ke falon Inna Meri suka haske ɗakin da fuskarsa gabaɗaya.

Shaddar Jikinsa ce ta Angon ci sai dai ya cire babban rigan kansa ma ba hula duk suna can camp ya bar su. Gabaɗaya ƙannensa da yayyensa suka saka masa ihun nepa sannan sai suka Haɗa da kiran Ango.

Mansoor ya ji kamar ya juya sai dai ba zai iya haka ba tunda Yalwa da kanta take kiran shi sai ya isa wajenta yana shirin zama Halima ta ba shi waje ta ce ya zauna kusa da Mimi abu kamar wasa sai ga shi an Haɗa su waje ɗaya da farko bai ma san ita ba ce a gefensa sai daga baya da kanta ya daki gefen kafaɗan sa.

  Khadi ta fi kowa ciwon baki itama ta riƙa rattaba bayanin duk bayaninta dai Mimi ƴar gata ce saboda haka cikin gata ya aureta, su Mama dai suna ta dariya domin Yaya Amina itama ta yi zaraf ta ce suma ƙaninsu ɗan gata ne, Halima ta karisa mata da cewa" Kuma shi na dabam ne acikin maza dubu sai ta wahala kafin ta samu kamarsa"

Khadi ta harare ta kamar da wasa kafin ta ce"Ita ma Mimin fa? sai ya wahala kafin ya samu kamarta domin duk in da ake neman mace ta cika kuma ta kai."

Take faɗa har ta na murguɗa baki, su Nasir na tsaye suna dariya saboda lamarin ya yi daɗin kallo ainun. Sai shewa ake yi ana dariya su Amina na yabon ƙanin su Khadi na kare ƙanwarta  ita da Rukky.

Bintu na gefe ta karkata kanta kan Mimi tana na faɗin"To Amarya kin iya gaisuwan Yayan na mu? Barka da safiya kada ki je ki na ina yini ki saɓa lamba saboda haka ki kiyaye." Gabaɗayan sai da suka ƙara saka dariya shi dai kansa na kasa fuskarsa ba ɗingon ma mirmishi ballantana a fahimci halin da yake ciki a wannan zaman da yake yi kusa da Mimi da ga shi sai ubangijinsa suka ka san halin da zuciyarsa take ciki ita kuma Mimi gani take yi kamar ba a wai ita ce kusa da Aji a matsayin miji da mata ba ta taɓa tunanin fatan ta zai kasance gaskiya ba.

  Yalwa ce ta ce kowa ya yi hakuri sannan ta kalli Mansoor ta ce"Yarinyar nan amana ce a gare ka  ku riƙe maraicin ku duka ku yi ma juna uzuri sai ku zauna lafiya Allah ya yi muku albarka ya ba ku zaman lafiya."

Aka amsa da amin masu hotuna a wayoyi suna ta ɗauka wasu ma suna ta jera Video ko tarin Aji ba wanda ya ji acikin falon nan itama Inna Meri ta kara Haɗa su ta saka albarka sannan akace a yi addu'a gabaɗaya 

Ko gama shafa addu'ar ba'ayi ba nepa suka ɗauke wuta ko kafin a yi kaya kaya a kunna fitilan wayoyi Aji ya sulale ya Gudu sai dai nemansa a ka yi aka rasa.

Inna Meri na yar dariya ta ce"Baban Inna ne fa, daman ina kallonsa ya kagara ya tashi.".

Sukan su Nasir ba su gan shi ba, tuni ya sulale ya koma gida ya je ya yi wanka ya gaji kansa har sara masa yake yi su kuma sai da su ka jira aka shigar da Mimi ɗakinta sannan suka maida wanɗanda suka ɗauko can gidan su Mimi. Makama ya ɗauki matarsa suka tafi gida tunda sauran da motocin su suka zo, Nasir ma gida ya tafi Mu'azzan kuma sai ya bi Ahmad zuwa gidan su a tunanin sa Mansoor wajen Mimi zai kwana shi kuma yace can ya yi masa nisa ya je ya kwana shi kaɗai

Gidan nan bai ɗauke kafa ba har wajen sha biyun dare sannan ƴan uwan Mimi suk tattafi a ka bar amarya daga ita sai halinta Rukky ma ta ɗan tsaya daga baya kuma ta tafi domin ta ce tasan halin wanda Mimi ta aura sai ya zo ya yi mata rashin mutumci.

  Mimi ita Kaɗai ne a ɗakinta daga ita sai halinta har misalin ɗaya na dare tana jin hayaniyar su Bintu daga ɗakin Inna Meri, daman bayan Rukky ta tafi Bintu da Hibba sun shigo ɗakin suna tambayanta ko  tana bukatar cin wani abu? Ta ce ita ba ta bukatar komai duk da rabon ta da abincin tun da rana da sha wata Fura, sun ɗan zauna kaɗan suna hiran su ba ta dai saka musu baki daga baya suka mata sallama suka fice bayan sun rufo mata kofa tana zaune a falo ne daga baya ta miƙe tana zagaya falon nata tana gani ita sai taga wajen ya yi mata kyau fiye da Surutun su khadi akan ɗakin nata, daman ita tafi san komai ƙarami ba ta cika son ta ga katon gida ba to ita ina ruwanta tunda dai ta samu cikar burinta.

  Har bedroom ɗin ta shiga gadon ya burgeta yadda yake ɗan ƙarami gwanin ban sha'awa sai dai kowa yasan kayan da ke cikin ɗakin nan yan waje ne masu kyau da tsada da yake tana fashin salla sai ta so ta yi wanka amman sai ta duba tiolet ɗin ruwan ba shi da yawa sai kawai ta yi tsarki ta fito ta kara gyara jikinta, ƙaramin akwatin ta jawo da Rukky ta sanya mata kayan da za ta bukata sauran kuma suna gida sai daga baya za'a kawo mata.

Ita a ranta ta ji cewa Aji ba zai zo ya kwana a wajenta ba shiyasa ta yi shirin barcinta ta saka wata rigar barcinta doguwa kalan sararin samaniya, ta yi ɗai ɗai bisa gado gajiya na saukar mata ta fara jin zafi Allah ya cece ta suka dawo da nepa ai sai ta ƙara bajewa sai barci cikin salama da wani farinciki na ganinta yau kwance a kan gadon auranta auran ma ita da abun sonta Aji.

  Ta yi barci barcin da ta daɗe ba ta yi kamar sa ba, sai wajen ƙarfe takwas na dare ta farka shima ƙofar ɗakin ta ji ana ta bugawa sannan sai da ta tashi sannan ta ji hayaniyar yan gidan kamar acikin ɗakinta a ke yi. Ta rasa ma mafita ga shi ba ta san ina aka ijiye mata Hijabi ba, sai layafan jiya ta na ɗa sannan ta sako takalminta ta fito zuwa falo ta buɗe ƙofar sai ta ci karo da Bintu da Hibba karo na biyu ɗauke da kwandon abinci ita kuma Hibba ta riƙo fulas ɗin ruwan zafi mirmishi suka yi mata, itama da yanayin barci a idanuwanta ta maida musu martanin mirmishin. Sannan ta buɗe musu kofa su ka shigo sai da su ka shigo sannan ta maida ƙofar ta rufe ta bi bayan su anan saman centar table ɗin da ke tsakiyar falon suka sauke komai ita kuma sai ta samu kujera mai zaman mutum ɗaya ta zauna suna fuskantar juna.

  Bintu ta fara gaisheta ta amsa cikin fara'a sannan Hibba ta gaisheta ta amasa tana kallonta domin ba ta santa ba.

Bintu ta ce"Ba ki santa ba ko? Matar Yaya Mu'azzam ce Hibba."

Sai Mimi  ta washe baki tana faɗinn" Ayya sannun ku da ƙokari"

Suka amsa mata da yauwa kafin Mimi ta ce"Ya kwanan su Inna? Ina fatan sun kwana lafiya?  Bintu ta amsa da kowa lafiya suna gaisheta  Mimi ta lumshe ido domin har ga Allah barcin ne bai isheta ba.

Hibba ta kalleta lokaci ɗaya tana faɗin"Bari mu tafi naga kamar mun tashe ki daga barcin gajiya." Ta na gama faɗin haka sai Mimi ta fara Hamma Bintu ta yi dariya kafin ta ce" Ga shi nan ai gajiya ta fara nuna kanta."

  Mimi na yar dariya ta ce"Wlh jikina kamar an yi min dukan tsiya."

Hibba ta amsa mata da cewa" ki yi wanka ki ci abinci sai ki koma ki huta ba wanda zai dame ki."

Mirmishi kawai ta yi kafin Mimi ta Tambayi yan biyu Bintu ta taɓe baki ta ce suna gida jiya da daddare babansu ya zo ya tafi da su, Hibba na gefe ta ce itama ta samu sauki ƙannen saa da su ka zo jiya su ka tafi da su.

Mimi na zaune ta na jinsu ba ta dai saka mu su baki, sun ɗan jima sannan suka yi mata sallama sai bayan fitan su ne ta koma ta ciki ta kwanta domin barcin bai isheta ba, ba ita ta tashi ba sai ba wajen sha ɗaya shima kiran waya ne ya ta she ta.

Khadi ne ke damunta da kira tana ɗauka ta ce"Mimi Allah ya sa an maido dai Nepa jiya?

Cikin Mamaki Mimi ta ce" Eh an maido me ya faru ne?

Khadi tace" Muna nan muna tunaninki zafin gidan nan ai na dabam ne jiya ai da zafi ya kashe ki naga ƙarya so."

  Mimi sai da ta yi dariya kafin t ace" Ni barci ma nake yi ke kika tashe ni, bari na yi wanka na karya sai mu yi mgana.".

Da sauri Khadi ta ce"To ya? baƙin Angon naki ya angwance ne da sai yanzu kuka tashi? Mimi ta saka dariyanta mai kayatarwa kafin ta ce" Bai kwana ma a gidan ba, ai kinsan ƴan uwan su duk ba su tafi ba."

Khadi tace"Uhm! to sun kawo miki Breakfast ko mu aiko miki da shi?

Da sauri ta ce"Laa wallahi tun safe ma suka kawo min yanzu dai in na yi wanka zan karya yaushe za ku zo?

Khadi ta e sai zuwa anjuma dag anan ta ba ma Mommy wayar ashe suna tare suka gaisa.

 "Kun kwana lafiya dai ko Mimi?

  Mommy ta faɗa cikin Kulawa, Mimi cikin yar kunya ta ce" Lafiya lau na kwana Mommy ina Hajiya ta? Don Allah ku zo anjuna  da su khadi."

Mommy na dariya ta ce"Za mu zo amman ba yau ba kafin dai na koma In sha Allahu."

Cikin ƴar Shagwaba Mimi ta ce"Mommy ni dai ki zo pls."

Da Sauri Khadi ta karɓe wayarta tana faɗin" ba za ta zo ba yarinya auran kenan."

Mimi na mgana Khadi ta kashe wayarta ta barta can da waya a hannu, sai da ta yi kuka Allah sarki ƴan uwa masu daɗi ko yaya dai khadi ta damu da ita ta san Madiha na can na sharan barcinta ba za ta damu da ma yadda ta kwana ba.

Sai da ta shiga tiolet sai ta tuna ba irin na gidan su ba ne wannan sai an shigo da ruwa ba shower ba Jucuzzu sai ta rasa yadda za ta yi, ga shi ba ta da lambar kowa sai ta uban gayyar kuma ta na jin kunyar fita.

  Sai ta tuna da Mu'azzam da sauri ta fito ta zo ta ɗauki wayarta ta kira shi amman bai daga ba sai ta kyale shi, jikinta ya na mata ba daɗi jiya da daddare ba ta yi wanka ba ta kwanta shi ya sa ta saka wata doguwar rigar Material da ke cikin kayan da aka sako mata sai ta yafa mayafi ta fito zuwa falo kafin ta Buɗe kofa ta jima tsaye ta na tunani, sai dai ta yi kundunbala ta buɗe kofar ɗakin nata ta na leƙe, Allah ya taimake ta ta hangi Walida ita kuma dai dai lokacin ta juyo tana ma kofar ɗakinn Inna ne Almajirai na saka musu ruwa sai ta ga Anty Mami da hannu ta saka ta yafi to ta da Sauri ta ƙarisa gaban ta tana faɗin" Anty mami ina kwana"

  Mimi ta amsa mata cikin sakewa kafin a hankali ta ce" Walida ruwan wanka nake so don Allah."

Walida tace"Laa ai ga ruwan zafin ki can an saka miki, daman Anty Bintu ne ta ce kina barci kada a takura miki"

Mimi sai ta murmusa kafin ta ce"Na tashi, ina so na yi wanka ne."

Walida ta amsa mata, ita kuma sai ta koma ciki ta na jiranta.

A sabon bokitin karfen Inna Walida ta zuba ma ta ruwan ta kai mata ɗaki, sannan ta kara komawa ta ɗibo mata na sirki a ƙaramin botikin roba.

Mimi ta karɓa taba mata Sannu ta amsa da cewa" Bakomai ki fito wankan sai na riƙa diɓan ruwa cikin bambin Inna ina zuba miki cikin makewayin"

  Cikin jin daɗi Mimi ta ce"Na gode Walida."

Ta ji daɗin ruwa tunda ya yi zafi, wankan ta ta yi tsab sannan ta zo ta shirya cikin shigar shadda Doguwar riga kalan bby pick, ta ji aiki shaddar ta ɗauketa matuka ga shi ta kashe ɗaurin Zahra Blbuhari ta ɗaure gashinta  ta baya kamar a sace ta a gudu, sai bayan ta shirya ta koma falo ta karya kayan Tea ne sai soyayyen buredi da kwai sai waina. Wainar ta ci da  yawa ta sha Tea din kaɗan. Sai ta ji barci ma take ji ta kishigiɗa kenan su ka dawo da wuta sai iska ya fara ta shi sai ga Walida ta shigo ita da Mariya su su ka gyara mata falon duk da bai yi  wani datti ba suka fita da kwandon abinci, sannan su ka cika mata botikanta na ruwa da ke tiolet duka su ka wanke mata tiolet ɗin suka share duka ɗakunan suka goge mata ta nuna musu burner su ka jona ta ba su turare suka saka sai yau ne za'a zo mata da ƙaramin glass din da ta yi na turarukan ɗaki da na jiki.

  Bayan sun gama tana yi musu godiya ta rasa abun ba su sai kawai ta ɗauko kayan kwalliyarta tace su ɗauki duk abunda suke so kunya ya hana su ɗauka suka fita suka bar mata.

Sai ta yi tunanin in ta natsu za ta aika musu da shi, ba ta samu komawa barci ba saboda ana ta shigo mata baƙin Mallan Sidi ma a ranar za su tafi su Yalwa kenan sannan da wasu cikin dangi ana ta dai shigowa har azahar ba ta samu ta koma barcin ba sai shiga a ke yi ana fita har wajajen la'asar. Lokacin Rukky ta dawo itama waya ta yi ta mata tana mata ƙorafi, ta zo ta iske abinci kala kala an kawo mata harda wani dambun zogale mai daɗi haar Rukky sai da taci.

  Sai wajen biyar na yamman sai ga tawagan su Khadi sun dawo kawo mata kayan sawanta gabaɗaya sai kayan su fulawa alkaki, cincin , dublan cake, donut dakuwa sai kayan sakkodi  na Iyayen miji da ƙannensa kuloli masu kyau da kofuna da filattau sai sauran kayan girki da suka kawo mata har da kayan miya na gwangwani.

Inna Zainaba da su Mama ɗakin Inna Meri suka fara shiga da sauran kayan da suka zo da shi, aya yin da su Khadi suka ƙariso ɗakin Mimi ɗauke da akwatun ta da sauran kayan ta na gida da suka kwaso mata.
Daman sai da ta ƙara jadadda musu kada su manta su ɗauko mata ƙaramar akwatinta tun na gida ne, daman ta gama haɗa duka kayanta  masu muhimmanci aciki.
Tana ganin akwatin ta yi zaraf ta mƙe za ta  ɗauka Khadi ta riƙe akwatin lokacin ɗaya ta na faɗin" Wai meye acikin wannan akwatin ne da kika damu a taho miki da ita ne? Yanzu kuma kin ganta kin fara rawan jiki."
  Kallon Khadi ta yi cikin ƴar shagwaɓa kafin ta ce"Bari mana Khadi, kaya na ne masu amfani aciki harda takardun makarantuna duka gabaɗaya."
Ba ta yarda ba sai ta riga ta ɗaukan akwatin ita  kuna  tasan ta na da Sirri a ciki da ba ta so a gani sai ta fara yi mata magiyan ta yi wa Allah da Annabi ta ba ta kayanta.
Madiha na gefe ta na latsa wayarta ta ɗago ta na kallonsu kafin ta saki ƙaramin tsaki ta na cewa" Please Khadi ki sakar mata kayan ta mana." Khadi na dariya ta ce" Ban yarda da ita ba ne, tunda ta zama yar Soyayya ta koma mara gaskiya."
Rukky na gefe ta saki yar dariya kafin ta ce" Haka so ya ke ɗiba. Ya maida kai bawa, kai kalar wawaye.."
  Wata Harara Mimi ta jefi Rukky  da shi da yasa ta yi shuru ta na matse bakinta Khadi kuma ta na can ta na dariya ta warci akwatin ta shige ɗaki da gudu suka biti da kallo suna dariya ita kuma Madiha sai taɓe baki ta ke yi Allah yasa ma sun zo akwai wutar Nepa, da har ta zo da ƙaramar Fan ɗin ta ba za ta iya zama cikin zafi ba Allah na gani. Ɓoye ta yi ma akwatin sosai yadda ba za su ƙara ganinta ba har su bar gidan Khadi da Rukky da Asma'u suka ce bari su ƙara gyara mata Kitchen ɗin nata sosai in sun gama sai su zo su sake gyara mata ɗakin gabaɗaya. Rukky ta ce Bibi ta ce tana hanya in ta zo sai ta jera kayan Mimi acikin wardrope sai Mimi ta ce sai ta zo, har ga Allah Mimi  ta ji daɗi ba ta damu da Madiha da ke zaune ta na latsa waya ba, ƴaƴanta ma ta hana su fita gani ta ke yi kamar in su ka fita wani abu zai same su, ba ta damu da ita ba sanin halinta ko bakomai tunda ta zo ita a wajenta she is greatfull.
  Ba su jima ba suka gama gyara kcithen ɗin Bibi ta zo a alokacin sai suka kama gaɓadaya su ka jera mata kayan ta cikin wardrope sauran da ba su ɗauka ba ta ce su bar su cikin akwatin sannan sun jera mata kayan kwalliya a saman madubi sun gyara mata Tiolet Khadi ƴar ƙwalliya ita ta jera mata kayan wanka acikin tiolet ɗin hatta da towel sai da ta sagalemin mata ta na yi tana dariya lokaci ɗaya tana faɗin" Mimi wannan tiolet ɗin naki ba ki ba wanka ke da baƙin angon ki, ladan nan na yi ma miji wanka da wuya ki same shi."
Ta faɗa har tana rike ciki bayan ta duƙa Mimi na  zaune ba ta ce mata komai ba sai dai ta yi mata mirmishi, gaskiya ta faɗa ƙanƙanta tiolet ɗin ba zai iya ɗaukan mutum biyu aciki ba.
  Sai bayan mangariba sannan su Inna Zainaba suka ƙariso ɗakin Mimi suka ce ta yi wanka za su ƙara mika ta ɗakin uwar mijinta kafin tafiyar su, da ya ke akwai wutar nepa sai Rukky ta fito da da Kittle  ta saka mata ruwan zafi bayan ta juye mata na wanka ta ƙara sakawa yana fafasa ta Juye acikin babban fulas ɗin da su ka fito mata da shi, bayan ta shiga wankan ne suka zauna suna faɗin irin kirkin Inna Meri a cewar su Mimi za ta ji daɗin zama da ita, tunda an yi komai cikin girma da arziƙi  Hatta da Magajiya Inna Meri ta saka an kirata duk da kafin ta zo sai ta ɓata ma mutane lokaci har ita ta samu turmin zani na uwa, Baba Ɗanjuma ya samu shadda gangariya Inna Meri ma ta samu turmin zani super mai kyau sannan duka ƙannin Mansoor da Yayyensa sun samu Kololi masu kyau na tuwo da miya da kofuna sai farantai masu kyau,  hadda Hibba matar Mu'azzam hatta ko da su Jummai da Zuwaira har kuma da ƴaƴan su Gaje domin kaf yan gidan Mama tace a lissafasu Hatta da walida sun samu kofina da farantai su Gaje kuma tun iyaye ne sun samu su ma kololi da farantai, Sai suka ba da turarukan jiki da na ɗaki sai sabulan wanka da omo da na wanki suka bai wa Inna Meri da ta ce kayan sun yi yawa, Mama ta ce duka Hajiya ta ce su kawo kayan abinci kuma garan da ke ɗakinta sai su ka raba biyu, rabi na su Inna Meri rabi kumana Mimi ne, sai manyan botikan karfe masu ƙyau na zamani har guda Goma cike da Kayan fulawa sai suka ɗaukar ma Mimi guda uku ita da mijinta sauran kuma suka ce ga shi nan na su ne gabaɗaya.
  An yi harkan girma kuma arziƙi ya nuna kansa matuka. Duk da suna da tarin arziƙin da za su yi abunda ya fi haka amman abunda suka yi ɗin ya yi dai dai da na masu arziƙin da suka san Mutumci, bayan fitar su ɗakin Inna Meri ya ruɗe da hayaniya su Jummai suna ta rangaɗa guɗa, Harira ta rike kayan da aka bata tana faɗin" Kai Baban inna dai ya ɗauko auro gidan masu arziƙi." Bintu na gefe ta ce" ƙwarai kuwa, shima ai da ya ke mai arziƙin ne sai ya ɗauko dai dai da shi."
Ana ta faman tattaunawa ana buɗe botikan da su ka kawo su cincin ne, da donut sai dublan sai alkaƙi sai nakiya, har da su samosa da cake sai waje ya ƙara kaurewa da guɗa, Magajiya fita ta yi ta koma ɗakinta ta rasa gane yanayin ta amman a ƙasan ranta ta na jin baƙin ciki bai kamata komai mai ƙyau ya riƙa fitowa ta bangaren Meri ba kamata ya yi a fara ganin shi ta bangarenta, ta tuna auran Auwalu gara ma iyayen yarinyar nan ba su kawo mata ba, ya yi hidima biki ba shi da kuɗi haka ya zo mata abunda ƴan'uwanta suka tara mata ta kwashe ta bashi ya siya abinci ko fallen zani ba su ba ta ba, ballantana a kai ga su yi harkan arziƙi irin wannan, sai ta ji a ranta ai ga auran Saddiƙu ya zama dole ta gaya mishi matar da zai aura ya dace su fitar da ita kunyar mutane abunda ya fi baƙanta mata rai sai ganin yadda Harira da Gaje su ka samu waje su ka yi kane kane a wannan sha'anin sai lamarin su ya yi matuƙar ba ta mamaki.
  Mimi ta yi wanka Khadi ta shirya ta cikin wani uban su leshi cikin wanda Daddy ya ɗin ka mata ne mai kalan ja a jikinsa sai ta yi amfani da mayafi ja, da takalmi ja a kafarta, nan da nan su ka rufu kanta suka yi ma ta ruwan turare, daman sun zo ma ta da ruwan turarenka amman gilashin sai daga baya mai haɗawa zai zo ya haɗa su in suka ce za su zo da shi za su iya fasa shi a bisa hanya, a karo na biyu su ka ƙara kai Mimi gaban Inna Meri su ka ƙara damka amanarta da cewa zuwa gobe ƴan'uwa duk za su koma gidajensu tunda an gama biki, Inna Meri nan ɗin ma hakane gobe su yalwa duk za su koma sauran yaran nata ma suna zuwa goben kowacce zata yi shirin komawa gidanta. Nan su ka bar Mimi a ɗakin Inna Meri su kuma suka yi haraman tafiya sai ga Mimi ta riƙe Khadi da Rukky tana hawaye ta cikin mayafinta sai Inna Meri da kanta ta taso ta riƙe ta lokaci ɗaya tana faɗin" Bar su tafi kin ji ko Binta? Na yi miki alƙwarin ba za ki nemi komai ki rasa ba acikin gidan nan, ga ni sannan ga ƙannen ki ina da tabbacin ba za su barki cikin kaɗaici ba."
Sai ta zauna gefen Kujeran da Mimi take zaune ta ɗauki kanta ta ɗora saman kafaɗanta ta na lallashinta su Bintu suka saki ihu tare da shewa su kansu su Inna Zainaba sun ji daɗi a ka rabu cikin godiya suna godiya su yalwa na godiya suma, suna komawa gidan Hajiya tace tawagan Ango ba su daɗe da fita ba.
Da sauri Khadi tace"Har da Angon?
Hajiya ta ce" A'a abokan sa ne da ƙaninsa shi sun ce suna da baki ya je sallaman su."
Jawahir ta na gida daman ba ta je ba, ta tashi cikinta na ta ciwo, ashe abun ya yi tsanani Ulcer ce sai da mijinta ya je ya siyo magunguma da drif ya saka mata ƙarin ruwa sun dawo sun iske ta kwance domin an ce yini ta yi amai duk ta zabge ta rame.
  Mommy da Hajiya suna ta tambayan yadda su ka baro Mimi Mama ta ce"Lafiya lau ta na can ɗakin Suruƙarta mu ka baro ta tare da yan'uwan mijinta, Alhamdulillah ba su da matsala a yadda na lura ina fatan za ta ji daɗin zama da su musamman mahaifiyar ta sa." Hajiya na mirmishi ta ce"Haba ai Meri uwa ce ga Binta in sha Allahu ba wata matsala."
Sai a ka zauna maida mgana Inna Zainaba ke tambayan wai nan ne gidan Mahafin sa? Hajiya ta gyara zama ta na warware mata komai.
Sai ta jinjina kai kafin ta ce"Au! Amman dai suna ji da shi daga gani gaskiya."
Hajiya tace"To shine Babba, sauran matan biyu suna ɗakunan su, Mijin Meri ya kama shi ya riƙe shi kamar ɗa shi yasa ba shi da bambamci da abunda ya haifa."
Inna zainaba tace" Ba shakka, shiyasa a ka bashi wannan ɗan akurƙin ɗakin ashe ba shi da gado a gidan ne."
Mganarta sai da ya saka su dariya gabaɗaya har Mommy da ke zaune a gefe sai da ta murmusa.
******
Su Mu'azzam kuwa daga gidan su Mimi anguwar da gidan Mansoor yake  suka nufa amman ba su shiga gidan ba sai da suka tsaya a masallacin anguwan suka yi sallar Isha'i bayan sun fito ne suna Hanyar gidan daman dalilin su  zuwan za su mayar mishi da motarsa ne, sannan Nasir ya ce sai ya yi mishi tsiya ƙiri ƙiri ya saka su yau sun je gaban surukansa sun yi ƙarya.
Tun da da Mu'azzam ya kira shi a waya ya ce Inna ta kira shi ta ce su shirya su je can gidan su Mimi su gaishe su, sai cewa ya yi shi ba zai je ba yanzu haka ma yana Camp ɗin su suna sallaman baƙi, da Mu'azzam yace ko su jira shi ne?  Kai tsaye yace"Ku jira ni? Ai ni ban ce muku zan je wannan gidan ba, amman in za ku je Bismillah.'
Daga haka ya katse wayarsa sai Mu'azzam ya ƙyaleshi ko Inna Meri ba ta san ba da shi aka je ba ya samu ya lallashi Nasir da ya riƙa masifar shima ba zai je ba, hakanan suka shirya su ka je gidan ana ta tambayan ina Angon Mimin? Sai ya barsu da ƙaryan suna can suna sallaman ɓakin su da suka  buga musu wasa jiya.
San da suka iso gidan Mu'azzam na da key ɗin gidan a hannun shi, shima saboda zirga zirgan wannan sha'anin ne Mansoor ɗin ya ba shi key ɗin tunda watarana kada ya zo shi kuma baya gidan motar Aji kaɗai suka shiga da ita haraban gidan ta Nasir da ya aro tana waje sai ta Mu'azzam ba su shiga da su ciki ba.
  Ba su ɗauka ma maigidan na gidan ba sai da su ka ganshi tsaye a kofar shiga falonsa ya leƙo daga shi sai baƙin dogon wando ba riga a jikinsa hannayensa na harɗe a saman kirjinsa cikin mamaki ya ce" Haka ake yi ehe? Sai kawai ku kama shigo min gida ba tare da kun faɗa min ba?"
Nasir ya yi ƙaramin tsaki kafin ya ce"Sai ka ce gidan da ka gina shi da Gold"
Ban gaje sa ya yi ya shige galon gidan Aji ya bi shi da kallon mamaki Ahmad ne da Makama suka ba shi suka yi musabaha shi kuma Mu'azzam ne aka bari da faɗin" Motar ka muka zo ijiyewa, kasan nima gobe zan koma saboda aiki."
Ko mgana bai yi ba ya juya ya koma cikin falon anguwan ba su wuta duhu sai fitulin wayoyin su su ka kunma Nasir ya ji ya fara gumi yana zama a kasan Cafet lokaci ɗaya ya na faɗin" Gaskiya Aji ka rage son kuɗi, ka na da dukiyar da za ka iya saka ma anguwan gabaɗaya Solar ba ma gidan ka ba." Kai tsaye Aji ya ce"Eh ina da shi ban yi ra'ayin sakawan ba ne ko za ka sakamin ne?
Nasir ya girgiza kai kafin ya ce" Ni?  ia ni ina ƙara ma mai ƙarfi ƙarfi? Ai wannan albuzurranci ne, kai ai ba mabuƙaci ba ne Aji ka sani."
Yana jinsa bai ce komai ba ya nufi ƙaramin fridge ɗin sa ya ɗauko musu ruwa guda huɗu duka ya ijiye ma kowa a gaban shi Nasir ya saki jiki shima ya ga nashi a gaban shi amman sai yaga Aji ya zauna kawai ya buɗe tuwan hannun shi ya kafa kai ya fara sha sai kawai ya saki baki kafin ya ce" Ya haka Aji? Ina nawa ruwan?
  Kai tsaye ya ce"Ba ka da kafa ne? Balagagge da kai sai ka zauna ina maka aiki" Nasir sai ya kaɗa kai ya mike lokaci ɗaya yana faɗin" ba laifin ka ba ne, dole ka min wulakanci tunda ka ga na gama shiga na fita an gama wannan auran cikin rufin asiri." Sai kawai suka ji Aji na faɗin" Ai ni ban gayyace ka ba, abunda ka zo ka yi kuma wannan ra'ayin ka ne Nasir kada ma ka yi tunanin watarana zan iya gode maka."
Nasir ya ɗauko ruwansa ya dawo ya zauna ya buɗe ya sha bai ce komai ba Makama ne ya gyara mganar da cewa" Ai mu ba abokan ka ba ne mun zama ƴan'uwan ka, mune ma masu gayyatan wasu."
Nasir ya ce" shiyasa ai na tura masa. aniyarsa" Yana jinsu bai yi mgana ba Mu'azzam kuma yana duba wayarsa ne ya na mirmishi Ahmad kuma yana waya da Kostomomin shi na can ya na gaya musu in sha Allahu gobe zai dawo.
Makama na dariya ya ce"Shege tela ya haɗa ka shi ya gudu"
Ahamad dariya kawai ya yi bai yi mgana ba.
Aji daman ke gefensa ta hannun dama sai kawai ya dafa kafaɗansa lokaci ɗaya yana faɗin" Thank you so much Ahmad  gobe ka koma wajen aikinka kada ka samu wata matsalar." Sai ya jinjina masa kai lokacin har ya gama waya da sauri ya ce" Ba wata matsala in sha Allahu"
  Nasir ya yi wata dariya ya buga kafa kafin ya ce" Mu ai sai ka tsine mana ka ji tunda ba mu yi maka komai ba."
Aji ya kallesa lokaci ɗaya ya!a ɗaga masa gira guda ɗaya, Nasir sai ya fara dariya Makama na taya shi, Mu'azzam na can wajen bin kiraye kiranye da aka yi masa daga jiya zuwa yau bai gani kawai sai ya ga Anty Mami ta kira shi kamar yadda ya yi Saving ɗin sunanta a wayarsa.
Da Sauri ya gyara zama yana faɗin" kai ɗazu ashe Anty Mami ta kirani ban gani ba."
Gabaɗayansu suka kalleshi a tare barin ma Aji da ya kafeshi da ido ya na wani nazari.
Nasir ya yi saurin cewa" To ba dole ta kira ka ba, tun jiya ba ta ga gilmawar Angonta ba.".
Aji ya balla masa harara kafin ya yi mgana Nasir ya yi saurin cewa" baƙinciki kake yi mana da cin girkin Amarya da yanzu yadda mu ka shigo gidan nan mun samu kyakyawan tarba daga Amarya da girkinta."
Aji ya yi kamar bai ji ba sai can ya muskuta kafin ya ce"Har yanzu dai baka daina kwaɗayi baa ko Nasir? To sai dai ka Mutu ba za ka ci girkin Mimi ba, ai ba girki na auro ta ta riƙa yi ma garada ba, wannan daga gani matarka na shan wahalar ka"
Nasir bai samu sararin maida martani ba Mu'azzam ya kira wayar Mimi har ta ɗauka sai shi kuma ya saka ta acikin speaker
  Suna ta jin hayaniya ga hiran su Bintu, kenan har lokacin t na ɗakin Inna Meri  sai bayan sun gama gaiasawa sannan Mu'azzam ya ce" Kiyi Haƙuri Anty Mami da Safe ban ga kiran ki ba sai yanzu da ina duba wayar, ina fatan dai lafiya ko?
Daga can bangarem Mimi dake cikin mayafinta ta ce" Ba wata matsala daman a ɗazun ruwan wanka nake so kuma ina kunyar fita to sai na leƙa ma na ga walida sai na yi mata mgana."
Sai Mu'azzam ya ce" Ayya bakomai Ina fatan dai ba wata matsala ko?
Nasan ai ke yanzu ba ki da baƙunta?
Sai ta yi mirmishi ba tare da ta yi mgama ba sai Nasir me ya karkata kai ya na faɗin" ga mu nan zuwa siyan baki tare da Angon naki." Suna jiyo sautin mirmishinta kafin ta ce"Allah ya kawo ku lafiya"
Sannan ta katse wayar Nasir ya kalli Aji da ya yi shuru bai yi mgana ba da Sauri ya ce"Ango ka tashi ka shirya mu je mu miƙa ka mu taya ka siyan bakin Amarya, kowannen mu nan a matse yake da yaje gida ya samu natsuwa da matarsa Ahmad dai sai gobe Mu'azzam kuma in ba zai iya jiran gobe ba ya ja matarsa su keɓe."
Ya karishe faɗa yana yar dariya Makama ya shuru kafar Nasir, Ahmad kuma sai kawai ya yi dariya Mu'azzam kunya duk ya kama shi ya kasa haɗa ido da yayan na shi da irin maganganun nan ba su taɓa shiga tsakanin su ba akwai girmamawa a tsakanin su sosai.
  Sai falon ya ɗau shuru Nasir ke ta dariya yana nfaɗin" Kun yi wani shuru kamar mutuwa ta gifta, gaskiya na faɗa ko kunyar wannan tazurin angon kuke ji? Oh sorry amman ai yanzu zai zama ɗan gari shima wa ya sani ma ko ya fi mu matsuwa."
 "Nasir..!"
  Aji ya kira sunanshi a kausashe sai ya juya yana kallonsa kafin ya ce" miye ƙarya na faɗa? Aji ya yi shuru bai yi mgana ba sai kawai ya kalli Mu'azzam kafin ya ce"Mu'azzam shiga ɗaki na ka duba min wayata."
Shi kuma sai yace toh ya mike ya shiga ɗakin nasa ya na rufo kofa Aji ya juya a fusace yana kallon Nasir kafin ya ce" Ko ba ka ji kunya ta ba, ya kama ta kaji kunyar Mu'azzam ta ya za ka zauna kana irin waɗanan mganganun masu nauyi a gabansa? Dariya da mamaki su kama Nasir ya Juya ya na kallon Makama shima sai ya juya ya na kallon Ahmad dukkansu kuma sai su ka maida hankalinsu kan Aji dai dai lokacin da yake faɗin" Nasir ba na so ba na so ka sake irin wannan mganar a gaban ƙanina."
  Nasir ya bushe da wata dariyam renin hankali kafin ya ce"Shi Mu'azzam ɗin? Ko ka manta yana da mata har da ɗa?
Aji ya ce a fusace"So what don ya na da mata? Ai ba ka fi ni sanin ya na da mata da ɗa ba, ni irin maganganun nan ne ina jin nauyin in ina waje kana yin su, ni ban damu in ba na nan ka yi tayi ba amman ba na so kana yi ina wajen shima kuma yana wajen ba na jin daɗin haka"
Nasir yace"To ai shike nan amman ai kasan ya fi ka sanin harkan yanzu, kila ma sai da ma ya koyar da kai."
Dai dai Lokacin da Mu'azzam ya fito daga cikin ɗakin ɗauke da wayar a hannunsa  yana  kuma fitowa tun kafin ma ya ƙariso Mansoor ya ce masa a  kausashe" Mu'azzam koma ciki zan yi magana da Nasir"
Sai Mu'azzam ya juya ya koma ciki Ahmad da Makama suna ta faman danne dariyansu Nasir kuma mamaki ne ma ya hana shi mgana.
  Shi kuma Aji ya na ganin Mu'azzam ya koma ciki sai kawai ya kalli Nasir kai tsaye yana faɗin" Duk abunda kake tunanin ka sani ni bansa ni ba, ka yaudari kanka Nasir na san da yawa ma acikin abunda ba ka sani ba, ni tsakanina da ƙanina akwai girmamawa ba irin waɗanan mganganun a tsakaninmu, ba na so ka na yi a gabansa in ina wajen saboda gudun reni ko wani abu ya gifta a tsakanimmu duk da nasan waye ƙanina amman gwara dai ka kiyayen zai fi"
Nasir ya karɓe mganar da cewa"To wai ƙanin naka yaro ne? Ko kuma mu ba mu da ƙanne ne, sai ka riƙa nuna kamar ba kamar Mu'azzam a gaban mu."
Sai kawai su ka ga ya yi mirmishi mirmishin da su ka daɗe ba su ga ya yi kamarsa ba domin har fararen haƙoransa na bayyana,  Cikin wani sauti ya ce" Sunan ƙanin ka Salisu ni kuma sunan ƙanina Mu'azzamu ka ga kenan suna da banbamci ko ta wajen suna kai sunan ka Nasir yayan Salisu, ni kuma sunana Mansoor yayan Mu'azzam, kuma ni har gobe ko tsufa Mu'azzam zai yi ba zan daina ganin sa a matsayin ƙaramin ƙanina da ya taso a tare da ni ina ba shi umarni ya na bi ba, har gobe a haka nake ɗaukan Mu'azzam ka gane ko?
Nasir sai ya yi dariya makama kuma ganin kamar abun zai koma hayaniya sai ya ce a bar mganar yanzu dai Aji ya je ya shirya su raka shi kai tsaye ya ce" Ni yaro ne da sai kun ta sa ni a gaba kun kai ni, ai nasan hanya in na gama abunda nake yi zan je da kaina"
  Suna jin haka sai suka mimmiƙe har da Nasir da ya yi miƙa kafin ya ce"To har mu masu auran ya ce yasan abunda ba mu sani ba, Ai lamarim Aji sai Allah ya shirya kawai ai ba'a faɗin sauran zencen."
Aji na kaɗa kai kafin ya ce" Duk abunda ka ke tunani haka ne Nasir kila ma harda wanda ba ka yi tunanin ba"
Daga haka ya miƙe ya isa kofar cikin ɗakinsa yana kiran sunan Mu'azzam daga ciki da ya amsa sai ya ce ya fito sai ko ga shi ya fito, kawai sai Mansoor ya dafa kafaɗarsa yana faɗin" Sai na zo ko?
Sai Mu'azzam ya ce"Shike nan zan kwana wajen Ahmad"
Sai kawai yace"To nan ɗin fa?
Kai tsaye Mu'azzam yace"Ya yi nisa, kuma gobe asubanci za mu yi."
Aji sai ya jinjina kai kawai, har kofar gida ya raka su, Nasir ya ɗauke kai ya shiga gaban motar Mu'azzam Aji ya bishi yana faɗin" Nasir ina godiya fa." Nasir ya wani haɗe rai kafin ya ce" Bakomai yi wa kai ne."
Dariya ta kama su Ahmad sai da suka dara shi kuma Aji ya dafa kafaɗan Nasir yana faɗin" Good Boy."
  Kafin ya bar jikin Motar su ka ja suka wuce,  motar Mu'azzam na gaba tare da Nasir sai ta makama a baya Ahmad na tare da shi.
Sai da su ka bar layin sannan ya koma cikin gida, daman bai yi niyar zuwa gida a daran ba sai kawai ya yi kwanciyarsa abun mamaki yanzu da ya kwanta sai barci sai asuba ya ke iya tashi, saɓanin a baya da sai ya jima tunanin duniya bai bar shi ya yi barci ba amman daga jiya zuwa yau makara ma ya ke yi.
  Yau ɗin ma ya sake makara kiran Mu'azzam ya ta da shi ƙarfe 6am na asuba ya kira shi yace ga shi nan zai wuce, kuma ga su Yalwa ma za su ta fi yanzu Inna tace a kira shi sai ya fara tunanin kenan kowa yasan ba a gidan ya kwana ba kenan? Sai kawai ya ce su ɗan jira shi kaɗan ga shi nan zuwa.
A gurguje ya yi wanka ya yi sallar asuba tunda Couch ya ba shi hutun amarci na sati ɗaya  shi zai cigaba da jagoranta training ɗin da sauran abubuwan.
Wani yadi ya saka mai ruwan zaiba, ko hula bai tsaya sakawa ba, Allah yasa da sha'anin nan ya je an rage masa sumar kansa da dama dama Inna ba za ta lura ba, ballatana ta yi masa faɗa, key ɗin motarsa ya ɗauka wanda Nasir ya dawo da shi jiya acikin ta ya fita sai da ya fita daga gidan sannan ya sauka ya koma ya rufe get ɗin gidan sannan ya koma ya shiga mota ya taho anguwan Arawa.

lokacin da ya shiga gidan da Magajiya ya fara cin karo a ƙofar ɗakinta ta na aikace aikacenta na Safiya, ya san dai ya kalli ɓarayin da take amman daga kallo ɗayan nan ya kauda kansa ya tunkari shashen Inna meri lokaci ɗaya yana faɗin "Barka da safiya." Bai kuma tsaya ya ji ta amsa ko ba ta amsa ba duk da amsawarta ta da rashin amsawar ta ta shi a wajensa duka ɗaya ne.
  Dukkansu suna ƙofar ɗakin Inna meri da alamu sun fito sai tafiya kila jiran sa da yace a tsaya yi ne ma, Mu'azzam na wajen ɗauke da Junior wanda ya na ganin Mansoor ya fara zille zillw sai da ya karɓesa a hannunsa yaron da ƙwarin maganarsa ya ce"Daddy"
daman ya iya kiran sunan Daddy da Mommy, kuma ai yasan Mansoor in dai ya ganshi ya riƙa mika hannu kenan har sai ya ɗauke shi, hannu ya miƙa ma Mu'azzam su ka yi musabaha dai dai lokacin da yake faɗin" ina kwana yayan mu? 
Sai ya amsaa masa Hankalinsa na wajen Junoir da yake yi ma wasan su na yara
 Gaisuwan da Mu'azzam ya yi masa yasa sauran ƴan'uwan hankalin su ya koma kansa sai gaisuwa ya fara tashi har ta da su Amina da Halima su suka fara gaishe shi, ya amsa a saman bakinsa Mu'azzam dai sai ya dafa kafaɗansa kafin ya ce" Barka da safiya Mu'azzam"
Sai anan ya gano kuskurensa sai ya fara sosa kai yana dariya, Mansoor ya gaishe da Yalwa da Maman Bauchi sai matar Baba Karimu. Inna Meri na cikin ɗakin sai faman ɗauko wannan ta ke yi ta haɗa musu cikin kayansu, ga ni ta ke yi komai ta ba su ba ta biya su ba.
Suka amsa cikin sakewa kafin  Yalwa ta ce" mu za mu wuce kasan an ce baƙo raɓa."
Ba wani walwala a saman fuskarsa ya ce" Na ɗauka sai zuwa gobe Gwaggo."
Da sauri ta ce" A'a ai mun yi zumunci tunda an yi biki an gama lafiya ai shike nan za mu koma Allah ya ba ku zaman lafiya muna nan muna jiranka ka kawo mana Amaryan ta gaishemu"
Sai da ta yi mganar Amarya ya sake kallon bangaren ƙofar ɗakin Mimi a karo na barkatai yana rufe alamun ƙila ba ta tashi ba.
  Bai ce komai ba sai ma ya yi kamar bai ji ba, ya na ji har Maman Bauchi na ta kwarara addu'o'in ta na zaman lafiya ko a saman leɓensa bai nuna ya na amsawa ba Mu'azzam ne da su Amina ke faman amsawa da Amin Amin, sai ga Inna Meri ta fito da Atamfar da aka ba ta jiya ta karɓi jakar yalwa ta saka mata lokaci ɗaya tana faɗin" Na rantse sai kin tafi da atamfar nan yalwa, ai na ga ya  ko miki ki kin bar min ita ba zan ɗinka ta ba."
Yalwa ta kasa mgana sai idanuwanta da suka cika da hawaye, Inna Meri ta ɗauko botikan nan guda biyu da ta saka su Amina su ka haɗa ma su yalwa komai da komai sannan ta haɗa su musu da Sabulai da Omo kayan arziƙin da ta haɗa musu yasa Yalwa ta fara sharan hawaye tana faɗin" Meri da me zan iya saka miki? Allah ya jiƙan Ibrahim Allah yasa ya huta ya taɓa faɗamin bai taɓa ganin mace mai kirki irin Meri ba, ga shi tun bayan rasuwarsa har kwanan gobe ban taɓa ganin wani abu saɓanin kirki daga bangaren ki ba, Allah ya shirya miki zuru'a Allah ya sa ki gama da duniya lafiya."
  Sai kawai ta fashe da kuka, itama Inna Merin idanuwanta sun cika da hawaye sai ta ƙauyance ta share sannan ta riƙe hannayen Yalwa ta na share mata hawaye lokaci ɗaya tana faɗin" Haba yalwa, haƙƙin ku ne fa a matsayin ku na masu wakiltan mahaifinsa ni ai ban yi komai ba don Allah ki daina kuka ai mun zama ɗaya tsakanina daku"
Maman Bauchi tace" Ƙwarai ai ko ba zuru'a tsakani an zama ɗaya ballantana Allah ya riga ya haɗa." Kowa a wajen nan sai da ya kusa hawaye saboda kukan da Yalwa take yi, Inna Meri kuma a ɓoye tana sharan hawaye kada ya'yanta su gani ba ta san sun riga sun gani ba kuma gabaɗayansu jikin su ya yi sanyi. Amman ban da Mansoor da ba ma a gane yanayin sa koda yaushe.
  Dakyar Yalwa ta yi shuru ta bar kuka amman haka ta bi su Bintu ɗaya bayan ɗaya duk ta yi ta saka musu albarka, Mansoor ya ce Mariya da Walida su ɗauki kayan su zuwa notarsa zai kai su tasha ya sama musu mota. Mu'azzam ya ce su tafi tare,  in sun dawo su sai su wuce haka ko aka yi tuni mazan suk fice kafin fitarsu ne Yalwa ta ce" A gaida Amarya in ta tashi ace mata baƙi sun tafi."
Sai Bintu ta yi karaf ta ce"To ko dai a buga mata kofa ne ku yi sallama Gwaggo?
Da Sauri tace" ƙyaleta ai ta zama yar gida yanzu za mu ƙara haɗuwa."
Da haka duka suka rankaya zuwa waje domin Rakiya hadda Inna Meri da ta L
Lulluɓo mayafi, Yalwa kuma har ɗaki ta bi magajiya ta yi mata sallama domin tana jin hayaniyar su ta shige ɗakinta.
  A kofar gida su ka haɗu da Baba Danjuma su ka yi sallama yana yi musu godiya suma suna yi masa, Mansoor da Mu'azzam da Junoir su ka tafi kai su tasha, kuma acan ɗin Maman Bauchi ta fara yin gaba domin ita suna zuwa motar bauchi saura mutum biyu ta na shiga ba daɗewa aka samu cikon shike nan su ka ɗaga, Mansoor ya biya mata kuɗin mota tana ta godiya daman tun a gida Inna Meri ta diɓar ma Maman bauchi komai nata saboda ba waje ɗaya suke ba, Yalwa kuma da matar Baba karimu karamar mota ya samar musu Tasha gabaɗaya zuwa cikin garin Kwami da mallam Sidi ya biya kuɗin mota sannan shi kuma Mu'azzam ya ba ma Yalwa 20k ta na ta godiya tana matsan kwallah ba su baro tashan ba sai da motar su, suma ta ɗauki hanya.
  Daga Tasha gida su ka dawo tunda su Mu'azzam su ma za su wuce ne a lokacin, Mansoor a waje ya tsaya bai shiga gidan ba Mu'azzam ne ya shiga ciki ya ƙara yin sallama da Inna Meri da sauran yan'uwansa dubu bibbiyu ya ba ma kowccen su  ya ce in ya koma zai yi musu saƙo, Hibba daman ta gama shirinta itama haka aka yo mata rakiya ɗuu har kofar gida sai suka iske su Baba Sani da Baba Danlami, suna mgana da Mansoor ƙorafi su ke yi masa na cewa su ba iyayensa ba ne da za'a ce an ba ma Baba Ɗanjuma shadda an musu an ware su.
Shi ko tak bai ce musu ba saboda bai ma san an kawo wani kaya ba, ya dai yi shuru ya na jin su amman rabin hankalinsa na wajen Junoir ne da ke riƙe a hannunsa.
  Suna ganin Mu'azzam ya fito kuma suk tafi wajensa su ka ja shi gefe suna ta masa koke koken da su ka saba, shima ba wasu kuɗi a hannunsa 20k ya ba su yace sauran zai sha mai ne, amman zai yi musu saƙo suka karɓa dai kamar ba su gode ba kadahan kadahan ya na sallaman su sai ga Auwalu ya zo shima da na shi matsalolin wai jari ya ke so, so ya ke ya kama wata sana'ar tunda aikin ginin sai a Hankali, Mu'azzam ya bashi haƙuri da cewa bashi da kuɗi yanzu amman da zaran ya koma duk yadda ake ciki za su yi mgana ta waya, duk da Auwalu yayansu ne duka gidan Zuwaira ce kawai ta girme shi, Amman haka ya ke ta yi ma Mu'azzam godiya domin ba zai manta da shi ba, shi da Mansoor suna taimaka masa sosai ƴaƴansa ma da aka koro daga makaranta ba kuɗin da zai maida su, Mansoor ne ya gansu suna garamgaram  a gari ya masa mgana shi ne ya faɗa masa, acikin kwanakin ya biya kuɗin makarantan ƴaran su ka koma makaranta. Saddiƙu ƙanin sa ne kuma ba laifi ya na samun kuɗi amman yana ƙyashin ya taimaka masa Allah na tuba ko magajiya ba ta san faɗi ne amman ko ita ba wani abun arziƙin ya ke yi mata ba, yanzu dai gabaɗaya hankalinsa ya tattara shi wajen auran da ya ke shirin yi, kuma Magajiya ta na mganar shima a gidan zai gyara ya zauna kuma ya amince amman shi a ganinsa in dai kana da rufin asirinsa mai zai sa sai ya zauna anan gidan? Suna tunanin Mansoor ne, kuma shi ko yau ya ga dama zai iya tashi ya koma gidansa, ko kuma ya kama hanya a wani wajen duk ya na da kuɗin da zai yi hakan.
  Duk suna ƙofar gidan har su Mu'azzam su ka ɗaga ya so daga nan ya yi wucewarsa ne amman sai Baba Ɗanjuma  ya ja shi suka koma cikin gidan tare a ɗakin sa suna ta hira na wani lokaci har sai da rana ta ɗaga sannan yace zai fita yau akwai inda za shi, shiyasa ya yi masa sallama ya fito dalilin da yasa ya ƙarisa ɗakin Inna Meri ya shiga kenan, Duka suna cikin ɗakin suna karyawa da kunu da ƙosai, ya na shigowa Inna Meri ta ce ko a zubo masa ne? Ba gaddama ya ce eh saboda ko jiya da daddare da yunwa ya kwanta. Nan Inna Meri ta saka Bintu ta samu kofi ta zuba masa kunin ƙosan kuma a wata karamar kula, zama ya yi a saman cafet ɗin Inna ya fara shan kokonsa lokaci ɗaya kuma ya na haɗawa da kosan shi, ya na jin su suna ta Hiran su amman baya saka musu baki.
Ya na ɗakin ya ji Inna Meri na faɗin kafin su tafi su taya ta ta raba wannan kayan fulawan su ma su ɗibi nasu sauran a raba ma mutanen gida.
  Bintu ta yi zaraf ta ce" Inna ni gaskiya ki ɗibar min nawa da yawa, kinsan ina da kishiya gwara na je na kai mata na tashi kanta tasan mu dangin mu ba matsiyata ba ne." Sai da ta faɗa sannan ta juya su ka haɗa ido da Mansoor ko hararanta bai yi ba, amman sai da ta sha jinin jikinta shi ko a lokacin ma ya na wani tunani ne, bai ma bi ta kan mganganunta ba amman ita sai ta tsargu. Su Amina nata yi mata dariya, Inna Meri na gefe ta ce" Walida ko za ki je ki duba min Binta ne? Har tara ta gota ba ta tashi ba." Halima tace"Inna Amarya ce fa, ko sha biyun rana ta kai ba ta tashi ba lokacinta ne"
Amina ta amsa da cewa" Ga kuma gajiyam biki kuma ki ƙyaleta Inna har sai ta tashi."
Inna ta ce"To daman kada abun ƙaryawan nata ya huce ne."
Bintu ta ce"In ma ya huce Inna sai a yi mata wani ba shike nan ba."
  Yana jin su amman sai ya yi kamar bai ji ba, bai gama cinye kosan ba amman ya shanye kunun duka sannan ya miƙe yana faɗin" Bari na je Inna"
Inna Meri ta ɗago ta na faɗin" Yau dai gida zai watse, su ma da ka gansu nan zuwa anjuma za su koma gidajen su kada ka bar yarinyar nutane da suka baka amana ita kaɗai"
To kawai yace ya fice daga gidan ya na wani tunani har sanda ya fito saida ya ƙara kallon Ƙofar ɗakinta sannan ya kaɗai kai ya fice daga gidan gabaɗaya motarsa ya shiga ya bar anguwan ya na hanya Ahmad ya kira shi yace ya ɗau hanya sai ya yi masa fatan ssuka lafiya yace ai Mu'azzam bai jima da tafiya ba.
  Mimi ko ba ta san duk abunda ya faru a gidan ba, ta na can ta na barcin gajiya daman ga shi ta na hutun sallah, ba ita ta tashi ba sai wajen ɗaya da rabi na rana shima Inna Meri ce ta damu tace shurun ya yi yawa a buga mota ƙofa aji lafiyanta.
Shine Bintu ta je ta fara mata knooking can acikin barci ta ji ana bugun kofar saboda ma ta samu hutu wayarta ma a silet ta sakata shiyasa su khadi suk yi ta kiranta ba ta sani ba.
Dakyar ta iya saukowa daga kan gado saboda jikinta ke yi mata ciwo ko'ina, daga ita sai rigar barci sai kawai ta saka wani dogon hijabin da take sallah da shi jiya ma suka zo mata da shi acikin kayanta ta zura silafis ɗinta na yawo cikin ɗaki daga gida ta saka aka zo mata dashi ta fita zuwa falo ta buɗe kofar ta leƙa sai ta ga Bintu wace ta yi mata Mirmishi. Itama sai ta maida mata martanin mirmishin, lokaci ɗaya tana sakin hamman barci.
  Bintu tace"Sannu, kin sha barci."
Mimi ta sauke Ajiyar rai kafin ta ce" Ke dai bari gajiya ce a jikina sai a hankali. Ki shigo ciki mana."
Ta faɗa ta na koƙarin wangale mata ƙofar sai Bintu ta girgiza kanta lokaci ɗaya tana faɗin" A'a daman Inna ce ta damu sai an duba ki ko kina lafiya, kuma fa mun gaya mata lafiyan ki, lau kawai kina barcin gajiya ne." Mimi ta ji kunya sai ta dukar da kai kafin ta ce"Laa ki faɗa mata lafiya kalau bari na yi wanka sai na zo na gaisheta."
Da Bintu ta tambaye ta ko ta na da bukatar ruwan zafi sai tace a'a akwai a fulas zai ishe ta daga haka suka yi sallama Bintu ta wuce ita kuma ta maida kofa ta rufe.
Tun da ta riga ta tashi sai ba ta koma barcin ba, tiolet ta shiga ta fara wankewa duk da bai yi datti ba jiya ma ai Asma'u ta wanke mata. Sannan ta Juye ruwan zafin cikin Fulas ta yi wanka da shi bayan ta fito kafin ta shiryya sai da ta gyara gadon sannan ta zauna ta shafa mai kaɗan saboda an fara zafi zafi sannan ta shirya cikin wata doguwar rigar atamfa da ta ji stone work rigar ta yi mata kyau a jikinta masha Allah.
  Tana cikin ɗaurin ɗankwali ne ta ji ana sake buga mata kofar sai ta yi saurin ɗaurawa sannan ta fita zuwa falo ta buɗe kofar sai ta ga Walida rigi rigi da faranti cike da kayan tee sai kuloli guda Biyu wai kayan ƙaryanwan ta ne ta amsa tana godiya Walida tace inna ta ce in ta na bukatar wani abu ta yi mgana Sai Mimi ta ce ba ta bukatar komai ta gode.
Daman yunwa ta ke ji, a falo ta zauna ta ƙarya, Koko da kosai ta gani ai kamar an saka ta a Aljanna ko tea ɗin ma ba ta sha ba, ballatana su ƙwai ɗin da aka yi mata gwaninta aka soya mata, har ɗaukan sauran kokon ta yi ta saka su cikin karamin fridge ɗinta ta ce na anjuma ne ƙosan kuma ta kai shi uwar ɗakinta, domin Mimi na son kayan abincin gargajiya duk da ba ta wani iya su ba, girke girken zamani ta fi iyawa suma saboda waya ne ta na shiga cooking clasess har ba ta san iyaka da kuma ma banking ɗin kayan fulawa.
  Bayan ta gama ta natsu sai ta ɗauko wayarta ta ga su khadi sun kirata har da Madiha, Mommy ma ta kirata sai ta fara kiran Mommy shine ta ke faɗa mata, ai yan'uwanta ne za su tafi shi ne suka kirata su yi mata sallamaa.
Cikin Mamaki Mimi tace" Har da su Dr. Sun tafi suma?
Mommy ta ce"Eh ai shi jirgin safe ma suka bi, daga shi sai Madiha Ita Khadi tafiyar mota ce."
Mimi tace" Na ɗauka za su zo mu ƙara yin sallama." Mommy ta ce" Sun ce ai kun yi jiya, nima gobe nake son na koma saboda aiki na sannan ina so Asma'u ta fara karatu"
Sai Mimi ta fara mata shagwaɓan don Allah kafin ta koma ta zo ta ganta sai Mommy ta ce ta bari za ta yi ma Hajiya mgana sai su taho tare.
Jin haka yasa Mimi ta ji daɗi, ta ce ma za ta kira Hajiyan da kanta ta roƙe ta.
Bayan Mommy sai ta kira Madiha wayarta a kashe kila tun a jirgi bayan ta sauka kuma ba ta kunna ba.
Sai ta kira Khadi ba ta ɗauka ba sai ta kira mijinta Muhammad shi ne ya ce yanzu suka sauka kaduna Khadi na tiolet.
Dr kuma ko da ta kira shi baya nan yana asibiti a gida ya bar wayarsa sai dai ta aiki ya tafi da ita sai dai ta gaishe da jawahir da ta ce ai ta ji sauƙi ta yi ta mata tsiya Amarya har ta ji kamshin amarci.
  Sai da ta gama wayoyinta gabaɗaya, sannan ta saka mayafinta ta ɗauko takalaminta kalan mayafinta mai sauƙaƙƙen tudu ta saka sannan ta fita falo ta ɗauki faratin da Walida ta kawo mata ta fita da shi waje, ta iske Amina a ƙofar ɗakin Inna Meri ta na girki su ka gaisa cikin fara'a ita ta tashi ma ta karɓi farantin hannun nata Sannan ta kalleta tana faɗin" Inna na ciki?
Amina tace eh ta na ciki, Sai Mimi ta yi sallama anan ƙofar ɗakin Inna Meri sai da aka amsa mata sannan ta ɗaga labule ta shiga ciki.
Inna Meri ce da ɗiyanta acikin ɗakin suna ta Hira, tana ganin Mimi ta miƙe tana faɗin" Binta ne? Barka da shigowa ke Bintu ki ba ta waje ta zauna."
Haka su ka miƙe suka ba ta waje domin ta zauna sai ba ta zauna a saman kujera ba sai ta zauna a ƙasa kanta na kuma ƙasa ta gaishe da Inna Meri ta amsa tana tambayanta ya baƙunta sai ta yi shuru ba ta ce komai ba. Su Bintu kuma su ka gaishe ta ta amsa, itama sai ta ɗago tana gaishe da Halima ta amsa mata lokaci ɗaya tana faɗin" Amarya yar shagali."
Mimi sai ta yi mirmishi kawai ba ta ce komai ba. Shuru na wani lokaci kafin Inna Meri ta fara gaya mata baƙi duk sun tafi Mu'azzam da matarsa da Safe nan su ka dauƙi hanya sun isa ma, haka Mutanen bauchi ma da Kwami.
Inna Meri ta ƙarishe da faɗin" sun ce a gaishe ki sanda suka tafi ba ki tashi ba."
Mimi kanta na ƙasa ta ce"Allah Sarki.
Allah ya kiyaye hanya."
  Tana nan dai zaune Inna Meri na yi mata hira tana amsawa ɗaya da daya daga karshe ma sai ta shiga ciki ta bar ta da su Bintu  duk da ba wani saka Musu baki take yi a hiran ba amman ta na zaune sai ga nepa sun kawo wuta iska ya fara kaɗawa sai ta kara gyara zama Halima ta yi ta yi da ita ta koma saman Kujera ta ce nan ɗin ma ya isa, zuwan yan biyun Bintu ya sa ta ƙara gyara zama domin haka kawai yaran su ka shiga ranta sai ta ja su wajenta ta na ta yi musu hira har aka gama abincin Jallop ɗin shinkafa da wake da akace a zubo mata sai tace ita ta ƙoshi ba ta daɗe da ƙaryawa ba sai Inna Meri tace a saka mata kula zuwa anjuma.
  Mimi na ɗakin Inna Meri har la'asar sai da Baƙi suka  fara zuwa sannan ta koma ɗakinta tare da ƴan biyun bintu da su Walida suna ta ya ta hira, sai da koma ɗakinta ta iske Rukky ta kirata sai bayan ta kirata ne tac e ta baro wajen aiki Na misau ne ya ce zai yi mgana da ita, sai Mimi ta ce ita ta ɗauka ma za ta ce mata za ta zo ne.
Rukky tace"Tab. Ai na barki ne ki sha romon armaci ke da ɗan baƙin angon ki."
Kai Tsaye Mimi tace" Na tabbata yafi wannan saurayin naki mai ɗaagagge hanci kyau ko?
Sai Rukky ta fasa Ihu ta na yi mata Allah ya isa ta kashe wayarta ta bar Mimi na mata dariya a fili ta ce" ƙaryan shaƙiyanci kike yi, ai nasan mganin ki."
  Maƙota suna ta shigowa Allah ya sanya alheri da ganin Amarya, har zuwa yamma sannan su ka tsagaita, lokacin su Halima sun yi shirin tafiya bayan sun raba duka kayan fulawa aka ɗibar ma Magajiya da ƴaƴanta mai yawa amman da Bintu ta je kaima ta kamar an kai mata kashi a wulaƙance ta karɓa, hatta su Gaje duk Inna Meri ta aika musu da shi ta kuma saka a ka ƙulla shi a ledoji ana kaiwa maƙota da abokan arzuƙa, kowa nata son barka sanin Halin Inna Meri daman ita ai abunta na mutane ne, Kafin tafiyar su bayan sallar mangariba Inna Meri ta ce Halima da Amina tunda su ne manya su ɗauki Binta su kaita ɗakin Magajiya ta gaisheta sannan su kaita shashen su Gaje duk ta gaishe su kafin su tafi, su ka amsa mata da toh.
Bintu ta je ta gaya mata ta shirya su Anty Amina za su kaita cikin gida kafin su tafi sai tace shike nan, daman ta ƙara yin wanka sai ta saka wata sabuwar Atamfa again ta kuma saka mayafi da takalmi kalan kayan jikinta duk da ba kwalliya ta yi ba amman Mimi ai mai ƙyau ce ko da kwalliya ko Babu,  Halima ce kaɗai ma ta ɗauke ta zuwa ɗakin magajiya ta gaisheta ta amsa kadahan kahadan, ko irin kyautar da ake  ba ma Amare ba ta bata ba, fuskar nan ba fara'a ko kaɗan daga nan sai gidan su Gaje su kam sun karɓeta sosai ba su da kuɗi amman Gaje ta ba ta dubu ɗaya Harira ɗari biyar suna gidan ma sai ga su Baba Ɗanlami sun shigo sai Halima ta gabatar da ita.
Baba Sani ne ya yi addu'an Allah ya ba da zaman lafiya, amman Baba Ɗanlami cewa ya yi"  Mu dai ba mu ganta ba, a kawo mana ita da rana ta yi mana gaisuwa na musamman." Halima dai ta ce toshikenan Baba. Kafa da kafa ta maida Mimi ɗakin Inna Meri ta kuma faɗa mata Saƙon su Baba sani, sai kawai ta gyaɗa kai kafin ta ce" Za ta je, wannan ɗin ma saboda ba na son surutu ne, maƙota kuma ko walida ta lelleƙa da ita ta gaishe su."
 Mimi sai ta ba ma Halima kuɗin da su gaje su ka bata, ita kuma ta maida mata ta ce ta riƙe kuɗin ta ne, nan su ka bar ma Inna Meri surukanta, Bintu mijinta ya zo ya ɗauketa har ya shigo ma ya yi ma Inna Allah ya sanya Alheri Amina ma haka, Halima ce Walida ta rakata ta hau adaidaita zuwa tunda tun jiya kowace ta tarkata yaran ta gida saboda makaranta.
Ɗakin Inna ya rage daga Innar sai Walida sai Mimi, Mariya ma ta koma ɗakin uwarta.
Misalin tara na dare Inna Meri ta ce ko Mimi za ta koma ɗakin ta ci abinci ne sai ta ce ta ƙoshi, ba ta cin abu mai nauyin in za ta kwanta, ta na nan dai zaune suna taɓa hira da Walida har Baba Ɗanjuma ya dawo ya leƙo nan ɗakin Inna ganin Mimi na ciki yasa ya juya ya koma ɗakinsa sai ta bishi su gaisa duk da ba ita ke da girki ba a ranar.
 Nan ta bar su Walida na nuna mata Hitunan da suka ɗauka na Biki a wayar Bintu da ta bar mata ta yi kwallo na kwana biyu, Mimi na tambayan wanda ta gani ba ta sani ba sai Walida ta yi mata bayani, suna nan zaune har Inna Meri ta dawo ganin su zaune yasa tacl ce" Walida kin ja ta da hira ko? Binta tashi ki je ki kwanta kafin mijin naki ya shigo."
Ba ta yi musu ba sai ta miƙe daidai Lokacin da Inna ke faɗin" Walida ina wayata? Lalubomin Baban Inna ina ji a ina yake?
Ita dai sai ta buɗe baki ta na faɗin" mu kwana lafiya Inna, walida Good night."
Walida ta ɗaga mata hannu tana faɗin" Good night Anty Mimi."
Inna kuma sai faɗi take yi" Allah ya tashe mu lafiya Binta."BBa wanda yaji shigowarsa shashen na Inna, Miimi ta sawo kanta waje shi kuma ya kawo jikinsa zai shiga ɗakin kawai sai suka ci karo da juna.
Kanta kirjinsa ya daƙa, saboda ya fita tsawo ita kuma ba ta tsorata ba amman ba ta kawo mata kanta shine ba ne ta ɗauka wani ne sai ta yi saurin komawa daga cikin ɗakin Inna lokaci ɗaya tana faɗin" Subhanallah."
  Inna Meri ta miƙe tana faɗin" Lafiya Binta? Waye ne?
Ba ta samu zarafin mgana ba Mansoor ya sawo kanshi cikin ɗakin Inna da yanayin muryansa a cunkushe ya yi sallama.
Kamar Nepa ta san Mimi na Bukatar ƙara more kallon ɓakin Angonta ta bakin Khadi da Rukky sai ga shi sun maido wuta wall, dai dai lokacin kuma Mansoor ya ɗago kansa karaf kuma Idanuwansa suka sarƙe acikin ƙwayan idanuwan Mimi ma su kassara sauran kuzarinsa gabaɗaya.

MMN MUJAHID KAYAN MATA AND SUPPLEMENT

Sanye yake da ƙananun kaya riga da wando yau har zanzaro ya yi, rigar kalanta mai layi layin ash da Fari sai wandon jikinsa baƙi ne sannan kafarsa na cikin wani rufaffen takalmi baƙi, kansa kuma ya saka wata pacing cap baƙa ya rufe kansa har zuwa saman goshin sa. Hannun sa guda ɗaya ɗauke da ledoji ɗayan kuma wayarsa ce da key ɗin mashin ɗinsa.
Mimi ba ta san ta saki baki da ido ta na ƙare ma Aji kallo ba, sai da shi taga ya yi saurin janye kallonsa daga gare ta, ganin haka yasa ta dawo hayyacin ta. Ta tuna a ɗakin Inna Meri su ke sai kawai ta sulale ta raɓa ta gefensa ta fice daga ɗakin zuwa nata ɗakin amman zuciyarta na wani harbawa da karfin gaske.
  Shi kuma yana ganin ta fita sai ya duka ya fara ƙokarin cire takalmin kafarsa da sauri Inna ta ce" A'a nagode da haisuwa yi tafiyar ka ɗakin matar ka sai Allah ya kaimu."
Sai ya yi ajiyar zuciya ya miƙe yana faɗin" Inna Baba ya shigo kuwa?
Ta gyaɗa kai kafin ta ce" Eh ya na ɗakin sa, sai dai zuwa gobe da Safe kafin ya fita sai ka ra ka Bintar wajen sa ya ganta ko?
Sai ya buɗe baki yana faɗin" To Inna."
Kunya yake ji ya juya yace sai da dafe, Walida ya juya ya na nema wanda tun shigowarsa ta shige ciki sai ya ƙwala mata kira ta amsa ta fito da sauri. Ledan hannunsa guda ɗaya ya mika mata ta karɓa cikin girmama sannan ta juya ta dire a gaban Inna Meri, ita kuma sai ta ɗauka ta buɗe ta ga kaza ce dagwaleliya aciki sai fura mai sanyu leda biyu a ciki, Sai kawai Inna ta gyaɗa kai kafin ta ɗago tana kallonsa tun kafin ma ta yi mgana da sauri ya juya yana faɗin" Sai da safe Inna."
Sai kawai ta amsa da cewa" Allah ya tashe mu lafiya Baban Inna."
  Sai da ya fita sannan Walida ta dira kan leda tana faɗin" Inna fura, wallahi furan ce wanda Yayanmu ke siyo miki mai shegen daɗin tsiya."
Inna Meri sai ta sakar mata ledan lokaci ɗaya tana faɗin" Ni dai furan zaki juyemin leda ɗaya."
Da sauri Walida ta ce" Inna kazan fa? Ba za ki ci ba?
Sai ta girgiza kai kafin ta ce"Ke dai ki ci iya cin ki walida."
Ai sai Walida taji kamar an sakata acikin Aljannah yau ga ta ga Kaza ita kaɗai ko da ya ke daman in dai ya siyo ma Inna kaza ko nama ko tsire kaɗan take ci, wani lokacin ma har ya kwana sai an yi baki ta ɗauka ta ba su, da Walida ta fahimci haka sai ta riƙa
ɗaukewa tana cinye tun kafin ma a yi bakin Inna ta kyautar da shi, yanzu ma bayan ta samo kofi ta juye ma Inna furar ta, itama sai ta juye nata a wani ƙaramin kofi ta juya baya ta fara yagar kazan tana yi tana kurɓan furan lokaci ɗaya kuma ta na latsa waya har hoton kazan da furan sai ta ɗauka aranta ta ce sai ta nuna ma Binta itama ta ci kazar amarcin Anty Mimi Inna na gefe ta na kallonta amman dai ba ta yi mata mgana ba, ita a lokacin addu'a ta ke yi acikin ranta Allah ya dauwamar da zaman lafiya a tsakanin Baban Inna da Binta ya kuma kauda fitina yasa ace gwara da aka yi.
  Koda ya tura kofar ɗakin ya isketa a buɗe shi ya sa ya saka kanshi kai tsaye a cikin ɗakin, ko'ina fes ya na tashin kamshi sannan ga hasken wuta ya haske tsarin ɗakin gabaɗaya, bai takura ma kansa sai ya ƙare ma ɗakin kallo ba iyaka ya ƙarisa tsakiyar falon ya sauke ledan hannun sa, a saman center table ɗin da ke tsakiyar Falon lokaci ɗaya ya na zaman saman kujeran da ke fuskanta wajen.
Sai a lokacin ya cire takalmin kafarsa ganin ya na taka cafet ɗin da ke tsakiyar ɗakin, mikewa ya yi zuwa bakin kofa ya ijiye takalmin sannan ya dawo in da ya tashi. Wayarsa da key ɗin mashin ɗin sa ya ƙara ijiyewa saman kujeran da ya zauna a kai sannan ya ɗaga ido yana ƙare ma falon kallo tsit sai ƙaran fanka Mimi ba ta falon a lokacin da ya shigo shi kuma daman sallaman sa iya saman Leɓensa ya yi ba lalle ta ji shi ba, amman ai ta na daga ciki zaune agefen gado taji motsin shigowarsa tun ta a saka ran ganinsa ya shigo har ta cire ran ba zai taɓa shigowa ba.
Sai ta miƙe ta gyara mayafinta ta fita zuwa falo cikin takun sanyin ta a koda yaushe.
  Yana zaune ya harɗe hannayensa a saman ƙirjinsa ya na kallon gabansa da alamu kamar ya na nazarin wani abu ne, ya ji shigowarta saboda tun a ɗakin Inna ya ji kamshin turarenta da ya shigar masa hanci tun a lokacin, amman yanayin sa bai saka ya nuna yasan da wanzuwarta a cikin falon ba, har sai da ta tsaya daga can gefen ta kofar bedroom ɗin ta cikin yanayin mganarta ta ce" Sannu da zuwa."
Ɗagowa ya yi yana kallonta ita kuma kanta na ƙasa ta na wasa da mayafin dake jikinta amman dai jikinta yana ta rawa kaɗan alamun kamar ta na jin tsoro ko fargaban wani abu. A saman leɓensa ya amsa mata gaisuwarta daga haka kuwa tsawon mintina goma sai kawai ta juya za ta koma ciki sai ya yi gyaran murya da ya sa ta tsaya cak amman ba ta juyo ba sai ta ji yana faɗin" ki zo ki ɗauka ga saƙo nan."
Sai ta juyo a sanyaye tana faɗin" Na'am"
  Da jannu ya nuna mata ledojin gabansa, sai kawai ya dauƙe kansa,ita kuma sai ta fara taku zuwa in da yake nuna mata, ta ɗauki ledojin duka biyu ba ta buɗe ba sai ta juya ta isa gaban ƙaramin Fridge ɗin dake falon nata, sai ta buɗe domin ta saka acikin ranta tasan kila nama ce ko kaza, amman sai taji kamar wani abu mai ruwa ruwa sai ta leƙa cikin ledan ta ga fura ne mai sanyi nan da nan ranta sai ya biya daman tana son fura sosai amman cikin ta ya cika sai ta yi tunanin sai gobe da safe sai ta sha shi ya sa ta saka ledojin gabaɗaya ta sake rufe fridge ɗin. Kai tsaye ta kama hanyar sake komawa cikin ɗakinta sai ta ji muryansa.
 "Zo ma na."
  Abun sai ya bata mamaki, wai zo? kamar wata yarinyar da farko ta so ta yi wucewarta ne kamar bai san sunan ta ba, amman sai kuma ta yi wani tunani da ya sa ta juya ta koma ta zauna saman kujeran da yake kallon wacce ya ke zaune amman ba ta kallesa ba kanta na ƙasa ta na ta wasa da zoben gold ɗin dake hannunta na hagu, shima ba za a ce kallonta yake yi ba domin a fuskarsa  ba za ka iya  gane yanayin sa ba shi ba fara'a ba sannan shi ba dariya ba Kadahan kadahan dai, shuru har na tsawon mintina goma sannan ya muskuta kafin ya fara da faɗin" An ɗaura aure mana shekaranjiya tun ranar kika tashi daga budurwa ki ka koma matar aure ma'ana dukkan wani haƙƙin ki ya na saman wuya ne, kula da tarbiyan ki da dukkan wani abunda ya shafi rayuwarki zan sani kafin wani ya sani, ki sani zaman ki a budurwa dabam zaman ki a matsayim mai aure dabam, to ki saka tunanin sabuwar rayuwa za ki fara, za ki zauna tare da mahaifiya ta, kin san ta kin san matsayinta a wajena ki girmama ta sannan ki yi mata biyayya , ban amince da ki shiga ɗakin kowa ba sai na Inna sai dai in wani abu ya faru za ki iya shiga ki yi jaje, ba na son tashin hankali ki zauna da kowa lafiya, ga walida nan duk abunda kike buƙata ki yi mata mgana za ta taimaka miki, in wani abu ya shige miki duhu ga Inna nan na tabbata za ta iya miki komai sai dai in ya fi ƙarfinta."
  Sai ya saurara yana kokarin ganin yadda ta karɓi mganarsa, kanta na kasa mirmishi ta yi kafin ta jinjina kai lokaci ɗaya tana faɗin" In sha Allahu zan kiyaye."
Kawai sai ji ta yi yana cigaba faɗin" Ina da dalilin da ya sa na zaɓi ki zauna anan gidan, kin kuma san yanayin gida akwai maza waɗanda ba muharraman ki, ban amince ki rika fitowa ba mayafi ba, ba na son yawo daga ɗakin nan sai ɗakin inna na amince miki, ki sani nan ba kamar gidan talabijin ɗin da kika saba bayyana surar jikin ki ba ne, nan gidan auran ki ne ƙankanin abu za ki yi ki zubar da daraja ki, nan gidan mahaifiyata ke zauna sannan tare da mahaifina ruwan ki ne ki kiyaye abin da na faɗa miki ko kar ki kiyaye."
Abun sai ya bata mamaki wai nan ba gidan Tibin da ta saba bayyana suran jikin ta ba ne, abun sai ya yi mata zafi a cikin ranta sai kawai ta ɗago tana kallon sa shi kuma sai ya maida hankalinsa wajen cire agogon fatan dake hannunsa daga alamu ya gama maganarsa.
 "Su ne cikon sharuɗɗan naka da ka ce sai bayan aure za ka faɗe su?
  Kai tsaye ya ji muryanta, sai bai tsaya da abunda ya ke yi ba sai da ya cire agogon hannunsa, sannan ya ɗora saman center table ɗin da ke gabansa lokaci ɗaya yana faɗin" Ba su ba ne, abunda na gaya miki dokar Ubangiji ne, dokikin aure ne da ko wacce macen ƙwarai ke kiyayewa."
Sai ta kasa mgana sai kawai ta bige da yin mirmishi sanin zai iya aikata abunda ya fi haka, duk da ya sauya amman akwai wasu muradaɗɗun hallayarsa da har gobe ba su sauya ba. A saman laɓbanta ta ce" Su sauran sharuɗdan sai yaushe za ka faɗa min kenan?
Mamakin yadda ta ke son jin sauran sharuɗɗan sa ya kama shi, shima sai kawai ya bige da yin mirmishin da ba kasafai yake yin shi ba.
Kafin lokaci ɗaya ya ce" Sai lokaci ya yi, suma waɗanda ki ka fara ji lokacin faɗar su ne ya yi."
Sai ta jinjina kai amman ba ta yi mgana ba, shima dai kamar ya gama magana amman sai bayan ɗaukan tsawon lokaci kowa na saƙa abunda ke zuciyarsa falon ya yi tsit sai ƙaran fanka kawai a ke ji tare da saukan numfaashin su a hankali.
 "Zan iya komawa ciki na kwanta?
  Mimi ta faɗa tana kallon gefe, kamar ba da shi ta ke yi ba shima bai kalleta ba ya ce" Ban gama mgana dake ba malama"
Acikin ranta ta ce ya illahi, kafin ta ɗora wani tunani ta ji ya fara faɗin" ba na son hulɗar da ƙawaye, in abokan hira kike nema ina da kanne da Yayye ga Bintu nan kusa damu take, in ta kama ne sai ta zo nan wajen ki, kema in ta kama zan iya miki izini ki je wajenta, sannan akwai Yaya Amina da Yaya Halima duk anan garin suke aure, su ma za ki iya neman su ba matsala domin na yarda da su, ba zan hana ki hulɗa da yan'uwanki da dangin ki ba, amman ki sani ki yi hulɗar iya wanda addini yace a yi, in kika wuce gona da iri zan iya datse alaqar gabaɗaya, so ki kiyaye duk abunda na ga ya miki saboda tsira da martaban auran ki."
  Baki ta buɗe tana kallon shi, kuma ya ga kalamansa sun ba ta mamaki gudun wata mgana ya sa ya gyara zama sai gani kawai ta yi ya kwanta lokaci ɗaya yana faɗin"Za ki iya tafiya na sallame ki."
Daga haka kawai ta ga ya yi matashi da hannayensa ko filolin Kujera bai ɗauka ba, abunda ya bata mamaki anan zai kwana? Kuma da waɗanan kayan na jikin shi? Sai dai yadda ya yi ɗin bai ba ta ikon sake wata mgana ba kawai sai ta miƙe ta wuce cikin ɗakin ta lokaci ɗaya ta na faɗin" Sai da Safe" ba ta san ko ya amsa ba ita dai ta shige ciki ta maida kofa ta rufe tana jin wani iri a ƙasan ranta.
Anya har yanzu Aji na sonta kuwa? Sai ta ke ganin shi yana wani abu kamar wani baƙo a wajenta. Ita sai kalamansa na ƙarshe ya ba ta dariya wato ya yarda da ƴan'uwansa ta yi hulɗar da su amman na ta ƴan'uwan ne bai amince da su, lalle ne ma ya na da ƙarfin hali, mganar ƙawaye kuma ita ba ta da su ƙawarta ɗaya ne Rukky kuma akwai aminci mai karfi a tsakaninsu.
  Watsar da tunanin shi ta yi acikin ranta, ta kwaɓe kayan jikinta ta faɗa tiolet wanka ta yi har yanzu ba ta fara sallah ba domin wajen kwana tara ta ke yin jinin al'adanta, bayan ta fito wanka ta gyara jikinta ta saka wata yar doguwar rigar barcinta sabuwa mai hannun Vest sai ta saka wata hularta ta barci mai taushi asaman kanta, har ta kwanta sai ta ji ta kasa kwanciyar saboda ba ta kashe hasken ɗakin ba, sai da ta miƙe ta je ta kashe wutar sai ta buɗe kofar ɗakin kaɗan ta leka falon amman sai taga ba ta ganin kowa sai dubu alamun kamar ya kashe hasken falon, shuru falon sai ƙaran fanka da gudunta ta daɗe tsaye kafin ta sauke ajiyar zuciya ta maida kofar ta rufe gam sannan ta kashe hasken ɗakin ta koma ta haye gadonta ta yi addu'an barci ta ja bargo ta rufe kafarta da shi, ta so ko blanket ɗin ta kai masa falo, amman ganin ba fuska sai ta fasa ƙila baya jin sanyi ne.
  Shi ko ya na kwance saman kujera har lokacin da ta riƙa leƙensa daga kofar ɗakin ta na ciki ya na ganinta, Saboda akwai haske daga cikin ɗakin da haka ya samu damar gane ta na leƙowa cikin falon bai yi wani motsi ba har ta gaji ta maida Kofar ta rufe, shi kuma sai da ya tabbatar da ta kwanta sannan ya miƙe ya cire rigar jikinsa har da farar vest ɗin da ke jikinsa ya kwanta daga shi sai dogon wando baƙi saboda ya saba bai iya kwana da kaya a jikin sa.
Ya daɗe bai yi barci ba yana tunanin Yadda Rlrayuwa za ta ƙara kaisa baya karɓan wannan auran da ya yi.
A tsarin shi ba tsarin zama a gidan nan tare da Mimi sai dai kuma ya manta wacece Inna Meri, za ta kula da dukkan motsin sa ne tare da Mimi acikin gidan nan, komawar sa can gidan da kwana ba zai yu yu ba saboda ranar da Inna ta san ba ya kwana a gidan akwai matsala, shi kuma a wannan yanayin bai shirya zama ko rayuwa waje ɗaya da Mimi tukunna dai, ko da ya na son ma ya zauna da ita abunda ya faru a shekarun ba zai bar shi ya zauna da ita cikin salama ba.
  Ya daɗe bai yi barci ba har gabanin ƙarfe 3pm na dare sannan barci ya kwashe shi, bai farka ba sai da ya ji kiran sallar Assalatu a tsakar kansa kamar a mafarki sannan ya iya miƙewa ya lalubi wayarsa ya na dubawa sai ya ga biyar na asuba ta gota da Mintina ashirin, duk yadda ake ciki ana gabda  ta da sallah sai ya yi hanzarin miƙewa ya saka rigar shi sannan ya buɗe kofa ya fita, a kofar ɗakin Inna ya ga silafas ɗin ta da alamun ruwa a jikin takalmi sai ya ba shi tabbacin Innar ta tashi tun ɗazu, Kuma sai ya samu tabbaci da ganin hasken wuta a cikin ɗakin ta, bai shiga ciki ba sai ya zura takalmin ya ɗauki buta anan bakin katon roban ruwan inna ya zuba ruwa ya zagaya makewayin sa na waje ya kama ruwa bayan ya fito ya duka nan ya yi alwala sannan a gurguje ya fita zuwaa masallaci jin har an tada sallah.
Sai da aka sallame salla sannan su ka haɗu da Baba ya bashi hannu suka yi musabaha kamar yadda su ka saba.
 "Baban inna jiya na ri ga ka shigowa gidan ina jin ko?
  Kansa na ƙasa ya ce"Eh na shigo Inna ta ce har ka shiga ciki."
Sai ya amsa da cewa jiya nan ya gaji yana shiga shima ya kwanta, tare su ka fito daga masallaci nan su ka haɗu da su Baba Sani, ya yi musu irin gaisuwar da ya saba suka amsa suna kallonsa a karkace, har Baba Ɗanlami na ƙara faɗin" Ai jiya Halima ta shigo da matar tacka da daddare mu ka ce ba mu ganta dakyau ba, itama ai ko a hanya ba za ta shaida mu ba gwara a kawo ta ido na ganin ido ko ba haka ba Sani?
Baba Sani ya gyara tsayuwa ya na faɗin" ƙwarai da gaske Ɗanlami."
Daga Baba Ɗanjuma har Mansoor ba wanda ya kula su, har su ka ƙariso gida su ka rabe su suka faɗa bangaren su, suma su ka shiga kofar bangaren su, a gefen ɗakin Saddiqu Mansoor daman ya kafe mashi ɗin sa tun jiya da daddare suna shiga gidan su ka iske Mariya na alwala nan bakin rariya ta na ganinsu sai ta fara sunkuyar da kai, domin har gari ya fara haske shidda na Safe ta gota.
 "Baba ina kwana? Yaya Mansoor barka da Safiya?
  Baba Ɗanjuma ya amsa mata kai tsaye shi gogan ne sai da ya ce"Me ya sa ba ki yi sallah ba sai yanzu?
Sai ta fara sosai kai kafin ta ce"Magajiya ce ba ta tashe ni ba."
Kamar zai yi mgana sai ya fasa Baba Ɗanjuma kuma har zai wuce ɗakin sa sai ya fasa ya juya ya na kallon Mansoor lokaci ɗaya yana faɗin" Baban Inna leƙa min ɗakin nan ka gane min ko yaron man Saddiqu ya ta shi? Ba na ganin sa a duka sallolin nan Allah yasa ma ya na yin sallar"
Dai dai Mansoor ya juya zuwa ɗakin ita kuma magajiya tana fitowa daga cikin ɗakin ta ɗauke da mgana a bakinta.
 "Allah ya sa ma ya na yin sallar? me kake nufi da maganar ka ne Ɗanjuma?
  Ta faɗa a kausashe kamar yadda muryanta take a sama, kuma cikin gadara, ba Mariya kaɗai ta ji wani iri da sunan Baba da Magajiya ta kira gatsal ba, har Mansoor sai da ya tsaya da tafiya ya juya ya kalleta ita kuma sai ta riƙe kugu tana ƙara faɗin'" Na ce me kake nufi da maganar ka Ɗanjuma?
Sanin da ya yi ba abunda ya shafe shi ba ne ya sa ya kaɗa kai ya wuce ɗakin Saddiqu ya leka sa ya na kwance ya baje yana barci kamar gawa. Daga kofar ɗakin ya riƙa kwalamai kira amman bai tashi ba sai da ya taka ya shiga har cikin ɗakin ya duka yana girgiza kafarsa sannan ya iya Motsawa.
  "kai wani irin barci ka ke yi kamar wani gawa?
  Mansoor ya ce ma Saddiqu bayan ya buɗe ido ya ci karo da shi a saman kansa, mutsike ido ya yi yana koƙarin ya koma barcin ne Mansoor ya yi saurin cewa" kasan ƙarfe nawa yanzu? Ka ta shi ka yi salla gari ya fara haske."
Sai Saddiqu ya ce"To ai shike nan aie
Ta faɗa cikin katuwar muryansa da ta ƙara girma saboda barci ya bar Mansoor na nazarin sa, ya na fatan Allah ya sa Saddiqu bai lalace a can Lagos da shaye shaye ba saboda yanayin sai a hankali.
Har ya juya zai fita sai ya juyo yana kalloonsa lokaci ɗaya yana faɗin" ka riƙa ƙokarin ta shi a kan Lokaci saboda ba girman ka ba ne da sai rana ta ɗaga za ka riƙa yin sallah, Sannan ka sani cikar magidanci ne shine yin sallar Khamsilsalawatu cikin jam'i, in kana son kyakyawan shaida ka daina bari salla cikin Jam'i tana wuce ka"
  Daga haka ya bar ɗakin, har ya kariso kofar ɗakin magajiya sai ya ji tana ta fada tana habaici" Ai ni ƴaƴana acikin gidan nan ƴaƴan banza ne, ba ƴaƴa na gari ba ne. Sai ƴaƴan meri da kuma Agolan da zo mana shi yafi masu gida ma iko da gadara."
Tana gama faɗar haka sai suka haɗa ido amman sai ta ga ya yi kamar bai ji ba sai ma kansa da ya ɗauke ya wucewarsa bangaren su, ita kuma kwarjini ya yi mata sai ta ji kunyar cigaba da mgana yasa ta yi shuru har ya shige bangaren Merin sai dai ta bishi da kallo kafin ta saki tsaki tana faɗin" Wallahi shima anan gidan Saddiqu zai zauna da matarsa ai Agola bai fi wanda ke da gado ba." Baba Ɗanjuma na ɗakin sa ya na jin ta, shi fa ya daina ɗaukan magajiya a sahun masu hankali tuntuni.
Gida ne ya ce ga shi nan ba Saddiqu ba har Auwalu ma in ta ga dama ta maido shi ba zai hana ta ba.
  Shi kuma Mansoor ɗakin Inna Meri ya fara shiga ta na zaune a falo tana lazimi ya duƙa ya gaisheta ta amsa lokaci ɗaya tana faɗin" Lafiya lau ya kwanan amarya Binta?
Kansa na ƙasa ya ce" Tana nan lafiya Inna"
daga nan ya yi shuru, Inna ma sai ta cigaba da lazimin ta sanin halin sa yasa ba ta damu da tsugunnen sa a wajen ba har sai da ta ga daga ƙarshe ya tashi ya zauna saman kujera, ya kishiɗiga tana kallonsa ta gefen idanuwanta amman ba ta yi mgana ba har ta gama laziminta ta ƙwala ma Walida kira bayan ta fito ta ce ta kunna ma ta tibi tana so ta ji labaran safe, sai a lokacin ta lura da Mansoor da ya rufe idanuwansa kamar mai barci saman kujera sai ta yi shuru tana kallon sa kafin ta juya ta na kallon Walida da isa wajen yibin ta na ƙokarin kunnawa.
 "Walida bar kunna talabijin ɗin kawai."
  Ita kuma sai juyo tana faɗin" Saboda me Inna?  kin fasa jin labaran ne?
Kai tsaye ta ce" Eh bari da yammah ko na kunna radion babanku na saurara a ciki."
Walida ba ta damu ba, sai kawai ta koma ciki daman jiya ta daɗe ba ta yi barci tana kallo a wayar Bintu, barci ne a cikin idanuwamta da yasa ba ta fahimci Yayansu ne kwance kan kujeran inna ya na barci ba.
Shi ko bai ma san barci ya ɗauke sa ba daga ƙarshe ma sai ga shi ya sulale ya gyara kwanciyarsa saman kujeran Inna barci ya yi daɗi ba ta tashe shi ba sai ta fita ta saka takalminta ta tafi shashen Magajiya lokacin ta koma ɗaki har ɗakin ta bi ta ta gaisheta ta amsa a dakile ba ta damu ba daga nan ta wuce ɗakin Baba Ɗanjuma suka gaisa ta ɗan zauna kaɗan su ka taɓa hira saboda ba ranar girkinta ba ne, yasa ta masa sallama ta koma bangarenta.
  Ba ta tashi kowa ba ta ɗauko doya ta fere ta soya sannan ta dama kunin tsamiya daman ta yi niƙan ta tun jiya da yamma, Inna Meri ba ta son jiki ko kaɗan ko a da kafin ta kai haka shekaru kuma ko da girma ya kamata babu abunda ya ke gagaranta na aikin gida, sai da ta gama dama kunin ta saka ruwan wanka ta saka tsintsiya ta share tsakar gidan ta sa ruwa ta wanke shi tas saboda akwai mai ruwan da Mu'azzam ya ɗauki nauyin biyan shi duk wata kullim zai kawo musu ruwa safe da yamma tunda a anguwar suna fama da matsalan ruwa, ba ita kaɗai ba duka gida har bangaren su Gaje to ya kawo da safe wajen shige da fice sai ruwa duk ya jiƙa wajen shiyasa ta saka ruwa kawai ta wanke sai bayen ta gama yar hutun ta fito walida tan miƙa lokaci ɗaya tanq na faɗin" Inna kamar Yayanmu nagani yana barci saman kujeran ki ko?
  Inna Meri ta yi kamar ba ta ji ta ba, kallon ta ma ba ta yi ba sai ta ga ma tana zuba a ruwa a ƙaramim botiki cikin sosa kunnenta guda ɗaya ta ce"Barci ne ya kwashe ni Inna, kiyi haƙuri"
Nan ma shuru ta yi mata sai ma ta ƙara ganin ta ɗauki botikin ruwa zuwa makewayi da alamu za ta wanke ne da sauri Walida ta bi ta ta riƙe botikin tana faɗin" Kai Inna na fa baki hanƙuri."
Inna Meri ta kalleta kafin tavce" Baki yi min komai ba, bar ni na wanke makewayin je ki deɓe kayan miya ki yanka akwai kuɗi a cikin samiran cikin ɗaki sai ki ɗauka ki siyo ƙwai ki zo ki yi ma yayanku da Binta miyar nan da ku ke yi ta yan gayu."
Da sauri Walida ta ce" Miyar ƙwai Inna?
Sai ta gyaɗaa mata kai kafin tacce"Eh ita, na soya doya na dama koko in kika yi musu miyar ita Binta in ba ta shan koko sai ta sha shayi ko?
Sai Walida ta gyaɗa kanta alamun Eh, nan ta bar ma Inna wankin bayin ita kuma ta je ta ɗauko kayan miya ta cire ƴaƴan ciki ta yayyanka ƙananu sannan ta koma ta ɗauki 500 ma'ajiyar Inna ta zura jijabi ta je ta siyo ƙwai guda huɗu ta zo ta yi musu Sources ɗin ƙwai sai kamshi ya cika gidan sai a lokacin Mansoor ya tashi lokacin har Inna ta yi wanka tana ciki ta na kaye kaye ɗakin ta.
  Miƙewa ya yi kunya duk ta kama shi na barcin da ya yi a ɗakin Inna, ko kafin ya samu abin cewa ita ta kalle shi ta ce" Ka tashi ? Bari nace Walida ta haɗa muku abun ƙaryawan naku sai ka shigar muku da shi ko? Sai ya samu kanshi da cewa Toh Inna, yana zaune Walida ta haɗa komai cikin wani faranti mai girma hakanan ya kimkima zuwa cikin ɗakin ya so ya yi zaman sa ɗakin Inna ya ƙarya sai dai bai shirya amsar Tambayoyin Inna ba.
  Haka ya je ya iske ɗakin yadda ya barshi da duhu shi ya kunna fitila, saman center table ɗin ya sauke farantin hannunsa, ya kalli kofar bedroom ɗin sai ya ga ba alamun ta tashi kamar zai ta shi yaje ya buga mata sai kuma ya yi wani tunani ya fasa, zama ya gyara ya tsiyaya kunin sa ya sha tare da doya bai haɗa da miyar ba Saboda shi ba ya shiri da wani abu mai ƙarni, duk da ya ji miyar na ta kamshi amman bai ko buɗe ta ba, sai da ya ƙoshi sannan ya miƙe ya saka agogon shi ya ɗauki wayarsa da Key ɗin mashin ɗin sa, kamar zai fita sai kuma ya fasa ya dawo cikin ɗakin cikin yanayin tafiyarsa ya isa bakin kofar bedroom ɗin, kamar zai saka hannu ya yi knooking sai kuma ya fasa ya na shirin juyawa kawai ya ji an buɗe kofar kafin ya yi kokarin barin wajen Mimi ta bayyana a gabansa.
Sanye da wani mayafin da ta saka ta yane kanta da shi amman fararan kafafunta suna waje ne tun da rigar barci  ne a jikinta har a lokacin.
  Daburcewa ya yi duk iya basarwan shi kuwa, sai kawai ya yi saurin juyawa zai bar wajen Lokaci ɗaya yana faɗin" Ga kayan ƙaryawa nan Inna ta aiko da shi."
Ya faɗa ya na isa kofar ɗakin sai ya duka ya na saka takalmimsa ita kuma cikin muryanta na wacce ta tashi daga barci ta ce" Good Morning.."
Sai da ya gama saka takalmin sannan ya juya yana so ya kalleta amman sai ya fasa sai kawai ya buɗe kofa yana faɗin" Barka da safiya"Daga haka ya fita daga ɗakin ya maido kofar ya rufe ita kuma tana tsaye ta na bin shi da kallo na wani lokaci sannan ta juya ta koma ciki daman motsin sa taji ya sa ta fito ta gaishe shi amman me ya ke yi a tsaye a inda ta ganshi?
" Ya zo ya duba ki ne mana Mimi?
wata zuciyar ta sai ta bata amsar haka, har ya sa ta yi mirmishi ita kaɗai.
  Wanka ta yi sannan ta sauya kaya zuwa wani material ɗin ta doguwar riga, sannan ta fito ta karya itama ɗin kunun tasha da doyar amman ta ci tare da miyar Walida, sai bayan ta natsa sannan ta saka mayafinta da takalminta ta ɗauki farantin ta fita zuwa ɗakin Inna su ka gaisa, ta kuma yi godiyar breakafsat, sannan Inna ta ce Walida ta raka ta domin ta gaida Magajiya da Baba, ita dai daman ta fahimci Magajiya sai a Hankali amman Baba ɗanjuma ya yi ta musu addu'an zaman lafiya.
Daganan su ka dawo ɗakin Inna Walida ta ce ruwan tiolet ɗinta ya kare ne? Sai Mimi ta ce saura kaɗan Inna na gefe ta ce"ku je tare da Walida ta riƙa ɗiba daga namu tana kai miki ciki." Sai ta amsa mata cikin girmamawa, Sai ta tasa walida zuwa cikin ɗakin ta, bayan ta cika mata botikan tiolet ɗin ta wanke mata sannan ta zo ta gyara mata ɗakunan duka ta goge mata ta saka turaren wuta Mimi nata cewa" Kai Thank you Walida"
  Zama ta yi suna ta fira, Walida na bata labarin film ɗin da ta kalla jiya a wayar Bintu, indiyan Hausa ne har ta na cewa In Mimin na so sai ta tura mata kafin ta maida ma Bintu wayarta.
Mimi na mirmishi ta ce"Kai ni ban cika juriyan kallo ko a tibi ba ballatana a waya, amman tunda kin ban labari shike nan kamar na kallah ne."
Sai suka yi dariya gabaɗaya, Walida sai santin wayar Anty Mimin take yi samsumg ce mai kyau da tsada Walida sai faɗi take yi" Wayar nan taki Anty Mimi tana da kyau, ga santsi na san ta kai dubu dari ko?
Dariya ta kama Mimi sai da ta yi dariya har ana jin sautin ta kafin ta ce" Walida kenan ko kina so ne?
Da sauri ta ce"Wallahi ina son waya amman Yaya Mansoor ya hana yace sai mun gama Jarabawa, har fa Yaya Mu'azzam ya ce zai siya min ya ce a'a."
 Vyadda ta ƙarishe maganar ne yasa Mimi ta fahimci Walida na son ta riƙe waya kuma ai shekarunta sun kai, ba ta ma tambayi walidan ba ita da kanta ta ke ga ya mata sun kusa fara Neco ɗin su, Mimi sai ta kaɗa kai kafin ta ce"Shike nan in ki natsu ki gama Jarabawarki sai a siya miki sabuwar wayar in sha Allahu."
Walida baki yaƙi rufuwa, Walida an samu hira tuni ta manta da Inna ma, tana tare da Mimi a ɗakin har Mimi ta je ta ɗauko musu kazan jiya Walida tace ba za ta ci ba suma  jiyan ya siyo ma Inna, Mimi kaɗai ta sha fura nan Kazan ma ba ta ci ba ta maida ta in da ta ɗauko ta. Bintu da ta ce ta ba ma Walida aron waya na kwana uku sai kira take yi da wayar Mijinta wai walida ta kai mata wayar ta za ta yi amfani da shi ne.
Walida ta kaɗa kai kafin ta ce" Abun aro ba ya rufe katare,ko ya rufe sai ya buɗe."
Mimi na dariyan ta kamar a mafarki ta ji muryan Hajiya na faɗin" Meri ko Merin ba ta nan ne?
Sai kuma taji Muryan Inna na faɗin" ina nan Hajiya, Maraban ku da zuwa lalle muna da manyan baƙi."
Da Sauri Mimi ta miƙe tana faɗin" kamar muryan Mommy da Hajiya ta."
Ba ta jira ma wani ya ba ta amsa sai kawai ta fice daga ɗakin dai dai su Hajiya sun gama shiga ɗakin Inna Meri kafarta ba ko takalmi ta fito sai ganin ta kawai su ka yi a saman kansu.
 "Hajiya.."
 Sai kuma ta juya ta na kallon Hajiya Murjanatu kafin ta ce" Barr. Murjanatu soron ɗinki."
Mommy na yar dariya ta ce" Na'am Fatima Kabir Sulaiman Dabo."
  Hajiya na zaune sai da ta yi Dldariya Inna Meri na taya ta, murna ya cika cika zuciyar Mimi kawai sai ta isa ga Hajiya ta rumgumeta tana faɗin" hajiya baku kira ni kun faɗa min za ku zo? Hajiya na dafa kanta ta ce" Murja ce ta matsa mu zo da Safe nan yau za su wuce jirgin yamma za su bi ita da Asma'u."
Sai Mimi ta ɗago daga jikin Hajiya tana faɗin" Haba Mommy ki ƙara kwana ko biyu ne mana." Mommy ta ce" Aiki Mimi sannan ga Asma'u za ta fara makaranta ba zai yuyu na zauna ba."
Sai ta yi nakwa nakwa kamar za ta saka kuka sai Mommy ta miƙa mata hannu lokaci ɗaya ta na faɗin" Taho taho nan Mimin Abin ta,"
Da Sauri Mimi ta tashi daga jikin Hajiya ta koma jikin Mommy ta lafe kamar ta yi kuka.
  Hajiya ta kalli Meri tana faɗin" To meri kin fa gani,sai kun ta haƙuri Shagwaɓa wajen Binta kamar wata yarinya"
Inna Meri na yar dariya ta ce"Haba bakomai, Hajiya." Nan su ka gaggaisa shigowar Walida ta gaishe su lokacin har Inna meri ta kawo musu ruwa ta kuma zubo musu kunun tsamiya nan da zafin sa Hajiya ta ce za ta sha kuma har ta ɗauka zuwa gida domin ta rabu da shan kunu kwana Biyu.
Inna Meri taji daɗi kwarai da karamcin Hajiya ta yi musu godiya da ɗawainiya Hajiya ta ce an zama ɗaya.
  Hajiya cikin zolaya ta kalli Inna Meri tana faɗin" Ina Angon nawa yake ne?
Inna Meri ta ce" Bai daɗe da fita ba kuka shigo kuwa"
Hajiya ta juya ta na kallon Mimi da suke mgana ƙasa ƙasa da Mommy tana faɗin" Ke Binta ki gaya masa ina nan ina bin shi bashin  gaisuwa, kuma ka da ya zo min hannu rabbana ina bukatar kazar amarci."
Mimi ta waro ido kafin ta ce"Amarci kuma Hajiya ta? Ai kin gama cin kazar amarci tun wanda Sulaiman Dabo ya kawo miki kina amarya kika cinye baki san ma kowa ba."
  Suka saka mata dariya gabaɗayan su Hajiya na faɗin" To ai na yi sabon miji yanzu, mu biyu ya aura ni da ke."
Mommy na dariya ta ce"Ƙwarai kuwa Hajiya na shaida wannan auran"
Ana ta dai raha ana dariya Inna Meri ta kalli Mimi dake maƙale da Mahaifiyarta ta ce" Binta ɗauki su Hajiya su je su ga ɗakin naki mana"
Ba musu ta miƙe tana riƙe da hannun Mommy lokaci ɗaya tana faɗin" Hajiyata  ku ta shi mu je."
Mimi bakinta ya ƙi rufuwa lokacin da ta ga Mommy da Hajiya a cikin ɗakinta ta rasa ina za ta saka su. Sai ta kwaso musu kazar da ta jiya da sauran furan nan ta na faɗin" Hajiya ta ga wata fura mai daɗi."
Hajiya ta sha fura ta ji daɗi sai kawai ta gyara zama tana faɗin" Binta ina kika samu fura mai daɗi haka?
  Kai tsaye ta ce'" Aji ya taho min da shi jiya tare da kazan nan"
Kazan ma ashe guda biyu ne sun yi sanyi, sai Mimi ta ce daman an fito mata da abun ɗumamenta bari ta je ta tada musu ita Mommy kuwa kunya ta ji yasa ta ce" Mimi bar abun ki ni dai ba zan ci ba Hajiya ma haka."
Hajiya tace"Eh ni kam furan nan ta fi min wannan Kazan." Dole ta hakura, Mommy ta ce ita ɗakin ya yi mata kyau sosai har ciki sai da suka shiga su ka gani gwanin ban sha'awa. Mommy tace" Ni ban ga ma aibun da su Khadi ke ta mgana ba, komai ya yi kyau fata dai ku samu zaman lafiya.'
Bayan sun dawo falo Hajiya ta yi mata nasihan zama da kowa lafiya.
Mommy kuma ta ce" kuma naga baki da matsala da mahaifiyarsa ko?
Da Sauri Mimi ta ce"Sosai Mommy she is good, har ƙannen sa ma har shara Autan su ke shigowa ta na yi min ta na ta ya ni Hira."
Mommy sai ta ji daɗi kafin tac e" Ma sha Allah, haka ake so ke da Mijin naki fa? Ina fatan ba wata matsala'
Mimi ta ce ba matsala sannan ta yi mata faɗan ta rike tsafta da kamshi da kwalliya sannan suka yi magana ta ce da yamman mai kawo glass ɗin turare zai kira ta sai ta yi masa ƙwantace ya zo ya haɗa mata.
  Sun ɗan kai awa ɗaya da wani abu kafin su tafi sun shiga har kitchen sun gani sun saka albarka bayan sun fito za su tafi Inna Meri ta saka walida ta kira Baba Ɗanjuma ya zo su ka gaisa shima ya yi musu godiya suma suka yi masa, Mimi ta saka mayafinta ita da Walida su ka rakasu har kofar gidan Mimi har da hawayenta suka tafi tana ɗaga musu hannu suma suna ɗaga mata.
Da suka dawo cikin gida sai Walida ta bar Mimi ta kaɗaice ganin ta na sharan ƙwalla, ɗaki ta koma ta kwamta tana kuka amman ba mai yawa ta yi ba zuwa can ta share hawaayenta. Har bayan azahar saannan ta fito falo shima Rukky ce ta kira ta a waya ta ce mata suna nan tafe tare da wasu daga cikin abokan aikin su mata.
Har Rukky na faɗin" kina ganin na kawo su ba matsala?
Cikin harzuƙa Mimi ta ce"Ban gane tambayarki ba Rukayya? Ke kin ga matsalan da zai saka kiƙi kawo su ɗin ne?
Rukky na jin haka ta ce"Mai da wuƙar ga mu nan tafe."
*Janafty*
*INZB2009*
*INZ IS A PAID BOOK PAY N500 FOR REGULAR OR 1K FOR VIP SECTION. VIA 0007468217 ZAINAB INUWA TAJ BANK,*
 *09069067488*
MMN MUJAHID KAYAN MATA AND SUPPLEMENT
SHIN KINA DA LABARIN MACCE MAI GYARA DABAN TAKE GA ZUCIYA MIJIN TA, MUNA DA KAYAN MATA MASU ZAFI NA BUGAWA GA JARIDA
HAJIYA TA KUDI DA KUDI AKE NEMAN SU 
INA MASU FAMA DA MATSALA RAMA BA GABA BA BAYA KINA ZAUNE ANA KWATANCI DAKE KINA CI BAKI KOSHI MUNA DA MAGUNGUNA DA ZUMA 3 IN 1 KIBA BRST HIPS TA CIKO MIKI KU INA KIYI FRESH MUNA DA KWAYOYI MUNA DA GARI DUK MASU CIKO JIKI NE KIYI DUM
INA MASU FAMA DA MATSALA BRST KU TSUHU YAFI SON YAGA NONO A TSAYE DUK MAI MAGANIN DA TACCE MIKI ZATA BAKI MAGANIN NONO KAI TSAYE YAYI MIKI KARYA CE MAGANIN BRST SAI KIN SHA ADADIN WANDA ZAI MIKI SBD DUK CIKIN GYARAN JIKI NA BRST YAFI WAHALA YI
INA MASU FAMA DA MATSALA SANYI MUNA DA MAGANIN SANYI ORIGINAL
INA MASU ZAMAN BANZA BABU SANA'A KINA KONE DATA KI GA BANZA WURIN TSEGUMIN KALLON STATUS DIN WASU GA DAMA TAZU MUNA HAR GIDA GA WAYAR HANNUN KI KI MALLAKE MOTA MILLION 8 HAR FIYE GA ALBASHI GA RIBA GA KYAUTA KAYAYA KI
  08066726866
Da mganar da suka yi da Rukky ko awa ɗaya ba'a rufe ba sai ga su sun iso. Su biyar ne Rukky, sai Debora sai Aisha Farida ita tare su ke aiki office ɗaya da Rukayya bangaren kasuwanci kenan, sai wata Lauratu Musa, wacce tsakaninta da ma Mimi gaisuwa ce ba su da wani sakewa sai Grace ita ce sabuwar Editer ɗin su mai maimaka ma Peter ba ta daɗe da fara aiki da gidan Talabijin ɗin ba amman duka Rukky ta tattaro su ta kawo mata.
  Sanda suka zo Allah ya sa Walida ta gama dafa taliya da wake da miyar Jajjage, wanda ta zubo ma Mimi mai yawa ne shi ta gabatar ma da su Rukky da suka zo, daman kuma ta na da ruwa da lemuka katan katan tare da kayan garanta aka kawo mata, ta deɓe musu, sannan ta ce Rukky ta ɗauko Filet a kitchen ta zuba musu Kayan fulawan su ci, Rukky daman ba baƙuwa ba ce nan da nan ta tashi ta zuba musu, suka ci su ka ƙoshi suna ta Hira masulman ciki suka tashi su ka yi sallar sauran kuma suna zaune suna  hira da Mimi.
  Dukkansu kowa mamakin in da Mimi take zaune suke yi, amman sun kasa furtawa saboda ba ta ba su damar haka ba, hiran aiki kawai suke yi, Aisha Farida ce ta kalleta dakyau Lokaci ɗaya tana faɗin" Yaushe za ki dawo aiki ne Mimi? Ko hutun amarcin wata ɗaya Manaja ya baki?
Sai Mimi ta yi dariyan basarwa kafin ta ce" Ko ɗaya, hutun Sati biyu ne na cinye Sati ɗaya tun ina gida in sha Allahu Monday mai zuwa zan dawo aiki."
Sai Lauratu ta ce" Ai ko ya kamata domin gidan ya yi kewarka, sannan Mutanenki su ganki ko za mu daina amsa tambayoyin su na Mimi ta daina aiki da ku ne?
Gabaɗayansu suka saka yar dariya, Mimi ta gyara zama tana faɗin" Haba ina nan dawowa in sha Allahu."
Aisha Farida ta yi karaf ta ce" To mu ka sani ko Ango ya hana ki aikin ne gabaɗaya."
Mimi ba ta yi mgana ba sanin halin Farida ai ƙawar Rukky ce, ko da bikinta da ta zo fa sai da ta isheta da mganar aikin nan kuma ta sanar da ita za ta cigaba da aikinta ba matsala amman ba ta yarda ba sai faman dawo da mgana baya take yi sai ta yi mata banza sai ta koma ta sauya harshe suna mgana da Debora.
  Rukky kuma sai faman mata bincike take yi acikin ɗaki Mimi ta kalleta cikin ɓata rai kafin ta ce"Rukky wai kin bani Ajiya ne hala?
Rukky ta ce" Eh mana ina tsaraban Angon ki? Kazan amarci na zo ci fa"
Karamin tsaki Mimi ta ja kafin ta ce" sai ki yi ta nema ai."
Rukky ba ta damu ba, ta cigaba da dubawa kamar ko ta sani ta na buɗe fridge ta ga leda ta na dubawa sai ta ga kaza dangwalaye kaza kosassu manya manya har guda biyu ko taɓasu ba'a yi ba Rukky ta saka Ihu tana faɗin" Allah ya kama ki."
Mimi na jinta ta yi mata shuru fito da ledan ta yi ta zo ta na nuna ma su Farida tana faɗin" Muguwar ko cin kazan ma ba ta yi ba." Sai su ka fara dariya Lauratu har ta na faɗin" Ƙila dai ta ci ne, sauran ne ta rage mana"
Ita dai ta na gefe kanzil ba ta ce musu Kazan ta ƙankanre da sanyi, kuma ga shi ba Wuta ballatana su yi warmimg ɗin ta, gas kuma ba'a haɗa ba duk yau Mommy ta ce za'a zo a haɗa mata  ganin suna so yasa ta leƙa ta kira walida ta ce su ba ta ta ɗumama musu, aiko ita ta zafafa ta, tana kawowa su ka Rufu kanta su ka ci su ka yi nak kaɗan suka rage Mimi ta kalli Rukky kafin ta ce" Wa ku ka bar ma sauran? Wlh ku nannaɗe ta a leda ku tafi da kayan ku."
Rukky na dariya tace" Ta kwana gidan sauƙi Hajiyata" Nan take kuwa ta juyo sauan a ledan, Mimi tace ta zuba ma kowa kayan fulawa, a leda su tafi da shi gida itama ta ɗiban ma kanta da Mama, Rukky ta ce har da Bibi ma za ta ɗiban ma wa, Mimi ta kalleta kafin ta ce" ki na son damuwa, ai ta san gidan ta zo ta amsa mana ai ya na nan, ni ba ci na ke yi ba kin sani."
Sai Rukky ta ce shike nan, bayan an basu suna ta godiya saboda sai da Rukky ta cika ma kowacce leda, Lauratu ta ce" kada ku manta da Na misau ya ce wlh ya na jiran cincin ɗin Amarya."
Ba tare da damuwa ba Mimi ta ce duka ma'aikatanmu Rukky ta zuba musu ta aika ma wanda ya kamata, shiyasa su ka ɓata lokaci har Manaja sai da ta ce a ɗiba ma wa da su peter tare da yan Inten ɗinsu. Leda ta zo ta ƙare sai ta ce kawai Rukky ta ɗiba a botiki ta je da shi gida ta kasa yadda kowa zai samu.
  Shi ya sa  har sai da su ka yi sallar La'asar sannan su ka yi shirin Tafiya, Mimi ta saka mayafi za ta raka su sai ta ce su shiga ɗakin Inna Meri su gaisheta kuma ta ji daɗi kwarai lokacin ma Bintu ta zo gidan, nan suka gaggaisa Mimi na zaune hannun kujeran da Bintu ke zaune ta ce" Inna abokan aikina ne dukkan su." Inna ta gyaɗa kai kafin ta ce" Allah Sarki, sannan ku Allah ya saka da alheri mun gode, Allah ya bar zumunci, bangaren aikin ku kuma Allah ya baku sa'a."
Su ka amsa da Amin ba su jima ba suka yi musu sallama suka fita Mimi ta fita rakasu amman iyakarta shashen magajiya ba ta fita har kofar gida ba.
Magajiyar kuma na tsakar gida tana jajjage amman da su ka gaisheta yadda ta amsa ne da su ka yo gaba sai da Rukky ta yi ma Mimi raɗa" Wannan matar fa? Ita kuma wace ce?
Mimi ta ce" Abokiyar zaman Inna ce."
Sai Rukky ta taɓe baki kafin ta ce" To shine kamar tana jin haushin mu."
  Mimi ta girgiza kanta kafin ta ce" Rukayya ni ban daɗe da zuwa gidan nan ba, ban ma san ko akwai mai jin haushi ko babu ba, harkokin gabana kawai na ke yi, iyakata bangaren Inna ban san abunda ki ke mgana a kai ba."  Da haka sai bakin Rukky ya mutu daganan suka yi sallama su ka fita, ita kuma ta koma ɗakin Inna Meri, domin tana jin ta kamar uwa a gareta sannan su Bintu kamar yan'uwa ta ɗauke su tana da sakewa a acikin su sosai. Hira suke yi tsakanin Bintu da Walida Inna na saka baki jefi jefi, Shigowar wasu makota Allah ya sanya alheri yasa su ka tattara su ka koma ɗakin Mimi suna cigaba da hiran su. Rabin labaran Bintu ke yin su tana ba su labarin irin artabun da suke bugawa ita da abokiyar zaman ta a gidan su.
Mimi ta riƙe baki tana faɗin" Bintu ha kaki ke daman? Masu sunan mu fa ba ruwan su."
Walida ta ce" kice Allah kin tuba Anty Mimi, Bintu ai tsiya ce da kafafunta ai Yaya Bashir na hakuri." Bintu ta karkace kai kafin ta ce" Kamar ya haƙura, zama daram in ji mai naguda." Mimi na ta dariya Walida na taya ta ita kuma Bintu har ta na juya ido kamar Bashir ɗin ke gabanta.
  Bangaren su Rukky kuma suna fita, daman Debora ke da mota ita ta ɗauko su, yanzu ma za ta ƙara ɗaukan su zuwa can ma'aikata daga can kowa ya kama gaban shi, amman Rukky a saman hanya za ta sauka gida za ta wuce direct. Tsegemu ke cin bakin Aisha Farida har sun kama hanya sai kawai ta dafa kafaɗan Rukky domin dukkan su uku ne a gidan baya ita da faridan da Aisha sai a gidan gaba Grace sai Debora dake driving.
  "Ke na taɓa ki da alheri Rukky, sai na ga Mimi a gidan da ban yi tsammani ba,  kuma ai kin faɗa min ɗan ƙwallo za ta aura ko ba haka ba! Kuma ni abunda ya ba ni mamaki nasan an ce ƴan ƙwallo na samun kuɗi."
Aisha ta farida ta faɗa tana kallon Rukky wacce ta taɓe baki kafin ta ce" Ke da gidan shi fa, tsabar wulakanci ne ya sa ya ijiyeta gidan gado."
Lauratu ta yi saurin cewa" Bangane ba? To me ya hana Mimin zama a gidan na shi?
Rukky ta ce" Ra'ayi  mana, ba ku san mijin nan na Mimi ba ne, mugun ɗan ra'ayin riƙau ne kamar ɗan Salaf."
Aisha Farida ta ce" Danƙari, kuma ta san da haka ta amince ta aure shi?
Rukky ta rausayar da kai kafin ta ce" Tana son shi ne, shiyasa ta amince da duka sharuɗɗansa, ai ta san da cewa ya ce tare da mahaifiyarsa za ta zauna kuma ta ji ta gani."
  Aisha Farida da sauri ta ce" Lalle Mimi ba ta da Tunani, soyayyar banza da ƙarya? Har yaushe su ka haɗu da take jin in bashi ba za ta iya rayuwa ba? Rukky ta ce"Soyayyar yarinta ce kin san ta na da zafi da wuyar mantawa, nan ta shiga faɗa musu sharuɗdan da Aji ya saka kafin aure da yadda aka yi aure ko abunda ba'a so bai kawo ba."
Rukky ta ƙarishe da faɗin" Ba shi da mutumci ni nan da na kira shi kan mganar biki har zagina ya yi, in na yi mgana kuma Mimi ta ji haushi na ba ta son laifin shi."
Lauratu ta ce" Kan uban can, lalle fatima ta yi kuskure ai ba ka nuna ma Namiji in ba shi ba za ka iya rayuwa ba, kamar Mimi mace mai kyau da zati ne za ta yi aure kamar a wulaƙan ce? Namiji ai ba ka nuna masa soyayyarka a fili da ya fahimci kana mutuwar son shi ka ta shi aiki."
  Aisha Farida ta sauke Ajiyar zuciya kafin ta ce" Ni na kasa mgana, mamaki duk ya kamani ban taɓa jin wannan abun ba wlh, kuma iyayenta suka amince?
Rukky ta ce" E, suna sonta kowa ba ya son ɓacin ranta da cewa kafin Abin ta ya rasu yace a bata duk abunda take so."
Kawai sai Aisha Farida ta ce" Ni ko zan so na ga wannnan Mijin na Mimi naga abunda ya ke taƙama da shi haka."
Rukky na yar dariya ta ce" Ganin sa ba wani abu ne mai wahala ba, ai ya sanu a harkan ƙwallon kafa ta garin nan ki shiga Goggle ki yi searching ɗin sunan shi ko kuma ki saka Gombe United Captain za ki ga sun watso miki hotunan shi."
  Da sauri Aisha Farida ta buɗe jakarta ta ɗauko wayarta ƙirar Infinix, jikin ta har rawa yake ta buɗe data Lauratu da Rukky na yi mata dariya su Debora kuma ba sa ma ta kansu hiran su ke yi cikin harshen turanci ita da Grace, cikin abunda bai gaza mintina goma ba sai ga Goggle ta watso ma Aisha Farida Hotunan Aji cikin kayan ƙwallo ma su kara masa kyau da kwarjini.
Ƙara zooming ɗin Hoton sa ta yi, wanda su ka ci kofi a Jos lokacin da su ka je buga wasa fuskarsa na shining ɗin baƙi Saboda rana sannan ga alamun zufa nan a saman goshin sa daga yanayin sa za ka san a tsume yake, kuma a kallo ɗaya za ka san zai yi gadara da nuna isa, saboda ba shi da fara'a ko kaɗan a duka hotunan ba ta ga inda ya yi dariya ba, sai dai fuskar nan a kirne kadahan kadahan. Aisha Farida ta miƙa ma Lauratu wayar itama ta kalle shi da kyau kafin ta ce" Uhm ganin sa ya fi jin sa."
Aisha Farida ta ce" Daman kin san an ce bakaƙen maza akwai faɗin rai da nuna isa, daga kuma ganinsa mugun ɗan yarfa mutane ne.
  Rukky ta kwashe da dariya kafin ta ce" Ina fatan watarana Allah ya haɗaku, ai ya zarce tunanin ku wlh,." Aisha Farida ta ce" naga alama kam, to Allah ya ba su zaman lafiya amman za'a ga zama."
Rukky na jin ta daganan  ba ta kara mgana ba saboda ba ta so ta buɗe musu L
Labarin duka ne, kamar ta fallasa sirrin auran Mimi ne amman da sai ta faɗa musu abunda ya faru a baya da yadda ma sanadin auran ya tabbata yanzu, har su ka sauketa bakin juction ɗin layin su ta hau mashin Su Aisha Farida ba su daina mamakin lamarin ba.har kuma su ka isa ma'aikatan Labarin su ke tattaunawa da Lauratu, sannan suka koma da kayan arziƙin da Mimi ta ba su, masu tambayan na su Aiaha tace yana hannun Rukky gobe za ta taho musu da shi, masu tambayar ranar da Mimi za ta dawo aiki Lauratu tace Ranar Monday ta ce za ta dawo in sha Allahu, sai su ka fara murna saboda Mimi, mace ce mai jama'a faram faram ɗin ta ya siya mata soyayyar Mutane da dama a ma'aikatar su, sannan ga shi hannunta a sake ne in dai ta na da shi shikenan, in kuma ta yi albashi wlh kusan rabi a sadaka ya ke tafiya irin yadda take da tasiri a wannan ma'aikatan ya na ba ma kowa mamaki, sannan har ga masoya masu  kallon su Mimi na da mutane ƙwarai da gaske ko yanzu da aka jima ba'a ganta ba ƙorafi kawai ke zuwa musu na cewa ko dai Mimi ta daina aiki da gidan tibin karamchi ne? Gaskiya suna bukatar ta a dawo da ita waɗanda su ka san ta yi aure ba kenan wasu kuma sai suke tunanin kila ta bar aikin gabaɗaya tunda shuɗewar kwanaki sama da goma ba'a ganinta.
******
A cikin kwanaki bakwai ɗin da tarewar Mimi, Mansoor zai zo duk dare ya kwana da safe ya yi tafiyar shi, shima kwanan saboda Kada Inna ta gane ba ya kwana a gidan ne, Sannan ya na cikin hutu shima tunda Couch ya ba shi hutun sati ɗaya, sai dai ya yini a gida ya na hutawa, A satin kuma ya yo oder ɗin injina motsa jiki daga China suka iso a cikin gidan sa ya ware ɗaki guda a ka jera su a ciki, sai zaman gidan bai yi masa zafi ba in ya gaji da kwanciya sai ya tuɓe ya shiga ya motsa jikin sa domin a watan december mai zuwa suna da Wassani da yawa.
  Kuma har zuwa yau wata mgana ko kusanci mai tsawo bai taɓa shiga tsakanin su ba, sai dai gaisuwa kawai ke shiga tsakanin su, ya kwana a falo ita kuma ta kwanta a bedroom ɗin ta ba ta damu da shi ba, kamar yadda shima bai nuna ya damu da ita ba, ta dai samu sakewa a giden sosai saboda duk zuwan da zai yi sai dai ya ganta ɗakin Inna suna hira sai ya shigo ne sai ta koma ɗakin ta, itama an zo an haɗa ma showglass ɗin ta ta jera turarukan ta sannan an zo an haɗa mata gas ɗin ta an yi mata Refeling duk dai ba ta taɓa girki ba Inna ke ba ta abinci safe da rana da yamma, hatta da gyaran ɗakin ta Walida ko Mariya ke yi mata sai ta so ta ke yi ma wani aiki, ta na waya da iyayenta da sauran ƴan'uwanta musamman Hajiya.  Mommy kuma ta koma Abuja tun ranar da suka zo, sai dai su kan yi mgana ta waya da Mimi ita kwanciyar hankalinta yadda ta ga Mimi na cikin farinciki kuma duk sanda suka yi waya sai ta tambaye ta" Kuna nan lafiya dai ko? Ya wajen shi megidan naki?  da surukar ki?
Sai Mimi ta ce duka suna nan lafiya Mommy sai hankali Mommy ya kara kwanciya daman in su ka yi waya da Hajiya sai ta ce" ki kwantar da Hankalin ki Murja, In sha Allahu Binta na cikin alheri."
  Mimi ta fi yawan waya da Dr Sulaiman sai Khadi da kan kirata ta yi mata tsiyan ina baƙin mijinta,  Madiha kuma yar ba ruwanta ne wannan ta na da akida mai zafi,  sai in ta kira ta su gaisa shima ba wani tsawaita hira ranar laahadi da ta kirata da daddare bayan sun gaisa ta tambayi yaranta abun da ta fara tambayan ta shi ne" Kin koma aikin ki kuwa? Ko kina zaune kin zaɓi zaman aure?
Kai tsaye Mimi ta ce" Sai gobe in sha Allahu, zan koma."
Sai Madiha ta ce" Ya fi miki dai, domin kin san burin Abi kenan mu samu ilimin da za mu tsaya da kafafun mu, a take take wannan mijin na ki ɗan renin wayau sai ya iya cewa ba za ki yi aiki ba, na kuma san halin ki wata sakara ce ke, sai ki amince ki zauna ya gurɓata miki rayuwa a wannan gidan, ki tsaya ga kafafun ki ki nuna masa You are educated women, kuma da Komai na ki ya ganki kin gne ko? Sai Mimi ta yi mirmishi kawai kafin ta ce'" In sha Allahu."
ba ta yi mamakin Madiha ba, sanin halinta yar boko ce ta ƙarshe ita da Mijinta to har ta fi mijinta shegen akidan boko ma gidansu rayuwar turawa a ke gudanwar kowa da ra'ayinsa kuma su na girmama ra'ayin kansu da na ya'yan su.
 ,Saɓanin khadi da ta ke da sauƙin kai ta sha cema Khadi ta bar wannan walahar koyarwan ta zo ta saka hannun Jari a kanfanin su ya fi mata wannan wahalan ita kuma Khadi sai ta ce koyarwa Hubby ɗin ta ne, ba tana yi ne saboda ace ta na lecturing ba ne ta na yi ne saboda ta na sha'awar abun  saɓanin Dr Sulaimam da ya fita dabam acikin su, mara hayaniya shi kaf hallayansa na Mommy ne, shi da Mimi Khadi ce ta ɗauko wasu hallayar Abi Madiha kuma photocopy ɗin sa ce har ta fi shi ma tsauri ta wani bangaren.
  Tun a daran Mimi ta sanar da Inna Meri gobe Monday za ta koma wajen aikin ta , Inna Meri na ta saka albarka da fatan nasara, Bintu na gidan ranar saboda Inna Meri ta kira ta ita ta za ga ya da Mimi makotan su ta gaishe su daga Umarnin Inna sannan su ka ƙara shiga gidan su Gaje ta ƙara gaishe su, da ya ke ma suna shigowa in dai kuma su ka shigo gidan sai sun leka Bangaren Inna Meri sun gaisa, a daran ba a gidan Mansoor ya kwana ba Saboda washegari suna da morning training, Shi ya sa ya yi kwanciyar sa a gida Inna kuma Kanta ta ji ya na ciwo sai ta sha mgani ta kwanta da wuri ba ta masaniyar ya shigo gidan ko bai shigo ba, Baba Ɗanjuma kuma ya na cikin ɗakin sa ba sani zai yi ba, Mimi dai duk safiyan duniya ta na zuwa ta gaishe su shi da Magajiya., inna Meri ta nuna mata ta riƙa zuwa ta na gaishe su duk safiyan duniya.
  Ia kanta Mimin ba ta san ba'a gidan ya kwana ba sai da asuba da ta fito falo ta ga inda ya ke kwana wayam sannan ta san yau bai zo gidan ba, baki ta taɓe kawai ranar ko barci ba ta koma ba sun yi waya da Manaja jiya yau za ta karanta labaran Safe ne, shiyasa ta yi duka shirinta tun da wuri, ita ta dafa ruwan zafi ta sha tea  saboda ba za ta so takurama Walida da safiyar nan ba, ko kafin karfe shida rabi na safe ta yi shirin ta cikin Abaya mai ruwan maroon sai ta yi amfani da mayafi baƙi mai roba ta yane kanta da shi ta saka takalminta mai tsini baki mai igiya sai jakarta ta zamani, ta yi kyau ƙwarai duk da ba ta yi kwalliya ba.
  Sai da ta gama duka shirinta sannan ta tuna da kiran Aji ta sanar da shi, wayarta ta ɗauka ta kira shi, amman har ta katse bai ɗauka ba wajen kira uku ta yi masa no answer, abun sai ya ɓata ma ta rai saboda ta na ta cin lokacinta ne, ita daman bai taɓa kiran wayarta ba tun bayan auran su, sai dai suna waya da Mu'azzam domin har lambar matarsa ta karɓa wajen Bintu ta kirata ta yi mata bangajiyan biki, sannan suna chart da Mu'azzam har su Nasir in sun saka status ta kan yi tagging ta yi mgana su yi ta tsokanar ta da amaryan Aji, har Nasir na zolayanta da cewa har yau ba ta kira su cin girkin Amarya ba shi gogan ne ba ma wanda yasan lokacin da ya ke hawa, Ita dai ta yi masa magana sama da wata huɗu bai buɗe sakon ta ba ga alamun ya yi ticking biyu nan wato ya shiga amman bai buɗe sakon ta ba.
  Ta yi zaman sama da mintina goma. Bai kira ba ta duba agogon fatan da ke tsitsiyan hannunta na hagu, ta ga bakwai saura kwata da kaɗan, za ta makara saboda sai ta biya gida ta ɗauki motar ta sai kawai ta ɗauki waya ta kara kiran sa amman still bai ɗauka ba. Kawai sai ta kira wayar Mu'azzam shi dai bugu uku ana huɗu ya ɗaga kiranta su ka gaisa sannan ta ce masa" Mu'azzam ba ka da wata lambar Aji  da ake samun sa ko da yaushe?
Cikin Mamaki Mu'azzam ya ce" A'a lambarsa guda ɗaya ce ita ce wacce kowa ya san shi da ita, me ya faru ne? Ko kin kira shi bai ɗauka ba ne?
Sai ta gyaɗa kanta sannan ta ce" E,wallahi na yi ta kiran sa bai ɗauka ba daman yau zan koma wajen aikina shine na ke son faɗa  masa kafin na wuce."
  Kai tsaye Mu'azzam ya ce" By now gaskiya ya na Studion ɗin su, suna da morning training yau da mu ka yi waya da shi jiya da daddare yake faɗa min hala ya yi fitan sassafe ne ba ku samu kun yi mgana ba?
Sai kawai ta ce masa eh suna cikin mgana ta ji ana kiran wayanta tana dubawa sai ta ga shine ai da sauri ta ɗaga kiran sai ta yi holding ɗin kiran Mu'azzam ta ɗaga na Aji.
 "Hello, Assalamu alaikum."
 "Wa'alaikis salam"
 Shuru ya biyo bayan sallamanta da amsawar sa, na tsawon mintina huɗu kafin ta ji kamar yana koƙarin yanke wayar ai da sauri ta ce"Dama! Dama zan ta fi wajen aiki ne shi ne nace bari na faɗa maka."
 "Aiki?  wani aikin kuma?
  Ya tambaya kai tsaye kamar bai taɓa sanin ta na aiki kafin ta samu zarafin mgana ba kawai ta ji ya na faɗin" Ai tunda kika amince ma aurena ya kamata ki saka a ranki ke da wannan aikin har abada Fatima."
Gabanta ya faɗi cikin wani yanayi ta ce" Ban gane ba?
Kai tsaye ya ce" Kin gane sai dai kin so ki kauda tunanin ki daga ganewar ne, So bari na je kai tsaye aikin nan naki na cikin cikon sharuɗdai na uku, in dai kina da aure a saman kanki kin bar wannan aikin domin ba aikin da ya dacecda matan aure nagari ba ne, aiki ne na shagala da saɓon ubangiji domin a nuna nuna ma duniya kyawun mace har ta fitar da wasu daga cikin sassan jikinta mazan da ba muharramanta  ba suna kallonta suna jin daɗi, ko suna jin ta na burgesu, saboda haka ni da aure na ba zan bari a cigaba da wannan lalacewar ba, ki rubuta takardar ijiye aiki ki aika musu."
  Yana gama faɗin haka ya kashe wayarsa ya bar Mimi zaune mamakin kalamansa sun sandarar da ita a zaune har ya kashe waya ta rasa mafita, zufa ta ji ta na keto ma ta wlh ta na son aikinta ba za ta yarda ta rasa shi ba kai tsaye ta ƙara kiran shi tana gabda katsewa ya ɗaga kiran cikin kaushin sa ya ce" Baƙin alƙalami ya riga ya bushe, sannan ba ki da wani lokacin Jayayya a yanzu Fatima." Mimi ta ji wani abu ya tokare mata zuciya da sauri ta ce" Amman da aiki na ka aure ko? Kuma ni ba ka yi mganar aiki ba kafin haka shi ya sa ban ɗauka zai zama cikin sharudɗan ka ba."
  Kai tsaye ya ce" Ai na ce ina da  sharuɗdai guda huɗu, biyu zan fade su a lokacin biyu kuma sai bayan aure, na ce in kin amince na aure ki in baki amince ba zan miki dole ba, kika kuma amince sannan har mahaifiyarki da kakarki sun amince da sharuɗdai na a lokacin kinga ba ki da wata hujja dawo da hannun agogo baya malamam Da gaske nake  yi da aure a saman kanki ba za ki je kina ɗaukan zunubi kina shafamin ba."
 "Don Allah ka yi haƙuri ka da ka hana ni aiki na."
  Mimi ta faɗa cikin karyayyen sautin da ya kusa saka Aji acikin halin da tuntuni yake koƙarin kauce ma shiga hakan. Da Sauri ya ce" Ba a Rufe na yi wannan abun ba, da amincewarki sharruɗdan nan suka biyo baya."
Daga haka ya katse kiran domin sai ya ji ya na jin wani iri daga ƙasan ran shi, Muryan Mimi kaɗai kan sanyan shi cikin wani hali sau tari sai ya kan ji kamar ya buɗe zuciyarsa ya nuna mata matsayinta amman tuna abunda ya faru yasa ya ke iya jin zai iya danne komai. 
  Ta dalilin mahaifinta ya koma a yadda ya ke yanzu, so ya ke itama ya kuntatamata kwatanƙwacin yadda Mahaifinta ya ƙuntata ma tashi rayuwar amman sai ya ke jin wani lokacin kamar zai karaya, kamar Soyayyarta da ya binne acikin zuciyarsa ta na shirun rusa masa tsarin sa, kuma shi kishin ya ke ji na bala'i a kanta amman bayan hanata aiki na cikin tsarin sa amman kallon da wasu mazan ke yi mata me ya sa zai dame shi? Ya yi shekaru ya na ɗawainiya da ɗacin zuciya na yadda maza da yawa suke iya ganin ta a yanayin da shi kaɗai ya dace ya santa kuma ya ganta shi kanshi lokacin ya na tsoron bakar zuciyarsa domin ta na ji kamar duk ya bi ya ƙwaƙule ma duk wanda ya taɓa kallonta ya ji ta burgeshi Ido zai iya kashe duk namijin da ya taɓa tunanin taɓa jikinta.
Koƙarin yakice tunaninta ya yi acikin ransa kawai sai ya kashe wayarsa, ya ijiyeta ya fita Ffli domin gudanar da morning traning shima ya shirya kamar yadda sauran matasan suma su ke cikin shirin su.
  Mimi kuma baƙin ciki suka toshe mata zuciya ba ta san lokacin da ta sulale nan saman ta fashe da kuka ba, ta na ji ana ta kiran wayanta ba ta ko duba ba sai kuka ta ke yi, ana cikin haka sai ga Walida ta shigo ɗakin ɗauke da kula waina Innar ta saka ta siyo mata mai siga ta ce sai ta sha shayi da shi tunda fitan sassaafe za ta yi kawai sai ta ganta tana kuka, ai da sauri Walida ta sauke kulan hannunta saman center table ɗin da ke tsakiyar falon ta ruga ɗaki ta je ta sanar da Inna ga Mimi can na kuka.
Ai Inna har zanin ta na kusa faɗuwa garin sauri sai ga shi sun dawo ɗakin tare da Walida.
 "Subhanallahi! Binta me ke faruwa ne kika zauna kina kuka haka?
  Sai jin muryan Inna ta yi a saman kanta domin a ɗazun ko shigowar Walida ba ta ji ba,  Sai ta yi saurin miƙewa zaune tana koƙarin share hawayenta lokaci ɗaya tana faɗin" Bakomai Inna."
Da Sauri Inna ta zauna gefen ta lokaci ɗaya tana faɗin" Ah da komai mana bakomai za ki zauna ki yi ta kuka? faɗa min me ya faru? Ba yau za ki koma wajen aikin ki ba?  naga ma har kin shirya me ya hana ki tafiya?
Jin mganar aiki ya sa Mimi ta ƙara fashewa da kuka mai cin rai sai Inna ta ruɗe tana fadin" Taimake ni Binta ki faɗa min abunda ke faruwa? Ko ni ce na yi miki wani abun da ba ki ji daɗi ba?
Sai ta girgiza kai da Sauri, kafin Inna ta ƙara faɗin" To ko dai  ke da Baban inna ne?
Sai ta gyaɗa mata kai lokaci ɗaya tana faɗin" Inna ya ce wai ba zan cigaba da aikina ba."
  Inna Meri ta waro ido kafin ta ce" In ji shi Baban Inna?
Mimi ta gyaɗa mata kai tana ƙara faɗin"E, Inna haka ya ce."
Inna meri ta miƙe ranta ɓace kafin ta ce" Haba yana ma wasaa ne, ai bai isa ba zaluncin na shi kuma da sai ya yi yawa da ɗaukan haƙƙi, bar ni da shi zan yi masa mgana Walida muje ki kiramin shi a waya."
Ta faɗa lokaci ɗaya ta na hanyar barin ɗakin ita ma Walida sai ta mara mata baya.
Suna zuwa tsakiyar ɗakin Inna Meri ta ce" Maza maza ki kira min shi,  ni daman masan yaron nan bai tsaya haka ba."
Walida ta ɗauki wayar Inna nan saman Kujera ta lalubo lambarsa ta kira shi amman wayar sai aka ce a kashe.
  Sai ta kalli Inna lokaci ɗaya tana faɗin" Inna wayarsa a kashe."
Inna ta jinjina kai kafin ta ce" Ya kashe wayar tunda ya san ya tafka tsiya, bari anjuma ki ƙara kira min shi."
Daga haka ta sake ficewa ta koma ɗakin Mimi ta iske ta in da ta barta ta na sharan ƙwallah
Kai tsaye ta nufeta ta zauna kusa da ita lokaci ɗaya cikin sigar lallashi ta ce" Ki yi hakuri Binta, na kira sa ban same shi ba yau ki hakura da zuwa wajen aikin amman in sha Allahu gobe za ki tafi,  zan kara nemansa da zaran na same shi zan ce ya zo ya sameni sai ya faɗa min dalilinsa na hana ki aikin ki." Sai Mimi ta gyaɗa kanta Inna Meri ta ce ta share hawayenta ta kuma yi mata alfarman ba za ta faɗa ma Hajiya ko mamanta ba, Mimi ta ce ba wanda za ta faɗa mawa Inna Meri ta miƙe tana fadin" Na gode sosai, ni kuma zan yi miki dukkan abunda uwa za ta yi ma ƴarta."

MMN MUJAHID KAYAN MATA AND SUPPLEMENT
SHIN KINA DA LABARIN MACCE MAI GYARA DABAN TAKE GA ZUCIYA MIJIN TA, MUNA DA KAYAN MATA MASU ZAFI NA BUGAWA GA JARIDA
HAJIYA TA KUDI DA KUDI AKE NEMAN SU 
INA MASU FAMA DA MATSALA RAMA BA GABA BA BAYA KINA ZAUNE ANA KWATANCI DAKE KINA CI BAKI KOSHI MUNA DA MAGUNGUNA DA ZUMA 3 IN 1 KIBA BRST HIPS TA CIKO MIKI KU INA KIYI FRESH MUNA DA KWAYOYI MUNA DA GARI DUK MASU CIKO JIKI NE KIYI DUM
INA MASU FAMA DA MATSALA BRST KU TSUHU YAFI SON YAGA NONO A TSAYE DUK MAI MAGANIN DA TACCE MIKI ZATA BAKI MAGANIN NONO KAI TSAYE YAYI MIKI KARYA CE MAGANIN BRST SAI KIN SHA ADADIN WANDA ZAI MIKI SBD DUK CIKIN GYARAN JIKI NA BRST YAFI WAHALA YI
INA MASU FAMA DA MATSALA SANYI MUNA DA MAGANIN SANYI ORIGINAL
INA MASU ZAMAN BANZA BABU SANA'A KINA KONE DATA KI GA BANZA WURIN TSEGUMIN KALLON STATUS DIN WASU GA DAMA TAZU MUNA HAR GIDA GA WAYAR HANNUN KI KI MALLAKE MOTA MILLION 8 HAR FIYE GA ALBASHI GA RIBA GA KYAUTA KAYAYA KI
  08066726866.
Tun a stadium ɗinsu ya kashe wayarsa bayan kuma sun gama training ya tsaya sun yi mgana da Coach duka dai kan wassanin da za su buga ne a karshen shekara har da Premier league sai bayan azahar ya koma gida ya sake yin wanka daman ya yi salla a masallacin kan hanya kawai sai ya kwanta ya na barcin gajiya domin zence na gaskiya ƙwallo ta sakar ma gaboɓiɓin jiki gajiya Allah ya sa shi ya na ma da yawan ma motsa jikin sa.
   Shaf ya manta da kashe wayarsa da ya yi balle ya yi tunanin kunna ta, shi ya ɗauka bayan ya kashe daga baya ya kunna shi ya sa bai yi tunanin sake duba ta, tun bayan da ya dawo nan gefen katifarsa ya gungurar da ita ya baje yana barcin sa hankalin sa kwance domin a shekarun baya bai samu barci sosai ba, amman yanzu cikin salama yake barcin sa har da minshari.
  Bangaren Mimi kuma abun ya kasa barin ranta, bedroom ta shige ta kwanta a saman gado ta na tunani yanzu in ƴan'uwanta suka  ji labarin Aji ya hana ta aiki ai ba zaman Lafiya kar ma Madiha ta ji labari, kuma har ga Allah ita tana son aikin ta ba za ta iya barin shi ba, kuma a tunanin ta bai taɓa kawota munzalin cewa acikin sharuɗdan Aji akwai barin aiki ba lokacin idanuwanta sun rufe wajen cikar burin ta, ba ta taɓa tunanin hakan zai iya faruwa wata rana ba. Dole sai dai ta kira news manajata faɗa mai ta samu tsaiko amman gobe za ta shigo in sha Allahu, ya na yar dariya yace ai ya yi mata uzuri amarcin ne ba ta gama ci ba, daman tun da ya ga ta makara sai ya yi ma Salim Bunza magana shi ya gabatar da labaran Safe na yau ɗin.
  Har Mommy sai da ta kirata ta ji ko tana wajen aiki ne, sai ta yi mata ƙaryan kanta ke Ciwo ta tashi ba ta jin daɗi sai gobe za ta koma nan da nan Mommy ta ruɗe ta fara faɗin'" Ya kike jin kan yanzu? Ko za ki je asibiti ne? Ki duba katin asibitin ki ina tunanin an sako miki cikin kayan ki na gida." Kai tsaye Mimi ta ce" kwantar da hankali Barrister ciwon kan ba mai tsanani ba ne, na sha mgani har ya fara sauƙi ma."
Ajiyar zuciya Mommy ta saki kafin ta ce" Ki kula dai da lafiyan ki Mimi, ko za ki kira Dr ne ki faɗa masa yanayin da kike ji ko zai faɗa miki mganin da za ki siya ki sha?
Sai Mimi ta fara dariya lokaci ɗaya tana faɗin" Mommy ko kin manta Dr Sulaiman likitan zuciya ne? 
Mommy ta ce" Oho dai ai likita dai sunan shi likita ko?
Mimi sai ta kasa tsaida dariyanta  Mommy ta yi kwafa kafin ta ce" kina ƙaryan shaƙiyan ci ne, in kan bai daina ciwo ba ki je asibiti" Sai da ta amsa da to sannan Mommy ta bar mganar sai su ka yi mganar motar ta, Mommy na mganar ya za ta riƙa yi in za ta tafi wajen aiki?
  Kai Tsaye Mimi ta ce" Zan riƙa biyawa ta can ina ɗauka, in na dawo sai na fara sauka can na ijiye motar sai na hau adaidaita zuwa gida."
Mommy tace" Hakan ma ya yi, Allah ya kaimu ya kuma kara lafiya."
Da haka su ka yi sallama daman suna waya Rukky ta na ta kiranta sai da ta gama sai ta ga harda Yaddiko ma ashe ta kirata sai abun ya ba ta mamakin ko lafiya?
Tana shirin bin bayan kiran Yaddiko sai ga na Rukky sai ta ɗauka suka yi mgana daman ta ji ko ta shigo wajen aiki ne sai ta ce sai gobe, Rukky na dariya ta ce" Ki ce ba ki gama cin amarci ba kenan"
Ƙaramin tsaki ta ja ta kashe wayarta sai kuma ta manta shaf, ba ta bi bayan kiran Yaddiko ba sai ta ijiye wayar nan saman dressing mirror, ta kwaɓe kayan jikinta ta saka wani riga da wando plazo ta koma ta kwanta tana jin jikinta duk ya yi sanyi domin hasaahen abunda ta yi hasashe wajen Aji ba shi take gani a tare da shi ba.
  Har barci ya fara ɗaukan ta sai ta ji hayaniya sannan ana kiran sunanta da sauri ta ta shi. Tana lekawa falo sai ta ga gabaɗaya jikokin Yaddiko dake zaune ne wajenta ne suka zo, mamaki ya kamata ganin yau Monday tana saka hular kanta ta fito falo gabaɗayan su suka tare ta kowa na oyoyo Anty Mimi barin ma Aneesa da suka fi shaƙuwa, Mimi sai ta washe baki daman kila dalilin Kiran wayar Yaddiko kenan daman ta sanar da ita zuwan yaran cikin mamaki ta kalli Aneesa kafin ta ce" Wa ya kawo ku Anee?
Aneesa tace"Ni na kawo mu, ai na san gidan mun zo ranar da su Anty Maimuna."
Anty Maimuna ɗiyar Yaddiko ce ta biyu kanwar maman Aneesan kenan.
  Mimi na ta mamakin yadda ta gane gidan ita ba ta ma lura da ta zo ba cikin ƙarin mamakin ta ce'" Yau ba makaranta ne?
Da sauri sultan ya ce" Yau muna mird team break ne shi ya sa muka zo."
Sai Mimi ta ji daɗi a cikin ranta ko bakomai yau za su ta ya ta zama, Aneesa da Sultan sai Zubby ne manyan sauran duk yara ne Yaddiko mai jikoki, ita daga yaye shikenan sai yaro ya ce in ba gidan Yaddiko ba bai ga wajen zama ba, shi ya sa yawancin jikokin ta suna wajenta ne kuma ta na son yara shiyasa itama Mimi ai ta yara ce tana zuwa gidan Yaddiko ko saboda yara nan.
Nan fa su ka fara wasannin su Aneesa kuma ta tube ta ce aiki za ta yi ma Anty Mimi sai ta ce ta yi mata shara aiko tas ta share ɗakin ta gyara ta saka turaren wuta, Walida ta leko ta na faɗin" Anty Mimi kin yi baƙi ne?
Mimi tace" E, wallahi kannen ta ne suka zo"
Da ya ke daman an haɗa mata kayan kallonta ita ba ta ma taɓa kunnawa ba ma t sai yau da suka zo suka kunna tashar Cartoon suna ta kallo. Sai ta ce kowa ya faɗi abunda zai ci da ga wannan ya ce Indomie sai wannan ya ce kwai sai wannan ya ce Cornflex Sai wannan ya ce abunci zai ci.
  Mimi ta riƙe baki kafin ta ce" A'a ai naga aikin na ku da yawa ne, yanzu dai ku sha Cornflex ɗin an juma sai mu yi girki ko?
Haka ko aka yi su ka sha Cornfllex Sultan ba ya sha sai ta shiga kitchen karo na farko ta dafa masa Indomie wajen Walida ta karɓi albasa, sai ta ji yau za ta yi girki saboda su Aneesa domin ta ji daɗin zuwan su ba domin su ba da yanzu ta na kwance tana tunani kuma tunda Inna ta roƙeta ta yi alƙwarin ba za ta faɗa ma kowa ba, da kanta ta kwashe su zuwa ɗakin Inna suka gaisheta sai suka iske ma tana shirin fita gidan kakkanin Mu'azzam za su ta fi ita da Yaya Amina ita ma ta ke jira, ƙanwar mamansu ce ta jaihu xa ta je ta yi barka Inna ta rika maraba da su , sun jima a ɗakin har Yaya Amina ta zo sannan Mimi ta tattara gayyarta su ka koma ɗaki, ta zubo musu su cincin mai yawa suna ta ci amman fa sun ɓata ɗakin saukin ta ma ga Aneesa da Zubby da sun ɓata suke ta shi su gyara mata ɗakin ta.
  Sai daga baya Yaddiko ta ƙara kiranta a waya suka yi mgana ta ce daman da Safen ta kirata ne ta faɗa mata zuwan yaran ne da suka matsa sai sun zo, har Yaddiko na faɗin Sai da ta ce kila Mimin na wajen aiki , Mimi ta ce" Ban je ba yau, ba na jin daɗi, sai gobe in sha Allahu."
Sun yi sallama akan bayan la'asar Munzamil zai zo ɗaukan su, muzanmil yaron maƙotan su ne da aka zama yan'uwa shike zuwa ya na ɗaukan Yaddiko yana kaita anguwa in ya na gida bai je makaranta ba, to shi ya kawo yaran kuma shi zai zo ya ɗauke su jin haka yasa Mimi ta tattara Yan mata zuwan Kitchen ta ce girki za su yi, ta na da wasu kayan Cefanen amman kayan lambu ne ba ta dashi ya kamata in ta fita gobe ta biya kasuwa ta siya, Jallop ɗin shinkafa ta dafa musu ga shi ba ta da kifi ko nama, sai daga baya ta ce da ta aiki Walida ta nema mata Kifi ta saka musu, tana cikin aikin Inna Meri su ka fita tare da Amina kuma har ciki suka leƙo suka yi mata sallama ta bi su da adawo lafiya.
  Bayan sun gama cin abincin sun share in da suka ɓata, ta ce a yi sallah saboda sun kusa tafiya suna ko idar da salla Yaddiko ta kira ta ce Munzamil na waje ya na jiran su, za su je islamiya, Mimi ta rasa abunda za ta ba su sai ta ba ma Aneeesa da Zubby mayafai kananu guda biyu, sai ribborn na matse kai ba ta da wasu kayan kwalliya na yara amman za ta siya dolen ta saboda baƙi, sai ta haɗa msu da kuɗi dubu biyar yan hamsin hamsin tun gudummuwar da ta samu da biki ne suna jakarta ba ta yi komai da su ba, ta kuma raka su har kofar gida sai da ta ga tafiyar su sannan ta dawo.
Bayan sun isa gida ta kira Yaddiko ta yi mata godiya, sannan itama ta ƙara gyara ɗakin ta yi sallar la'asar ta ci abinci sannan ta natsa saman kujera tana kallon talabijin cikin tashar Mbc3 da su Sultan suka kunna suka barshi, fefe ɗaya kuma hqnkalinta na kam wayarta ta buɗe data sakonni na ta shigowa wasu na ture wasu.
Shashen ita kaɗaice domin Walida ma ta yi mata sallama ta tafi islamiya.
  Inna Meri kuma sai bayan mangariba ta shigo gidan Yaya Amina ta wuce gidan ta daga can, Mimi na cikin ɗakin ta a falo ta yi salla taji dawowar Innar da hijabin sallar nata tta leƙa ta yi mata sannu da zuwa sannan ta dawo cikin ɗakinta, Inna Meri salla kawai ta yi ta ce Maza Walida ta ƙara kiran mata Baban Inna, sai aka ci sa'a ana kira sai ga shi ya kashe ya kira da kansa.
Saboda haushin shi da Inna ke ji ya sa ta ce Walidan ta sanar da shi duk abin da ya ke yi ya barshi ya zo ta na neman shi.
Daman a lokacin ya na shirin zuwa anguwan ne tunda ya ji inna na son ganin shi yasan wani abu ya faru amman bai kawo ma ransa maganar aikin Mimi ba ne.
Bai baro anguwar da yake ba sai bayan Sallar Isha'i saboda akwai wasu gungun matasa yan ƙwallo daga Tudun wada Team suka zo ganin shi so ya jima da su, suna mgana shi ya sa ya ɗan bata lokaci.
  Da mashin ya zo yau ɗin ma, kuma sanye ya ke da da yadi mai ruwan ƙasa yadin mai tsada ne, domin ya na da santsi yana ƙyalli kamar yau ya taɓa bare shi a leda sannan ya saka hula baƙar dara ya rufe sumar kansa Kafarsa sanye cikin takalmi baƙi mai buɗewa, da ya zo sai da ya fara shiga ɗakin Baba Ɗanjuma suka gaisa sun ɗan jima suna mgana akan Saddiqu ne ashe har can gidansu yarinya sun kira sun ce a zo kuma yau su Baba Sani suka je, an saka rana wattanni uku ma su zuwa, yana faɗa masa Magajiya ta rantse a nan gidan Saddiqu shima zai zauna da matarsa.
Mansoor bai ce komai ba amman yana tunanin a inda Saddiqu zai ijiye matarsa a cikin gidan? Sai yaji Baban na sanar da shi ɗakin da ya rage na matasan gidan da Saddiqun ke kwana zai buge ya fitar da ɗakuna a ran Aji ya ji ba su yi dubara ba da wannan kuɗin da hayarsa ya je ya kama a wani wajen, yasan saboda ganin shi ya zauna ne shi ya sa da ko suna da tunani da ba su saka lissafi da shi ba, domin zamaan Mimi a gida nan na ɗan lokacin wata rana zai iya tashi yaji ya sauya shawara sai dai a ga ba ta acikin gidan.
Allah ya sanya alheri ya yi, domin ba shi da abun cewa ranar ma Magajiya ke da girki sai kai da kawo take yi shi ya sa ya yi masa sallama ya karisa bangaren Inna.
  Tana zaune a saman cafet ta miƙar kafarta saboda sun mata da tsami hantsi ma ta gama shafa musu lokacin da ya shigo ɗakin. Daman Innar ita kaɗai ce Walida na ɗakin Mimi innar ta ce ta je ta taya ta zama kafin Baban Inna ya shigo.
Da ya gaida Inna cikin ginshiƙi ta amsa masa kamar ba ta so, sannan ta wani kauda kai kafin ta ce" Tun lokacin da na saka Walida ta ce maka ina son ganin ka, sai yanzu ka samu sararin zuwa?
Da sauri ya ce" Wlh Inna ina shirin fitowa ne kuma sai na yi baƙi, sannan kuma na ɗan jima da shigowa na tsaya wajen Baba muna mgana ne. Ki yi hakuri."
Kai tsaye ta jinjina kai kafin ta ce" Ya yi kyau, kasan dalilin da yasa na saka a ka kiramin kai?
Sai ya girgiza kansa ya na durkushe a gaban Inna kansa na ƙasa, ita kuma sai ta cigaba da faɗin" Zalunci ne ba na so, kuma kasan Ubangiji ma ya hane mu da aikata shi,shine naga kai ka maida shi ba komai ba, me ye dalilin ka na cewa Binta ba za ta cigaba da aikin ta ba?
Inna Meri ta faɗa tana kallonsa da sauri ya ɗago yana faɗin" ƙarata ta kawo miki Inna?
Ya faɗa cikin koƙarin danne abunda ke taso masa daga ƙasan ransa.
  Harara ta wurga masa kafin ta ce" Ina tambayar ka, kana tambaya ta kai ma? To bari in na amsa maka sai ni daga  baya ka bani amsar tawa tambayar."
Da sauri ya ce" A'a Inna.."
Sai kuma ya kasa mgana ita kuma sai ta gyara zama tana faɗin" Ina jinka me ye dalilin ka na cewa ta bar aikin ta?
Kansa na kasa ya ce" Saboda aikin bai dace da matar aure ba, aiki ne da ke nuni da take dokokin Allah a bangaren aure."
Inna Meri sai kallon sa take yi, amman ba ta yi mgana shi kuma ganin haka yasa ya cigaba da faɗin" Sannan Inna ni a tsarina ba tsarin matar da nake aure ta yi irin wannan aikin, Aikin da macen aure za ta yi kwalliya camera ya haska ta duniya ta ganta cikin ado wasu mazajen su kalleta su ji daɗi ko su ya ba, ko su ji tana burgesu wannan duk taken dokar ubangiji ce sanman kuma da haramcin haka ta fuskar aure."
Inna ta yi jim kafin ta ce" Ai kasan da aikin ta, kuma ka aure ta ko?
Shima sai ya ce" Inna nima ai na ba da sharuɗɗana ko?
Wannan yana daga cikin sharuɗdan da suka rage tsakanina da ita bayan aure."
  Inna Meri ta gyara zama Lokaci ɗaya tana faɗin'" Kai dai ka sani, amman ina gidan nan ba ka isa ka cuci yarinyar mutane da suka  ba ni amana ba, duk danne mata haƙkin da ka yi bai ishe ka, ka ɗauko ta cikin gata ka kawota gidan nan kace anan za ta zauna. Sannan ba ka yi mata komai na sunan mijin da za ta aura ba amman yarinyar nan ta runtse idon ta ta ce ta ji ta gani, duk iya wannan tozarcin da ka yi mata bai ishe ka ba sai ka ɗora mata da wani kuma? Ni fa na gaji da rigimar ka Baban inna ka fita ido na rufe wallahi"
Inna ta karishe faɗa tana nuna shi da yatsa, Tsabar haushin da yake ji a cikin ransa sai ya ji iskar ɗakin ma ta yi masa kaɗan, Zuciyarsa na tafiya  wani wuri can na dabam, kamar ya jima da binne wajen amman maganganun Inna sun saka dole abunda ya binne koƙarin taso masa.
  "Inna kin manta yadda suka tozarta mu, kin manta abunda su ka yi mana? Ni fa rayuwata gabaɗaya mqhaifinta ya lalatamin ya ruguzamin mafarkina Inna, ai acikin kashin tozarcin da uban ta ya yi min Na rantse da Wlwanda raina ke hannunsa ko kwatanshi ban nuna akan Mimi ba Inna, ina koƙarin danne wasu abubuwan ne saboda ke Inna."
  Inna ta saki baki ta na kallonsa yana mgana ya na Huci kamar zai kai duka kafin ta ce" Ni kam na daɗe da manta abunda ya faru a baya tunda ni ƴar adam ce mai afuwa da yafiya kuma har gida suka zo su ka baka hakuri daman kana nan da wannan kullun acikin ranka ba ka hakura ba Baban Inna?
Kai tsaye ya ce" Inna kin taɓa ganin inda aka lalata maka tsawon rayuwarka sai kawai acikin kwana ɗaya a zo ace komai ya wuce?
Sai Inna Meri ta riƙe haɓa kafin ta ce" Ba shakka to ni ban ga abin da aka yi maka ba, alokacin ma ai gaskiya ne mahaifinta ya faɗa maka, nawa ka ke a lokacin in ya baka auran uarsa ka riƙe kanka ne ballantana ita ka riƙeta? Sannan ka rasa da wa za ka riƙa gaba sai wanda ya rasu Mansoor?. Bawan Allah nan fa ya bar duniya kuma karshen dai komai ga Binta nan sun aura maka ashe dalilin haka ba zai saka ka saduda tare da  ba ma wannan bakar zuciyar ta ka hakuri ba?
  Sai kawai ya yi mirmishi kafin ya nuna saitin zuciyarsa lokaci ɗaya ya na faɗin" Anan saitin na ke jin ƙunar abun Inna, acikin sautin kunnuwana nake jin amon muryansa ya na kiran sunan mahaifina da cewa har ya mutu bai taɓa shigowa birni ba, ina jin sautin muryansa sanda ya ke kirana mara makoma mai kyau, Inna ina jin sautin kukan ke da Baba da Mu'azzam, Inna ko ina so na manta ba zan iya ba, na kasa iya manta wannan baƙar ranar, ina kallon dukan zuru'an shi da wannan baƙin acikin Idanuwana Inna."
  Ya karishe faɗa cikin wani karyayyen sautin da sai da Inna ta ƙura masa ido tana kallon shi, gabanta ya faɗi cikin son samun tabbaci ta ce" Mene makomar auran nan da ka yi? Kar ka ka faɗa min auran ɗaukan fansa ka yi, kada kar faɗa min kan Binta za ka rama haushin abin da ya faru Mansoor?
Shuru ya yi bai yi mgana ba kuma shurun sa na nuna Eh ne, nan Inna ta fara salati tana tafa Hannu ta inda take shiga ba ta nan ta ke fita ba faɗi take yi" Wallahi  in ka san abin da ka shirya kenan ka sakar musu ƴarsu ta koma gaban iyayenta ba na so ka jamin jin kunya wata rana ni tsoro kake ba ni zuciyarka kamar ta kafiri,  ni kuma ba haka nake ba kuma wallahi mahaifnka nutumin ƙwarai ne mai afuwa da yafiya sai dai in can ka je ka roro banzayen ɗabi'unka na riƙo da baƙar zuciya Allah shi ya ye maka." Sai ta koma ta yi tagumi sai can kuma ta kara faɗin" Ba ka isa ka hana ta zuwa aikinta ba na faɗa maka. Saboda haka in ka shiga ka sanar da ita ta shirya gobe ta koma wajen aikin ta"
  Da Slsauri ya kalli Inna kafin ya ce" Inna ni fa ba doka ta ba ce, dokar ubangiji ce ya za a yi ace macen aure tanna zuwa duniya tana bayyana adon ta, In wani ya ganta ta burgeshi har ni ba zan tsira ba Inna"
Inna ta masa dakuwa kafin ta ce" Ai sai ka faɗa min aure tunda ni tun shekaru aruru ba aure nake yi ba zaman kaina na ke yi ko?
Sai ya yi ƙasa da kansa kafin ya ce" Ba haka nake nufi ba Inna, kawai.."
  "Kawai me? Cigaba da mganar ka ishasshe."
  Sai kawai ya kaɗa kai kafin ya ce" Shike nan kawai, ki yi hakuri Inna."
Ya faɗa ya na huro iskar bakin shi, ita kuma ganin ya sauko ya sa ta gyara zama ta fara masa nasihan yafiya da kuma Illar riƙo, Shi dai ya na jinta ne ta gama maganarta ya ce ya ji zai gyara ita kuma Inna Meri faɗi take yi"  Ka maida komai ba komai ba miye aciki?  daman can Allah yasa abincin ka na wajen ƙwallon nan, abunda Ubangiji ya tsara ma bawa fa bai isa ya kauce masa ba, domin Allah ka yi hakuri ka hutar da zuciyar ka Baban Inna, ka rike qmanar yarinyar nan kar ka ka watsamin ƙasa a ido don Allah"
Da toh kawai ya amsa mata ta rufe mganar ta da cewa" kayi hakuri ka barta ta cigaba da aikinta, in kana da wani tsari ne da irin shigar da za ta rika yi sai ka yi mata mgana amman domin Allah na roƙe ka ka barta ta yi aikinta." Ba shi da mafita dole ya amsa da ma Inna da to. Har ta sallame shi jikin sa a sanyaye yake, suna tsaka da hira da Walida suka ji sallaman shi, Walida ta mike tana gaishe ya amsa sau ɗaya ya kauda kai, sai ta fice ta na ce musu sai da safe.
  A kujeran da ya saba zama ya zauna ita kuma Mimi ta miƙe tana yi masa sannu da zuwa ya amsa da Idanuwansa da suka sauya Launi.
Ta juya za ta koma ciki sai da y jji miyau ya wuce ta bakin shi bai sani ba mukut, Plazo ɗin dazu da ta saka ne a jikinta kuma yana bayyana sura kugunta ya bayyana a cikin wando, duk yadda ya so ya kauda kansa ya kasa sai da ta shige ciki ta maido kofa sannan ya sauke ajiyar zuciya.
Yanzu tsakani ga Allah a haka ne zai barta ta na zuwa wajen aiki? Wata zuciyar ta ce masa" Ka manta ko ada ta na aikin ta?
Sai a lokacin ya ji wani irin bakinciki ya ƙara rufe shi, allah kaɗai yaasn yadda ya rayu a iya lokacin da ya fara ganin Mimi tana aiki a gidan talabiji, wa zai iya buɗe ma zuciyarsa domin ya ga irin wahalan da ya sha akan Mimi? Ko ya zauna yana mgana da bayani ba wanda zai yarda amman Allah ke da kwanan duniya Allah kaɗai ya san irin balla'in ya ke shiga kan aikinta a gidan talabijin ɗin nan.
Kishin da yake da shi a kanta Ubangiji ne kawai ya yi masa iyaka, shi kan shi wani lokacin ya na tsoran bakar zuciyarsa akan ta bai san me zai iya aikata nan gaba a kanta ba.
  Tsabar ɓacin rai ma yana jin yunwa amman haka ya kwana da yunwar nan, ya tuna da zai baro ɗakin Inna har tambayan shi ta yi me ya ke komawa gida yi da sassafe bayan ya kwana anan?
Sai ya rasa abun cewa kawai sai ya ce shiryawa yake komawa tunda ba shi da kaya anan.
Kai tsaye Inna ta ce" To kai ma da wahala kale, ka kwaso kayan naka mana, tunda daman hoto kake so gidan naka ya zauna ai sai Aljanu su samu mazaunin zama."
Har ya je sallar asuba ya dawo fuskar nan ta shi kamar hadari, da ya shiga gaida Inna sai da ta kara tuna masa lalle Binta ta shirya ta tafi wajen aikinta a daƙune yace Toh Inna.
Sanda ya koma ɗakin tana kitchen domin ya ji ɓuruntu kuma yaji kamshin kwai kamar ta na soyawa, sai ya yi kwanciyar saman kujera yana tunanin irin matakan tsaron da dokokin da zai saka ma Mimi akan aikin nan, tunda taci nasara Inna ta shiga tsakani to shi ba wawa ba ne dole ne ya san abin da ake ciki.
  Rufe ido ya yi kamar mai barci, yana jin ta tana zirga zirga tsakanin falo da Kitchen, ina zai buɗe ido ya ga abunda zai fallasa sirrin zuciyarsa, ita kuma ta ɗauka barci yake yi, kuma tunda ta ga zuwan shi jiya tasan Inna ta yi masa mgana kawai sai ta fara shirinta, ita kwastan ta sha sai ta soya kwai ta ci da buredin da jiya ta ba ma Walida kudi ta siya mata, ganin shi a falon nata har lokacin bai tafi ba kamar yadda ya saba sai ta dafa mai ruwan tea ta gasamai buredi  ta haɗamai saman wani kayattacen farantin yan gayu, ta zo da kanta ta ijiye saman center table ɗin da ke tsakiyar falon sannan ta shiga ciki ta yi wanka ta shirya.
Shi kuma haushi ya ke ji ya sa ko kallon farantin da ta ijiye bai yi ba sai faman juye juye yake yi, ya rasa mafita guda ɗaya.
  Yana kwance sai ga ta fito kamshin turaren da take yi ne ya fara masa sallama baisan lokacin da ya buɗe ido ɗaya yana kallonta ba, yarinyar nan kamar ta yi hauka yake tunani,mSanye take da leshi fitted gown ne shi a ganin shi a idon shi rigar nan ta matseta sosai. Sannan ga wani shigen mayafi mai raga raga shi da babu duk ɗaya kafarta cikkn takalmi mai tubu milk kalan mayafinta da jakarta. Wuyanta da hannayenta suna walwali ɗan kunnen gold kamar wacce za ta je wani gasan kyau, shi dai yana kwance yana kallonta da ido ɗaya sai  ya ga kamar ta yi hanyar fita bai san lokacin da ya miƙe ba sai ganin shi ya yi a zaune yana faɗin" ke FATIMA ina za ki je a haka? Shi ne kaɗai ta san ya na kiran ta da suna Fatima, Sai da ma ta juyo ya ga kamar har da jan baki ta saka a saman leɓenta nan da nan yaji duniyar ta yi masa wani irin duhu. Ita kuma mamakin sa take yi, daman ba barci yake yi ba.?
 "Na ce ina za ki je a haka?
  Kai tsaye ta ce" Ina kwana."
Ya fara jin haushin sa na ƙaruwa a fusace ya ce'" Ki amsamin tambaya ta, na ce ina za ki je a haka?
Kai Tsaye ta ce" Yanzu dai zan je na gaishe da Inna ne na dawo."
Kai ya jinjina kafin ya ce" Je ki gaishetan ki dawo ina jiran ki."
Sai kalamansa suka ba ta mamaki amman ba ta nuna ba. Sai ta saka kai ta fita zuwa ɗakin Inna ta shiga ta duka har kasa ta gaisheta Inna ta amsa cikin sakewa tana faɗin" Anyi haraman tafiya ne?  to Allah ya ba da sa'a"
Mimi ta amsa da amin amin na gode Inna, ta miƙe tana faɗin" Ina Walida?
Inna ta ce" Tana ciki tana barci, ina ma ta kiranta ta tashi ta sama miki abunda za ki ci ba ta ga dama ta tashin ba."
Mimi ta ce" Na karya ma Inna kyaleta ta sha barcinta sai na dawo."
Inna ta rakata da Allah ya tsare amman ita kanta a ranta ta na mamakin ko ina Baban Inna? Ta san da wahala ya bar Binta ta fita da wannen siririn mayafin.
  Sai dai ta yi shuru ba ta yi mgana ba. Har ta fice ta na kallonta sai da ta murmusa a fili domin kaf a zagaye zagayen Baban Inna Kishin Binta ke murkukusan bai gane ba, ya ki bar ma zuciyarsa salaman da za ta zauna da abunda take so ya na can ya na fama da rikon abunda ya wuce tuntuni.
Ita tana ji acikin ranta auren su na har Abada ne ba mai karewa ba ne, kuma yau da gibe zai saka in suna tare ya manta da baya ya kuma rumgumi matarsa domin ta na da tabbacin duk duniya ita kaɗai ya fara so kuma ita ce karshe.
  Mansoor na inda Mimi ta barshi nan ta zo ta iske shi, amman wannan karon zaman sarakai ya yi harda ɗora kafa ɗaya kan ɗaya , tana shigowa bai neme ta da mgana ba sai ita ce ta koma ciki ta ɗauki wayarta ta saka a jaka sannan ta fito ta tsaya a bayan kujeran da ke facing ɗin sa ta ce" Ni zan tafi, zan biya ta gidan Hajiya na ɗauki Mota."
Karfin halinta yake gani ita yanzu a zamanin gaba gaba suke da za ta fita a haka?
Bakinsa ya matse kafin ya ce'" Ina Hijabin naki? Cikin mamaki ta ce" Hijabi kuma?
Domin ita ba ma'abociya saka hijabi ba ce, sai dai in za ta yi sallah, duka duka Hijaban ta ma uku ne a duniya sai dai kowani kaya da kalan mayafin sa.
Shiyasa ta yi mamaki da tambayar sa, shi kuma sai yacga in ya tsaya mata mgana za ta ɓata masa lokaci ya sa kawai ya miƙe yana faɗin" Ba auran cuci na yi dake ba, ballantana ki fita da wannan abun mai raga raga kamar ƙyallen tata da sunan mayafi zuwa wajen aiki ba, ke wallahi sai ma kin sauya duka dressing ɗin ki, bazan taɓa lamunta ki fita daga gidan da wannan shigar mai kama da tsirara ba."
  Ya faɗa kai tsaye yana nuna ta da yatsa, Mimi mamaki ya hana ta mgana sai kawai ta bi shigar ta da kallo domin ita ba ta ga aibun shigar ta ta ba.
Sai ta cire mayafin a hannunta ta riƙe tana Faɗin" Me dressing ɗina ya yi?
Sai kawai ya ce cikin kakkausan murya" Bai yi ba, na kuma ce ki sauya ki yi shigar mutumci in kina son ki fita kenan."
Yadda ya faɗi mganar ya kuma juya baya ya haɗe rai yasa ta san rgima yake ji agogon fatan dake tsitsiyan hannunta na hagu ta kalla ta ga ta makara yasa ta juya ta koma ciki ta sauya kaya zuwa Atamfa riga da Sikat. Sai ta sako mayafinta mai girma wannan karan, Secoins amman Aji ya ce shi kwata kwata baya son mayafin ne ta saka hijabi.
  Kamar za ta yi kuka ta ce'" Ba ni fa da Hijabi."
Sai ya kalleta kafin yac e" Ba ki da Hijabi?
Sai ta gyaɗa masa kai, shi kuma sai kawai ya fita daga dakin sai ɗakin Inna yana zuwa Inna ba ta ciki ta na wajen Baba. Walida ya ƙwalama kira sai gata ta fito da sauri kai tsaye ya ce" Aro min hijabi guda ɗaya cikin hijaban ki."
Cikin mamaki ta ce" Wani kala Yaya?
Da karfi ya ce" Ina ruwana da kala, kowanne ki kawo min kawai."
Sai ta koma ɗaki ta bude akwatinta ta ɗauko wanda ta gani a sama wani Fari ne kuma ɗinkin zamani ne Jalbab, sabo ne ma wanda Yaya Amina ta ɗinka mata ne.
Ta kawo masa ya karba da sauri ya fice Walida har tana leƙensa sai ta ga ya shige ɗakinsa ta rike baki kafin ta ce'" Anty Mimi ta shiga uku da safiya nan"
  Yana shiga ya ganta tsaye in da ya barta, Hijabin ya mika mata batare da ya yi mgana ba, sai ta karɓa jikinta a sanyaye ba ya bukatar wani ƙarin bayani shi yake son ta saka, sai dai ta kasa ma saka hijabin domin ba ta iya ba sai da ya sake lekawa ya kira Walida ta zo ya ce ta taimaka ta taya ta saka hijabin Walida na danne dariyanta ta karisa kusa da Mimi ta saka ma ta hijabin ta ɗaure mata igiyan ta ciki sai ga shi Mimi ta yi wani irin kyau cikin farin hijabin nan Jalbab ɗin ya yi mata masifar kyau har Aji sai  da ya ƙara kallonta sannan ya kauda kai.
Walida ta matsa baya tana faɗin" kai Kin ga yadda kika yi kyau kuwa Anty Mimi?
Wayarta ta ciro a jaka ta danna camera tana kallon kanta ita kanta sai da ta yi mirmishi domin ta ga ta yi kyau har ta ji za ta ɗinka irin su.

Walida ficewa ta yi ta barsu nan tsaye, ita kuma ganin suna tsaye ga shi tana ɓata lokaci ya sa ta kalle shi sai ta ga ita yake kallo sun haɗa ido, amman sai ya yi saurin ɗauke kai ya karisa kan kujeran da ya tashi ya ɗauki key ɗin mashin ɗin sa tare da wayarsa.
 "Zan ta fi, amman na faɗa maka zan fara biyawa ta gidan Hajiya na ɗauki motata"
  "Ki jira ni,."
  Ya faɗa lokaci ɗaya yana kallonta, sai ta buɗe ido da mamaki ta na kallon shi kafin ta yi mgana ya yi gaba yana koƙarin sanya hularsa da ya ɗauka nan saman center table din da ya yi mata muhallin tun jiya.
 "Zan je gida na ɗauko mota mu je."
Ya faɗa ya na koƙarin buɗe kofar ɗakin da Sauri Mimi ta ce" Zan makara mu je can gidan na ɗauki mota ta ya fi sauƙi."
  A sakarce ya juya yana yi mata kallon sama da ƙasa har sai da ta tsargu. Sai kawai ta ga ya yi wani mirmishi kafin ya nuna kansa yana  faɗin" Ni ne kike tunanin ɗauka a motar ki Fatima? Ya faɗa cikin ƙara jadadda mganarsa domin har yana wani gyara tsayuwa yana ƙara nuna kansa da Key ɗin mashin ɗin da ke hannun shi.
Bai jira amsarta ba ya cigaba da Kaɗa kai kafin ya ce" Na manta baki san ina da mota ba ko? To ina da mota dake da abin da kika tara da wanda babanki ya mutu ya bar miki ba su kai matsayin da za ki iya tukani a motar ki ba Mimi."
  Kawai sai ta saki baki galala tana kallon shi,  ba kalmar da ta yi mata zafi irin yadda ya faɗi sunan Babanta cikin reni da wulaƙanci, Ba ta gama fita daga wannan mamakin ba kawai ta ji ya na cigaba da faɗin" Ko da yaoe ai daman babanki ya ce ni Agola ne mara kyakyawan makoma ko? To ga shi kuma na samu kyakyawan makoma, tunda daman ubangiji shi ke azurta wanda ya so a kuma ookacin da ya so, in da baban ke raba arziƙi da ina da  tabbacin da tuni ya saka almakashi ya datse arziƙina na har abada."
 "Aji.."
 "Ko ba gaskiya na faɗa ba?
  Shima ya katseta kamar yadda ta katse shi cikin wani yanayi suka ƙurama juna ido, ita har nata idanuwan sun fara cikowa da hawaye  Abi fa ya rasu haba koma menene ai sai ya manta baya bai dace ya na irin waɗannan wannan mganganun a gaban ta ba,  tana koƙarin danne yanayin ta ne ta ji sa yana ƙara  faɗin" ki jira dawo wata, umarni ne ba jin ta baki ba. Ba kuma kai ki zan yi ba domin kada kanki ya yi girman cewa na zama direbanki, nima aikwai abunda zai kaini wajen ne."
  Yana gama faɗin haka ya zura takalminsa ya buɗe kofa ya fice daga ɗakin, Sai ta raka shi kawai da kallo kawai. Tsawon shekarun nan sai yau Aji ya samu bakin gayayya mata mganganu son ranshi, lalle ne ma to me ya ke ɗaukan kansa ne?  ta san a baya ta yi masa haukan son da take ganin shivne komai na ta ko da Abi ya raba alaqar su ta ji haushi daga farko amma  daga baya da ta ƙara wayau ta kuma ƙara girma sai ta fahimci ga ta ya yi mata kuma No Father like Her Father ba baba kamar Abin ta, Uba me mai nagartan har ya koma ga Allah tana alfahari da shi ba za ta lamunci Aji ya riƙa ci masa mutumci ya a kwance a kabari ba.
Ta ɗauka lokacin da Hajiya da Mommy suka ksame shi su ka bashi hakuri ya hakura, ta ɗauka sanadin auran sa da ta yi ya wanke masa tabon abunda ya faru a shekarun baya ashe ashe shi bai manta ba yana kullace da komai a cikin ransa da kuma hakane ya samu damar da zai rama abunda aka yi masa a baya.
  So ta yi da farko ta yi tafiyar ta sai dai kuma ya ce umarni ne ba shawara. Dole ta zauna ta na faman jiransa ta san ma yanzu an fara karanta labaran safe amman ko zai ga tsiya sai dare za ta dawo domin za ta tsaya ta karanta labaran dare,  jiran sama da mintina talatin sai takwas saura sai ga shi ya kira wayarta Mimi ta cika kiris ya rage ta fashe, tana ɗauka kafin ta yi mgana ta ji ya ce.
"Ki fito ina waje."
  Kit kuma ya kashe wayarsa, Sai ta yi sororo domin ba ta ga fuskar ƙorafi ba.
Dole ta miƙe rike da jakarta. Ta jawo kofar ɗakinta  ta kulle  da maƙulli, sannan ta leƙa ɗakin Inna ta mika ma Walida key din tana faɗin sai ta dawo.
Walida ta ce" A dawo lafiya Anty Mimi, sai mun haɗu a Talabijin."
Dariya Mimi ta yi mata sannan ta saki labulen ɗakin innar,  a hanyar barin shashen ta haɗ da Inna Meri ta dawo gaida Baba Ɗanjuma.
  Cikin mamaki ta ce" Ah Binta ba ki tafi ba daman?
Da Slsauri Mimi ta ce" Eh, Inna amman gashi yanzu zan tafi."
Ganin ta da hijabi ya sa Inna ta san wanda ya yi tsiyar sai ta kara yi mata fatan dawowa lafiya. Daganan Inna ta shigo shashenta, ita kuma ta ƙarisa domin zuwa ɗakin Baba ta gaishe shi kafin ta fita sai kuma suka ci karo a Kofar ɗakin sa cikin girmamawa ta rankwafa ta na gaishe shi ya amsa cikin sakewa kafin ya ce" An yi harama kenan?
"Eh Baba."
" To Allah ya tsare, a dawo lafiya"
Ta amsa da Amin Amin Baba sannan ta wuce zuwa kofar gida.
  Nan ta ga wata baƙar 4matic wanda ba sai ta tambaya ba ita ce Motar Aji, tana shirin ƙarisawa kenan sai ga Auwalu ya rigata zuwa wajen motar  shi ya  kwanƙwasa masa  gilashin motar har ya fito waje gabaɗaya , sakin ido ta yi da hanci tana kallon Aji, Aji mai kyau ne sannan Aji Aji ne da kansa ba saƙo ba  Ya sauya kaya yanzu shigar kananun kaya ne a jikinsa baƙin wando da riga mai layi layi mai dogon hannu tana da kalan Ash da ruwan ƙasa a zanen ta sannan ya yi zanzaro kansa kuma ya sanya P. Cap baka a jikin P. Cap ɗin an saka Captain da manyan baƙi. Kafarsa cikin wani bakin Booth ɗin takalmi mai rufi ba ma wannan ba sai wani baƙin gilashin da ya rufe ƙwayar idanuwansa a ciki ba ta taɓa ganinsa da glass ba sai yau shi ya sa ta ga ya yi mata wani irin kyau da ƙwarjini
  Ganin Auwalu ya sa ta koma gefe tana jiran su gama ai ta san shi a  baya matashi ne amman yanzu Allah sai ta ga kamar ya yi mata tsufa, ba su jima suna mgana ba suka yi sallama shi Auwalun daman gida zai shiga ko kafin Mimi ta fara gaishe shi, ya kalleta cikin fara'a yana faɗin" Amarya ina kwana? Allah yasa dai ba ki yi fushi ba?
Da sauri Mimi tac e" Ina kwana, a a wallahi ya mutan gidan?
Ya amsa da lafiya lau suna gaishe su, suna ma nan zuwa su gaisheta ta ce tana jiran su ya bi ta da adawo lafiya.
Aji kuma daman tuni ya koma cikin mota ya kame, bayan shigewar Auwalu ta buɗe murfin mota ta shiga da sallama..
 "Assalamu Alaikum."
 "Wa'alaikis Salam."
  Ta cikin bakin gilashin sa ya ke ƙare mata kallo ba ta sani ba, bayan amsa sallamar da ya yi har suka kama hanya kanzil bai ce mata ba itama ba ta ce masa ba, Sai ta maida kanta ta jikin Kofa tana kallon waje, motar ta yi sanyi kalau amman tsit sai karan nurza Sitiyarin ɗin da ya ke yi, Ita dai ba ta nuna masa hanya ba amman da alamu kamar ya san ma'aikatan na su.
Wayarsa ce ta fara vibration da karfi tunda ta na saman motan ne daga gabansa, sai ya zura hannunsa guda ɗaya ya ɗauko wayar ta gefen ido ta ga sunan mai kira sai da sunan ya kusa saka ta dariya.
"Mu'azzam Gaddafi Ɗanjuma"
  Sai ta yi saurin danne bakin ta, shi kuma sai ya ɗauki wayar ya saka a speaker ya ijiye ta nan saman cinyarsa dai dai lokacin da Mu'azzam ke faɗin" Barka da safiya Yaya Mansoor.'
Ya amsa mai da lafiya lau Mu'azzam ya Junior?  Mu'azzam ya ce" Lafiya lau, Yaya Mansoor gobe Birthday ɗina."
Yamutsa fuska Mansoor ya yi kafin ya ce" Nasani, kai yaro ne da kake murnar gobe Birthday ɗin ka?  Shekaran ka talatin da ɗaya , kana da mata kana ɗa, so ka daina abun yara don Allah Mu'azzam."
Sai ya bar Mu'azzam da faɗin" Amman ni a wajen ka yaro ne ƙarami, Saboda haka ka turomin Birthday gift ɗina."
Mansoor ta ga ya yi mirmishi har hakoransa su ka bayyana kafin ya ce" Shike nan i will, mu yi mgana anjuma ina driving ne."
Sai Mu'azzan ya amsa da Allah ya tsare sannan ya katse kiran.
  Mimi na gefe ta na jin su, shi kuma sai ya hau kaɗa kai, bai ga shekaran da ta za ta zagayo ya manta ranar ƙarin shekarun kanin na shi ba, shi ya kan manta na shi amman ba ya iya manta duk wani abu mai muhimmamcin da ya shafi Rayuwar Mu'azzam.
A.c ɗin motar ya ƙure sanyi ya fara yawa Mimi ta fara takure jikinta alamun sanyi, Slsai ya kalleta kafin ya ce" Da sanyi ne?
Sai ta gyaɗa kai, kawai sai ya jinjina kai kafin ya ce'" Hukuncin matar auren da ta saka turare za ta fita kenan, wannan hukunci na duniya na kenan."
Kallonsa ta yi shi kuma sai ya ɗauke kai ya kara ma motarsa gudu yana faɗin'" ki yi fatam kafib mu sauka ya sirace, in ba haka ba sai kin yi zaman mota ko na awa goma ne sai ya sirace tsab za ki iya fita"
Kallon da Mimi ta yi masa sai da ya kusa sa ka shi dariya amma sai ya kanne lokaci ɗaya yana faɗin" Wato yau na haɗu da bala'i ko? Nasan haka kike ta faɗa a cikin ranki, gwara ma ki sani wallahi ba ni da Sauƙi a dukkan wani abu da ya shafe ki MIMI."
  Yana gama faɗar haka kuma sai ya koma ya haɗe rai kamar ba shi ba, ita mamakin sa take yi ashe ya iya zence haka? Ba ta sani ba baya so ya saki layi ne amman yanayin da ya ke jin kansa a tare da ita kamar ya ɗauke ta su yi ta shawagi a gari su dauwama a haka har gaban abada, ba ya so kowa ya raɓu da ita sai shi kaɗai amman ba shi da yadda zai yi, in har ya nuna a zalamarsa sirin zuciyarsa da ya binne shekara da shekaru zai iya fallasa.
Ita sai lamarin sa ya ba ta dariya sai da ta ɗan murmusa, abun mamaki sai gani ta yi sun yi kwanar shiga juction ɗin gidan tibin su ba ta gama mamaki ba sai da ta gansu a kofar get ɗin har ya yi hon akwai security a wajen sai sun ba ka takardan shiga sannan za ka shiga. Sai ya ɗage gilashin motar ɗaya daga cikin Security ɗin ya leko yana faɗin.
 "Barka da zuwa yallaɓai."
  Sai kawai ya ci karo da Mimi sai ya washe baki yana faɗin" A'ah Hajiyar Allah, barka da zuwa."
Mimi ta kalli Aji, shi kuma bai kalleta ba sai ma hannu da ya mika ya karɓi takardan hannun Security kafin ma ya yi koƙarin tashi a jikin motar sai gani ya yi gilashin na ɗagawa lokaci ɗaya motar ta fara tafiya Megadi ya zura da gudu ya buɗe musu get Aji ya fizgi motar da gudu har Kan Mimi na sunkuyawa, ita bakinta ya yi shuru ma domin lamarin ya fi ƙarfin ta.
  Yana gama parking a parking space, Mimi ta yi kokarin fita sai ta ji ya rufe motar Sai ta juya tana kallon shi lokaci ɗaya tana faɗin" Turaren bai gama siracewa ba ne?
Kai tsaye ya ɗan sunkuyo kanta har sai da ta ɗauke numfashi, sai da ya ja numfashi sannan ya koma ya  zauna lokaci ɗaya yana faɗin" Eh to da saura kaɗan, ki jira nan da mintina goma"
Kawai sai ta sauke Nunfashi ta koma ta zauna ta na riƙe Jakar hannunta, bayan ta duba agogon dake tsitsiyan hannunta na hagu lokaci nata tafiya
  "Dokata ta farko a cigaba da aikin ki a wannan wajen da aurena a kan ki shine ban amince ki riƙa mgana da kowani baƙauye ba, ina da kishi sannan in raina ya ɓaci ina da zuciyar da ba ta tunani sai bayan ta aikata abunda ta so,  ya kamata ki kiyaye wannan." In mgana ta zama dole daga gaisuwa kada ta cigaba, ba na so ba kuma zan lamunta ba,  kada ki yi tunanin ba na ganinki za ki iya yin abunda kike so na rantse da Ubangijina fatima in kika saɓa umarnina zan sani kuma sanina ba zai haifar miki da makoma mai kyau ba, so gwara ki kiyaye."
  Ba ta ɗago ba, idanuwanta na kallon adon jakar hannunta ne, ya san acikin ranta tana sake saƙe a kanshi ya sa ya ce" Na san kina cewa a cikin ranki wannan wani irin aure ne mai cike da sharuɗda da takura haɗe da dokoki? Uhm aure ne kamar kowani aure amman ba kamar auren Aji ba, ni aurena ki kaddara kamar igiya sau ukun nan sai da ta ninka sau ɗari a kanki kin ga kenan auren ki da yadda za ki tafiyar da auran zai sha bambam da sauran ma'aurata."
Mimi ba ta san lokacin da ta jinjina kai ba, domin ita ta daina ma mamaki, a yanzu tunanin ta ɗaya me ya zo yi a in da take aiki? Ba ta samu amsar tambayanta ba  ta ji ya buɗe motar ya fita, itama sai ta buɗe ta bangarenta ta fita, Kai tsaye ya kalleta kafin yac e" Ina ne office ɗin shugaban ku?
 "Manaja?
  Mimi ta tambaya cikin mamaki kai tsaye ya ce" koma waye in dai shugabanku ne a wajen aiki.".
Danƙari tace acikin ranta sai ta ce a fili  kawai ya biyo ta zuwa bangaren su na shashen labarai na gidan talabijin ɗin karamchi.
Tana gaba yana bin ta a baya kamar yana ƙirga takunta. Tun da suka shiga wajen kowa sai kira Mimi  AMARYA amman ba ta mgana sai dai yaƙe ta ɗaga hannu shi kuma gogan kamar wani Bodygourd yana baya hannayensa zube cikin Aljihunsa yana taku kamar ya na cikin filin wasa.
Daman ai da wanda a baya bai san wanda Mimi ta aura ba, da wanda ya sani yanzu kowa ya sani, domin a yanayin sa kawai kowa ya shaida mijinta ne sannan wasu da dama sun gan shi wajen ɗaurin aure.
Sannan ƙarin abun mamaki ganinta da hijabi har gwiwan kafa sai ya ƙara ba su mamaki tana shiga babban falon da daga shi sai Office ɗin News Manaja ɗin su da Na misau ta fara cin karo .
  Riƙe baki ya yi kafin yac e" Wata sabon gani? amarya ce nake gani ko gizo idona yake  yi min."
Domin har ga Alla bai lura da Aji ba sai da ya ga mimi ta yi mirmishi amman ba ta yi mgana ba sannan ya ɗaga kai ya ga Ingarman namiji a gabanshi sai ya ɓuge da bashi hannu suna gaisaawa, da sauri kuma ya juya ya na lalubar lambar Yusuf wanda ke sharhin kabaran wassani ya zo ga Mansoor Aji ya zo gidan talabijin ɗin su.
Tun kafin ta yi tambaya ta hango Manaja a office ɗin sa tunda wajen gabaɗaya kofofn gilasa ne, sai kawai ta ce ma Aji bari ta shiga ta sanar masa duk yan intern ɗin da ke wajen suna ta gaisheta da Sauran ma'ikatan su hannu kawai tak daga ma mutane ba su san jalin da ta ke ciki ba ne shiyasa.
  Manaja na ciki suna mgana da Salim Bunza ta shigo da sallama har Salin na mata tsiyan ya ɗauka ta hakura da aikin ne aure daɗi, Manaja na tare mata da cewa bai ji sunan ta ba ne Mimin karamchi ai ba in da za ta je suna nan tare muddin rai.
Mirmishi kawai ta yi kafin ta ce" Yallabai tare nake da mijina, ya ce yana son zai yi magana da kai."
Ta faɗa ta na na musu Aji da ke tsaye a kofar shigowa  Da Sauri manaja ya gyara zama yana faɗin" Topaha, ki ce ya shigo mana Salim ba mu waje ko?
Salim ya mike kusan tare su ka fita da Mimi, har ya ba ma Aji hannu su ka yi masabaha.
Sannan tace Manaja ya ce ya shiga, ba ta bishi ba shi kaɗai ya shiga ita kuma sai ta nufi bangaren wajen zamanta ta ja Kujera ta zauna ta ijiye jaka sannan ta samu damar amsa ma mutane amman rabin hankalinta na ofishin manaja ta ga dai suna ta mgana amman ba ta san me su ke tattaunawa ba.
  Bangaren Mansoor kuwa bayan sun gaisa da Manaja cikin girmama ba tare da wani ɓata lokaci ba yace" Sunana Mansoor ni ne mijin Fatima."
Manaja ya ce" Na sani, na je har ɗaurin ran ku Ranka ya daɗe."
Ya ce cikin girmamawa, domin shima yana kallon wasannin Aji sosai ya ji mamaki lokacin da ya gan shi a matsayin mijin Mimi.
  Kai tsaye Mansoor ya ce'" Allah Sarki, wato abunda ke tafe dani ina da wani tsari ne, duk da na san kuma kuna da naku tsarin bisa  nan ɗin ma'aikata ce mai zaman kanta.".
Manaja ya amsa da" ƙwarai da gaske."
  "Tsari na tsarin Allah ne ban sani ba ko za ka ce na yi ma tsarin aikun ku katsalanda amman mganar gaskiya shine Mimi tana bangaren karanta labarai a wannan gidan, a na ɗora mata camera duniya tana kallonta mganar gaskiya koda na amince ta cigaba da wannan aikin bazan amince a rika ɗora mata camera sanye da ƙaramin mayafi a jikinta ba, ko kayan da suka fitar da suran jikinta, ko wuyan ta a bu3e hannayenta suna kara kaina duk mazajen da ba nuharramanta ba suna kallo, kuma hakan ba addini ba ne ni da kai mun sani Komai na jikin mace al'aura ne illah fuskarta da tafukan Hannayenta. Sannan duk wanda ya kalleta a lokacin ya ji ta burgeshi kana da kamashon zunubi a wajen Ubangiji."
  Manaja ya yi kuri kafin ya ce" Topha, naga ai ma'aikatan nan na kasuwanci ne ba mganar Addini muke yi ba."
Mansoor ya ce"  kwarai ai komai in dan ka yi sanadin shi sai Allah ya tambaye ka Allah yasa na Alheri ne ko na Sharri,  kun maida abun kamar kasuwanci kuna haska mata cikin ado da kwalliya domin kara ma gidan Talabijin ɗin ku mutane da ɗaukaka. To ka sani ni bazan amince da wannan ba daga yau jikin matata zai zama lullube ne da hijabi, in kuna son gaskiya za ta cigaba da karanta muku labarai cikin irin shigar da musulunci ya ce macen kwarai ta yi."
Manaja mamaki ma ya hana shi magana dakyar ya iya cewa" Ikon Allah! To ai wannan ba matsala ba ne,  kai mijinta ne ka zauna da matarka in ma aikin ne ba ka so sai ta faɗa mata mu ba ruwan mu aiki ta nema muka ɗauke ta bayan mun gwada ƙwarewar ta, maganar kuma shigar da addini ya tanada mu ba ma cewa ga dressing ɗin da mace za ta yi kafin a ɗora mata camera abu ɗaya na sani akwai shiga mai kyau cikin tsarin mu sannan mukan gyara kwalliya saboda abu ne da za'a nuna a duniya ba mu taɓa zaɓen mu ce yau mayafi za ki saka ba hijabi ba, duk wacce ka gani to ra'ayin ta ta saka, ba mu da matsala da duk irin shigar da Mimi za ta yi matukar ya dace da tsarin mu ba mu matsala In sha Allahu."
  Da haka tattaunawar su ta ƙare  ya miƙe ya yi masa sallama suka yi musabaha har Masoor ya fice Manaja na bin shi da kallon mamaki, to wai ya hana ta aikin mana? Shi bai ga abun zuwa da wannan dogon bayani ba sai dai ko ba'a faɗa masa ba yasan wannan mijin na Mimi za'a sha fama da shi, yana daga ciki zaune ya ga Mimin ta tafi raka shi mirmishi ya yi tunda ya fara aiki a matsayin News Manaja bai taba cin karo da abunda ya ba shi mamaki irin Mansoor Aji ba.
  Har mota Mimi ta rakashi, kuma har suka isa bakin motar na shi bai ce mata komai ba sai ita ce ta ce" In zan dawo adaidaita zan hau kenan?
Ta yi mgana ne saboda sanin halin shi kada daga baya ta yi laifi, sai kawai ya shuru kafin ya ce" A'a ƙarfe nawa za ki tashi?
Kai tsaye ta ce" Ban sani ba gaskiya."
Shi kuma sai ya kalleta kafin ya ce" Ki kirani in kin gama zan zo na ɗauke ki.
Ya ga sanda idanuwanta suka kalle sa cikin mamaki, sai kawai ya ce" kada ki yi tsammanin kin kai matsayin da zan zama deraban ki. A'a alfarman aure kike ci amman wannan dai Agolan da aka raina a ke tunanin ba shi da makoma mai kyau a yanzu zai iya siyan duka Kaddarorin da babanki ya mutu ya bari."
  Mimi ta ji wani irin haushi acikin ranta kafin ta san abun cewa ya shige mota yana faɗin" in kin gama ki kirani, amman in ya wuce la'asar sai after mangriba saboda muna da evening traaning yau."
Daga haka ya ta da Motar a gabanta ya yi rivers ya fice daga wajen bayan ya mika musu takardan shigan da suka ba shi ɗazu, jikin Mimi a sanyaye ta koma ciki, sai ta zama abun kallo ga hijabin duk ya mtse  mata wuya abun ka ga wacce ba ta taɓa sawa ba,  sai fama ta ke yi kamar ta je wajen Manaja ta tambaye shi abin da  suka tattauna msai ta fasa sai shi ne ya kira ta da kansa yac e ta nemi peter  in ya yi editing labarin ta kawo masa, shi ne ta je neman sa su ka haɗe da Rukky da har Na Misau ya kyanƙyasa mata zuwan Aji ta ce ba za ta je kada ya yi mata wulaƙanci gaban Mutane ko ya dizgata.
  Da ta ga Mimi da hijabi sai ta fara mata dariya tana faɗin" Ɗan baƙin Mijin nan naki Mimi ɗan daru ne yar islamiya kuma ya maida mana ke?
Mimi ta balla mata harara kafin ta ce" Ah ƴar Agaji ce ba yar islamiya ba, kin manta ne. Rukky sai dariya take yi, kuma ta tattaro mata su Aisha Farida, suna ta dai cewa wallahi hijabin ya yi mata kyau.
Rukky kuma dariyan ta kawai take sha har tana ɗaukan Mimi Hhoto, sai da ta ga  ta ɓata rai sannan ta daina dariyan ta koma ta na bin tacfaɗa mata abunda ya kawo black husband ɗin ta wajen aikin su.
  Mimi ta kalleta a kufule kafin ta ce" Ni bai faɗa min ba amman zan baki lambarsa ki tambaye shi.".
Rukky ta zaro ido kafin ta ce" Na yafe Allah ya ba da sa'a."
Kyafci Mimi ta yi, sai da ta yi haka sannan ta kyaleta, sai dare ranar ta koma gida Mommy ta kira ta ta ce mata taji sauki yau ma wajen aiki ta yini, Aji kuma takwas saura kwata ta kira shi domin ita ta karanta labaran dare na ranar, ta ce masa ta gama ya ce ga shi nan zuwa, lokaci kaɗan ya zo ya ɗauke ta  zuwa gida, suka kuma shigan gidan a  tare har ɗakin Inna ta fara shiga Walida ta ce yanzu suka gama ganinta a Tibi, Inna ma ta ce ko ta shi ma ba ta yi ba shi dai ɗakin Inna ta barshi ta amshi key ta buɗe ɗakin ta wamka take so ta yi shiyasa da shi ta fara ko kafin ta shirya ta fito Walida ta kawo mata abinci ga na safe nan da ta yi ma ɗan darun  bai ci ba sai ta fara haɗa tea ta sha sannan ta ci abinci ta yi sallar Isha'i ta kira Hajiya suka yi mgana  Hajiya na tambayan ya ba ta zo ɗaukan mota ba sai ta ce Mansoor ya kaita ya ɗauko ta Hajiya ta washe baki kafin tac e" Au ho shike nan ma." Mimi tac e" Hajiya zan zo na ɗauki mota ta."
  Domin ta fahimci in ta zauna biye ma Aji sai dai ta yi ta makara zuwa wajen aiki, anan ya kwana saman kujeran da ya yi ma kansa matsugunni washegari y ace ba zai kaita ba ta je ta ɗauko matar ta amman saka mayafi da cin kwalliya ko saka turare in za ta fita ya haramta. Dole dai ta ƙara komawa wajen Walida ta ari hijabi walidan tac e ta bar mata farin ita kuma ta ce a'a yau za ta shiga kasuwa ta yayyaka ta ba da ɗinki, abin da ba ta sani ba a ranar Mansoor ya kira Yaya Amina ya ce ya na son Hijabai Mimi za'a ɗinka mawa sai Yaya Amina ta ce Hibba matar Mu'azzan na saida irin su kala kala bari za ta saka ta tura mata sai Mimin ta zaɓin kalan da take so.
Da Yaya Amina ta ce guda nawa yake so kai tsaye ya ce" ki tambaye ta ko guda ɗari ta ke so a faɗa min kudin na tura."
Yaya Amina sai ta saka guɗa tana dariya shi kuma sai ya yi saurin kashe wayarsa.
  Ba ta sani ba daga wajen aiki ta ɗauki Rukky suka shiga kasuwa ta yanki yadikan hijabai kala kala ta ba da ɗinki sannan ta yi siyayyam kayan miya da kayan lambu sai Nama, daganan ta sauke Rukky a kan hanya ta koma gidan Hajiya ta ijiye Mota sai da ta yi salla ta ji abinci kaɗan har da kwanciya a saman gadon ta sai da Hajiya ta matsa mata sannan ta tashi Allah ya sa ba ta yi wani tafiya ba ta samu abun hawa to ta na dawowa ta iske Yaya Amina a gidan ita ta tare ta da mganar hijabai ba ta nuna ta siya ba , ita kuma Yaya Amina ta ce ta faɗa  ma Hibban ta tura ma ita Mimin sai ta zaɓa da haka su ka rabu.
Ranar sai ga shi ta yi shimkafa da miya da Cowslow daman ta ce kada Walida ta ɗora girki gabaɗaya ta yi wanda ta zuba ma Inna ita kuma ta rabe shi, ta ɗibar ma Magajiya da su Gaje Walida da Mariya daman wajen Mimi suka ci tunda su suka ta ya ta aiki an zuba ma gogan ba domin ta saka a ranta zai ci ba.
 Csai dare bayan ta yi wanka ta yi salla sannan ta samu  zama ta kunna Dldata, anan ne ta ga Mu'azzam ya saka hoton shi a cikin office ɗin sa da kakin sa na ɗan Sanda sai ta tuna juya ta ji ya na waya da Ɗan uwansa  sai ta yi tagging ta tura masa Happy birhday.
Hibba kuma hotunan hijabai ta tura mata har da masu ƙaramin hijabi kamar riga sai suka yi mata kyau wajen kala ashirin ta zaɓa ta ce sun isheta haka sai ta haɗa da sauran da ta siya tunda ta koma yar islamiya ta bakin Rukky.
Hoton da Mu'azzam ya saka cikin kaki har Yayan na shi sai da ya tura mawa, amman yana  gane na kakin ne bai buɗe ba, 100k ya tura mishi yace ya sha mai a mota ya ɗauki matarsa da ɗan su je su yi yawo amman bai ce a yi yawo sosai ba a dai yi nishaɗi kaɗan Mu'azzam na dariya ya ce an gama ran Aji ya daɗe.
  Su Nasir kam duk sun ɗora shi, Makama har a facbeeok Aji ya gani ya saka shi har mamaki suke ba shi kamar wasu yara, tagging din shi ya yi sai ya koma cire in da ba wanda ya isa ya ƙara tagging ɗin sa bai sani ba, WhatApps ne bai damu Aji ba amman yana shige shige a facebook saboda sana'arsa ta kwallo, can kuma gaskiya sai ya yi kwana biyu bai leka ba duk da akwai groups da yawa nasu na yan ƙwalo har da na team ɗin su wasu ma saka shi ake yi bai sani ba amman bai taba mgana ba. Wani ma bai taɓa buɗewa ya shiga ya ga abunda ake yi ba. Shi yasa group ɗin suna su biyar bai jin ya taɓa lekawa sau uku ba ma ya ga dai suna yawan tagging ɗin sa baya ma dubawa ballantana ya ga an yi da shi.
Shi ya sa Nasir ya gaji ya kira shi a waya ya ce bai kira su zuwa cin girkin Amarya ba.
Kai tsaye ya ce ya bari in aka haihu sai ya kira ealiman gabaɗaya.
Nasir na dariya ya ce" Hakan ma ya yi, kasan da yake yanzu auran wata tara ne an sauke."
Kai tsaye Aji ya ce" Ko ? Ai ina tunanin mu dakyar mu cika wata taran."
Sai ya bar Nasir da cewa to in hakane sai dai in wata shidda ne shine addini ya baka in ya gaza haka da shi kuka shiga."
Aji ya kaahe wayarsa ya bar shi nan sai dai ya je group yana ba su labari su Ahmad na ta dariya.
  Kuɗin hijabin Mimi sama da dubu sittin amman haka Mansoor ya biya, bayan ya ce a dinka ma Inna guda biyar Walida ma haka, yace duk a haɗo a sako a mota tare da  na Mimi. Mu'azzam a bakin matar shi ya ji zencen siyan hijabai yana ta dariya Bintu kuma da ta zo ta ji tana masifa an cuceta me yasa ba'ace tana Saidawa ba, ai da yanzu ita ce ta ci kasuwancin nan Inna ta ce, ai da ke da Hibbatu duk ɗaya ne Bintu, faɗin haka yasa ta bar mganan  cikin sati ɗaya sai ga hijabai sun iso lambar Aji Mu'azzam daman ya saka da ya je tasha shi su ka kira kuma da kanshi ya je ya karɓo ya kawo daman ita Mimi ta karɓo wanda ta siya a kasuwa ta fara amfani da su duk da ta na Takura amman ya ta iya da wannan mijin na ta ɗan daru.
  Ko a wajen aiki kowa sai mamakin sauyin shigarta ake yi ballatana ga masu kallo wasu suna ta cewa dai dai kenan domin hakan da ake gani ya nuna mijinta na da kishin kans da sun kan ɗora hotunan ma'ikatansu a shafukan su na facebook amman zuwam Aji yasa Manaja ya hana iya shiri da ake dorawa kaawai ya isa, saboda daman fuskar Mimi tana da muhimmanci a gidan Talabijin ɗin amman yanzu kam dole su kiyaye tunda matar wani ce.
  In yana nan da Slsafe kafa da kafa shi zai kaita, in baya nan ta je gidan Hajiya ta ɗauki motar ta. A gidan ya ke kwana amman ba ta sauya zani ba yana falo tana uwarɗaka amman fa ranar da yan mganan suke kusa ya yi ta faɗa mata mganganu ba ta dai biye masa, girkin ta kuwa ya sha ci amman bai san ita ta yi ba ya ɗauka Walida ta yi ko Inna shi ya sa bai taɓa tambaya ba. Rayuwar ta fara mikawa da daɗi babu daɗi ita dai tana taka tsan tsan sanin wanda ta aura amman zaman nasu kawai ga shi nan ne amman ba zaman soyayya da kauna ba ne zama ne kawai na karfafa daga bangaren Mansoor.

MMN MUJAHID KAYAN MATA AND SUPPLEMENT

A ƙiyasi yanzu za su iya kai kimanin wattani biyu da yin aure, amman babu abin da ya sauya na zamantakewar su da Aji, ko da yaushe in ya yi wani abun sai ta gan shi kamar baƙo a wajeta daga nan ta cire yaƙinin wannan ba Mansoor ɗin da ta sani a baya ba ne, tabbas komai ya sauya ita ba ta sani ba. Gabaɗaya ya maida rayuwarta wata iri, kamar ya juya kan ta daga sama zuwa kasa, ta koma ba ta da aiki sai yawo cikin manyan hijabai zalam zalam kamar wata malama, hatta abayoyin ta masu kyau yace in har ba za ta saka hijabi ba sai dai ta hakura da saka su, ita kuma  ta ce da ta saka Abaya ta koma ta na fama da hijabi gwara ta hakura da sakawan gabaɗaya sai dai in ta na gida, tana ji fa tana gani gabaɗaya tarin mayafan ta na alfarma sun koma hoto.
   Ranar ita kaɗai a ɗaki ta riƙa kunkuni ranar da ta saka Abaya ya ce ta saka hijabi.
Kai tsaye ya ce in ta saka tsiya sai ta koma saka safa da liƙabi tunda ta ji haka ta shiga taitayinta domin ta gama saka sunan Aji cikin mugaye. Ta tuna sun yi vadeo call da Khadi a wajen aiki haka ta riƙa mata dariyan ganinta da hijabi Mommy dai da Hajiya sun ce shigar hijaban ta fi yi mata kyau.
  Eh mana yana da mugunta duk wani abu da zai ɓakanta mata rai shi yake yi, bai damu da farincikinta ko akasin shi ba, Sun yi aure amman bai taɓa ko gigin taɓa ko da hannunta ace bisa kuskure ba ne bai taba cin girkinta ya yaba ba, bai taɓa ganin ta yi kwalliya ya kalleta ya ce ta yi kyau ba. Da farko ma baya bata kuɗin cefane sai daga baya ya koma bata 5k duk sati da yake ma ranakun aiki Breakfast kawai take yi In ta dawo daga ɗakin Inna ake ba ta abincin ta fi yin girki weekend in tan gida, gaɓadaya duk yadda yasan rayuwarta za ta kuntata shi ya ke so, ko gidan Hajiya bai taɓa ce mata ta je ta yini ba, sai dai in taje ɗaukan mota ko ta koma ijiyewa, sannan ga gidan Daddy kwanaki har gojewar ƙashi Mama ta samu amman bai barta ta je ba da ta faɗa masa sai ya ce sai ya duba yuyuwar hakan
Ko anan cikin anguwa gidan Bintu kaɗai ta taɓa zuwa shima mijinta ne ya faɗi a mashi Inna Meri ta ce su je tare da Walida su duba shi.
  Da ya ji labari faɗa ya fara sai da Inna ta ce ita taje su je, in zai ɗauki mataki ne to a kanta zai ɗauka daga nan ne mganar ta mutu, ko wahalan zirga zirgan kai mota da zuwa ɗauka ya ishe ta. Ranar ma a kofar gida ta bar motan ta kwana da ya gani sai ya ce mata" ke a waje kika bar motar ki ta kwana?
Kai tsaye ta ce" jiya na gaji ne, shi ya sa da na dawo ban sauka gidan Hajiya  na ijiye ta ba." Sai ya girgiza kai kafin ya ce" Tabdijam in aka sace wani abu a jikin motar fa?  kin san wajen ba tsaro." Ba ta yi mgana ba a lokacin amman sai da ya kalleta lokaci ɗaya yana faɗin" Ko da ya ke yar Major ce, kuma ya mutu ya bar muku dukiya mai yawa ba laifi in barayi sun kwashi na son rabon."
Ta kan rasa wata irin tsana ce Aji ya yi ma Abi, ko alama babu alamun sassauci a kalamansa, shi ko kunyar ta ba ya ji duk mganar da ya ga dama sai ya faɗa mata ga wani ƙarin abun haushi abu kaɗan sai ya ce eh ita yar Major ce guda ko ya ce Babanki kaza kaza alamu dai na ba girmamawa ko kaɗan bai iya tuna auran ta yake  yi ba ko domin wannan darajan ya kamata ya daraja Abi ko da kasa ta shafe masa ido.
  Ba ta biye masa saboda in ta faɗi ɗaya shi in ya tashi mai da mata amsa sai ta yi kuka, A cikin satin nan Hajiya take faɗa  mata Yaddiko ba ta da lafiya suger ɗin ta ya tashi har ta kwanta a asibiti tun tana asibitin ta faɗa ma Aji domin har Mommy sai da ta kira ta, ta ce ta koƙarta ta je ta duba ta amman ta yi ta masa magana ya ƙi cewa komai saboda wani lokacin bayan gaisuwan sannu da zuwa ina kwana ba abunda ke shiga tsakanin su, har Yaddiko ta koma gida ba ta je ba. Ranar da ya zo da daddare bayan ya shiga ɗakin Inna ya gaisheta ya shigo ɗakin daman dalilin haka ta yi zaman jiran sa a falo.
Da ya shigo ta yi masa sannu da zuwa ya amsa yanayin sa kamar an yi masa dole, ba ta yi rawwn jikin kawo masa wani abu domin ba ci yake yi ba, wani lokacin ɗakin Inna ya ke ci ya ƙoshi tunda ita girkin ta daman sai weekend to itama daga ɗakin Inna ake ba ta abincin.
  Kai tsaye ta ce" Maganar zuwa duba Yaddiko, har an sallameta ta koma gida, yau daga wajen aiki nake so na biya na gaishe ta." Shima kai tsayen ya ce" Tunda an sallame ta alamu ne na taji sauƙi, ina ga ba sai kin je ba."
Wani kallo ta yi masa kafin ta ce" Saboda me?  ciiwo fa ta yi har da kwanciya a asibiti sannan ka ce wai ta ji sauki ba sai na je ba ina ga ka manta Yaddiko ƙanwar Abi ce kamar matsayin uba take a wajena."
Maganar da faɗa mata yasa dole ta tattara sanyayyan jikinta zuwa cikin ɗakinta ta kwanta tana kuka.
  "Ke ki ka san ta ma, nima ai ina da ƙannen uban a ƙauye kin taɓa cewa za ki je ki gaishe su?  Gwaggo yalwa ma bayan komawarta daga bikin mu ta yi ta rashin lafiya amman ban ji kin ce min za ki je ki gaisheta ba, koda yake kinsan ƴaƴan masu kuɗi suna ƙyamar ƴaƴan talakawa, kuma ga shi sai hakuri kin haɗa dangi da talakawa tunda talaka kika aura duk da ba haka Babanki ya so ba."
  A cikin ranta tana tunanin tabbas ba ta yi hasashe dai dai ba, da ta ke tunanin har yanzu Aji na sonta in har ya na sonta ba zai riƙa saka ta kuka da baƙaƙen mganganun sa ba, ƙiri ƙiri ta ke tsoron magana ta haɗa su Slsaboda kalamansa a kanta ba ma su kyau ba ne. Kuma bai barta ta je ba sai da Hajiya ta kira Inna Meri ta yi mata mganar sannan ta ce masa Walida za ta raka Binta ta je ta gaishe da Gwaggonta  ba shi da mafita illah na amsawa shi ne farkon dalilin fitan ta zuwa gidan Yaddiko ta yi ni walidan ma ba ta samu zuwa ba ta na zazzaɓi.
  La'asar na yi ya kirata ya ce ta dawo, sai kuma ta zo tafiya ta kunna motar ta sai ƙarfen nasara ya yi gaddama ta ki tashi sai ta bar sallahu akan za ta kira bakaniƙen ta zai zo ya duba, Yaddiko ta ce Munzamil ya ɗauke ta a mota ya mai da ita gida.
Ashe ashe yana kofar gida suna mgana da Auwalu da yake an fara gyaran Inda Saddiqu zai zauna, lokacin da ya ga Munzamil ya sauke ta a mota kallon da ya yi mata sai da ta ji hanjin cikinta ya tsinke, ta na gaishe shi Auwalu kaɗai ya amsa amman shi wani irin kallo kawai yake yi mata.
  Tana shiga gida kamar ta sani ta yi zaman ta ɗakin Inna wajen su Yaya Amina sun zo sai da aka kira mangariba ta koma ɗakin ta, ashe ya lna riƙe da abun ya na shigowa ya iske ta a falo tana koƙarin saka wayar ta a chaji kai tsaye ya fara challangin ɗinta akan wanda ya ɗauko ta a mota cikin kaushin murya.
  "Munzamil ne, motata ce ta ki tashi sai na bar ta can Yaddiko ta ce ya ɗauko ni zuwa gida."
  "Ni ba sunan shi nake tambaya ba  waye shi? Me ya sa ni ba ki kirani kin faɗa min ba, shi ne kika hau motar wani balagaggen katon banza ya kawo ki gida ko?
  Sai ta kasa magana domin in ta ce za ta yi masa vayani ma sai abun ya lalace, kanta ta dafe domin ta rasa mafita ya manta shi da kansa ya taɓa ce mata shi ba direban ta ba ne, shi ya yi mata girma da ya zama mai hidima mata, amman ji yadda ya ke masifa saboda wani ya ɗauko ta.
  Koƙarin ta faɗa masa Munzamil kamar ɗan'uwa yake a wajensu amman bai gane ba sai faman faɗi yake yi" Ni ba za ki iya kirana ki faɗa min ga abin da ya faru ba? Kinsan ai ina gidan tun ɗazu."
Ba da wata manufa ba ta ce"  Na ga ba mota a hannunka ne shi ya sa."
Sai kawai ya yi yar dariya kafin ya ce" Oh na manta ba mota a hannuna sai mashin, ƴar Major guda ai ba mutuncin ta ba ne a ganta tana yawo a kan mashin ta fi ƙarfin nan, sai yanzu na gane."
Idanuwan Mimi suka tara ƙwalla cikin tsuma ta ce" Wallahi ba haka.."
 "Ban ce ki yi min rantsuwa ba, kashedi na karshe shi ne ban yarda karti suna mana zarya a kofar gida da sunan wai ƴan'uwan ki ba, in na ƙara ganin wani ya sauke ki ko waye shi sai ranki ya yi mugun ɓaci,  ko da na ke talaka an raina arziƙi na ba salallame ba ne ni, ki kiyaye."
  Daga haka ya fice daga ɗakin a fusace ya bar Mimi nan ta na hawaye wannan bala'in ya fara isar ta tun ba'a je ko'ina ba ta na kokarin yin nadama. Komai ta yi ba ta tsira ba duk yadda ya kuntata ma rayuwarta ba ta taɓa ɗaga kai ba domin dai a zauna lafiya
ya fahimci tana son shi shi ya sa yake yi mata abin da ya ga dama, kuma sai ya riƙa kuntata mata da kalamai da shigen bakar zuciyaras sannan ya riƙa nuna yana kishin ta amman har yau ya kasa aikata wani abu guda ɗaya da zai nuna ya na sonta har yanzu.
  Dalilin haka ya sa ya ɗauke kafa a gidan ashe wai baya gari sun tafi wani traning a Jos itama a bakin Walida take ji, ita ba ta da wannan mutumcin balla tana ya sanar da ita, da gaske har rama ta fara yi a tsaye amman sai ta duba da fita aiki da kuma kai da kawo sai a Hankali.
Ya na can Jos ɗin mamansu Rukky ta kwanta rashin lafiya duk yan wajen aikin su, sun je sun gaisheta amman duk yadda take da Rukky ba ta je ba, domin ta yi ta kiran Aji bai ɗauka ba ta kuma turamai saƙon tana son zuwa duba maman Rukky ya yi kamar bai gani ba, kuma tana da tabbacin ya ga ni, ita kanta ai ta auran ma kanta bala'i wlh an sauya Aji yanzu gabaɗaya dabi"un sa ba su da kyau mugunta kawai yake yi mata sannan yana danne mata haƙƙoƙinta ga uban dokiki ga sharuɗɗai, ta fara tunanin anya ba ta yi gaggawa wajen yarda da wannan auran ba?
  Haka tana ji tana gani ba ta je duba maman Rukky ba, ita har kunya ma take ji, ta yi ta ba ma Rukky uzuri har dai ƙaryan ta ta ƙare, Aji kuma kusan sati su ka yi a Jos lokacin da ya dawo Mu'azzam sun zo garin shi da Hibba, sun zo ganin gida sannan Yayar Hibba za ta yi aure shiyasa suka ɗungumo gabaɗaya. Shi ya sa har ta ga Aji ya zo gidan zuwan su yasa sai gidan y ke cika da su Bintu ga bikin Saddiqu ma ya kusa Magajiya ba zama ana ta shirye shirye domin so take yi bikin ya fi bikin Mansoor da a ka yi domin ta nuna ma Meri ta sha gabanta.
  Lokacin  suka zo Mansoor ba ya garin  lokacin shi ya sa sai ta sauki Hibba da Junior a ɗakin ta Saboda sun saba da ita sosai tun bayan siyan hijaban nan suna chart kuma suna waya, sannan Mu'azzam na burge ta ya tara dukkan hallaya masu kyau da su ka yi hannun riga da na ɗan'uwansa. Ya kan kira ta lokaci bayan lokaci su gaisa kamar wani yayan ta haka ta ɗauke sa, to suna ɗakinta tana ta hidima da su tunda tun ana saura sati ɗaya ita ta fara zuwa sai daga baya Mu'azzam ya biyo ta, ta fara sauka anan gidan ne kafin bikin ya karato ta koma gidan su.
  Mimi ba ta san har ankon bikin an yi mata ba, Mu'azzam ya yi musu dukkan su har da su Yaya Amina sai da a ka zo mganar ɗinki sannan ta sani ita telan ta tun na gida ne, da ta je wajen aiki ta ba ma Rukky ta ce ta kai masa, tunda ta san shi itama ta na kai masa ɗinki, Inna Meri ma ba ta samun zama tun satin take zuwa can ana hidima da ita tunda an zama ɗaya.
Har ga Allah Mimi ta ɗauka da amincewar Aji a mganar zuwa sha'anin bikin nan tunda ba ya mata mgana tunda ya dawo in ta gaishe shi sai ya ga dama yake amsa mata. Ta ga kuma abu na gida ne gabaɗaya. Tun ranar Al'amis ba ta da aiki ba ta je ma'aikata ba ta na gida daman Hibba tun ranar talata tattara ta koma gidan su.
A kace za'a je Walima su Yaya Amina suka ce ta shirya su tafi Mu'azzam zai kai su a motar shi, ganin suma dukkan su sun saka dogayen riguna da mayafi harda Yaya Halima Bintu ko nata ma mayafin ƙarami ne har Yaya Amina na mata mgana ta ce shi za ta saka, itama sai ta je ta shirya cikin baƙar abayar ta ta yi rolling ɗin mayafin a saman kanta.
  Ba kwalliya ta yi ba amman kallo ɗaya za ka yi mata kasan Mimi mace ce ta nuna sa'a jakarta da takalminta na wani kamfani ne mai tsada da yarari, su kansu su Yaya Amina suna ta cewa kai Mimi kin yi kyau.
Bintu ta saka wayarta ta ɗauke ta Hoto ta na faɗin" Sai Baban inna ya siya wannan wankan." Ita dai sai dariya take yi, Walida ma ta ce ba za ta je ba Abayan ta ta tsufa ba ta da na Yayi, Mimi na jin haka ta ce" Mu je ɗakina ki zaɓi abaya sai kin darje, zan saka wata ƙawata daga egypet take tana saidawa ta turo miki ki zaba sai na siya miki, kina da Yaya kama ta, ba ki ba kukan Abaya Walida."
Bintu ta saka guɗa ta na kirari" Takawarki lafiya Hajiya Fatima. Uwargida kuma a Amarya a gidan Mansoor."
Yaya Amina da Yaya Halima nata dariya, Mariya ba ta nan, tana gidan Zuwaira ba wanda yasan abin da ya sa Magajiya ke yawan tura ta can gidan.
  Walida ta darzo wata uban su Abaya sau ɗaya ma Mimi ta taɓa saka ta ta ba ma dubu hamsin baya ta ji duwatsu ta saka Mimi ta naɗa mata mayafi, Mu'azzam su ka yi ta jira ya ce suna tare da Mansoor a gidansa ganin zai ɓata Lokaci ya sa Mimi ta ce bari ta hau abun hawa ta je gidan Hajiya ta ɗauko motar ta, da yake an gyara tuntuni haka ko akayi tare suka je da Walida da Bintu san da su ka je Hajiya na barci sai Baaba Uwani kaɗai sai ta ce a kyaleta mota za ta ɗauka.
Sai da su ka ɗauko motan su ka dawo sai ga Mu'azzam ya zo, sai a ka raba wasu suka shiga Motar Mimi wasu ta Mu'azzam sai Tudun Wada, Mimi ba ta ɗauka za ta iya sakin jikin ta acan ba sai ga shi ta saki jiki Saboda an karramata kowa ya zo sai ace wannan fa matar Mansoor ɗin Inna Meri ce nan da nan sai a shiga gaisheta ana mata lale, Mimi ta fahimci Karamcin da Inna Meri ke da shi a wannan Ahalin ita da ya'yanta sun zama yan gida ba Nuna bambamci ba za ka ɗauka ma  ita yar gidan ce.
  An yi walima an ci an sha, an yi kuma wa'azi biki ya yi daɗi har dare suna can ita kuma ganin suna tare gabaɗaya ya sa ba ta damu da daren da su ka yi ba, shi kuma bayan sallar Isha'i Mansoor ya je gidan Bangaren Inna ba kowa ko'ina a kulle sai ransa ya ɓaci a zaton sa tana wajen aiki ba ta dawo ba, shi ya manta da wani biki duk da aɗazun Mu'azzam ya yi masa zencen.
Wayar Mimi kira lokacin suna gidan su Hibba an dawo daga walima, sun yi salla kenan suna cin tuwo miyar kubewa ɗayan ita da Bintu wayarta na wajen Walida tana kallon hotuna.
 "Anty Mimi ga wayarki Yayanmu na kiran ki" 
Sai da gaban Mimi ya faɗi, wani kiran na Aji ba alheri ba ne, hannunta na cikin tuwo ya sa Bintu ta ce Walida ta ɗaukan mata wayan ta saka mata a kunni.
 "Kina ina ne?
Abin da ya fara tambayan ta kenan, kai tsaye ta ce" Muna gidan biki tare da su Bintu."
"Wani gidan bikin?
Ya kara tambaya ta, mamaki ya kamata ga mutane a falon ga su Bintu a wajen sai ta Sassauta murya tana faɗin" Gidan su Hibban Mu'azzam,gkbe bikin yayarta shine muka zo Walima."
Sai a lokacin ya tuna da mganar biikin sai kawai ya ce" Ba kusan dare ya yi ba ne? In su ba su da hankali sai ki biye musu ku zauna har dare acan?
Da sauri Mimi ta ce" Za mu dawo yanzu, da Inna mu ke jira to ta ma ce anan za ta kwana."
  Jin sunan Inna ya sa mganarsa ta ƙare sai ya kashe wayar, ya koma yana kiran Mu'azzam shi kuma wai yama faɗa masa ya na gidan Nasir ya je barka matarsa ta haihu.
Sai ya tuna tabbas Mu'azzam ya sanar masa matar Nasir ta haihu amman abunda ya bashi mamaki maza na zuwa barka ne.
Tambayar da ya yi ma Mu'azzam kenan shi kuma ya ce" Sosai ma, suna zuwa in ya zama dole."
Aji ya taɓe baki kafin ya ce" Ni dai a sanina barka ai na mata ne, ka ce ma Nasir duka duka yaushe ya yi auran da har zai yi ƴaƴa biyu.?
Ashe Nasir na kusa sai ji ya yi ya fizge wayar yana cewa" Kaji sharri shekara ta huɗu kenan da aure, miye nufin ka?
Aji ya yi karamin tsaki kafin ya ce" Duk abin da kake nufi dai."
Daga haka ya katse wayarsa, ya so ya koma gida sai dawowar Baba ya sa suka tsaya in da aka buge ɗakin kwanansu tun na samatarka aka fitar da ɗakin da matar Saddiqu za ta zauna, anan wajen wai har 2bedroom da  kitchen za a yi waje bai isa ba har san taɓa uwar ɗakin Magajiya ta ce daman ya yi mata girma a fasa a diɓa a bar mata rabi.
  Gabaɗaya sai aka sauya fasalin gidan, Mansoor dai fatan alheri kawai ya yi, Daganan ya koma gida Mu'azzan kuma bai koma Tudun wada ba, tun da har su Yaya Amina anan za su kwana tunda mahaifin Hibba yayan mahaifiyar su ne, Walida ne kawai da Bintu da Mimi suka dawo gida.
Washegari kuma yinin biki Tana da Karanta Labaran yamma sai ta kira Manaja ta ce ba za ta samu zuwa ba Salin ya fanshe ta.
Tun Safe karyawa kawai suka yi Bintu ta biyo musu su ka koma gidan bikin.
Daman Rukky ta kawo mata ɗinkin ta kuma ta ɗaukan masa mayafi da jaka da takalmi, ganin kowa da mayafin shi ina za ta riƙa yawo da hijabi a gidan Biki.
A can su ka yini suna ta shan biki, Mu'azzam da Mansoor sun zo ɗaurin auran kuma har cikin gidan sun shiga suna gaggaisa da mutane.
  Aji ya jujjuya ko zai ga Mimi amman bai ganta ba, idanuwansa suna mararin ganinta amman ba su nan sai Mu'azzam ne ya ji yana tambayar wata mata ina su Hibba? ta ce duk suna wani gida can gaban su inda Amarya ke zama, shi ya sa daga nan suka je restaurant suka ci abinci suka koma gida su ka huta da la'asar kuma Mu'azzam ya bi Aji zuwa Studio ɗin su daman ɗazu da suka je sun ga junior sai Mansoor ya ce su ɗauke shi su tafi da shi tunda uwarsa tana biki ta bar yaro ta na gararamba a tsakar gidan biki.
  A can kuma gidan biki  ba'a san sun tafi da shi ba gida ysaruɗe da neman sa tuni Hibba ta dawo hayyacinta sai kuka, Inna ce ta ce a kira su Mu'azzam tana da tabbacin su suka ɗauke shi
Ilai kuwa tana kiran shi ya ce ga Junoir nan tare da su sannan hankula suka kwanta aka Ci gaba da shirye shiryen kai Amarya.
Tunda nan kusa ne ba nisa tsakanin su bai wuce naira ɗari ba.
Mimi da Motar ta ita ta ɗauki su Bintu suka je su ka ga ɗakin Amarya tunda ba kwana an riga an yi jere kafin mangariba duk an watse shi ya sa suma suna idar da salla Mimi ta ce su zo su tafi sai suka yi ma su Inna sallama ta saka su ɗaukan Towon shinkafa miyar allayahu ta ce a kai ma Mu'azzam bawan Allah.
Bintu na gefe ta ce" Inna shi kaɗai? Ban da Baban Inna?
Inna ta ce" Wannan ga matar shi nan za ta ba shi abinci, kuma ni na fi tausayin Mu'azzamu ɗan inna"
Wata abokiyar wasan su Mu'azzam ta ce" Ke dai Inna son kai kike son nunawa, amman itama matar tashi nan ta yini, in ta koma gida ai sai dai ta kwanta ta huta ta sha gajiya."
Inna Meri ta ce" To na ji, su tafi da shi gabaɗaya da Mu'azzamun da Baban inna ba shike nan ba."
  Lokacin suka dawo a kofar gida suka iske Baba Ɗanjuma da Mu'azzam da Mansoor sai Auwalu a saman tarbama da yake garin an fara zafi haka, da farko har Mimi ta haske su da hasken motar ta kafin ta rage filitan gaban, a kofar gidan take ijiye motan tun fara bikin suna dawowa late ba lokacin komawa gidan Hajiya.
Tana ganin shi sai ta gyara zamsn mayafinta ta ɗora saman kanta Alhalin ko Bintu a saman kafaɗa ta rayata nata,  sun fito daga motan Walida ke ɗauke da Kulan tuwon Bintu ta ɗauko na miya.
  Suka durkusa nan suna gaishe da Baba ya amsa lokaci ɗaya yana faɗin" Sannan ku da zuwa, Bintu Walida, Fatima ya gajiyan hidima?
Suka amsa da lafiya lau, Mu'azzam ya gaishe da Mimi ta amsa itama ta na gaida Auwalu suma su Bintu suka gaishe su.
Baba ya ce"  Fatima nace anya barin mota ta na kwana anan ba matsala?
Da sauri Mimi ta ce" Ba matsala in sha Allahu Baba."
Auwalu yace" Saboda Akwai zirga zirgan mutane sosai, ko a yi ma Alhaji Buba mgana ta riƙa ijiye a gidan shi ne Baba?
Sai Baba yac e zai fi ma sauki bari zai yi mishi mgana gogan na zaune amman ya yi kamar ba ya wajen.
Bintu ce ta ce" Yaya Mu'azzam Inna ta ba da tuwo a kawo muku kai da Yaya Mansoor."
Baba ya gyara zama kafin ya ce" To ban da ni, ba ta ce a kawo min wani abu ba."
Gabaɗaya su ka saka dariya amman ban da Aji domin shi bai ga abun dariya ba.
  Walida ta ce" Ba ta ba mu komai ba, Tuwon ma farko cewa ta yi  na Yaya Mu'azzam ne daga baya ne da aka yi mata tsiya ta ce hat da Yaya Mansoor."
Mu'azzam na dariya ya ce" Allah ya saka ma Inna ta da gidan Aljannah."
Suka amsa da Amin Auwalu ya ce" Hibba ta manta da Mijin ta amman inna ta kasa mantawa da ɗan ta"
Mu'azzam yace" To uwa da ɗa ai sai Allah ko? Suna ta dariya, Mansoor na gefe bai ce kanzil a cikin ranshi yana faɗin Inna tasan ba zai ci ba ne, shi fa ya san abincin gidan biki mace sama da talatin a girki ɗaya ba wai yana da kyakyami ba ne amman ba zai iya ci ba gaskiya, shi  in ba abincin Inna ko na Mimi ko ba, ba shi da sakewa da shi, me ya sa ya ambaci Mimi?
  Kallon ta yake yi a fakaice ya yi kewarta shi ko kuka ya saka ta ma ya ji daɗi, ko da ba zai yi mata mgana ba in ya ganta yana samun ƴar natsuwa.
Matsayin Mimi a rayuwarsa Biro ma ba zai iya rubutawa ba.
Ya nace kallonta ta gefen ido wato ma ta take dokan shi tana yawo a gari da mayafi.
Shi ya sa suna shiga gida ba daɗewa suka shigo shi da Mu'azzam.
Bintu nan ɗakin inna za ta kwana Ita kuma Mimi na ɗakinta Mu'azzam sai ya yi zaman sa a ɗakin Inna Walida ta saka masa Tuwo ya na ci.
  Daga nan sai ya tura Kofar ɗakin Mimi ya shiga, da sallama karaf yana tura kai su ka haɗa ido da Mimi dake zaune saman Kujera ta na shan tea kanta ba ɗankwali kalaban dake kanta ya ba zu a bayanta.
Shigowa ya yi ɗakin yana wani haɗe rai, Mimi ba ta damu ba ta yi masa sannu da zuwa bai amsa ba kai tsaye ya ce" Da izinin wa kika tafi biki? Sannan da izinin waye ki ka saka wannan mayafin da na ganki ɗazu da shi?
Mimi ta san in ta yi tsiya tsiya to za su kwashi yan kallo, sai kawai ta lagwaɓar da kai tana kallon shi lokaci ɗaya tana faɗin" Na ga fa bikin gidan su Hibba ne AJI NA."
sai ya kasa mgana ya tsaya kawai yana kallonta wani abu na taso masa.
 "Kuma su Bintu ma duk mayafin suka saka?. Dakyar ya iya cewa" Mijin ku ɗaya ne da Bintu?
Da sauri ta ce" A'a sorry ba zan ƙara ba."
Wani irin abu ya ke ji na masa yawo a cikin jikinsa Har Mimi ta mike ta zo gabansa tana faɗin" Kaji nawan ka yi hakuri? Ka haƙura?
Dakyar ya haɗiye miyau a bakinsa kafin ya ce" Shike nan amman kar ki sake."
Mirmishi ta yi kafin ta ce" In sha Allahu ranka ya daɗe."
  Har tana yi masa fari da ido  da ya sa dole ya karisa ya zauna domin bai san halin da ya ke ciki ba..ita kuma sai ta wuce tana faɗin" Me zan dafa maka? Ko in haɗo maka Tea ɗin ne?
Ya kasa yi mata gaddama domin yana bukata abun da zai sanyaya masa maƙoshi kawai sai ya ɗaga mata kai.
Jikinta na rawa ta je ta haɗo masa tea ta kuma Soya masa ƙwai, kuma ya ci domin bai ji karni ba tunda ta saka kayan kamshi yau dai duk in da Mimi ta gilma sai ya bi ta da kallo. Har ya gaji da ganin ta ba ɗankwali ya ce ta rufe kanta, sai kawai Mimi ta yi masa rangwaɗa kafin ta ce" Irin ina nuna  maka kitso na ne fa, kuma ba ka ce ya yi kyau ba."
Ta karishe faɗa cikin shagwaban da ya kusa sumar da Aji yana zaune.
Sai ya kasa magana saboda kar ta gane yanayinsa sai kawai ya ce ma ta bari ya kwanta  ganin haka yasa sai ta bar mishi falon ta shiga ciki.

Ba a gidan ya kwana ba, shi da Mu'azzam suka  tafi can gidan shi suka kwana. Ita kuma Mimi ta gayyaci su Walida da su zo ɗakinta su kwana tare suka ƙi, wai suna jin kunyar kwana a ɗakin yayansu, karshen ta dai ita  kaɗai ta kwana washegari kuma da kanta ta  tashi  ta haɗa abun ƙaryawa sai Walida da tazo daga baya ta taya ta aikace aikace. Doya ta soya mu su da ƙwai, sai tea Bintu ta ce ita Indomie za ta ci Mimi daman da safe sai ta sha ruwan zafi, sai ta gasa ma su Aji buredi da kanta ta kira su ta ce su zo gida su karya, gogan ta fara kira bai ɗauka ba sai ta kira Mu'azzam.
  Ba su suka zo gidan ba sai wajen sha ɗaya saura na safe lokacin su Mimi har sun shirya za su koma gidan biki, a ɗakin Inna Walida ta haɗa musu abun ƙarin su, Mimi tana ɗakinta tana karisa shiryawa Bintu kuma an cakare cikin wani leshi doguwar riga an kashe ɗauri mayafi a saman kafaɗa.
Mu'azzam ya riƙe baki yana faɗin" Lalle Bintu, wato kin manta da auran kina nan kina ƙara'i ko? Ina tausaya ma Bashir."
Bintu ta yamutsa fuska kafin ta ce" Gwara na ci lokaci na, shima ai ya na can gida ya na cin lokacin sa da matarsa."
  Ta faɗa cikin bayyana wani haushi a ƙasan ranta. Mu'azzam ya kwashe da dariya yana faɗin" To sai ki hana shi?  daga gani dai wannan maganar cikin kishi kika yi ta"
Bintu za ta yi mgana kenan sai ta ɗaga ido su ka haɗa ido da Mansoor sai ta yi ƙasa da kanta, shi kuma hararanta ya yi kafin ya ce" Na manta ne jiya ai da gidan kika kwana, miye amfanin kwanan da kika yi anan ɗin?
Daganan Sai Bakin Bintu ya Mutu ta kasa magana, Mu'azzam na ta mata dariya tana faman tura masa baki a fakaice.
Sun gama karyawan kenan sai ga Walida ta shigo daga ɗakin Mimi take itama ta shirya tsaf tana faɗin" Bintu Anty Mimi ta gama shiryawa fa"
Sai Bintu ta miƙe Mu'azzam ne ya kallesu da cewa" Wai can gidan kika watsar da twins ɗin? Bintu ta harare shi ta na murguɗa masa baki, shi kuma yana yi yana dariya so yake Mansoor ya ji ya yi mgana shi kuma sai ya yi kamar bai ji su ba.
  A dai dai lokacin Mimi ta shigo ɗakin cikin shigar wani material mai ruwan zuma, ba ta saka mayafin ba sai ta riƙe shi a hannu tare da jakarta amman kafarta cikin takalmi mai rufi na mata, duk da ba wani kwalliya ta yi ba ta yi kyau kwarai da gaske ɗaurin da ta yi ya zauna a saman kanta sosai.
Bintu ta kalle ta daga sama har kasa kafin ta ce" Na siya wannan wankan, amman abu ɗaya ya yi miki naƙasun makin da zan baki."
Mimi na mirmishi ta ware ido tana faɗin
" Miye shi "? Ta faɗa tana kallon Aji ta gefen ido da ya yi tsam tun shigowarta.
  "Turare mana, kwata kwata ban ji Antyn tawa tana tashin kamshi ba ne"
 Walida ta ce" Kuma fa, ni ma yanzu turarenta na fesa baki ji kamshin shi ba."
 Bintu ta ce" Gaskiya ki koma ki saka turare domin so nake yi duk in da muka gifta a san fa mun so waje."
  Mansoor ya ɗago da sauri yana kallon Bintu cikin haɗe rai ya ce" Ke, ba ki da hankali ne?  me ya haɗa matar aure da fesa turare? Ko budurwan ce ke kin ga a dacewar a hankalin ki ta fesa turare tana tafiya mazan da ba muharramanta ba suna jin kamshin ta? ba na son kauyan ci fa"
Ya faɗa har idanuwansa na ƙanƙancewa Mu'azzam ya gyaɗa kai kafin ya ce" Gaskiya ne, a guji aikata abunda yake haramci ga addini Bintu." Kamar idanuwanta za su faɗo wajen hararan Mu'azzam. Sai mansoor ya ga no ta a fusace ya ce" Wa kike harara?
Sai Bintu ta fara fiki fiki da ido.
 "Sa'an ki ne da zai faɗa miki gaskiya ki riƙa hararan shi? Ki shiga taitayin ki fa domin ba ki wuce a sake miki ladabi ba."
  Ya faɗa har y na nuna ta da hannu. Walida da Mimi suka kalli juna, Mu'azzam kuma kansa na kasa ya na riƙe dariyarsa sai ji ya yi kawai Mansoor ya tallabe mishi keya lokaci ɗaya yana faɗin" Kai ma sakarai ne, kai ba yayanta ba ne? Me ya sa za ka zauna kana yi mata dariya?  Mu'azzam ya dafe kansa yana ƙara sunkuyar da kai  yana yar dariya kawai sai Mansoor ya girgiza kai kafin ya miƙe lokaci ɗaya yana faɗin" Itama matar taka haka kake zama kana yi mata wannan dariyan ? lalle  baka da hankali kuwa, in ka bari mace ta raina ka, ka kaɗe har ganyen ka wlh."
  Daga haka ya mike lokaci ɗaya yana saka wayarsa a aljihun wandon jikin sa na shadda mai ruwan toka.
Mu'azzam ma sai ya miƙe yana yar dariya amman bai yi mgana ba, Bintu kuma ta yi fus kamar ta fashe. Shi abunda ya ba shi mamaki wai sake fita za su yi? Amman bai yi magana ba ya bari yag a iya gudun ruwan su.
  "Za mu koma gidan Amarya, yau tare da su Bintu."
  Ya ji Mimi na faɗi, kai tsaye bayan ta kalleshi sai ya yi kamar bai ji ba sai Mu'azzam ne ya ce'" A dawo lafiya Anty Mami."
Sai kawai Mansoor ya bi Mu'azzam da kallon mamaki shi kuma yana ganin haka sai ya ɗaga hannu yana dariya ya ce" Ni addu'a kawai na yi ba Izini na ba su ba."
Yana gama faɗin haka ya fice daga ɗakin yana yar dariya ganin haka yasa Walida ta bi bayan shi Bintu ma ta kwashi takalmanta a hannu ta fice daman tana jiran su keɓe ne yau sai Baba ya shiga tsakaninta da Mu'azzam, aiko suna fita ɗakin Baba suka shiga shi aka bari da raba diraman Mu'azzam da Bintu.
  Tun bayan fitan su Mu'azzam daga ɗakin fiye da mintina goma cikin su ba wanda ya yi mgana, Mansoor kansa ya kauda kamar ya manta da ita a ɗakin ita kuma sai kwarjinsa ya sa ta kasa ƙara yi masa magana, sai gani kawai ta yi zai raɓa ta gefen ta ya fita daga ɗakin Innar da sauri ta ce'" Ba ka ce komai ba?
Ya duka ya na duba takalminsa lokaci ɗaya yana faɗin" Me kika ce?
Ya faɗa ya na ɗagowa dai dai ta juyo sai suka tsaya suna fuskantar juna.
Ba ƙaramin dauriya ya yi ba, domin ji yake kamar zuciyarsa za ta yi tsalle ta fito waje.
 "Na ce maka yau za mu koma gidan biki tare da su Bintu, kuma ba ka ce komai ba?
 "Me zan ce?  shi bikin baya ƙarewa ne, kullum sai an je ne?
  Mimi ta rausayar da kai, cikin wani irin Salo tace" Eh mana yau gidan Amarya za mu je, mu ɗan ta ya ta zama da gyare gyare."
Ta gama faɗa lokaci ɗaya tana fari da Idanuwanta kuma hakan ta ya cimma ruwa domin abun ya daki zuciyar Aji da har sai da ya kaɗa kai lokaci ɗaya yana faɗin" Ba kun kai Amaryan ba? Ina ce ba shike nan ba."
 "Haba mana, ka ga fa saboda Hibba ne tana can ta na jiran mu wallahi Allah."
  Shuru ya yi mata yana kallonta saboda yau dai ya bari idanuwansa sun more ma kallon ta  tunaninsa yadda ta yi masa kyau a idon nan haka ma wani zai ganta a waje ya ji ta burgeshi?. Nan nan da ya ji zuciyarsa ta yi duhu ya haɗe girar sama da ta ƙasa kafin ya yi mgana sai ji ya yi muryan Mimi cikin yar shagwaɓa.
 "Ka ji, ka ce sai mun dawo mana,"
  Numfashi ya sauke so yake ya ce " A a amman Mimi ba ta bashi damar mgana ba sai kawai ta fara buga kafa cikin yar shagwaɓa tana faɗin" Ka ji mana Yayan mu, mu tafi ko?
"Ina hijabin to"
Ba haka ya so ya faɗa ba, amman sai zuciyarsa ta rinjayi zuciyarsa ya furta abunda bai yi niyya ba.
Kai tsaye ta ɗaga masa mayafin hannun ta lokaci ɗaya tana faɗin" Ga shi nan a hannuna."
Bai samu zarafin mganar ba ta warware mayafin ta yafa shi a saman kafaɗan ta daman ta yi ne domin ya yi mgana.
 "Ki warware shi ki saka shi bisa kanki, in ba haka ba tafiyar nan ta fasu."
  Da sauri ta ɗora bisa kanta tana yar dariya lokaci ɗaya tana faɗin" An gama ranka ya daɗe." Sai kawai ya juya ta gefe yana mirmishi amman shi a tunanin shi Mimi ba ta ga sanda ya yi mirmishin ba.
Kai tsaye ya ce lokacin da yake juyawa zai fita daga ɗakin" Ku dawo da wuri, ku mata ne bai kamataa kina tuƙin dare ba ok?
Sai ta gyaɗa kanta shi ya fara gita sai ta bi bayan shi.
 "In ka min izini daga can zan je gidan su Rukky na gaishe da mamansu, kasan tun kwanaki da ka hanani wallahi ban je ba."
Kai tsaye ya juyo yana fuskantar ta hannayensa duka cikin aljihun wandon shaddarsa yana kallon Mimi ganin kamar yana  mata kallon na tuhuma ne yasa ta ƙara faɗin" Wallahi  ban je ba, tunda ka ce a'a hakuri kawai na bata."
"Ba sai kin rantse ba, ai nasan ba ki je ba."
Ya faɗa kai tsaye tana masa kallon mamaki sai ya shanye da faɗin" Ku je da Izinina amman ba domin halinta ba, tunda na Lura kamar munafuka ce"
Mimi ta riƙe baki tana faɗin" Rukkyn?
"Eh."
  Ya faɗa kai tsaye sannan ya kama hanyar barin shashen Inna Meri, ita kuma Mimi sai ta jawo kofar ɗakin Inna ta saka key ɗin da ke jikin kofar ta rufe, ɗakinta daman ta kulle shi tun ɗazu.
Itama can kofar ɗakin Baba Ɗanjuma ta same su har da uban gayyar.
Ta rankwafa ta gaishe da Baba Ɗanjuma ya amsa cikin fara'a yana faɗin" Fatima na yi ma Alhaji Buba mgana daga yanzu ki riƙa shiga da motar ki cikin gidansa, in za ki tafi wajen aiki sai ki shiga ki ɗauka."
Kanta na kasa ta ce" Na gode Baba Allah ya ƙara girma"
  Nan su ka bar Mazan su kuma su ka fita Mimi ta tukasu a mota, sai da su ka fara zuwa tudun wada sannan su ka ɗauki Hibba zuwa gidan Amarya, daga can kuma zuwa la'asar bayan sun gama yi ma Amaryan yan gyare gyare Mimi ta ce su raka ta gidan su kawarta  Rukky tunda kusa ne da wajajen gidan Amarya.
Sai dai Rukky ta gan su kwatsam, da suka shiga ciki ne Rukky ta ce" Yau da ya ga dama ya barki kika zo duba maman ma sai da ya haɗo ki da agents?
Mimi ta saka dariya kafin ta ce" Wa ya ce miki shi ya hanani zuwa? Ban dai samu zama ba ne, kuma wlh ba ruwan Ajina ni nace su rakoni tunda nan kusa da kune gidan Amarya."
  Rukky ta yi wani dariyan kar ki rena min hankali kafin ta ce" To ki faɗa ma wata haka bani ba. Mijin nan naki gaskiya Mimi ɗan takura ne, ya cika tsanani da akida dubi fa yadda ya hanaki sakewa da rayuwarki?
Mimi ba ta yi mgana ba Rukky ta cigaba da cewa" Kowa mganarki ce yake yi a ma'aikata kin koma saka burma burma hijabai kamar wata takari, kuma wai su Hajiya suna ganin ki? Mimi ta yi ƙaramin tsaki kafin ta yi mgana Rukky ta dafa ta tana faɗin" Ko da yake yau naga kin saka mayafin kila kin murza kambun ne"
Mimi sai ta kasa mgana kawai ta ƙyale Rukky tana mganganun ta  sai dai ta yi mata Mirmishi. Mamansu kuma ko a fuska ba ta nuna mata ba, lokacin da Mimi ta ce" Kiyi hakuri Mama ban samu zuwa a lokacin da ya dace ba."
Ita kuma sai ta ce" Bakomai Fatima. Na ji sauki ma Alhamudillah na gode ya wajen megidan naki?
Sai Mimi tayi karyan yana lafiya yana gaisheta Rukky na zaune tana hararanta, jar su Buntu ma sun gaisheta Mimi ta ce kannen mijinta ne da matar kaninsa.
  Sai da suka fito za su tafi ne Rukky ta yo musu Rakiya kafin ta ce" kin sauya Mimi kin fara karya, wannan Mijin naki ne zai ce yanq  gaida Mama?
Mimi na ɗaga gira ta ce" Ikon Allah. Me kika maida Mijina ne?
Kai tsaye Rukky ta ce" Ɗan girma kai mara mutumci Mana."
Mimi ta haɗe rai tana faɗin" To na gode Rukayya." Ganin Haka ya sa Rukky ta ce" jiya naje gidan Bibi ba ta da lafiya laulayi."
Mimi ta ce" An samu rabo kenan? Allah ya raba lafiya" Rukky ta amsa da Amin ta na so ta bata labarin hiran Aji da suka yi da Makama duk da bai saki jiki ya bata wasu labaran ba, amman a yadda yake maganar acikin hallayan Aji ko kwatan su Mimi ba ta sani ba, a jiyan tanna nuna ma Makama Aji baya son Mimi yanzu in ya so ta a bayan yanzu yana da dalilin auranta. Shi kuma ya na mata rantsuwa da Allan da ya hallicesa duk duniya ba wata mace a zuciyar Aji kamar Mimi.
 "Wai ni ko ina Jaheed ne Mimi?
 Mimi ta shirin buɗe mota daman su Bintu tuni suna cikin motar suna Jiran ta.
 "Ban sani ba, tun kafin bikina rabo na da shi, a waya kuma muna viewing ɗin status ɗin juna amman ba ya min mgana."
  Rukky ta jinjina kai kafin ta ce" Allah Sarki bawan Allah, Allah ya bashi dangana" Mimi ta yi mata wani kallo kafin ta ce" Amin amman ko zai dangana dake ne Baby?
Sai Rukky ta saki baki kafin ta samu damar mgana Mimi ta shige mota tana yi mata dariya.
  Daga gidansu Rukky gidan su Hibba suka koma, bayan an yi mangriba suka ɗauko Inna Ita kuma Hibba ta ce sai zuwa jibi in an gama watsewa, yau da wuri suka dawo kamar yadda Baba Ɗanjuma yace gidan Alhaji Buba ta saka motar ta, tama yin Hon megadi ya leko su ka gaisa sai ta nuna masa gidan wanzamai ta ce daga nan take ita ce za ta rika ajiyan Mota sai ya ce yallaɓai ya sanar da shi.
Bintu ta so ta ƙara kwana Inna ta ce ba a gidan nan ba dole ƙanwar naki ta koma gidan ta amman ba haka rai ya so ba.
  Ranar lahadi Mimi ta samu hutu a gida, ranar kuma Mu'azzam ya koma kano ya bar Hibba anan sai bayan bikin Saddiqu saboda bikin ya kusa saura sati biyu da wani abu Sai yace kawai bari ya barta anan ita da Junior Allah bar shi in ya dawo ɗaurin aure sai su koma tare, ai ko Hibba kamar ta zuba a ruwa ta sha tsabar murna.
Saboda tun bayan auran su jaihuwan Junior ne kaɗai ta zo Gombe ta jima sai dai su zo su yi kwanaki su koma tare shi ya sa  ta ji daɗi da ya ce ita ta zauna har zuwa a gama bikin Saddiqu.
  Shi ya sa ana watse biki ranar litini zuwa talata baƙi suka koma gidajensu, laraba ta tattaro ta dawo wajen Inna Meri. Ginin Saddiqu tuni ya kammallah fenti kaɗai ya rage aiko ma da Auwalu kuɗi yake yi ana yin aikin, da yake magajiya na yawon faɗin shima Saddiqu ƴar masu arziƙi zai aura, Baban yarinyar ɗan kasuwa ne sannan mamanta ma'aikaciya ce kuma ita kaɗai su ka haifa mace suna sonta gatan duniya duk a kanta ya ƙare ƴar nan anguwan Jeka da fari ce.
  Kuma komai na shiirin biki ba agidan nan suke gudanar da shi ba, Inna Meri ko sau ɗaya Magajiya ba ta taɓa ce mata ga wani abu na game da bikin nan ba, Saɓanin Inna Meri komai ya shafi ya'yanta da kanta za ta bi Magajiya har ɗaki ta sanar da ita ko da ba za ta nuna maraba da mganar ba, amman ita ta ware ta daga ita sai ƴaƴanta sai su gaje kawai ke shiga da fita, In Inna ta ji wani abu sai a bakin Baba Ɗanjuma.
Har ta kayan lefe zuwaira ta haɗa a can gidanta kuma ko gidan nan ba'a leko da shi ba. Sai dai waɗanda aka faɗa mawa a suka riƙa zuwa can suna gani, Itama Inna Meri abunda ya sa ta sani Mariya a hanyar islamiya ne suna tafiya tare a hanyar makarantar take faɗa ma Walida an gama haɗa lefen Saddiqu akwatuna niyar suna gidan Yaya Zuwaira sati mai zuwa za'a je a kai. Da Walida ta faɗa ma Inna ba ta nuna rashin jin daɗinta ba, ta shiga har ɗakin Magajiya ta yi mata murna sannan ta saka albarka a ginin da a ka gama.
  Buɗe bakin Magajiya sai ce ma Inna Meri ta yi " Eh gani na yi Agola ma ya samu waje ya kamkame ɗan masu gida na gefe, gwara shima ya zo ya gina ya zauna ko banza yana da gado a gidan."
Sai ga Inna Meri ta dawo jiki duk a sanyaye, abun bai yi mata daɗi ba, har sai da ta yi maganar ta ce duk Baban inna ya ja za mata wannan wulakancin, Bintu da ta zo ta ji labari sai cewa ta yi " Ke ma Inna kin cika abu, me ya kai ki? abin da ba'a so ka ji ba ai sai ka nuna baka sani ba, ko mu da muke yan'uwansa ba'a gayyace mu ba. Nima shekaranjiya  ne Jummai ta shigo gidana a bakinta nake ji wai muje mu ga kaya za'a kai ranar asabar kai tsaye na ce mata ba za mu je ba, ai ba'a so mu gani da an so mu gani da an sanar damu takanas in har muna da muhimmanci kenan."
  Su Yaya Amina duk suna gidan, suma suka ce gaskiya abin da aka yi bai kamata ba, domin ko ankon bikin da suka fitar daga ɗakin Inna Meri ba'a nuna ma kowa ba ashe sun fitar da Atamfa da leshi Zuwaira ce har da matar Auwalu Maryama.
Isu isu tare da ya'yan su Gaje da makota da yan garin da suka ɗauka ƴan'uwa sai dangin Magajiyar, Ko Walida da ke karama ba ta ci arzikin a nuna mata ba tunda sun kwaɓi mariyan ba ta yi mganar da Walida ba. Ankon ma dalilin ganin su Yaya Halima ce makociyar ta ƙawar Zuwaira ce a wajenta ta ga ankon ta ce ba ta san da shi ba kai tsaye ta ce" Ankon gidan ku ne fa?  na auran Saddiqu."
Sai Yaya Halima ta kasa mgana, Ita ta zo musu da mganar ankon, Bintu ta ce to ba za su yi  ba tun da dai haka ne to ko Bikin ma in takama sai su sha zaman su.
Inna Meri ta ce" Sai mene?  tunda basu saka ku ba ai yan'uwanku ne suna da hakkin ku shiga a yi daku, kar naji kun kara mganar ba za ku shiga bikin nan ba da ku za'a yi komai in sha Allahu." Faɗan Inna yasa suk ce sai dai su fito da ankon su na dabam amman ba za su yi irin na su ba, Mimi sai mganar ankon ma ta ji duk da tasan yanayin gidan daman sai a hankali ita kanta ba ta taɓa ganin Magajiya ta yi mata dariya ba, in ta gaisheta daƙyar ta ke amsawa.
Mimi suka ce ta zaɓa musu Atamfa, mai kyau da za su yi fitar biki da shi, Bintu ta ce ai su nasu Atamfa ce dole su kuma su sauya taku aka ce leshi Bintu ta ce sai dai su yi material ko shadda.
  Dakyar aka tsaida shawaran yin Material Hibba daman tana kasuwanci ta saka aka turo mata kaya suka zaɓa, kowacce ita ta biya ma kanta, Mimi ta siya ma kanta tare da Walida ta ce a ɗauko ma Inna Atamfa mai kyau na fitar biki, Bintu ta ce Inna ba ta da matsala tana da Sabbin kayan da ba ta saka ba tun na bikin Yaya Mansoor Mimi tac ce duk da haka dai itama za ta yi sabo, Inna Meri n ta godiya da son barka.
A na saura sati ɗaya biki aka kai kayan oefe, Kuma da gaske suke yi ba su gayyaci kowa ba Inna Meri ma tusa kanta ta yi Gaje ta shigo take faɗa mata ita kuma  ta shirya ta bi Gajen suka tafi tarec daga  can gidan Zuwaira a ka je da ita kai kayan, Inna ta so ko Bintu ta zo a je da ita Bintu ba ta ma zo gidan ba ta ce Basheer ya ha na ta fita. Duk da kowa yasan ba ta yi niyya ba ne amman Bashir ba ya hana ta zuwa gida.
  Kuma an musu sha tara na arziki dai dai da ruwan da aka basu  da a ka dawo dashi gidan ba a kawo ma Inna Meri  nata rabon ba, kuma har su cincin da su pepe chicken an yi sun taho dashi har da kuɗi kuma an raba amman ko abunda ba a so ba ta gani ba Walida na ta kufar baki inna Meri ta ce su yi ta kaya ita abun duniya baya gabanta, Cincin kuma ga shi nan har da su cake a ɗakin ta Domin Mimi sauran nata ta kwaso ta kawo ma inna har ya fara daskarewa saboda Ajiya, Aji ne daman ta ijiyema ko zai ba ma abokansa da ta yi masa mgana ya ce shi yaro ne da zai riƙa rabon abu? Wannan ai aikin mata ne ta cire shi aciki shi ya sa tattara sauran ta kawo nan ɗakin Inna.
  Kuma duk abin da ke faruwa Baba Ɗanjuma bai sani ba, Inna Meri ce za ta faɗa masa kuma ita ba ta da irin wannan, kuma ba ta rike abun a ranta ba ta saka Mu'azzam ya turo kuɗi Mansoor ma ta ce ya kawo hatta su Amina Halima Bintu sai tace su samu abunda za su haɗa auran ɗan'uwan su ne, Mansoor bai cika zuwa gidan ba sai an kwana viyu suna ta shirye shiryen tafiya Ibadan buga wasan Premie League tare da yan kudu za su buga 100k ya ba da Mu'azzam kuma dubu Hamsin.
Yaya Amina 10k, Yaya Halima 15k, Bintu kuma da ƙyar ta ba da 5k ba domin ba ta da abunda ya fi haka ba, ta ce ne ba za ta ba da ba, Inna Meri ce ta yi ma ta jan ido ya sa ta ba da dubu Biyar ɗin ma.
Haka inna ta haɗa 200k cir daga bangaren ta  ita da ƴaƴanta ta kai ma Magajiya amman ta karɓa ko godiya a wulaƙance ma kamar daman  dolene su ba ta kuɗi mai yawa haka.
  A na saura kwana biyar auran Saddiqu bai ko samu dawowa garin ba an ce sai ranar Al'amis, Mimi ta samu wayar Baaba Uwani ashe Hajiya ba ta da lafiya, yini ta yi a asibiti Daddy ne ya zo ya gan ta kwance zazzabi ya rufe ta, tunda daman Mimi ta daina zuwa kai Mota ba ta kara zuwa gidan ba sai dai su yi mgana ta waya. Ranar ma ta na wajen aiki ta kira da safe ba ta ɗauka ba, da rana ma ta ƙara kira shi ne hankalinta ya tashi ta ji ba'a ɗauka ba sai da ta dawo gida ta Kira wayar Baaba Uwani sai take faɗa mata suna asibiti amman ga su za su dawo gida.
Hankalin Mimi ya tashi nan da nan ta Kira Mommy ta sanar da ita  sai ita kuma ta ce ta yi maza ta shirya ta je ta ga jikin Hajiyan
  Aji ba a gidan ya kwana ba, shi ya sa ta je ta sanar da Inna Meri tunda ta yi ta kiran wayarsa bai ɗauka ba, Hibba na gidan lokacin tunda nan ɗakin Inna ta lke kwana, Har ta yi kwana Mimi ta yi mata a lokacin dariya ta yi kafin ta ce" To yayan namu fa? Shi ya riƙa kwana a  ina?
Mimi tace" alAi ba ko da yaushe yake kwana a gidan ban  ba kin gani ba ke ma"
Hibba cikin Mamaki ta ce"Ikon Allah! To ina yake kwana? Mimi ta ce can gidan sa mana, alokacin ba ta yi mata mgana ba, saboda ta na jin Nauyi amman a ɗan zaamanta ta fahimci zaman aure Mimi da Yaya Mansoor zama ne kamar na bakin juna a kuma yadda ta san labarin auran su da komai tun fari Sai Mimi ta mike tsaye in ba haka ba, ba za ta iya lankwasa zuciyar Yaya Mansoor  da har soyayyarta ta shekara da shekaru dake cikin zuciyar za ta  bayyana kanta.
  Hibba da kanta ta ce bari ta raka Mimin can gidan su duba Hajiya, lokacin mangariba ta kusa Walida na islamiya, sai suka tafi su biyu Inna Meri ta ce ita ma gobe da Safe sai ta je ta duba ta, Mimi ba ta ɗauki mota ba sai  dai suka Hlhau adaidaita a hanya Mommy ta kira ta ta ce sun yi waya da Daddy yacl ce sun dawo amman gidan sa ya wuce da Hajiya. A karon farko tun bayan auran Mimi ta je gidan Daddy dalilin ciwon Hajiya ta iske Hajiya na ta barci ta sha allurai da ruwa.
Duk ta faɗa, suna gidan har wajen Karfe goman Dare.
Suna shirin dawowa Daddy ya ba da direba ya kawo su gida. Tun da Hajiya ta farka ba ta daɗe ba sai ta kara komawa barci, a ɗakin Mama aka sauketa Daddy ya ce ita za ta kula da ita, Mimi duk ta damu har dmuwar ya bayyana a saman fuskarta.
Kamar a mafarki sai ga Aji ya kira ta ta ɗauka cikin kasala.
 " Kuna ina ne?
 "Muna gidan Daddy"
 Sai kawai ta ji ya ce" Zan zo na ɗauke ki yanzu, sai ya ji yanayin da ta amsa sai da gabansa ya faɗi da sauri ya ce" Ya mai jikin?
Mimi ta sauke ajiyar zuciya kafin ta ce" Da sauki ta samu barci ne"
Sai ya ɗan samu salama ya ce ga shi nan karisowa, suna gama wayar ta koma ɗakin ta na ce ma su Mama Mansoor zai zo ya ɗauke su. Shi kuma gida ya je domin ya yi mata sallama da safe za su yi sammakon ta shi zuwa Ibadan. ya ga ba ta nan sai Inna Meri ta ke faɗa masa abin da ya faru, ga dare ya yi kuma bai kamata ya tafi bai yi mata sallama ba, ganin ma ya na ta jira sai Inna ta ce ko zai je ya duba Hajiya nan ne daganan ya ɗauko su?
Daman tunanin da ke ransa kenan ko gaddama bai yi ba, ya na ma hanya ne ya kira Mimin suka yi mgana tun da Hajiya ce ita zai gaisheta ai ita ba ta yi masa komai ba, ko bakomai ta so tarayyan shi da Mimi tun a tashin farko.

Sai da ya zo ƙofar gidan sannan ya kira wayar Mimi ya ce ga shi ya zo yana ƙofar gida, sanin halin shi ya sa ba ta ma yi tunanin zai taɓa cewa zai shigo ciki ya gaida Hajiya ba, sai kawai tavce Hibba ta shirya ga shi nan ya zo. Sallama suka yi ma mutan gidan Daddy yana cikin ɗakin sa a lokacin har ciki ta shiga ta yi masa sallama.
A lokacin har yana tambaya ta ya megidan nata? Sai ta ce yana ƙofar gida shi ya zo ɗaukan su.
  Ba ta taɓa tunanin zai ce zai shigo ba sai da suka fita can bakin get lokacin yana daga jingine a jikin motar shi yana mgana ta waya. Sai da ya gama sannan ya kalli Mimi lokaci ɗaya yana faɗin" Kin faɗa musu zan shiga ciki?
Cikin mamaki Mimi ta ce" Daman za ka shiga ciki ne? Ai ba ka sanar da ni ba."
Kai tsaye ya ce" Sai na faɗa miki?  tun da kika ji na ce zan zo ai kinsan mganar, amman tunda ba a maraba dani mu je kawai." Hibba na gefe ta na mirmishi tun bayan gaisuwar da su ka yi ta koma gefe.
Sai kawai Mimi ta ga Aji na shirin komawa Cikin mota ai da sauri ta ce" Sorry, bari na je na sanar da Daddy please"
Ta faɗa lokaci ɗaya ta na ɗaga hannunta kafin ta juya ta koma cikin gida.
  Ba jimawa sai ga shi ta fito, Hibba ta ce su shiga su fito za ta jira su a mota. Mimi na gaba yana bin ta bayanta har falon Daddy, kuma Aji ya yi ƙoƙarin rankwafa ya gaishe shi, amman Daddy ya hana shi sai ya bashi suka yi musabaha, ya tambayi jikin Hajiya ya ce ta samu sauƙi tana ta barci.
Sun ɗan jima shuru sai Daddy ya ɗauko hira da cewa" Ya ayyuka?  ni ma na ce zan fara bibiyan wasan ƙwallo nan, amman kuma sabgogi sun hanani."
Aji ya yi mirmishi amman bai yi mgana ba Daddy ya cigaba da faɗin" Kuna fita gari gari buga wasa kenan?
Aji ya gyara zama kafin ya ce" E, sosai ma. Muna zuwa buga wasa masu gida muma ana zuwa namu gidan, sannan muna amsar gayyatar sauran ƙungiyiyon ƙwalon kafa na sauran jihohi, yanzu haka gobe Ibadan za mu je za mu buga wasan Premie league tare da kungiyar ƙwallon kafa ta yan kudu."
Daddy ya jinjina kai kafin ya ce" Ma sha Allah, naji daɗin jin haka Allah ya taimaka Allah ya ba da Nasara."
  Aji da Mimi suka da Amin lokaci ɗaya ta kalleshi ya kalleta amman shi sai ya yi saurin ɗauke kansa, Ita kuma ta na mamaki ashe tafiya zai yi ba tasa ni ba? Amman dai kwanaki nan ta san baya zama saboda suna buga wasa ta ɗauka anan garin ne ashe sai an lula. Daddy har tambayan sa ya yi ko akwai tashar da za'a nuna wasan na su? Aji yace gaskiya bai sani ba amman ko ba'a haska a talabijin ba za a iya haska wasan live a wayoyi nan Daddy ya ce zai yi ƙokari ya kallah in sha Allahu.
  Daga nan suka yi sallama, Ya ce Mimi ta rakashi ɗakin Mama ya duba Hajiyar, Allah kuma ya sa lokacin da su ka shiga Hajiya ta farka tana ma zaune Mama da Baaba Uwani na kanta sun ba ta ruwa ta sha jikin nata da sauki tunda da ta gansu cikin muryan Ciwo ta ce" Binta, Mansoor kune tafe?
Sai Mimi ta duka ta rike hannunta tama faɗin" Hajiya ta kin bani tsoro don Allah ka da ki mutu yanzu ki bar ni,"
Sai kawai Mimi ta fara hawaye, Hajiya ta dafa kanta tana mirmishi kafin ta ɗago tana  kallon Mansoor.
Shi kuma sai ya ɗan rankwafa yana gaisheta Hajiya ta amsa a sanyaye kafin ta ce" Binta ko na Mutu ba za ki yi maraici ba tunda kina da wasu dangin yanzu, balle ma ai ba yanzu zan nutu ba sai mun tatse duka arzikin mijin namu." Mama da Baaba Uwani suka saka dariya, Ta gefen Ido Mama ke kallon Mansoor tana so ta ga da abunda ya fi Jaheed da Mimi ta ƙi shi saboda shi.
  Ba shi da makusa sai dai ba shi da fara'a ko yar barkwancin da Hajiya ke yi masa ko mirmishi bai yi ba, Hajiya sai zolayan shi take yi da cewa ta faɗa ma inna Meri in zai zo gaisheta ya zo da Farar Leda.
Sai dai su Baaba Uwani su dara amman shi ko a fuska bai nuna haka ba, shi ya sa ba su wani daɗe ba.
Su ka yi ma Hajiya sallama Aji ya ijiye ma Hajiya kuɗi a gefenta suka fice sai bayan fitan su ne ma ta gani sabbin yan dubu daman waɗanda ya cire ne zai sallami Inna da Baba sai Mimi.
  Suna tafe a Hanya Mommy ta kira wayar Mimi suka yi mgana yana jin ta kasa ƙasa ta na cewa ga su a hanya za su koma gida, ta na kuma sanar da ita  Aji ne ya zo ya duba Hajiya kuma ya na kallonta ta na sharen hawaye, bai san me ya sa har yanzu Mimi ba ta san ta girma ta daina shagwaɓa ba.
Sai da ta gama wayar kawai ta ji ya ce" Ke wai ba ki san kin girma ba ne? Katuwar mace da ke kina koke koke?  to in mutuwar ta zo za ki hana ta ɗaukan Hajiyan ne?  ko dai yake yi shagwaɓarki son ranki yar Major kike gata sai dai ki ba ma wani labari."
ganin Hibba a Motar ya sa ba ta yi mgana ba, sai ta kauda kanta.
  Ba ta so  ganin wani na ta na rashin lafiya ballantana Hajiya da ba tsohuwa ce mai laulayin ciwo ba, ta daɗe ba ta ga ta yi ciwon da ya kwantar da ita irin haka ba shi ya sa ta damu, bayan sun koma gida Mimi ɗakin ta yi kai tsaye shi kuma sai ya tsaya dakin Inna Shi da Hibba wacce bayan gaisawar da suka yi da Inna ta ce ya mai jiki? Ta ce ta ji sauƙi ta shige ciki ta iske Junior da Walida Barcinn su ma ya yi nisa, ita daman katifa take sakawa a ƙasa ta kwanta Inna Meri kuma ba ta damuwa ita ko a ƙasa ta na kwana kuma ga gado amman ba ta cika kwanciya a kai ba.
  Mansoor ya sanar da Inna mganar tafiyarsu gobe daganan ya sallame ta da kudi y na faɗin" Inna ku riƙe a hannun ki, ina ga kamar za mu kai kamar sati ɗaya a can."
Inna ta karɓa ta na faɗin" Allah ya ysare ka, Allah ya baku nasara duk in da ka sanya Kafa Allah ya sada ka da slherin sa Baban Inna."
Ya riƙa amsawa da Amin kafin ya ce" Baba ya shigo ne ko? Ko ya kwanta ne?
Inna Meri ta ce" Eh yana cikin ɗakin sa, amman ban yi tunanin ya kwanta ban daɗe da dawowa daga wajen sa ba."
Sai ya ce bari in zai wuce zai shiga ya yi masa sallama. Shuru na wani lokaci Kafin Inna ta ce" Ka ta shi ka je ka yi ma matarka sallama tun da ka ce da asuba za ku tafi ko?
Sai ya gyaɗa mata kai kafin ya miƙe yana faɗin" Shike nan Inna zan tafi, sai mun yi magana."
  Inna ta raka shi da fatan Allah ya tsare su har ya fita ta ƙwalama masa kira ya dawo kai tsaye ta ce" Kana waya da Gwaggon ka Yalwa kuwa? da sauran babanin naka?
Sai ya sosa kai kafin ya ce" Mun kwana biyu ba mu waya ba, amman ina na samu sarari in sha Allahu zan kira su."
Inna Meri ta ce" Ya dai kama ta, ka riƙe ƴan'uwan mahaifinka domin ba ka da waɗanda su ka fi su a yanzu, ɗazu bayan fitar ka mun yi waya da  ita Yalwa take tambayata kai nace ka na nan, har ta ke faɗa min Mumbashir ɗan wajen Babanka Karimu ya yi hatsari a mashin ya samu karaya a Kafa da cinya ana ta wahala sai an gyara ɗorin bai yi ba, Domin Allah Baban Inna in ka samu sarari ka kira su ka ji yadda ake ciki na taimakawa ka taimaka musu."
  Kai Tsaye ya ce" In sha Allahu, Allah ya ba shi lafiya." Inna ta amsa da Amin ta ɗora da faɗin" Allah ya ba da iko, itama Bintar in ka samu sarari ko daga baya ne, sai ka tafi tare da ita ta ga sauran dangin ka za su ji daɗi, har Bauchi sai ku wuce wajen Babanka Kabiru" Shi dai na shi Toh ne, domin ba shi da ɗabi'an gaddama.
Daga ɗakin Inna sai ya ƙarisa ɗakin Mimi sai da ya tura domin ta sakaya kofar, falon ba kowa tana ciki. Mimi na daga cikin bedroom ta fito wanka kenan ta ji kamar ana kiran ta.
 "Fatima.."
 "Mimi.."
  Sai kuma ta ji kamar muryan Aji abun sai ya ba ta mamaki daga ita sai towel ta manta da yanayin da tske ciki sai da ta fito falo ta ganshi tsaye yana jiran ta sai faman duba agogon fatan da ke hannunsa yake yi.
Fararen kafafunta ya fara gani in da ace yasan abunda zai gani kenan ba zai yarda ya ɗaga kansa ya ga abunda zai iya hana shi barci ba. Amman Ina idanuwansa ya rinjayesa, hatta saman ƙirjin Mimi a waje ya ke, domin towel ɗin ƙarami ne iyakarsa rabin cinyarta, ba ta fahimci a yanayin da ta fito ba sai da ta ga irin kallon da yake mata sannan ta ƙara bin kanta da kallo ai da sauri ta juya ta koma ciki ta sanyo hijabi sannan ta sake fitowa.
  Abun mamaki ta na fitowa har ya ɗauko kuɗi ya ijiye a saman Kujera kai tsaye yana faɗin" Gobe za mu tafi Ibadan buga wasa,kila za mu yi sati."
Sai kuma ya dakata yana runtse ido sannan kuma ya buɗe a lokaci ɗaya domin kirjinsa  ne ya ji yana toshewa.
 "Ki kula da kanki.."
  *Mimi"
  Ya faɗi mganar a rarrabe, Mimi tana faɗin" Allah ya kiyaye hanya, a dawo lafiya Allah kuma ya ba da nasara" A kofar ɗakin ya ji karshen addu'an ta, ya amsa da mirmishi a saman leɓensa, ya daɗe a tsaye sannan ya tura mata kofar ya rufe sai ya ke ji kamar ya je ya rumgumeta ko zuciyarsa za ta tsaya daga hargagin da take yi masa amman kuma ya kasa domin sai yake ganin kamar hakan ya yi kusa. Sai da ya kara lekawa ɗakin Inna Meri ya yi mata sallama sannan ya wuce, da farko ya shiga ɗakin Mimi da saka mata dokar kar ta ƙara fita sai ya dawo amman kuma har ya fito zuciyarsa ba ta rinjayi bakinsa wajen faɗin haka ba.
  Bai shiga ɗakin Baba Ɗanjuma ba, Saboda tun daga barowansa shashen Inna ya ke jin masifan Magajiya tana ta manganu, shi ya sa bai shiga ba ya tsaya daga waje ya yi sallama Baban ya amsa amman matar nan ba ta ji kunya ba taci gaba yi, kuma ko da ta ga Mansor ɗin domin Baban ya ce ya shigo Kai tsaye bayan ya shiga ɗakin ya zauna ya na gaida Baba ya amsa cikin fara'a itama Magajiya ya juya yana ce mata barka da dare ba ta amsa ba illah tsaki da ta ja tana faɗin" Kana tafe tarairayan Agola nan da auran sa babu ne kawai ba ka ba da ba amman auran ɗan ka na cikin ka komai akace sai kace baka da shi to da ikon Allah baza'a ga kunya ta a cikin gidan nan ba."
Sai kawai ta fice a fusace har ta na ture Mansoor, shi dai ya yi shuru kansa na kasa.
Baba Ɗanjuma ya girgiza kai kafin ya ce" Allah ya Sauwaƙe."
Daga nan ya maida jankalinsa kan Mansoor su ka ƙara gaisawa, Mansoor ya yi masa sallama kan tafiyarsa.
  Baba danjuma ya ce" Ma sha Allah, to Allah ya tsare muku hanya, Allah ya sa aje lafiya a dawo lafiya cike da nasara."
Mansoor ya amsa da Amin. Nan take shima ya ijiye masa kudi masu yawa yana faɗin" Baba ga shi ba yawa ka riƙe a hannun ka saboda hidima, mganar abincin sha'anin nan kuma mun yi mgana da Auwalu zan tura masa komai za'a yi Baba, sannan ɗinkin da za ka je ɗaurin aure Mu'azzam ya tura Ahmad ya ɗinka zuwa gobe ko Jibi za'a sako a mota, ba na nan za'a yi ɗaurin aure ina ga Allah ya sanya alheri."
  Baba Ɗanjuma sai kawai ya fara sharan ƙwallah lokaci ɗaya yana faɗin" Allah Sarki, na gode kwarai Allah ya yi ma rayuwarka albarka mansoor, Allah ya baka zuru'a ta gari Allah ya baka ma su share maka hawaye Allah ya jiƙan Mahaifin ka."
Mansoor ya ce" Amin Baba ka daina kuka, Duk duniya ba ni da wani uban da ya fika, meye amfanin samu na in ban yi muku ba?
Baba na sharen ƙwalla ya ce"Haka ne Na gode Allah ya yi muku albarka kai da ƴan'uwan ka gabaɗaya"
Nan dai su ka yi sallama Har kofar gida ya raka shi nan ya ga su Baba sani a tsaye suna jiran shi da na su ƙorafi wai ba su da kayan zuwa ɗauri aure alhalin suna yi musu kaya fa, hakanan ya cire sauran kudaɗen hannun shi ya ba su sannan su ka barshi ya tafi.
Baba Ɗanjuma ya koma ɗaki yana ta kukan farinciki yanzu nan bala'in da Magajiya ta gama yi wai bai ba da kudin Cefanen abincin biki ba cewar da ya yi ba shi da shi ne gori ya tashi wai nikin Agola babu ne kawai bai ba da ba, ita duk ba ta san nauyin su har da ita kanta na kan Mansoor da Mu'azzam ba ne Auwalu ma sune ke ɗauke da shi.
  Da kansa ya tashi ya leka ɗakin nata ya miƙa mata kuɗin kuma ta amshe ko kunya.
Shi kuma kawai sai ya ce mata" Agolan da ki ka tsana tare da shi Mu'azzam ɗin da kike ganin ɗan Miji ne ba ɗan ki ba sune rufin asirina da na ki gabaɗaya Magajiya, gwara tun wuri ki shiga taitayin ki, domin kada watarana ki ji kunya"
Daga haka ya wuce ya barta nan ta na raka shi tsaki kaafin ta ce" Eh ɗin na ji, kuma ni dai ba su rne ufin asiri na ba, sai dai in daman kai ne ka kwanta zuciyarka ta mutu." Kuma tasan gaskiya amman hassada da ƙyashi ya hana ta fuskantar gaskiya.
  Washegari tun asuba su Aji suka kama hanya shi da Yan team ɗin sa tare da Couch ɗin su, sannan sun tafi tare da wasu sauran ƙananun kungoyiyin ƙwallon kafa na Cikin gari irin su Tudun wada United, sun tafi da manyan yan wasan su, Mimi ta kira Aji da safen wayarsa a kashe sai kawai ta tura mishi Saƙo.
 "Safe Landeed Ajin Mimi..."
  Bai buɗe wayarsa ba sai da su ka tsaya a janya suka yi salla da cin abinci sannan ya kunna wayarsa a lokacin ne ya ga sakon Mimi, sunan da ta kira shi da shi ne ya sa sai tsikar jikinsa  ya ta shi, kamar zai maida mata amsa sai kawai ya fasa ya ce in suka sauka zai kira ta. Kuma sai cikin dare suka sauka a garin sun samu tarba daga Babban kungiyar ƙwallon kafa na garin Ibada sannan sun sauke su a kayattacen hotel.
shima sakon ya tura mata kamar yadda ta tura masa.
 "Mun sauka lafiya yanzu."
  Misalin uku na dare, sai kuma da asuba ta ga sakon a ranar Alhamis kenan,  gidan daman tun a jiya ya fara samun baƙi yan biki. Da Safen Mimin ke sanar da Inna cewa sun sauka lafiya sai Inna Meri ta ce da safe ya kira ta sun yi mgana.
Jiya ma daman Mimi ba ta yini gidan ba tana  wajen Hajiya yau kuma sai da ta je wajen aiki daga can ta sauka Hajiya ta ji sauƙi, Mommy ta zo jiya ta duba Hajiya ba ta kwana ba ta koma a ranar.
Inna Meri da su Bintu har da su Yaya Halima sun je har gidan Daddy sun duba Hajiya kuma taji daɗi kwarai.. To a ranar Jumma'a da safe ma Hajiya ta koma gidan ta,  tunda ta ji sauki sosai a ranar ma Mimi bayan ta dawo wajen aiki ta fara sauka nan ta duba Hajiya anan ta iske Jaheed ya zo garin da safe nan shi ne ya zo duba Hajiya.
Sai ranar suka taɓa haɗuwa tun bayan auran ta, su ka gaisa kamar baƙin juna a gaban shi Hajiya ta ce"Ina megidan naki? Ko bai dawo daga tafiyar da ya yi ba ne?
Mimi tace" Bai dawo ba Hajiya, ya ce kila su yi sati a can"
Hajiya ta ce" Allah ya sa a dawo lafiya"
Ta amsa da Amin ganin Jaheed ya sa ba ta wani sake ba, ta na yin sallar laa'asar ta ce ma Hajiya za ta tafi.
Hajiya tace gwara ta tafin tun da suna da sha'ani a gidan na su. Ta yi musu sallama Jaheed na gefe ya na ga danna wayarsa amman kuma rabin hankalinsa na kan Mimi daurewa kawai yake yi sai bayan fitan ta ne ya tambayi Hajiya Mijin Mimi ya yi tafiya ne?
  Hajiya ta ce" Eh tace min wai ko ya tafi ina ne, can ne sana'arsa ta kwallo ne."
Sai kawai ya rausayar da kai bai kara mgana ba ita kuma Hajiya sai ta ce" Wai ni yaushe za'a ka kawo min kishiyar tawa ne?
Kai tsaye ya ce" Ba yanzu ba, tunda kika hana ni Mimi kin yi ma kanki kuma."
Hajiya ba ta samu damar mgana ba Sai ga Yaddiko da zuwan ga ƴaƴanta har da Megidan ta, Shi ya sa mganar da Jaheed ɗin ya yi ta tsaya anan shima dai ganin su Yaddikon bai daɗe ba ya yi ma Hajiya sallama ya ce zai dawo da daddare.
  Lokacin da Mimi ta koma gidan nan ya cika da mutane, haka ta tsallake mutane a bangaren Magajiya ta wuce zuwa bangaren Inna amman ta yi musu sannu da aiki..sai nuna ta ake yi ana cewa Matar mansoor ne wannan yar gayun da ake gani a Talabijin, Itama Inna shashenta ya cika da su Yaya Halima sai Mimi ta ji daɗi, Inna Meri wai suna gidansu Gaje ana gyaran shinkafa su kuna suna ɗaki suna shewa Bintu uwar labarai kenan, da ya ke ba ta da yunwa sai kawai ta sauya kayan jikinta ta shiga cikin su itama. Dawowar Inna ce ta fattake su ta ce su je su kama aiki tunda ana ta gyaran kayan miya da yanke yanke, Mansoor ya turama Auwalu kuɗi an siya shinkafa da masara da ta tuwo da sauran Cafane, da Bintu ta ce wlh yadda ba su saka su ba, ba za su tusa kansu ba aiko Inna Meri ta ce to sai dai ta zo ta koma gidan ta, jin haka yasa ta fito itama aka zo akama kama aikace aikace ita Jummai ba ruwanta ita yar kowa da kowa ce, amman Zuwaira ce kamar uwar ta yi kaki har mugun halin,  tana gidanta tare da su ƴayan su Gaje suna soyan nama kada azo nan wasu su gani.
Walida ma suna gidan matar Auwalu tare da mariya, Magajiya sai shiga ta fita take yi ta na ba da umarni, Inna Meri dai ba ta da wani matsayi makota ma sun fita daraja ita da matar abokin Baba Danjuma Malam hashimu Dije kamar sun irin shigo aiki haka aka ware su.
  Gabda mangariba yara su ka fara Ihu ga Mu'azzam nan, an shigo da wasu kaya tunda daman akwai kayan Hibba da ya taho mata da shi, ya shigo cikin gida ya gaggaisa da mutane dagan ya fita tare da Junior ba daɗewa sai ga Ango shima ya sauka da tawagan abokansa irin sa sai gida ya tuɗe da guɗan ga Ango ga Ango.
Daman Mimi ba ta taɓa ganinsa ba sai ranar, ta ganshi duk a tsotse sai uban gashin da ya tara a saman kai abokan na shi ma irin shi ne. Har dai sai da ta ƙare ta tambayi Hibba ko shine Angon? Hibba na dariya ta ce" kwarai da gaske."
Mimi ta jinjina kai kawai ba ta yi mgana ba, haka yan'uwansa su ka rufe shi suna masa murnan Ango ana sakin guɗa amman Bintu ko kusa da wajen ba su je ba suna gefe.
Har wajen bayan isha'i sannan a ka gama aikin Bintu daman tun da taje sallar mangariba ba ta dawo ba, wai ta gaji bayanta na ciwo.
  Mimi da Hibba daman yanka albasa suka yi, gwara Hibba ta yi gyaran tumatur itama Mimi cewa ta yi ta gaji.
Daga nan suka koma shashen su, Hibba ta ma mijinta girki har Mimi ta ci ita da Bintu, bayan ta gama yi ma su Yaya Haliman tsiyan su kam tuwon da su Inna ke can gidansu Gaje suna takawa za su ci.
Su ka ce sun ji bakomai tunda har da Innar su a masu yin girkin. Mu'azzam bai shigo ba ya aiko aka karɓan ma sa abincin sa, a gidan kuma yayansa ya kwana tun da daman yana da key din, sun  yi mgana tun safe tunda shima ba zaune su suke ba, sai gobe ne za su buga wasan suma.
******
*Saturdaay, 25, December 2023*
A ranar ashirin da biiyar ga watan December aka ɗaura auran Saddiqu da Amaryan sa mai suna Maeesha. An ce Aisha ne sunan ta amman ƙawayenta da iyayenta Maeesha kowa ke kiranta da shi. Sai kuma a safiya ranar ɗaurin aure suka zo su kawo kayan jere , yan'uwan ta sai a hankali suna ta yamutsan fuska tun daga ganin gidan sannan Kujeru suka ki shiga ɗaki sai da aka balla kofa sanna.
An yi mata kaya kamar na hauka kila ko bai sanar musu in da zai ijiye ta ba ne, kaya wajen rabi sai dai aka maida su in da suka fito, kuma wai a haka suke alfaharin har sai dai aka maida kaya gida saboda ba waje.
  Walida da suka kwana gidan Auwalu ita ta zo da labarin da ta dawo gida wanka, ta ce Yaya Auwalu ya zo ya na faɗan cewan Saddiqu ya je ya yi ƙaryan bai sanar musu in dai zai ijiye amarya ba, yanzu sun zo sun ga waje sun koma suna ta mganganu Amarya ta kira Saddiqu ta ce ba ta yarda ba, gwara ya sama mata inda duka kayan ta za su shige, Walida ta ce acan dai ana ta rufa rufa  da mgana amman kamar su iyayen yarinyar ba su san anan gidan ƴarsu za ta zauna ba. Yaya Halima ta ce" Ikon Allah! To meye na ƙarya?
Bintu ta kwashe da dariya kafin ta ce"Ko ke Yaya Halima ai yawa ne ya ce mata a gidan Wanzamai za ta zauna."
Yaya Amina ta ce" To yanzu ai gashi karya ta ƙare.," Walida ta ce" Wai Magajiya ita nan dole tunda Yaya Mansoor ya zauna a gidan nan ƴaƴanta ma sai sun zauna."
Bintu ta ce" Ai ita a wajen hassada za ta mutu, ita sai ta haɗa saddiqu da Baban Inna? Wanda ko yau ya ga dama zai  siya gidan da sai an sha kallon shi bayan ma wanda ya gina"
Hibba ta ce" To wanda ke da gidan shi, ba domin ea'ayi irin na shi ba, me zai kawo shi zama a gidan nan?
  Haka suka riƙa tattaunawar su Mimi na wajen amnan ba ta yi mgana ba, tunda ba ruwanta a ciki, Inna dai suna can gidan su Gaje suna tuwo da miya nan gidan kuma shinkafa aka dafa.
Gwara ma su Yaya Halima da su aka saka shinkafa amman Bintu fita kawai ta yi ta tsaya Mimi da Hibba dai sun taimaka an wanke shinkafa. Bintu har Zuwaira sai da ta yi mata habaici wai su Bintu ci aka iya ba aiki ba. Bintu ta karkace baki Ta ce" To naga duk manyan mu sun famshe mu, mu yan kucakucai ba sai mu koma gefe ku dafa mu ci ba." Wasu daga cikin ƴanuwansu na cikin gari su kace hakane.
Ita Bintiu daman yar fitina ce, ba ta ƙi taron bikin ma ya tsarwatse ba.
  Da wuri aka gama aiki aka yi wanka Bintu tace su bari sai sun su Zuwaira sun gama saka kayansu sannan su za su saka nasu, Mimi tace za ta kira mai makeup ta yi musu kwalliya Bintu tace da ta biya ta.
Nan da nan ta ɗaga waya ta kira wata Zubby mai yi mata makeup ta yi mata kwatance ta ce tana wani gidan bikin amman daga nan za ta wuto nan, su Zuwaira an sha Leshi ana ta ɗagawa a tsakar gida itama magajiya an dinka mata leshin, tare da sauran ya'yan su da can gidan su Gaje Inna Kuma Super wax ɗinta ta saka Bintu ta ce ki fita a kalleki a kara uwar Mu'azzamar Inna Mansoor, Maman Halima da Amina, Uwar Bintu da Walida surukar Hibba da Mimi.
  Sai da ta ba ma Inna dariya ai ko da ta fita an sha kallo domin dai an san Inna ta wuce reni yanzu ta Haifa kuma ko waɗanda ba ta haifan ba suna yi mata.
Wajen karfe biyu mai kwalliya ta zo, walida taje bakin titi ta ɗauko ta. Su Yaya Halima su ka ce ba sa su yi ba sai Mimi aka yi mawa da Bintu sai Walida sai Hibba kuma sun sha kyau ai sai dai kawai suma a ka gansu da rukunin na su ankon na Material mai kalan pick a jikin sa kuma sun yi kyau sosai a tsakar gida su ka fito suna hotuna da Wayar Mimi. Jummai sai da ta yi mgana, ta ce Material ɗin ya yi mata kyau, Bintu ta ce" Eh gani mu ka yi ba'a son a yi kala ɗaya damu shi ya sa muma mu ka yi kalar tamu ba shike nan ba." Sai Jummai ta fara rantsuwan bata san ba'a nuna su ba, Bintu tac e" Kada ki ji kin wani damu mu ma ai ga shi mun saka sabbin, kuma da ba'a nuna ba ai wata dai anan ba ta fimu ba."
  Jummai ta saka shewa su ka tafa da Bintu, Zuwaira kam sai faman taɓe baki take yi, Walida tana gidan Matar Auwalu in da Mariya ta ke gayyanta da ƙawayen su.
Har kiɗan kwarya an yi,  Ango ya shigo ya sha babba riga yana ta fama da ita an yi hotuna, har yana kiran su Bintu su zo a yi hoto Bintu ta ce mu je ya ga mun fi yan'uwansa nasa kyau ne dole ya Kiramu.
Kafin mangariba aka kawo Amarya, ko dangin su Mimi da suka taki arziki ba su yi wukakancin da dangin matar Saddiqu suka yi ba, su ka rika mganganu suna taɓe baki kamar sun ga kashi.
  Ƙanwar Baban Amarya a tsakar gida ta ce" Mu fa ba haka yaro ya faɗa mana ba, mun yi da shi zai kama mata haya gidanta ita kaɗai sai daga baya ya ce wai mamanshi ta matsa sai ya zauna a gidan gado, wannan ai shiga hakki ne tsakani ga Allah."
Magajiya dai ko leƙowa tana cikin ɗakin su Inna Meri ne yan ba da hakuri.
Sun dai sub ce ƴarsu ba ta saba zaman gidan gado ba, so yaro zai kama mata wani gidan ta koma can nan ɗin da suka kawo ta tamporary ne.
*Janafty*
*INZB2015*

Duk sha na arziƙin da Magajiya take tunanin dangin matar Saddiqu za su kawo mata, sai ta ga saɓanin abunda take tunani, hatta atamfar da ake ba ma uwa wata half roba suka kawo sannan ba ma acikin akwatin ba ne. Siyan ta suka yi ƙila amman kayan akwati sun ce na amarya ne, sai da Zuwaira ta yi mgana amman su ka yi kamar ba su ji ba. Sannan cincin da dublan ɗin ma a kananun robobi suka kawo guda biyu sai kular tuwo da na miya guda biyu.
  A takaice dai sun raina kansu, sannan ko irin su girmama Magajiya a matsayin uwar miji ba su yi ba, domin ba su ko kawo ta ɗakin sun damka ta hannun Magajiyar ba, Tun ana rufe mganar har dai abu ya bayyana ƴan'uwan Magajiya suna ta maganganu na rashin jin daɗi, a she ma wani kawun magajiya ya ce Saddiqun ya nemi yar wajensa ya ce ba ya so, ita kuma Magajiya ta goya masa baya, haka dai suke ta faɗi in da ka raina in da za ka na ran maka.
  An yi biki asabar zuwa lahadi da yamma gida ya watse baƙi duk sun koma gidajensu sai na jiki jiki, irin su Yaya Amina da Yaya Halima da sai dare za su koma gidajen su, Bintu kuma ta wuce bayan la'asar abun mamaki ba kuma wanda ya ce ta tafi gida kawai a ka ga ta shirya ta ce tunda an gama biki za ta koma gida, Hibba ce kaɗai ce sai zuwa jibi za su koma tare da Mu'azzam. Zuwa dare suma su Yaya Halima suka koma gidajen mazajen su. Ɗakin Inna ya rage saura hibba da Walida sai kuma Mimi.
Khadi ta kira Mimi a waya ta na ce mata ta kalli ga wasan da mijinta ya buga a Ibadan.
Cikin mamaki Mimi ta ce" A ina kika gani?
Khadi ta ce" oho Muhammad ya kunna mana a wayarsa mu ka kalla, gaskiya ki faɗa masa ya riƙa yar fara'a shi ko farinciki yake fuskarsa ba ta nunaawa fa, haba don Allah"
  Mirmishi kawai Mimi ta yi ba ta yi mgana ba, Khadi ta riƙa ma ta shakiyanci har tana cewa" Gaskiya ya kamata ki shiga kasuwa ko ɗan man nan na fresh ki siya masa ya riƙa shafawa ko ya ɗan yi haske haske amman baƙin sa har fa walƙiya yake yi."
Sai da Mimi ta saka dariya tana faɗin" Na gode. Amman ki sani kin ɗauki bashi ne."
Ita saboda hayaniyar biki ba ta manta da buga Wasa ma Aji ya tafi, da yake ita saboda shi ne ma take bibiyan al'amarin wassanin amman ita ba ta da wannan ra'ayin gaskiya. Kuma sannan tun bayan tafiyarsa ko sau ɗaya bai kira ta a waya ba tun bayan saƙon da ya tura mata. Ita kuma ba ta kirasa ba amman tana jin yana kiran Inna suna magana.
  Ranar litini tun safe ta tafi wajen aiki, Hibba kuma bayan ta yi wanka ta karya Mu'azzam ya zo ya ɗauke ta zuwa gidansu domin ta yi musu sallama can ya barta sai yamma ya je ya dawo da ita bayan ta haɗo duka sauran kayan ta da na Junior.
Saboda gobe sammako za su yi su ɗauki hanya, tare su a yi girkin dare da Mimi tuwon shinkafa miyar allaiyahu, suna aiki suna hira duk da ba su wani zauna tare ba amman Mimi tana da daɗin zama sanan ba ta da wahalar sabo, maganarta cikin tarin ilimi da sanin yakama ta. Tuntuni Hibba take so ta samu damar da za ta yi magana da Mimi to bikin nan ya sa ba ta samu dama ba amman yau ta na tunanin za ta yi mata magana tunda gobe ba lokaci.
Bayan sun gama aiki Mimi ta je ta yi wanka Itama Hibban wankan ta je ta yi ta sauya kaya suka yi sallar mangariba a ɗakin Inna Meri dukkansu suka haɗu suka ci abinci bayan sallar Isha'i harda Mu'azzam.
  Suna ma cikin hirar ne, Inna Meri ta dawo ɗakin ta je kaima Baba Ɗanjuma abincin sa, tana shigowa kamar abun na ranta sai ta kalli Mu'azzam kafin ta ce" Wai ɗan inna yaushe Yayan na ka zai dawo ne?
Yana cin Tuwo ne daman rabin jankalinsa na kan latsa wayar dake hannunsa ne ya ce" Inna ko dai kin yi kewar Baban naki ne?
Inna Meri ta taɓe baki kafin ta ce" Kewar me?  kamar wani yaron goye? Ai na fi kewarka ma Mu'azzamu ban ƙi ka dawo kusa damu da zama gaɓadaya ba."
Mu'azzam na mirmishi ya ce" Inna ina nan ina Koƙari nima ina son a dawo dani gida."
Inna Ta ce Allah yasa, domin ba ta jin daɗin sai ta daɗe ba ta gan shi ba.
Daga nan ta fice daga ɗakin daman ruwa ta zo ɗaukan ma Baba Ɗanjuman tun da yau ita ke da girki Magajiya dai tun da aka yi bikin nan ba wanda ya ƙara jin ko tarin ta. Daga ita har Amaryan Saddiqun ba'a kaita ko'ina ba tana cikin ɗakinta ba ta fitowa Su dai su Mimi ba su je ba gwara ma Walida ta shiga ɗakin ita da Mariya ta dawo tana faɗin sai wani kallon tara saura kwata ta ke yi ma mutane.
  Mimi sama sama ta ci tuwon daman ba ta cika cin abincin mai nauyi da daddare ba, ta fi shan tea kafin ta kwanta, daga nan ta yi ma su Mu'azzam sallama a kan sai da dafe, Hibba ta kalleta kafin ta ce" Ba dai kwanciya za ki yi ba?
Mimi ta lunshe ido kafin ta buɗe Lokaci ɗaya tana faɗin" To tunda ba ni da abokin hira kwanciyar zan yi.".
Da sauri Hibba ta ce" Zan zo yau na taya ki hira, tunda dai yayanmu baya gari."
Cikin washe baki Mimi ta ce" Da gaske? To ina jiran ki don Allah ki zo fa"
Hibba ta ce in sha Allahu, Mu'azzam na gefe ya na jinsu amman bai saka musu baki ba.
  Tana komawa ɗakin ta sai da ta ƙara yin wanka Saboda ta na jin zafi sannan ba Nepa, ba ta ko sha mai ba ta saka kayan barcin ta riga da wando masu taushi kalan sararin samaniya  sai ta saka wata karamar hula ta rufe kanta da shi, Saboda kada ta yi barci sai ta dawo galo ɗauke da wayarta ta zauna kan Kujera facebook ɗinta ta shiga ta yi logo ut ɗin account ɗin ta da kowa ya san ta da shi sai ta shiga da wanda ta buɗe mai suna MIAJ. Ta yi kuma searching ɗin Gombe United domin ta san za ta ga hotunan wasan da su ka je su ka buga, ai ko ta gansu rututu domin a tittle ɗin ma GOMBE UNITED AT IBADAN.  Dukkansu ne, su Aji da ƴan Tean ɗin su sanye da kaya masu kalan blue da fari,  yawan cin hotunan a filin wasa ne amman akwai waɗanda suka yi kamar a haraban dotel da wani kuma da suka ɗauka gabaɗaya tare da ƴan kwallon kafa na garin Ibadan ɗin da yan wasan da manyan manyan su gaɓadaya.
  Haka ta yi ta zooming ɗin hoton Aji sai kuma ta ga da gaskiyan Khadi ba ta ga in da ya yi fara'a ba duk da kowa ka gani cikin hoton farinciki ne, an tashi wasan 2 da 3 ne, kuma su Aji su suka yi nasara  sun karɓi kanbun girmamawa ko a wajen karɓan kambun Aji ne amman bai yi fara'a ba har sanda suka haɗa hannu da Couch nasu suka ka ɗaga Kambun sama kowa ya gani bai yi mirmishi ba, Kuma ta san gaskiya ne Aji baƙi ne amman har da ƙarin sharrin da su Khadi ke yi masa baƙin sa bai yi yawan da su ke faɗin shaharansa ba.
Har shiga ta yi wajen Comment in da mutane ke ta jinjina suna wasa shi, itama ta ce" Dakyau Aji, ka koya kuma ka iya. AJI IS A GOAL." Ta na shirin fita daga Account ɗin ne sai ga Hibba ta shigo amman sai da ta yi saviing ɗin wasu hotunan, ta kuma kai su ta ɓoye su cikin yan'uwan su.
  Hibba ta shigo tana faɗin" Ba ki yi barci ba? Mimi ta ijiye wayarta a gefen ta lokaci ɗaya tana faɗin"A'a ban yi ba, tunda kika ce za ki zo min hira."
Hibba ta kariso ta zauna a gefen Mimi tana faɗin" Ko kin ji zafi?  yau garin ya tsaya cak ba iska kuma ga shi Nepa yau sun hana mu wutar ballantana mu sha iska."
Mimi ta ce" Wallahi yau garin ba Iskar nan da za ki ji ta na hurowa, amman nasan ƙila zuwa anjuma za su kawo wutar in sha Allahu." Sun ɗan taɓa hiran zafin garin kafin Mimi ta tambayi Junior Hibba ta ce ya yi barci. Hibba ce ta gyara zama tana faɗin"  Gobe sammako za mu yi, ga shi ba mu shiga ɗakin Amarya mun gaisa ba."
Mimi ta ce" Oh na manta ne, to sai mu shiga da dafe kafin ku tafin."
Hibba na dariya ta ce" Da Sassafan? Ai ba su tashi ba sai dai ke tunda ki nan nan sai ki shiga ku gaisa ni kuma sai in na sake dawowa in sha Allahu.".
Mimi ta ce Uhm ba ta yi mgana ba. Domin ba lalle ba ne ta shiga ƙila sai dai in Inna Meri ta matsa sai ta yi ma Walida mgana ta raka ta.
  Kamar daga Sama kawai Mimi ta ji Hibba na faɗin" Wai ni ko Anty Mimi kuna waya da Yayan namu?
Kai Tsaye Mimi ta ce" A'a bai kirani ba tun da ya tafi, nima kuma gaskiya ban kira shi ba." Sai Hibba ta riƙe baki tama faɗin" Kuma shike nan tun da bai kira ki ba, ke ba za ki ki ra shi ba?
Mimi ta jinginar da kanta jikin Kujera  lokaci ɗaya tana faɗin" Wani lokacin ko na kira shi ba ya ɗaukan wayata Hibba shi ya sa ban tusa kaina ba gaskiya."
Hibba a ranta ta ce dankari!ai sai ta gyara zama tana kallon Mimi lokaci ɗaya tana faɗin" Ni daman tuntuni na lura zaman ku akwai gyara ni kuma na yi alƙwarin zan yi miki magana na baki wasu sharwarin da za su yi miki amfani in sha Allahu."
Mimi sai ta natsu ta maida hankalinta kan Hibba lokaci ɗaya tana faɗin" Ina sauraran ki."
  Hibba ta fara da cewa" Duk da nasan kin girmeni kuma kin fini ilmi da sanin komai na matakin rayuwa, amman ni na fiki sanin aure da abubuwan da aure ya ƙunsa, ki yi hakuri in dan har kin ga na yi miki katsalandan."
Da sauri Mimi ta ce" Haba! wallahi bakomai ai wanda yace maka gyara mai sonka ne."
Jin haka ya sa Hibba ta cigaba da faɗin" Maganar gaskiya Mimi na san labarin duk abin da ya faru tsakanin ki da Yaya Mansoor a farko kafin abin da ya faru ya zo ya faru wanda ya yi sanadi yar rushewar wannan danganta da alaqarku a wancan lokacin."
Sai ta ɗan dakata tana kallon yadda Mimi ta karɓi mganar sai ta ga ta yi shuru tana sauraranta
  Sai ta cigaba da faɗin" Na kuma san wasu abubuwan da su ka faru bayan faruwan haka, na ji wasu da yawa a bakin mijina Mu'azzan tunda ɗan'uwansa ne ya fi kowa sanin shi da yanayin shi.  Wallahi Tallahi Allah ne ɗaya Mimi ki sani Yaya Mansoor na sonki a nan duniya ba wata macen da take cikin zuciyarsa koma akwai to a bayan take Mimi."
Mimi ta kalle ta cikin mamaki kafin ta ce" Ikon Allah! Me ya sa kika ce haka?
Sai Hibba ta gyara zama tana faɗin" Ai kowa ya san da haka sannan hujjar a bayyane take , na san a baya kin fi ni sanin shi amman a yanzu da kika daɗe baki zauna da shi ba, akwai wasu hallayarsa da suka sauya, daman can kin ga yana da zuciya da rashin manta duk wanda ya yi masa ba dai dai ba, amman tun bayan rabuwarku sai zuciyarsa ta ƙara girman da ta fi ta baya, sannan ya koma wani mutum mai tsananin riƙo sosai kuma saboda ke ne ya koma haka, sabo da ke ya daina dariya ya daina Mirmishi ya daina zama cikin mutane sabo da ke ya sauya mafarkin sa na zama soja Sabo da ke ya daina kaunar duk wani mai aikin kaki ciki har da Ƙanin sa da Duk duniya ba shi da kamar sa. Wlh sabo da abin da ya faru bai taɓa kai ma Mu'azzan ziyara a office ɗin sa ba kuma shi kan shi Mu'azzam ba ya iya nuna kansa da kakin sa na aiki a gaban ɗan'uwansa saboda abin da ya faru yasa ya tsani duk wani aiki da ya shafi ma su saka kaki."
  Mimi ta zaro ido kafin ta ce" Har da Mu'azzam ɗin?
Hibba ta ce" Ƙwarai ko hoton shi ya tura masa in dai ya na sanye da Uniform ne in dai ya buɗe bisa kuskure to ina baki tabbacin zai goge shi a cikin wayarsa, ko makarantar yan Sanda da ya tafi ba da amincewar Yaya Mansoor ba ne, domin ya ce ba zai je ba Inna ta ce sai ya je, to kuma tun daga lokacin wannan haushin na abin da ya faru ya shafi Mu'azzan saboda yana saka kaki, kuma duk abubuwan da suka faru kin zama sila aciki."
Mimu ta yi tagumi kafin ta ce" Ni kuma? ni ma ai ba a son raina komai ya faru ba Hibba, na san kin san komai ba ni da mafita ne ni kaina a lokacin."
Hibba ta ce" Na sani abin da ya sa kika ji na ce ke ce sila shi ne na farko tun bayan abin da ya faru har tsawon shekaru goma Yaya Mansoor bai ƙara ganin wata mace ya ce yana so ba, sai da a ka zo da maganar auran ki sannan ya amince bayan har an gaji da yi masa mganar aure."
  Mimi da idanuwanta suka ciko da kwalla ta ce" Eh ƙila saboda Hajiya da Mommy ne, amman a yadda ya ke tafiyar dani ba ya sona ne shi ya sa ya kasa manta abin da ya faru a baya yake kuma tafiyar dani kamar zai rama abinda ya faru ɗin, alhalin kar ya manta Abi ya rasu ya tafi ya bar duniyan nan,ni kuma sabod a na goge wannan tabon a cikin zuciyarsa ya saka na amince da komai na yarda da duka Sharuɗɗansa na aure shi, amman duk da haka ban fita ba na ɗauka yana sona har yanzu amman na fara fahimtar ni kaɗai nake tunanin haka shi ba wannan tunanin acikun ranshi."
Ta ƙarishe faɗa cikin kuka, Hibba ta dafa kafaɗanta tana faɗin" Wlh tallahi yana sonki, duk abunda kika ga yana miki yana yi ne sabod a ba ki yi kokarin wanke masa wannan dattin da e cikin zuciyarsa ba, Ki sani ke ce silar faruwan komai kuma za ki iya zama silan gyaruwan komai. Domin na rantse da Allah in da ace ba ya son ki ba zai taɓa amincewa da auran ki ba, in da baya sonki ba zai taɓa auran ki ba, ko da kuwa sama da ƙasa za su taru a kansa. Domin da zai yi auran da tuni ya yi kafin ma ki dawo cikin rayuwarsa."
  Mimi ta yi shuru kafin ta share hawayennta lokaci ɗaya tana faɗin" To in har yanzu yana na sona me ya sa bai taɓa nuna min ba? Ba shi da aiki sai gaggayamin mganganu yana kiran Babana cikin Izgili."
Da sauri Hibba ta ce" Ke ce ba ki ɗauki hanyar da za ki saka ya manta baya ya fuskanci rayuwarsa ta gaba ba, ke ce za ki saka ya daraja sunan mahaifinki, ke ce za ki yi silan da zuciyarsa ta goge abubuwan da suka faru a baya." Cikin mamaki Mimi ta ce" To ta wata hanya zan iya saka shi duk ya manta abunda ya faru?
  Sai Hibba ta gyara zama suna fuskantar juna da Mimi kafin ta ce" Ba iya auran da kuka yi ne mafita ba Mimi, akwai sauran matakan sai kin bi su sannan za ki kai ga gaci wata rana amman fa kafin nan sai kin fara saka hakuri a kan gaba, komai na rayuwar nan sai mun saka jaƙuri muke ganin dai dai, sannan shi gaggawa  aikin sheɗan ne kuma ki sani Yaya Mansoor ya sauya da yadda kikan san shi yanzu wani mutum ne dabam da za ki fara kokarin jawo shi a jikin ki, domin mu samu sirin da yake ɓoyewa a cikin ransa ya bayyana shi da kanshi." Da Sauri Mimi ta ce" Ki yi sauri ki sanar dani matakan da zan bi, nima ina so na ga Aji ya manta komai mun gina rayuwar auran mu kamar na sauran ma'aurata masu son junan su. Wallahi Hibba ina son Aji a tsawon shekarun da suka wuce  ban taɓ kallon  wani namiji da sunan so ba, shi na fara so kuma shi nake so har ƙarshen rayuwata."
  Ta ƙarishe faɗa tana riƙe hannuwan Hibba lokaci ɗaya ta na cigaba da faɗin" Na yi miki alkwarin zan yi duk abunda kika faɗamin in sha Allahu."
Hibba ta yi mirmishi itama ta ƙara damke hannun Mimi lokaci tanaa faɗin" Ki fara kokarin matse wanman nesan da ya gina a tsakanin ku"
Mimi ta zaro ido kafin ta ce" Eh! Kinsan a falo ya ke kwana bai taɓa taka kafarsa cikin ɗaki na ba, bai taɓa ko taɓa hannuna da gangan ba, bai taɓa sakin jiki ya kalleni domin ya yaɓamin ba sai dai in a sace bai taɓa ganin na yi kwalliya ya ce na yi kyau ba bai taɓa cin abincin da na girka ya ce ya yi daɗi ba, ta wata hanya zan iya haɗe wannan tazaran da ya riga ya gina a tsakanin mu?
  Da Sauri Hibba ta katse ta da gaɗin" Kar ki damu da wannan, daman tun farko laifin ki ne, ke kuma kika ja lamarin ya yi tsawo kar ki ƙara barin ku ƙara kwana a mabambamta waje, ke macece ki yi amfani da ƙisarmu na mata namijin da ke sonka duk abin da ka gayyace sa zai amsa ko ya doje ki nace masa za ki ga ya kasa yi miki gardama ba, sannan ki koya masa in kin yi kwalliya ki ce sai ya yaba, sannan ki koya masa duk abin da kika ka dafa yaci ya yi santi, ki koya masa ya ji sha'awarki duk da nasan yana ji baya nunawa ne, amman ina so ki koya masa bayyana sha'awarsa a kan ki, sannan ki koya masa ya nuna miki so a gaban kowa da kowa, ki nuna masa cewa ke matarsa ce halas ɗin sa kina da Ikon sanin komai a kanshi, ki liƙe masa kada ki bari ya yi wani tunani da sukuni sai na ki, sannan ki haɗa da addu'a zaman lafiya. Ki riƙa yawaita faɗin ya Allah ga bawan ka nan Allah ka rage masa zafin zuciya  ka saka masa salama da farinciki a cikin zuciyarsa kina yi kina haɗawa da matakan mu ina baki da tabbacin in sha Allahu cikin wattanni biyu zai sauya wataƙila ba sai ma kin kirani kin bani labari ba, ƙila ni zan zo na ganin ma idona in sha Allahu."
Mimi sai kawai ta fashe da dariya lokaci ɗaya da kuka, kafin ta rumgume Hibba tana  faɗin" Thank you so much Hibba. Allah ya saka miki da Alheri na gode ƙwarai."
  Hibba na Mirmishi ta ce" Bakomai kar ki damu, ni kamar ƴa'uwata na ɗauke ki."
Mimi ta ce itama haka bayan ta ɗago fuskarta ta share hawayenta Ita kuma Hibba ta ce'" Tun a daran yau zai san Takun ya sauya maza ki ɗauki waya ki kwala masa kira." Mimi na mirmishi ta ce" Ko?
Hibba ta ce" Ƙwarai da gaske."
Sai Mimi ta jawo wayarta tana faɗin bari na kira shi, Hibba na jin haka ta ce" Bari na je na yo ma Inna sallama kafin nan ma Masoyan sun gaisa da Juna.".
Ta fice ta bar Mimi zaune tana faman mirmishi. Kiran har ya katse bai ɗaga ba ta na shirin ƙara kiran sai ga shi kiran sa ya shigo sai da ta ɗan ja Aji sannan ta ɗaga kiran.
 "Hello.."
 "Assalamu Alaikum"
  Shi kuma ya faɗa daga can bangaren, Sai Mimi ta ƙarya tattausan muryarta ta amsa masa sallamarsa  kuma da gaske sai da ya ji muryanta ta dake shi.
Shuru ya biyo baya shi bai yi magna ba, ita kuma ta na tsara abin da za ta ce.
 "Kina lafiya?
 Shi ya katse mata shurun na ta, jin abin da ya ce ne ya sa cikin yar muryan shagwaɓa ta ce" Ka damu da kasan yadda nake ne?  ai baka taɓa kirana ba tun da ka tafi ba sai ni yau da na kira ka."
Ta ƙarishe faɗa kamar mai kuka har tana jan majina. Daga can bangaren Aji ya yi tsam da rai kafin ya ce" To da ban kira ki ba me ya sa ke ba ki kirani kin ji ya nake ba? 
Da sauri tac e" Ba ga shi yanzu na kira ka ba." Shima kai tsayen ya ce" Ai ba yau na yi tafiyar ba! Ban kira ki ba, ke ma ba ki kirani ba shike nan."
Sai kawai ta yi tsai da numfashin ta kafin ta ja numfashin ta saki a cikin kunnensa har baisan lokacin da ya ce" Lafiya? koo ba ki da lafiya ne?.
Kai Tsaye ta ce" Eh mana. Ba ni da lafiya"
Har ya tsorata da zauri ya mike daga kwancen da yake a ɗakin hotel ɗin da suka sauka tun zuwan su garin.
Cikin wani yanayi ya ce" me ke damun ki? Inna ba ta faɗamin ba ki da lafiya ba."
Mimi ta ja hanci sannan ta ce"Ai rashin lafiyan tawa t ka ce, su suna ganina kamar mai lafiya ce."
 "Ni kuma?"
 "Eh, ciwon rashin ganinka ne."
 "Na kewar ka ne Ajin Mimi."
  A jere ta sakar masa mganganun da sai da ya jawo filon kusa da shi ya riƙe a hannunsa cikin mamakin kalamanta, sai ya ji bakinsa ya yi nauyin da ya kasa mgana.
 "Yaushe mijina zai dawo, matar sa ta yi tsananin kewar sa."
"Hmmmm..."
Haka kawai ya ce domin ya rasa abun cewa, Mimin ce yau kuma ta ke jin shagwaɓa kenan.
 Baisan bakin sa ya furta" In na dawo gidan me zan miki? Ko kuma me ki ka tanadar min da kika matsu na dawo?
Da sauri Mimi ta ce" Kai ko za ka yi min amfanin ko kallon ka in na yi ba sai naji daɗi ba!. Sannan na tanadar maka farinciki da annushuwa mai ɗorewa in sha Allahu."
Gabaɗaya muryanta ta sakar masa kasalan da yasa murya a shaƙe ya ce" ka ji ta  kamar gaske" Da sauri ta na yar shagwaɓa ta ce" Wallahi da gaske nake yi, zan shirya maka kyakyawan tarba ranka ya daɗe na Mimi."
Sai da ya yi mirmishi a hankali, wanda ba ya so ta ji sautin sa.
Bai san ya furta" Shike nan ina jiran na ga wannan tarban,  jibi za mu dawo in sha Allahu." Sai kuma ya koma ya na mamakin kansa, bai gama mamakin ba ya ji Mimi ta saka ɗan Ihun murna kafin ta ce",Eyee na ji daɗi, Allah ya tsare min kai, Allah ya dawo min da mijina cikin ƙoshin Lafiya."
A saman leɓensa ya amsa da Amin,
 "I love you.."
 Haka ya ji kamar ta faɗa, sai ya ce" Ehen me kika ce? Domin sai ya ji kamar daga sama ya ji kalmar daga bakinta.
 "I love You Aji.."
  Lumshe ido kawai ya yi kafin ya ce" Sai da safe Mimi."
Ba ta samun zarafin ƙara mgana ba , ta ji ya katse wayarsa kawai sai ta koma tana dariyan kanta. Sai da ta gama wayar da ɗan mintina sannan Hibba ta dawo ganin ta zaune ya sa ta ce" Har an gama wayar masoyan ne?
Sai Mimi ta yi mata dariya kawai  nan suka zauna suna ƙara cigaba da hira, Hibba na kara koya mata wasu dubarin zaman aure sun kai har wajen sha biyun dare suna hira sannan su ka kwanta Mu'azzam daman a gidan yayansa yake kwana.
Tun asuba suka tashi saboda masu tafiya Mimi ta haɗa abun ƙaryawa suka ci sannan su ka miƙa hanya, sun rabu da Mimi akan za su riƙa yin waya da Juna.
Ranar Mimi sai da rana ta tafi wajen aiki amman kafin nan sai da ta ƙara biyawa gida ta ƙara duba Hajiyabda Safen ma ta kira Aji bai ɗauka ba sai ta tura masa saƙo
 "Good Morning mijin Mimi."
 Har wajen ƙarfe biyu na rana bai kira ta ba kuma ba amsar saƙon ta sai kawai ta ƙara kiran shi har wajen sau uku bai ɗauka ba..
Sai bayan ta ijiye wayar ta tafi Office ɗin News Manaja ta dawo ta ga ya turo mata saƙo.
 "Haba mana Mimi, muna meeting ne."
  Sai da ta yi mirmishi wato haba Mimi ta dame shi, yau ko wajen karanta labarai an shaida tana cikin farinciki.
Bayan ta dawo gida ta yi wanka ta yi sallah taci abincin da Walida ta dafa ta ga har lokacin bai kira ta ba sai ta ƙara kiransa kira ɗaya ya ɗaga lokaci ɗaya yana faɗin" Mimi wani hali ki ka koya kuma yanzu?
Cikin matse baki ta ce" To ni me na yi kuma?
Ai sai ya kasa ce mata komai ita kuma har ƙara Taɓaran murya take yi wajen faɗin" Na ce me na yi kuma?
  "Ba ki yi komai ba, ɗazu kin kirani muna wani taro ne, da wani abu ne?
Sai ta rasa abun cewa sai kawai ta ce" Ka yi min tsaraba Ajin Mimi.?
Cikin Mamaki ya ce" Me zan siyo miki?
Na ɗauka ki na da komai ba kya bukatar wani abu daga waje na."
Da sauri ta ce" Laa ni na ce haka?  ni dai ka siyo min tsaraba."
"Me kike so?
"Abu mai daɗi da mijina ke so.".
  Kai tsaye ya ce" To ni dai kinsan ban san abun daɗin da zai da ce da yar masu kuɗi kamar ki ba, na fi sanin na mu na ƴaƴan mallan Shehu."
Mirmishi ta yi masa mai kayatarwa kafin ta ce" Irin shi nake so, goben za ku taso?
"Eh da yamma sai mu iso gida jibi In sha Allahu."
"Allah ya dawo min da mijina Lafiya.
Sai ya amsa da Amin.
Shuru na wani lokaci, shi kuma ba ya so ta kashe wayar ne, muryanta har wani natsuwa take saka shi.
Shi ya sa kawai ya ji yana faɗin" Ki na zuwa wajen aiki? Allah yasa ba ki karyamin dokokina ba."
Da sauri ta ce"Allah ban ƙarya ba."
Sai kawai ya ce"Good girl. Sai da dafe."
"Ka yi barci cikin salama tare da mafarkina."
"Uhm.."
Ya ce kawai sannan sai ya ji yana faɗin" Kema haka."
Daga nan ya katse wayarsa, ya koma ya kwanta ringingine yana kallon rufin ɗakin yana mirmishi, hannunsa ya tusa saman gashin kansa wai me yasa in ya na tare da Mimi sai ya ji ya manta komai da kowa ne.
  Washegari suka yi bankwana da garin Ibadan bayan sallar mangariba suka taso,  har a cikin ransa ya yi niyar ya kira Mimi ya faɗa mata sun taso amman sai ta rigasa kiran  shi, sai ya sanar da ita sun taso.
Ta lankwashe murya tana faɗin" Fatan ganin mijima cikin salama da Aminci."
A mota ban da tunanin Mimi ba abin da yake yi, to wai me yasa duk ta sauya ne? Abubuwanta na yanzu suna tuna masa wani lokaci can baya da suke kammar tif da taya wajen manne ma juna.
  Tun da Mimi tasan sun taso ta fara shirin tarba mijinta a karon farko, daman a daga wajen aiki jiya ta wuce kasuwa ta yi siyayya har Rukky na yi mata tsiya sabo da tare su ka je ta rage ma Rukky hanya.
Ranar da za su iso ba ta da aiki sai ta kwana biyu ma ba ta leka wajen aikin ba sai ranar Jumma'a. Walida ce ta ga Cefanen mai yawa sai ta ce" Anty Mimi wani abun daɗin za ki yi mana."
Sai Mimi ta ce" Gobe yayanku zai dawo Walida zen yi masa abincin tarba ne amman gabaɗaya har da na gida ne.'
Sai Walida ta washe baki abunda ba taɓa gani ba kenan wai za'a yi ma Yaya Mansoor abincin tarba, ita ta taya ta jera komai a muhallinsa har lemuka za ta haɗa masa.
Da ta kira Hibba suka yi magana ta ce ta haɗa masa Zoɓo domin Mu'azzan ya taɓa faɗa mata ya na son zobo to daman ta iya ,oɓon wajen Baaba Uwani sai kawai da ta shiga kasuwa ta yo cefanen sa.
  Walida ta je ta na faɗa maa Inna hobe Yaya Mansoor zai dawo, Inna Meri ta ce" Wa y faɗa miki?  saboda ita ya kirata wayar ba'a ji so ba ta ji mganar da ya ke faɗa mata ba.
Sai Walida ta matso kusa da Inna tana faɗin" Tab Anty mimi ta faɗa min, na ganta ta yi cefane mai yawa ta ce yayanmu zai dawo gobe za ta yi masa abincin yarba."
Sai Inna meri ta ji daɗi acikin ranta tana fatan Allah yasa Allah ne ya karɓi addu'anta, domin ita kanta ai tana lura da yanayin zaman na su ba kusanci ko kaɗan.
Ko da yaushe fatan ta Allah ya sauta zuciyar Baban Inna ya riƙe amanar da ka bashi.
Daman ta daɗe tana tunanin ta yi ma Binta mgana ta kasa amman yanzu ta ji karfin gwiwan yi mata mgana tana da wasu shawarwarin da za ta ba ta.
 Da Mimi ta zo gaida Inna ne bayan sun gaisa ta kalle ta kafin ta ce" Binta kin ko shiga ɗakin Matar Saddiqu kun gaisa? Sai Mimi tace a'a nan take Inna ta ce walida ta raka ta su shiga su gaisa sai Mimi tace to Inna.
  Walida ta tura baki tana faɗin" Ni fa Inna ba na son zuwa, wlh yar wukanci ne in ka je kora da hali take yi maka shekaranjiya fa ni da Mariya muka shiga daman ita ta ja ni, ko ruwa ba ta taɓa ba mu ba, ta bar mu nan a falo ta shige ɗaki tana waya Yaya Saddiqu na shigowa ta fito tace mu je sai anjuma mijinta ya dawo mu tafi mana."
Daga Inna Har Mimi sai da suka yi dariya Inna ta kaɗa kai kafin ta ce" Ai ta kyauta, kuma ai ba ku da hankali kuna ganin mijinta ba sai ku fita ba"
Walida ta ce" Haba Inna to daman ai fitan za mu yi." Mimi na a dariya ita abun ba sai ya ba ta mamaki, ita kanta Innar ko shashenta ba'a kawo Amaryan ba, amman ai zuwaira ta zo ta kuma kai ta har gidan su Gaje, amman nan dai ba su shigo da ita ba.
Sai ita ce ta taka ta shiga sua gaisa, kuma har ga Allah ita dai ba ta  mata wani abu ba cikin fara'a suka gaisa ta ce ita ce abokiyar zaman Magajiya kai tsaye Maaesha ta ce" Inna Meri ko?
Inna ta yi mamakin in da ta santa, abin da ba ta sani komai na labarin gidan wanzamai a tafin hannun Maaesha da Iyayenta yame, an kuma faɗa  mata halin kowa a cikin gidan.
  Ko da suka je Saddiqu na ɗakin ya dawo,  Mimi da ya ke ba ruwanta cikin gara'a suka gaisa sai dai sun iske Amarya ta tsuke cikin riga da wando kuma ganin su bai saka ta sanya hijabi ba.
Saddiqu ya fito falo Walida ta gaishe shi, Mimi daman ba su taɓa haɗuwa a kusa kusa ba, domin ba ta taɓa ganinsa ko sau ɗaya ya shiga bangaren inna da sunan gaisheta ba  sai da ta ji muryansa a dhashen mahaifiyarsa.
Shi ya sa ita ma yau ta kauda kai ta ce ba za ta gaishe shi ba, a gabansu  ya rike matar sa shi sai Mimi ta ji ta raina su.
Kallon Walida ya yi kafin ya ce" Waye nan kuma!? Walida ta ce" Matar Yaya Mansoor ce Anty Mimi."
  Kai tsaye ya kalli Mimi kafin ya ce" Oh yar masu kuɗin da suka kusa kashe shin nan dai da akace min sai da ya aura kenan ?
Daga Mimi har Walida ba wacce ta yi mgana, Mimi tsam ta mike tana faɗin" To Amarya mun gaishe ki, mu kwana lafiya."
Ita dai ta fice da sauri ba ta ma tsaya jin ko ta amsa ba, Sai a shashen Inna Walida ta cin mata, kolLabarin ma wulakancin da Saddiqu ya yi mata Walida ke faɗa ma Inna ita kuma ta ce" Sai me?  ba dai kun je ba shike nan kuma karki  ki kuskura ki faɗa ma  Bintu wannan mganar ki barta nan"
  Mimi kuma ba ta wani damu ba. Domin ba ta ɗaukan Saddiqu a mai hankali tun daga ranar da ta fara ganinsa,sai ta maida hankalinta kan duba girken girkenta na Online tana ƙara tunanin abin da za ta dafa ma Aji na tarba gobe  in sha Allahu.

Tun ƙarfe huɗu da rabi na asuba Mimi ta tashi, daman ta saba tashin asuba saboda aiki shi ya sa ta saita alarm ɗin wayar ta, tashinbai yi mata wani wahala ba.
A daran jiya ta yi shawaran gwara ta yi mgana da Walida ta ji abincin da Aji ya fi so,a lokacin bayan da ta fi kowa sanin shi ta san ya na ƙaunar shinkafa da miya da wake mai nama amman saboda yanayin abubuwan da suka faru abubuwa ma su dama sun sauya daga waɗanda yake so, zuwa waɗanda ba ya so.
  Shi ya sa ta bari har sai da a ka yi sallar asuba wajen biyar da rabi da wani abu shidda saura ta fita zuwa ɗakin Inna Meri, kamar yadda ta saba samunta yau ma tana zaune kan darduma a falo tana lazimi sai ta duka har ƙasa ta gaisheta ta amsa cikin sakewa. Sannan Mimi ta tambayi walida Inna Meri ta nuna mata cikin ɗakin ta lokaci ɗaya tana faɗin" Tana ciki, yau hutun sallah take yi ba lalle ki ga ta tashi da wuri ba, tunda abun nema ne ya samu."
Mirmishi Mimi ta yi sai ta tashi ta ce ma Inna bari ta leka ta, Inna Meri ta amsa da Toh lokaci ɗaya ta na maida kanta kan carbin da ke hannunta.
  Walida na barcin ta cikin kwanciyar hankali ta ji ana kiran sunanta lokaci ɗaya da taɓa kafarta sai ta farka da yake ba ta nauyin barci sosai, sai kawai ta ci karo da Anty Mimi cikin mamaki ta miƙe zaune lokaci ɗaya tana faɗin" Anty Mimi lafiya kuwa?
Sai Mimi ta saka yatsa a bakin ta lokaci ɗaya tana faɗin" Shiii.."
Sannan ta na nuna ma Walida falo wato kar  Inna ta ji, sai Walida ta kama bakinta tana yar dariya. Mimi ta matsa kusa da Walida cikin raɗa ta ce" Tambayar ki nake so na yi, wani irin abinci ne Yayanku ya fi so?
Walida ta yi tsai da rai kafin ta ce" Yana son abincin gargajiya, kamar su tuwo dambu koko kosai, abincin gargajiya dai haka sai kuma gaskiya yana son shinkafa da wake bai cika son kifi ba sai Nama ni kaɗan daga ciki na sani amman bari na tambayan miki Inna ita ta san komai da yake so."
Walida ta faɗa ta na shirin sauka daga gadon da sauri Mimi ta riƙo ta lokaci ɗaya tana  faɗin" A'a kada ki faɗa mata, bari sai na yi masa ɗaya cikin abin da kika lissafa."
  Daga haka ta miƙe tana gyara zaman hijabin jikinta da ta yi sallah tana faɗin" Koma barcin ki yar ƙanwata."
Daga haka ta fice daga ɗakin Walida ta bi ta da kallo tana girgiza kanta lalle su Yaya Mansoor za a sha tarba to Allah ya sa ya fara sauka anan domin a halinsa sai gobe zai iya zuwa ma. Sallama ta yi ma Inna a falo har za ta miƙe Inna Meri ta kira sunanta sai ta dawo ta zauna a gefenta tana faɗin" Gani Inna."
Inna Meri ta shafa addu'arta sannan ta juyo zuwa ga Mimi bayan ta ijiye carbin hannunta lokaci ɗaya tana faɗin"Ba katsalandan zan yi miki ba Binta ni a matsayin ƴa na ɗauke ki. Saboda haka zan iya ba ki shawara mai ƙyau kamar yadda zan ba ma Bintu ko Halima ko Amina shawara masu kyau kuma su ɗauka su yi amfani da shi."
  Da Sauri Mimi ta  e" Haba Inna, ni ma ai kamar Mommy haka na ɗauke ki, duk abunda Uwa tagari za ta gani domin gyara ga ƴayanta kina da wannan damar na ki kirani ki yi min faɗa da nasiha domin na gyara." Inna Meri ta ji daɗin haka har sai da ta nuna jin daɗin ta a saman fuskarta.
Sai kawai ta kaɗa lai kafin ta fara da cewa" Magana nake so na yi miki akan Baban Inna, da yanayin zaman ku na ga ya dace na zaunar da ke na ƙara wayar miki da kai a kan waye mijin ki, Mansoor ɗin da kika sani a shekarun baya ba shi ne a wannan shekarun ba,  wanda kika sani a lokacin baya akwai yarinta a tare da shi sannan bai san abubuwa da dama na rayuwar duniyan nan ba, sannan a lokacin yaro ne mai hangen cikar burin sa kawai mai Tunanin samun duk abin da yake so, na yanzu kuma matashi ne da shekarun sa suka haura talatin kenan alamun cikakken mutum ya zauna masa, sannan Baban Inna a yanzu ya san rayuwa da abin da ke cikinta, sannan yana nrayuwa bi sa matattacen burikan sa na baya ne, yana rayuwa bisa taurin zuciya da riƙon ds ya kasa manta abin da ya faru a baya, to kinga akwai bambamci da wanda kika sani da wanda kika aura yanzu, amman ni mahaifiyarsa ce duk yadda zai sauya launi ba zai ɓace min a idanuwana ba, saboda ni na haife shi."
  Sai ta ɗan dakata tana kallon Mimi wacce ta yi shuru kanta na ƙasa tana sauraran Inna Meri lokaci ɗaya ta na gyaɗa kanta alamun hakane tana fahimta.
Sai Inna Meri ta cigaba da faɗin" Kinga duk halayyan nasa da na lissafa sanadin ki suka yi karfi a tare da shi, kuma a yanzu ma sanadin ki zai saka su yi sauki a tare da shi ko da bai rabu da su gabaɗaya ba zai rage,  Saboda ko bai fito fili ya faɗa ba ni nasan ya na sonki har gobe kuma soyayyar taki ce ke ta ɗawainiya da shi amman ya kasa ganewa. Ni fa na haife shi na san duk wani notsin shi saboda haka ki kwantar da hankalinki haukar banza duk yake yi, yana sonki ne ya aure ki, wani cewar da ya yi ki zauna a tare da sauran maaganganun sa duk ki watsar da su ki rumgumi auran ki, ki yi amfani da duka kissar ku ta mata ki mantar da shi abin da ya faru ki koyar da shi sabuwar rayuwa, wata rana ba anan zai ce ki zauna ba sai dai ƙila ya ɗauke ki ya kai in da baki taɓa tsammani ba, fata na kawai ki saka himma da hakuri kin ji ko Binta.?
  Mimi ta gyɗa kanta lokaci ɗaya tana faɗin" In sha Allahu Inna Na gode."
Inna ta ce bakomai, duk abunda kike son sani ki zo kai tsaye ni kuma in sha Allahu zan ƙara wayar miki da kai."
Da haka ta sallame ta, ta koma ɗakin ta, Ta na tunanin maganganun Inna Meri, wanda sai ta aunasu da na Hibba sai ta fahimci duk saƙo ɗaya ne a ciki lalle ko za ta ba da himma domin sauya aƙalar rayuwar Aji tare da rayuwar auran su gabaɗaya.
Kwaɓe Hijabi ta yi daga ita sai riga da wando ma su taushi na barci ta faɗa Kitchen. Ruwan zafi ta yi tunanin ta fara sawa Saboda a samun abun ƙaryawa.
Sai ta diɓo wake mai kyau da aka sako mata cikin gara ta fara gyarawa sai ga Walida ta shigo tana hamma Lokaci ɗaya tana faɗin" Anty Mimi na zo na taya ki aiki."
Mimi sai ta ji daɗi cikin fara'a ta ce" Kin kyauta Walida."
Tare suka kama aikin, Sun dafa ruwan zafi sai Mimi ta ce ma walida a dafa Indomie sai su haɗa da shi su ƙarya, haka a ka yi kuwa su ka dafa Indomie sai ruwan rea su suka ci na su a ɗakin Mimi, Walida Kuma ta shigar ma Inna nata cikin ɗakinta tana ta saka albarka.
  Suna gama ƙaryawa suka koma Kitchen su ka kama aikace aikacen Mimi ta fara dafa wake ita kuma Walida ta gyara kayan miya tana niƙawa a Blander, suna yi kuma suna hiran su tunda Walida ba ta zuwa ko'ina tun bayan gama jarabarwar su, ba su dai cigaba ba sai dai suna zuwa Islamiya tunda sun rubuta Jamb ba su ci ba, ita Walida ta samu  155 ita kuma Mariya 150 ta ci, daman Manaoor ne ya biya musu shi Baba Ɗanjuma ba shi da ra'ayin ƴarsa mace ta zauna a gabansa ta yi karatu mai zurfi haka, da kin gama Sakandiri yake aurar da ƴaƴansa, a gidan kaf waɗanda suka samu karatun gaba da Sakandiri a maza Daga Mu'azzam sai Mansoor kuma ga shi suna cin amfanin shi, Ko da mansoor yana harkan kwallon kafa ne amman yau da ba shi da ilimi ba za'a dama da shi haka ba, Mu'azzam kuma da ilimin shi yake cin gajiya, Auwalu ma bai yi karatun ba gwara shi ya gama sakandirin shi Saddiqu ko gamawa bai yi ba ya tsallake ya tafi Lagos neman kuɗi matan dai wasu sun gama wasu ba su gama ba, su Yaya Halima dai duk sun karkareta, Amman Zuwaira tana Jss3 ta daina zuwa gwara ma Jummai ta gama amman itama har gobe ba ta da ƙwalin sakandiri domin ba ta yi jarabawar fita ba.
  Walida ke ta ba ma Mimi wasu labaran na gidan, Musamman akan halin magajiya da Inna ta daɗe tana hakuri da ita Mimi ta jinjina kai kafin ta ce" Lalle, ai Inna tana da hakuri da kawaici ni kuma ina so ki yi karatu Walida saboda karatun ƴa mace a wannan zamanin yana da matukar amfani, ba wai ina cewa auran ba shi da kyau ba ne, amman karatun ma ya na da muhimmanci."
Walida ta rausayar da kai kafin ta ce" Nima ba ni ma da wani saurayi tsayayye, wani ne ma da mu ka haɗu wajen siyan Jamb shima dai sai a hankali, ya yi ya yi na barshi ya zo gida na ƙi ba shi dama saboda tsoro nake ji Yaya Mansoor ya ganni, kin san shi da faɗa, Mariya dai ta na da samarin ta yawancin a gidan Yaya Auwalu take taɗin ta ko gidan Yaya Zuwaira."
Mimi ta jinjina kai kafin ta ce" Gaskiya dai gwara ki saka Karatun a ranki, ki bari zan yi magana da Yayan naki, tunda ba wani Manemin a ƙasa kada ki yi zaman banza a gida gwara ki koma makaranta."
Walida ta ce shike nan itama tana son ta cigaba da karatun.
  Suna aikin su, suna hiran su cikin lokaci su ka ci karfin aiki har kitchen ɗin Inna ta leko ta na musu sannu da aiki, ita ta share tsakar gidan ta yi wanke wanke ta ce Walida ta cigaba da aikin da ta ke yi ita za ta yi sharan da gyaran gidan Gabaɗaya.
Zuwa karfe takwas na Safe har Zoɓon sun Dafa sai a lokacin Mimi ta koma ɗaki ta kira Aji ya daga su ka gaisa sai ya ce suna hanya har yanzu dai ba su shigo Gombe ba. Da ya ke sun tsaya a hanya da wajajen ukun dare sun kwana sai da safen nan su ka taso.
Mimi cikin sanyin murya ta ce" Zuwa yaushe za ku iso kenan?
Cikin ƙasa ƙasa da murya ya ce" Ban sani ba Mi..mi."
Ya rarrabe sunan kamar mai koyon magana, Bai ba ta zarafin mgana kawai ta ji ya ce" Sai dai mun Iso nan da awa biyu in sha Allahu."
Da haka ya katse kiran, sai ta kintata lokacin tabbas za ta gama kafin lokacin.
Sai ta koma Kitchen suka cigaba da ayyukan su.
  Zuwa goma na safe sun gama komai, har salat ɗin sun haɗa sai dai bama ne ba su saka ba kada ya jiƙe, Sun haɗa zoɓo sun saka a fridge tuni har ya yi sanyi sannan har da kunin Aya tunda Rukky ta kawo mata garin Kunin aya haɗawa kawai suka yi, tuni gida ya kaure da kamshin har Inna Meri na musu tsiyan me aka dafa musu ne gida ya kaure da kamshi, Mimi ta ji kunya ta kasa mgana sai Walida ke ce mata Inna abun daɗi ne fa.
  Sabbin kololi Mimi masu tsaada ta fito da su komai sabo hatta na su inna Meri a sabon kololi ma su tsada aka saka musu na su, Sai Walida a ka bari da gyaran Kitchen ɗin da falo ita kuma Mimi ta shiga wanka saboda goma na safe ya wuce.
Ko da ta fito ɗaki sai tashin kamshi yake yi, Kuma ga shi nepa sun yi One Love sun bar ma wuta tun daran Jiya sai tashin kamshi ɗaki ya ke da sassanyar Iska mai daɗin shaka. Abincin kuma a wani kayattacen farantin yan gayu a ka jera komai amman sai Mimi ta ce a bar shi Kitchen tukunna Walida ta ɗiba na ta taci ita sai anjuma za ta ci. Sai Walida ta diɓa na ta a filet, miyan su Inna Meri ba ita ta zuba musu duk inda mutum ya Juya nama ne, miya kam sai tashin kamshi take yi.
 Vsa Walida ta koma ɗakin Inna Meri sai da ta ce" Walida na ga abincin da yawa ne, kada ku kwashe mana, ita Bintar ta diɓar ma mijin nata ne?
Walida ta ce" An ɗibar masa, ita ta ce na kwashe miki sauran, itama ba ta ci ba tace sai anjuma"
Inna ta kaɗa kai kafin ta ce" Shike nan Allah ya yi albarka, Baban ku na nan bai fita samo Kula sai na ɗibar masa, har Magajiya sai ki zuba mata ki aika mata da shi."
Walida dai ba ta yi mgana ba sanin halin Inna Meri, haka ta saka ta yi rabon abincin nan ɗaki ɗaki.
  Lokacin da ta je kai ma Magajiya abincin ta iske Saddiqu ya kawo mata abun karyawa tea ne da buredi sai soyayyan ƙwai. Har tana  wani ƙara Buɗe hanci taaa ƙara buɗe filet ɗin kwan saboda Walida ta gani da kyau, ita ko sai tayi kamar ba ta gani ba ta ijiye mata abincin da Inna ta aikota ta yi tafiyar ta. San da ta koma ɗakin Mimi ba ta afalo tana ciki ɗakin ta, jin  sallamar Walida ya sa Mimi ta ƙwalama ta kira ta ce ta shigo ciki gata nan, lokacin da Walida ta shiga cikin dedroom ɗin Mimi ta ganta ba ta san kokacin da ta buɗe baki sake tana kallonta ba a cikin ranta ta na faɗin tsarki ya tabbata ga Allah Ubangijin halittun duniya.
  Saboda ta yi wani irin kyau kamar zara acikin wata  sanye take da wani farin Material mai kama da leshi ɗinkin fitted gown ne da ya kamata sosai daga wajen kugunta hannun ne hannun raga ne wani dogon hannu da ya yi irin saki jela daga kasa, ta daure gashin kanta daga baya har ya sauko daga ƙasan wuyan ta.
Sannan ta saka wani farin sarka mai kyalli yana kashe ido mai haɗe da ɗan kunnen sa da abun hannunsa.
Hannayenta sanye da zobbanta na zinare guda biyu, Kanta kuma ta yi wani ɗaurin ɗankwali na zamani ya zauna a kanta ɗas, sai ya ɗauke ta, fuskarta ko ba ta yi kwalliya daman mai kyau ce amman kwalliyar da ta yi ya kara fito da kyakyawan suran ta.
Ta saka jan baki mai ruwan purple, da ya ƙara haska Farar fuskar ta.
Lokacin da ta yi ma Walida mirmishi sai ga kumatun ta ya loɓa sai Walida ta ga ta ƙara yi mata wani irin kyau kamar a sace ta a gudu.
 "Walida ya kika ganni?. Na yi kyau ko na sauya kaya?
  Mimi ta faɗa tana juya mata baya da gaba, sai Walida ta yi saurin rufe bakin ta kafin tac e" Anty Mimi wlh in ki ka sauya kaya to ba za ki ƙara yin kyau irin na wannan kayan ba."
Mimi ta rausayar da kai kafin ta ce" Da gaske na yi kyau?
Walida ta ce" Na rantse da Allah Kin yi kyau Anty Mimi Ma sha Allah."
Walida ta riƙa zuzuta sai ta ji kanta ya fashe ta ƙara kallon kanta a madubi tana faɗin" To ya? sarkan da komai ya yi kyau?
Walida ta ce" Sosai ma. Komai ai ya dace da kwalliyar." Sai Mimi ta buɗe mata wardrope ta ce ta zaba mata mayafi da takalmin da za ta sanya nan Walida ta zaɓa mata wani mayafi mai kalan adon zanen ƙyalƙyalin fuwalan jikin kayan mai ruwan fari fari kuma kamar milk, sai kuma wani farin takalmi mai ɗan tudu kaɗan Walida ta ce Mimi ta sanya, sannan a ka koma fesa turare har sai da Mimi ta ce a barta haka tana  dariya saboda Walida ne ke ta mata ɓarin turare. Walida ta kalli Mimi tana kallon Kanta a madubi kafin ta ce" Sun iso ne?.
Mimi ta ce" Ban sani ba, bari na kira shi naji.
  Sai ta ɗauki wayarta ta kira shi amman har kira biyu bai ɗauka ba sai ta kalli Walida tana  faɗin" Bai ɗauki kirana ba."
Sai Walida ta riƙe baki kafin ta ce" Kar dai sun iso tun ɗazu yana gidan shi.?
Mimi ta kalleta cikin alamun tambaya ta ce" Wani gidan kuma?
Walida ta ce" Gidan sa mana, ai wani lokacin in dan ya yi tafiya ya dawo sai an kwana ma an yini muke ganin sa."
Sai Mimi ta ji wani abu ya soki ranta kar dai ace da gaske ne, ya wuce gidan nasa ne kuma ta san zai aikata.
Kawai sai ta cigaba da kiran lambarsa a kira na biyun da ta yi masa ne ya kashe kiran sai ya biyo bayanta.
 "Kun iso ne?
  Tana ɗagawa abin da ta fara cewa kenan cikin wani irin sautin, ganin haka ya sa Walida ta fice domin ta ba su waje su yi mgana.
  "Eh yanzu mu ka shigo gari."
Sai ta sauke ajiyar zuciya kafin ta ce" Shi ne kuma ina kiran ka ba ka ɗauka ba.".
Ta faɗa kamar ta yi kuka murya kasa ƙasa ya ce" Wayar tana silet ne ban ga kiran ki ba."
Sai ya ji ta na sauke numfashi ya ɗauka kuka take yi ya sa da sauri ya ce"Miye kuma? Nace miki banga kiran ki ba ne, kuma shi ne za ki fara min kuka tunda na auri yar gata ko shagwabaɓbiya."
Ya faɗa kai tsaye amman a hankali. Sai Mimi ta yi masa muryan kamar tana kuka ta ce" To ba kai ne ba."
"Ni kuma?. Me na yi? 
"To ina ta kiran ka baka ɗauka ba."
Kai tsaye ya ce" Kash. Na ce na amsa laifina am sorry shike nan ko?
Sai ta gyaɗa masa kai kamar y na ganinta kafin ta ji yana faɗin" In na isa gida zan kira ki in sha Allahu."
Da Sauri ta ce" Wani gidan kuma?
Shima kai tsayen ya ce" Gida na mana, ta can zan fara sauka."
  Kawai sai Mimi ta fara masa jan hanci har ya na jin buga kafarta yarinyar nan so take yi ya zama abun kallo a cikin motar nan. Da Sauri ya ce" Menene kuma yanzu?
Mimi na jan hanci ta ce" To na ji kace wai gidan ka zaka fara sauka kana da wani gidan da ya wuce in da ka ijiyeni ne? Ina nan na shirya maka tarba ina ta zaman jiran ka, kuma ka na min mganar wai ta can gidan za ka fara sauka"
Ta faɗa har ta na kara buga kafarta tana Uhm! uhm!
  Sai kawai ya ji kamar barci zai kwashe shi saboda yanayin da muryan Mimi ta sakar masa ya sa a kasalan ce ya ce" To ke in ban abun ki, kayana suna can gidan zan je na yi wanka na sauya kaya sai in zo daga baya."
Mimi ta maƙe kafaɗa kamar yana ganin ta ta ce" Ni dai A'a."
Kai ya girgiza kafin ya ce" Kin cika rigima to yanzu ya kike so ayi?
Ya faɗa yana kara jan hulan P.Cap ɗin da ke kansa saboda ba ya so a fahimci waya yake yi shi ya sa ya yi kasa da murya sauran Yaran suna baya kujerun gaba daman Coach na su ne da sauran shugabbanin sauran kungiyoyinsu na Gombe da suka tafi da su ne.
 "Ni dai ka sauka anan don Allah AJI NA."
  Lumshe ido ya yi kafin ya ce" Mimi ba ni da kaya anan, kuma a gajiye na ke ina bukatar wanka da sauya kaya da zaran na sauka."
Da sauri tac e" Nan ma fa akwai Tiolet sannan akwai ruwan zafi."
"kayan da zan sauya fa? Kin cika rigima ki bari na sauka ta can, ina yin wanka zan zo gidan in sha Allahu."
  "Ni dai wlh a'a ban yarda ba."
Ta faɗa har tana kara buga ƙafa, kansa ya dafe kafin ya ce" To naji sarkin shagwaɓa, kina katuwa dake kina abun yara."
Kai tsaye ta ce" Eh ɗin ai mijina nake yi ma ba wani ba."
Bai san ma lokacin da ya yi yar dariya ba kafin ya yi kyafci ya ce" Ki ma yi ma wanin kinsan sauran"
Sai ta share mganar da cewa" A nan za ka sauka ko?
Ajiyar zuciya ya sauke kafin ya ce" To na ji in na sauka anan ke za ki bani kayan da zan saka? Cikin murnarta ta ce" Eh wlh, sai ka zaɓa ga su nan kala kala, riga da sikat na Atamfa ko na less ko goguwar rigan material ko abayas wanne kake so.?
Bai san yana dariya mai sauti ba sai da ya ga ya juya sun haɗa da Coach sannan ya ankare da shagalan da ya yi.
Da sauri ya ce'" Mimin kin dai maida ni wani kakan ki ko? 
Ta na yar dariya ta ce" Ni dai kace min Toh don Allah." Ba shi da mafita dole ya amsa mata sai ta kashe waya tana murna.
  Ba shi da mafita dole ya ce a sauke shi a bakin hanya tunda sun shigo cikin gari,bai ma bari sun isa Camp ba sanin halin shi daman in aka yi tafiya ba duka ba ne yake bari mota ta isa da shi camp ba, ya fi sauka a saman hanya sai ya hau abun hawa ya ƙarisa.  Yana da kaya ƙaramar jakarsa ta baya, sai ledojin da ya yi ysaraba, daman a kaduna suka kwana Sai ya ga ana ta tallar kayan marmari shi daman fa ba ya tsaraba in ya yi tafiya abun da bai taɓa yi ba Mimi ta saka shi, itama har tsaraban da ta ce sai ga shi ya zage yana siya mata.
Sai daga baya yaji haushin kanshi domin ya tsani ɗaukan kaya in ya yo tafiya jakarsa ma damunsa take yi.
   Mashin ya hau zuwa anguwan arawa kokacin sha ɗaya saura mintina kaɗan ya sauka a kofar gidan Wanzamai, kuma ya ci sa'a ba kowa ma a kofar gidan nan ya sallami mai mashin ɗin, shi fa sai yake ganin abun kamar almara tunda ya yi gidansa bai taɓa tafiya ya dawo ya sauka ta nan ba sai ya fara sauka a gida ya huta tukunna amman a cikin ranshi da zuciyarsa sun janye sa dole sai ya yi ma Mimi abin da ta ke so, tunda yar gata ce yar shagwaɓa sai ta fara kuka Inna ta ji labari ya shiga uku.
  Sanye yake da riga da wando duka bakaƙe, rigar mai gajeren hannu ce sannan daga bayan rigan an rubuta Footboller da farin rubutu wando kuma baki ne mai ɗan matsewa ta kasa sai bakin booth ɗin takalmin dake kafarsa kansa hula ce P.Cap da ta rufe masa rabin fuskarsa.
Ɗauke da jakarsa a baya da lodojin hannunsa ya shigo gidan dai dai lokacin da Maeesha ta yo ma mijin ta Saddiqu rakiya har tsakar gidan Shigar da ke jikinta ne ya sa kallo ɗaya ya yi musu ya kauda kansa.
Ko ma ya san da wanzuwarsu a wajen sallama kaɗai ya yi ita da ta zame masa dole.
  Daf! Daf. Da ƙaran takun takalminsa tare da yanayin tafiyarsa ya wuce Saddiqu daman ba su cika mgana ba, in sun haɗu gaba da gaba ne yake gaisheshi amman in har daga nesa ne sai shima ya fauke kansa, har ya shige bangaren Inna Meri daga shi har matarsa suna bin shi da kallo, Sannan ya Juya yana kallonta, itama sai ta kalle shi kafin ta ce" Waye wannan kuma?
Kai tsaye ya ce" Agolan gidanmu ne, uban yan girman kai ba."
Maeesha ta taɓe baki kafin ta ce" Ko wannan ɗan kwallon kafan, mijin matar nan da ta shigo ɗakina jiya?
Saddiqu ya ce" Kwarai shi ne, ki ga yadda ya shigo gida kamar gidan uban sa."
Maeeasha ba ta yi mgana ba ta dai taɓe bakinta kawai.
 Sanye take da riga da wando kuma sun kama jikinta mayafin da ta yafo ƙarami ne bai rufe komai ba. Daman haka t ke yi, ita a dole yar boko iyakarta ga NCE, amman ji ta ke yi kamar ta yi digiri, tana kuma ganin ita yar masu kuɗi ne ta kuma taso cikin gata.
Ko kunyar Magajiya ba ta ji sai dai itace za ta ji kunyarta a gaban kowa take sanaben ta ita a dole wayayyiya ce. Sai da ta rumgumesa ta yi masa sumba sannan ta sallame shi ya fita ya na wani taku ɗaya bayan ɗaya kamar wani saraki, Sannan Ita kuma ta koma ɗakinta ta zauna ta yi shuru.
Tsakani ga Allah Inna Meri da Ƴaƴanta sun bambamta da Yayan uwar mijinta acikin gidan komai na su ya fita dabam.
  An ce daya ɗan Sanda ne yana can Kano da zama ɗayan da akace Agola ne sannanen ɗan kwallon kafa ne, ga matar shi an ce yar masu kuɗi ne ma'aikaciyar gidan talabijin ne, ita fa? Yayan mijinta ma magini ne, ƙannensa duka a wahale suke, har gwarama Anty Zuwaira, uwar ta su ma duk ɗaya n ce,  ita fa yar gata ce a tunanin za ta zo ta zama ba kamar ta a gidan sai ta ga akwai waɗanda suka fita, ta ga Mansoor ma ya fi mijinta komai na sigar kyau da zati da kwarjini ga matarsa kyakyawa tunda ai tasan ta itama tana ganin ta a talabijin.
  Baƙinciki ya rufe ta, gaɓadaya sai ta ji ta raina Saddiaqu daman kuma Iyayenta ba su so auran ba soyayya ce ta rufe mata ido da yasa ta nace sai shi shi ya sa aka ba ta wanda take so, amman ita kanta tasan ai ta fi karfinsa shi fa ko boko bai yi ba.  Sai ta ji nan ta ke za ta so ta haɗa huldarta da ƴaƴan can shashen domin ta fahimci abin da ta ke so ta fahimta a tattare da su.
  A bangaren Mansoor kuma a kofar ɗakin Innar ya iske Walida tana gyaran Kumbanta, sai jin sallamsa ta yi kamar daga sama ta miƙe da sauri tana yi masa sannu da zuwa sau ɗaya ya kalleta ya kauda kai yana faɗin" Ina inna? Ban ji motsin ta ba?
Da sauri Walida ta ce" Tana ciki salla take yi ne." Sai ya kaɗa kai kafin ya miƙa mata L ledojin guda biyun dake hannunsa ya ce ta shiga da su ciki, ta karɓa cikin girmama ta shige ɗakin Inna shi kuma sai ya taka zuwa ɗakin Mimi kofar a buɗe take ɗan sakayawa kawai a ka yi,  sai ya tura kofar ya shiga da sallama falon ba kowa tsit sai karan fanka da kamshin turare.
 Dukawa ya yi yana kokarin cire takalmin kafarsa ta fito daga vikin Bedrrom ɗinta lokaci ɗaya tana faɗin" Sannu da zuwa."
Ya na duƙen ya amsa da yauwa.
Sai da kuma ya cire takalmin na shi sannan ya dago dai dai lokacin da ya tako zuwa cikin falon. Sai dai me? Ita ce a gabansa ta na masa kayattacen mirmishinta kumatunta gege da gefe na loɓawa sai tarihin farkon hafuwarshi da ita ya faɗo masa a rai tana yi masa irin makamanciyar mirmishin da take yi masa yanzu, sannan tare da loɓarwar kumatunta na gefe da gefen bakinta.

Har ta ƙariso gaban shi bai sani ba. Gabaɗaya ya saki baki tunanin sa da zuciyarsa ya tafi zuwa ga kallon Mimi, sai da ya ji ta ƙara cewa" Sannu da zuwa."
Sannan lokaci ɗaya ta miƙa hannu ta karɓi lodojin hannunsa har ya sakar mata bai sani ba. Sai da ta zo saka hannu ta karɓi Jakar dake gefen Kafaɗanne sannan ya iya dawo hayyacin sa. Da Sauri ya  riƙe jakar tasa cikin tautsayi ya riƙe ya haɗa da hannunta, dukkansu a tare wani irin sanyi ya shige su sai da kuma suka kalli juna a lokaci ɗaya, Aji ne ya yi saurin cire hannunsa yana jin iskar ɗakin ta fara yi masa kaɗan.
  Kawai sai ya kauce ma Mimi ta gaban ta ya taka zuwa cikin falon. Ya samu ɗaya daga cikin Kujerun falon ya zauna yana koƙarin dai daita kansa, sai ta biyo shi har gabansa ya ga tsayuwarta a gabansa sai ya ɗago ya na kallonta ita kuma sai sakar masa kayattacen mirmishi take yi. Hannu ya ga ta miƙa lokaci ɗaya ta ɗauki jakarsa dake gefensa, ya ma kasa mgana tsabar mamaki haka ya yi zuru yana kallon Mimi ta kwashi jakarsa da ledan da ya shigo da shi ta yi Cikin ɗaki da shi.
Sai kawai ya koma ya jinginar  da  kansa da jikin kujeran da yake zaune yana sauke numfashi matuƙa akwai gajiya mai yawa a tare da shi, zai so  ya samu ruwa mai zafi ya gasa jikinsa ba shi tare da yunwa saboda sun sha ruwan zafi kafin su taso, ya fi bukatar ya kwanta ya huta ya yi barci mai yawa na kusan awa huɗu zuwa biyar. Idanuwansa a Lumshe suke shi ya sa bai san da fitowar Mimi ba, a lokacin da kamshin turarenta ya  fara shiga kofofin hancin sa a lokacin ya ji maganarta.
  "Ta so ka je ka yi wanka, ga ruwa can na Juyo maka in ya yi maka kaɗan akwai wani a kittle." 
Shuru ya yi shi bai yi mgana ba shi kuma bai tashi ba, sannan kuma bai buɗe ido ba, Saboda ya na tsoro ne, kallon Mimi kaɗai kan Haifar masa da kasala kuma a yanayin da yake ciki ba ya so ta fahimci wani abu.
 "Ka ji..".
  Ta sake faɗa cikin sanyin murya sai ya motsa yana koƙarin tashi sai ta ƙara faɗin" ka bari in ka yi wanka sai ka kwanta daga baya."
Ya na dai jinta amman bai yi mgana ba  haka ya miƙe yana jin bayansa na riƙewa saboda zaman Mota, yana buƙatar Motsa jikinsa zuwa anjuma saboda kasusuwansa duk sun riƙe. Tana gaba yana bin ta a baya har cikin bedroom ɗinta karo na farko da ya fara taka kafarsa cikin ɗakin tun bayan tarewar ta. Suna shiga ɗakin ta ɗauko wani sabon towel da ta fito da shi ta juya tana mika masa shi kuma lokacin yana can yana ƙare ma ɗakin kallo komai neat kamar yadda mai ɗakin take abun sha'awa.
  Bai yi saurin karɓa ba sai da ya ji ta ce" Towel ne ka yi amfani da shi, ga tiolet ɗin nan."
Ta nuna masa sannan ta ɗauko babban fulas ɗin da take gefe daga Kitchen ta ɗauko shi ta cika shi da ruwan xafi.
Toilet ɗin ta nufa ta ijiye masa ruwan lokaci ɗaya tana faɗin" Ga ruwan zafi in na ciki bai isheka ba sai ka ƙara da wannan."
Daga nan ta fito ta ba shi waje, ɗakin ma ta bari gabaɗaya ta koma falo sai da ta zauna tana duba wayarta.
  Shi kuma a karon farko sai ga shi a cikin tiolet ɗin Mimi komai tsab tsab kamar yadda take, sannan har brush ta ijiye masa na shi, soso ma hiyu ya gani daman tana dashi sai ta ɗauko masa kawai ya yi amfani da shi. Ruwan zafin nan na fulas gabaɗaya ya gama da shi saboda gasa jikinsa ya yi sosai ya ɗan jima a tiolet ɗin sannan ya fito yana jin Kofofin gashin jikinsa na shaƙan iska lalle wanka rahama ne.
Bai sha ko shafa mai ba, duk da yana da shi a cikin jakarsa gaban madubin Mimi ya tsaya yana ganin uban dankin kayan kwalliya kamar za'a buɗe shago. Taɓe baki kawai ya yi ƙaramin Cum ɗin ta je kansa ya buɗe jakarsa ya ɗauko ya sharce gashin sa ya na Kakkaɓin ruwa, Sannan ya ɗauko wasu kaya acikin jakar riga da wando ya cire wandon jikinsa ya saka, towel ɗin kuma daman a saman kansa ya ratayo sa.
Sai ya koma cikin tiolet ɗin ya shanya towel ɗin kusa da in da ya ga nata a shanye  ya fito kenan sai ga Mimi ta buɗe kofa ta shigo dukkansu sai ga su tsaye suna kallon juna.
  Mirmishi kawai take yi masa, ya rasa gane kanta da wannan mirmishin, Shi ya sa ya wuce ta zuwa wajen jakarsa ya saka hannu a aljihun jakar ya ɗauko turare ya fesa fessa ma jikinsa ya maida shi a ciki sannan ya ninke kayan da ya cire ya maida a cikin jakar lokaci ɗaya yana faɗin" Ledojin can."
Ya faɗa yana mai juyowa yana fuskantarta L
Lokaci ɗaya yana rataye jakarsa a gefen kafaɗansa, gani ya yi ta yi kasaƙe tana kallon sa irin kallon mamakin nan.
 "Tsaraban ki ne.."
  So yake yi ya raɓa ta gefen ta ya wuce sai gani ya yi ta bake hanyar wucewarsa da idanuwansa da suka fara lumshewa saboda barci da gajiya ya ɗago yana kallonta, ba ya son mgana shiyasa kawai ya saka mata ido, ita kuma sai ta ƙara saka hannayemta duka biyu ta tare kofar gabaɗaya ganin yana koƙarin ƙara matsawa ta bayanta ya fice daga ɗakin ne sai kawai ya ga Mimi ta saka masa kukan shagwaɓa lokaci ɗaya tana riƙe masa gefen rigarsa.
  Kai ya girgiza kafin ya kalle ta cikin kasala ya ce" menene kuma? Uhm! Na zo kin gani ba shike nan ba? 
Sai kawai ta sadda kanta kasa t na Jan hanci alamun kuka, har tana wani kamgwaɓe wuya kamar marainiyar da ta kwana ba ta ci abinci ba. sai ta kusa saka shi dariya riƙe masa gefen rigan ma da yatsu biyu ne irin dai alamu na shagwaɓaɓɓun yara. Ai shi kam ya shige su, tun da ya auri yar gata sangarta zai gani ganin idanuwansa. Ƙara kallonta ya yi kafin ya ce" Mene ne kuma?  Kawai sai Mimi ta kwaɓe fuska kamar wata ƙaramar yarinya cikin muryan shagwaɓa ta ce" Ba kai ba ne, ba kai ba ne."
Ta faɗa tana wani sosa saman giranta irin na rigima dai na mata.
Kasala ƙara rufe shi ya yi, ba shi da mafita illah na bin abin da tke so domin in ta cigaba da yi masa irin wannan abun zai iya rumgumeta ya saɓa alkwarin da ya yi masa kansa.
  Ajiyar zuciya ya sauke kafin ya ce" To na ji ni ne, daman ai ni sarkin yan laifi ne, me kike so yanzu?
Kai tsaye ta ce" To ba ka ci abinci ba ka huta ba, kuma wai ka ce za ka tafi."
Cikin kauda kai ya ce" Zan je gida na huta ne Mimi. Na gaji sosai ba ki ga daga tafiya nake ba?
Cikin sanyin murya ta ce"Ga gado? Ba sai ka kwanta ka huta anan ba."

juyawa ya yi yana kallon gadon zuciyarsa na kai kawo.
 "Don Allah kar ka tafi, ka kwanta ka huta anjuma sai in tashe ka. Ka yi sallah sai kaci abincin ko?
  Kallonta ya sake yi, yana so ya ce A'a ne amman sai wata zuciyar tasa na jansa da ya amince mata.
"Kaji Aji Nah...don Allah.."
Ajiyar zuciya ya sauke kafin ya ce" Na ji shike nan,."
Ya faɗa yana kallonta ƙasa ƙasa,mSai kawai ya ga ta yi tsallen alamun murna saurin kauda kai ya yi saboda ji ya yi kamar ya jawo ta ya rumgumeta. Yana tsaye sai ji ya yi ta kama kokuwar karɓan jakar hannunsa dole ya sakar mata kada ya ki ta saka masa kukan shagwaɓa. Wadrope ta buɗe ta saka Jakar a ciki sannan ta dawo ta kara gyara gadon duk da a gyare yake sannan ta kalleshi tana Mirmishi kafin ta ce" Sir.."
A ɗarare ya hau kan gadon daga gefe ma, ita kuma sai ta ƙariso kusa dashi ta ja bargo ta rufa masa daga Kafarsa zuwa ƙugunsa.
Sannan ta kshe masa hasken ɗakin ta fice bayan ta jawo masa Kofar lokaci ɗaya tana faɗin" A yi barci lafiya."
Falo ta koma ta zauna tana mirmishi ita kaɗai acikin ranta take jin wani irin sanyi da farinciki.
  Shi kuma har ta fice y na bin ta da kallo, jin sa yake yi wani iri, ɗakin ya yi duhu sai karan fanka komai na ɗakin kamshin Mimi yake da filon da zanin gadon da komai.
Kwanciyar da ya yi yasa kasalan shi ta ƙara dawo masa sabuwa yana kwantar da kansa saman filo ya ji wani irin natsuwa na shigarsa. Duk yadda tunani ya so ya yi masa hawan ƙawara bai samu muhalli ba,domin wani irin nauyayen barci ne ya kwashe shi mai cike da salama da farinciki  a cikin sa.
  Barci ya yi sosai gashi barcin mai nauyi, kuma ita Mimi ba ta tashe shi ba daga karshe ma bayan ta gama latsan wayan  ta gaji ɗakin Inna Meri ta koma wajen Walida, da Inna ta tambayi Mansoor cikin kunya Mimi tace ya kwanta, inna Meri t ace ai ya kamata domin akwai gajiya ya a kwance ya na barci har azahar ta yi bai sani har biyu ta gota Inna Meri ta ce ma Mimi ta tada shi ya yi salla haka nan barcin ya yi yawa..ita kuma ba ta son ta shin sa tun da ya faɗa mata da bakin shi ya gaji sannan yanayinsa ya nuna haka.
  Sai dai tana shiga ta ga bashi a saman gadon. Sai ta ji ƙaran zubar ruwa a tiolet yasa ta san yanaa ciki sai ta fito falo ta bashi waje, shi kuma daman yana farkawa ya duba agogon wayarsa da ke gefensa ya ga biyu ta gota ya yi ta mamakin barcin da ya yi. Kasalan ta bar jikinsa sanman ya samu hutu shi ya sa ya sauko daga kan gado ya faɗa tiolet ya ɗauko alwala akwai darduma a nan saman side drower ɗin gadon ya ɗauka ya dai dai ci gabans ya ta da Sallah.
Bayan ya idar ya daɗe zaune yana tunanin yau shi ne ya yi barci a ɗakin Mimi abinda bai yi tunanin faruwar shi nan kusa ba.
  Yana zaune saman darduma Mimi ta dawo ɗakin tana masa maganar abinci ta kawo nan ne ko zai fito falo?  Sai ya ce ta  bari ya fito falon kamar mai ciwon baki, bai tsammanci Mimi ta damu da shi haka ba sai da ya ga kayan tarban da ta haɗa masa a falo ya zauna a kasa domin ta cire centre ɗin tsakiyar ɗakin  ta shimfiɗa masa wani dardumaya zauna ta haɗa masa abincin, da yake fav food ɗinsa ne shi ya sa ya saki jiki ya ci sosai kuma da ya ke ta ba shi waje ɗakin Inna ta koma su ka cigaba da hira da Walida Shi ya sa ya samu damar ci ya ƙoshi kuma ya ci abincin da ya jima bai ci kamar shi ba  Tun bayan tafiyar da su ka yi in dai ba wajen Inna ya zo ba, abincin siya ba sosai ya kan zauna ya ci sosai ba.
  Sai bayan ya gama cin abincin sai kuma ya ji barci barci ya fara koƙarin ƙara ɗaukan sa, ta shi ya yi ya haye kan Kujera ya kwanta kamar wanda kuma aka sakar masa wata gajiya Kasalan ta dawo ta ƙara rufeshi bai so ya kwanta ba tun da an kusa la'asar amman bai san barcin ma ya ƙara ɗaukan sa ba amman shi barci ba shi da makunni ballantana ka kunna sanda ka ga dama sannan ka kashe a lokacin da ka ga dama Ana fara kiran sallar la'asar Mimi ta dawo ɗakin sai ta ganshi kwance kan kujera yana barci,  ita ta ɗauko masa Bbanket ta rufa masa a kafafunsa zuwa kugunsa sannan ta kwashe duka kololin abincin da ya yi amfani da shi, ta yi mamakin yadda ya ci da yawa sannan ya sha zoɓo da kunin ayan da yawa kila su suka ƙara sakar masa da kasala.
 Tsab ta gyara wajen sannan ta shiga ciki ta ɗauro alwala, tana cikin yin sallah ya shigo shima ya yi alwala ya fice, masallaci ya je ko da ya je ma taka'a faya ya samu sai dai ya rama su daga baya. Daga nan ya dawo gida sai a lokacin ya ci karo da Magajiya a shashenta ya yi mata barka da yamma ta amsa tana bin shi da kallo, ɗakin Inna Meri ya shiga itama tana sallah sai ya zauna ya Jirata ta Idar suka gaisa a lokacin ma yana zaune ne amman kasala yake ji da barci barci sai Inna Meri ta fahimci haka sai ta ce ya je ya kwanta ya huta. Yana shiga ɗakin Mimi na fitowa ɗauke da wayarsa ta ce ana ta kira yana karɓa sai ya ga Mu'azzam ne ya ɗauka suka yi magana daman sun yi mgana da Slsafe ya ce masa sun kwana a hanya amman kokacin za su ƙarisa gombe in sha Allahu.
  Nan saman kujeran ya sake kwanciya amman Mimi ta shagwaɓe masa sai ya koma ciki ya kwanta bashi da mafita dole ya tashi ya kara komawa saman gado ya kwanta ya cigaba da barcinsa
Ita kuma sai a lokacin ta samu daman ɗauko tsaraban da ya ce nata ne ta buɗe wata riga ce T. Shirt fara a jikin rigan an rubuta Beauty da manya baƙi zanen kuma an Rubura shi da pick clour ne, sannan sai wata hula ta mata wacce take a buɗe a tsakiyar ta sai a daga saman wajen kan ta ke da ƴar kwalliya itama oick ce da zanen fari a jikin zanen an rubuta Pretty.
  Sai wani ɗan kwali irin mai santsin nan na ɗaurawa a wuya guda biyu suma dukkansu suna da zanen fari da pick a jikinsu Mimi ta riƙa gwadasu tana kallon kanta a jikin cameran wayanta tana dariya haka ta rika ɗaukan kan ta delfi. Walida ce ta katseta lokacin da ta kawo mata su ayaba oemo kankana apple tsaraban Mansoor kenan sai ta karɓa ta saka a fridge tunanin ko da daddare ne sai ta yi masa fruit salat ya sha.
  Shi dai Aji barcin sa ya yi tasha sai mangariba ya sake tashi ya yi wanka. akwai ruwan zafi tun da suna samun wuta Mimi kuma da kittle ya tafasa sai ta juye a Fulas, sai da ya yi wanka ya fita sallar mangariba bai dawo ba sai da aka yi isha'i suka shigo gidan tare da Baba ɗanjuma a ɗakin Inna Meri suka zauna Mimi ta zo ta gaishe da Baba Ɗanjuma ya amsa cikin fara'a ga Inna Meri da daddare tuwon shinkafa ta yi miyar Kuɓewa ɗanya ita mansoor ya kara ci gabaɗaya sai ya ji nauyin jikinsa ga shi ya so ya leƙa gidansa yau saboda ya motsa jiki  sannan ya sauya kayan jikinsa ya samu cikakken hutun da yake bukata amman kuma kasala da Nlnauyin jiki sun hana shi, ana ta hira a ɗakin Innar amman shi barci barci ne a Idanuwansa Baba Danjuma da ya lura sai ya ce ya je ya kwanta ya yi barci sai sun haɗu da safe.
  Yana shiga ɗakin ya iske Mimi ta yi ƙwalliya da rigar da ya siyo mata da hula sai ta saka wani bakin plazo mai buɗewa. Ta yi masa wani irin kyau ɗin da sai da ya yi mata kallon Kurillan da bai taɓa yi mata a buɗe ba, sai dai a fakaice.
Ta tare shi da hadadɗen fruit salat ɗin da ta haɗa masa duk yadda ya koshi ba ta kyaleshi ba sai da ya sha da ya ce cikin sa ya cika sai ta kwaɓe fuska za ta yi kuka shi kuma a gajiye ya ke ba zai iya da wannan rigimar ba.
  Bayan ta maida komai kitchen ta dawo kawai yana zaune yaɗan kishingiɗa saboda ba ya so ya kwanta a haka gwara dai ya bari abin da ya ci ya sha ya fara sauka. Sai kawai ganin Mimi ya yi a gabanshi ta wani irin juyin da yasa sai da yaji wani Yarr!!!. Daga saman kansa har zuwa tafin kafarsa, idanuwansa daman sun ƙankance da barci sai suka ƙara shigewa ciki suka kuma sauya launi. Baya so ta fahimci yanayinsa shi ya sa ya kasa mgana kuma ya kasa ɗauke idanuwansa daga kanta.
 "Na yi kyau?  duba ka gani rigar ta yi min kyau?
  Ta ke faɗa tana wannan dariyan nata ganin ya kafeta da ido bai ce komai ba ya da ta ƙariso gabansa ta ƙara juyawa lkaci ɗaya tana faɗin" Tsaraban da ka siyo min ne na saka duba ka gani sun yi min kyau? Kalli ka ga hulan."
Ta faɗa tana dukowa da kanta wajensa tuni ƙamshinta ya fara shiga kofifin hancinsa, shi kuma ƙokarinsa na kauce mata da wannan lamarin da ya kusa fallasa halin da yake ciki  ya sa ya yi koƙarin mikewa kawai sai Kanta ya daki kirjinsa yana miƙewa kuma jikinsu ya haɗe waje ɗaya. Dukkansu sai suka ji wani irin sanyi sanyi na ratsasu shi Aji da daman a riƙe yake har wani jiri jiri ya ji, da baisan lokacin da ya saka hannu ya mai da Mimi gefensa ba ya wuce yana tangaɗi kamar zai faɗi lokaci ɗaya yana faɗin" ki kyaleni Mimi ina jin barci ne."
Bata ƙyale shi ba sai da ta ƙara shan gabanshi kafin ta ce"To anan za ka kwana ko? Kai tsaye yace" A'a."
Sai ta hade rai kafin ta ce" A'a kuma?  wuce ta ya yi zuwa cikin ɗakin domin ya ɗauko jakarsa Mimi na ganin haka ta kwashi gudu ta riga shi shiga ɗakin ta yi saurin isa wajen Wardrope ta rufe ta saka rike key ɗin a hannunta lokaci ɗaya tama faɗin" Anan fa za ka kwana."
Cikin haɗe rai ya ce" To ai sai na bar miki kayan ba shike nan ba."
  Kawai sai ta ga ya juya zai fita, tana ganin haka ta ƙara saurin shan gabanshi lokaci ɗaya tana mairaicewa kafin ma ta yi mgana da sauri a kausashe ya ce" Me ye kuma? Komai kika ce na yi miki, ki bar ni na tafi akwai abun zan yi ne a can."
Kanta na kasa ta ce"To ka kwana anan gobe da safe sai ka tafin."
Don Allah Kaji.."
Ta faɗa cikin muryan tausayi ba shi da zaɓi illah kai da ya girgiza kai kafin y ace" Kin tabbatar gobe ba za ki yi rigima da ni ba ko?
Cikin mirmshi ta ce" Eh da gaske nake.". Sai ya yi ajiyar rai kafin y ace" Shike nan"
Sai ta ga yana shirin fita da sauri ta ce"A'a a gado fa za mu kwana."
Waro ido ya yi yana kallonta kafin ya ce" Ke da wa? Ido ta sakar masa kafin ta ɗage masa gira ta ce" Tare da ni za mu kwana."
Baki ya saki ya na kallonta ita kuma sai ta shanye mamakinsa ta isa ga gadon tana ƙara gyarawa lokaci ɗaya tama faɗin" Daga yau ba za mu kara raba makwanci ba, In kuma can gidan kake so ka riƙa kwana nima sai na tattara na tare a can tare dakai"
Baisan ya harareta ba sai da ta yi dariya, kasa ma mgana ya yi, kuma ya kasa yi mata gaddama.
  Ɗakin ta bar mishi bayan ta buɗe masa wardrope ɗin sai da ya yi shirin barci ya cire kayan jikinsa ya saka na barci sannan ta dawo ɗakin ta iske har ya kwanta a gefe ya rufe jikinsa da bargo amman rabin jikinsa zuwa kansa yana buɗe ne amman ya juya baya sannan ya harɗe hannayensa a saman kirjinsa, ba abunda ya ba ta dariya sai na ganin ya jera filo guda biyu a tsakiyar gadon ma'ana ya raba tsakanin su, ba ta ce komai ba ta buɗe Bangaren kayan ta ta ɗauki na barci riga da Wlwando ta shiga tiolet ta shirya kanta daman ta rufe kofar waje itama shirin kwanciyar kawai ta yi, ba ta ji motsin Aji ba tana tunanin ya yi barci. Haka ɗin ne domin duk yadda ya so kar barci ya kwashe shi sai dai ba shi da mafita sai da ya samu kansa da  faɗawa cikin nannauyan Barci.
  Ba ta cire abin da ya saka domin raba tsakanin su ba, itama sai ta kwanta a gefe ta rufe kafafunta da blanket ɗin da ta ciro sabo tun da Aji ya kwanta da ɗayan a daran kwanan farinciki Mimi ta yi domin wani shudaɗɗen mafarki ne na ganinta kwance a gado ɗaya da Aji abin da bata taɓa tunanin faruwar shi ba. Dukkansu sakin jiki suka yi suka samu barci cikin kyakyawan salama sai asuba suka farka Kuma dai an ci sa'a dukkansu ba su da mugun barci ba wanda ya haura Bangaren ɗan'uwansa.
Safiyar Litini tana da zuwa aiki shi ya sa da wuri ta tashi ta haɗa abun kari. Shi daman ya yi barci mai yawa jiya bayan ya dawo sallar asuba kaɗan ya yi barci sannan ya tashi ya yi wanka ya ce ma Mimi zai tafi, ita kuma ta ce su fita tare mana tunda itama za ta je wajen aiki ne.
Galala ya kalleta kafin ya ce" Wai rage min hanya kike so ki ce za ki yi?
Tasan halin shi ya sa ta ce" To sai ka tukamu." Kai tsaye ya ce" No.! Ki je kawai ba hanyar mu ɗaya ba, zan hau mashin kawai.". Sai ta shagwaɓe tana cewa" Ko dai ba ka so naje na ga gidana ne?
Abunda ta faɗa yasa sai da ya ɗan murmusa.
  Tare dolenshi suka fita domin Mimi ta nace sai sun fita tare, da zai hau motar sai da ya ce" Ni dai ba alfarma kika yi min ba, ke kika matsamin shi ya sa na shiga."
Kai tsaye ta ce" Wace ni da yi ma Aji alfarma? Ai sai dai shi ya yi min alfarma."
Wani ɗauke kai ya yi ya na cin mgani shi a Dole kada ta raina shi ya hau motar ta.
Shi ya riƙa nuna mata hanyar sai gasu a Kofar gidan Aji na anguwan Tunfere.
Mimi ta sha mamakin ganin makeken gidan da Aji ya gina ya ƙi aminta ya sakata aciki saboda shigen tsauri irin na shi.
Ganin ta fito ne daga Motar ya sa ya ce" Ki wuce wajen aikinki Nana Hajiya Fatima."
Kawai sai ta fara yi masa dariya ya Juya ya ga akwai mutanen da ke wucewa sai ya yi saurin cewa" Ba fa za ki shigar min gida ba Malama." Mimi na kusa da motarta ta ɗaga kai sama ta ce" Ni daman ba shiga zan yi ba, na dai ga shigar ka ciki."
Bai san wayau ta yi masa ya Juya ya ciro key ɗin gidan ya buɗe gidan Mimi ta danno da gudu ta ture shi ta shige gidan ta barshi tsaye sake da baki, har key ɗin gidan wanda ke tare da na motarsa da na mashin na faɗi kasa, shi megidan ai sai dai ya biyo ta daga baya. Bai ce mata komai ba tana masa dariya ya ce" Kin raina ni Mimi Allah."
  Ranar Mimi shiriricewa ta yi a gidan Aji ɗaki ɗaki sai da ta shiga tana dubawa. Har ɗakin Kayan motsa jikinsa Mimi ta riƙe baki kafin tac e" To nima dai zan riƙa zuwa motsa jiki"
Kallon da ya yi mata ne yasa ta ce" To zan rika haya nawa ne?
Kai kawai ya kauda yana danne dariyansa, Gajiya ya yi da ita a gidan ya rike a hannunta ya kai ta waje ya ce" Ki tafi  wajen aikinki  ki bar ni zan huta ne."
Sai ta ɗaga masa hannu tana faɗin" Bye Bye." Bai iya komawa ciki ba sai da ta shiga motar ta bar wajen, shi kuma ya koma ciki ya motsa jikinsa ya yi wanka ya kwanta daman ya ƙarya a can gidan.
Bayan ta tafi wajen aikin ma ba ta barshi ya yi hutun da yake so ba ta rika kiran shi a waya har sai da ya gaji ya ce" Mimi ki yi wa girman Allah ki barni na yi barci."
Kai tsaye tac e" Sai ka yi alƙawarin yi min duk abin da nake so."
Ba tare da tunanin komai ba ya ce ya yi alƙwari Saboda dai ta ƙyale shi ya huta.
  Ai ko dai ya yi ma kansa alƙwarin da cikawarsa mai wahala ne. Domin Mimi na tashi aiki ta kira shi ta marairace ta ce Motar ta ta ƙi ta shi ya taimaka ya zo ya ɗauke ta.
Ya ce shi yana barci ne ta kira bakanike mana sai ta ce sai dai to ta hau adai daita, kuma ai shi ya yi alƙwari ai wannan dai alƙwari ta bakin Aji ya ce ya zame masa bala'i, wasa wsa sai Mimi take son maida shi direban ta, ta addabi rayuwarsa yanzu dolensa a gidan yake kwana kuma a kan gado ɗaya sai dai suna saka filo su raba tsakaninsu abincin Mimi yake ci, in ma bai ci ba ta ce duk in da ya ke sai ta biyo shi da shi. Haka kurum motar ta lafiyan ta kalau amman sai ta ce wai ta lalace shi zai kaita wajen aiki in ta tashi ya je ya ɗauke ta, Daga baya ya gane lafiyan motar ta kalau domin daya gaji ya ce"Ke ki chanza mota mana, ni fa ba ki da kuɗin ɗauka ta direban ki."
Ta na danne dariyan ta ce" Bani da kuɗin ne shi ya sa."
  Hararanta ya yi kafin ya ce"Zan rankwashe ki anan wajen , ni kike faɗama ba ki da kuɗi? Ina kuɗin gadon da Babanki ya mutu ya bar muku? jin ya ambaci babanta sai ta yi masa shuru shi kuma ai daman ya gano lagon ta. Kawai yana camp wani lokaci za ta kira shi ta ce ya zo ya ɗauketa, motar tafi wata a wajen gyara ta ƙi zuwa ta ɗauko.
Ranar da ya gaji key ɗin motarsa ya bata ya ce shi ba sunan shi direba.
Ganin haka ya sa ta je ta ƙarbo motar ta daman gidan Hajiya ta kaita domin ta shirya wasa da hankali Aji to yanzu da ya ganota dole ta saki wasan kwaikwayon nata.
Rukky dai na ganin abun mamaki har cewa ta yi Mimi na wahalar da kanta kan wannan muraɗaɗɗen Mijin nata da gane in da ya dosa sai Ubangijinssa.
  Duk da Mimin ta sauya ta kiɓa ta ƙara haske sannan tana cikin farinciki kowa ya san haka ba abin da ta nema ta rasa. Da man Aji ne kuma yanzu ta fara samo kansa, Sannan suna waya da Hibba tana ƙara ba ta wasu shawarwarin.
Suna waya da Mommy da Khadi, Madiha ce sai dai in ita ta kirata, Dr ma yana kiranta shi da matarsa Jawahir, sannan tana zuwa haida Hajiya duk karshen sati, wani lokacin in ta je ta yi dare sai Aji yabje ya ɗaukota, ko da yaushe dai sai ya rika ce ma ta" Babanki bai bar miki kuɗin da za ki maidani Direban ki ba, amman kuma zuciyarsa ba ta iya mata gardama in ta kira shi tana Bukatar shi.
  Zaman na su ya fara saituwa ba kamar baya ba, kuma a lokacin sun kwarari wattani bakwai da aure. Da karfi da ya ji ta raɓa Aji da zuwa gidansa ya sake, da ta ji ya ce zai ce sai ta shirya ta ce za ta bishi da karfi da ya ji haka ya kwaso kayan sawan sa, gidan ne sai in yaje ɗaukan wani abu ko kuma ya je ya motsa jiki ranar ce masa ta yi in can ya ke so to su shirya su je can su kwana. Shi ina zai iya, ai sai ya ji Kunyar Inna sannan kuma ai ya san fa gidan ya ce ta zauna anan gwara dai shima ya daina kwana a gidan har zuwa lokacin da yake ganin dacewar su dawo gidan gabaɗaya su gina sabuwar rayuwa.
Ba shi da yarda zai yi ta mai da shi Kakanta shi kuma ba shi da mgana ballantana hargowa da sanyin sa ta yi amfani tana wasa da hankalin sa.

Rayuwar ta ci gaba da tafiya a haka, wasu na jin daɗi wasu kuma suna fuskantar akasasin sa, ta bangaran Mimi da Aji kuma sai son barka domin ta samu damar ɗinke wasu ɓarakan dake tsakanin su masu yawan gaskiya. Domin yanzu za su zauna su yi doguwar magana a tsakaninsu ko da ba za a wanye lafiya daga karshe ba. Sai dai bakinta yana mutuwa ne in ya ambaci yar masu kuɗi ko yar gata ko ya ce ƴar Major ko ya kira sunan Babanta gatsai kai tsaye.
  Ba ta da yarda za ta yi da shi, ta rasa ta hanyar da za ta bi, domin ta saka shi ya daina dawo da baya a zamantakewar su, sai dai ta kasa ta wannan bangaren, in dai magana za ta haɗa su sai ya soka mata magana babu ruwan shi, ta kuma lura in ta nuna ta ji haushi yafi jin daɗi shi ya sa ta daina nuna masa ta ji haushi amman a ƙasan ranta ba ta jin daɗi domin ba ta da yadda za ta yi ne ba ta so a kai ranar da za ta ji ba za ta iya ɗauka ba.
Sai take maida maganar na shi wani lokacin wasa shi ya sa ya kan ce mata" Kin raina ni ko? Kakanki ne ni? Ko kuma in ta tsokane shi sai ya ce" Zan make kanki, hala ni abokin wasan ki ne?
Ko kuma in ta yi masa shagwaɓa ko daga magana ta nemi ta fara kuka sai kawai ya kaɗa kai kafin ya ce" Ai ni shike nan ba ni da mafita tunda na auro yar gata yar gatan ma ɗiyar Major, dole na yi hakuri da shagwaɓa da duk abin da zan gani."
Ita kuma sai ta murguɗa masa baki tana faɗin" Eh ɗin, kuma a haka nan kaji duk duniya in ba ɗiyar Major Kabir Dabo ba sai rijiya mai gaba dubu."
In ta faɗi haka baya mgana sai dai ya yi mirmishin gefe kawai ya yi mata shuru.
  Rigima kala take bin da shi. Ranar fa har ɗamara ta ci wai sai ta je kallon wasan sada zumuntar da aka shirya tsakanin Team ɗin su da Tudun wada team an shirya ne domin ƙarin zumunci a tsakanin su, Mimi na jin labari ta ce itama sai ta je kallon wasan Saboda a can wajen aiki ta ji Na Misau na faɗin za'a buga wasan shi ne ta saka rigiman sai ta je, tun yana ganin abun nata shagwaɓa ne daga baya ya gane da gaske take yi, sai kawai ya ci mgani yana kallonta kafin ya ce" Mimi kika sake naga kafarki a can wajen dag anan sai dai ki wuce gidan ku na Abuja."
Ta riƙe baki ta na yar dariya shi kuma ya gyaɗa mata kai kafin ya ce" Yes! Allah Abuja za ki wuce ki gwada ni kuma ki gani."
Ita kuma sai ta ce" Bakomai tunda tare za mu je, domin da kanka za ka mai da ni gidan."
Kai tsaye ya kalleta kafin ya ce" Allah ya kyauta, kafata ta ƙara taka wannan garin da gidan ma gabaɗaya " Wato shi har garin Abujan ma ya tsana gabaɗaya. Lalle lamarin Aji yana Bukatar addu'a tunda al'amarin na shi ya wuce tunanim mai karatu.
  A bangaren Maeesha kuma sai ta fara koƙarin shigema bangaren Inna Meri, tun bayan auran ta da Saddiqu wajen wattani biyu da wani abu kafarta bai taɓa taka bangaren Inna Meri ba sai da Saddiqu ya koma lagos, sannan ta fara koƙarin shigema Bangaren Inna Meri, ita kuma Innar ba ta riƙe mata komai acikin ranta ba, ta karɓe ta hannu biyu, Magajiya kuma kamar ta mutu Saboda bakinciki domin ita ba ta ga abin da zai riƙa kai Maeesha wannan bangaren ba, ita ma Mimin ba ta zuwa bangarenta sai in har ta zo gaisheta, da ta yi ma Maeesha magana sai ta ce wai zaman shuru ne ke damunta shi ya sa Magajiya ta ce ga Mariya nan ta riƙa taya ta zama, to ai itama Mariyan in ta na gidan tana bangaren Inna Merin ne.
  Ranar da Maeesha ta fara shiga ɗakin Mimi sai da ta raina kanta da duk abunda take takama dashi  a da tana ɗaukan duk rukunin ba kamar ta yar gatan da iyayenta suka yi mata kayan alfarma sai da ta shiga ɗakin Mimi sannan ta raina kanta ta ga komai Expensive ba wasu tarkace ba ne amman na alfarma me kuma forum ne masu kyau da tsada, sannan a karon farko ta fara jin haushi da bakinciki ganin ita Mimi an yi mata tiolet a cikin ɗaki ita kuma ba waje dole tiolet ɗin bangaren su Magajiya suke amfani dashi, sannan Uwa uba ta ga Mimi ta fi ta komai na rayuwa kyau, Kwarjini nasaba da Ilimi da gata, ita har aiki take yi sannan tana da nota Mijinta kuma mai kyau ne da tsari sannan Uwar Mijinta na son ta kamar ta na lasheta kannen mijin ta ma haka ji da ita suke yi kamar ƙwai a miya sannan ta lura da bangaren Inna Meri an fi cin cima mai kyau saɓanin bangaren su da kayan garanta ne na aure ake ta dagargaza ya kusa ƙarewa Saddiqu kuma komai na shi ya ƙare dole zaman gombe ya gagare shi sai da ya tatara ya koma lagos.
  Daman kuma Maeesha tun tasowarta ko a makaranta ba ta kaunar wata ta fita, ita tafi sn ta fi kowa a ko'ina ya zama itace adon gari kuma ya kasance a ko inan  zancenta ake yi sannan ita za ta zama wacce ake riritawa sai ta fahimci Mimi ta kwace mata wannan bangaren. Dalilin haka har gida taje ta sakama Iyayenta kukan itama a sama mata aiki, ahalin an sama mata koyarwa kafin auran ta, ta ce ita ba za ta iya aikin koyarwa ba, ba ta son aikin wahala ta fi son aikin da za ta zauna a Office tana shan A.C ta juya  kujera tana ba da umarni.
Sannan har mota ta ce itama sai an siya mata, Mamanta ta ba ta hakuri ta ce tana dai gani motar babanta ma sai da ita suka yi saboda hididimmu. Domin itama uwar irin ɗiyar ne masu son karya da nuna sunfi kowa. Kai tsaye ta ce mata" Ki yi hakuri Maeesha, Kina dai gani sanadin auran ki nan sai da Babanki ya saida motar sa, shima yanzu koƙarin ya sake siyan wata yake yi. Saboda fita aiki da zirga zirga."
Sai ta saka kuka tana faɗin" Umma ki duba fa matar Agolan nan na gida fa aiki take yi sannan har mota tana da shi, sai ni ce zan zauna na koma baya"
Uwar kuma na jin haka tace ta sha kurumin ta motar banza za a siya mata mota da haka ta samu ƴar ta saki jikinta.
  Daga ƙarshe ma sai ta ji itama aikin Gidan Talabijin ɗin take so, itama ta sanu a duniya a santa kamar Mimi, shi ya sa sai ta yanke shawaran fara shige ma Mimin su kulla ƙawance ita ko ganin cewa Mimin ba sa'anta ba ce ita fa iyakar ta 24 a shekaru ko Bintu ta girmeta, amman wai ƙawance za ta Kulla da Mimin da ba'a sa'arta ba, ita dai Mimi sama sama ne ba ta wani saki jikinta ba, tun ballantana da ba zaman gidan take yi ba sannan kuma ta fara fahintar halin Maeesha. Domin komai ta gani a ɗakin ta sai ta ce itama an siya mata irin shi ko tana da Irin shi, sai ta yi ta tunanin ƙaryan arziki da nuna itama ba'a fita ba Ita kuma ba ta san wace ce Mimi ba, ba ta da wannan halin ko kaɗan domin yar na gada ne ba hayan arzikin ta yi ba.
  A lokacin kuma daman Mimi da kuɗin albashinta ta siya ma Bintu da Walida Abayas masu kyau na alfarma sannan ta siya ma Inna Meri atamfa mai kyau da takalmi su Yaya Amina kuma ƴaƴansu ta siya ma kaya da takalma har Magajiya ma sai da ta siya ma turmin atamfa, da aka kai mata a reni ta amsa abun ya tsaya mata a rai ta so ace yau ita ce za ta riƙa wannan kyautar alfarman ba Meri ba, sai dai ba ta sani ba shi Ubanigiji yana tafiyar da duniya da nutanen cikinta ne a yadda ya tsara.
Aji sai da Inna Meri ta ba shi labarin abun arziƙin da Mimi ta yi musu ta ce ya ta ya su godiya har kayan ta nuna masa.
Ya ga ni ya ce Allah yasa albarka sannan da ya koma ɗaki maimakon ya yi godiyar da Innar tace ya yi sai ya bige da neman faɗa.
Mimi ta sha wankan ta ta ci kwalliya kamar za ta je gasar kyau ta zo ta tsaya gaban Aji ta na masa Juyi, daman haka take yi ba ta kyaleshi sai ya furta ta yi kyau in abinci ne ya ci ta riƙa mitan bai ce abincin ya yi daɗi ko ba ya so dole ya fara buɗe baki yana mgana in ba haka ba Mimi ba ta barin shi ya huta.
 "Na yi kyau?
  Ta faɗa tana baza masa kasan doguwar rigarta da ta rike da hannayenta lokaci ɗaya tana kashe masa ido ɗaya, kallomta ya yi lokaci ɗaya ya ce" Kin yi kyau mana kamar a ladan"
Ya faɗa yana mata dariyan mugunta ɓata rai ta yi kafin ta ce" Ladan kuma?
Koƙarin ta fara masa bugun kafa ne ya sa ya yi saurin cewa" I mean so Beatufull.".
Sai ta washe baki tana faɗin" Thank you My Aji." Abinci ta je ta kawo masa. Waina suka yi da rana ita da su Walida har Bintu a gidan ta yini, har su ka samu sa'in sa tsakanin ta da Maeesha tunda itama tare da ita aka fara aikin wainar.
  Bintu ce yar neman rigima daga jin Maeesha tana kiran sunan Mimi gatsal ba  ma Mimi ba, fatima kai tsaye take kiran ta ko kunya ba ta ji ba.
Shi ne Bintu ta kalleta a reni tana faɗin" Gaskiya Maeesha ba ki kyauta ba, Ai in da kara Anty Mimi ba sa'arki ba ce tun da ai Yaya Saddiqun ƙaninsa kuma shi ne yayanmu a gidan nan tana bukatar girmamawanki, in ba za ki iya kiranta Anty ba sai ki kirata da Mimi amman rashin Kunya ce ki riƙa kiranta da Fatima kai tsayje wallahu na tabbata ko mijinta da Mimin yake kiranta gaskiya ki daina."
Shike nan Maeesha ta shaƙa cikin gatse ta ce" To ina ruwan ki? Ai ƙawata ce?
Sai Binta ta kalleta sama da kasa kafin ta ce" Su ƙawa manya."
Daga nan Maeesha sai ta tashi ta bar Shashen tana cewa ita ba ta son rashin kunya, daman ta na lura da take taken Bintu so take yi ta ja ta da faɗa, sai da Inna Meri ta fito ta yi magana ta ba ma Maeesha hakuri ita kuma Bintu ta yi mata faɗa sai tura baki ta yi tana faɗin" Wlh Inna ku  daina sake mata munafunci ne ke kawo ta, ni fa wlh ba ta min ba ta cika over Sabi iyayi da nuna ta fi kowa."
Inna Meri ta ce" To daman ba sai ta yi miki ba, nan dai ba gidan mijin ki ba ne, ita kuma gidan ta ne ba za ki zo ki takura mata ba." Bintu tace ai wallahi itama gidansu ne tun da gidan ubanta ne, ita dai Mimi ba ta yi magana ba, amman ita Allah na tuba ƙawance da Maeasha kamar wacce ta koma baya ita kanta yarinyar ba ta yi mata ba, hallayarta duk marasa kyau ne ko a maganganunta.
  Aji bai yi ma Mimin maganar kaya ba sai da safe. Kawai ce mata ya yi" Inna ta nuna min kayan da kika siya musu, lalle ma wato kuɗi ne da ke wasa wasa yarinyar nan."
Ya faɗa har ya na riƙe haba cikin yar mamaki, ita kuma sai ta kaɗa kai kafin ta ce" Kuɗi kuma? Ni ba ni da wani kuɗi domin ban kai ka ba."
Kai tsaye ya ce" Ko da yake na manta kina aiki, sannan kuma Major ya mutu ya bar muku gado  nasan kason ki yana da yawa kema." Wata harara ta je fe shi da shi, sai ya yi saurin ɗaga hannuwansa sama lokaci ɗaya yana faɗin" Yi hakuri, kar yar Sojoji ta saka a zo a kamani dole zan yi ladabi."
Yana gama faɗa ya tura kofar yiolet ya shige ya barta nan. Har hawaye sai da ta share, shi ya sa da ya fito wanka ta yi masa fuska ya fahimci ta daman haka take yi masa wai ita mai Baba.
  Yana goge gashin kansa ya kalleta ta madubi tana zaune gefen gado tana latsa wayarta ya ce" Allah Sarki sorry mai Baba, mu kuma da ba mu da Baban Allah ya ba mu hakuri gabaɗaya."
Duk domin ta tanka shi sai ma tashi ta yi ya bar masa ɗakin, shi ta ke jira zai kaita wajen aiki motarta na gidan Hajiya jiya da ta je da wankinta wanda ke musu wanki zai zo ya ɗauka daman tun bayan auran nan take kaiwa da ta yi dare ne ta kira shi ya zo ya ɗauketa yana ta kunkuni har cewa ya yi" Allah sarki bawan Allah! Aji ya zama direban ƴar Major."
Cikin gatse ta ce" Kwarai biyayya dole, a yi gaddama a kwana a zaune."
Haka suka bar gidan Mimi na wani shan kamshi,  a cikin mota ma saboda janta da faɗa har kiran sunan ta ya yi da cewa" Mimin Aji wannan shan kunun fa?
Sai kawai ta kalle shi ta ɗauke kai shi kuma sai ya yi dariya kafin ya ce"Lalle ne ma."
Har ya sauke ta wajen aiki tana shan kunu shi kuma sai kawai ya ce mata" Kar ki kuskura ki ce za ki kirani domin ba zuwa ɗaukan ki zan yi ba, ni kike sha ma kamshi Mimi? ni ko?. Ya yi kyau"
  Haka suka yi rabuwar sai da ya bar haraban ma'aikan na su ta riƙa mirmishi ita kaɗai, a she dai in ta yi fushi ya sani ga shi duk ya damu kansa Saboda ta na shakan kamshinta, Allah ya taimake ta yaɗan rage mata takura tunda ta na zuwa gidan Hajiya gidan Daddy ma taje ya fi sau biyar gidan su Rukky ne ko ta masa mgana sai yace a'a, Kamar dai ba ya son Rukky ne daman ya ce munafuka ce. Da wuri ta koma gida, bayan ta biya gidab Jiya ta ɗauko motar ta, tana dawowa gidan ta ga matar Nasir ta zo gidan Nafisa sunan ta,  sai ranar Mimi ta taɓa ganinta Walida ta ce tun safe ta zo da akace bata nan ne ta ce za ta jira ta, sai Mimi ta buɗe mata daki su ka shiga,  Nafisa yini ta yi mata sai yamma ta tafi sun sha hira Mimi har goya mata Bby ta yi mai suna humaira.
Mimi akwai son yara daman, balle ga Nafisa mai hankali Kuma ko Mimin za ta girmeta da kaɗan ne, yini ɗaya kamar sun shekara tare da za ta tafi ta ce ta na jiran Mimin, ita kuma ta yi mata alƙawarin za ta zo in sha Allahu.
  Da za ta tafi ta haɗa mata su turaruka masu kyau sannan ta ba ma Bby humaira 5k, tun kafin Mansoor ya dawo ta kira shi ta ba shi labarin Matar Nasir ta kawo mata ziyara abin da ba ta sani ba sun haɗu da Nasir ɗin a Camp ɗin su ya je ya same shi ya na yi masa tsiyan shi ya nemi shi tunda ya fahimci in a ka biye masa ba za a yi zumumci ba nan yake faɗa masa Nafisa matarsa yau gidansu ta je, da ya dawo ne Mimi ta ce itama ya kaita don Allah tana so ta je har gidan Makama.
Kai tsaye Aji ya ce" kawai da girma na sai a ganni ina zuwa gidan matan aure? Ki saka Walida ko Bintu wata cikinsu su ta raka ki, amman ni ki cireni a ciki."
Mimi ba ta damu ta ce shike nan daman ba ta ce dole sai ya je ba, Ai ko ranar lahadi ta shirya suka tafi tare da Walida Maeesha ta na ganin za su fita ta ce itama za ta je sai su ka je tare da ita, Nafisa ta ji daɗi kwarai Nasir din ma na gida har cewa ya yi lalle Aji ya fara hankali tunda ya yi tunanin fara turo matarsa sada zumunci.
  Nan suka yini sai la'asar su ka tafi gidan Bibi itama Makama na gidan sanda suka zo shima sai da yace Aji ya yi abin da ba halinsa ba ne shi sada zumunci bai dame shi ba,da ka yi da shi da kar ka yi duk ɗaya ne a wajensa shi tun yana matashinsa in ma gayya ta watse bai damu ba. Sai gabda mangariba suka dawo gidan suna shigowa Magajiya ta fara yi ma Maeesha fafan ta je ta zauna sai dare za ta dawo, ta in da take shiga ba tanan ta ke fita ba,  Mimi da Walida su ka wuce bangarensu suna mamakin abunda Magajiyar ta faɗa, wai har tana cewa ba hanyar su ɗaya ba kar ta ƙara ganin ta ce za ta raka su anguwa.
Maeeshan dai ba ta ce komai ba, amman kuma ba ta ba ma Magajiyar hakuri ba sai ma kafarta da ta taka zuwa ɗakin ta ko kallon ta ma ba ta yi ba domin a cikin ranta faɗe ta ke yi ita ba ta son takura.
  Har  Saddiqu sai da Magajiya ta kira ta sanar masa, ya kira ta ya na yi mata mganar ba ya so, har ya na cewa ita matar Mansoor ɗin tana shige mata ne da za ta riƙa kasƙastan da kanta tana shiga lamarinta.
Sai kawai ta saka masa kuka tana faɗin" Ta fi ni komai, har mota gareta sannan ɗakin ta ma yafi nawa girma har tiolet tana da shi a ciki fa." Sai ya fara lallashinta ai yasan halinta da kishin Tsiya amman sai da ta ace itama wallahi in ya dawo sai ya san yadda ya yi da ita, itama sai an yi mata tiolet a cikin ɗakinta kamar Mimi, dakyar ya lallasheta da cewa in ya dawo za a yi mata in sha Allahu.
  Har gida ta je ta sanar da Umman ta ɗakin Mimi ya fi nata girma sannan ita tana da tiolet a cikin ɗakinta, Uwar kuwa ta harzuƙa har tana cewa" To agola ma ya samu waje ya zauna ballantana ɗan gida? To wlh kema ya sa yadda zai yi dake, ga sauran kayanki nan a gida suna nan sun zama marasa amfani." Ita ta ƙara zuga ƴarta ta ji gaskiya itama wallahi sai an zo an san yadda za a yi da ita ba za ta yarda ba.
Kuma ta fara jin haushin Mimi saboda in ta ga wani abu a ɗakinta sai ta yi mata iyayin itama ta na so ta siya, Mimi na jin haka sai ta ce ta ɗauka bakomai, wato ta na numa mata ita ma'aikaciya ce sannan yar masu kuɗi, sai take ganin kamar ta raina ta sannan Zuwaira ma Magajiya ta faɗa mata haka ta ke zuwa ta na zuga Maeeshan da cewa in ta na shigema Mimi wata rana sai ta renata ta yi mata goru, to ta fara gani sannan ta yi mata mganar tana son aikin gidan Talabijin ɗin itama ta yi mata hanya mana buɗe bakin Mimi sai cewa ta yi" Aikin gidan Tibi kuma?  haba dai Maeesha irin karatun ki ai kamata ya yi ki samu yar wata private scholl ki fara Koyarwa."
Har ta na yar dariya sai ran Maeesha ya ɓaci, sai take ganin kamar Mimi ta ci mata mutumci ne har kuka sai da ta yi, sannan da Saddiqu ya kira ta sai da ta faɗa masa sai ya ce" Daman ba na faɗa miki ba, wata rana raina ki za ta yi ta ga kamar maula kike yi mata." Shi kuma ya sanar da Magajiya daman ta samu abun nema har ɗaki ta bi ta ta na ƙara zugata daman Magajiya ai ba'a son ranta take shigema bangaren Mimi ba.
Sai da ta tabbatar da ta gama ma Maeesha famfon da ko kallon dhashen Inna Meri ba za ta ƙara yi ba.
 Tun kuma daga lkacin ta ɗauke kafarta daga bangaren Inna Meri ta yi cigiyarta da yasa Mimi ta leƙa ɗakin ta, a tunanin ko ba ta jin daɗi ne sai ta ga lafiyan ta kalau da ta ce kwana biyu ba ta leko ba sai ta ce ba ta yi Ra'ayi  ba ne shi ya sa ba ta leko ba, tana magana tana wani cin mgani da Mimi ta fahimci haka take ta  kama kanta da ita, Kowa sai ya zauna a muhallin sa, a cikin tsuƙin Saddiqu ya diro garin sai firita ya tashi sannan gasa take yi da Mimi ko kayan ne ta ganta da shi sai ta kutata ta siya irin shi, ko abinci ta ga ta yi itama sai ta gwada irin shi. Dawowar Saddiqu kuma sai ta ta da rigiman sai an yi mata tiolet itama acikin ɗaki, ga shi kuma ba wajen da za a yi wannan aikin shi ya sa ma tun farko ba'a yi ba, Magajiya ma ta goya mata baya daman so ta ke a yi rigima Agola ya tashi ya bar ma masu gida gidan su.
Magana har sai da ta kai kunnen Baba Ɗanjuma domin Maeesha gida ta yi tafiyarta tun da Saddiqu ya nuna mata ta yi hakuri in ya samu kuɗi sai ya kama mata haya su bar gidan, Baba Ɗanjuma kuma da ya ji labari ya ce shi ba ruwan shi a cikin wannan maganar Saddiqu yasan yadda zai yi da matarsa. Magajiya kuma ta ce ba a haka dole yasan yadda zai yi ai ɗansa ne kuma gidansa ne.
Sai ya ce to shi sai ya tashi ya bar masa ɗakinsa sai ya gina ma matarsa makewayi.
 Magajiya ta ce" Abin  duk bai kai haka ba, kawai wanda ba shi da gado a gidan ya tashi ya barma  ma su gado, kuma daman ai haɗa mace yana da gidansa ya ta shi ya bar ma Saddiqu bangaren shi ya koma gidan shi." Baba Ɗanjuma sai ya kasa mgana sai ma a lokacin ya fahimci in da Magajiya da ita kanta matar Saddiqun suka dosa wato su so suke  sai Mansoor ya tashi ya bar musu gidan, shi kuma ya ce Kar ma ya ji ta tada mganar nan wallahi in ya ji wata magana mai kama da wannan sai ranta ya ɓaci, kuma yanayin da ya yi mganar ya sa sai ta ji shakkarsa ta san halinsa yana da haƙuri in ransa ya ɓaci da gaske zai aikata abin da ya faɗa. Shi ya sa sai ta bar mganar, ta ce Saddiqu ya lallaɓo  matarsa ta dawo ta ɗan ƙara hakurii zuwa gaba kaɗan sai Agolan nan ya tashi ya bar gidan tunda ba gidan uban shi ba ne.
  Inna Meri ba ta ma san halin da ake ciki ba, ballantana Mimi da ta ɗauki Annual Leave za ta tafi Abuja Mommy ta kira duka ƴaƴanta da Mazajen su har da Mimi da Ajin ta, Saboda Abi ya shekara da rasuwa sannan ta ce tana son ganinsu Saboda mganace kan kuɗin gadon su dake hannunta ita da Sulaiman lokaci ya yi da za a damƙama kowacce abin da ta samu, Khadi da Mimi ne Ita Madiha ta karɓi nata kason ta saka cikin Kasuwancinta.
Mimi ta san daman da wuya Aji y je Abuja ta na ko faɗa masa kai tsaye ya ce"Ni? Kafata ba za ta ƙara taka wannan baƙin gidan ba."
Mimi ta ji ranta ya ɓaci amman ba ta yi magana ba da suka yi waya da Mommy sai take faɗa mata ita kaɗai za ta zo, Mansoor ba zai samu zuwa ba.
Sai Mommy ta ce ta tura mata lambar Ajin za ta kira shi da kanta, kamar ta sani ta ce Mommy ta kyale shi, amman Mommy ta ce ta tura mata dai.
  Haka nan ta tura mata, ita kuma ta kira shi bai da lambarta sai da ta yi kira kamar sau uku bai ɗauka ba sannan daga baya ya zo ya kirata sai ta masa bayanin ita ce mahaifiyar Mimi, bayan sun gaisa sai ta shigar masa da mganar ita ta neme su kan mganar gadon Mimi ne.
Kai tsaye ya ce"Hajiya ni ba ni da hurumi kan gadon ta, kuɗin ta ne hakkin ta ne. Ba dole sai ina wajen za ta iya karɓan abin da ya ke nata ba"
Mommy ta yi mirmishi kafin ta ce" Duk da haka dai kai mijinta ne, kana da hurumin da za ka zama shaida."
Sai kawai ya ce" Hajiya ki yi hakuri amman ina da abubuwa, kuma ba zan iya sakin su saboda wannan bukatar ta ku ba."
Duk yadda Mommy ta yi tunanin taurin kan Mansoor ya wuce haka. Da Mimi ta kira ta domin ta ji yadda suka yi sai ta boye mata kawai ta ce su taho tare da Hajiya.
Ta na jin haka tasan abin da ya faru ranta ya ɓaci Aji baya daraja mata Iyaye sam, ina laifin Mommy? Itama ina laifin ta?  sannan Shi kanshi Abin ya bar duniya amman sai shi ya kasa cire abun a ran shi.
Shi ya sa tun daga lokacin ta yi masa gim da rai bai hana ta zuwa ba ya ce kuma ta je ta yi kwanakin da ta ga zai isheta.
  A na gobe za ta tafi lokacin tana haɗa kayanta jirgin ma Daddy ne ya nema musu ita da Hajiya, maganar ne ba ta yi mata ba ya sa ta ce" A'a ka ba ni dai iya kwanakin da ka yi niyya."
Kai tsaye ya ce" Ba ni da ta cewa, kar na ce wani abu Barrister ta kirani ta tuhume ni."
Galala Mimi ta yi tana kallonsa cikin mamakinsa shi kuma kawai sai ya ƙarisa da faɗin" Babanki soja ne, in na taɓa ki na kwana a tsugunne, mamanki lauya ce in na cuceki na shiga tasku lauyoyo su yi min caa a kaina gwara na bi a hankali, ki je ki yi duk kwanakin da ki ka ga za ki iya ki kuma dawo lokacin da kika ga dama ni ba ni da matsala a haka. Tunda daman tun farko Babanki ya hasaso ba ni da wani kyakyawan makoma anan gaba sannan ubana har ya mutu ɗan kauye ne bai taɓa shigowa birni ba, kin ga kuwa gwara in bi a sannu."
Idanuwam Mimi su ka kawo kwallah cikin rawan murya tac e" Aji Abi fa ya rasu yana ƙasa me ya sa ba za ka manta da komai ba? Ka daraja shi ko saboda ya na mahaifina kuma yanzu muna matsayin ma'aurata ne."
  Ta karishe faɗa tana zubar hawaye, shi kuma baya ma son ya kalleta kar ta karyamai zuciya, bai damu ba ya ce" Sorry, ashe akwai zafi in aka ambaci sunan Uba, nima nawa uban na ƙasa, aka ambaci sunansa sa aka ci zarafinsa, amman ke da ya ke yar gata ce kuma Babanki ya fi Babana shi ya sa kike kuka.  Zafi kike ji a ƙasan ranki? To ki yi hakuri in kin ji haushin magana ta." Daga haka ya bar mata ɗakin, kuka reras Mimi ta rika yi, ranar a falo ya kwana ya bar mata ɗakin gari na wayewa ya bar gidan ko Sallama ba su yi da juna ba.
Daman jirgin karfe goma na safe za su bi zuwa Abiuja Walida ta rakata har gidan Hajiya, Inna Meri har dake dake ta yi ta ba akai ma Mommy, da irin  su kuli da Yaji da sauransu
Haka Mimi da Hajiya suka ɗaga zuwa Abuja Zuciyarta ba daɗi ta fara tunanin an ya ba ta yi kuskuren tunanin za ta iya gyara zuciyar Aji ba?. Ta fara tunanin ba za ta iya ba."

Zuciya ba daɗi Mimi ta yi wannan tafiyar, duk wanda ya ganta sai ya fahimci wani abu saboda yadda lokaci ɗaya ta koma wani iri kamar wacce ta ke fama da matsannancin zazzaɓi, ko kuma tsananin ciwon kai wanda ya hana ta sukuni, ko kuma fama da tsananin damuwa a cikin zuciya wanda ya haifar ma gangan Jiki damuwa.

  Hajiya kanta sai da ta yi ma Mimin magana ko ba ta da lafiya ne?.  Saboda yadda ta gan ta wani iri, sannan ba ta da wani walwala sai kuma ta yi shuru alamun kamar ta tafi dogon tunani ko a cikin jirgi a kusa da window ta zauna ta yi zurfi a cikin tunanin makomar rayuwar auran ta a tare da mutumin da zuciyarsa ba ta yafiya.

Hajiya kuma da ta ce mata lafiyan ta kalau sai ba ta matsa mata ba, Binta Matar aure ce yanzu nauyin iyalanta ya hau kanta akwai bukatar a ƙyaleta ta tafiyar da rayuwarta da ta iyalanta ba tare da wani ko wata sun yi mata katsalandan ba shi ya sa ba ta ƙara damunta da magana ba har su ka sauka a filin jirgin Abuja Mommy ta tura musu direba ya ɗauko su zuwa gida.

  Sun iske Madiha ta iso ita da mijinta da ƴaƴansu tun jiya Khadi kuma jirgin yamma za su biyo. Dr kuma sai gobe za su biyo jirgin safe zuwa Abujan. Duk iya ƙokarin Mimi na ɓoye abin dake binne a cikin ranta sai da hakan ya bayyana domin dai hausawa sun ce labarin zuciya a tambayi fuska. Fuskar Mimi ba walwala ba wani alamun da zai nuna maka ta yi tafiyar nan cikin daɗin rai, sannan ita da gidan su ba ta saki jiki ba ɗakinta tun na baya ta shiga ta yi wanka ta kwanta ko abinci da Mommy ta yi magana sai ta ce ta gaji za ta kwanta ta huta sai anjuma bayan ta tashi sai ta ci. Ba kuma wanda ya takura mata tun da ta ce tana bukatar hutawa.

  A tunaninsu barci take yi,amma a halin da take ciki barci ya ƙaurace ma Idanuwanta ta na tunanin mafita ne, Ta ji ta sare ta kuma saki da lamarin Aji, a baya tana kallon lamarin kamar mai iya zama wani abu na dabam anan gaba, a tunanin ta Iya soyayyar da sadaukarwar da ta nuna ma Aji ya isa ya sa ya manta baya ya fuskanci gaba. Sai yanzu ta fahimci tasirin soyayya ba ya yaɗo da hannun mutum ɗaya yana bukatar hannu guda biyu. Tana tunanin duk abin da ta yi ta yi ne saboda Aji ta yi ne saboda ya gane cewa ita har gobe tana son shi, amman me ya sa ba zai fahimci haka ya raga ma iyayenta ba? Duk wanda ba zai iya Daraja iyayenka da ƴan'uwanka a matsayinsa na Mijin ka ba, to kai ma baka da wani daraja da ƙima a wajensa, Sannan bai zama lalle itama ɗin ya mutumta ta ba.

  Ta muskuta ta gyara kwanciya yafi sau goma amman ta gagara hasoso ma kanta wata mafitar, zencen gaskiya shi ne ta cire duk wani ƙwarin gwiwa akan Mansoor ta kuma ji kamar ta fara nadaman auran sa.

Daman an ce idan an ciza a hura ita da ta Cizan ba ta Hura ba, ga in da rayuwa ta kawo ta. Daƙyar ta samu barci ya sace ta daga baya ba ita ta tashi ba sai bayan la'asar tun da tana fashin sallah daman kuma jiya kwana ta yi ba ta yi barcin ba ta yi kuka kamar ranta zai fita in da ta ƙara tsinkewa da lamarin Aji yana jinta tana kuka amman ko a jikinsa ballantana ya yi tunanin ya aika mata ba dai dai ba, balle ta yi tunanin zai iya sauke wannan girman kan nashi ya bata hakuri.

  Ko tashin da ta yi hayaniya yara ne ya ta da ta, ashe Khadi ce ta iso da nata iyalan sai gidan ya zama kamar yadda Mommy take so ta ga ga ta ga ƴaƴanta da iyalansu. Sai da Mimi ta sake yin wanka ta sauya kaya zuwa wata sauƙaƙƙiyar doguwar riga mai roba wacce ta lafe a jikin ta, a kallo ɗaya in ka yi mata za ka fahimci wannan ko ba ta da lafiya ko kuma wani abu na damunta a yadda ta ke yin komai nata cikin sanyin jiki da na zuciya. Ta iske Yaya Muhammad mijin Khadi sai Yaya Khalifa mijin Madiha da yaran su a falo tare da matan su, Mommy ba ta falon Hajiya ma haka, suna cikin ɗakin Mommy suna mgana Asma'u ba ta nan sun samu hutu ta je kano ganin gida daga Mommy sai ƴan amananta su  Sara.

  A hannun kujera ta zauna tana gaishe su, yaran su ka taho wajenta suna kiran sunan ta da Mimi, ta rike su tana ɗaga su ɗaya bayan ɗaya da yar dariya a saman fuskarta.

Bayan ta gama da su ta kalli Khadi dake famanaAmfani da wayar ta a yayin da Madiha ke ta aiki saman laptop ɗinta matar nan wajen neman kuɗi kamar za ta yi hauka lokaci ma ba ta yarda ta bar shi ya tafi a banza ba.

 "Khadi ya hanya?

  Khadi ta ɗago tana kallon Mimi kafin ta ce" Lafiya lau Mimi.! Mun iso Mommy ta ce kin kwanta ya gida, ya mijin ki? me ya sa bai zo ba? Duka a tare ta jefo mata tambayoyin, kai tsaye Mimi ta ce" Kowa lafiya, eh bai samu zuwa ba saboda dalilin aikin sa."

Daga haka kawai ta mike zuwa kitchen domin Cikin ta ya fara kukan yunwa.

"Aiki my foot.."

Ta ji Madiha ta faɗa kafin ta yi tsaki lokaci ɗaya tana faɗin" Tunda yana aiki a majalisar ɗinkin duniya ba."

Mijinta ya ce" Darling kar ki manta ɗan kwallo ne, in ya na da buga wasa ba?

"Mtsww na bi kwalon da duka na take ta da takalmi na. Ai na ga ronaldo da Messi ƙarshen kwatancen ƙwalon kafa kenan ko?

Ta faɗa tana zuba ma mijin na ta ido, Khadi ta kalleta cikin mamakin harzuƙan ta domin ita ba ta ga abun damuwa a ciki ba, bai samu zuwa ba shike nan ba, daman da shi da babu shi ai ba za'a fasa komai ba.

  Mimi kuma duk ta na jinsu amman ba ta nuna ta ji ba. Tea ta haɗa sai ta zuba doyar da aka dafa  miyar suouce ce, ko falon ba ta zauna ba ta yi komawar ta ɗaki, Khadi ta bi ta da kallo kafin ta ce" Sisto ki bar Mimi haka please in kun lura kamar wani abu na damunta." Madiha ta ja ƙaramin tsaki kafin ta ce" kaɗan ta gani, Abi ya zaɓa mata the best for her amman shegen taurin kanta ya ja mata,  ko awannan gidan kaɗai ya isa ta shiga damuwa rayuwa ba iska komai a kuntace"

Ba wanda ya kula ta domin in aka tanka ta sai ta yi ta sakin magana, Khadi ta ja bakinta kawai ta tsuke ko ita a farko da ta so ta yi adawa yanzu ta saki tunda Mimi ita ta ji ta gani to kowa ai sai ya saka mata ido.

  Tun kuma da ta shige ɗakin ta ba ta ƙara ko lekowa falon ba, duk yadda Mimi ke da son yara wannan karon ba ta bi ta kan su ba, Hajiya da ta ga Mommy ta damu sai ta ce ta kyaleta ta huta in ma wani abin ke damun ta za ta warware daga baya.

Mommy ta yi ajiyar zuciya kafin ta ce" Hajiya ko dai Mimi ba ta farinciki a wannan gidan ne? Hajiya ta girgiza kanta kafin ta ce" A'a kar mu zo wannan gaɓar,  sai dai kila matsalolin yau da gobe na tsakanin zamantakewar ma'aurata guda biyu. Amman kada ki damu ba wata matsala ina da kyakyawan tabbacin cewa Meri ba za ta taɓa bari wani abu mara kyau ya samu Binta ba." Mommy ta jinjina kai kafin ta ce"Hakane! Na fi tunanin ƙila saboda rashin zuwan mijin nata ne."

  Hajiya ta yi wani irin dariyan su na manya kafin ta ce" To ai wannan kuma bai kama ta ta damu ba. Ba kuma lalle ne sai an takura masa ya shiga cikin hidimar mu ba, ana tafe dai wata rana da kanshi zai zo ya gaisheki ba tare da ita kanta Binta ta sani ba, ka dai a yi gaggawa a bi komai a sannu."

Mommy ta yi shuru ba ta yi mgana ba Hajiya ta dafa kafaɗarta lokaci ɗaya tana faɗin" Kar  ki damu komai zai yi dai dai in sha Allahu." Daga nan suka bar maganan sai su ka gangara kan mgananr gadon yaran da ya sa ta kira yaran daman tana so ne Khadi da Mimi a danƙama Mazajensu haƙƙinsu su rike musu, in kuma su za su iya riƙe kuɗin su shike nan daman a haƙƙi mazajensu su zama shaida a kan dukiyar su.

  Ko da daddare eajen cin abinci a dinning table, ba ta wani saki jikinta ba tsakuran ma abincin ta yi ta tashi, Mommy ta bi ta da kallo kafin ta ce" Mimi baki ci komai ba fa?

Yamutsa fuska ta yi kafin ta ce" Cikina ya cika ne Mommy. Kuma ai naci da yawa kin gani." Ta faɗa tana nuna mata filet ɗin gabanta wanda ko rabi ba ta ci ba, Mommy za ta yi mgana Hajiya ta hana ta sai ita ce ta kalli Mimi lokaci ɗaya tana faɗin" Tunda ya ishe ki shike nan Binta."

Mimi ta kaɗa Lokaci ɗaya tana faɗin" Zan shiga ciki, sai da safen ku."

Suka amsa mata da sai da safe, Mommy ta bi ta da kallo Khadi ce ta ijiye cokalin hannunta tama mai faɗin" Mommy ba ki lura wani abu na damun Mimi ba? Ta zama wata so cool da ita."

Madiha na cin abincin ta ba ta yi mgana ba, sai Muhammad ne ya ce" Kila saboda gajiyan tafiya zuwa gobe za ta warware."

Khadi ta yi shuru kafin ta ce" Anya? duk da haka dai yau ta zama wata iri, wani abu na faruwa, Mommy ba ta faɗa miki wani abu ba?

 "Ki tambayi Hajiya, za ta fi Mommy sanin wani abu tunda tare su ke acan, Hajiya me ke faruwa ne?

  Madiha ta faɗa kai tsaye tana kallon Hajiya, ita kuma sai ta yi mirmishi kafin ta ce" Kowani ɗan adam yana da matsalolinsa, ba ta faɗa min komai ba ni kuma ban matsa mata sai naji ba, Binta matar aure ce tana da iyalai yana da kyau a bar ta tayi fafutukan rayuwarta da zamantakewar ta, tunda ita mace ce, wata rana kuma ita ɗin uwa ce"

Muhammad ya jinjina kai kafin ya ce" haskiya ne Hajiya. Mtsalolin nan na rayuwa kowa na fuskantar su,sai dai na wani ya fi na wani kawai."

Hajiya ta amshe da cewa" kuma ba duka muke iya sanin matsalolin junan mu ba, wani ma rashin bayyana sa yafi alheri saboda zai iya zama in wani ya sani ya kasa sukunin rike damuwar, shi ya sa kar ka matsa a dole sai ka san damuwar wani in har ba shi ya yi niyar sanar da kai da kansa ba." Kowa ya nuna ya gamsu da bayanin Hajiya amman ban da Madiha da ta taɓe baki kawai, domin har Hajiyan tana jin haushi domin da ɗaurin gindinta komai ya faaru.

  Ita dai Mimi tana ɗakin ta, ba ta san wainar da suke toyawa ba. Allah ya taimake ta da wuri ta yi barci,  sun yi waya da Rukky sama sama sannan ta Kira wayar Inna Meri suka yi magana ta sanar da ita ta isa tun ɗazu. Ba su jima suna mgana ba ta ce dai an gaishe mata da Hajiya da Mommy daga karshe ta ba ma walida wayar suka gaisa.

Har barci ya ɗauke ta tana tunanin Aji, ace ko ya kira ta ya ji yadda take? Wato ko a jikinsa bai damu ba duk sai gwiwarta ta yi sanyi ta ji gaɓadaya auran da shi kan shi Ajin sun fara fita daga kanta, ta fara hango Rayuwarta nan gaba ba tare da shi ba matukar bai gyara ba to rayuwa ba za ta yi daɗi ba, Ta fara hango kanta ta samu wani mijin ta aura ta zauna lafiya da daidaiciyar rayuwa.

  Washegari tun kafin azahar Dr da Iyalansa suka sauka a Abuja sai gidan ya ƙara ɗaukan Murna Shi kan shi Dr  da Mimi ta zo su gaisa sai da ya tambayae ta ko ba ta da lafiya ne? Ta ce lafiyan ta kalau akwai dai gajiyan zirga zirga ne a tare da ita.

Zuwan su ma ya sa ta ɗan Saki Jikinta Tunda suna ɗasawa da Jawahir mai ciki, ashe daman ciki ne ke wahalar da ita Tun auran Mimi ga shi nan ya fito, sannan ta shaku da mai sunan Mommy tun zamanta tare da su a kano sai zuwan su ya yi awon gaba da kaso mafi girma daga cikin zuciyar ta.

  Ranar yini a ka yi zaman hira, Mommy daman ba ta je aiki ba tana gida tare da Ƴaƴanta da surukanta da iwar mijinta da aka dunƙule aka zama ɗaya gabaɗaya.

Khadi daman irin ta irin mijinta haka ma Madiha irin ta, irin mijinta ne, shi ya sa ba kasafai ra'ayin su ke zama ɗaya da su Khadi ba  ballantana Dr da ba ruwan shi ga sanyin halin itama matarsa Jaawahir haka take ba ta da mgana sosai. A ranar dai an ji hiran Mimi har suka taɓa halin ita da khadi da gaddama ta sarke su sai da Dr ya raba faɗan, Sai hakan ya saka damuwarta ta ragu, ta fara sakin jikinta cikin ƴan'uwanta tana walwala. Tuni ta fara kokarin mantawa da abin da ta baro ta yi tunanin gwara ta ijiye matsalan shi a gefe ta fuskanci rayuwarta anan gabam Sannan za ta mori wannan hutun tare da iyayenta da ƴan'uwanta, sun zauna sun tuna da mahaifinsu suka yi masa addu'a.

Mimi har kuka sai da ta yi ita da Mommy sauran kuma sai dai suka share kwalla.

 Vhajiya ke ta musu nasihan su daina kuka addu'an dai ita Kabiru ke bukata, Allah ya kai masa rahama a kabarin sa. Sai daddare bayan an gama yin dinner suka koma falo kowa da kowa aka zazzauna Dr. Sulaiman shi ya buɗe taron da addu'a sannan ya kora jawabin sa, tunda kuɗin gadon Khadi da Mimi suna hannun shi ne, Mommy itama ta yi nata bayanin ta ce kowacce za a ba ta gadon ta ko ta ba ma mijinta ko ta siya hannun jari ko ta siya gold ta ijiye, sannan tana so su haɗa hannu su gina masallaci Domin ladan ya kai kabirin Abi.

  Kowa ya yi na'am da shawaranta, Ita Khadi ta ce a raba kuɗin ta biyu rabin sai ta ɗauka rabin a haɗa a yi hidimar gyaran masallaci sauran gidajen da suka gada kuma za su bar shi saboda Ƙadara anan gaba, ita kuma Mimi sai kuka kawai take yi ta kasa mgana

Hajiya daman ta ce ita komai ba ta so, duka abin da ta gada a ɗauka a haɗa wajen gina masallacin wanda ake shawaran a inda za'a gina masallaci kowa na ba da na shi shawaran ita dai Hajiya ta ce a nemi wani gari anguwan da ba yawan masallatai sai a gina musu sadaƙtul jariya, Muhammad kuma ya ƙara cewa za'a iya yin tuka tuka na ruwa a anguwannin da suke wahalar ruwa, Mommy ta ce wannan ma shawara.

  Mimi dai sai faman sharan ƙwalla take yi ba ta ce komai ba, Dr ya kalle ta lokaci ɗaya yana faɗin" Mimi ki yi hakuri kin ji ko? addu'a Abi ke bukata.".

Sai ta gyaɗa masa kai, nan ya ce" Ina shi Mijin naki?  bai samu zuwa ba ne?

Da kai ta ba shi amsa, shi kuma daman ba mai damuwa ba ne sai kawai ya jinjina kai kafin yac e" Ba matsala abin da aka tattauna za ki iya sanar da shi game da dukiyar ki, ko ba zai amsa ba yana da hakkin ya sani kamar yadda Mommy ta ce."

Kan Mimi na ƙasa ta ce" Ni a ɗauka duka a yi amfani da kudin wajen sadaƙatul jariya ladan ya kai ma Abi acikin kabarin sa."

Sai kawai ta ƙara fashewa da kuka Hajiya tace a'a tana da bukata ta ɗauki rabi sai ta ba da rabi, haƙƙin ta ne kuma tana da sauran kuruciya itama saboda komai na rayuwarta na wuyan daddy ne ba ta da bukatar kuɗi, komai take so tana samu shi ya sa ta sadaukar da abin da ta samu ga sadakatul jariya

  Sai anan Mimin ta ce a raba itama nata gida biyu a ba ta rabi, rabin kuma a yi amfani da shi. Daman kuma kuɗin Dr ya saka su a hannun Jari na shekara ɗaya to shekaran ta yi kuɗi sun dawo har da uban riban da aka samu. Madiha daman tuni kuɗinta na hannunta sai dai sauran kaddarori kamar gidajen da suka mallaka, ita sai ta ce za su ba da iya abin da za su iya ita da mijinta in sha Allahu.

Har an gama tattaunawar an tsaya a za a yi masallacin a garin kano amman za a samu ƙaramar hukuma cem Sai kuma tuka tukan ruwan a kace za a yi su a garin Zariya tunda suna fama da matsalan ruwa.

Mimi ba ta cika wani saka baki ba ta na can ta yi nisa acikin tunani sai da Khadi ta taɓo ta sannan ta dawo wajen su.

Dr ya kalleta cikin yar damuwa kafin ya ce" Me ke damunki ne? Kina yin lost haka ana mgana? Mimi ta sunkunyar da kai kafin ta ce" Bakomai Dr, ina ta tunanin Abi ne."

Hajiya ta ce" Shi kuma addu'a ne tsakanin mu, damuwa ko kuka ba namu ba ne."

  "Ku wai a tunanin ku, kukan da Mimi take yi na Abi ne? Hmm ni fa nasan za'a zo wannan gaɓar tunda ta zo gata nan kamar mara lafiya  ina amfanin wannan ƙasƙantattaciyar rayuwar da Mimi ta je fa kanta? Na faɗa zan ƙara faɗa har gobe ba na ganin Abin da Abi ya aikata a baya a matsayin oaifi, abin da ya yi shi ne a dai dai da ko wani good father zai ya aikata."

  Madiha ta faɗa kai tsaye ba ta kuma damu da mutanen dake falon ba ta cigaba da faɗin" Yes!. Akwai tarin bambamci tsakanin talaka da mai arziƙi, daga ganin Mimi ba ta farinciki a inda taie, Hajiya da Mommy suka goya mata baya ta yi shirme, Abu an yi shi tun tana da Kuruciya in haɗuwar su Kuskure ne me zai saka kuma mu maida auran su kuskure? Just imaging fa Mimi ta yi aure amman ko posting ban iya yi a Hhndel ɗina na social media ba Saboda ina kunyar nuna wannan auran a matsayin auran kanwata, da inda daman talaka ya fara ganin ya ɗan fara samun kuɗi sai ya ga kamar zai iya haɗa Kafaɗa da mai arziki, kamar dai miji nan na Mimi shi ba ɗan uban kowa ba sai girman kai da Isa nawa gare shi? me ya tare?  Wa ya tsaya masa? Ko ganin ya na kwallon kafa shi ya sanu dole a bi shi? To a ƙwallon  ma a garin su wasu ba su san shi ba, kuma a hakan ya riƙa kafa ma mutane dokoki, yanzu haka Mimi ta daina saka mayafi sai fama da hijabai duk ya dankwafar da ita ta koma kamar wata tsohuwa tana rayuwa a gidan da ba ta da sakewa da sunan SO, na bi son da gudu in ita ba ta da hankali Hajiya da Mommy kun fita sanin abin da ya dace da ita.."

  Ta karishe faɗa tana kaɗa kafa falon ya yi shuru kowa ita yake kallo, Mommy ta yi shuru ta kasa magana Hajiya kuma a ranta ta ce" Kamar uba kamar ƴar domin abin da Madiha ta faɗa, kamar maimaicin kalaman ubanta ne a baya."

Khadi ma shuru ta yi ba ta yi mgana ba, Khalifa ne ya taɓo Madiha sai ta kalle shi kafin ta ce" Ya! Is True ka bari na faɗi gaskiya na tsamo ƙanwata cikin Halin da ta ke ciki! Mimi kalleni?

Ta faɗa tana maida hankalinta kan Mimi, wacce take ta sharan kwalla a karon farko ta fahimci wata gaskiyan acikin Kalaman Madiha a yau. Sai ta ɗago tana kallonta alamun tana sauraranta kai tsaye Madiha ta ce"  In har kin ga kina cutuwa a wannan auran ki yi mgana, ba abun kunya ba ne in kin nemi saki ya sake ki kin dawo gida. Ga jaheed na tabbata har gobe yana sonki, ga mustapha abokin Khalifa in yau kika kira shi zai zo domin ki, ni dai ki bar auran wannan mutumin kwata kwata baku dace da juna ba, zai ga kamar wuyan sa ya isa  ne da zai iya haɗa kafaɗa dake a rayuwa alhalin kuma kin fishi komai na gatan duniya, ke ba ajin sa ba ne"

  "Kin gan naki nan Madiha, ka ji min yar buhu da rabi"

Hajiya ta faɗa tana aika ma Madiha da dakuwa za ta yi mgana Hajiya ta tare ta da faɗin" Saboda baki da tunani sai  ki zauna kina cewa ƴar'uwarki ta kaso auranta ta zo gida ta zauna?

Madiha ta tura baki kafin ta ce"To Hajiya ina amfanin wannan auran na Mimi?

Ba cigaba kwata kwata tun bayan auran nata." Hajiya ta harare ta kafin ta ce" Eh mana ai ke ba za ki ga amfanin shi ba, amman ai kina ganin amfanin naki auran ko?

  Sai kallo ya koma kan Hajiya ita kuma ta haɗe rai cikin faɗa ta cigaba da faɗin" Ke kina zaune da mijinki da ƴaƴanki ba wanda ya taba tunanin ya shiga rayuwar auran ki, kuma ba wai baki da matsalan ba ne, ba ma'auranta duniyan nan da za'a ce ba su da matsala wa ya takura miki? Ba ke da kanki ki ke warware matsalolin ki ba? Ko wani ya taɓa cewa ki kashe auran ki?  haka kurum ke kina da auran ki ita kuma sai ki kashe mata nata, kuma da kike mganar akwai masu sonta a da ne su ke son ta amman da zaran ta kashe auran ta fito wlh ba za su dawo ba sai kalilan, ke me yasa wani lokacin ba ki yin tunani kafin ki yi mgana?

  Hajiya ta ƙarishe faɗa ta na nuna Madiha da yatsa, wacce ke tura baki kafin ta ce' Ni Hajiya ina laifina daga faɗin gaskiya sai ki faramin faɗa"

"Riƙe gaskiyar ta ki, ba ma so ki ce ki yi tutiua da duk abin da kike taƙama da shi amman ki ƙyale binta ta yi zaman auran ta, kibar ta ta ji da matsalolin gidan auran ta kamar kowacce mace, kema Allah kaɗai yasan matsalar da kika taɓa fuskantar tsakanin ki da mijin ki?  wa ya taɓa ji? Ko za ki ce baku taɓa samun matsala ba ne?

Ai sai Madiha ta kasa mgana Hajiya ta nuna kowa tace kowa na da matsalolinsa na Rayuwa kuma a Hlhankali muke warware su, itama Binta a barta ta warware duka matsalolimta tunda ita matar aure ce tana da Iyalanta ba dole sai mun yi katsalan ba.

Sannan ta ce ma Madiha kar ta ƙara saka baki akan rayuwar auran Binta in kuma ta ƙara sai ta saɓa mata.

  Madiha ta miƙe tana kunkuni Hajiya ta rakata da faɗin" Ko uban naki da kike koyi kafin mutuwarsa sai da ya yi nadama , to shi Allah ya so shi da rahama ya yi nadama kafin mutuwarsa, ke in baki yi wasa ba ranar nadamar taki ba za ta yi miki kyau ba, sannan da kike mganar me mijin Binta ya ke da shi?  ba shi da komai amman ai bai zo maula wajen ki ba, sannan biyar ɗin ki ba ki taɓa bashi domin ya rike kansa ba kin ga keman ba ki da ikon kiran ba shi da komai, shi ko ke da komai tun da ya san darajan kansa sannan yana ƙishin kansa da na Iyayensa kin so ya zo nan yana muku maula, sai kuma kika  ga akasin haka shi ya sa kike mana wata mganar banza."

  Sai Madiha ta fashe da kuka domin ran Hajiya ya ɓaci, haka ta yi ta faɗa dakyar Mommy ta lallasheta ta yi shuru.

Khadi ma ba ta yi mgana ba saboda a mganganun Hajiya akwai gaskiya a ciki, Kowa fa da na shi matsalan auran sai dai na wani yafi na wani ko ita gabda tahowar su ne suka shirya da Muhammad, case ne suka yi ta yi kan yana soyayya da wata ɗaɓi'arsa abin haushin ma ba auran yarinyar zai yi ba amman yana soyayyar shan minti da ita kaɗan ya rage Khadi ba ta bar masa gidansa amman sai ga shi sun dai dai da kansu ba ma wanda ya ji.

Ita kanta Madihan ba za ta faɗi ba ne, amman itama akwai tarin matsaloli a auranta da khalifa ko ta bangaren dangin mijinta ba sa son ta, amman ba ta zencen da kowa amman duk gasan ta da suke yi ba ta taɓa fitowa ta yi magana ba, wani abun na cikin aure barin shi a rufe ya fi alheri da bayyana shi

  Ita dai Mimi har aka ci aka suɗe ba ta yi mgana ba sai da ta koma ɗaki ta ci kukanta ta koshi,  da safe kuma sai ta tashi kamar ba ita ba, tare da Sara suka yi abun karyawa. Ta saki jikinta kamar ba ita  ba kuma ko a fuska ba ta nuna wani abu ba, Madihan dai tana cin magani ta ga an yi banza da ita sosai ta ware. Su Dr daman suna ɗayan bangaren can suke kwana yunda gidan babba ne

ranar Park su ka je  su ka yini suka ci suka sha suka sha jotuna da sauran su, sai dare suka dawo gida washehari ma su ka fita da yara wajen wassani Hajiya dai ta ce ba za ta je ba ta ga ji da zrga zirga, tuni Mimi ta manta da damuwarta ta mori hutunta a garin Abuja.

  Kwanan su Khadi huɗu dukkansu suka koma saboda ayyukan su, Mimi kuma ta ce sai sun yi sati, ba ta waya da Aji amman suna mgana da Inna da Walida.

Sai ga Mimi ta share sama da sati a garin  Abuja da Mommy ta yi mgans sai ta ce Mansoor ne ya ce ta yi sati biyu, Hajiya kuma daman ba ta da matsala sai suka share kafa a garin Abuja.

Suna da kwana goma a garin Abuja mijin Yaya Amina ya samu haɗari, tare da Babban yaron Yaya Amina Sadiq shi Sadiq ɗin nan take ya rasu. Ɗaurin auran kanin mijin Yaya Amina suka je Bauchi shi ne suka yi hatsari a hanyar su ta dawowa.

  Dalilin da ya sa Mimi ta yi shirin dawowa kenan, Tunda shi mijin Yaya Amina yana asibiti rai ga hanun Allah ga rashin kuma da aka yi hankula dai duk a tashe.

Kwanan su goma sha biyu a Abuja Mimi da Hajiya suka biyo jirgi suka dawo gida daga filin jirgi Direban Daddy ya zo ɗaukan su gidan Yaya Amina ya wuce da su in da ake karɓan gaisuwa, Inna Meri tana gida ita jiya dai tazo bayan an yi Jana'iza ta koma, Mimi ta iske su Binta har da su Zuwaira har da Hibba sun iso suma.

  Nan Hajiya ta bar ta daga nan ita direba ya ɗauki Hajiya zuwa gidan su Mansoor ta yi ma Inna Meri gaisuwa aka kuma sauke kayan Mimi.

Mansoor kuma bai san Mimi ta dawo ba sai da daddare bayan sun dawo daga asibiti buba mai jiki suka biyo gidan shi da Mu'aazzam da Nasir da Makama a ɗakin Yaya Amina ya ganta zaune kusa da Hibba.

Mansoor Aji bai san akwai Mimi a cikin tarin matan dake cike a falon Yaya Amina ba, kuma da yake shi bai wani kalle su ba, ba ma zai iya ƙirga adadin matan da ke ɗakin ba. Ya dai ji ana ta gaishe shi yana amsawa sai shi ya gaida Yaya Amina lokaci ɗaya ya yi mata gaisuwa ta amsa muryanta a shaƙe alamun tasha kuka har ta ƙoshi.

Sai ya ji kamar muryan Mimi tana gaisawa da su Nasir, sai kuma ya kara jin mganarta suna mgana da Mu'azzzam, ɗagowa ya yi ya na kallon ɓarayin matan dake zaune a cikin ɗakin duk da ba hasken wuta amman akwai fitilan sola mai haske.

Tana zaune kusa da Hibba tare kuma da Bintu, ta saka hijabi mai ruwan ƙasa Jalbab ya yi ta ƙokari su haɗa ido amman Mimi kamar ta sani ko ɓarayin sa ba ta kallah ba, shi kuma mamaki yake yi yaushe kuma ta dawo bai sani ba? Wata zuciyar ta ce ba ka damu da ka san lokacin dawowar nata ba ne shi ya sa baka sani ba.

Ya yi kewarta kewar da har sai da ya bayyana a cikin Idanuwansa domin ba satan kallo ba, Yau kai tsaye yake kallonta amman ita sai ta kauda kanta gefe suna mgana da Hibba, daga karshe ma kiranta aka yi a waya sai ta tashi tsam ta shige ɗayan ɗakin Yaya Amina tana amsa waya kuma haka ya bi ta da kallo bai sani ba.

Nasir ya taɓo makama ya na nuna masa Aji da baki, sai suka koma suna kunshe dariyan su.

  Har suka fito daga cikin gidan Mimi ba ta ƙara fitowa ba, suna fita kofar gida Nasir ya kalli Aji ganin ya yi wani sansararai da shi yasa ya dafa kafaɗanshi lokaci ɗaya yana faɗin" Ya ne? A kira maka Hajiyar taka ce?

Wani irin kallo Aji ya yi ma Nasir Kafin ya goce hannun Nasir ya sauka daga kan kafaɗansa ya yi wucewarsa wajen motarsa, daman acan suka iske shi, su daman Mu'azzam ne ya sanar da su abin da ya faru tunda ya ce ya shigo garin sai su ka ce ya jira su su je su yi gaisuwan tare, fara zuwan su asibiti ne yasa suka samu Aji acan shi ne su ka rankayo gabaɗaya zuwa gidan Yaya Aminan. Suna tsaye har ya kunna motarsa alamun dai tafiya zai yi. Sai kuma ya dakata bayan ya ɗage gilashin ɓarayin direba in da yake zaune.

 "Mu'azzam.."

  Da Sauri ya ƙariso wajen shi, Nasir kuma ya biyo bayan shi lokaci ɗaya yana faɗin" Gaskiya Aji kana raina mai girma Sp, haka kake tsaga sunan shi kai tsaya haba haba mana in ba za ka ce masa Ranka ya daɗe ba, ai sai ka kira shi da suna Yallaɓai mana a kallah dai ka girmama kaƙin sa."

Ya faɗa lokaci ɗaya yana dukan Kafaɗun Mu'azzam alamun jinjina har ya na wani gyaɗa kansa.

Aji ya leƙo daga tagar motarsa yana kallon Nasir irin kallon sama da ƙasa kafin ya ce" Sunan ka Mu'azzam ne? Kai ƙanina ne?

Ya faɗa lokaci ɗaya yana ƙara haɗe ransa Kafin ma Nasir ya samu damar mgana Aji ya kalli Mu'azzam yana faɗin" A nan za ka kwana ne? Da Sauri Mu'azzam ya ce" A'a me ka gani?

Aji ya juya ya na faɗin" Na ga ba ka da alamun tafiya ne."

Mu'azzam ya yi saurin cewa" Yanzu za mu taho, zan dai sauke su Nasir a gida kafin na ƙariso."

  Aji yana zuge gilashin motarsa lokaci ɗaya yana faɗin" Su hau mashin ɗin haya mana, yara ne su da sai ka kai su har gida"

Daga haka kawai ya yi ma motarsa key ya wuce ya bar su Nasir suna bin kurarsa da kallo, Nasir na yar dariya ya ce"Nifa na fahimci Aji yau kamar Mimi ce ta ɓata masa rai, ba ka ga ɗazu yana ta kallon ta ba ita kuma sai basar da shi ta ke yi ba?

Mu'azzam ya yi shuru domin shi bai ma lura ba, Makama ne ya ce shima ya gani.

Nasir ya saka wata dariya kafin ya ce" Allah sarki Aji. shugaban yan jin kai sun shiga hannun nmata, ai gwara ta yi ta gasa shi ko ya daina wasu abubuwan."

Mu'azzam bai yi mgana ba sai dai a kasan ranshi yana tunanin ko dai wata matsalan ne a tsakaninsu bai sani ba?

Kwanaki ya taɓa kama Hibba suna waya da Mimi tabbas ya ji ana mganar ta yi haƙuri amman bai san kan zencen ba da kuma ya tambayeta sai  nuna masa kamar ƙila bai ji dai dai bane.

  Suna tafe a mota suna ta mganar Aji,Nasir ya ce shi fa da zai ba ma Mimi shawara ta ji wallahi da ya sanar da ita in ta samu damar riƙe kan Aji kar ta sake shi ta matse wuyan shi dakyau in ta sake shi ta sake shi ita ce za ta sha wuya, ta gasa masa aya a hannu dakyau domin yana nuna shi kamar har yanzu baya sonta to ta saka shi ya nuna ma duniya bayan ita ba kowa.

Makama na dariya ya ce to a matsalan yadda za ta samu sa'an riƙe kan nasa ne aiki, Aji na da wasu hallayya marasa kyau, kuma babban matsalan yadda zuciyarsa ke da tauri da riko ba ya taushi da sauri akan wasu lamuran, shi dai Mu'azzam sai dai ya yi yar dariya Yayanshi ne kuma ya fi kowa sanin shi kuma yasan duk abin da suke faɗa akan yayan na shi gaskiya ne har ma fiye da abin da ba su faɗa ba.

Har gida ya kai Nasir, Makama ma da yake kan hanya ne sai ya sauke shi ya samu mashin ya ƙarisa gidanshi shi kuma daga nan gidan Wanzamai ya koma ya yi tunanin zai tarar da Mansoor acan amman sai Inna Meri ta ce ba ta ganshi ba tun ɗazu dai da rana da ya shigo suka gaisa.

  Nan ya zauna Inna Meri ta zuba masa tuwo ya na ci suna hiran abin da ya faru, yana faɗaa mata Jikin Sadam mijin Yaya Amina sai a hankali yana jin jiki sosai, Inna ta gyara zama kafin ta ce" Allah Sarki! Allah ya bashi lafiya Allah kuma ya tashi kafaɗu.. shi kuma Sadiq Allah ya saka mai ceton iyayensa ne.".. inna Meri ta ƙarishe faɗa tana sharan kwallah. Domin ta ji rasuwar yaron nan wlh, tunda duk nan suke badalin su.

Sannan ga tausayin Amina Allah darki, Mu'azzam ya fara lallashin Inna da cewa" Inna kiyi hakuri kaddaran Yaya Amina ne haka mu ƴan'uwanta ba mu isa mu hana caruwan haka ba kawai addu'a za mu yi tayi Allah ya ba shi Lafiya ita kuma Allah ya  ba ta juriya."

Inna Meri ta amss da Amin Amin kafin ta ce" Da safe ka zo ka ɗauke ni naje na kara duba shi." Sai ya amsa da Toh nan suka cigaba da maganar. Magajiya ba ta je asibitin ba gidan Yaya Amina ma jiya kaɗai ta je gwara ma su Gaje sun je asibitin sun gaishe da mai jiki.

Baba Ɗanjuma kuma ko da safe ya leka, Baba Sani da Baba Ɗanlami sau ɗaya suka je su ka gaishe shi su ka biya ta gidan Amina bayan an yi jana'iza suka kama gabansu.

Sai dai ƴaƴansu duk sun je, haar Maeesha duk tare da ita a ka riƙa zirga zirgan zuwa gidan Yaya Amina.

  "Inna ashe Anty Mami ta dawo?  na ganta a gidan Yaya Amina?

Mu'azzam ya tambayi Inna bayan ya gama cin tuwon har ya fita kofar ɗakin Inna ya wanko hannunsa, 

"Eh ta dawo ɗazu, ko gida ba ta zo ba Hajiya ce ta zo ta min gaisuwa ta sauke kayanta suna cikin ɗakina na shigar mata da su."

Jinjina kai Mu'azzam ya yi bai ƙara mgana ba sai su ka sauya hira Inna Meri na tambayan sa waɗanda ke tare da Amina ya ce su Inna Dije ne da su Inna Salamatu.

Mu'azzam bai bar gidan ba sai wajen sha ɗaya saura har sai da Baba Ɗanjuma ya dawo gidan walida na can tun ranar da abun ya faru can suke kwana.

Sallama ya yi ma Inna Meri daga nan ya wuce gidan Aji, ya yi mamakin ganinsa ya yi lamɓo kamar mai barci, amman shi kan shi Mu'azzam yasan bai yi barci ba alamu ne na yana cikin Damuwa sannan kuma baya son mgana.

  " Ashe ba ta gida ka biya ba, na je Inna ta ce ba ka dawo ba."

 "Anty Mami ma can za ta kwana kenan?

Mu'azzam dai shi ke ta mganarsa shi kaɗai, Juya masa baya ma mansoor ya yi daga baya ma sai ya miƙe ɗauke da filo ya bar mishi ɗakin Mu'azzam ya bi shi da kallon Mamaki. Shi kuma ya na fita falo ya kwanta saman cafet, amman ya kasa samun natsuwa sai ya fara Juye juye, daga ƙarshe sai da ya mike zaune nan ma ɗin bai samu natsuwa ba tansa ke ɓace ji yake yi kamar zai yi bindiga, wai shi ne Mimi za ta yi masa wulaƙanci? Ba ta ma son kallon fuskar shi.

Sannan bayan ya dawo ya kasa samun sukuni ya ɗaga waya ya kirata har sau biyu amman Mimi tana gani ba ta ɗauki wayarsa   ba, Eh mana tana gani tsabar eeni ne, to shi me ya yi mata ne? Ko saboda bai bi ta Abuja ba?  lalle ta na da aiki ba Abujan da zai je shi fa baya fatan kafarsa ta ƙara taka wannan baƙin gida tun bayan shekaru goman nan sau ɗaya ya taɓa zuwa Abuja shima wani tranining suka je suka yi na rsawon sati ɗaya, jin sa ya riƙa yi lokacin kamar yana kan ƙaya ya kosa ya bar garin domin garin ma gaɓadaya ya fita da ransa.

  Zaman gagaransa ya yi sai da ya miƙe ya fara zagaya falon shi kaɗai goye da hannayensa a bayansa. Wani abu ne mai nauyi ya tsaya masa a rai, rabon kuma da ya ji haka tun kafin Mimi ta zama matarsa, amman yau sai ga shi ya ji abun ya dawo ya tsaya masa a ƙoƙon ran shi, haushi yake ji ba ta ɗauki wayarsa ba sannan kuma wai ba ta son kallon shi domin yasan saboda shi ta shige ciki ta ki fitowa. Ƙasa hakuri ya yi Mu'azzam na kwance suna waya da Hibba Mansoor Aji ya faɗo ɗakin a fusace anan saman katifar ta gefe ya ɗauki wayarsa ya a fusace kamar zai tashi sama Mu'azzam ya bi shi da kallo kawai yana girgiza kansa domin sha'anin yayan na shi sai Ubangiji ba ka iya gane ina da ya dosa.

Falo ya koma so ya ke ya ƙara kiran Mimi amman sai kuma ya ji ya fasa, ya duba wayar ya ga ba ta iya ma biyo bayan kiran shi ba saboda wulaƙanci.

  Ya yi kokarin ƙara kiranta ya fi sau goma ya na fasawa ana sha ɗaya ne wayar ta shiga, kuma sai ya ji girmansa na faɗa masa ka kirata ma ta ƙi daga kiran ka kuma ba ta kira ka daga baya ba, sai kuma ka sake kiran ta? Ta ma isa kenan. Sai kawai ya kashe wayar yana huci amman abun mamaki sama da mintina goma Mimi ba ta biyo bayan kiran shi ba, abun sai ya ƙara ɓata masa rai.

Wato dai Mimi ta ga ya yi mata sakaka ta raina shi, to reni ma na kamar shi Aji yana matsayin mijinta tana masa wannan wulaƙancin. Sai kuma wata zuciyar ta ce ka kira ta kaji dalilinta na yi maka wannan wulakancin, Sai kuma ya kira har ta shiga sai ya kashe, Ya yi haka yafi sau biyar.

  A bangaren Mimi kuma duk kiran nan da Aji ke yi mata ya na kashewa wayarta na hannunta kuma tana gani, kiran garko ma da ya yi mata har sau biyu ba ta ɗauka ba domin haushin shi take ji har ga Allah, shi ya sa ba ta ga amfanin kiran na shi yanzu ba, ta tafi Abuja wajen mahaifiyarta amman bai taɓa kiranta domin ya ji yadda take ba sai yanzu? Ai ya baro shiri tun rani shi ya sa taki ɗaukan kiran sa kuma sai da suka bar gidan sannan ta fito daga cikin ɗakin, Tun da ta fahimci kowa abin da yake so yake yi itama abin da ta ga dama shi za ta yi ba za ta ƙara barin ya takura mata ba.

Auran ne da shi kanshi Ajin suka fara fita daga kanta ta ji tana bukatar zama ta yi tunanin Wata mafitar domin mai rai ba zai dauwama cikin rayuwar da ba ta da amfani ba. Kuma yadda yake kira yana kashewa ya san tasan Rigima yake ji, ita kuma ta ce ba za ta kira ba in ya ga ji da hirman kansa da kamewarsa sai ya kira ita kuma tana dai dai da duk abin da ya zo da shi.

  Shi yas a sai da ta bari ya ƙara kira ta yi ,zaraf ta ɗaga kiran.

"Hello! lafiya kake ta kira kana kashewa? In ba ka yi ra'ayin kira ba, me ya sa dole sai ka kira ni?

Sai jin nuryan Mimi ya yi daga sama, sai ya ji wani iri a cikin ransa, kamar ma ya kasa mgana amman kuma bai kamata ya nuna ya gaza ba.

Kai tsaye ya ce" Eh ban yi niyar kira ba, ke me ya sa ba ki kirani ba? Ko ba ki ga Missed call ɗina ba ne ɗazu?

Cikin gadara Mimi ta ce" Na gani mana, na ɗauka ba ni kazo kira ba shi ya sa ban biyo bayan kiran ba."

Aji ya yi shuru yana jin yadda Mimi take masa mgana cikin isa, sai kawai ya girgiza kai kafin ya ce"In da ban yi niyyar kiran ki ba, ke ba ki isa ki sakani na kira ki dole ba."

 "Na sani. Shi ya sa na da na ga kana ta kira ka na katsewa ban damu da na biyo bayan kiran ba."

 Yana mamakin yadda bakinta ya buɗe haka, ita ko cikin uwar ɗakin Yaya Amina ta maƙale ta samu damar maida masa da martani.

 "Yaushe za ki dawo?

 "Sai ranar da na ga dama."

  Baki buɗe Aji ya ce"Mimi..!

" Eh! Kai kace naje sai ranar da na ga dama sai na dawo, to ka bari duk ranar da na ga daman sai na dawo ko?

Ya kasa mgana sai kawai ya ji ta ce" Sai da Safe." Kafin ya yi wani yunƙuro ta kashe masa waya a kunnensa, Aji ya yi wani sansarerai kamar mara kuzari yana faman tuno mganganun Mimi yanzu yanzu nan.

Duk kuma saboda bai bi ta Abuja ba, tansa ya ƙara ɓaci saura kaɗan ya jaɗa wayarsa da bango sai ya fasa ya koma yana harbi Iska da Kafafunsa alamun bacin rai shima Allah ya ƙara masa, me yasa ya damu da ita da zai kirata? Ta yi ma kanta in ma rigima ce ita ba ta san shi ya san kan tigima ba, To ai sai su zuba su gani tsakanin shi da ita zai ga waye zai yi nasara.

  A nan falon ya kwana a kasa ko blanket bai rufa ma kansa ba, Sai da Mu'azzam ya farka wajen uku na dare ya leƙo falon ya ganshi kwance kuma akwai ɗan sanyi sanyi, shi ya koma ɗaki ya ɗauko masa bargo ya rufa mai kafafunsa da shi, da asuba da ya tashi ya ga Bargo ya san ko waye ya yi masa haka Mu'azzam ne. Mirmishi kawai ya yi a fili da sarari Allah ya gani ya na kaunar ƙanin nan na shi ya na fatan Allah ya so shi shima.

A ranar Mu'azzam ya koma kano saboda aiki ya bar Hibba sai an yi bakwai ita za ta dawo sun je gidan yaya Amina da safe tare da Inna Meri suka je tun da sai da suka fara biyawa ta gida ya yi musu sallama sai suka taho tare da Inna Meri suka fara biyawa ta asibitin yau dai Alhamdulillah jikin nashi da sauƙi.

  Mimi ta ga Aji shima ya ganta amman yadda bai nuna ya ganta ba, itama ba ta nuna ta ma gane shi ba, abun ya ƙara bakanta ma Aji rai ya fahimci Mimi ta raina sa da yawa shi a doke shi sannan kuma sai a nemi a hana shi kuka?  tun da Mu'azzam ya tafi bai ƙara zuwa gidan ba daman saboda shi ne ya kan ja shi su shiga cikin gidan tare, Mimi kuma ba ta dawo gida ba sai ranar da aka yi biyar, Suka tattaro ita da Walida da Bintu suka bar Hibba a can za ta je gida ta kwana sai washegari za ta zo nan gidan Inna.. Yaya Halima daman tun bayan uku sai dai ta zo ta yini ta koma su Inna Salamatu ne ke tare da Yaya Aminan sai an yi bakwai  Jikin mijin nata da dauki ya samu buguwa a kai ne an yi hoto Allah ya sa ba wata matsalan.

  Daman Iyalan su Magajiya tuni sun daina zuwa tun ranar biyu, Maeesha ba ta dawo ba, daman ba ta da lafiya laulayi take fama da shi ciki gareta Jummi uwar fallasa ta faɗa a gidan Yaya Amina ganin duk abin da aka ba su sai Maeeshan ta ce ba ta ci, sannan ta yi ta yamutsan guska sai Jummai ta ce cikin baya son warin ɗakin ta, a gida ta ke yini ba ta iya zaman ɗakin ta ko a ɗakin Magajiya wai ɗakinta na yi mata wari.

  Ranar da suka dawo gidan ciikin dare Saddiqu ya sauka garin, gari na wayewa ya yi sallama ɗakin Magajiya ta san dawowar shi tun da ita ya kira ta ta da Mariya taje ta buɗe masa gida,Bayan sun gaisa da safen ne ta kalle shi ta na faɗin" Ya jikin ita Aiahar?

Saddiqu ya ce" Da Sauki Magajiya, sai dai matsalan nan ce fa, ta ce min ba ta son warin ɗakin ta ita dai sai an sauya mata ɗaki in ba haka ba ta koma gidan su."

Magajiya ta ce"Topha, abun ya ƙi sauƙi kenan?

Saddiqu ya ce" Wallahi, ni daman ana ciki irin hakane Magajiya?

Tana Mirmishi ta ce"Ana yi mana, ai kowace mace da yanayin laulayinta."

Saddiqu ya yi shuru kafin ya ce"To yanzu ya zan yi magajiya? Ko ta tafi gidan ne in ta ji sauki sai ta dawo"

Magajiya ta gyara zama kafin ta ce"Kul kada ka fara cewa haka, ba in da za ta je a nan gidan za ta zauna ta yi renon cikinta. Maganar sauya ɗaki kuma ka bar min komai a hannuna wannan karon wlh Danjuma ya yi kaɗan, na yi hakuri da duk bambamcin da yake nunawa a kan ƴaƴana saboda Agola amman yau komai ya kare."

Shi dai Saddiqu bai damu ba yace shike nan daman shima irin ta ne, akwai son zuciya Auwalu ne da Jummai irin Baba Danjuma ma su sanyin hali da haƙuri.

  Baba Ɗanjuma na ɗakinsa yana shiri zai fita Magajiya ta shigo, ba ita ke da turaka ba yau Inna Meri ce har ta zo sun karyawa ta kwashe abin da su ka ɓata zuwa bangarenta.

"Ina son mgana da kai."

Ba ina kwana ba komai sai ina son mgana da kai, daman ai ya san duk bai wuce ƙorafi ko mgananar an cuceta ba,sai kawai ya ce yana sauraranta yana daga tsaye yana saka riga a jikinsa.

  "Kan mganar ɗaki ne. Matar Saddiqu na da karamin ciki kuma kasan mai ciki ynzu kwata kwata ba ta son warin ɗakin ta sai dai ta tafi gidan su ko ta zo nan ɗaki na tana kwanciya, yanzu mijinta a same ni da maganar ta ce gida za ta koma in ba'a canza mata ɗaki ba, ni kuma nace a'a ba in da za ta je tunda akwai mafita ba sai ta koma gida ba."

  Juyowa ya yi yana kallonta kafin ya ce"Duk naji, ban gane kan me kike mgana ba ne? Mafitar me kike mgana?

Ya faɗa lokaci ɗaya yana saka hula a kansa Magajiya kuma ta gyara tsayuwa kafin ta ce" Kasan ai kan mganar domin na yi maka kwanaki, tunda dai shi wancan Agolan da ba ka iya masa gardama ba shi da gadon ko sisin kwabo a gidan nan ya tashi ya ba ma Saddiqu ɗakin da matarsa ke ciki Aisha ta koma."

 "Shi kuma ya koma ina?

  Magajiya ta juya ido kafin tac e"Ohon masa, in ma zai koma in da Saddiqun ya tashi ne shi ya sani, tunda ana nuna yana da kudi ne amman zuciyarsa ta mutu, idanuwanshi suna kan ɗan abin da ba na shi ba."

 Baba Ɗanjuma ya kalle ta ido cikin Ido kafin ya ce"Magajiya wlh tallahi Mansoor ba zai ta shi a gidan ban ba, sai dai in  shi da kanshi ne ya gaji da zama ya tashi, kuma ina gargaɗin ki kar ki sake ki ƙara tada wannan mganar kamar yadda na faɗa miki a baya da kika zo min da son zuciya irin naki, in ba son zuciya me ki ke so a yi miki? In da na ba shi ya zauna halak ɗina ne, amman kin bi kin damu kanki kina mganar ba shi da gado, ni ne Ubansa kuma ko yau na faɗi na mutu na ce kar wanda ya tashe shi daga inda yake zaune, in kuma na ce na bashi duniya da kahira ke kin isa ki hana ne? Na ce kin isa ki hana ne Magajiya?

  Ya karishe faɗa cikin tsawa tana rawan baki mgana kawai ya ɗaga mata hannu cikin bacin rai ya cigaba da faɗin" Ban san me yaron nan ya tsare miki tun zuwan shi a gidan ba, ba ke kika dauki ɗawaniyarss ba ba ki taɓa masa wani abu na alheri ba, Sai ma shine ya lulluɓe rayuwarki da alheri amman duk baki gani sai hassada da baƙinciki, tun da kika ya saka matar shi a gidan kika kasa zaman lafiya kika riƙa kai da kawo sai da kika ce Saddiqu shima ya zauna a gidan nan, ya zauna kuma duk ban ce komai ba kwanaki kin zo da mganar wai Matar Saddiqu ta ce ɗakin ya yi mata kaɗan,  dole sai an ba ta na matar Mansoor, yarinyar da in kin ga gidan ubanta sai kin raina kanki ta hakura ta auuna a gidan nan ban taɓa jin wani ƙorafi ba sai matar ɗan ki yar gwal ita ce take ta fito da tsirfa kala kala kina biye mata ko nace ke ce kika kitsa mata, To Na rantse da Ubangijin sammai da ƙassai in dan ki a ƙara ta da wannan mganar sai na ci mutumcin ki Magajiya tun da na lura ke baki san hallaci da ya kamata ba."

  Yana gama faɗin haka ya wuce ta, ya zura takalminsa ya fice daga ɗakin ya bar magajiya sake da baki ta kasa mgana. Duk da barazan da ya yi mata ya firgita ta amman kuma ba ta jin za ta haƙura ta bar mganar, a fusace ta fito daga ɗakin zuwa tsakar gida nan su ka ci karo da ƙanwar Maman Aishar bayan sun gaisa ta ce sun zo tafiya da ita ne, duk yadda magajiya taso ta saurareta ta ƙi, a cewarta yarinya ta ce ba ta son wari ɗakin yini take amai ga zafi in dai ba zai kama mata hayan wani ɗakin mai girma ba, gida za ta koma ba za su barta anan ta mutu ba. Tana ji tana gani ta saka Maeesha ta shirya akwatina biyu haka aka tafi da shi Saddiqun ma baya gidan sai da ya dawo ya ga ba ta nan, ita kuma Magajiya ta ga in haka ya faru kamar an gama cutar ta ne.

  Sai kawai ta zura hijabi ta tafi gidan Zuwaira ta sanar da ita duk abin da ya faru, ita kuma sai ta ce" Tab sai ki ka yarda Magajiya? gaskiya Baba wani lokacin ba shi da adalci to wai shi ba yana da gidan uba ba? Ya je can ya gina ma ya zauna, kuma da gidan shi amman saboda mugun hali ya bi ya kankame ko'ina kamar gidan uban shi."

Nan ta yi ta zuga uwar ta ce ta je ta samu su Baba Sani ta sanar dasu gwara a yi ta kare.

  Magajiya ta ce" An ya zai ji mganar su?.

Zuwaira ta ce"Ko bai ji ba za su yi ma ɗan uban jin kai baranzana har ita Inna Merin ma tana son shi shi ya sa ba ta son ɓacin ransa itama ai ki faɗa mata gaskiya."

Nan da nan Magajiya ta ce haka za a yi ba ta daɗe ba ta bar gidan, ta san a lokacin su Baba Sani ba sa gida sai ta koma gida da Kuɗurin da daddare za ta shiga ta samu su Baba Sani da maganar.

A daran kuma ta yafo mayafinta ta fita a kofar gida suka hade da Mansoor shi kuma ya faka otarsa zai shiga gidan, har ga Allah bai ma gane ta ba ya ɗauka wata ce daga makota shi ya sa ta wuce shima ya shiga ciki,ita kuma ta wuce tana kyaci.

Daman tun bayan tafiyar Mimi Abuja baya kwana a gidan, Inna kuma damuwar abin da ya faru nan yasa ba ta bi ta kai ba.

  Da ya shigo gidan ɗakin Inna ya fara shiga sai ya ga Hibba ta zo ta na nan,Junior ya tambaya ta ce ya a gidan Bintu ɗazu da ta zo tare da su Hussaini ya bi su suka tafi tare sai gobe da za ta koma kano zai dawo, Ya ɗan zauna jim suka gaisa da Inna da yake kuma ba su cika hira da Inna ba, in ba hiran mutanen kwami ba ko ya yi laifi tana yi masa faɗa ba hiran ta daman ita da Mu'azzam ne shi ne za ka ji har suna ƙyaƙayatawa.

  Inna Meri ce ta kalle shi ganin ya sadda kansa kasa sai ta ce" Ta shi ka ƙarisa ɗakin Bintan mana, itama yau na ga kamar ba ta jin daɗi ko hiran da ta kan shigo yau ba ta zauna ba tun Safe da ta shigo muka gaisa."

Sai ya yi shuru bai yi mgana ba Hibba ta saka bakinta da cewa" Gaskiya kamar yau ɗin yanayinta sai a hankali, nima da na shiga tana kwance."

Inna ta ce"Kuma lafiyan ta ƙalau.?

Hibba ta ce"E. Na tambaye ta ta ce min lafiyanta ƙalau."

Sai Inna ta kaɗa kai kafin ta ce"Allah ya sauwaƙe" Shi kuma lokacin har ya mike ma ya ce bari ya shiga ya gani.

  Ɗakin shuru tun daga falo har zuwa cikin bedoom ɗin sannan duk ta kashe hasken ɗakin, sai shi ne ya kunna na cikin bedroom ɗin ta bayan ya shiga.

Tana kwance kan gado har ta yi shirin kwanciya da riga da wando na barci masu taushi, sai dai suna da kauri kanta da wata hula mai raga raga da ta kan sanya in za ta yi barci. Ko alamar shigowarsa ba ta sani ba, sai da ya kunna hasken ɗakin ta ɗago kanta a firgice  suka haɗo ido da mutumin da ta ke kuka domin shi, ya riga ya ganta tana kuka ba ta da mafita illah na juya baya tana goge hawayenta.

Shi kuma kawai sai ya jingina da bangon ɗakin lokaci ɗaya yana goya jannayensa a saman kirjinsa yana sanye da riga blue mai santsi ta team ɗin su domin a bayan rigan ma captain ne a rubuce a jiki sai baƙin dogon wandon  kansa kuma ba hula suman kansa da ya tara tana sheƙe ta sha gyara.

  "Me ya faru kike kuka? Ko ba ki da lafiya ne?

Ya jefa mata Tambayoyin a tare sai ta yi masa banza kamar ba ta ji ba, sai ma ta ƙara gyara kwanciyarta. Har ga Allah ya ɗauka da gaske ba ta da lafiya ne.

Sai ya fara takawa zuwa gabanta lokaci ɗaya yana faɗin" Don baki da lafiya ba za ki iya mgana ba? Shi ne don sangarta sai ki zauna kina  kuka kamar wata ƙaramar yarinya?  wani ƙulilin baƙinciki ya turniketa wato bai ma san abin da ya aikata ba har ya na ƙokarin faɗa mata mgana.

 "Ko saboda kin fi kowa gata shi ne za ki zauna kina ma mutane kuka? Ko da yake ai yar Major ce sannan ƴar Lauya ce an riga an shagwaɓa ki shi ya sa in kina ciwo ma ba za ki iya mgana ba sai dai kuka."

  Kai tsayen shi ya faɗi haka, Ita kuma Mimi sai ta ji kamar wani abu na tunkaro zuciyarta idanuwanta suka rufe saboda baƙinciki ba ta san ta miƙe ba sai ganinta ta yi  tsaye kan kafafunta a gaban Aji, iduwanta ma ya rufe saboda ɓacin rai cikin ɗaga murya ta ce"Ya isa. Na ce ya ishe ka haka Mansoor." Sai kuma kawai ta saka kuka ta koma ta zauna har da shessheƙa.

Mamaki ya kama shi kawai sai ya buɗe baki yana kallonta kafin ya ce"Ikon Allah! daga magana?  me na yi miki?  ko don na ce iyayenki sun sangartaki? To ƙarya na yi? E mana ai sun sangartaki da gata shi ya sa kike wani abun kamar ƙaramar yarinya ban da haka baki da lafiya ba sai ki yi mgana ba, ga Mutane a cikin gida in ni ba za ki iya kira na ba?

  Ya  faɗa ya na tsareta da ido ganin kukanta ya fara fitar da sauti, da sauri kuma ya ɗaura da cewa"Ke ya isa mana, me ke damun ki?  Ai kamar ana ƙara ma Mimi kaimi sai kawai ta ƙara fashewa da kuka, Aji ya matsa baya lokaci ɗaya yana ɗaga hannuwansa sama kafin ya ce"To na gane, Allah ya baki hakuri ki yi a hnlkali kar inna ta jiyo kukan ki, ko da yake na Inna mai sauƙi ne, Kar daga gidan ku a ji kin yi kuka yanzu na ji kiran sammaci daga kotu, shi mai barazana da sojoji ya tafi in da ba dawowa ballantana ace zan yi kwanan Zaune."

Ya na gama faɗin haka ya juya zai fita Mimi taji kamar ta ta shi ta shaƙo shi sunan Mahaifan nana ne abun kia a wulakance a wajen Mansoor?

  "Aji Abi fa ya rasu, kuma kar ka manta shi ya gaifeni har ka ganni ka ce kana so, Momny ita ce uwata da ta ɗauki cikina na tsawon wata tara amman su ne yau abun cin mutumcin a wajen ka ? A she ba za ka ra ga nusu saboda ni ba? Na ji ka ce ba za ka je Abuja ba amman na tafi ko sau ɗaya ba ka taɓa tunanin kirana ka ji ya ya nake ba. Ko sau ɗaya Aji ba zan ci darajan SO BA? sannan ko sau ɗaya iyayena ba za su samu darajan kana auren ƴar su ka raga musu ba? 

  Tana magana tana kuka. Cak ya tsaya sannan ya Juyo yana kallonta, wani irin kallo da alama shima ya fara harzuƙa kawai sai ya tako har gabanta ya tsaya lokaci ɗaya yana faɗin" Daman duk waɗannan maganganun da kike yi saboda ban je gidanku ba ne?

  Cikin kuka ta ce"E baka kyauta ba, Mommy da kanta fa ta kira ka amman ba ta da darajan da zaka amsa mata, sannan na tafi baka damu da rayuwata ba, ballantana ka kirani kaji wani hali nake ciki"

Rintse idanuwansa ya yi kafin ya buɗe har sun fara sauya launi, saboda bacin rai a kausashe ya ce"Ban so ki zo wannan bangaren fatima, domin kalaman dake bakina sun karfin zuciyarki ta iya ɗauka, gwara ki bar maganan ta wuce kawai zai fi miki alheri."

  Yana gama faɗin haka ya juya zai fita da sauri mimi ta sha gaban shi cikin ƙaraji ta ce" Ba in da za ka je, yau ni da kai sai mun san matsayin junan mu, ka faɗa min duk abin de ke zuciyar ka  game da ni, saboda na gaji da zama da kai kana kullatan iyayena, sannan na gaji da zaa da wanda bai san darajata ba ballantana darajan iyayen da suka haife..."

  "Ashe da zafi? Na ce kin ji zafi ne?  ta nan ne a ke jin zafin wani ya ci zarafin iyayen ka, Fatima a saitin nan wajen nake cigaba da jin kuna da zafin irin cin zarafin da mahaifinki ya yi ma iyayena acikin kunnuwana in na kwanta nake jin sautin kalaman mahaifinki da ya kirani mara makoma mai kyau, sanman ya kira sunana da Agola, ya kira sunan mahaifina yana kwance acikin kabari ya ci masa mutumci da zarafi, sannan a gaban idona ya saka iyayena kuka ya kira sunan mahaifiyata a matsayin yar aiki. Me ya sa zan manta? Ashe ni ba san ciwon kai na ba? sannan ni ba ni da zuciya ne? tun da kuma iyayena takalawa ne an ci zarafin su sai na manta, ke kuma na ki iyayen yar Gold ne, shi ya sa ranki ya ke zafi in dan an kira sunan su, na ce a ina kike jin zafin? A ina ne ranki ke ƙuna? Tun yaushe kika a fara jin kunar?

  Ya ƙarishe faɗa cikin tsawa lokaci ɗaya ya na dafe saitin zuciyarsa, Mimi ban da kuka ba abin da ta ke yi  Kallonta ya yi cikin wani irin duhu kafin ya  ƙara nuna mata saitin zuciyarsa ya na cigaba da  faɗin" Ke kila jiya ne ko shekaranjiya kika fara jin zafin abun, ni kuma tsawon shekaru goma anan ne wani abu mai tsini yake sukana, ke a yanzu ne kike jin zafin abun, ya kike tunanin na iya rayuwa tsawon wannan lokacin da kunar abinn acikin raina? Ya kike tunanin na iya tafiyar da rayuwata da wannan taɓon da sanadin ki, sanadin mahaifinki mara adalci azzalumi.."

 "MANSOOR..."

  "Azzalumi ne mana, ba ƙarya na yi ba, ko ba ki ji daɗin haka ba ne saboda shi ya haife ki? Cikin karaji ya fadi haka a saman kanta kamar zai dageta. Sai ta fara matsawa baya tana kama jikinta kamar wacce ke jin Sanyi.

  "Ni kuma sunan mahaifina da ya kira ya za ga a gabanki a gaban dukaa dangin ki fa?  kin hana shi hakan? Ko a lokacin kin ji irin zafin da kika nuna kina ji a yanzu? Na ce kin ji zafi a lokacin da ni ya kira sunan mahaifina ya ci zarafin sa?

  Ya riga ya fara fita daga hayyacinsa shi ya sa ya ke mgana da karfi kuma cikin tsawa, tun su Hibba da Walida ba sa jiyowa har suka fara Jiyo hargagin maganarsa daga uwar ɗakin Inna Meri a sukane suka miƙe Lokaci ɗaya suna kallon juna. Falo suka rankaya wajen Inna Meri ganin su a haka ya sa ta miƙe ta dlɗauka wani abu ne ya faru cikin sauri Walida ta ce"Saurara Inna kamar maganar Yayanmu cikin faɗa daga dakin Anty Mimi" Sai Inna Meri ta kasa kunni itama ta fara jiyowa ɗazu amman ba ta yi tunanin daga nan ba ne lokacin kuma Mimi ke mgana cikin kuka ga shi daman dare ne, ko'ina ya yi tsit ana jin tashin muryanta da maganganunta, tuni jikin Inna Meri ya fara rawa cikin firgici ta furta" Innalillahi me ke faruwa ne?  Sai kuma ta rankaya ta fice su Hibba suka mara mata baya zuwa ƙofar ɗakin Mimi, Amman sai ta kasa shiga ta tsaya daga kofar ɗakin tana kiran sunanayen su.

 "Binta.."

 "Baban Inna."

 Ina ko jinta ma ba su yi, domin idanuwan Aji sun rufe gani yake kamar abin da ya Faru a shekarun baya ne zai kara maimaita kansa ita kuma Mimi wani irin kuka take yi ganin yadda Aji ke mgana kamar zai dage ta.

Takure kanta ta yi a jikin Wardrope ɗin ɗakin lokaci ɗaya tana faɗin" Me ya sa kai ba ka yafiya ne?  ya yi nadaman abin da ya faru, Hajiya da Mommy sun zo sun nemi masa gafaran ka?  na ɗauka ka manta na ɗauka ka hakura na ɗauka ka yafe masa sabo da ni ban ɗauka har gobe kana kallona da wannan abin da ka san nima ba'a son raina ya garu ba me ya sa kai ba ka da afuwa ne? Kai ma ai ɗan adam ne kana laifi sannan Ubangiji mai rahama ne yana yafe maka kurakuranka me ya sa kai ba za ka yafe masa ka manta baya ba, ko saboda ni ko saboda darajan Soyayyar da ke tsakanin mu."

  Take faɗa tana kuka rinjis, sai dai kawai ta ganshi a gabanta ya saka hannuwansa ya tare gefe da gefenta da jikin wardrope ɗin cikin tsawa ya ce" Kin taɓa ganin an fasa gilas sama da shekara goma rana tsaka a zo a ce za'a yi masa gyaran ƙwaskwarima? Ai ko an gyara shi ba zai taɓa komawa dai dai ba, ban yafe mishi ba kuma suma na faɗa musu ban yafe masa ba kuma ba zan iya yafe masa saboda ke ba."

  "To ai ya rasu, kuma ya tafi in da ni da kai wata rana za mu je can, miye amfanin wannan abin da kake yi don Allah.?

Irin kukan da take yi bai saka ya saduda ba sai ma buga wardrope ɗin da ya yi da hannuwansa guda biyu ji ka ke Bum!

Ta tsorata ta sulale kasa ta ɗauka dukanta zai yi ta kamkame jikinta waje ɗaya.

  "Kin manta akwai hisabi tsakanin mutum da mutum? Ya yi sanadiyar lalatamin duka mafarkan rayuwata rana tsaka sai ace na yi hakuri bayan an daɗe da cutar da zuciya ta? Me ne laifina? daboda kawai na ce ina son ki? Soyayyarki ce ba ta min adalci ba ta ja ni ta kaini inda aka kusa kasheni da rai na, Ina ba zan iya ba, sai Allah ya yi mana hisabi da mahaifinki, domin ya cutar  dani."

Ya ƙarishe faɗa kamar zai yi kuka domin muryansa ta fara disashewa. Kan Mimi na cikin gwiwoyiyin kafafunta ta ce" shima ai ba shi da laifi saboda shi uba ne gareni, ba ya yi hakane ba ne saboda son rai ya yi haka ne saboda ya ba ni kariya da kuma sauke nauyin shi na matsayin mahaifina shima ba shi da laifi ka yi masa uzuri.."

A fusace ya ce" Ban yi masa ba, ba kuma zan taɓa yi masa ba na ce ba zan iya yafe masa ba."

  Ya faɗa lokaci ɗaya yana saka kafa ya daki jikin gadon ɗakin da karfi ji kake Gam!

Da sai da ya sa Inna Meri dake kofar ɗakin ita da su Hibba suka faɗo falon ba su sani ba. Daga falon Inna cikin tashin hankali take faɗin"Baban Inna me ke faruwa ne? Binta kuna ji na?

Amman ina ba su ji ba sa gani, Mimi kuma ta ɗago tana kallon shi ganin yana ta haarbin iska shi kaɗai a cikin ɗaki, tsoro ta ke ji kar ya dawo kanta ya yi ƙwallo da ita.

Amman ta daure ta kalle shi cikin muryanta da ta disashe saboda kuka ta ce" Me ya sa? In saboda ya hana ka aurena ga shi ka aureni daga baya,  saboda na shafe maka abin da ya faru a baya ya sa na amince na aureka bayan duka sharudɗan da ka saka min, ka kawo ni gidan nan na zauna ban yi mgana ba ka sakamin duka dokokin ka na zauna ban yi ma magana ba, a tsarin kuntatar rayuwa ka kuntatamin duk saboda na goge laifin Abi a wajen ka ban taɓa nuna ƙorafi ba, tun da ka aure ni da gangan baka taba rikemin hannu ba duk da haka na hakura, ka kira sunan iyayena ka ci musu mutumci duk da haka ban taɓa ɗaga ido ba ashe ko Saboda haka ba zai saka su samu yar daraja a zuciyarka ba? Ko saboda haka ba za ka iya yafe masa ba? Shi fa uba ne kuma in ya yi kuskure domin kare ni ƴarsa sai ka tuna da kaima wata rana za ka iya zama uba ka iya aikata kila fiye da abin da Abi ya aikata wajen ƙare ƴaƴansa, Kuma sannan ka daina ganin laifin Abi a kan abin da ya faru da rayuwarka Kaddaran ubangiji ne, kuma yarda da Kaddara a matsayinka na musulmi ƙwarai wajibi nr. Cewar Allah ne ba za ka zama Soja ba, Kaddaran sa ne a lokacin baya ba za mu yi aure ba sai yanzu duk abin da ya faru daga wanchan lokacin har zuwa yau duka Kaddaran Ubangiji ne, in kana biye zuciyarka tana kitsa maka abu mara kyau to kamar dai dai yake da kana jayayya da ƙaddaran Ubangiji Mansoor."

Ta dakata tana sauke numfashi tana kuma Jan majina saboda kuka.

Inna Meri taji kafafunta sun fara rawa saboda tashin hankali. Hibba itama zuciyarta duk ba daɗi Walida har ta fara kuka.

  A cikin ɗakin kuma Mimi ba ta ba ma Aji damar magana ba ta miƙe tana faɗin"  Sai yanzu na fahimci wani abu, me ya sa ka aure ni?  Domin ka ɗaukin fansa abin da ya faru?  tun da na gama gane cewa KA DAINA SONA, ɗaukan fansa ya sa kake zaune da ni?  Kasan ka daina  sona me ya sa ka amince ka aureni?  me ya sa ba ka barni na cigaba rayuwata bayan ba ka ba?

Me ya sa na ce meya sa..?

  "Ta karishe faɗa cikin tsawa mai tafe da gunjin kuka. Kamar zai ji tausayinta tasirin soyayyarta na taso masa, ammh kuma sai dai kash, abin da ya faru shekaru goma baya suka shiga dawomai daki daki yana jin amsar kuwan kalaman mahaifinta a kansa, nan take yaji ya kara harzuƙa cikin wata nurya mai ranazarwa ya ce"Eh ba na sonki,  ba na sonki nace, na aure ki ne saboda roƙon da kakarki da mahaifiyarki suka yi min a kanki, ammh ina matsiyaci kamata ya dace da ƴar masu kuɗi, ƴar major guda kamar ki? Kuma da kike mganar Kaddara ƙarya ne, ba kaddara ba ce, wannan kaddaran da kike mgana babanki ne ya ƙirƙireta da kansa. Shi ne sila kuma Sanadi saboda haka ba ki da bakin kare shi da sunan kaddara Fatima."

  Ya ƙarishe faɗa yana sakar mata jajayen idanuwansa, jijiyon kansa sun daga raɗau, karfin hannayensa sun fara tasowa naman kirjinsa na sama da kasa kamar wani zakin da ya jima a dawa bai samu naman daji ba, haka suka tsaya gaba da gaba suna kallon juna, cikin zubar kwallah Mimi ta ce.

 "Nago de ma Allah da ka sanar da ni komai da bakin ka. Yau ba sai gobe ba zan bar maka gidanka,  zan jira ka domin ka aikomin da takardan sakina."

A fusace ya ce"In naƙi fa?

Ta yi wani mirmishi kafin ta saka hannu ta share hawayenta lokaci ɗaya tana faɗin" ka jira sammaci."

  Daga haka ta juya ta nufi wardrope ɗin ta ta buɗe tana neman hijabin da za ta saka ta na kuma hana kanta kuka amman wasu hawayen suna ƙara fitowa.

Ya ɗauka wasa ta ke yi ba tafiya za ta yi ba ,bai taɓa tunanin soyayyar da Mimi take yi masa zai saka ta bar shi ba.

Sai kawai ya juya yana faɗin" Is better da ki tafin, sannan ina jiran sammaci ɗiyar Soja sannan ɗiyar lauyoyin duniya."

Daga haka ya fice daga ɗakin a fusace sai dai ya na fitowa falo sai da ya yi turus ganin su Inna tsaye sai ya ji kuma gushinsa na sauka.

  Amman ya kasa mgana. Sai kawai Inna ta  kalleshi kallo ido da ido, kallon da ba ta taɓa yi masa ba, sai kawai ta kaɗa kai ta Juya ta fice daga ɗakin su Hibba suma jikinsu a sanyaye suka rufa mata baya.

Sai ya tsaya tsam da ranshi wata zuciyar na faɗa masa bai kyauta ba me ya sa ya yi haka? Me ya sa ya faɗa ma ma wacce yake so cewa baya son ta? Me ya sa ya saka ta kuka? Kamar ya juya ya koma ya bata hakuri amman baƙar zuciyarsa na hana shi, yana jin sautin kukanta amman kuma Wannan girman kan nasa da riƙo ya sa ya kasa iya bin shawaran zuciyarsa yana jin Ssutin kukanta ya taka ya fita ya bar gidan gabaɗaya motar shi ya shiga ya kunna ba hanyar gida ya nufa ba sai ya nufi hanyar zuwa camp ɗin su yana jin wani irin zafi a kasan ranshi  Bai taɓa tunanin da gaske Mimi ta ke ba, bai taɓa tunanin haka ba, da ya san za ta iya tafiya ta bar shi da bai aikata abin da ya aikata ba.

 Ita kuma Mimi hijabi kawai ta saka sai jakarta da ta ɗauka da wayarta. Ta fito daga ɗakin tana sharan kwallah ko tsinke nata ɓata dauka ba, Inna Meri na zaune a falo a kasa ta yi tagumi Hibba ma da Walida na zaune saman kujera sun kasa mgana Mimi ta yi sallama ta shigo.

Gabaɗayansu suka miƙe ban da Inna da ba ta motsa ba ta kula su Hibba ba ta duka gaban Inna cikin dauriya ta ce" Ki yi hakuri da abin da zan faɗa miki Inna."

Sai kawai Inna ta ɗaga mata hannu lokaci ɗaya tana faɗin"Ba ki bukatar wani bayani Binta, na ji duk abubuwan da suka faru ba zan hanaki tafiya ba, ki je gida ki yi ma iyayenki bayanin duk abin da ya faru,  wallah ina jin kunya wlh naji kunya da na san haka tun faru da ni da kaina zan maida ke gaban iyayenki, amman yanzu ma ba ta ɓaçi ba, zan je na ba ma Hajiya hakuri, ke kuma ina miki fatan samun farinciki rayuwa anan gaba. Dolen shi zai sake ki, in kuma yaƙi sakin ki nima ina goyan bayan ki kai shi kotu alkali ya nema miki haƙƙin ki."

  Inna ta karishe faɗa tana fashewa da kuka Ita kuka Mimi kuka Walida kuka, Hibba ce ba ta yi kuka ba ta na ta ba ma Mimin hakuri ta bari da safe sai ta tafi tun da dare ya yi amman Mimi  ta ce sai ta tafi Inna Kuma ba ta kara mgana ba sai kawai ta ma shige cikin ɗakinta tana kuka, Mimi kuma ta ce tafiya kam ba fashi, dole Hibba ta saka mayafi ita da Walida suka raka Mimi har bakin titi ba ta samu adaidaita ba sai ta hau mashin karon farko a rayuwarta.

  Suna tafe tama kuka harda shesssheƙa da gaske ta bar Aji, ta na son shi amman ya zama dole ta rabu da shi tun da Allah bai rubuta za su rayu tare ba..ba alheri a zama da wanda baya sonka kuma bai san darajan mahaifanka ba, babu amfanin zama da wanda zuciyarsa ba ta da kyau wanda baya afuwa da yafiya a yadda ta ji zuciyarta tana ji a ranta kamar har gaban abada ta ƙare tsakaninta da Mansoor Aji kenan.

Mai mashin ɗin da ya ɗauki Mimi bai direta Ko ina ba sai ƙofar gidan marigayi Sulaiman Dabo da taimakon kwatancen da ta yi masa. Ta sauka ta ciro kuɗin sa a cikin jakar dake hannunsa ta bashi ya karɓa yana ta mata godiya ganin ta ba shi har dubu ɗaya sannan ba ta tsaya yin mganar karɓan chanjin ba har ta kai jikin get ɗin gidan ta fara bugawa.

  Megadi na zaune ya ji ana ta buga gida sai ya taso zai buɗe amman yana tambayan waye?. Cikin Shaƙewar murya Mimi ta amsa masa da ita ce Binta ce, da sauri ya buɗe karamar Kofar sakamakon akwai hasken ƙwai wuta a wajen sai ya samu sararin ganin fuskarta tar da ta yi wani ja ja alamun ta sha kuka sannan Idanuwanta sun yi jajir sun kuma tasa.

"Binta? Ke ce tafe da daddaaren nan?

  Ya faɗa cikin mamakin ganinta. Domin har bayan ya leƙa bai ga motar ta ba sannan bai ganta tare da kowa ba, halin da take ciki ne ya sa ba ta tsaya ma sauraran megadin ba ta wuce shi da Sauri zuwa Kofar da za ta sadata da falon Hajiya, shi kuma sai ya bi ta da kallo domin wannan zuwan dai daga yanayin Bintar ma za ka fahimci ba Lafiya lau sai ya fara tunanin ko dai wani abu ne ya samu Hajiya? Gabansa ya faɗi a sarari ya furta" In sha Allahu khairan."

  Kofar falon a rufe ta ke sai da ta buga, Baaba Uwani ɗakin na falo ne amman ba ta ji bugun kofa ba, ta yi aikace aikace ta gaji daman tana da nauyin barci, Mimi har ta ga ji da buga Kofa ta dakata tana ƙokarin lalubo wayarta ta kira lambar Hajiya. Sai ta ji kamar ta shin magana daga cikin falon, Ashe Hajiya ce ba ta yi barci ba ta ji bugun Kofa Daga ɗakin ta  shi ne ta fito ta leƙa ta na kiran Sunan Baaba Uwani sai da ta tashi Sannan ta ce ta ta je ta buɗe Kofa ta ji kamar ana bugawa.

"Buga ƙofa kuma Hajiya?

  Baaba Uwani ta faɗa da sigan tambaya ta na kallon Hajiya. Lokaci ɗaya kuma tana duba agogon dake cikin ɗakin da ya zama nata tun farkon zuwanta gidan.

Karfe 11:04pm dai dai na dare a lokacin.

Hajiya na tsaye a kofar ɗakin ta ce" Fito ki Saurara ki ji, ni dai tabbas na ji ana buga Kofar falo."

A tare suka ɗumgumo zuwa falo dai dai lokacin Mimi ta ƙara buga ƙofar sai Baaba Uwani ta kalli Hajiya itama sai ta kalleta gabansu a tare ya faɗi, Hajiya ta yi Saurin cewa" Ko dai Hamza ne? Allah yasa lafiya hanzarta ki buɗe Uwani."

  Baaba Uwani jikinta na ɗan rawa ta ƙarisa wajen Kofar ba ta buɗe ba sai da ta fara da tambaya.

"Waye?.."

"Ni ce Baaba Uwani!"

"Ke ce wa?

"Bintu ce Baaba Uwani.."

  Mimi ta faɗa lokaci ɗaya tana ƙokarin maida kwallar da ta taso mata, Hajiya na bayanta ta ji muryan Mimi, Baaba Uwani ma sai daga baya ta gane muryanta jiki da zuciya na rawa ta buɗe kofar dai dai Hajiya ta kariso wajen tana faɗin'" Bintu kuma? da wannan daren?

Maganarta ta tsaya ne lokacin da Mimi ta shigo falon.Duk iya kokarinta na kar ta yi kuka ganin Hajiya sai da kuka ya kwace mata kawai sai ta tafi ga Hajiya ta faɗa Jikinta ta fashe da kukan da take ta riƙewa mai karfi yana kuma fitar da sauti, kukan zafin zuciya ne, kukan abin da kake tunanin kana so ashe shi tunanin shi ba shi a kan ka, kukan takaici da baƙin ciki wanda ka yi ma soyayya gaskiya shi kuma a na shi bangaren ba haka ba ne.

"Innalillahi wa'inna alaihirraju'un! Hajiya ƙarama lafiya kuwa?

  Baaba Uwani ta faɗa cikin tafa hannayenta, Hajiya kuwa daman tuni take ta salatin ta a cikin ranta,  ammam Mimi ba ta san suna yi ba ta kamkame Hajiya tana ta kuka nan tsayen ta saki jakar hannunta da mayafin jikinta kayan barcin dake jikinta suka bayyana Sai baaba Uwani ne ta duka ta ɗauke mata sai faman salallami take yi.

Ita kuma Hajiya sai ta riƙe Mimi cikin Kwantar da murya ta ce" Binta Allah ya sa lafiya? Ko wani abu ne ya samu mijin naki?

Sai ta girgiza mata kai alamun a'a Hajiya ta ƙara tambayanta ko wani abu ne ya samu Merin? Nan ma ta ce a a.

Gaban Hajiya na faɗuwa ta ce" To me ya faru kika biyo wannan daren ke kaɗai kina kuka? Ko wani abu ya faru tsakanin ki da mijin naki ne? Jin haka ya sa Mimi ta ƙara sakin kukanta lokaci ɗaya kuma ta rabu da jikin Hajiya ta kama hanyar ɗakinta tana Cigaba da kukanta kamar wacce a ka ce mata an yi mutuwa.

  Hajiya da Baaba Uwani suka bita da kallo, Baaba Uwani ta yi wani iri tana duban Hajiya kafin ta ce" Hajiya me ya ke faruwa? 

Hajiya ta yi shuru kafin ta sauke numfashi Tana faɗin" Ban sani ba Uwani, amman mu ba ta lokaci ta samu natsuwa zuwa da safe mu ji, in taki mgana sai na nemi ita Merin naji abin da ya faru."

Baaba Uwani ta ce a sanyaye" Hakane Hajiya, To Allah ya ijeshemu alheri."

Hajiya ta amsa da Amin Amin amman Jikinta na ba ta wani abu ne gagarumi ya faru haka nan Binta ba za ta zauna tana wannan uban kukan ba.

  Karɓan kayan hannun Baaba Uwani ta yi ta bi bayan Mimi ta ɗauka tana ɗakin ta sai ta isketa nan saman gadon ta ta dunƙule tana faman kuka. Hajiya ta shigo ɗakin ta maida Kofa ta rufe sannan saman kujera ƙwara ɗayan da ke cikin bedroom ɗin ta ijiye mayafin Mimi tare da jakarta sannan ta karisa bakin gadon ta zauna tana faman kallonta amman kamar ba ta san tana ɗakin ba kuka kawai take yi mai karfi kamar ranta zai fita.

"Fatima.."

  Hajiya ta kira sunanta cikin taushi. Amman Mimi ba ta amsa mata ba, kuka kawai take yi. Sai kawai Hajiya ta miƙe kan madubin da ke ɗakin ta isa ta ɗauko wayarta lokaci ɗaya tana faɗin" Tun da ƙin ƙi mgana ballantana nasan abin da ke faruwa bari na kira Meri, ƙila ita s ta faɗamin abin da ya fito dake daga gidan mijin ki, kika zo  nan kina ta min koke koke"

Ba ta san lokacin da Mimi ta sauko daga kan gadon ba sai ganinta ta yi a gabanta lokaci ɗaya ta warce wayar hannunta.

Cikin mamaki Hajiya ke kallonta kafin ta samu zarafin magana Mimi ta riƙo duka hannayenta ta jimƙe cikin nata pokaci ɗaya tana ƙokarin danne abin da ke ranta amman hawayenta ba su tsaya ba.

"Hajiya in roƙe ki wata alfarma? Na san tun tasowa ta a gabanki kike yi min duk wani abin da nake so, to ina so ki yi min na yau ko da zai zama shine wani abu na ƙarshe da za ki yi min"

  Mimi ta ƙarishe faɗa cikin kuka. Ganin haka yasa Hajiya ta jinjina kai sannan ta riƙo Mimin zuwa saman Kujera suka zauna sannan ta saka yatsun hannunta tana share mata hawaye lokaci ɗaya tana faɗin" To shike nan daina kukan hakanan kin ji ko?.

Sai Mimi ta gyaɗa mata kai, amman kukan na sake fito mata. Kanta na ƙasa ta ƙara rike hannayen Hajiya tana faɗin"Hajiya ki yi min alfarman ba za ki takuraman sai na faɗa abin da ya faru ba,  kuma ba za ki takuramin sai na koma gidan Mansoor ba."

Hajiya ta ƙura mata ido lokaci ɗaya kafin ta ce" Saboda mene?

Sai kawai Mimi ta kwanta a jikin Hajiya tana faɗin" Na hakura da AURAN nan Hajiya ba zan iya ba. Wallahi  ba zan iya ba."

   Take faɗa tana kuka, Hajiya ta yi shuru kafin tace" An taɓa cewa an haƙura da Bautar Ubangijine ba tare da wani dalili ba Binta ba? Ta faɗa lokaci ɗaya  tana dafa kafaɗan Mimin alamun lallashi,  Mimi kuma sai kawai ta kara saka ma Hajiya kuka cikin kukan tana faɗin" Hajiya ina da dalilaina amman ba zan iya faɗa miki ba, ki bar ni a baya ni dai na ce ina so  yanzu kuma na ce ba na so Hajiya domin Allah kar ki takuramin."

"Ya sake ki ne da kike faɗin haka?

  Mimi ta girgiza kanta kafin ta ce"Bai sakeni ba, amman zai sake ni dolen sa Hajiya."

Sai lamarin ya fara ba ma Hajiya tsoro amman ba ta sake mgana ba, ganin irin kukan da Mimi take yi yasa ba ta sake jan ta da wata mgana ba sai ta rumgumeta tana lallashinta cikin taushin murya take faɗin" Shike nan ya isa daina kuka ya isa Binta ya isa."

Take faɗa tana bubbuga bayan ta, Mimi tun tana kuka har ta koma sauke numfashi cikin dashewar murya, Hajiya ta lallaɓata ta koma kan gado ta kwanta ta rufa mata bargo kanta ta shafa kafin ta ce" Ki daina kuka. Da safe sai mu tatttauna kin ji ko?

Sai Mimi ta gyaɗa mata kai lokaci ɗaya tana jin yar salama tana da tabbacin cewa Hajiya za ta mara mata baya.

  Dukkansu daga Mimi har Hajiya ba wanda ya samu cikakken barci, Mimi damuwa da bakinciki ne suka hana ta kwanciya, Ita kuma Hajiya tunani da kuma damuwa suka hana ta samun barci da wuri. Ta yanke shawaran da safe za ta kira Hamza domin ya zo ya ji abin da ke faruwa ita a tunanin ta matsala ce tsakanin Binta da mijinta kuma shi aure yana da tsari da doka domin ta ce ta hqƙura ba za a barta a zura mata ido ba ya zama dole a yi binciken abin da ke faruwa.

******

  Yadda Hajiya da Mimi suka yi kwanan damuwa da rashin barci. Haka Inna Meri ta kwana salla tana kai ma Allah kukanta Hibba da Walida ma sun kusa raba dare ba su yi barci ba, gwara ma Walida ta samu barci daga baya amman Hibba ta kasa saboda duk farkawan da ta yi sai ta leko Inna a falo sai ta ganta tana sallah tausayin Inna Meri ya gama cika mata zuciya.

Domin hannu ta ɗaga sama tana hawaye  lokaci ɗaya  take faɗin" Ya Allah ga bawan ka nan Mansoor ka fi ni sanin abin da ke cikin zuciyarsa Ubangiji ka saka mishi salama da yafiya a cikin ransa, ka saussauta masa wannan baƙar zuciya dake damunsa, ka ba shi zuciyar yafiya da afuwa, Ya Allah ni ba zan iya ba ka dafamin ka shiryamin rayuwar wannan yaron."

  Tana yi tana kuka, Hibba sai dai kawai ta koma ta kwanta har tana sharan kwalla, a daran ta kira wayar Mu'azzam ba ta samu ba. Sai da asuba sannan ya kira ta akan mganar tafiyar ta, sai kuma Hibba ta sanar da shi wani labari mara daɗin ji.

Cikin tashin hankali ya ce" Subhanallah! Yanzu ina ita Anty Mamin?

Hibba ta ce" Ta tafi gidan Hajiya tun a daran Jiyan." Da sauri ya ce" Me ya sa kuka barta ta tafi? Inna kuma ba ta hana ta tafiya ba?

Hibba cikin sanyin murya ta ce" Inna ba ta hana ta ba, ni ce na hanata tafiya amman ta rantse sai ta tafi." Mu'azzam ya dafe kansa daga can bangaren kafin ya ce" Yanzu ina shi Yaya Mansoor ɗin?

Hibba ta ce" Wlh ban sani ba, tun jiyan ya fita ya bar gidan."

  Mu'azzam ya saki huci kafin yac e" Kin gane bari na neme shi a waya, Ina Inna take ?

Hibba ta ce"Inna na tsakar gida,.Duk ta damu jiya kwana ta yi ba ta yi barci ba gaskiya abin da ɗan uwanka ya yi bai kyauta ba kuma ina tsoron haƙƙin Mimi da Inna ya kama shi."

Mu'azzam ya jinjina kai kafin ya ce"Bari na neme sa a waya." Daga haka ya katse wayar cikin tashin hankali ya fara neman lambar Mansoor din amman wayar ta na kashe ne.

Gabaɗaya sai ya rasa mafita. Sai ya sake kiran wayar Hibba ya ce ta ba ma Inna wayar, lokacin da aka kai mata ta karɓa suka gaisa sama sama.

"Inna na ji abin da ya faru yanzu Hibba ke faɗamin, Inna me ya sa ba ki hana ta tafiya ba? Da sai a zauna a sulhuta mganar a nan gida ba sai ta je da mganar gidan su ba."

  Inna Meri ta yi mirmishin taakaici kafin ta ce"A a Mu'azzamu in na yi haka kamar na danne ma yarinyar nan haƙƙinta ne, gwara da ta tafi gidansu danginta su nema mata haƙƙinta, in na ce ta zauna ai ba zan iya taƙwasa Mansoor ba,  ya fi karfina, tun da kuma har ya furta baya sonta to ko ƴata ce iyakar abin da zan yi mata kenan."

Duk yadda Mu'azzam ya so ya fahimtar da Inna amma ta dake kan magana ɗaya wallahi ba za ta saka baki ba, Mansoor sai ya saki Mimi ita kuma da ya saka ta jin kunya ba za ta yi masa baki ba, ta yafe masa amman wallahi tallahi ta cire hannun ta a kan rayuwarsa za ta kira can kwami ta sanar da su halin da ake ciki ta yi iya nata ba za ta iya ba su zo su saka hannu suma tunda ɗan sune.

  Dole ta saka Mu'azzam  ya ce ma Hibba ta zauna zai shigo garin jibi jumma'a domin ya ga halin da ake ciki, amman zai dai cigaba da neman layin Mansoor ɗin ya ga ko zai same shi.

Jikinsa a sanyaye ya shirya ya tafi wajen aiki, amman yana tunanin me ya sa Yayan na shi ya aikata abin da ya aikata? Yana masa tsoron kar haƙƙin Mimi da  na Inna ya kama shi kamar yadda Hibba ta faɗa. Har ya je office ɗinsa wayar Mansoor tana kashe ne ya rasa kuma hanyar da zai same shi su yi mgana.

  Gama wayar Inna da Mu'azzam ba daɗewa, Inna na kofar ɗakin ta, ƙokarin dama kunu take yi. Ta ji tashin hayaniya daga Bangaren Magajiya ta ji muryan Baba Sani da na Baba Danlami, amman mganar da ta ja hankalinta har ta dakata  da abin da take yi ta saurara shivne muryan Baba Ɗanjuma da ta ji cikin fushi yana faɗin" Ba ruwan ku a wannan mganar. Ɗaki dai nawa ne, kuma ni ba ma Mansoor ɗakin nan da Kaina na ce ya zauna da matarsa har sai shi da kanshi  ne ya gaji ya ce zai tashi. Saboda haka kai Sani da Ɗanlami baku da iko kan abin da yake mallakina tunda ina raye ban mutu ba."

Tunda Inna  ta ji wannan kalaman jikinta ya fara rawa shike nan ta faru ta ƙare, abin da ta daɗe tana gudu sai da Baban Inna ya ja ai ya kyauta.

  Cikin wannan halin ta dama kunun saura kaɗan ma ta saki tukunyar ruwan zafin a kafarta saboda damuwa. Tunda sai tashin maganganu take ji daga bangaren Magajiya, Ta dama koko kenan ta ɗora ruwan zafi sai ga Magajiya ta faɗo shashen Inna Merin cikin hargowa tana faɗin" Malama ki faɗa ma ɗanki ya tashi ya bar ma masu gida waje, tunda dai ko bayan Ɗanjuma ya faɗi ya mutu ba shi da gadon ko filoti a cikin gidan nan."

Take faɗa tana kallon Inna Meri cikin reni, sannan ta rike kugunta alamun yau da bala'i ta shigo

  Kallonta kawai Inna Meri ta yi amman ba ta yi mgana ba, Baba Danjuma ne ya shigo ya na kwalama ta kira cikin tsawa" Magajiya ba na ce ki bar mganar nan ba ne?

Baba Sani da Baba Ɗanlami su ka shigo har suna haɗa baki wajen faɗin" Me ya sa za ta bar maganar? Ai gwara ta faɗa mata domin ta ji  yadda ta bar agolan ɗan ta ya kame a gidan nan gwara a sake fahimtar da ita ba shi da gadon ko taku a cikin gidan nan."

Abun mamaki har da Saddiqun shima yana bayansu amman bai yi mgana ba, Inna Meri ta kai kununta ɗaki. Sannan ta sake fitowa hayaniyar har ya fito da Walida da Hibba.

Baba Ɗanjuma ke nufar Inna Meri yana faɗin" Meri kar ki tankasu yi shigewarki ɗaki domin Allah."

Inna Meri ta yi mirmishin takaici kafin ta ce" A'a kyale su gaskiya su ke faɗa, nan ai ba gidan uban shi ba ne ni kaina ban ga dalilin zaman shi ba."

  Ta faɗa lokaci ɗaya tana haɗiye wani abu da ya taso mata daga ƙasan zuciyarta.

Baba Ɗanjuma ya kalleta cikin mamaki amman ya kasa mgana Baba Sani ya ce" Kwarai ashe kema kin san gaskiya. Na rasa me yaron nan yake so a duniyar nan, yana da gidan shi amman nan dai haƙƙin wasu marayun ne ya tsole masa ido."

Saddiqu na daga baya ya ce"To ni in baya son gidan ne ya ba ni na zauna, in kuma ba haka ba ya tashi ya ba ma magada wajen su." Baba Ɗanlami ya ce"Ahto in ya na son zama a gidan gado sai a koma ƙauye a zauna a gidan tsoho ba"

Hibba ta kalli Walida itama ta kalleta domin dai kalaman sun yi girma.

Magajiya haka take ta masifa tana faɗan maganganu tana zagin Inna Meri a fakaice sannan kuma Baba Ɗanjuma ya kasa tsawarta masu daman ko a baya Magajiya ba ta jin mganarsa ballantana su Baba Sanin. Ana cikin haka sai ga Bintu ta shigo gidan ita da su yara har da Junior.

  Ta iske an tasa uwarta gaba ana gaggaya mata mganganu. Daman kuma tun da asuba Walida ta saci wayar Inna ta tura mata saƙon abin da ya faru, shi ne tun safe ta zo gidan amman ta iske ana ta cin ma Inna mutumci har magajiya na faɗin tana takama ɗanta na da arziƙi zaman me ya ke a gidan da ba shi da gado? Ina kuɗin?

Baba Sani ya ce ko akwai kuɗin zuciyarsa ta mutu mganganu dai marasa daɗi.

Inna Meri ta kasa mgana Baba Danjuma kuma na daka musu tsawa amman ba wanda ya saurareshi Sai abin da suka manta ba su faɗa ba.

  Idon su ya rufe ba wanda yasan Bintu ta zo gidan sai da ta kwaɓe hijabi ta ci ɗamara ta sha gaban Inna tana nuna Magajiya da yatsan hannunta lokaci ɗaya tana faɗin" Ya ishe ki fa magajiya kul ɗin ki, Innar mu ta fi karfin reni daga gareki, yayanmu ya fi karfin ku kirashi yana hango wani abu me zai hanga? Me kuke da shi? Miye a wamnan gidan ban da tsiya? Na rantse da zatin Allah ban ga wani abun arzikin dake gidan da Yayanmu zai nace sai ya zauna ba sai dai can wani ra'ayi na shi ,kuma  dukkan nan kunsan ya fi karfin zaman a wannan a kurkin ɗakin da kuke rigima a kan shi."

Ta faɗa cikin bacin rai, Magajiya sai ta saki baki ta na kallon Bintu, haka ma su Baba Sani Baba Ɗanjuma kuma sai ya yi mirmishi a kallah dai yasan yanzu za su saurara.

  Baba Sani ya nuna kansu yana faɗin" ke ke, wai mu kike kira matsiyata don uban ki? mu sa'annin ki ne?

Magajiya ta saki shewa tana faɗin" Lalle, to in har ana da arzikin a tashi a bar ma masu gado gida ehe."

Saddiqu ya harzuka ya faɗo tsakiyar wajen kamar zai kai ma Bintu duka Inna Meri ta tare gabanshi tana faɗin" Kul kar ka  sake ta taɓa ta, matar aure ce kuma sannan ƴaƴanta na kallon ka."

Sai Baba ɗanlami ya fara Kumffar bakin ta na kare mata amman tana gani tana yi musu rashin kunya. Saddiqu kuma yana haƙilon sai ya yi kasa kasa da Bintu ita kuma ta na bayan Inna ta na faɗin Uban da ya fasa wlh in ya taɓa ta sai ya yi kwanan cell.

  Inna Meri ta kalleta kamar ta make ta tana faɗin" Rufe min baki me ya sa baki da kunya ne?

Bintu ta tura baki tana faɗin" Inna to ba ki ji abin da yake cewa ba ne, ni zai da ka? To wallahi kar ya fasa."

Inna Meri ta ja Bintu ta turata cikin ɗaki har su Hibba ta ce su shige da yaran kar wacce ta sake fitowa, itama sai Baba Danjuma ya riketa ya na neman tura ta cikin ɗakin yana yi mata magiyan ta yi shuru lokacin fa har su gaje sun jiyo hayaniya sun shigo gidan.

  Amman Inna ta kafe ta ce ita ba faɗa za ta yi ba mgana za ta faɗa musu sai ya sake ta.

Kallonsu ta yi dukkansu kafin ta ce" Ku kwantar da hankulanku zaman Binta a gidan nan tun jiya ya ƙare, ga ɗaki nan ku yi yadda kuke so da shi.Ɗan yau ne ka haife shi ba ka haifi halin shi ba, in da ace Baban Inna mai jin mgana ne wallahi da yau ba ta zo ba, amman ku yi hakuri ga ɗaki nan in kuma nan ma bai isa ba, ni ma kuna son na tashi na bar ma shi Saddiqun shashen ne gabaɗaya sai in ta shi, miye a ciki? Ai ba wani damuwa tunda gidan ubansa ne, ni kuma matar babanshi nake  kuma ya fini iko da gidan gabaɗaya"

  Da sauri Baba Ɗanjuma ya ce" Ki fita ki bar musu shashen? To ban animce ba, ba ke ba ko Manaoor ba in da zai je."

Inna Meri ta ce"Magana ai ta kare kuma, ga ɗaki nan zan kira Hajiya su zo su kwashe kayan su, abin duk bai kai na faɗa ba."

Sai mamaki ya kamasu Baba Ɗanjuma cikin mamaki ya ce"Ban gane ba, ina ita Bintar?

"Ta na gidan su tun jiya.?

"Me ya faru?

Inna ta kalle shi lokaci ɗaya kafin ta yi mirmishi tace" Ina ga sun rabu ne."

Gabaɗaya su Baba Sani suka zaro ido, ita Inna Meri ɗaki ta shige da sassarfa Baba Ɗanjuma ya bi bayanta cikin mamaki.

A ka bar su Magajiya a tsakar gida suna ta magana ƙasa ƙasa.

Magajiya ko har dariyan mugunta ta saka da karfi ta ce"To daman ina wannan auran zai yi karfo? An gama karyan arziki ya auro wacce ta fi karfin shi, ai daman hausawa sun ce kwarya ta bi kwarya in ta hau akushi sai ta fashe fasss."

Ita dai tunda an ba da ɗaki ta yi wucewarta shashenta tana waƙe waƙe  Ta bar su Baba Sani na mganganun su, Gaje ta bi bayanta Harira dai duk ba ta ji daɗin abin da ya Faru ba,.Haka suka fito suna ta dariyan cewa Daman ai tun farko ya kai kansa in da aka fi karfinsa , Saddiqu ma sai dariyan mugunta yake yi domin ya ce ya na jin haushin Mansoor ya yi ta nuna yafi kowa sa'an rayuwa.

  A can ɗaki kuwa Baba Danjuma ya tsare Inna Meri sai da ta maida masa abin da duk ya faru a daran jiya.

Cikin tashin hankali y ace"Innalillahi! Ban san duk haka ya faru ba, jiya na gaji sai na kwanta da wuri amman Meri me ya sa kika barta ta tafi?

Inna Meri ta bar gaban Baba Ɗanjuma sai ta koma gaban tibin dake ɗakin tana neman Sigan da za ta saka ma Kuni lokaci ɗaya tana  faɗin"me ya sa kuke tunanin zan hana ta tafiya? Shi wanda ya ijiyeta da kanshi muna ji ya ce ta tafi ɗin zai fi, ni kuma a wa da zan ce kar ta tafi,? wallahi  na ɗauki Binta a matsayin ƴata kamar Bintu ko itace Bashir ya yi mata wannan wulaƙanci sai na dawo da ƴata gabana sannan na saka ya sake ta tunda ba a zaman aure dole ko domin alfarma."

  Baba Ɗanjuma da ya fahimci ranta ya ɓaci sai ya ce"Yanzu Shi Baban Inna yana ina?

Inna Meri ta yi masa banza ta duka tana saka ma kuninta siga,  sai ya shiga ƙwalama Walida kira sai ga ta fito ita da Bintu su yake tambaya Mansoor walida ta ce tun jiya da ya fita bai dawo ba sannan Yaya Mu'azzam ya ce yana ta kiransa bai same shi ba.

Baba Danjuma ya fice yana faɗin bari ya neme shi ya gani ko zai same shi.

Ya na fita Bintu ta ce" Yaya Mansoor bai  kyauta ba, ga shi yanzu saboda shi  an zo Anci mutumcin Inna"

Nan suka zauna suna mai da yadda akayi Inna ba ta saka musu baki ba tana dai ta hidima da yara abin ta, Bintu ce ta kira Yaya Amina da Yaya Halima ta ce su zo gida su dai sun ce in Inna ba za ta saka baki ba su za su saka, in ta kama sai su je su ba ma Mimin hakuri da kansu, tunda Hibba nata kiran wayarta ba ta ɗauka ba,daga baya ma sai su ka ji wayar a kashe.

******

*MANSOOR.!*

Tun a daran jiya da ya bar gidan ya isa camp ɗin su domin a tunanin shi anan zai samu natsuwa. Sai dai Ina! wannan natsuwar da ya ke fata ya kasa samun shi, gaɓadaya ji ya yi kamar ya na cikin nadama wata zuciyarsa tana faɗa masa abin da ya aikata ma Mimi bai kyauta ba? A ƙasan ran shi ya ke jin radaɗin maganganun da ya gaggayamata sannan a cikin kunnuwansa ya ke jin sautin kukan ta, me ya sa? me ya aikata? Menene laifin Mimi da ya riƙeta a cikin ransa? In har zai yi adalci da ita da shi duk suna matsayi ɗaya ne a lokacin.

  Amman sai wata zuciyarsa ke faɗa masa abin da ya aikata shi ne dai dai domin duk abin da ya faru Babanta ne sila, kuma ya san duk barazana ce ba za ta iya tafiya ko ina ba saboda ta na son shi, bai taɓa tunanin da gaske Mimi za ta iya tafiya ba in da ace yasan za ta suɓuce masa da bai tafi ba da ya tsaya ya bata hakuri.

Ko ya yi tunanin kamar ya tashi ya koma gidan ya ba ta hakuri amman sai zuciyarsa mara kyan ta hana shi, sai yake ganin kamar shi za ta ba ma hakuri domin shi aka fi Saɓamawa da wannan tunanin ya sa ya kasa dawowa amman barcinsa rabi da rabi ne gabaɗaya sai yake jin sa kamar wani mai laifi, yana ji kamar ba shi da gaskiya sannan yana jinsan kamar wanda ya ɗauki wani irin nauyi mai girma a saman kansa.

  Uwa uba ga kallon da Inna ta yi masa a jiya nan yasan ba shi da bakin kare kan shi, sai kuma ya yi tunanin bai kyauta ba ya fara nadama sai wannan baƙar zuciyar tasa ta rinjayeshi ya ji kamar abin da ya aikata daidai ne, amman kwana ya yi da ya runtse ido sai ya ga Mimi ta na wannan kukan.

Da asuba ya kashe wayarsa saboda wata  zuciyarsa na zuga shi akan ya ɗaga waya ya kira wayar Mimi ya ji lafiyanta ita kuma wacce baƙar zuciyar nasa na nuna masa shi ne akan dai dai. Saboda kar ta  rinjayesa ya kira ne ya sa ya kashe wayar gaɓadaya.

  Ranar morning traning gare su sai dai ya wakilta Zinder ya tsaya da su, ya ce ba ya jin daɗi ɗakinsa dake cikin camp ya koma ya kwanta saman ƙaramin gadon yana faman tunani ya yi juyi ya fi sau goma amman Mimi ce a cikin ransa! Ko ya koma gidan ne ya ga halin da take ciki? Ko kuma ya kira ta a waya ne? Haka yake ta wannan tunanin sai ya ji kamar ya amince ya ta shi ya je ya ganta sai wata zuciyar ta ce"Me kake shirin aikatawa? Ai ba ka yi mata laifi ba duk abin daka faɗamata gaskiya ka faɗa."

"A'a na na yi mata ƙarya, na yi mata karyan cewa ba na sonta ahalin duk duniya duk wata macen bayan uwata da ƴan'uwana su biyo bayan Mimi a zuciyarsa duk saboda ita ne ya koma haka saboda tsananin kishinta da yake yi ne ya sa a tsawon shekarun zuciyarsa ta kasa zama cikin salama a baya yana da tabbacin in da ace Mimi wani ta aura ba shi ba, to ko bai mutu ba sai ya Ta ggayara.

  Duk yadda da ya so ya manta da abin da ya faru ya ƙasa, sai ya yi tunani ya bari ta huce, amman a ransa yata ta addu'an Allah ya sa ta daina kuka, sai kuma gefen zuciyarsa ta faɗa masa Inna za ta lallasheta sannan ga Walida ga matar Mu'azzam ya tabbata ba za su barta ta yi ta kuka ba.

Ya yi tunanin ko ya Kira Mu'azzam ne saboda halin da yake ciki a karon farko yana son ya tattauna da wani na kusa da shi 

Amman sai ya ji ba zai iya yin wannan maganar da Mu'azzam ba, har gobe ƙaninsa ne kuma shi a ƙarami na ƙasa da shi yake kallon sa.

Duk wanda tunaninsa ya kawo masa sai ya ga ba haka ba ne. Daga karshe sai ya yi tunanin kiran Ahmad sai kuma ya fasa tuna ya yi nisa, kuma shi ba shi da wasu abokai bayan su, ko zamanin da ya yi karatu ban da gaisuwan nutumci har ya gama bai yarda ya yi aboki ba rayuwarsa kawai yake yi a bangaren kwallo ma sai da yaran dake ƙasan shi da Caach ɗin dake saman shi suma maganar aiki ce kawai a tsakaninsu ba shi da wani sakewa da nutane kuma a wannan halin yana son ya yi mgana da na kusa da shi wanda ya san shi sosai domin yana bukatar ya amsa masa wasu yan tambayoyi.

  Ya yi tunanin Makama sai ya ga bai san gidan shi ba sai dai gidan Nasir shima tunda da daɗewa lokacin ana ginin gidan suka je gidan  yanzu ma baya tunanin zai  iya gane gida. Duk da ya san iskancin Nasir amman a yanzu ba shi da mafita tunda yana bukatar shi. Jaket ɗin sa ya ɗauka da wayarsa sannan ya ɗora saman riga da wandon jikinsa ya dora P. cap a saman kansa, ya dauki key ɗin motarsa ya fice yana fita can haraban Studio din su ya nufa in da suke traning suna ganin shi suka bar abinda suke  yi s ka taso zuwa gaban shi suna kiran sunan shi da "Captain"

Cewa kawai ya yi su kula da kansu sannan in caach ya zo su faɗa masa ya ɗan fita amman ba zai daɗe ba.

Yana ma tunanin za su ba su hutun sati biyu su je gida tun da ƙarshen shekara ba su yi hutu ba saboda wasannin da suka yi ta bugawa.

  Bai yi tunanin zai ga ne gidan Nasir ba sai ga shi ya gane, a kofar gidan ya tsaya sannan ya kunna wayarsa ya lalubo lambar Nasir da ba zai iya tuna ranar karshe da ya kira shi da kansa ba ma ya doka masa kira.

Nasir na tare da matarsa Nafisa da ƴaƴansu suna karyawa wayarsa na gefen nafisa ta fara kukan ana kira sai ya ce ta ɗauko masa wayar lokaci ɗaya yana faɗin" Waye ne hala? 

Ta kalli Screen din wayar lokaci ɗaya tana faɗin" Wai AJI..'"

Nasir ya dakata da cin buredin dake hannunsa lokaci ɗaya yana maimaita sunan.

"Aji.."

Da sauri ya karɓi wayar lokaci ɗaya yana miƙewa. Shafa wayar ya yi ya ɗaga kiran ya na mai karawa a kunnensa bakinsa da alamun cikar buredin da ya tusa.

"Nasir kana gida ne?

"Eh ina gida,."

  Nasir ya fada lokaci ɗaya bakinsa cike da abu, sai da ya ɗauki kofi ya kurbi tea ya wuce da shi dai dai lokacin da Aji ya ce" To ina kofar gidan ka."

Nasir ya zaro ido kafin ya ce"Kai ɗin? wani gidan? Ka yi ɓatan kai ne?

"Mallam ina jiran ka, kar  ka ɓatamin lokaci."

  Daga haka ya katse wayarsa, Nasir na jin haka bai koma kan datarsa dake faman tambayan shi ina zai je, bai juyo ba ya ce nan waje zai fita yanzu zai dawo.

Da sauri ya zura takalmi ya fita sai kofar guda mamakinsa ya kare da ya hangi motar Aji a fake sai ya riƙe baki a ranshi yana mai ɗimbin mamakin ganin Aji a fofar gidansa yau.

*Janafty*

*INZB3002*
*INZ IS A PAID BOOK PAY N500 FOR REGULAR OR 1K FOR VIP SECTION. VIA 0007468217 ZAINAB INUWA TAJ BANK,*
 *09069067488*
MMN MUJAHID KAYAN MATA AND SUPPLEMENT
SHIN KINA DA LABARIN MACCE MAI GYARA DABAN TAKE GA ZUCIYA MIJIN TA, MUNA DA KAYAN MATA MASU ZAFI NA BUGAWA GA JARIDA
HAJIYA TA KUDI DA KUDI AKE NEMAN SU 
INA MASU FAMA DA MATSALA RAMA BA GABA BA BAYA KINA ZAUNE ANA KWATANCI DAKE KINA CI BAKI KOSHI MUNA DA MAGUNGUNA DA ZUMA 3 IN 1 KIBA BRST HIPS TA CIKO MIKI KU INA KIYI FRESH MUNA DA KWAYOYI MUNA DA GARI DUK MASU CIKO JIKI NE KIYI DUM
INA MASU FAMA DA MATSALA BRST KU TSUHU YAFI SON YAGA NONO A TSAYE DUK MAI MAGANIN DA TACCE MIKI ZATA BAKI MAGANIN NONO KAI TSAYE YAYI MIKI KARYA CE MAGANIN BRST SAI KIN SHA ADADIN WANDA ZAI MIKI SBD DUK CIKIN GYARAN JIKI NA BRST YAFI WAHALA YI
INA MASU FAMA DA MATSALA SANYI MUNA DA MAGANIN SANYI ORIGINAL
INA MASU ZAMAN BANZA BABU SANA'A KINA KONE DATA KI GA BANZA WURIN TSEGUMIN KALLON STATUS DIN WASU GA DAMA TAZU MUNA HAR GIDA GA WAYAR HANNUN KI KI MALLAKE MOTA MILLION 8 HAR FIYE GA ALBASHI GA RIBA GA KYAUTA KAYAYA KI
  08066726866.
Mamaki ya hana Nasir ƙarisawa kusa da motar Aji,  ya yi tsaye kawai yana kallon motar cikin tsananin mamakin ganin Aji  wai a ƙofar gidan shi yau.
Shi kuma Aji yana daga cikin motarsa abin duniya duk ya dame shi, tagumi ya yi fa abin da ya daɗe bai yi sai ga shi yau ya jinginar da kansa a jikin Kujeren da yake zaune ta bangaren direba amman fa ya zabga uban tagumi kallo ɗaya za ka yi masa kasan ya na cikin damuwa.
Bai ma san fitowar Nasir ba sai da ya sauke Ajiyar Zuciya ya waiwaya yana kallon kofar gidan Nasir ɗin sannan ne ya hango shi a tsaye ya harɗe hannayensa a kirjinsa yana bin motar na shi da kallo.
  Ƙaramin tsaki Mansoor ya ja, sannan ya danna ma Nasir hon har sau uku sannan ya ga ya fara takowa zuwa wajen sa, yana zuwa ya buɗe masa bangaren mai zaman banza lokaci ɗaya ya na faɗin" Ka shigo ciki."
Nasir ya leƙo yana faɗin" Na ɗauka za ka shiga cikin gida ne?
Aji ya yamutsa fuska cikin yar damuwa kafin ya ce" Cikin Ina? Malam ka shigo mgana na zo mu yi, me kuma zai kai ni shiga gidan matan aure ina magidanci?
Dariya ta kama Nasir domin a yadda Aji ya saka kalmar magidancin har yana wani gyara zama.
Shiga motar ya yi ya zauna lokaci ɗaya yana rufewa, Aji yake kallo wanda ya yi shuru kawai hannunsa guda ɗaya ya tare bakin sa.
"Ran Ajin Jihata ya daɗe wani abu ne ya faru?
  Ya faɗa lokaci ɗaya yana nazarin Ajin domin zai iya cewa ya daɗe bai gansa cikin yanayin sanyin jiki irin na yau ba. Shi ya sa yake ta kallonsa Aji kuma ya rasa ta ina zai fara sai faman sakin huci yake yi shi kaɗai.
Nasir ya gaji da zaman jiran shi sai kawai ya ce" Ni fa kaga zan koma cikin gida, karyawa nake yi da iyalai na lokacin da ka kirana ko wanka ban yi ba."
Hararansa Aji ya yi kafin kai tsaye ya ce" Nasir ina fatan ba gorin Iyalai kake yi min ba ko? Nasir ya yi wata yar dariya kafin ya ce" Nayi maka gori mana. Domin har yanzu ba mu ji Mimi ta fara tafiyar nauyi ba, in kana so ka fara amsa sunan mai iyali sai ka fara yara Ƴaƴa daga ɗaya zuwa biyu amman yanzu dai kana matsayin magidanci Mata kawai."
Aji ya yi shuru ya na kallon Nasir na yi masa dariya numfaahi ya shaƙa sannan ya fesar.
"Nasir tambayan ka na zo na yi! In fatan za ka faɗa min gaskiya"
  Yadda ya faɗi mganar ne ya sa Nasir ya san ba wasa a maganarsa, tun ballantana ma shi Aji ba mai yawan wasa ba ne duk maganar da ya faɗa ya na kan gaskiyarsa ne. Sai shima ya gyara zama lokaci ɗaya yana faɗin" In sha Allahu zan faɗa maka iya gaskyan abin da na sani"
"Game da kaina ne Nasir, ina son na san wani abu a game da abin da nake yi ne."
Nasir ya kalle shi cikin mamaki kafin ya ce"Topha! Kamar na me kenan?
Aji na shirin mgana wayarsa ta fara kiɗan alamun ana kiransa ya na ɗaukowa ya fuba sai yaga Mu'azzam ne, Sai bai ɗauka ba sannan bai katse kiran ba sai da ta katse ta katse kenan ya na shirin kashe wayar gabaɗaya Saboda ba ya so wani abu ya katse shi in ya fara sauraran Nasir. Sai dai bai kai ga kashe wayar ba sai ga wani kiran amman wannan karon daga Baba Ɗanjuma ne.
  Shima bai ɗauka ba, sai da ta katse sannan ya yi saurin kashe wayar ya buɗe cikin ɗan bankin motar ya jefeta, Nasir na kallonsa ya ce" Ka ɗaga kiran mana, in ya zo mai muhimmanci ne fa?
Aji ya ce"Kada ka damu, yanzu dai mu yi mganar da ta kawo ni."
"Ina jin ka"
Nasir ya faɗa ya kosa ya ji abinda Aji ke son sani kuma game da kansa shine har sai da ya zo wajensa.
"Ina so ka faɗamin shin ina aikata wasu abubuwa ba dai dai ba ne? As in ina da wasu mugayen hallayan da ba'a jin daɗin zama da ni?  Sannan ina da hali mai kyau ko ba ni da shi? Kana ɗaya  daga cikin waɗanda suka sanni tun ba yau ina da tabbacin za ka iya sanin wasu abubuwan a kaina."
  Ya faɗa ya na huro iskar bakin shi, Nasir ya yi kasaƙe kawai yana kallon Aji har sai da yaji shuru shima ya Juya ya na kallonsa kafin ya haɗe rai yana faɗin" Ba kallo na na ce ka yi ba  amsa za ka bani."
Nasir ya sauke numfashi kafin ya gyara zama yana faɗin" Na ɗauka duk waɗanan tambayoyin naka za ka fini sanin amsar su."
"Inda na sani zan zo har nan in tambaye
ka? Aji ya faɗa cikin jin haushi.
Nasir na danne dariyan shi ya ɗaga hannu yana faɗin" Shike nan mai da euƙar  kai ka girma ammman ba ka daina gitina ba."
"Da gaske kenan ni fitinanne?
  Ya faɗa ya na kallon Nasir wanda ya yi jim kafin ya ce" E,wannan ai jalittarka ce tun a baya, ka manta in dai mu ka zauna waje ɗaya kafin mu rabu sai mun yi faɗa kamar Sau uku ko sau huɗu, Ko da yaushe Makama da Ahmad na cikin raba tsakanin mu, kai fitina ni kuma rashin jaƙuri."
Ya karishe faɗa yana yar dariya Aji kuma kansa ya kauda bai ce komai ba sai Nasir ya Cigaba da faɗin.
  "Mansoor mutum ne mai kirki da sanin ya kamata, sannan kana da kyakyawan mu'amala da mutane a baya. Sai dai tun bayan abin da ya fru tsakanin ka da mahaifin Mimi ka sauya Aji. Rayuwarka ta yi Juyin waina daga sama zuwa ƙasa."
  Aji ya juyo ya na kallonsa kafin ya ce" Daga sama zuwa ƙasa? Kamar ya? Ban gane ba."
Ya faɗa cikim sigar tambaya sai kawai Nasir ya dafa kafaɗansa lokaci ɗaya yana faɗin" Yes ka sauya tun faruwar abin da ya faru a Lokacin, ka guji kowa naka ciki har da mu, ka yanke alaqa da kowa ka koma kana wata irin rayuwar kaɗaici wanda ya ba ma sheɗan Ddman kara hura wutar gushi da zafn zuciya a cikin ranka. Ka koma mai wata irin zuciya mara yafiya da afuwa,  ka koma abu kaɗan in aka yi maka sai ranka ya ɓaci, Sannan sai ka riƙa gayyato mutanen da ba su ji ba ba su gani ba ka riƙa saka su cikin Fushin ka, mu ina Laifin mu a cikin abin da ya faru? Ko laifin waɗanda ka haɗa kana Jin haushi? Ita kanta Mimi ba ta da laifi har ga Allah Mahaifinta ne kuma ya rasu  Aji me ya sa ba za ka bar zuciyarka ta huta ba? Sai ka riƙa fushi da wanda ta shi rayuwar ma ta ƙare tuntuni, Allah ma fa muna yi masa Laifi ya yafe mana duk girmansa. To kai me ya sa ba za ka kasance mai afuwa da yafiya ba? Duk abubuwan nan da suka faru rashin Afuwarka ne da maida komai ba komai ba ne da a ce ka kasance mai barin abin da ya faru a matsayin kaddara da ka kasance mai sanyin zuciya da kyakyawan daɓia a cikin mu."
  Ya karishe faɗa yana mai kallon Aji ido a cikin Ido kuma ya ga maganganunsa sun shige sa sosai, domin shuru ya yi na wani lokaci kafin ya fesar da numfashi ya ce" Yanzu kana ganin ni da a ka saɓawa in na nuna an ɓatamin sai ya zama Laifi?
Nasir ya girgiza kai kafin ya ce"In ka nuna an yi maka ba dai dai ba, ba ka yi laifi ba amman riƙon nan ba shi da wani amfani Aji, mutumin nan daga baya ya yi nadama ya aiko har gida a ka zo a ka baka hakuri Saboda su wanke laifin su, suka ɗauki Mimi suka aura ma a bisa tsarin ka shin ko zaman da yarinyar ta yi da kai duk da ka yake mata wasu haƙoƙinta ba ta chanchanci saboda ita ka manta abin da ya faru ka Fuskanci gaba ba?
Aji ya yi shuru domin ya san gaskiya Nasir yake faɗa masa sai ya kasa mgana domin nadaman abin da ya aikane ya zo ya ƙara lulluɓe sa.
  Nasir na ganin haka ya cigaba da faɗin" Don Allah ka manta baya mansoor ka bar zuciyarka ta samu salama, ka ɗauka a ranka da duk abin da ya faru Ubangiji ne ya shirya sannan ka rika tuna lokaci, a can baya Allah ya rubuta a wancan lokaci ba za ka auri Mimi ba shi ya sa abin da ya faru ya faru a baya, sannan a lokacin da ka aureta a lokacin ne Ubangiji ya ce Kum fa yakun Mansoor shi ya sa kagl ga alokacin ka aureta, abin da kake nunawa dai dai yake da ka na ja da ƙaddaran Ubangiji akan rayuwarka Mansoor."
  Kansa ya jinjina kafin ya ce" Haka ma Mimi ta ce min jiya, wai ina ja da kaddaran Allah a kan rayuwata."
Nasir yace"Yes! Is Truth, duk abin da ta faɗa maka gaskiya ne, gwara ka buɗe zuciyarka."
Aji ya yi shuru kafin ya sauke numfaahi lokaci ɗaya yana faɗin" Na ji, to yanzu in ina so na manta abin da ya faru ya zan yi? Ko ina so na manta sai na kasa saboda zuciyata ce ta kasa manta abin da ya faru a baya."
"Sheɗan ne ke rinjayar ka, amman ka fara Koyon yaƙi da abin da ke cikin zuciyarka ka yi yakinin cewa na yafe ma duk wanda ya taɓa cutata, sannan sai ka fara kokarin manta baya ko da zuciyar taka tana dawo da kai acan baya sai ka yi saurin neman tsarin Ubangiji ina mai tabbatar maka cikin lokaci za ka manta komai sannan zuciyarka za ta samu salama da amincin da ta jima ba ta samu ba."
Nasir ya gama faɗa hannunsa saman Kafaɗan Aji, wanda ya runtse ido lokaci ɗaya sannan ya buɗe yana faɗin" Shike nan zan yi kokarin na gwada haka."
Nasir ya gyaɗa kai kafin ya ce"Allah ya sa, sannan don Allah ka rage kafiya da zafin zuciya, kuma ka daina jin cewa a cikin ranka sai abin da ka ga dama za ka yi, ka yi tunani da kanka ka gani ka girma yanzu  kana bukatar natauwa waje ɗaya da kyakyawan zamantakewa a wajen matarka."
Kansa na ƙasa ya fitar da Iska ta bakinshi kafin ya ce" Na ɓata komai Nasir, jiya nan na gaggaya Mimi mganganu ni har Babanta ina ji na kira da azzalumi."
  Nasir ya zaro ido lokaci ɗaya yana faɗin" Innalillahi, Aji garin ya ya ka yi wannan ɗanyen aikin?.
Mansoor ya saka hannu ya shafo kansa sannan ya fara faɗa ma Nasir abin da ya Ffru tun na kan tafiyarta Abuja zuwa jiya daga karshe yac e" Inna ma ta ji komai Nasir kuma kasan halinta, Ni banjin Mimi saboda nasan ta na sona za ta gama fushinta ta hakura, kuma ni tun jiya na yi nadaman maganganun da na faɗamata,  Inna nake ji za ta ɗauki fushi da ni, ka gani ma Mu'azzam na ta kirana shi da Baba kuma nasan kan mganar ne."
Nasir ya kalli Aji cikin matsanancin takaici kafin yac e" To da gaske ashe baka son Mimi? Ka daina sonta ne daga baya ko daman can tun farko ba  son ta kake yi ba?
Wani sakaran kallo Aji ya yi masa kafin ya ce" Wannan wani irin tambaya ne Nasir? Kasam Mimi ita ce rayuwata."
  "Ba ita ba ce rayuwarka, domin da ita ce rayuwarka da ba ka ci zarafinta tare da na iyayenta ba sannan da ba ka baro ta tana kuka ka yi tafiyarka ko a jikin ka ba Aji."
  Nasir ya faɗa cikin ɓacin rai, Aji ya dafe kansa kafin ya ce"Oh! Na ce maka na yi nadama, kuma kar ka damu da ita tana sona ba za ta iya dogon Fushi da ni ba?
"Haka kake gani ko?  yanzu kana da tabbacin ba ta tafin kamar yadda ta bukata ka amsa mata ba?
Cikin ƙwarin gwiwa ya ce"Yes! Ina za ta je? Na faɗa maka ba za ta iya tafiya ba, ni ne rayuwarta kamar yadda nima take matsayin rayuwata" Sai da Nasir ya yi yar dariya a cikin ransa ya na fatan Mimi ta yi tafiyar ta domin har yanzu Aji bai yi laushi ba akwai jin kai a tare da shi.
  Aji roƙansa ya yi akan ya zo ya raka shi gida ya t ba ma Inna hakuri, karo na farko da Mansoor yake jin tsoron haɗuwa da Inna, Sai Nasir ya ce bari ya shiga ya yi wanka wani harara Aji ya sakar masa kafin ya ce"Dilla mallam mu tafi, nima ai ba wanka na tsaya na yi ba."
Nasir yace"Shike nan ba zan shiga na sallami Iyalai na ba?
Kafin Nasir ya rufe baki sai gani ya yi kawai Aji ya ja mota sun bar ƙofar gidan sai Nasir kawai ya saki baki yana kallonsa shi kuma sai kawai ya ɗauke kansa har ya na wani ɗaga wuya lokaci ɗaya da tattare naman goshin sa.
  Lokacin da suka isa gidan a kofar gida su ka haɗu da Baba Sani da Baba Ɗanlami suna ta kuskus sun haɗa kai, suna ganin Mansoor jikinsu na rawa suka tare shi,Irin gaisuwarshi ya yi musu, Nasir ne ya yi musu irin gaisuwar da suke so. Yana ƙokarin ya wuce cikin gidan amman Baba Sani ya tare shi da faɗin" A she kuma abin da ya faru kenan, To Allah ya kyauta na gaba kune yaran zamani in an gaya muku gaskiya sai kuka ga kamar ana muku bakin ciki ne, yanzu ina amfanin abin da ya faru?
Baba Ɗanlami ya karɓe da faɗin" Ba amfani fa, shi ya sa a kace kowa ya tsaya matsayinsa, ina kai ina auran ƴar masu kuɗi? Da cikin yaranmu ka nema ai da ba'a ji kan ku ba, ina riba ace aure ko shekara bai yi ba ya ƙare, abun dai ba daɗi."
Mansoor ya yi kasaƙe kawai yana kallonsu Nasir ma su yake kallo sannan ya koma ya na kallon Aji cikin mamaki.
Domin shima yana so ya fahinmci mganarsu ne.
  "Na ce ba, saki nawa ne ka yi mata? In ba uku ba ne sai a shiga a gyara lamarin saboda ko bakomai mu cece darajan wannan gidan kar a fara kirga ma ƴaƴan mu auri saki."
  Hankalin Aji sai ya fara tashi da sauri ya ce"Saki?  wa aka saka kuma?
Ya faɗa yana kallon fuskokinsu, Baba Ɗanlami da Baba Sani suka kalli juna kafin Su haɗa baki wajen faɗin" Toh ba ka son a sani ne? To ai Meri ce da safenan ta ce ka rabu da matarka tana ma gidansu tun jiya."
Aji ya zaro ido lokaci ɗaya yana jin wani abu kamar zafi zafi na ratsa sassan jikinsa cikin mamaki ya ce"Mun rabu? tana gidansu?
Sai kawai ya juya ya shiga gidan da sauri kamar zai kifa Nasir ya bi bayan shi. Domin in ya fahimta Mimi dai tun a jiya nan ta koma gidansu.
  A tsakar gida suka ci karo da Magajiya tana Aikinta tana wake waƙenta cikin gara'a, abin da ya ba ta mamaki ganin yadda Mansoor ya wuce kamar zai ta shi sama, Duk da ba kasafai take amsa irin gaisuwar sa ba, ta san bai taɓa shigowa gidan nan ya ganta zaune bai mata irin ta shi gaisuwan ba ko da ba za ta amsa ba, amman sai ta ga yau ya wuce fuu kamar Iska sai Nasir ne ya bari da gaisheta ta amsa a ranta tana tunanin me ke faruwa?
Wata zuciyar ta ce"Me ko ya faru, abin da ya faru da safe ne uwar ta kira duka ƴaƴanta ta sanar da su, sun zo sun cika gida, yau ko sai dai a yi fito na fito."
Tuna haka yasa ta ja tsaki kawai ta cigaba da aikinta.
  Ɗakin Inna cike da ƴayanta da jikokinta suna ta faman maida yadda aka yi tun bayan zuwan su Yaya Amiman, Inna Meri alwala ta yi ta koma cikin ɗakinta kawai ta zauna ta rasa mafita. Domin ta gama yarda Baban Inna baya son  farincikinta sannan Babban Burinsa ya ga ya ɓata mata rai ya saka ta a cikin wani hali, ina amfani wannan jin kunyar da ya jawo mata, kamar daga sama ta ji muryaansa a cikin falonta cikin kaushi yana faɗin" Ina Mimin take?
Sai falon ya yi tsit, kowa na kallon kowa ciki  mamakin ganinsa ba su Bintu ba hatta su Yaya Amina sun kasa mgana domin suna ganin yanayinsa a fusace yake.
  Kawai sai ya fita har yana bangaje Nasir ɗakinta yana buɗe ne sai dai an sakaya ne shiga cikin ɗakin ya yi yana kiran sunanta amman shuru shi ne har bedroom ɗinta har toilet ya leƙa ba kowa ya duba kayanta na cikin wardrope ya ga ba'a taɓa komai ba.
Sai hankalinsa ya ɗan kwanta da sauri ya fito daga ɗakin ya sake dawowa ɗakin Inna sai ya iske Nasir na durkushe suna gaisawa da Inna.
"Inna me ya sa kika bari Mimi ta tafi?
  Ji wata tambayar renin wayau haka Hibba da Bintu suka ce acikin ransu, Inna kuma baƙin ciki ya sa ta kasa mgana kawai miƙewa ta yi ta shige ciki ta bar shi nan tsaye jiki a sanyaye, Yaya Amina ce ta yi gyaran murya kafin ta ce"Tun jiya Mimi ta tafi gida nima ina faɗan me ya sa suka barta ta tafi? Shi ne suka ce min Inna ta ce tafi,sannan sun yi sun yi su hana ta tafiya ta ce sai ta tafi."
"Is ok! duk in da ta je ma ai za ta dawo, Nasir ta shi mu je."
  Haka kawai ya faɗa cikin bacin rai sannan ya bar ɗakin sai ma ya fice daga gidan gabaɗaya. Nasir mamaki ya kama shi Aji yaushe zai yi laushi ne ya gane Annabi ya faƙu? A mota ya same shi yana cika yana batsewa sai da ya shiga motar ya rufe kawai sai ya ga Aji ya ja motarsa sun bar kofar gidan.
Cikin mamaki ya juya yana kallonsa kafin ya ce" Ya haka?  mu da muka zo ban haƙuri?
Kamar ba zai yi magana ba, hankalinsa na wajen tuki sai can ya ce"Inna ta yi fushi ba za ta sauraremu ba yanzu. Sai bayan kwana Biyu in ta huce."
"Ita Mimin fa? Ba za mu je can gidan Hajiyar mu ba ta hakuri ba?
Kallonsa Aji ya yi na wani lokaci kafin ya ce"Itama ka ƙyaleta, duk in da ta je ai za ta dawo tunda da aurena a kanta."
Nasir ya ce"Ina mganar da ka ce ta ce tana jiran takardanta in kaƙi, za ta kai ka Kotu.".
Cikin mirmishi Aji ya ce"Kai ka yarda za ta iya kai ni kotun? To ta kaini kotun sai a ga ni shege ka fasa."
  Nasir mamaki ne ma ya hana shi magana har Aji ya maida shi gida. Shi dai har cewa ya yi ya kira ta a waya.Aji ya ce ko ya kirata ta hau dokin zuciya ba za ta ɗauka ba shi kuma ba ya son ya kira ba'a ɗauka ba in ransa ya ɓaci abun ba zai yi mata daɗi ba.
Yana ijiye Nasir a gidansa ya juya kan mota ya koma gidansa. Sai da ya yi wanka ya sauya kaya sannan ya kunna wayarsa ya kira Mu'azzam. Shima dai duk mgana ɗaya ne bai kyauta ba Inna ta ce ta cire hannunta a kan shi, shi na Innar ya fi damun shi sai kawai ya ce"Mu'azzam kar ka damu kanka, ba sai ka taho ba komai zai dai dai ta in sha Allahu."
Mu'azzam ya ce"Ta ya ya? Inna ta rantse da Allah ta baza ta saka baki ba. Na yi ta kuma Kiran wayar Mimi ba ta ɗauka ba, mun yi mgana da Baba zan shigo jibi sai mu dumguma mu je mu same ta mu ba ta hakuri."
  Kai Tsaye ya ce"Ni ban aike ku ba, kowa ya cire bakinsa a mgana ta da Mimi, ba kuma wanda zai je ba ta haƙuri."
Daga can bangaren haka Mu'azzam ya saki baki ya kasa mgana.
"Ka da ka ce za ka bar aikinka ka taho, na gaya maka ka yi zaman ka, matar ka kuma za'a turo maka ita gobe, Inna na cikin damuwa ku yi min alfarman barin mata Junoir awajenta tunda an yaye shi."
Mu'azzam kasa mgana ya yi sai da ya ji ya ƙara faɗin" Is an oder Mu'azzam."
Shike nan kawai ya ce ya kashe wayarsa.
 Baba da ya kira shi daga baya abin da ya faɗamai kenan kar  ma wanda ya yi yunanin zuwa wajen Mimi su bar shi da ita, shi a tunanin shi Mimi ba za ta iya dogon Fushi da shi ba za ta dawo Saboda tana son shi sannan yana tunanin in aka bita kanta zai yi girman da za ta fahimci Aji na dai dai da ita zai tsaya ya ga iya gudun ruwan ta amman da gaske ne ya yi nadama sannan yana ta tunanin shawarwarin Nasir a gare shi yana kuma tunanin gaskya ya faɗa masa Kamar lokaci ya yi da zai daina ganin laifi wani a kan wasu. Saboda yadda ma bai saurari Mu'azzam ba, bai samu sanar dashi rigiman ɗaki ba.
********
*MIMI*
Mimi yadda ta kwanta da Kuka haka ta tashi  da wannan kukan, Hajiya ce ke ta faman lallashinta dakyar ta yi shuru har ta samu ta yi wanka amman ta saka wani abu a cikin ta ta kasa, ji ta ke yi kamar ba ta da ɗandano a harshenta sai da Hajiya ta nuna ɓacin ranta sannan ta iya shan Tea shima kaɗan, ba ta da aiki sai kwanciya tana hawaye domin in ta tuna irin cin zarafin da Aji ya yi mata sai ta kasa tsaida kukanta.
Hajiya duk ta damu ita da Baaba Uwani, ta kasa kiran kowa sai daga baya ta bi shawaran zuciyarta ta kira Alhaji Hamza ta ce ya zo gida in ya samu sarari yau tana neman shi ya ce sai zuwa dare domin baya gari ya shiga Bauchi.
  Mimi ta riga ta fitar da auran Aji acikin ranta a yadda ta ke jin kanta ba ta tunanin za ta iya kara zaman aure da shi, Shi ya sa ta na gani su Bintu da Hibba na kira ba ta ɗauka ba ta ga har kiran Mu'azzam ba adadi ba ma su kaɗai bakwata kwata ba ta ɗauki wayar kowa ba. Daga karshe ma sai ta kashe wayar gabaɗaya tunda tana da tabbacin Shi uban gayyar ba zai kira ba, to wanda ya ce in ta tafin ma zai fi, kuma a mganganunsa babu so ko tausayi da gaske yake baya sonta kenan tuni ya daina sonta a tunanita yana sonta har yanzu ashe ashe bata sani ba shi baya wannan tunanin kanta ya aureta ne domin ya ɗauki fansa abin da ya faru a baya shi ya sa ya riƙa kuntata mata amman duk dai ta daure, Shi ya sa jauswaa suka ce IDAN AN CIZA a hura saboda kar a gaba a yi nadama ita dai ga ta cikin nadaman saurin amincewa da auran Aji da ta yi cikin gaggawa.
  Yini ta yi kwance a ɗaki sallah kawai ke ta da ita. Bayan Tea ɗin da ta sha da safe ba abin da ya ƙara shiga cikin ta. Baba Uwani Saboda ita ta yi alalan manja da rana amman Mimi ba ta iya ci ba, Hajiya ta ce a dama mata kunin gyaɗa shi ne ma ta samu ya shiga cikinta a cikin kwana ɗaya ta rame Idanuwa sun Kumbura kamar ba Mimi yar gayu ba, Hajiya kuma har waya sun yi da Mommy amman ba ta iya gaya mata wani abu ba. Sannan da yamma Yaddiko ta zo duba ta amman har ta tafi ba ta gaya mata Mimi na gidan ba, ta bari dai Alhaji Hamza ya zo shine matsayin uba a wajenta in ya Kirata suka yi mgana ƙila ta iya gaya masa abin da ya faru.
Ta yi niyar kiran Meri amman sai ta fasa,a tunanin ita kanta Merin ya kamata ta nemeta amman shuru, ita kuma Inna Meri kunya da nauyi suka saka ba ta yi tunanin kira ba har tunanin zuwa gidan ta yi amman Kunya take ji ya sa ta rasa mafita a lokacin.
  Da daddaren bayan Mangariba Hajiya ta shiga ɗakin ta iske Mimi kan sallaya da hijabi fuskar nan ba fara'a amman tana shekin damuwa.
Hajiya ta tsaya a kanta ta yi shuru ta kasa mgana sai da Mimi ta gama laziminta ta mike ta naɗe darduman ta maida shi ma'ajiyarsa sannan ta koma gefen gado ta zauna.
Hajiya tasamu gefenta ta zauna lokaci ɗaya tana faɗin" Binta ba na son ganin ki cikin wannan damuwar, kuma ni tun jiya kin kasa yi min bayanin abin da ke faruwa."
Ta gama faɗa cikin yar damuwa. Sai kawai Mimi ta murmusa kamar za ta yi kuka cikin sarƙewar murya ta ce", Hajiya ina bukatar kaya na, ki faɗa ma Mommy a kwasomin kayana daga gidan su Mansoor."
Hajiya ta zaro ido kafin ta ce"Kaya fa kika ce Mimi? daman da gaske kike yi ba za ki koma ba?.
  Ba ta ce koma ba sai kawai ta juya ta kwanta tana faɗin" Na faɗa miki tun jiya Hajiya, aure tsakanina da Aji ya ƙare."
"Saboda mene?  Ba ki faɗa min dalili ba, kin kuma ce bai sake ki ba."
  "Eh bai sake ni ba! Amman zai sake ni dolen shi ballantana ma shima yana ra'ayin haka." Hajiya ta yi zuru domin Mimi rufe Idanuwanta ta yi kamar mai barci duk sai ta kasa gane kanamari haka ta mike ta fita Jiki a sanyaye bayan fitan ta Mimi ta mike zaune ta na bin bayan Hajiya da kallo.
Ba za ta iya faɗa musu abin da ya faru ba domin tama da tabbacin sai sun tsane shi ita kuma ba niyarta ta ɓata masa suna ba, su yi rabuwan Lafiya tun da baya sonta ba amfanin zaman aure domin alfarma.
Ba ta san cewa Hajiya ta kira Daddy ba sai can wajajen tara na Dare har ta yi sallar Isha'i na tana kwance tana tunani Baaba Uwani ta zo ta kira ta ta ce Hajiya da Daddy suna jiran ta a falo.
Sai  da gabanta ya faɗi, kenan ya zama dole ta faɗa ma Daddy dalilinta domin ta san shi da tsarin sanin abin da ya faru kafin ɗaukan mataki.
  Jiki a sanyaye ta saka hijabin da ta yi sallah na Hajiya ne ma tunda kusan rabin da kwatan kayanta suna can gidan, jiki ba kwari ta ƙarisa falon shi kan shi Daddy ya ga yanayinta sai bai ji daɗi ba domin Hajiya ta gama yi masa bayanin abin da ya faru cikin wani yanayi ya ce"Haba Hajiya me ya sa tun a daran baki kirani kin faɗa min ba?
Hajiya ta ce"Na ga dare ya yi, na ɗauka kuma za ta gaya min abin da ke faruwa amman taƙi ce min komai faɗi kawai take yi ita ta ce ta na so da farko yanzu kuma ta ce ba ta so a kyaleta ɗazu da mangariba tana min maganar a kwaso mata kayanta ne."
  Daddy ya jinjina kai yana kallon Mimi da ta zauna a kasa saman cafet kanta yana ɗan nazarinta duk yadda aka yi ruwa ai baya tsami banza, duk inda ka ji mace ta ce ta gaji da auran da ta zaɓe shi da kanta to ba daɗi cikin yanayin mganarsa ya kira sunanta ta amsa sai ya umarceta da ta taso ta zo ta zauna a kusa da shi a saman Kujera, da ta taso sai ba ta zauna a sama ba sai ta zauna a kasa a kusa da kafafunsa lokaci ɗaya tana gaishe shi ya amsa cikin sakewa kafin ya ce" Me ya faru ne Mimi? Hajiya ta ce kina ta Kuka kuma kin ƙi yi mata bayani ina fatan za ki yi ma Daddyn ki bayanin abin da ke faruwa." Sai ya ga ta yi shuru kanta na ƙasa, da sauri ya ce" Kar  ki damu, matukar ke kike da gaskiya ba zan taɓa goyon bayan ki koma ba."
  Kan Mimi na ƙasa ta ce"Daddy na haƙura da auren ne kawai."
"Saboda  me ya sa  kika ce haka? An taɓa hakura da aure ne Mimi in dai ba wanda kike ke zaman shi ba ne ya ce ki je ya gaji da ke ba."
A ranta ta ce kusan hakane amman gili sai ta ce" Saboda akwai tazara mai yawa tsakanina da shi Daddy, abaya na yi tunanin in na aure shi zan iya haɗe wannn  tazaran dake tsakanin mu. Amman daga baya sai na fahimci ba zan iya gyara abin da Allah bai so ya gyara ba. Don Allah kar ku matsamanin akan sai na koma na gaya masa ya aikomin da takardan sakina."
Hajiya ta saka salati, Daddy kuma sai ya yi shuru ganin Mimi na matsan kwallah.
Amman sai bai nuna wani abu tunda har Yanzu ba'a zo in da yake so ba.
Cikin sigan lallashi ya ce"Duk naji, amman ba haka nale son ji ba, Kin dai  san ni a matsayin Major nake a wajen ka sai in da karfina ya kare wajen kwatar miki yanci in dai na tabbatar dake aka zalunta. Saboda haka ki natsu ki gayamin abin da ya faru."
A cikin Lallashi ya gama maganar yana dafa mai kanta, Mimi kuma sai kuka kawai take yi ba ta yi mgana ba, shi kuma bai takura mata ba ya ce ta natsu ta yi masa bayani.
Ganin ta yi shuru ya sa ya gyara zama yana faɗin" Mimi ba zan iya gane komai ba inkina wannan kukan shi aure ai ya na da dokokinsa da tsarin sa, ba zai yuyu ba wani ƙwaƙwaran dalili ba kawai na ce ki zauna a gida ki kashe auran ki ba. A'a dole sai mun san abinda ke faruwa, tunda kin ki mgana bari na kira shi Mijin naki sai ya zo mu tattauna kila shi ya yi mana bayanin abin da ke faru."
  Ya faɗa kamar gaske har ya na ciro wayarsa kamar ya na da lambar Mansoor Ahalin ba shi da ita, Mimi na ganin haka ta ɗauka da gasken kira zai yi da sauri ta ce"Kar  ka kira shi Daddy, zan gaya maka abin da ya Faru."
Sai ya yi mirmishi ya ijiye wayarsa a gefe yana faɗin'" Yauwa ina jin ki uwata."
Kan Mimi na ƙasa ta ce" Daddy cewa ya yi baya so na, ba ya sona.."
Ta karishe faɗa Cikin kuka, cikin mamaki Daddy ya ce"Baya son ki? To me ya sa ya aure ki?
"Yace Saboda Hajiya da Mommy sun je sun roƙe shi. Sannan kuma Daddy kamar auran ɗaukan fansa ya yi dani tunda sai ya riƙa tafiyar da ni akan abin da ya faru ysakaninsa da Abi a shekarun baya."
"Ka ji wani sakarci kuma?
  Daddy ya faɗa ransa ba ce yana kallon Hajiya da ta kasa mgana, Mimi na kuka ta gyaɗa kanta tana faɗin" Shi ne na taho kawai daddy tunda babu amfanin zama da wanda baya somka sannan yake kokarin yin ramakon wani abin da ya faru a baya a kanka."
"Yes! Kin yi dai dai abin da kika yi, wannan ai shirme ne, kuma ba ma bautar ubangiji ya maida auran ba sai wasan yara.vGaskiya ya bani kunya ina ganinsa kamar he is matual ashe sakarai ne mara wayau? Kuma yasan kin taho amman bai dakatar dake ba?
Mimi ma sharan ƙwallah ta ce"Ya sani har cewa ma ya yi zai fi in da har na tafin."
Daddy ya jinjina kai kafin ya yi wata yar dariyansu ta manya yana kallon Hajiya lokaci ɗaya ya na faɗin"U see ko Hajiya? A baya an ga laifin Major ne amman ta wani bangaren yana da ƴar gaskiyarsa. Sai da na so na hana Hajiya tado da wannan maganar ki duba duk alfarman da a ka yi masa muka aura masa ƴar mu kamar sadaka  amman ki ji fa irin wulakancin da ya biyo baya har yana fadin in ta tafin zai fim So is ok gwara da kika taho domin ki nuna masa kinsan me kike yi, Is Good,.."
  Sai ya dakata yana dai dai ta kansa Hajiya kuma sai ta ce"Hamza a bi komai a sannu, Ina ta Merin duk tana nanabubuwan nan suka faru?
Da sauri Mimi ta ce"Ba ta sani ba Hajiya, itama ba jin mganarta yake yi ba, ko ta hana shi ba ya hanuwa wani lokacin ma bata san ya aikata wani abun."
  "Ashe yaron ba shi da tarbiya ban sani ba? Komai aka haɗa da jaki sai ya ci ƙara, Kuma daga jiya zuwa yau bai kira ki ba kuma bai bai turo kowaba?
Mimi ta gyada kanta kafin ta ce"Eh! sai dai ƙannensa sunta kirana a waya ban ɗauka ba."
Daddy ya ce"That Good! gwara da ba ki ɗauka ba, shi ba shi da baki ne sai kannensa ne za su ci masa albasa? Na fahimci ya na da jinkansa. To shike nan ki kwantar da hankali ba za ki koma ba sai in har ya yi nadaman abin da ya aikata ya kawo kansa in har ya na son ki kuma kina da daraja zai sauke kansa ya kawo kansa, ni kuma zan nuna masa cewa ba Isar sa ba ce ya sa na bashi auran ki,  ba  kuma chanchanta ba ne shima alfarman Hajiya da Murja ya ci, in kuma aka yi wata huɗu bai zo ba kuma bai yi wani abu da zai nuna kina da daraja a wajensa ba zan nema miki Saki,in ya nuna taurin kai sai alƙali ya karɓa miki takardan ki."
  Hajiya ta ce"A'a Hamza abun bai dace ba ka yi hakuri a bi komai a sannu mana"
Daddy ya mike ya na gyara  babban rigansa lokaci ɗaya yana faɗin" Hajiya kar ki hanani shiga wannan mganar, ki duba mganar yarinyar nan gabaɗaya gani yake ba ta da wani daraja a wajenza tunda mun bi umarninsa mun aura masa ita ai bai eahala ba tunda har ya ke fama da jin kai yana cewa gwara ta tafi ɗin zai gane a baya alfarman ki yaci yanzu ne zai gane shayi ruwa ne, Mimi ki daina kuka sha kurimin ki kin ji?
Sai ta gyaɗa masa kai kafin ta ce" Daddy a kwaso min kayana."
Kai tsaye ya ce"Dole ai akwai sabon zama, in har ya na son auran ku muma sai mun zuba masa namu sharuɗdan ciki har da gama zaman ki a wannan gidan nasu zan yi magana da Maman yara duk yadda ake ciki za ta kira ki zuwa gobe za'a dawo miki da komai naki gida in sha Allahu."
Sai Mimi ta ji dadi acikin ranta domin gwara dai kowa yasan ita kan ta gama zaman aure da Aji.
  Hajiya kuma sai cewa take yi a bi a sannu amnan Daddy ya ce wannan karon Hajiya ta cire bakinta gani ya yi kamar sun ba shi auran bai wahala ba.
Mimi tana tunanin in da ta zauna ta faɗa nusu yadda ya tafiyar da ita tun farkon auran fa? Da mganganun da yake gayamata da zarafin iyayenta da yake ci? Ta tabbata sai sun ji sun tsane shi shi ya sa ta sakaya maganar.
Bayan tafiyar Daddy Hajiya ta dawo tana nuna ma Mimi illar abin da za ta aikata amman ta ce ita fa tana kan bakanta, abun haushima shi fa bai ma san ya aikata ba dai dai ba sannan ita ba za ta cigaba da zama da mara afuwa ba, sannan ba za ta iya zama da wanda bai iya sarrafa zuciyarsa ba Sannan da bakinsa ya ce baya sonta ba ta ga amfanin zamanta ta da shi ba.
  Zuwa da safe dai tuni mutanen dake kusa susan Mimi na gidan Hajiya, Mommy ma ta sani saboda Hajiya da kanta ta kirata ta sanar da ita abib da ke faruwa ta ce za ta shigo Gombe cikin satin, sannan bangaren Daddy kuma da ya koma ya tattauna da Mama itama ta ba da hoyan bayan haka, ta ce haba auren ai ya yi kaskanci ba Dole ya yi abin da yake so ba saboda an ba shi Mimi kamar sadaka.
Ita ta kira Jaheed taa gaya masa abin da ke faruwa ya yi mamaki kwarai.Har Maman na zolayanshi da cewa ƙila in da rabo Mimi rabon shi ce nan da nan farinciki ya cika zuciyarsa.
  Kuma Daddy ya ba da umarnin a nemo mota a je a kwaso duka kayan Mimi a kai mata gidan Hajiya, amman ko shi a cikin ranshi ba shi da niyar kashe ma Mimi aure ita kanta a mganganunta fushi ne kawai amman tana son mijinta kuma shima yana sonta amman girman kai ne ya hana shi zama ya fahimci yadda zai iya nuna ma mimin so. Shi ya sa ya zaɓi ya yi amfani da karatun siyasar sa ya gyara auran Mimi sannan ya cire wannan jin kan da fushi daga zuciyar Mansoor ba tare da ya bari ko Mimin ta san ga manufarsa ba.

No 1 online shopping kenan inda zaku sami duk wani kaya da ku ke buƙata, tun daga kan kayan kicin, laceses, atamfofi, shaddoji kayan yara maza da mata ,da uwa uba magungunan supliments wadanda ba su da illa na manyan mata inda zaki fito ki yi das da ke ki zama abin sha'awa, ga kuma Arabian sabaya powder wacce baki taba cin karo da irin ta ba, ke dai maza shigo ki kwashi romon arziki a gidan mutunci da karamci a kai Miki kaya har inda ki ke babu fargaba.
Daddy na yi ma Mama maganan kwaso kaya ta kira ƙanwarta Hajiya Turai suka yi maganar ta nema musu mota, Har tana ƙyanƙyasa mata abin da ya faru Hajiya Turai ta ce"Haba ni fa daman na sani duk burgan banza ne, yarinyar nan ba za ta iya zama a wannan gidan ba."
Mama na ƴar dariya ta ce"Uhm to ai komai ya ƙare" ita kamar har wani jin daɗi take yi ita da suka yi mgana da Daddy sai ga shi har Antyn yara sai da ta sanar mata da ga abin da ke faruwa kowa ya ji sai ya ce gaskiya daman wannan auran na Mimi sai a hankali.
  Jaheed ya fi kowa murna da faruwar haka, Tun bayan auran Mimi yake cikin garari, sai dai kule kulen ƴanmatan zamanin nan da ba ka raba Mazan zamani da shi, bai san Yaddiko ba ta sani ba sai da ya kirata ya gaisheta kawai ya faɗa mata saboda ya san tana goyon bayansa ko a baya aiko nan da nan ta ce ba ta sani ba amman anjuma za ta leka gidan Hajiyan ta ga abin da ke faruwa, Lamarin ya daure mata kai, ita fa ba ta son ta ga mace da ƙuruciyarta tana bin ɗakuna in ya zama jiki bshike nan duk in da ta yi aure ba za ta zauna ba.
Da daddare ta saka ƴaron makotan su ya kawo ta gidan Hajiya, Ta kuma gasgata abin da Jaheed ɗin ya faɗa mata tunda ta ga Mimi a gida sannan da ta yi mganar ba'asi Domin sai ta nuna Kamar ba ta san abin da ke faruwa ba.
  Nan Hajiya ta yi mata bayani da zuwan Daddy jiya da maganar da ya yanke a kan Mimi ɗin, Yaddiko ta gyara zama lokaci ɗaya ta na faɗin" Haba Hajiya me ya sa za ku biye mata? Tun farko sai dai a ka nuna mata ga Ɗan'uwanta ta dage sai abin da take so an kuma yi auran nan amman kawai sai ta kamo kafa ta dawo ta ce ta hakura da zaman aure? Haba dai Hajiya ai ya kamata ku ma ku zauna ku yi tunani kar ta maida mi kananun mutane mana"
Hajiya ta kalleta kafin ta ce" To yanzu tunda mu ba mu iya ba, ya kike son ayi?
Kai tsaye Ta ce" A kira shi mijin nata Yaya ya zauna da shi sai a ji shima ta bakinsa."
Hajiya ta gyaɗa kai kafin ta ce"To kuma har yanzu bai zo kuma bai kira waya ba, shi kuma Hamza ya ce ba wanda zai neme shi."
Sai Yaddiko ta yi shuru ta kasa mgana Hajiya ta cigaba da faɗin" Ba na nufin Auran Binta ya ƙare har ga Allah Yaddiko.  Amman mu ba su lokaci mu gani ina ji a jikina ko ba yanzu ba nan gaba kaɗan za su daidaita in sha Allahu."
Yaddiko dai ba ta kara mgana ba saboda ta ga Kamar wannan karon ma Hajiya tan goyon bayan Bintar ne.
  Kuma ba ta hakura ba da za ta tafi, sai da ta leƙa har ɗakin Hajiya ta na ce ma Mimi" Binta rayuwar nan ta aure duka fa hakuri a ke yi, ke shaida ce irin hakurin da Murja ta yi da Yaya Allah ya jikansa da ba ta yi haƙuri ba,da ba ku ta shi kun ga iyayen ku waje ɗaya ba, kowa ki ka gani a gidan auran shi ya na zaune to karki so ki ji irin haƙurin da yake yi a zamantakewarsa, in ka ji na wani sai ka ce naka nafila ne, auran dai kika na ce kina so kuma a ka bi abin da kike so a ka baki shi sai kawai aure ko shekara bai yi ba sai ki dawo gida ki ce ba za ki koma ba? Kar  fa saboda kin ga ana bin abin a kike so ki riƙa zuwa mana da renin hankali aure ibada ne ba wajen wasa ba."
Har Yaddiko ta gama maganarta Kan Mimi na ƙasa ta kasa mgana sai dai Idanuwanta sun tara ƙwalla ai ba ta da wani ikon kare kanta yanzu shiyasa ta yi shuru.
  Yaddiko na fita ta koma ta kwanta tana kuka, Mommy ma da safe ta kira ta tana yi mata faɗa akan wannan abin da ta yi har ta na cewa ta shirya ta koma gidan Mijinta,  ita kuma ta saka mata kuka cewa ba za ta koma ba ta yi ma Daddy magana kuma shi yace ta zauna. Da Mommyn ta kira Daddy bai saurare ta ba ya ce in ta samu lokaci ta shigo Gombe su tattauna da haka suka rabu da juna, Mommy da kanta ta sanar ma Khadi, ita kuma khadi ta sanar ma da Dr . Sulaiman da Madiha a bakinta suka ji L
labarin abin da ya faru tun daga lokacin suke rige rigen kiran wayarta amman ba ta ɗauka ba, Madiha ma ba ta kira ba cewa ta yi daman ta faɗa ma Mimin ba abun kunya ba ne in ta dawo gida ta nemi Saki, ita kuma Khadi kanun zencen ta ke so ji.
Dr. sulaiman kaɗai ta daga kiransa suka yi magana shima dai bakinsu ɗaya da Mommy in ma wani abu take so ta yi mgana a yi mata amman ta bar mganar kashe auranta gwara ta koma zai fi mata alheri.
  Shima kuka ta saka masa tana faɗin ita ba za ta koma ba. Saboda ai shi Ajin ya san tafiyarta kuma da kanshi ya ce ta tafin, kuma har yanzu bai zo kuma bai kirata ba kenan shima ya gaji da auran nata.  Jin haka yasa bakin Dr  ya mutu amman shima ya ce a cikin ranakun weekend in ya samu lokaci zai zo Gomben.
Shima ya kira Daddy sun yi mgana  ya ɗan dai yi masa bayanin Mimi za ta koma matuƙar Mijinta ya zo biko a ka zauna a ka ji inda suke da ɓaraka a yi gyara amman matukar bai tako ba shi ba zai maida masa Mimi ba tunda ba ƴar sadaka ba ce. Ta nan kuma Dr ya ga gaskiyan Daddy ko ya ya ne a nuna masa Mimin tana da daraja, amman matarka ta biyo dare ta dawo gida amman baka kira ba, sannan ba ka zo ba, sannan ba ma tunanin ko wani abu ya faru da ita bayan fitar ta ba, shima ta wannan bangaren ya ga wawancin mijin na Mimi a haka kuma a fuska kamar mai hankali da Tunani.
  Ita Hajiya sai fakewa take yi da ƙannensa suna kiran ta wayarta ba ta ɗauka Daddy ya ce ƙannensa dabam shi dabam, ba ƙannensa ke auranta ba shi ya ke auranta kenen bai ma san darajanta ba kenan.
Kan kuma maganar kwaso kaya ne domin Maman ta zo a daran ta ce gobe da safe za su je tare da Turai su kwaso kata kayanta da umarnin babanta.
Hajiya ba haka ta so ba, ta so a dakata ba ta san vaggawa amman Daddy ya ce sai an kwaso saboda shi kaɗai ya bar ma kansa Sanin dalilin shi na cewa a kwaso kayan da gaggawa.
  Washegari misalin ƙarfe 10:20am na safiya ranar jumma'a Mama ta isa gidan Wanzamai, ita ta fara yo gaba Hajiya Turai za ta zo da mai motan ɗaukan kaya, Inna Meri na ayyukanta a tsakar gida Mama ta shigo ta gane ta sai ta karɓe ta hannu bibbiyu ta shigarta da ita har cikin ɗakinta ta saka Walida ta kawo mata ruwa, Inna Meri kunya duk ya kamata a tunanin ta ko Maman ba ta san Mimi ta koma gida ba ne, Tana shirin ce mata ai Bintar na gidan Hajiya sai kawai ta ji Mama tana faɗin" Key ɗin ɗakin Mimi nake so don Allah."
Sai Inna Meri ta kasa magana saboda jikinta ya yi sanyi amman sai ta yi yaƙe kawai ta tashi sda kanta ta shiga ciki ta ɗauko daman ita da kanta ta rufe ɗakin ta riƙe key ɗin a hannunta. saboda jatsari ne barin ɗakin a buɗe tunda akwai kayan kudi a ciki.
  Ba tare da ta tambayi ba'asin abin da Mama za ta yi a ɗakin ba ta damka mata makullayen ɗakunan, Ita kuma har ta amsa ta fita daga ɗakin ba ta ƙara cewa komai ba, Ta buɗe dakin ta shiga ciki Inna Meri ba ta taba tunanin za'a kwashe kayan Binta ba ne duk daman ko yau sai da Magajiya ta zo Kofar ɗakin ta ta tsaya ta na faɗin suna bukatar ɗaki domin Matar Saddiqu za ta dawo nan ne cikin gaggawa.
Walida ta same Inna zqune kawai ta yi tagumi, Hibba ta je gidansu Jiya ba ta dawo ba sai ta kwana a can, Junior kuma ya ƙi zaman nan sai gidan Bintu saboda su Husaini.
  "Inna ko dai an zo ɗaukan kayan sawan Anty Mimi ne?
  Walida ta faɗa tana zama kusa da Inna Meri, ita kuma sai ta girgiza kanta kafin ta ce"Ban sani ba, makullin ɗakin kawai ta tambaya."
Ita kanta Walida duk jikinta ya yi sanyi, Uban gayyar kuma tun ranar da suka zo da Nasir ba wanda ya ƙara ganin shi Baba Ɗanjuma har ya yi tunanin su je gidan Sanata Hamza shi da abokinsa Mallam Hashimu su ba da hakuri Inna ta hana ta ce shi wai mai auren bai damu ba sai su ne za su damu kansu? Ai abin da ya nuna ya nuna ma duniya shima hakan ya zaɓa. Cewa ma ta yi in dai ya je ita ba da yawunta ba, Shi ya sa sai ya dakata shi kuma gogan in an neme sa sai ya ce kar kowa ya saka baki yana tutiniyan duk in da Ma Mimin ta je a cewarsa za ta dawo ne ma. Har su Yaya Amina sun so su  zuwa har gidan Hajiya su Samu Mimi su ba ta haƙuri Inna Meri na ji ta ce kar wacce ta taka ta je, ba hurumin su ba ne.
  Su dai suna zaune sai gani suka yi wata mata ta shigo Hajiya Turai, Mama ita ta leƙo ɗakin Inna ta ce a gaya ma matan gidan Maza za su shigo su fita da kaya shike nan ta faru ta kare. Daman Zuwan Mama kayan Sawan Mimi ta gama haɗa mata duka a cikin akwatinta da duka kayan kwalliyarta da takalmanta, Inna ko iya fita ba ta yi sai Walida ne ta je ta gayama magajiya Maza za su shigo ɗaukan kaya. Tana jin haka ta san Dalili a ranta ta ce abin dai ya tabbata kenan Daman itama duk ita da gayama yaƴanta har Maaeesha dake gidan Zuwaira ta je ta kai mata labari sai ta ji daɗi ko banza za ta zama tauraruwa a wannan gidan.
Kuma ta ji daɗi da za ta koma ɗakin Mimi Saboda ya fi jin kayan gyara sannan ya fi kyau komai na fantin ɗakin da abubuwa Uniqui ne masu tsada da yarari.
  Walida hankalinta ya ta shi ganin da gaske fa tunda ana ta fita kaya. Sai ta Lallaɓa ta saci wayar Inna Meri ta Kira Bintu ta sanar da ita abunda ke faruwa sai ta ce ga ta nan zuwa ta kuma ƙara kiran Hibba ita sai ta ce ta na kan hanya tunda sun yi waya da Mu'aazzanm tun asuba ya ce ya ta so.
Da Bintu da Hibba a kofar gida suka haɗu suka shigo gidan lokacin har gqdon Mimi an kwance an fita da shi Kujeru ne su kaƙi fita a na tunanin a haura da su ta garu kamar yadda dama suka shigo gidan tun farko.
  Ɗakin Inna suka faɗa cikin wani yanayi Bintu ke faɗin" Inna ke kika ce su zo su kwashe kaya? Inna Meri ta yi shuru ba ta yi mgana ba sai Walida ne ta maida musu abin da ya faru, Bintu ta ɗauko wayarta daga aljihun rigarta ta lalubo lambar Yayan na su ta kira shi amman wayarsa tana kashe ne so take yi ta sanar da shi abin da ke faruwa ƙila in ya ji ya zo ya dakatar da su.
Hibba faɗi take yi" Inna domin Allah ki dakatar da su mana.".
Inna Meri ta miƙe tana faɗin" Saboda wani Dalili Hibbatu? Ba ni da wannan hujjar."
saboda ma kar su dameta fita ta yi ta zuba ruwa a buta ta zagaya ta kama ruwa tana fitowa ta ɗauro alwala ta zo ta shige ciki ta shimfiɗa sallaya ta kabbarta salla.
Ganin ba mafita ya sa Bintu ta ja hannun Hibba suka fita lokaci ɗaya tana faɗin" Mu je mu yi musu mgana. Wlh makiyan gidan nan dariya suke yi mana."
Sun shiga ɗakin sun iske Mama da Turai suna maida wasu kayan Kitchen ɗin a cikin kwalayensu bayan sun gaishe su sai kuma suka kasa mgana har sai da Mama ta ce"Lafiya ko?
Bintu ta marairace kafin ta ce"Don Allah Mama ku yi hakuri da kwashe kayan nan, shi fa Yaya Mansoor bai ce ya saki Anty Mimi ba." Mama ta yi yar dariya tana kallon ƙanwarta Kafin ta ce" N ma yar aikace, umarnin Babanta ne ya ce Lalle lalle yau mu zo mu kwaso mata kayanta."
Turai ta ce"To tunda har ya ce ba ya sonta zaman me za ta yi da shi? 
Mama ta ce" Babu kam, abin da yake so ne ta yi masa tunda ta ce za ta tafin ya ce gwara ta tafin."
  Da sauri Hibba ta ce"Sharrin sheɗan ne, sannan faɗan ma'aurata ne, in da an ɗan dakata za su iya sulhunta kansu."
Mama ta sake yin yar dariya kafin ta ce" To wannan kuma ban sani ba, amman ni dai yanzu Umarnin Babanta na ke aiwatarwa."
Duk iya ƙokarinsu amman su Mama ba su saurare shi ba. Daga karshe ma suna mgana sai suka yi musu kunnen uwar shegu.
Dole su ka fita jiki duk a sanyaye sannan sun koma suna ta kiran Mimi ba su sameta ba, abin da suka lura shi ne kamar ta rufe su ne ba za su ƙara samun ta a waya ba.
Suna ji suna gani aka kwashe kayan Mimi gabaɗaya tas kayan abinci kaɗai suka bar musu a kitchen da za su tafi suka ba su makullin ɗakin ba su ko ga Inna Meri ba ta na cikin dakinta.
  Makota ko sun cika ƙofar gida ana maida mgana, wanda ma bai sani ba duk ya san abin da ke faruwa Magajiya na tsakar gidan tana dariyan zuci burinta ya cika.
Mariya ba ta cika zama a nan ba ita ce gidan Zuwaira ko gidan Auwalu, Saboda anan ba za ta sake ta riƙa yin taɗe taɗe yadda ta ga dama ba sannan magajiya na takura mata kuma ba sa shiri da matar Saddiqu.
Sai ga ɗakin da Mimi ta yi rayuwa fayau ba komai a ciki haka su Hibba suka koma ɗakin inna suka yi jugum jugun abin haushi ma ba'a ɗade ba sai ga Saddiqu ya shigo Shashen shi da wani abokinsa ba sallama ba komai suka shige ɗakin suna dubawa baƙin ciki ya sa sai Bintu da ta yi kwallah ta ce ma Hibba bari ta je ta dawo ta fice daga gidan gabaɗaya tana jin magajiya na shewa ita da Gaje daman ai murna za su yi.
Daga nan Binta mashin ta hau zuwa gidan Yaya Amina domin ta sanar da ita halin da ake ciki ya kamata su san matakin da za su ɗauka kafin su zama abun dariya a cikin gida da maƙota.
******
Duka kayan Mimi gidan Daddy a ka sauke su,. Sai dai kayan sawanta ne Mama ta aika mata da su gabadaya gidan Hajiya.
Washegari Asabar Mommy ta biyo jirgi ta zo Gombe, can gidan Daddy ta je ta same shi suka tattauna bai fito ya nuna mata manufar shi ba amman ya ce sai ya nuna ma yaron nan Mimi yar gata ce, in yana sonta zai kawo kansa ya kuma ce kar ma wanda ya takuramata da Maganar komawa tukunna a ƙyaleta sai ta kara samun natsuwa da hutu.
  Dole Momny ta bar mganar shi ya sa ma kwananta ɗaya ta juya, sun yi saɓani ba ta daɗe da tafiya Dr. sulaiman ya zo garin shima, Duka dai bayanan da Daddy ya yi ma Mommy shi ya yi mishi ya ce kuma su taimaka masa wajen dawoma da Mimi darajanta a idon mijinta su cire bakin su su bar shi da shi da Mimin gabaɗaya.
Shima ɗin bai kwana ba a ranar ya bi jirgi ya koma kano amman ya je gidan Hajiya ya gaisheta sannan ya ga Mimi sun yi mgana shi dai ya ce ta kwantar da hankalinta komai zai wuce kamar bai faru ba.
Khadi kuma aiki ya hana ta zuwa amman Kwazzaba yasa sai da Mimi ta amsa wayarta.
  Har tambayan Mimi take yi wai daman ance baƙaƙen maza sun iya rashin mutumci tana so dai Mimi ta buɗe mata cikinta ita kuma sai taƙi, ce mata kawai ta yi i ta ta ce ta na so daga farko yanzu kuma ta ce ta haƙura ba dole sai an matsa mata anji dalilinta ba, itama tana da wayon ta san kowa na rufe siirin shi ita ba za ta bar na ta a buße ba, ko da ta zaɓi rabuwa da Aji har yau har gobe zuciyarta ba ta daina son shi ba. Kawai dai ta zaɓar ma kanta barin rayuwarsa ne saboda ƙimar iyayenta, Sannan kuma yana da hallaya masa kyau ɗin da ba za ta iya zama da shi ba, to wanda bai da kyakyawan zuciya ai zama da shi hadari ne. Mutumin da ba ya ganin ka da kai da Iyayenka a wata tsiya ai ba amfanin zama da shi.
  Madiha kam da suka yi waya ce mata ta yi" Zan yi supporting ɗin ki karo na farko Sisto, In bai sake ki ta arziƙi ba to za mu maka shi a Kotu alkali ya karɓan miki yancin ki, kin fi sa komai shi ne zai yi asaran rasaaki, ke kuma sai dai ki samubwanda ya ninka sa. daman abin da Abi ya guda kenan tun farko amman at last dai Hajiya da Mommy sun kasa ganewa ke ma wawanci ya rufe miki Ido, amman kar ki damu ba ki makara ba abin da kuma kika yi kin yi dai dai i support your Decession."
  Mimi dai ba ta ce mata komai ba. Daman ai madiha kowa yasan irin kalamanta kenan, ta kuma san za ta fi kowa jin daɗin abin da ya faru, amman ko da ita ba ta yarda ta furta mata wata mgana ba.
Ita yanzu wa za ta zauna ta faɗa ma tun auran su ko hannunta sai bisa kuskure Aji ya taɓa kamawa? Sai maganar ta kara girma sai daga baya ma ta fahinci kamar ba ya sha'awarta ne tunda ba ya sonta amman ko ita ta san tana da sura mai jan hankali maza. Wata zuciyar ta ce" Ba yana kishin ki ba? Sai kuma a zuciyarta  ta ce kishin banza da wofi ba shi da amfani a wajenta yanzu.
  Jin daɗin ma tana Annual Leave ne, shi ya sa ba ta aikin komai a gida sai kwanciya da tunanin. Tuni ta daɗe da blooking ɗin duka lambobin yan gidansu Mansoor domin ba ta so ma ta ɗauka a roketa abin da ba za ta iya ba, Ko Rukky ba su yi waya ba ballantana tasan abinda ke faruwa ra bon ta da mgana da ita tun ta na Abuja, kila za ta yi tunanin ba ta dawo ba ne. ita kuma ba ta so ma  ta sani saboda surutun Rukky ne ba ta so, daman itama tana daga cikin ƴan adawa da auran.
******
Bangaren Mu'azzam kuma tun da ya sauka garin yake lallashin Inna da ban baki da roƙon ta domin Allah ta shirya ta je gidan Hajiya ta ba ma Mimi hakuri ta dawo, haka duka yaran suka haɗe mata kai, ita kuma ta yi rantsuwan cewa ba in da za ta je suma kuma duk wanda ya je ba ta aike shi ba.
Abin a ya fi bata musu rai ma shi ne a ranar asabar da safe aka fara kwaso kayan Maeesha zuwa ɗakin Mimi ba sanarwa ba komai maza na giftawa, bayan Inna Meri da kanta ta zo ta share ɗakin ta goge.
Sannan ta fito da kayan abincin da aka bari a ɗakin ta watsar nan kofar ɗakin Inna Meri sai da Hibba da Walida suka kwashe suka shigo da su ɗakin Innar.
  Ganin Inna ta cije, domin ita ɓacin ranta ɗaya, yadda shi uban gayyar bai ma san ana yi ba tunda washegarin ranar da ya yi tsiyar bai ƙara dawowa ba to sai ta ga ko an shiga mganar ba amfani zai iya maimaita abin da ya aikata tunda bai san darajan matar ba, Sannan ita da kanta ta kira Alhaji Kabiru babansa na  Bauchi tana gayamasa abin da ke faruwa a tunaninta zai zo garin ya same shi ya yi mishi faɗa tunda ita dai daman ya renata ba ya jin mganarta.
Amman kawai sai ta ji ya ce"Haka aka yi kenan? Daman ai Gwaggon sa Yalwa ta faɗamin baya son yarinyar, kawai ya saketa sai ya zo gidana ya duba mata na aura masa ."
Haushi ya kama Inna to ko ɗiyar Babansa ya aura zai iya yi mata abin da ya fika haka in dai wanna mai bakar zuciyar ne.
Daga nan ba ta kara neman su ba, Domin ta na da tabbacin suma ya fi ƙarfin su.
  Mu'azzam tare da su Yaya Amina suka yi shawara, shi yanzu su Nasir yake jira Ahmad ne yace a jira shi zai shigo garin tunda dukkansu sun ji labari, kuma cikinsu duk wamda ya kira Aji baya ɗaukan wayansa su sun ce za su yi masa ne bisa zaman tare da abokantaka bisa Amana, za su je su yi gamgami su samu Mimi su ba ta hakuri, Sai Mu'azzam yace kafin su je, su matan su shirya su je su gani.
Ba tare da Inna ta sani ba suka haɗu a gidan Bintu domin Hibba cewa ta yi Walida za ta rakata gida ta ɗauko wasu kayan.
Inna bqta sani ba suka haɗu gabaɗayansu Har da Yaya Halima sai gidan Hajiya amman abin da ya ƙara ba su tsoro Hajiya da kanta ta ce musu Mimi ta kwanta kanta na ciwo kuma ba zai yuyu a tashe ta ba.
Zaman kusan awa huɗu suka yi tun la'asar anan ma suka yi sallar mangariba amman Mimi ba ta bari sun ganta ba. daga baya dai suka fahimci cewa Ita ce ba ta son su haɗu.
  Yaya Amina ce ta yi ma Hajiya mganar a yi hakuri abun bai kai haka ba don Allah Mimi ta dawo ɗakinta su suna sonta, Inna ma kunya ce da nauyi suka hana ta zuwa.
Amman sai Hajiya ta yi dariya kafin ta ce" Ayya ni kaina zan so hakan, amman kuma mganar ba ta hannuna tana wajen Binta da Babanta ne, abin da duk suka yanke shike nan."
Fahimtar da suka yi lamarin ya wuce tunaninsu haka suka dawo gidan Inna jiki ba daɗi suka iske wani ƙarin abun haushi ƴan'uwan Maeesha sun dawo da ita sun yi kaca kaca da shashen suna ta shewar su, Inna dai ba ta gaya musu ba ne amman Ko darajan gaisuwa ba ta samu ba.
Sai da suka dawo ne suka faɗa mata abin da ya faru da in da su ka je, Inna Meri ta yi mirmishi kafin ta ce"Sun yi min dai dai, ku kuma Allah ya ƙara sai da na ce kar ku je, wanda ya ɓata bai san hanyar gyara ba sai ku?
  Mu'azzam da ya zo ya ji labarin abin da ya faru sai jikinsa ya yi sanyi, yanzu haka Aji ya bar masa gida shi a Camp yake kwana in kuma ya je da niyyar su yi mgana sai ya ce suna da traning haka dai duk ya shanshantar da maganar Mimi, shi kuma Mansoor tunaninsa ya bi Mimi gidansu ya ba ta hakuri kamar ya sauko ne ya yi Arha, a tunaninsa auranta na hannunsa to zai tsaya ya ga iya gudun ruwanta shi bai ce ta tafi ba, ita ce ta zaɓi tafiya shi kuma ya goya ma zaɓinta baya, kuma ba ya son kowa ya shiga maganar kotun da ta ce za ta kaisa ya ke jira, ɗayan tunaninsa nasa kuma na gayamasa Mimi na son shi ba za ta iya rayuwa ba shi ba, tabbas duk in da ta je ma za ta dawo ko labarin an kwashe kaya bai samu ba balle ya dawo cikin hayyacinsa ya fahimci shirmen da ya tafka yana nan yana shirme da tunanin banza..
  Ahamad ya shigo garin. A kuma daran suka ka haɗu su huɗu zuwa gidan su Mimi, suma ɗin dai Hajiyar kawai suka samu gani, a cewarta Mimi ba ta jin daɗi ta kwanta alhalin tana nan tunda Hajiya ta ce  mata abokan Mansoor ne da ƙaninsa ta roƙi Hajiya da ta ce ba ta garin ta tafi Abuja ita kuma Hajiyan ta ce ba za ta yi ƙarya ba. Sai da Mimin ta marairace tana faɗin" Don Allah Hajiya ki taimaka min, ko na je mun ga juna ba zan yi musu abin da suke so ba."
Dole Hajiya ta fito ta sake ƙaryan Mimi ba ta jin daɗi ta kwanta, Suma sun ta rokon Hajiya suma kuma ta ce magana na hannun Mimi da babanta.
Jin haka ya sa suka ce bari su karisa gidan tsohon Sanatan su gan shi, daga gidan Hajiya can suka nufa sun kuma ci sa'an yana na gidan nan da nan aka yi musu iso zuwa falon da yake ganawa da baƙin sa.
  Shima dai bayan sun gama gaisawa, Nasir ne ke rattaba hawabin ban hakuri Alhaji Hamza ya gama karantarsu duka da jinsu sannan ya gyara zama yana faɗin" To duk na ji bayanan ku, abin da nake son sani shi Mansoor ɗin ne ya aiko ku, ko kuma kune ku ka aiko kan ku?
Daga yanayin yadda suke magana ya sa ya fahimci ba shi ya turo su ba. Sai kawai ya yi wata yar dariya kafin ya ce"Me ya hana shi zuwa da kansa ya yi bikon matarsa?
mu'azzam ke faɗin saboda baya gari sun tafi buga wasa.
Sai kawai Daddy ya ce"Shike nan kun gama naku bangaren a matsayin ku na abokan sa na amana kuma an gode muku, abin da nake  so daku shi ne ku cire bakin ku a wannan maganar shi dai shi ne mijin Mimi in har kuma yana sonta zai zo ya zauna a gabana  kamar yadda kuma kuka zo kuka zauna a gaba na.".
Sun san gaskiya Daddy ya faɗa shi ya sa su ka kasa masa musu hakanan jiki ba ƙwari su lka yi masa sallama su ka fito daga gidan a hanya Nasir nata faɗa yana faɗin" Wallahi ni na cire hannuna kuma abin da Baban Mimi ya faɗa mana gaskiya ne, akwai bangaren da mu ba mu isa mu gyara masa ba sai in har ya gyara da kansa."
Ahmad ya ce" Wannan gaskiya ne, shima zuwa yanzu yakamata Aji ya san ya girma ya daina wannan taurin kai."
Makama kuma ya karɓe da faɗin" To wai ba ya son ta ne? In bai son ta ya sake ta kawai kowa ya huta tun da shi girman kansa da jin kansa ya sa har yau bai gane annabi ya faƙu ba."
  Suna tafe ne a motar Mu'azzam, suna wannan mganar shi dai Mu'azzam ya ma kasa mgana Ahmad ya ba da shawaran duk in da Aji ya k a neme shi cikin dare su gayamasa halin da ake ciki.
Mu'azzam ya ce yana Camp ɗin su nan da nan suka juya mota zuwa cikin gari.
Aji na cikin ɗakinsa aka sanar da shi yana da baƙi ya ɗauka Mu'azzam ne sai da ya fito kawai ya ga su Nasir bai yi mamakin ganinsu ba, Sanin halin da ake ciki.
Waje ya samar musu suka zauna saman wasu fararen kujeru Da Ahmad kaɗai suka gaisa Nasir ya fara masa masifan ashe bai ji shawarwarin da ya basa ba.
Kai tsaye Aji ya ce"Naji mana, amman sai zuwa gaba zan yi amfani da su"
Cikin mamaki ya ce"Saboda mene ba yanzu ba?
Aji kuma ba tare da tunanin komai ba ya ce"  To ba ka ga Mimin ba ta nan ba ne? Ka bari sai ta gaji da yajin da ta yi ta dawo tukunna."
Gabaɗayansu baki suka saki suna kallonsa
Makama ne ya daki kafarsa lokaci ɗaya yana faɗin" Kana tunanin za ta dawo ne ba tare da ka je ka ba ta hakuri ba?
Cikin kwarin gwiwa Aji ya ce"Of course.".
Sai kawai Makama ya yi wata dariya kafin ya ce" To in ma kana wannan tunanin tuntuni ya kamata ka daina, yanzu haka daga ganmu nan daga gidan su muke, mun je gidan hajiya Mimi ba ta bari mun ganta ba Hajiya ta turamu wajen Babanta tsohon Sanata, yanzu haka daga gidansa muke muka yo nan wajen ka."
  Cikin mamaki Aji ya ce"Me ya sa kuka je? Na ce ku fita daga wannan mganar."
Mu'azzam ya ce"Yaya me ya sa za ka ce mu fita daga mganar nan? Ko kasan har an kwashe kayan Anty Mami har matar Saddiqu ta tare a ɗakin ta tun jiya."
Aji ya ƙurama Mu'azzam ido gabansa ya faɗi amman bai nuna ya razana ba sai ma kai da ya kauda kafin ya ce" Wannan duk ba matsala ba ne, in ta dawo ba za ta rasa wajen zama ba"
Nasir baƙin ciki ya kusa kashe shi. Da ya sa kawai ya miƙe ya na faɗin"Ku kyale shi ku zo mu tafi, abin da muka yi maka ba saboda kai muka yi ba. Saboda hallacin zaman tare da kuma ƙaninka Mu'azzam, mun je babanta ya ce mun gama namu, in har kana son matarka sai ka shirya ka je da kanka ka ramkwafa ka roke shi, itama Mimin wlh ba za ka same ta sauki ba, in kana tunanin za ta dawo saboda tana sonka ne to ka yi ma kanka ƙarya. Gwara ma ka farka daga wannan mafarkin naka da ba ka da ranar farkawa, in ka tsaya wannan jinƙan kan naka na rantse da wanda raina ke hannunsa  za ka iya rasa ta  rasawa na har Abada."
"Nasir..!
  Aji ya miƙe ya faɗa a fusace yana nuna Nasir  shi kuma ko a jikinsa sai ma juyawar da ya yi ya yi tafiyarsa, Makama ma ranshi ya ɓaci shima bayan Nasir ya bi sai Mu'azzam aka bari da Ahmad suna tausan Aji, wanda ransa ya ɓaci wai Nasir na gaya masa zai iya rasa Mimi na har abada.
Cikin haushi ya ce"To sai me in ba ta dawo ba? Ai igiyar auran na hannuna ba sai na ga ta tsiya ba, Au  so suke sai na je na duka Ina veeging ɗin su sannan matata za ta dawo? Lalle ko sai dai ta cigaba da zama a gidansu da aurena a kanta ba in da zan je."
Ya ƙarishe faɗa cikin tsawa sannan kamar Kabubuwa haka ya shige cikin Camp ɗin ɗakunansu ya bar su nan.
Jikinsu suma a sanyaye suka fito, ba su ga su  Nasir ba sun yi gaba sun fara takawa da kafafasun kafin ma Mu'azzam da Ahmad su shiga mota su cin musu sun tare mashina sun hau kowa ya yi hanyar anguwar shi rai ɓace, Mu'azzam ya rasa yadda zai yi bai ji daɗin abin da ya faru kwata kwata ba. Daga abun alheri sai kuma ya koma haka.
Yaya Mamsoor wani lokacin bai san abun arziƙi ba.
  Sai da ya maida Ahmad gida, Sannan ya dawo nan gidan Mansoor ya kwana, amman sai da ya kira Hibba ya ce ta shirya da Asuba za su wuce.
Haka ko aka yi ana Idar da sallah suka ɗauki hanya sai dai su bar ma Inna Juinor, saƙon test nassges ya turama Aji na cewa ya wuce tare da Ahmad suka tafi  ya sauke shi a kano daga nan ya hau motar Kaduna.

Tun da safen Aji ya ga saƙon ƙaninsa Mu'azzam amman bai kira shi ba sai can dare lokacin sun sauka gida suna Hlhuce Gajiya.  Bayan sun gaisa da tambayar hanya ba jiran komai kawai Aji ya kashe wayarsa, Daman lokacin suna zaune ne a falo suna cin abinci lokaci ɗaya suna kuma tattauna maganar shi da Hibba.
  Da ya ga bai masa mganar ba ne ya sa sai shi ya ƙara kiran shi, kamar ba zai ɗauka ba sai da ta kusa katsewa sannan ya ɗaga lokaci ɗaya yana faɗin" Ka yi mantuwan kuɗi ne a gidana?
Sai da Mu'azzam ya yi yar dariya kafin yace"A'a daman zan gaya maka Junoir na wajen Inna muka bar shi."
"Good.."
Aji ya furta lokaci ɗaya kafin ya gyara kwanciyarsa yana gidansa ne a kwance amman kwanciyar ma ba ta yi masa daɗi a kwanaki nan baya samun ishashen barci sai dai ya kwanta ya yi ta Juye juye yana faman tunane tunane.
  Shurun da ya ji Mu'azzam ya yi ne,  ya sa yasan cewa akwai mgana a bakinsa, to daman ai yasan akwai mgana a bakin Mu'azzam, shi ya sa ya ƙara gyara kwanciya yana faɗin" Me kake son faɗa ne Mu'azzam?
Mu'azzam ya yi shuru yana tauna mganar, Hibba na gefensa tana masa inkinya da hannu akan ya yi masa mgana domin ta gaya masa shi kaɗai ne zai iya gaya ma Yayan na shi gaskiya ya ji, ya sanar da shi Inna tana fushi da shi, kuma fushin uwa bala'i ne gare shi gwara tun farko ya je ya neme ta gafara in yana so ya ga da kyau.
  "Uhm! Ina sauraran ka, ko kunya ta kake ji ne?
Aji ya faɗa cikin zolaya saboda Mu'azzam ya saki jikinsa, shi kansa ya san yana bukatar a yi masa faɗa. Saboda yana aikata wasu abubuwan da ya san mutane da dama ba sa jin daɗin sa, sannan Mu'azzam ƙaninsa ne duk duniya ba shi da wanda ya fisa kusa da shi irin shi.
"Yaya Mansoor, kan maganar abin da ya faru ne, kasan dai ba ka kyauta ba ko? Inna na fushi da kai, sannan ka ɓata ma su Nasir rai ya kamata ka kira su ka ba su hakuri."
  Aji ya yi shuru kafin ya ce"Zan dai iya zuwa na duƙa na ba ma Inna haƙuri tunda Ita ta haifeni, amman naganar na ba su Nasir haƙuri bai ta so ba, domin ba ni na aike su ba."
  Mu'azzam bai yi mamaki ba sanin halin yayan na shi sai kawai ya ce"Ni na ba su  hakuri tunda ni na gayyace su a lokacin.'
Aji ya yamutsa fuska kafin ya ce"Allah ya ƙara, kai ma rashin jin mgana ta ne, me na gaya maka? 
Sai kawai Mu'azzam ya ce" Maganar ita Anty Mami fa? Ya kamata ka je Yaya bai kamata wannan abin da da kake yi ba."
Aji ya yi jim kafin ya ce" Itama za ta dawo in sha Allahu."
"Yaushe? Ba fa za ta dawo ba sai ka je ya kamata ka darajata, sannan iyayenta su gane ka daraja ƴar su"
Aji ya yi gajeren mirmishi kafin ya ce" Daman ai ta tafin ne saboda na je gidansu ina roƙo? To ku kyaleta ta yi ta zama mana waya damu?
Mu'azzam na shirin ƙara mgana. Kawai ya ji Yayan na shi ya ce"Kai ni fa barci nake ji, Kai ba ka gaji ba ne? Maza ka je wajen matarka sai da safe."
Bai ba shi zarafin mgana ba kawai ya katse  wayarsa ya bar shi nan sake da baki, Daman Hibba ta shiga ciki ne ta ba shi waje su yi mgana sai ga shi ta dawo yanayin da ta ganshi yasan ta san abin da ya faru.
"Ba'a dace ba ko?
  Mu'azzam ya yi shuru kafin ya ja numfashi ya ce" Ya ce zai je ya ba ma Inna hakuri, amman ba zai ba ma su Nasir ba. Maganar Anty Mami kuma ya ce za ta dawo da kanta amman shi ba zai je gidansu yana roƙo ba."
Hibba ta kaɗa kai kafin ta ce" Ina mamakin yadda yake da ƙwarin gwiwan a kan wai Mimi za ta dawo da kanta? Ina tsoron wannan jin kan na yayanka ya tashi a banza Mimi ta ja shi kasa warwas. Sannan in da ta na ɗaukan wayana sai na gayamata kada ta sake ta koma sai ya raina kansa."
Wani kallo ya yi mata, kamar zai yi mgana sai kawai kuma ya fasa, ya ta shi ya shige ciki jikinsa a sanyaye Hibba ta bi shi da kallo gaskiya magana ce fa sai an faɗa Yaya Mansoor ɗin nan ya cika jinkai da Isa, shi wai ya na takama da cewa Mimi na son shi wato ba za ta iya rabuwa da shi ba. Daman illah ne babba mace ta nuna ma Namiji soyayya mai tsananin da za ta ya iya yin komai saboda shi kuskure ne babba ga Maza ma irin su Mansoor da ba su san darajan da ƙimar da Ubangiji ya ba ma mace ba. Tana tattara kwanukan da suka ɓata ne take wannan tunanin, haba ka yi laifi amman taurin kai da jinkai su saka mutum tunanin kai ne ma za'a ba ma hakuri haka ake yi tsakani ga Allah, gwara Mimin ta sha zamanta sai ta ga karyan tsiya ita dai tasan wlh shima yana sonta in ya ga zai iya rasa ta dole dai ƙanwar na ƙi.
********
*Bayan kwana uku.*
Kimanin Mimi na da kwanaki takwas kenan a gidan Hajiya, Rukky ba ta sani ba saboda Bibi ba ta sani ba domin haushi ya sa Makama bai gaya mata ba, Sannan Mimi na cikin hutun ta ne, ba ta zuwa wajen aiki kuma ita ba ta dame ta a waya ba tunaninta yanzu ba da ba ne, Mimi na da aure ita ba ta san ta na yawan kiranta saboda wannan mara mutumcin mijin nata.
  Ranar tana wajen aiki Na Misau na zencen Mimin sai ta ɗaga waya ta kirata amman Sai ba ta same ta a waya ba sai ta yi tunanin in ta tashi daga wajen aiki za ta biya ta dubata, la'asar ta baro ma'aikantarsu ta hau adaidaita zuwa Gidan Wanzamai a kofar gida ta haɗu da Baba Danjuma a lokacin su ka gaisa, shi kuma bai yi mata wani bayani ba sai da ta shiga gidan, abin da ya bata tsoro shi ne ganin wata a ɗakin Mimi, Saboda lokacin da ta shigo Inna na ɗakinta, Walida kuma ta tafi makarantar Islamiya.
Shi ya sa ta shiga ɗakin Mimin kai tsaye sai kawai ta ga komai ya sauya har da mai ɗakin ma gabaɗaya.
  Cikin mamaki ta ke kallon Maaesha kafin ta kara komawa baya a tunaninta ko ta yi makuwan shashen ne. Sai dai ta ƙara ganin tabbas nan ne.
Cikin mamaki ta ce"Ko na yi makuwa ne? Ba nan ne ɗakin Mimi matar Mansoor ba?
Maeesha na zaune ta na cin Aya ta yi waata yar dariya kafin ta ce" A da ba, amman yanzu ya zama ɗakin Maeesha matar Saddiqu."
Rukky ta yi shuru tana kallon Maeesha cikin tarin mamaki, amman ba ta sake mgana ba gabanta na faɗuwa ta fita daga ɗakin rike da wayarta tana ƙara kiran layin Mimi sai kuma ta shiga dalilin da ya sa ko ɓarayin dakin Inna Meri bata kallah ba.
Allah ya taimake tana fita sai ta ga mai adaidaitan da ya kawo ta bai tafi ba ya tsaya mgana ta waya sai kawai ta faɗa ciki dai dai lokacin da Mimi ta ɗaga kiran Rukky.
"Baby Ruƙayya.."
  Mimi ta faɗa cikin sanyin murya, Ita kuma Rukky Kamar zuciyar ta za ta fito waje ta ce"Fatima kina ina ne? Na zo gidan mijin ki a ɗakin ki na ga wata, ko kin ta shi ne ban sani ba?
Mimi ta yi dariya daga bangarenta kafin ta ce"Eh! Ina gidan Hajiya ki zo ki same ni."
Cikin faɗuwan Gaba Rukky ta ce"Mimi me ya faru ne? gaba na faɗuwa."
"ke dai ki zo, ba komai sai alheri."
Daga haka ta katse wayar,  Rukky gabaɗaya sai da jikinta ya yi sanyi, mai adaidatan na mganar Hajiya komawa za mu yi? Tace Eh amman yanzu anguwan Hashidu Estate za su je, nan da nan ya juya kan adaidata suka nufi gidan su Hajiya.
  A Gaggauce Rukky ta shigo, gidan Hajiya na falo Baaba Uwani na kitse mata kanta da ya cika da farin ga shi. Tsabar ma ruɗewa da gaisuwan da tambayan Mimi duk a lokaci ɗaya ta yi su, Hajiya ta ce tana ciki ta shiga ta same ta ai ko har da gudunta ta wuce Hajiya da Baaba Uwani suka bi ta da Kallo Hajiya ta girgiza kanta kafin ta ce"Ina ga ta ji labarin Binta na gida"
Baaba Uwani ta ce"Hajiya yanzu ba za'a gyara lamarin nan ba?
Hajiya ta ce" To Hamza ne kan batun ya ce na cire bakina, sai in har Mijin Binta ya tako da kansa sannan za'a yi maganar gyara."
Baaba Uwani ta yi shuru kafin ta ce" kuma bai zo ba ko? Ni fa kamar sau ɗaya ma na taɓa ganinsa tun bayan auran nan."
Hajiya ta jinjina kai kafin ta ce"Zuwan na shi bai wuce ɗayan ai zuwa biyun."
Baaba Uwani na son cigaba da Magana amman Hajiya ta kauda mganar ta fara mata zencen mutanen can garin su na Akko sai su saki hiran Binta suka kama ta mutanen gida.
  Mimi na kwance ta na latsa wayarta Rukky ta faɗo ɗakin cikin damuwa. Kamar ta faɗa kanta haka ta faɗa saman gado tana faɗin" Kar dai ki faɗa min kun rabu ne?
Mimi ta miƙe da sauri ta na faɗin" Rukky me ye haka? Kin bani tsoro wlh."
Ba ta damu ba sai ma gyara zama da ta yi ta na faɗin" Don Allah ki gayamin abin da ke faruwa ko zan samu natsuwa."
Mimi ta yi shuru kafin ta ce" Eh mun rabu amman ba mu rabu ba."
"Ban gane ba?
Rukky ta tambaya cikin zullumi.
Sai Mimi ta gyara zama tana faɗin"Rukky labarin na da tsawo amman takaice shi ne na dawo gida ne.
"Saboda mene?
  Ta tambaya tana mai tsare Mimi da ido, ita kuma ta kauda kanta saboda Idanuwanta sun fara tallah kwalla, babban baƙin cikinta yadda ta fahimci ba ta da wata faraja a wajen Aji kwananta takwas da dawowa Gida amman ko kiran ta bai yi ba, ba Saƙo ba zuwa kenan ya nuna ma kowa cewa bai Damu ba da zamanta da tafiyarta duk ɗaya ne a wajensa.
Kawai sai ta saka ma Rukky kuka, ita kuma baki buɗe take kallonta kafin ta ce"Mimi me ya faru ne? Ki bar kukan nan ki yi min bayani domin Allah."
Miƙewa Mimi ta yi zuwa gaban window ɗin da ke ɗakin lokaci ɗaya tana faɗin" Ruƙayya ban taɓa tunanin hukuncin da na yanke ma rayuwata na auran Aji kuskure ba ne sai yanzu, na yi gaggawa me ya sa bayan na ciza ban tsaya na hura ba? Rukky Aji ba ya sona iya wancan Soyayya na yarinta ta gushe a zuciyarsa ya aure ne kamar zai rama abin da Abi ya yi masa a shekarun baya, Rukky Aji baya sona tunda na aure shi bai taɓa kama hannuna da gangan ba sai dai bisa Kuskure."
Ta yi shuru ta na sauke numfashi Saboda kuka ne ke cin zuciyarta.
  Rukky ta yi kasaƙe tana sauraran Mimi cikin mamaki ta ce" What? Hoto kike a wajen sa?
Mimi ta Juyo tana fuskantar Rukky kafin ta koma ta zauma kusa da ita, ita kaɗai ce aminiyarta sai ta ji tana son gayamata abin da ya faru tun farko har zuwa karshe..
Sai ta samu kanta da fara ba ma Rukky labarin auran da Aji har zuwa abin da ya Faru ta dawo gida amman ta sakaya yadda ya ke cin zarafin iyayenta ta dai nuna mata ba shi da zuciya mai kyau tunda bai san afuwa da yafiya ba sannan ya na amfani da abin da ya faru yana mu'amalanta da shi.
Cikin Kuka Mimi ta ce"Rukky da kansa ya ce na tafi din ya nuna bai damu ba, yau kwana na takwas a gidan nan bai kirani ba sannan bai zo ba,  ƙannensa ma da suke zuwa da abokansa wah sun yi ne domin suna son aure da shi ba saboda shi ba. Na rasa wani irin miji nake aure? Wlh Ajj ya sauya a baya ba haka yake ba Rukky, ina son mijina amman ya zama dole na yi nesa da shi ko zai fahimci Muhimmancina a rayuwarsa."
  Ta ƙarishe faɗa tana gunjin kuka, Tausayinta ya kama Rukky sai ta kama ta Rumgume tana bubbuga bayanta alamun lallashi, har sai da ta yi shuru sannan ta dago kanta suna fuskantar Juna Rukky ta fara faɗin" Na ji daɗin yadda kika nuna masa ke ma macece, sannan na ji daɗi da Daddy ya goya miki baya sannan na ji daɗin yadda baki saurari ƙannensa da abokansa ba, Ire iren mijin ki Fatima yan burauba ne hanyar Sauƙi ba ta bille musu sai an biyo musu ta bayan gida, Na fahinci wlh ƙarya yake yi yana sonki in baya sonki ba wata Hajiya ko Mommy da yake gani da mitumcin da saboda su zai aure ki. Sai dai tsabar bakar zuciya da Tunanin banza ya sa yake ta gasa miki aya a hannu kuma ya yi anfanin da cewa kina son shi duk kashin da zai yaɓa miki ba za ki iya ɗaga kai ba, To Wlh ya yi karya har shi ya isa? Mimin ce zai yi ma wannan cin zarafin? Kinga share hawayen ki na rantse da wanda raina ke hannunsa sai Aji ya zama a tafin hannun ki, sai Aji ya nuna ma duniya kece mace mafi daraja a wajensa, Wlh tallahi sai kin rama kwatakwacin abin da ya yi miki kila ma fiye da wanda ya yi miki. Sai ya wahala sai ya raina kansa sai ya yi laushi sai ya yi la'asar ba tun farko ya ki sharen masallaci ba, to ai yanzu ina baki tabbacin zai yi na kasuwa sai mun saka shi ya ƙasƙaatan da kanshi in da yake tunanin ya fi karfi sai Aji ya zo ya duka yana miki magiyan da roƙon ki dawo cikin rayuwarsa ke kuma a lokacin kike da damar rama duk abin da ya yi miki har ma fiye da hakan."
  Har Rukky ta gama maganarta kallon ba ki da hankali Mimi take yi mata.
Kafin ta girgiza kanta lokaci ɗaya tana faɗin" Ba ki da hankali Rukky Ajin ne duk zai zauna na yi masa haka? Ke wai duk ba ki saurari labarin da na ba ki ba ne?  Nan matar ƙaninsa Hibba ba abin da ba ta ce na yi ba amman daga karshe me na samu? Bayan cin mutumci da wulaƙanci.?
Rukky ta bigi Kafaɗan Mimi  lokaci ɗaya tana na faɗin" ke dilla gafara can, kina wani abu kamar  ba mace ba, wa ya gaya miki ba abin da kika samu? Kin samu mana ke ce ba ki fahinta ba amman tabbas Aji na sonki so kuma mai tsananin da shima ba zai iya rayuwa ba sai dake. To tunda ya yi kuskuran bari mu ka sani ya shiga uku, Ajin banza ajin wofi, ai sai dai ya cigaba da amsa wannan sunan a waje amman a gabanki sai dai shi ya zama Ajin waje ke ki zama ajin cikin gida, na yi rantsuwa ko Kaffara ba zan yi ba yana can cikin tunaninki ya tsaya ne yana tunanin za ki neme sa ku daidaita, yana tunanin kina son shi saboda haka ba za ki iya dogon fushi da shi ba to ya yi kuskure, tabbas sai kin rama tabbas sai ya gwammaci YA CIZA ya hura kafin ya ƙara aikata laifi mai kama da wanda ya aika miki a baya tabbas zai gane kuren shi duk wannan jin kan da bakar zuciyar da wani jin haushi sai ya sauke shi, shi ɗin banza da Wofi tunda dai yana son mu ai kuma ya tashi  aiki."
  Irin yadda Rukky ke mgana cikin ƙwarin gwiwa ya sa Mimi sai da ta yi dariya kafin ta jinjina kai tana faɗin" Ruƙayya ba irin su Aji ake yi ma haka ba, Da bakin shi fa ya ce ba ya sona alfarman rokon su Hajiya ya sa ya aureni, to a haka ne kike tunanin wai zo ya na roƙo na? Rukky ba ki san Aji ba ne shi ya sa."
  Rukky  ta kalli Miki cikin tausayawa kafin ta murmusa lokaci ɗaya tana cewa"Ƙarya fa yake yi, duk kalaman da ya faɗa miki karya ne, kuma zai ƙaryata kansa da kansa a gabanki nan ba da jimawa ba."
Mimi ta karkace kai kafin ta ce"Rukky ba na tunanin haka, ni nasan wanda nake aure Rukky"
Rukky ta ce" Ki yarda da ni, ni kuma na yarda da kaina, amman kafin nan ya kamata ke ma kinsan kuskuren ki a kan wannan lamarin gabaɗaya."
Mimi ta kalli Rukky amman ba ta yi mgana ba sai Rukky ta kama hannuwanta ta rike lokaci ɗaya tana faɗin"In har kin yarda dani to ina ba ki tabbacin Aji zai zo da kafarsa, sannan zai ta bulayin neman ki, zai iya yin komai saboda ke Mimi."
Mimi ta yi shuru ta na kallon Rukky itama ta na kallonta na wani lokaci kafin Mimi ta Sauke ajiyar zuciya tana faɗin" Shike nan na aminta dake, amman sai na k..
  "Shii..., Ki yi shuru kawai, kawo kunnen ki ji."
  Rukky ta faɗa dai dai tana jawo kunnen Mimi ta yi mata mgana na tsawon mintina goma sannan ta sake ta. Sannan lokaci ɗaya suka koma suna kallon juna, Mimi ta ɗage giranta sama kafin ta ce" Are u sure Ruƙayya? Rukky ta amsa mata da ceewa"very very sure.."
Hannu Mimi ta ba ta suka tafa lokaci ɗaya tana  faɗin" Yoh have my word, zan yi gwargwadon abin da kika ce."
Ita kuma Rukky sai ta aika mata da Jinjina tana dariya.
Mimi ta sauke numfashi, kafin ta ce"Sai yanzu na ji na samu yar natsuwa, ina jin ki faɗamin kuskurena, ni kaina nasan ai na yi gaggawa." Rukky ta gyara zama L
lokaci ɗaya tana faɗin" kuskuren ki guda ɗaya ne, na yadda ki ka nuna masa kina tsananin son shi, za ki iya komai saboda shi, kin nuna masa sai da shi za ki iya farinciki, r da wannan damar ya samu yana miki yadda ya ga dama, da wannan damar ya ke tunanin zai iya yi miki komai ki shanye, a tunaninsa saboda kina son shi zaki iya jure duk mganganun da zai ga ya miki, yana tunanin ko dukan ki yake yi  ba za ki iya ɗaga kai ba. Shi Namiji ba ka nuna masa ka mutu saboda Son shi, ko kana son shi sai ka koyi iya Sarrafa soyayyar ta yarda ba zai zama makamin da zai samu galaba a kan ki ba, amman ko a yanzu lokaci bai kure miki ba za ki iya gyara abin da ki ka ɓata tun farko." Mimi ta sauke numfashi kafin ta ce" Tabbas kin yi gaskiya,  da wannan damar ya samu galaba a kaina ya ke tunanin ko ni ce ya yi ma ba dai dai ba sai dai na yi hakuri na bi shi tunda Ina son shi, to ya yi kuskure daga yanzu zai fahimci hasashensa ba gaskiya ba ne."
Rukky ta ba ta hannu suka tafa lokaci ɗaya tana faɗin" Thats my Girl."
  Zuwan Rukky ba ƙaramin garinciki ya kawo ma Mimi ba har su Hajiya na Jiyo hiransu da shewan su. Sai bayan isha'i Rukky ta tafi bayan ta ci abinci ta yi sallah Sannan su ka yi sallama da Mimi akan sai sun yi mgana ta waya su kaɗai suka san irin muguntar da suka shiryama Bawan Allah Baban Inna.
A baya ba ta cika barin wayarta na awa huɗu a kunne ba amman yanzu da shawaran Rukky da ta ce ta daina kashe wayarta tun ba karya ta yi ba. Ta riƙa barin wayarta a kunne amman kada ta amsa kiran yan koran Aji ta bari shi Ajin da kansa ya kawo kansa sannan.
Shi ya sa har Mu'azzam da su Nasir ta rufe su ko sun kirata ba za su sameta ba a daran ma sai da su ka yi waya da Mommy itama abun ya ba ta haushi da Mimi ta ba ta tabbacin Mansoor bai kira ba kuma bai zo ba. Cikin ɓacin rai ta ce"Na fara yarda da Maganar Alhaji Hamza, in bai kira ba kada ki kira shi in bai zo ba, ba za mu bi shi ba sannan ba za ki koma ba in watanni uku suka cika kotu zan kaisa ya sauwaƙe miki tunda bai san hallaci da mutumci ba."
Kenan itama Mommy ta fara Dawowa daga rakiyarsa Hajiya dai yar cewa a bi komai a sannu.
*******
Har aka shafe wajen sati biyu da komawar Mimi gidan Hajiya, Ba Mansoor ba ƙeyarsa bai ƙara tako kafarsa gidan Inna Meri ba, ita kuma daman ta ce ta cire hannunta a kansa.
Baba Ɗanjuma ne yaga rashin jankalin Mansoor ya yi yawa sai ya kira shi a waya yace duk abunda ya ke yi yau da daddare ya zo gida ya same shi.
Sai ya amsa masa da toh, shi kuma daman Kunyar Inna meri yake ji, yana so sai ta fara hucewa sannan yana fargaba ya shigo gidan ba Mimi a cikin shi. Har gabansa faduwa yake yi in ya tuna bata nan bayan ganinta a cikin gidan ƙarƙashin Inuwarsa Kuzarinsa har karuwa yake yi in ya shigo gidan ya ganta, yana so ya kirata amnan kuma yana tunanin in ya kirata kenan ta yi nasara shi ya sa yake iya sarrafa damuwarsa amman shi duk a tunaninsa Mimi za ta dawo domin kanta bai taɓa tunanin za ta iya ba shi Wahala ba.
  Wajajen karfe tara ya zo anguwan a mashin ɗin haya saboda motarsa sai an mata juye, mashin kuma duk ya yi kura tunda ya daɗe bai yi amfani da shi ba, Sai kawai ya hayo na haya ya zo a kofar gida ya iske Baban Danjuman na jiran shi, ya san akwai mgana aiko ya sha faɗa kamar zai dake shi yana kuma nuna masa illar abin da ya aikata Mahaifiyarsa na fushi da shi amman ya nuna bai damu ba.
Kansa na ƙasa ya ce"Na damu mana Baba, kawai dai na ga ranta Inna  ya ɓaci sai na bari a ɗan kwana biyu in ta ƙara hucewa sai na zo na bata hakuri."
Baba kamar ya kai masa duka cikin takaicinsa ya ce" Haba Baban inna ina tunaninka yake ne? Ita uwa in ta yi fushi ba ta bukatar a bata lokaci Mansoor, a lokacin za ka yi kokarin kaga ka nemi gafaranta yanzu adadin kwanakin da ka ƙara adadin ɓacin ranta a kanka, Maza mu je cikin gida ka duka ka nemi gafaranta."
Kafa da kafa Baba Ɗanjuma ya tasa shi har falon Inna Meri ta na zaune tana kallon Tibi tunda akwai wutar nepa. Walida na kwance kan kujera tana game da wayar Inna.
Sautin waƙa kuma na tashi daga ɗakin Matar Saddiqu haka take duk dare ta hana mutane sukuni.
Bayan sun shigo Walida ta mike tana gaishe su Baba kaɗai ya amsa ban da uban gayyar, Inna Meri ko mijinta kaɗai ta yi ma sannu da zuwa Mansoor ko kallo bai isheta ba.
Sun zauna kenan Shi Baba a saman kujera shi kuma Aji a ƙassn cafet.
  "Daga ina wannan sautin ke fitowa?
  Baba ya faɗa lokaci ɗaya yana kallon Inna Meri wacce ta yi kamar ba ta ji ba,Junoir ne kan jikinta ya yi barci shi kawai ta gyara masa kwanciya ta cigaba da kallon shirin gata nan gatan nan ku da ake haskawa a Karamchi tibi. Walida ce da ta kawo musu ruwa ta ce"Baba ɗakin Matar Yaya Saddiqu ce wlh tunda ta dawo wannan bangaren ba ta barin mu yi barci da saka kide kiɗe. Da Inna ta yi mgana sai cewa ta yi nan gidan Mijinta ne ba wanda ya isa ya takura mata."
Mansoor ya ji ransa ya baçi sai dai bai yi mgana ba ganin Baba ya yi shuru kawai bai ce komai ba Domin magajiya ta fi karfinsa har barazana ya yi mata na saki amman ta nuna bata damu ba sannan Inna Meri ta ce kada ya hana natar Saddiqu tarewa domin Allah kar ya sake mgana shi kuma yana ganin darajan Inna shi ya sa ya yi shuru.
"Je ki faɗa mata ta in ji ni na ce ta kashe sautin nan, ko ba ta san dare ya yi ba ne?
  Baba ya faɗa cikin nuna ɓacin ransa, sai Walida ta amsa da toh,  har za ta fita Inna Meri ta dago tana faɗin" Walida dawo abun ki, kyaleta Mallam ai gaskiya ta faɗa nan din gidan mijinta ne, ni ban isa na takura mata ba."
"To Inna ke sa'arta ne da za ta gaya miki haka? Ko ba ki isa ki ce ta daina abin da take yi ba ne?
  Mansoor ya faɗa ransa bace, Inna Meri ta yi mirmishin takaici kafin ta ce" ta isa ne shi ya sa ta faɗi haka, me ya sa zan damu?  duk wa ya ja min? Ɗan da na haifa ne da cikina ya sa na koma abun cin mutumcin acikin gidan nan tunda ko shima bai ɗauke ni wata aba mai daraja ba, to tunda ɗan da na haifa bai ganni  da daraja ba wa zai kake tunanin zai kalleni da daraja?
Ta faɗa cikin jin ƙuna a cikin ranta.
"Ki yi haƙuri Inna.."
  Ta yi masa shuru kamar ba ta jisa ba. Sai da ya ƙara faɗin" Ki yi haƙuri inna don Allah ki yafe min."
Sai a lokacin ta juyo tana kallon shi kafin ta ce" Haƙurin me kake ba ni? Ka min wani laifi ne? Ba ka min komai ba ta shi ka yi tafiyarka sabogiginka Allah ya yi albarka."
Ta faɗa lokaci ɗaya tana kokarin ɗaukan Junoir da ke kwance saman jikinta,
Da sauri Baba Danjuma ya ce"Ki yi haƙuri Meri ki tsaya ki saurare shi, tunda har ya gane kuskuren shi ya baki haƙuri domin Allah ki daina fushi da shi"
Inna Meri ta yi shuru ba ta yi mgana ba, Baban Inna na ta ban hakuri Baba Ɗanjuma na tayasa sai kawai ta ce"Ni fa ban riƙe shi ba. Har ga Allah na yafe masa Saboda ɓacin raina zai iya jefasa cikin bala'i, hannuna ne na ce na cire a kan rayuwarsa ya je ya yi duk rayuwar da ta yi masa dai dai."
Baba Ɗanjuma ya ce"To baki hakuran ba kenan?
" Wlh na yafe masa tuntuni a cikin raina."
"To in har kin yafe masa ina nema masa alfarman ki shirya ki je gidan Hajiya ki yi masa bikon matarsa."
  Dariyar nishaɗi inna ta saka kafin ta ce"Au an zo wajen kenan? Tana gama faɗin haka ta mike ta sunkunci Junior lokaci ɗaya tana faɗin" Ai ya ce ba ya sonta shi ya sa ya ce ta tafi gidansu, in ya ga dama ya sake ta duk ban damu ba ni abu ɗaya ya dame ni yadda ya ɓatamin suna ya sakani jin Kunyar yarinyar nan da Iyayenta, Amman ni ban damu da duk abin da ya aikata ba wannan rayuwarsa ce abin da ya fi masa daidai shi zai yi."
"Ki yi hakuri Inna."
Abunda Kawai Mansoor ya ce kenan, Baba Danjuma a ka bar shi da cewa" ba ki dai yafen ba kenan?
Inna Meri ta ce"Na yafe masa, amman wallahi tallahi kafata ba za ta taka gidan su Binta da sunan yi masa biko ba. Shi ne ke auran nan in har ya na son natarsa yana da Kafa kuma ya san in da zai sameta amman in ni yake Jira to ya daina jirana na yi rantsuwa ba zan yi kaffara ba, ba in da zan je"
Tana gama faɗin haka ta shige cikin uwar ɗaka in da Walida ke kwance ta kasa kunne tana ganin Inna ta shigo sai ta yi barcin karya.
A ranta ko daɗi ta ji wlh kada Inna ta je, shi da ya aikata barnansa ya je ya gyara da kansa.
  Ganin Inna ta shige ya sa Baba ɗanjuma ya kallesa kafin ya ce"Tunda ta na ce to ba za ta je ba, ka shirya ka je ka yi bikon matarka ka ji ko?
Cikin jinjina kai ya ce"In sha Allahu Baba., daman ai tsakanina da Mimi ba saki, amman za ta iya yin yaji wani lokacin in bukatar hakan ya ta so."
Kai tsayen shi ya faɗi haka, kuma har acikin zuciyansa haka yake nufi.
Sai Baba Danjuma ya ƙara faɗin" Ko kuma in za ka je ka min mgana sai mu tafi tare"
Da sauri yac e"A'a Baba kada ka damu ba sai ka je ba."
"Ka tabbata? 
Sai ya gyaɗa masa kai, shi kuma sai ya dafa kaffaɗansa kafin ya ce"Sannan ka yi hakuri akan abubuwan da suka faru, kasan halin magajiya ita ta saka rigimar dawowar Matar Saddiqu ɗakin Fatima, yanzu in za ta dawo a ina za ka ijiye ta?
Mirmishi ya yi kafin ya ce"Wajen zaman ta ba matsala ba ne Baba, bakomai na gode ƙwarai Allah ya ƙara girma."
Baba Danjuma ya amsa da Amin bai daɗe ba ya ce zai tafi 30k ya ba ma Baba ya ce Auwalu zai kawo kayan abinci na wannan Watan Baba Danjuma nata godiya har ya tafi Inna Meri ba ta fito ba, ga shi ya na jin yunwa amman kuma yasan yau Inna ba za ta basa abincin ta ba.
Da ya fito ya tsaya jim ya na kallon ƙofar ɗakin Mimi, na wani lokaci sannan ya kaɗa kai ya fice, dole zai ɗauko mataki daga Saddiqun har matarsa ba su isa su raina masa uwa ba.
  Bayan fitan sa ma Baba Ɗanjuma da kansa ya tsaya kofar ɗakin ya yi ma Maaeesha mganar ta kashe wannan Sautin ba ta da yadda za ta yi dole ta kashe, Saddiqun baya nan ya koma Lagos daga nan ya shiga ɗakin Magajiya ya ja mata kunne ya ce ta yi mata Surukarsa mgana wlh baya son diɓan albarka ta daina takura ma Meri da daddare da sautin banza in ba haka ba wlh za ta bar masa gida.
Magajiya ta buga shewa ta ce saboda Meri zai kori matar ɗansa? To lalle kuwa sai dai itama Merin ta bar gidan. Shi dai bai biye mata ba ya fice zuwa ɗakin sa ya barta tana Kumfar baki ko kunyar Mariya dake ɗakin ba ta ji.
  Mansoor Aji kuwa yunwa ta saka sai da ya biya ya siya nama da lemu sannan ya koma gidansa, rabonsa da  abinci tun eea ɗin da ya sha da safe. Sai da ya yi wanka sannan ya zauna ya ci ya ɗora da lemu.
Tunaninsa yadda zai tunkari Mimi ne, Dama tuni ya ke so  kiran ta amman ba shi da dalili amma tunda yanzu Baba ya yi mgana ya samu abun fakewa.
  Yana kwance daga shi sai hajeren wando ba riga ya ɗauki wayarsa ya laluɓo Lambar Mimi da ya yi mata saving da LIFE PARTNER , Sunan ba iya rubuce ba ne har a gaske ma itace cikon rayuwarsa, ba wanda yasan ma sunan da ya saka mata wayarsa kenan hatta ko da ita kanta.
Yana kiranta sau ɗaya ya dauka da rawan jiki za ta ɗauka sai ga shi sai da ya yi mata Missed call biyar ba ta ɗauka ba,  kuma shi ya san ba ta da ɗabi'an barcin wuri yana da tabbacin Idanuwanta biyu.
Nan da nan wata zuciyar ta harzuƙa shi, kamar shi Mimi za ta yi ma wannan wulaƙancin?
Sai kawai ya shareta bai ƙara kira ba amman kuma ya kasa sukuni har ya kwanta amman ya kasa barci yana ta juye Juye.
Sai kawai ya sake ɗaukan  wayan ya ƙara kiranta har sau uku ba ta ɗauka ba.
Saboda ɓacin rai har wani duhu duhu ya fara gani kawai sai ya shiga wajen saƙo ya rubuta mata haka.
  "Ni ne za ki wulaƙanta Mimi? ni ko? To ya yi miki kyau."
  Ya gwada ne domin ya samu tabbacin tana ganin nashi ko ba ta gani ba?
  Hasaahen shi ya zama gaskiya domin ba daɗewa, sai ga martanin saƙon ta.
  "Maganar saki ne? Kada ka damu za ka iya turomin ta text nassages, ko kuma ka aiko min da takardata gidan Hajiya ko wajen Daddy."
  Idanuwansa har rawa suke yi da ya karanta ßakon Mimi, bai san lokacin da ya yi mirmishin takaici ba, lalle ma wannan yarinyar da shi za ta yi wasaa ko?
"Ina jiran sammaci ne."
  Abin da ya aika mata da shi kenan, amman ha wajen bayan awa ɗaya waya na hannunsa ya na gadi amman ba ta dawo masa da amsa ba.
"Kin yi shuru? Ko kin fara karaya ne?
  Haka ya sake turamata nan ma shuru. Sai ya koma ya sake kiranta kawai sai ya ji ta danna masa lamba busy.
Wayar ya bi da kallo a fili ya furta" Kan uba can!"
Haka ya faɗa, har ya na wani hararan wayarsa, wai shi ne Mimi ta kashe ma waya? Wasa wasa kasa sukuni ya yi yana kwance yana ta juye Juye ya kasa barci har cikin dare sai da ya tashi ya kara kiram Mimi ba ta ɗauka ba har asuba ma sai da ya kara kiranta ta kuma  ƙara danna masa busy
Ransa ya kai kololuwar ɓaci.
Yana kiranta yana Hargagi shi kaɗai.
"Mimi ki ɗaga kiran kafin ranki ya ɓaci."
  Amman ba ta ɗaga ba Daga karshe ma wayarta a kashe ya ji. Haka nan ya shirya ya tafi camp suna da morning traning, amman kowa ya gansa yasan ran maza a ɓace ne daga can gida ya wuce ya gaida Inna Meri amman tunda ta ce lafiya lau ba ta ƙara masa mgana ba haka ya gama zamansa Shuru kuma ga shi ya na jin yunwa amman Inna Meri ba ta bashi Koko da Kosan da ta yi ba,  har ya gaji ya yi mgana kaii tsaye Inna Meri ta ce ya kare kuma yana ganin shi ga shi a fulas tunda a gabansa ta juye.
Daga nan yasan saamun Kwanciyar hankalinsa da kuma ganin farin cikin Inna shi ne ya je ya samu Mimi su yi mgana.
  Yana durkushe a gaban ta ya ce"Inna yau zan je na samu Mimi mu yi mgana za ta dawo in sha Allahu."
  In dutse na mgana to Inna Meri ta yi mgana haka ya kwashi sanyin jikinsa ya fice. A tsakar gida ya ga Maeesha kazama ce ta fito daga ɗaki ta na tsintar da yawu nan kofar ɗaki, kusan amai ya tashi yi kallo ɗaya ya yi mata ya fice ganinta ma ya sa ya tuna da Maganar da ya ce zai yi ma Auwalu.
Yana hanyar komawa gida ya kira shi ya gayamsa cewa ya ja ma ƙaninsa kunni ya tsawatar ma matarsa domin Inna Meri ba sa'arta ba ne, in kuma bai iya ja mata ba to shi zai yi abin da rayuwaka za su ɓaci, Auwalu ya ba shi hakuri ya ce zai yi mgana da Saddiqun.
Shi daman yasan wannan zaman ai ba za'a wanye lafiya ba.
  A daran ya so zuwa gidan Hajiya da fakewar ba zuwan kanshi ba ne saboda Inna ne da Baba Ahalin zuwan kanshi ne, domin har a daran ya kirata a kashe, Bai samu zuwa ba saboda ya samu wayar Coach Team ɗin kwallon kafa na Anguwan Jeka da Fari suna bukatar a shirya musu wasan sada zumunci da Team ɗin Tudun wada, kuma a matsayin sa na Captain na Gombe united gabaɗaya yana kula da sauran kananun Team din dake Jiharsa, abin da ya ɗauke masa hankali kenan da zuwa Gidan Hajiya in ya fita tun safe sao dare ba ya samun zama.
  Sai da aka shirya wasan da za a buga a Stadium ɗin  su na cikin gari, sannnan ya samu kansa, kwana huɗu tsakanina ya shirya da Daddare saboda har a lokacin Inna ba ta masa magana daga gaisuwa shike nan ko a waya ya kira suna gaisawa ta ke ce masa sai an juma, Mu'azzam ma yanzu ya fahimci ya daina goyon bayansa su Nasir daman an yi rabuwan ba daɗi shi zai neme su kuma bai neme su suma suka ce sai dai a dauwama a haka har gwarama Ahmad sun yi mgana sau biyu.
  Shigar farar shidda ya yi har da hula, wani farinciki ya ke ji zai je ya ga Mimi amman sai ta raina kanta shi za ta yi ma wulakanci Saboda ta ga yana nin ta ko? To zai gaya mata ba saboda ta isa ba ne, Saboda Inna ne da Baba, Ya tuna har Babansa Kabiru na Bauchi ya kira shi kan maganar abin da ya ba shi mamaki ce masa ya yi ya zo gidansa ya zaɓi mata. Sai ya ce masa ai bai saki matar ta shi ba sai kawai ya ce"To ka sake ta mana, ba an ce ba ka son ta ba?
Cikin mamaki ya ce"In ji waye ya ce ba na son matata?. Kai tsaye ya ce" In ji Gwaggon ka Yalwa ta ce ka ce ba ka son ta ko ƙarya ta yi maka?
Baki ya riƙe ya na mamaki, kafin ya ce"A'a ba ta yi ƙarya ba. Sai dai in ba ta ji da kyau ba, Baba Na gode da yayin ka amman ba na jin bayan Mimi zan iya auran wata macen, matata na sona nina kuma  ina sonta, kawai dai akwai dalilin da ya sa abubuwa suka yi faruwa  ne, kuma ba laifi ba ne in ka ɓata ma mace rai ta yi yaji, in ta je gida ta huta nima na huta zamu daidaita daga baya.".
Da haka ya samu ya kashe bakin Baban na shi, wai ya ba shi mata? Bai jin ma in ya yi wani auran zai iya yin adalci. Mace ɗaya ce a cikin zuciyarsa tun farko ita ya zaɓa a yanzu ma ita ya kara zaɓa.
  Yana tafe ne a mota yana wannan tunanin, Sai ga shi a kofar gidan Hajiya ya yi jon megadi ya leko da ya ga shi ne suka gaisa ya buɗe masa get ya shiga da motarsa ciki,bai yi niyar shiga can ciki ba ba sai ya ɗauki waya ya Kira Mimi amman ba ta ɗauka ba sai ya cije baki ya tura mata saƙo.
  "Ina haraban gidan Hajiya ki fito da kayan ki ina jiran ki.".
  Shuru shuru sama da mintina ashirin ba Mimi, tun yana mota sai ga shi ya fito, ya jingina da motar ta shi.
Haushin kanshi ya fara ji yadda ya tsaya Mimi na yi masa wulakanci ta manta hala har yanzu shi mijinta ne? Ya kamata ya nuna mata har yanzu tana ƙarkashinsa ne.
Yana wannan tunanin sai ga sakonta ya shigo jiki na rawa ya buɗe.
"Ka shigi cikin gida. Domin ba zan iya fitowa ba."
  Ya yi jim yana tunanin wai ita a dole za ta rama ne? Sai kawai ya yi yar dariya ya kulle motar ya nufi hanyar falon Hajiya kofar na kulle sai da ya kwankwasa Baba Uwani ta zo ta buɗe masa tana ganin shi ne ta gaishe shi cikin girmamawa a bakin kofar ya tsaya yana faɗin" Mimi, ki yi mata mgana ki sanar  mata ina jiranta."
Ya faɗa yana duba agogon fatan dake tsitsiyan  hannunsa na hagu.
Baaba uwani ta yi shuru kafin ta ce"Binta ba ta nan ta yi tafiya. Sai dai Hajiya shigo ciki ka zauna bari na gaya mata zuwan ka."
"Ba ta nan? Ta yi tafiya?
  Haka ya riƙa nanatawa a cikin tansa Bai san ma Baba Uwani ta koma ciki ba yana tsaye ne yama jin zufa na keto masa Mimi ta maida shi wani cartoon ne ko kuwa wani sakarai ko sauna? Ba ta nan? To gidan iban wa ta je da auran sa a kanta?
Yana wannan tunanin yaji muryan Hajiya na faɗin" Na yi fushi tunda sai yau nake ganin Megidan nawa."
Dalilin da ya sa ya ɗan saki fuska kenan ya tako kafarsa zuwa cikin falon ya ysaya ya cire takalminsa sannan ya karisa kusa da Hajiya ya zauna a kasan cafet.
Dai dai lokacin da Baaba Uwani ta kawo masa ruwa da lemu da ƙaramin kofi.

No 1 online shopping kenan inda zaku sami duk wani kaya da ku ke buƙata, tun daga kan kayan kicin, laceses, atamfofi, shaddoji kayan yara maza da mata ,da uwa uba magungunan supliments wadanda ba su da illa na manyan mata inda zaki fito ki yi das da ke ki zama abin sha'awa, ga kuma Arabian sabaya powder wacce baki taba cin karo da irin ta ba, ke dai maza shigo ki kwashi romon arziki a gidan mutunci da karamci a kai Miki kaya har inda ki ke babu fargaba.
Cikin girmamawa suka gaisa da Hajiya, Ita kuma ta amsa masa cikin sakewa kamar wani abu ma bai faru ba. Har ta na masa irin zolayan da ta saba yi masa, tunda har ga Allah ba ta san da zuwan sa ba tunda Binta ba ta kira ta ba.
Kallon sa ta yi kansa na duke lokaci ɗaya tana faɗin" Ka makara da zuwa biko, Binta ba ta na nan shekaran jiya can ta tafi can Abuja wajen Murja. Hala ba ku yi waya ba ne?
Kansa na kass a cikin zuciyarsa ya maimaita" Abuja?
Lalle ne ma Mimi ta maida shi wani sakarai ya ga alama akwai kasawa ma ya ce ma Hajiya sun yi magana a waya shi ya sa kawai sai ya ce mata ya kira wayar ta bai same ta ba.
  Hajiya ta muskuta kafin ta ce"Ai ko ba ta nan, amman tunda biko ka zo kuma ta karfe ta gudu, me zai hana ni mu daidaita? Ta fada cikin Sigar zolaya yar dariya ya yi yana  shafa kansa kafin ya ce" Haka za'a yi Hajiya."
Shuru na wani lokaci, Hajiya ce ma take ɗan Jansa da hira tana tambayan shi aiki da mutanen gida.
Ya amsa mata da duk suna lafiya kai tsaye ta ce" Ka gaida min da Meri dakyau dakyau."
Ya amsa da In sha Allahu, ko ruwan da aka kawo masa bai sha ba ya yi ma Hajiya Sallama da cewa zai koma.
  "To ko za ka ƙarisa gidan Babanta Hamza ne. Daman  yana neman ka."
Hajiya ta ce tana kallonsa lokacin da ya miƙe shi kuma ba ya son wata doguwar mgana sai kawai yace mata Toh, amman shi ya san ba zai je ba wato ya kai kansa kenan tunda daman ana jiran shi.
Kuɗi ya ijiye ma Hajiya a nan ƙasa ta saka hannu ta ɗauka tana faɗin" Ai shike nan kana bikon dani tunda ka fara toshi, Na gode kwarai Allah ya ƙara ma rayuwa albarka."
  Ya amsa mata da Amin Amin sannan ya yi mata sallama ya bar falon ta bi shi da kallo,  Binta ta cika taurin kai sai da ta hana ta tafiyar nan amman ta haɗa ta da ubanta ya ce a ƙyaleta ta je ta gaida mahaifyarta ga shi megidanta ya zo ba ta nan, Baaba Uwani Hajiya ta kira ta Umarce ta da ta Dauko mata Wayarta a cikin ɗakinta.
Bayan ta kawo mata sai ta ce ta kira mata Binta tunda Baaba Uwani ta iya karatun Hausa ita ta nemo lambar Mimi ta kira ta sqnnan ta miƙa ma Hajiya tana ɗauka ta fara faɗin" Hajiya ta, kin yi kewata ne?
Hajiya ta ce" Kin san cewa yanzu mijin ki ya bar gidan nan yana neman ki?
Sai Mimi ta gyara kwanciyarta kafin ta ce" Wa? Aji? Ban sani ba saboda bai kirani ba."
Ta yi ma Hajiya ƙarya. Sai ita kuma Hajiyar ta ce"To ya zo, na sanar da shi bakya nan amman na ce ya karisa wajen babanki  ke kuma sai ki yi kokari ki dawo a daidaita ki koma gidan Mijin ki."
Ba gaddama ta amsa ma Hajiya  saboda ko ta ce za ta yi gaddama Hajiya ba za ta gane in da ta dosa ba ne.
  Bayan sun gama waya da Hajiya ita kaɗai take ta Mirmishi, Kaɗan ya gani yanzu ma aka fara wasan ba ɗaɗewa ko sai ga kiran shi ya sake shigo mata wannan karon ba ta kashe ba barin shi ta yi har sai da ta katse, wani kiran ya ƙara shigowa ya katse har sau uku bayan mintina kaɗan sai ga saƙon sa.
 "Kin raina ni ko Mimi? Kina jin daɗin kin yi wasa da hankalina ko? to ya yi miki kyau amman ina so ki sani ki sauke wannan abin da da ki ka ɗauka na tunanin za ki wahalar da Aji ko ki yi ramako a kaina, Never zuwan ma da kika na yi saboda inna da Baba sun matsa sai na zo na dawo dake gida, in kin ga dama daga nan Abujan ki ci gaba kin ji ko."
  Daga ganin yanayin saƙon ta san ranshi ne ya ɓaci, tana yar dariya bayan ta karanta wato zai fake da Baba da Inna shi a dole kada a hango ya gaza,  a lokacin ba ta yi tunanin maida masa da martani ba sai bayan kamar awa ɗaya tun da barin ɗakin ta yi zuwa falo in da Asma'u ke kallo Mommy kuma tana ɗakin ta tana faman duba takardu sai wajen goma saura ta Daawo ɗakinta ta yi wanka ta kuma yi shirin kwanciya sai da ta kwanta sannan ta jawo wayarta ta tura masa saƙo.
 "To shike nan zan ci gaba kamar yadda ka ce."
  A lokacin da saƙonta ya shigo kamar tasan yana kwance ne yana kisima hukuncin da zai yanke Mata in ta bari suka haɗu, tsabar ma takaici ko abinci bai ci a daran kuma in ya je gidan Inna ba bashi za ta yi ba domin tun bayan barin Mimi gidan inna ta daina masa tayin abincin ko ya ce zai ci sai ta ce ya kare ko da ga shi nan ko yana gani shi ya sa yake rufa ma kansa a siri ko ya gani bai nuna yana bukata. Barcin sa rabi da rabi ne a baya ne da yasan Mimi na ƙarƙashinsa ya ke samun Ishasshen barci amman tunda ya fahimci kamar ta yi masa nisa ya daina samun barci cikin natsuwa. Shi fa a ransa sai da ya ga laifin Hajiya ta ya ya za a su bar matar aure tana yawo ba tare da sanin Mijinta ba shi fa tafiyarta Abuja ta fi masa raɗadi fiye da yadda take yi masa wannan renin wayau.
  Da farko ya yi alkwarin ba zai ƙara kiran ta ba amman ba shi da mafita saboda ya kasa sukuni ko da bai kirata ba yana bibiye da dukkkan wani motsinta. Haka kawai saboda ita zai hau facebook da WhaApps ya duba ta, a Facebook duka Account ɗin ta guda biyu na Fatima Kabir Dabo(Mimin karamchi) da kuma na wanda ta buɗe a ɓoye na MIAJ, duk ya san dasu kuma yana vibiyanta amman ba ta taɓa sani ba, to abubuwa da dama ma ba ta sani ba wani abun gwara ka bar shi a rufe saboda Sanin shi a lokacin ba shi da wani amfani.
Yini yake duba ta sai ya ga ba ta saka komai ba kamar ma tun bayan auransu motsin Account ɗinta ya dakata.
  Sannan ya duba bangaren hidan tibin da take aiki, daman tun kwanaki ya ga ma kallata gidan Tibin suna ta cigiyarta sai suka  ba da sanarwan ta na nan lafiya ta ɗauki hutu ne ma'ana Anaual leave ɗin ta, ƙaramin tsaki ya ja shi fa ya tsani aikin nan domin shi bai ga wani amfanin shi a Al'umma ba, Kuma zai bude data yana ganin tarin Groups da aka saka shi yawanci duk na ƙwallo ne tunda babu wani Team na nan Gombe da ba'a saka shi a ciki ba, akwai wani ma da tunda aka saka shi an tara saƙo sama da dubu bai taɓa buɗewa ba, kuma ko a Private ka yi masa mgana in ka ci sa'a ya buɗe ya karanta ba zai maida maka amsa ba sai dai in ta kama ya kira ka. Saboda gani yake ɓata lokaci ne ya tsayawa yana typing.
Shi ya sa duk yadda su Nasir suke caccakan sa a group ɗin su na Brother's bai ko shiga ba, Ko mu'azzam ba ya chart da shi sai dai in ya ga ya yi masa mgana ya sauka ya kira shi, yawanci ma shima yasan hali yafi tura mishi hotuna ko wani abu mai muhimmanci,group ɗin su na jami'a ko tuni ya fice,an sake maida shi ya sake fita har sau uku, daga nan suka ƙyaleshi. 
Har ta goup ɗin su na Gombe United kowa na da amfani ban da shi hatta Coach na su yana mgana da sauran bayanai amman shi sai dai a waya ko ya je Camp ɗin ya tara su yi magana shi ya zauna ne wai ya ga yana rubutu ya ke ganin shi a ɓata lokaci ko kuma wai ya kunna voice note shi fa har mamakin ma su yi masa vioce yake yi, wani mai tsawon ma shi ai ba shi da wannan lokacin,  wani lokaci yana buɗewa yake kashewa ba ya da lokacin saurara shi ya sa ga wanda yasan tayuwar Aji gwara ya kira shi a waya amman domin ya yi magana ta chart kamar ya zama aikin banza ne
  Gabatowar wasan da suka shirya ne ya sa ya rage Tunani da damuwar Mimi sai da aka buga wasa aka ta shi lafiya sannan ya dawo natsuwarsa, kuma shi abin da ke ba shi mamaki Inna ƙiri ƙiri ta nuna ta fi son Mimi a kansa tsakani ga Allah shi fa Ɗanta  ne, Ita fa Iyayenta ba su juya mata baya ba sai shi? Haka zai je Inna Meri ta yi kamar ba ta gan shi ba da ya Kira Mu'azzam ya yi masa ƙorafin abin da inna ke yi masa kai tsaye ya ce"Ni fa ba ruwana tunda ka ce kowa ya cire bakin shi a ciki."
Cikin haɗe rai Aji ya ce"A maganar Mimi ba,  maganar Inna fa dole za ka yi min amfani ka kira ta ka nuna mata ni fa Ɗan ta ne ai bai kamata tana banzarta da ni ba, ita kanta Mimin da take min haka saboda Ita iyayenta ai ba su nuna son fi sona da ita ba, Itama Inna ta gane mana kowa fa nashi ya sani."
Mu'azzam na ta faman danne dariyansa, amman sai da ta fito Aji ya ji sa.
Sai kawai ya yi kafci kafin ya ce" Au dariya na baka? Ya yi maka kyau."
Daga nan ya kashe wayarsa, Mu'azzam ya biyo bayan kiran aka yi banza da shi ba'a ɗauka ba.
  Dole ya Kira inna Meri domin yi ma fan'uwansa biko, ya kuma maida mata abin da Mansoor ɗin ya ce kowa fa na shi ya Sani inna, ki yi masa hakuri in sha Allahu zai daidaita komai. Sai da ta gama jinsa sarai kafin ta ce"Mu'azzamu in kana son kanka da arziƙi a wajena kada ka ƙara kirana kan mganar ɗan'uwanka, ni na ce na yafe masa amman na tsame hannuna a kan rayuwarsa ya yi duk yadda ya ga dama."
Mu'azzam ya ce"Inna to ai baki haƙuran ba kenan, cewar da ki ke yi kin tsame a hannun ki  a kansa kamar baki ne fa ki ka yi masa"
Inna Meri ta ce"Ban yi masa baki ba, kuma na yafe masa saboda ɓacin raina ma kaɗai bala'I ne wajensa, amman ba zan ƙara bari Baban inna ya ɓatamin rai ba, tunda shi haka ya ke ba ya jin mgana sannan abin da ya ga dama shi yake yi to ba sai ya je ya yi ta yi ba, ai yanzu ba mai ce masa don me, ni ce kuma na tsame bakina da hannuna a kan sa."
  Mu'azzam na so ya ƙara mgana. Amman Inna Meri ta ƙi sauraran shi cewa ta yi in mganar da ya kirata su yi kenan za ta kashe wayarta dole ya bar maganar.
Sai washegari ya samu Aji ya ɗauki wayarsa shi kuma ya gaya masa yadda suka yi da Inna numfashi ya furzar kafin ya ce" Ai shike nan."
Mu'azzam ya ce"Mafi masalaha ka je ka Dawo da Anty Mami in har kana son Inna ta Daina fushi da kai."
Cikin jin haushi ya ce"Wai ba na je ba. Tayi tafiyarta wai Abuja domin ta raina ni, da aurena a kanta amman iyayenta sun barta tana yawon tafiye tafiye."
Yadda ya faɗi mganar ne ya sa Mu'azzam ya yi shuru yana danne dariya kada ta fito abin a ya shafe sa.
 "Gaskiya ba ta kyauta ba. To ka kira ta a waya mana?
"To taba ɗauka ne?  Wani irin kira ne ban yi mata ba ta ɗaga kirana ba."
  Mu'azzam ya yi tsai kafin ya ce"Topha! To ko za ka shirya ka je can Abujan ne ka same ta? Kasan mata fa yan Lallashi ne in ta ga ka Bbta za ta sauko sai ta Saurare ka."
Kai tsaye ya ce"Amman ba ka da hankali Mu'azzam ni ne zan bi ta har Abujan? Lalle to ta shekara a can."
Mu'azzam na shafa kansa daga can bangaren ya ce"Ba za  a yi haka ba. Ya kamata ka samo mafita saboda Inna."
"To ai daman saboda ita ne ya sa ka ga ina bin ta amman ni har Mimi ta isa ina kiran ta a waya tana min wulaƙanci?
Sai ya yi kafci kuma shi kaɗai irin abun ya nan ya gama ɓata masa rai. Shi ko Mu'azzam wayar ya matsar gefe yana ta dariya shi kaɗai sai ji ya yi Aji na faɗin"Ni na ce ba zan kara kiranta ba  amman kai in za ka kirata ne ba zan hana ka ba tunda ka matsa"
  Mu'azzam ya yi ta dariya bayan sun gama waya da daddare ne lokacin Hibba na tiolet ta na wanka tun tana ciki ta ke jiyo dariyan Mijinta sanda ta fito ta iske shi ya na Dariya shi kaɗai cikin mamaki ta ce"Me ka samu ne kake ta dariyan nishaɗi?
Yana dariya yana tuna amsar da ya bama Yayan na shi da cewa" Nima fa ba ta ɗaukan wayata. Sannan daga baya ma ina jin rufe ni ta yi ko na kira ta ba na samun ta, Ai ina ganin wannan faɗan ya fi karfin ƙanin miji sai dai mijin da kansa."
Kawai sai Aji ya ce"Kai dai ka sani."
Da haka ya katse wayarsa ya bar Mu'azzam na Kwasan dariya shi kaɗai.
 "Ina nan ina dariyan Yaya Mansoor, ina tunanin mu kusa mu ji shi a garin Abuja ya je biko."
  Hibba ta ƙariso gefensa da sauri tana faɗin" Ba ni in sha, me ya faru?.
Nan ya labartamata abin da Yayan na shi ya gaya masa yaje gidan Hajiya Mimi ta tafi abuja sannan ya na kiran wayanta ba ta ɗauka.
Hibba ta saka dariyan ƙeta kafin ta ce"Kai na gode ma Mimi, ai sannu sannu ba ta hana zuwa sai dai a ɗaɗe ba'a je ba."
Mu'azzam ya ce"Ina tsausayin shi ni nasan duk ya damu amman ba ya son ya nuna ace ya damu da ita, kuma muna nan dake zai kirani ya ce zai je Abuja amman saboda Inna ne."
  Hibba na dariya ta ce"Nan gaba kaɗan zai ce saboda ke ce rayuwata. Sunan Inna tuni zai manta da shi."
Dariya suka saka har suna tafawa, Mu'azzam ya san waye yayan shi fiye da kowa amman ya na tausaya masa Saboda ga duk alamu wannan karon Mimi sai ta Jijiiga yan maza. Daran shi da Hibba kusan raba dare suka yi suna ta tattauna batun Hibba na goyon bayan Mimi shi kuma Yana goyon bayan Yayan shi yana tausayin shi ita kuma Hibba ta ce ai gwara dai a jijjiga shi saboda duk abin a ya faru shi ya ja. Daman ance ai dama ɗaya take zuwa a rayuwa shi ya bar daman na shi tun a farko ga shi yanzu ya fara nadama dukda  dai bai fito ya furta ba amman kowa ya san ya yi nadaman maganganun da ya faɗa Mimi a wannan daran.
******
Mansoor bai ƙara tsinkewa da lamarin ba sai daran ranar jumma'a da ya zo gidan, shima ɗin ya zo duba Baba ne da baya jin daɗi mura ta kwantar da shi.Shima sanin shi Yaya Amina ce ta kira shi take gayamasa Mu'azzam ma ya kira shi baya kusa da kuma ya zo ya gani bai kira ba.
Baban ya ji sauƙi amman ranar bai fita ko'ina ba yana gida. Zuwan Mansoor ne ya Dauke sa zuwa wani ƙaramin cinic suka amso mganguna ya biya ya siya masa tsire da fura sannan ya dawo da shi gida ya kuma kaisa har ɗakinsa ya tsaya a kansa ya ci naman ya sha furan kaɗan ya balla masa magunguna ya sha ya kwanta.
Inna Meri ta yi ta shigowa duba shi. Anan ne na yake ce mata ta ɗauki tuwon ta ya yi kwantai. Tsire Baban inna ya siya masa ya ci ya ƙoshi, ba musu Inna ta ɗauke kwanukanta Mansoor yana shirin ya ci ne ya ga Tuwo ne miyar Kuɓewa ɗanya amnan tunda Inna ta kwashe kayanta ya san sai dai ya haɗiye yunwarsa.
  Shigowar Magajiya ya sa ya bar ɗakin zuwa bangaren Inna ba wutar nepa amman akwai hasken farin wata sannan garin an fara zafi.  Da ya sawo kanshi shashen ya ga mutun kwance gabda ƙofar ɗakin Inna Meri, ya ɗauka Walida ce bai kawo ma kansa matar Saddiqu ba ce shi ya sa yana karisowa ya fara faɗin" Ke Walida ƙofar ɗaki ne wajen kwanciya? Ba na son wawanci kwashe wannan shinfiɗar a wajen"
Shuru ba magana sai ranshi ya ɓaci ya Daka mata tsawa ya na mai kiran sunanta amman Maeesha ko gizau daman tun fara zafi ta samu wannan iskancin sai ta zo ta simfiɗa abin shimfida ƙofar ɗakin Inna, ko innar ne sai da ta raɓa ta gefe ta wuce Walida ta yi mata magana ta ce ɗan cikinta ba ya son zafi ko za ta hana ta kwanciya ne Inna ta ce ta ƙyaleta kada ta kara mgana.
 "Yayanmu gani nan fa."
  Walida ta katse shi daga Kiran sunanta da yake yi, ya ɗaga kai yana kallonta cikin mamaki kafin  Ya yi mgana da sauri ta ce"Matar Yaya Saddiqu ce."
Buɗe ido ya yi kafin ya ce"Oh iskancin nata nan kuma ya dawo? In iskar take son sha ta je Kofar ɗakin magajiya mana sai anan duk ta tare ma mutane hanya"
Bai tsaya ba kawai ya nufeta gadan gadan kamar zai takata da sauri ta matsa baya da sauri da kwanciyar sarakai ta yi tana hararan shi tana ko matsawa ya saka takalminshi ya ture shimfiɗar yana faɗin"In ta sake kwanciya kada wanda ya kauce mata, ku taka ta ku wuce"
  "A taka ni fa ka ce? Saboda ba ka da asara.?
  Maeesha ta faɗa cikin hargowa shi ko kamar bai ji ta ba ya shige ɗakin Inna wacce ke salla ta kosa ta Idar kada Baban inna ya ƙara jawo mata wata masifar, Maeesha bakin ciki ya rufe ta sai kawai ta saka kuka tana faɗin an takura mata ita da gidan Mijinta ba ta da halin sararawa Walida na gefe tana yar eariya daman matar nan ta gama cika mata ciki da iskancin ta a cikin gidan nan saboda ita Bintu ta daina zuwa gidan in ta ga abun magana sai ta yi mgana Kuma tana mgana sai a fara hayaniya Ita kuma Inna yar zaman Lafiya ce ita ta ce in fitina ke kawo ta itama ta zauni gidanta.
Maeesha ta yi ta kumfar baki tana tunanin Magajiya za ta fito amman shuru ita kuma Walida sai ta tafa hannu kafin ta ce"Sorry fa, ko shi Yaya Saddiqun ba zai iya da Yayanmu ba ballantana ke karamar alhaki."
Da haka itama ta nufeta gadan gadan kamar za ta murje mata hannu ya sa da sauri ta mike tsaye Walida ta shige ɗakin Inna tana faɗin" Ashe karyan tsiya kike yi."
Fuu Maeesha ta koma ɗaki tana kuka ta kira Saddiqu tana gaya masa karya da gaskiya har ta na faɗin Aji ya saka yakalmi ya taka ta kuma da gangan.
Shi kuma cikin Kumfar baki ya ce mata ai ya Kusa dawowa zai yi sharia da wanda ya taɓa masa mata daman ai ya na jin hauahin warning ɗin da ya saka Auwalu ya kira shi ya yi masa to wai shi da me ya ke takama ne?
  A ɗakin Inna ko ta na sallame sallah cikin ɓacin rai ta kalli Mansoor kafin ta ce"Ba na son fitina. Ba na so ina zaune lafiya ba za ka jawomin wata fitinar ba, in kai ba ka san darajan matar ka ba, wasu sun sani kuma da gaskiyanta gidan mijinta ne a barta ta yi abin da ta ga dama mana."
Lokacin ya na wasa da Junoir ne wanda tun shogiwarsa a she bai yi barci ba ya naɗe masa. Sai ya kasa mgana domin kamar gori ne Inna ta yi masa.
Walida ce ta tura baki kafin ta ce"Shikenan Inna sai a barta ta rika mana abin da ta ga dama."
A fusace Inna ta ce"Sai me? Ai wuri ta samu ɗan da ka haifa ma bai ji mganarka ba sai wani can ne za ka damu kanka domin ka yi masa mgana bai ji ba."
Yadda Inna Meri ke mgana ne ya sa ya san ranta ya ɓaci kai tsaye ya ce"Ki yi hakuri inna." Sai kawai ya miƙe ya na faɗin"Inna ki ba ni Junior na tafi da shi wajena ya kwana."
Wani kallo mai kama da harara Inna ta sakar masa kafin ta kalli Walida lokaci ɗaya tana faɗin"Ke karɓe shi, "
Walida ta yi shuru kafin ta karisa za ta karɓeshi shi kuma ya makale masa sai ta Juya tana faɗin" Inna ko za ki bari ya tafi da shi ne, duba fa ki gani baya son zuwa."
Inna ba ta sake mgana ba ta miƙe ta warce Junoir a hannun Babban Inna yaron ko ya fashe da kuka Inna ta mikama Walida shi tana  faɗin ta kai shi ciki ya kwanta.
Ta kalli Manaoor da ya yi kasaƙe kawai yana na kallon Inna komawa ta yi ta zauna lokaci ɗaya tana faɗin" Mu kwana lafiya."
  Takaici ya kume shi cikin ɗan jin haushi ya ce"Inna ɗan Ɗan uwane fa?
Inna kai tsaye ta ce"E fa! Amman ai ba ɗanka ba ne ko ? In ka ji haushi ka haifi naka sai ka rika kwana da su."
Har ya dawo gidansa in ya tuna kalaman Inna sai ya ji kamar ya yi kuka wai shi Inna ke yi ma gorin Mata da haihuwa, takaici ya sa a daran ya Kira Mu'azzam y na gayamasa shi kuma ya nuna bai ji daɗi ba.
Sai kawai Aji ya ce" Amman ba komai, ta kwantar da hankalinta sai ta gaji da ɗaukan Ƴaƴa na"
Mu'azzan sai ya ji ya ba shi tausayi ya kuma san Inna ta yi masa hakane Saboda ya ji haushi ya gyara abin da ya ɓata kuma kamar hakan ya yi tasiri daga baya shima ya zauna yana tunanin shekaru sun tura ya kamata ace shima yanzu ya wuce wannan matsayin tunda har Inna ta fara masa gorin mata da haihuwa to nan gaba bai kuma san wa zai masa gori ba, ya fi su fa bukatar matarsa akwai abubuwan da suka faru ne suke danne wannan bukatar ta shi amman cikin ikon Allah da shawarwarin Nasir tun kwanaki ya fara yaƙi da abin d ke ransa kuma Alhandulillah yana jin abun na raguwa.
  Duk iya yadda ya so ya share Mimi sai ta neme shi amman ba ta neme shi ba  Sai ya ji ya kasa hakuri ana neman cin wajen wata ɗaya sai ya fara jin tsoro kada fa ya yi sakacin da zai ƙara jefa rayuwarsa cikin yarari a karo na biyu.
Ba shi da wani abokin shawara sai Mu'azzam Shi ya kira ya na ce masa" Mu'azzam kana ganin na bi Mimi Abuja ba matsala.?
Mu'azzam na mirmishi ya ce"Me zai hana? Ba wata matsala, ka kirata in ba ta ɗauka ba ka tura mata sakon za ka zo sai ku zauna ku yi mgana." Kamar wani yaro sai ya ce ma Mu'azzam Toh, Sai yayan na shi ya ba shi tausayi yasan yadda ya tsani garin nan amman ga shi yau zai koma kuma a kan dalilan nan guda ɗaya wanda saboda shi ya je a karon farko a wannan karon ma saboda shi zai koma.
 "Don Allah Yaya Mansoor kada ka ce za ka mata yi faɗa,  ka lallasheta tunda dai kai ne mai laifi."
 "Uhm!
 Kawai ya ce daga nan bai ƙara mgana ba Saboda a lokacin yana tunanin ya je ko kuma kar ya je,  amman ya bi shawaran Mu'azzam ya ƙara Sauke kai ya kira Mimi amman matar nan ba ta ɗauka ba sai ya tura mata sakon ta tura mishi adireshin gidansu zai zo su yi mgana.
  Lokacin da ta ga sakon shi matuka ta sha mamaki, wani gidan y ke nufi? gidan da ya ce Allah ya yi masa tsari ya ƙara takawa,  ba ta yi gaggawan tura masa sai da ta kira Rukky ta sanar da ita, ita kuma tana dariya ta ce" Na fahimci ba ma zai yi mana wahalan kamuwa ba, tura masa kada ki sake ki gaya masa wani abu."
  Kai tsayen ta tura mishi yadda zai gane, An yi wajen kwana biyu ba ta kara ji daga gare shi har Rukky ta kira ta na gayamata ta ji Aji shuru Rukky ta ce zai zo fa ki kwantar da hankalin ki, shi ko tunanin tafiyar ne amman haka nan dai ya sauke girman kansa da wannan rikon da ya yi a ranshi a ransa ya kudurta ba zai shiga gidan ba sai dai ya tsaya daga haraba..
Bayan Mu'azzam ba wanda yasan zai je Abuja Jirgi ya bi zuwa can ranar wata Asabar da safe domin ko da sha ɗaya ta yi sun sauka a garin Abuja, a direshin ya nuna ma mai Taxi ɗin sai ga su har kofar gidan Marigayi Major Kabir Dabo dake anguwan Gwamrinpa.
  Tsawon shekaru goma anguwar ba ta sauya masa a i do ba. Sannan gidan kan shi bai sauya masa, sama da mintina talatin ya na bakin get ɗin gidan  yana kokuwa da yanayinsa domin ji ya ke kamar a wancan lokacin ne da suka sauka shi da Mu'azzam kawai sai komai yake dawo masa daki daki kamar a lokacin yake faruwa ya yi tunanin ba zai shiga gidan ba, in fa ana son a samu masalaha har gobe ba zai daina ganin baƙin wannan gidan da mutanen dake cikin sa ba.
Wayarsa ya ɗauka ya kira Mimi abin mamaki wannan karon Mimi ta ɗaga wayarsa.
 "Hello, na iso gani a kofar gida amman ki fito ba zan shigo ba."
  Cikin yanayin maganarta tacce"Ni kuma ba zan iya fitowa ba, in ka na so in saurare ka sai ka shigo cikin gida."
A ransa sai ya ji daɗi da ya ji muryanta amman kuma yana tsoron wani abu da sauri ya ce" Kada ki sake ki shirya wani abu, domin na ga alaman kin sakani cikin dangin ku bangaren abokan wasan ki."
Dariya ta saki mai kayatarwa kafin ta ce"Kar  ka damu, yi ma megadi mgana ka ce kai baƙo na ne."
Daga haka ta katse wayar ba karamin jarumta ya yi ba. Har sai da ya kai zuciyarsa nesa sannan ya iya tun karan get ɗin ya buga megadi ya leko sai ya ga yau kam ba Soja, wani dattaijo ya gani bayan sun gaisa ya ce masa ya zo wajen Mimi ne sai ya buɗe masa kofa ya shiga amman sai ya ce ya jirasa bari ya shiga ya sanar musu.
  Yana bin haraban gidan da kallo, ba sojoji ba motoci ba iko ba komai sai haraban gidan wayam, Rayuwa kenan yana nan tsaye ya na kallon abun kamar yau yake faruwa Sanye yake da manyan kaya har da hula saboda Sumar kansa ta yi yawa kuma bai je ya rageta ba.
Megadi ya dawo ya ce Hajiya ta ce ya shiga ciki, kamar yace a'a sai kuma ya bi shi a baya shi ya yi masa jagora har cikin falon Gidan da ba abin da ya sauya a sanin da ya yi masa a baya sai dai an samu sauyin abubuwan dake falon.
Duk yadda ya so ya zauna kasa zama ya yi kawai ya yi tsaye hannayensa goye a bayansa ya na jinsa kamar akan ƙaya 
Ita kuma Mommy tana cikin ɗakinta tana fa waya da Mimi domin ita ta kira ta ta ce Aji na waje ta saka a shigo da shi.
Mommy cikin faɗa ta ce"Au kin ma san zai zo shi ne ki ka saka kafa kika yi  tafiyar ki?
Mimi ta marairaice kafin ta ce"Ni fa ban sani ba, yau yake gaya min."
Mommy ta san karya ne. Rana Tsaka shekaranjiya ta ce Kano za ta je gidan Dr da ta hanata sai ta yi mata karyan kwana biyu za ta yi ta dawo, kuma daman sun yi waya da Hajiya ta san da labarin zuwan shi can gidan da ta kira Alhaji Hamza ta yi masa mganar tun dai ya zo ya neme sa a sansanta lamarin shi kuma sai ya ce har yanzu bai zo gabar da nake so ba, in har yana son Sasanci tsakaninsa da Mimi ya san in da zai same shi.
  Mommy ba ta fito ba sai da ta kira Asmau a waya dake ɗakin ta ta ce ta fita falo ta kai ma mijin Mimi ruwa da lemu a falo. Da to ta amsa mata sannan ta saka lulluɓi ta fita falon ta ganshi tsaye kamar yana kan ƙaya ba ta taɓa ganinsa ba sai sau ɗaya a wajen Kwallon da aka yi amman ta gane shi.
Cikin girmamawa ta gaishe shi ya amsa sau ɗaya kafin ya ce"Ina Mimin?
Sai ta yi shuru cikin mamaki kafin ta kalle shi cikin mamakin shi bai san Anty Mimi na kano ba ne?
"baka sa ni ba? Anty Mimi ba ta nan ta tafi kano."
Mirmishin gefen baki ya yi kawai domin in yace zai ɓata ransa ya rantse ds Allah sai ta raina kanta ya yarda ma kansa Mimi tana masa wasa da tunani da hankali.
Kitchen ta shiga ta haɗo masa lemu da ruwa da kofi saman faranti sannan ta kawo masa falon ta ja center table ta ijiye masa, Juya ya yi zai yi tafiyarsa sai ga Mommy ta fito Allah ba domin ta kira sunan shi ba so ya yi ya ficewarsa har shi za a yi ma Iskanci.
 Dole ya dawo amman tsabar kamar akan ƙaya yake bai ko cire sahu cikin takalmin da ke kafarsa ba, daga gefe ya tsugunna ya gaishe da Mommy kadahan Kadahan ta amsa itama cikin yar sakewa kaɗan.
 "Sannu da zuwa. Ba ku yi waya da Mimin ba ne? Ba ta nan tana Kano gidan Dr."
  Kawai sai ya samu kanshi da cewa ya kira ta bai same ta ba, kai tsaye Mommy ta ɗaga wayarta tana faɗin" Bari na kira ta, ka zauna a kan kujera mana nan ma ai duk gida ne."
A ransa ya ce ban ga gida anan ba amman a fili sai ya yi shuru kansa na kasa ya ji Mommy na faɗin" Ya ce wayarki ba ta shiga, ga shi ku yi mgana amman ki tabbatar da kin dawo yau ko gobe."
Daga haka ta miƙe ta isa har in da Aji yake ta miƙa msaa wayar hannunta ya amsa ita kuma sai ta koma ciki lokaci ɗaya tana kwalama Asma'u kira.
 "Wai ke a tunaninki wahala kike son ba ni?
Uhm ba za ki iya ba ni wahala ba Fatima, sai dai mu wahalar da juna."
  Mimi ta yi yar dariya kafin ta ce"Sorry fa, na je duba matar ɗan'uwana ne."
"Da izinin wa kika tafi?
"Da izinin mijin da zai sake ni kwananan mana."
Baki ya buɗe kafin ya yi mgana ta yi saurin cewa" Shi ya ce in na ga dama na wuce  Abuja ma shi ya sa na tafi."
Kai ya jinjina ba tare da ya yi mgana ba Daga can bangaren ta ce"Ko za ka ƙariso kanon ne? Wlh ina gidan Dr."
  Kasa ma mgana ya yi, domin ba shi da abun cewa dakyar ya samun bakin cewa" Ki sani dai akwai nauyin igiya uku a kanki, duk wani abun da za ki yi na saɓa ma mijinki Mala'iku suna rubuta miki, gwara ma ki sani ba ni kika yi nawa ba kan ki kika yi ma wa."
Daga haka ya kashe wayar kawai ya yi shuru ya na furzar da iska daga bakin shi,Da gaske ne Mimi ta fara bashi Wahala, da niyarsa ya yi tafiyarsa amman Mommy ta hana shi tafiya ta ce sai ya tsaya yq huta ya ci abinci sannan,  kuma kamar an rufe masa baki sai ya kasa yi mata Gaddama haka ya zauna a falon gidan su Mimi a ɗaɗare. Har Asma'u ta gama yi masa lafiyayyan fride rice da naman kaza an yi Pepe. Da farko ya so ne ko ruwa bai zai sha ba sai ga shi har abincin sai da yaci daman da yunwa ya fito ko karyawa bai yi ba. Ya kusa ma yin abun kunya kaɗan ya rage abincin sai daga baya ya riƙa jin haushin kansa.
  Karfe biyu da wani abu ya baro gidan, Mommy ta jaddada masa Mimi za ta dawo kuma da kanta za ta dawo da ita gombe,  duk da bai wani saki jiki ba amman shi kan shi ya yi mamakin kanshi ko a tarihi bai ɗauka kafarsa za ta kara taka wannan gidan ba, sai ga shi a karo na biyu ya dawo saboda Mimi. Airport ya je ba jirgin gombe dole ya nemi hotel ya kama ya kwana da safe ya samu jirgin Gombe zuwa sha biyu na rana yana gidansa kwance yana tunanin Yadda zai yi ma Mimi rashin Mutumci in ta dawo ba dai shi za ta wahalar ba jiya ba har tana tura masa sako.
 "Ya gajiyan tafiya? Mommy ta ce yau dai Aji ya ci abincin gidan Major Kabir Dabo. Na yi mamaki ƙwarai amman na ji daɗi. My ex husband."
  Ko ba Ex ba haka ya rika maimaitawa shi kaɗai, wata zuciyar ta ce ko dai ta samu wani da take yi masa haka?
Zabura ya yi cikin ta shin hankali, saƙo ya tura mata tunda ba ta ɗaga wayarsa.
 "In na sake ki kina da tabbacin akwai wanda zai aure ki ne a bazawara?
  Tsakanin saƙon shi da nata mimtina huɗu ne ta turo masa da amsar da ya kusa barazanar yafiya da numfaahin sa.
 B"E, mun daidaita da shi,  kai kaɗai yake jira mganar shi ta je wajen Daddy. Ya na sona sosai domin tun kafin na aure ka ya so ni, sai na zaɓe ka a tunanina kana sona sai daga baya na gane cewa na yi rashin masoyin ƙwarai da kaina na neme shi na bashi hakuri. Saboda haka ka sani aurena da kai ya ƙare Mansoor.
Ina jiran takardan saki na."
Fatima Kabir Dabo.
  Wannan saƙon na Mimi kaɗan ya rage bai kashe shi da ranshi ba,Allah ne ma ya sa kwanan shi na gaba. Da gaske take yi ta nemi wani namijin? Lalle akwai ƴaƙin duniya na uku matukar akwai wanda ke ganin matarsa da sunan so.

*BAYAN KWANA HUƊU*
A cikin kwana huɗun da suka shuɗe duk a daddafe Mansoor ya yi su, duk yadda ya so ya fushi da Mimi kamar yadda ya so a farko tun bayan dawowar shi daga Abuja saboda ta ba shi haushi. Sannan tunda ya fahimci wahala take son ba shi ko ta yi ramako dalilin haka ya so ya share ta ya fita batun ta ya ga dai ƙaryan tsiya sannan kuma ya ga iya gudun ruwanta, shi ba ita ta fi ba shi baushi ba sai Iyayenta da suka zama tsoffn kawai suna kallon ta tana yawo gari gari da auransa a kanta amman a ka rasa mai tsawarta mata, ko ma me ya faru ai bai ce ya sake ta ba, ita ta ga dama ta yi tafiyarta shi kuma lokacin ransa ya ɓaci ba zai iya tsayawa yana ba ta hakuri.
  Amman tunda ta tura masa saƙon wai ta samu wani. Ya ji kasa sukuni maganar ta ƙi barinsa ya zauna Lafiya barcin sa ma ragagge ne. Baƙin kishi gare shi shi fa a tsarin rayuwarsa in har ya riga matarsa mutuwa Allah zai bar wasiyyan in ta sake aure bai yafe mata ba, ba zai iya ɗaukan wannan kwamacalan ba a ce in da ya shiga ya yi nomansa wani ya shiga ya ba za ta shi hajar ba zai iya ɗaukan haka ba. Ballantana yana raye a duniya nan Mimi ta je tana kula wani, ya fara tunanin waye ta ke nufi? Ko dai wannan sakaran ɗan'uwan nata ne? domin ai ya san labarin shi a bakin Makama In ko hakane lalle daga Mimi har iyayenta zai ɗaga musu hankali. Sannan ko da ya ce ba zai ƙara nemanta ba ya kasa, ya sake kiranta amman wayarta a kashe amman bai haƙura ba, karin abun ma ko barci yake yi sai ya riƙa mafarkin ya ga Mimi da wani ta na ta masa dariya, a kwanaki nan barcinsa duk babu salama da sukuni a cikin sa.
  Duk yadda ya so ya nuna bai damu ba ya kasa damuwar har ta fara bayyana a saman fuskarsa baya samun cikakken barci haka za ka ganshi zuru zuru,  duk kauce kaucen sa na kada a fahimci Mimi ta ci nasara a kanshi ya kasa. Duk kuma tunaninsa na ya share ta shima ya kasa tuni zuciyarsa ke rinjayansa ya bi ta can kano, wata kuma zuciyar na hana shi, amman kuma wata na tunkuɗa shi saboda samun natsuwar shi, Ga shi har a Lokacin Inna sama sama take yi masa ya bata hakuri bai san adadi ba sai ta ce ita bai mata komai ba, ya yi mata maganar Mimi ya ce ta kwantar da hankalinta za ta dawo kai tsaye ta ce masa wannan kuma abin da ya shafi rayuwarsa ne ita nufinta ta fita a ciki, In ya neman masu  mai faɗa ne ya nemi dangin ubansa ita kan ta gaji da bin bayansa ba shi kaɗai ta haifa ba. Har Baba Ɗanjuma ya gaji da yi mata mgana ta kafe ta ce ita wlh ta yafe masa ɓacin ran da ya saka ta amman kuma ta ƙi ta koma masa kamar baya.
  Yana ma dai zuwan gidan ne domin ya zame masa dole amman ba ya jin daɗin gidan kwata kwata. Sai dai saboda Junior in ya je gidan da ya gansa zai ɗane shi yana murnan ganinsa in ko ya ce zai fita da shi Inna ta fara faɗa kenan ta ce in nesa zai yi ka da ya fita da shi, Shi dai ai na shi ban hakuri ne sai dai ya je ya yi yawo da shi cikin Camp ɗin su, Ko kuma ya yi yawo da shi acikin mota ya na siya masa kayan kwalama da kuma kayan wasa.
  Ya so cikin satin da zai shiga ya je Kano duk da baya samun wayar Mimin amman hakan bai samu ba  baya samun shima lokacin kansa, wani girma ne Allah ya ba shi a sanadin wannan kwallon kafa. Matasa matasa dake Gombe da zagayenta suna yawan zuwa wajen sa neman karin bayani ko wani taimako,  duk da shima ya dan ƙwallo ba ra'ayinsa ba ne sannan ba burin shi ba ne, amman tunda abin da Allah ya zaɓa masa kenan sai ya rumgume shi hannun biyu, tunda shine komai na shi yanzu komai zai zama ko ya zama a wannan rayuwa sanadin wannan sana'ar ne a farko bai wani ɗaukesa da wani irin Muhimmanci ba amman daga baya sai ya rike abun ya san Allah ne ya yi masa kyakyawan zaɓi ta hanyar da bai za ta ko tsammani ba.
   Har satin ya ƙare. Bai samu yanke shawara ba, a satin kuma da ya shiga suna da traninng saboda watan gaba suna da buga wasa, to duk ba ya samun zama sannan Baba ma ya kira shi kan maganar Walida da Mariya ya ce zai shigo gidan su yi mgana.
Abin da ya sa ma ya yi musu shuru ba su ci Jamb ba, ya na tunanin su jira wata shekara su sake rubutawa, sai su tafi jami'ar Gombe kamar yadda ya yi ra'ayi duk da ya san Baba aure yake so su yi saboda tsarin gidan wanzamai kenan ba'a dogon karatu a gida.
Suna mgana da Mu'azzam shi dai ya damu ya zo kanon nan ya yi bikon Mimin sai ya riƙa nuna masa zai yi tunanin har a lokacin bai gama gaya masa ga abunda ya yanke ma ransa ba., daga baya kuma sai ya ce ko ya na son zuwa ba shi da mafita tunda wayar Mimin tana kashe ne ta ina zai iya sanin adireshin gidan yayan nata.
Sai Mu'azzam ya ce ya na da lambar Dr. Sulaiman saboda tun a wajen ɗaurin auran shi suka karɓi lambar juna tun wata hira da ta shiga tsakaninsu ya gaya masa a kano ya ke aiki, to tun a lokacin ayyuka ya sa ba wanda ya neme wani a cikin su.
  Mamaki ya kama Aji cikin ɗan shan kunu ya ce"Me kuka haɗa da su da kake ijiyar lambobin su?
Mu'azzam na dariya ya ce"Mun haɗa mana, tunda Yayana na auran ƙanwarsa ai an zama ɗaya in sha Allahu"
Uhm kawai yace domin ya ga Mu'azzam ne da Kalan dangi,  har ya na cewa kada ya damu zai raka shi gidan in ya zo kanon,  shi kuma ya ce bai saka shi ba, kuma ya ƙi gaya masa ga lokacin da zai zo ya ce kuma in ya dame shi zai fasa zuwa daga nan Mu'azzam ya kama bakin shi.  Bangaren su Nasir da Makama sun yi fushi sun ce in dai Aji bai ba su haƙuri ba to ba za su haƙura ba.
Mu'azzam ya ba su haƙuri a madadin sa amman Nasir ya ce ya fita a wannan faɗan ba ruwan shi, shi ko gogan ya manta da abin da ya faru suna can sun ɗaukan ma kansu da Mu'azzam ya kara mgana sai cewa ya yi wani abu daman ya faru ne? Ya fahimci Nasir ya koya ma Makama banzan halinshi, shi yana da abubuwan da suka sha masa kai ba shi da Lokacin tunawa da abin da ya faru in kuma suna jiran ne shi ya Kira su ya ba su haƙuri alhalin shi dai bai san ya yi musu laifi gaskiya su yi ta jira. Suma ɗin fa su san halin shi kawai saka ma rai wahala ne amman Nasir na kira Mu'azzam ya ji ina aka kwana, saboda ya damu ko ya ya zai yi fushi da Aji abokatansu ba karya ba ne.
  Kimanin shuɗewar sati biyu Sannan ya samu natsuwar kansa.  Ranar Asabar da Yamma ya shiga anguwan Arawa saboda maganar da za su yi da Baba, anan ya yi sallar Mangariba da Isha'i tare da su Baba A masallaci. Su Baba Sani har suna tara shi gefe suna mai faɗan zama haka ba amfani ya kamata ya ƙara aure, Baba Sani ya ce akwai yar abokinsa mallam mati in yana so yarinyar uwarta Jajir tunda Bafullatanace, kuma ta dauko kyan uwar ne, Baba Ɗanlami yace gwara dai ya zo ya duba a cikin anguwa in da ake ganin mutumcin ba inda ba'a ganin shi a wata tsiya ba.
Duk bai katse su ba sai da su ka gama koro jawabinsu sannnan ya gyara tsayuwa yana faɗin" Na gode Baba da kulawa. Amman ni ban saki matata ba, ta je gida ta huta ne amman za ta dawo soon in sha Allahu."
Yasan harda kuɗi suke bukata a hannun shi haka ya ba su 20k kowanne suka karɓa suna washe baki, duk da yana da abin da ya fi haka amman ba ya sakar musu kuɗi tunda yasan halinsu ba zuwa gidan suke yi su ba ma matansu a ji daɗi ba Sharholiyansu kawai su ke yi acikin gari shi ya sa ko kayan abinci ya gwammace ya ba ma Auwalu ya siya musu ya kai musu.
  A kofar gida suka samu keɓewa da Baba Ɗanjuma ya yi masa mganar Walida da Mariya ya ce zaman su ne ya ishe sa ba sun gama karatu ba?
Mansoor ya ce" Eh sun gama matakin sakandiri ba, Ina so su cigaba har matakin jami'a in sha Allahu."
Baba ya yi shuru kafin ya ce"A'a ni na fi son kowacce ta kama ɗakin ta kamar sauran ƴayana."
Mansoor ya ce"To Baba, sun samu maneman ne?
Baba Ɗanjuma ya gyara zama kafin ya ce" To ban sani ba, amman abin da ya sa na kira ka kenan, ka kira su dukkansu ka zauna da su ka ji in akwai waɗanda ke nenan su, in ka ji akwai sai a bincika in an aminta da nagartansu shikenan."
Mansoor ya yi shuru kafin ya ce"In kuma babu fa? Baba Ɗanjuma ya ce shikenan sai ka ba su daman fara yin zence har Allah yasa a dace.
Bai yi gaddama ba ya ce zai yi mgana da su in ya shiga cikin gida anan waje ya bar Baban wajen abokinsa Mallam Hashimu ya na ko shiga da Mariya ya fara cin karo tana wankin kayan da za ta saka gobe a dara nan shi bai ma ganeta ba sai da ya ji tana gaishe shi sannan ya tsaya ya na kallonta shi ya daɗe ma bai ganta ba.
 "Ke ina kike zuwa, ba na ganin ki a cikin gidan nan?
  Haka ya faɗa lokaci ɗaya yana kallonta da sauri ta ce" E. mm ina gidan Yaya Zuwaira ne."
Kai tsaye ya ce"Me ya sa kika je can? 
Sai ta kasa mgana kanta na kasa dai dai lokacin da magajiya, ta ɗago labule ta Fito ta na kallon su, shi kuma ko kallo bata ishe sa ba kawai sai ya juya ya na faɗin" Barka da dare, ke Mariya ki same ni a ɗakin Inna zan yi mgana da ku."
Yana gama faɗin haka ya yi wucewarsa Magajiya ta bi shi da harara. Bai ma san tana na yi ba tsaki ta yi lokaci ɗaya tana Kallon Mariya" Ko zai ce ki daina zuwa gidan Zuwairan ne tunda shi ne uban Ɗanjuma?
Mariya ta kalleta kafin ta ce"Kai  Magajiya."
hararanta ta yi kafin tac e" Dilla ta fi can sakara, kuma kije ki dawo ki gayamin abin da ya ce."
Mariya ba ta kara mgana ba ta dai shanya kayanta daman ɗauraya take yi, ta wuce Bangaren Inna Meri ta samu ɗakin Maeesha a sakaye tunda Yaya Saddiqun na gari tun shekaranjiya ya shigo garin sai firita take yi tana shwagaɓa ita mai ciki, a falon Innar Daga Walida sai shi Junior ma ya yi barci Inna Meri kuma barci take ji bayan sun gaisa ta ce za ta shiga ta kwanta ta huta amman ba ta fara barcin ba ta ji yana tambayansu ko suna da ma su son su?
  Mariya da Walida suka kalli juna cikin mamaki, ita dai Mariya tana da samari ita kuma Walida ba ta da wani takammame, Tunda ba tsayawa take yi da samarin ba, Samnan ba ta da waya Inna ko yar ganin dama ce, in ta ga dama ko wayar ma walida sai ta yini ba ta gani ba Innar ta yi boyon kayanta mariya ko tana da waya wani Saurayin ta dake sonta ya siya mata.
Ganin duk sun yi shuru ya sa ya yi gyaran murya yana faɗin" Baba na son ya aurar da ku, ni kuma ina son ku yi karatu wacce take ganin ta na da wanda ke sonta sai ta yi mgana."
Walida ta yi shuru, kafin ta ce"Ni dai ba kowa, zan fi son na cigaba da karatuna Yar jarida nake son zama kamar Anty Mimi"
Bai ce mata komai ba tunda hankalinsa na kan wayar hannunsa ne.
 "Ke fa?
Ya faɗa ya na cigaba da duba wayarsa, murya can ƙasa mariya ta ce"Ni.. ni akwai wani."
"Ina yake?
Ya haka ya katseta da sauri ta ce" A tudum wada. Yaya Auwalu ma ya san ashi."
Kai ya girgiza kafin ya ce"Ok zan yi mgana da Auwalu ɗin, ke kuma tunda ba ki ci Jamb ba  ba za ki zauna hakanan ba zan nema miki ko yar diploma ki je ki yi a kan na'ura mai ƙwalƙwala, kafin wata shekara sai ki sake rubuta Jamb ɗin mu ga Abin d Allah zai yi."
Gabaɗayansu su ka yi masa godiya,  nan ya bar su ya fita bayan ya ce Walida ta gaya ma Inna ya tafi, ya so ya gaya mata gobe zai je kano amman kuma bai samu fuska ba, Ita ko Innar ta na jinsa mirmishi kawai ta yi, ko da ace shi ɗin yana da fitina amman kuma yana da kyakyawan hallayan da fole a ɗaga masa kafa. Tana jin su walida na kuskus a falo, Ko da ce ma Mariyan ba ta da saurayin Magajiya ba za ta bari ta cigaba da karatu ba, aure za ta ce ƴarta za ta yi, Walida kuma ta san ba ta da wani saurayi sai tarkace ita ba za ta saka baki ba tana da uba da Sauran yayyenta abin da su ka yanke a kanta ba za ta ja ba.
  Yana fita su ka kusa cin karo da Saddiqu da ya fito daga cikin ɗakin sa daga shi sai gajeran ƙaramin wando, Kallo kallo suka yi ma juna shi da Aji, kwarjini ya yi masa yasa ya ba shi hannu su ka yi musabaha duk da ya sha alwashin ba zai ƙara gaishe shi ba, sannan ga gulmar da Aishar ta kai masa amman ga shi ga Mansoor ɗin ya kasa masa wata mgana.
Shi ko kallon kasa da sama ya yi masa kafin ya ce" ya kamata dai kasan a yanayin da za ka riƙa fitowa, nan gidan akwai iyayenmu akwai ƙannen mu bai kamata ka riƙa fitowa haka ba."
  Yana gama faɗin, ya saki hannun shi ya yi wucewarsa ya bar Saddiqu na bin shi da harara sai da ya tabbatar da ya bar shashensa sannan ya saki tsaki yana faɗin" ƴan ƴan, sarkin iyayi ai sai ka hanani ni da gidan ubana."
Daga baya kenan.
********
*03rd Febuary 2023*
Ba a motarsa ya shirya tafiyan ba. Sai ya shirya tafiyar tasa a motar haya. Takwas na safe yana tasha kafin tara motar kano ta ɗaga da Aji aciki kuma har a lokacin yana kiran wayar mimi amman amsar ɗaya ne tana kashe ne, Daman tun kwanaki ya saka Mu'azzam ya tura masa lambar Dr. sulaiman ɗin bai kuma kira shi ba sai da ya sauka tashawajen sha biyun saura na rana sannan ya kira shi.
Wajen kira biyu ya yi masa ana uku ne ya ji an ɗaga kiran da sallama, shima sai ya amsa masa suka gaisa.
"Ba ka gane wa ke mgana ba ko?
Dagacan bangaren Dr. sulaiman dake haraban asibitin Aminu kano ya fito daga duba Patient ɗin da ya yi ma tiyata jiya ya samu Kiran Aji.
 "E wlh ban gane ba. Lambar ba bu suna.".
 "Sunana Mansoor Aji, mijin ƙanwar ka Fatima Mimi."
  Mirmishi ya suɓuce ma Dr. Sulaiman yana gyara zaman gilashin da ke idonsa ya ce" Allah sarki, kasan da ya ke ba mu taɓa waya ba shi ya sa ban ɗauki muryan ba."
Aji ya jinjina kai kafin ya ce" Gani na sauka a tashar Kano. Adireshin gidanka nake so, na zo wajen matata ne."
Ciki mamakin da har ya bayyana saman fuskar Dr Sulaiman ya ce"Ikon Allah, ok to yanzu na shigo asibiti ne na duba patient ka gaya min tashar da ka sauka sai na ƙariso  na ɗauke ka ko?
Sai Aji ya waiwaya ya ga sunan Tashar ya faɗa masa sai Dr ya ce ga shi nan tafe in sha Allahu.
Sannan suka yi sallama ya ƙarisa wajen motarsa ya buɗe ya shiga. Sai da ya hana Mimi tafiya amman Daddy ya ce a kyaleta tunda dai har ya ji labarin ya bita wajen Hajiiya kuma ya taka har Abuja saboda ita amman kuma ba ta bari sun haɗu ba, Ya yi mata faɗan ta koma Gombe amman Mimi taki jin mganarsa yanzu kuma bai san da wani yare zai faɗa masa Mimi ta bi Madiha da mijinta zuwa Umra ba.
  Yana wannan tunanin cikin lokaci ya isa ta shar Allah ya taimake shi bai haɗu da mugun Goslow ɗin kano ba, daga bakin tashar ya tsaya saboda in ya shiga wajen fitowa ne matsalan tunda tashar Kano Line ne sai ya kira layin da Aji ya kira shi da farko ya ce ya ɗan Fito daga tashar ya na nan a bakin tashar a wata mota mai ruwan toka.
Ba su sha wahalan gane juna ba, Dr Sulaiman ya fara gane Aji tunda ya san shi, shi kuma Aji fuskar Mimi ya gani a fuskar shi sannan ya ɗaga masa hannu kuma ga shi a jikin mota mai ruwan toka.
Aji ya na sanye da shadda mai ruwan toka ɗinki zamani ya dora bakar dara a kansa takalmin kafarsa sahu waje ne. Sai wayarsa kawai dake hannunsa.
Bayan ya ƙariso suka yi musabaha sannan Dr Sulaiman ya buɗe mai gaban mota ya shiga suka ɗauki hanyar cikin gari. Gidan Dr na anguwan sharaɗa ne.
  Suna tafe Dr. Sulaiman na jan sa da hira shi kuma ya na amsa masa ɗaya da ɗaya, yawanci kan mganar wasa ne, Dr na zolayansa da cewa za su riƙe shi ya buga musu wasan kano Pillars da kuma Gombe United mirmishi kawai Aji ya yi amman bai yi mgana ba.
Su ɗan ja lokaci kafin su isa gidan, tunda da nisa, sun isa gidan ɗan madaidaci mai kyau da shi har sai da ya burge Aji.
A Haraban gidan ya faka motan suka firfito Aji bai yi niyyan shiga cikin gidan ba sai kawai ya ce"Ka yi mata mgana kawai."
Sai Dr ya ce" Haba dai ka shigo mana bakomai nan ma gida ne."
Sai Dr ya yi masa kwarjini ya sa ya bishi suka shiga ta falon ɓakin sa na kofar waje.
Sai ya ce Aji ya zauna bari ya shiga ya fito sai ya jinjina masa kai, ya samu ɗaya daga cikin Kujerun falon ya zauna yana ɗauko wayarsa yana dubawa.
Ya so ya kira Mu'azzam sai kuma ya fasa, yac e sai ya gama rigimarsa da Mimi sannan zai neme sa.
  Dr. Sulaiman kuma na shiga cikin gidansa ya iske Jawahir a falo turus tana zaune da tsininin cikinta a gaba. Yara duk ba sa nan suna Mandawari sun je gidan kakanin su..ta na ganin shi ta sakar mai mirmishi lokaci ɗaya tana faɗin"Ka dawo da wuri yau."
Yana zama gefenta yac e"Kinsan ba aiki na je yi ba, duba Patient ne kawai."
Sai ta gyaɗa kai ta yinkura ta mike dai dai lokacin yake faɗin" Kun yi mgana da Mimi tun bayan tafiyar su Umra?
Jawahir ta ce"Sau ɗaya muka yi mgana lafiya dai ko?
Sai kawai ya miƙe yana faɗin"Bako gare ta. Mijinta ne ya zo."
Jawahir ta zaro ido kafin ta ce"Yana ina?
Sai ya nuna mata falon baƙi yana kora mata jawabin yadda aka yi ya ƙarishe da faɗin", na rasa me zan ce masa."
Jawahir ta ce"Gaskiya ba daɗi, tun zuwansa Abuja na yi ma Mimin faɗan ta yi hakuri ta koma gida ta saurare shi a kallah dai ai ya nemata, ina amfanin wannan abu kuma? Ai sai ya ɗauka kuma mutanen banza ne."
  Dr ya mike lokaci ɗaya yana fadin"Daddy ne duk ya ke biye mata, amman yanzu dai haɗo min ruwa da lemu akwai abinci?
Sai ta ce sai da miya amman bari ta dafa ko shinkafa ne da Ssauri sai ya ce ta hanzarta, Ta wuce Kitchen duk da cikin ta ya girma amman matar likita ce motsa jiki a wajenta na da matukar amfani.
Shi kuma Dr. Sulaiman sai ya kira Daddy bai dauka sai da ya ƙara gwada kiran shi sai ga shi ya ɗauka sai daga baya ya tuna yau oahadi ne, bayan sun gaisa sai ya ke gayamasa zuwan Aji tare da cewa"Daddy ina jin kunya me zan gaya masa?
Kai ya ce"Ka gaya masa gaskiya mana, miye abun ɓoye ɓoye."
Dr Ya yi kasaƙe bai yi mgana ba jin haka ya sa Daddy ya ce"Ka ga kada ka damu, in har yana da hankali ya san in da zai zo komai ya warware."
Ya kashe wayarsa ya na yar dariya ɗan tselen uwa ashe dai ƴa na son fiyar ta shi har yanzu, in gaji da zagaye zagaye zai neme shi, a lokacin shi kuma zai  gaya masa matsayarsa.
Jiki a sanyaye Dr. ya kwashi farantin ruwa da Lemu ya kai ma Aji dake zaune a falo har ya fara auna Mimi ta shigo falon nan ya fara balbaleta da faɗan sa amman maimakon ita sai Yayanta ya kara gani. Da ya ce ba zai sha ruwan ba sai ya nuna bai ji daɗi ba shi ya sa sai ya tsiyaya ya sha kaɗan shi da Babban shan ruwan shi ya ga Mimi a gabansa.
Amman sai ya ga ba ta zo ba,.Sannan Dr na zaune bai yi masa wata mgana ba sai ya gyara zama yana faɗin" Mimin ba ta nan ne?
Dr ya sauke numfashi kafin ya ce"Eh. Ba ku yi waya ba ne?
Aji ya maimaita E, cikin mamaki kafin ya ce" Ba ta nan?  To ta na ina?
Ya faɗa cikin mamaki sannan lokaci ɗaya ya na ɓoye takaicin sa.
  Cikin ɗan jin nauyi Dr ya ce"Tana Umra. Ta je Lagos wajen Madiha to ita da mijinta za su je Umra sai ta bi su suka tafi tare daman tana tare da Internationl ɗin ta, na ɗauka ma ko kun yi waya ne ta sanar maka?
  "In ta sanar da ni ai da ba za ka ganni ba., Ni ba ta kirani ba asali ma na ɗaɗe ba na samun ta waya, kenan ka ga tafiyar da take yi ba da izinina ta ke yin su kuma, tunda har gobe ina matsayin mijinta ban ce na saketa ba, sannan ban ce ta yi yaji ba ganin damanta ne sai na kyaleta saboda ita mace haka t ke in ta gaji da abu sai ka bata iska, Amman ace da yau sakinta na yi da iddata ne akanta kuna Iyayenta za su  barta ta riƙa yawo gari gari? Yanzu ma wata kasar ta fi ba tare ni  Mijinta na sani ba tsakanin ga Allah hakan da ta yi ya dace ko a bangaren zamantakewa kafin ma a shiga mganar Addini.?
  Aji ya karishe faɗa yama mai ƙura ma Dr Ido shi kuma sai ya jinjina kai kafin ya ce"Tabbas bai kyauta ba amman ka yi haƙuri, ni kaina ban san da tafiyar ba sai ana gobe tashin su amman zan kira wayar Madiha tunda kamar Mimin ta kashe wayarta zan gaya mata ta dawo akan lokaci."
  Mansoor Aji miƙewa kawai ya yi lokaci ɗaya ya na saka wayar a cikin aljihun gaban Rigarsa kafin ya ce"A'a ku ƙyaleta kawai."
Takaici ne da ɓakin ciki suka hana shi mgana Dr na roƙomsa ya tsaya ya ci abinci ya ce ba zai tsaya ba.
Cikin jin nauyi Dr.Sulaiman ya ce"To haka za ka koma baka ci komai ba?
Sai kawai ya samu kanshi da Cewa"Ba wani damuwa, da yake ma kasan kanina SP ne a nan garin zan je gidansa mu haɗu."
Haka nan kawai ya ji yana faɗin haka, Dr Sulaimam duk bai ji dadi ba hakanan suka yi sallama ya rako shi har waje yana kara bashi hakuri shi kuma ya ce bakomai Saboda ya raunana Allah Mimi ta kure hakurin shi zuwa yanzu ya rasa matakin ɗauka a kanta duka matakan ƴakinsa sun rushe da gaske take yi abij da ta faɗa ba za ta bari su yi mgana ba, kuma da gaske take yi ta hakura da auran shi.
  Sai yaji duk ya damu wata zuciyar na gaya masa duk laifinsa ne me ya sa a daran bai tsaya ya bata hakuri ba? Sai ya fara jin Tsoro kada Mimi ta suɓuce masa a karo na biyu in wancan karon ya sha wannan karon ba zai iya sha ba kam.
Sai dai kawai Mu'azzam ya samu wayar Yayan na shi ya na tambayan shi yana ina? Shi kuma lokacin ya na Office ya zo saboda mganar Cases ɗin wani maraya da dangin babansa suka cinye ma gado.
Sai ya ce masa yana Office abun mamaki Ranar da ta zama ranar tarihi ga Mu'azzam kawai sai ji ya yi Aji ya ce ya tura masa adireshi ga shi nan zuwa.
  Ko kafin ya kariso ya fito haraban Division ɗin na su ya na jiran shi,.Yana sanye da kakinsa ya fito a matsayin SP M.G ƊANJUMA, wato Mu'azzam Gaddafi Ɗanjuma.
Bakin nan yaƙi rufuwa karon farko da Mansoor zai kawo masa ziyara wajen aikinsa,.Sannan a karon farko za su haɗu da kaki a jikinsa.
Sun kuma haɗu, Mansoor sai da ya ji wani iri ganin ƙanin nasa cikin uniform Rumgume shi ya yi kamar ya samu karin girma zuwa DPO tsabar murna da zumuɗi.
Sai ga Mansoor a kayattacen Office din ƙanin nasa gwanin burgewa.
Ba wani takarce bayan wajen zama sai daga can haka wasu kananun kujeru.
A kwai hotunan gwamma garin sai na Sarki  a saman teburin Mu'azzam kuma akwai hoton Junior sai a gefe hoton Mansoor ne da kayan kwallo a jikinsa ya yi ɗan mirmishin gefen baki.
  Mansoor sai da kwallah ya tarun masa a ido, ya yi saurin basarwa, Mu'azzam ya rasa ina zai saka shi ya ji daɗi, nan da nan ya saka aka haɗo masa shayi ya na kuma rawan jikin tambayansa abin da zai ci kawai sai ya yi mirmishi kafin ya ce" Ka natsu, ai yanzu na zo ni da zan ƙarisa har gida in sha Allahu."
Mu'azzam ya ji kamar an yi masa bushara da gidan aljannah jiki na rawa ya kira Hibba ya gayamata suna da babban bako a tanadi abinci bai gayamata ko waye ba amman yanayin murnan shi ya sa ta san baƙon mai muhimmanci ne.
Ba su zauma ba sai da su ka yi sallar azahar Kowa kuma sai Mu'azzam ya nuna shi ya ce Yayansa ne daman ko da ya ƙariso mutanen da zai gani ba su kariso ba sai da Mansoor ɗin ya jira suka gama ya sallame su sannan suka natsu yaya da ƙaninsa domin tattaunawa.
 "Allah ya sa dai kun gama mgana da Anty Mamin?
 Aji ya yi shuru kafin ya ce"Ban ganta ba, bata nan wai ta je Umra?
Mu'azzam ya zaro ido kafin ya ce"Umra? Topha? Ikon Allah."
Shi kan shi lamarin ya ba shi mamaki kafin ya ce" To kuma ba ku yi mgana a waya ba?
Aji ya girgiza kansa kafin ya ce"Na gaya ba na samun wayarta kwata kwata.".
"To me take so ne?
"Ƙure ni take son ta yi mana? Kuma kamar ta yi nasara, Mu'azzam na fara jin tasoro, ina jin wani tsoro na shiga na tsoron da ban taɓa  jin irin sa ba"
Ya faɗa cikin karyewan sauti, daga alamu kuma abin da ya ke faɗa daga karkashin ransa ne ganin yadda ya yi laushi lokaci ɗaya. Bai ma Mu'azzam damar mgana ba ya cigaba da faɗin.
  "Mu'azzam kana tunanin Mimi za ta dawo mu cigaba da zama? Ko kana tunanin abin da ta faɗa da gaske ne?
Mu'azzam ya ji tausayin Yayan nashi cikin kwantar da murya ya ce"A'a ni fa ina ganin akwai abin da kake yi mata ne ba ta so, in za ku zauna ku samu daidaitu za ta dawo in sha Allahu."
  Aji ya dafe kansa lokaci ɗaya yana faɗin" To ta ƙi ba ni damar haka? Allah ba zan mata faɗa ba zan saurareta wannan karon, sannan ina ji a zuciyata zan iya mata abin da ta ke so, mganar gida kuma sai in da take  so za ta zauna na janye duka sharuɗda na a kan ta."
Ya faɗa lokaci ɗaya yana tagumi kafin ya cigaba da faɗin "Mu'azzam na taɓa ga ya maka ina son Mimi? Na taɓa ga ya maka itace rayuwata?
Ya faɗa yana mai kallon ɗan uwan na shi Mu'azzam ya yi ajiyar zuciya kafin ya ce" Na san kana sonta mana amman abin da ban gane ba me ya sa bayan ka same ta ka kasa nuna mata wanman son? Me ya sa kuma ka ga ya mata ba ka sonta?
"Ba ni da wani dalili Sai na jin hauahin abin da ya faru a baya. Sannan Allah ni fa ba gaskiya na faɗa ba, kawai dai na faɗa saboda ta ji haushi, kuma ita ta ja na faɗi haka saboda ita ta riƙa ja na da maganganu."
Haka ya faɗa yana rike fuskarsa yana sakin huci Saboda tsoro ne ya shigesa  tsoron rasa Mimi a wannan karon. Har ga Allah tabon dake zuciyarsa ya fara raguwa ga shi har ya zo Office ɗin kaninsa ya zauna suna mgana kai, ka ba ma zuciyarka aminci ma wani salama ne zama cikin kunci ba shi da amfani. Yau ɗin ranar sakin duk abin da ke damunsa ne haka ya riƙa yi ma Mu'azzan zan tuka na fita hayyaci da nadama.
  Sai Kawai Mu'azzam ya ce"Ina da shawara me zai hana in ka koma ka nemi Babanta Alhaji Hamza? Tsohon Sanata tunda shine Waliyinta?
Aji ya yi shuru kafin ya ce"Da na ce ba zan je ba, amman yanzu ai ba ni da zaɓi. Zan je in sha Allahu da zaran na koma."
Sun ɗan tattauna Mu'azzam na kara gaya masa in ya je ya kwantar da kai tunda sulhu ya ke so, Bayan nan suka gangaro kan mganar gida Mu'azzam na faɗin Bintu ta gaya mai Inna wulakanci take kwasa tun bayan dawowar Matar Saddiqu bangarenta.
  Aji ya yi ƙaramin tsaki kafin ya ce"Ka san Allah na kusa ɗauke Inna daga gidan, kawai dai ba na so Baba ya ga na nuna masa shi ya gaza ne."
Mu'azzam ya yi saurin cewa" Ni ma na yi wannan tunanin. Tunda Dai Magajiya ta fi ƙarfin  Baba ba ya iya tsawarta mata, Inna kuma kasan halinta ko dukanta za su yi ba za ta taɓa mgana ba."
Mansoor ya koma ya jingina da Kujeren da ya ke zaune kafin ya ce" Kar dai a yi wani abin da zai ɓata min rai, zan ɗauke Inna gaskiya a wannan gidan."
Mu'azzam ya ce"Ko Yaya Amina abin da ta ce kenan gidan duk ba daɗi."
Sun cigaba da tattaunawa har kan batun su Walida Mu'azzam ya ce hakan ya yi dai dai, Aji yac e da zaran ya koma zai nemi Auwalu kan mganar ita Mariya.
  Nan su ka shantake sai bayan oa'asar sannan suka ɗumguma zuwa gidan Mu'azzam d ke BUK old site. Sai dai Hibba ta ga Yaya Mansoor kamar daga sama  itama bakinta kamar zai yage, faɗi take yi" Lalle muna da babba  baƙo, sannu da zuwa Yaya Mansoor"
Ya amsa mata cikin sakewa abincin da ta yi sun fi kala huɗ nan suka baje suka ci suka sha suna ta hira kamar kada su rabu, Mu'azzam ya kira Inna ya sanar da ita ga shi ga Baban Inna itama kanta ta yi mamaki ta ce ya kyauta.
 Sun ɗauka ma ko kwana zai yi ya ce ba zai kwana ba. Sanin halin shi ya sa Mu'azzam bai matsa masa ba wajen shidda da rabi ya kai shi tasha ya hau mota sai da suka tashi ya dawo gida tafiyar dare suka yi sai wajen sha biyu ya iso Gombe, bai je gidansa ba a Camp ya kwana kuma evening Traning suke  dashi shi ya sa tun bayan sallar asuba ya kwanta barci ya kwashe shi. Bai ta shi ba sai da ya ji ana ta kiran wayar sa yana tashi ya Duba sai ga inna ta kira shi Bintu ma haka.
Sai ya bi bayan kiran yana duba Lokaci goma saura na safe, 
Wayar Inna ta na ƙara ba'a ɗauka ba, yana cikin neman Bintu sai ga kiranta sai ya ɗauƙa da sauti gabansa na faɗuwa yana tunanin ba lafiya.
Kuka ya ji ta na yi masa, da sauri ya miƙe ya na laluban rigarsa.
Cikin fargaba ya ce"Bintu me ya faru ne?
 "Faɗa ake yi a gida saboda Matar Saddiqu ta dagi junior har sai da ta ture shi ya fasa goshi, shi ne shi ne Walida ta yi magana Meesha ta ja ta da faɗa suka kama Kokuwa sai ta faɗi, Saddiqu na zuwa kawai ya rufe Walida da duka Inna ta zo ta hana ya tureta har sai da hannunta ya goce."
  Bintu ta faɗa ta na shesshekan kuka, Aji ya ji wani abu ya taso masa a ƙasan zuciyarsa. cikin maimaitawa ya ce"Ta goce? Ita Inna ce ya gotar don uban shi? Lalle ne ma."
Haka kawai ya ce ya kashe wayar daman ya saka riga kawai sai ya zura takalmi ya ɗauki key ɗin mota tabbas yau Saddiqu zai fahimci yana cin darajan mai daraja ne amman tunda har tura ta kai bango yau za'a buga final ɗin.

No 1 online shopping kenan inda zaku sami duk wani kaya da ku ke buƙata, tun daga kan kayan kicin, laceses, atamfofi, shaddoji kayan yara maza da mata ,da uwa uba magungunan supliments wadanda ba su da illa na manyan mata inda zaki fito ki yi das da ke ki zama abin sha'awa, ga kuma Arabian sabaya powder wacce baki taba cin karo da irin ta ba, ke dai maza shigo ki kwashi romon arziki a gidan mutunci da karamci a kai Miki kaya har inda ki ke babu fargaba.
Allah kaɗai ya kawo sa anguwan Arawa lafiya. Domin a yanayin yadda ya tuko motar nan a fusace ne yana kuma ganfala gudu kamar zai ta shi sama. Motar ma kusan a karkace ya iya faka ta a kofar gidan ko  key ɗin bai zare a jikin motar ba ya fito da sauri ya shiga cikin Glgidan abin mamaki har su Baba Sani da matan su suna gidan wai ace har Saddiqu ne zai ture Inna har sai da ta goce saboda rayuwa ta lalace gabaɗaya.
  Bangaren Inna Meri ya cika da mitane, su Gaje ma duk suna wajen abinn mamaki Baba Ɗanjuma ma yana wajen ko da yake ba abun mamaki ba ne tunda kaf ƴaƴan Magajiya da ita kanta sun fi ƙarfinsu lokacin da ya shigo ya iske magajiya ta riƙo Maaesha wacce ke wani lamgwaɓe wa tana kuka kamar wacce haihuwan ce ta zo, Binta na Kofar ɗakin Inna tana harare harare, Inna Meri na zaune a kasa a kofar ɗakin ta kanta a kasa Walida na gefenta tana kuka kamar ranta zai fita junior kuma na raɓe jikin Bintu ga goshinsa sannan ya sunduma sauran kuma duk  suna tsaye suna kallon Magajiya na ta bala'i tana faɗin Saboda mugunta mata da ciki za ki ja ta da dambe?
Lokacin da ya shigo Saddiqu ba ya gidan ya je ɗauko mai adadaita domin kai matar sa asibiti.
  Yana tsaye daga bayan su ba wanda ma ya san ya shigo gidan ya goya duka hannuwansa a bayansa yana ƙokarin sarrafa ɓacin ransa domin ji ya ke yi kamar ya je ya hambare Magajiya a wajen nan,  kuma abun haushi har Baba na wajen amman ya kasa tsawarta mata sai Harira ce ta kalleta lokaci ɗaya tana faɗin" Gaskiya Magajiya kina faɗan rashin gaskiya ne, shi abin da Saddiqun ya aika ma Meri da Walida ya yi dai dai kenan? Sannan ita matar ta shi da ki ke faɗin ba ta da lafiya ita ce ta samu karfin ture wannan yaron har sai da goshin sa ya samu rauni? Ya kamata mu rika gayama junan mu gaskiya Magajiya bakya kallon abin da ƴaƴan suka yi a matsayin laifi sai dai ƴaƴan wasu."
  Kafin ma ta dire maganarta Magajiya ta taso mata da cewa" Ba wani, yaro ya yi mata rashin kunya ba za ta dake shi ba? Ta ce ma mgana kawai ta yi masa ya daina zubar mata da ruwa a kofar ɗaki saboda sauro kawai sai ya shiga ɗaki yana kuka ita kuma wannan mara kunyan ta zo rama masa,  in tana da mutumci ai Saddiqu Yayanta ne amman ta yi ma matarsa rashin Kunya Aisha ta ce tana mgana ne ta ji ta cacumeta da dambe ko tausayin halin da ta ke ciki ba ta yi ba. Ban ga laifin Saddiqu domin ya kama ta da duka ba ai ta yi abun dukan ne sannan ita kuma Meri son kai ne da gulma miye na kokarin hana Saddiqu ɗaukan hukunci? Kuma ba da gangan ya tureta ba ita ta ja ma kanta, ai shi ne abin tausayi shi da yana zama zamansa an jawo masa wata laluran kashe kuɗi, in ma Allah ya takaita abun ya tsaya a iya kashe kuɗin kenan."
   Baba Ɗanjuma cikin mamaki yake kallon Magajiya da wani irin bacin rai a fuskarsa da cikin zuciyarsa abib da ya faru yau ya sa ya kasa mgana, Allah ya sa ya iya gyaran targaɗe ko karaya shi ya samu ya ja ma Inna Meri hannunta,  abin da ya ba shi tsoro shi ne ganin hawaye a idanuwan Inna daganan sao jikinsa ya ƙara yin sanyi ya rasa matakin da zai ɗauka tunda ga ita makiran sai kuka take yi tana dafe cikinta a cewarta a ciki Walida ta dake ta. Yau hatta su Baba Sani sun kasa yin wani sharhi kamar yaadda suka saba har Baba Ɗanlami yau dai sau ɗaya ya ce Magajiya ta yi shuru Saddiqun ya dawo a je asibitin a gani Allah ya sa ba wata nabbar matsala ba ne.
  Za ta ƙara mgana Baba Ɗanjuma ya daka mata tsawa ya ce ta yi ma mutane shuru ana cikin haka sai ga Mariya ta shigo tare da Yaya Zuwaira kusan lokaci ɗaya da Auwalu, Dalilin da ya sa a kasan Mansoor ashe tun ɗazu yana tsaye daga bayansu, ba su yake jira ba wanda ya ke son gani bai shigo ba so ya ke yi ya fara cin ubansa tukunna sannan ya ɗauka dai ya ci darajan mai daraja wlh da sai ya saka an kulle shi na tsawon wata ɗaya sakamakon abin dda ya aikata.
  Baba Ɗanjuma da ya gansa sai da ya ji Kunya, kansa ya sunkuyar kasa ma ya kasa mgana Zuwaira da Mariya suka nufi magajiya suna taya ta rike Aisha da take kara narkewa kamar ranta zai fita , ita ko Magajiya faɗi kawai ta ke yi ina Saddiqun ne shima ya je ya yi zaman shi, Bintu kuma wajen walida ta nufa ta duka tana lallashinta Harira kuma ta ƙarisa kusa da Inma ta riƙo ta tana faɗin" Ki tashi daga kasan nan Innar Mu'azzam, ki koma cikin ɗaki."
Amman Inna ta kasa tashi. Hawaye take yi amman tana saka hannunta guda ɗaya ta na gogewa,  Mansoor ji ya yi kamar ya mutu saboda Baƙin cikin dake cin ransa Inna suka saka kuka lalle nema. Shi fa kafin ya fara aiwatar da komai sai ya fara cin uban Saddiqu wlh, Auwalu ma lamarin bai yi mishi daɗi ba haka ya duka yana ba ma Inna da Walida haƙuri, Baba Sani ya juya ya na kallon Mansoor dake tsaye har lokacin hannunsa goye a bayansa yana cije leɓensa na ƙasa Ya ce"Kai kuma tsayuwar me kake yi, ka zo ka lallashi ita Merin ta koma ɗaki lamarin bai yi daɗi ba sai hakuri."
"Akwai wanda na ke jira ne."
  Amsar da Mansor ya bashi kenan a kausashe kafin kuma ya kalli Walida kukan ta ma ɓata masa rai ya ke tsawa ya daka mata kafin ya ce"Ki yi min shuru anan wajen," haka ya faɗa yana kokarin saisaita fushinsa a lokacin ji yake yi kamar ya mutu sai wajen ya yi shuru har mai kukan ƙaryan ta natsu Bintu ya kallah daga baya yana faɗin"Bintu kama Inna ku koma ɗaki."
Yana gama faɗin haka dai dai da shigowar Saddiqu da sauri yana faɗin" Magajiya ki kamota ga mai adaidaitan na samo."
Gadan gadan kawai ya nufo bangaren shi kuma Mansoor daman shi yake jira Kawai sai suka haɗe. Ya saka hannu ya ture Saddiqu sai da ya kusa faɗuwa kasa ya dago cikin mamaki domin ya ga waye ya yi masa haka kawai Mansoor ya daddage iya karfinsa ya tsinke Saddiqu da lafiyayyan marin da sai da ya ga hasken taurari, bai gama dawowa hayyacinsa ba ya ƙara masa wani, da sai da ya faɗi kasa ya bi shi ya saka hannu ya damƙo ƙwalan rigan shi ya ɗago shi sannan ya ƙara masa wani marin mai shiga jiki sannan lokaci ɗaya ya ture shi da ƙarfin da sai da ya faɗi kasa. Kowa sai ya buɗe baki yana kallon ikon Allah Baba Ɗanjuma kuwa saboda jin daɗi da karfi ya ce"Na gode maka mansoor, kayi masa dukan tsiya."
   Harira ma ta ji daɗin hukuncin Gaje dai ba wanda ya gane yanayin ta, Baba Sani da Baba Danlami sai faman subhanallahi suke faɗi kawai domin Saddiqu ya maru lokaci ɗaya har shacin hannu ya bayyana a dama da haunin fuskarsa sannan jini na bin hancinsa kenan haɓo ya yi. Zuwaira ta kira sunan Mansoor cikin tsawa tana faɗin kada ya kara taɓa mata kaninta Auwalu na gefe ya ce"Wlh ya yi min dai dai gwara ya kara masa tunda ba shi da mutumci."
Bintu ko kamar an sakata a Ajannah har Walida mai kuka ta ji daɗi, yau kam Inna na zaune amman ba ta hana ba. Lalle tura ta kai vango magajiya kuma tsaabar ruɗewa ba ta san ma ta saki mai ciki ba tana mamakin wai Agola ne ya kama ɗanta da duka ita kuma Maeesha ba ta san ma ta tsaya da kafafunta ba jikinta ba inda bai rawa ganin Mijin nata da take taƙama da shi a gabanta ya maru, to ita fa? Tuni ta manta da an dake ta a ciki ta mike ga jikinta tana wani fiƙi fiƙi da idanuwa.
  Saddiqu kuma cikin ɓorin kunya ya lakato jinin dake saman hancinsa ya gani. Sai kawai ya taso yana faɗun" Ni ka mara. Wallahi sai na rama." Ya nufi Mansoor gadan gadan sai Auwalu ya riƙe shi amman yana fizge fizge kamar zai iya wani abun, Mansoor ya kalle shi cikin fushi kafin ya nuna shi da yatsa lokaci ɗaya yana faɗin" Mari na farko na Junior ne, mari na biyu na Walida ne mari na uku saboda Inna ne. Kai har ka isa uwar tamu kake son ka kashe mana?. Wallahi ka ci darajan Baba da yau sai ka raina kanka banza kawai sakarai wanda ba namiji ba."
Ya gama faɗa lokaci ɗaya har yana hambari sa shi da kafafunsa shi kuma Saddiqu tana hakilon nanza.
   Juyawa mansoor ya yi ya isa ga Inna ya saka hannu ya ta da ta tsaye lokaci ɗaya yana faɗin" Ki yi hakuri Inna komai yau ya zo karshe." Bintu ya kallah kafin ya ce"Ɗauko ma Inna hijabi ta saka, ke ma ki shirya Walida ta ɗauko mayafinta mu je mota ki riko hannun Junior."
Ya faɗa Lokaci ɗaya yana rumgume Inna ta gefren kafaɗanshi da sauri ko Bintu ta shiga ɗaki ta ɗauko masa hijabin Inna ya taimaka ya saka mata, Inna hawayenta sun ƙi tsayawa abin da ya faru yau ya ba ta tsoro matuka da mamaki. Walida ma ta sako hijabinta ita da Bintu, Inna Mero kuma Mansoor ya saka mata takalmi da kansa sannan ya Juya yana kallon Baba lokaci ɗaya yana faɗin" Baba ka yi hakuri amman Inna ba za ta cigaba da zama a gidan nan ba tunda har oamarin ya kai ga duka bamu san abib da zai faru a gaba ba kuma, kada ka ji a ranka kamar ka gaza kawai dai ba zan iya hakurin na barta ba ne gwara ta bar gidan sai waɗanda basu san zamanta a gidan su haɗa da ɗakinta suyi ta zama zauna."
Baba Ɗanjuma ya jinjina kai kafin ya ce"Bakomai Mansoor, nima a yau ina goyan bayan ka, Mahaifiyarka ce kana da Ikon kare martabanta tunda ni na kasa, ku je duk inda ta koma ni a matsayina na mijinta zan bita ko'ina ne."
  Sai a lokacin Magajiya ta samu bakin mgana sai ga ta, ta yi wani tsalle ta sha gaban Mansoor da Inna Meri lokaci ɗaya tana faɗin"Ina za ka?. Wallahi baka isa ka dokar min ɗa kuma ka juya ka yi tafiyarka kamar ba abin da ya faru ba. Ba ka isa ba domin ban taɓa ganin inda Agola ya daki ɗan ma su gida ba, Ko ka ɗauke ta daga baya kenan bayan kun gama zama kun gama more komai, nan gidan dai shi ya yi muku komai dangin uban naka me suka tsinana maka?  tunda ka shigo rayuwarmu kai da mahaifiyarka kuka rugumin gidana a da ina zaune da gani sai ƴa'yana da mijina amman zuwan wannan matan da zuwan wannan Agolan gidan nan komai ya sauya. Yanzu Danjuma ya fi fifita Agola sama da ƴayansa, in ba lalacewa ba a gaban idon ka a ɗaki ɗanka amman ka kasa mgana sai ma munawa da ka yi abin da aka yi dai dai ne to ni wallahi ban yarda ba sai an bi ma ɗana haƙƙinsa"
  Take faɗa tana wani hura hanci, Mansoor ya yi niyar zagayeta su wuce ne amman Inna ta hana ta kalli Magajiya na wani lokaci kafin ta yi mirmishi ta ce" Kin ce wai dangin ubansa me suka yi masa ko? Ai ko sun yi masa komai tunda dai tun zuwan Baban Inna gidan nan abin naira biyar baki taɓa taimakon shi da shi ba kin ga baki da ikon faɗi wata mgana ba. Sannan na daɗe ina hakurin duk irin cin kashin da kike yi min a cikin gidan ki yi ta aibatana ɗana kina kiran shi da Agola Allah Sarki da ace Ibrahim ya yi tswon rai Magajiya na rantse ga Allah kila har ki koma ga Ubangiji ba za ki  haɗu da ni ba. Ba zan zo aure a wannan gidan har na zo da Baban Inna ba mutuwa ce ta yi ma shigar sauri ita ce ta maida shi mara uba amman ba Agolan da kake tunani ba, ni  ce nan na matsa sai na taho da shi saboda ba na son ya yi nesa dani amman ke kam shaida ce ba domin dangin Babansa sun gaza da ga riƙon sa ba. Na zauna da kowa bisa amana a wannan gidan ban taɓa tunanin cutar da kowa ba, ban sani ba ko tun zamana na taɓa yi miki wani abu na ɓacin rai da ya sa kika tsane ni. To yau ta kare ki yi hakuri ki yafe min Magajiya, Allah ya baki hakuri in dai laifina auran Mallam da kuma riƙon Yayan da ya bani to duk kiyi hakuri rayuwar nan duka duka nawa take? Wata rana ba ni ko ba ki a duniya nan? Ko kuma ba Mallam ko mu rasa wasu daga cikin yaran mu duka sanin gaibu sai Allah ki yafe min Allah ya kaddara saduwa."
  Inna Meri ta gama faɗa tana mai fashewa da kuka sai jikin Magajiya ya yi sanyi duka masifanta ta kasa magana, Inna Meri na kuka ta kalli su Gaje tana faɗin" Saboda zama da rayuwa in na taɓa saɓa muku ku yafe min, ni dai wlh ban taɓa rike kowa a cikin ku ba na yafe muku duniya da lahira, Sani da Ɗanlami ku ma ku yafe min ƙila zama na tare da ku na yi muku wani abu ni dai ba ku min komai ba wlh, ina rokon ku da yafe min saboda rayuwa."
Tana magana tana kuka  Gaje da Harira jikinsu duk a sanyaye su ka ce wlh ba ta yi musu komai ba ita ce ma suka yi ma laifi ta yafe musu ta ce bakomai su baba Sani sun kasa mgana Ɗanlami ne ya ce su kam ba ta yi musu komai ba.
Magajiya na ji da gani Mansoor na rike da inna Meri su k fice daga gidan su Gaje suka raka su har da Baba Danjuma aka bar mata gidan gabaɗaya amman kuma ta kasa farinciki Har Auwalu da shi a masu rakiya,  tuni makota sun fara taruwa,  su Gaje ke faɗin Inna Meri ne za ta bar gidan sai ga shi an fara cika wajen tuni Dije matan Mallam Hashimu ta garzayo, ta lna kuka tana faɗin Ina Inna za ta tafi ta barta Inna ta ce ba inda za ta je, amman ta san duk in da Baban Imna zai kaita in da za ta samu natsuwa ne amman ba auranta ba ne ya mutu gidan ne kawai ta fahimci alheri ne ta bar shi.
  Shi amfanin zama da mutane lafiya yana da kyau haka makota ke ta sharan hawayen barin Inna anguwar nan saboda kyawawan hallayanta wasu har suna faɗin ita ce Alherin gidan wanzamai wasu kuma su ka ce tunda Innar Mu'azzam ta bar gidan nan Sun daina shiga gidan daman saboda ita ce mace mai kirki da karamci mai zumunci duk abin da ya faru in dai ta ji sai ta je abun kaico kaico da abun Allah ya sanya alheri ga hannun kyauta ga son mutane da mutumci hatta da su Gaje sun koka wlh, Baba Danjuma duk jikinsa ya yi sanyi amman shima gwara haka ita kuma Magajiya ga ta ga gidan sai ta zauna.
  A gaban mota Inna ta zauna su Walida har da Mariya da tana kuka ta ce za ta bi su ta ga in da za su koma suka shiga baya, Sai Baba Danjuma ya ja mansoor gefe yana tambayan shi in da zai kai Inna?. Kai tsaye ya ce" Gidana za ta koma Baba."  Cikin mamaki ya ce"Gidan ka? To kai fa?
Mirmishi ya yi kafin ya ce" Kada ka damu Baba, zan iya siyan wani gidan ko na gina wani, Allah ya rubuta daman gidan zai zama na Inna nw wata rana.".
Sai kawai Baba ya dafa kanshi yana ta saka masa albarka. Makota kuma ma su jajen tafiyar Inna ta ce duk su yi hakuri in har ta ga in da suka koma za ta sa Bintu ta zo ta gaya musu sai su zo su ga in da take amman zumunci ba zai yanke ba.
Haka aka yi dafifi wajen motar Mansoor suna  ɗagama  makota hannu suma suna ɗaga musu, hatta su Baba Sani sun kasa motsi kamarin ya girgiza su, Magajiya na cikin gida ta kasa fitowa domin ta rasa me ke mata daɗi, Zuwaira na fadin daman ya san yana da in da za kai uwar tasa ya barta anan ta ce ma magajiya ai gida ya zama naki yanzu, Saddiqu kuma sai kumfar bakin sai ya ɗauko ma Mansoor yan daba sun yi masa dukan tsiya yake yi   Matarsa kuwa ta ja jikinta ɗaki ba ma wanda ya ƙara ganinta tuni aka manta da dukan ciki ballantana maganar zuwa asibiti.
  Magajiya ɗaki ta shige, tana zaune Zuwaira da Saddiqu suna mganganu amman ba ta sauraransu ita kaɗai ta san hqlin da Zuciyarta ta ke ciki. Kamar ta ɗora hannu ta rusa ihu. Ga shi dai Meri ta bar mata gidan amman ta kasa farinciki sannan ji irin yadda Mutane suka taru suna kukan tafiyarta wai har da su Gaje, sannan ita me ya sa ta kasa farinciki? Ina za ta koma? Ko dai gidan shi zai kaita? Ta na hasaso wanman katon gidan domin lokacin da aka gama ginin Danjuma ya matsa sai da su ka je gidan suka saka albarka, in dai Meri ta koma wannan gidan ai ta ci gaba ita kuma ta bar ta a gidan gado? Kamar ta saka kuka haka take ji Kallon Zuwaira ta yi Idanuwanta sun kala sun jajir kafin ta ce"ina Mariya?
Saddiqu ya ce"Kila ma ta bisu, tunda daman ba ta da kishi, duk irin su Auwalu ne." Sai Magajiya  ta yi  tagumi domin ta rasa kuma wani nazari za ta yi. Ga shi dai gida ya zama sai ita kaɗai amman kuma ba ta jin farinciki saboda tunanin in da Meri za ta koma ya fi in da ta ke sau ɗari da saba'in keman ita ta ci gaba ita kuma ta na nan a waje ɗaya.
Duk mganganun da su Zuwaira ke yi ko ɗaya ba ta ji ba, ta yi nisa cikin tunanin makomar rayuwarta a wannan gidan ga shi dai burinta ya cika gida ya zama nata amman kuma a kasan ranta ta kasa farinciki.
*****
Bangaren su Inna Meri kuwa daga nan ƙofar gidan Wanzamai sai gidan Mansoor, dake anguwan Tunfere, Ya nan a yadda yake kamar sabo tunda ba zama aka yi a gidan ba shi ne kuma regular ne wata rana ma ya na cinye satin shi a Camp.
Bintu ya ba ma Key din gidan ta buɗe shi kuma ya riko Inna Meri har tsakiyar falon gidan da ba komai sai katon tibi da cafet, Inma sai kallon gidan take yi, Bintu da Walida kamar za su suma saboda daɗi.
Gidan akwai kura saboda ba mutane a ciki amman komai sabo ne. Sannan gidan 4Bedroom ne, Sai daga waje haraban parking in da mashin ɗinsa take sai ɗakin megadi da wani ɗaki daga waje sai Fulaowin da ya shuka suka ƙarama gidan kyau a ciki akwai katon Kitchen sannan kowani ɗaki akwai Tiolet a ciki daman a cikin ɗaya yake zaune ɗaya kuma ya saka kayan motsa jiki. Sai ya ce ɗayan su share ma Inna ɗayan kuma Walida ta zauna a ciki kafin ya san in da zai kai kayan shi.
Su kam ai suna can suna faman zagaya gidab suna murna daman sau ɗaya suka zo gidan tun bayan an gama shi tun lokaci suke  santin gidan. Mariya ma ji ta ke yi kamar ta dawo nan itama su zauna tare da Walida.
  Inna Meri na tsaye ta kasa zama idanuwanta sun ciko da hqwaye, Mansoor ya zo ya riƙe ta yana faɗin"Inna ki zauna mana, an juma za'a kawo sabbin kujeru da sauram kayan amfani in sha Allahu."
Inna kamar ta yi kuka ta ce"Baban Inna wamnan gidan ya yi mana girma da haya ka kama min"
Cikin Mamaki ya ce"Haya kuma Inna? Wani irin haya kuma?  Ina da gida kuma sai ace mahaifiyata sai na ne man mata haya?
Inna na rike hannunsa ta ce" Kai fa? Ina Binta za ta zauna in  ta dawo?.
Mirmishi ya yi mata sannan ya kamata ta zauna saman Cafet shi kuma ya zauna a gabanta yana faɗin" Inna ina da kuɗin da zan iya siyama Mimi wani gidan ta zauna ko na gina mata wani, amman daga yau wannan gidan ya zama naki halas malak Inna."
Inna Meri ta fashe da kuka tana faɗin" Allah Sarki haihuwa mai rana Na gode kwarai Allah ya yi maka albarka, don Allah Baban Inna zan roƙe ka wata alfarma."
Ta faɗa tana riko Hannuwansa duka biyun da sauri ya ce"Faɗi koma menene ni kuma Zan yi miki  shi in har bai gagareni ba."
Inna na hawaye ta ce"Kukan farimciki nake yi Baban Inma ba na baƙin ciki ba. domin haihuwa ta min rana Ubangiji ya gama min komai. Ni kamin komai wlh na gode amman ina so kaima  na ga ka samu Farinciki Don allah ka manta komai ka je ku daidaita da matarka ka dawo da ita ku zauna domin kaima ka samu farinciki ka tara zuru'an da za ka yi alfahari da su sannan ka samu rayuwa mai inganci Baban Inna"
  Inna ta gama faɗa tana hawaye  Sai Mansoor ya share mata hawaye kafin ya ce"Ina sha Allahu Inna, ba saboda mganarki ba ni da kaina nake son na dawo da Mimi in sha Allahu."
Haka Inna ta ji daɗi ta rika saka masa albarka tana hawaye.
Su Bintu ya kira yac e ta bishi su je gida su kwaso kayan sawan su, Inna na zaune ta ce" Har da ma sauran kayan amfanin ai ba sai an siya wasu ba."
Shi kuma ya ce a'a ta bar musu gidan da abib da ke ciki kayan sawan su kawai sai abin da suke so za su ɗauko Inna ba ta da abin cewa sai fatan alheri kawai.
  Daman kuma tuni Bintu ta kira su Yaya Amina ta gaya musu abin da ya faru mamaki ya kama su suka ce ga su nan zuwa, Da Bintu kaɗai a ka koma can gidan ita ta haɗo duka kayan sawan su Inna da duk abib da za su bukata har da kayan amfanin gida su mopper da botikai da sauran su sannan ta saka key ta kulle ɗakin, daidai sai ga Yaya Halima daman sun yi waya ta ce tana gidan ta zo ɗaukan kaya gidan shuru ba motsin kowa kamar ba nutane. Bayan mota sai da ya cika da kaya da booth, sai Yaya Halima ta bi Mansoor ita kuma Bintu ta hau adaidata suka isa can gidan Yaya Halima ta samu Inna na ta sharan kwallah ta fara mgana sai ta ce ke ni kukan daɗi nake yi Halima sai dariya kuma gabadayan su nan da nan suka mike suka fara gyaran gidan ba daɗewa sai ga Yaya Amina ma ta ƙariso.
Mansoor kuma ya ce bari ya je ya dawo Junior na ta murna ya ga irin gidansu na Kano.
  Tun da mansoor ya tafi sai bayan la'asar ya dawo ya je ya yi wanka ne ya sauya kaya ko da ya dawo ma sun yi dubaran yin girki Tunda Bintu ta taho da kayan abinci da gas tunda daman Inna na da shi ita ce ba ta cika amfani da shi ba. Sai ya ji daɗi daman yana can ya na tunaninsu sun yi waya da Mu'azzam ne wanda ya ce Auwalu ya kira shi ya faɗa masa ga abib da ke faruwa sun yi mgana sabbin kayan gidan da za'a saka ma Inna suna gama waya Mu'azzam ya tura ma masa 100k yace a kara da shi ai ko ya sha faɗaa domin Mansoor ya ce shi bai ce ya kawo wani abu ba, shi kuma ya ce ai Inna mamansu ce gaɓadaya shima ya na neman albarka sai bakin Mansoor ɗin ya mutu.
  Nan ya ce su Yaya Halima su zauna su rubuta duk abib da za su bukata na kayan amfani gida oabulai kayan gadaje da Kujeru kuma ya ce har da su duk su je su zaɓo Atm dinsa na babban bankin sa First  Bank ya damka musu su kuma su ka ce tunda yamma ta yi sai da safe za su yi sammakon fita  Gabda mangariba ya bar gidan shi kanshi ya samu natsuwa tunda nan yaci abincin rana Jallop ɗin shinkafar da suka dafa da daddare ma Bintu na dafa shinkafa da miya ya ce su ijiye masa zai dawo tuni sun gyara gidan gabaɗaya sun tsabtace komai kayan Inna sun samu matsugunni cikin wardrope Walida kuma tuni ta manta da duka ta ware tana murna ita abin daɗinta wannan kayattacen tiolet na cikin ɗakin da aka ce nan za ta zauna ga Wardrpoe ɗin bango daman tun lokacin ginin aka gina da shi sai dai aka saka masa Kofifi kawai.
  Bintu a nan ta kwana tunda ta kira Bashher ta gaya masa Inna ta sauya gida za ta tsaya ta taya su gyare gyare. Da kan shi ma ta yi masa kwatance ya zo ya kawo ma ta su Hussaini tunda abokiyar zamanta ba ta nan ta na gidansu ana suna, ya zo ya ga gida shima ya yi mamaki, amman jin gidan Babban Yaya ne sai bai yi mamaki ba.
Yaya Halima da Yaya Amima gidajen su suka koma su ka kwana sai washegari suka dawo da sassafe suka tafi kasuwa su uku tare da Bintu tun safe sai yamma a kamfanin da suka siya kayan su suka basu motar da ta ɗauko musu kayan da kuma ma'aikatan su Kafin dare duka an haɗa gadajen, falom ma tuni an zagaye shi da sabbin kujeru masu kyau da yarari, har da labulayan suka siya da karafan su ma'aikatan suka haɗa musu komai tunda an riga daman an ɗinka su a kirchen ma sun yi ma Inna ɗaki domin har kololi sabbi suka siya mata da sauran kayan amfani kitchen da na tiolet gida dai ya fito kamar gidan wata amarya yana kuma tashn shin kamshi tun da daman sun siyo turarukan tsinke da na rushi.
  Gadon Inna shine 6by7,Na Walida kuma karami ne 6,by 6 ne. Gida ya fito ras da shi sai son barka, Inna Meri duk ta damu wai shi Baban Inna ina zai riƙa kwana? Ya 
na dariya ya ce"Inna ina da wajen kwana ga Camp ɗin mu, sannan ga ɗaki na nan in ina son kwana tare daku zan zo na yi kwanciyata sannan daga yau mun zama family daya ko da Mu'azzam ya zo da iyalansa waje ɗaya za mu rika kwana a matsayin Ahali ɗaya in sha Allahu."
Sai Inna ta jinjina kai domin itama ta ji matukar ɗadi ganin iyalanta a waje ɗaya.
  Maƙota na ta zuwa ganin gida suna murna Mariya kwananta biyu sannan ta koma gida ta labartama Magajiya gidan Inna da yadda aka saka komai sabo, Bintu ce da gayya ta ke yi ma jama'a kwatance ana zuwa ana ta yabo da cewa Inna Meri ta samu muhalli mai kyau in aka ce waya siya mata gidan? sai ace babban ɗanta mana sai dai ki ji ana tambayan shi ko aikin me ya ke yi haka? sai ace  ai Babba ne a ƙwallon kafa, Jummai ta zo itama ta ga waje ita da su Gaje Magajiya dai da zuwaira bakin ciki bai bar su ba hatta su Baba Sani sun zo gidan nan da Auwalu sai ga su zaune a falon Inna suna hira sun ci sun sha wai yau sune ke yi ma Inna hira suna dariya, hasken wuta ko'ina da yake ana barin wuta sannan kuma Mansoor ya kira an duba za'a saka ma Inna Sola a gidan, Baba Ɗanjuma kuma ya zo ya yi kwanaki biyun sa kamar kada ya koma gidan wajen Magajiya da aka barta daga ita sai halinta ba mai lekowa gidan daga nan ta gane duk jama'ar na Meri ne ita kuma Maeesha gida iyayenta suka ce a maidata ta haihu acan gida daga magajiya sai halinta Mariya ma guduwa take yi gidan Yaya Zuwaira ko gidan su Walida.
  Kayan ɗakin Inna na da kuwa su Bintu suka raba a tsakaninau Kujerun da gadon Yaya Amina ta ɗauka tunda jinyar mijinta a lokacin ya sa duk ta saida kayan ɗakin ta Cafet kuma da sauran kayan amfani Yaya Halima ta ɗauka ta kuma ɗauki kula da sauran filet filet da yake komai na Inna sabbi ne Mansoor ya sauya mata sannan Mu'azzam haka, kamar kayan ɗakin wata Amarya sakin wawa Fridge ne kaɗai suka kaima Inna can gidan tunda daman ba su siya ba suka ce nata bai yi komai ba. Kaf suka kwashe koma ko roba ba su bari ba Sai ma datti da suka bari Bintu ce daman ta je ta rufe ɗakin ta leka ɗakin Magajiya ta ba ta key ɗin ta ce ta ba ma Baba in ya dawo ga shashen nan gabaɗaya Inna ta bar musu in ta ga dama ta koma ɗakin Innar gabaɗaya wannan dai ya rage nata. Sai ga Magajiya shuru ta kasa maida mgana da Baba Ɗanjuma ya dawo ya ba shi makullin shima cewa ya yi ta riƙe ta ba ma Saddiqu ya haɗa ma Matarsa duka ta zauna a ciki Meri ce kuma ta samu wani sauyim alheri, Ita dai ba ta je ba amman har Vadeo gidan Mariya ta ɗauko a waya ta numa mata tabbas Meri ta samu kyakyawan sauyi.
  Duk saboda abib da ya faru ya sa maganar Mimi ta ɗan sarara a ran Aji, amman kuma bai manta da mganar Mariya da ya ce za su yi da Auwalu ba ya same shi sun yi mgana ya ce ya san yaron zai bincika ita kuma Walida aka sama mata wani shagon koyon Computer za ta yi na wata shidda 30k Mu'azzam ya biya kuɗin ya ce tunda yayan na shi ya yi hidima, kuma da yake an san mai shagon ba matsala a  anguwan su Yaya Amina ne, za ta rika ziwa monday to friday daga karfe goma zuwa huɗun yamma.
Sai da ya ga ta fara zuwa sannan ya fara Samun natsuwa su Nasir har gidan sun zo gaida Inna shi tare da matarsa Nafisa ya zo Mu'azzam  ne ma yake gayamusu Makama ma yazo amman duk ba su samu Ajin ba sai daga baya Inna ke gaya masa zuwan su.
  Sai da kimanin sati biyu ya shuɗe da zuwansa kano  sabgogi sun saka bai kara neman wayar Mimi ba itama ba ta neme shi ba, amman dai ya na akan bakan shi na zuwa gidan da aka ba shi auranta.
Sai ya bari ranar lahadi da daddare saboda yadda zai same shi baban nata a gida. Shigar manyan kaya ya yi a ranar kuma ya je aka rage masa gashin kansa sai ya saka hula yana kamshin turare, bai je da mota ba sai mashin yana zuwa megadi ya gane shi, Shi kuma ya tambaye shi Alhaji na nan? Megadi yace ma sa Eh bai daɗe da dawowa ba sai ya ce ya shiga ya gaya masa Mansoor ne mijin Mimi.
  Megadi ya tafi da sauri ya isar da saƙo Daddy na tare da matansa a lokacin sai kawai ya yi yar dariya kafin ya ce" Ɗan tselan uwa ashe dai ya san in da zai zo ya samu masalaha,"
Kai tsaye ya ce a shiga ada shi falon baƙi, Mama na zaune ta ga ya tashi ya na saka hula kai tsaye ta ce"Sai ka saurare shi?  watan Mimin nawa a gida bai nemeta ba sai yanzu?
Ya na fita daga falon ya ce"In ji wa ya ce bai neme ta ba? Ke dai ba ki san komai ba, bari na je dai."
Anty ce kaɗai ta bi shi da adawo lafiya, Mama kuma haushi ta ji tana ta ya ɗan ta kishi yana ta murna kuma murna za ta koma ciki.

Mansor na tsaye a tsakiyar falon gidan tsohon Sanata Alhaji Hamza sulaiman Dabo. Hannayensa harɗe a kirjinsa, lokaci ɗaya yana nazarin falon,  ya taɓa shigowa falon kusan sau biyu wani lokacin a can baya Mimi ta matsa masa ya shiga suka gaisa na farko rashin lafiyan Hajiya na biyu ya manta falilin.
A haka Daddy ya zo ya same shi yana tsaye bai zauna ba, yana ƙarisowa ya miƙa masa hannu suka yi masabaha.
Sannan Daddy ya nuna masa kujera ya ce ya zauna amman sai bai zauna ba sai ya zauna a saman tattausan cafet ɗin da ya malale fallon gabaɗaya saboda ya tuna wayar su da Mu'azzam yana hanyar tahowa nan ya yi ta hadadda masa ya je neman sulhu ne kuma surukinsa ne ya kamata ya nuna masa girma da daraja.
 "Haba ka tashi ka zauna saman kujera mana."
 Kan Mansoor na ƙasa ya ce"A aa nan ma ya isa Alhaji."
  Sai Daddy bai ja ba kawai sai ya gyara zama suka gaisa yana tambayan shi wajen iyayanshi a sanyaye ya ce Alhamdulillah, shuru na wani lokaci ba daɗewa sai ga Anty ta shigo da farantin ruwa da lemu ta sauke nan saman center table ɗin dake falon, Itama Mansoor ya gaisheta ta amsa cikin sakewa kafin ta ce"Ah yallaɓai ya ka bar surukin namu ya zauna a ƙasa kuma?
  Daddy ya yi mirmishi kafin ya ce" Biko ya zo shi ya sa ya ninka biyayyarsa." Tare suka yi dariya shi da Anty sannan ta fice shi ko Mansoor kansa na ƙasa domin sai ya ji Daddy ya yi masa kwarjini ya kuma rasa ta ina zai fara ma mganar, In hr Mimi ta faɗa musu dukkan abin da ya aikata mata ai da Kunya, Shi kuma Daddy nazarinsa yake yi ta gefen ido amman bai nuna ba, wata Jarida ma ya ja anan gefe yana karantawa kamar yadda Daddy ya yi masa kwarjini haka shima Daddy ya ga ƙwarjinin Mansoor ya cika falon gabaɗaya.
 "Ka sha ruwan mana."
  Daddy ya katse shi lokaci ɗaya yana kallon sa, sai Mansoor ya muskuta ya ɗan mike ya isa ga wajen ruwa ya saka kofi ya tsiyaya Kaɗan ya sha sannan ya ijiye kofin sannan ya koma in da ya tashi ya zauna. Shuru ya sake wanzuwa na wani lokaci kafin Daddy ya sake katse shurun da cewa" Ya wajen aikin na ku? Kwanaki abokanka da ƙaninka suka zo sun ce wasa gare ku masu yawa baka samun lokaci."
  Sai ya samu kansa da amsawa da E, shi kuma Daddy sai ya jinjina kai kafin yac e"Good! Allah ya saka albarka," Aji ya amsa da Amin cikin yanayin maganarsa amman muryansa ta yi kasa sosai.
Gani ya yi Daddy ya yi kamar bai san dalilin zuwanshi ba, ya ma cigaba da karatun Jaridarsa lokaci ɗaya kuma ya na amsa waya in an kira shi.
Mansoor kuma na duke ya rasa ta in da zai fara dakyar ya iya kundunbalan ɗagowa ya na kallon Daddy kafin lokaci ɗaya ya fara da faɗin.
 "Alhaji dama kan mganar Fatima ne.."
  Sai ya dakata shi kuma Daddy sai ya kalle shi kafin ya ce"E, ina jin ka, Mimi ba ai ta dawo mana nan cikin kuka, ta ce ka ce ba ka sonta sannan ta ce za ta tafi ka ce is better da ta tafi ɗin, ni kuma da na ji haka sai na ce ai ba dole a cikin aure kuma in ka ga alaqa ta fara lalacewa gwara rabuwar shi ya fi alheri."
 Mansoor ya yi shuru kafin yac e" Alhaji ni ban ce ta tafin da gaske ba"
 "To me ya sa bayan ta taho a daran ko washegari ba ka biyo sahun ta ba, in ba ka nufin ta tafin ba?
  Kai tsaye Mansoor ya gyara zama yana faɗin" Ina da dalilina Alhaji, saboda ka san su mata wani lokacin in ransu ya ɓaci gwara ka yi nesa da su su huce, na ga ranta ya ɓaci a lokaci to ba laifi ba ne domin ta dawo gida ta huta amman ba na nufin wai ta tafi saboda ba na sonta, in ba na sonta ai ba zan yarda na aureta ba. Kawai na bata lokaci ne ta huta sannan ta huce daga ɓacin ran da take ciki."
  Magana ɗaya bayan Ɗlɗaya haka Manaoor ke fitar da ita, Daddy yana kallonsa amman yana mirmishi kafin ya gyaɗa kai ya ce"Na ji dalilin ka, ta wani fannin kana da ƴar  gaskiyar ka ta wani fannin kuma ba ka da shi, amman duk ba wannan ba babban abin shi ne ga rashin ba ka sonta sannan ta ce ka kasa manta abin da ya faru a shekarun baya sai ka riƙa kallonta da abin, ka ga kuwa ai ba kyau irin haka riƙo ba shi da amfani sannan tunda har da bakin ka ka ce ba ka so ai ba wanda zai yi maka dole da sai ka  zauna da ita ko ba haka ba?
  Kan Mansoor Aji na ƙasa ya ce"E, ta nan kam ina da laifi, amman na gane kuskurena Alhaji a yi hakuri in sha Allahu hakan ba zai kara faruwa ba."
 "Maganar rashin son fa? Ba zan ba ka bikon ƴata ba sai na ji gaskiyar mgana.*
  Ya faɗa ya na ɗan haɗe rai. Sai Mansoor ya sadda kansa ƙasa cikin jin nauyi kafin ya ce"Ita  ce ko a da, a  yanzun ma ita ce har gobe da jibi ma ita ce, ɓacin rai ne ya sa na yi mata mganganu cikin fushi amman in sha Allahu hakan ba za ta ƙara faruwa ba."
  Sai Daddy ya saki fuska yana faɗin" Alhamdulillah Allah ya sa na ji daɗin haka, ka burgeni yadda ka amshi laifukan ka sannan ka ce za ka gyara sannan na amince zan baka damar yin bikon matarka saboda dalilai guda biyu na farko ka yi laifi kuma ka amsa laifin ka, ka ba da hakuri sannan ka yi niyar gyara na biyu kuma na ji labarin ka je Abuja da kano ba ka samu ganinta ba hakam ma ya saka ni yarda da mganarka ta farko. Tabbas da farko da ta dawo gida da Koke koken cewa ita a raba auran ku in da ban yi zurfin tunani da duka rayuka sun ɓaci amman sai na bata lokaci kamar yadda ka ce itama ta sauka daga fushinta na tabbata a yanzu ba za ta so rabuwar auran ku ba sai dai daman an tauna aya ne domin tsakuwa ta ji tsoro. Sannan ina son na yi maka nasiha shi riƙo ba shi da amfani mu kasance ma su afuwa tunda Allah ma muma yi masa laifi, yana yafe mana kuma shi ya ce mu kasance masu afuwa, sannan shi kan shi Yaya Kabiru kafin rasuwarsa wallahi ya yi nadama kan abin da ya aikata maka kuma Hajiya da Brr. sun je sun yi mgana da kai sun kuma nema masa afuwarka sannan kafin rasuwarsa shi ya ce duk abin da Mimi take so a yi mata dalilin da ya saka aka yi auran ku bisa duk Sharaɗɗun da ka saka ka ga ba wanda ma ya maida kansa, To me ya sa kai ba za ka yi hakuri ka manta baya ba? Sai ka bar abu na shekaru ya hana ka sukuni da zaman lafiya? Shi kan shi Yayan ina yake yau ? Ai ba shi a duniya ya ma manta shi ya taɓa rayuwar duniya, ni ma ƙila ban sani ba nan kusa ne, wataƙila kaima nan kusa ne duk ba mu san gawan fari ba, sai fatan Allah yasa mu dace sannan ka sani Allah ya yi ma masu Afuwa wani babban tanadi, Ina ba ka shawaran ka manta baya don Allah domin samar ma kan ka da zuciyarka salama."
  Gabaɗaya jikin Mansoor ya yi sanyi mganganun sun shiga zuciyarsa sosai daman kuma shi tuni ya saki wannan abun Sai ya ji kamar ana rage masa nauyin zuciya cikin jinjina kai ya ce"In sha Allahu komai ya wuce. na gode Alhaji Allah ya ƙara girma." Sai Daddy ya ji daɗi har ya nuna a saman fuskarsa ya kalli Aji Lokaci ɗaya yana faɗin" Na ji daɗin yadda ka saurare ni,  da duka amincewata Mimi za ta koma ɗakinta, zan kirata da kaina na ce ta dawo amman sai ka same ta ku tattauna wannan kuma tsakanin ku ne ba zan shiga ba."
Aji ya rankwafar da kai yana godiya Daddy yace"Ba laifi.  Na gode kwarai Allah ya yi ma rayuwa albarka Allah kuma ya kaɗe fitina a tsakanin ku."
  Aji ya amsa da Amin Amin kafin ya zura hannu a cikin aljihun rigarsa ya zaro kuɗi bai san ko nawa ba ne ya ijiye a gaban Daddy sannan ya miƙe yana yi masa sallama Daddy duk da yana da rufin asirin sa amman ya girmama wannan alherin ya miƙe Lokaci ɗaya y na ɗaukan kuɗin kafin ya ce"Har da ɗawainiya? To yau dai zan ce na ci kuɗin ƙwallo kenan."
Mirmishi kawai mansoor ya yi ba tare da ya yi mgana ba Har haraban gidan Daddy ya rako shi, suka kara yin sallama shi ya koma cikin gidan shi kuma sai ya hau mashin ɗinsa ya bar gidan, yana tafe iska na kaɗa shi yana jinsa kamar ya na shawagi a sararin samaniya, sannan nauyin da ke zuciyarsa ya ji ya yaye, wani irin nishaɗi da farinciki ke shigar sa bai sani ba, Yana tafe yana Faman mirmishi shi kaɗai.
  Daddy kuma yana komawa cikin gida Mama daman na falo tana jiran shi ya na shigowa ta miƙe tana faɗin" Har ya tafi? Shi kuma bai ba ma tambayarta wani muhimmamci ba ya ce" E."
Ya faɗa lokaci ɗaya ya na zama kan ɗaya daga cikin kujerun falon gefensa ta koma ta zauna tana faɗin" Allah sa dai ba ka ba shi fuska ba"
Kai tsaye ya kalleta kafin ya ce" wani fuskan kuma ? Na saurari bayaninsa na nuna masa Kuskuransa kuma ya karɓa ya ce zai gyara na kuma bashi izinin in Mimi ta dawo ya je su zauna su daidai ta."
Mama ta yi wani iri wanda har sai da rashin jin daɗin ya bayyana saman fuskarta.
Cikin mamakinta Alhaji Hamza ya kalleta kafin ya ce"Sai na ga kamar ba ki ji daɗin jin hakan ba ko?
Da sauri ta ce"Ba wai ban ji daɗi ba  gani na yi yarinyar nan  ita ta ce ta na so daga farko amman yanzu kuma ta ce ba ta so, kana ganin a tsaya sauraran shi ba ɓata lokaci ba ne? Sannan sam ba su dace da juna ba ji irin gidan da ya kai Mimi domin Allah fa."
  Mirmishi ya yi domin shi ya gama gano in da ta dosa amman gudun ka ɗora ma mutun zargi ya sa yac e" To ba ki san tsakanin mata da miji sai Allah ba kenan? Itama a lokacin ɓacin rai ne amman tana son mijinta kuma ba za ta so rabuwarsu ba, mganar gida kuma ai ta san ra'ayin sa tun farko kuma ta ce ta ji ta gani, ba hurumun ba ne yanzu mu san abin da suka yanke ni dai na ce ya same ta su yi mgana abin d suka tattauna namu na saka albarka ne."
  "Amman ba dai wanman gidan na su za ta koma ba ko?
Mama ta faɗa cikin yanayin damuwa a muryanta kai tsaye ya ce"Ban sani ba,ko ma can ne ko wani gidan ne can tsakanin su dai."
Sai Mama ta sauke ajiyar zuciya ba tare da ta yi mgana ba sai Daddy ne ya kalleta na wani ookaci kafin ya ce"Na san damuwarki kan Jaheed ne."
Da Sauri ta juya gare shi tana faɗin"Yallabai Yaron mu na son Mimi har yau ya kasa ba ma wata mace dama, bayan dawowan nan nata baka gq murnan da ya yi ba."
Dariyansu na manya ya yi kafin ya ce"Shi ma dai sakarai ne, mace da mijinta bai sake ta ba ne yake murna a kanta? Ke ce kuma ba ki ga ya masa gaskiya ba gwara tun da wuri ya hakura da Mimi in da ace tana son shi da ta zaɓe shi amman tunda ba ta iya zaɓarsa a baya ba yanzu ma ba za ta zaɓe shi ba, ki zauna ki gaya masa gaskiya Mimi ta haramta gare shi gwara tun lokaci bai ƙure masa ba ya nemi wata domin ba zan barshi ya tsallake shekaran nan bai yi aure ba."
  Yana gama faɗin haka ya mike ya shige ciki ya barta zaune da tagumi, har Allah ta na jin haushin Hajiya domin ita taƙi ba ma Jaheed goyon baya in da tana so da Mimin ba ta isa ta yi gaddama ba, amman an na ce an ce sai abin da take so ga ta nan ga abin da ta ke so ɗin nan ya na wahalar da ita. Ranta ba daɗi itama ta bar falon zuwa ɗaakinta tana tunanin kiran ƙanwarta Hajiya Turai su tattauna mganar.
*******
*MIMI*
Lokacin da Daddy ya samu wayar Madiha wajen kwana uku da zuwan Aji wajensa ya na ta kiran wayar Mimi ba ya samu sai ya kira ta Madihan tunda suna tare, bayan sun gaisa ya ce ta haɗa shi da Mimi sai ta ce tana na ɗakinta in sun fito zuwa masallaci da yammah zata sanar da ita akan ta kira shi.
  Wannan saƙon Madiha ta gaya ma Mimi sai ita kuma ta kunna wayarta ta nemi Daddy a waya suka yi mgana ba tare da wani dogon mgana ba ya ce" An gaya miki mijin ki nata zuwa neman ki baya samun ki?
Sai ta amsa masa bai ba ta samar mgana ba ya cigaba da faɗin" To daga ƙarshe dai ya zo ya same ni mun tattauna ya karɓi laifukansa ya ce zai gyara na ba shi damar ya same ki ku yi mgana kin ji ko?
Gaddama ba halinta ba ne ya sa ta ce masa in sha Allahu sannan ya ƙara da cewa"Yaushe za ku dawo?
Kai tsaye tace" Bansa ni ba amman ina tunanin cikin satin nan." Sai ya ba ta umarnin in ta dawo ta nemi mijinta su yi mgana har ya kara da cewa" kada ki damu na yi mgana da shi na fahimci fushin zuciya ne amman shima ya na sonki kuma ya faɗamin ma da bakin shi, kawai dai ki yi amfani da wannan damar ki sauyashi zuwa yadda kike son ya dawo kin ji ko?
Cikin girmamawa ta amsa masa sannan su ka yi sallama sai ga ta rumgume da waya a kirjinta tana hamdala karfinta zuwanta umra akan Aji ne ta roƙi rabil samawati ya sausauta zuciyar bawansa Mansoor ya sanya masa salama da Aminci da natsuwa ya daidai ta masa rayuwarsa sannan ya Haɗe kansu shi da ita su zauna Lafiya su gina rayuwa mai kyau tare da zuru'a ɗayyiba, in da alheri a komawarta in kuma babu alheri ya cire mata son shi salin alim a cikin zuciyarta.
Itama dai tuni duk wani fushi da take yi ta ji komai ya yaye mata ta ji ta yafe masa duk da cin zarafin iyayenta da ya yi in ta tuna ranta na ɓaci, sannan kuma sintirin da ya riƙa yi a kanta ya tabbatar mata  da cewa tana da wata ƴar daraja a wajensa
  Sai yanzu ta ke ganin amfanin shawaran Rukky kuma a yanzu take da damar sauya rayuwarsa kamar yadda Daddy ya yi mata gugar zana. Daman tun da suka zo garin Ma'aiki ta kashe wayarta tana Ibadunta, wayar da suka yi da Daddy ya sa ta fara yi ma Madiha zencen komawa, ita kuma daman ta na siyayya shi ya sa a satin ba su samu dawowa ba sai da wani satin ya shiga sannan suka dawo lokacin suna da sati huɗu kenan a can. Sun dawo suka iske Jawahir ta sauka amman sai da aka yi mata C.S. Shi ya sa kwana uku kawai mimi ta yi ta huta sai ta bi jirgi daga lagos Jirgi zuwa Kano Ta kunna wayarta ta yi mgana da Hajiya da Rukky tana gaya mata halin da a ke ciki Rukky ta buga shewa kafin tac e"Dakyau. Lokacin mu yanzu ya fara, ki kira shi ki sanar da shi kin dawo amman za ki tsaya a kano saboda haihuwar Matar Dr"
Haka ko ta yi amman ta kira shi har sau bai ɗauka ba sai ta tura masa saƙo.
 "Na dawo, amman Ina kano Anty Jawahir ɗin Dr ta haihu, zan kai sati ina ga kafin na dawo Gombe."
  Amman har dare ba ta ga kiran shi ba har ta fara jin haushi shi kuma suna Jos a lokacin sun je buga wasa sai dare ya ga kiranta da saƙon ta a lokacin ya ga ji sai kawai ya tura mata da cewa " Allah ya raya abunda aka samu, in kin dawon ki sanar da ni, nima ba na gari ina Jos"
Ta yi barci sai da safe ta ga saƙon sa. Sai ta yi masa uzuri tunda ta ji ya ce baya gari to sun je buga wasa ne tabbas.
  Sai kawai ta share kafa a gidan Dr, Jawahir kuma samar matar likita ne tuni cikin kwana uku ta fara motsa jikinta Shi y asa ba'a ɗaga suna ba.Dangin Mommy da suka zo barka su ga Mimi ba su kawo wani abu ba har Inna Zainaba tunda Mommy ba ta sanar da su an samu wata matsala ba, Sai da suka zo suma mata tsiyan sai dai ta zo ta tsaya gidan Dr sh ine fa ta ji kunya ta bi inna Zainaba gidanta ta kwana ra ɗan zaga yan'uwa tare da dangi na kusa kwananta biyu a Soron ɗinki ta tuno da Hibba sai ko ta ɗaga waya ta kirata bayan ta cire ta daga Kullenta da ta yi, Hibba kamar amafarki ta ga kiran Mimi ta ɗauka cikin mamaki tare da neman yi mata tsiya Mimi na dariya ta ce tana kano ta tura mata adireshi gidanta za ta zo sai su yi mgana jiki na rawa Hibba ta tura mata, Mu'azzam na Office ta kira shi ta na gaya masa suna da babban bakuwa Mimi za ta zo, shima cikin murna ya ce zai baro Office ya zo su gaisa.
  Tana tura mata ba daɗewa ta baro gidan Inna Zainaba, mai adaidaita ta nuna masa kwatance ya ce ya san  Gidan ya na bakin hanya ne da ba ta gane ba ta kira Hibba Sai ta fito bakin gidan sannan ta hangeta, Bayan ta sallami mai adaidaita ta karisa suka rumgume juna da Hibba wacce ke yi mata tsiyan cewa" Anty Mimi idon ki kenan? Mu kan ba da laifi ba duk an haɗamu an hukunta."
Ta na dariya ta ce" Shi ya sa na zo ban hakuri."
Suna dariya suka karisa cikin gida Hibba ta rasa ina zata saka Mimi ta kawo mata Breakfast domin lokacin sha dayan safe ne Hibba ta ce ta karya sai dai na rana tunda nan za ta yi mata yini.
  Nan fa suka zauna suna ta hira Hibba ta ce" Mu dai me muka yi ne gabaɗaya a ka kulle mu Hajiyar Allah? Mimi na dariya ta ce" Ba fa abib da kuka yi kawai dai lokacin sai a hankali na kuma san roƙo na za ku yi ni kuma ba zan iya muku abin da ku kuke so lokacin  ba shi ya sa."
Hibba ta ce"Duk da haka dai, ni dai kinsan ba zan matsa miki kan abib da ba ki yi niyya ba, mu ka je har gida kika hanamu ganin ki sannan a wayar ma duk an rufe mu yanzu kin kyauta kenan? Laifin Babba Yaya sai ya shafe mu?
Ta ƙarishe faɗa ta na yar dariya Mimi na dariyan take yi tana ba ta hakuri.
Hibba ta ce"Ya muka iya? Dole mu hakura amman bayan an gama bamu wahala, Kawai sanadin ki sai ga Yaya Mansoor har gidan nan."
Mimi na mamaki ta ce"Kai don Allah."
Hibba ta ce" Wlh ai albarkacin kaza ma Kadangare kan sha ruwam kasko,  kin ciru tuta tun dai ya na basarwa har dai ya fahimci ke ɗin ce, sai faman sintiri yake yi a saman hanya saboda ke fisabillahi mu dai a kyale mana Yaya haka anan ai dai ko a haka aka tsaya jikin ta ƙaura ya yi la'asar."
  Mimi na dariya t ace"Tabbas haka ne." Nan ta shiga ba ma Hibba labarin wayarsu da Daddy da abin da ya ce. Duk da Mu'azzam ya gaya mata Yaya Mansoor ya je can gidan kuma an samu daidato sai Mimi ta dawo amman bai buɗe mata ba, Hibba ta ce"Ma sha Allah haka ake so, Wlh Yayammu ya sauya kamar ba shi ba. Gida kuma ai sai dai ya siya miki wani tunda har Inna ma yanzu ba ta a gidan."
Mimi ta zaro ido kafin ta ce" Innar? Me ya faru? Sai Hibba ta shiga warware mata abib da ya faru ta ƙare da cewa"To dai yanzu Inna ta samu cigaba tana gidan Yaya mansoor, ya kuma ce ya mallakaa mata har Abada."
Mimi na jinjina kai ta ce"Allah Sarki. Na yi ma Inna Murna, daman ni tuni nasan wannan Maeesha makira ne, kai Allah ya kyauta dai."
Hibba ta amsa da Amin lokaci ɗaya tana faɗin" Ke kam ai sai dai ki ba da izini kawai a fara ɗora miki gini."
Mimi na dariya ba ta yi mgana ba, Hibba kuma ta kara da cewa" A yi hakuri in sha ba za mu ƙara ba, kuma muna da kuɗi za mu gina miki duk irin gidan da kike so.".!
  Nan ta bar Mimi da dariya. Haka suka cigaba da hiraran su, Mimi ba ta ɓoye ma Hibba komai ba kan shirin da suke yi ita da Rukky itama ta goyon baya da cewa"Dakyau, wlh ban ga laifin ki ba gwara ki gwara mana kansa irin su Yaya Mansoor sai da haka."
Sallah kaɗai ya tada su bayan sun Idar suka shiga kitchen Mimi na taya Hibba da yanke yanke suna yi suna hira tare suka yi girkin su ka gama sannan suka zauna suka ci. Ana ta kiran Mimi a waya Khadi ce ta ce ta iso amman ba ta ganta ba an ce ta na soron ɗinki ki sai ta ce ga ta nan zuwa Mu'azzam ma ta tsaya jira sai bayan pa'asar ya shigo gidan  Mimi ta tambayi Junior Hibba ta ce mata ya na can Gombe wajen Inna.
  Shima kamar Hibba Mu'azzam ciwon baki ya fara yi ma Mimi tana Mirmishi ta ce"Ku yi hakuri, a lokacin ba ni da abin da zan ce ne shi ya sa."
Mu'azzam ya ce" Duk da haka dai da an Saurare mu."
Mimi na yar dariya tac e"To shike nan ku yi hakuri yanzu za'a saurare ku."
Saboda ganin Mimi na sauri bai tsaya cin abinci ba ya ce Hibba ta saka mayafi su maida Mimi  gidan Dr daga nan su yi barka.
Tana su bar shi amman ba su saurare ta ba,   Suka ɗauketa tana musu kwatance har gidan Dr. Sulaiman sai dai a ka ga Mimi da baki tana dariya wajen cewa ƙanin mijinta ne da matarsa suka shiga har ciki suka yi ma Jawahir barka sannan ta raka su har haraban gidan suka tafi da alƙawarin Hibba na in sha Allahu za ta zo suna.
  Bayan tafiyarsu Khadi ta kalli Mimi lokaci ɗaya tana faɗin"Ke da aka ce kin buga yaji da kukan sai kin kashe aure, sai kuma a ganki kina bin gidajen dangin Miji?
Mimi ta kalleta kawai amman ba ta yi mgana ba Sai Khadi ta fara dariya tana faɗin" Wai ni ki gaya min me ya yi miki ne da zafi haka? Aji ne fa Ajin nan da kike matukar so? Shege namiji ɗan Babansa ya kunsa miki kenan?
Tashi kawai Mimi ta yi ta ba ta waje saboda ta san tana dukan ruwan cikinta ne ta ji labari nan ta barta da Jawahir tana ta mganganu ita kuma sai dai ta yi mata mirmishi.
Har Dr. da ya dawo sai da Khadi ta ce masa" ƙanwarka an ce ta yi yaji amman kuma sai ga ta ta na bin gidan ƙanin mijinta.*
Dariya ya yi kafin ya ce"Bacin rai ne amman yanzu mun huce za mu koma."
Haka Khadi ta rika tsuntsura dariya tana Faɗin" To daman ita an gayamata soyayya ta na dauwamana, ku gaya mata kowa ma hakuri yake yi a gidan auran shi. Duk da ban so auran su ba amman daga baya na saki, duk lalacewar aure gwara auran da rabuwar wani lokacin, kawai ta cigaba da hakuri daman an ce baƙin mutum akwai faɗin rai sai kin ninka haƙurin ki."
Ƙala Mimi ba ta ce mata ba. Sai Dr ne ke kare ma Mimi yana faɗin har nan Aji ya zo biko kuma dai shi kam ya ba shi bikon Mimi.
  Madiha ba ta zo ba sai ranar suna, Asma'u ma Mommy ta turo ta dag anan za ta tsaya gida ta yi hutu, Madiha ba ta san an daidaita har Mimi ta sauko ba sai da ta ga zuwan Hibba ana cewa matar ƙanin Mijin Mimi sai kuma da ta ganta sai ta tuna ta taɓa ganinta a wannan gidan da aka kai Mimi, Tun anan ta nuna ba ta ji daɗi ba Mimi ba ta ma san tana yi ba ta riƙa ina ta saka da bakuwarta Hibba ta na nan har dare har riga ta kawo ma Bby Girl da ta ci sunan Mahaifiyar Jawahir mai suna Hadiza,  Sai bayan da Mu'azzam ya zo ya ɗauketa ne da daddare suna ɗakin Dr su huɗun gabaɗaya Madiha ta tada zencen da cewa"Ke Mimi me ya haɗa ki da dangi wancan matsiyacin?
Ba Mimi kaɗai ba harta Khadi sai ta ji wani iri, Dr ya kalleta cikin ɓacin rai kafin ya ce" Haba Madiha, ko an rabu ai bai kamata ki kira shi da wannan sunan ba, Ballantana har gobe a matsayin mijin Mimi yake."
Madiha cikin halin ko in kula, ta ce"To sai me? Ai sai ya sake ta wlh in ya yi taurin kai a maka shi a kotu,"
Khadi ta yi Saurin cewa"Ke, to tana son mijinta, yanzu hakama ya je ya samu Daddy kuma ya ce ya ba shi bikon ta, tana komawa Gombe sai shirin tarewa daman Yajin barazana ta yi ko Mimin Abi?
Mimi ta kasa mgana Idanuwanta har sun kawo kwallah, Dr ne ya tsawarta ma Madiha da cewa" Ki daina shiga hurumin da ba na ki ba don Allah, Mimi ba za ta ji daɗi ba."
Madiha ta kalle su cikin mamaki kafin ta ce" Mi ye illar mgana ta? Na ga ita da kanta ta ce ba ta son auran domin na taimaka mata komai ya kare laifi ne?
Sai kawai Mmi ta miƙe tana kallon Dr kafin tace" Dr gobe ko jibi zam koma Gombe."
Ta na gama faɗin haka ta bar musu ɗakin.
Khadi ta kai duban ta kan Madiha kafin ta ce"Gaskiya Sisto ba ki kyauta ba, kamar ni ne fa ki zagi Muhammad"
Madiha ta taɓe baki kafin ta ce"Muhammad dabam wannan talakan dabam, ki daina ma haɗa su."
Khadi na dariya shi kuma Dr ya haɗe rai yana mata faɗan abin da ta yi na ta kyauta ba sai kawai ta ce"Au don nace matsiya ci? Karya na yi? To shike nan na cire bakina."
Ba za ta daina ba halin su ɗaya da Abi shigen kafiya aiko har washegari Mimi ba ta ƙara yi ma Madiha mgana ba sai ta nemi ma jirgin Komawa Gombe ta samu na yamma.
  Dr bai hana ta tafiya ba, an kulla mata Naman suna da yaji na ta da na Hajiya, Jirgin karfe biyar ta bi zuwa Gombe Dr. da Khadi su ka kaita filin Jirgi sai da za ta tafi sannan ta yi ma Madiha sallama ta amsa a daƙune ita gani take yi ina laifi domin ta faɗi gaskiya.
Sai dai Hajiya ta ga Mimi sarkin Ya ji kamar daga sama kuma ba domin mganar Daddy ba, hutun ta ya ƙare ya zama dole ta dawo.
Hajiya ta yi murna Baaba Uwani ta ce daman gidan shuru da ba ta nan, ta kira Daddy ta ce masa ta dawo kila anan Mama taji ta gayama Jaheed daman tun da ya ji ta Dawo gida ya addabeta da waya yana gaya mata yana kan bakan shi ta ce ba shi ma da hankali da auranta ai ba ya mutu ba ne.
Sai da ya ji ta dawo wai zai biyo jirgi gobe su yi mgana. Daman a gidan Madiha zuwan sa uku wajenta yana mata magiya ta faɗa masa Mijinta bai saketa ba amman ya na ce wai zai taya ta karɓan sakin daman ai ba su da ce da juna ba, shi a tunanin shi Madiha na goyon bayan shi, shike nan ya same ta ya gama. Tun da ya ce mata zai zo washegari ta ce masa ka da ya zo, domin ita ta san abin da take yi da auranta ba za ta zo tana haɗuwa da shi ba.
  Washegari hutawa ta yi a gida, shi kuma Jaheed bai samu dama a wajen aiki ba Shi ya sa bai zo ba, Aji kuma Daddy da kansa ya kira shi ya faɗa masa Mimi ta dawo daman ranar sun karɓi lambar wayar juna sai ya ce zai shigo gidan ko a ranar da daddare ko washegari da yammah.
Bai samu zuwa a daran ba sai washegari bayan la'sar daga gida yake ya je ya gaida Inna sai da ta kara masa mganan Mimi ya ce daga nan wajen ta  zai nufa.
A motarsa ya je yana sanye da ƙananun kaya, megadi na buɗe masa get ya shiga motarsa Mimi na fitowa tare da Rukky da ta zo ta rakota sun tsaya suna mgana sai ganin Aji suka yi ya fito daga motarsa duk da ya saka hula P. cap ta rufe rabin fuskar shi ba zai hana taƙi gane shi ba.

No 1 online shopping kenan inda zaku sami duk wani kaya da ku ke buƙata, tun daga kan kayan kicin, laceses, atamfofi, shaddoji kayan yara maza da mata ,da uwa uba magungunan supliments wadanda ba su da illa na manyan mata inda zaki fito ki yi das da ke ki zama abin sha'awa, ga kuma Arabian sabaya powder wacce baki taba cin karo da irin ta ba, ke dai maza shigo ki kwashi romon arziki a gidan mutunci da karamci a kai Miki kaya har inda ki ke babu fargaba.
Mimi na sanye da wata doguwar riga amman rigar mai roba ce ta ɗan kama mata jiki kaɗan. Sai ta saka mayafin rigar a saman kanta Rukky ma baƙar Abaya ne a jikinta amman ita sai ta saka ƙaramin hijabi a sama sannan har da Igiyan ID card ɗin ta dake maƙale a saman wuyanta, Saboda daga wajen aiki ta biyo wajen Mimi.
  Dukkansu yana fitowa daga mota suka zuba masa ido. Shi kuma ya fito kenan sai aka kira wayarsa sai ya tsaya yana amsa wayar, Mimi ta ƙura masa ido kamar yadda shima ya ƙe kare mata kallo daga kasan hulaarsa wato ita wani ja ma ta ƙara da haske da kiba shi kuma ya na nan ta barshi yana faman wahala, ita kuma sai ta ga ya ƙara mata tsawo saboda ta daɗe ba ta gan shi ba, har wani sanyi sanyi take ji a ƙasan ranta, ta shagala da kallonsa ba ta san Rukky na kiran sunanta ba sai da ta ji ta dafa kafaɗanta.
"Mimi.."
  Sai ta sauke ajiyar zuciya kafin ta maida kallonta kan Rukky lokaci ɗaya tana faɗin" Sorry me kika ce?
Rukky ta balla mata harara kafin ta juya ta na kallon Aji ya gama wayar yana tahowa wajensu da sauri ta matsa kusa da Mimi lokaci ɗaya tana faɗin" Dilla behave you self." Duk da bai ji abin da ta faɗa ba amman ai ya ga bakinta na motsi, yana jin sau ɗaya ya taɓa ganin Rukky amman yana ganinta sai ya ganeta ita ce wannan kawar ta Mimi wacce ba ta masa ba munafuka ce, illau ga shi yau ya ga shaida sai wani kyfta ido ta ke yi alamun ba ta da gaskiya.
Shi kuma cikin yanayin takunsa na masu karfi da Kuzari ya ƙarisa gabansu duka hannayensa zube a cikin aljihun wandonsa.
  Sai da ya zo gaban Mimi Sannan ya tsaya ya kuma saka hannu ya ɗan daga gularsa sama yana ƙare mata kallo daga sama har ƙasa ya juya yana kallon megadi na zaune a mazauninsa da radion sa ya na ji. Sannan ya juya ya na kallon Mimi Sai dai ba fara'a ko kaɗan a fuskarsa sannan Rukky dake wajen ko kallonta ma bai yi ba, sai ma ya yi kamar bai san da wanzuwar a wajen ba.
"Haka kike fitowa waje ba hijabi ba mayafi Mimi.?
  Haka ya fara faɗa lokaci ɗaya yana ƙara daƙune fuskarsa kamar wanda aka faɗa masa wani mummunan saƙo, Mimi ta kalli Rukky itama ta kalleta a ranta dai sai da ta ce mai hali baya fasa halinsa amman a fili sai ta haɗe rai itama ta juyar da fuska tana faɗin" Wa ya gaya maka na dawo? sannan me yasa ka zo ba Sanarwa?
Ta faɗa tana wani masa jijjigan jiki lokaci ɗaya tana taɓo hannayen Rukky wacce ta dukar da kanta ta ƙasa ta kasa  ɗagowa saboda Aji ya yi mata ƙwarjini ba ta ɗauka za ta kasa haɗa ido da Ajin in suka haɗu gaba da gaba ba.
"Alhaji ne ya gaya min kin dawo. Sannan domin zan zo wajen matata ai ba na bukatar ɗan saƙo."
  Haka ya ce mata yana kallonta cikin ƙara nazarinta da sauri ta kallesa kafin ta ce" Wani Alhajin? Kafin ya samu damar magana ta zaro ido tana faɗin" Wai Daddy ne Alhaji? Ba za ka iya kiransa da sunan Daddy ba kenan?
Ta faɗa cikin masa wani kallon kasa ƙasa, cikin mamakinta ya ce"Daddy kuma? To ai kinsan ni a gidan da aka haifeni da in da na taso, Inna da Baba muke cewa, in kin ji mun ce Alhaji alamamun girmamawa ne."
Ita kanta ba ta san ta masa wannan kallon ba sai da ta ga ya yi mirmishi wanda tun zuwansa wajen bai yi ba sannan ya ce"To na bari, Daddy ba shike ban ba?
Sai ta gyaɗa masa kai, kawai sai ya gyara tsayuwa a ransa ya na faɗin"Rigimammiya kawai."
Rukky ce ta ga kamar Har Mimin ta manta da ita. Sai ta matsa gefe tana faɗin" Mimi zan tafi, yamma ta yi"
Ta gama faɗa lokaci ɗaya tana duba agogon fatan dake tsitsiyan hannunta na hagu sai a lokacin Mimi ta tuna da ita domin har ga Allah in tana gaban Aji mantawa take yi da kowa da komai ciki har da ita kanta ma.
"Aji ga ƙawata Rukkaya, Rukky ga Aji ku gaisa."
  Mimi ta faɗa cikin Mirmishi tana kallon su duka, Aji ya yi shuru yi ya yi ma kamar bai ji ba sai can ya ce"OH na ganta."
Daga haka ya juyar da kansa yana kallon wani ɓarayin Rukky ta watsa ma Mimi wani kallo ita kuma tana faman roƙonta da hannu a kan ta gaishe shi abin da ba su sani ba duk yana kallonsu ta gefen Ido, abin da ya bashi mamaki ita yanzu ƙawar Fatima Jira take yi ya gaisheta? Amman yarinyar ba ta da hankali ya fara tunanin haka.
"ina yini"
  Haka Rukky ta faɗa Kamar ba ta so. To daman dole Mimi ta saka ta, sai da ya nishaɗu sannan ya juya yana kallonta lokaci ɗaya yana faɗin" Barka da ƴamma"
Sannan sai ya juya yana kallon Mimi kafin ya ce"Na ɗauka tana jiran na gaisheta ne."
Sai Rukky ta ji kunya ya kamata da sauri ta ce"A'a na bari ku gama gaisawa ne."
"Gaisawa? da wa? Ba gaisuwa muke yi ba ko kin ji sanda ta gaishe ni?
Sai Rukky ta kasa mgana shi kuma sai ya cigaba da faɗin" Ko ita ƙawar taki ba ta isa ta zauna in gaisheta ba, koda nake auranta ba ta isa ba."
  Daga Rukky har Mimi kai suka jinjina, kafin Rukky ta ce"Ta cancanci ka gaisheta mana, ka fa ba ma ƙawata wahala."
Ta faɗa tana yar dariya mirmishin gefen baki ya yi kafin ya ce" Ita kaɗai?  ba ta gaya miki nima ta ba ni wahala ba? Mun ba ma juna wahala shi ne gaskiyan magana."
Ya faɗa yana kallon Mimi ita kuma sai ta harareshi ta na tura masa baki har sai da ya yi yar dariya Rukky na tsaye tana kallon Ikon Allah a tunaninta Mimi ba za ta sakar masa fuska a zuwan farko amman kalli abin da take yi. Shi kuma agogon hannunsa ya duba kafin ya kalli Mimi ya na faɗin" Kina  da mintina goma,ki sallami baƙuwar ki, ina son mgana dake."
Yadda ya yi maganar cikin ba da umarni ya sa Mimi ba ta ga damar masa musu ba sai ta ce ya shiga falo ya jira ta bari ta taka ma Rukky kamar zai ce rakiyar ba ta isa haka nan ba sai ya fasa bai shiga cikin gidan ba ya tsaya nan yana jiranta daga in da yake suka matsa gaba kaɗan yana gani Rukky na ta magana Mimi na marairaicewa kamar hakuri take ba ta shi fa baya raba ɗayan biyu duk abin da Mimi ta aikata ba tunaninta ba ne tunanin wannan ƙawar ta ta ce, kuma daman tana da fuska da yanayi na munafukai.
  Dole Mimi ta sallami Rukky ganin uban gayyar ya kasa ya tsare ta na fita daga get ɗin Mimi ta dawo wajensa tana faɗin" Ba ka ciki ba ?
Kai tsaye ya ce"Ke nake jira, sannan kada ki ƙara fitowa a haka ba ki saka babban mayafi ko hijabi ba."
Baki buɗe ta ce" A cikin gidan?
Kansa ya ɗauke kafin ya ce"E na dai gaya miki."
Yanayin yadda ya haɗe rai ne ya sa dole ta yi shuru tana gaba yana Binta a baya har zuwa falon gidan Hajiya ta ce ya zauna sai ya samu kujera mai zaman mutum biyu ya zauna ita kuma ta ce tana zuwa.
Sai ta juya tana tafiya ya bi ta da kallo yana haɗiyan miyau har ta ɗauke ma ganinsa Ajiyar zuciya ya sauke dole ma ya ijiye duk makaman yaƙin sa matarsa yake bukata cikin lokaci.
  Ɗakin Hajiya ta fara shiga ta isketa tare da Baaba Uwani suna mgana ta gaya mata zuwan Aji sai ta koma ɗakinta domin ta gyara fuskarta, ita kuma Hajiya ta fito tare da Baaba Uwani ta gaishe shi ya amsa cikin yanayinsa sannan ta shiga kitchen ta kawo masa ruwa da lemu, Hajiya kuma har kasa ya sauka ya gaisheta ta na masa tsiyan ba ta ce in Binta ba ta son auran ita a zo a yi da ita ba kansa na ƙasa ya ce shikeman in ta ƙi komawa sai ya zo kawai su daidaita Hajiya na ta dariya bayan tambayan su Meri ya ce tana gaisheta kai tsaye Hajiya ta ce"Ai ka gaya mata na ce na yi fushi, tunda abun nan ya faru ban ganta ba sannan ba ta kirani ba." Mirmishi kawai ya yi ba tare da yayi wata magana ba, nan Hajiya ta bar shi ta shige ciki ta je ta na yi ma Binta tsiyar ta shanya shi, ita kuma har kaya ta sauya daga baya sai ta fasa domin zai ɗauka ta hakura ne tunda har da kwalliya sai ta maida wanda ta cire har da saka uban hijabi sanda ta dawo falon yana zaune ya gama shan ruwa kenan kujeran dake kallonsa ta zauna shi kuma ya na kallonta daman tun shigowarta. Cikin mamaki ya ce"Wannan hijabin fa?  fita za ki yi ne?.
Kai tsaye ta ce"A'a ba kai ka ce na riƙa saka hijabi ko a cikin gida ba ne?
  Dariya ta ba shi har sai da ya dara sannan ya kaɗa kai kafin ya ce"Kin yi nesa da ni, ta ya ya za ki iya jin abin da zan faɗa? Ki matso nan domin ba zan ɗaga murya ba."
Ya faɗa yana nuna mata kujeren dake gefensa mai zaman mutmn uku ba musu ta miƙe ta koma nan ta zauna sai da suka ɗauki wani lokaci kowa na sake saƙe sannan Aji ya yunƙura kaɗan yana faɗin"Ina fatan hutun da kika yi ya ishe ki?.
Kallon bangane ba ta yi masa sai ya cigaba da faɗin" Na san ban kyauta ba. Mu manta abin da ya faru a baya Mimi ki dawo gare ni domin na nuna miki komai ya wuce."
Kai tsaye ta kalle shi domin ta ga da gaske yake yi sai kawai ta kauda kai kafin ta ce"Ni fa na ɗauka takardan saki na ka kawo min."
"Subhanallah, ki daina wannan zencen ni ban aureki domin na sake ki ba"
"To ana dole ne? tun da  ka ce ba ka sona? Sannan ba za ka iya daraja iyayena ka manta abin da ya faru saboda ni ba, ni ma kuma ban ga laifina domin na ce ba zan cigaba da zama da kai ba."
  Yadda take mganar da alamun abin na taso mata ne domin kamar za ta yi kuka,  huci ya fitar daga bakinsa kafin ya ce" ɓacin rai ne ya sa duk na faɗi wasu mganganun, ki yi hakuri."
Mamakin yadda ya yi saurin laushi ta yi sai ta kalle shi shima ita yake kallon cikin irin kallon nan mai kassara oafiyan jikin ƴa mace, ita ta yi saurin kauda kanta kafin ta ce" Wasu mganganun?  kamar su wanne kenan?
Bakinsa ya ciza leɓen kasa kafin ya ce"Na ƙaryata kaina Mimi, ke sai ki yarda cewa ba na son ki?
Ya faɗa cikin wani sauti ba ta son kallonsa Saboda kada ya ga rauninta kanta na gefe ta ce" Na yarda tunda da bakin ka ka faɗamin alfarman Hajiya da Mommy nake ci."
  Bai san ya aka yi ba shi dai kawai ya gansa zaune kusa da Mimi kafaɗanta na dukan Kafadansa haka itama taji mutum zaune gefenta kafin ta samu zarafin mgana ta ji kawai ya yi mata wani irin riƙo mai karfi lokaci ɗaya yana faɗin" Shike nan kuma sai ki yarda da duk abin da na ce? Ke ba ki san bacin rai ba? Raina ne ya ɓaci shi ya sa na faɗi haka."
Ya faɗa cikin sanyin murya ta ɗago tana kallonsa shima ita ya ke kallo,ta buɗe baki za ta yi mgana kawai ya saka hannunsa samman bakin yana faɗin" Shiii."
Sannan ya hura mata iskar hucin zafin ɓakinsa kusan suman zaune ta yi kafin ta dawo hayyacinta ya yi mata magana cikin raɗa raɗa kamar wanda ba ya so a ji.
"Ke ce ta farko, ke ce ta biyu ke ce har ta uku da ta huɗu. Sannan ke ce a baya da shekaranjiya  yau da gobe  har da jibi da gata, ke na zaɓa ke ma kinsan ba zan iya daina son ki ba Fatima."
Ya faɗa ya na kureta da kallonsa, kasa jurewa ta yi sai ta kwace kafaɗanta ta matsa baya tana sauke numfashi.
"Allah da gaske nake yi, ba ki yarda ba ne?
  Numfashi ta ja ta sauke kafin ta ce" In hakane kana sona? Me ya sa da na ce zan tafi ba ka hana ni ba? Cewa fa ka yi wai is better na tafin"
Cikin dafe kansa ya ce"Mimi. Ke wai ba ki san gatse ba ne? Ni fa gatse na yi miki ban taɓa tunani  za ki yi fushi ki taho gida ba wallahi"
Wata harara ta yi masa kafin ta ce"Ai dole na zauna tunda ni ba ni da zuciya sannan ban san ciwon kaina ba."
Da sauri ya ɗaga hannayensa sama lokaci ɗaya yana faɗin"ba haka na ke nufi ba, ni dai ki yi hakuri ki saka ranar da za ki koma don Allah."
Shuru ta yi masa ganin haka ya sa ya matso kusa da ita, ba ta sani ba sai jin maganarsa kawai ta yi a kusa da ita.
"Kin ji My Mimi? Komai ya wuce ko?
  Da Sauri ta matsa can karshen kujera kafin ta ce"A a.
Cikin mamaki ya ce"To me ya rage? Na amsa duka laifukana na kuma ba da haƙuri."
"Akwai saura?
Haka ta faɗa ta na kallonsa shima kai Tsayen ya ce"Me ya yi saura kuma?
Kai tsaye ta gyara zama tana faɗin" Matsayin Mahaifina a wajen ka nake son sani yanzu, domin ba zan cigaba da zama da kai kana kiransa da azz.."
"Ya isa. Haba Mimi na ce fa na yi nadama ki yi hakuri mana."
  Ya katseta da sauri domin yana jin kunyar sunan da ya kira mahaifinta da shi , ita kuma sai kuka cikin yar shagwaɓa ta ce" Kai fa ka kira shi da hakan"
Da sauri ya ce"Ai ban yi gaddama ba, na tuba bazan kara ba kin ji ko?
Sai ta ɗago tana kallonshi Idanuwanta duk hawaye kafin ta ce"Ka na nufin ka yafe duk abin da ya faru.?
Shuru ya yi na wani lokaci kafin ya ce"Eh na yafe masa, na gane riƙo ba shi da amfani, na yi miki alkwarin ba zan ƙara duban ki da wannan abun ba. Sannan zan ɗauke shi a matsayin kaddara in sha Allahu."
Cikin jin daɗi ta ce"Da gaske kake yi?
Sai ya jinjina mata kai kafin ya ce" In sha Allahu, Allah ya jiƙan Abi ya sa ya huta."
Mamaki ya kama Mimi ba ta san lokacin da ta fara dariya ba ga hawaye lokaci ɗaya cikin girgiza kai ya ce"Kin ji daɗi? Ina fatan komai ya wuce?
Ta na goge hawayenta ta ce" Eh, tunda ka yarda ka yi kuskuren  kuma ka amsa za ka gyara, shike nan nima na haƙura."
Cikin jin daɗi ya ce"Nago de, to goge hawayen shagwaɓɓiya mai kuka da dariya kawai."
Hararansa ta yi ba ta yi mgana dukkansu zukatansu ya cika da farinciki.
"Yaushe za ki koma? Yau ko gobe?
   Kallonsa ta yi a karkace kafin ta ce"Ko zan koma sai ka amince da wasu sharuɗɗai na nima, a baya kai ka saka naka nima a yanzu lokacina ne ma gindaya maka naka."
  Baki sake ya ce"Topha, ka ji wata sabuwa."
Tana murgaɗa masa baki ta ce"Ba dole, in ba ka amince ba sai n ace na fasa komawa."
Da sauri ya ce" WANE AJI? shi ɗin banza zayyano su ki kaddara ma duka sun tabbata."
Tana dariya ta miƙe lokaci ɗaya tana faɗin" Komawa na tare da wannan sharuɗɗan guda ɗaya in ka tsallake ba zan koma ba."
Tagumi ya yi kafin ya ce"Ya na iya? Tun da ɓarawo ya shiga hannun mata ai ya shiga uku."
Yadda ya yi mganar ne ya sa ta ƙyalkyalce da dariya  Shi kuma ya na kallonta da Mirmishi ta juya kenan sai ya kira sunanta.
"Mimi.."
  Sai ta juyo tana kallonsa sai kawai yace"Amman dai mganar kin samu ba da gaske ba ne ko?
Tana ɗage masa gira ta ce" Da gaske ne mana, in baka amince da sharuɗdana ba da shi za'a yi."
Nan da nan ya haɗe rai yana faɗin" Kin san dai kina da ma tarin laifi wajen Ubangiji, kin yi ta zuwa garuruwa ba tare da izinina ba, in kuma ban yafe ba Allah ba ki sha ba."
Kugu ta riƙe lokaci ɗaya da  bakin tana faɗin "Ba ka yafe ba ka ce! To ai da izinin ka na je ko'ina tun da kai ka ce na je duk in da nake so."
Zai yi mgana ta yi saurin cewa"Ka yafe ko ba ka yafe ba?
Yanayin yadda ta tsare shi da ido ya sa ya koma ya jingina da kujera kafin ya ce"Wannan shi ne a dake ka, sannan a hana ka kuka, ya na iya?  Na yafe."
Ya faɗa kamar ba ya so, Mimi ta saka masa dariya ta juya tana wani irin taku zuwa Koridin da zai sada ta da ɗakunan su.
Shi kuma ta barshi da bin ta da kallo kamar wani sauna kira mana shashaaha.
  Ta na shiga ɗakinta ta buɗe wata ƙaramar jakarta dake rataye ta ɗauko biro da takarda a cikin wani Memo ta yanka na bikin Biban su Dukky ne. Da farko ba wannan zencen sharuɗɗan amman yanzu ta ji ta na so shima ta jarabasa, kai tsaye ta fara rubutu bayan ta zauna a saman gado, wasa dai da ta kusa cika takardan nan da rubutu sannan ta ninke ta, ta koma falon ta miƙama Aji lokaçi ɗaya tana faɗin"Sai ka koma gida sannan ka buɗe ka karanta a tsanake, in ka amince sai ka yi ticking ɗin duka sannan ka saka hannu a ƙasa, nima sai ka dawo min da takardan na saka hannu, sannan saɓa alkwarin mu dai dai yake da sunan ba zan koma ba."
Karɓan tarkadan ya yi lokaci ɗaya yana faɗin" Kamar Interviuw ɗin ɗaukan aiki?
Hararansa ta yi da sauri ya ce"Sorry Matas"
Ita kuma sai ta koma tana wani hura hanci bai daɗe ba ya ce zai tafi saboda bayan mangariba zai gana da Coach ɗin su ya ce yana son ganin shi, ko Hajiya bai tsaya ma sallama ba ya ce Mimi ta gaya mata da zai tafi ko rakiya ba ta yi masa ba sai da ya ce"Matas ba rakiya?.
Kai tsaye ta ce"Sai ka cike sharudɗanmu tukkunna"
Sai ya jinjima kai kawai ba tare da ya yi magana ba.
  Shi dai yana mamakin me ta rubuta? Me kuma take so? Ya san dai ba za ta ce kuɗi ba, Saboda zaman da za su yi da Caach ya sa bai samu damar duba takardan lokacin da ya koma ba.Sai wajen ɗaya suka gama Meeting ɗin ga shi ya gaji ga shi ya na jin yunwa amman hakanan ya kwanta bai duba takardan ba, da Safe kuma yana cikin barci wayar Inna ya ta da shi ta ce ya fita bakin Camp ɗinsu Walida ma jiran shi.
Ya yi ta mamakin lafiya riga ya saka ya fita ko da ya je ma ba kowa ya na shirin kiran Inna sai ga Walida ta sauka daga mashin, Da kwandon abinci riƙe rike sai da ya yi hawaye Allah sarki uwa.
Cikin ɗan faɗa ya kalli Walida yana faɗin"Inna ta ba ki wahala?  ba shago za ki tafi ba? Sai ta gyaɗa masa kai kafin ta ce"Eh, ita ta ce na biya na kawo maka.".
Sai ya karɓa yana yi ma Inna fatan Aljjana acikin ransa mai mashin ɗin bai tafi ba shi ya tsaya ta hau zai kai ta in da ta ke koyon Computer bai fito da ko wallet ɗinsa ba sannan ba kuɗi a hannunsa amman ya ce zai shiga gidan anjuma.
  Yana komawa ɗakinsa na cikin Camp ɗin ana Sake kiran shi yana dubawa sai ya ga Baba, sai bai ɗauka ba sai da ta katse sannan ya bi bayan kiran bayan sun gaisa, daya ke sun kwana biyu ba su haɗu ba shi fa tun barowar Inna wannan gidan anguwam bai ƙara komawa ba, ko kan maganar Mariya a camp Auwalu ya zo ya same shi suka yi mganar, kiran Baban ma saboda haka ne yana gaya masa waliyyan yaron sun zo suna bukatar a saka musu Shekara mansoor ya ce a saka a hakan ai kamar gobe ne, kuma tunda an yi bincike yaron da sana'arsa ɗinkin maza da mata yake yi kuma ba shi da wata matsala.
Sun tattauna kan maganar sannan suka yi sallama ya zauna ya ci wainar da Inna ta aiko masa sannan ya sha tea ya haɗa da soyayyen buredi da ƙwai.
  Yana gama ci ya natsa kawai sai ya koma ya kwanta ya yi ta barci tun yau ba su da Traning sai gobe yana ta jin hayaniyarsu sun fita can haraba amman bai iya ta shi ba, wayarsa ma kashe ta ya yi sai gabda azahar ya ta shi ya yi wanka lokacin har sun yi sallah tunda suna da masallaci a cikin Camp ɗin sai ya yi na shi a cikin ɗaki sannan ya kunna wayarsa.
Ya duba sakonni masu muhimmaci, har da sakon Mu'azzam daman ya faɗa masa zai je wajen Mimi a jiyan, sai a lokacin ya tuna da takardanta da sauri ya miƙe ya isa ga ma sagalan kayansa ya zura hannu a aljihun wandon da ya sa jiya ya ɗauko takardan ya zo ya zauna a saman ƙaramin gadon dake ɗakin ya warware ya fara karantawa..
*SHARUƊƊAN KOMAWA TA GIDAN AJI.*
1. BA ZAN KOMA BA SAI NA SAKE YIN WANI TARON BIKIN.
2. SAI KA HAƊAMIN LEFE, DOMIN BAN ƊAUKE MAKA BA.
3.SANNAN ZA KA RIƘA ZUWA TAƊI, DUK BAYAN BAYAN KWANA UKU, DA KUMA YAWAN TURAMIN SAƘONNIN SOYAYYA..
4. NA ƘARSHE SHI NE SAI KA GYARA MU'AMALANKA DA KOWA CIKI HAR DA SASANTAWA DA ABOKAN KA, DA MAI DA DANGINKA DANGINA DA MAIDA DANGINA DANGINKA."
"Amincewar ka ga sharuɗdana sune tikitin komawata gidan ka."
  A ƙasa sai ta rubuta sunanta Fatima Kabir Dabo, shima daga gefe sai ta rubuta sunan shi Manaoor Ibrahim aji, sannan daga kasa ga wajen saka hannu da kawanan wata.
  Ya maimaita takardan ya fi sau goma amman ya rasa wani yarinta ne ke damun Mimi? Wai sai ta sake sabon taro ? Shi na lefen ma bai dame shi ba, sannan wai ya riƙa zuwa taɗi sai kace mara aikin yi? Ga tura saƙonin soyayya wannan ai ga na masa azaba kawai za ta yi ina ga ya ga lokacin wannan shirmen tab, ko taɓa takardan bai yi ba ya ninke ta ya ijiye. Sauran wainarsa na safe ya ci ya sha ruwa sannan ya fita da kwando waje, Su Zinder ya gani ya ba su ya ce su cinye su wanke kwanon, suka karɓa suna mai faɗin" Thank you Captain."
Shi kuma sai ya koma ɗaki yana duba takardun da Coach ya ba shi jiya sai wajen uku da Rabi ya ta shi ya yi wanka ya sauya kaya lokacin har sun wanko kwanukan sun dawo da shi,  azumi ke gabatowa akwai tunanin ba su hutu zuwa bayan sallah.
  A masallacin cikin Camp ɗin ya yi sallar la'asar sannan ya kwashi kwandon da aka kawo masa abinci sai gidan Inna, nan kuma ya iske ba ta nan Bintu ce kawai da Walida a gidan wei ta je can anguwam Arawa matar Saddiqu ta haihu. Bai yi mamaki ba ya san halin Inna daman ba za ta zauna ba, bai tsaya ba ya ijiye kwadon abincin ya ce bari ya je ya dawo ya na fita suka fara gulmansa domin Hibba ta kyankyansa musu Su Yaya Mansoor ana ta zuwa biko. Har zuwan Mimi gidanta na kano sai da ta gaya musu.
  Yana fita daga gidan Inna sai gidan Hajiya yana Hanya ya Kira Mimi ya ce ga shi nan zuwa, kafin ya kariso ta ci kwalliyarta cikin dogowar rigar atamfa ta kuma kashe ɗauri tana tashin kamshi yau kam ko mayafin ba ta saka ba. Sannan ta kawo masa abinci Jallop din shinkafa da nama ya ce ita ta dafa tace a'a sai ya ce sai ranar da ta yi masa girki sai ya ci kai tsaye ta ce"To in ka fara zuwa taɗi zam riƙa yi maka girki "
Bai yi mgana ba yana kallonta kenan da gaske take yi, shima ya sha kwalliyarsa yau har da hula tunda manya kaya ya saka ta kalleshi tana dage masa gira lokaci ɗaya tana faɗin"Ehye, an sha kyau za'a zo taɗi wajen ƴar budurwa."
Ta faɗa tana masa wani irin mirmishi, Kallonta  yake yi ko kiftawa ba ya yi, da gaske take yi kenan?
Sai kawai ya saka hannu a aljihu ya fito da takardan harda ma bironsa ya zo, a kasan Cafet ya sauko sannan ya kalli Mimi lokaci ɗaya yana faɗin" Matso ki gani."
Ba nusu ta matso har kansu na haɗuwa waje ɗaya.
  Lambar farko ta ga ya tsaya sannan ya kalleta kafin ya ce"Ke yanzu ban da rigima ina ke ina ƙara yin wani biki? Kiran bidi'a ko ɓata lokaci? Ko sake ɗaura mana aure za'ayi ba bikin da za mu yi ballantana haka kawai daga kin yi yaji kuma sai ki ce sai an yi biki. Gaskiya a'a ban yarda da wannan ba."
Kawai sai ya saka biro ya soke ta kallesa cikin mamaki ba ta samu zarafin mgana ba ya je ga na biyu ya na faɗin" Nawa kike bukata? Ya faɗa sannan ya yi ticking lokaci ɗaya ya zura hannu a gaban aljihun rigarsa ya ɗauko Atm ɗinsa na bankin albashinsa, ya sauke a gabanta lokaci ɗaya yana faɗin" Daga naira ɗaya har milyan ɗari za ki iya amfani da shi wajen haɗa abin da kike so."
Sai kawai ya gangara na uku ko ba ta damar magana bai yi ba.
  Ya nuna rubutun ta kafin ya ɗago yana kallonta lokaci ɗaya yana faɗin"Haba Mimi yanzu da girman ki kike wani zencen taɗi? Haba ko yara kanana yanzu sun daina wannan ɓata lokacin mq? Me ye taɗi in ba a zo a samu fahintar juna ba? Ni kuma d ke tun muna yara zukatan mu suka samu. daidaito ba amfanin da aueren mu, mu zo muna wani abun ɓata lokaci. Sannan mganar wai saƙƙonin soyayya haba Fatima ni ina na ga wannan lokacin? Kin san fa yanayin aikina  ni fa mutun ne kamar kowa ba zan miki karyan abin da ba zan iya ba,  Mijin Novel ne ke tsara mace da kalaman Soyayya, ni kuma mijin zahiri ne, in Soyayya kike so tsantsan na gaskiya zan nuna miki ita a kan gadon mu na Sunna in sha Allahu"
Ya faɗa ya na kallonta ƙasa ƙasa, nakwa nakwa ta yi da fuska kamar za ta yi kuka sai ya saka biron hannunsa ya lakace mata hanci kafin yana faɗin" Rigimammiya."
  Cigaba da duba takardan ya yi zuwa lambar karshe sai ta ga ya yi ticking lokaci daya yana faɗin"Wannan ba matsala, Abokaina kada ki damu zan neme su mu sansanta duk da ni banga laifin da na yi musu ba, mganar dangina kuma daman ko Inna na ga alamun  ta fi son ki a kaina. Sai mganar naki dangin ki suma in sha Allahu zan saki da su mu zama ɗaya saboda ina son ki, kuma abin d mata take so shi miji ya ke so? Ko ba haka ba Mimin Aji?.
Ya faɗa ya na kallonta, kawai sai ya ga ta koma ta zauna a gabansa ta harɗe hannayenta saman kirjinta tana wani ɓata rai sai shima ya miƙe ya zauna yana faɗin"To kuma yanzu menene laifina! Na yi miki fa duka bayani"
Kawai sai ta fara mgana cikin shagwaɓa"Ni dai wlh ko ɗaya ba zan soke ba, kuma ai ba gayyata zan yi ba kawai dai kawayena da Yan'uwana mganar taɗi kuma ni ko? Ba za ka rika zuwa kana ganina ba ko?
Yadda ta yi mganar ne ya sa bai san lokacin da ya ce"Na ji shike nan sai kuma me? Har ta na jan hanci kafin ta ce" Ni dai in ba ka amince ba, sai na ce na fasa komawa."
Har da kukanta fa, gefe kawai ya koma ya na kallonta kafin ya ce"Da girman ki, Mimi ki yi ta shagwaɓa?
  Sai ta ƙara narkewa tana matsan hawaye, Har ta na cewa shike nan tunda baya sonta ba zai mata abin da take so ba.
Ya na jin haka ya ƙarisa gareta ya riƙo hannuwanta yana faɗin" Sorry, shike nan na ji ki daina kuka"
Da sauri ta ce"To ka amince? kai ya gyaɗa kafin ya ce"To ya zan yi? Tunda na auri yar gata shagwaɓɓiya."
Dariya ta yi masa sannan ta kwantar da kanta saman kirjinsa sannan ta jawo takardan ta saka hannu ta miƙa masa ya karɓa yana faɗin"Kamar auran coci, ni fa ba guduwa zan yi ba." Tana dariya ta ce"Eh na ji dai." Haka nan ta saka shi ya saka hannu sannan ta ɗauki takardan tana faɗin" In na fara zuwa aiki zan ba da a yi mana photocopy, na ba ka naka nima na ɗauki nawa." Sai ya yi fuska kafin ya ce"Ba na so, ki riƙe a hannun ki kawai"
  Dariya ta fara ta na son kallon fuskarsa shi kuma ya haɗe rai ya kauda kai.Sai bin shi ta ke yi, daga karshe ma ture kanta ya yi daga kafaɗansa har ya na juya mata baya, ta shi ta yi ta koma gabansa ta na jan kumatunsa lokaci ɗaya tana faɗin"Ehem Ehem, kamo shi nan kamo shi nan."
Har matse masa fuska ta yi sai da ya yi dariya kawai sai ji ta yi ya riƙe mata hannuwana sannan ya rumgumeta yana sauke numfaahi, itama sai ta yi lakwas tana shakan ƙamshin turarensa.
  "In na zo taɗin me za ki riƙa bani?
  Haka ya faɗa cikin dishewar murya itama a hankali ta ce"Duk abin da kake so?
Ɗagota ya yi yana kallonta kafin ya ce"Komai fa kika ce?
Sai ta ɗaga masa kai, sai kawai ta ji ya Sumbaci bakinta kafin ya ce"Har wannan?
Sai ta fara waige waige tana zaro ido da sauri ta matsa daga jikinsa tana faɗin"No."
Mirmishi ya yi kafin ya ce"Ai ba ki isa ba kin yi alkwari yarinya."
Tana tura baki ta ce"Ni ban yi ba, ba wannan a sharuɗdan mu."
Kansa ya shafa kafin ya ce" Wa ya ga ya miki su Nasir na gaba da ni?
Dariya ma ya bata cikin mamakinsa ta ce"Au su ke ma gaba da kai?
Cikin basarwa yace"To ni me na yi musu? Suma dai da shisshigi ina ruwan su da shiga tsakanin mata da mijinta Ehe"
Mimi ta dage masa gira kafin ta ce"Kai dai."
Da sauri ya ce"Zan neme su amman ba hakuri zan ba su ba."
Sai ta kaɗa kai tana mirmishi shi kuma sai ya duba agogon hannunsa ya ga an kusa mangariba da sauri ya ce" Maganar gida matso mu yi mgana."
Ba musu ta matso kusa da shi, ya kalleta kafin ya ce"Ba ni da gida a ƙasa yanzu. Gini kike so a yi miki ko kuma a siya gidan kawai.?
Kai tsaye ta ce"Ina gidan ka?.
Sai ta nuna kamar ba ta sani ba hararanta ya yi kafin ya ce"Ban sani ba, shi wanda ya faɗa miki mun samu matsala da su Nasir bai faɗa miki Inna na ba ma gidan  ba?
  Dariya tayi har tana rufe bak.  Mirmihi ya yi kafin yace" Kinga azumi na matsowa zuwa bayan sallah nake son ganin ki a gidana ya ya tsarin gidan ki, ya ki ke so ya kasance?
Sai kawai ta lamgwaɓar da kai ta ce" Ni ba ni da wani zaɓi tsarin da kake so shi nake so." Kai tsaye ya ce"Shike nan daman ina da wani fili sai kawai a gina tunda ina da kuɗi ginin zai kamallah nan da  bayan sallah zan yi mgana da mai zane sannan zan nemi Auwalu."
Da haka suka tsaya kan mganar. Ana gab da kiran sallah ya tafi ta yi ta yi ya karɓi Atm ɗin sa, ya ce ta riƙe a hannunta ita kuma ta ce ko ta riƙe tare za su riƙa fita siyayya ya fahimci dai ya kawo kansa. Shi ya sa Mimi ta ke gungurashi duk yadda ta so.

*BAYAN KWANA BIYU.*

Tun bayan sharuɗɗan da Mimi ta saka tsakaninta da Aji ya zama duk ya takura, ya fahimci Mimi so take yi ta maida shi kamar wani sharukhan ɗin Kasar India, to da girmansa da komai ace sai ya koma yana soyayya kamar wani yaro? Ya tabbata yanzu matasa na sun daina wannan soyayyar domin duk yaudara ce, masu yin ta ma yanzu mayaudaran sun fi yawa.

Ko bai kirata ba sai ta kira shi ta ce bai turo mata kalaman soyayya ba. Sai ya ce zai tura mata ya rasa shi ina ma zai samu kalaman Soyayya ya manta da wannan tun a zamanin baya.

  Dole dai ƙanwar naƙi ya shiga Playstore ya ɗauko Application na lalaman soyayya In hausa da turanci, bai ma tsayawa karantawa da safe sai ya yi mata copying da forwarding ya tura mata haka da rana in ya tuna haka da daddare ma, amman duk da haka sai da ta gane domin ce masa ta yi.

" Kalaman na ka ba emotion a ciki Aji, kamar dai wai da gasken ba ka sona."

Ya rasa da wani yare zai mata wannan bayanin da fahimta ba ruwan ina son ki da wasu kalamai, kawai dai ta ga soyayya aikace ina ruwanta da wani wai sai ya riƙa yi mata kalamai?. Da ya ga  ba za ta gane ba sai ya ƙyaleta da ta matsa masa sai ya ce"Mimi ni fa ban iya duk wannan karyan ba, to ƙarya mana soyayya yanzu ai duk ta zama shirme ki buga ma misali da kan mu, ina son ki kina sona muka yi aure amman ki duba yadda matsaloli suka zagayen mu da ya saka sai da kika yi Yaji, to duk ina wannan son da muke ma juna? Zaman aure zaman haƙuri ne kawai da sadaukarwa, ina son ki zan iya zama dake har abada sauyin fuska ko wani nakasu ba za su shafi soyayyata ba ko da Sauyin hallaya ne  sai dai zan yi koƙarin cewa ki gyara amman wani ina sonki na yi kewarki duk magana ce ta fatar baki ya kamata ki gane wanman Fatima."

  A waya ne ya ke gaya mata haka sai da ta tura masa baki kamar ya na ganinta kafin ta ce" Wai na yi yaji? Haka fa ka ke cewa yaji"

Kai tsaye ya ce" To ba yajin kuke cewa ba? Ko barkonu zan ce."

Haushi ya sa ta kashe wayarta ta barshi ya na ta mirmishi, ya san ba za ta hakura ba da daddare da ya zo kwanciya ya kira ta nan ta ɗauka tana ta kumbure kumbure t sai ya nuna kamar bai gane ba sai ya ce"Gobe zan zo taɗi me za ki tanadar min?

Ita kuma sai tace"Gobe zan koma aiki."

Ɗan bata rai ya yi kafin ya ce"Tunda ba acan za ki kwana ba da sauƙi, zan zo bayan sallar Isha'i tunda sai na shiga na gaida inna."

Ganin kamar  bai gane tana fushi da shi ba ne ya sa ta ce"Ina fushi da kai. Amman sai na ga kamar ka basar ba ka gane ba"

Ya na shafa kasan gemunsa ya ce" Au wai fushi kike yi? To wannan fushin na ki ba na komai ba ne sai na shagwaɓa kuma lallashin ki ai sai ina kusa, ki anada fushin har sai na zo kin ji ko matas?

Har gobe dai Aji ba zai sauya ba in an yi gabas shi sai ya yi yamma. Dole ta saki ranta suka cigaba da waya sai da ta fara hamma sai ya ce ta je ta kwanta saboda fita aiki gobe.

 "Sai da safe Mijina, I love u."

  Mirmishi ya yi mata kamar ta na ganin shi kafin ya ce"Sai da safe Matas, ki yi shigar nutumci gobe, kada ki manta ke matar aure ce matar auran ma matar Mansoor Aji."

Tana yar dariya ta ce"Yes Sir.."

"I love u."

Haka ya faɗa da sauri ta zaro ido kafin ta yi mgana ya yi saurin katse wayar ya barta da shauki. Ranar barcinta cikin natsuwa ta yi shi, har ta na makara sai shi ne ya ta she ta da asuba kamar ya sani ya ce ya ji a jikinsa barci ya kwasheta ta kasa tashi.

A gurguje ta yi sallar asuba da azakar sannan ta yi wanka ta shirya ta yi shigar lafaya ta yi kyau sosai tunda daman can ita mai kyau ce.

  Motar ta tun shekaranjiya ta kira Bakanikenta ya zo ya tafi da ita da yake ta daɗe ba ta yi amfani da motar ta, ya yi ma ta juye da service sannan jiya ya dawo mata da shi tana so ma ta sauya mota da kuɗin gadon ta, amman kuma ba ta so Aji ya ga kamar ta na nuna masa kuɗi amman tuni Khadi ta sauya ta ta motar. Sannan an riga an gama ginin masallatan nan da bohol ɗin ruwa a wasu anguwannin dake cikin garin kano sai dai fatan Allah ya kai ladan Kabarin Abi, bayan ta shirya ta ɗauki kanta hoto ta tura ma Aji sannan ta fita zuwa ɗakin Hajiya su ka gaisa Hajiya ta ga sai faman nishaɗi take  yi cikin zolaya ta ce"Binta dai za'ayi kome ko? Daman ance kome ai ya fi sabon aure daɗi ko?

  Mimi ta rufe fuska tana dariya kafin ta ce"Kai Hajiya ta"

Hajiya na ƴar dariya ta ce"Ai na gano ki, tunda Mansoor ya zo ranar nan kike cikin nishaɗi, to gaya min yaushe ne komen na mu.?

Mimi ta zauna kusa da ita lokaci ɗaya tana sagala hannunta saman Kafaɗan Hajiya tana faɗin" Saboda ginin da za'ayi ya ce sai bayan sallah lokacin duk na gama sauran shirye shiryena."

Hajiya na Mirmishi ta ce"Ya yi kyau, To gidan shi da aka ce ya gina fa?

Mimi ta ce"Ban gaya miki ba? Ai Inna Meri ta koma gidan da zama"

Nan Mimi ta ba ta labarin da Hibba ta gaya mata ta ƙara da cewa" To shi ne ya ce yana da fili gwara a gina kawai."

Hajiya ta jinjina kai kafin ta ce"Ma sha Allah, na ji daɗin haka Allah ya sa albarka, ke kuma da ku ke mganar tsayawa wasu shirye shiryr? Me za ki shirya? Na ga dai komai kina da shi?

Mimi ta mike tana dariya kafin ta ce"Ke fa kika ce kome ya fi sabon aure daɗi ko?

 To ai sabon biki zan yi da zai tabbatar da Komen da zan yi ya fi sabon aurana na farko."

Kafin Hajiya ta samu bakin mgana Mimi ta fice da sauri tana faɗin" Sai na dawo Hajiya za mu yi mgana."

Hajiya ta bi ta da Allah ya tsare tana Cigaba da jan casbahanta lokaci ɗaya tana wani mirmishin jin daɗi. Farincikinta ta ga Binta ta koma ɗakinta ta yi zamanta cikin Salama.

****

KARAMCHI TV

Ma'aikatan Karamchi kowa ya yi murna da dawowar Mimi, bakinta ita kuma ya ƙi rufuwa sai gaisawa take yi da mutanen arziƙi, wani farinciki na ratsata sun gaisa da Salim Bunza ya na zolayanta da cewa"Tunda kin dawo nima ya kamata na ɗauki hutuna nima."

Cikin Magiya ta ce"Ka rufamin asiri mana Bunza, in ka tafi yanzu ai sai aiki ya nemi kashe ma mijina mata."

Sai kawai ya yi mata dariya Na Misau na gefe ya ce" ƙila ma sai ya haɗa mana da zanga zanga."

Suna ta raha da nishaɗi. Ta je Office ɗin Manaja suka gaisa shima sai da ya yi mata tsiya" Na ɗauka wannan rigimammen mijin naki ya hana ki dawowa aiki damu ne gabaɗaya.?

Mimi na dariya ta ce"Ko ɗaya yallaɓai  kawai dai ba na gari ne har Umra na je na dawo kuma matar Yayana ta haihu na tsaya sai da aka yi suna na dawo, nan ɗin sai da na zauna na huta tukunna."

Ya na jinjina kai ya ce"To ai shinke nan muna yi miki barka da dawowa." 

Daga nan suka tattauna abin da ya shafi aiki kafin ta haɗu da editor ita ta karanta labaran safe na ranar oaraba. Jama'ar gari na ta nurnan ganinta domin wasu har sun gaji da tambayan Ina Mimi take a tunaninsu ta daina aiki da gidan talabijin na karamci ne ne sai kuma kwatsan a ka ganta ta yi kiba ta yi bul ɓul,  kamar ba ita ba har wasu ma su kallon tashar suka ce kamar tana da shigar ƴaron ciki.

  A cikin waɗanda suka kalli labaranta na safiyar ranar har da Inna Meri da Walida da kuma Maeesha dake can gidansu tana jego, Tuni ta ji kishi ya kama tana ganin Mimi, ta tabbatar da kome za ta yi ba za ta kama kafar ta ba. Sannan ta ji a bakin matar Auwalu cewa ba sakinta ya yi ba, kenan auran su na nan za ta iya dawowa a kowani lokaci kila ma a katon gida na alfarma kamar yadda Inna ta koma katon gida na alfarma duk da ba ta je gidan ba amman ta ji labarin tsaruwan gidan a bakin Mariya ta  kuma ji labarim komai sabo ne, ita a ganinta ita ya dace ta riƙa samun wannan abubuwan ba wasu ba. Sannan ita ya kamata ta zama a bar kwaten ce ba wata can ba.

  Bayan komawrarta gida ba daɗewa ta haihu samu mace kuma Saddiqu ya ce sunan Magajiya zai saka ma ƴarsa, asalin sunan Magajiya Mardiya ne da farko ita Maeeshan ta ɗauka Magajiyan ne sunan har ta fara bala'in ba mai sakan ma ƴarta suna Magajiya sai daga baya ta ji sunan ashe Mardiya ne sai ta koma ta yi laushi, An yi suna na karya da garari duk abin d Saddiqu ya ce ba shi da shi sai Maeesha ta ce bashi ne aka ci zai biya daga baya, Ita kanta Magajiya sai da ta raina kanta ta kuma gane amfanin Meri da uaƴanta a tare da su da ace suna gidan komai na sha'in taron suna da kuɗi ba zai yi mata wahala ba, itama ta yi taron suna a nan gidan amman dakyar aka samu a ka yi fate, Auwalu ne ma ta samu dubu goma a wajensa zuwaira biyar amman Jummai tana nema itama. Kuɗin da za ta haɗa ma a siya zannuwan suna ba ta da shi sai da ta ci bashin Atamfa da rigar yarinyar sai Inna Meri itama ta yo turmi, sai da Bintu ta hana ta amman ta ce ba ruwansu ta kuma matsa musu suma sai da suka leka sunan nan gidan Wanzamai daga nan suja wuce gidan su Maeshan.

   Har Gaje na yi musu tsiyan tunda Inna ta bar gidan suka daina ganinsu, Yaya Amina ce ma ke ba da hakuri amman Bintu cewa ta yi" To me za mu zo mu yi muku? Tunda daman wacce muke zayan domin ta kun kore ta daga gidan? Ai ita ce mu , mune ita dole ko ku daina ganin mu ai ga gidan nan mun bar ma masu gidan sai su haɗa duka su yi ta zama har ranar busa ƙaho."

Saboda su Zuwaira ta yi mganar su ma dai ba su tanka ba.  Sai ga shi ko Kunya Zuwaira ta ja Yaya Amina gefe ta na mata mganar, In sun zo da abun suna don Allah su kawo a haɗa anan ana haɗa na dangin uba ne daga bangaren su, sai Yaya Amina ta ce bari  ta yi ma su Halima magana.

Aiko dai Halima ce kaɗai ta ba da 5k, Daman ita Yaya Amina rigar ƴarinya ne da kuma pampers, Bintu kuma da Yaya Amina ta yi mgana sai ta ce ita kam ba ta da shi kuma ba za ta matsa ma kanta ba ashe sai yanzu aka san su ma ƴanuwan Saddiqun ne ƙiri ƙiri kuma su san tana da shi amman ta ce ba ta da shi dole suka ƙyaketa sana'ar saida ruwa take yi da zoɓo amman Bintu kafiya gare ta abin da ba ta yi nyya ba, ba mai sakata dole.

   Sai ga shi tafiya ma can gidan mai jegon Jummai ta ce su jira zuwa la'asar su tafi gabaɗayansu sai a tafi da kayan gabaɗaya shi ya sa suka jira, Inna Meri daman ba ta zo ba tana gida tare da yara. Su ne sai wajen biyar da wani abu suka isa gidan su Maeesha suka iske a na ta shan DJ. 

Mai jego ta ci gayu har da mai kwalliya ta ɗauko da mai hoto sannan sun yi abinci mai rai da lafiya har da Alala da zoɓo an tarbesu dai sama sama sai da ma suka buɗe kayan da suka kawo ne sannan suka ga ana ta duban juna ana taɓe baki, Atamfa biyu ce cotoon ɗaya ɗayar roba ce sai rigar ƴarinyar guda uku da sabulan wanka da Pampers ɗin Yaya Amina, kuɗin kuma ba su san ina a ka siya fallayan zannuwan guda biyu wai Mejego sai ta yi goyo da shi, Gaje ce ke kora wannan bayanin Amman ko alama ba su ji daɗin wannan kayan ba ko godiya nan in da suka sauke kayan nan aka bar su kamar sun kawo kashi Binta na ta dariya ƙasa ƙasa ga shi kuma Walida abokiyar gulmarta tana wajen koyon Computer, Mariya dai daman a gidan ta kwana tun jiya ta na can waje cikin ƴan rawa anman ta zo ta gaishe da su Yaya Amina har ta na zolayanta da Amarya tunda an saka ranar auranta Shekara.

  Ko Jaririyar ba'a ba su sun ɗauka ba sai da Yaya Halima ta yi mgana sannan Maeeshan ta kawo musu. Su kuma aka fi ma sakar ma fuska tunda an gan su sharr ba wahala a jikinsu barin ma Bintu da take ta wani shan ƙamshi ko gaishe da mejegon ma ba ta yi ba, ana ta gulma dai a gidan ana raɗan su waye su Bintu? Maeesha ta ce ƴayan Inna Meri ce ta bangare  da ta koma matar da ta zo ta yi ma Jinjira wanka ta mata gashi, Domin Inna Meri ranar da ta zo barka har Maeesha sai da ta ji kunyar abin da ta aika mata nuna komai ba komai ta yi ba ta zage ana ta hidima da ita a lokacin yarinyar tana kuka ashe xibiya ce ba a yi gashi ta kume nan fa ta ce a saka ruwan zafi ta zauna tana ta ga shin cibiya sai ga Yarinyar ta yi shuru tana raba ido washegari kuma ta dawo ta kara yi mata ta shafa mata wani mgani a daran cibiyan ta faɗi. Sannan tunda aiki a ka yi ma Maeesha sai ta ba su shawaran kada ta yi wanka ganyen yanzu sai zuwa gaba  amman a riƙa yi mata da towel kada jikinta ya ɗanyan ce amman ta ce a riƙa ba ta abinci sosai kuni da ruwan shayi tana sha saboda shi zai taimake ta. Uwar Aishan ta ji daɗi domin ita ce yar fari ba sanin haka ta yi ba.

   Kafin su bar gidan nan sun ga abu har hoto ma suna gani ana yin hotuna ba wanda ya gayyace su, Bintu ce ma da shegen neman mgana ta shiga hotunan bayan ta ɗauki Jaririyar ta rike su Zuwaira dai sai rakuɓewa a gefe kamar wasu almajira shi ya sa ana kiran sallar mangariba suka yi musu sallama daga gidan suka rabu, Yayan Inna Meri can suka koma gidan ta saboda ɗauko yaran su Zuwaira kuma suka yi gidan Wanzamai suna ta ƙananun mganganun wulakancin da aka yi musu suka koma ma da  Magajiya abin da ya faru, To me za ta ce?  Baba Danjuma ma ko sisi bai ba da ba ya ce ba shi da shi yanzu ta fahimci in ta cika ma matsa masa sai ya hau masifa yana maganganu,  Kamar kada Inna Meri ta bar gidan shik enan ta koma ta yi sanyi kamar ba ita ba.

  Saddiqu daman ya gaya mata duk kuɗinsa sun kare wajen aikin nan da aka yi ma Aisha, Duk abin da ma za ta yi na suna ya ce ta ci ba shi abinci ma da sauran su duk iyayenta ne za su yi da kuɗin su. kudin aikin ma sai da ya Kira Mu'azzam ya taimaka masa da 100k tunda an ce za'a yi aikin amman ba shi da ko dubu 20 dole dai ƙanwar naki ƴaƴan Inna Merin da suka ci ma mutumci sune su ke tallafe da su, Shi kuma Baba Danjuma ya koma gefe kawai ya saka ma Magajiya ido daga ita har ƴayanta ya ga in da hassada za ta kai su.

Shi har Allah Allah yake yi kwanakin girkin Inna su shiga in ya tafi can ya fi samun kwanciyar hankali da natsuwa, in ko yana wajen magajiya ko fara'a ba ya y. Saboda Magajiya tun da ya aureta bai taɓa samun kwanciyar hankali da ita ba ko da yaushe masifa da bala'i.

****

Ana azumi saura kwana huɗu Mansoor ya koma gidan Hajiya Wajen Mimi, ya iske Yaddiko ta zo duba Hajiya da ta ganshi sai da ta ce ma Hajiya" Sun daidai ta kenan?

Hajiya ta ce"Eh, tace bayan sallah za ta koma in sha Allahu." Yaddiko ta ce ya fi mata tunanin kashe auran da take yi,Hajiya tace daman ba da gaske ba ne duk shegentaka ne.

 Yau bai wani jima sosai ba. Ya dai kawo mata zanen da mai zane ya yi na tsarin gidan ta ce komai ya yi yana faɗa mata har an fara saka doundiom in sha Allahu za'a gama cikin wata ɗaya da wani abu tunda akwai kayan aiki, abincin ma da ta yi masa sai dai ta kwashe masa ya tafi da shi saboda ana jiransa ne za su yi meeting a Camp, Ita daman Mimi da Rukky kaɗai take shawara kuma itama ta ce duka tsarin Mimi ya yi dai gwwra dai yasan yanzu mai daraja zai ɗauka, bayan Rukkyan kuma ba ta gaya ma kowa ga abib da ke faruwa ba Hajiya dai ta yi mgana da Mommy ta kira ta itama ta gaya mata sai bayan Sallah Saboda ginin gida haka ma ta gaya ma Daddy da ya zo gidan sai ya ce ai Mansoor ɗin ya kira shi sun yi magana, sannan ya ƙara da cewa"Ki yi hakuri Mimi kin ji ko? Kin ga ribar hakuri ga shi yanzu gidanki ke kaɗai yake ƙokarin samar miki, shi ya sa akace komai mai wucewa ne"

  Hajiya ta amsa masa da wannan gaskiya ne sun rabu da cewa duk abin da take so, ta kirasa kawai shi uba yake gare su in sha Allahu komai zai yi musu in dai yana da shi, Har khadi ta kirata sun yi mgana shi ne Khadi ta ce"Ai sai ki zage da gyaran Headquater saboda ya san da, da kuma yanzu akwai bambamci."

Dariya kawai ta yi, amman ta ce za ta yi har gyaran jiki tunda wancan lokaci duk a firgice take ba ta  yi komai ba. Har Dr da Jawahir sun kirata amman ban da Madiha itama ko ba ta ko nemeta ba, saboda haka ta dai fahimci har abada suna da bambamcin rayuwa da ra'ayoyi ita da Madiha kuma dukkansu ba za su samu daidaito ba, kowa kawai ya tsaya kan ra'ayin sa.

Maganar haɗa Lefe kuma Mimi ta dage ta ce tare za su riƙa shiga kasuwa da Aji. Ya yi kokarin zamewa amman ta ce in ba zai iya samaar mata lokaci ba sai a bar siyan kayan dole ya se su riƙa shiga da weekend tunda ba ya samun lokaci, ba ma haka ba shi kunya yake ji ba zai iya tuna ranar da ya shiga kasuwa da sunan siyayya ba, in kayansa ne Store yake zuwa yawanci kuma yaddika da Shaddodi Ahmad yake turama kuɗi ya siya ya ɗinka masa daga can Kaduna.

  Shi daman ta bangarensa daga Mu'azzam sai Inna kawai ya yi mgana da su, ko Baba bai samu sun haɗ ba, ballantana su yi mganar sai Auwalu da kwangilar ginin ke hannun shi, Inna meri ta yi ta saka albarka filin ya na can wata anguwa mai suna Dubai  quaters anguwan ta masu hannu da shuni ne gaskiya shi ya sa tun a lokacin da ya siya filin ya na da daraja, Inna Merin ce ta gaya ma su Amina halin da ake ciki sai Bintu ta ce kwanaki ta kira Mimn  ta ce mata in sha Allahu bayan sallah za ta dawo suma suna ta murna kada Mu'azzam da Hibba su ji labari ita da yanzu ta ke fama da oaulayi domin ana shirin maida Junior sai ga ciki ya ɓulla dole a ka rabu da shi sai  Bayan Sallah tun da Mu'azzan ya ce anan za su yi sallah in za su koma sai su tafi tare da shi.

  Bangaren su Nasir kuwa ba kiran su ya yi ba, a group chart ɗin su ya shiga ya yi sallama sannan ya yi tagging ɗin Nasir da Makama sannan ya yi mgana." Ba dai kyau gaba a musulunci,  ni na kwashe ladan Assalamu Alaikum"

Sai da suka yi mamaki domin tunda aka buɗw group ɗin a ka saka shi ko kala bai taɓa cewa ba sai ranar.

Makama dai ya tanka ya ce su ba gaba suke yi da shi ba, shi ne dai ya nuna ba su da wani matsayi a wajensa, shi kan Nasir ya gani sai ya yi kamar bai gani ba, Makama kuma sauka ya yi ya kira wayar Aji suka yi mgana Daman Sarkin zuciyan Aji ne da Nasir, Ya dai ba shi hakuri har kuma ya yi masa bayanin yadda a ke ciki, makama yace zai zo su haɗu domin ya je ya ga ginin.

Nasir kuma sai da Aji ya dauke girman kai ya kira shi sannan suka daidai to. Ranar asabar ranar da aka tashi da azumin farko suka haɗu da yamma a can filin in da a ka fara ginin har ya kusa kaiwa linter.

Nasir ya daki kafaɗan Aji lokaci ɗaya yana faɗin"Shege Ajin duniya wato shi kan shi Gidan Aji. ma na dabam ne."

Makama ya ce"Tsarin ginin na turawa ne zaman gidan mace ɗaya, in da rabo Mimi ba ta cikin masu zama da kishiya."

  Aji ya ce"Wannan kuma na Allah ne, in yana  cikin Kaddara na fa? Amman yanzu kam ita ce a baya ita ce kuma a gaba."

Dariya suka saka har suna tafawa, suna taren Mimi ke ta kiranshi wai shi suke jira sai a lokacin ya tuna yau za su fara shiga kasuwa kawai sai ya Kalli su Nasir kafin ya ce"Nan zan bar ku? Saboda zan je na ɗauki Mimi za mu shiga kasuwa."

Nasir ya buɗe baki Makama kuma na dariya tun kafin ma su yi mgana ya ce" Wlh ta matsa min wai tare za mu riƙa zuwa haɗa lefe, in na ce a a kusan ta tun a baya yar rigima ce"

Nasir na kaɗa kai ya ce"Ƙwarai hanzarta ɗankwali yaja hula, lalle Mimi ta ciru tuta yau Aji za'a je kasuwa zaɓan kayan mata."

Shi da Makama har suna tafawa dariya kawai ya yi musu suka ɗaga masa hannu ya shiga motarsa ya bar wajen su kuma suna wajen ginin suna ganin yanayin aikin har kusan mangariba sannan suka bar wajen.

  Aji kuma su ne har bayan mangariba a kasuwa suka sha ruwa, Mimi tare da Rukky  shagon Atamfofi da lesuka suka fara zuwa Komai sai Mimi ta ce sai Aji ya zaɓar mata shi kuma ya gaji da azumi ga ciwon kai saboda hayaniyar kasuwa ya saka P.Cap ya rufe rabin fuskarsa saboda baya so mutane su gane shi, shi dai gaji ya yi komai sai Mimi ta ɗauka ta kara a jikinta tana ce masa ya yi mata kyau? Cikin kosawa ya ce"Ki ɗauki duk abin da ya yi miki saboda komai kiia saka yana miki kyau saboda ba kayan ba ne ma su kyau, ke ce mai kyan saboda haka ki ɗauki abin da kike so Aji ya na so shima"

Sai Mimi ta fara mirmishin jin daɗi Rukky na gefe ta zama yar kallo ana musayan kallon Masoya. Kayan ma anan suka bar su, Sai gobe za su dawo su gama dubawa akwatina daman a online Mimi ta gani ta siya masu kyau guda huɗu huɗu takws kenan, da ta ce sha biyu amman Aji ya ce" Takwas ɗin dai Hajiya ta, ni fa talaka ne kada ki karar min da arzikina da zai kai ni shekaru uku nan gaba."

   Tana dariya ta ce"ba ka ce kai mai kuɗi ba ne?

Kai tsaye ya ce" Duk da haka ban kai ki kuɗi ba, Malama ki yi abun hankali."

Bayan shi ya ce ta siya duk abin da take so da ta ce shi ya ce haka sai ya sha mur ya na faɗin"Ni? To kila ba na cikin hayyacina ne, kin yi min farin yaudara, ko kuma dai ƙila gatse na yi miki, ke kuma kamar ƴar fari bakya gane baƙar mgana da gatse."

Tana masa dariya ta ce"Ka manta ni Auta ce? Sorry  sai na yi ma Atm ɗin kalmar nan ta ƙare dangi."

Kai tsaye ya ce" Kya ci da kanki kuwa nan gaba."

Haka dai suka yi rahan su, a hanyar dawowa daga gidansu Rukky tunda har gida suka maida ta, Rukky ta ce"Yallaɓai muna godiya sai Allah ya kaimu."

Karon farko da ya yi mata mirmishi ya ce"To ƙawarmu asha ruwa lafiya, muma mun gode."

 Da ya kai Mimi gida sai ta hana shi tafiya dole ya tsaya anan ya yi sallah ya ci abinci, Kunin gyaɗa ne mai zafi ya sha da kosai, Abincin kuma ya ce ta ba shi kawai ya tafi da shi daman wasu kololinta suna can Camp bai dawo mata da shi ba. Haka nan ta kara zuba masa ya tafi da shi bayan ya ce ya na binta ba shi abincin shan ruwa da kanta yake so ta yi masa girki ta ce in sha Allahu, har mota ta rako shi ta na shafa kansa ta ce Ka yi tuki a sannu ka ji ko Mijin Mimi?

Sai shima ya shafa hannunta kafin ya ce"In sha Allahu Matar Aji, ki kular min da kanki."

Kawai sai ta duka ta sumbaci kuncinsa.

 "I miss u."

 "I love u."

  Shi kuma ya maida mata da martanin suka raka juna da mirmishi tana ɗaga masa hannu har ya fice daga gidan,  bai wuce camp ba saboda a gidan Inna zai kwana saboda ya fi satin rabon shi da gidan. Sai dai ya yi musu sakon kayan azumi ta hannun Yaya Amina, ita ta ya ma kuɗin ta siya musu su dankali da kwai kayan abinci kuma Auwalu ne kamar yadda suka saba Kuma gabaɗaya ne har da can gidan har da su  Baba Sani kamar yadda suka saba. Sannan sun siya gero da siga shi da Mu'azzam Inna ta ba ma gaje kwangilan ana kokon sadaka da kosai, sai kuma can gidan  kakkanin Mu'azzam shima ya aika musu da sakon azumi kamar yadda ya saba. Matan kuma Aji ne yaa raba ma Yaya Amina da Yaya Halima dubu hamsin, Bintu kuma dubu goma ya ba ta, ta ce za ta kara jarin zoɓo ne.  

 Ko da ya isa giden ya na yin hon Walida ta zo da gudu za ta buɗe masa get ya ce ta koma shi ya fito ya buɗe ma kansa bayan ya shiga da motar ciki ya koma ya ja get ɗin ya rufe. Sai dai suka gansa da kwandon abinci Kafin ma Inna ta yi mgana ya ce daga gidansu Mimi yake.

Inna na mirmishi ta ce"Suna lafiya ko?

Ya ce lafiya lau sannan ya yi ma Inna barka da shan ruwa Walida ma ta gaishe shi Junior kuma an samu carrton bai ma san ya shigo ba sai da ya ji an ɗaga sama sannan ya washe baki yana fadin"Daddy"

Abinci ya ce Walida ta kai kitchen cikinsa ya cika sannan kafin ya shiga ciki Sai da ya ba ma Walida hakuri kan mganar wayar da ya ce zai siya mata zuwa bayan sallah ta ce bakomai. Sai ya ce ma Inna bari ya shiga ya yi wanka, Da Junior ya shiga ɗakin amman ya na shiga wanka ya fito ya dawo falon wajen kallon cartton ɗinsa.

  Aji so yake yi in an gama gidan can gabaɗaya sai ya kwashe kayan shi ya koma can gabadaya. Bayan ya yi wanka ya sauya kaya an kira sallar isha'i sai ya fita sallah da zai dawo ya biya ya siya ma su Inna tsire tana ta saka albarka, gabaɗaya ya gaji shi ya sa ya ce bari ya shiga ya kwanta.

Ya na kuma kwanciyar sai barci sai cikin dare ya farka ya ga Mimi ta kira shi ma, bai samu kiranta ba sai da asuba. Ranar lahadi me yana gida ko da ma ba lahadi ba ne an ba da hutu matasan yan Gombe United ɗin duk sun tafi gida hutu sai yan nesa ne da kuma waɗanda ba sa son tafiya su suka rage kawai a camp ɗin suna sake bitan traning ɗin su.

   Da wuri ya je ya ɗauki Mimi suka biya ma'aikatarsu suka ɗauki Rukky tunda ita ta shiga duba wani abu, suna kasuwan nan har bayan la'asar bayan sun gama da bangaren Atamfa, leshi, abayoyo, material sai bangaren jakunkuna da takalma sai bangarem kayan kwalliya da bangaren Undies, su dai kam bai bi su  ba ya ce su shiga su kaɗai,  sai da aka je shagon mayafai y aga Mimi ta na jidan mayafi kala kala sai da ta gama zaɓa sannan ya kalleta yana daga gefe ya harɗe hannuwansa a saman ƙirjinsa sannan ya ce" Duk waɗanan mayafan na waye?

Ta kannne ido ɗaya kafin ta ce" Ana mana."

Sai kawai ya karkace kai kafin ya ce"Amman kinsan ba na son wannan abun ko?

Kai tsaye ta marairace kafin ta ce"Naka ne fa, in za mu fita tare zan riƙa yi maka kwalliya." Ya kasa mgana yana ta kallonta kawai Rukky ma ta saka baki tana faɗin"Yallabai a yi hakuri duk saboda a yi maka kwalliya ne."

Mai shago ma dake son ciniki sai da ya tanka kafin ya ce"Ango a yi hakuri, ka ji dai ta ce wannan na fita auting ɗin Amarya da ango ne."

  Kai tsaye Aji ya ce"Wani Ango? Ba fa Amarya ba ce, Yaji ta yi duk wannan abin daka gani domin za ta yi kome ne."

Mimi ta ji kunya ba ta san lokacin ta ɗauki mayafi ɗaya ta sarke wuyan Aji da shi ba, shi kuma sai ya rike mata gefen hijabi yana faɗin" Yi hakuri na manta to kin daka barkonu a ke cewa ba Yaji ba ko?.

Ya faɗa yana kallon Rukky da mai shago da suke ta musu dariya.

Saboda haushi ledan mayafan gabaɗaya ta hana  yaran shago ɗauka tac e shi zai ɗauka zuwa mota hakan ban ya rumguma yana faɗin" Allah dai na gani."

Mimi ta taso masa da faɗin" Yana ganin mene?

  Da sauri ya ce"Irin son da nake yi miki mana."

  Sai aka bar Mimi da mirmishin jin daɗi, Mai shago da suka gama burgeshi ya ce"Allah ya sa ke da ƙara yin wani yajin har abada Hajiya."

Sai aka bar Mimi da jin kunya Rukky na dariya ta amsa da Amin Aji ya amsa da cewa"Ai ba za ta ƙara ba saboda tana tsananin sona, na bayaa da ta yi duk burga ce na sani."

Mimi ta ɗauki Jakarta ta maka masa a baya yana dariya ya ce", Shi fa illah ka yi yaji kenan har ƴaƴa da jikoki sai ya bika"

Mai shagom mayafai ya sha nishaɗi, Rukky kuma haka take ta dariya tana ma Mimi raɗan daman haka Aji yake? Mimi na dariya ta ce Ya fi haka ma in ya yi niyar yin raha.

Mimi ƙiri ƙiri ta ce ba zai kai mayafan nan Mlmota ba sai sun je shagon hijabai sannan haka nan da ledoji niƙi niƙi a hannu suka je shagon hijabi ta zaɓa amman anan suka bar masa sai an ɗinka yau ɗin ma sai mangariba suka fito daga kasuwa booth da bayan mota ciki da kaya Dakyar Rukky ta samu wajen zama.

  Suna hanyar maida Rukky gida, Mimi take gaya masa abin da Rukky ta ce sai ya yi mirmishi kafin ya ce" Ba haka nake ba fa, duk ita ta maida ni haka." Mimi ta daki kafaɗansa tana faɗin" Wallahi ka daina gaya ma nutane na yi yaji ba na so"

Ta faɗa ta na shan mur.

Kai ya jinjina kafin ya ce"To ai shike nan na yi shuru da bakina."

Rukky dai ta na shan kallo suka sauketa gida suna ta mata godiya yau bai tsaya shan ruwa ba. Sun rabu dai akan gobe ba zai zo ba sai jibi ta yi masa abin shan ruwa kuma ta ci kwalliya saboda zai mori kallon matarsa sa son ran shi.

  A gidan Inna Meri ya sha ruwa ranar. Washegari kuma gidan Nasir ne tunda shi ya gayyacesa tare da Makama, kamar ba zai je ba ba sai kuma ya tuna yanzu fa ya ce ya gyara sai ya shirya ya je,.Sai a ranar ma ya iya ganin Nafisa da ƴaƴan Nasir, Nasir na ta yi masa tsiyan ya ji kunya bai san ƴaƴan sa ba, shi kuma ya ce kada ya damu tunda dai shi ubansu ne ko da sun girma ne za su iya gane shi. Nafisa kuma sai da ta tambayi Mimi kai tsaye Aji ya ce" Nasir bai gaya miki ba? Ai ta yi yaji ne amman za ta dawo bayan sallah.'

Me su Nasir za su yi in ba dariya ba, ita kanta Nafisan sai da ta yi dariya, da zai tafi 10k ya ba ma Nafisa da yaran da ya koma gida ya kira Mimi sai ya gaya mata Nafisa ta tambayesa shi kuma ya gaya mata ta yi yaji, Mimi ta riƙa dariya tana fadin ita kam ta shiga uku da wannan yajin.

Shi kuma ya ce wlh kada ta ƙara. Domin yaji a aure yana da tambari, kawai miji bai sake ka ba sai ka dawo gida ka ce ka gaji da auran saboda samun waje, ta ce eh ta ji ai ta tauna tsakuwa aya kuma taji tsoro, ya ce kuma da wannan don wannan.

 Ranar labara tunda sun yi anan zai sha ruwa a masallacin kusa da gidan Hajiya ya yi sallar mangariba dabino kawai ya ci ya karisa gidan. Da yake ya zama ɗan gida yanzu ya na zuwa kai tsaye falon yake shiga, Tabbas ya ga baƙuwar mota a haraban gidan amman tunaninsa bai kawo masa wani abu ba. Ƙananun kaya ne a jikinsa rigar mai ruwan kasa ce wandon kuma baki ne kafarsa takalmi ne mai buɗewa. Sai Kuma yau bai saka hula ba sumar kansa ta sha gyara tana ƙyalli,  sallamar da ya yi ƙokarin yi ta makale ne a fatar bakinsa lokacin da ya yi mugun gani, to mugun gani mana, Mimi ce cikin kayatticiyar kwalliya na wani leshi fiteed gown, ta yi ɗaurin gashinta a waje daga baya, kuma ba mayafi ga kayan sun kamata tsam tana tsaye gaban wani namiji tana yi masa dariya.

  Wani irin Kolulin abu ne ya ji ya taso masa ya tokare masa kirji saboda Kishi har duhu duhu ya koma gani. Daga anan sai ya ga kamar Mimi rumgume da wannan mutumin tuni idanuwansa suka kaɗa suka yi jajir, jijiyon kansa suka ɗaga. Ya ma kasa yin wani motsi, Mimi ce ke facing kofar ita ta fara ganin shi daman roƙon Jaheed take yi ya tafi kafin Aji ya zo ya gan shi ya ja za mata wani bala'in ashe aikin gama ya riga ya gama. Ba ta san Jaheed ya zo garin ba sai kwatsam tana wanka ya zo gidan bayan ta gama yi ma Aji abincin shan ruwa ita ba ta ma san ya zo ba ta shirya ta fito ne Hajiya ke gaya maya Jaheed na falo yana jiranta.

  Da sauri ta bar gaban Jaheed ta fara takawa zuwa wajen Aji amman wani kallo da ya yi mata ya sa ta tsaya cak. Da ya sa Jaheed ya juya shima sai ya ga abin da ya sa Mimi rawan jiki ya gane shi saboda yadda Mimi ta so shi ya sa har hotonsa yana da shi a wayarsa sannan yana da duk wani labarinsa

 Ya yunkura domin ya bi bayan Mimi sai kawai Aji ya juya da sauri ya bar falon, Mimi ta mara mishi baya da sauri tana kiran sunan shi.

"Aji.."

"Mansoor"

  Amman ina ko juyowa bai yi ba, yana zuwa da sauri ya shiga motarsa ya kunna ta zo tana ƙwankwansa masa gillas ya yi banza da ita. Ribas zai taka yana ƙokarin taka ta sai ta yi tsalle ta koma gefe dai dai lokacin Jaheed ya kariso sai ya riƙe mata kugu yana tambayanta ko Lafiya take, wannan rikon a Idon Aji da sai da ya ji kamar ya mutu hon ɗin ma da karfi yake saki Megadi ya buɗe masa get ya fice da gudu kamar zai tashi sama.

No 1 online shopping kenan inda zaku sami duk wani kaya da ku ke buƙata, tun daga kan kayan kicin, laceses, atamfofi, shaddoji kayan yara maza da mata ,da uwa uba magungunan supliments wadanda ba su da illa na manyan mata inda zaki fito ki yi das da ke ki zama abin sha'awa, ga kuma Arabian sabaya powder wacce baki taba cin karo da irin ta ba, ke dai maza shigo ki kwashi romon arziki a gidan mutunci da karamci a kai Miki kaya har inda ki ke babu fargaba.
Hankalin Mimi ya yi bala'in ta shi. Jikinta sai rawa yake yi, ba ta ma san Jaheed ya riƙe ta ba sai bayan da Aji ya bar gidan sannan ta juya da sauri ta koma cikin falon tana rawan jiki da na zuciya saboda tsabar firgita da Irin kallon da ta ga Aji na yi mata
Kamar za ta faɗi har da gudu take haɗawa Jaheed ya bi bayanta yana kiran sunanta amman ina ko jin sa ma ba ta yi, wayar ta na cikin ɗakinta a gaggauce ta shiga ta ɗauko wayar ta fara laluɓan lambar wayarsa ta fara kira amman tana ta ringing amman bai ɗauka ba, da wayar ta tsinke sai ta ƙara kira wajen kira a jere ya fi sau goma amman bai ɗaga ba.
   Haka ta fito falo a firgice sai suka ci karo da Hajiya da ta fito daga ɗakinta amman yanayin da ta ga Mimi ne ya sa ta san ba lafiya saboda ba ta ma tsaya ba sauri sauri ta wuce ta, Sai Hajiya ta bi bayanta tana kiran sunanta. A falo Jaheed na zaune Baaba Uwani na zaune a kasa a gefensa ta na ta yi masa surutu amman da alamu baya sauraranta mamakin irin tashin hankalin da ya gani a tare da Mimi ne kan wannan Mijin nata da ta ce ba ta son auran yanzu.
  Kawai yana zaune sai gani ya yi ta dawo falon kamar za ta fita saboda tsabar ruɗewa. Sai ya miƙe da sauri yana kiran sunanta daidai hajiya ta kawo cikin falon,  ta tsaya kawai tana bin su da kallo cikin mamaki, Mimi ta rasa ina za ta je ta ji daɗi, ha waya a hannunta tana sake kiran Aji amman tana ta ringing amman ba ya ɗauka, Jaheed kuma ya ƙariso kusa da ita lokaci ɗaya yana faɗin" Mimi wai saboda ya ganmu ne kika ruɗe haka? To ba kin ce sakin ki zai yi ba?
  Tana jin shi sai ta yi kamar ba ta ji ba, Ta cigaba da kiran wayarsa tana matsawa daga gaba zuwa baya. Ganin ba ta tanka sa ba sai ya saka jannu ya riƙo hannunta lokaci ɗaya yana faɗin" Zo ki zauna..'
  "Kar ka ƙara taɓani.."
  Haka Mimi ta faɗa a fusace kamar za ta yi kuka tana yi ma Jaheed wani irin kallo, Hajiya ta karisowa tsakiyar falon lokaci ɗaya tana faɗin" Me ke faruwa ne?
Ita kuma Baaba Uwani faɗi take yi. "Subhanallah Binta me ya faru"
Jaheed kuma sai ya tsaya sororo yana kallon Mimi wacce ta cigaba da danna wayar ta. Sai Hajiya ta juya tana kallon Jaheed lokaci ɗaya tana faɗin" Jaheedu me ke faruwa ne? 
Shi ne ya ɗan yi bayanin ain da ke faruwa ya ƙarishe da faɗin" Ni ban san me ya faru ba kawai na ga duk ta ruɗe saboda ya zo ya ganmu tare ya fita a fusace ta bi shi tana masa magana ya yi banza da ita. Saura Kaɗan fa ya ture ta da mota Hajiya."
Hajiya ta yi shuru ta na kallon Jaheed kafin ta ce"Dole za ta damu mana, mijinta ne fa kuma ba daɗi ya zo ya ganku tare."
Cikin mamaki ya ce" Mijinta kuma? Ba ta ce ba ta son auran ba yanzu?
Sai Hajiya ta kasa mgana Mimi kuma tana cikin tashin hankali amman sai da ta watsa ma Jaheed wani banzan kallo kafin ta ce"Da na ce zai sake ni ai ban ce maka ya sake ni ba. Wanda yake ma tunanin zai sake ni to ya daina bayan sallah zan koma gidan Mijina."
  Tana gama faɗin haka ta wuce fuu,Sai ya bita ya na ƙara kiran sunanta kawai sai ta juyo a fusace cikin tsawa tana faɗin" Don Allah ka kyaleni, wannan bala'in da me ya yi kama! Kai ba ka ga abin da ka ja min ba ne? In ba so kake yi ka kashemin aure ba ka fitar mana daga gida"
Cikin mamakin kalamanta Jaheed ya nuna kansa yana faɗin" Ni yau kike kora daga gidan nan Mimi?.
Kai tsaye ta ce"Eh In dai alheri zai kawo ka ba. Ni ce kuma na gaya maka ina da aure kaai na bibitayata Allah ya baka wata wacce ta fini."
  Daga haka ta yi wucewarta ta bar sa nan tsaye baki buɗe  Baba Uwani ne ke ta jinjina kai, Hajiya kuma sai ta koma ta zauna ta yi shuru ba ta yi mgana ba. Jaheed ya kaɗa kai kamar ya yi kwallah kafin ya juya yana faɗin" Sai da safe Hajiya.". Ba ta ma amsa masa ba, Baaba Uwani ce ke ce masa  bai ko ci wani abu ba ya tsaya mana ya sha ruwa anan ko sauraranta bai yi ba ya fice daga falon da sauri.
  Baaba Uwani ta kalli Hajiya kafin ta ce"Hajiya ba ki tsaida shi ba?
Hajiya ta sauke ajiyar zuciya kafin ta ce" ƙyale shi kawai."
Baaba Uwani ta yi shuru kafin ta ce" Shike nan Hajiya" daga haka ta wuce ta shiga Kitchen ita dai har ga Allah tana tausayin jaheed sannan ya fi mijin Binta fara'a da son mutane, kuma ga na gida ai gwara na gida da wani bare.
Hajiya ta haɗo ma kayan shan ruwa ga abincin da a ka shiryama Aji nan a kamalle waje ɗaya, Mimi kuma na cikin ɗakinta ta kasa zaune ta kasa tsaye,  ta kira wayar Aji kamar ba gobe amman bai ɗaga ba.
Gajiya ta yi ta hakura ta koma ta zauna Gefen gado kamar ta yi kuka, kanta ta dafe lokaci ɗaya tana fitar da huci daga bakinta.
  Wannan wani irin kishi ne. Wannan kishin na Aji ya na bata tsoro kada ya zame mata wata matsala anan gaba, tunanin kiran Mu'azzan ta yi, Sai ta ga ya na nesa ba amfanin kiran shi. Har Nasir ta yi tunanin kira sai ta fasa. Sai daga baya tunanin kiran wayar Inna Meri ya faɗo mata amman kuma ta na jin Kunya tun bayan barowanta gidan ba ta ƙara kiranta ba sai yanzu ta kira ta ce ta na neman ɗanta. Abun da kunya kamar ta fasa amman kuma ta kasa hakura ta riƙa Allah yasa wayar tana hannun Walida Allah kuma ya amshi addu'arta, tana kiran wayar Inna Walida ta ɗauka ita kuma damab wayar na hannunta,  pokacin da ta ga Binta ta ɗauka Bintu ne ba ta ma tsayawa dubawa ba ta ɗauka sai ta ji muryan Mimi tana faɗin"  Walida ce?
Sai walida ta sake ɗago wayar tana ganin mai Kiran sai kawai ta daga tsalle tana faɗin" Anty Mimi".
Ta faɗa cikin tsananin murna. Daman wayar na hannunta a cikin ɗakinta tana faman latse latse.
 "Walida Yayanki na gida?
  Haka kawai  Mimi ta faɗa.Sai walida ta ce"Anya? Ba ya nan me ya faru?
Sai kawai Mimi ta ce"Bakomai ki gaida Inna." Sai kawai ta katse kiran, abin ya ba ma Walida mamaki ta bi wayar da kallo, to kuma me ya faru?  har ta shi ta yi ta fita falo ta iske Inna na zaune daga kallo ta fara gyangyaɗi haraban gidan ta leka ta ga motar ba sai mashin tabbacin Yaya Mansoor ba ya gidan kenan sai kawai ta koma ɗakinta, Ita da Junoir wanda tun ɗazu daman ya yi barci amman sai da ta kashe tibin dake ta yi shi kaɗai,  domin Inna na zaune sai faman gyangyaɗi take yi.
*****
  Mimi na jin cewa Aji baya gida tunaninta ya ba ta yana Camp ɗin su, duk da ba ta taɓa zuwa ba amman tasan wajen yana cikin gari ne. Sai kawai ta ɗauki mayafi ta yafa ta zura wani saukakƙun takalma ta fita falo ta iske Hajiya na shan kayan marmari ita da Baba Uwani ba ta ma tsaya ta kansu ba ta faɗa Kitchen, ta kwashe abincin da ta yi ma Aji ta zuba acikin kwando mai zif ta zage sannan ta fito falon a gaggauce tana faɗin" Hajiya zan je na dawo."
  Cikin mamaki Hajiya ta ce" Ina kuma za ki Binta?  dare fa ya yi kuma kin yi Azumi amman komai ba ki ci ba."
Kawai wucewa ta yi tana faɗin" Hajiya sai na dawo zan iya cin wani abu."
Kafin ma Hajiyar ta sake wata mgana ta fita, Sai da ta fita ta tuna ba ta ɗauko Key ɗin Mota ba sai ta dawo da gudu gudu ta koma ɗaki ta ɗauko Key ɗin motar ta fice ta na jin Hajiya na faɗin"Binta dare fa ya yi"
Ita dai ta fice tana faɗin" Hajiya ba zan daɗe ba. In sha Allahu"
Ko ba ta faɗa ba tunda Hajiya ta ga ta kwashi abinci ta san in da za ta je. Sai kawai ta kaɗa kai ta  cigaba da shan kankanarta, Duk Binta ta jaa ma kanta da ba ta baro ɗakinta ta zo gida ba da duk haka bai faru ba, Baaba Uwani ko mgana ce a bakinta amman yadda Hajiya ta kame fuskarta ya sa ta kasa furta wani abu.
  Megadi ma ya yi mamakin fitar Binta da daddare abin da ba ta yi, duk tsiya ana mangariba take dawowa gida. Amman yau bayan mangariba wajen takwas saura ta shiga mota ta fita sai dai ya bi ta da fatan dawowa Lafiya, ita kuma tana tuki amman hankalinta na kan wayarta tana ƙara kiran lambar Aji anman bai ɗauka ba. Kusan ɓacen hanya ta yi ma sai da ta sake komawa tunda ta manta wajen daga karshe sai da ta tsaya a bakin hanya ta yi tambaya sannan a ka yi mata kwatance kai tsaye sai ga ta a bakin get ɗin Gombe United Camp. Akwai Security masu kula da shiga da fita domin tana zuwa sai suka hana ta shiga tun da ba su taɓa ganinta ba.
Sun tambayeta wa take nema?
 "Mansoor Aji.."
  Kai tsaye Mimi ta faɗi sunansa. Security ɗin guda biyu ne suna sanye da uniform da kuma manyan fitilu suna haske motar Mimi da ita kanta tunda kamar cikin Camp ɗin ya yi duhu ba wuta.
  Dukkansu suka kalli juna kafin bahaushen ciki ya kalli Mimi lokaci ɗaya yana faɗin"  Captain kike nufi?.
Sai ta gyaɗa musu kai lokaci ɗaya tana faɗin" Yana ciki ko?
Sai ya ce"Eh bai daɗe da shiga ba, amman ya san da zuwan ki?
Sai Mimi ta girgiza kanta lokaci ɗaya tana ɗaukan wayanta a hannunta.
 "Bai sani ba, ina ta kiran shi bai ɗauka ba."
Tana faɗa tana rubuta masa saƙo.
 "Ina bakin get ɗin Camp ɗinku.."
  Haka kawai ta rubuta masa. Dai dai lokacin taji wani cikinsu na faɗin" Bari mu kira wayar ɗakin sa, wa za'a ce masa? Tun da akwai telephones a cikin Camp wajen guda uku da na reception da na ɗakin Aji da na meeting room ɗin su.
 "Mimi.."
  Sunanta ta faɗa musu. Sai ta jira a cikin mota ta na ji suna mgana a Telephone amman ba ta jin me su ke faɗa ba.Ta ga dai ɗaya  daga cikinsu ya zo ta gefen tagar motarta dake ke buɗe yana faɗin" Ki shiga ciki Hajiya.".
Sai ta amsa masa da kai dai dai lokacin dayan ya buɗe mata get ɗin ta shiga ciki saboda ba ta san yanayin wajen ba sai ta rasa ina za ta yi fakin. Dole ta tsaya a bakin ginin wajen da aka sake rubuta GOMBE UNITED CAMP. Ta Fara waige waige kenan kamar suna jiranta sai kawai a ka kawo wuta wajen ya gauraye da haske, sai kawai ta fito daga cikin motar da wayarta a hannunta sai dai wajen tsit sai kukan tsuntsuye haka ta rika juya ido tana bin cikin wajen da kallo. Kai wajen fa ya haɗu dole Aji ya riƙa zuwa nan domin za ka ssmu cikakken natsuwa.
  Ba ta san daga ina ya fito ba kamar dai Kila ta bayanta ne ta ji dai mgana kawai a saman kanta.
 "Me ya sa kika zo nan?
  Da sauri ta juya yana tsaye daga bayanta yana sanye da riga da wando saukakku, fuskar nan tasa a haɗe kamar bai taɓa dariya  ba, tana ganinsa ta sauke Ajiyar zuciya sai kawai ta buɗe mota ta ɗauko kwandon abincin lokaci ɗaya tana faɗin" Ga abin da na kawo maka."
Ta faɗa tana ƙarisawa gabanshi. Juyawa ya yi kawai ya fara tafiya yana mai faɗin" Me yasa ba ki ba ma saurayin na ki ya cinye ba?
Ba ta yi fushi ba haka ta bi bayan shi da sauri tana faɗin" Aji mana. ka Saurare ni ne mana, Yayana ne fa"
  Bai juyo ba ya ce" Yayanki guda ɗaya na sani. Dr Sulaiman bayan shi ban san kina da wani Yaya ba."
  "Cousin Brother ɗina ne. Jaheed ne Son ɗin Daddy."
Cak ya tsaya. Har ta kusa cin masa kafa fuskarta ta daki bayansa yana juyowa ya ga
ga kwandon hannunta na neman faɗuwa da sauri ya saka hannu ya karɓa lokaci ɗaya yana faɗin "Oh muharraminki ne da zai riƙa taɓa jikin da ni kaɗai ne nake da ikon taɓa shi? Ko kuma ya dace ki tsaya da shi ba mayafi a jikin ki duka suran ki ya bayyana wanda ni kaɗai ne shari'a ta ba ni damar ganin ki a haka.  Wato shi kin yarda ya ganki a haka ya kuma taɓa jikin ki ni kuma da shari'a ta ba ni wannan damar ba ki taɓa yarda wani abu ya shiga tsakanin mu ba ko? Me ki ka mai da kan ki ne Fatima? So kike yi ki kasheni lokaci nq bai yi ba ko?  Kin san yadda zuciya take yin kuna? Kin san cewa hoton ku ya kasa ɓacewa daga tunanina? To in ma ya na tunanin zan rabu dake ne ya aura to ki gaya masa ya farka daga wannan nafarkin nasa domin ba zai taɓa zama gaskiya ba, ke ko mutuwa na yi ki ka sake aure Allah ya isa ban yafe ba."
Haka ya faɗa cikin fusata Idanuwansa sun kada sun yi jajir, Mimi ta zaro ido tana kallon shi jin mamakin kalamansa a ina yasan cewa Jaheed na sonta.? Kuma wai Allah yas a ko bayan ransa in ta ƙara aure.
  Ba ta samun zarafin mgana ba ya kuma juya kawai ya fara tafiya zuwa wajen motar ta lokaci ɗaya yana faɗin"Ki koma gida dare ya yi"
Tura baki ta yi kafin ta ce"Ni a'a sai ka ce ka haƙura." Banza da ita ya yi har suka karisa wajen motar ta ya buɗe baya y sakaa mata kwandon abincin lokaci ɗaya yana faɗin" "Ba na son gaddama, ki shiga mota."
Yadda ya yi mganar ya sa ta san ba wasa Idanuwanta suka tara kwallah a sanyaye ta ce"Ka yi hakuri ba abin da kake tunani ba ne.' Wani kallo ya yi mata da yasa ta buɗe bangaren direba ta shiga ta zauna kafin ta kalle shi a marairaice tana faɗin" To ka yi hakuri ka ɗauki abincin"
Kansa ya kauda da sauri kamar za ta yi kuka ta ce"Ni na girka fa da kaina don Allh kada ka ce a'a ka ji."
Sai ya ɗan kalleta da sauri ta ƙara shagwabewa kafin tac e"Don Allah na ce fa"
Tana gani ya sauke numfashi sannan ya buɗe bayan motar ya ɗauko kwandon abincin dai dai karisowam wani matashi ya na tafiya ne da alama dai ya fito shan iska ne sai Aji ya kira sunan shi.
  Da sauri ya ƙariso Cikin ladabi yana faɗin" Barka da dare Captain"
Kwandon kawai ya mika masa lokaci ɗaya yana faɗin" Ka saka min a cikin ɗakina."
Da sauri ya amsa amman yana leƙen Mimi a mota akwai haskem wuta ya gane ta tabbas Matar Captain ce ma'aikaciyar gidan tibi ya na tafe yana faman waige ya ƙosa ya je ya kai sakon ya shiga group chart ɗin su ya kai ma su Zinder labarin yau matar Captain ta kawo masa ziyara a cikin Camp.  Shi ko sai da ya ga kabiru da suke ma laƙabi da pele ya wuce sannan ya zagaya ta bangaren Mimi kai tsaye ya ce"Fito.."
Ba musu ta fito,  shi kuma ya shiga mazaunin direba ya zauna lokaci ɗaya yana faɗin" Sai na ce ki zagaya ki zauna?
Da gudu Mimi ta zagaya tana mirmishi ta shiga bangaren mai zaman banza ta zauna
 "Seat belt"
  Da Sauri ta saka nata, shi daman ya zura na shi sannan ya ta da motar tunda daman key din na jiki. Tun da ta fahimci gida zai kaita ta ke ta faman mirmishi a sannu sannu har zuwa bakin get shi ya leka ya yi mgana da Security suna ganin shi ne suka buɗe mishi get suka fita suma suna gulmar kila madam ɗinsa ce domin tunda suka fara aiki a wannan wajen ba su taɓa ganin mace ta zo wajensa ba sai dai maza, suna tafe a hanya amman ba wanda ya yi ma wani mgana Mimi ce ta ga kamar ya na fushi da ita har lokacin ta kara narke murya tana ba shi hakiri kanzil bai ce mata ba har ya kai ta gida har cikin haraban gidan sai da ya yi parking Sannan suka fito a tare.
Key ɗin motar ya mika mata ookaci ɗaya ya na faɗin" Kada ki ƙara cewa za ki tuka mota da daddare, in kika haɗu da miyagu fa?
Kanta na kasa ta ce" To ba kai ba ne ka tafi kaba fushi da ni ba"
Kamar za ta yi kuka. Kallonta ya yi kafin ya tura mata key din motarta ta saka hannu ta karba sannan ya juya kawai ya wuce ta bi shi da kallo, da sauri ta bi shi tana faɗin" Kana da kuɗi a hannunka ne?
Juyowa ya yi ya kalleta kafin ya nuna mata hqnnu cikin kaushinsa yana faɗin" Ki koma ciki gida Fatima."
Yadda ya yi mganar ya sa dole ta juya tana tafiya a sannu har falon Hajiya amman sai da ta laɓe tana lekensa su ka yi mgana da Megadi sannan ya fita ya bar gidan.
  Sannan ta sauke ajiyar zuciya tana juyowa ta ga Hajiya zaune taba gyanyadi ta kuma san zaman jiranta take yi. Sai ta yi mirmishi sannan ta ƙarisa wajenta tana tashinta Hajiya ta farka sai ta ga Mimi da sauri ta ce"Binta kin dawo?
Sai ta riƙe Hannun Hajiya ta miƙar da ita tsaye lokaci ɗaya tana faɗin" Na dawo Hajiya, ki kwantar da Hankali Aji ne ya dawo da ni gida."
Hajiya ta jinjina kai ba ta yi mgana ba. Sai Mimi ta riketa har zuwa cikin ɗakinta ta kwantar da ita kan gado Hajiya na faɗin, ki samu wani abi ki ci Binta kin yi azumi ba ki ci komai ba."
Sai ta amsa mata. Nan ta bar Hajiya ta koma ɗakinta ta cire kaya ta yi wanka da sallar Isha'i sannan ta fita falo zuwa Kitchen ta diɓo abinci da kayan marmari Baaba Uwani ta jima da shiga ciki, sai da ta gama cika cikinta ta sha zobon da ta yi sannan ta koma ɗaki ta ɗauki waya ta kira Aji amnan bai ɗauka ba, so take ta ji ya koma gida lafiya?
  Sai ta kyale shi gajiya ne a jikinta saboda ta wahala yau ga azumi ga aiki, amman ɗazun nan ba ta ma jin yunwar. Sai yanzu da ta kwanta gajiyan ya taso mata, har ta fara barci ta ji karan wayanta tana dubawa  ta ga Aji ne da sauri ta ɗaga kiran na shi tana tambayansa ya ya koma gida? Ya amsa mata a dakune lokacin fa ya gama cin abincin da ta yi masa ne farar shinkafa da miyar naman rago da cowslow,  sai zoɓo da kunu, daman bai ci komai ba amman kishi ya hana shi ya nemi wani abu da ba ta kawo masa ba haka zai kwana kuma ya tashi da azumi. Haka dai su ka yi wayar yana ta wani cin mgani ta na dai bashi hakuri. Shi bai ce ya haƙura ba shi kuma bai ce bai haƙura ba, Karshe ma barci ne ya kama idanuwanta ya sa ta yi masa sallama tace za ta kwanta, da asuba ma wayarsa ne ya tashe ta ya ce ta tashi  ta yi Sahur ita kuma sai da za ta tafi wajen aiki ta kira shi yana barci sai bayan ta je wajen aiki ya kira ta daga jin muryansa ma ta san yana barci ne sai suka gaisa sama samma sannan suka yi sallama har a lokacin dai bai gama Hucewa ba sai bayan wajen kwana huɗu sannan ya warware ya daina fushi fushi. Amman da ta ce ta ƙara gayyatansa shan ruwa cewaa ya yi ba zai zo ba kada ya ƙara zuwa ya ga ta gayyato saurayinta.
  Sai ta riƙe baki kafin ta ce"Ba ka hakura ba kenan? Kuma ni ai ba ni na gayyace sa ba."
Banza ya yi mata. Sanda suke mganar ya kaita ne kasuwa ta amso ɗinkunan hijabanta a ranar ta ba shi Atm ɗin sa ya kalleta kafin ya ce"Kin gama komai? Domin kika sake na karɓa in ma da wani abin sai dai ki siya da kuɗin ki"
Tana jin haka ta yi saurin maida shi jaka tana na faɗin" Ban cire na gyaran jiki ba."
Taɓe baki ya yi bai yi mgana ba, da ta ga kamar ya ƙara shaƙa sai ta ce"Ka zo gobe don Allah zan jira ka."
"Ba zan zo ba."
Haka ya ce kuma yanayin mganarsa ya sa ta san da gaske yake yi sai ta kyale shi.
Da ta gaya ma Rukky itama sai da ta ce Jaheed bai kyauta ba amman ta ba shi hakuri to sai ya nuna kamar ya hakura sai kuma ya nuna kamar bai haƙura ba.
Ko da ya kai ta gida ma bai shiga ba ya yi tafiyarsa. Wajem sati fa ya na mata wannan halin sai ta yi masa mai gabaɗaya ranar da aka kai azumi goma ta shirya masa abun shan ruwa ta kira shi ta ce ya zo ya ce ba zai zo ya ga abin haushi ba ,sai kawai ta ce zan zo to na kawo maka"
Da sauri ya ce"Ba ki da hankali ne? Ki tsaya gani nan zuwa wlh kada ki ce za ki taho."
  Daman ta shirya masa ne, ta san in ya ji ta ce za ta so sai ta shi hankalisa tunda daman ko ranar sai da ya ƙara mata fadan zuwan da ta yi, ko Minti talatin ba'a yi ba sai ga shi ya zo amman ya ce ba zai shiga ciki ba sai dai ta kawo masa ya tafii da shi, ita kuma sai ta shagwaɓe masa tana faɗin" Mu shiga ciki mana, ba sai ka ga abin da ka ce ina maka rowa ba?
Ya kasa mata musu saboda ta rike hannunsa sannan ta ma masa fari dole ya bita cikin falon ya zauna ta haɗo masa kayan shan ruwa tun yana basarwa har ya saki jiki, Ita kuma tana cire mayafi ya ganta cikin wata riga mai roba ta kama ta. Kirjinta rabi duk a waje ssannan ba ta saka ɗankwali ba ta ɗaure gashinta kawai, Aji na cin abinci ya na kallonta ƙasa ƙasa, Sai bayan sun gama ta kwashe abin da suka yi amfani da shi sannan ta dawo gabansa ta juya masa dakyau sannan ta kashe masa ido ɗaya tana faɗin" Ga gama kallon ne?
Haka ta faɗa tana masa dariya sai kawai ya kalleta cikin wani yanayi kafin ya ce"Kaɗan na kalla."
Baki ta rufe tana dariya, ba ta san lokacin da ya ta so ba jinta kawai ta yi a jikinsa ya rumgumeta kamkam, itama sai ta lafe a kirjinsa tana shaƙan kamshin turarensa mai saka ta natsuwa. Rungumeta kawai ya yi sai ita ce ma da ya ɗago ta sumbaci bakinsa sai ya kalleta sai ta ji kunya ta juya baya sai kawai ya yi mirmishi kafin ya ce"Daran ranar ba ɗaga kafa wallahi."
Haka ya faɗa sannan ya koma ya sha mur kamar ba shi ya faɗa ba da zai tafi ya ba ma Hajiya 5k, baba Uwani 3k, ita dai ya ce ko sisi ba zai ba ta ba, da ta ce tukwaicin girki fa? Sai ya ce to ai ladanta na wajen Allah Tun da ta ciyar da mijinta sannan shi ba shi da kuɗi ta gama talauta shi ma gaɓadaya shi ya yi mganar sai ya bar ta da dariya.
  Tun daga ranar ta samu ya huce, yabq zuwa a sati sau biyu su yi Buɗe baki, gefe daya tana ta shiryen shiryen tarewa gini kuma yana ta nisa sun yi mgana da Mommy dole kayan gida komai sabo za'a siya ita Mommy ta yi mgana da Daddy ya ce ba laifi in an gama gidan sai aje aka ga abib da ya kamata a siya, ita dai bangaren Mimi kayan ɗakinta da a ka kwaso daga gidan Wanzamai ta ce a bar mata sai ta saka shi a wani falo tun da ya ce falo biyu ne nata sai bedroom uku sai shi falo ɗaya Bedroom guda biyu,  ga sallah na matsowa kuɗin da ya tara Mimi duk ta yi kasa da su, Hibba ya ba ma kwangilan kayan sallah na Inna da Walida Junoir, sai  Mariya da Baba da magajiya, Bintu ma ya yi mata kala ɗaya.
Inna kala uku, Magajiya biyu, Baba ma shadda da yadi guda biyu su Baba Sani Kuma Mu'azzam ya yi musu har da su mariya suma ya kara musu da kala ɗaya ɗaya.  Magajiya sai dai ta ga Baba ya shigo da kaya Hatta Mariya kala uku ne Mu'azzam kuma ya haɗo musu da kuɗin dinki.
Gaje da Harira ma ya yi musu Atamfofi kala daya daya, suna ta godiya Magajiya ta kasa mgana domin kaf a cikin ƴayanta ba wanda ya ke mata kayan sallah sai Mu'azzam da Mansoor, Auwalu na fama da kanshi Saddiqu kuma bai garin ina ya ga ta zama bashi kaɗai ya ishe shi, Dole kanwar ñaki zuru'an Innan dai sume suke taimakon su tunda ga sutura har bangaran abinci tunda in sun ci su ne, in kuma sun sha suma sune.
Mariya sai murna take yi tana da kala huɗu, tunda saurayinta ya yi mata ɗaya sannan su ka haɗa kudi su biyar za su yanka sa Nasir Makama, Ahmad Mu'azzam da Aji domin su raba a tsakaninsu, Aji kuma ya ce zai ƙara da shiga tantan saboda Can gidan da su Baba Sani.
  Ana sallah saura kwana huɗu Hibba da Mu'azzam suka sauka a garin, da kaya niki niki na kayan fulawa duk ta siyo komai anan za su yi cincin da sauran cimar fulawa, Matan su Yaya Amina kuɗi yan'uwa suka ba su, Bintu dai an mata kaya ita da yayanta, Ana jibi sallah suka yanka san su, naman duka gidan Inna aka kawo sannan ga kaji Mu'azzam ya siya guda goma. Biyar nan gidan Inna uku Magajiya biyu Baba Sani da Baba Danjuma. Shi kuma Aji naman tantan na 50k ya shiga aka raba na Magajiya kashi Biyu su Baba Sani kashi ɗaya,  sai ga shi karon darko Magajiya da aka kawo mata nama da kaji ta buɗe baki ta ce Allah ya yi albarka sannan Auwalu ma ya kawo musu Nama tunda a kwangilan aikin gidan Aji Alhamdulillah, ya na samu kuma haka ya gaya ma Magajiyar. Shuru kawai ta yi ta kasa magana ko Jummai ma da ta kira Mu'azzam dubu goma ya tura mata, Saddiqu kuma sai kiran babu, domin ya ce Maeesha ta matsa masa sai da ya tura mata wasu kudaɗe biyar ba'a samu ta hannunsa ba, in da ace ma dasu aka dogara da an mutu ba'a ci ba.
  Ana gobe sallah gabaɗayansu sun haɗu a gidan Aji da ake gini har an saka get da Kofifin cikin gida yanzu POP suke yi da plasta sannan masu saka tayil da Interlock na cikin gida na aikinsu Ahmad ya ce"Lalle Aji ka tara kuɗi."
Aji ya ce"Duk sun ƙare, Mimi kaɗan ya rage ba ta maidani talaka ba."
Nasir ya ce"Ta cancanta ne."
Suna gidan har aka sha ruwa lokacin da Ma'aikatan su ka ta shi akwai wanda ke kwana a gidan saboda barayi. Dag nnan gidan Makama suka wuce nan suka shirya shan ruwa suna gidan Rukky ta zo kawo mata ɗinkunanta kawai sai ta gan su cikin mamaki ta kama baki tana faɗin" Yallaɓai na Mimi ashe kana nan?
Aji na Mirmishi ya ce"Nan fa gidan abokina ne, za ki iya ganina ko wani lokaci."
Nan fa aka gaggaisa, ta shiga ciki Nasir ya ce"Yayar matar ta ka akwai girman kai."
Makama ya ce" Da alamu dai kana ciki da ita domin ina ganin ka, kana satan kallon ta.".
  Nasir ya fara rantsuwan ba haka ba ne, Makama na rantsuwan ya gano shi, Aji na gefe ya ce"To miye! In kana sonta ka shiga cikin Manema kawai kai namiji ne mijin mace huɗu"
Me za su yi in ba dariya ba domin Nasir ne ya ce"Kwarai mutumina." Da alamu ya na so yana kaiwa kasuwa, da Rukky ta fito za ta tafi kawai sai Makama ya ce ga Nasir zai kaita gida, Aji ya dafa kafaɗansa yana faɗin" Sa'a dai Nasiruddeen Angon Nafisa da Rukayya."
Dariya har su Mu'azzam na dafe ciki ganin Nasir ya miƙe ya jinjina ma Aji hannu lokaci daya yana faɗin"Na gode namijin duniya, Angon Mimi."
Suna ta masa shakiyanci har ya fice. Shi kuma ya kaita gida amman hiran na su sama same ne ya dai karɓi lambar wayarta sai da ya dawo sannan suka watse Nasir da Ahmad tafiyar su ɗaya Mu'azzam da Aji ma haka.
  Sanda suka koma gida su Hibba na ta fama da suyan nama ga Walida da Mariya na ta fama da suyan dumblan ba su ci abinci ba domin cikinsu ya cika sai suka zauna a falo suna ta hira da Inna Meri, Inna na faɗin Yalwa ta kira ta  tana godiya ta ce Mansoor ya tura mata 50k Aji ya ce ba shi da kuɗi ne ya so ya fi haka shina Mu'azzam Inna na ta saka albarka, sannan ta ɗauko musu wata farar keda da kaya ciki Mimi ta aiko da shi ta yi ma Inna Atamfa da hijabi da takalmi, sai kuma Walida Abaya da mayafi, Aji bai ma san da saƙon ba kwata kwata nan ma Inna ta yi ta saka albarka sai da suka koma ɗaki shi da Mu'azzam ya kira Mimi, yana ce mata ta ga kuɗi a hannunta baja baja tana ta hidima da shi a ciki ta yi ma su Inna kaya 
Ita kuma ta ce"Eh da yake kai kaɗai ke da Kuɗi ka manta nima aiki nake yi"
Ya ce"To ma su aiki, ni ai kin san zaman banza nake yi."
Dariya ta yi masa kafin ta ce"Kayan sallah ta fa? Ba ka aiko min da shi ba?
Kai tsaye ya ce"Amman ba ki da tausayi, duk kuɗina ya kare ki ɗauka cikin na lefe ki ɗinka mana."
Mimi ta shagwabe tana faɗin"Haƙƙin ka ne fa ka min sutura, da ci da ciyarwa."
Aji ya yi shuru kafin ya ce"Ai zan ci kuma zan yi ciyarwan in sha Allahu.
Sai daga baya ta gane maganarsa ai sai ta saka Ihu ta kashe wayarta ta bar shi ya na Mirmishi,  Mu'azzam ya fito daga wanka ya tsaya kawai yana kallon Yayan na shi sai daga baya ya ganshi, ya ga yana kallonsa sai ya basarwa ya miƙe yana faɗin" Ka fito? Mu'azzam na yar dariya ya ɗaga masa kai har ya shiga tiolet ɗin yana bin sa da kallo ya na yar dariya.
   A daran aka faɗi an ga watan salla washegari a ka ta shi da shirin zuwa sallar Idi. gaɓadaya gidan har da su Inna, Mu'azzam zai je ya ɗauko su Baba Danjuma su uku tunda matan su ba sa zuwa. Hatta Magajiya kuwa Amman Inna sallar Idi ba ta taɓa wuce ta ba, Aji kuma zai ɗauki Inna da su Hibba. Masallacin takwas da rabi suke tada salla nan cikin gari ne Aji da Mu'azzam shigar fararen shadda suka yi harda babban riga da baƙaƙen takalma da huluna da agogo baƙaƙe, Ahmad ya ɗinka musu daga kaduna zuwa da shi kawai ya yi Mu'azzam ya biya komai da komai, in ka gansu kamar yan biyu, Inna na kallonsu tana mirmishi sai kwalla addu'a take yi a cikin ranta Allah ya kara haɗa kawunan su  Hadda Junoir shima an ɗinkka masa shaddan matan kuma kowacce ta ci gayunta lalle ne kaɗai ba su yi ba sai sun dawo daga idi tun da ba lokaci.
  Rufe gidan a ka yi gabaɗaya, a masallacin Idi su ka haɗu da su Mu'azzam da kuma su Nasir tunda duk can suke zuwa. Bayan an idar da sallar idi kenan zaratan abokan suna ta hotuna daman Nasir da matarsa ya zo haka Ahmad da Makama, kawai sai kuma su ka haɗe da Mimi, ita ta kawo su sallar idi ita da Hajiya da Baaba Uwani. Kamar haɗin baki matan abokan suka haɗe gabaɗaya Mimi ta ji kunyar Inna ta duka ta na gaisheta Inna ta ta da ita tsaye ta na saka mata albarka, Hajiya kuma na ta yi ma Inna tsiyar Idonta kenan shike nan sai yara su raba zumunci inna na dariya ta ce tana nan zuwa.
   Mimi ta sha kyau cikin abaya mai ruwan kasa, ta naɗa mayafinta a kanta.
Saboda su Inna da su baba ba su daɗe ba, Hibba da Mimi sun yi mganar sai sun yi waya sannan suka rabu kowa ya shiga motar da ya zo, Aji dai sai da ya jira Mimi saboda go slow, sai da ya samu suka fita sarari tare sannan suka tafi tare zuwa juction ɗin da suka rabu.
Bayan duk an koma gida aka fara ciye ciye da cin nama, ranar Idi ce ranar zama cikin Iyaye da ƴan'uwa Aji da Mu'azzam a gida suka yini cikin yan'uwansu amman sun kira ƴan'uwansu sun yi musu barka da salla har Baba Yakubu ya kira bayan ya kira can Kwami ya yi musu barka da sallah Sannan sai ga shi ya kira Dr. sulaiman, ya yi masa barka da Sallah sannan ya kira Mommy itama ya yi mata barka da sallah har da Daddy kuma sun ji daɗi, Ita Mimi ma mommy ke gaya mata da farko sannan Dr ma ya faɗa mata Daddy sai da ya zo gidan ne ya ke ce mata mijinta ya kira shi sai ta ji daɗi kenan dai da gasken Ajinta ya sauya.
  Ranar ba su yi waya sosai ba saboda kowa na can cikin ahalinsa. Ranar yawon sallah na farko ma duk suna gida ranar na uku ne gidan Inna ya cika da su yaya Amina da jikoki ranar kuma aka yi abincin sallah su kuma su Mu'azzam da su Nasir gari suka shiga suna ta ziyarce ziyarce sune har gidan surukan Nasir da Makama. Rukky na gida itama tunda Bibi itama gidan ta je Nasir dai bai furta yana son Rukkaya ba amman ta fahimci haka. Daga nan suka je gidan surukan Ahmad bayan nan suka zagaya duka gidan iyayensu har gidan Wanzamai da wajen inna suka mata barka da sallah gidan Hajiya ne ƙarshe Mimi ba ta san ma da zuwan su ba gidan Hajiya cike da yaddiko da ƴaƴanta da jikokinta ta ji kiranta yana faɗa mata ga su sun yi ma Hajiya barka da sallah.
  Sai a ranar wasu cikin ƴaƴan Yadikko suka ga mijin Mimi lalle ya ci sunan shi Aji haka suke faɗa Hajiya ta ji dadi tana ta zolayansu Kowanne su sai dai ya bata goron sallah, Ba su wani tsaya ba suka ce za su karisa gidan Daddy naman da cake din sai package din shi Mimi ta yi musu, ta yi kyau cikin leshinta doguwar riga kamar ka sace ta ka gudu. Daga anan sai gidan Daddy shima ya na gida sun kuma samu harda Jaheed tunda shima yaran na shi duk sun zo gaisuwan sallah hakika ya ji daɗin wannan ziyaran duk da shima gidan cike da mutanensu yan Siyasa sai a ranar Aji suka taɓa musabaha da Jaheed kowa na kallon kowa. Sai bayan sun baro gidan ne Makama ya kalli Aji yana faɗin"Yau dai ka ga rival ɗin ka Aji."
Tun da shinl ne daman ya kawo ma Aji labarin Jaheed ɗin da ya ji a wajen Bibi.
A wajen ginin Aji suka yada zango aiki akwai ake yi ba dare ba rana domin nan da kwana goma Aji ke bukatwr matarsa daga can suka ka rabu kowa ya yi gidan shi.
  Washegari kuma Hibba ta tafi gidansu itama ta yi gaisiuwan sallah. Mimi kuma a ranar suka yi mgana da Aji ya jadadda mata kada abin da za ta yi ya wuce nan da kwana goma. Dole ta kira Rukky domin su fara shiri mganar gida daman ya yi mata vedio ta gani ta tura ma Mommy ta ce ba matsala tuni ta ba da oder komai da komai,  mganar gyaran jiki suka fara yi, kayan gyara kuma Khadi ta haɗa ta da wata Surayya Dee mai saida kayan mata da gazar sababi tana kano ne aiko  mata da shi kawai za'a yi, kayan surayya dee mai suna Bojuwa kaya ne masu inganci da daɗewa a jikin mace kafin su sake, ku yi amfani dashi domin zamowa tauraruwa kamar Mimi a gidan Ajin ta.+234 803 277 3332
 Sannan ma yaddiko ta aiko mata ds su gumba, Mommy kuma ta siya wasu kayan  daga wajen Surayya mai kazar sababi na Amare da uwayen gida +234 803 277 3332 ta siya mata babban Package har da kaza da matsalan ta yanzu wajen aiiki ne amman sun yi shawara da Rukky za ta samu manaja ko hutun sati ɗaya ya taimaka ya ba ta, duk shirin nan da ake yi Madiha ba ta saka kanta a ciki ba Khadi ta kira ta ta faɗa mata za ta je Gombe Mimi za ta koma sabon gida sai ta ce ba za ta samu zuwa ba, ita dai ta ce za ta je Dr kuma ya ce Jawahir za ta zo daman kuma ta yi arba'in za'a kawo ma Daddy Baby shi da Hajiya.

*👭GARKUWAR MATA👭*

*Ina Matan suke? mata na ke kira ba muna mata ba, duk wacce ta amsa sunanta na 'Ya mace ta na tattalin kanta da lafiyarta, Mace 'yar gayu ce  mace 'yar kwalisa ce, kuma aka ce mace bata tsufa 💯muddin tana gyara kanta, duk yawan shekarunki idan kina tattalin kanki za ki ci zamaninki sannan ki ce na wasu, Ka da na cika ku da surutu GARUWAR MATA👭 ta zo muku da ingantattun magungun mata masu kyau da inganci🌿🌿🌴🌴 Mussaman maganin  gyaran Nono da mafi akasarin Mata suke da damuwa da matsalarsa, to shakuruminki 'Yar uwa muna da sahihin maganin gyaran nono da zai dawo miki da martabarki duk lalacewarsa muddin ki ka yi amfani da maganinmu  za ki yi godiya,  sannan muna sayar da maganin sanyi mai kyau wanda yake kassaara kowane irin sanyi na fili da 'boye, akwai supplement gangariya masu kyau irin wadanda ba su da matsala sai dai su gyara garkuwar jiki.  Muna kuma sayar da turarukan wuta humra perfumes sabulan gyaran fata dilka   kayan gyaran jiki na amare dahuwar kaza da ciccibi zuma gumba garin daka tsumi turaran tsuguno miski da duk nau'in  abubuwan da suke kankaro da martabar duk wata 'Ya mace! GARKUWAR MATA 👭👭 fatan mu shine mu bada gudumuwa domin samun zaman lafiya a zamantakewa, Muna garin  Kano amma muna tura kayanmu kowane gari cikin farashi mai sauki da rahusa! kuma muna bada sari cikin girma da mutunci*

*GA*

*Kadan daga  cikin  abubuwan da muke sayarwa*

Rage tumbi💯

Nono💯

Sanyi💯

Karin kiba💯

girmar hips💯

Ni'ima💯

Sabulai💯 

Humra💯

Turarukan wuta💯

Matsi💯

Miski💯

Dilka💯

Gangariyar Supplement din da zai mayar dake tauraruwar mace fatarki ta yi luwai kamar kina rayuwa a turai😀 ke dai 'Yar kada ki yi kasa  guiwa cikin saukin farashi kalilan za ki kankaro da martabarki

GARKUWAR MATA👭 Tana maraba da masu siyan daya da kuma masu bukatar sari

DOMIN NEMAN K'ARIN BAYANI

*08089965176*

*07084653262*

Sallah da kwana uku mai gyaran jiki ta fara zuwa gida yi ma Mimi, kuma gashi in an fara ba'a san ana yawaita zirga zirga in da ma Allah ya taimake ta a satin sau uku take da karanta labarai, sai ta samu natsuwa amman duk ranar da za ta fita dogon hijabi da safa fuskarta ne kaɗai a waje kuma kowa ya ganta sai ya yi maganar ta ƙara kyau da fari har da su Aisha Farida iyayen gulma waɗanda Rukky daman ta gaya musu mijin Mimi yana nan yana danƙara mata wani katon gida, sai bakin su ya mutu daman can suna ta faman yawo da mganar ita ko Mimi har yanzu  tana nan a wannan gida kamar a kurki?

   Tun da ba wanda ya san abin da ya faru ya sa daga Rukky sai na jiki jiki. Ba wanda Mimi ta yi maganar da shi, sai dai ma na faɗan cewa za ta koma sabon gida. An shirya daman za'a yi waliman sauka a gidan Aji kuma daman ya ce za'a yi Saukan Qur'ani a gidan kafin ta tare,  daga shi har ita ba su da sukuni ita tana ta fama da shirye shirye. Shi ma kanshi baya samun zama tun salla ba su ƙara haɗuwa ba sai dai su yi mgana ta waya. Tuni har ta karɓo ɗinkunan da ta ba da ɗinki. Maganar kayan gida kuma daga waje Mommy wannan karon ta yi mata Oder bayan sun yi mgana da Daddy, Cikin Satin nan ma kayan za su iso. Sai turarukan wuta na jiki da na ɗaki, duk da ta lna da su amman ta siya wasu ta ƙara domin wannan karon ba auran wasa za ta je yi ba, auran ne da gaske take kuma fatan har Abada ya zama mutuwa ce za ta raɓa.

  Gyaran jikin sati ɗaya a ka yi mata. An yi mata dilka da halawa, masha Allah Mimi ta yi wani irin kyau, fatar ta ta yi wani irin silɓi da tsantsi. Ta ɗan dakata da zuwa wajen aiki tunda ta samu izinin Manaja da cewa za su tare a sabon gida akwai shirye shiryen da za su yi. Sai ya ba ta sati ɗaya shi ya sa suka samu lokacin zuwa kunshi da gyaran kai ita da Rukky. Wacce ba ta da zence sai na Nasir, Mimi ta gaji ta ce"Wai kuma kike ta yaɓon Nasir. Bayan kin gama zaginsa da cewa ɗan renin wayau ne." Sai Rukky ta harare ta kafin ta ce"Ba na son sharri, lokacin kafin mu fara mu'amala ne na san shi sosai."

Mimi ta kalleta a karkace kafin ta ce" Ikon Allah! To Allah ya tabbatar mana da alheri."

Rukky ta amsa da Amin tana murgaɗa baki, Tunda Nasir dai ya yaɗa manufarsa kuma ta amsa masa.

  Gyaran kai Mimi ta fara yi sannan sai washegari tun safe suka tafi kunshi, ba da motar ta ta je ba ga shi kuma sun yi dare dole Aji ta kira ya zo ya ɗauke su. Tare da Nasir suka zo ita dai Rukky a hannanye a ka yi mata. Ba su bi su Mimi a daidaita Nasir ya tara zai raka Rukky gida, sai da suka hau kan titi ne Mimi ta kalli Aji lokaci ɗaya tana faɗin" Abun mamaki, Nasir wai aure zai ƙara?

Hankalinsa na wajen tuƙi ya ce"Ikon Allah me? Ai ba abun kunya ba ne, ko kawar ta ki ta fi karfinsa ne.?

Mimi ta kama baki kafin ta ce"Ni ban ce ba, kawai dai ina mamaki ne.Duka duka fa na ga Yayansa biyu ne, kuma zai ƙara aure sai na ga kamar ya yi sauri da ya ƙara aure."

A kaikace Aji ya kalli Mimi kamar zai yi mgana sai kuma ya fasa. Sai ya kauda mganar da cewa" Yau masu aiki fenti suka yi , zuwa gobe za su ƙarisa."

Mimi ta jinjina kai kafin ta ce" Aikin ya yi sauri gaskiya. Daman Gobe za'a kawo kaya, Mommy ta min mganar in da za'a ijiye kayan, na ce daman zan maka mgana in an gama gidan sai a je a gyara a sauke kayan a can kada ya zama wahala biyu."

  Aji ya yi shuru kafin ya ce" A'a sai an gama daman na saka Baba ya samo waɗanda za su yi sauka ina so kafin a fara komai sai an gama saukan Qur'anin da na ce miki." Cikin gamsuwa Mimi ta ce"To ba matsala, Allah ya nuna mana."

Sun ƙarisa gida kenan Aji ya kalli Mimi kafin ya ce" Ina Atm ɗina? gabana na ta faɗuwa na san gabaɗaya kin gama kwashe min tattalin arziƙina."

Mimi na dariya ta buɗe karamar jakarta ta ɗauko ta mika masa ya karɓa lokaci ɗaya ita kuma tana faɗin" Na gode Mijina, Allah ya ƙara arziki da wadata."

Ya amsa da Amin yana yi mata wani kallon ƙasa ƙasa kafin ya ce"Dole ki yi min addu'a mana tunda kin gama ƙwaçe min ƴan kudaɗe na."

  Yana dariya tana taya shi, sun ɗan jima a Motar suna Hira kafin ya rakata har kofar falon Hajiya sai da ta shiga gida sannan ya koma ya shiga motarsa ya bar gidan ita kam Mimi wani abu ne ke ba ta mamaki duk irin rawan kafa nan na matasan zamanin nan Aj ba shi da shi, ko dai ba shi da lafiya ne? In ya zo fa daga rike mata hannu in ya yi abu mai nisa ne ya rumgumeta, ita ce ma take sumbatarsa wani lokacin, ba ya wuce gona da iri sannan yana da kiyayewa har tunanin Ko dai ba shi da lafiya ne duk ta yi shi, bayan ya koma gida ya kirata sai da ta yi masa mganar da cewa.

  "Wai ba ka ga lalli na ba ne, ko ka ce ya yi kyau? Sannan na yi gyaran jiki kowa ya ganni sai ya yaba amman ban da kai."

Kai tsaye ya ce"Kin nuna min ne?

Baki ta buɗe kamar ya na kallonta kafin tace"Au ba ka gani ba,?

Kai tsayen ya sake cewa" Ni ban gani ba."

Sai Mimi ta kasa mgana ganin zai yi wasa da hankalinta cikin raɗa ta ce" In dai ko ba ka gani ba, ko dai ko dai.?

"Ko dai mene ne?

Sai ta kasa mgana ta koma tana dariya ya fahimci maganarta bai san lokacin da ya yi sariya mai sauti ba, kafin ya ce "Yaro yaro ne. Yaro man kaza, Uhmm"

Haka kawai yace bai ƙara yi mata wani mgana ba suka cigaba da hiransu ita ba ta san yadda yake iya surving ɗin rayuwarsa in har ya zo su ka haɗu ba, ko muryanta wanka ta ke saka shi in ko ya je ya ganta in ya dawo sai  y yi wanka dauriya yake yi ba ya so ya wuce gona da iri, kuma shi yana da kiyayewa ba ya son ya watsar da darajan auransa a kan titi shi ya sa ba ya rawan kafa wajen taɓa jikinta shi ya sa take tunanin ko ba shi da lafiya ne? Lalle ko zai nuna mata kwanjinsa da lafiyansa ƙila har sai ta fara cewa ita ta gaji.

  Kamar yadda ya faɗa washegari ma'aikata suka karisa fenti, sannan a daran masu sauka suka fara, wani malami ne mai almajirai shi ya wakilta babban Almajiransa da yara goma suka kwana a gidan suka kuma sauke Qur'ani zuwa wayewar gari tare da sauran addu'o'i, zuwa safe kuma a ka sallame su da abun sadaka.Mansoor ya yi mgana da Inna kan gyaran gidan tunda an gama aiki sai Inna Meri ta kira ƴan'uwansa mata su Yaya Amina daman Hibba tana nab  ba su koma ba,Mu'azzam hutun sallarsa na Sati uuɗu ne sai bayan tarewar Mimi za su koma, su suka hadu har da Walida da Mariya da matar Auwalu da ya ce itama ta je ta kama musu suka je gidan suka share suka goge amman fa kowa ya san wannan gidan ya kai makura wajen haɗuwa,  har yamma suna can sai gabda mangariba suka gama gyarawa suka koma gida suna zuzuta ma Inna kyan gidan da tsaruwarsa.

  Bayan kuma barowansu gidan ba daɗewa kayan Mimi suka iso, Khadi daman ta zo garin a ranar ita da Baaba Uwani da Anty Mama cewa ta yi ba ta jin daɗi, Mimi ta kira Aji ta gaya masa sai ya ce su haɗu a ƙofar gidan da kwatance da komai suka isa. Shi ya ba su key ɗin gidan suka kuma gaisa da shi  cikin mutunci. Masu kayan daman tare da masu haɗa su suke tafe a daran aka gama haɗa komai sauran ɗakunan kuma sai gobe, Ita kanta Khadi sai da ta yi santin gidan nan haka ta koma tana ce ma Mimi" ke ashe dai mijin nan na ki kuɗi ne da shi, Hajiya kin ga gida? Ma sha Allah wlh gida ya yi kyau Allah ya sa a shiga a sa'a"

Hajiya ta amsa a fili Mimi kuma ta amsa mata a ciki,.Washegari Jawahir ta iso itama duk ba wani taro ba ne Yayan Yaddiko sun zo da su aka haɗu a ka koma gidan da sauran kayan Mimi na gidan Daddy aka gama gyaran gidan gabaɗaya.

  Hatta bangaren Aji an saka masa kujeru a falo bedroom kuma gado da wardrope, ɗayan ɗakin daman ya ce kada a taɓa shi akawai abib da zai yi da shi,  babban falon Mimi kujerun ta kalan browna mai haske haka ma kalan fentin yake sannan cafet da komai kalan shi kenan da labule, kowani falo Bedroom guda biyu ne. To duka gadajen guda biyu masu ruwan browan ne mai haske sai ƙaramin falon aka maida mata Kujerunta na farko, da gadon ta ɗayan  bedroom ɗin kuma aka siya masa wani gado shima amnan ƙarami ne.

Kitchen ɗin ta kuma ga fali da fili. Nan aka cika mata da kaya, firizanta guda biyu, bayan akwai wani a ɗayan bedroom ɗinta amman shi ƙarami ne ga kuma again fridge a wajen dinning, gaskiya gida ya yi kyau ma sha Allah suka turare shi da turaren kamshi sannan suka yi ta Video Khadi jiki na rawa ta turama Mommy da Madiha, ita kanta Madiha tasan gidan da take ciki a lagos bai fi wanda Mimi za ta shiga ba yanzu duk kushenta sai da ta ce"Woww gidan ya yi kyau Khadi. Ko dai haya ne ba na shi ba ne?

Khadi na dariya ta ce" Na shi ne to ko wata biyu ba'a yi  da fara gina shi, Kuɗi ne da bakin mijin nan na Mimi wallahi"

  Madiha ta jinjina kai kafin ta ce"Na ga alama wato abun na shi ma mugunta ce."

Ita dai Khadi na ta yi mata dariya, Mommy kuma da ta gani ta yi ta saka albarka da tarin addu'o'i, Rukky ta zo itama daga baya ta ga gida ya yi kyau ɗas da shi itama ta saka albarka washegari ya kama jumma'a a kuma ranar Mimi za ta tare. Daga nan bayan sun gama gyaran sun rufe gidan tunda akwai megadi suka koma gida suna ta ƙara Koɗa kyan gidan, Rukky kuma tana ciki tana na taya Mimi haɗa kayanta na gida a daran suka fito da akwatin da suka haɗa reras guda takwas cike da kaya, bayan waɗanda a ka dinka, kowa nata mamaki Hajiya ce kaɗai tasan da maganar kayan kefe. Sai Mommy amman ita ba ta gani ba Mimin dai ta sanar da ita.

  Khadi na ɗaga kaya tana santi ta gaji dai ta ce"Ke wai a ina aka haɗa kayan nan ba mu da labari ne? Rukky ce ta ba ta amsa da Cewa" Anan garin mana cikin azumi muka yi ta shiga kasuwa har da shi, ina gaya miki Anty Khadi Atm ɗinsa ya bamu muka siya komai da komar bai karɓa sai kwanan bayan mun gama duka shirin mu."

Khadi ta zaro ido kafin ta ce"Kai kaji rabo, kuma kuɗin ba su ƙare ba?

Rukky ta ce"Ko girgiza kuma mun kashe kudi ya yi miliyan huɗu wlh,"

Sai kowa ya fara hinjina kai, ƴayan Yaddiko na ma juna gulman daman mai kuɗi ne, Rukky ke ta kora jawabi da cewa" Daman fa da kuɗinsa, kwai dai yana da dalilinsa ne tun fark. To ɗan kwallo ne fa kuma Babba wallahi an ce suna samun mahaukatan kudaɗe."

  Khadi ta ce"Na ga alama. Muhammad ma ai ya faɗa min na ga kuma zahiri, ga gida ga lefe ina ga sama da miliyan talatin sai da ta yi kuka kai jama'a, amman ya shammace mu."

A na ta mata dariya ba ta gaji ta kara gyarawa tana ɗaukan Video ɗin kayan nan da nan ta tura ma Dr da Madiha da Mommy ta ce lefen Mimi ne,.Daman Mommy ta san da maganar ta na gani ta saka albarka amman ita kanta ta yi mamakin yawan kayan da darajarsu, Madiha kan sai ta kasa magana ta ce au har da lefe an yi ne? Khadi ta ce ga zahiri nan ta na gani lefe ne na gani  na faɗa. Dag anan bakin Madiha ya mutu ta ji daman ta zo domin ta ba ma idanuwanta abinci amman dai za ta yi koƙari ta zo ko da baya ne domin ta ga komai da Idanuwanta.

  A daran suka gama haɗa komai, bangaren kayan gara ma Daddy ya aiko da shi komai buhu, itama Mimi ta kara siya ma kanta abin da take so, kamar irin su kayan kamshin girki da zannuwan gado na kamfanin FHB CLOTHING domin zamnuwan gadon su masu inganci ne, shi ya sa Mimi ke yaba kayan su, in kina so kema ki samu zannuwan gado masu kyau kamar irin na Mimin Aji nemi FHB CLOTHING Phone no 08034109622

Wtsapp no.08080266674

   Sun yi mgana da Aji da asuba a kan mganar Walima ita Mimi ta so a bari sai ranar asabar amman Gogan yace a ranar Za'ayi komai a gama shi.Saboda haka ta yi duk abin da ya kamata kafin biyu tana gidanta sai a yi waliman daga lokacin zuwa dare, Da ta gayama Hajiya da su Khadi su ka ce hakan ya yi zaman me za'a yi dama tunda ba wani gagarumin taro ba ne, Rukky ta faɗa ma su Aisha Farida da su Glorin na wajen aikinsu amman direct can gidan za su sauka tun da a matsayin walimar gidan a ka gayyace su.

Tun safe Mimi ta yi wamka mai kwalliya ta zo ta yi mata sannan sun kira mai hot. Wani leshi Mimi ta saka ɗinkin riga da sikat kayan sun karɓe ta matuka ta sha hotuna ma su kyau da yarari. Gidan ba kowa daga su Khadi sai Anty da ta zo da safe da Yaddiko da ƴayanta,  Rukky ma tun safe ta zo ita da Bibi, suma sun sha kwalliyar su gwanin burgewa, Mama ma ta zo ita da ƙannen Jahedd wanda dole dai ya hakura da Mimi tun da Har Daddy sai da ya kira shi ya yi masa fata fqta, sannan tun bayan abin da ya faru tsakaninshi da Mimi ya fara kokarin cire ta a ranshi tun kuma bayan sallah da ya tafi bai dawo ba amman ya yi ma iyayensa alƙwarin cire soyayyar Mimi a ranshi domin ya gina sabuwar rayuwa.

  Rukky har video ta saka Mimi ta yi na waƙar kewa na mawaƙi, Auta waziri ta kuma tura ma Nasir. Shi kuma bayan ya gani sai ya tura cikin group ɗin su ya yi tagging ɗin Aji da cewa"To kai fa Aji ka ji, maganar gaskiya yau kada ka ɗaga kafa Amarya ta ce ta yi kewar ka."

Su Ahmad suka fito suna ta dariya shima yana gari bai koma ba shi da matarsa,Aji kuma bai ma ga sakon ba sai daga baya yana gani ya yi delete for everyone, Nasir na ganin haka ya ƙara turawa Aji ya sake gogewa tun da dukkansu kowa admin ne, Har wajen sau uku, Aji na ganin haka ya danna ma Nasir kira yana ɗagawa ya ce. "Nasir miye haka?  Hoton matata ne zai sama abun wasan ka?

Nasir na dariya yana kwaikwayon waƙan" Kewa. Kewa. Nayi kewar masoyiya."

Aji ya ce"Mallam ka goge shi a wayarka tunda ko a shari'a ya haramta ka riƙa ganin hoton matata, to wai ma a ina ka samu wannan Vedio? Ni fa ban da shi"

Nasir na dariya ya ce" Baby Rukky ta tura min." Aji ya girgiza kai kafin ya ce"Lalle ne ma,." Daga haka ya katse wayar ya kira Mimi, an ci ko sa'a Rukky ta ɗauki wayar Mimi na ɗakin Hajiya kai tsaye ko ya ce mata me ya sa ta tura ma Nasir video ɗin Mimi? Sai tacl ce saboda ba ta da lambarsa ne. A dakune ya ce" Ki goge shi haka kurum ni ban ga adon matata ba wani gardi na can na gane min hakan adalci ne?

  Rukky na danne dariyanta ta ce ya yi hakuri za ta goge, sannan ya ce yauwa ya kashe wayar ya bar Rukky na dariya. Kamar haɗin baki sai ga Nasir ya kirata nan fa ta sabar da shi abij da Aji ya ce ya na dariyan mugunta ya ce"Kyale shi, nima ai ya kirani ya na min surutu."

Rukky ke gaya ma Mimi abin da ya faru, Mimi ta harareta kafin ta ce" Ke ma da gulman tsiya, Mijina bai ga kwalliya ta ba sai saurayin ki.?

Rukky ta ce"Na bani, ni da masu miji miji ko?

Mimi ta yi mata fari kafin ta ce"Kwarai, masu miji ehe."

Nan Jawahir ta zo ta same su Mimi ta gaya mata abin da ya faru tana dariya ta ce"Maganar gaskiya ba'a kyauta ma Ango ba dole ranshi ya ɓaci, ke kuma Rukky baki kyauta ba."

Mimi ta fahimci suna mata shakiyanci ne sai ta bar musu wajen kawai.

  A can gidan Inna Meri ma kamar tana sake sabon biki, makota sai zuwa suke yi daga can anguwan Arawa. Har da su Gaje domin Bintu ce ta shiga da gayya ta sanar da su Mimi za ta tare a sabon gida, ita kuma ta biya gidan Jummai ta gaya mata ta kuma san za ta gayama Zuwaira,. Sai ga shi har da Maeesha ta zo tunda ta dawo daga wankan gidan,  Zuwaira ma ta zo Magajiyar ce kawai ba ta zo ba Mariya daman tun jiya tana gidan Har da matan Auwalu da ta daina adawa itama tunda mijinta ai yana gaya mata irin taimakon da Yayan Inna Meri suke yi ma rayuwarsa. An ci abinci shinkafa da alala lemuka da ruwa kam duk na gora ne aka yi ta sha ana guzuri. Daman sun ce za su je gidan su Mimi bikon ta daga nan sai su ƙarisa gidan gabaɗayansu suka yi gungu suka tafi, Inna kaɗai suka bari a gida da Dije matar mallan Hashimu sai yara har da su Gaje sun tafi Maeesha kuma daman ganin kwakwaf ne ya kawota kuma ta ga irin daular da Inna ke ciki saura kuma in ta je gidan su Mimi ta sha kallo.

  Sai da suka yi azahar wajen uku saura sannan suka hau adaidaita suka tafi, ba su ko jira kowa ba  Hibba ta kira Mu'azzam ya ce suna gidan Makama kafin ma su kariso sun yi nisa shi ya sa kawai ta ce bari su tafi, Suna shirin tafiya ne sai ga Nafisa matar Nasir da Fati matar Ahmad sun zo gidan yi ma Inna murna. Dalilin su ya sa ma suka kai har biyu a gidan Inna sannan suka tafi, sai dai Mimi ta gansu kwatsam tunda ba su gaya mata za su zo ba, Bintu ce uwar faɗin sun zo ɗaukan Amaryansu ne.

Rukky ta ce"Kwa dai jira dai mu miƙa ta can gidan ko?

Hibba ta ce"Ai ta mu ce tuntuni, saboda haka a bamu matar mu mu mikata gidan ta da kan mu."

Ana ta raha ana dariya an kawo musu abinci su ka ce sun koshi amman irin su Jummai sai da suka ci, suna ta mamakin girman gidan sai ma su ka ji an ce nan ɗin gidan kakkaninta ne Gidan iyayenta na Abuja su Gaje sun sha kallo irin su Maeesha sai zaran ido ba baki ai tuni ta raina kanta.

Mimi ta yi ma Rukky raɗa kunne da cewa" Ga kishiyar can"

Ta na nuna mata Nafisa da ido wacce ke ba ma yarinyarta nono, Rukky ta ga ba ta da aibu kwata kwata ga ta doguwar mace sai dai kawai abun namiji amman mai mace har Nafisa ai ba shi ba sake kallon wata ua mace sai dai su daman maza haka Allah ya hallice su.

  Duk saurin da a ka yi sai da suka kai la'asar a gidan Hajiya tun da sai bayan oa'asar ɗin su Mu'azzam suka zo da motociin, Ahmad ne ya tuka motar Aji a motar Mu'azzam a ka ɗauki Amarya da yake akwai motocin gidan Daddy wajen guda uku shi ya sa kowa ya samu har da su Hibba kuwa, Kuma daman su Anty sun yi gaba tun ɗazu sun kai Yaddiko ta ga gidan daga can za ta wuce gida ba ta jin daɗi tana ta fama da kafa, Sun iske su sun ƙara gyara gidan ma sha Allah ya na faman ta shin kamshi.

  Guɗa kawai ke tashi Bintu ne da wannan aikin, Khadi da Mama suka riƙe Mimi ta yi addu'an sosai sanman suka shigar da ita tana nannaɗe cikin lafayanta ja. Gida fa ya yi kyau turbakallah masha Allah, Walima a ka ce za'ayi Mama ce ta gayyato wata malamar Islamiya an kawo Mimi ba daɗewa ta zo. Bayan ita sai ga yan wajen aikin su Mimi Rukky ta fita bakin hanya ta shigo da su ta bakin Aisha Farida ta ce aiko daga yanayin anguwan za ka san ta masu abin ne  Sai da suka ga gidan Mimi suka ruɗe, suna tambayan kuma gidan Sabo ne?

Rukky ta ce"kwarai dal ma kuwa, kowata biyu ba'a yi da fara gina shi ba a ka gama sh." Haka suka riƙa zagayen gidan suna buga sqntin an raba cake da nama a  babban falon gidan aka taru malama ta yi nasiha sannan tare da addu'o'in sabon gida na awa ɗaya sannan a ka tashi kowa na saka albarka, Maeesha dai ban da yaƙe ba ta komai gassadan ma ta kasa samun muhalli domin daga gidan har kayan gidan kowa yasan na alfarma ne. Ta kuma ƙara yardan ma kanta Mimi ba sa'ar karawarta ba ne.

  Ana gama walima ba wanda ya tsaya har su Khadi sun tafi.Su Hibba kawai a ka bari a gidan su Gaje ma sun tafi tare da su Maeesha,  daga Nafisan Nasir sai Fatin Ahmad ma ta koma gida ta yi girki. Su aka bari da ƙara gyaran gidan Rukky kuma na tare da Mimi nan suka yi sallar mangariba bayan sun gama gyara Ko'ina sannan suka yi shirin tafiya,  da wuri suka ce za su kawo Ango shi ya sa su Yaya Amina suka tasa su Mariya har da Bintu zuwa gida Hibba kawai a ka bari saboda mijinta da ita da Nafisa da Rukky, suna ƙara ɗan gyara gidan Mimi ta yi wanka ta sauya kaya anguwan ga su da ruwa ita Mimi Bahol gare ta ma ba ta da wata matsala. Ana idar da sallar Isha'i Angawayen suka shigo su biyar Ango dai ya yi shigar wata deep blue ɗin shadda tana yarari da maiko ga hula bakar dara da takalmi sau ciki sauran kuma kowa dai ya saka manyan kaya, Mu'azzam ne ɗauke da ledojin kaza, Sai kuma sun shigo da katan katan ɗin ruwa sai kayan tea da buredi siyayya fa da yawa, Rukky na yi ma Ajin tsiyan wato dai in ya fara cin amarci ko Kofar gida ba zai fita ba.

  Yana shafa keyarsa ya ce"Ashe kin gane.".

Sai ya bar su Nasir da yi masa tsiyan bai isa ba sai ya fito. Falo Mimi ta fito suka haɗu suka yi musu yan nasihohi daman a auran farko ba su aiwatar da wannan al'adan ba, Saboda Nafisa na wajen ya sa Nasir bai yi rawan kafa akan Rukky ba. Dukkansu sun kame kansu,  Aji ya duba agogon fatan hannunshi ya ga tara har ta gota kawai sai ya kalli Mu'azzam kafin ya ce" Lokacin ku ya kare fa, kwashi abokan ka da matanku ku je na gode sai Allah ya kai mu."

Suka saka masa dariya gabaɗaya Nasir na masa raɗa a kunne shi kuma ya daki Kafaɗansa yana yar fariya, da za su tafi ko Rakiya bai yi mu su ba iyakarsa ƙofar falo suna fita ya rufe kofa.

Makama a ka bari da kai Rukky gida roƙonsa Nasir ya yi, shi kuma ya ɗauki matarsa, Ahmad kuma ya bi Mu'azzam da Hibba za su sauke shi a gida. Hankula sun kwanta tunda Mimi dai ta tare a gidan Aji a karo na biyu.

  Ajin na jin buɗe get da alamun fitan su ya sauke ajiyar zuciya ya ƙarisa kusa da Mimi ya ɗago ta daga zaunen da take cikin mayafinta tana tashin kamshi, kai tsaye ya rumgumeta cikin natsuwa suka yi luf a jikin juna suna shaƙan kamshin turaren Juna, sun ɗauki wajem minti goma a haka sannan ya ɗago ta ya yaye mata mayafinta suna kallon juna cikin wani irin murya ya kira sunanta

"Fatima.."

Da wani salo ya kirata da ya sa ta ji ta ƙara narkewa cikin sanyin murya ta ce"Na'am.."

Kallonta kawai ya ke kamar ya ga ta sauya masa sai da ta shafa fuskarsa tana faɗin"Kallon fa? Na sauya maka ne?

Numfashi ya fesar ta baki kafin ya ce"Eh mana, kin ƙara kyau, duk da daman ke ɗin mai kyau ce."

Mirmishi ta sakar masa kafin ta ce"Ajin Mimi ma ya yi kyau sosai."

Riƙo ta ya yi lokaci ɗaya yana sagala hannunsa ta wajen kugunta kafin ya ce"Kin yi sallar Isha'i?

Sai ta gyaɗa masa kai kafin ya cigaba da faɗin" Wannan tarewar ta sha bambam da auranmu na baya, wannan da niyar ingattaciyar zamantakewa ne a tsakanin mu saboda haka mu je ki yi alwala nima na yi domin mu yi sallar da Annabi ya umarce mu da yi a daran farko tare da roƙa mana Zuru'a mai albarka  da zaman lafiya."

Tana Mirmishi ta ɗaga masa kai kafin ta ce"To mijina."

Ya kalleta ta kalle shi sai kawai ya sumbaci goshinta suna rike da juna har zuwa cikin Bedroom ɗin, tare suka shiga tiolet ɗin daman diukkansu suna da alwala sun dai sake sabunta ta ne, sannan suka fito a tare ya shimfaɗa musu sabuwar sallayar da ya gani nan saman gado, yana gaba tana bin shi a baya sai da suka yi raka'a Takwas sannan suka zauna ya ɗaga hannuwansa sama itama ta ɗaga yana ta yi musu addu'an zaman lafiya sannan daga karshe yace Allah ya tsare su daga dukkan wani sharri. Daga karshen karshen ya ce Allaha ya jikan Iyayensu su kuma ya sa su tafi a sa'a cikin aminci.

  Daga nan ya miƙe zuwa falo ya ɗauko ledan kazar amarcin sa yana faɗin"Amarya Fatima mai kazar amarci guda biyu."

Mimi ta sunkunyar da kai tana faɗin"ɗaya dai wancan ai ban ci ba."

Yana kallonta ya ce"Oh ni dai ai na kawo miki saboda haka ki shirya. Sau biyu zan fanshe kaza ta."

Kunya ta ji ta kasa mgana, ita ta je kitchen ta ɗauko baban tire da kananun kofunan atangaran suka baje kajin da yan shilla ga madaran hollandia. A baki ya rika bata in ta ce a'a sai ya ce"Gwara ki ci ki samu energy domin Allah zan fanshe kaza ta dakyau ne."

Ba ta ci da yawa ba ta dai sha madaran shi kuma kusan kaɗan ya rage ya ɗora da madaran ya kwashe komai ya maida kitchen sauran kazan da madaran ya saka a Fridge, yana dawowa ɗakin ya iske ta fesa turaren Air fressher. Sai ya ce ko za ta yi wanka sai ta ce ta yi wanka, shi kuma daman ya zubo wasu kaya kafin ya yi parking suna can ɗakinsa ya ce bari ya je shi ya yi wankan yana zuwa.

  Fitan sa  ya sa gabanta ya ɗan daina faɗi amman ita kanta ta san yau mai kwatan ta sai Allah, kayan jikinta ta cire ta saka wata ta barci mai kauri amman doguwa ce, Sannan ta kuma maka mayafi amman sai ta yi ma jikinta wankan wata humra ce mai azaban kamshi. Sama da minti talatin sai ga shi ya dawo ɗakin da jallabiya yana tashin kamshi shima, yana shigowa kuma ta ga ya kwaɓe jallabiyar jikinsa daga shi sai ƙaramin wando ta juya baya gabanta na faɗuwa, ba ta san ma ya kariso gabanta ba sai da ta ji ya rumgumeta ta baya yana tusa kansa a tsakanin wuyanta lokaci ɗaya yana faɗin"Kina zargin ba ni da lafiya ne gwara na fara nuna miki lafiya ta ƙalau.".

Ba ta samu zarafin mgana ba. Ta ji wani abu na yi mata yawo kamar sanda daga bayanta jikinta ya fara rawa, shi kuma yana ta shinshinanta, kafin ya juyo da ita suna kallon juna Idanuwansa a lumshe ya zare mata mayafin jikinta kafin y ace"Shekaru sama da goma ina jiran wannan daran, Fatima ki ba ni dama ni da ke mu zama abu ɗaya."

  Jikinta sai rawa yake yi. Sai ya jawota ya rumgume yana faɗin" Ba zan miki da zafi ba, amman ka da ki yi min raki kin ji ko?

Sai ta gyaɗa masa kai ta na ji tana gani ya Kashe hasken ɗakin sannan ya ja ta samman lafiyayyan gadonta suka kwanta, Ba za ta iya sanin duka abin da ya faru ta dai san sun rabu da duka abin da ya yi musu shamaki da fatar jikin juna.Sannan Aji ya yi ta lashe sassan jikinta cikin fitar hayyaci ta yi masa rawaj jiki sosai da rawan murya. Ta ɗauka abun iya romancig ne domin ya yi dogon wasa da ita har ta manta a inda take ta riƙa ƙamƙamesa tana jin kamar za ta shiɗe, ai sai ta ya kai ta makura sannan ya ɗauki hanya bayan ya karanta Addu'ar Saduwa da iyali da farko daman a sannu sannu ya riƙa bi da ita sai da ya isa bakin boda sannan ya kara ƙarfin gudunsa, Mimi ta dulmiya duniyar jin daɗi ai sai ta ji daga duniyar ɗaɗi ta koma zuwa na zafi zafi da raɗadi ƙoƙarinta na ture shi amman ina ya riga ya yi mata rumfa, ya shiga amman ya kasa kai da kawo saboda ji ya yi wani irin daɗi  na ratsa shi kamar zai mutu tun daga tafin kafar sa har cikin ƙansa, bai san ya ɗauki lokaci a waje ɗaya ba sai da ya ji ya ƙara rike Mimi gam, sannan ya fara motsawa daɗi kaɗan ya rage bai saka Aji ya zauje ba, ya yi alƙwarin bi a sannu amman ya saɓa kuma Mimi kan ta gurzu kuka ya kuma sha raki. Shi dai kam bayan mintina talatin sai ya ji kamar bai koshi ba, Mimi kuwa kuka har da majina shi dariya ma ta ba shi.

  Ya jawota jikinsa ya rumgume yana faɗin" Daman ya ya lafiyan kura ballantana ta yi zawo." Hannu ta saka ta ture shi cikin jiniyan kuka tana faɗin"Wayyo Allah na zafi."

Sai ya duka yana faɗin" Mu ga ni, ko kin yage ne?

Saboda haushi kafa ta saka ta matse masa wuya shi kuma sai ya kai hannunsa wajen da ta ji zafi sai ta sakar masa ƙara. Da Sauri ya cire hannunsa yana faɗin"Da zafi ko? Sorry mu je mu yi gashi, nima na wahala Allah duk kin kurje ni."

Kasa ma magana ta yi, Shi ya taimaka mata ta mike, ya rufa mata mayafinta a jikinta shi kuma sai ya saka ƙaramin wandon sa suka shiga tiolet suna da wajen ruwan zafi da na sanyi ya tara mata a Jucuzzi ta shiga tana ta kukan ya fita ya ba ta wuri za ta iya taimakon kanta, Aji na dariyan jin daɗi ya ce"Ikon Allah taimakon ki fa zan yi."

A tsiwace tac e"Ban so, ni dai ka fita."

Saboda ya na tsaye ya na kare mata kallo ne kamar wani maye. Sai kawai ta ga yana shirin cire wando lokaci ɗaya yana faɗin"Nima gashin zan yi ma kaina  tunda nima ai saurayi ne kin yi disvarging ɗina"

  Mimi ba ta san ta yanka masa ihu mai ƙarfi ba tana runtse ido, ya na jin haka ya fita yana ntoshe kunne, ya koma ya kwanta kan gado ya na shafa kirjinsa. Wlh daɗin da ya ji kamar zai mutu haka yake ji. Kusan rabin awa Mimi ta yi bayi sannan ta fito tana tafiya sannu sannu ya taikmata ta zauna gefen gado sai ya ce shima bari ya je ya yi wanka ya na shiga ta juya ta ga zanin gadon jini kaɗan ne ya ɗiga sai kuma abib  da ya ɓata shi shi ya sa ta rarrafa ta cire shi ta nannade shi ta tura cikin wardrope tana ƙokarin shimfaɗa wani ne ya fito ɗaure tawel ganin ta na yi tana cije baki ya sa ya karɓa ya taya ta shinfiɗawa,  shi ya taimaka mata tasha fa mai ta sauya rigar barci shima kuma ya gyara jikinsa suka koma suka kwanta kamkame da juna har da makara sallar asuba.

  Duk halin da Mimi ke ciki zazzabi na meman kamata amman sai da Aji ya lallaɓeta ya kara yi bayan asuba. Ai ko ya ga ɓarewan baki kuka ta rika yi masa shi kuma yana rufe mata baki lokaci ɗaya yana faɗin"Ɗan shiga fa kawai na yi na fito, ji yadda kike ihu kamar wacce na yanka."

Gwiwan hanunta ta saka ta matse masa ciki, ya sake ta yana dafe wajen kawai ita kuma sai ta juya ta cigaba da kukanta haka nan ya sake biyota ya rumgumeta ta baya yana faɗin" Shike nan daina kuka. Bazan ƙara shiga ba sai kin neme ni."

Ta na kuka amman sai da ya saka ta dariya, Haka nan ya saka ta kara yin wani wankan da kuma gasa ƙasanta, duk kanta ya jiƙe shi ya sa ta so ta yi kitso Rukky ta ce ta bari sai an kwana biyu.

  Da gaske Aji ya gajiyar da ita haka ta kwanta ta a ta barci sai wajen goma saura ta ta hi lokacin har an aiko musu da abin kari daga gidan Inna da kuma gidan Hajiya, Sai da ya jirata ta yi wanka ta saka wata riga mara nauyi gajera iyakarta cinya suka fita falo suka karya shi ne ke ba ta a baki tana ɓare masa baki tana kuka hawaye shaɓe shaɓe, har dai ya gaji ya ce" Shekaran ki nawa ne wai?

Tana sharan kwallah ta ce"31." Hararanta ya yi kafin ya ce"To ke yarinya ce, ji yadda kike ɓaremin baki kamar na yi ma ƴar shekara tara fyaɗe ? To sannu yar gata nima fa ya kamata na yi kukan nan domin tare muka y..." Bakinsa ta rufe masa da hannyenta tana faɗin"Don Allah fa"

Ta faɗa cikin shgwaba sai ya koma yana faɗin"To na ga dai yara ma ƙanana basa wannan kukan, kuma ma Allah na tuba me na yi? Ban fa shiga duka ba sai an juma zan ƙara jarabawa na gani."

Mimi bakinta ya mutu shuru kawai ta yi, Ranar ba wanda ya zo gidanan an bar su huta abinci kuma safe da rana da yamma duk daga gidan Hajiya da Inna sai da Mimi ta kira waya t ace a daina kawowa yana musu yawa Allah ya sa ma ga Maigadi.

  Dakyar da magiya Aji ya ɗaga mata kafa na kwana biyu sannan ya cigaba da amarcinsa, Mimi na gurzuwa in ta yi kuka sai ya ce ita ai ba yarinya bace, kuma wai har ya na cewa zai rama zata neme shi, shima sai ya yi yanga.  Mamaki ya ke ba ta wannan azaban abun ne za ta nema Allah ya tsare ta.

Baya barinta sukuni a dare a yi da asuba ma da rana ma haka ta gaji, Ko da yaushe cikin gasa kanta take yi. Baya ɗaga mata kafa sai ya ga tana kukan da gaske yake kyaleta, kwana huɗu suna gida ba su fita kuma ba wanda ya zo, domin shima sai a ranar ne da yamma ya je ya gaida su Inna sannan suka yi sallama da Mu'azzam za su tafi washegari da safe.

  Itama a ranar Khadi ta zo gidan ta yi mata sallama ta ga Mimi duk ta faɗa ta fara mata dariya, ita da Jawahir Mimi ta marairace amman ba ta yi mgana Jahawahir ne ke bata shawaran ta riƙa cin abinci sosai tana kuma sakin jikinta, ta kuma kula da gyara kanta,  sai a kwana na shidda ne Rukky ta zo gidan da yamma itama daman ranar litini za ta koma aiki. Har dare tana gidan Nasir ya zo tare da Aji Mimi ta ce daman ba don Allah yazo ba don Rukky ne ya ce to hakan ma da ta ɗauka dai dai ne.

Tare da suka fitan da Rukkyn zai kaita gida washegari asabar kuma tun safe suka tafi gidan Inna sai dai Inna ta gansu kwatsam tun da bai gaya mata nan ya barta ya je Camp ya dawo. Sannan ta taya shi ya tattara kayan shi tunda ya ce zuwa gobe zai saka a maida masa komai can har Injinan traning ɗinsa,  bayan azahar suka bar gidan Inna zuwa gidan Hajiya suka gaisheta ba su daɗe ba suka tafi gidan Daddy sai su Mama shi baya gida nan ma ba su daɗe ba Daga nan suka biya kasuwa Mimi ta yi musu Cefane suka dawo tunda ta ce ta yi sati ɗaya ya kamata ta fara yin girki.

  Washegar lahadi jigilan kayansa ne da Injinan training ɗin sa ya kwaso zuwa gida nan a ka saka mai cikin ɗakin da ya ce zai yi amfani da shi kafitar kuma can ya bar ta saboda baƙin kwana.Sai sauran tarkacen kayan kwallon sa da kyaututukar da ya samu a cikin kwalaye aka sako su. Kayan sawan shi na gidan ya kwaso gabaɗaya na Camp ma haka sai abin da ba'a rasa ba.

  Ranar kuma Mimi ta fara girki, ta yi ma Inna kula ita da Hajiya, Aji ya ce har da Baba kuma da kansu suka kai musu da shi kaɗai zai je Mimi ta saka rigiman ba zai barta a gida ita kaɗai ba. Dole suka tafi tare gidan Wanzamai ne karshe suna can har goman dare abun mamaki Magajiya na maraba da su a ɗakinta ma suka zauna suka jira Baban kafin ya dawo, ba harara ba bakar mgana sai ma sakin fuska har ɗakin Meesha Mimi ta shiga sun gaisa da Baban ya dawo yana ta saka albarka wajen goma da rabi suka koma gida a gajiye suke wanka kawai suka yi suka kwanta amman da Asuba Aji bai barta ta huta ba, ga shi ranar za ta koma aiki tunda ta tashi ba ta koma ba tana kitchen ta na aiki shi kuma yana can yana motsa jiki, 

  Kafin bakwai ta gama komai dukkansu sun yi wanka. Tare suke karyawa cikin soyayya kamar yadda suka saba Mimi ta ci hijabinta jalbab  har ƙasa Aji ya kaita tunda motarta na gidan Hajiya sai ta ta shi aiki za ta biya ta ɗauka bayan ya kaita ya dawo gida ya kwanta yana barcin gajiya, a can wajen aiki kuma ana ta ma Mimi  murnan sabon waje Rukky kuma da suka haɗu tana mata tsiyan amarci ya karɓeta ta yi wani irin kyau na ban mamaki.

*Ina Matan suke? mata na ke kira ba muna mata ba, duk wacce ta amsa sunanta na 'Ya mace ta na tattalin kanta da lafiyarta, Mace 'yar gayu ce  mace 'yar kwalisa ce, kuma aka ce mace bata tsufa 💯muddin tana gyara kanta, duk yawan shekarunki idan kina tattalin kanki za ki ci zamaninki sannan ki ce na wasu, Ka da na cika ku da surutu GARUWAR MATA👭 ta zo muku da ingantattun magungun mata masu kyau da inganci🌿🌿🌴🌴 Mussaman maganin  gyaran Nono da mafi akasarin Mata suke da damuwa da matsalarsa, to shakuruminki 'Yar uwa muna da sahihin maganin gyaran nono da zai dawo miki da martabarki duk lalacewarsa muddin ki ka yi amfani da maganinmu  za ki yi godiya,  sannan muna sayar da maganin sanyi mai kyau wanda yake kassaara kowane irin sanyi na fili da 'boye, akwai supplement gangariya masu kyau irin wadanda ba su da matsala sai dai su gyara garkuwar jiki.  Muna kuma sayar da turarukan wuta humra perfumes sabulan gyaran fata dilka   kayan gyaran jiki na amare dahuwar kaza da ciccibi zuma gumba garin daka tsumi turaran tsuguno miski da duk nau'in  abubuwan da suke kankaro da martabar duk wata 'Ya mace! GARKUWAR MATA 👭👭 fatan mu shine mu bada gudumuwa domin samun zaman lafiya a zamantakewa, Muna garin  Kano amma muna tura kayanmu kowane gari cikin farashi mai sauki da rahusa! kuma muna bada sari cikin girma da mutunci*

Haka suka sake cinye wannan satin cikin soyayya da ƙaunar junansu. A satin kaf saboda yana da free time shi ya kan kaita wajen aiki da safe sannan ya je ya ɗaukota in ta kira shi ta ce ta tashi aiki, duk da ta ɗauko motar ta amman ba ta fara fita da ita tukunna ba.
Zaman su suke yi lafiya cike da kauna da muradi. Ba mai zuwan musu gida an ba su ookaci su mori lokacin su, kuma sun mora gani suke yi a lokacin sun fi kowasu ma'aurata fahimtar juna da son juna.
  Soyayyar su ta shekaru goma ta koma kamar sabuwa sun baje ta kawai suna jan harafin su. Kamar Yadda Aji ya faɗa haka ta ke gani domin ya ce daman in ta na son ganin soyayya sai a gidan auran su lalle ko tana ganin soyayya kala kala wajen Aji har mantar da ita kanta yake yi in suna tare, lalle ta yardan ma kanta shi dabam yake kamar yadda ya sha faɗa mata sunan mijinta Mansoor saboda haka ta bambamta da sauran wasu matan aure, ita dabam ce a wajen mijinta kamar yadda shima yake na dabam a wajenta.
  Wakeend ya ƙara zagayowa haka suka ƙara yini a gida suna jin daɗin su, ta taya shi suka gyara ɗakin sa. Ta jera masa kayansa a wardrope da sauran dai tarkacen sa, ɗayan ɗakin da ya saka injina motsa jiki kuwa ya koma na so su biyu. Saboda itama matsewa take yi cikin ƙananun kaya ta ce itama ta zo motsa jiki ranar farko da ta shiryo ta zo ya kalleta daga sama har kasa kafin ya ce" To ke wani jiki za ki motsa? Ki na da kitse ne?
Mimi na lamgwaɓe kai lokaci ɗaya tana faɗin" Eh mana, ba na so na yi kiba ne kada na gagare ka ɗauka ka ƙaro min kishiya."
Saboda dariyan da ta kama shi sai da ya sauke karfen dake hannunsa ya miƙe zufa na tsiyaya daga jikinsa ƙaramin towel ɗin da ta kawo masa ya ɗauka yana goge jikinsa sai ta yi saurin karɓa tana goge masa lokaci ɗaya tana faɗin" Eh mana ai gaskiya ne saboda maza yanzu ba ku san mata masu kiba."
Ruwa ta ɗauko masa na gora ta buɗe masa ya karɓa ya kwankwaɗa kusan rabi sannan ya ba ta, ta karɓa lokaci ɗaya tana faɗin" Ba ka ce komai ba? Nuna min wanda ya dace da ni daga yau zan fara."
  Dariya ya yi har sai da sautin ta ya fito. Da dariya na yi masa wahalan yi amman tunda suka tare ta na yawan ganin dariyansa a kai a kai, yau ma shagala ta yi da kallonsa sai ji ta yi ya riƙo kugunta da hannunsa guda ɗaya yana faɗin" Yaushe za ki daina haɗa kan ki da wasu matan ne Mimi? Sannan sai zuwa yaushe ne za ki daina haɗani da sauran maza? Na sha gaya miki ke mijin ki sunan shi Mansoor bai zama lalle rayuwar auran ki ta zama dai dai da na wata ko na wasu ba."
Sai ya ɗan dakata ya na kallonta kafin ya duka ya sumbaci bakinta lokaci ɗaya yana faɗin" Ni ba ruwana da kiɓar ki, ai ni ke na ke so  ban damu da yanayin da za ki koma ba indai baki sauya da hallayan da na san ki da su tun farko ba. Sannan ba zan iya miki alƙwarin ba zan taɓa miki Kishiya ba, saboda in na yi hakan kamar na tsallake hurumina na faɗa bangaren  Ubangiji, aure na Allah ne  kamar yadda muka ga haka a zahirin auran mu, amman za ki iya yarda da ra'ayina? Wallahi tallahi ke kaɗai kin isheni rayuwar duniya Fatima amman in Allah ya nufeni da ƙara auran nan gaba to ki saka a ranki ba ki gaza ba, kuma ba ki kuskure ba sai domin sunnar ma'aiki da kuma abin da ya kaddaromin acikin kaddarata amman ke ce a jiya da yau da shekaranjiya har kuma gobe da jibin ma gabaɗaya."
  Ya gama faɗa yana rumgumota zuwa jikinsa. Sai ta kwanta saman ƙirjinsa kalamansa na saka ta mirmishi. Tana son Aji saboda hallayarsa ma su kyau yana da gaskiya da sanin ya kamata yana mgana cikin natsuwa ba ya nufin kuma ya yi mgana domin wani ya ji daɗi, iya gaskiyan yake faɗa, kanta ya ke shafawa lokaci ɗaya yana faɗin" Amman tun da kina som rage kitse ba zan hana ki ba, amman kada ki yi min raki, domin na ga kin ɗauka ɗaga Karafunan abun wasa ne."
Dariya ta yi ya ja kunnenta yana faɗin" Bar dariya yarinya."
Sai ta daina dariya ta sha mur ta sake shi lokaci ɗaya tana ɗaga power hannunta tana faɗin"Nima ina da karfi fa."
Kallonta ya yi ta gefen ido kafin ya ce"To ai yanzu duk zamu ga ni."
  Wani ƙaramin Karfe ya ba ta ya ce ta ɗaga amman abun mamaki yana sakar mata kawai sai karfen ya bi ta zai danne ta da sauri Aji ya riƙe karfin ya maida shi mazauninsa ita kuma Mimi ta kai ƙasa da sauri ya saka hannu ya ɗagota yana kallonta itama shi take kallo cikin haƙi tana faɗin" Na shige su, daman haka abun yake da nauyi?
Mirmishi ya yi lokaci ɗaya, yana faɗin" To daman mana? Kin ɗauka cin abinci ne ko aikin gidan tibin da kike zuwa ki zauna kawai ana ɗora miki camera?
Ya faɗa lokaci ɗaya yana laƙuce mata hanci, Mimi sai numfashi take saki ta tsorata. Da sauri ta ce"Ba wani mai ßaukin ɗauka?
Aji ya yi shuru kafin ya kai bakinsa saitin kunnenta yana faɗin" Akwai mana, gani ai ni ina da sauƙin ɗauka"
Kallonsa ta yi kafin ta balla masa harara lokaci ɗaya tana faɗin" Ba wani sauƙi, duk kanwar ja ce"
Ido ya zaro kafin ya ce"Au ni fa daman tausaya miki nake yi, amman tunda kika ce haka za ki gane baki da wayau yau. Sunan Hajiya da Mommy duk yau ba zai saka na ƙyale ki ba."
  Tana jin haka ta yi saurin faɗin" Daga wasa? Ya fara bin ta in da ta matsa yana faɗin" Ni kuma ga shi ban san wasa ba."
Tana dariya ta ce"Haba Nawan. Haba mana ka ga fa ba mu ko ƙarya ba,"
Shi kuma ya ce za mu yi duk wannan daga baya. Ta kwasa da gudu za ta bar ɗakin ya tare ta cak ya ɗaga ta sama da nshi da komai ya ɗauketa yana faɗin" Duk anan karfina na yau zai ƙare."
Ta fara yawo da kafafunta tana faɗin"Wayyo Hajiya, Mommy Inna ku zo ku taimake ni."
Ya na tafiya da ita zuwa, ɗakinsu na barci yana fwaɗin" Su kaɗai? Ba ki kira Dr da Daddy ba, ki kuma ƙara Volume ba su ji ki ba."
Tana ganin sun shiga bedroom ɗin su shike nan ta saduda ta miƙa wuya kuma kamar mugunta, sai da ta fara masa kuka sannan ya ƙyaleta shima dai ya ce saboda yana da tausayi  ne amman yadda ta haɗa sa da wancan karfen haka zai yi mata.
Sai bayan sun natsa sun yi wanka sannan suka yi zaman ƙaryawa. A lokacim Mimi ta yi masa mganar tana son zuwa ta ɗauko Hajiya ta zo ta ga gidansu, sai ya ce ta bari an juma sai su je su ɗaukota Inna ma yana son kawo ta itama ta ga gida ta saka albarka.
  Bayan La'asar suka sake wanka suka fita gari. Gidan Inna suka fara zuwa suka gaishe ta, ita kaɗai a gida suna gidan Walida ta dawo. Sun ɗan jima kamar awa ɗaya sannan suka tafi gidan Hajiya, ba su daɗe ba suka ɗaukota Baaba Uwani daman ita ta je ta ga gidan lokacin tarewan. Sun kawo Hajiya  ta ga gida ta yi ta saka albarka har tana faɗin" Kai Mansoor ya mganar mu ne! Na fa ga ya maka na ji na gani ka zo mu daidaita ba zan bar ma Binta wannan gidan ba ya yi mata girma."
Mimi na dariya ta ce"Hajiya na tare gaba na tare baya, ba ki da muhalli a wannan gidan"
Shi kuma Aji ya ce"Kada ki damu Hajiya ke ma ai sai na gina miki wani gidan wanda ya ninka wannan kyau da tsaruwa."
Hajiya ta ce"Shike nan kuwa an raba gardama."
Haka suka zauna suna ta hira xuciyan hajiya kamar farar takarda saboda jin daɗin ganin Mimi na zaune lafiya da mijinta.  Hana ta tafiya suka yi har dare sai da Mimi ta gama dinner suka ci sannan suka maida ta gida a tare Ranar litini Mimi ta fara fita aiki da motar ta in yana da morning traning wani lokacin ma ya na riganta fita, ko kuma su fita a tare, megadin su wani matashi ne daga can anguwan Arawa Auwalu ya samo shi, an san gidan su ba shi da matsala shi ya sa in Mimi ta yi abinci Aji ya ce ta riƙa zuba masa amman fa bai amince ta riƙa fita da kanta tana ba shi ba sai dai ta ijiye in ya dawo ya ɗauka ya kai masa.
  Kashedi iri iri Mimi ta sha shi da za ta koma wajen aiki.Kada ta riƙa mgana da maza ba ya son ta je ana haskata a gidan Tibi tana dariya kada ta manta ita matar aure ce, matar ma matar Aji. Ta san halin shi da mugun kishinsa na bala'i aikin ma ba domin Inna ta yi mgana ba da tuni ya rabata da shi, ita kuma saboda tana son aikinta ya sa take tsaka tsantaan. Tuni faman ta daina saka mayafi in za ta je wajen aiki sai dai hijabi, in kuma za ta saka mayafi sai in suna tare irin za su fita gidan Hajiya ko gidan Inna, shima sai ta masa yar shagwaɓa ta ce daga mota fa sai gida wane ne zai ganta ballantana ya ce wani abu, to in ta ce haka sai ya barta amman bayan haka sun zame mata kaya na ajiya kawai.
  Kimanin sati uku da tarewarsu. Ya ɗauko Inna ta zo itama ta ga gida ta yi ta saka albarka Baba Danjuma ya zo tare da su Baba Sani da suka ji zai zo su ka ce suma za su zo, Mimi kuma ta yi ta hidima da su sai da suka ci suka ƙoshi, sannan Aji ya ɗauke su a mota ya maida su gida iyakarsa kuma daga Kofar gida shi tunda Inna ta bar gidan bai ƙara taka kafa cikin gidan ba Magajiyar ne baya son gani daman Inna ke kaawo shi kuma yanzu ba ta a gidan ba shi da abun ɗauka a gidan kuma, ya ɗauka sai ya shekara bai taka kafarsa a cikin gidan ba amman dalilin Magajiya ba ta da lafiya zazzabi da ulcer suka kwantar da ita har a gadon asibiti Inna Meri ta kira shi ta faɗa masa ya bar Mimi su je dubiya tare da su Bintu ya ce a'a, ta bari in zai je sai su tafi tare daman kuma Bintu ba ta matsa ma kanta ba sau ɗaya ta je ta duba ta gwara ma su Yaya Amina sun je sau biyu Inna kuma kullum sai ta je kuma ta yi abincin ta tafi da shi wazai hana ta? Ko an hana ta ba za ta ji ba shi ya sa yayan nata suka saka mata na mujiya.
  Kwanan ta uku a asibitin a ka sallamo ta,  Kuma duk Aji ne ya yi hidima asibitin Ƴaƴanta nata da take ganin ba kamar su ba su da shi gwara ma kowa ma da Saddiqu duk ya wani susuce. Lagos ɗin ma tunda ya dawo bai koma ba, matan kuma daman duk a wahale suke Manssor din dai da Mu'azzam su ne nauyin gidan nan, Washegarin ranar da aka sallami Magajiya da daddare ya ɗauko Mimi suka zo gaisheta shima ko asibitin bai je ba amman dai ya tura ma Auwalu 20k, Sun iske har su Zuwaira a gidan da Saddiqu da matarsa, Mimi daman ta yo abincin ta zo da shi bai hana ta ba saboda ba zai iya hanata aikin alheri ba. Amman in da ba ta ce za ta zo da abincin ba, ba zai taɓa matsa mata ba, a hanya ta kuma saka shi ya siya kayan marmari ta ce ai ba za su je hannu rabbana ba.
  Ai ko duk sai suka yi tsuru tsuru sai ga Magajiya na amsa gaisuwan Aji da Mimi cikin rawan baki. Baba baya nan lokacin shi ya sa ba su wani daɗe ba. Mimi ta tura kyakyawan kulan abincin da ta zo da shi tare da ledan kayan marmarin gaban Magajiya, Saddiqu daman suna shigowa ya fice ko kallo bai ishi Aji ba. Tun bayan abin da ya faru ko ƙara ganinsa bai yi ba sai yau.
Sai ga Zuwaira na godiya Magajiya ma na kwance tana faɗin" Na gode Allah ya jiƙan mahaifa." Mimi ta amsa da Amin Amin dama  tun shigowarsu sun gaisa da su Zuwaira. Har Maeesha na ce mata hala aiki ne ya hana ta zuwa asibiti sai ta amsa mata da cewa wallahi, har yarinyar sai da ta ɗauka kafin su tafi, ta fahimci Maeeshan na so ta kara shige mata ne tunda har ƙofar gida suka rako su ita da zuwaira.
  Suna shirin tafiya sai ga su Baba Ɗanjuma da ƴan'uwasa Baba Ɗanlami ya ce ya kamata Mimi ta shiga ta gaida su Gaje ai Baba Baba Ɗanjuma ne kaɗai uban mijinta ba. Shi ya sa Mimin ta shiga gidan ta gaida su Gaje sun kuma ji daɗi kwarai duk da ba ta wani daɗe ba,.Suna hanyar komawa gida yaron Gwaggo Yalwa ya kira wayar Aji ya na gaya masa jikin Gwaggon ya ta shi kwana biyu, a tunanin Mansoor Inna ma ba ta sani ba saboda bai ji ta yi masa mganar ba sai kawai suka biya daga nan wajen Inna ya gaya mata halin da ake ciki sai ta ce daman ta kwana biyu ba ta je ba ya kamata ta shirya ta je ta duba ta, Aji dai ya ce ba zai samu halin zuwa ba amman ya na tunanin in ya samu sarari sai su tafi tare da Mimi tun da ba ta taɓa zuwa ba.
  Haka ko a ka yi,  Inna ya yi ma shirin tafiya da kuɗin mota da abin da za ta je da shi, ita kaɗai ta tafi, Walida kaɗai aka bari a gida da farko har Mimi ta ce ta dawo gidansu ta zauna kafin Innar ta dawo. Gogan ya ce a'a bai gama cin amarcinsa ba. Ko ta koma gidan Bintu ko kuma a nemi wata mafitar to sai ga shi ma Mariya ta ce za ta zo ta ya ta zama har Inna ta dawo tunda jikin Magajiyar da sauki,  shike nan sai a ka samu mafita Inna Meri kuma ta je ta iske jikin Yalwa sai a hankali daga kwana huɗu sai ga ta ta yi  sati amman tana waya da ƴayanta suna jin halin da ake ciki.
Ta ce za ta ɗan kwana biyu saboda ta kula da Yalwan an kaita asibitin Bauchi, Baba Yakubu ma ya taimaka, a gidansa suka sauka ana ta faman hidiman asibiti. Ganin Inna Meri sama da sati biyu ba ta nan ya sa suka yi magana da Mu'azzam gwara ya je Bauchin ya duba su, sun shirya tafiya tare da Mimi amman kuma sai zuwan su Mommy ya sa tafiyar da ita bai yu yu ba,  shima a ranar bai tafin ba sun yi Meeting sai a washegari amman a daran sun je gidan Hajiya sun gaida Mommy da Inna Zainaba kano ta fara sauka shi ne suka ƙariso gamobe tare.
  Mimi ta yi mamakin ganin yadda Aji ya zauna suna ta hira da Mommy kamar ba shi ba daman Dr shima ya gaya mata suna waya sosai, balle Daddy da sai dai ta ji ya ce mun yi mgana da Daddy ya ce ya na gaishe ki. Washegari ya kama hanyar Bauchi tare da Yaya Halima da ta tambayi izini a ka barta sun je sun iske jikin yalwa da sauki amman duk ta rame Inna da matan Baba Yakubu ke kula da ita ciwon sugar ne bai kwana ba a ranar ya juyo amman nan ya bar Yaya Halima za su dawo da Inna nan da kwana uku, tun da nan gidan Baba yakubu za'a bar Yalwa saboda tana zuwa ganin likita sai zuwa gaba in ta ƙara murmurewa sai ta koma tunda can Karimu ma yana fama da kansa ne, ƴayan Gwaggo Yalwan ma kowa na ta kanshi da iyalansa ne.
*****
Bayan wata ɗaya.
02:20AM.
Suna ƙamkame da juna, ba su daɗe da samun natsuwa ba, sun yi wanka sun tsarkake jikinsu saboda babu kyau zama cikin najasa, sun lulluɓe jikinsu da bargo har zuwa cikin su, kansu na kan matashi guda ɗaya sun kuma juya suna fuskantar juna bayan sun kamkame juna kamar za'a raba su, Mimi nata wasa da suman kan Aji ba tare da ta yi mgana ba amman sun taru sun yi shuru suna jin bugun numfashin juna ɗakin ya yi duhu amman akwai iskar fanka kaɗan kaɗan yana hurasu lokaci ɗaya yana yawo da labulen window ɗin bedroom ɗin Aji.
  Kitso Mimi take yi masa sai ta yi sai ya warware  duk ta yamutsa masa  gashin kai, da ya gaji ya riƙe mata hannuwa lokaci ɗaya yana faɗin" Yarinya ta ga gashi ba irin na ta ba." Dariya ta yi masa ta na shafa kitson dake kanta a wajen aiki Aisha Farida ta yi mata da kuma ta ce a wajen aiki aka yi mata sai ta tuna diraman da suka kwasa tsakanin da Aji faɗa ya fara yi mata me ya sa ta je ta buɗe gashinta gaban maza, an taɓa yin wani kitso ne a wajen aiki ban da wulakancin? Ta yi masa bayanin a wani keɓantattacen waje ne maza ma basa shigowa amman ya kasa ganewa amman ya gargaɗeta kada ta sake yin irin haka baya so, dole ta koma tana ban hakuri domin ta manta waye take aure shi ya sa ta ba shi wannan labarin.
  Hannunsa ta kama ta ɗora bisa kanta tana faɗin" Ka ji bambamcin ko sai na yi maka bayani?
Shafa kanta ya yi kafin ya ce"Tsawon gashi kawai za ki fi ni, amman santsi wane mutum? Ni fa da ina da barin shi ya taru da tuni na fiki gashi."
"Me ya sa to ba ka bar shi ya tarun ba? Ai da yanzu sai ka fara kitso."
Ta faɗa tana ƴar dariya kara jawo ta jikinsa ya yi lokaci ɗaya yana faɗin" Inna ba ta so ta ga na tara gashi, ni kuma ina so amman saboda ita na ke ragewa shi ya sa in dai zan je gida sai na saka huka saboda ba na son ta yi min faɗan na tara suma ban yi aski ba."
Mimi ta kara tusa yatsunta a cikin sumar kansa da ya tara, sai kamshi take yi tunda ta na shan gyara kafin ta ce" Nima ina so zan dinga yi maka kitso ka ji."
Sai ya tura mata kan yana cewa"Ki yi mana, Za ki tsefe shi da kanki ne yarinya."
Ta fara curkuɗa masa kan amman kitson baya kamuwa da ta yi sai ya warware, gajiya ya yi ya janye kansa yana faɗin"Mu yi barci MIAJ." Galala ta yi ta na kallon shi a cikin duhun ɗakin saboda mamakin sunan da ya kirata, to a ina ya san tana amfani da wannan sunan? Tana cikin tunanin ya ɗago kanta ya ɗora saman kirjinsa ya kamkameta yana faɗin"Kina mamakin  a ina na san wannan sunan ko?
Bai ba ta damar mgana ya cigaba da faɗin" Na san ki, na san ke kike amfani da sunan Miaj da boyayyen account ɗin da kika buɗe saboda ni."
Mimi ta zaro ido kafin tac e"Ka sani ka ce fa? To ta ya ya?
Mirmishi ya yi kafin ya ce"Mun zama ɗaya lokaci ya yi da za ki san wasu abubuwan da yawa waɗanda ba ki sani ba Fatima."
  Goshinta ya sumbata kafin ya ce"Ina son ki, na yi miki wani irin so mai tsananin da na kusa mutuwa saboda soyayyarki Mimi, bayan dawowata daga gidanku da faruwar abin da ya faru kaɗan ya rage ban hqkura da rayuwa ta ba. Sanadin ki na sallama Komai ina tunanin in ba ki cikin rayuwata mafarkina bai cika ba, ciwon rasaki sama da shekaru goma ya ke damun zuciyata  bayan ke ban ñara ganin wata mace da sunan so ko vurgewa ba. Shi ya sa na sha gaya miki ke ce a jiya da gobe da shekaranjya da jibi a cikin zuciyata ba ki da kishiya ke ɗin da na zaɓa tun farko na kuma ƙasa sauya ki Fatima. Soyayyarki ce duk ta wahalar da ni ta sakani na riƙa rayuwa dabam da na sauran mutane, gani nake yi duk abin da ya faru babanki ne ya yi sanadin faruwan shi da farko ba na bibiyanki saboda Ina so na manta dake amman daga lokacin dana fahimci ina sonki ba kuma zan taɓa daina sonki ba sai na fara bibiyan ki a lokacin kina Univesity of Ibadan har ranar graduation ɗin ku ina cikin makarantar ku, na ganki amman ke ba ki ganni ba."
Mamaki ya kama Mimi cikin alj'abi ta ce"Ka je har ibadan?
  Aji ya gyaɗa kai kafin ya ce"E. mana, na je har hoton ki na ɗauka a lokacin zan nuna miki da safe,  ina bibiyan duka motsin ki saboda ina so na gani ko kin manta dani sai na samu tabbacin ke ma ba ki manta da ni ba. Dawowarki Abuja ya sa na cire rai dake saboda na san mahaifinki ba zai bani auran ki ba,nima kuma na haramta ma kaina  ke a lokacin na fita batun ki daga bibiyanki amman kin kasa fita daga rayuwata faɗawata harkan kwallon kafa ya sa lokacina ya zama ragagge. Sai ya riƙa ɗauke min hankali daga tunani da shiga damuwa amman na kasa mantawa dake, a cikin kirjina na ke jin kuna amman ina samun salama in nasan ke ma ba ki yi aure ba, kamar yadda nima ba wata ƴa mace a gaba na.Nasan ke ce mai accuout ɗin Miaj kuma ba wani ya gaya min ba a jikina na ji hakan ko daga yadda kike yawan bibiyata, amman ban tuna nuna miki na gane ki ba. Na dawo da sanin komai na rayuwarki ne daga fara aikin da gidan Tv hankalina ya tashi kin san ina da bala'in ki shi ba na so na ga wasu mazan suna yabon ki, ko suna ambaton kin birgesu, kuna nake ji in na tuna kina can kina birge wasu mazan, na kalli hiran da kika yi a gidan talabijin ɗin ku kina  ba da labarin ki da yanayin yadda a ka riƙa comments na yabawa gare ki, kwana na yi ban yi barci ba sai na fahimci duk ɗauriyata ba zan iya ba  Na fi ki farincikin haɗuwata dake a Dinner bikin Makama domin ganin ki ya sa na ji kamar zan iya samun ki. Sai dai na kasa ba ma zuciyata dama kan abin da take so saboda tunanin abin da mahaifinki ya yi min.
  Mimi wlh tallahi lokacin da Hajiya da Momny suka zo min da mganar auran ki kaɗan ya rage ban suma saboda daɗi ba na kwana farinciki da godiyar ubangiji na yi ta sadaka sannan bayan azumin Kaffara na yi azumi bakwai wanda na yi alƙwari tsakanina da ubangiji a kan duk ranar  da na same ki zan yi wannan azumin. Na saka miki waɗannan sharuɗdan ne saboda ina tunanin zan iya rama kwatakwatancin zafin da na ji a zuciyata saboda rashin ki, Mimi saboda ke nake son shiga bangaren Inna in na ganki sai naji damuwata ta yaye, in na zo ban ganki ba sai na ji ni cikin kunci, ina tsokanarki Ssboda na ga fushin ki saboda kina yi mini kyau sannan ina so ki rika biyemin muna mgana a tsakanim mu, Mimi in na saka ki kuka ji na ke yi kamar zan mutu yadda na tsani kukan Inna haka ma tsani na ji kina kuka, lokacin da kika fara sakarmin fuska muka fara zama na fi kowa farinciki in da za ki tona zuciyata a Lokacin kamar farar takarda, ba a son raina na gayya miki mganganu ba Fatima har ga Allah zuciyata ne na ƙasa iya sarrafata ta manta baya shi ya sa na kasa ba ta haɗin kai ko dama kan abib da take so.  Sai na yi yunkurin mu gyara zaman su sai wata zuciyar ta hana ni, sheɗan ya yi tasiri a kaina na so na yi ma kaina saken da zan ta nadama har na koma ga Allah.
  Har ga Allah ban ɗauka za ki tafi ba na ɗauka kamar yadda na ke sonki kina min son da ba za ki iya bari na ba bayan tafiyata ranar ban yi barci ba na yi ta nadaman abunda na aikata, a lokacin da baki nan na shiga tashin hankali kawai ina daurewa ne ina cikin zullumin da tunanin kada na rasaki a karo na biyu , ko ba ki zo min da wasu sharuɗɗan ba da addu'an iyaye da abokai na suka na gane gaskiya riko ba shi da amfani gwara na bar komai ya wuce domin nima na zauna lafiya cikin rayuwa mai kyau kamar kowa, abin da ya sa na gaya miki haka ina so yau ki sani tun bayan rabuwar mu da shekaru goma har yau har gobe matsayin ki bai taɓa sauyawa ba, I love u so much, ke ce mahaɗin farincikin rayuwata Fatima"
  Kafin ya gama magana Mimi har ta fara shessheƙan kuka. Saboda mganganun sun shige ta, ƙara wani kamkame shi ta yi kamar za ta maida shi ciki ta ƙara fashe masa da kuka lokaci ɗaya tana faɗin" Shi shi ne ka yi ta ba ni wahala haba mana."
Haka ta ke faɗa ta na dukan sa a kirji shi kuma ya na jinta amman bai hanata ba haka ya ƙara rumgumeta kamar zai maida ta ciki lokaci ɗaya yana faɗin"Na sani, na sani amman yanzu komai ya wuce."
Kuka mimi ta riƙa yi kafin cikin kukan ta ce"ka sa na kasa kallon wani ɗa namiji da sunan so, na kasa ganin kowa sai kai. Kowa ni yake kallo an ce naƙi aure kai na ke jira ba ni da tabbas a kaina kowa sei yace ka daina sona ni kuma ina da yakinin kana sona har gobe, aji ina barci da hotonka a saman kirjina, ina kuka a kan hoton ka saboda ina tunanin ka yi min nisa!. Me ya sa ka bani wahala!.? Ka bar ni ina zaman jiran ka shekaru sama da goma bayan kuma ma same ka ka yi ta ba ni wahala, me ya sa ka min haka? Kasan yadda n ke kwana kuka saboda kai? Ta faɗa tana kara fashewa da kuka lokaci ɗaya ta na dukansa da hannunta sai da ya bari ta yi har ta gaji sannan ya kamata ya sake rumgumeta ya haɗe bakinsu wake ɗaya na tsawon lokaci ɗaya sannan ya sake ta, ta lna haki ta ce"Da na rasa ka da bansan wani hali zan shiga ba, ina sonka,  da ban same ka ba da na shi."
Bai barta ta ƙarisa ba ya ƙara haɗe bakinsu waje ɗaya bayan ya maida ta kasa shi kuma ya zama yana samanta daga nan sai zencen ya sha bamban Mimi ta kamkame Aji tana sakin masa kukan farinciki shima ji ya yi kamar ya yi mata kukan saboda yanayin da yake ciki, ji ya ke yi kamar ya buɗe zuciyansa ya saka ta a ciki domin ta fahimci soyayyarta ta wahalar da shi.
  A Wannan daren masoyan sun raya shi ne wajen fallasa ma juna abin da ke cikin zukatan su, da safe Aji ya ɗauko hoton Mimi da ya ɗauka a ibadan a cikin wayarsa tabbas ko ya je, itama nan ta nuna masa Ajiyayun hotunansa na wayarta da kuma ma ajiyan  sirrinshi in da hotunansa suke da ta saka a ka yi mata babban frame har da tsohuwarta wayar da tsoffin tasa tasan da suka riƙa yi ma juna a shekarun baya. Ya yi mamakin ganin har a lokacin ta na nan a jiye da duk abin da ya dangance sa.
Ranar kasa fita ya yi itama haka sai kawai ta zama ranar tuna old momory ɗin su. Su yi dariya su ji haushin juna sannan su kuma koma su ƙamkame juna kowa na faɗin da ya rasa ɗan'uwansa bai san halin da zai shiga ba, tunda kowa ya san ba ma ɗan'uwansa wahala barin ma Aji sai ya yi alkwarin ba ta dukkan wani farinciki a zamantakewar su itama haka ta yi masa alkwarin ba shi dukkan wani jin ɗaɗin rayuwar aure. Amman ya faɗa mata ta kiyaye masa kanta da auransa yana da kishi, in ta kiyaye sai su zauna lafiya har abada ba mai jin kansu sai dai in sun samu matsala su zauna su sulhunta kansu a tare.
  Sun fara gudanar da kyakyawan rayuwa mai cike da abun sha'awa in Rukky ta zo gidan Mimi ta yi ta ba ta sha'awa tana tunanin Allah ya sa itama Nasir ya nuna mata so haka. Da gaske ne ta na son shi har ya shiga gida,  Mimi ta fahimci mijinta mai son a yi masa biyayya ne sannan a bi ra'ayinsa sannan in ya ce abu to a yi masa cikin gaggawa sai ta zama mai danne bukatunsa a kan nata, sai a ka zauna lafiya tunda ya zama shugaba kuma wakilinta komai in za ta yi sai ta tambaye sa, ko shawaransa  mota ma da za ta sauya sun yi magana sai ya ce ya so shi ya sauya mata mota amma ba yanzu ba. Ba zai tsaida ta ba in tana bukatar canjin yanzu ne shike nan jin abin da ya ce ne ya sa ta fasa siyan motan saboda ta girmama maganarsa kuma ya ji daɗin haka. Target ɗin shi na gaba Inna ta je ta sauke farali bayan nan komai wani irin buri ne zai cika shi daga baya, burin kai Mimi duk in da take so a faɗin duniya sannan ya yi mata komai take bukatan anan duniya domin shi take so ta kuma zauna da shi duk tsanani da wahala.
  Duk in da ya ce kada ta tsallaka ba ta tsallakawa, ko gidan Hajiya in ya ce ba za ta je ba ko ba ta so ba ta nuna damuwa shi ya sa da kansa in ya ga dama zai ce ta je in ta tashi aiki, ko gidan Inna ne in bai yi ra'ayi ba sai ya ce daga wajen aiki ta koma gida,  cikin lokaci Mimi ta sauya ta fara Kiba da Kumatu ta nacin mai kyau ta sha mai kyau ta kuma kwanta a waje mai kyau sannan hankalinta ya na kwance, duk wanda ya ganta ko ya yi waya da ita zai san ba ta da wata matsala.
   Sau ɗaya ta taɓa shiga kasuwa ta yi cefane da kuɗin ta da ta dawo Aji ya yi mata faɗa kai tsaye yac e"Ni ban kasa a gidana ba Fatima, me ya sa za ki nemi ki kashemin Kokarina a kan ki? Ki bari duk ranar da na ce ba ni da shi ina bukatar taimakon ki sai ki taimakamin amman by now hqkkin ki na kaina naira biyar ban yarda ki kara kashe ma kanki da gidana a cikin kudin ki batare da kin gaya min ba."
Da sauri ta ce masa ya yi hakuri ba za ta ƙara ba tun daga ranar ba ta ƙara ba in abu ne ya kare shi za ta gayamawa ya je ya siyo.
Kitso ko da kunshi duk bayan sati uku wata makociyar Bintu ke zuwa tana yi mata ya biya ta. Maganar ma siya ma walida waya da ta zo wajenta ta ce ta ƙara tuna masa da ta yi masa mgana bai ce komai ba sai ta yi tunanin bari ta siya ma Walidan wayan amman da ta nemi izininsa sai ya ce a'a, sai dai ta masa kuka da cewa tunda haka ya ɗauka shike nan amman ita walida ƙanwarta ce ganin haka ne ya sa ya ce ba haka ba ne waya shi ya yi alƙwari amman ba zai hana ta ta siya mata wani abun ba.
  Ai ko dai Walida ta sha gwangwanja a lokaci ɗaya sai ga waya da sabuwar laptop, Shi ya siya waya Mimi ta siya mata laptop tunda ta kusa gama ma koyon computer, an kusa yaye su daman wattani shida ne Walida kamar ta suma saboda daɗi Inna na yi mata dariya. Haka ta riƙa kiran yan'uwanta ta na gaya musu abun arzikin da ya sa me ta, Hajiya kuma har gida ta zo ta ga gida ta yi ma Inna Meri murna sannan itama Innan ta na zuwa duba Hajiyan lokaci bayan lokaci.
Gidajen yan'uwansa ko Mimi ta leka sau daya, gwara ma gidan Bintu da mijinta ya siya mota sun je Allah ya sanya alheri ta bi Walida sun tafi tare, gidan Yaya Amina sau ɗaya taje haka ma gidan Yaya Halim gwara ma can gidansu Hibba in aka yi wani abu Inna ta gaya masa sai ya ce ta shirya ta bi su, ita dai daga gidan Hajiya sai gidan Daddy shima tare su kan je sai gidan Rukky da yanzu ya ke barinta zuwa amman Rukkyn ma ta fita zuwa wajenta lokaci bayan lokaci.
  Sannan Meesaha ma ta zo wajenta ya fi sau biyar, ita dai ba ta sakar mata ta yi ta kawo mata mganganu Saddiqu yanzu babu komai ya daina zuwa Lagos ɗin sai zaman banza a gari, ita kuma Mimi sai ta ba ta shawaran tunda ta yi karatu ta nemi aiki domin ta taimaki mijinta. Mansoor bai hanata mu'amala da kowa ba domin ya ce ita ba yarinya bace ta san yadda za ta tafiyar da komai, ba ruwan shi da yana da matsala da wani shi dai matarsa kawai ya sani ita yafi kiyyewa fiye da kowa, in ta zo in ta na da abu za ta ɗauka cikin mallakinta ta yi mata taimako ba ta tasallake iyakarta, Tasan wanda take aure shi ya sa ba ta karambanin taɓa abin da yake na shi ne sai da izinin shi.
  Ya sanar da ita ya na so ya samu lokaci su je can kwami ta ga tushensa da ganan su shiga Bauchi in sun dawo kuma ya ba ta izinin za ta je Abuja ta ga Mommy ko na kwana biyu ne Mimi na ta murna, shi kuma ya yi mata kara ne ganin ba ta taɓa nuna masa ƙosawar ta ba, shi kuma farincikinta yake so, adalci ya ke son yi mata kamar yadda ta yi masa, kuma ba ya son yau ace Mimi ta ji ta na son wani a bu ya kasa yi mata shiyasa kafim ma ta tambaya yake kokarin yi mata shi, Har cewa ta yi ya kamata su je kano ya ce ita da kano sai Hibba ta haihu, ai ta je kafin tareewarsu ba ta gaji da zuwa ba. Dole ta kama bakinta, iya ma Abujan ta gode ma Allah da ya barta shima baya nan lokacin za su je kaduna.
  In ya na gida tana girki ya kan taya ta da niko wannan ɗauke wannan, baya takura kansa abin da zai iya shi yake yi,  ya ce girki na mata ne amman ba shi zai hana ya ɗan taimake ta da abin da ba'a rasa ba. Rayuwa dai suke yi dai dai rayuwar mallam bahaushe.

Tunda yau lahadi ana cikin hutun ƙarshen mako, da ga shi har ita suna gida ba su fita ba gwara shi caach ya kira shi da safe ya fita zuwa camp sun yi mgana a kan wani gagarumin taron da babban kungiyar ƙwallon Kafa ta ƙasa baki ɗaya za ta shirya a garin Abuja wato Super Eagles shi Aji baya son zuwa taron Caach ɗin su kuma ya matsa masa ya na so ya wakilci jaharsu tunda shi ne Captain tunda abin kamar dukk an gayyaci manya manya kungiyoyon ƙwallon kafa na Nageria ne gabaɗaya.

  Shi kuma Aji ya ce Coach ya fi shi matsayi shi ya kamata yaje, shi kuma ya na nuna masa shi dai ɗin ya kamata ya je haka suka rabu ba su samu matsaya ba. Tunda Aji ya kafe har da cewa tafiya za su yi zuwa garin su shida Mimi amman Coach ya ce ya ma fara shirin tafiya Abuja ba fashi, da wannan haushin ya dawo gida Mimi na barci ba ta tashi ba daman sanda ma ya fitan ba ta sani suna kwance ne suna barci ya zare jikinsa ya fita, sanda kuma ya dawo sai ya yi zamansa a falo kawai yana wani lissafin.

Shi fa ko da yake sanannen ɗan ƙwallo a jiharsa shi mutum ne mara son shigewa mutane kada ma ace yana neman wani abu ko kuma neman fada da wajen zama. Shi ya sa rayuwarsa yake yi kai tsaye baya neman kowa sai wanda ya neme shi Coach ɗin su ma ya yi ta son haɗa shi da sanannu manya a ƙwallon kafa na ƙasa gabaɗaya amman Aji sai ya riƙa noƙewa.

  Gajiya ya yi da zama a falo yana ta saƙe sake bai isa ya gujema wannan tafiyar ba Coach kamar uba yake gare sa. Da dai ace sanda ya yi turjiyan ne ya amince shikenan amma  yanzu tsarinsa ya rushe, zuwan shi kwami da Bauchi ba zai samu ba sannan Mimi ma ba zai hana ta tafiya Abuja tunda ya riga ya yi mata alƙwari kuma ya san ta sanar da Mommy, sai dai yanzu su tafi tare shi ya je ya yi abin da ya kaisa ita kuma ta je gidansu ta zauna in ya gama abib da ya kai sa sai su dawo tare, ga kuma babbar salla ta ƙarato sai dai su ɗaga tafiyarsu Kwami zuwa bayan sallah. Gajiya ya yi da zama ya tashi ya kunna talabijin a tashar kwallon ƙafa daman su yake kallo ko tasoshin wa'azi Mimi kuma daman kallo bai dame ta ba barta da barci sai kuma waya,wayar ma ba sosai ta dame ta ba.

  Bai san fitowarta ba sai ji kawai ya yi ta saƙalo hannayenta daga bayansa zuwa wuyansa lokaci ɗaya tana ɗora kanta a saman kansa cikin yar shagwaɓa ta ce"Shi ne ka tashi ni ba ka tashe ni ba ko?

Ta faɗa ta na sosa kirjinsa da ɗayan hannunta ɗayan hannun nata kuma ta fara sosa masa kunninsa guda ɗaya, juyowa ya yi bayan ya riƙe mata duka hannayenta sannan ya zagayo da ita har gabansa ya zaunar da ita kan cinyarsa suna masu kallon juna ya ce"Kina ta sharan barci duk kin bugemin jiki, kina ta munshari, ga shi kin saki baki galala da miyan barci."

Ya faɗa lokaci ɗaya har ya na kauda kansa yana ƴar dariya. Rufe baki ta yi tana kallonshi cikin mamaki kafin ta ce"Ni ne ke minshari da miyan barci?

Ta faɗa har ta na zaro ido cikin tsoro domin har ga Allah ta ɗauka da gaske ne.

  Rumgumeta ya yi yana faɗin" E, mana, ban taɓa faɗa miki ba ne, amman kada ki damu ke na ke so ba zan damu da minsharinki da miyan barcin ki ba" Yadda ya ƙarishe maganar da dariya ne ya sa ta gane abin da ya ke nufi, da sauri ta saka hannu ta mintsine shi a cikinsa har sau biyu kuma mintsinin da zafi da ya sa dole ya saketa ya yi gefe yana raɗin"Mimi ba na son mugunta fa daga faɗin gaskiya?

Mikewa ta yi daga kan cinyarsa ta riƙe kugu daga ita sai rgar barci fara mai shara shara iyakarta gwiwamta sannan surar jikinta duka yana buɗe ne gashin kanta ma yana ɗaure ne kanta ba hula ba ɗankwali.

"Waye mai miyan barci da minshari?

  Haka ta faɗa ta na zare masa ido har da ɗaga hannu kamar za ta kai masa duka ya saka hqnnuwansa ya kare kansa yana faɗin" Allah ya baki hakuri Inna Fatima."

Ya faɗa yana yar dariya sai kawai ta ja cution ɗin kujera ta mara dukanshi da shi ya na karewa da hannunshi yana dariya bai hana ta ba sai da ta gaji ta bari shi kuma daga kwancen ya saka hqnnu ya jawo ta ta faɗo jikinsa ya rumgumeta ita kuma tana neman ƙwace kanta lokaci ɗaya tana faɗin" Ina miyan barci ko?

Ya na yar dariya ya ce"Na tuba na janye mganata ina ga ni ne me miyan barcin da minshari ban sani ba"

Hararansa ta yi kafin ta ce"Za ka ma sani ne." Ta faɗa ta na kokarin tashi ya sake riƙeta ya nannaɗeta a cikin jikimsa yana mata raɗa a kunne ba ta san lokacin da ta yi dariya ba. Bai bari ba sai ya fara yi mata cakulkuli ta fara dariya kamar za ta shiɗe tana faɗin" Cikina na ciwo don Allah ka bari."

Sai da ya ga tana hawaye sannan ya kyaleta ya koma ya na sumbatan bakinta.

Daga nan suka rike kan juna suna sumbatar bakin juna cikin shauƙi da soyayya.

  Sun ɗauki lokaci suna farantama juna rai sannan suka saki juna suka koma su ka sake rumgume juna suna maida numfashi, kan Mimi na saman kirjin Aji shi kuma ya saka hannunahi ya na shafa gashin kanta,  Idanuwanta a lumshe tana jin wani irin farinciki na ratsa ta a nan duniya gani take yi kamar tafi kowa dacen samun abokin rayuwa nagari, shi ma a bangarensa addu'a yake yi Allah kada ya bashi ikon kuntata ma Mimi, Allah ya zaunar da su lafiya ya kaɗe fitina.

"Me za mu yi breakfast da shi yau Aji?

  Haka Mimi ta faɗa, tana ƙamƙame dashi, kai tsaye ya ce" Duk abin da Mimi ta shiryama Aji kinsan bai taɓa juya mata baya ba."

Buɗe idanuwanta ta yi kafin ta ce" Ko mu soya kwai ne mu gasa buredi, mu sha Tea ko?

Sai ya gyaɗa mata kai kafin ya ce" Ni fa ba ruwana da wannan bangaren, ke dai kawai ki ciyar da ni, ni kuma ina yin aikina na ci da ciyarwa." Ya faɗa lokaci ɗaya yana kashe mata ido ɗaya, Sai kawai Mimi ta daki kirjinsa cikin sigar wasa tana masa mirmishi,  sannan ta miƙe lokaci ɗaya tana faɗin" Rana ta yi, bari mu karya karfina ya dawo jikina tukunna."

Da kallo ya bita za ta shiga kitchen sai ya kwala mata kira ta juyo kai tsaye ya ce"Ba na hana ki shiga kitchen ba takalmi ba dankwali ba?

Sai Mimi ta dafe kanta kafin ta shagwaɓe tana faɗin"Na manta ne Aji."

  Miƙewa ya yi bayan yac e mata bari ya zo cikin bedroom ɗin su ya shiga ya ɗauko mata hula da silafas ɗinta na cikin hida ya zo har gabanta ya duka ta saka takalmin sannan ya kama kanta ya saka mata hular sannan ya kalleta kafin ya ɗan rankwasheta yana faɗin"Ba ki san saka Dankwali ko?

Sai na yi miki aski"

Baki ta tura kafin ta ce"Aski? To sai ka kalli gashin wa?

Ya na juyawa zuwa kan kujeran da ya tashi ya ce" Aure zan ƙara, ba zan zauna da mai kai kamar na maza ba."

Tsaye ta yi ta na buga kafa za ta fara masa kukan shagwaɓa, ya na jinta sai ma ya ɗauki romot ya ƙara ƙaran talabijin ɗin lokaci ɗaya ya na faɗin" Fatima ina jin yunwa fa. Ɗaya saura na rana ban karya ba fisabilillahi fa"

  Haka ya faɗa ya sa ta faɗa kitchen ɗin lokaci ɗaya tana faɗin"Da laifin ka me ya sa baka tashe ni ba?

Bai san ko ta ji ba ya ce"Mace tagari ba ta jira miji ya tada ta sai dai ta tada shi, amman ke sai barci kamar kasa, zan ga ranar da za ki haihu Fatima."

Ita ba ta ji sa ba. Ta kunna gas ta fara ɗora ruwan tea ɗin bayan ta saka kayan ƙamshi da ganyen shayi, sannan ta fara koƙarin Kwaso ƙwan da za ta soya buredi ya na can saman dinning wanda za ta gasa ga shi kuma sai da ta fara fasa kwan ta tuna sai kawai ta fito bakin kitchen ɗin tana kiran sunan Aji bai jita ba sai da ta ƙwalaa masa kira da Karfi sannan ya juyo lokaci ɗaya yana na rage ƙaran talabijin ɗin.

"Miye ne? 

  Haka ya ce mata yana haɗe rai, shi fa baya son mace ta riƙa saka shi aiki kuma ya lura halin Mimi ne ta riƙa saka shi aiki kamar wani ɗanta.

"Buredi za ka ɗauko a saman dinning.."

Ta faɗa cikin yar shagwaɓa, hararanta ya yi kafin ya ce"Ke fa? Kafar ki na ciwo ne?

Wani kallon ƙasa ƙasa ta yi masa kafin ta ɗaga masa hannuwanta lokaci ɗaya tana faɗin" Na saka hannuna a kwai ne, don Allah ka kawo min."

Kamar ba zai ta shi ba haka ya tashi yana tura baki kamar mace ita kuma tana danne dariya yana ganinta sai ya dakata yana faɗin" Dariya ma kike yi ko ? To Allah ba zan ɗauko ba."

"Afuwan haba Nawan, Aji na ajin zuciyata."

Haka ta faɗa har ta na masa fari Mirmishi ya yi kafin ya ce"Eh mana tunda kin sakani aiki ba, dole ki yaudare da kalamai mana."

Haka ya je ya ɗauko mata shima ba ta karɓa ba, ta ce hannunta ba kyau ya kai mata kirchen, da sauri ya shiga ya sauke mata samman wani faranti har yana sauri ya fita ta bi shi tana Faɗin" Ka tayani mana,ko gasa buredin Aji"

Ko juyowa bai yi ba ya fice yana faɗin"Yunwa nake ji, don Allah ki yi sauri."

Daman ta san ba zai tsaya ba ba ta san me ya sa ba baya son ta yata aiki ba, aiki in dai ba shi ya yi niyya ba ita kuma tana so ta ga suna aiki tare cikin soyayya da ƙauna.

  Bayan ta gama fasa kwan sai ta tuna bata yanka albasa da kayan miya ba, wanke hannayenta ta yi ta yanka buredin ta saka masa butter ta saka shi cikin oven yunda Aji ba ya son gasaahen buredi da ƙwai ya fi son shi da Butter ya yi taushi.

Gani  ta yi aikin baya mata sauri tana yanka  su tattasai, ta ƙwalama gogan kira ya ƙi amsa mata sai ta da ƙara ɗaga murya sai ga shi a bakin kitchen ɗin lokaci ɗaya yana faɗin"Wai na ci miki bashi ne Mimi? Kada ki ce za ma ki ƙara aike na domin nima yunwa ta saka ba ni ma da kuzari."

Ya faɗa yana harɗe hannayensa a saman ƙirjinsa, har ya na wani kauda kai ganin haka ya sa da sauri ta marairaice tana faɗin" Aji to ka kama min na gama da wuri mana."

Hararanta ya yi kafin ya yi mgana da tare shi da shagwaɓa tana faɗin" Don Allah haba mana."

Ɗaure fuska ya yi kafin ya ce"Me kuma zan yi yanzu?

"Albasa za ka yanka min don Allah."

  Ido ya zaro kafin ya ce"Albasa? Mugunta ko? Kin san fa ranar haka ki ka sakani ina ta kukan dole."

  Dariya takke so ta yi amman sai ta kanne ta lamgwabar da kai kamar za ta yi kuka kafin ta ce"Shike nan bar shi ma,"

Yadda ta yi mganar ne ya sa dole ya shiga Kitchen ɗin ya na faɗin" Ina albasan?

Tana mirmishi ta nuna masa ya ɗauka sannan ya dauki wuƙa, ta nuna masa wani ƙaramin vol ya ɗauka ya fara yankawa a ciki yana ƙunƙuni ta na jin sa sai ta kanne ba ta yi magana ba sai da ta ga ya na ta yankawa manya manya sai ta kalle sa kafin Ta ce.

"Haba Aji, sun yi girma yankan"

  Hararanta ya yi har ya fara ƙanƙance ido kamar yajin ya fara tasowa.

Haka nan ya gama yanka mata sannan ya tace ruwan tea ɗin ya juye cikin flaks ɗin ruwan zafi, ita kuma ta fara soya kwan shi kuma ta ce ya duba buredin a oven, ya cire ya nuna mata ta ce sun gasu ta karɓa ta ƙara sakaa wasu buredin da butter ta maida, ita kuma tana cigaba da soyan ƙwan suna hira sama sama.

   A tare suka gama sannan Mimi ta gyara kitchen ɗin dakyar Aji ya taya ta ɗaukan Kayan karyawan nasu zuwa Dinning suka zauna saman karyawa, a lokacin ne yake ce mata mganar zuwan su kwami ba ta sai dai zuwa gaba.

Cikin mamaki ta kalle shi lokacin tana tura Buredi da ƙwai bakinta sai da ta kurɓi Tea sannan ta ce"Me ya sa?

Kai tsaye ya ce" Nima tafiya ce ta dole ta kamani zuwa Abuja."

Sai Mimi ta washe baki kafin ta ce"Gaske? Me za ka je yi?. Nan ya ke gaya kata yadda suka yi da Coach ita kuma ta ce"Gaskiya bai kyautu kace ba za ka je ba. To ya kenan?

Ya na kallonta kai tsaye ya ce" Tare za mu tafi Abujan sai ki je gida ki yi adadin kwanakin da zan yi, domin ba zan barki can ba tare za mu dawo."

Cikin gamsuwa ta ce" To can Bauchin fa?

Sai da ya kurbi Tea shima kafin ya ce"Sai dai zuwa bayan sallah tunda kinga yau sallah bai fi saura kwanaki goma ba."

Sai ta jinjina kai kafin ta ce" Allah ya kaimu da rai da lafiya."

Ya amsa mata da Amin Amin, suka cigaba dahiiran su,  ba kasafai ya cika faɗa mata wasu abubuwan da suka danganci aikinsa ko iyayensa ba, sai in yan hiran na shi suna kusa. Kamar daga sama ta ji ya ce"Fatima kinsan burika na guda uku ne anan duniya?

Sai ta girgiza kanta amman ta maida hankalinta a kansa  tunda dukkansu sun gama ƙaryawan.

"Burina na farko shine Inna ta kasance cikin farincikin da kowacce uwa ke fata, Sannan burina shi ne na kai ta kasa mai tsarki ta sauke farali, na biyun kuma na mallakeki shi na cika wannan burin tunda na same ki, sannan na cika burin inganta rayuwar Inna abu ɗaya ya ragemin na kaita kasa mai tsarki ta sauke farali, ɗayan kuma zan faɗa miki daga baya."

  Mimi ta yi shuru tana kallonsa kafin ta ce"In sha Allahu za ka cika burin ka, inna za ta je ta sauke fqrali ƙila ma ba sau ɗaya ba."

Mirmishi ya yi kafin ya ce"Ba ni da kuɗi yanzu duk na yi amfani da su Wajen hidindimu, ga kuma sallah na matsowa akwai sauran hidima amman ina so a wannan shekaran Inna ta je ta sauke farali In sha Allahu."

Mimi cikin jin daɗi ta ce"Allah ya amince,in kana bukatar kuɗi, akwai kuɗi a hannuna sai ka yi amfani dashi in ka samu sai ka maida min."

Bai ce mata komai ba, sai ta cigaba da faɗin" Kuma ga shi ma za ka je wannan taron na ji ana ta zuzuta ka iya taka leda nasan za ka iya kaiwa matakin kaiwa A kungiyar kwallon kafa ta Nageria."

Sai a lokacin ya ce"Ni fa ba ruwana da wannan, in da na ke ma ya isheni Fatima a baya ban taɓa tunanin zan kai haka ba, Shi ya sa ban cika son tusa kaina ba,  matsayin da na kai a yanzu ma Ubangiji ne ya kai ni, ina kuma gode masa ban sani ba ko nan gaba Ubangiji ya ƙara dagani amman yanzu ni dai ba zan tusa kaina ba. A hakan ma Alhamdulillah."

Mimi ta na so ta kara mgana amman sai ya dakatar da ita miƙewa ya yi lokaci ɗaya yana na faɗin" Zan yi wanka Fatima."

Sai ta miƙe suka jera zuwa cikin Bedroom ɗin su kowanne na sake sake a cikin ransa.

  Yinin ranar yana gida bai fita ko'ina ba sai dai waya kawai.Sai bayan mangariba ya fita ya je gidan Inna suka gaisa, ta yi masa mganar zuwa Kwami nan ya ke gaya mata cewa sai dai bayan sallah tafiya Abuja ta kama shi daman kuma ya yi ma Mimi alƙwari za su tafi tare ita sai ta sauka a gida Inna tace hakan ma ba laifi,  yana gida har a ka yi sallar isha'i kuma sai da ya ci yuwo da miyar kuɓewa, da su ka yi waya da Mimi ya gaya mata ga shi ya na cin tuwo sai ta ce itama don Allah ya ce ma Inna za ta ci, kai tsaye ya ce"Ni ɗan aiken ki ne? Ba zan iya daukan tuwo ba."

Ta san halin shi ya sa ta kira wayar Inna ta gaya mata tana son tuwo nan da nan inna ta ce a saka mata a Kula Baban Inna ya wuce mata da shi, ya na zaune kai tsaye ya ce"Ni kuma Inna? Daga nan ba gida zan je ba fa."

Inna ta harareshi kafin ta ce"Ko ba gida za ka je ba sai ka ɗauka ba na son iyayin banza."

Shuru ya yi bai kara mgana ba har Walida ta zubo tuwo da miya a kula sai yake mata mganar yaushe za ta gama Traning ɗin ta?

Kai tsaye ta ce"Wata mai kamawa yayanmu., Amman mai shagon ya ce zai rikeni na riƙa zama masa kafin lokacin zana jamb ɗin ya yi." Da sauri ya ce"A'a ba za ki zauna ba, ki dawo gida ki cigaba da taya Inna zama."

Inna ba ta yi mgana ba daman itama tunda ta gaya mata ta ce ba ta amince kuma daman tasan shima Baban inna bazai amince ba.

Inna ce ta ga Walidan ta ɓata rai sai ta ce"Nima na ce mata ta yi hakuri ita mace ce, ko wannan ɗin ma da ta yi saboda Kun matsa ne. Ni da har shawaran ta fara zuwa can anguwan da muka taso wajen Bahijja yar wajen Dije ta fara koyon ɗinki kada ta yi ta zama ba ta wani abun."

  Mansoor ya mike lokaci ɗaya yana faɗin" To gwara ma can ɗin, ki yi mata mgana Inna abin da a ke bukata sai a sanar da ni."

Shike nan ma har ya zartar da Hukunci Dole Walida ta yi shuru, amman ita har ga Allah ba ta son koyon ɗinki yana da wahala, Inna kuma Daman shawara ce nata abin da Baban Inna ya ce shike nan ballantana Baba da duk abin da ya zartar sai ya ce mata ya yi, gwara Mariya auranta za ta yi, itama ta na da samarim amman kuma tunda ta ce karatu za ta yi ba ta da ikon sauya wata mgana daga baya.

Tana ji ta na gani Baban Inna ya bar gida  bayan inna ta ce za ta kira Dijen su yi mgana ko ita Walidan ta je ta samu Bahijja su yi mgana.

  Abu kamar wasa ƙaramar mgana ta zama Baba Inna ta kira Dije ta ce ai bakomai an zama ɗaya,  ta ce Walida ta fara zuwa gidan Bahijja ita a Tunferre take zaune kuma babbar Tela ce gidanta cike da yaran mata har da matan aure ma ba'a bar su a baya ba, Walida ba ta da ra'ayi amman tunda mai gayya mai aiki ya zartar shikenan

Kuma duk abin da ake bukata Aji ya ba ma walida kuɗi ta siya, kenan ba ta da iko da ta ce ba za ta je ba, an gama mgana da cewa da zaran an yayeta a computer Traning za ta fara zuwa,  da ta gayama mariya abin da Yaya Mansoor ya ce itama ta ce ta na so za ta yi kafin auran ta ya zo, tunda wani Lokacin Walida na biyawa ta gidan Magajiya ta yi laushi kamar ba ita ba wani ookacin har cewa ta ke yi, Walida ta gai da Inna amman kunya ya hana ta zuwa gidan innar da kanta.

  Mariya Auwalu ta yi ma mganar itama tana son koyon ɗinki tunda ga Walida ma za ta fara zuwa da ta ce za ta yi ma Yaya Mu'azzam magana sai ya ce ta bari shi zai ba ta kuɗin abin da za ta bukata, ba zai zama lalle sai komai Mu'azzam ko Mansoor sun yi musu ba, suma ya kamata su riƙa taimakawa da wani abun, Saddiqu dai lagos ɗin ta gagare shi ya koma yana zaman shago, gida duk ya lalace ga dai ɗakin nan Inna ta bar musu amman ba kowa ciki sai tara tarkace Maeesha ke yi, can ma bangaren da Maeeshan ta tashi shima Mariya ce ke tara tarkacenta a ciki, tabbas dai Inna ita ce gida ko shiga da fitan jama'a babu kamar baya.

Shi kuma Baba  tunda bayan abin da ya fqru ya daina ɓata bakin shi, ya bar Magajiya da Ƴaƴanta duniya ta koya musu hankali daman an ce indan an ciza a hura Saboda gudun ranar nadama kuma ga dukkan alamu nadamar ta fara shigar su.

*****

  Ana sallah saura kwana shidda Mimi da Aji suka tafi a Abuja jirgi suka bi, ana gobe taron da Mansoor zai hallata. Har gida ya rakani Mimi sai da Mommy ma ta saka baki ya tsaya ya sauka nan ya yi sallah ya ci abimci kwana kuma ya ce ba zai kwana ba, Mimi ta san halin yan kayanta shi ya sa ba ta matsa masa ba, hotel ya kama ya kwana washegari kuma a ka yi taron a Eagless Squeare, An san da zuwan shi tunda ya na wakiltan Gombe United ne ya haɗu da shugabbanin Kungiyoyin kwallon kafa ta jihohin Nageria  waɗanda ya sani, da ma waɗanda ma bai sani ba su sun  san shi, ya haɗu da su Ahmad Musa shima sun gaisa sannan ya nuna masa sani da cewa yana kallon wassanin shi sannan hatta shuggaban Super Eegless ɗin sun yi mgana da Aji abin da bai sani ba Coach ɗin su ya daɗe yana kai mganarsa sama tare da video ɗin wasannin Aji fatan sa kafin Contart ɗin sa ya ƙare Allah ya ɗaga sa zuwa sama amman baya taɓa bari Ajin ya sani tunda yasan in ya sani zai ce shi baya bukata.

  Kwana biyu a ka yi ana taron na ƙara ma juna sani ne kan abib da ya shafi ƙwallon Kafa ne, bai ƙara neman Mimi ba sai da suka gama taron gabaɗaya sannan ya memeta. Ranar da ya je gidan sun daɗe suna hira nan ya yi sallar mangariba da isha'i ya ci na rana da sare sai dare ya tafi washegari Mimi ta matsa masa sai da suka fita zaga gari, su ne wajajen shakatawa da kuma wajajen siyan kayan ƙwalama sun yi hotuna da Vedio sai dare ya maida ta gida. Washegari suka juya Gombe,sun koma saboda sallah saura kwana biyu ne. Tun yana Abujan sun yi mgana kan ragunan layya da zai siya. Daman duk salla Aji ke yi ma Inna layya Mu'azzam kuma sai ya yi ma Baba.

  Akwai daman wani anan anguwansu mai safaran Rlraguna daga taraba daman wajensa suke siya, Mu'azzam ya turo kuɗin raguna biyu ya ce ɗaya na Baba ɗaya kuma Baba Sani tunda shi ne Babba in kuma shi ya yi layya naman gida biyu za'a raba Baba Danlami ya ja na shi, shi kuma sai ya siya guda biyu na shi ɗaya na Inna guda ɗaya, Mimi ma za ta yi amman ita Daddy ne yake siya mata ita da Hajiya.

Ana gobe sallah a ka raba ma kowa ragon shi su Baba Sani suna ta godiya, Auwalu kuma ya siya ma Magajiya ɗan bunsuru ya ce ta yanka ta yi ta murna tana saka masa albarka, abin da ba ta yi a baya amman yanzu ta fahimci yadda duniya take.

Ana goben sallah a daran sai ga wata ɗiyar  kanin Maman inna, suna matsayin yar mace da yar namiji ne, amman ubansu ɗaya ne da babanta. Lokacin da suka rasa mahaifinsu mahaifiyarsu ta kwashe yayanta sai bayan sun girma me suka nemi dangi, kuma shima ba'a nan sokoto ya ke zaune ba ya na tureta ne cikin garin Sokoto, Ita ce ta sauka a gidan wanzamai tunda wayar Baba Ɗanjuma ta kira.

  An faɗa mata tana da wata uwa a garin Gombe shi Baban nata dake kwance ya na jinya ya ba ta lambar Baba Ɗanjuma da ita kaɗai gare shi ba shi da lambar Inna. Da ta fara biyawa ta can babban gidansu na Argugun ne ta samu tabbacin Inna Meri na aure a garim Gombe ne duk da ta kwana biyu ba ta je ba, shi ne ta shirya ta zo gombe sai ga ta a gidan Wamzamai ta sauka ɗakin Magajiya.

Inna ta san Tanimu ne kaɗai ya rage mata acikin ƴan'uwanta duk sauran sun rasu amman shi ba shi da zumumci sau ɗaya ta taɓa zuwa cqn Tureta, ko argungun sai ya fi shekara goma bai je ba.shi ya sa itama ta manta da shi kawai. Ta san yana da ƴaƴa amman ba za ta san su da adadin su ba..

  A Daran salla Inna meri na zaune a falo tana na casbaha,Walida na kitchen tana ta suyan kajin da Yaya Mamsoor ya kawo musu sai ga Baba Ɗanjuma tafe ba bakuwa tun kafin ma ta yi mgana Inna ta ga kamar su da Ahalnta. Safiya da goyom yaronta namiji ta zo sai guda biyu yan biyu  mata ma su takawa, Lokacin da ta ce ita ɗiyar Tanimu ce Inna ba ta yi mamaki ba domin taga kama bakinta yaƙi rufuwa Safiya ta ga tarba ɗakin mai katifa aka sauke ta a ciki Inna ta ce Walida ta ba ta duk abin da take bukata, a daran kwana suka yi hira nan ta ji ashe Tanimun na kwance ma ba lafiya shi ne ma yace ta je ta nemeta tana da wata Uwar a garim Gombe, Ita ma a can Tureta ta ke aure yayansu namiji ne amman ya rasu saura su mata biyar itace ta uku

Inna Meri tana ta faɗan shi ya yarda zumumci, ga shi yanzu ko can gida ba wanda yasan halin da yake cikim Safiya ta ce an sani amman ba wanda ya bi ta kansa Inna ta ce To tunda bai ɗauki kowa da muhimmanci ba wanda shima domin yanzu Lalura ta same shi a tsaya ta kanshi.

  Nan da nan Inna tace ana fice sallah za ta bi Safiya ta je ta Duɓa Ɗan'uwanta,  Washegari sallah ko Sabom kayan inna Ta ɗauka ta ba ma Safiya ta saka tunda sai a hankali daga ita har yaran nata daga gani suna cikin wahala. Halima ce mai yaran mata sa'anin yan biyu Inna ta kirata ta ce in za ta zo ta zo mata da wasu daga cikin kayan su zainab, yaran kuma na goyo Inna ta ce Amina tunda ta na da ƙaramin goyo.

Mansoor bai son da mganar zuwan wata bakuwa ba sai da ya zo ɗaukan Inna domin tafiya Idi ya ga bakuwar. Inna ta gabatar da ita a matsayin tubashiyarsa ita kuma ta sanar da shi Baban Inna kenan babban yaronta da ta haifa a can garin kwami Sauran yaran suna nan zuwa za ta gan su.

  A mota Mansoor suka je sallar Idi, Inna sai Walida da Safiya sai Mimi a gaban mota can gida kuma Baba ya tafi a mashin ɗinsa tunda Aji ya ba shi mashin ɗinsa,  bayan sun dawo sallar idi a ka yanka yanka ragunan layya masu fili da gyara suna aikin su,  ita na Mimi a can gidan Hajiya za'a gyara a soya mata na shi kuma anan za'a gyara sai su tafi da shi can Mimi ta soya.

Suna gidan har azahar Safiya na ta yi ma Aji wasan dake tsakanin su amman ba ta ga fuska ba sai bayan tafiyarsu ne Walida ta ce mata"Wanman fa da kika gani bai son wasa ba, dama yaya Mu'azzam ne."

Ita ta zauna ta na yi ma Safiya bayanin iyalan Innar gabaɗaya.

  Lokacin da Aji ya kira baba Yakubu domin gaisuwan sallah ne yake gaya masa bikin Yayansa guda uku bayan sallah da sati ɗaya, Inna ta sani domin ta taba gaya masa sannan Gwaggo Yalwa ta na can har yanzu ba ta koma gida ba sannan kuma da ya kira can kwami Sadi yaron baba karimu ke faɗa masa tautsuyi ya samu Babansu ya faɗi a mashi a hanyar gona ya samu karaya da raunika kenan bayan sallah tafiya kwami da Bauchi dole.

Ranar sallah na biyu Mimi na gida ta lna aikin nama su cincin kuma aikatau ta ba da, Ranar salla ta uku kuma gidan Inna ta yini, Safiya ta yi ta mamakin ganin yadda su Halima ke yi da Inna ta sha mamaki da Walida ta ce ba ita ta haife su ba. Bintu ce sarkin baki tana cacankarta itama tana ramawa, ranar salla ta uku Mimi ta je gidan Hajiya dagacnan ta biya ta gaida Daddy,har suka haɗu da Jaheed suka gaisa kamar wani abu bai faru ba.

A ranar ta je har gidan su Rukky daga nan ta rakata suka je gidan Bibi, gidan Nasir ne ba su je ba saboda Rukayya Ahmad kuma wannan sallar a kaduna suka yi.

Sai Dare ta dawo gida Aji kuma ya ce ta gama fita,  ta yi zumumci gidan Nafisa bai samu ba sai dai ta kira wayarta suka gaisa Nasir din dai da makama sun zo gidan.

  Mu'azzam da Hibba ba su zo sallah ba. Suna can kano amman suncji labarin zuwan bakuwar Inna, Safiya da tafiyar Inna, amman ba su tafi ba sai bayan sallah da kwana huɗu,.Tunda har gidan Wanzamai ta je ta yi ma Magajiya sallama abun mamaki har ta na ba ma Safiya 1k, ta yi ma Inna faram faram kamar ba ita ba.

Mansoor ya kai Inna tasha sun rabu akan cewa ta gaya masa Bintu da Halima da Mimi za su je bauchi biki shi kuma ya je ya gaida Babansa sai ya bar su su karisa Bauchi sai an gama biki sannan za su dawo.

Kai tsaye ya ce" Inna to ni fa? Da wa zan zauna?

Inna ta masa dakuwa kafin ta ce"Ban sani ba, da dawa kake zaune?

Sai ya sosa kai yana mirmishi. Safiya taga sha tara na arziki. Kaya na sawa haka su Bintu suka haɗa mata har da na yara sannan ga Atamfofi guda uku biyu Manoor ya siya ɗaya kuma Mu'azzam Innan ma ta ba ta kayanta sabbin ga Safiya sannan ga kuɗi ma su yawa da Mansoor ya ba su a hannun su wanda zai ishe su har da guziri.

Inna ta tafi da kwana ɗaya Aji da Mimi da Bintu da yaya Halima suka sauka a garin kwami Walida na gida wajen Magajiya domin da taji Inna na mganar ta koma wajen Amina sai ta ce me zai hana tazo ta zauna tunda ga Mariya? To daman ai magajiyan ke nuna wani abu Inna na jin haka ta ce walida ta koma can sai ta dawo gidan kuma a ka rufe, Walida ba ta so amman ba ta da yarda za ta yi.

  Sun je sun iske Baba Karimu har an ɗaura sa, Mimi ta ga gidan da aka haifi mijinta Mansoor nan ya bar su za su kwana da safe tare da sauran mutanen da za su je biki za su karisa Bauchi, ya ba da kuɗi a hannun Sadi babban yaron Baba karimu kuma ya ce in akwai wani abu a kira shi.

Inna ta isa Tureta tun a daran da suka tafi, Kuma tun bayan da suka yi waya ba su ƙara ba sai da ya dawo daga Kwami suka yi mgana ta ce jikin Tanimu ya yi tsanani gobe za su kaisa asibitin sakkoto.

A ɗakin Matar Sadi Mimi da Bintu suka kwana sun ga karamci,  Mimi garin ya gama burgeta da safe suka ɗauki hanyar Bauchi  har da matar Sadi, kowa ya ga matar Mansoor sai ya ce yar gayu mai kyau da ita, sun isa Bauchi da wuri tunda sun samu mota mai kyau.

Can ma ana ta maraba maraba da baki daman an san da zuwan su. Gwaggo Yalwa jiki ya yi kyau kamar ba ita ba, nan fa aka shiga ina aka saka da iyalan Inna Meri.

*AL-KUTUBIYYA ISLAMIC MEDICINE*
_Jama'a kada ku bari wannan garabasa ta wuce ku,muna da nau'i magungunan gargajiya masu kyau da inganci_
 _Akwai ingantaccan maganin🌴🌴 gyaran nono na hausa, ga wanda yake da bukatar maganin zai iya tuntubar wannan number...... 08089965176  domin karin bayani,  maganin ya samu lambar yabo saboda inganci da sahihancinsa,  yana amfani sosai domin yana ciko da nono yana kuma sanya k'iba dai-dai misali, babu almundahana babu cuta babu cutarwa sahihin magani ne, idan kin shayar sau goma, ina mai tabbatar miki da cewa daga ranar da ki ka   fara amfani da   maganin zaki ga sauyi,  domin yana gyara mace, zawarawa da 'yan mata kuma kada a barku a baya za ku iya mallakar naku maganin domin in ganta kanki, bahaushe yace idan kana da kyau ka kara da wanka!...ga masu bukatar sari ko sayan d'aya muna KANO muna turawa kowane gari  2k kacal zaki mallaki naki kafin ya kare wallahi sai kin ga sauyi.......*SIYAN NAGARI MAI DA KUDI GIDA*! Idan matsalar nono kike fama da ita kukanki ya 'kare da ikon Allah. Please don Allah duk wacce ta san ba siyan maganin za tayi ba kada ta dauki number ko ta kira waya, kada mu 'batawa kai lokaci🙏🏻_
_nfection_
_Muna da magungunan sanyi sadidan! wanda yake kassara kowane irin sanyi na fili da boye!  infection yana karya garkuwar jikin dan Adam yana dakusar da kowace irin mu'amula mussaman ga ma'aurata, sanyi ko wane iri kike/kake fama dashi da izinin Allah idan anyi amfanin da irin maganinmu za'a dace *SAI AN GWADA AKAN SAN NA KWARAI💯☑️*_
_Muna sayar da supplement gangariya  irin wadanda ba su da matsala sai da su gyara garkuwar jiki da inganta lafiya, muna bayar da sari duk wani supplement muna da shi, kuma muna sayar da daya muna bada sari akan farashi mai sauki, muna tura kayanmu ko wane gari domin neman karin bayani a tuntunbi wannan lambobinmu dake kasa._
*08089965176*
*07084653262*
Ranar Jumma'a suka sauka a garin Bauchi, suka kwana asabar kuma a ka tashi da hidimar biki. Mimi sun yi waya da Aji amman bai gaya mata zai zo ɗaurin aure ba, Shi kan shi ba zuwa a cikin tsarinsa amman a safiyar ranar sun yi waya da Inna ta ce maza ya shirya ya je ɗaurin aure.
Sai ya yi tunanin bari ya yi ma Nasir mgana sai ya raka shi su tafi tare.
  Haka ko a ka yi daya ke ɗaurin auran na Rana ne ɗaya da rabi ne. Shi ya sa suka samu ishashen lokaci. A can Bauchi kuwa Mimi ta ga karramawa sosai wajen Maman Bauchi tare da sauran yaran gidan, ta yi mamakin yawan iyalan gidan daman Aji ya gaya mata duka ƴaƴa mata gare shi Allah bai taɓa ba shi haihuwan wani ɗa Namiji ba Sai mata amman kuma Allah na son shi da Rahama tunda da sun taso sai kuma Allah ya kawo musu mazajen da ya ke aurar da su zuwa gare su. Da safiyar ranar bikib an raka Mimi ta je ta gaishe da Baba Yakubu da yake shi  mutun ne mai faɗin mgana kai tsaye, Kai tsaye yace ma Mimi" Ke ce matar Mansoor ɗin?
Ta ɗaga kanta sai ya yi mirmishi kafin ya ce"Ba shakka shi ya sa a baya ya yi ta cewa baya so da na ce ya zo gidana na bashi mata sai ya ce min shi bai ce baya son ki ba."
Kan Mimi na ƙasa ba ta yi mgana ba shi kuma bai damu ba sai ya cigaba da faɗin" Duk da fa yaƙi amman ban janye maganata ba,  har yanzu ina da sauran yara in ya na so bazan hana shi ba."
  Ya karishe faɗa da sigar zolaya Maman Bauchi na wajen Sai ta yi saurin cewa" Alhaji mganar nan ai ta wuce ko? Kai dai a matsayinka na uba ka saka ma auran su albarka." Sai ya kaɗa kai kafin ya ce" Haka ne to Allah ya yi ma auran ku albarka"
Mimi ta amsa da Amin acikin ranta maman Bauchi ne ta amsa a Fili.
Sai ya gyara zama lokaci ɗaya ya na faɗin" Meri ashe ta na can garin su ko? Jiya ta kirani mun gaisa ta ce min ɗan'uwanta ne ba shi da lafiya."
Sai Mimi ta ɗaga kanta gefe ɗaya kuma Maman Bauchi sai ta kwace hian suna cikin mganar sai ga Bintu da Anty Halima sun shigo sai a ka haɗu ana ta tattauna mganar kan  Baba karimu da ya samu hatsari Mimi na gefe ba Kasafai ta kan saka musu baki ba.
  Bayan sun baro falon megidan suna komawa ɗakin maman Bauchi da suka sauka suka ƙarya. Sannan suka leka ɗakin da Yalwa ke ciki itama jiki ya yi saukí Sai hamdala. Daga nan sai suka yi wanka suka shirya tunda babu wani aiki duk aikatau su ka kai, ko wanke wanke da shara akwai masu aiki balle su baki da sun ce za su yi wani abu sai Mama ta hana ta ce ga masu aiki sannan ga ƴan'uwanta nan sun zo z su yi komai.  Amaren kuma suna gidan da ke kallon na Baba Kabiru can su ka kwana Bayan sun yi wanka sun shirya Bintu ta ja ta suka koma can gida suna ganin shiryawan Amarya da ƙawayenta.
Mimi ta yi shigar wani leshi ne  jikinsa baki aamman kwalliyarsa ja ne sai ta yi amfani da jan mayafi da takalmi da jaka ja, ba wani kwalliya ta yi ba amman kayan sun karɓeta ta yi wani irin fresh fatar ta na wani irin santsi kamar wata baturiya sannan ɗinkinta mai flenting ne ta baya ya yi mata wani irin cif a jikinta.
  A wajen sai ta zama abun kallo, ga ta yar gayu ga kyau ga kwarjini sannan ga Ilimi da kamala ga turanci domin tana gidan ta samu wayar wani ma'aikacin gidan radion Jamus ba ta yi mamakin in da ya samu labarta ba sun yi mgana da harshen turanci a kan suna son su yi aiki da ita, ba wannan ne na farko ba. Har NTA na ƙasa ma sun kirata D.W ma haka har da BBC, Sai dai ba ta da ra'ayi zuwa ko'ina ta fi kaunar zama a jiharta tun a baya ma balle yanzu da ta yi aure ta auri miji irin Aji ba zai taba barinta ta je wani gari ko ƙasa da sunan aiki ba. To ta sha turanci fa sai ta zama kawai abun kallo in an tambayi Amare wace ce Mimi? Sai su ce matar yayansu ne yaron yayan Abbansu da ya rasu ɗan ƙwallon nan da suke ba su labari saboda suma suna yawan faɗa mana ƙawayen na su suna da wani yaya a Gombe ɗan kwallon kafa ne, to daman mai mata irin Mimi me kuma zai ƙara neman wajen wasu matan? Ai ya gama samun dukkan jin daɗin nan duniya.
  Suna tare da Amaren har a ka ɗaura aure, Tana ma cin alalan da a ka yi ne ta gama cin waina kena  ta samu kiran Aji, yana tambayan ta  tana ina? Sai ta ce suna makota tare da Amare sai ya ce ta fito ga su a waje abun sai ya ba ta mamaki ta tsame hannunta kan abin da take ci ta fita ta wanke hannu ta lulluɓa mayafinta a saman kanta ta fita, ba sa waje ashe suna cikin gida suna gaisawa da mutane ciki ta shiga sai gamu da Yaya Halima sai ta nuna mata ɗakin da Gwaggonsa Yalwa ke ciki tace suna ciki,  ta yi mamakin ganin shi tare da Nasir ko alama bai sanar da ita zuwan shi ba, har da Mommy da Hajiya sun yi waya da safe su ka ce ko mijin nata zai zo ɗaurin aure ne? Sai ta ce musu a'a saboda ba su yi mganar zuwan na shi ba.
  Ta ji daɗin ganinsa kwana biyu kawai sai da ta yi wani irin kewarsa ta na masa mirmishi ya na yi mata, ya sha shadda fara dinkin zamani tqzarce har da hula sai ya yi wani irin kyau kamar ba shi ba.
sun gaisa da Nasir da tambayan yara, Sai kawai ta ce"Da na san za ka zo, da na ce ka zo min da ƙawata."
Nasir na dariya ya ce" Tafiyar ba tawa ba ce, ni kaina sai da safen nan na sani, kin san halin mijin nan naki akwai yi ma mutane karfa karfa."
Wani kallo Aji ya yi ma Nasir shi kuma sai ya na dariya, Yalwa na gefe itama tana mirmishi, nan ɗakin a ka kawo musu abinci suka ci, suna gama ci wajen uku da rabi su ka ce za su tafi lokacin Baba Kabirun ma bai dawo ba ya na can yana sallaman bakin da suka zo daga nesa.
Kawai sai Aji ya kira wayar Mimi kai tsaye yacl ce ta shirya ta fito suna jiran ta, Sai mamaki ya kamata saboda ita dai sun yi da shi sai gobe za su koma gida.
Cikin mamaki ta fito ta same su nan ƙofar gida baki a buɗe ta ce" Na ji kace na zo mu tafi ka manta sai gobe za mu koma tare da su Bintu?
Kai tsaye ya ce"Su dai za su dawo gobe amman ke yau za ki koma gida."
  Mimi ta ɓata rai kafin ma ta yi mgana ya ce"Gobe kaɗai gareni jibi za mu tafi katsina wasa sai mun yi sati, kinga ni ba zan je na zauna a gida ni kaɗai ba."
Mimi ta yi kamar za ta yi kuka har ga Allah ita ba ta saka ran komawa a ranar ba, 
Kawai sai ta ji ya na rage murya har ya na faɗin" kin manta ma jibi za ki koma wajen aiki? Gwara ki zo mu tafi kin ji ko?
Cikin shagwaba ta ce"Su Bintu fa da Anty Halima?
Kai tsaye ya ce" Ina ruwan ki da su? Sun fi ki sanin hanya in sun gama bikinsu za su dawo ke dai ki je ki ɗauko jakarki mu ta fi kada mu yi dare a hanya."
  Mimi ba ta da wata mafita dole, ta juya za ta koma cikin gida amman kuma sai ta rasa abin da za ta ce musu kawai sai ta ce za ta bi miji su koma gida? Sai ta dawo ta na ce masa" To ni me zan ce musu? kawai sai nace musu zan bika?
Kallon sama da ƙasa ya yi mata kafin ya buɗe mota ya shiga lokaci ɗaya yana faɗin" To shike nan sai ki zauna."
Ya faɗa a fusace dole ya sa ta koma cikin gida ta samu Yaya Halima ta gaya mata ita kuma sai ta yi dariya kafin ta ce"Ki bi mijin ki Mimi ai an gama biki, mu za mu zauna har zuwa jibi kada ki damu."
Yaya Haliman ce ta sanar ma mutane tafiyar Mimi ba wanda ya damu da tafiyarta Maman Bauchi har waje ta raka Mimi da abun arziƙi na jaka da kofunan biki da za su raba, ko Bintu ba ta samu komawa ta yi ma sallama ba suka ɗauki hanya.
Aji ke tuki Nasir na gefen bangaren mai zaman banza, ita kuma Mimi tana baya ta na ɓata rai. Shi ko Aji sai ya basar da ita ya koma suna ta hiran su shi da Nasir.
  Suna hanyar Rukky ta kirata cikin damuwa tana tambayanta ina ta je ta zo gidan ta bata nan? Mimi tace ba ta nan ta je Bauchi amman yanzu tana kan hanyar dawowa.
Yadda ta ji muryan Rukky a sanyaye ne ya sa ta ji jikinta itama ya yi sanyi har sai da ta ce" Me ya faru Rukky? Daga can bangaren Rukky ta ce"Bakomai sai dai kin dawo ɗin."
Daga haka sai ta katse wayar sai abun ya ba ma Mimi mamaki kamar  ta yi ma Nasir mgana sai kuma ta fasa  ta bari gwara sai ta koma sai ta kira Rukkyn su yi mgana.
Wajen mangariba suka isa Gombe sun biya gida sun sauke Nasir, wani abun mamaki ita dai Mimi ba ta ga ko sau ɗaya sun yi waya da Rukky ba ahalin kuma ta san a baya ba haka suke ba dole ta fara zargin akwai wani abu a ƙasa.
  Haka suka isa gidansu Mimi na shan kamshi, Aji kuma sai ya nuna kamar bai gane ba ya na ta ɗiban ta da mgana ita kuma ta na basar da shi, kuma duk gajiyan nan haka ya saka ta sai da ta yi musu girkin dare ya je ya siyo amman ya ce shi wlh ya daina siyan abinci yana magidanci har da cewa zai taya ta amman kuma ban da ɗauko miko ba abin da ya yi mata. Sai juya kayan miya kawai ko greeting cewa ya yi baya son hannunsa ya taɓa ya ji, ganin da ta yi duk fushin da ta ke yi bai gane ba dole ta saki fuska kamar komai bai faru ba. Daman ya gaya mata ranar litini zai yi tafiya shi ya sa a daran dai kamar in ya tafi ba zai dawo ba. Da kuma safiyar ranar suka tashi da wayar Inna da labarin rasuwar ƙaninta Tanimu, saboda haka za ta jima tunda yanzu sai bayan an yi bakawai, duka dai yaran sun kirata sun yi mata gaisuwa ya yi nisa ba lalle ace sun tashi daganan zuwa can shiyar sakoto ba.
  Ranar lahadin a gida suka yini washegari litini kuma tun safe su Aji suka kama hanyar katsina tare da sauran team ɗin su, Mimi dai ta sha dokoki kada ki yi kaza kada ki yi kaza, har sai da ta gaji da amsawa da To, shi dai ta kular masa da kanta da gidansa,  itama ranar a wajen aiki ta yini ba kuma su haɗu da Rukky ba an ce ta zo ta fi daga baya ta kuma kira wayarta ba ta same ta ba, Bintu ta kirata ta na masa tsiyan shike nan sai ta gudu ta bi mji tana ta dariya nan take gaya mata suma ba su daɗe da shigowa garin ba, an ba su kayan fulawanta gobe Bintun ta ce za ta zo ta kawo mata.
Suna cikin wayar ne ra ga madiha na ta kiranta  bayan sun gama sai ta kira ta wanda tun bayan tarewanta sau ɗaya suka yi mgana nan ta ke gaya mata ta shigo garin tana gidan Hajiya ta na so ta zo ta ga gidanta amman Hajiya tace ta yi tafiya sai ta ce mata ta dawo tun shekaranjiya tana wajen aiki amman in ta ta shi za ta biyo ta gidan Hajiya.
  Haka ko a ka yi da gidan su Rukky ta so ta wuce amman zuwan Madiha ya sa ta fasa,  saƙo ta turama Aji kan cewa Anty Madiha ta zo za ta biya ta gidan Hajiya, da yamma ta je ta iske ta ko a gidan hajiya kamar ita kaɗai ta zo ba yara ba mijin ta ce wasu kaya ne suka kawota za ta ƙarisa Abuja ta ga kayan da ganan ta ga Mommy, sun gaisa sama sama kamar yadda suka saba Madiha sai wani ƙare mata kallo ta ke yi ƙasa ƙasa ita dai a dole sai ta samun abun kushewa sai kuma ga shi ta kasa samu. Duk Mimi na kallonta a ranta tace mai hali dai baya fasa halinsa, amman saboda ta kure Madihan ya sa ta ce mata ta zo su je gidanta ta kwana.
Cikin mamaki ta ce"Gidan ki kuma? Shi mijin na ki fa?
Mimi ta ce"Ko ya na nan akwai ɗakuna, balle ma baya nan sun tafi katsina buga wasa."
Hajiya na gefe ta ce" Ai ko dai ki je ki kwana gidan ƴar'uwan ki Madiha."
Sai ba ta yi gaddama ba. Bayan sallar Isha'i Mimi ta ɗauke ta a motar ta zuwa gidanta Madiha ta sha mamaki domin duk kyan gidan a hoto a fili ya zarce tunaninta.
Acikin bedroom ɗinta ta sauke Madiha ta kuma tuɓe tana ta hidima da ita abincin ta yi musu mai rai da lafiya suka ci suka sha ruwa.
Vduk kushe irin na Madiha ta rasa abun kushewa sai bin ko'ina ta ke yi da kallo, ta na gani Mimi na waya da Aji bayan ya sanar da ita sun sauka lafiya, ita kuma sai take gaya masa ga Yayarta ta zo.
Kai tsaye ya ce"Wacce daga ciki? Ta kaduna ko ta Lagos?
Sai tace masa da ta Lagos abin mamaki sai ya ce ta  bata wayar su gaisa, a karon farko Madiha da Mansoor Aji suka gaisa cikin girmama juna sannan suka yi sallamam
Da dai Madiha ta rasa abun cewa sai ta bige da faɗin" Ina fatan dai kuna nan zaune lafiya ko?
Mimi ta ce mata suna nan lafiya kalau. Sai Madiha ta gyara zama lokaci ɗaya tana faɗin" To gwara dai haka, kar dai ki zauna soyayya ɗa namiji ta rufe miki ido, duk da kina aiki ya kamata ki fara tunanin fara wani kasuwancin da kuɗin ki."
Kai tsaye Mimi ta ce"To zan yi magana da mijina in sha Allahu."
A karkace Madiha tace"Mijin ki? Au daman kuɗin shi ne?
Mimi ta ce"Kuɗina ai kuɗin shi ne tunda ina ƙarkashinsa, ko Mommy ma ta ce duk abin da na gada nawa ne, kada na kuma zartan da wani abu ba tare da na shawarci  mijina ba ko a addinmun hakan ba laifi ba ne, kada kuma ki manta ko yau na faɗi na mutu abin da na tara rabi na shi ne."
Sai Madiha ta kasa mgana saboda ta ga kamar Mimin ta fi ta gaskiya.
  Da yake ba wata sakewa tsakanin su ya sa ba su jima suna hira ba suka kwanta sai da eafe Khadi ta kira Mimin ita ke gaya mata Madiha a gidanta ta kwana kai tsaye Khadi ta ce"Mimi na ji kun fara yawon honneymoom ke da mijin ki, Kaduna ba ta zo muku a layi ba ne?
Mimi na dariya ta ce"Ta kusa zuwa layi in sha Allahu."
Khadi na dariya ta ce" Yauwa, don Allah ku zo mun nima muna da wajen kwana ko wata ne ma za ku iya yi."
Da haka suka rabu bayan ta ce ta miƙa ma Madiha wayar nan ta bar su suna waya ita kuma ta fita zuwa kitchen.
  Tare suka fita Mimin ta sauke Madiha a gidan Daddy za ta gaishe shi itama ba ta tsaya ba ta wuce wajen aiki, tana zuwa bayan ta gama karanta labaran safe ta karisa bangaren su Rukky ta same ta ta zo aiki amman duk ta faɗa ta yi wani iri kamar Rukky ba, Mimi ta damu ta kalli Rukayya lokaci ɗaya tana faɗin"Me ke faruwa ne? Kin ga yadda kika wani lalace? Kuma kin ce za ki zo gida ki same ni kuma ban gan ki ba."
Sai Rukky ta furzar da numfashi kafin ta ce" Ki bari in muka tashi mu je gidanki mu yi magana, nan ba wajen mganar nan ba ne."
Da haka Rukky ta samu kan Mimi ta yarda sai sun ta shi aiki za su tafi gidanta su yi zauna su yi mgana.
  Da wuri suka baro ma'aikatan na su ita da Rukky suna tafe ne amman ba wani mganar da ke shiga tsakanin su, Rukky ta yi tagumi daga ganinta tana cikin dqmuwa Mimi dai ba ta ce mata komai ba amman tana tuki tana kallon Rukky cikin tausaya ba ƙaramin abu ne zai saka Rukky ta zama haka ba, ta ma fita surutu fa amman ji ta ko mgana mai karfi ba ta son yi.
Sun isa gidan amman ko ruwan da ta kawo ma Rukky ba ta sha  ba zaune kawai ta yi , kamar mara lafiya, Mimi ta kariso ta zauna kusa da Rukky lokaci ɗaya tana dafa Kafaɗanta cikin wani yanayi ta ce"Me ke damun ki ne Rukayya? Na damu da ganin ki cikin wannan halin don Allah ki gaya min abin da ke damun ki.?
Rukky ta furzan da numfashi kawai sai ta sakar ma Mimi kuka kamar wata ƙaramar yarinya. Ta ɗora kanta  a saman kafaɗan Mimi tana shesshekan kuka daga gani kukan na fitowa daga ƙasan ranta ne wanda ya daɗe yana cin ta a cikin zuciya ta kasa furtama kowa.
  Mimi ta riƙa lallashinta ta hanyar ɗan bubhuga bayanta da sigar lallashi. Har sai da Rukky ta daina kuka sannan Mimi ta ɗago kanta ta saka hannu tana share mata hawaye lokaci ɗaya tana faɗin" Ki daina kuka ki natsu ki gaya min abin da ke faruwa."
Rukky ta ja numnfashi kafin ta ce"Nasir ne."
Mimi daman ta tsammaci haka amman kuma sai da ta nuna mamakinta kafin ta ce"Me ya faru da Nasir ɗin? Ko kun yi faɗa ne?
  Rukky ta girgiza kanta kafin ta ce" Ba faɗa muka yi ba matsala ce daga wajen mahaifiyarsa ta ce ba ta amince Nasir ya aureni ba."
Cike da wani karin mamaki Mimi ta ce"To Saboda mene kuma? Ba an gama mganar cewa tura magabatansa kawai zai yi gidan ku ba.?
Rukky na sharan ƙwallah ta ce" Eh mana, mun gama mgana da shi kawai daga baya yake gaya min maman shi ba ta amince ba."
"To saboda mene?
Mimi ta je fa mata tambaya, Rukky ta gyara zama lokaci ɗaya ta na faɗin" Saboda hujjarta na fi karfin Nasir idanuwana sun buɗe na yi karatu mai zurfi sannan ina aiki zan zo na fi karfin shi, zan raina shi zan kuma raina yan'uwansa da matansa Shi ya sa ta ce ya bar mganata ba ta amince ba."
Sai kawai Rukky ta kara fashewa da kuka ta na cigaba da fqɗin" Ina son Nasir Mimi shi ya sa na shiga tashin hankali, yana ta ce min zai samu mafita amman har yanzu ba mafita ko mgana ta waya ma mun rage baya zuwa wajena saboda maman shi ta hana shi, ya a ke so na yi?  wlh ina son shi ina jin wani zafi a cikin zuciyata Mimi"
Haka ta ke faɗa tana kuka kamar wata ƙaramar yarinya, Mimi ma ta shiga tashin hankali cikin damuwa ta ce"Subhanallah to shi daman ya san ba ta amince ba ya tusa kansa? wallahi ban sani ba kuma ina jin ko Aji bai san abin da ke faruwa ba."
"Ba wanda ya sani, ba na tunanin ya faɗa ma wani"
Sai Mimi ta kaɗa kai kafin ta ce"Abin bai yi daɗi ba, ki yi hakuri ki daina kuka bari na kira Aji na gaya masa kila akwai abin da zai iya yi a kai."
  Da haka Mimi ta ɗauki waya ta kira shi, amman bai ɗauka ba daman sun fi mgana da daddare ko da asuba sai Mimi ta cigaba da lallashin Rukkaya da kalaman kwantar da hankali.Har ta samu ta daina kuka ita dai Mimi ta ce ta yi ta addu'a abin da ya ke alheri ne Allah ya zaɓa mata amman kuka da damuwa ba nata ba ne, Rukky na gidan har mangariba tare suka yi girki da Mimi ta na shirin tafiya sai ga wayar Aji nan fa Mimi ke gaya masa abin da ke faruwa kai tsaye ya ce"Topha, Shi kuma Nasir ya zai yi haka? Ya san ba amincewar iyayensa kuma ya zo ya bata ma ƴar mutane lokaci?
Mimi ta ce"Ka ji fa, ita ta damu ne na ce ko za ka shiga mganar ne?
Da sauri Aji ya ce"A'a ni bai gaya min ba kin ga kenan bai so na sani ba. Kawai ta koma gida ta cigaba da addu'a, mgana in ta haɗa da iyaye tana da karfi in mijinte ne kaddara za ta  sake haɗa su."
Tunda Mimi ta ji haka ta san cewa Aji ba zai yi wani abu ba  Sai ta fara wani tunani acikin zuciyarta. Rukayya ƙawarta ce da kowa ya santa tare da ita abokiyar kuka abokiyar dariya ba za ta iya barinta cikin damuwa ba. Har ta Rukky ta tafi tana tunanin yuyuwar abin da take tunani. Ta so ta yi mgana da Aji ta neme shawaransa sai kuma ta fasa a tunaninta sai ya dawo sai ta nemi shawaransa.
  Ba tare da wani tunani ba ta kira Jaheed a waya shima dai ya yi mamakin kiran nata tunda ba kiran shi take yi ba. Sai dai maganar da ta zo masa da shi ne ya ba shi mamaki,  kai tsaye ta tambaye shi" Jaheed ka na da wata dudurwan da kake nema ne yanzu? Cikin mamaki ya ce"Eh a'a kinsan dai bazan rasa masu sona ba amman ni ba kowa a raina."
Da sauri ta ce" In ka yarda da ni zan haɗaka da ƙawata Rukayya na san ka santa kuma ina mai baka tabbacin za ka so ta."
Sai ta shiga ba shi labarin soyayyarta da Nasir da halin da a ke ciki. Amman ba ta gaya masa abokin mijinta ba ne ta roki Jaheed domin Allah ya fara mgana da Rukkaya domin ya yi mata gwaji ya tabbata dai, ba za ta kawo masa wani abu mara kyau ba.
Bai yi mata gaddama ya ce"Ki turomin da lambata da ni da ita za mu iya daidaita wa tunda duka zukatanmu suna fama da ciwo iri ɗaya."
Ko Rukkyn ba ta gayamawa ba ta turama Jaheed lambar Rukayya a daran, amman ta turama Rukkyn sakon cewa Jaheed zai kirata sauran mgana sai sun haɗu.
  Sai washegari suka haɗu a wajen aiki Rukky ta tsareta da tambayan ba ta gane manufar ba ma Jaheed lambarta, Mimi kuma ta warware mata niyyarta na alheri Rukky ta ce"Ina son Nasir fa kin sani Mimi."
Mimi ta ce"Ki cire sa a ranki domin mganarsa sai dai in kaddara ki buɗe zuciyarki ku fahimci juna da ke da Jaheed kin san dai ba shi da wata matsala"
Ita dai Rukky kamar ba ta yarda ba amman ta kasa yi ma Mimin gardama bi sa ga abin alherin da ta yi masa.
Cikin ikon Allah kuma sai ga shi da Jaheed ɗin ya kirata ta saurare shi har ta ke jin za ta iya manejj da shi a yanzu ko hakan zai rage mata damuwa a kan Nasir da har yanzu ba wata mgana mai daɗi daga bangarensa.
  Kwanansu Aji takwas suka dawo Mimi ta shirya masa tarba amman kuma sai ya Dawo a fusace kamar ya na jiranta.Faɗa kan faɗa ya na cewa shi ba zai iya ba ana kallonsa da mutumcinsa amman daga gefe ana masa kallon sakarai.
Abun ya ɗaurea Mimi kai ta ga dai ko da safen nan suna hanya sun yi mgana lafiya lau amman ya dawo kamar ya na jiranta ko an gaya masa wani abu ne a kanta mara daɗi ko an ce masa ta yin wanin abin ne?
Cikin mamaki Mimi ta ce" Me kuma na yi? Ko wani abu ne ya faru?
Kai tsaye ya ce"Komai ma ai ya faru, aikin nan na ki Allah za mu samu matsala da ke in har haka za'a cigaba da yin sa"
Kenan mganar aikinta ne sai ta kasa mgana amman tana mamakin abin kuma ya faru. Wayarsa ya danna ya nuna mata Sreenshoot ɗin da ya yi.
  Ashe wai shirin labaran da sukan ɗora a shafin su ta facebook wani ya yi comment da cewa" Na ga Hajiya Mimi na ta kumatu ne ko dai an samu ƙaruwa ne?
Aji to ya shiga kuma ya ga wannan Comment ɗin a hanyarsa ta dawowa shi ne fa ya dawo a fusace.
"Ba ta yuyuwa kina matata amman daga gefe kina burge wasu banzayen ba,ki ji fa wannan wulaƙanci? Ina ruwan sa in kin yi kumatun? In ma kina da cikin ina ruwan sa? Matarsa ce? Ko ƙanwarsa ne ya dace ya Faɗi haka?
Mimi ta kasa mgana kanta na kasa ta ce"Ka yi hakuri zan musu magana su rufe comments section ɗin"
Tashi ya yi a fusace ya shige ciki ya bar Mimi da dafe kai, gabaɗaya tarban da ta shirya masa duk ya rushe saboda kishi baya ya juya mata duk son harka irin ta Aji  bai laluɓeta ba, ga shi ta sha kayan gyara daga Kwararriyar mai gyaran amare da uwargidaye daga Surayya Dee Bojuwa da kanta. Kayan gyaranta suna da kyau da inganci tun da Mimi fa fahimci nagartansu shikenan ta riƙe su, kema in kina son zama tauraruwar mata a wajen mijinta irin Mimin Aji nemi Surayya dee Bojuwa domin ki zama kasaittaciyar mace a gidan auranki.+234 803 277 3332.
Tuni yanzu Mimi ke da lambarta suna waya duk abin da take so, in ta siya za'a saka a mota a kawo mata har gida, wani lokacin daga gidan yadikko ta kan saka makocinsu ɗin nan ya karɓo mata a tasha ya kawo mata har gida.
  Sai da mganar nan ta fi sati sanman Aji ya bar ta ta wuce, shima bayan Mimi ta yi ma Manaja mganar a rufe comments section mutane ba sa sanin abin da suke faɗa. Kada mutane su kashe mata aure saboda mijinta na da kishi, maganganun na su ya na harzuƙa shi, kowa ya aminta da ita sai kawai a ka rufe  comments section ɗin gabaɗaya.. Aji kuma ko yana zaune ne in ya tuna da abin  sai ya yi ta tsaki shi kaɗai har ce ma Mimi Ya yi" Malama wai ba za ki iya komawa wani shashen da ba mai ganin fuskar ki ba ne? Kawarki ai tare kuke aiki amman ai ba'a ganinta ko?
Mimi shuru ta yi ba ta ce komai ba, saboda lamarin Aji ya daina bata mamaki neman fin karfinta ma yake yi. Kishin sa a kanta mai yawa ne, ba ƙaramin hakuri yake yi da aikin nan nata ba amman in abun ya kunna shi ya riƙa cewa"Kai da matarka amman ba kai kaɗai take Burgewa ba, har da kowani kare da doki."
Ita dai bakin Mimi daga ka yi hakuri sai kuma shuru kada ta furta wami abu na ta ya yi zafi.
  Inna Meri daga Tureta. Argungun ta wuce ta na can ba ta ma saka ranar dawowa ba, ba ta nan a ka yaye su Walida, a ka ba su certificate  Tana kuma wajen Mqgajiya har a lkacin kuma lafiya kalau ba nuna bambamci tsakaninta da Mariya. Sai dai ta leƙa gidan Bintu ita da Mariya, kwana biyu da yayesu suka fara zuwa gidan Bahijja ita da Mariya saboda darajan Inna yasa Bahijjan kyauta za ta koya musu, duk da tana karɓan 20k na mutum ɗaya a wata shidda shekara 40k kenan.
Sai da inna meri ta shafe sati shidda da kwanaki samman ta dawo gidanta, yaranta duk sun yi kewarta Mu'azzam ya zo mata sannu da zuwa tare da gaisuwa Hibba ba ta zo ba cikinta ya yi girma ba ta iya doguwar tafiya, Inna ta raba tsarabanta hida uku ne, ka shi ɗaya na ƴayanta ɗayan kuma ta aika ma Magajiya ta ce ta diɓar ma su gaje ɗayan kuma ta rabama makota da abokan arziki Har Hajiya ta zo ma Inna gaisuwa ta ɗiɓan mata tsaraban gujiya da gyaɗa da yawa da ta zo da shi.
Daman washegarin ranar da ta dawo Mimi Daga wajen aiki nan ta yini sai dare Aji ya zo ya ɗauketa suka koma gida suma ta tarin tsaraban su, Walida tana murna Inna ta dawo gida daman ta yi kewar Inna. Abin mamaki kaf yaran Magajiya sun zo ma Inna gaisuwa. Sannan kwananta huɗu da dawowa a daran Magajiya ta zo ita da Gaje Maeesha tare da Matar Auwlu suka zo.
  Karon farko da Magajiya ta tako kafarta gidan inna, ta kuma ta karbesu hannu biyu, sun jima sai wajem goma na dare suka tafi, Magajiya dai ta kasa sakin jiki kunya da Nauyin sun isheta ta gama ganin ishara, Innar dai da take yi ma hassada da kyashi ta ga in da Ubangiji ya yi da rayuwarta ita kuma hassadarta da kyashinta ya cinyeta, Ƴaƴan inma Merin sune gatan su ita da na ta iyalan gaba da naya, ita Inna Meri ko a fuska ba ta nuna wai daman ba su shiri da Magajiya ba suna ta hira da Gaje tana kuma sako magajiya a cikin zencen na su.
Daman haka rayuwa ta gada, hassada mugun ciwo ne mai hassada sai ta ci sa, in ka zauna da kowa lafiya da zuciya ɗaya sai Ubangiji ya turama masu hassada da kyashi a aniyarsu.
  Bangaren Rukky da Jaheed kuma soyayya ta mika har Jaheed ya zo garin saboda Rukayya. Maganar Nasir kuma ta sha ruwa tun da mahaifiyarsa ba ta amince ba.  Nasir ya yi ma Aji mgana shi dai ya ba shi shawaran ya fara daidaitawa da iyayensa tukunna, haka su Ahmad suka ce da ya fito group ya yi mganar, ita kuma Rukky Jaheed ya fara ɗauke mata hankali ya zo gida sun yi magana da alamu za su daidaita nan da lokaci kaɗan Mimi ta fi kowa murna. Tana so ta yi mganar da Aji sai kuma ta sha'afa yasa har lokacin bai san abin da ke faruwa ba.
******
_Monday_
Tun da ta tashi take jin jikinta ba daɗi amman ba ta nuna ba, Aji da wuri ya fita suna da morning traning tare suka fita ya sauke ta wajen aiki da cewa za ta kira shi in ta tashi domin ya je ya ɗauko ta.
Kanta ke sara mata da safen kuma ta sha paracetamol, amman kamar ya sauka ashe bai sauka ba dakyar ta gama karanta L
Labaran safe ta koma Setting Room ta kwanta.
  Cikin lokaci kaɗan sai zazzabi ya rufeta ta fara rawan sanyin Aisha Farida ce ta je ta kira mata Rukky ta ga halin da take ciki. Sai ta yi amfani da wayar Mimi ta kira Aji amman har kira uku bai ɗauka ba, itama kuma tunanin abun na gaggawa ne ya sa ta kira Jaheed ta ce ya zo ma'aikata ya same su Mimi ba ta da lafiya  jin haka ya sa a ruɗe ya taho daman bai koma ba a ranar yake tunanin bin jirgi zuwa Lagos.
Ba jimawa sai ga shi ya zo, zafin zazzabi yasa Mimi ta kasa ma mgana Rukky ta riketa suka fita ana bin su da Allah ya sauwake ganin ko iya buɗe ido ba ta yi ya sa Jaheed yace su tafi asibitin da suke zuwa itama a can Mimi ke da katin ta.
Wani asibitin kuɗi ne suna zuwa a ka karɓi Mimi aka dibi jininta, sai a ka saka mata drip da allurai.
Jaheed da Rukky suna tare da ita, Ita Rukky ta manta da wayar Mimi a cikin jakarta kuma sun barota a motar Jaheed, Aji na ta kira ba'a ɗauka ba daga Camp ma'aikatansu ya biya Na misau ke gaya masa Mimi ba ta da lafiya Rukayya da wani namiji sun zo sun ɗauketa.
  Da farko ya ɗauka Nasir ne sai da ya kira shi sai yace masa yana wajen aiki. Sai ya fara tunanin to waye? Shi kuma ba shi da L lambar Rukayyan ballantana ya kira sai ya yi tunanin ya je gida ya gani, nan ma ba ta nan  kuma ya na cigaba da kiran wayarta amman ba'a ɗauka ba har bayan la'asar.
Ba tunanin da sheɗan bai sakaa masa ba Har hassowa ya yi wai Mimi ta bi wani namijim Ransa in ya yi dubu ya ɓaci, kirjinsa na sama da kasa idanuwansa sun yi jajirce, Zagaye kawai ya ke yi a falo ko zama ya kasa yi ya kira wayar Mimi bai san iyaka ba amman ba ta iya ɗauka ba.
  Su kuma suna asibitin har la'asar sai da a ka cire ma Mimi ƙarin ruwa sannan eesult ya fito, Mimi ciki gare ta na tsawon sati shidda da kwanaki, ita kanta ba ta san da shi ba amman dai ta san watan da ya gabata ta yi ɓatan wata, Ita likitar ma ya ba ma tarkadan sakamakon Rukayya da Jaheed suna waje kuma ko da ta fito ba ta faɗa musu ba sai kawai ta ce maleria ce,  da tare da Rukky za'a kaita gida amman sai mamansu ta kira waya hankali ta she ta ce Rukayya ta zo mijin Bibi ya kirata ya ce tana asibiti za ta haihu., Don ma ta yi ɓarin cikin ta na farko da ta jima da haihuwa. Dalilin da ya sa suka rabu a nan kenan ta hau abin hawa zuwa asibitin da a kace Bibi na can ta na naguda shi kuma Jaheed ya ɗauko Mimi zuwa gidanta.
  Aji na jin ƙaran bude get ya yi zaraf ya fito haraban gidan a kan idanuwanshi Jaheed ya shigo da motarsa ya yi parkimg sannan ya fito ya zagaya ya buɗe ma Mimi ta fito. Jikinta ba karfi yasa ta yi kamar za ta faɗi sai ya riketa sannan ya karbi jakar hannunta, takardan Result ɗin cikin kuma na cikin aljihun rigan jikinta ta saka.
Aji na ƙofar falon gidan yana kare musu kallo a ƙankance, Ba abin da sheɗan ke gaya masa sai Mimi ta bi tsohon saurayinta sun je sun gama yawon iskancin su shi ne ya kawota gida saboda dukkansu ba su da kunya.
Saboda kishi da ɓacin rai har wani huci mai zafi yake fitarwa ta baki Mimi ta na tafe a hankali jaheed na riƙe da hannunta tana dagowa suka haɗa ido da Aji sai da ta ji ta warke gabaɗaya da sauri ta kwace hannunta a na Jaheed ta na jin gabanta na faɗuwa. Aji a fusace ya juya ya koma cikin falon yana tsaye ya na zagayen falon yana huci hannayensa goye a bayansa.
Suna shigowa Mimi ce a kan gaba sai Jaheed ya na tafe da jakar Mimi da ledan mganganinta na karin jini da na saka cin abinci, tunda an rubuta magani suka tsaya phamarcy suka siya.
   Mimi ce ta yi sallama amman ko ƙarisa sallaman ba ta yi ba Aji ya daka mata wata razananiyar tsawar da sai da ta yi baya kaman za ta faɗi, Jaheed dake bayanta ya tare ta yana faɗin" Subhanallah ki yi a hankali kin san jikin ki ba karfi."
Aji ya kallesu tuni sheɗan ya haska masa zargi a cikin zuciyarsa idanuwansa ya rufe bai yi tunanin da ya ciza ya hura ba.
Cikin nuna su da yatsa ya ce"Me kuma ya kawo ku gidana? Wato saboda ba ku da kunya kun gama watsewar ta ku a waje shi ne sai kun zo har gabana kun nuna min ku ƴan ta zubar ne?
Mamaki ya hana daga Mimi har Jaheed magana, kawai sai Aji ya cigaba da faɗin"Ashe kina can tare da tsohon saurayin ki shi ya sa nake ta kiran wayarki ba ki ɗauka ba ko? To me ya dawo da ke gidana,? Me ya sa ba ki bi shi can gidan na su ku cigaba da barbaɗan naku ba."
"MANSOOR...!"
  Mimi ta ƙwala sunan shi cikin karfi da karkarwa ba in da jikinta ba ya rawa, Idanuwanta har sun fara zubar kwallah ta nuna kanta Lokaci ɗaya tana faɗin"Me ka ke nufi? Kana nufin kana zargina ne da Jaheed?
Kai tsaye ya ce"Ba zargi ba ne tabbaci ne, saboda ga shi nan tare kuka dawo kuma Saboda ba ku da kunya a gaban idanuwana yake taɓaki ai dai kwaji kunyar aikata son ranku a gaban idanuwana amman da yake damman an ce mara kunya ya aikata duk abin da ya ke so. Ya yi miki kyau."
Ya karishe faɗa cikin fusata Jaheed ya buɗe baki zai yi mgana Mimi ta hana shi. Kukan bakinciki take yi da har gobe Aji bai yarda da ita ba, da zai yi tunanin za ta iya cin amnarsa da wani namijin?
Ko ya yi nadaman kalamansa saboda Idanuwansa ya rufe yasa ya ce ta juya su koma in da suka fito, ba musu ta juya za ta fita Jaheed ya ce"A'a Mimi ki tsaya na yi masa bayani."
A Fusace ta ce" Sai ka tsaya ko ba ka ji abin da yace ba ne? Tunda ya na zargina babu amfani zama da wanda ba zai iya shedar ka ko a bayan idonka ba."
Daga haka ta fice Jaheed da Aji suka kalli juna kafin Jaheed kaɗa kai yana faɗin" Ina jin tsoron wannan kishin naka kada ya lalata muku aure, ya kamata in rai ya ɓaci hankali ya nemosa, sannan ka sani in an ciza a hura saboda kada rashin hurawar ya taho da nadama."
Ya na gama faɗin haka ya juya ya bi bayan Mimi da sassarfa, Aji sai ya tsaya yana kallon in da suka bi a cikin zuciyarsa yana faɗin"Sai kuma ta bi shii ɗin suka fita?
Bai ƙara dawowa hayyacinsa ba sai da ya ji ƙaran buɗw get yana leƙawa ta window ya ga motar Jaheed ta fice daga gidan.

No 1 online shopping kenan inda zaku sami duk wani kaya da ku ke buƙata, tun daga kan kayan kicin, laceses, atamfofi, shaddoji kayan yara maza da mata ,da uwa uba magungunan supliments wadanda ba su da illa na manyan mata inda zaki fito ki yi das da ke ki zama abin sha'awa, ga kuma Arabian sabaya powder wacce baki taba cin karo da irin ta ba, ke dai maza shigo ki kwashi romon arziki a gidan mutunci da karamci a kai Miki kaya har inda ki ke babu fargaba.

Sheɗan ya shiga hasko masa su cikin yanayin da bai kamata ba, kenan ta zaɓe shi a kan shi,?

Sun koma su cigaba da abin da suke yi kenan? Wani irin tururi ya ji yana fitowa daga cikin zuciyarsa har ya na jin hucin zafin a cikin fatar jikinsa, bakinsa ya saki iskar na fita yana ta kuma sakin hucin da sauri sauri ga sanyin A.C ga na fanka amman gumi na ke tsattsatso masa kamar wanda a ka watsa ma ruwa. Bai san lokacin da ya dungule hannanunsa guda ɗaya ya daki bangon ɗakin  da shi ba.

  Ya ji radaɗin har a tsakar kansa daga. Har sai da ya yarfe hannu nasa saboda azaba. Cije baki ya yi kafin ya kalli hannun nasa ganin ya sale har ya fara jini kan kujera ya koma ya zauna ya na ƙokarin daidaita numfashinsa da ke fita da zafi sannan a kai a kai kamar wanda ya yi gudun tsere, yana nan a zaune nan ba abin da sheɗen bai saka masa ba har tunani ya yi daman raba musu jiki Mimi take yi shi da wannan tsohon saurayin nata? Ya kasa tuna waye Fatima a wajensa? Ya kasa tuna matsayinta a ransa ya kasa tuna shi ya karɓi ƴan matancinta, ya kasa yi mata kyakyawan sheda saboda kishinsa na banza da wofi ya saka zargi a cikin auransa.

  Duk da haka ya kasa samun natsuwa. Har waya ya ɗauka zai sake kiranta amman ya fasa ya kuma kasa fita ko'ina ya na gida ya kasa zaune ya kasa tsaye, tunaninsa bai hasaso masa me zai faru ba, a tunanin shi duk in da ta je za ta dawo, in tana kunya ba za ta bari wani ya san abin da ta aikata ba.

Yana gidan a zaune a saman kujera a cikin falon yana kallon ƙofar falon, motsi kaɗan zai ji zai ta shi ya leƙa ta window amman Har mangariba ba Mimi ba dalilinta sai ya fara tunanin ina ta bi shi suka tafi? Gidan Hajiya? An ya za ta je can kuwa?

  A lokacin idanuwansa sun rufe ya kasa sarrafa zuciyarsa har sai da ya ga an yi isha'i tara ta kusa na dare sannan  nadama ya fara shigarsa ya fara tambayar kansa da me na aikata kenan?

Cikin Rawam jiki ya ɗauki waya ya kirata amman sai ya samu wayarta ta na kashe, kansa ya dafe da ke sara masa a karon farko ya furta" Hasbunallahi wa'imal wakel."

Ya aikata kuskure babba. Zafin zuciya da kishi sun saka Mimi ta zaɓi wani namiji sama da shi, hankalinsa ya dawo jikinsa ya na tuna kalaman da ya je fa mata, Ya san Mimi mai tarbiyace duk abin da ya ke tuhumanta a kasan ranshi yasan ba za ta aikata ba amman sheɗan ne da bakar zuciyarsa suka kaisa suka baro sa.

Tunanin kiran Hajiya ya yi, amman kuma sai ya fasa saboda kunya me zai gaya mata in Har Mimi ta je ta faɗa mata mganganun da ya yi a kanta? Kansa ya dafe ya na faɗin"Aji me ya sa ka yi haka? Sai yau ya fara jin haushin kansa da haushin wannan zuciyar tasa, sannan ya fara tunanin kishinsa zai saka wata rana ya aikata wani abun da zai dawo yana kuka da idanuwanshi saboda nadama.  Ko abinci ya kasa ci, ruwa ma bai iya saka ma cikinsa ba, barci kuma sai dai ɓarawo amman kusan raba dare ya yi a falo idonsa biyu wayar Mimi kuma ya kira bai san adadi ba har ya gaji ya tura mata saƙo.

_Don Allah Mimi ki yi hakuri ki faɗa min in da kike sai na zo mu yi mgana. Ki tausayamin sharrin sheɗan ne_

  Tunaninsa Allah ya sa ba gidan Hajiya ta je ba. Sannan Fatansa ya sa ko kila gidan kawarta Rukayya ta je, amman in har ta je gidan Daddy ta faɗa masa, to shi fa ba shi da bakin kuma da zai iya kare kansa wannan karon.

*****

MIMI.

Bangaren Mimi kuwa tana zaune a bangaren mai zaman banza a motar Jaheed amman ban da kuka babu abin da take yi, kuka sosai mai Sauti fuskarta ta yi chaɓa chaɓa da hawaye har da majina Jaheed na bata hakuri amman kamar yana ma ƙara zuga ta ne.

"Mimi don Allah ki daina kuka, kin ga fa halin da kike ciki, ba ki da lafiya na ce miki mu koma ki ba shi hakuri mu yi masa bayanin abin da ya faru."

  Mimi ta dago fuskarta duk hawaye cikin Kuka ta ce"Ba ya bukatar wani bayani Jaheed da kunnen ka  ka ji ya ce ba zargi ya ke yi ba, tabbaci gare shi a kan ina cin mmanarsa tare da kai, abin da ya fi min baƙin ciki ace yau mijin da kake so kuma ka ke aure shi ne ba zai iya shedar ka ba. Yau ni Aji ke kira da lalattaciya ina lalacewa da wani namijin Alhalin nasan ina da aure wannan abun ya fi komai baƙan tamin rai."

  Tana gama faɗin haka sai ta ƙara rushewa da kuka Jaheed ya girgiza kansa cikin damuwa kafin ya ce" Gaskiya bai kyauta ba, bai kamata ya yi haka ba."

Daga haka sai ya yi shuru saboda shi ya ma rasa abun faɗamSuna tafe Mimi na cigaba da kuka Rukayya ta kira wayar Jaheed bai ɗauka ba saboda kukan Mimi sai ya maida wayar a silent.

Kuka take yi ta manta ma da in da take  sai dai kawai ta ga Jaheed na hon a bakin get ɗin gidan Hajiya sannan ta dawo cikin hayyacinta. Da sauri ta kalli Jaheed hankalinta a tashe lokaci ɗaya tana faɗin" A'a mu juya Jaheed ba zan je ma Hajiya cikin wannan yanayin ba."

"To ina za ki je?

Ta yi shuru kafin ta ce" Mu je gidan su, wajen mahaifiyarsa."

  Jaheed ya kalli Mimi kafin ya ce"Me ya sa sai can? Kai tsaye Mimi ta ce"Ba na so wani acikin dangina ya san abin da ya faru, kowani aure ya na da nashi ƙalubalen Jaheed. Gwara na je wajen mahaifiyarsa a kan na je ma Hajiya ina koke koke."

Sai ya jinjina kai alamun gamsuwa har Megadi ya leko ganin motar Jaheed ya buɗe get amman sai ya ga ya juya kawai ya mike bai shiga gidan ba cikin mamaki ya bi motar da kallo kafin ya koma ya rufe get ɗin bai lura ma da Mimi da ke gaban mota ba a tunaninsa ƙila wani uzirin ne ya sa bai shiga gidan ba.

  Suna ta fe Mimi na masa ƙwatance har ƙofar gidan Inna Meri, Jaheed ya bi gidan da kallo kafin ya ce"Nan ne gidan? 

Sai ta kaɗa masa kai ta na share hawayen fuskarta da mayafinta lokaci ɗaya tana faɗin" Eh nan ne Mahaifiyarsa ke zaune."

Sai suka yi shuru gabaɗaya. Jaheed ya mika mata jakarta da ledar mganinta kafin ya ce"Ki kula da kanki, kinsan dai ba ki da lafiya."

Ta buɗe baki za ta yi mgana da sauri ya tare ta da faɗin" Na sani ba zan gaya ma kowa ba. Ciki ko har da  Rukayya, ba na fatan na zama silar samun matsala ga auran ki, ki yi masa bayani in ma bai yarda ba akwai Rukayya ita za ta zama shedarmu."

Wani mirmishin takaici Mimi ta yi kafin ta ce"Kada ka damu ba abin da zai faru. Na gode kwarai ka gaida su Daddy."

Da ga haka ta buɗe mota ta fita. Ta ɗaga masa hannu shima ya ɗaga mata sannan ta juya tana tafe a hankali jiri ma take gani, mamakin ta wai tana ciki? Bayan ɓatan watan nan ba ta fahimci wani alamun tana da shigar ciki ba sai yau da zazzaɓi ya rufe ta.

  Gidan ya na buɗe sakayawa kawai a hankali ta tura kanta ta shiga  yamma ta yi tunda shidda saura ne, Inna Meri na tsakar gida tana kwashe shanyar zogalan da ta zo da ita daga can gida ɗanya shi ne take shanyawa tare yakuwa, ganin mangariba ta kusa yasa ta fito tana kwashewa. Tana duke ta na tsince na kasan da ya zube lokaci ɗaya tana sakawa cikin farantin gabanta,  ba ta ji sallamar Mimi na farko ba sai da ta ƙara yi sannan ta ji ta, da sauri kuma ta ɗago kanta tana kallon Mimi take tafiya dakyar kamar za ta faɗi, Cikin mamaki Inna Meri ta miƙe lokaci ɗaya tana faɗin" Binta?  ke ce da yamman nan?

Kalamanta sun tsaya sanda ta ga Mimi ta dafe kanta. Jakar hannunta ta sulale tare da ledan mganinta wani irin juwa ce ta kwashe ta za ta kai ƙasa cikin zafin nama Inna Meri ta tare ta lokaci ɗaya tana faɗin" Subhanallah Binta ba ki da lafiya ne?

  Ba mgana sai kawai Mimi ta saka mata kuka, Inna ta ruɗe ga shi ita kaɗai ce a gidan Walida ba ta dawo daga wajen koyon ɗinki ba. Sai ta rike Mimi ta taimaka mata zuwa cikin falo ta zaunar da ita a kan Kujera, amman sai ta koma ta kwanta Inna Meri ta yi mata zuru tana kallonta lokaci ɗaya da nazarinta ba ta raba ɗayan biyu Fitinannen yaron nan ne ya yi wata tsiyar, Sake fita ta yi ta je ta kwaso jakan da ledan mganin ta duba daman ai daga ganin Binta ba ta da lafiya duk ta wani ɗashe, Inna ba maganin ta gani ta fahimta ba ita fa uwace tun lokacin da ta dawo Mimin ta zo mata sannu da zuwa ta ga yadda ta yi wani fari ta ga alamun Bintar na da shigar ciki, kuma a tunaninta daman dukkansu da ga ita har Baban Inna ba su san dashi ba.

  Falon ta koma ta iske Mimi na rawan sanyi sai ta shiga ɗakin walida ta ijiye mata jakar da kedan ta ɗauko mata blanket bargo ta rufa mata sai faman jera mata sannu take yi, ta koma ta kashe fanka  falon sannan tunda mangriba ta kusa. Sai ta saki labulayen falon ta kuma rufe ƙofar falon da Window saboda ɗakin dai ya yi ɗumi, kitchen ta shiga ta kunna gas tunda ta iya sai ta ɗora ma Mimi ruwan zafi ta samu ta yi wanka ta gasa jikinta sai taci wani abu ta sha mgani ruwan na tafasa ta fito falon sai ta isken Mimin na barci sai ta kyaleta.

Har a ka kira mangariba tana barci Inna Meri kuma ba ta tashe ta ba. Ta shiga ciki ta ɗauro alwala ta zo nan falo ta shimfiɗa sallaya tana cikin sallar ne Walida ta shigo gidan Inna ma jin ta tana faɗin"Laa Anty Mimi' Sai kuma ta leƙa ta kafin ta ɗago tana kallon Inna, goshinta ta taɓa ta ji da zafi kaɗan sannan ta ga tana zufa.

"Inna Anty Mimi ba ta da lafiya ne?

  Innar na sallah ya sa ta san ba za ta samu amsarta ba. Sai ta kwashi hijabinta da jakarta zuwa cikin ɗakinta ta na shiga ta ji ana ta kiran waya a jakar Mimi ta gani yasan ta san wayarta ce ta buɗe kenan ta ɗauko wayar ta ga an saka Baby kafin ma ta yi wani abu wayar ta ɗauke da alamu ƙila ba chaji ne, ba ta yi tunanin saka mata chajin ba sai dai ta maida mata wayarta cikin jaka, ledan maganin ta ɗauka ta duba abun ya ba ta mamaki Yaya Mansoor ya yi tafiya ne? In ba haka ba me Anty mimi ke yi a gidan nan a dai dai wannan lokacin?

Ba ta da mai ba ta amsa ba ya sa ita ma ta sauke kayan hannunta ta faɗa tiolet ta yi alwala ta zo ta yi sallah tana cikin tahiyar karshe ta ji Inna na ƙwalamata kira shi ya sa tana sallamewa ta fice zuwa falo tana ce ma Inna ta na sallah ne lokacin da take kiranta.

  Inna Meri ta kalli Mimi da ta farka ta janyen bargo daga jikinta saboda zazzabin ya sauka zafi ma take ji, cikin tausayawa Inna ta ce" Sannu Binta ya jikin?

Mimi kamar mai ciwon baki ta amsa ma Inna da sauƙi, Walida ma ta karisa kusa da ita ta zauna lokaci ɗaya ta na faɗin"Anty Mimi Allah ya baki Lafiya.".

Ta amsa da Amin idanuwanta sun tasa abun ka ga farar fata duk fuskarta ta bayyana halin da take ciki.

Walida Inna Meri ta kallah kafin ta ce"ki je kicthen na saka mata ruwan zafi ki sake ki kai mata bayi ta samu ta yi wanka ko jikin nata zai saki."

Daman abin da Mimi take bukata kenan wanka, da sauri ko Walida ta mike ga aikin da Inna ta sakata. Sai falon ya yi shuru Inna sai ta maida hankalinta kan laziminta amman tana ganin Bintar na share ƙwalla, tausayinta ya kamata wai har yaushe ne Baban Inna zai bar rayuwar ƴar mutane ta zauna cikin salama ne? Ta san wlh tsiyar shi ce amman bari Bintar ta natsa ta ji abin d kuma ya sake aikatawa wannan karon.

  Bayan Walida ta kai mata ruwan zafi saboda jikinta ba karfi, ta mike Walida ta riketa hannun da a ka yi mata karin ruwa har ya kumbura da walida ta taɓa wajen sai da Mimi ta yi wash, cikin sauri walida ta saki hannu kafin ta ce"Sannu ƙarin ruwa a ka yi miki?

Mimi ta gyaɗa kanta kafin ta ce"Daga wajen aiki ne na fara ciwom sai Rukayya ta kaini asibiti can na yini aka sakamin ruwa da Allurai." Inna Meri da Walida suka haɗa baki wajen faɗin Allah ya ƙara lafiya.

  Cikin kayan Walida. Walidar ta zaɓo mata wata doguwar riga, da yake daman rigar ta mata yawa ta kuma san za ta yi ma Mimin,Ai ko ta ji daɗin gasa jikinta sosai sannan ta ɗauro alwala salla tun ta asuba rabon ta da yi, rigar ta saka ta yi mata sai dai tsawon ne ya yi mata kaɗan sai ta ce Walida ta bata zani ta ɗora saman rigar ta yi salla kuma Alhamudulillah a tsaye ta yi sallar tunda ta samu sauƙi tana idarwa Walida ta kawo mata Tea mai ƙauri da buredi ta sha, sai ta fara dawowa daidai, bayan tea ta  dafa mata Indomie da ƙwai taci ta yi kat sannan ta sha ruwa, ba ta da alwala ya sa ta koma Tiolet ta yi alwala ta zo ta yi sallar Isha'i ta sha mganinta sannan Walida ta gyara mata gado ta hau ta kwanta, Inna Meri ta zo ta dubata ganin har ta kwanta ya sa ta kyaleta ta huta zuwa da safe.

  Walida ce ta kasa hakuri ta koma falo tana faɗin" Inna wai anan Anty Mimi za ta kwana? Inna ta amsa mata da eh, cikin ƙarim mamaki ta ce"To ko Yaya Mansoor ya yi tafiya ne?

Inna ta kalleta kafin ta ce"Ban sani ba, ba na son tambaye tambaye mara amfani, ki je ki kwanta ki kula da ita tunda ba ta da lafiya." Ganin Inna ta haɗe rai ya sa Walida ta kama bakinta ta yi shuru, ta yi ma Inna sai da safe ta koma ɗakin ta shimfiɗa bargo a kasan cafet ta yi shirin kwanciya sannan ta kwanta ta ɗauki wayarta tana danne danne. Ba su farka ba sai asuba Mimi ta ji daɗin barcin nan ta kuma ta shi kamar ba ita ba. Bayan sun idar da sallah Walida ta fita gyaran gida tunda da wuri take fita, Mimi ba ta san wayarta ta mutu ba sai da ta ɗauko domin kiran Rukayya ta gaya mata ta cike mata takarda za ta ɗauki hutu ba ta da lafiya sai ta samu wayar a kashe, da chazar Walida ta saka chaji sannan ta koma ta zauna a wajen har ta ɗan farfaɗo ta kunna wayar ta na gama saituwa sannan saƙo ya shigo wayar daga Aji tana gani ko dubawa ba ta yi ba, tana shirin kiran Rukky sai ga kiran jaheed ta san yana ta neman lambarta bai samu ba.

  Ta ɗauka a sanyaye suka gaisa ya ce ya jikinta ta ce masa ta ji sauƙi. Kai tsaye ya ce"Ina fatan ba matsala? Kai tsaye itama ta ce"Da Sauki dai, za mu yi mgana daga baya." Da ga haka suka yi sallama bayan ya ce ta kira Rukky tana ta neman wayarta itama a kashe.

Suna gama waya Rukkyn ta kira nan take gaya mata Bibi ta haihu aiki a ka yi mata ta samu mace suma asibiti, Mimi ta yi mata Allah ya raya sannan ta ce in ta shiga ma'aikata ta rubuta mata takarda sai ta ce mata eh za ta je. Daman Manaja ya san ba ta jin daɗi amman za ta je ta yi rubutun ta ba da, ko alama Mimi ba ta nuna ma Rukayya wani abu ba itama ba ta sani ba tunda Jahedd ya rike alƙwari bai faɗa ma kowa ba .

  Tana gama abunda za ta yi da wayar ta sannan ta kashe wayar ta maida ta chaji, ta na shirin komawa ta kwanta Inna Meri ta shigo cikin ɗakin sanye da hijabin da ta yi salla. Mimi na ganin ta da sauri ta duka ta na gaisheta Inna Meri ta zauna gefen gado lokaci ɗaya tana faɗin" Tashi ki zauna Binta ke da ba ki da lafiya? Sannu ya karfin jikin na ki? Ta amsa mata da sauƙi kanta na ƙasa, Inna Meri ta yi mata fatan Allah ya kawo afuwa, shuru na wani lokaci sannan Inna Meri ta gyara zama lokaci ɗaya tana kiran sunan Mimin.

"Fatima.."

Mimi ta ɗago tana kallon Inna Meri bayan itama ta daidaita zaman ta a nan gefen gadon na Walida ta amsa mata cikin ƙanƙantar da kai.

"Kin ɗauke ni a matsayin uwa Ko Fatima? 

Mimi ta gyaɗa kanta sannan Inna Meri ta cigaba da faɗin"Na kuma ga haka, tunda ki ka zo wajena ba tare da kin tafi ga Hajiya ko Mahaifiyarki ba  na ji daɗi da kika mutumtani Binta, ki faɗamin abin da ya faru kika zo gidan nan cikin wani yanayi kuma har kika kwana ban ga megidan ki ya zo bin bayan ki ba? Me ya faru? Ki faɗa min kada ki ɓoyemin komai domin Allah Fatima."

  Inna Meri ta ƙarishe faɗa tana kallonta Mimi kuma sai ta ji idanuwanta sun cika kwallah, ta kasa mgana jikinta har ya fara rawa Da sauri Inna ta matsa kusa da ita ta na mai dafa kafaɗanta kafin ta ce"Kada ki damu ni uwace, mai jin damuwar ƴaƴanta ta kuma taya su addu'a ko kuma in tana da hanyar mangancewa ta yi musu mganin damuwarsu, ki sanar da ni abin da ke faruwa nayi miki alƙwarin yi ma duk abin da ya faru adalci in sha Allahu."

Mimi sai kawai ta fashe da kuka har da shessheƙa Inna kuma na faman lallashinta da kalamai ma su sanyaya zuciya lokaci ɗaya tana bubbuga kafaɗan ta da hannayenta.

  Sai da Mimi ta samu natsuwa sannan ta iya warware ma Inna Meri abin da ya faru, wannan karon ba za ta iya rufa masa asiri tun da har ya saka zargi a zaman auran su, ta karishe da faɗin" Inna abu ɗaya ya fi min zafi yadda Mansoor ya kasa shaidata ya ce tabbaci gare shi ina cin amanarsa da ɗan'uwana, ya saka zargi a cikin ransa kinga kenan ya na so ya ɓata auran mu, sannan da bakinsa ya ce na fitar masa daga gida na koma in da na fito daga yawon iskancin nawa." Ta faɗa ta na kuka da karfi saboda yadda in ta tuna abun ta ke jin kamar bakin ciki zai kasheta.

  Inna Meri ranta ya yi mummunan ɓaci ba ta san lokacin da ta ja wani dogon salati ba" Innalillahi wa'inna alaihirraju'un na shiga uku ni Meri, a she Baban Inna dabba ne jaki ne kuma ni ban sani ba? Haka ta faɗa saboda ranta ya ɓaci ta rasa ma wani suna za ta kira Baban Inna da shi.

Cikin harzuƙa ta cigaba da faɗin"Sakarai ne ashe mara tunani ya na abu kamar jahili wanda bai je makaranta ba? Da kansa zai lalata auran shi? da kansa zai kalle ki ya ce ya na zargin ki? Ashe shi jaki ne ban sani ba.? Inna Meri ta ƙarishe faɗa itama baƙin cikin duniya ya ishe ta.

Me ya sa Mansoor ba shi da hankali ne ba ya tunani in zai aikata abu? Shi ya sa ta sha faɗa masa in dan an ciza a hura saboda gudun nadama wata rana.

Kafaɗan Mimi ta dafa lokaci ɗaya tana faɗin" Ki yi hakuri don Allah Binta ki daina kuka, na kuma gode ma Allah da kika yi tunanin zuwa wajena, ni kuma zan ɗauki matakin da ya dace kuma sai ya raina kansa zan saita masa tunani tunda na lira shi ɗin dabba ne mara hankali ai ko Mu'azzamu da yake ƙaninsa wlh ba zai yi abin da ya yi ba. Shashasha kawai ki yi kwanciyarki kada ki sake ki ɗaga wayarsa balle ki faɗa masa kina nan barsa zai zo da kafarsa tunda yana zargin ki kenan ba amfanin zaman ku tare sai ya zo ya sake ki ya auri wacce zai riƙa saka ta a riga yana yawo."

  Dole Mimi ta yi shuru ganin Inna Meri ta fita ɗaukan zafi amman ba ta bar ɗakin ba sai da ta tattabar da Mimin ta daina kuka ta kuma share hawayenta sannan ta koma ɗakin ta  sai faɗa take yi ita kaɗai wannan karon sai ta ci ma Baban Inna mutumci tunda ba shi da tunani. Walida ta gama gyaran gida sannan ta yi musu abin karyawa itama ta karya sannan ta yi wanka ta ta fi wajen koyon ɗinkinta, Mimi kuma sai da ta yi wanka sannan ta karya ta sha mgani ta kwanta Inna kuma na zaune a falo tana jiran ta ga idon mara mutumcin.

******

*MANSOOR*

Barcin kirki ma bai samu ba. Shi ya sa har ya na makara sallar asuba sai dai a gida ya yi ta shi, ga yunwa yana ji amman ya kasa ma kansa wani ƙokari har kuma da wayewar garin yana ta kiran wayar Mimi a kashe shi ya sa karfe bakwai ya bar gidan zuwa Camp sun yi morning traning bayan sun gama Daga nan ko gida bai je ba ya tafi gidan hajiya. Sai dai daga yanayin tarban da kuma zolayan Hajiya ya san Mimi ba ta zo ba domin Har Hajiya sai da ta ce"Yau kai kaɗai ka zo kenan? Ina ga ka zo dai mu sansanta ne shi ya sa ka baro ta a gida."

Daga nan ya san Mimi ba ta zo ba sai kawai ya fake da ya zo gaida Hajiya ne  ya ijiye mata kuɗi bai daɗe ba ya bar gida.

  Yana fitowa daga gidan ya kira Mommy a waya itama dai suna gaisawa ya ji ta ce" Ya wajen Mimi? Fatan duk kuna lafiya? Daga nan ya tsuke bakin shi suka gaisa ya katse wayarsa shine har Dr. Sulaiman ya kira shima ɗin dai ba wani bayani alamun dai Mimi ba ta je can ba, sai kawai ya saka ma ransa tana gidan su Rukayya daman ya san gidan sai ya kaɗa kan mota sai gidan su Rukayya, ya iske ba ta a gida sai ƙanwarsu karama ita ke gaya masa Anty Bibi ce ta haihun Mama na wajenta a sibiti Anty Baby kuma ta dawo amman ta shirya ta tafi wajen aiki. Sai a lokacin ya tuna ya ga kiran Makama jiya da daddare bai ɗauka ba kuma bai bi baya ba, kenan haihuwar matarsa yake son gaya masa.

  Daga gidansu Ruƙayya ma'aikatansu na Karamchi Tv ya wuce, Rukky na can ma bangaren su Mimi ne suna mgana da Manaja, a ka ce tana da baƙo a waje ta yi mamakin ganin Aji,sai da gabanta ya faɗi ta ɗauka wani abun ne ya faru da ƙawar ta ta.

Cikin ruɗewa ta ƙarisa gabansa cikin ruɗewa take faɗin" Me ya samu Mimin? Ko dai jikin ne ya tashi, na shiga uku ni Ruƙayya"

Haka ta faɗa tana dafe ƙirjinta  Cikin mamaki Aji ya kalleta kafin ya ce"Ban gane ba. Daman ba ta da lafiya ne?

"Ba ka sani ba?

Itama Rukky ta maida masa martanin tambayansa cikin mamaki.

  Sai ya ji kunya ta kamashi cikin wani yanayi yacce"Rukayya me ya faru? Don Allah ki gaya min ina Mimin ta je jiya?

Rukayya cikin mamaki ta ce"Jiya ta zo wajen aiki ba ta da lafiya na kira wayarka baka ɗauka ban Sai na kira Jaheed ya zo ya kaimu asibiti a ka yi mata allurai da karin ruwa bayan an sallamo ta, za mu kai ta gida na samu waya cewa Bibi na asibiti. Sai na bar Jaheed ya kai ta gida ni kuma na wuce asibiti, ban gane duk ba ka san abin da ya faru ba?

Yana kallon Rukayya cikin wani yanayi ya ce" Ina Fatiman take yanzu?

Rukky fa ta fara tunanin akwai wani abu cikin karin mamaki ta ce" Ah ikon Allah kai zan tambaya ba tana gidanka ba l? Mun yi waya da ita da safen nan har ta ce min na zo cike mata takarda, za ta zauna a gida na kwana biyu sai ta ƙara warwarewa."

Aji ya yi shuru kawai kamar ruwa ya ci sa, innalillahi kawai ya ke maimaita a cikin ransa. Me ya aikata? wani irin shirme ya tafka? Me ya yi ma kansa ne?

Kawai sai ya juya zai shiga mota da sauri Rukayya ta ce"Mimin ba ta kwana a gida ba ne?Sai kawai ya kaɗa kai kafin yace" Kada ki damu ba matsala."

Daga haka ya koma mota ya kunna ya bar haraban ma'aikatan.

  Rukayya mamaki ya kamata sai kawai ta ɗaga waya ta kira Jaheed tana gaya masa abin da ya faru da kuma tambayan ko wani abu ya faru ne jiya? Bai gaya mata sai kawai ya ce"Ban sani ba, a waje na sauketa jiya nan." Da sauri Rukky tace"An ya? Ina zargin da wani abu. Mimi ba ta kwana a gida ba, Bari na sake kiranta."

Da sauri ya ce" A'a Ruƙayya kyaleta. Shi aure daman ya gaji haka tunda ba ta faɗa miki ba to ba ta son ki sani ne, ki yi musu addu'an Allah ya daidaita su kawai."

Shi ya hana Rukky sake kiran Mimi amman abun ya dameta tana tunanin me ne ya faru haka,? Jaheed kuma bai ba ta damar da za ta gane ya san wani abu ba, yana  ma faɗa mata Jirgin karfe uku zai bi zuwa lagos su haɗu a asibitin da a ka yi ma ƙanwarta aiki su yi sallama.

  Shi kuma Aji daga ma'aikan su Mimi bulayi ya fara yi a gari duk in da ya yi tunanin Mimi na can ba ta je ba, to ta na ina? Ko dai tana gidan Bintu ne? Ya kira wayar Bintu ta ɗauka suka gaisa sai ya ji hayaniya sai yake tambayanta ta na ina ne? Sai ta ce masa tana  gidan su Bashir Hajiyarsa ba lafiya tunda ya ji haka ya san ba ta je bam Bayan Bintu har su Yaya Amina ya kira nan ma shuru suna ta tunanin yau Aji na jin zumunci duk ya kira su sun gaisa bai taɓa kawo tunanin tana wajen Inna ba  ganin ba shi da mafita ne ya sa ya yanke shawaran zuwa gaban Inna ya faɗi ya gaya mata duk abin da ya aikata ta taimake shi kada ya rasa Mimi in ya rasa ta ya shiga uku.

Yana tafe a Mota kamar mara lafiya duk ya faɗa saboda bai ci komai ba tun jiya da rana.

  A kofar gida ya bar motar, ya shiga gidan shima yana layi kamar zai faɗi, a tsakar gida ya ga Inna ta na shanya zogalanta ya yi sallama ta amsa masa a ciki ko kallonsa ba ta yi ba, tun bayan kallo ɗayan da ta yi masa bayan ya shigo ba ta kara ba.

"Ina kwana Inna.."

  Haka ya faɗa yana kokarin zama kan damdalin ƙofar ɗakin,  kamar ba ta jisa ba haka ta yi masa banza sai ya ƙara gaisheta sai ya ga kamar ma ba ta san yana wajen ba  Da ace ba ta amsa sallar masa ba sai ya ce ba ta san da zuwan sa ba, amman ta amsa kuma ta kallesa, tabbas wani abu na faruwa, Kafin ma ya samu bakin ƙara mgana ya ga Inna Meri ta wuce su zuwa cikin falon ta barsa nan kamar ma ba ta  gansa ba, baki sake ya bi ta da kallo kafin a ranshi ya ce" Me kuma na yi?

Ko dai Mimin nan ta zo?  tuna haka ya sa dai gabansa ya faɗi da sauri ya tashi ya bi Inna cikin falon lokaci ɗaya yana faɗin" Inna wai baki..."

  Sauran mganar ta sa ta maƙale ne a fatar bakinsa, ganin Mimi zaune a saman kujeran falon inna, sun kuma haɗa ido ta ganshi ya ganta, kafin ma ya samu zarafin mgana Inna Meri da ta fito daga kitchen ta kalleta lokaci ɗaya tana faɗin" Binta shiga ciki."

Ba musu Mimi ta mike tana tafiya a sannu sannu ta shige ɗakin Walida ta rufo kofa.

Amman an ce tsakanin miji da mata sai Allah sai ta tsaya jikin kofar kawai har ga Allah ta ji tausayinsa ganin rana ɗaya duk ya faɗa, jikinta a sanyaye ta karisa gefen gado ta zauna ta yi tagumi.

Inna Meri kuma Mimi na shiga ciki ta koma saman kujera ta zauna har t na jawo Radionta tana kunnawa kamar ma ba ta san da wanzuwarsa a falon ba.

  Ƙafafunsa suka yi sanyin da suka kasa ɗaukansa ba shi da mafita  Inna ba za ta saurareshi ba. Gwara ya bi ta hanyar Mimin kila ya samu ragowa tunda ta na son sh. Salau salau haka ya wuce zai nufi hanyar ɗakin da Mimi ta shiga. Cikin mamakin rashin kunyar sa Inna ta bi sa da kallo,gani ta yi zai shiga tana zaune bai ji kunya ba.

Sai kawai ta juya tana faɗin" Kai.."

Haka ta faɗa sai ya juyo yana kallon Inna cikin rashin madafa

  Inna ta nuna masa hannu kafin ta ce" Ina kuma za ka je?

Haka ta faɗa tana hararanshi kansa a ƙasa ya ce" Zan zan je wajen Mimi ne Inna."

Wani sakaran kallo Inna ta yi masa kafin ta ce"To mara kunya, sai yanzu ka san da ita ? Ba cewa ka yi ta bar maka gidanka tun da tana cin amanar ka ba  miye za ka zo kana wani sanyin jiki? Fita ka ba ni waje kafin na tashi na yi maka dukan mahaukaciya wlh."

Ido ya zaro ya na kallon Inna, wai ta yi masa dukan nahaukaciya. Ganin yadda ranta ya baci yasa jiki ba kwari ya yi kamar zai bar falon sai kuma ya dawo ya duka a gabanta muryansa na rawa ya ce"Don Allah Inma ki yi hakuri wlh sharrin sheɗan ne."

Banza Inna ta yi masa har tana ƙara volume ɗin radion ta, tana jin sa yana ta ban hakuri yana ta kuma faɗin sharrin sheɗan ne.

  Haushi ya kamata kamar ta watsa masa mari, ba ta san lokacin da ta kashe radion hannunta ba a fusace ta ce"Rufe min baki, in ƙara jin kace sharrin sheɗan ne ka ga ni in ban watsa maka marin ɓarin makauniya ba." Haka ta faɗa ta na hararanshi. Kallon Inna ya yi cikin mamaki kafin ya ce"Inna kin ce za ki dakeni yanzu kuma kin ce za ki mareni? Baban inna ne fa?

Inna ta ce"Eh  Mansoor ba ɗan ibrahim na gane ka, ka wuce dukan ne? Ka ƙara cewa sharrin sheɗan ne ka gani in ba wanke fuskar ka da mari ba."

Sai Aji ya yi gum kansa na ƙasa. Domin ya san in kuma ya sske ya sake mgama tabbas Inna za ta iya wanke sa da mari.

"Ki yi hakuri inna, na tuba.."

  Haka ya ke ta faɗa, Inna sai da ta ga dama  sannan ta kalleshi kafin ta ce"Sheɗan din ne ya sake ka da sauri haka? Ƙaryan banza Ka raina ma kanka wayau, waye sheɗan din in ba kai ba, in ba sheɗan ba waye zai aikata abin da ka aikata, kana zargin matar auran ka Mansoor? Kai kam wani irin jaki ne?

Baki ya buɗe yana maimaita kalmar jaki a ransa a she a fili ne a fusace Inna Meri ta ce"Eh mana jaki mana, wani mutum ne mai tunani zai aikata abin da ka aikata? Ka kore ta ba ka tsaya ka ji bayanin ta ba. Yanzu da ta je wajen iyayenta ta sanar da su fa? Wallahi da sun daina ganin ka da daraja, sai ta yi wayon zuwa wajena ni kuma wlh zan bi mata kadin abib da ka yi mata ne. Tun da har kana zarginta ya tabbata auran ku ba zai zauna lafiya ba gwara ka sake ta na maida ta hannun Iyayenta ka fin ka aikata abin da za ka hanani shiga mutane."

  Haka ta faɗa tana kallonsa cikin ɓacin rai. Cikin zaro ido ya ce"Saki kuma Inna?

"Eh haka na ce"

Ta faɗa tana haɗe rai. Sai kawai ya yi zaman dirshan gaban Inna lokaci ɗaya yana faɗIn" Ki yi min rai Inna don girman Allah ki yi hakuri."

"Rai ai na Ubangiji ne, ba ka yi tunanin haka za ta faru ba ka aikata abin da ka aikata?

Da sauri ya ce"Inna kishi ne, kinsan ina da kishi, kuma ina takiran wayarta ba ta ɗauka ba sannan na ga sun dawo tare ya na riƙe da ita, kuma Inna tsohon saurayinta ne fa me kike tunani?

Inna tac e"Ba komai sai alheri, zuciyarka ce ba ta da kyau kishi halas ne ga matar ka amman naka ya yi yawa ya zama na jahilci da daƙikanci tunda kake zargin matarka da cin Amanarka? Kai ba ka da lura ne? Ina tunaninka yake? Na sha gaya maka in ka ciza ka hura Mansoor, in rai ya ɓaci hankali ke nemosa. Hadisi ne fa Annabi(SAW) yace ma wani sahabinsa Kada ya yi fushi har sau uku sannan a matsayin ka na musulmi mumini in ranka ya baci sai ka lallashi zuciyarka ka yi hakuri ka jira in ka huce sai ka yanke hukunci amman yanke hukunci cikin fushin shi ke haifar da dana sani Mansoor."

  Duk abin sa Inna ta faɗa gaskiya ne, Kai tsaye ya ce"Inna sheɗan ne, amman wallahi gar ga Allah ba na zargin Mimi ki yi hakuri."

A kufule Inna ta ce"In sheɗan ne me ya sa ba za ka nemi tsari da shi ba? In ka ji zuciyarka na zafi ka kira sunan Allah mana  ka nemi tsari daga sharrin sheɗan din mana ka gani in abubuwa ba su yi maka sauki ba."

Shi dai sai hakuri ya ke ba ta amman Inna ta fusata ta ce tunda yana zarginta shike nan ya ba ta takardan sakin Binta ta fahimci bai san darajan mace ba.

Daga karshe ma banza da shi ta yi yana mgana shi kaɗai, ta shi ma ta yi ta shigewarta ɗaki, sai kuma ta dawo falon kada barinta falon ya sa ya shiga wajen Binta so take yi sai ya gane kuranshi wanda nan gaba ba zai ƙara gigin aikata haka ba..

Yana zaune in da ta barshi sai ta shige Kitchen ta barsa gajiya ya yi da zaman ya ɗauko wayarsa ya kira Mu'azzam kamar an saka masa batir ya shiga gaya masa duk abin da ya faru.

Mu'azzam ya saka salati ya saukewa kafin ya ce"Haba Yaya Mansoor me ya sa ka yi haka?  Gaskiya ba ka kyauta ba."

Shi dai Mansoor faɗi ya ke yi Mu'azzam ya taimaka masa ya kira Inna ya ba ta hakuri sai ya ce bari ya kirata.

  Inna na kitchen Mu'azzam nata kiran wayan ta anan falo Manaoor ne ya ɗauka ya kai mata tunda ta ga Mansoor ta san kan zencen, bayan ta ɗaga kiran sun gaisa tunda ya fara rage murya ta sakatar da shi da cewa"Ka fita daga mganar nan Mu'azzamu ai tunda shi Yayan naka Babban kwabo ne ka fi shi sanin darajan mace shike nan ya sake ta sai ya zauna shi kaɗai tunda yana da kishi baya son a ga matarsa amman shi zai fita ya na kallon  matan wasu, in dai saboda shi ka kirani ni ina aiki ne."

Daga haka ta kashe wayar, Mansoor tsaye a Kitchen kamar ya kurma ihu, Inna Meri tuwo ta ɗora abunta ga shi yunwa yake ji anman ya kasa mgana jiki ba kwari ya fita falo ya sake kiran Mu'azzam kawai sai ya ce masa"kawai ka zauna kada ka tafi sai ta baka matarka."

Shawaran Mu'azzam ya bi ya yi zamansa a falo ga shi ba halin ya shiga ɗakin Mimi Inna Meri na kai da kawo, yana zaune ya fara barci sai da Inna ta zo ta tashe shi ta ce bai ji ana sallah ba ne sannan yafita masallaci ya yi sallah ya sake dawowa.

Allah ya bashi sa'a Inna na ɗakinta sai ya yi wuf ya shige ɗakin Walida har da rufo kofa Mimi na kan darduma ta idar da sallah itama duk ta faɗa ga laulayi.

Ba ta san ma ya shigo ba ta na can tana tunanisa. Sama sama ta ji faɗan Inna ta ɗauka ma ya tafi ne. Sai ji ta yi kawai ya duka ya rumgumeta ta baya ƙamƙam cikin wani yanayi kamar zai yi kuka.

" kiyi hakuri Mimi don Allah, wlh na tuba ba zan ƙara ba."

Haka ya ke ta faɗa ya riketa gam. Ta fara kokarin kwace kanta amman kuma yaƙi ba ta damar haka,  wata zuciyar ta ce ya ce tabbaci gare shi Mimi kada soyayyarsa ta rufe miki ido, kawai sai ta saka ƙarfi ta tureshi da sauri ta mike tana kallonsa kafin ta ce"Ka manta ne, ni ce wacce kake zargin ina cin amanarka! Ko da yake kace tabbaci gare ka ba zargi ba ne."

Kawai sai ta saka masa kuka . Da sauri ya miƙe yana koƙarin nufarta da sauri ta ja baya tana faɗin"Wlh ka da ta ƙara taɓani, ai jikina najasa ne tunda ina tarayya da wani bayan kai."

Shi kokarinsa ya riketa kada Inna ta ji ta, ita kuma Kuka take yi yavsa ba ta san inda ta kai kanta ba sai ji ta yi ta buge kafarta da gefen gado azaba ya isheta sai da ta yi yar ƙara. Ta yi kasa tana rike kafarta shi kuma ya nufeta yana faɗin" Mu gani me ya same ki? Ƙwace kafarta ta yi, ta matsa baya tana kuka.

  Kofar ɗakin suka ji ana bugawa, da kuma Kiran sunan Mansoor da inna take yi lokaci ɗaya ta na Faɗin" Baban inna ka zo ka buɗe nin kofar nan ko na saɓa maka."

Ba shi da mafita illah zuwa ya buɗe kofar ya na buɗewa Inna Meri ta shigo da muciya a hannunta daman ta ɗauko ne za ta yi talge ta ji Kukan Binta, ba ta yi wata wata ba ta maka masa muciyan a gadon baya ya duke yana faɗin"Inna.."

Ƙoƙarin ƙara maka masa take yi sai Mimi ta riƙe muciyan lokaci ɗaya tana faɗin"Don Allah inna, kada ki yi masa lahani."

Sai Jikin Inna ya yi sanyi ta sauke muciyan tana hararan Mansoor da ya sadda kai kamar mutumin kwarai.

"Fita ka ba ni waje, kaji kunya ita tana tausayinka amman kai ba ka tausayin ta, Yaron ciki gareta ita da ke bukatar kulawa amman kai kake saka ta a damuwa."

  Sai ya kalli inna cikin mamaki sannan ya kalli Mimi da kanta ke kasa kunya ya kamata ya a ka yi Inna ta san tana da ciki?

"Inna yaron ciki? Wai mimi ke da ciki?

Muciyan ta ɗaga za ta kara buga masa ya sa ya fice da gudu da rakashi har falo tana faɗin" Zan maka rubiti da abin hannuna In baka fita daga idona ba. Takardanta za ka kawomin ka ji ma na gaya maka."

Kawai sai ta ga yana mirmishi kafin ya ce"Inna ba kyau sakin aure da ciki, ki yi hakuri kawai ki ba ni matata mu koma gida mu daidai ta."

Sai Inna Meri ta kasa mgana. Wani kallo ta yi masa sannan ta shige kitchen ta barsa nan farinciki ya cika sa, shima zai haihu Allah sarki rayuwa. Wata zuciyar ta ce da sanadinka cikin ya zube fa? A fili ya furta" da ba zan yafe ma kaina ba."

  Mansoor ya ki tafiya ko'ina Inna kawai ya ke ma magiya har ta gama tuwonta kuma ba ta saka masa ba, ya ce rabon sa da abinci tun jiya Inna Meri ta ce ina ruwanta ai tunda bai san baiwar da Allah ya yi masa yanzu ya fara zama da yunwa kiri kiri Inna Meri tahana shi, ruwa kawai ta bar shi ya sha sai faɗa take yi tana fadin ya fita ya bar mata gida in kuma yana takaman gidan shi ne sai su su fita su bar masa gidan.

Yana jin haka ya mike ya dau key ɗin motarsa ya fice yana faɗin" Inna gidan nan fa naki ne, me ya sa za ki ce haka?.

Inna ta ce"To ba zan ce ba, ka zo ka min zaune kamar wani ɗan kaciya"

  Ai da gudu ya bar gidan kafin Inna ta saka a yi masa a tare, gida ya koma ya yi wanka ya sauya kaya sai ya kira Mu'azzam yana faɗa masa yadda suka ƙare da Inna. Mu'azzam ya ce"Ga shawara ka je ka samu Baba na san shi ne kaɗai zai sauko da fushin Inna."

Sai a lokacin Aji ya tuna da Baba ai nan da nan ya kirasa a waya sai ya ce baya gida zuwa anjuma in ya dawo Mansoor ɗin ya zo ya same shi. Shi ya sa bai sake fita ba. Dakyar ya iya dafa ruwan zafi ya sha tea Rana ɗaya kawai ya fara raina kansa, amman da ya tuna Mimi na da ciki sai ya ji kamar an saka sa a cikin Aljannah.

Ya samu Bab da su Baba Sani suna mgana.  Bayan sun gaisa sai suka yi musu sallama suka shiga gida, tunda yanzu sun gane karatun sun rage roƙo sun fahimci ko ba su roƙa ba Meri ta riga ta yi tarbiyan Ƴaƴan ta da alheri gabaɗayan su.

Baba Ɗanjuma ya so su shiga ciki amman Mansoor ya ce su dai tsaya daga wajen zai fi.

"Me ke faruwa ne Baban Inna? Na gan ka kamar a gaggauce ne?

  Mansoor ya yi shuru kansa a ƙasa. Da kunya ya fadi abin da ya aikata amman kuma ba shi da wata mafita  dole ya buɗe baki ya warware ma Baba Danjuma duk abin da ke faruwa har zuwan shi gidan Inna da matsayar ta ya ƙarishe faɗa cikin bayyana nadamarsa lokaci ɗaya yana faɗin" Wlh Baba sharrin sheɗan ne ban san abin da ya shiga kaina ba ne a lokacin, na tuba na kuma gane kuskurena in sha Allahu ba zan kara ba, ka shigemin gaba mu je ka ba ma Inna baki ta taimaka ta ba ni matata Baba."

Baba Ɗanjuma ya kalli Mansoor cikin wani yanayi kafin ya ce" Innalillahi wa'inna Ilaihirraju'un haba Mansoor haba. Sau nawa na sha faɗa maka ka riƙa tausasa zuciyarka sannan ka daina yanke hukunci cikin fushi, itama mahaifiyar taka ko da yaushe nasihan ta kenan ka rika haƙuri sannan ka san yadda za ka yi ka sarrafa fushinka saboda gudun faruwan abin da ke faruwa yanzu.

"Ka yi hakuri Baba, na yi nadama kuma in sha Allahu zan iya bakin ƙoƙarina wajen sarrafa fushina in sha Allahu."

Mansoor ya faɗa kamar zai yi kuka har ya na marairaicewa.

  "Amman ka san wannan abin da  ka aikata ba mai kyau ba ne Ko? Sannan kana sane da cewa zargi na daga cikin abin da ke ɓata aure ko?

Baba Ɗanjuma ya faɗa yana kallon Mansoor ɗin wanda ya sadda kai ƙasa kamar bashi ya aikata ba, ya yi nadama shima ba laifin sa ba ne laifin soyayyar Mimi ne da ya yi masa yawa shi ya sa yake kishinta kishi mai zafi amman yanzu ya fahimci komai sai ka bi shi a sannu ya sani zai fara sarrafa fushinsa amman ba zai iya daina kishin matarsa ba har abada.

Ajiyar zuciya ya sauke kafin ya ce" Na sani Baba, in sha Allahu hakan ba zai ƙara faruwa ba."

  Sai Baba ya kaɗa kai kafin ya ce"To bari na shiga ciki na sanar da Magajiya sai mu je tare na yi mata mgana."

Tare suka shiga cikin gida, Mansoor ya ce bari ya gaida magajiya, suna shiga suna ma tsakar gida ne ita da Mariya suka shigo ya rankwafa ya gaida Magajiya da irin salon gaisuwarsa ta amsa cikin sakewa kamar yadda ta saba yanzu ta daina ɗaure musu fuska, ko da ma da sauran wani abu a cikin ranta ta boye ma zuciyarta

Mariya na gefe ta gaishe shi ya amsa lokaci ɗaya ya na faɗin"Ke kina nan?  yaushe rabon da na ganki?

Kanta na ƙasa ta ce"Kwanaki mun je gidanka ba ka nan Anty Mimi kawai muka samu a gida."

Sai ya jinjina kai Magajiya ta ce" Ranar lahadi tunda tana gida sai ku je ke da Walida ku gaishe su."

Sai ta amsa dai dai lokacin da Saddiqu ya shigo gidan fakan fakan kamar mahaukaci, daman ya samu labarin yanzu sai yawon gari can lagos ɗin dama yar buga buga ce kuma jari ya suɓuce. Har da Auwalu sun yi mganar ya ce ya zo ya fara harkan gini ya ce ba zai iya ba ya koma sai zaman shagon wani abokinsa. Dole Maeeshan ta nemi aikin koyarwa tana zuwa domin ta rufa ma kanta asiri.

  Ko Magajiya bai gaisar ba. Sai ita ce ta ga zai wuce zuwa bangaren matarsa ya sa ta ce" Kai Saddiqu ba ka ga Yayan ka ba ne?

Sai ya juyo ya na kallonta ya na kuma kallon Mansoor tunda akwai wuta haske ya gauraye tsakar gidan. Sai ya kasa mgana Yana mamakin yadda Magajiya ta koma ruwan sanyi shi fa jin su kawai yake yi, ba bu wani abin da mutum zai yi maka wanda Allah bai maka ba. ƙaramin tsaki kawai ya ja ya yi wucewarsa mirmishin gefen baki Mansoor ya yi domin wanda bai daraja uwarsa ba har yaushe kake tunanin kai zai iya daraja ta ka mahaifiyar? Magajiya kunyar duniya ya kamata saboda abin da Saddiqu ya yi mata.

  Dai dai lokacin da Baba ya fito cikin shirinsa yau kwanan Magajiya ne sai gobe ne  yake gidan Inna shi ya sa yana fitowa ya kalli Magajiya lokaci ɗaya yana faɗin" Magajiya Mansor zai ɗauke ni zuwa gidan Meri zan dawo zuwa anjuma in sha Allahu.".

Sai Magajiya ta kallesa a sanyaye kafin ta ce"Ina fatan dai ba wata matsala? 

Da Sauri yace"Lafiya lau, wata yar matsala ce amman kada ki damu."

Ganin bai faɗa mata ba ya sa ta kaɗa kai kafin tace to Allah ya sa a dawo lafiya.

Mansoor ya yi mata sallama suka fita tare da Baban ta bi su da kallo tana girgiza kanta, Ko ta ƙi ko ta so Ƴayan Meri da agolan da ta raina su ne su, yaran nata kuma da ta nuna sun fi kowa ga shi nan su ne rayuwarsu ke wulaƙanta gwara gwara ma Auwalu da shi yanzu ya zama Enginer ba ya gini sai dai karɓan kwangilan gini kuma ba laifi yana samu sannan ya na yi mata tunda ba halinsu ɗaya da Saddiqu ba, Jummai sai dai ta zo ta ƙarbe na ta, har gwara ma Zuwaira to yanzu haka shi kan shi Saddiqun kusan ci da shi na wajen su ne tunda ba shi da komai yanzu sai bakin rai.

Mariya kuma ba domin su ba da tuni itama rayuwarta ba ta inganta ba, tana da tabbacin da bikin ta in ya zo su ne za su yi komai da abunda uwa za ta yi da abin da ubq zai yi ta na da tabbacin suna yi domin Allah ne ba domin komai ba  in da ace suna yi domin ganin ido ne da tuni sun daina tun baya da take nuna hassadatan a fili, yanzu kan ta saduda tunda ta ga jama'a ma suna gudunta har su Gaje yanzu sai su yi wata ba su leƙo ta ba, ko wani abu ya faru a anguwa sai dai in ta biya musu su ce sun shiga jaje ko Allah ya kyauta, amman ba sa nemanta Ta dai fahimci duniyar ce gabaɗaya ta sauya gwara ka aikata alheri yanzu in da mutuwa ta yi fa? Haka mutanen da ta zauna da su za su yi mata?  ta kuma fahimci lalle ka zauna da mutane lafiya shima wani abu ne, Sannan ka aikata alheri tun kana duniya za ka ga amfanin haka, ga shi Meri ta bar mata gidan amman  kamar ta tafi da duk wani albarkan gidan  gabaɗaya.

******

Tunda Inna Meri ta ga Baba Ɗanjuma da Mansoor ta san ƙaranta ya kai. Shi ya sa tunda suka shigo ta haɗe rai, ta ga fa zuwan su suna zaune a falo suna jiranta Baba Ɗanjuma ke saman kujera Mansoor kuma yana zaune a ƙasa. Walida ce ta kawo musu ruwa Aji sai faman waige waige yake yi ko zai ga Mimi amman ba ta fito ba.

Inna Meri ko kamar da gayya ta shiga aikace aikacenta wai wanke wanke da daddare saboda dai kada ta sauraresu.

Mansoor yunwa ya ke ji bai ci wani abun kirki ba, sai ya tambayi Walida abin da suka dafa kai tsaye ta ce"Tuwo Inna ta yi da rana na zubo maka ne?

Sai ta amsa mata da eh, ai kam tana zuwa Kitchen ɗin Inna ta ga za ta zuba abinci ta tambayeta wa zai ci? Ta ce yayanmu ne.

Kai tsaye Inna Meri ta ce"ba zai ci tuwon ba, rufemin kular nan"

Cikin mamaki Walida ta ce"Saboda mene Inna? Inna ta mata wani kallo kafin ta ce"Sai na ji shaƙa sannan."

Walida na jin haka ta yi sum sum ta fita daga Kitchen ta koma ta gaya ma Mansoor abin da Inna ta ce sai ya yi mirmishi kawai ba tare da ya yi mgana ba Baba Ɗanjuma ya ce" Me ya sa Meri take hakane? Ban san ta da wannan fushin ba."

Kawai sai ya miƙe yana faɗin bari ya je ya sameta a cikin madafin.

  Yana ta shi, Mansoor ya kalli Walida yana faɗin" Ina Antyn ki?

Sai da ta kalli ɗakin sannan ta ce"Tana ciki, kila ta kwanta ne"

Kai ya jinjina mata sai kawai ta wuce ta shiga ɗakin nata, ta iske Mimi kwance amman ba barci take yi ba, ta na shiga ta yi saurin miƙewa zaune lokaci ɗaya tana faɗin" Aji ne ya zo?

Sai Walida ta ce"Eh shi da Baba, wai me ya yi ma Inna ne? Abinci ma fa hana shi ta yi.".

Mimi ta zaro ido kafin ta ce"Kai.!

Walida ta zauna gefenta tana faɗin" Wlh Allah, kuma fa ta ga har da Baba amman ta na kitchen tana wanke wanke."

Sai Mimi ta yi shuru ba ta yi mgana ba, to ita me za ta ce?  duk da ya yi mata ba dai dai ba amman bai kamata Inna ta hora sa da rashin abinci ba, gabaɗaya tausayin shi ta ke ji, Kamar ta ta shi ta je ta roki Inna kuma tana da tabbacin bai ci wani abinci ba tun jiya nan, amman ba za ta iya ba sai Inna ta ga kamar ta yi rashin kunya kuma duk abin da take yi ta na yi ne saboda ta ƙwatan mata ƴancinta. Suna ciki suna jin tashin maganar Baba da Innar a talon,  kenan Baba ya samu nasaran Fito da Inna Meri daga cikin kitchen.

  Inna Meri na saman kujera Baba Ɗanjuma na gefenta Mansoor na gefen Baban kansa a ƙasa. Shi kuma Baba Ɗanjuma sai faman kallashi inna yaoe yi da kalaman ban hakuri faɗi yake yi" Haba maryamu ban san ki da dogon fushi ba, ina miki shedar ke macece mai afuwa, tunda har ya san ya yi laifin kuma ya ce ya yi nadama ya ba da hakuri to me zai hana ba za ki yi hakuri ki ba shi matarsa su koma gida su daidaita ba?.

Inna Meri ta yi shuru kafin ta muskuta lokaci ɗaya tana faɗin" Ya gaya maka zargin matarsa yake yi? Ya sanar da kai shi da kansa ya ce ta fitar masa a gida, shi isheshe mai gida ba."

  Ta faɗa tana hararanshi lokaci ɗaya tana cigaba da faɗin" Ya yi sum sum da kai kamar mutumin ƙwarai. Ahalin ya iya aikata tsiya kala kala, ace a shekaran Baban Inna talatin da ɗoriya bai san ciwon kansa ba? Ƙanin sa Mu'azzamu wlh ban taɓa jin kansu shi da matarsa ba. Amman shi kamar wani ƙaramin yaro daga wannan sai wannan., ni kuma na gaji da wata rana ya yi abin da za mu kasa shiga mutane gwara ya sauwaƙe mata cikin girma da arziƙi na maida ma Hajiyar jikarta na ba ta hakuri."

Inna Meri ta gama faɗa tana ƙara haɗe rai shi dai Mansoor sai faman ba da hakuri ya ke yi,  Baba Ɗanjuma ma haka.

"Duk ya faɗa min wlh, na kuma yi masa faɗa tunda dai ya yi nadama ki duba girman Allah ki yi hakuri Maryama.."

  Baba ya kirata da mafi soyuwan sunan da ya ke kiranta da shi  wani lokacin, ta ɗago ta kalle shi daga shi har ɗan na shi sun maraiiraice sai ta ji wani abu a ƙasan ranta, Da sauri ta kauda kai tana faɗin"Shi mai uba ko? Ya je ya ɗauko ka, kun yi min taron dangi saboda ni kunga nawa uban ya mutu ko? Da Sauri Baba ya ce"Ko ɗaya, ke yanzu kin fi wata mai uban, Allah ya ba ki ƴaya sanyin Idanuwanki waɗanda suka lulluɓeki da alheri sannan kina da ni, ina da tabbacin kin gama samun komai a nan duniya sai fatan cikawa da Imani kawai Maryama

Inna Meri kauda kanta ta yi tana share ƙwallah kafin ta ce"Shike nan amman ya sani wannan ne na farko kuma na ƙarshe wallah tallahi in ya sake aikata wani kuskuren sai ya rasa Binta."

Da sauri Mansoor ya ce"Ba zan ƙara ba Inna, ki yarda da ni."

Kallonsa ta yi kafin ta ce"In ka ji irin haka ya shige ka, ka kira sunan Allah domin ka samu natsuwa ina ƙara yi maka nasihan cewa ka koyi sarrafa wannan zuciyar taka saboda watan wata rana za ta kai ka ga aikata abin da ko kaso ka gyara ba zai taɓa gyarun maka ba."

Kansa na ƙasa ya ce"In sha Allahu."

  Baba Ɗanjuma na Mirmishi ya ce"Mun gode, Sai ki yi mata mgana ta fito su tafi, In sha Allahu hakan ba zai kara faruwa ba."

Inna Meri ta gyara zama kafin ta ce"A'a.."

A tare suka kalleta cikin mamaki kafin ta cigaba da faɗin" Itama macece mai ƴanci ita kuma ya yi ma wannan laifin zan kirata a gabanka a gaban shi, in ta amince ta masa afuwa ba zan hana ta bin sa ba amman in har ta ce ba ta hakura ba, ba zan iya hana kaina goyon bayanta ba."

Baba Ɗanjuma ya ce"Ba ma za'a yi haka ba, Kirata ta zo nima na ba ta hakuri."

Inna Ta mike lokaci ɗaya tana faɗin"Ba ma  ta da lafiya, gwara ta zauna waje na har sai ta warware wannan mara tunanin magana kawai zai iya gasa mata da zai ɗaga mata hankali wani abu mara kyau ma ya faru.

"Me ke damun ta?

  Baba Ɗanjuma ya tambaya kafin Inna ta yi mgana da sauri Mansoor ya ce"Baba Inna ce ta ce Mimi na da ciki, tsakani ga Allah kula da mai ciki ai sai uban cikin ko?

Inna ta ji kunyar duniya ya kamata Baba ma kai ya kauda kafin ya ce"Wannan gaskiya ne. To to Allah ya raba lafiya."

Inna meri kuma daƙuwa ta maka ma Mansoor kafin ta ce" Ba ka da kunya ko?

Sai a lokacin ya tuna tabargazan da ya yi da sauri ya maida kai ƙasa yana sosa keyarsa ya na yar dariya.

Walida Inna ta kwalama kira bayan ta fito sai ta ce ta kira mata Binta.

Mimi daman tana zaune nem Jin Inna na kirata ya sa ta mike ta zura hijabin Walida zuwa Falo tun da kuma ta fito gogan ya kafe ta da ido kuma maganar gaskiya ta rame ta yi wano fayau to wai daman haka alamun cikin yake? Me yas a shi bai gane ba?

  Kusa da Inna ta zauna kanta na ƙasa ta gaida Baba ya amsa cikin sakewa lokaci ɗaya yana faɗin"Ya jikin Fatima? Kanta na ƙasa ta amsa da sauki ya ce Allah ya ƙara lafiya Mansoor a ka bari da amsawa Inna ta wurgeshi da maficin Hhnunta sai da ya same shi shi ya sa ya kama bakin shi.

Bayan tattaro duka bayanan Baba Ɗanjuma ya sake ba ta hakuri da cewa"Ki yi hakuri kin ji ko Fatima? Itama uwar taki mun ba ta hakuri kuma ta ce ta hakura amman mu tambayi izinin ki, ina so ki cire komai a ranki ko domin lafiyan abib da ke cikin ki, ki tashi ki bi mijin ki kin ji ko? Bai kyauta ba mun masa faɗa ya kuma ya ce ba zai ƙara ba,  mu abin da kika yi mana na ɗauƙan mu iyayen ki ya fi komai yi mana aɗi Allah ya yi muku albarka Allah ya zaunar daku lafiya tare da zuru'a mai albarka."

Wannan karon gogan a cikin ransa ya amsa sai Inna ce ta amsa a fili. Mimin kanta na ƙasa ta kasa mgana.

"Kin yi shuru Fatima? Ki ce wani abu mana."

  Baba Ɗanjuma ya tambayeta. Sai ta ƙara sadda kanta ƙasa kafin ta ce" Na hakura Baba, ni daman saboda zargin yake yi min ne ya sa na kawo muku wannan mganar."

Da sauri Baba ya ce"Eh wlh, kuma kin kyauta mganar zargi ai babban mgana ce, an yi masa mgana ba zai ƙara ba."

Sai Mimi ta jinjina kai kafin tac ce"Shike nan zan bi sa mu koma."

Baba ya ce Alhandulillah Allah ya yi miki albarka Mansoor kuma har da sauke Ajiyar zuciya.

"Amman kuma ina da sharaɗi. Sharaɗin nawa kuma ina so ku zama shaida Baba da Inna.."

  Haka ta faɗa kai tsaye tana kallon Aji da ke kallonta, Inna ta yi mirmishi kafin ta ce" Faɗi sharadin ki, muna goyon bayan duka hukuncin ki Binta."

Sai ta kauda kanta kafin ta ce"Na yi hakurin zargin da ya jefeni da shi, amman ku zama shaidata wlh tallahi in har ya ƙara maimaita wani abu makamcin haka zan tafi, kuma in na tafi bazan dawo ba, domin ba zan iya zama da wanda bai yarda da ni ba sannan ba zai iya shaida na ko da a bayan idanuwana ba ne."

Baba ya jinjina kai kafin ya ce"Gaskiya ne, In sha Allahu ma haka ba zai ƙara faruwa ba." Inna Meri kuma ta ce"Kin yi min dai dai, ni da kaina wlh in ka ƙara sai na tursasa maka ka saketa, in dai kai ba ka san baiwar da Allah ya yi maka ba to ka in ka yi sakaci Binta ta bar ka sai dai ka mutu ba ka yi aure domin ban ga macen da za ta yi hakuri ta zauna da kai  da mummunan hallayarka na rashin lissafi ba. kishi ai ba hauka ba ne sai ka hana yarinya walwala kawai saboda kishin ka na banza? To wlh ka shiga hankalin ka tun kafin wata rana ka yi ta kuka ba mai share maka hawaye."

  Baba Ɗanjuma ya ce"Gaskiya ne, amman duk hakan ba zai kai ga faruwa ba in sha Allahu"

inna Meri ta harari bangaren Mansoor kafin ta ce"Shi dai ya sani,damar ta karshe gare shi, ki je ciki ki shirya sai ku tafi."

Mimi ta miƙe a sanyaye ta wuce Mansoor ya bi ta da kallo, shi yanzu ai yana cikin TSAKA MAI WUYA. Ya san yana da kishi amman kuma dole ya koyi sarrafa kishin sa matukar yana son zaman lafiya.

Bayan tashin Mimi nasiha faɗa haka Inna da Baba suka tasa shi suna yi har sai da Mimi ta fito Walida ta rakota da jakarta da kayanta da Walidan ta wanke mata.

Inna ta kalli Mimi lokaci ɗaya tana fadin"In kina bukatar wani abu ki gaya min sai na saka Walida ta kawo miki kin ji ko?.

Sau ta gyaɗa kanta, so take yi ta ce a zuba mata tuwo amman ta kasa mgana sai Walida ta yi ma raɗa ita kuma ta gaya ma Inna. Mirmishin su na manya ta yi domin ta na da tabbacin domin Mansoor za ta ɗauki tuwon nan sai ta ce Walida ta zuba musu a kula su ta fi  da shi.

  Mansoor ya ce Baba ya zo su fara sauke shi a gida yace a'a zai samu mai mashin su dai su tafi. Har bakin mota Walida ta rakata ta saka musu tuwon a bayan mota da jakar Mimi da kayanta tare da magungunta. Har su ka bar anguwan nan kallo Aji bai ishi Mimi ba shi kuma sai ya rasa abun cewa, ya kalleta sai ya ga ta na kallon gefe ne ba ta ma son kallon shi, sai ya rasa abun cewa sai da ya ji ta na tari sannan ya ce"Sannu, ko a rage A.c ne? Ta yi masa banza da kansa ya rage iskar motar sannan ya koma yana faɗin" Har da mura ke damun ki ko? 

Kamar ba ta motar haka ta yi masa, Ya yi ta taƙalan mgana amman Mimi ko uffan ba ta ce masa ba, har suka isa gida yana hon megadi ya buɗe musu get suka shiga gidan yana gyara parking ta yi saurin buɗe motar ta fito, baya ta buɗe baya ta ɗauko jakarta da ledan mganinta da sauri ya zagayo ya karɓa lokaci ɗaya yana faɗin"Ke da ba ki da lafiya ina ke ina ɗaukan kaya Mimi?

A sanyaye ya yi mganar, sai kawai ya ga ta ƙara kauda kai ta sakar masa kayan hannunta ta juya a hankali ta nufi cikin gida shi a ka bari da kwaso kayan har da kwandon da Walida ta zuba musu tuwon ko da ya shiga falon har ta shige ciki ya duba ba ta a bedroom ɗinsu a she ɗakinta ta shige a bin ta yana shiga kuma ya ganta ta tuɓe za ta shiga wanka, bai yi mgana ba ganin kallonsa ma ba ta san yi, dole ya koma falo ya zauna yana shafa kansa.

  Mu'azzam ne ya kira shi suka yi mgana ya ce masa Inna ta hakura, shima sai da ya ƙara yi masa faɗa sannan suka yi sallama Hibba na gefensa da katon cikinta ta ce"Kai ni dai na kasa gane halin yaya Mansoor."

Mu'azzam ya ce"Ya dai kusa zama uba watarana sai labari."

Hibba ta zaro ido kafin ta ce"Mimi na da ciki?

Sai ya gyaɗa mata kai, sai kawai ta saka shewa har suna tafawa da Mu'azzam a fili ta ce wa ya ga Yaya Mansoor da ɗa akwai shan kallo, Aji baya jin kunyar faɗan Mimi da na ciki shi a ganinsa abun alheri ne miye kuma na ɓoye ɓoye.

  Ya na nan zaune ya na ɗuba saƙonnin sa na kan WhatSApp da ya kwana biyu bai duba ba, har da na Makama ya tura masa hoton jaririyar, tun ranar da a ka yi haihuwar bai ma duba ba kuma ko barka ma bai kirasa ya yi masa shima yana cikin wani hali alokacin. Sai yanzu hankalinsa ya dawo jikinsa tunda Mimi ta dawo gare shi, a kasan hoton jaririyar da Makama ya turo masa ya yi tagging ya rubuta" Allah ya raya, nima nan da lokaci kaɗan za'a haifa min irin ta ko irin shi a gidana."

Ya gama rubutawa kenan ya ji buɗe kofa, Ya juyo sai ya ga Mimi ce ta yi wanka ta saka rigar barci riga da wando masu taushi, ba ta kalle shi ba ta nufi jakarta da ledan mganinta ta ɗauka ta juya kenan ta ji ya ce"Tuwon fa? Ko ba za ki ci ba ne?

Ba ta juyo ba a sanyaye ta ce" Na ƙoshi."

Daga haka ta yi shigewarta ɗaki, yana jinta tana saka key sai kawai ya yi zaune yana bin ɗakin da kallo, tun bayan auransu ba su taɓa raba ɗaki ba, ko da sun samu matsala ba ta kai su ga raba makwanci amman yanzu kan ya san bashi da gaskiya shi ya sa ya kasa wani motsi. Zai jure har sai ta sauko ya godema Allah tunda Inna ta ba shi matarsa.

  Haka ya zauna ya ci tuwon nan sosai leda ɗaya ya rage kawai sannan ya tattara komai ya maida kitchen miyar ya saka ta acikin Fridge ya kashe komai na falon sannan ya shiga ɗakinsa ya yi wanka ya yi shirin kwanciya sai ranar ya samu yin barci sosai da safe shi ya tashi ya buga ma Mimi ƙofa sai ya ji ta na tashi tunda ta yi masa gyaran murya, Mimi gasan ƙuma ta ke yi ma Mansoor ba ta masa mgana ko zai yi mganan duniyan nan daga eh sai a a ne, Tunda ta dawo za ta yi masa abun karyawa da na rana da na dare, a baya in ta ce ya zo ya taya ta aiki sai ya ce shi ta na bashi wahala amman yanzu haka ya ke zagewa ya na shige mata da faman nacin da me zai taya ta sai ta ce bakomai, har girkin ya ce ta daina yi tunda ta na da  juna biyu, itama fa haushi yake ba ta tunda har bai yarda da ita to ba ta ga amfamin soyayyar dake tsakanin su ba.

  Sannan duk shi ya haɗa mganar cikinta har Mommy sai da ta ji,Hajiya da Baaba uwani sun zo dubata, ta ji sauki sai dai kasala da jiri take fama da shi da tsinkewar miyau sai zazzabin dare, ba ta koma aiki ba amman Rukayya ta zo dubata, kuma daga can ma'aikatansu ana ta kiranta ana gaisheta. Jaheed ya kira ta sau biyu shima bai samu natsuwa ba sai da ta ce masa ta koma gidanta sannan ya samu salama har ya na cewa"Kina ganin kiran ma da nake yi miki ba matsala? Kai tsaye ta ce"Kada ka damu ba zai kara kuskuran da ya aikata ba, ko ba soyayya kai shakikina ne saboda haka bai isa ya hanani mu'amala da kai ba."

To ai bai ma ga fuska ba,Mimi ko da yaushe fuskarta a kirne kuma ba ta son ma kallon shi in zai fita ta ce masa a dawo lafiya in ya dawo sannu da zuwa ta yi masa duk abin da yake bukata ta shige ɗaki ta kwanta.

  Ko zai yi ta mgana ba ta amsa masa, Saboda dai ya saka su fita ya ce ta shirya su je barkan matar makama. Jin gidan Bibi ne ya sa ta shirya suka je da daddare suka yi mata barka an dawo da ita gidan su wajen mamanta tun bayan sallamota daga asibiti ba ma za'a yi taron suna ba saboda yanayin rayuwar da ake ciki, bayan sun baro gidan suna hanya ya yi mata surutun ba ta ga yadda jaririyar ta mata kyau ba kamar ce ta ta ce, sannan ya koma mata magiyan me ta ke so ya biya ya siya mata.

Sai a lokacin ta kalle shi kafin ta ce" Abu ɗaya nake so shi ne ka ƙyaleni."

Daga haka ta kauda kanta muryanta kamar za ta yi kuka dole ya kyaleta amman tsakani ga Allah ya gaji da wannan horon bayan fagen.

  Fiye da sati biyu suna cikin wannan rayuwar, ya gaji ya fara bin ta da ban hakurin ta yafe masa ,ita kuma ta ce ta yafe kawai dai ta kasa sakin jiki ne tunda har shi bai yarda da ita ba, in ta tuna haka har kuka ta ke yi saboda bakin ciki. Tana mamakin yanayin cikinta baya sakata amai sai dai tashin zuciya wani lokacin, ita dai sai dai kasala da jiri sai zazzabin dare ba ta kuma zaban abinci amman dai ta na cin goro, saboda sauƙin tashin zuciya ta na iya kula da kanta da gidan aikin ma za ta koma ranar Monday tun da ta samu sauƙi.

Ranar da Allah ya nufi su shirya. Ranar asabar ne Walida da Mariya a gidan suka yini suka girka shinkafa da miyar kifi. Kifin ma tun Tsaraban Inna ne na Argungu, ba ta ma sani ba suka saka shi a miyar sai kuma ta yi mata daɗi taci sosai a daran ma ta ƙara ci ta dora da maltina ta kwanta ai misalin sha biyun dare cikinta ya hana ta barci sai tashin zuciya, haka ta rarrafa ta shiga Tiolet ta rika kwara amai kamar za ta amayar da hanjin cikinta.

  Da jan jiki ta dawo gefen gado ta ɗauki waya ta kira Aji, daman bai yi barci ba yana duba wani tsare tsaren wassanin su na gaba me ya ga kiranta, kuma sai da gabansa ya faɗi ya san ba lafiya.

Sanda ya zo har ta fara galabaita tana son yin aman amman ba komai a cikinta, ganin yanayinta ya sa kawai ya saka mata hijabi ya taimakamata suka fita falo,da gudu ya ɗauko key ɗin mota jallabiyansa a juye ya saka ya rike Mimi zuwa wajen mota megadi ya taso  ga gudu ya na jera mata sannu, kawai sai Mansoor yace a buɗe masa get.

  Wani asibitin kuɗi ya kaita mafi kusa,  suna zuwa a ka karɓe ta saboda emergency ne  Mimi ta sha wahala duka sai da ta amayar da abin da ke cikinta sannan a ka mata allurai bayan an saka mata drip anan asibitin suka kwama ita an ba ta gado shi kuma ya na zaune da ita,.Sai bayan ya je sallar asuba ne ya dawo ya kira Inna ya faɗa mata hankali tashe ta ce gata nan zuwa, likitan da ya karɓe su ya kira shi ya yi masa bayani Mimi ta daina cin kifi domin cikin ta ba ya son shi, ta na daina cin wani abun da cikinta ba ya so. Allah ya sa abun ya zo da sauƙi Inna Meri ta zo ta yini da ita a ranar sai Hajiya da Mansoor ɗin ya je ya gaya mata, kwananta viyu a ka sallameta ta koma gida duka yan'uwanta sun kirata a waya kuma kowa ya san ta na da ciki Khadi har da mata tsiyan cewa Oho su Mimi da ciki an kusa zama uwa.

  Mommy ba ta zo ba amman suna mgana ta waya, Mama da Anty har Daddy ya zo gida dubata shi ya ce a bar mata Baaba Uwani ta zauna da ita Hajiya ta ce itama me ta ke yi a gidan? Mansoor kuma ya ce har Hajiyan don Allah su zauna tunda Walida ba ta da lokaci yanzu. Yadikko ma ta zo ita da iyalanta su Anty Amina da su Bintu ma duk sun zo. Su jummai da su Zuwaira har Maeesha da matar Auwalu.

Magajiya da su gaje sun zo duba ta, kuma taji daɗi kwarai yadda suka nuna mata kulawa shima kanshi gogan rawan jiki kawai yake yi, Nasir da su Makama duk sun zo dubata Rukayyan kusan kullum tana gidan. Zaman Hajiya da Baaba Uwani ya daidai ta Mimi da Aji, tunda dole ta bar musu ɗakin ta koma ɗakin Aji tana kwana kuma suna gidan ai ba za ta masa horon da ta saba a gabansu sai ta ke nuna komai lafiya sai sun shiga ɗakin ta yi masa gum  Ranar dai ya gaji cikin dare ya miƙe ya kunna hasken ɗakin ya ta da Mimi, ta tashi tana sosa idanuwanta cikin sanyin ta ta ce"Me ya faru?

Gurfana ya yi daga saman gadon a gabanta ya ba ta kanshi lokaci ɗaya yana daɗin"Gani ki yi min duk abin da kike ganin za ki wuce, na gaji Fatima kina horani wlh na tuba ba zan ƙara ba."

Ya faɗa kamar zai yi kuka idanuwansa sun kala yana bukatar matarsa amman sama da wata ɗaya Mimi na masa kisan munmuƙe.

Kallonsa ta yi kafin ta kauda kai tana kokarin komawa ta kwanta da sauri ya rikota ya jawota jikinsa ya kamkameta ya na Faɗin"Kin ce kin yafe min amman ki duba abin da kike yi min? Ba ki yi min mgana ba na ganin dariyan ki.  Ni fa bayan ganin ki a tare da ni ina bukatar ganin ki cikin farincikin ba na jin daɗin ganin ki haka don Allahi ki yi hakuri mu koma kamar baya."

Mimi kwallah suka cika mata ido cikin rawan murya ta ce"Me zan maka? Na kasa manta maganganunka ne Aji, da bakin ka kace tabbaci gare ka  a kaina ba zargi ba ne. Ni wai na ke cin amanarka? Ni wai haba don Allah ban yi lalacewa tun ban da aure ba sai da na yi aure zan lalace? Me ya sa ba ka za kamin uziri ba? Ni ba ka yarda da ni ba? Kai ne fa ka taɓa sanina  a ƴa mace amma har kake so ka saka zargi a zaman aure  mu  Saboda ina sonka ina kiyayema duka dokokinka komai ka ce in yi shi nake yi saboda mu zauna lafiya amman duk ban tsira ba, ka ce wai kana da tabbacin ina cin amanarka.. Aji ni ce fa Mimin ka ni? Abunda ya fi min baƙin ciki shi ne yadda ba ka yarda da ni ba, sannan kana mijina wanda ya fi kowa sanina ka kasa iya shaidata to waye zai yi shaida ta?.

  Tana mgana ta na kuka saboda abun in ta tuna sukan ranta yake yi, Aji gabaɗaya jikinsa ya yi sanyi haka ya kara kamkame Mimi shima kamar zai yi kuka yana faɗin" Wlh sharrin sheɗan ne da kuma sonki, ina sonki Fatima shi ya sa nake kishin ki."

Cikin kuka ta ce"In kana kishi na sai ka bari ka kasa yarda da ni? Haba don Allah shekara nawa muna tare? Ka rika sarrafa zucyarka sannan  ka rage kishin ka, ka tuna sanda ka ɗauke ranga ranga zuwa asibiti ka manta likitan namiji ne ya dubani a lokacin ba ka damu ba saboda lafiyata kake nema, To haka za ka rika hakuri da rayuwa dole zan fita wasu za su ganni kai ma za ka fita za ka ga wasu abunda kawai za ka saka a ranka shine ka yarda da ni, ko bayan ba idanuwanka ni mai tsare maka amana ne amman wlh abunda ka yi min yasa min bakinciki a zuciyata sannan kuma yasa na rage ganin ka yadda nake ganin kaa cikin Idanuwana."

  Haka ta faɗa tana kuka, Aji ya ruɗé yana faɗin"Don Allah kada ki daina sona Fatima, in kika gujeni wa zai so ni? Zan gyara halina zan riƙa sarrafa zuciyata da kishina amman kada abunda ya faru ya sa ki ji kin tsaneni."

Mimi ba mgana sai kuka shi kuma ya na ta ban hakuri kamar zai mata kuka. Tabbas ya yi nadama kuma ba zai yarda ya ƙara aikata abin da ya aikata ba.

Itama tana son mijinta duk da wasu hallayan na shi ba su da kyau.Sai dai ai daman ɗan adam tara yake bai cika goma ba, a komai ba za ka ce ka samu abu ɗari bisa ɗari ba. Ko 50% ka samu sai ka yi hakuri da shi, tunda har ya Ffhimci bai kyauta ba ta na da tabbacin gaba ba zai kara yarda ya aikata abin da ya aikata a baya ba.

  Sai ta rumgumeshi cikin shesshekan kuka ta ce" Shi mgana zarar bunu ce, kuma wata mganar ta fi kaifin takobo kaifi, in ka caka ma mutum zata huda cikinsa har ta fita ta waje, ka daina barin ranka na ɓaci kana faɗin mganganu mara kyau a kan abin da ka ke so, wata rana za ka cutar da ni cutar da bazan iya yafe maka ba."

"In sha Allahu ba zan kara ba."

Da haka ta yafe masa ta kuma yi alkwarin manta abin da ya faru amman ta ce ba yanzu ba sai a hankali za ta iya manta abin da ya faru.

Shike nan ma'auranta suka shirya, amman duk da haka Mimi ba ta sakin jiki da Aji, in ta tuna kalamansa a kanta sai gwiwanta ta yi sanyi shi dai ko da yaushe ban hakuri ne.

Satin Hajiya biyu suka koma gida tunda Jikin na Mimi ya yi kwari, ta na yin amai amman ba sosai ba.

Kasala ne dai da jiwa shima ba sosai ba. Sai zazzabin dare shima ya yi sauki sai dai ta yi fari fayau ta kuma rame.

 Sama da wata ɗaya sannan Mimi ta koma aiki. Gogan ya yi sanyi yanzu yana gani za ta saka mayafi ta fita sai dai ya kauda kai tunda ya yi alƙwarin yarda da matarsa kafin kishin sa a gaba, itama kuma tana yi domin ta ga ko da gasken ya daina abunda yake yi.

Da gangan take saka abaya ta sha rolling ta wuce, baya mgana amman dai ya kan ce" Abaya tana nuna sufar jiki ko za ki saka hijabi ne Mimi?

Sai ta kalle shi ta ce"Sai in saka ɗin in kana tunanin har yanzu ba ka yarda da ni ba."

Da ta ce haka sai ya ce Allah ya ba ta hakuri,  In sheɗan ya saka masa wani tunani sai ya yi saurin yin ta'awizi ya kuma tuna cewa ba yadda zai hana Mimu fita to saboda haka sai ya yi hakuri da wasu abubuwam

  Mimi kuma sai harabasa take yi ta ga ko zai kara yin wani abun amman sai ta ga da gasken ya gyara halinsa. Kuma har a lokacin ba ta gaya masa Alaqar Jaheed da Rukayya ba har manya sun shiga mgana abu ne daman me za'a jira? Har an saka rana wattani shida amman dole Rukky za ta bar aiki da karamci Jaheed ya ce a can zai nema mata aiki. Sai dai Mimi ta ba ma Aji mintin saka ranar Rukayya da Jaheed 

Baki sake y ace"Mimi abokin nawa fa?.

Kai tsaye ta ce"Ya tsaya wasa. Ga ɗan gaske nan ya zo ya ɗauka."

Nasir kam da kanta Rukayya ta gaya masa, Ya damu tunda shi a tunaninsa ta na jiransa ya daidaita da iyayensa ne.

Jin ga wanda za ta aura ya sa Nasir ya ce"Ni miye laifina da zai huce a kaina ya kwace min dudurwa."

Aji ya yi masa rantsuwan Mimi ba  ta faɗa masa. Kuma saboda ta kure shi har gidan ta sake gayyato Jaheed, tare da Rukayya ba tare da ta gaya masa ba domin ta ƙara jaraba nadamarsa.

  Ko da ya dawo ya gansu bai nuna mata wani abu ko a fuska ba, sun yi masabaha da Jaheed har ya bashi hakuri kan abunda ya faru a baya shi kuma ya ce komai ya wuce shima ya na mai bashi hakuri.

Rukayya sai a lokacin ma ta san an samu rashin fahimta ba ta yi mamaki ba, ita kawar Mimi ce ta san kishin Aji a kanta.

Ita kam har ya na zolayanta da cewa ta yaudare su ta ce su ne suka yaudare ta.

Sai yamma suka tafi, Aji bai yi ma Mimi mgana sai da daddare bayan sun kwanta ya kalleta yana faɗin"Fatima, wai ke nan har gobe ba ki yarda da nadama ba! Ba ki amince da na ce bazan ƙara ba?

Sai ta yi shuru ba ta yi mgana Mirmishi ya yi ya na rumgumeta lokaci ɗaya yana Faɗin"Abin da nake so ki gane har abada ba zan daina kishin ki ba Fatima, ina sonki ba na so kuma ki kasance abun burgewa a idanuwan wasu mazan, gwajin ki a kaina ba shi zai saka ki gane nadamata ba, in na ce zan bar abu to kokari na ke yi na yi yaƙi da

zuciyata a kan haka, na fahimci yarda shi ne kan gaba akan kishi shi ya sa na aminta da ke, ina son ki kuma ba zan daina kishin ki ba kema ina rokon ki aminta da ni kin san ina sonki ina kishin ki. Don Allah ki kiyayewar motsawar zuciyata Mimi"

Ƙara shigewa jikinsa ta yi lokaci ɗaya tana faɗin" In sha Allahu Merapyaar.."

Ya na mirmishi ya ce"Sunan Indiya kuma a ka saka min?

  A kunnensa ta msa raɗa da cewa"Eh My love(Merapayaar) da yaren hindi."

Sunan ya yi masa daɗi ya sa ya yi kyakyawan mirmishi kafin ya ce"Ke kuma kin koma My jan, domin ke ce rayuwata amman Ina son sunan ki, ina jin ɗaɗin kiran ki FATIMA.."

Suka kara ƙamkame juna cikin soyayya da muradi, shike nan zaman lafiya ya ɗore musu kamar yadda ya roketa ta manta baya sannan ta na kiyayewa motsawar zuciyarsa.

Tana masa abin a yake so, tana kiyaye abin da baya so,shima kuma ya daina takura mata amman fa mganar kishi, sai da ya rage shi duk da kuma hakan in ya ga abunda baya so zai yi mgana kuma za ta gyara,. Da gaske ne ya yarda da ita, itama ta aminta da shi sai suka samu kyakyawan fahimtar juna, Hankalin Inna ya kwanta tana fatan daga yanzu su rika fahimtar matsalan junansu suna magancewa da kansu.

  Cikin Mimi na da wata huɗu Hibba ta haihu, kuma lafiya lau a gida ta haihu a hannun mijinta.Sai washegari ne suka je asibiti a ka duba ta an samu mace tun a daran Mu'azzamu ya raɗa mata suna MARYAMA."

Tunda Mimi ta ji labarin haihuwan Hibba shike nan ta fara murnan tafiya kano suna. Ba ma ita kaɗai ba hatta su Bintu kowa na ta shiri saboda haihuwanta na fari a gida nan Gombe ta zo ta haihu. Wannan karon ne za'a sha shagalin suna a gidansu da ke kano, Kuma uwa uba kuma Maryama sunan yarinya Inna Meri a ka yi ma takwara sai ya kasance sunan ma na musamman ne.
  Tun sanda labarin haihuwan ya zo Gombe Ƙanwar mamanta ta shirya ta tafi wajen Maijego su kuma nan duk suna shirin tafiya ana gobe suna ne gabaɗayan su. In da Allah ya taimaki Mimi haihuwan ranar Jumma'a ce kenan tana da lokaci a weekend sannan kuma daman tana so in ta je ta leƙa har kofar Soro ta gaida dangin Mommy sannan ta leƙa har gidan Dr ma so take yi Mera ya bar ta ta yi ko da sati ne sannan ta dawo.
Ita kaɗai take shirin yin sati ba tare da ta yi mgana da megidan ba. Bangaren Inna kuma tace an yi mata takwara ba za ta zauna ba ta saka a ka yi ma Hibba yajin Jego da kuma garin kuni mai yawa wanda zai taimaka wajen ciko mata da ruwan mamanta. Sannan kuma ta saka su Halima kowa ya kawo abin da yake da shi, a haɗa na kayan suna, su ma suka ce za su yi kan jiki kan karfin su in dai a kan Mu'azzam ne.
  Anty Halima turmi biyu ta kawo da kayan jaririya da sabulai, Yaya Amina ma haka Bintu kuma wani less ne mai tsada wanda ta siye shi da kuɗin adashen da ta yi, Inna Meri kuma da ƴan kudaɗen dake hannunta itama ta sa ka aka siya turmin Atamfa da kayan jaririya masu kyau guda biyu. Ba ta yi ma Mansoor mgana ba sanin ko ba ta yi masa ba zai iya bakin ƙokarinsa. Maganar kawai ma su zuwa suna suka yi tunda akwai masu zuwa da yawa sai yace gwara a ɗauki tashar mota kawai tunda da Magajiya ta zo mata barka ta ma ta mganar zuwa sai ta ce baza'a bar gida ba kowa ba ga Zuwaira ta ce za ta je, to fa tunda a ka ji Mansoor zai yi tashan mota sai kowa ya miƙe yace zai je Harda Jummai da matar Auwalu ga matar Saddiqu ma Walida da Mariya ma sun ce za su je. Sannan a gidan su Baba Ɗanlami Inna ta ce ko Gaje ko Harira ga kuma can gidansu Hibba ko mutame biyu ne za'a ɗauka.
  Ranar Alhamis daga camp Mansoor gidan Inna ya sauka kan mganar motar, dama sun yi mgana da ƴaron Baba Ɗanlami mai jan motar sharon, shi zai kai su sannan ya koma in an gama suna ya ɗauko su tunda daman yana zuwa kano kaduna ne daga nan Gombe. Mansoor ya sha mamaki da Inna ke yi masa lissafin masu zuwa cikin nuna mamakin sa ya ce"To ai motar ma ta cika Inna? Haba abu sai kace biki? Sun yi yawa ya kamata komai a yi shi da tsari ne.
Inna ta gyara zama ta na faɗin"  Bakomai arziƙi ne, kuma dukkansu ba su san gidan ba. In ba domin haihuwan ba wa zai ta shi yace zai je Baban Inna? Kuma wa kake ganin a cikin su bai cancanci zuwa ba? Daga ƴan'uwanss sai yan uwan matarsa sai ƙannensa a ciki wa kake ganin za'a ce ba zai je ba?. Tun da ya ji Inna ta fara magana ya yi shuru ya san daman karatun za ta ɗora masa kenan amman sai da ya kaɗa kai kafin ya ce" Duk da haka dai Inna a yi abin hankali mana, shima Mu'azzam ɗin wata ɗawainiyar za a ƙara ɗora masa kada ki manta haihuwa a ka yi masa ya yi hidima Inna." Inna ta na mirmishi ta ce"To duka duka kwana nawa ne? In sun daɗe fa kwana huɗu."
  Da sauri ya ce"A'a kwana biyu za su yi Inna, zan ma gaya ma su Yaya Halima kada wacce ta fi haka."
Inna sai kawai ta kaɗa kafin ta ce"Allah ya sa su je lafiya su dawo lafiya."
Ya amsa mata da Amin, suna zaune ne daman dukkansu a saman kujerun falon, ita ta na daga gefe shi kuma ya na zaune saman kujera mai zaman mutum biyu yana danna wayarsa suke wannan mganar da Inna..
"To ita Bintar za ta samu zuwa ko?
  Kai tsaye ya ce" Eh za ta je, amman Inna kina ganin ya kamata Walida ta tafi? Sai a bar ki ke kaɗai?
Inna ta balla masa harara kafin ta ce" Yarinya ce ni da za ka ce a barni ni kaɗai? Ta je abun ta Allah ya dawo su lafiya kafin na haife ku ai ni kaɗai nake zaune miye a ciki? 
Sai kawai ya kaɗa kai kafin ya mike yana mata sallama sai ta ce ya tsaya ya ga kayan da suka tara dole ya koma ya zauna Walida ta kwaso masa kayan, bai ko ɗaga ba amman ya kallah kafin ya yi mgana Inna Meri ta yi masa bayanin abin da suka hada sannan ta ce ɗazu da yamma Matar Auwalu ta kawo turmi da omo da sabulai ta ce na ta da na Magajiya Auwalu kuma dubi biyar ya ba da gasu a hannu.
  Kai tsaye ya ce Allah ya saka albarka. Sai a lokacin ya tuna da ana ma fa wani abun in an haihu duk da ya turama Mu'azzam ɗin 100k ya kara amman sam hankalinsa bai kawo masa Mimi ma ba haka ya kamata ta je ba. Amman ganin kayan da Inna ta nuna masa sai ya farga daga nan gidan Inna sallar isha'i ya tsaya ya yi a hanya sannan ya shiga gida ya iske gida sai ta shin kamshin turaren wuta, ga kamshin girki ga kanshin matar gidan da ta chaɓa ado ta ci kwalliya domin farincikin mijinta.
Tarba ta yi masa kamar yadda ta saba, suka makale juna kamar wani zai raba su. Bayan ya yi wanka suka zauna saman dining suna cin abinci jefi jefi suna hira.
  "My Jan me za mu siya na sunan mai sunan Inna?
  Kamar daga sama ta ji tambayar na shi, lokacin ma nama ne a bakinta sai da ta hadiye ta sha ruwa sannan ta kallesa kafin ta ce"Kamar me kenan?
Sai kawai ya ce"Kaya mana, ba na ga wai ana siyan atamfa ko kayan jarirai ba."
Sai Mimi ta saka dariya kafin ta ce"Ashe ka sani, ko gaya maka a ka yi?
Kai tsaye ya sanar da ita a gidan Inna ya gaani mirmishi ta yi masa kafin ta ce"Ni ai ban jira ka ba, mu gamaccin abinci mu shiga ciki ka gani."
Sai da su ka gama cin abincin ta kwashe komai ta kai kitchen. Sannan ta gyara wurin ta rike masa hannu zuwa ɗakinta a saman gado ya ga akwatinta ƙarama.
Gefen gado ta zaunar da shi sannan ta buɗe wardrpe ta ɗauko wata katuwar leda, ta sauke a gabanshi shi kuma dai dai lokacin ne ya kalli akwatin nata kafin ya ce"Wannan akwatin fa? Ko shima kayan sunan ne a ciki?
Mimi na dariya ta ce" Kayan dai mai zuwa suna, kasan sati fa zan yi ina so ka bar ni zan je kofar soro na gaishe su sai kuma na leƙa gidan Dr."
CBai samu ma bakin mgana ba, ya ga kawai ta zazzage ledan hannunta kaya sun faɗo, Atamfa da less sai rigunan Jarirai masu kyau guda uku sai katon pampers guda ɗaya sai wifer, sai wasu huluna na jarirai da safa a kalayensu masu kyau sai over roll shima na kwali masu kyau guda uku sai saitin man shafawan yara mai haɗe da hoda da olive. Ta gama ɗaga masa kayan ya gani sannan ta maida a leda lokaci ɗaya tana faɗin" Ni na gama mawa saura naka uban Maryama."
Mirmishi ya yi kafin ya ce"Duk yaushe kika yi wannan siyayyar ban sani ba?.
Gira ta ɗaga masa kafin ta ce" Zauna nan, kasuwa na je ni da Rukkayya."
"Da izinin waye kika je kasuwan?
  Haka ya faɗa yana tsare ta da Idanuwansa sai kawai ta saka masa dariya kafin ta ce"Da izinin mijina mana, ka manta ranar na ce maka Rukky za ta rakani anguwa? Ka ce sai na dawo kada na yi dare? To ai kasuwan ne anguwan"
Sai kawai ya jinjina kai kafin ya ce"Na ji kin yi naki, ni me ya kamata na yi?
Sai da maida ledar in da ta ɗauko sannan ta zauna gefensa kafin ta ce" To me ya kama ta ka yi? Tunda ni na siya waɗanan kayan me zai hana kai sai ka ɗora mata da Kuɗi?
Kai tsaye kuma ta cigaba da cewe" Kuɗin zai fi, tunda ka ga ni na siya kayan sai mu ɗora da kuɗin zai fi."
Sai ya jinjina kai kafin ya ce" Shike nan amman kamar nawa ki kke ganin zan ɗora na kuɗin?
Kai tsaye ta ce"  Duk abin da Allah ya hore maka Merapyaarr"
Sai ya gyaɗa kai kafin yace bari da safe in Allah ya kaimu.
  A daran bai mata mganar satin da ta ce za ta yi ba sai da safe tunda tun asuba ta tashi tana aiki. Daman tun a daran jiya ta yi masa miya saboda tasan shi ba ya son aiki.
Sannan ta saka an yi masa snak cake da cincin da samosa ya riƙa shan Tea da shi kafin ta dawo duk kuma ta kaisa kitchen ta nuna masa, har tana cewa ya riƙa dafa farar shinkafa ko taliya ya na ci da miya.
Kallonta ya yi a karkace kafin ya ce"Wai wata za ki yi ne a can?
Mimi ba ta ba ma tambayansa muhimmanci ba ta ce"Ka manta, na ce maka zan yi sati ɗaya."
  Bai ƙara mgana ba. Sai da suka karya har Mimi ta yi wanka tunda Bintu ta kira ta ce suna gidan Inna ita a ke jira mai motar ya ce karfe tara na safe za su tafi, Aji ya riga ya biya kuɗin motan na zuwa da na dawowa.
Sai da suka zo sallama duk da shi zai kaita gidan Inna a motarsa, ya rumgumeta yana shafa cikinta da ya fara tasawa lokaci ɗaya kafin ya ce"My jan.."
"Uhm Merapayaar."
"Bai kamata ki je ki yi sati ba. Saboda kina da juna biyu ni ya kamata na riƙa kula da lafiyarki, don Allah ki yi kwana biyu ki biyo su Yaya Halima ku dawo"
Da sigar lallashi ta faɗa, da yasa ta yi shuru ta lafe a jikinsa.
Ganin ta yi shuru yasa ya ƙara sausauta murya kafin ya ce" Na saba dake, ba zan ji daɗin zama ni kaɗai ba, ba ki tausayina? Wa zai rika ba ni abinci yana min hira? Ki bari daga baya ko bayan kin haihu ne sai ki je ki gaishesu. Ni sai ma mu tafi tare na rakaki amman na roke ƙi da Allaj ki dawo tare da su Yaya Halima.".
Nan ma shuru ba amsa, Idanuwanta ya ciko da kwallah. Domin har ta faɗa ma Mommy za ta je soron ɗinki, sannan kuma yanzu sai ta ce ba za ta samu zuwa ba?
Ganin yadda ta nuna ne ya sa sai ya raba ta da jikinsa lokaci ɗaya yana faɗin"Amman kin kin ga da takura ba zan hana ki ba, ki yi satin sai ki dawo daga baya."
Sai kawai ya juya zai fita daga ɗakin da sauri ta riƙo hannunsa kafin ta rumgumeshi ta baya lokaci ɗaya tana faɗin" Umarni kawai za ka ba ni ba alfarmana za ka roƙa ba, ai zaman ka nake yi, Kada ka damu zan dawo in sha Allahu tare da su."
  Kamar zai yi kuka  ya juyo yana faɗin "Kwana biyun za ki yi ko? Sai ta gyaɗa masa kai, rungumeta ya yi cikin farinciki lokaci ɗaya yana faɗin" Allah ya miki albarka My Jan, na yi miki izinin ko Walida ko Bintu su raka ki ki je ki gaishe su kin ji ko? Sai ta gyaɗa masa kai, Ita da kanta ta yi ɗage ta sumbaci kumatunsa. Shi kuma ya yi saurin damƙe kanta ya rankwafa yana sumbatar bakinsa, ita kuma sai ta zagaye hannayenta daga bayansa ta rumgumosa sun daɗe a haka kamar ka da su rabu gani ta yi zai ɓata mata kwalliyarta yasa ta ƙwace jikinta lokaci ɗaya tana faɗin" Suna jira na fa."
Ƙara riƙota ya yi lokaci ɗaya yana faɗin"Minti biyar to."
  Dole ta kyaleshi ya rumgumeta kawai ya na shakan kamshinta. Sannan ya sake ta lokaci ɗaya  yana riƙe mata hannu ɗayan hannun kuma ya rike akwatinta, sai ta karɓa Lokaci ɗaya tana cewa"Sai na sauya shiri."
Shi taya ta ta rage wasu kayan, kayan sunan ma da za ta kai ma Hibba duk a ciki ta tusa kafin su fito har Yaya Amina sai da ta kira shima Kuma Mansoor Auwal na ta kiran shi Mu'azzan tun asuba ya kira baki ya ƙi rufuwa yan'uwansa suna hanya.
Shi ya rike mata akwatin har jakarta sannan ya saka mata mayafinta a saman kanta ya rike mata hannu ya kai ta har mota, sannan shima ya zagaya ya shiga a hanya suka tsaya ya cire kuɗi 50k yace ta haɗa ta kai ma Hibba ta amsa lokaci ɗaya tana faɗin. "Mungode Baban Maryam Allah yasa ka ma nema albarka."
Yana mirmishi ya ce"Amin Amin Ummu Maryam."
Suka haɗa ido suka yi ma juna mirmishi, ya rike mata hannu da hannunsa guda ɗaya, ɗayan kuma ya na tuki dashi, kewarta yake yi tun kafin ta tafi, ganin yadda ya matse mata hannu yasa ta rike hannayensa da hannunta guda biyu ta jimke kafin ta kallesa cikin shagwaɓa Ta ce.
"Ina sonka, ina matukar kaunar ka.."
  Wani kayattacen mirmishi ya saki kafin ya ce" Kin san dai na fi ki son ki ko?  Ina sonki, ke ce komai nawa Fatima."
Sai suka ƙurama juna ido, ganin kamar hankalinsa na kanta yasa da sauri ta ce"Tuki kake yi, ka kula Merapayaar"
Sai ya maida hankalinsa kan hanya Allah yasa ma titin ba motoci sosai. Suna tafe amman suna ƙanƙame da hannuwan juna 
"Ki kula da kanki, kin ɗauko magungunan ki?  Sai ta gyaɗa masa kai kafin ta yi mgana ya yi saurin cewa"Ka da ki ci wani abun da cikin ki ba ya so, ina son cikin nan Mimi nima na ƙosa ki haifamin wata Maryama ɗin"  mirmishi ta yi masa kafin ta ce" In sha Allahu kada ka damu."
Sai ya jinjina kansa, sun shigo anguwan Tunfere kenan ta ji yana faɗin" Na ma gayama Mu'azzam ya kula da ke, kina da juna biyu."
Mimi ta kalleshi cikin jin kunya ta ce"Kai, wai kai baka jin kunyar gayama mutane ina da juna biyu?
Suna tsayawa ƙofar gidan Inna dai dai lokacin da ya kalleta yana faɗin" To miye a ciki? Ai ba abun kunya ba ne na ga abin farinciki ne kowa kuma na son matarsa ta samu ciki."
  Mimi ta ce"Duk da haka dai ba a faɗa sai dai a gan shi ya fito, haka fa da muka je gaida Daddy ka faɗa masa wai ina da juna biyu."
Dariya ya yi mai sauti kafin ya ce"Kin ji ki da wata mgana? Abun kunya ne?  Na ga dai abun alhafari ne, kuma ke ba ki san masu shege ma suna nuna ma duniya ba? Ballantana ni da ɗan sunna zan haifa"
Dai dai yana buɗe mota ya fito sannan ya zo ya buɗe mata ya rike hannunta ta fito daidai lokacin da ta ce"Amman ai da kunya tun da kowa ya san abin da muka yi a ka samu cikin ko?
Aji ya kalli Mimi ganin har ta na wani ɓata fuska. Dariya ta kamashi ya kama yi tun da Mimi take da Aji a sanin da ta yi masa a baya da yanzu ba ta taɓa ganin shi yana dariya haka ba.
"Shekaran ki nawa wai? Ai daman kowa ya san sai da muka haɗu a ka samar da saduwa sannan kika samu ciki, tunda ba a ruwa za ki sha ba."
  Haka yake faɗa yana mata dariya, kamar za ta yi kuka ta dake shi a kirji shi kuma ya na riketa yana dariya dai dai lokacin sai ga mai motar tare da Auwalu da Gaje a ciki ita ce za ta je. Sai matar Auwalun da Maeesha da Mariya, da Jummai da Zuwaira kowa cikin shirinta, Auwalu ne ya sauko suka gaisa yana gaya masa yaron mai motar ne zai kai su kanon shi yana gida baya jin daɗi, Aji ya kalli direban kafin ya ce"Ka tabbata ya iya mota?  matata ciki gare ta ban shirya ɗaukan wannan kaddaran ba yanzu."
Ai Mmi na jin haka ta ja jikinta zuwa wajen su Yaya zuwaira tana gaishesu domin in ta cigaba da tsayawa saita ji abin da zai saka ta ba za ta ƙara kallon Yaya Auwaln ba.
  Tare suka shiga gidan suka iske su Yaya Amina tun ɗazu suna nan suna jiran su, nan a ka gaggaisa sannan sai ga su Auwalun sun shigo gidan tare da Mansoor suka gaida Inna sun shirya daman motan kawai suke jira, Yaya Halima ce ta kalli Aji kafin ta ce"Na ji ana zencen kwana biyu na ce mu fa huɗu za mu yi."
Kai tsaye ya ce"A'a kwana biyu za ku yi gaskiya." Haɗe rai ya yi kada ma ta kara mgana, Ita daman zolayanshi take yi, Bintu ce ta ce a hankali ita sati mijinta ya barta ta yi. Hararanta Mansoor ya yi kafin ya ce" Duk wacce ta ga kwana biyu ya yi mata kaɗan za ta iya ƙarawa amman litini da safe mota za ta koma wanda ya ga zai dawo shike nan.
Haka ya faɗa lokaci ɗaya yana ficewa Bintu ta tura baki ta ce" An ya in Anty Mimi ta haihu za mu je mu yi sati muna suna kuwa?
Yaya Amina ta ce" Kina da koƙari, in ma ya bari an yi sunan kenan tsab zai ce ba taron suna in dai Baban Inna ne."
  Mimi na gefe ta na jin su tana yar dariya, ba ta ce komai ba, Yaya Halima ta ce"Duk fa wannan muzurin saboda matarsa ne, kada mu kara kwana a barshi a gauro."
Gabaɗaya suka saka dariya Bintu har suna tafawa da Yaya Amina.
Mimi ta harare ta kafin ta ce" Har da ke ko? Zan gaya masa."
Bintu ta tsuke baki tana faɗin" Ni ban ce komai ba, ba ruwana."
Suna cikin mganan ne Auwalu ya leko ya ce su fito su Yaya Zuwaira daman suna tsakar gida Maeesha ne kawai tare da su, Mariya da Walida yan zumuɗi suna kofar gida wajen mota su Auwalu suka fiffita da kayan a ka saka a booth, sannan a ka tsara tafiyan Aji shi ya saka Mimi a gaban mota ita da Mariya tunda ba ta da jiki, Yaya Jummai ta kaɗa baki tana faɗin"To ai da baya ta dawo,  ko ka saka Bintu madadin Mariya."
Kai tsaye ya ce"A'a Bintu za ta matse ta, kuma ni ina so ku kula da ita ne, juna biyu gare ta fa"
  Kunya kamar Mimi ta nutse kanta ta sunkuyar Yaya Auwalu ne a ka bari da faɗin" ƙwarai kuwa, ku kula da matar yallaɓai dakyau."
Gaje ce ta ce" Kada ka damu Baban inna  zamu kular maka da matarka da abin da ke cikinta in sha Allahu."
Suna ta masa dariya shi kuma ya haɗe rai, Mimi ko kunya ta rufe ta wai har ya na ma direba warning cewa kada ya yi gudu ya bi a sannu matarsa juna biyu gare ta har yana cewa"Ita ce komai nawa, ka bi su a hankali don Allah ban da gudu.". Direba na dariya yace"In sha Allahu Yallaɓai "
Inna Meri ma har kofar gida ta rakosu,  tana musu fatan Allah ya tsare, baya mutum huɗu Gaje da Jummai da Zuwaira, sai Maeesha. Kujeran tsakiya kuma Yaya Amina da Yaya Halima sai Bintu, sai Walida da a ka gyara ma inji sauran kujeran za'a biya Tudun wada a ɗauki mutum ɗaya daga gidansu Hibba.
  Suna ɗaga musu hannu tare da fatan su isa lafiya, Tudun suka biya su ka ɗauko Zaliha ɗiyar ƙanwar Maman Hibba ne sai bayan sun dau hanyar kano Nafisan Nasir ta kira Mimi ta ce ba ta san sun shirya tafiya ba, Nasir ya barta da ta zo. Sai mimin ta bata hakurin itama ta sha'afa ne ba ta mata magana ba, amman wai Nasir ɗin ya yi ma Aji mgana shi kuma wannan tuni ya manta ma.
  Direban ya ji mganar Oga Aji bai yi gudu ba amman sun isa wajajen uku ne na rana. Shi kan shi Aji ya yi mamakin saurin su haka yace ma Mimi da suka yi waya. Murna wajen Hibba da Mu'azzam ba'a mgana, suka rasa ina za su saka su saboda murna sun iske wasu daga cikin ƙanen Hibba da yayenta sun riga su zuwa tun jiya suke. A ka rasa ina za'a saka su kawo wannan miko wannan Sun rasa bakin godiya ga zuwa ga abun alheri Mu'azzam sai da ya yi ƙwallah domin Yayan nasa ya gana mishi komai bayan kudin da ya tura masa ya biya kuɗin mota sannan ga ɗawaniyar kayan suna da kuɗi, ya kira shi zai masa godiya ya kashe wayarsa. Ba su zauna ba da yamma a ka fara aikin suna raguna biyu a ka yanka ma Maryama da safiyar suna. Sannan sun dafa shinkafa sun yi alale da Zoɓo an kuma soya kayan ciki bayan haka kuma ga nama ya siya ɗanyen an yi girki da shi, a ranar Mimi ba ta samu fita ba sai washegari ranar lahadi Bintu da Walida tare da mariya suka rakata gidan Dr ta fara zuwa baya nan ma yana asibiti sai dai Jawahir nan suka yi sallar la'asar sannan suka wuce soron ɗinki, Inna Zainaba sai da ta mata tsiyan ta ɗauka za ta kwana ne amman sai ta ce washegari za su koma gabaɗaya, suna can har dare sannan a ka saka direba ya dawo da su gida.
  A ranar daman su Yaya Amina suka soya Nama a ka diɓar musu na su a daran. Na Inna daban haka na Baba sai sauran kuma a ka haɗa su gabaɗaya. Amman na Baban inna roba guda cike da nama in ji ɗan'uwansa, misalin sha biyun rana direban yazo amman sai da suka yi azahar suka ci abinci shima yaci sannan suka ɗauki hanya nan suka bar ƴan'uwan Hibba su sai jibi za su koma anman ƙanwar mamanta na nan sai ta yi arba'in.
Sai mangariba suka iso gida, gidan Inna su ka yada zango, nan suka raba naman kowa ya ɗauka na shi, sannan Mu'azzam ya ba su kwalin omo da sabulu yace su raba gabaɗaya.
  An raba amman Mimi ba ta amsa ba, Naman ma cewa ta yi su haɗa ma Inna sabulun kuma ta ba ma Jummai omon kuma ta ba ma Yaya Zuwaira su sun fita bukata.
Yaji jegon ma an ba su wanda ƴan'uwanta su ka mata sun raba gabaɗaya. Zuwa bayan isha'i kowa ya yi gidanshi inna ta diɓar ma Magajiya naman da Yaji ta ba Mariya ta kai mata, Gaje ma har na Harira an ɗiba mata ita daman Inna an san rabar da shi za ta yi kila ma ko a bakinta sai an yi da gaske za ta ɗanɗana.
  Mimi dai nan ta jira Aji ya zo ya ɗaukota da daddare suka tafi gidansu, daman a daddafe ya yi kwana biyun nan. Washegari ma ba ta samu zuwa wajen aiki ba sai ranar laraba ta koma.Miyan ma da ta yi masa ko sau ɗaya bai yi amfani da ita ba. Ya dai ci cake da samosa, itama ya ce domin ya na so ne yasa ya soya ya ci, da tace ina ya ke cin abinci ya ce gidan Inna da ta gama za ta kira shi ya je ya cika cikinsa, ina zai iya wani Dafa shinkafa bayan ta gama sangarta shi..
In da Allah ya so ta da rahama ba ta yi mugun laulayin da zai hana ta aikace aikacen da kuma biya ma mijinta bukata ba ko amai ba sosai take yi ba bar ta dai da cin goro sai kayan kwalama suma ba kasafai ba. Cikin fari ne amman Alhandulillah ta same shi da sauki fiye da tunaninta, fatan ta Allah yasa yadda ta samu laulayi da sauki ta samu haihuwan ma cikin sauƙi.
******
*BAYAN WATTANI BIYU..*
Har Hibba ta yi arba'in ta zo gombe ta yi sati ta kawo ma Inna takwaranta wacce suke kira Ammi. Mu'azzam ya zo ya ɗauke ta suka koma gida, cikin Mimi kuma watannin shi shida ne, har ta fara zuwa awo a wani asibitin kuɗi a cikin gari tana kuma cigaba da zuwa aikinta.
Cikin ya bi jikinta tunda tana da tsawo sai da ya saka ta buɗe daga kasanta saman ta kuma mamanta sun yi manya kumatunta ya kumbura sannan hancinta ya ƙara girma tuni dai halittar ya sauya. Hajiya ce ta gaya mata cikin jikinta ya bi shi ya sa ba'a ganin girmansa, shi kuma Aji ya ce ta zauna a haka ta fi masa kyau a koda yaushe ya kalleta ya na jin farincikin yau ita ce ke ɗauke da cikinsa wannan ma abun alfahari ne.
  Zaman su suke yi lafiya cike da kauna sai ɗan abun da ba'a rasa ba. Tun da daman shi zamantakewa zo mu zauna ne zo mu saɓa ne, sai dai suna ƙokarin Fahimtar juna domin samun daidaito. Shi yanzu babban Blburin shi shi ne ya samu ya biya ma Inna ta je makka ta sauke farali, ga shi Contart ɗin shi saura shekara biyu ya ƙare a Gombe United amman bai yi tunanin yi ma kansa wani tanadi anan gaba, ya samu kuɗi tunda a wata ɗaya sun je kano da kaduna sun buga wasa bayan albashinsa akwai allowense. Sannan kuma mganar Contrart din Captain din Team an saba daga waje akan ɗauko wani a ba shi horo amman wannan karon sai ya samu Coach ɗin su da maganar ga Musa pele a cikin su yake yana da ƙokari tunda shi ne kamar matsayin Assitancen ɗin Aji, yace me zai hana shi a ba shi horon.?
  A lokacin kallonsa Coach ɗin na su ya yi kafin ya ce"In contart din mu ya ƙare, ka shirya in da za ka koma ne?
Sai Aji ya ce"Tukunna dai Coach."
Sai kawai ya jinjina kai kafin ya ce"Ba na so ka bar mu, kuma ina son cigaban ka ina inan ina yi maka wani ƙokari in ya tabbata zan neme ka, in kuma bai tabbata ba sai dai mu ƙara singing ɗin contart ɗin da kai amman ba zan bari Gombe United ta yi rashin zaƙwaƙuru irin ka ba."
Ya daɗe daman ya na jin Coach na yawan faɗin ya na masa jokari bai taɓa maida kansa ba, ballantana ya yi tunanin makomarsa anan gaba, shi kam me ya ke nema? Komai ya samu sai dai godiyar Ubangiji kawai mutum ne shi da ba shi da hange hange, saukaƙƙiyar rayuwa ce a gabansa ya yi ma iyalansa sannan ya farantama Iyayensa..
  Shi kaɗai yake da burin biya ma Inna saudiya ko da Mu'azzam bai taɓa yin zencen da shi ba, Saboda baya son taimakon kowa  yanzu dai haihuwan Mimi ne a gabansa sai Jamb ɗin da Walida za ta sake yi, ga bikin Mariya na matsowa duk da shi sai bayan ƙaramar salla gabda nabban sallah sannan za'a yi bikin.
Ya dai fara ba ma Mimi kuɗi ta rike na siyan kayan haihuwa, itama a ɓoye tana siyan ma kanta saboda in megidan ya gani zai yi mata faɗan cewa shi ya gaza ne? Ko ya sakata ne? Shi ya sa ma ta ke ɓoyewa ba ta bari ya gani ba saboda dai a samu zaman lafiya, duk da tana da kuɗi amman bai yarda da ta kashe ma kanta naira biyar ba, sai dai komai take so ta yi masa mgana, in bai da shi a lokacin sai ya ce ta ba shi lokaci, in ya samu sai ya ba ta, ba ya taɓa duba aikinta ko gadon da ta tara shi dai ya sauke nauyin shi, sai kuma yake ganin kamar gazawa ce da ci baya ya zauna mace na masa hidima da kuɗinta amman za ta iya siyan kayan ado domin kanta ko ta yi wani sha'anin a bangarenta ko kyauta ga wanda ta ga dama ba zai hanata ba.
Ya sake biya ma Walida Jamb bayan ya gama ja mata kunnen saura ta je ta faɗi, sannan ya saka ta jamb class, sai faɗa yake yi in aure take so ta yi mgana kada ta saka shi kashe kudi, Mimi ke tausan shi da cewa Jamb fa sa'a ne da rabo shi kuma ya ce har dakewa kuma da gaskiyansa duk abin da aka yi ma dakiya za ka iya cin ma nasara, itama Walidan ai ta sani dole ta dake da ƙoƙari. Sannan BUK ya cike mata saboda Mu'azzam ya ce za ta zauna a gidansa ta yi karatun ta, bai yi mata katsalanta kan ra'ayinta ba ya ce ta zaɓi Course ɗin da take so sai ta saka Microbiology.
  Rayuwar dai haka ta cigaba tafiya  a kwana a tashi ba wuya ga cikin Mimi na wattani takwas, Mommy ta yi mganar za ta koma gaban Hajiya ta haihu, Mimi na gaya ma Aji yace bai amince ba a tsarin shi ba tsarin matarsa ta je gida wanka a nan gidan za ta zauna ta yi wankanta da jegonta. Tunda kuma ya ce haka ta san yana kan matsayarsa sai ba ta matsa ba, ta ce ma Mommy za ta yi jegonta a gidanta ai suna kusa ba matsala,  A watan ta je kaduna Khadi ce ta samu ɓari ta yi ta zubar da jini kamar ba za ta rayu ba.
  Ba tafiyar mota suka yi ba Jirgi ne ita da Hajiya da Mama suka kwana biyu suka dawo. Amman ta je gidan Ahmad sun gaisa da Matarsa  ta na kuma dawowa Rukayya ta taso ta gaba kan shiryen shiryen biki tunda saura wata ɗaya da an yi ma sai dai an ƙara ma wata ɗaya ne a sama.
Ga cikinta ya tsufa ba ta iya wannan zaryan Aji ma ya ce Rukayya ta ɗaga mata kafa, ita kuma ta ce sai sun rama ma kura aniyarta itama haka ta wahala da na su bikin Aji ya ce dama ba don Allah ta yi ba kenan? Rukky ta na dariya tace eh sai an rama biki ba.
  Karamchi Tibi ta yi rashin ma'aikaciya Irin Rukayya domin tun saura wata ɗaya da wani ta ijye aiki, duka ma'aikatan sun yi kewarta musamman ma Na Misau,itama Mimin ta na so ta ɗauki hutu amman sai ta haihu saboda ta samu ishashen ookaci a gida tana kula kanta da abin da ta haifa tare da mijinta.Saboda shi ya na son kulawa ba zai mata uzirin domin ta haihu ta yi masa banza ba, nauyi ne zai haɗu mata dole sai ta samu lokaci da hutu.
Zuwa Lokacin sun gama siyan kayan haihuwa har na fitar suna, Itama ta ƙara ta siya ma kanta abin da take so da kuɗin ta.
Zirga zirgan bikin Rukayya ma ya sa ta sassaɓe. Ga shi biki gida biyu ga gidan su Rukayya ga gidan Daddy ana saura sati biyu biki a kai kai lefe akwati takwas kuma kaya sai wanda ya gani. Nan gidan za'a kawota ta yi sati ɗaya sannan mijinta ya ɗauketa zuwa lagos gidan da Jaheed ya siya fili ya na ginawa ba'a gama ba, sai an gama za'a yi ma amarya jere anan Gombe.
  An shiga satin biki zirga zirga da hidima ya ƙaru, Mimi da katon ciki a gaba ta ce ma ita ba wani kyau za ta yi ba tunda duk hallita ya sauya, sannan Gogan bai hana ta amman duk dare zai je ya ɗauko ta ta kwana a gida da safe ya maida ta, ba ta zama a gida ga zuwa aiki ga hidiman biki, shi yavsa ba ta san Mu'azzam da yayan na shi sun samu matsala har sai Baba ya yi musu sulhu ba, kan mganar biyama Inna aikin hajji ne, an ta biya sannan ga Walida ta samu Jamb har Buk sun ba ta admmission shi ne ya kira Mu'azzam kam hidimar makarantar anan ne ma ya ke faɗa masa kuɗinsa kaf zai haɗa ya biya ma Inna saudiya, shi kuma Mu'azzam ya na jin haka sai ya ji haushi ya ce ai tare suka ce za su haɗa kudi su kai Inna Saudiya me yavsa ya zare shi a ciki? wato ya nuna masa shi Inna ba ta haife shi ba kenan?, shi ta haifa Mansoor ya so ya fahimtar da Mu'azzam cewa ba haka ba ne. Amman ya yi fushi Ya riƙa kiran shi a waya bai ɗauka ba sai da Mansoor ya je ya gayama Baba  shi ya kira Mu'azzam ya yi musu sulhu, amman sai dai a ka yi yarjejeniyar Mansoor zai biya miliyan shida shi Mu'azzam ya cika sauran, dole a ka tsaya a haka sai dai Inna ta ji kawai ƴayanta za su biya mata ta je ta sauke farali ai sai ta saka kuka ta yi sujudaan godiya ga Allah ta na kuka ta na yi musu addu'an Allah yasa su gama da duniya lafiya.
  Ko kafin a gama bokin Rukayya har an kai Inna an mata pasport, an biya mata hajji ƙarkashin jihar Gombe.Kowa na ta zuwan ma inna murna baki ya ki rufuwa, ita kuma Walida sai bayan salla za ta wuce kano makaranta tunda azumi ya kusa. Gefe ɗaya kuma su Inna sun fara zuwa bita. Rukayya Amarya suna gama satin su suka yi sallama da ƴan'uwa suka ɗaga sai garin Ikko Mimi ta ba ta lambar Madiha tacce ga Yaya nan ta yi mata ba za ta yi kaɗaici ba.
  Bikin Mariya zai kama gabda babban sallah ne, Magajiya ta ce a ɗaga shi sai bayan babbar sallah Uwar amarya ba ta nan lokacin ta dawo Inna kenan, tunda yanzu Magajiya ta saduda ta nemi gafaran Inna suna zaune lafiya sannan ƴa'yan gabaɗaya sun haɗe kansu, Maeesha da Mimi ma sun haɗe kansu waje ɗaya kamar wani abu bai faru ba Saddiqun ma harkan gini Auwali ya saka shi tunda shi yanzu sai godiyar Allah ya samu ɗaukaka.
  Ana azumi saura sati ɗaya Mimi ta sauka, cikin dare gab da asuba Naguda ya kamata Aji ya ɗauke ta zuwa asibiti daman tuni ta shirya akwatin kayan hqihiwanta cikin ikon Allah ko awa ba ta kai tana nqguda ba, ta haifi ƴarta mace jajir da ita idanuwan da bakin da hancin na Aji ne fatar da suman kan  kuma duk na Mimi ne. Turbarakallah mssha Allah sanda ta haihu Inna na asibitin da Yaya Amina sai Baaba Uwani da Mama tunda ya kira su a waya ya sanar da su.
Kafin gari ya waye labarin haihuwan Mimi ya karaɗe Gombe da kewayenta.
Kuma kai tsaye uban ƙarnin ke fadin an samu wata MARYAMA ta biyu.
*Janafty*

Mimi ba ta kwana a asibiti ba, ta dai yini zuwa dare bayan an tabbatar da lafiyanta da na abin da ta haifa a ka rubuta musu takardan sallama amman fa asibitin nan ta ga gayya kashi kashi kama daga ƴan'uwanta zuwa ƴan'uwan Abu Maryam ɗin. Gidanta a ka maidata, saboda daman Aji ya ce ba ya son wankan gida matarsa a gidanta za ta zauna ta yi jegonta sai dai a samu mai zama da ita, Mommy tuni daman ta yi ma Inna Zainaba mgana ta na jin an haihu a ranar ta iso, amman a gida ta same su tunda ba ta taso a kan lokaci ba.

  Hajiya bakinta yaƙi rufuwa har da ita a asibiti har kuma suka dawo gida, ta ɗauki Jaririyan ta saka albarka sannan ta kalli Mimi dake zaune gefen gado a cikin bedroom ɗin ta, wani katon Jug ne a hannunta Inna Zainaba ta haɗa mata tea bayan sun yi wanka ita da jaririyar.  Sai ta ji kwallah ta tarun mata a cikin ƙwayar ido, Allahu akbar yau ga shi Binta ta yi aure har ta kai ga ganin ƴarta a duniya. Sai dai Kabiru baya raye. Burin shi kenan ya ga Binta ta samu kyakyawan rayuwa irin na kowa ta mace. Hawayen nata sai da suka zubo ta share lokaci ɗaya tana faɗin"Allah ya jiƙan kabiru. Allah ya cika maka burin ka Binta ta samu kyakyawan rayuwa mai cike da farinciki da kake yi mata fata."

Mimi ba sai hawaye ta tuna da Abin ta amman a cikin ranta ta na yi masa addu'an rahama da dacewa.

  Su Mama da Anty duk suna gidan har da Mamansu Rukky da Bibi da Nafisan Nasir, Sai su Bintu da Walida da Mariya su Yaya Amina sun tafi kafin mangariba, Inna kuma daman tun a asibiti bayan an haihu lafiya isowar su Mama ta koma gida. Sai can bayan isha'i gidan ya watse a ka bar Inna Zainaba kaɗai sai mai Jego ta kasa zama sai kai da kawo take yi domin kula da Mimin wacce ta samu ƙari sai da a ka yi mata ɗinki tana bukatar shiga ruwan ɗumi lokaci bayan lokaci, Aji bai shigo gidan ba sai wajen goma suna tare da Nasir da makama yau kam bakinsa ya ƙi rufuwa bai taɓa tunanin haka a ke jin farinciki in a ka zama uba ba sai yau  wayar da ya amsa na barka bai san adadi ba, Mu'azzam daman shi ya fara kiran shi ya sanar da shi Fatima ta sauka an samu wata maryama Mu'azzam ɗin ne ya rika gayama sauran mutane, har su Baba Ɗanjuma da rana sun je asibiti sun Duba Mimi da abin da ta haifa.

  Itama ta bangarenta har sai da ta gaji ta amsa wayoyin mutane, bayan ta dawo hayyacinta na natsu daga gumurzun Naguda ita ai sai dai ta yi ma Allah godiya domin ta samu ciki cikin sauki ba ta yi wahalan laulayi ba sannan wajen haihuwa ma Ubangiji ya saukaƙa mata, in a ka cire ƙarin da ta samu suka yi mata ɗinki sannan ba ta yi doguwar naguda ba, ko da yake Inna Zainaba tace irin Mommy ce itama haihuwan ta cikin sauƙi ne kafin ma a tafi asibiti wani lokacin ta haihu, har ita kanta Mimin a gida ta haifeta sai daga baya suka je asibiti a ka duba su.  Rukky ce ta fara kiranta lokacin da ta fara amsa waya suka yi mgana bayan kuma sauran wayoyin da ta rasa ba ta amsa ba, ta yi mgana da duka ƴan'uwanta har Mommy suna yi mata barka da arziki har da Madiha da megidanta domin ita kai tsaye ta ce"Congratulation Fatima Kabir Dabo, Za mo wa uwa ba abu ba ne mai sauƙi. Allah ya raya abin da kika samu ke kuma ya baki lafiya da ƙwarin jiki wajen shayarwa tare da tarbiya."

  Sai ta ji daɗi da abin da ya kai ɗan'uwa daɗi a wannan duniya ko da kuwa kuna da tarin bambamcin hallaya ne a tsakanin ku.

Haka ma Dr ya ce ya yi ta mata addu'a sannan da faɗan ta kula da kanta, shi da Jawahir sau biyu suna kiranta haka ma Hibba da Mu'azzam ta samu wayarasu ita dai ba ma za ta iya kirga waɗanda suka kirata ba amman dai abu mafi soyuwa  shine babban kyauta ne na Ubangiji ace yau ka na amsa sunan uwa wani farinciki na dabam ne. Farincikin da take ciki ya sa ta kasa daina kallon jaririyar da Aji ya yi mata huɗuba da Maryama ba. Mamaki take yi yau itace ta haihu? Haihuwan ma tare da Aji abin da ba ta taɓa tsammani ba, har ta cire tsammani kuma sai Ubangiji ya kaddara za su zamo abu ɗaya.

  Sanda ya shigo gidan ɗakinsa ya wuce ya yi wanka ya sauya ya tsaya ya amsa wayar Coach na su in da ya ke yi masa barka, ya kira shi da safe suna asibiti sai ya tura masa saƙon ba zai shigo Camp ba saboda mai ɗakinsa ta sauka  shi kuma Coach na jin haka ya gayama sauran ƴan Team da cewa matar Capatin ɗin su ce ta haihu so ranar shi ya jwgoranci morning traning ɗin, abinci da komai da zai bukata Mimi ta faɗa ma Inna Zainaba a ka tanadar mishi a saman Dining bai duba abincin ba sai da ya leƙa ɗakin Mimi ya gaida da Inna Zainaba sannan ta fice falo ta ba su waje, gefen gado ya zauna lokaci ɗaya ya na faɗin"Me jego."

Mimi na mirmishi ta ƙara kishingiɗa lokaci ɗaya tana faɗin"Na'am Angon ƙarni."

Mirmishi suka yi ma juna, sannan ya leƙa jaririyar dake kwance gefenta tana tasharan barcinta na wani lokaci sannan ya dawo ya daidaita zaman shi.

 "Sannu da koƙari Matar  Aji.."

 Mimi na mirmishi ta ce"Yauwa Mijin Mimi.".

  Hannunta ya kama ya riƙe yana kallonta kafin ya ce"kin ƙara kyau, yau kaɗai jego nan ya karɓe ki."

Dariya ta yi amman ba ta yi mgana ba sumbatar hannun nata ya yi kafin ya ce"Ina fatan komai lafiya ko? Ta fara shan nono?

Haka ta faɗa ya na rike da hannuwanta. Sai Mimi ta girgiza kanta kafin ta ce" Ruwan zamzam kaɗai a ka bata, ruwan Nono dai kaɗan ya fara zuwa kila sai da zuwa gobe haka."

"To ba matsala zuwa goben? Ba za ta ji yunwa ba?

Mimi na dariya ta ce"Yunwa kuma? Ba za ta ji ba kada ka damu, na sha tea,kuma Inna Zainaba ta damamin kuni na sha zuwa Gobe ruwan nonon zai zo in sha Allahu "

Sai ya jinjina kansa alamun gamsuwa, sai kallon Mimi yake yi itama ta na kallonsa ta na nasa mrmishi, ita ta ɗauko yarinyar ta ɗora ta saman jikinsu dukkansu biyun a tare suka rike ta, sannan ɗayan hannun Mimi ta saka ta sakalo bayan Aji da shi, sun haɗe yarsu waje ɗaya sun rike. Ya riƙe hannun jaririyar ya haɗa da na Mimi ya damke kawai ya na mirmishi ya kasa mgana.

 "Ka ga Kyautar da ubangiji ya yi mana ko? Yau  mun zamo iyaye ma'ana mun zamo uwa da uba daga yau, nauyi ya same mu mun zama iyaye akwai haƙƙin ƴarmu a kan mu na tarbiya da kula da ita."

  Ƙura ma jaririyar ido ya yi ta na ta barcinta sai kawai ya yi mirmishi kafin ya ce" Allah ya raya ki Inna ta, "

Haka kawai ya faɗa ya na cigaba da kallonta In Mimi ta na mgana sai dai ya ɗaga kai ya kalleta ya yi mirmishi kamar yau sauran kalaman bakinsa nasa sun ɗauke.

Ya dai kalleta cikin wani yanayi ya ce" Na gode sosai, na gode da kika yi dalilin jin wannan farinciki a matsayina na Uba na gode kwarai da kika kasance a cikin rayuwata Fatima kika kuma bani dukkan farincikin da gata a zamantakewar mu na aure. Na gode miki bisa yardan ki, haƙurin ki, Koƙarin ki a kaina Allah ya shirya mana Maryama ya ba mu ikon yi mata tarbiya ita da sauran ƴan'uwanta da suke tafe nan gaba."

Kanta ta ɗora saman kafaɗansa lokaci ɗaya tana faɗin"Amin Amin Mera. Nima na gode da ka yi sillar zamowa ta Uwa. Allah ya bar mu tare Amin."

  Shima kansa ya jinginar saman kanta yana amsa mata da Amin Amin, sun ɗauki lokaci a haka sannan Mimi ta ɗago da kanta tana faɗin" Na manta ka ci abinci kuwa?.

Sai ya girgiza mata kai da sauri ta karɓi Jaririyar daga hannunsa lokaci ɗaya tana faɗin"Yana can saman dinning."

"Me kuk dafa ne?

"Jallop rice ne Bintu ta dafa ɗazun nan kafin su tafi, sai na ce su saka maka Food Flaks kada ya yi sanyi kafin ka dawo"

  Kai ya jinjina kafin ya miƙe lokaci ɗaya yana faɗin"Kuma sai da kika yi mgana na tuna ina jin yunwa tun tea da na sha da safe ban kara cin wani abu ba."

Mimi na mirmishi ta ce"Na sani, na ga duk ka fara rama ne."

"Zo ki rakani mana, ni kaɗai za ki bari naci abincin?

Ta na yar dariya ta ce"Jego fa na ke yi Mera, ba'a son na zauna wajen sanyi Inna ma ba za ta barni na fita falo na bar yarinyar nan ita kaɗai ba.

Da sauri ya ce"Tare da ita za ki taho, ina cin abinci ina kallon ku ina jin ɗadi."

Mirmishi ta yi masa kafin ta ce"Haihuwa fa na yi jego nake yi, in na fita Inna za ta min faɗa sai ka yi hakuri fa."

  Dakuna fuska ya yi kafin ya ce"To shi ne me? Jegon dai ba a haihu a taru a yi suna aci abinci ba ne? Ina ce shike nan an gama jegon.?

Ta na dariya ta ce"A'a sai na yi kwana arba"in ina jego a na kula da ni tare da mai sunan Inna, akwai dokoki ciki har da zama a ɗaki mai ɗumi."

Sai ta faɗa ya ji zafin ɗakin tunda ba fanka sannan an kashe Ac. Har gumi ya fara ma bai sani ba abun sai ya ba shi mamaki har sai da yace Topha, ya na koƙarin sake mgana ne Inna Zainaba ta yi sallama a Kofar ɗakin suka amsa mata sai ta shigo

Kai tsaye ta kalli Aji ta ce"To Baban Maryam mu kwana lafiya ko?

Kallonta ya yi cikin mamaki bai yi mgana ba,a gabansa ta kalli Mimi ta na faɗin"Za ki kara  shiga ruwan ɗumi kafin ki kwanta.".

Sai ta gyaɗa mata sai kuma ta ƙara cewa"Ga Kunin ki nan a fulas anjuma ki ƙara sha, Sannan wankan towel ɗin nan zuwa sati zai tsaya, ganye za'a samo min na daki jikin ki da shi."

Mimi ta zaro Ido haka ma Aji da bai bar ɗakin ba. Inna Zainaba ko a jikinta ta shige toilet domin haɗa ma Mimi ruwan dumi ba ta ciki da iskacin yaran zamani na fahimci Mijin nan na Mimi ɗan gadara ne, ta gama masa kara in ta masa lamunin ganin matarsa da ƴarsa minti goma ne za ta riƙa shigowa tana ganin abin da ke faruwa.

  Aji ya kalli Mimi kafin ya samu damar magana ta masa alama da hannu alamun ya yi shuru sannan ta ce ya fita amman bai fita ba sai da ya dawo ya sumbaci yarsa da matarsa sannan ya fice yana faɗin"Sai da safe Ummu Maryam."

Amman har ya gama cin abinci ya na mamaki shi fa ya ɗauka wani ɗaki mai kula da Mimi za ta kwana shi kuma ya kwana tare da matarsa amman kuma sai yake jin wani karatu na dabam, da ya koma ɗaki ya saka kayan barci ya kwanta ya kira Mu'azzam ya na masa ƙorafi Mu'azzam na danne dariyan sa ya ce"Ai hakuri za ka yi Yaya  sai in Anty Mami ta yi kwana arba'in sannan komai zai dawo dai dai.".

  Aji ya ce" Haka ta ce, wai daman da gaske take yi? Ni kaɗai zan rika kwana kamar wani mara gata, addini ne ya ce a yi haka ne?

Mu'azzam ya ce A'a nan take Aji ya yi tsaki kafin ya ce"To saboda wata al'ada sai a ware ni, ana gama taron suna zan ce kowa ya tafi a barni zan iya kula da matata da ƴa ta." Mu'azzam na ta danne dariyansa amman ya san tunda yayansa ya faɗa zai aikata shi ya sa da asuba yakira Inna da shawaran Hibba saboda ta ce gwara a kwabe sa tun yanzu kada ya aikata ya bar mutane da jin kunya.

  Inna na jin abin da Baban inna yake shirin aikatawa ta yi yar dariya kafin ta ce"Bar ni da shi, shi ya sa ya ce ba za ta je gida ba saboda ya yi wannan diɓar albarkar ko? To zan ce bayan suna ta koma gaban Hajiya sai naga karyan tsiya fitinannen yaro kawai sai kace a kansa a ka fara haihuwa."

Mu'azzam na jin haka da sauri ya ce"Kada ki yi haka Inna ki dai yi masa mganar don Allah kada ya yi wata mgana ya bar ƙanwar mamanta da kika ce tana wajen ta ta zauna ta kula da ita kin ji ko Inna? In ta koma gidan Hajiya an ƙwari yayana tunda shi baya ra'ayin ta koma can in kika matsa masa kamar an shiga haƙƙin sa ne."

Da waɗanan kalaman ya lallashi Inna Meri ta bar mganar cewa bayan suna Binta ta koma gida, amman da safiyar ta je can gidan duba Binta da takwaranta ta iske tuni sun sha wakan har sun karya ta samu Mimi na cin ferfesun kayan ciki ta iske su Mama a gidan su suka taho mata da shi.

  Ta iske suna ta maganar yau da safe an samu ruwan nono har yarinyar ta samu ta sha, amman sai barci ta ke yi Mama ta ce" Daga gani rigiman dare za ta riƙa yi." 

Inna Meri ta ce"Shima ai haka ya yi, na fi wata takwas da haihuwa Baban Inna bai daina kukan dare ba."

Ana ta dai raha ana dariya. Baya gidan tun safe ya fita zuwa Camp, dawowarsa kenan ya shigo yana gaishesu sai ya ga Inna bai ma san ta zo ba.

Daga nesa ya kalli Mimi ta kalleshi suka yi ma juna mirmishi, Sai a ka bar shi da tambayan Inna Zainaba yana faɗin" Ba wata matsala ko inna? Ko akwai wani abu da kuke bukata?

Cikin mirmishi ta ce"Ba ma bukatar komai, ai komai ai akwai shi sai godiya Allah ya ƙara buɗi na alheri."

Ya amsa da Amin kansa a kasa sannan ya miƙe ya fita sai Inna Zainaba ta ce Mimi ta ɗauki yarinya ta je su gaisa jikinta na rawa ta mike ta sunkunci yar amman sai da Inna Zainaba ta saka ta ta saka mayafi da takalmi daman kafar nan da safa tun da ta haihu ko'ina na jikinta ya na rufe Inna Zainaba jegon mutanen da take yi mata..

  Aji har ya fara ƙorafin mutum da matarsa an barshi da kallo daga nesa sai ga Mimi farinciki yasa sai da ya rumgumeta yana sauke ajiyar zuciya.  Ba ta daɗe ba tunda tasan halin Inna Zainaba amman sai da ta ɗauko masa abun ƙaryawansa ta jera mai sanan cafet a cikin Bedroom sannan ta koma ɗaki har magiya ya yi mata ta tsaya ya gama ƙaryawa tace a'a in ta daɗe za ta yi mata faɗa, daman bayan fitan ta sai da Mama ta ce" Yaran zamani jikinsu na rawa za'a je wajen miji."

Inna Zainaba ta ce"Su ko tausayin kansu ba sa ji."

Inna na gefe ba ta ce komai ba, ta san halin Baban Inna bai son kara ba.

  Sai da ya yi wanka ya sauya kaya sannan yace Inna Meri ta fito ya kaita gida, Itama daman tana son mgana da shi, ta yi musu sallama akan anjuma Walida za ta kawo garin kuni, a hanya ne ta yi masa mganar ya rika kawaici sannan kada ta ji ya yi mganar bayan suna a watse  in an barshi da matar da yarinyar zai iya kula da su ne? Ya na jin haka yasan Mu'azzam ne ya kai mgana wajen Inna bai ce komai ba, illah tura baki kafin ya ce" To Inna mutun da matarsa sai a hana shi ganinta." 

Inna ta yi masa wani kallo kafin ta ce" Ka dai ji abin da na gaya maka, in ka ce ba za ka yi kawaici ba wlh zan ce a maida Binta gaban Hajiya sai bayan wata biyu sai ta dawo " Yana jin haka da sauri yavce"Allah ya baki hakuri Inna, In sha Allahu ba zan ƙara mgana ba"

Amma bayan ya sauke Inna, bai shigan ba ya juya a hanya ya kira Mu'azzam yana ce masa"Kai ba'a sirri da kai ko? Ban ƙara gaya maka wata mgana."

Tunda yaji haka ya san kan mganar yana koƙarin mgana yayan nashi ya katse kiran sannan ya kira shi daga baya bai ɗaga ba sai kawai ya ƙyaleshi za su daidaita daga baya.

  A cikin satin da Mimi ta haihu kafin suna ko da yaushe gida cike da baƙi.  Ba yan'uwanta ba na megidan ba, Khadi tun ana saura kwana biyu suna ta iso  Madiha ma ta ce sai ranar suna za ta zo har da ƴan'uwan Mommy daga kano. Jawahir ma ana gobe suna ta iso ita da yara Rukky dai tana lagos ba za ta samu zuwa ba, amman har abokan aikinta mata sun zo mata barka sannan za su zo suna, mazan ma har gida suka zo su ka yi mata barka. Daman hutun haihuwanta sai bayan ta haihu zai fara aiki wattani uku kafin ta koma, kullum sai Magajiya da Gaje sun leka in da wani aiki su kama  sannan Yaya Amina da Yaya Halima suna zuwa Bintu da ma Maeesha gwarama su Yaya Junmai suna fashin rana amman suma kan sun yi kokari Inna Zainaba sai yabawa take yi, ga uban gayyar kafin ma a bukace wani abun ya kawo shi.

Inna Zainaaba tana waya da ƴar'uwata lokacin da Mommy  ta ce"Ina fatan ba wata matsala ko?

  Inna Zainaba ta ce"Wlh babu Murja, Mimi ta yi dacen miji da danginsa masu karamci da mutunci komai da kika sani wlh sai dai ma mu yi kyautarsa. Mimi da Maryama ba abunda suka nema suka rasa waɗanan mutanen akwai karamci da kirki "

Mommy ta ji daɗi kwarai hakama khadi ta dinga faɗa, domin kayan Mimi da na jaririya duk safe Magajiya da Bintu ke zuwa su wanke sannan su dafa ruwan zafi su yi ma jaririyar wanka Mimi kuma Inna Zainaba ta yi mata. Bintu kuma da Maeesha suke gyara gidan su turarashi da kamshi.Su Yaya Amina kuma su zo su yi girkin rana da dare su Mama suna zaune suna hira ba abin da suke yi, duka yayyen Angon karni ne da ƙañensa ke yin komai yaddiko ma da ta zo sai da ta yaba musu, sannan Inna ma ta kan leko da safe, garin kuni haka ta yo shi da yawa ana damama Mimi har ruwan nono ga shi ya samu sosai.

Hajiya ma ta na gida labari ya zo mata  Sai kawai ta yi mirmishi kafin ta ce" Meri basakkawata ce mai kirki, sanna yayanta sun samu tarbiya daga bangarenta, babu nadama ga haɗa zuru'a da ita."

 duk da sunan ya zo ranar farkon azumi amman ba abin da aka fasa, komai an yi waina ce daman su Mimi suka yi da Sinasir aikatau a ka kai. Sai raguna biyu ɗaya na ta ɗaya kuma Aji ya raba abun ya ce a bama ƴan'uwansa, ya ba su komai na su a gidan Inna danginsa za su yi nasu taron tita kuma Mimi da na ta dangin a gidan ta.

Sannan sun haɗa ma Mimi kayan Atamfofi sama da guda biyar ga kayan Baby, Hibba ma ana gobe suna ta zo ita da Mu'azzam da Atamofi guda biyu sai na Bby sai 30k daga Mu'azzam.

  Ranar azumin farko a ka yi shagalin suna duk da azumi ne Mimi ta ga taron mutane kaf yan'uwanta sun zo har da Madiha gida cike kuma isu isu tunda su Bintu suna can gidan Inna suna na su taron.

Mimi ta sha kunshi da kitso. Sannan ta shiga ta fita ita da Maryama wacce Mimi ta ce za su riƙa ma lakabi da Ummi tunda yar wajen Mu'azzam Ammi suke kiranta.

Sannan har Makeup an yi mata sannan sun sha hotuna, an yi  tsire ga wanda ba za su tsaya a sha ruwa ba, a wata yar jeka sai a saka sinasir ko waina sai naman kaza ko na rago sai a saka maka cake ko samosa sai lemu da ruwa, duk sun yi zobo mai rai da lafiya da kunin aya amman zobon wannan na uban gayya ne za su yi walima da daddare a can Camp ɗin su.

  Sinasir ɗin da waina Mimi ta ɗibar masa kula ɗaya sai fride rice da yasa Binta da su Yaya Amina za su yi masa, sai soyayyen Naman kaza pepe sai kayan Snaak ɗin da Mimi ta ba da a ka yi gabaɗaya bayan an kawo ta diɓar masa tsire kuma daman na Aji ne sai aka raba uku ɗaya Mimi da danginta ɗaya kuma na su Inna da yan'uwansa ɗayan kuma nashi.

Matan su Nasir duk suna gidan Mimi har da matar Ahmad.Tun da ya ce shi zai koma amman ita sai bayan salla anan za ta yi azumi sannan cikinsu ba wacce ta zo hannu rabbana. Daddy kuma turmi biyar ya yi mata da kudi 100k Ƴaƴan yaddiko ma haka kowace da zaninta har Rukky da Jaheed sun tura mata kuɗi sannan ƴan ma'aiikatansu suma ba su zo hannun rabbana ba. sun haɗa mata kudi sun siya mata zannuwa da kayan jarirai tunda lokacin bikinta ya zo a kurewar lokaci ba su samu sun yi mata ba.

A ji dai suna gidan Makama gabaɗayansu ya sha farar shadda tana kyalli.Nasir ya so har wasa a buga Aji ya ce a'a Walima dai ya shirya domin a taya shi murnan samun ƙaruwa.

  Bayan an sha ruwa Walida da Mariya suka kawo musu abun buɗe baki anan gidan Makama suka ci suka sha.Sallar mangriba ma sai Ahmad ne ya yi musu limanci, suma ɗin duk sun haɗa masa kudi ya ce ba zai amsa ba su kace ya raina ne sai ya karɓa ya saka albarka dagan gida ya koma saboda ya yi wanka walimar karfe takwas na dare abunci kuma da ababen shan su Mu'azzam za su ɗauka zuwa can Camp ɗin su.Gayyar da ya yi kaɗan ne daga yan Tream ɗin su sai abokan shi sai kuma yan nasaran Team Tudun Wada team da sauran Clubs ɗin ƙwallon kafa na Gombe manyan ciki. Sai Coach din su na gombe United da sauran shugabbanin ƙananun kungiyoyinsu.

  Ko da ya koma gida, ba'a wani ragu ba yawanci duk nan za su kwana sai illa yan Kano ne suka koma gidan Hajiya. Yana shigowa falon su khadi ne da su Bibi sai su Yayan Yaddiko. Khadi tana ganinshi ta fara sakin guɗa tana masa kirarin Angon karni baban Maryama mjin Fatima. Karon farko da ta ga dariyansa hayaniyarsa ya fito da sauran da ke ciki, ana cikin haka sai ga su Yaya Amina da kaya niki niki na suna shi yas a ya sulala zuwa ɗakinsa ya ɗaga waya ya kira Mimi sai gata, ta zo ita da Ummi sun sha kwalliya ya kama su ya rumgume sannan ya sake ta ya ce zai shiga wanka ta zaɓa masa kayan da zai saka kafin ya fito ta fito masa har da takalmi shadda mai ruwan sararin samaniya har da babban riga ya fara korafin babban rigan tana damin shi ta shagwaɓe mass lokaci ɗaya tana faɗin" Don Allah ka saka, kai fa yanzu ka girma sunan ka Baban Maryam."

Da kalaman ta samu ya saka ta saka masa hula da agogo baƙaƙe ta fesa masa turare, Ya yi kyau har sai da ta ɗauki wayarsa ta yi musu hoto.Nasir sai faman kiran shi yake yi ya ce su na can ga su ma za su yi sallar sai yace shi zai tsaya a hanya ya yi sallah sannan ya ƙariso.

Zuwan su Yaya Amina ya sa har ya fice ba ba a lura ba ana kallon kaya ana saka albarka,  yana hanya Daddy ya kirashi ya na masa tsiyan haka ake yi shike nan tunda yana uba baza'a gayyace shi waliman ba ne? Sai Aji ya ji kunya kwarai ya ba shi hakuri da cewa bai san ya na son zuwa ba. Nan Daddy ya ce ya bashi address in ya tashi daga in da ya je zai biyo ko da bai daɗe ba nan da nan ya tura masa adireshin Camp ɗin su dake cikin gari.

  Ko da ya isa hall ɗin cikin Camp ɗin su da suka yin meeting ko wani taro ya cika da jama'a. Yana zuwa a ka fara gaisawa da shi ana masa fatan alheri ji kawai kake yi ana faɗin" Congratulation Captain Allah ya raya mana mai sunan mama Maryama."

Walima ce daman an ci an sha an yi badali da nama da Kaji, an ci tsire an sha lemuka an sha zoɓo da kunin Aya har da masu guzuru su Musa Zinder sun fi kowa murna da wannan walima domin sun ci sun sha sai hqmdala,  ana gabda tashi sai ga Daddy ya zo ya dai gaggaisa da mutane bai tsaya ba sai a mota aka saka masa tsiren da Sank ɗin sa zuwa goma na dare kowa ya watse bayan an gama yi ma Maryama(Ummi) addu'an rayuwa cikin aminci, bayan an gama taron yana wajen tawagan ƴan Team ɗin shi suka same shi da roƙonsu suna son zuwa gidanshi su ga Maryama(ummi) sai ya ce su bari zuwa jibi sai mota ta kwashe  ta kaisu su ganta Coach ma har gida ya je ya yi barka ya ba ma Mimi wani abu ya ce ta siya ma Ummi abun wasa.

  Ranar ba'a gida ya kwana ba shi da Mu'azzam suka kama hotel, a daran ne Aji ya ce dole suna bukatar wani gida in dan irin haka ya faru su samu wajen sauka. Zuwa washegari taron suna ya tashi saboda azumi daga Khadi har Madiha a ranar suka koma Jawahir daman tun 12 yan kano suka mika hanya. Gida daga Mimi sai Inna Zainaba, naman suna kuma daman yan kano kawai a ka dibarmawa da yaji sai gidan Daddy sai Hajiya su khadi duk ba su tafi da shi ba gwarama Jawahir an ce ta kai ma Dr,  Hibba da Mu'azzam kuma ba su koma ba sai washegari duka duka kwanan su huɗu ne saboda azumi a ranar kuma doguwar motar Team Gombe United ta kwaso su Zinder gabaɗaya dai yan Team din zuwa gidan Aji karo na farko suka yi ma Mimi barka. Kowanne sanye da kayan suna Bluee ɗin riga da wando, daga ma morning Training suke Aji ya ce a kawo su.

Ummi ta sha ɗauka Kb har kallon Aji ya yi yana faɗin"Captain ina kamu in ta girma."

Suka fashe masa da dariya Aji ya yi mirmishi bai yi mgana ba ,Inna zainaba da suka ba ta sha'awa ta ce" Haba ina za ka jira ta? Kai da ko yanzu ka isa aure."

Da sauri Kb ya ce"Ko ta uku ko ta huɗu don Allah Captain."

Ya fada har yana magiya harara Aji ya sakar masa kafin ya ce"Kun ganta ko? Maza back to camp now."

A tare suka amsa da" Yes Captain."

Ba Inna Zainaba ba har Mimi sun matukar burgeta,  ta ji da a ce namiji ta haifa ba abin da zai hana bai gaje ubansa ba.

  Mimi ta cigaba da jegonta cikin gata ko sati uku ba ta yi ba ɗinkinta ya warke tunda ta na samun kulawa ta koma asibiti an ce komai lafiya, Inna Zainaba ne ke kula da ita sai Hajiya da kan leko itama hakama Inna, an yi salla karama duk tana cikin Jego amman fa gaskyan Aji ne jegon nan ya yi mata matukar kyau kamar ba ita ba, Sannan Ummi ta yi wani irin kiba. Daman Aji bai yarda an yi wannan exculation ɗin nan ba ruwnta a ke ba ta ya ce ba zai iya daukan hakki ba,  bayan sallah da wasu kwanaki Mimi ta yi arba'in sai kuma ta fara gyara kanta daman kuma Inna Zainaba ta ma ta kokarin shiga cikin ruwan bagaruwa sannan Yadikko ta aiko mata da Gumba ta na sha da Madara ita kuma sai ta siya haɗin kazan Uwargida na Surayya Dee, Bojuwa saboda ita dai Mimi ta amince da kuma yarda da haɗin kazan Surayya Dee saboda ta na daɗewa a jikin ta kafin ta gama aiki sannan uban gayyar yana ruɗewa in ta samu gyara daga surayya dee bojuwa mai kayan gyara.+234 803 277 3332 kuma har

ta aiko mata da shi har ta fara amfani da shi.

  Inna Zainaba kuma ta fara shirin komawa Kano, ta sha tara arziki kuɗi kawai 30k Aji ya ba ta bayan zannuwan da Mimi ta haɗa mata Inna ma da omonta da sabulanta da yaji da ta saka a ka daka mata.Kwanansu Hamsn Inna Zainaba ta koma kano da sha tara na arziƙi.

Mimi ba ta je ko'ina ba bayan ta gama jego, Sai da Aji ya gama famshe kwanakin da ya yi kewarta ta ma kusa arba'in biyu sannan ya bar ta taje gidan Hajiya ta yini sai dare yaje ya dawo da ita gida.bWashegari gidan Daddy ta yini, ba ta kara fita ba sai bayan kwana biyu ta je gidan Yaddiko daga nan ta lelleka gidan yayanta dake kusa. Washegari kuma gidan Inna ta yi yinin ta, Inna ko Ummi na bayanta tun da suka zo, sai dare ya zo su ka koma gida daga nan jefi jefi tanq fita ta je can gidan wajen Magajiya daga can ta leƙa su Gaje Yaya Jummai da Yaya Zuwaira sai gidan natar Auwalu da gidan bintu tun da Aji ya ce ta yi su a rana ɗaya ba zai iya da yau a fita gobe ma a fita da sunan yawon arba'in ba har gidan Mallam Hashimu inna ta saka sun shiga. Gidajen su Yaya Amina ba sai daga baya ya kaita ta gaishe su.

  Ta rasa wannan kulle na Aji sai ya ce shi dai ba ya so ta fita daga gidan, abunda ya sa ba ta damu ba, ba iya danginta ba ne har da na shi Abuja kaɗai yace za su je tare su kai ma Mommy Ummi ta ganta, amman sai Inna sun ɗaga saudiya tunda an biya mata da wuri jirginsu zai ɗaga a farko farko.

Amman sai kafin nan shirye shiryen tafiyar walida makaranta a ke yi. Ta je ma kanon ta dawo ta yi Rigistration ta dawo ta haɗa kayanta, Aji ya yi mata provition da sauran bukatu ya kara mata hijabai da takalma Mimi kuna ta siya mata dogayen riguna da mayafi kowa dai ya kawo wani abu ya bata daɗin abun ma a gida za ta zauna 

Ta sha dai faɗa da nasihan ta kula da kanta Allah ya masa ga Mu'azzam ga Hibba, Ita da dawowa sai bikin mariya

Tafiyar Inna ma saudiya tana kano ba za ta ga tafiyar ta ba.

  Inna an daga kasa mai tsarki. Har Mu'azzam sai da ya zo suka yi sallama gabaɗaya ya'yanta suka rakata sansanin Alhazai na gombe har da su Magajiya da Gaje su Baba Ɗanjuma ana gaba gaba, gida kuma Saffiya ta zo daga Tureta za ta zauna har sai Inna ta dawo kada gidan ya zauna ba kowa. Aji ya sauya ma Inna waya da za ta tafi saboda a rika jinta an yi waya da ita bayan tafiyarta da kwana hudu suna madina ana can ana ta ibada  kuma Inna duk ta haɗu da mutanen kwarai ƴan Jihar gombe da suke tare a can Madina sai abun ya zo da sauƙi, salla babba ke kan gaba sannan ga bikin Mariya. Shi ya sa tafiyarta Abuja ya kasance ita kaɗai ta samu tafiya ta je ta kai ma Mommy Ummi ta ganta can a ka yi ta koke koken tunawa da Abi kwananta huɗu Aji ya kirata ya ce shima ga shi zai zo Abuja ya samu waya daga shugaban kungiyar kwallon kafa na kasa gabaɗaya wato Super Eaglees Yusuf Tijjani yana nemansa da gaggawa.

  Da a ranar za ta dawo sai ya ce ta jira shi ya zo garin amman sai yamma ya ƙariso gidan suka gaisa da Mommy nan ya sauka tunda akwai bangare bangare ya yi wanka ya ci abinci har washegari suka hau jirgi suka koma gida Aji bai gayamata dalilin shi na zuwa Abuja kuma ita ba ta tambaya ba sanin halinshi amman koma menene ya damu kwarai ta na ganinshi yana ta shiga tunani. Sai a ranta ta yi masa fatan koma Menene Allah yasa ya zo masa da sauƙi.

 Bsai ana babbar sallah saura kwana biyar da ya sake komawa Abuja ne ya dawo mata da takardan ya zama cikakken ɗan kungiyar kwallon kafa ta kasa gabaɗaya. Ba kuma kokarin kowa ba ne sai na Coach ɗin su, Wanda har gida shi da Mimi suka je masa Godiya yace ba komai shi Mansor kamar ɗa ya daukesa zai yi komai domin cigabansa, Ya je har gida ya sanar ma da Baba Ɗanjuma shina tare da su Baba Ɗanlami sun je yi ma Coach godiya duk da Aji ya iya buga wasa amman lamarin sai da hanya, Sai Agent ya cinna kai kuma ba kyauta sai ka biya shi, ya gaya Mu'azzam shi kuma ya gaya ma su Nasir sai kiran shi a ke yi ana mishi murna duk da ya san ya samu cigaba amman har ga Allah ya na kewar Team dinsa na Gombe suma da suka ji labari har da masu kuka karahenta dai Pele ne zai samu horo zai maye kujeran Captain ɗin wanda Bayan sallah zai koma Abuja tunda can Camp ɗin su na kasa gabaɗaya yake.

Inna na Saudiya ya kirata ya faɗa mata ta yi addu'a ta ce tunda ta sauka garin ma'aiki take  ma ƴa'yanta da zuru'anta addu'an samun albarka, da kuma yi ma kasarta da waɗanda suka rasu addu'a.

  An fara shirin bikin Mariya tunda bayan sallah ne da wata ɗaya  sun raba abun, Mu'azzam zai ji da kayan wuta, tibi da Fridge gas, da su cafet shi kuma Aji zai yi abunda uba ke yi gado da kujeru Matan kuma sun haɗa kansu za su yi kitchen, Mimi kuma tace za ta yi labulayan da zannuwan gado, tunda ga ta ga FHB CLOTHING Phone no 08034109622

Wtsapp no.08080266674, domin zannuwan gadon su masu kyau ne da inganci.

  Auwalu kuma ya ce zai ji da kayan gara da abunda za'a ci da biki. Saddiqu kuma da ke da ƙaramin karfi ya ce zai taimaka da abin da ya samu, Magajiya sai kuka ganin Yayan dai Inna su ne za su rufa mata asiri a bikin yarta, kuma kowa ya fara ba da kuɗi domin bangaren da ya ɗauka bayan an sallaci babbar salla a ka fara shirin biki tuni Aji ya ba da rabin kuɗin aikin gado da kujeru bayan an gama zai cika kuɗi sannan shi zai yi har kafita kowa dai ya na ta kokari kan bangaren shi.

  Bayan sallah da kwana goma ya je Abuja, Kuma daman ya yi bankwana da Gombe United komai na shi ya kwaso zuwa gida, Sai da ya yi kwallah domin an ce sabo shi a ke yi ma kuka  ya shaku da yaran nan sosai amman duk da haka ba'a rabu ba.

A can Abuja Camp ɗin su na Super Eagless ya samu wajen zama tunda nan Horo ne zai samu na tsawon wattani uku, ya kuma ga bambamci domin akwai ƙwararru sosai a buga wasa duk da shima ya yarda da ƙwarewansa.Sai dai su yi waya da Mimi duk son shi da kada ya yi nesa da gida Allah bai so ba ya na ji ya na gani ya koma Abuja da zama.

  Ba ya fita ko'ina ko da yaushe yana cikin Camp, sai dai ya yi waya da ƴan'uwa. Mimi ko ta haddace da lukatan da ya ke free suna makale da waya da Ummi ta ƙara wayau, ta kuma zama burtuka. Sannan ta koma aiki tunda itama zaman shurun ya yi mata yawa. Su Inna ne wajen jirgi na biyu a dawowa tunda daman suna cikin yan farko farko a masu tarbanta babu Baban Inna ba Mu'azzam kowanne aiki ya yi masa yawa sai dai sauran yayan nata gida ya cika da masu sannu da zuwa Inna ta sauya kamar ba ita ba kai Allah mu ma ya kai mu Saudiya domin Alfarman ma'aiki (SAW) Amin.

  Sai da suka kira wayarta suka mata barka da dawowa, Inna Meri ta yi mamakin grman Ummi saboda ta zama kamar yar turawa. Safiya na nan ba ta koma ba sai bayan bikin Mariya, a satin bikin kayan Inna suka iso na Tsaraba ba kuma wanda ba ta ma tsaraba ba, makota kuma sun sha tsaraban dabino da ruwan zamzam karshe ita ta kare ba ta samu komai ba.

  Baba Danjuma jallabiya da sallaya hakama su Baba Danlami sallaya matan su kuma ɗankwali, Magajiya ta samu doguwar riga Mariya ma haka, Walida dai ta sha tsarabarsa su Bintu ma haka Mimi kuma an siya mata sarka da kuma kayan wasa na Ummi sannan ta siya zannuwan gado ta ce na Mariya ne.

Bintu dai har da kukan ta Inna ba ta siyo mata hakurin makka ta saka ba,Inna ta ce a raba ta da shegenka ita baitar ubangiji ta je, da tsufanta ina ruwanta da wani haƙorin makka. ƴaayansu dai ai sun sha taraba suma sai son barka.

 Ta ijiyeme Baban Inna da Mu'azzam Jallabiya da darduna sai ruwan zamzam da dabino.Sannan ta ji daɗin yadda suka haɗa kai aka rufa asiri tunda Magajiya da bakinta take faɗa mata an gama gadaje da kujeru. Har katifa Aji ya turo kuɗi an siya Mu'azzam ya siya kayan wuta daga can za su zo da shi su matan kuma sun ta siya kayan kitchen.  Kafin dai zuwa ranar jere komai ya kamallah har gara Baba Ɗanjuma ya rika saka mausu albarka gabaɗaya.

  Biki saura kwana huɗu Mu'azzam da Hibba da Walida suka iso, daman tuni dangin Magajiya sun fara cika gida Mariya kuma ta na gidan Bintu ana ta mata dilka da gyaran jiki Yaya Amina ba ta yi mata wasa da kayan gyara ba, Mimi ma ta siya mata kayan gyara wajen Surayya Dee ta siya mata kazar haɗin Amarya da mganin sanyin sadidan na Bojuwa. Ita fa Mimi saboda aminta da kayan Surayya dee, duk in da ta ga ana neman kayan gyara sai ta yi ma mutane maganar kayanta, domin suna da inganci ƙwarai ta gwada kuma ta na ganin nasibin kayan gyara daga surayya dee bojuwa.+234 803 277 3332, ke ma ki gwada domin dacewa da ingamcin da Mimin Aji ta dace dashi, sannan mijin ki ya zamo sahu maza masu rabo irin Mansoor Aji.

 Maeesha ma ta kawo mata gumba mai kyau ta na sha da madara. Mariya na ta nurna ganin Walida duk da tana da ƙawaye amman ai Walida ta dabam ce kuma ƴar'uwanta ce.

An je jere ana saura biyu daurin aure angon Mariya ya yi gidansa ɗan daidai an danka mata shi da kaya ko wata yar gatan sai haka gado biyu ga tibinta ga firiza ga gas ga Tv stand ga center table ga cafet ga labulayan masu kyau da zannuwan gado kitchen ma koma ya ji ga kayan garanta an yi daidai gwargwardo har dake dake ma yan'uwan Magajiya sun yo sannan su Gaje ma sun ƙara mata.  Inna ce uwar Amarya da su Gaje da su ake shawara.

  Aji sai ana gobe ɗaurin aure ya dawo daga Abuja ya yi kiba ya ƙara haske. Murnansa ya ga Inna da matarsa da Ummi ai ko shima ya yi mamakin girman Ummi yana dariya ya ce yar lukuta.

Ranar a gida Mimi ta kwana ana sabunta amarci sai can rana ya kawota gidan wanzamai inda ake sha'anin bikin,Inna ta bashi tsarabanta ya karɓa da godiya a ranar ma da yamma jallabiyan ya saka haka kuma ya ga Mu'azzam ma ya saka naahi, sai suka kalli juna suna mirmishi suma suna ta shiryen shiryen wajen daurin aure a masallacim kusa da su ne amman sun saka an share kofar gida an gyara shi saboda mutane. Har saddiqu da shi ake komai ya ga ba sarki sai Allah ya saduda. Yaya Mansoor sama Yaya Mu'azzam domin ya fahinci in ya yi tawaye ba riba hakama Magajiya ta faɗa masa.

  Gida cike da baki ana ta hada hada

 Matan sun yi ankon Atamfa na biki,sannan ko walima ba'a yi ba sai ranar lahadi a gidan Amarya.

Mariya a gidan Bintu za su yi zaman su tunda kusa ne sai ya kasance su Mimi duk suna can har da su Nafisa da Bibi matar Ahmad dai sun koma kaduna.

Har da Yan'uwansu Hibba duka da su ake sha'anin ƙannen mahaifansu Yaya Amina kuwa, daman duk wani sha'ani da su keyin shi kuma duk saboda Inna Meri ne a ka zo a ka yi ma Magajiya karan.

Ana jibi bikin nan suka kawo lefe akwati shidda kuma da kayansu ma sha Allah daidai karfin talaka mai nema.

  Ranar asabar aka tashi da shagalin biki sha daya na safe aka ɗaura auren Mariya da angon ta Aminu, Baba Ɗanlami me waliyin Amarya anan wajen ya ce ya wakilta Aji ya yi ma Mariya wallici shi ya ba da auranta ga waliyan Aliyu sannan bayan ɗaurin auran ana rawan jikin gaisawa da shi wanda bai ma san shi ba an gaya masa sunan shi.

Ango da tawagansa sun sha fararen kaya suma su Mu'azzan kowa da kalan kayanshi amman sun saka babban riga har da Saddiqu da ya saka ta bikin shi, Baba ma sabuwa Mu'azzam ya ɗinka masa da Sabon takalmi a cikin gida kuwa ana ta hada hada an dafa ahinkafa da alala sannan an yi waina Amarya da ƙaawayenta sun yi firaidi rice din shinkafa da Alala sai nama da Mimi ta bada kuɗi aka siya kilo uku saboda baki Walida yan jami'an an sha kwallya tunda sun yi makeup, nan aka bar wasu ƙawayen su Mimi suka tafi da Amarya can gidan ana ta hotuna duk rashin son hoton Aji su Yaya Amina suka rike shi sai da ya shiga amman ya na rike da Ummi a kafaɗansa ɗayan hannun kuma ya na rike da Junior da damam ɗan gidanshi ne.

Ammi dai tana wajen uwarta Mu'azzam dai daman ba shi da wani nane ma yara.

Gabaɗaya ahalin gidan Wanzamai a ka haɗu a ka yi family picture su Gaje da Harira da yayansu maza da mata da su Baba Ɗanlami Inna meri da Magajiya da Baba Danjuma da su Aji da yayansu da matansu gabaɗaya a ka dauki joton kowa ya gansu sai ya ji sun ba shi sha'awa babu abunda yafi haɗin kai daɗi.

  Bayan La'asar Mansoor da Auwalu suka dauki amarya zuwa ɗakinta daga umarmin Baba Ɗanjuma, tare da Inna su ka je da wata ƙanwar Magajiya sauran daga baya su ka zo bayan ango ya kawo motoci, Mariya na ta kuka domin yayyenta sun mata faɗa ta zauna lafiya kowaani aure da ta gani yanzu na da shi kalubalen gwara ma ta zauna lafiya, Walida ne da sauran ƙawaye suka kwana a gidan sauran kuma suka koma gidajemsu suka kwana su Hibba dai a gidan Inna daman suke kwana Mimi kuma Aji ba barinta daman zai yi ba.

 Sai washegari suka koma kai kayan da ake ba ma dangin ango bayan sun ɗauki Mariya zuwa gidan iyayen mijin, su Mimi da su Yaya Amina sai Inna da su Gaje,an gama komai cikin girma da arziki sun mika amanarta ga dangin mijinta suka baro ta acan tana kuka.

  Wasu suka sauka gidan Magajiya wasu kuma gidan Inna irin su Mimi da sai dare Mansoor ya zo suka koma gida.

Wasahegari litini Mimi ta tafi aiki shi kuma sai ya leka Camp ɗin su na Gombe United su ka gaggaisa da su Kb suna ta cewa sun yi kewarsa ya ga pele sosai daman yake da kokari shima auransa ya kusa sun zauna da Caach suna ta hira kan sabon horon da yake samu anan Abuja sai can rana ya baro wajen ya isa ma'aikatansu Mimi ya ɗaukota suka dawo gida.

  Ranar talata ya bi jirgi ya koma Abuja Mu'azzam kuma washegari shima suka koma kano, amman ba su tafi sai da suka sallami Safiya da kuɗin mota za ta koma

An yi cincin da dublan na Amarya an yi kuma na rabo an dibar ma su Mu'azzam sai Mansoor da Mimi ta haɗa masa cikin kayan snkas din ta yi masa , har da dambun kaza da miya ta yi masa saboda ya gaya mata wancan tafiyan ba karamin wahala ya yi ba, shiyasa wannan karon ta shirya ma tafiyar nashi sannan sun yi mgana da Mommy ta ce za tariƙa ba ma direba abinci da lambar wayarsa sai ya riƙa kai masa can Camp ɗin su.

Amman kuma ta san halin Aji ba lalle ya amince ba amman duk da haka sai ta ce za ta gaya masa, ta na ko yi masa mgana ya ce a'a ba ya son ya saka Mommy wahala da ɗawaniya.

*Janafty*

*INZB3020*

Duk da yace ba ya son saka Mommy ɗawaniya amman duk weekend Asma'u kan yi abinci a saka direba ya kai masa har Camp ɗin su fitowa kawai ya ke yi ya karɓa. Daman abinci ya fi ba shi wahala saboda Camp ɗin Abuja ba ɗaya yake da Camp ɗinsu na Gombe karami ba wannan babban waje ne da ya tattara manyan yan wasan kwallo na ƙasa gabaɗaya duk wanda ka gani a cikin wannan kungiyar fitattace ne sannan ya kwarewarsa ce ta kaisa.

  Shi ya sa ko yanayin traning ɗin su ba ɗaya ba ne, duk da akwai manyan ƴan wasa da ƙasa ta jima da sheda fuskarsa dama duniya gabaɗaya wasu yanzu suke cin zarafin su  wasu kuma suna cin zarafin nasu har kuma wa'adin da za su yi ritaya ya cimma musu shi ya sa a ka ɗauki ire iren su Aji masu ƙokari domin maye gurbin su. A baya ba shi da burin zama a wani gari face jiharsa saboda Inna da kuma yanzu ya zama  uba kuma mai mata, ko a yanzu da ya samu sauyin wajen aiki bai ji ko a ranshi wata rana zamansu gabaɗaya zai dawo Abuja ba, ya saka a ranshi duk matakin da zai taka a rayuwa jihar Gomb uwace a gare shi ba da Mama.

  Ya kan yi sama da wata a Abuja wani lokacin ma sai ya raba wani watan ya ke zuwa Gombe ya ga Mimi da Ummi da Inna tare da sauran ƴan'uwansa sannan in ya dawo in ya daɗe ne kwana huɗu zai koma Shi ya sa sai zaman kaɗaicin ya yi ma Mimi yawa sai ta ke roƙon shi bayan ta tashi daga wajen aiki ko ta biya gidan Hajiya ko wajen Inna to shima ɗin ba kullum ba ranar da bai ga dama ba sai ya ce ta koma gidanta ta zauna in ta ce ba kowa sai yace ga Ummi nan, kada ta damu ita uwace yanzu kuma yanzu suka fara gina rayuwarsu a kwai lukatan da za su yi nesa da juna ba domin suna so ba, sai domin neman halas da kuma inganta zamantakewarsu ta nan gaba, ta maaa uzuri sanin halin shi ya na da Kulafacin gida amman tunda ta ga Aji ya hakura da zaman Gombe ya koma Abuja ta san ya ƙarbi canji da Ubangiji ya yi masa da hannaye bibbiyu.

  Wani lokacin sai su yini ba su yi mgana ba, ya fi kiranta da asuba ko can wajen sha biyun dare lukatan da ya ke samun sukuni kenan itama sanin ba shi da lokaci ba ta takura masa da kira sai in har tana da mgana da shi mai muhimmanci da ta shafeta ko ta shafi Ummi ko inna, sai ta kira shi in ya zo ya ga kiranta zai kirata daga baya. Hakan ce ta faru yau ma tunda tun kwanaki a wajen aiki sun yi mgana da Manaja kan wani sabon shiri da Ma'aikatansu za ta ƙirkira shirin kuma na mata ne, mai suna matsalolin mu Ayau shirin da zai riƙa gayyato mata dabam dabam domin jin irin matsaloli da challages ɗin da suka fuskanta a rayuwa kuma ana so ita ta kasance presenter ta shirin gabaɗaya ba, ba ta amsa ba sanin halin mijinta ta ce sai sun yi mgana da shi, to  ba ta samu sun yi mgana ba saboda karancin lokaci, yau ɗin ma ba su yi mgana a daran ba ta kira shi wayarsa a kashe sai da Asuba ya kirata ya ce sun shiga Meeting ne shi ya sa ya kashe wayarsa sannan ba gama da wuri ba shiyasa bai kirata ba a tunaninshi ta yi barci kada ya tashe ta ita da Ummi.

  Bayan gaisuwan da tambayar yadda take ita da Ummi su ka ɗan yi zantukan soyayyarsu na kewar da su ka yi da juna. Sannan Mimi ta shigar masa da maganar Manaja nan ta ke Aji ya fara faɗa ta in da ya ke shiga ba ta nan ya ke fita ba,Mimi ta jawo Ummi da ke barci ta rumgumeta a sanyaye ta ce" Kayi hakuri Baban Ummi."

Haka kawai ta ke faɗa amman ya ma ƙi sauraranta sai faman faɗa yake yi yana faɗin" Ba fa mganar hakuri ba ne Fatima renin wayan ne na ga ya yi yawa. Me ya sa sai ke? Ke kaɗai ce ma'ikaciya mace a wannan wajen na ku? Haba sai ace ke dole fuskarki ce za ta riƙa yawo a akwatin Talabijin ɗin kowani gida? Haba ba ta yuyuwa kina matata ina son ki, in na kalle ki  kina burgeki sha'awan ki na kamani, amman ace abun hauahi da baƙin ciki ni a matsayina na wanda Ubangiji ya yarje min ba ni da ikon kallon ki ni kaɗai na yaba, da wanda ya dace da wanda bai dace ba, kowa kallon fuskarki yake yi ya na yabawa. Wallahi Tallahi ko aikin nan da kika ga na barki kina yi ba a son raina ba ne Fatima , ina da kishi kishin da ni kaɗai na ke son na yi ta kallon ki ina yabawa. Amman ya zan yi? Yanzu ina hanaki wannan aiki sai ace ni mugu ne ba ni da adalci na ganki da aikin ki na aure ki kuma na rabaki da shi Ƴan'uwanki su zageni ke ma a ranki ko ba ki furta ba sai kin ce ni mugu ne ba ni da adalci."

  Cikin Mamakin kalamansa Mimi ta ce"Ni? Me ya sa zan kira mijina da suna mugu? Ka isa ne shi ya sa ka hanani saboda kai ɗin mijina ne kuma shugabana, yan'uwana kuma ba su da abun cewa tunda ba suke aure na ba, na su sai dai shawara ne ko jin ta baki" 

Aji ya ciji leben bakinsa na ƙasa kafin yacce"Ina son na hanaki, amman kuma gwara na yi miki adalci kema ki yi min,in na dawo za mu sake yin mgana"

Ta san cewa akwai mgana tunda ya ce sai ya dawo za su ƙarisa mgana, tun kafin ma ya ce bai amince ba mganganunsa sun nuna in da ya dosa yasa ta faɗa mana Manaja Megidanta bai amince ba sannan ta ba da Shawaran tun da a shekaran a ɗauki sabbin ma'aikata me zai hana su jaraba wata sabuwar fuska! Nan da nan ko a ka karɓi shawaranta a ka fara shirye shiryen kaddamar da shirn tare da zaɓo cikin sabbin ma'aikatan da a ka ɗauka domin cire wacce ta fi chanchanta a ciki.

  Ko da suka yi waya da Rukky ta yi mata zencen itama sai da ta ce"Ke ma Mimi da son jan ma kanki faɗa kike yi, wannan mijin naki mai shigen kishi ne zai amince? Aikin ma ai ba ason ranshi kike yi ba, da kin sani tun da Manaja ya tuntuɓeki kin datse abun da ba ta kawo ku da gabar haka ba."

Mimi ta ce"Haka ne Rukky, ai na ce su nemi wata sabuwar fuskar mijina bai amince ba."

Ruƙayya tace shike nan kuwa sai ki zauna lafiya.

  Saboda maganar na ranshi sati biyu tsakani ya dawo gida, amman  sai  da ya zaunar da ita yana gaya mata ba dole sai an riƙa ganin fuskarta ba akwai ma'aikata da dama da suke aiki ta bayan fage fa ba'a son su ba, me zai hana itama a maida ta wannan bangaren? Mimi ta ce"Ba ni da zaɓin bangaren da zan yi aiki, zaɓi na kenan bangaren da na fi ƙwarewa broadcating, Kuma ni ban isa in ce ga in da za su ijiyeni ba sai dai in zan ijiye aikin gabaɗaya na dawo gida na zauna tunda haka kake so."

Jin haka yasa bai ƙara mgana ba tunda ya ga idanuwanta sun ciko, ya san tana son aikinta kuma yanzu ya ce ta bari kamar bai yi mata adalci ba, ita ba wata sana'a take yi ba sannan shi kuma ba mazaunin gari ba sannan In har Inna ta ji labari sai ya raina kanshi shiyasa ya danne ma zuciyarsa bai ƙara mgana kan aikinta ba har ya gama kwanakin shi ya koma Abuja.

  Ya koma ba Daɗewa Mimi ta samu wayar Mommy ta ce tana neman ta a Abuja, a she ba ita kaɗai ba gabaɗaya yayan nata har da Dr tunda shi ne babba, kiran ya ba su mamaki amman su a tunanun ko maganar gidane, kuma dukkansu ta ƙi ce musu komai a waya ta dai ce su nemi izini wajen mazajensu weekend ɗin da zai shiga tana son ganin su gabaɗaya, Aji ma da ta gaya masa sai da ya ce" Topha! Allah ya sa lafiya."

Mimi ta ce"Ina tunanin ba lafiya, dukkan mu fa ta kira har Dr, ni ba ka ce min ka je wancan satin ba? Ko ka fahinci wani abu ne? Aji ya ce"A'a lafiya lau take ba wata matsala, mun daɗe muna hira da ita, ba na jin ko akwai wani abu na damuwa sai dai in wata mganar ce ta dabam, ki kwantar da hankali hairan in sha Allahu."

Da haka ya samu ta natsu amman ita duk ta damu, Abun da ya ƙara ba ta mamaki da ta je gida gaida Hajiya nan ta ke gaya mata ta saka Daddy ya nema musu jirgi gaɓadayansu har da shi za su tafi Murja na neman su. Sai Mimi ta saka a ranta ƙila kan mganar gida ne tunda ba'a raba gidan ba har yansu su sun ce sun barshi Mommy ta zauna har karshen rayuwanrta ne.

  Daga gidan Hajiya gidan Inna ta biya ta na gaya mata za su tafi Abuja tare da Hajiya da Daddy, Inna ma kanta sai da ta ce"Lafiya kuwa? Ko wani abun ne ya faru?

Mimi ta ce"Lafiya ƙalau Inna za mu je dai mu gaishe ta ne."

Haka ta faɗa ma Inna, saboda itama ba ta san dalilin kiran ba.

Nan ta kai har mangariba saboda Aji baya nan ya sa ta koma da wuri kuma a motar ta ta zo, washegari kafin ta je aiki sai da  ta kai Ummi asibiti ta kwana kuka ashe kunnenta ke ciwo a ka bata mgani. Daga asibitin ne ta wuce wajen aiki amman ba ta daɗe ba ta koma gida saboda Ummi, amman Alhamdulillah mganin da a ka bata ta ɗiga mata sau uku shike nan ta samu sauƙi ta cigaba da walwalanta irin na su na yara.

  Tun ranar Jumma'a Khadi da Madiha suna Abuja, su Mimi kuma jirgin safe suka bi, wajen sha ɗaya suna falon gidansu a Abuja, abun da ya ƙara ninka mamakinsu ganin har da Inna zainaba  suka iske a gidan kenan mganar babba ce, a yinin dai ba'a yi wata nagana ba an haɗu ana ta hira kowa sai mamakin kiɓan Ummi yake yi khadi ta dauketa ta na nishi lokaci ɗaya tana faɗin"Ka ga min burtuka, ke ubanki ɗan firit uwar taki kuma ba kiɓa ba, to ina kika ɗauko wannan jikin?

Hajiya na dariya ta ce"Ƙibar yara ce, taba fara girma za ta ragu, sannan ita kanta Binta haka Murja ta yo goyonta sai da ta fara girma sannan ta fara raguwa." 

Mommy na wajen ta ce kwarai haka ta yo goyon Mimi da wannan kibar kamar kazar turawa jiki suɓu suɓu kamar Ummi, Dr ya ce to ga in da ta yi gado nan wajen uwarta ana ta dariya har Madiha ta na saka baki ta ce Yarinyar na burgeta ta na son ganin yaro da kibarsa sannan da ƙarsashinsa har ɗaukanta ta yi, Allah ya haɗa jininta da na Ummi duk ba ta damu da ɗaukan yara ba, nata ma a hannun masu aiki suka yi wayau

   Har dare Mommy ba ta ce musu komai ba, Sun dai ga sun shige ciki ita da Daddy  da Hajiya sun jima suna mgana sannan ya fito, shi a ranar ya koma daman ba kwana ya ce zai yi ba. Hankalinsu ya kwanta ganin Mommy lafiyanta ƙalau ta na ta zirga zirganta suna da tabbacin ba ita ce wani abu ya same ta ba. Har Asma'u sun ma mgana ta ce itama ba ta sani ba, sannan sun yi ma Inna Zainaba mgana ta kalli Khadi da ita ce ta tsarete da tambayan abunda ya sa Mommy tace ta na son ganinsu."

Inna Zainaba ta ce"Ban sani ba,ko jira ita uwar taku ai tunda ta kira ku za ku ji abin da ke faruwa." Sai suka yi shuru ba su kara mgana ba ko Dr da yake namiji bai damu ba. Harkan gabansa kawai yake yi sai su ne duk suka damu barin ma Khadi da Madiha.

Madiha ba ta hakura bq sai da ta je har ɗakin Mommy a daran ta ga ta na waya amman ta na ganinta sai ta ce"Zan kira, yanzu zan yi mgana da yaran nawa."

Daga nan ta juya tana kallon Madiha cikin Mirmishi kafin ta ce" Madiha Kabir Dabo,."

Haka ta kira sunanta sai itama ta yi mirmishi kafin ta ce" Barrister me ke faruwa ne? Kin kiramu kuma kin ƙi ce mana komai? Kin san gobe zan koma ga Dr ma ya na da Tiyata jibi ya ce."

Sai Mommy ta dafa kafaɗanta kafin ta ce"Ina sane da abin da nake yi, mu je ɗakin da Hajiya ta sauka sai mu yi mganar gabaɗaya.

  Tare suka fito da Mommyn da Madiha Dr ya na ɗakin da yake sauka  Mommy ta kira shi a waya ta ce ya shigo cikin gida. Mimi kuma tana ɗakinta suna waya da Aji, yana gaya mata gobe zai zo su haɗu daman ya yi kewarta sosai, itama Khadi ta zo ta kira ta Ummi dqman tana goyo bayan Inna Zainaba ta na barci bayan mangariba ta fara rigima ana yi mata  mata wanka sai ga shi ta yi barci bayan ta goyata.

Gabaɗayansu sun haɗu a ɗakin da Hajiya ta sauka amman kafin nan inna Zainaba ta faɗi wata mgana da ya jefa su a duhu domin kallon Mommy ta yi kafin ta ce" Murja kina ba ni mamaki sai wani tare tare kike da yara? Ba fa saɓon Allah za ki yi ba  sannan ke ce wwarsu ba su ba, ballantana ki ce yardan su kike nema ai ya kamata daman tuntuni ki yi ma kanki faɗa tunda zaman haka gare ki da sauran kuruciyarki ba zai miki kyau ba."

  Ga shi dai ba ta faɗa kai tsaye ba amman dukkansu sun sha jinin jikinsu, ai ba su ƙara firgita ba sai da Mommy ta warware musu mgana ce ta aurenta ya ta so, wani Alkali a ya ganta ya na so tun daɗewa amman dai ba ta bashi fuska ba, yana ta bin ta sai yanzu ne ta bashi daman a takaice tana so ta yi aure kuma ba har ya je kano ya ga ƴan'uwanta yanzu ma haka gobe a ke son a je can kano a ɗaura auran amman ta ce a dakata mata sai ta yi magana da janin mijinta da wwar mijinta da kuma Yayanta, to ɗazu ta yi mgana da Daddy ya ce abu ne mai kyau daman zamanta haka ba daɗi, Hajiya ma ta ba ta dukkan goyon baya, ita ta ma yi garaje ne tana ganin kamar in ta kawo maganar Murja ba za ta amince ba, amman har ga Allah taso Hamza ya auri murja amman tunda har ta daidaita da wani sai ba ta kawo mganar Hamza ba, ta ba ta dukkan goyon baya. Ita yanzu tana son jin ta bakinsu ba, su ɗin ƴaƴanta ne suna da haƙƙin ta sanar da su kafin auran ita ta ce ma adakata amman in ta waliyyanta ne da tun zuwan farko an ɗaura mata aure da Alƙali Mustapha Tafida, matarsa ɗaya yayansa biyar amman duka sun yi aure kawai shi dai ya na son Barrister Murja ne amman ƙarin aure ba shi cikin tsarinsa matarsa likita ce tana aiki a wani babba asibiti anan garin Abuja.

  Gabaɗaya sun kasa mgana saboda lamarin ne ya zo musu a bazata. Ban da Dr da ya yi mirmishi kafin ya ce"Haba Mommy don za ki yi aure sai ki ce sai kin nemi yardan mu? Mun san cewa tunda Abi ya rasu wata rana za ki yi aure tunda ke ma kina bukatar Kyakyawan rayuwa anan gaba, mu ma a matsayin mu na ƴaƴanki hankali mu zai kwanta sanin kina ƙarƙashin wanda zai kular mana da ke, sannan a kallah bayan Abi ƙin kara samar mana gurɓin ƙara kiran wani da sunan uba."

Mommy sai kawai ta fashe da kuka, Hajiya ma sai da ta share kwallah tana fqɗin"Allah ya yi maka albarka Sulaimanu, ban taɓa ganin mai hankali kamar ka, kaf cikin Ƴayan Murja ba kamar ka, Allah ya raya maka zuru'a shi kuma babanku Allah ya jiƙansa da rahama."

Ya amsa da Amin ya na mirmishi kafin ya tashi ya ƙarisa kusa da Mommy ya zauna ya na lallashinta, Mimi ta ji abun a ranta domin Abi kawai ta tuna amman ba ta jin za ta iya cewa kada Mommy ta yi aure, amman har ga zuciyanta sai ta ji zafin auran da Mommy za ta yi.

  Bangaren su Khadi kuwa ba wanda ya san abin da ke ransu sai da Hajiya ta kalle su kafin tace" Ku ba ku ce komai ba? Ba yardan ku ta ke nema ba, kawai dai ta gaya muku ne saboda kuna da haƙƙin ku sani ku saka mata albarka mahaifiyarku ce ba ku da kamarta, kun dai ji kalaman yayan ku? To kuma ku yi ko yi da shi."

Madiha ce ta girgiza kanta kafin ta ce"Tsaya tsaya Hajiya  ni fa ban gane ba, shin Mommy za ta yi aure gobe? To menene amfanin gaya mana ba yardan mu take nema ba, tunda ko mun ce a'a ba abin da za'a fqsa. Maganar gaskiya ni ban goyo bayan wannan auran na Mommy ba, me ta nema ta rasa? Me take  bukata? Abi ya rasu ko shekara biyar bai yi ba Mommy kin manta da shi za ki je ki auri wani, kuma ki sakamu mu kira shi da sunan Baba, gaskiya Mommy ba zan iya miki wannan biyayyar ba, ba da yawun bakina a wannan auran na ki ba sannan ni uba na ɗaya ne ya rasu bayan shi ba ni da wani uban kuma."

  Daga haka ta mike ta fice t na kuka, Khadi ma ta na sharan kwallah ta ce" Gaskiya ba ki kyauta ba, wani irin aure kuma? Da girman ki gotai gotai da ke kice za ki yi wani aure? duka duka yaushe Abi ya rasu da har kin manta da shi za ki yi wani auren? Ni ma gaskiya ban yarda ba kuma ban amince da wannan auren ba." 

Itama tashi ta yi ta fice ta na kuka Sulaiman na kiranta amman ta ƙi sauraran shi, Hajiya ta girgiza kai ba ta ce komai ba, daman ta san haka zai faru, Momny kuma tana ta kuka Mimi kuma ta kasa mgana kanta na ƙasa amman a cikin ranta itama ba ta son auran da Mommy za ta yi amman ta kasa mgana, Hajiya ta kalli Mommy lokaci ɗaya tana faɗin" Murja ki daina kuka, su ai ba su isa su hanaki aure ba, in kika biye ma yaran nan marasa jin mgana sai dai ki ƙare a haka, su ba'a aure suke zaune a gidan mazajasun? Ba na son iskanci da wawanci."

  Mommy ta ɗago ta na kallon Mimi kafin ta ce" Mimi ba ki ce komai ba? Ke ma kina ganin na manta da babanku ko na ci Amanar sa ne?

Ganin yadda Mommy ke hawaye ya sa Mimi ta girgiza kanta kafin tace"A'a Mommy. Ni ban san me zan ce ba. Amman dai ba zan hanaki aure ba tunda kina so Allah ya sanya alheri, amman ina so ki ba ma su Khadi lokaci za su sauko daga baya.."

Ta na gama faɗin haka itama ta fita Mommy ta ta shi za ta bisu Sulaiman ya hana ta ya ce shi zai je ya same su, nan ya ta shi ya fita ya bar ta da Hajiya tana ba ta baki.

 A ɗakin da Madiha ta sauke ya iske su sun haɗa kai suna kuka har da Mimi nan ya zauna ya na jawo hankalinsu da nuna musu falalan auran da Mommy za ta yi amman Madiha cikin ƙaraji ta ce" Ban amince  ba, domin ban ga wata falala a auran Mommy ba, da girmanta ne sai ta yi wani auren?  a she ba ta son Abi tunda har da mutuwansa ba daɗewa take tunanin sake auran wani Nlnamijin."

  Tana faɗa khadi na faɗa. Sun ƙi sauraran sulaaiman, Allah ya kawo Inna ZAINABA ta yi musu wankan tsarki ta karishe da cewa"Wato ita ba mace ba ne sai kada ta yi aure, ta zauna ta cigaba da takaban uban ku yana kabari ta ƙare rayuwanta a lalace ko? To ba ku isa ba tunda Allah ya ba ta wannan damar wlh sai Murja sai ta yi aure ta samu natsuwa, ku na gidan auran ku ina ruwan ku da auranta? In ba'a aure ku me ya sa kuka  yi? Ai mace ba ta wuce aure in ba mutuwa ta yi haka namiji, ina laifi ta zauna tsweon shekara uku ba aure, in da ace yau ita ce ta raau na tabbata in uban ku ya yi mata hallaci ta yi shekara a ƙasa tuni zai ƙara aure  sai mace ce a ke ganin laifinta bayan ta rasa miji ta ce za ta yi aure sai ace gotai gotai da ita ko? Shi amman namiji ko ɗan shekara ɗari ne ba mai damuwa da shekarunsa sai ma a aura masa budurwa ba wanda zai ce wani abu, to bari ku ji na gaya mu ku, ko da yardan ku ko ba yardan ku wlh Murja ta gama zama matar aure a gobe in sha Allahu wanda ya ji haushi ya yanke ta kada ya sake nemanta, ku ne za ku taɓe domin ita sha kudum ce tunda kuka bari ta haifeku ta zama uwarku."

  Haka ta ke ta faɗa da Dr ya ba ta hakuri ne ta sassauta amman sai da ta ce"Raina ne yaɓaci Sulaiman, ku ba yara ba kowace da mijinta da yayanta amman kuma ku ce murja kada ta yi aure? To ta zauna zaman ubanku a cikin gida? Wlh ba ku da tsausayi, daman na san ko kowa bai ce wani abu ba sai kin ce baki yarda ba, tunda daman ba ki da zuciya mai kyau, To mu zuba mu gani shege ka fasa." Ta tafa hannu bayan ta gama nuna Madiha da yatsa, sannan ta yi tsaki ta fice Sulaiman kuma kalaman bakinsa sun ƙare sai tashi ya yi shima kawai ya fita. Mimi ce mai sauƙi sauƙi itama haka su Madihan suka gama saka mata na su tunanin a ranta har ta ji itama tana jin haushin Mommy, A ɗakin nan suka kwana ko Ummi sai da asuba Inna Zainaba ta kawo ta, ta ce ta ba ta Nono kafin ta yi  mata wanka.

  Suna cikin ɗakin nan ko karyawa ba su yi ba. Sai da Dr ya sake dawowa ya lallashe su amman ba su ji ba gwara Mimi ta sha tea sannan ta ci dankalin da Asmauu ta soya ko saboda goyo. Sannan ta saki fuska har ta je ta gaida Hajiya da Mommy da duk idanuwanta sun kumbura saboda kuka Hajiya ta kalli Mimi kafin tabce"Binta ka da na ji ko na gani kin biye ma sakarkarun yayyenki kin saɓa ma Murja, kin ji ko?.

Sai ta gyaɗa mata Hajiya sai faɗa take yi Inna Zainaba na wajen ta ce"Hajiya kyalesu sai dai su mutu aure kamar an yi an gama."

Mommy daman a jiyan ta ce ita ta fasa Inna Zainanba ta dira kanta da faɗa da cewa"Sai zauna ki koma baya kina bin ƴaƴa sai abunda suka ce aure fa ba mai tada shi na ce duk wanda ya ji haushi kada ya ƙara neman ki."

  Khadi da Madiha suka fara shirin tafiya, Sai dai misalin goma sha ɗaya safe suka ji Inna Zainaba na sakin guɗan an daura auran Mommy da wani, gabaɗaya sai hankalinsu ya ƙara ta shi, ba yadda sulaiman bai yi da su su tsaya kada su  tafi ba suka ƙi ba da asuba kafin ya wuce tunda shi ma jirgin  karfe bakwai ya bi ya koma kano ya samu ɗaurin auran Mommy.

 ita madiha ta samu jirgi amman Khadi motar haya ta bi zuwa Kaduna kuma ko sallama ba su yi ma Mommy ba ballantana Hajiya, Mommy ta damu Inna Zainaba ta ce kada ma ta saka a ranta su je, ma ji ma gani in sun isa su sauya ma tuwo suna. Mimi ce kaɗai  a gidan itama sun yi da Aji zai zo bai kuma zo ba sai bayan azahar shima da labarin Mommy ta tare shi sai ya washe baki yana riƙe da Ummi lokaci ɗaya yana faɗin"Ma sha Allahu abun alheri madallah. Na yi ma Mommy murna Allah ya ba su zaman lafiya."

  Kawai sai ta saka masa,kukan me ya sa zai yi murna saboda Momny ta yi aure? Ba ya kishin Abi ne me ya sa Mommy za ta ƙara aure? Cikin Mamaki ya kalli Mimi kafin ya ce"Ban gane ba? Saboda addini ya ba ta wannan damar gwara da ta yi auranta sai mutumcinta ya fi fitowa a idanuwan waɗanda suka santa, sannan kuma kwanciyar hankalinku ne ku tuna yau tana da miji kuma sannan kun kara samun wani abu a karo na biyu."

Kawai sai Mimi ta saki baki ta kasa mgana, Aji ba zai gane ba ne shi ya sa ba ta ma samu damar gaya masa abunda ya faru da su khadi ba sai da ya shiga suka gaisa da Hajiya ita ke gaya masa har ta na cewa" Ga ta nan duk da itama ba ta ce komai ba amman zuciyarta ba daɗi ka sake yi mata faɗa don Allah kada su saka ma Murja hawan jini."

Aji ya kalli Mimi da ke gefen sa kafin ya ce"Haba Hajiya, suma ɗin yarinta ne amman in su san ciwon kansu ai ba za su yi haka ba, sannan su mata tunanin su a karkace yake, shi Dr da yake namiji ne ai ya fahimta kada ki damu Mommy auran da ki ka yi masalaha ne ga rayuwarki da ta su gabaɗaya ba za kuma su fahimta ba sai nan gaba kaɗan."

  Inna Zainaba ta ce" Ka ji maaganar masu hankali, itama sai ɓata rai take yi tunda ƴan'uwan sun yi fushi sun tafi."

Kuma da gaske nan ko fara'a Mimi ba ta yi Mommy ma duk ranta a jagule ga shi sai kiranta a ke yi masu yi mata murna, tunda acan kano aka ɗaura auran shi kan shi Alƙali bai je ba. Sai dai waliyyansa kuma da kan shi ya faɗa mata an ce babban ɗanta ne ya ƙarbi sadakinta wato Dr Sulaiman farinciki ya cika Mommy har sai da ta yi kuka a ranta ta yi ma Sulaiman fatan ya gama da duniya lafiya shi da iyalansa yadda ya ke faranta mata shima Allah ya faranta masa haka. Aji bai tsaya wani lallashin Mimi ba saboda ya ga kamar abun na su har da iskanci, bai nuna ma ya gane ta na jin haushi ba bai daɗe ba ya tafi sun rabu akan itama gobe za ta koma, cikin zolaya ya ce" Ki tsaya mana ko zuwa laraba ku gaisa da sabon Abin naku mana."

Hararansa ta yi sai ya yi shuru ya na dariya , har ya ci abinci ta tafi raka shi tana kumbure kumbure shine ma ya sa ta saki fuska tunda cakulkuli ya riƙa yi mata tana dariya.

  Yana kuma tafiya ta koma yadda take, Mommy ba ta yi gayya ba amman ta gayyaci abokan aikinta sun zo mata murna tunda da ɗaurin auren da tariyan duk ɗaya ne ita a gidanta za ta zauna shi ne zai rika zuwa wajenta in ranar girkinta ya shiga, bai zo a daran ba sai washegari da safe da ta ce ya zo su gaisa da Hajiya da Mimi za su koma Gombe. Gaskiya a ido mutum ne mai kamala da dattako ba yaro ba ne domin zai iya yin sa'an Abin ma, sun gaisa cikin girmamawa da Hajiya, Mimi kuma tana gaisheshi ya kama sunanta da cewa"Mimi auta ko? Yau dai navga auta."

Ya faɗa ya na mirmishi ya miƙa hannu ya karɓi Ummi yana faɗin"Ga kuma Ummi maryama ko?

Sai Mimi ta gyaɗa masa kai a ranta tana faɗin su Mommy manya, ta sha kwaliyarta suna ta yi ma juna wani kallo.

Ba ta gama mamaki ba sai da ta ji ya na tambayan su Madiha tunda Mommny ta gaya ma sa dukkansu sun zo.

Da sauri ta ce Madiha za ta koma saboda yara ita kuma Khadi saboda aikinta sai ya ce bakomai wata rana ai za su haɗu Dr dai yana kano sun haɗu tunda shi ya ba da auran Mommyn tashi  ya faɗa har ya na kashe ma Mommy ido, Mimi ta ji kamar ta make shi saboda haushi.

  10k ya saka ma Ummi a jikinta sannan ta yi masa sallama ta bar falon zuciyanta na ɗaci saboda haka ta matsama Hajiya suka koma Gombe a ranar domin ba za ta iya zaman ganin wannan bakincikin ba  Aji ma ya yi da ita ta zauna da Mommy ko na sati ne sai su koma tare amman ta ki sai ta fake da aiki shi kuma ya san dalili amman sai ya ƙyaleta. Kuma da ta dawo ko a zencen ba ta taɓa faɗan cewa Mommy ce ta yi aure ba.

Ko Inna ba ta gaya mawa ba ta kuma san Aji ba shi da surutu daman dai Mu'azzam ne,  Rukky dai ta samu labari ta bangaren Jaheed da ta kira ta ta na tambayanta ashe kuma Mommy ta yi aure sai kawai ta ce"Uhm" daga nan ta sauya mganar har Rukky dai ta gano Mimi ba ta son mganar. sannan da kanta ta kira su khadi ta na gaya musu abin da ya faru sanda Alƙali ya zo tana gaya musu Mommy ta ba shi labarin kowa ya san shi ya sunan sunan shi.

Madiha bakin ciki kamar ta mutu sai ta ce" Wai mommy yarinya ce? Ji fa wannan aikin da take yi mtswww.."

  Ta yi tsaki duk suka ƙara saka Mimi a tafiyarsu na ba su amince da auran ba shi ya sa ko da ta dawo ko sau ɗaya ba ta kira Mommyn ba sai ita ce ta kirata tana cewa ba ta kira ta ba kada bakin Mimi sai ta ce"Ina zan kira na takura miki Mommy, na baki lokaci ne ki ci amarcin ki.'

Mommy sai ta kasa mgana jiki a sanyaye ta ce"Ke ma kin kasa fahimtata ko Fatima.?

Da Sauri Mimi ta ce"Na fahimta kina son aure kuma kin yi, Allah ya ba da zaman lafiya. Daga nan ta kashe wayarta daga ranar ba ta ƙara nemanta ba, itama Mommy sai ta ba ma zuciyarta haƙuri ta tsaya ganin in da suka dosa. Matar alƙali da yayansa sun karɓeta sosai sai ita ce ke da yayan da ke yi mata barazana in ka cire Sulaiman Asma'u sai murna take yi ta samu Abba amman ban da su Madiha da suke kishin Abi sannan suna ganin kamar abun kunya ne.

  Hibba ta saamu labarin auran da Mommy ta yi ta bakin Jawahir  tunda sanadin Mimin suna zumunci ta je gidan shi ne ana hira labari ya kawo ta faɗa mata, tana komawa kuma ta faɗama mijinta shi kuma sai ya xe bai ji ba, bayan ya kira yayanshi ya tambayeshi sai ya ce eh da gaske ne. Ke  Hibba sai ki ka ga Mimi a chart sai kika ce mata" Matar Yaya ashe kuma Mommy ta yi aure? Allah ya sanya alheri."

Sai ta tura emojin dariya har da na rawa, wannan abun Mimi ta gani sai ranta ya ɓaci kawai sai ta yi ma Hibba vioce da cewa miye take mata dariya saboda Mommy ta yi aure? Abun dariya ne ya faru da za ta riƙa mata dariya? Tun Hibba na ganin wasa har Mimi ta maida mgana faɗa ta kira Hibba a waya tana gaya mata mganganu marasa daɗi har tana faɗin in abun dariya ne to ta bari in nata Baban ya rasu mamanta ta sake wani auren za ta yi mata dariya ta ji in da daɗi. Ran Hibba ya ɓaci sukavyi  ta gayama juna mgana ita da Mimi a ka rabu ba daɗi har da su blocking ɗin juna.

  Hibba ta nata kuka haka Mu'azzam ya dawo ya ssme ta da ya tambayi ba'asi sai ta gaya masa abin da ya faru tun farko sannan ta kunna masa Vioce ɗin Mimi da wayar da su ka yi domin ta yi recording abun dai duk ba daɗi ya yi ma Hibba faɗa me ya sa ba ta ba ta hakuri ba? Ita kuma sai ta ce ita fatan alheri ta yi ba na tsiya ba, saboda dai a kashe mgana ya sa ya kira Mimi da kansa domin ya ba ta hakuri shima ta shafe su ba ta ɗaga wayarsa ba sai ya kira Inna Meri ya gaya mata abin da ya faru, ta ce itama ba ta ma san Mommyn ta sake aure  ba tun da daga Binta har Mansoor ba wanda ya faɗa mata sai ta ce ya bar mganar a hannunta Mansoor shi zai kashe wannan fitinar.

Ta fahimci Binta dai tana kishin Babanta ba ta so auran Mommy ba. Shi ya sa duk rayuwaka suka ɓaci itama kuma Hibba ta na ganin ba wani abu ta faɗa ba sai a ka kasa samun fahimtar juna gabaɗaya.

  Inna Meri da kanta ta kira Mansoor ta faɗa masa abin da ke faruwa ta ƙara da cewa" Ba ina goyon bayan Hibbatu ba ne, amman zencen gaskiya ta fi matarka gaskiya saboda ita ba ta san abin da ke faruwa ta yi mata fatan alheri, daga karshe sun kasa fahintar juna har abubuwa suka lalace, na so na je na bata hakuri amman sai na yi tunanin ba hurumina ba ne tunda ba ta gaya min ba, ba na so a fara samun baraka daga matayenku saboda in hakan tana faruwa wata rana kuma ɓaraka za ta iya bayyana daga bangaren ku, kai ka yi ma Binta mgana ka fahimtar da ita shima Mu'azzamu na gaya masa ya fahimtar da matarsa in an samu daidaito sai su kira juna Hibba ta ba ma Binta hakuri magana ta wuce."

   Sai  Aji ya ce cikin satin nan zai zo gida zai yi mgana da Mimin shi ya ɗauka Fatima na da tunani ashe dai da sauranta.

Mu'azzam suna waya amman bai gaya masa ba. Sannan ko Walida da ke gidan ta kwana ta tashi ba ta san wani abu ya faru, sai ya bari kawai sai ya dawo gidan ya samu lokacin da zai yi ma Mimin faɗa sosai ko ta dawo cikin hayyacinta ya je ma ya kara ganin Mommy tana hawaye ta na gaya masa duka yaran sun juya mata baya harda Mimi sannan ta hada shi da Alƙali har ga Allah bai ga illan shi ba, kamili mai mutumci sun samu uba amman suna haukan banza.

  Ranar jumma'a ya dira gombe, ko a fuska bai nuna ma Mimi wani abu sai da ta gama bikin tarbansa bayan ya yi wanka ya ci abinci ya so ya yi mata mgana amman sai kewarta ta hana shi a ka kwana ba ma juna Soyayya da asuba ya tafi masallaci bayan ya dawo ya koma barci asabar ne ba ta fita aiki bai tashi ba sai goma na safe yana fita falo ya iske ta, tana goge goge ga Ummi saman kujera an jinginar da ita alamun an fara Koya mata zama. Ita kuma matar gidan tana ta gogen tibi wayarta na saman kujera ta saka speaker suna mgana da Madiha abun da kunnuwansa suka jiye masa shi ne Madihan na cewa" Ni fa na gayama Khadi in har Mommy na son mu sai dai ta zaɓa ko auran ta ko mu."

Mimi ta ce",Wlh nima fa ko kiranta ban sake yi ba, in har tana son mu sai ta zaɓa ko wannan mijin ko mu ƴayanta."

Yana tsaye ya ji Madiha na zuga Mimi da kada ta ƙara kiranta ta bar ta in suna da amfani za ta neme su.

  Saboda haushi ko Mimi ba ta san ya shigo falon sai da ta ji muryansa yana faɗin" Ko shekara ɗari ta yi ba ta neme ku ba, ba abin da zai sameta amman ku sami ko wata uku kuka yi ba ku neme ba ta tsinuwan Allah da ta mala'iku sai ta tabbata a kan ku, sannan ku sani ita ce ta haifeku ba ku ne kuka haifeta ba,  aure ta yi ba zaman zina take yi ba, ko da saka albarkan ku ko babu za ta zauna lafiya.Ku ne in ba ta yafe muku ba ku ke cikin bala'i da masifa, sannan zan miki gargaɗi na karshe in har ba alheri za ki kira matata ki gaya mata ba, to don Allah kada ki sake kiranta ina son ta samu rabauta a duniya sennan ta samu lahira ke da kika juya ma Albarka baya je ki ki yi ta fushin ki ki jira ranar da mahaifiyarki za ta zabi sunnar ma'aiki a kan ki, ga ki kamar mai hankali maimakon ki zama jagoran ƙannen ki wajen faɗa musu gaskiya sai ke ce ke ƙara zugasu kuna kauce hanya, girman banza gareki sannan takmar ilimin ki bai yi miki wani amfani ba, ki je can ki yi ta sakarcin ki amman na gaya miki wlh tallahi ka da ki kara kiran matata kina zugata."

  Yana gama faɗin haka ya kashe wayar, Mimi ta dankare a tsaye tana kallon Aji cikin mamakin manya manyan kalaman da mijinta ya sauke ma yayarta, ta buɗe baki za ta yi mgana itama ya ɗaga mata hannu ya fara zazaga mata nata faɗan tas ya yi mata sai ta fara kuka tana faɗin" To koma menene sai ka gaya ma yayata mganganu haka? Kai tsaye yavce" An gaya mata in kuma za ki rama mata ne, bismillah ina ruwana da girmanta tunda girmanta bai mata amfani ba,.Mahaifiyarku ce fa amman saboda rashin tunani kuna neman saɓa mata saboda haukan banza in ba'a aure za'a haifeta? Ita ba tana gidan Mijinta ba ne? Sai ta hana ta auren ita? Ba ku da adalci ba ku ba yara ƙanana ba amman kuma kuna yin abin da ko yara suka yi sai an yi mamaki, har saboda haka Hibba ta yi miki murna ki ka bi ta da zagi saboda ke kin isa ina laifin wanda abun alheri ya same ka yace maka Allah ya sanya alheri? Sai ki zage ta? 

  Mimi na kuka wiwi ta ce" Ni fa ban zageta ba, ita ce ta min dariya to abun dariya ne?

Shima ya taso mata da cewa to abin kuka ne, ko so take yi ta ta ya ta haukan da take yi na faɗa da mahaifiyanta saboda ta yi aure. Mimi duk yadda ta so kare kanta Aji bai ba ta dama ba, ya yi mata faɗa sosai ya kuma bar ta, tana kuka ya ɗauki Ummi suka shige ɗaki ranar gidan yini ya yi ba daɗi ko abun kari ba ta yi ba ta shige ɗaki tana kuka shi kuma ya ɗauki ƴarsa suka fita zuwa gidan Inna ya karya ita kuma Inna ta yi ma Ummi wanka tunda Aji cewa ya yi Mimin ba ta jin daɗi.

   Saboda nono ne ya sa ya maida Ummi gidan a mamakinsa sai ya ga Mimin ta tashi har ta yi abinci ta gyara gidan,ganin haka ya sa bai sake fita ba ya zauna ya na ƙara mata da nasiha, ita kuma ta baahi hakuri ta ce za ta,kira Mommy ta ba ta hakuri ita da Hibba.

A gabansa ta kira Mommy ta ba ta hakuri, Mommy kamar ta yi kuka farinciki ya cika ta, ta yi ta sakama Mimin albarka tana faɗin" Wlh Allah saboda ku na yi wanman auran saboda na kare muku mutumcin ku da na ƴayan ku." Mimi na hawaye tace"Hakane mommy ki yi hakuri, In sha Allahu ba zan kara ba suma su khadi duk za su daina." Mommy tace bakomai ita ba ta rike su ba ta yafe musu tun kafin ma su roke ta

  Haka ta kira wayar Hibba bayan ta cire ta a blaklist ta ba ta hakuri itama ta ba ta hakuri shike nan sai mgana ta wuce. Amman fa Madiha sako ta turama Mimin da cewa ta gode tunda ta ba da damar da Mijinta ya zage ta har Dr ta kira ta gaya mawa shi kuma ya ce abunda Mansoor ɗin ya yi daidai nw in ita ba ta da hankali sai ta yi ta yi,Khadi ma ta kira Mimin ta mata surutun ta zaɓi namiji a kan su ƴan'uwanta tunda a gabanta ya zagi Madiha ta kasa mgana ita dai sai hakuri ta ba su, tunda ko ita ba ta tsira da faɗan ba kuma suna nan a kan bakansu na ba su som auren. Sai ga shi wata ɗaya da wani abu da auran mommy Khadi ta samu matsala da dangin mijinta sai ga ta gaban Mommy tana kuka, Mommy ita ta kira mijin khadi ya zo har gida suka yi mgan matsalace ta gida yayyensa ne suke son ya kara aure, karshen dai Alkalin da suka raina suke jin haushi ya tsaya mata tare da Mommy dashi suka maida ta kaduna suka kuma nuna ma mijinta ba ruwan Khadi da auransa amman ya kare mutumcin matarsa tunda yayyen nasa har gida suke zuwa su ci zarafinta, tun daga nan Khadi ta saduda itama Madihan ganin ba ta da abokin adawa yavsa ta fara saki amman ba duka ba. To ta na da wacce tafi Mommyn ne? itama Madihan kuɗi ya hado su da Mijinta tunda Kuɗin na su a waje ɗaya ne suna kasuwanci ti shekara ta yi kuma an zauna ana ta lissafi an gano dai shima yana karkatar da wasu kuɗi rigima har Abuja wajen Mommy. Sai ga shi Alkali Mustapha shi ya warware matsalan a ka samu sulhu, itama daga nan ta fahimci aure ga mace sutura ne komai tsufanta kuwa, ta saki suka rumgume alƙali a matsayin uba sannan akwai yarsa Batula dake aure a lagos Lakcara ce a Legal ya haɗa su suna zumumci itama Khadi akwai namiji a kaduna yana aiki da NNPC Shima tare da iyalansa sun zama ƴan'uwa tare da Khadija

akwai wacce ke kano, sunanta Badiyya likitan yara ce ashe ma asibiti ɗaya suke aiki da Sulaiman ya san ta ta san shi sai wannan dalilin ne zumuncin su ya ƙara zama na sosai Iyalanta na zuwa gidansa shima iyalansa na zuwa, ɗayan namijin Soja ne yana Abiya tare da iyalansa amman suna mgana a waya dukkansu.

  Bayan wannan ya wuce an samu daidaito zukata kuma sun samu natsuwa  sai Mimi ta kara bijiro da mganar ta na son siya wata sabuwar Motar, Aji dai da ta nemi shawaransa cewa ya yi" Ni tun a baya na baki shawara,sannan na yi miki alƙwarin in na samu kuɗi da gumina zan siya miki mota amman na ga kamar kina sauri ne bazan hana ki siya ba tunda kuɗin ki ne amman da kin hakura da siyan wata motan ki cigaba da lallaba taki, ga tawa ma duk ki haɗa ki riƙa amfani da ita, in har Allah ya hore mana ko Jirgi ki ke so zan iya siya miki Mimi ba ma mota, gwara ki fara ko wani kasuwanci ne da kudin kamar zai fi,amman in ba ki ji shawarata ba shike nan ba zan hanaki yin yadda kike so da kuɗin ki ba."

Da ta yi mgana da Mommy da Hajiya suma dai shawaran da suka bata kenan sai ta amince da shawaran ta fara kasuwanci amman ta rasa ina zata fara tunda ba ta da Ra'ayi ko ido a kan kasuwanci da ta yi mgana da Aji sai ya ba ta shawaran ta yi mgana da Yayarta Madiha ai yar kasuwa ce za ta ba ta shawarwari amman shi da ita sun tsaida shawaran ta fara kasuwancin saida Abayoyo da jaka da takalmi in ta karɓu har shago za ta iya buɗewa.

  Ta yi mgana da Madiha kuma ta yi na'am da shawaran Mimi ta ce za'a riƙa mata Oder jakunkuna wasu daga Lagos wasu kuma daga China ko India ko Italia,dogayen rigunan kuma daga daga Dubai, tunda ita tana harka da yan kasuwa daga kasashen waje tuni ta haɗa Mimi da su har ta tura kuɗi za'a fara kawo mata kaya kaɗan ta jaraba ta gani. Tunda tana aiki tallatawa ba zai mata wahala ba In ji mijinta Mansoor Ibrahim Aji.

******

"Maryama(Ummi) na da wattani goma sha ɗaya a duniya Mimi ta samu wani cikin, kuma har ya yi wajen wattani biyu da kwanaki a jikinta ba ta sani ba, kamar na Ummi ne, shima bai zo da laulayi ba in da ma ta fahimta ta na yawan ganin jiri da tashin zuciya sannan aiki kaɗan sai ta ji ta gaji kasala duk ya rufeta sannan sai ta fara,kwana da zazzabi mai zafi lokacin Mansoor Aji ba sa nan ya fita wasan shi na farko a kasar Ghana, amman ya bubbuga wasu anan Nageria ƙaananun wasanni wannan ne dai suka tafi wata kasa buga wasan.

  Ba ta gaya mai ba ta da lafiya ba ta shirya ta je asibiti domin tafara zargin ciki gare ta sai ga shi gwajin farko a ka gani ciki ɗan wattani biyu da kwanaki a cikin jininta. Hankalinta ya yi bala'in ta shi Ummi ba ta shekara ba  amman ta yi yawo tana tafiyanta da kafarta ko'ina amman ita ba ta shirya kara haihuwa ba shirye shiryen komawa makaranta ma take domin yin Phd ɗinta tunda yanzu alhandulillah komai na duniyan ta samu, miji nagari sannan ta samu kuɗi tunda Allah ya saka ma kasuwancinta albarka Odar kusan na goma kenan kuma tana samun ciniki da sun iso da sun ƙare. Sannan Hibba na sara acan kano kuma ta na aikawa da shi Abuja Asma'u na tallata mata ta Online anan ma Gombe sai gqmdala tunda gidan Talabijin ɗinsu ta ba ta dama ta tallata kayanta Shike nan da ta kawo oder suke ƙarewa musamman ma abayoyin. Sannan Rukkya ma ta na saran Abayoyin ta na siyarwa tunda zaman ko me ka taka ba zai yuyu ba ita mace da sana'a a ka santa domin cigabanta. Duk da ta koma can lagos ɗin tana aikinta a wani gidan Talabijin amman duk da haka ta ce itama za ta fara kasuwancinta amman sai ta samu jari mai ƙarfi.

  Duk da ba ta yi mgana da gogan nata kan maganar cigaban karatun nata ba amman ta saka a ranta za ta matsa masa sai ya barta tunda dai ba mazauni ba ne,sai ya yi wata biyu ba shi a Gombe ballantana yanzu da aka fara haskashi a duniya ba ma ƙasa ba, shiyasa ta yi tunanin ijiye aiki ta koma makaranta duk da tana da tabbacin mijinta ba shi da ra'ayin ya maida ta Abuja da zama a kusa da shi ya sha faɗa mata a Gombe za ta cigaba da zama ba wai don baya bukatar ta acan ba a'a sai saboda Inna in ya koma Abuja da zama zai zama sai bayan wasu wattani za ta ganshi kamar Mu'azzan kenan. Shi kuma baya son haka ba ta da kowa sai su ba zai yuyu in har Mu'azzam na kano shi kuma ya bar Gombe ba, saboda Iyalansa ya san a kai a kai zai riƙa zuwa Gombe ba kuma ita saboda aikinta ba sai saboda wannan dalilin na shi,  da kuma dalilin ba ya son barin garin Gombe saboda yana son garin kamar yadda itama Gombe ta zame mata wani jigo a rayuwarta ba tun yanzu ba tun tana ƙarama take ƙaunar garin.

 Bta dawo gida cikin tashin hankali, ko wasan su Aji da aka haska a tashar Rt Tv ta dai kallah ne amman hankalinta baya wajen sai daga baya ta fahimci Nageria ita taci ghana da ci biyu da ɗaya. A Daran Khadi ta kira ta tana mata murna ta ce suna ma kallo ne sannan Rukky ma sun yi mgana ta ce sun kallah jar da Daddy shima da Mommy sun kalli wasan na shi,a gida kuma Inna ma ta kalla tunda Walida na gari ta zo gida hutu, ita duk ba wannan ne damuwanta ba ya za ta yi da cikin jikinta? Sun kuma kasa samun lokacin su yi mgana ta waya sai dole ta yi hakuri suka dawo daga Ghana ya zo Gombe sannan ta gaya masa ga halin da take ciki ya fara murna kamar zai goyata cikin taruwan hawaye ta ce" Ummi fa ko shekara ba ta yi ba Baban Maryam? Sai ya kalleta kafin ya ce"Shi ne me? Ummi ai ta girma ta na tafiyanta ko'ina ina waɗanda ke samun ciki bayan sun yi arba'in ma? Amman ke nan da kafin ki sauka Ummi ta kusa shekara biyu ba na son wannan koke koken naki, daga Allah ya baki kyauta sai kuma ki fara min kuka?

  Cikin hawaye ta ce"Ni ina tsoron haihuwan ne kai da kai ne sai ka ga ba lokacin ma da za ka iya ma yaranka tarbiya."

Kai tsaye yvace"Ba ruwanki da wannan tarbiya ta Allah ce duk da ke ma da naki kokarin amman ni nasan tarbiyan ƴayan da zamu haifa ba za su gagaremu ba, Sannan in mganar halin rayuwa ce daman ita kan saka a guji haihuwa  ma gabaɗaya Fatima Allah ya rufamin asiri ba ma ke da yayan da Allah zai bani ba, ina ɗaukan nauyin mahaifiyata da ƴan'uwana saboda haka duk abin da kike tunanin ma ba zai faru ba ba zai faru ba, in sha Allahu. Abun damuwar kawai lafiyan ki da ta Ummi za mu je asibiti mu yi mgana da likita sai ya bamu shawara ko? Mimi dai ta kasa mgana sai kuka, shi ya share mata hawaye ya rumgumeta yana lallashinta ga shi ta na so ta ce so take ta koma makaranta amman ba ta samu wannan damar ba.

  Washegari tun safe suka tafi asibitin da ta ke zuwa, suka samu likitan da mganar Ummi da lafiyan Mimi nan da nan ya ba su shawara ya ce bakomai.  Za ta cigaba da shayar da Ummi har sai cikinta ya kai wattani biyar sai ta yaye ta tunda dai akwai rufin asiri Ummi ba za ta wani samu matsala in dai za ta samu abinci mai rai da lafiya da zai gina mata jiki ita da Mimin gabaɗaya, nan ta ke Aji ya ce ya yi alƙawarin sai in da karfin sa ya kare sun baro asibitin bayan ya rubuta ma Mimi maganganun karin jini saboda cikin jikinta tare dan ƴan dokokin daza ta kiyaye kaɗan ba ma su yawa ba, suna hanyar komawa gida Mimi ta roƙi Aji da Allah da Annabi kada ya yi tallar ta na da ciki kamar yadda ya yi da ita a cikin Ummi ganin ta damu ya sa ya ce ba zai gaya ba amman in har aka tambaye shi zai faɗi gaskiyansa ta ce ta ji kuma ta amince.

  Har ya koma Abuja yana lallaɓa Mimi ganin duk ta damu,amman har ya koma sai a hankali ba ta wani saki ba fahimtar haka yasa ya ce in ta samu sarari ta ziyarci Hajiya da gidan yaddiko da duk in da take son zuwa kila ko shiga mutane zai rage mata damuwa  kamar ko ya sani fita mutanen da ta yi yasa sai damuwanta ta ragu sannan iya bakin ƙokarinta Mimi ta ɓoye cikin jikinta. Ita ce har gidan Nasir da Makama su rana ɗaya ta je musu ranar lahadi tunda ba ta da shiga wajen aiki ranar, kuma in ta dawo daga wajen aiki ta kan sauka gidan Hajiya ko Inna, ko sun gane tana da ciki ko ba su gane ba Oho ba dai wanda ya yi mata wata mgana, amman abin da ba ta sani ba daga Hajiya har Inna Meri sun fahimci Bintar ciki gare ta. Sannan yaddiko ma ta gane lokacin da ta je gaisheta sai da ta ce"Ai yanzu kya yaye wannan katuwar yarinya ko kina so ko bakya so."

Ita ba ta gane ba, saboda Yaddiko ta sha mata tsiyan girman jikin Ummi ya yi yawa ya kamata ta yayeta in ta shekara ko da wattani ne ita kuma ta ce sai ta kai wa'adi, ko da ta yi mata mganar har a cikin ranta ba ta kawo ta fahimci wani abu ba ne.

Ita a tunaninta ba wanda ya sani sai dai in ya fito a ganshi.

  Cikin ta na shiga wata biyar ta cire Ummi a Nono, saboda ma kada kowa ya fahimci wani abu ta kasa kaita gidan kowa da sunan ya ye,sai babanta ne da ya dawo ya kwashi kayanta ya kai ma Inna da ya dawo ta tambayesa me Inna ta ce? Kai tsaye ya ce"Ta tambayeni dalilin yaye Ummi ni kuma nace ciki gare ki."

Ai sai Mimi ta saka masa kuka kamar ya daketa ya fara fahimtar wannan cikin mai son rigima ne mgana kaɗan ko a waya ne sai ta fashe masa da kuka, tunda ya fahimci yanayinta sai ya koma lallashinta har suka rabu lafiya.

  Cikin uan'uwa Mimi ba wanda ya san  tana da ciki sai yan Gombe ne da ya fito suka gani, Ita Mommy ta zo garin ta ga Mimi da ciki a gaba ta kama baki, suma yan'uwan Aji haka suka ganta da shi abun Allah kuma lokaci ɗaya ita da Bintu suna da tsohon ciki sannan itama Mariya na da ciki irin wanda ana zuwa a ke tutuɓe da shi a kofar ɗaki, kuma shima wannan cikin tun da wuri suka gama siyan komai Bintu ta rigata haihuwa An yi suna da kwana uku Mimi ta haihu, ta na fara jin naguda ta haɗa kayan haihuwa zuwa asibitin da take awon ta sannan ta kira inna ta faɗa mata sannan ta kira Hajiya kafin ma su zo ta na ɗakin haihuwa , wannan haihuwar dai ta ɗan sha wahala sai la'asar ta sauka wannan karon Namiji ta haifa baki  mai kama da uban sak.

  Kwana ɗaya ta yi  a asibitin suka maida ta gida, Aji sai dai ya ga hoton Baby boy da Mimi ta ɗauki hoto ta tura masa, Ya yi farinciki sannan ya yi godiya ga Allah jin Mimin tana lafiya tun da aka faɗa masa namiji a ka haifa Ya raɗa masa suna IBRAHIM, ita kuma Mimi ta na murnan a saka mata sunan Abi sai da ya dawo ta ji yana faɗin ya yi ma Jariri huɗuba da Ibrahiim,abun na ranta ya sa sai da ta furta masa shi kuma ya ce ai haihuwa yanzu suka fara ta yi kokari nan da wattani kaɗan ta kara samun ciki sai ta haifi Baban nata, Murgaɗa masa baki ta yi ba tare da ta yi masa mgana ba ganin kamar da gayya yake mata mganar, su khadi sai dai suka zo suna suna mai cike da mamakin daman Mimi ciki ne da ita? Shi ne ba su taɓa sani ba Mommy ce kuma da Hajiya su kuma ba su yi mganar da kowa ba, ko Rukky a bakin Aisha Ta Karamchi ta ji Mimi na da ciki ta kirata tana mata tsiya ta samu zuwa suna tunda daman wannan shi ne karon farkonta na zuwa ganin gida.

  Shima a sunan Ibrahim wanda za'a riƙa ma alkunya da Babangida, an yi abubuwa sosai kamar na sunan Ummi ma sha Allah, a haihuwan Babangida Aji ya siyama Mimi danƙareriyar sarka gold mai tsada a matsayin tukwaicinta. Sannan ya ce itama mota za ta biyo baya da yardan Allah. Mimi ta ji daɗin wannan kyautar sosai haka ta riƙa nuna ma mutane cikin jin daɗi. Haka dai mimi ta cigaba da jegonta wannan karon Baba uwani ne ta zauna da ita na sati biyu sai ta koma gidan Hajiya ita kuma daman ta iya ta cigaba da Kula da kanta da ƴayanta. Miji kuma sai dai su yi mgana ta waya Aji na neman ya ɓace ma ganinta saboda yanzu duniya ce ta san shi ba jiha ko ƙasa ba.

  Mimi na kula da yayanta gefe ɗaya kuma ta na kula da kasuwancin ta da yanzu sai habaka yake yi, Aji kuma na can Abuja sai ya samu lokaci zai zo ya ganta amman fa komai na bukatar rayuwa ya tanadar musu ba abunda take nema ta rasa kuɗin ta kuma suna account ɗin ta. Ba abunda ta ke siya in ba kyauta za ta yi ba,ko ta ga wani abun ta ke so za ta siya ko za ta siya ma yayanta.

Rayuwrta take yi cikin kwanciyar hankali tun tana damuwa na rashin Aji a kusa da su ne har ta fara sabawa tunda ga ƴanuwa lulluɓe da su, ta gama arba'in ɗin Babangida Mariya ta haihu suka sha suna, Ta samu namiji an saka sunan baban mijinta Ahmad, Walida kuma tana kano sai sun samu hutu ta kan zo gida, Inna kuma daman ta saba zama ita kaɗai in kuma tafiya ta kamata ta rufe gida ta je ta yi zumuncinta, ko kuma wani lokacin yaran su Bintu na gidan suna ɗeɓeta mata kewa. Amman Ummi kan sai dai in tare da Mimin suka je gidan Aji ba mutum ba ne da kan bar yaransa su je wani waje hutu ba, ko da gidan Inna kwana in ya wuce ɗaya zuwa biyu sanda ta fi sati ma lokacin da ta yaye sati biyu ta yi da kansa bayan ya dawo ya je ya ɗaukota zuwa gida. Shi ba shi da ra'ayin irin haka ba wai domin yana da wani dalili ba ne.

******

*BAYAN SHEKARU SHIDDA*

Bayan shuɗewar wasu shekaru kamar shidda. A ya yinda Mimi da Aji suke da shekaru goma da aure ƴaƴan su biyar Tunda Mimi haihuwan kusa kusa take yi bayan Babangida ta kara samun mace sai taci sunan Mommy, suna kiran ta da Batul,sannan ta kara yin mace mai sunanta sunan Hajiya kuma wato Fatima suna kiranta Fati ba sa mata alkunya, sai ƙaramin su mai sunan Mu'azzam shima ba sa masa alkunya, duka cikin shekaru goma Mimi ta haifi waɗanan Zzaratan ƴayan nata, tare da gwarzon mijinta Best Nigerian player Mansoor ibrahim Aji wanda ya shahara ya samu ɗaukaka ba iya kasar mu ta Nageria ba, ya kutsa kasaahen ketare sun buga wasa manyan kasaahen duniya ma sun kutsa sun buga cikin kwararun manyan yan wasan kwallon kafa, kama daga manyan manyan kungiyoyin kwallon kafa na kasashen ketare sun yi wasa da su. Sannan sun ta kawo masa hari domin hayarsa ya koma turai  buga wasa ya ce har Abada shi sunan shi Aji Ajin kasar ne shi ba Ajin turawa ba, shiyasa an kasa siyan shi ballantana ya bar kasar sa ya koma wata ƙasa.

  Sun buga easa tun daga Nation Cup da sauran manyan mamyan wasanin FIFA, a yanzu a kungiyar kwallon kafa ta ƙasa mai suna Super Ealges ba kamar ɗan wasa irin Mansoor Aji, tunda sannanun duk sun yi ritaya su Ahmad Musa, shi ne kuma ke rike da muƙamin Captain da ya samu wannan matsayin saboda shin ɗin Dodo ne a Filin wasa sannan ƙwararra ne wanda ya samu kyakyaawan ƙwarewa. A yanzu a Nageria Mansoor Ibrahim Aji ne fitattacen ɗan wasan kwallon kafa da ke kan gaba da kowa cikin shekaru kusan ashirin da ya kwashe ya na buga ƙwallo ya na da shekaru arba'in da huɗu a yanzu amman sai kace ɗan shekara talatin ne saboda hutu da jin daɗi da kuɗin da suka zauna masa, Mansoor Aji ya na da kuɗi da bai san iyaka ba, kwallo yake yi kuma ita ta raa masa. Duniya ce ta san shi ta dalilin kwallo ya taka kasaahen da  bai taɓa tunani ba sannan ya buga wasanni da ƴan kwallon da a baya sai dai ya gansu a hoto.

 Bya samu cigaba sosai acikin shekara shiddan nan da ta gabata ya kai Baba Makka har da Magajiya ta je ta sauke farali, Sannan gidan wanzamai a garin gombe da ke anguwan arawa in kasan gidan a baya a yanzu in ka so ba za ka gane gidan ba, an buge shi an gyara shi zuwa na zamani har da katon get. bangaren Magajiya an haɗe mata har da in da Maeesha ta tashi a ka mata flat mai girma sannan itama Maeeshan can bangaren an haɗe mata na in da Inna ta tashi ya zama Flat mai girma sannan kuna bangaren su Gaje man an maida shi na zamani sai wanda ya gani, gidan ya fita dabam a anguwa saboda kyan shi sannan ya gyara masallacin kusa da su an yi masa bene ya koma na zamani, sannan matasa anguwa da sauran jama'a ya na taimakon su daidai gwargwardo ba ma iya anguwansu ba  kaf kafatin Gombe da kewayenta suna alfahari da samun zaƙwaƙuri daga jihar su. Har can gidansu na mallam Sidi ya gyara ya maida shi na zamani Yalwa dai an gama jinya an koma ga Allah ya ba ma Baba karimu jari mai kauri yana kasuwanci.

  Inna kuma ta je saudiya sau biyu sannan ta je Umra, Mu'azzam ya samu karin girma an sake cilla shi kaduna shima yayansa uku, su Bintu kuma dukkansu suna cikin rayuwa mai kyau, Aji ya ba ma kowacce jari suna kasuwanci, Auwalu kuma ya zama babban Enginer har gidan kansa ya yi shi kuma Saddiqu na zama a shagon da  Mimi ta buɗe na Abaya da Takalma da Jaka mai suna MIAJ STORE shima yana saida jallabiyan maza da huluna ba ta masa mugunta yana samu sosai ya na rufa ma kansa asiri. Aji ya siya mata sabuwar motar ya yi mai kyau sannan ya siya ta yara wacce ake kai su makaranta har Inna ya siya mata mota ya kuma ɗaukan mata direban da zai riƙa zirga zirga da ita, tsohuwar motarsa kuma ya ba ma Baba ita, mashin ɗin kuma aka siyar sai a siya ma baba Danlami da Baba Sani sabbi suna hawan su, babu wanda Aji bai taimaka ba adanginsu ba, Mu'azzam ma yana iya bakin ƙokarin shi. Tunda bai kai Aji samu ba shi da a wata yana samun sama da Miliyan albashinsa( ba ƙarya ba yan kwallo suna samun mahaukata kuɗi balle shi Aji da kasa ke alfahari da shi).

  Gidan gwammatin Gombe ba ya da shamakin shiga haka ma can Villa a garin Abuja, sannan ya zo ya na taimakon Gombe United camp din su, su zinder suma duk sun samu cigaba sai wasu ne eake cigaba da rain sannan har Coach ɗin su bai manta da shi ba alheri daidai gwardo yana yi masa. Shi dai burinsa matasa su cika burinsu, har Team na shi na musamman ya kirkira daga anguwan Arawa mai suna M.I AJI ARAWA TEAM, jaririya ce horar da matasa ake yi masu sha'awan ƙwallon kafa.

 Kaf ƴayan nan huɗu a gombe Mimi ta haife su, sai karamin su ne Mu'azzam ta haife shi a garin Abuja ko da yaushe Aji na kan hanyar zuwa ya gansu ko kuma in sun samu hutu su je ita da yara, Inna ta gaji da zirga zirga ta zaunar da shi ta ce ta yafe masa ya ɗauki iyalansa zuwa in da ya e zaune domin Mu'azzam ne ya gaya mata abunda ya sa Ajin ya ƙi maida Mimin can Abuja gaɓadaya, lokacin daman an maida ta Editer a ma'aikatansu na karamchi ta daina karanta labarai Office gare ta duk ta dalilin Aji domin kishinsa bai ragu ba, sai  ma abin da ya karu, dole ta ijiye aikinta ta tattara ita da yara suka koma Abuja gida kuma sai megadi tunda in suka zo garin nan suke sauka har Mu'azzam ma yanzu ya mallaki gida an garin Gombe. Su Nasir ma duk sun samu cigaban rayuwa, amman duk da haka Aji bai manta da su ba ana tare har yanzu kamar baya sun zama manyan mutane  sun girma sun yi 6aƴa girma ya kama su shekaru sun ja, A shekaran da ta Mimi ta koma Abuja suka je suka  yi aikin Hajji tare da Aji a kuma wannan lokacin tana karatunta na Phd ta online a wata jami'a a america sannan gefe ɗaya ga kasuwaancinta yanzu kai tsaye take oder kaya daga India ko Dubai.

 Da kyakyawan takardunta da ƙwarewanta wajen aiki ta samu aiki a NTA Abuja matsayin News Editer again, burin Aji ya cika an daina nuno fuskarta ta daina karaɗe duniya ya zama shi kaɗai yake kallonta ya na jin daɗi, ya na nan faɗacin sa amman kuma rayuwa tasa ya rage wasu abubuwan sai mai hali baya fasa halinsa, kuma hausawa sun ce hali zanen dutse. sannan itama Mimi ta nan a yadda take yar gayu mai kyau domin ba ta amince ta bar jikinta ya lalace ko da yaushe cikin gyara take, tunda ta rike surayya dee mai gyaran amarya da uwargida ta zama tauraruwar mata a zuciyar Ajin ta.+234 803 277 3332

Nemi Surayya dee Bojuwa domin dacewa da sahihin kayan gyara.

 Sannan bayan haihuwan Mu'azzam ta so yin tsarin Iyali Aji ya ce bai amince ba dole ta haƙura, saboda in ma ta je ta yi wani abu ya faru ita ta sani. ƙaton gida Aji ya siya musu mai kyau da tsari duk da suna ɗan nesa tsakaninsu da Mommy ba ta damu ba tunda ai suna gari ɗaya a kallah dai ba za ta yi zaman kaɗaici ba.

Khadi ma ta na can an zama uwar garke itama yayanta biyar Madiha ce yan boko ƴaƴanta uku ba ta kara ba, mataimakiyar shugaba ce ta kanfaminsu kuɗi sun zauna musu, Rukky ma yayanta biyu suna Lagos suna aikin su ita da mijinta Jaheed.

Mommy sun aurar da Asma'au a garin Jigawa ita da Baba Alƙali, Walida dai ba ta yi aure ba ta samu jinkiri amman tana cigaba da Masters ɗin ta a kaduna state University KASU, ta na kuma zaune tare da su Mu'azzam har lokacin. amman ta samu miji anan kaduna tare suke masters ɗin su har yazo gida manyan sun shiga mganar.

  Hajiya kuma ta na nan da ranta tsohuwa ce mai ran ƙarfe. Daddy ma rayuwa ta inganta hankula sun kwanta duk da ba dari bisa dari ake samu ba amman an gode ma Allah tunda daman ba lalle sai ka samu abin da kake so ba.

Mimi sun shekara a Abuja  Gombe sai dai sallah ko wani abu ya faru.  zuwan su na karshe sun  je sallah sun dawo saboda makaranta yara, fati ne kawai da Mu'azzam basa makaranta Ummi yar primary 2 ce sai Babangida 1, sai batul ta na Nursery sectiion ne, itama bayan sun dawo Abuja ne a ka saka ta tare da su Ummi a makaranta mai tsada ta ƴaƴan gata.

A shekaran da ta shiga ne za'a buga World Cup kuma Nageria tana ciki ana ta shirye shirye wannan shekaran a Agentina za'a buga ƙwallon duniyan gabaɗaya.

******

*MURFI.*

_ABUJA, 99POBOX MAITAMA._

*202....*

Gidan na su Mimi cike da baki mutanen Gombe da mutanen kaduna har da ma Abujan gabaɗaya.Saboda ta ya murna ga ɗan wasan kwallon kafa ta kasa wato MANSOOR IBRAHIM AJI bisa nasaran  da suka samu na hayewa matakin karshen na cin kofin duniya sai dai sun ci ɗaya kodubuwa suka cire su amman duk da haka Nageria  take murna da alfaharin wannan nasara da suka samu, tun suna can Argentina murna ya zagye kasa baki ɗaya yau jirgin su zai sauka, kuma walima ce Mimi ce ta shirya Aji bai ma san da ita ba.

  Mu'azzam da matarsa Hibba da Yayansu sai Nasir da Makama da Ahmad duka da matansu da yayansu, su Binti su Yaya Amina Inna ce kaɗai ba ta zo ba su Auwalu da matan su har da Saddiqu, Khadi ita da Mijinta da yayanta har da Dr tare da Jawahir suma da yayansu su Madiha ne kaɗai da Rukky suna can Lagos ba su taho ba amman suna ganin komai a waya. Gida ya cika manyan mata suna gefe suna hira mazan ma suna yin na su na dabam yara kuma suna ta wasannin su duk abin da za'a ci a sha duk Oder su suka yi an riga ma an kawo an gabaɗaya gidan an cika shi  da Bloon da fulawas da kuma wani katon Allo an rubuta WELCOME BACK CAPTAIN MANSOOR AJI.

Wani kuma an rubuta CONGRALATULATION OUR NIGERIAN CHAMPION.

Wani kum an rubuta ISSE GOAL AJIN FROM NAGERIA.

  Kuma a tsarin nasu da yara ne su Ummi da Junoir za su jere a layi da symboll ɗin in ya iso so zuwa tarbansa amman kuma sai ya ce sai sun fara biyawa ta gidan Shugaban kasa tunda shugaban kasan da kansa da wakilan gwammati za su tarbesu sai suka hakura amman suna gida suna ganin komai a kafafa sada zumumta suka ga saukan su ga Aji nan sanye da riga fara mai ratsin green da fari haka wandon ma mai ruwan ganye sun sauko suna rike da tutar Nageria bakinsu har kunne amman ban da angon Fatima fuskar nan ko da yaushe dai kamar yadda kowa ya sani,suna tashan yabo da addu'o'i kuma ma abun alfahari kwallo ɗaya nan ma da suka ci Aji ne ya samu nasaran je fa ta a raga. Sai ki ka ga kasa ta ruɗe da kirarin AJI IS A GOAL ko Mimi ma haka ta saka a status ɗin ta bayan ta saka hoton shi da ya tura mata a can Argentina ɗin tunda Nageria ita ce ta yi na uku sun dawo tare da kambun girmamawa .

 Tun suna saka ran ganin shi da wuri har su ka cire tunda har dare bai iso gida ba. Hatta Mommy da Baba Alƙali suna gidan suna jiran dawowarsa Amman sai bayan sallar isha'i a ka rakosa gida da jama'a da Security,  ya na shigowa get sai Abu ya fara tashi da farko duhu ne ya mamaye ganinsa Yana shigowa suka kunna wutar gidan gabaɗaya a ka fara waƙan AJI IS A GOAL NAGERIA IS A GOAL NAGERIA IS THE GREAT AGAIN."

Gabaɗaya bakinsa ya ki rufuwa kayan ƙwallon  nagerian ne ko a jikinsa, bai sauya ba abun da ya ba shi mamakin ganin duka yan'uwansa a waje ɗaya suna masa tafi, sai ga su Ummi sun jere a gabansa su Fati kuma suna jan wata igiya Bloons suka cika haraban gidan gabaɗaya.

Aji ya na dariya da mirmishi lokaci ɗaya bai sani ba ya tsaya kawai ya kasa motsi.

  Yana ta saka ido ko zai ga Mimi maman Maryama da Ibrahim, amman bai ganta ba sai da suka gama wakarsu sannan suka haɗa bakin wajen faɗin" Congratulatoon Aji In sha Allahu nan gaba kai za ka ɗaukan ma Nageria kambun nasara."

Ya na ta mirmishi ya kasa mgana Mu'azzam ya je gare shi suka rumgume juna shi sannan ya dago ya na dukan kafaɗansa Lokaci ɗaya yana fadin" Thanks Bro."

Haka ma su Nasir ke rumgumansa ɗaya bayan daya suna gaisawa, har da Baba Alƙali ya na neman ya ramkwafa ya gaishe shi ya hana shi ta hanyar kai masa rumguma yana faɗin"Congratulation Son in low" ya amsa ya na mirmishi Dr ma ya kariso shi da Muhammad duka rumgume juma matan kuma ya karisa ya na kiran sunayensu su kuma suna gaishe shi, Mommy kuma ya duka ya gaisheta ta amsa tana faɗin"Sannu Allah ya sa albarka muna alfahari da kai."

Shi dai har lokacin bai ga Mimi ba kuma ya kasa mgana sai ya koma yana ɗaukan yara bayan ɗaya ya na dire su, Ummi ta maƙale sa tana faɗin"Abba.."

Shima ya ɗaga ta sama yana faɗin"Uwata ta fi ta kowa."

  Ammin ɗin Mu'azzam ta tura baki kafin ta ce"Abba har da ni m maman taka ta fi ni?

Ta faɗa cikin shagwaba gabaɗaya a ka saka dariya ya juya ya na kallonta sauke Ummi ya yi ya ɗaga ta sama yana faɗin"Haba Mamana ai ba wata sai ke? Sai ta washe baki kafin ta ce"Yauwa ka daina ce ma Ummi ta fi kowa."

Yana dariya yac e an gama Inna, Babangida kuma sai ya fara jan kafarsa yana faɗin"Abba ni ba ka ɗauke ni ba?

Ya faɗa ya na wani haɗe fuska, domin kamar yadda ya ke kama da Aji a hallita haka ya diɓo hallayansa na zuciya da baƙin rai tun yana karaminsa.

Dole ya sauke Ammi ya ɗauke shi yana fadin"My photocopy, My Baaba.."

Haka ya faɗa ya na jan kumatun Babangidan domin ya saki fuska, amman kuma ya ƙi sakin fuskar, sai ma wani ƙara dakuna fuska da ya yi, Nasir na dariya yace"Kamar uban kamar ɗan."

sai abun ya koma gasa  ga gajiya a tare da shi sai da Mu'azzam da su Nasir suka zo suka raba shi da yaran sannan suka dumguma cikin gida Zuciyarsa na son sanin inda matarsa ta shiga .ya dai san ta tura masa wani gigitacen sakon da ya ke jiranta da safen nan, ta san haknee ta ɓoya ma ganinsa Ahalin da kishin ruwanta ya dawo?

  Suna zuwa falo nan ma wani Decoratoin ɗin ne Aji na dariya ya ce"Lalle yau rana ta ce."

Sai ya juya yana kallon su Nasir kafin ya ce"Ni na ga kowa amman ban ga matata ba, ina ta ke ne?

A hankali ya yi mganar, shi kuma Nasir da karfi ya ce" kana da rawan jiki ai za ta fito kuma za ka ganta"

Kunya yaji ganin har da su  Mommy a wajen,sun zazzauna kenan Junior ya ƙi zama ya koma gefe ya harɗe alamun kamar ya yi fushi Bintu ta kira shi amman ya ki jin ta, sai Aji ya kalle sa kafin ya ce"Junior ta ho ka zauna mana"

Ya wani ƙara bata rai kafin ya ce"Abba ni ka ga kowa amman kamar ma ka manta da ni Alhallin kuma ni nre zan ga je ka na zama ɗankwallo."

Ya faɗa ya na nuna rigan jiknsa, ta Jc na ƴan kwallo gabadaya falon a ka ɗau dariya shi kuma sai ya kara fusata dole dai Aji ya mike ya je lallashi har ya hakura,.Shi ya yi masa raɗa a kunne ina Anty Mimi sai ya ja hannunsa ya ce bari ya kaisa wajenta afalon ba wanda ya bi ta kansu suna ta hiransu har suka shige ciki kowa ya bi su da kwallo suna kunshe dariya.

  Junoir na shigar da shi Bedroom ɗin ya kulle kofar kamar yadda a ka basa umarni ya dawo falo yana dariya .Bedroom ɗin duhu ne amman sai tashin kamshin turare, ba ya iya ganin ko tafin hannun shi amman ya na jin Nlnumfashin Mimi a ɗakin..

"My jan kina ina ne? Kinsan idanuwana ke kaɗai suke mararin gani don Allah ki fito na ganki kafin na suma saboda zullumi."

  Wal hasken ɗakin ya kawo. Yanaa juyawa baya ya ga kyakyawan matarsa da ba ta tsufa a idanuwansa ta ci riga da wando na White an Green bai taɓa mantawa shi ya kawo mata kayan ta tsuke har da p. Cap  ta yi wani irin tsayuwan gayu har da farin takalmi covrer mai igiyoyi, galala ya tsaya yana kallonta ta ɗauro ga shinta ta baya har tsayuwan da ta yi abun kallo ne da sha'awa. Mirmishi ta sakar masa sannan ta ɗaga Hannunta sama ta zana love da hannunta duka biyu, sannan ta hura masa iskar Love ɗin zuwa gare shi lokaci ɗaya tana faɗin" WELCOME BACK AJIN MIMI."

  Jikinsa har wani rawa yake yi wajen nufarta, kafin ya matso ita ta yi gudu ta faɗa jikimsa suka wani irin rumgume juna kamar za su maida junansu ciki, yana faɗin na yi kewarki Mimi ta na faɗin na yi kewarka Aji na, shinshinta ya ke yi saboda kamshin Turarenta ita kuma sai raɗa masa wasu zantuka take yi da suka  susatar da shi ya nemi ya birkice mata dakyar ta kwace jikinta ta tura shi Tiolet ta tuɓe sa ta yi masa wanka karshenta itama cikin shower ya jawo ta, dole kafin a yi wannan wankan sai da a ka yi ta shagali da love sannan suka sake wanka suka fito suka kuma shirya a tare shi ya yi shigar shadda mai ruwan kasa har da Babban riga ita kuma ta saka lafaya a saman atamfar da ta saka,  shi a koƙarinsa ya na son kaɗaicewa da ita, ita kuma tana gaya masa suna da baki a falo haka nan ya hakura suka fito falo sai tafi ya tashi khadi da Bntu suka rangaɗa guda,  Hibba ta ce"Barka da fitowa Mr and Mrs Ibrahim Aji."

  Suna ta fama mirmishi nan fa aka ba za manyan dardumai a tsakiyar falo a ka zauna nan fa su Bintu suka fara kai da kawo da abincin da snaks da nama, kaza tsire da sauran a baben sha ci, Walima ce ta Family domin taya sa murna Mimi ta haɗa a ka ci a ka sha ana ta hira da raha,bayan an gama an yi hotuna duk da dai dare ne da vedio bayan an gyara in da aka ɓata suka yi shirin tafiya gidan Mommy gabaɗayan su matan mazan kuma a Hotels za su kwana sai ga shi Aji na ba da umarnin har yaran gabaɗaya a tafi da su wajen Mommy yana bukatar hutu ne.

  Nasir ya kallesa kafin ya ce"To Allah ya sa hutawar da gaske za ka yi?

Hararansa ya yi har yana ta ka masa kafa, Su Bintu suna dariya suka tarkata yaran har da Mu'azzan ƙarami, Akwai motoci ga direban yara har da shi a ka kira ya zo duk ya kwashe su sai gidan ya yi shuru.

Suna tafiya tun a falo Aji ya rike Mimi yana faɗin"Ki cika alkwari Mimi, ke fa kika ce min kin cika makil da ruwan ni'ima ni kawai kike jira." Gira ta ɗaga masa lokaci ɗaya tana kai hannunta wani wajen ai sai ya ƙara gigicewa dakyar ya bari suka isa bedroom suka faɗa kan gado, sai ka ce daran amarci sannan suka yi watsi da kayan juna. Kowa na nuna yadda ya yi kewar ɗan'uwansa.

  Sai da suka samu natsuwa sannan suka yi wanka, suka koma suka kwanta akwai gajiya a tare da shi ya sa ta zauna tana masa tausa yana jin daɗi idanuwansa a rufe ya ce"Allah ya yi miki albarka Fatima Fatima mai zogale."

Ya faɗa cikin sigar waƙa ita kuma tana dariya, bakin ta har kunne farincikinta anan duniya ya gama samuwa. Auranta na shekara goma ta fuskanci ƙalubale ma su yawa da za ta ba da labari, ta kuma samu cigaban da za ta iya faɗa, tunda ga shi ma anan Abuja ma tana shirye shiryen buɗe wani shagon kaya take yi,sannan a bangaren sanin menene aure duka za ta iya mgana a haka sannan a bangaren sanin hallaya maza ma za ta ce wani abu, Ita za ta iya dukan kirji ta ce aure na da daɗi sannan in ka yi dace aure rahama ne sannan farinciki ne abin da ya fi daɗi irin ka ga mijinka tare da yayan da Allah ya baku tare, bayan duka gwagwarmayan da a ka sha a baya an fahimci juna ana zaune cikin farinciki in akasasin sa ya samu sai a yi hakuri da juna,  ta fahimce shi ya fahimce ta sai kuma suka gina zaman su cikin yarda da Amana, duk da zamantakewa daman zo mu zauna ne zo mu saɓa, balle ita irin mijinta amman Alhamdulillah, Aji ya canza a cikin kaso mai yawa na hallayarsa ya sauya wasu saboda samun daidato da Miminsa.

 "Tunanin me kike yi?

  Aji ne ya katse mata tunani, kuma kafin ma ta ce wani abu ya saka hannu ya jawota jikinsa lokaci ɗaya yana faɗin" In har ina kusa da ke, har abada baki ba tunani in dai ni ne kin samu har gangan jiki ba ma kan ba." Mimi sai mirmishi take yi cikin kunya shi kuma yana sake mata raɗa a kunne ta na zillewa, blanket ya ja ya rufe su gabaɗaya lokaci ɗaya yana faɗin"Mu shiga cikin nan Fatima ta ba ni zogalen ta mai ɗan karan daɗi."

Suna ta kyatatan dariya, Mimi ta ƙamkame Aji a cikin zuciyarta tana faɗin"Bismillahi da Alhamdulillahi duka a lokaci ɗaya."

*Tammat bihamadulillah*

*Nima na fara da Bismillahi zan ƙarƙare da Alhamdulillah. Nan na sauke alƙalamina daga rubuta labarin IDAN AN CIZA. Abin da na rubuta dai dai Allah ya haɗamu a ladan gabaɗaya, kuskuren dake ciki Allah ya yafe min, wataƙila akwai abin da bai yi muku ba, to ku yi hakuri akwai ajizanci na ɗan adam duk yadda naso na yi komai ɗari bisa ɗari ba zan iya ba, dole za a samu kuskure ta wani bangaren. Na gode kwarai bisa soyayyar ku gare ni, na gode bisa yadda kuka yi tururuwa wajen siyan wannan labarin Na gode kwarai Ubangiji ya yi albarka Amin.

